
I 

er   er    intet    usædvanligt   eller   mærkeligt   i,    at    en 
Dreng  søger  til   Søs,   især  naar  Moderen   er  Enke, 
og  han   alt   i  den   tidlige  Alder  har  faaet  en  For- 
nemmelse  af,   at   Uddannelse   koster  Penge,   og  at 
enhver  ekstra  Udgift  vil  true  med,  at  Moderens  ringe 
Pension,  der  alt  er  strakt  til  det  yderste,  vil  briste. 
Jeg  har  dog  en  Formodning  om,   at  selv  uden  den 
tvingende  Nødvendighed,    vilde   en   indre,   medfødt  Drift   have   ført 
mig   af  Sted;   en  Drift,   der   har  været  en   af  de  stærkeste  Bevæg- 
grunde   til    mit    Livs   Handlinger,    som  sjældent    har    ladet  mig   i 
Ro,    og    som    hverken    Tid    eller   Erfaring    har    kunnet    ødelægge. 
At  min  Mani  i  Retning  af  at   rejse  gik  ud  paa  at  samle  et  Billed- 
galleri, er  først  senere  gaaet  op  for  mig,  og  det  er  af  dette  Galleri, 
at  jeg,   efter  Evne,   vil   præsentere  nogle  af  de  holdbareste  Billeder 
for  Læseren.     Lad  saa  dette  være   Indledning  samt   Undskyldning 
for  denne  Bogs  Tilblivelse. 

I    1860  drog  Jeg   ud   paa    de   vaade  Veje.      Det    danske  Skib 
>Rapid<  laa  i  London  DocU  og  indtog  Ladning  til  Melbourne,    Alt 

paa  Rejsen  derover  fik  jeg  min  første  Lektie  i  Storm,  Søsyge  og 
endelig  Stranding  paa  en  Banke  ved  Themsens  Munding.  Mere 
død  end  levende  blev  jeg  halet  ud  af  Køjen  og  slæbt  paa  Dæk 
under  alskens  nautiske  Talemaader.  Deroppe  var  alt  Forvirring, 
Raab  og  salt  Skum,  der  slog  en  ind  i  Ansigtet,  men  hvad  det  hele 
drejede  sig  om,  var  mig  ubegribeligt,  og  i  min  daværende  Sinds- 
tilstand havde  jeg  intet  haft  at  indvende  mod,  at  vi  alle  til  Hobe 
havde  iagt  os  paa  Bunden  af  Vesterhavet,  ja  Tanken  derom  stod 
endda  for.  mig  som  noget  af  det  mest  attraaelsesværdige. 

Men  vi  kom  flot  igen.  Utydeligt  husker  jeg,  at  der  var  en 
anden  Damper  til  Stede,  og  vort  Skib  blev  siden  slæbt  ind,  hvor  vi 
fik  Land  i  Sigte,  først  paa  eet  Punkt  og  siden  paa  begge  Sider. 
Med  smult  Vand  kom  mine  Livsaander  snart  i  Virksomhed,  og  den 
bratte  Overgang  fra  det  trøstesløse  Hav  til  de  bevægede  Scener, 
der  rask  afløste  hverandre,  undlod  ikke  at  imponere  mig,  som  tilforn, 
naar  jeg  skulde  tænke  mig  en  travl  Søstad,  iklædte  den  Flensborgs 
Skikkelse.  Ikke  blot  min  Ungdom  var  Grunden  til  min  Henrykkelse, 
da  Greenwich  ligesom  aabenbarede  sig  for  os;  men  Scenen  var  i  sig 
selv  stor  og  tiltalende,  og  den  undlod  heller  ikke  at  prente  sig 
saa  dybt  i  min  Hukommelse,  at  den  er  bevaret  klar  indtil  denne 
Dag.  Efterhaanden  som  Bredderne  nærmede  sig  hinanden,  tiltog 
Livet  paa  Floden;  i  Taagen  voksede  Klatter  af  Huse  med  Damp- 
skorstene frem  mellem  Master  og  Sejl  og  Røg,  der  alt  laa  som  et 
Kaos.  En  Form  søgte  at  tydeliggjøre  sig,  men  en  anden  skød 
sig  foran,  og  ingen  Linie  eller  Farve  formaaede  at  gjøre  sig  gjældende, 
før  en  Solstraale  med  eet  kløvede  Morgenens  graa  Skydække  og 
spredte  Lys  og  Liv  over  de  ubegribelige  Masser,  der  aandede 
rastløs  Virksomhed.  En  Verdens  Pulsaare  gav  sig  til  Kjende,  og 
>Britania  rules  the  waves«  var  angivet  ved  slanke  Fregatter  og 
nogle  aftaklede  Tredækkere.  En  hel,  lille  Flaade  af  Fortidens 
Krigsskibe  fra  Marryats  Tid  laa  der.  Flere  af  dem  havde  hørt 
hjemme  under  Dannebrog,  før  den  blomstrende,  danske.  Handel 
tiltrak  sig  Albions  Begær. 

I  Marts  gled  Rapid  ned  ad  Themsen  og  arbejdede  sig  ud  af 
den  britiske  Kanal,  hvorved  de  engelske  og  franske  Kyster  vekselvis 
kom  til  Syne.  Hver  Gang  jeg  siden  har  passeret  disse  Kalkklipper, 
har  jeg  maattet  beklage  Tabet  af  Ungdommen.  Dengang  havde 
jeg  intet  Begreb  om  Kong  Lear  eller   meget  andet,    hvorved  jeg 


siden  er  bleven  i  Stand  til  at  forstaa  og  skatte  begge  Sider  af 
Strædet  og  værdsætte  baade  Nutid  og  Fortid,  men  i  Femtenaars- 
alderen  behøver  man  ingen  Skildringer  af  store  Mestere,  da  udfylde 
Drømmene  baade  kjendt  og  ukjendt  med  Skikkelser,  der  hverken 
here  hjemme  i  Historie  eller  Geografi.  Jeg  havde  dog  studeret 
Marryats  Romaner,  og  derved  bleve  de  Skibe,  vi  mødte  paavorVej, 
gamle  Bekjendte,  bemandede  med  intime  Venner:  Peter  Simple, 
Jacob  Ærlig,  og  hvad  de  alle  hed.  Tanken  fløj  viden  ud  ved  Synet 
af  dem,  til  Klippe  Øer  med  Kokus  Palmer,  til  rige,  hollandske  Mynhers 
med  smægtende  Døtre,  til  farefulde  Æventyr  og  meget  andet. 


Den  bitre  Hjemve  meldte  sig,  inden  vi  endnu  vare  komne  ud 
i  det  aabne  Atlanterhav.  Det  var  netop  paa  en  Dag,  da  jeg  led 
værst  under  den,  at  der  mødte  os  en  modgaaende  Sejler  for  fulde 
Sejl.  Vi  passerede  meget  tæt  forbi  hinanden,  da  vort  Splitflag, 
hvilket  >Rapid(  som  Kinafarer  havde  ret  til  at  føre,  blev  hejst,  og 
til  vor  Overraskelse  og  min  Lindring,  løb  Dannebrog  kort  efter  op 
under  den  fremmedes  Gaffel.  Saa  kippedes  Flagene  tre  Gange  ned 
og  op  til  Hilsen:  »Farvel  Landsmand  og  lykkelig  Rejse«. 

Jeg  havde  nok  tænkt  mig  Livet  om  Bord  forskjelligt  fra,  hvad 
det  var,  og  følte  min  Hjælpeløshed  i  den  første  Tid,  men  da  der 
kom  mildt  Vejr,  og  jeg  selv  blev  skibsvant,  tror  jeg  nok,  at  jeg 
som  mine  Kammerater  nød  Tilværelsen  for  dens  egen  Skyld,  saa  at 

selve  Fornemmelsen  af  at  trække  Vejret  var  en  Nydelse.  Ikke  blot 
Omsorg  for  den  Dag  i  Morgen  lader  Matrosen  ude  af  Betragtning; 
men  selve  den  Dag  i  Dag  er  det  efter  hans  Opfattelse  ikke  hans 
Sag  at  nære  Bekymring  for.  *Maaneden  drejer,  og  Kokken  bakker 
op«.  Det  Ordsprog  dækker  over  hele  hans  Verdensanskuelse,  og 
om  han  end  ofte  gnaver  og  fremhæver  >sit  sidste  Skib«  paa  det 
nuværendes  Bekostning,  saa  er  hans  Gnaveri  kun  paataget.  Han 
er  helt  igjennem  lykkelig,  og  blandt  alle  Klasser  den  mest  mis- 
undelsesværdige. Ulykkelig  kan  han  overhovedet  slet  ikke  føle  sig, 
men  kun  let  irriteret  i  »stille  med  stampe  Sø«  og  »langt  fra  Land, 
men  ingen  Tobak«. 

De  fleste  af  os  har  formodentlig  engang  i  sit  Liv  gjort  sig 
skyldig  i  at  føre  Dagbog  over  mærkelige  Hændelser.  Jeg  dannede 
heller  ingen  Undtagelse  fra  Reglen  i  det  Kapitel,  og  det  er  rime- 
ligvis gaaet  mange,  som  det  gik  mig.  I  en  fremskreden  Alder 
gjenfandt  vi  vore  Skrifter,  kiggede  i  dem  og  med  et  overlegent 
Smil  puttede  vi  alt  i  Ovnen,  saafremt  vi  vare  i  et  Land,  hvor  saadanne 
fandtes.  Ved  et  Tilfælde  er  der  imidlertid  hos  mig  bleven  opbevaret 
nogle  Dagbogsblade  fra  min  første  Sejlads  paa  Atlanten,  og  med 
Fare  for  at  trætte  Læserens  Taalmodighed  vil  jeg  anføre  et  Par. 

April  II.  Saa  i  Dag  Madeira.  En  høj  0,  flad  for  oven  og 
med  blaa  Bjærge.  Det  var  et  dejligt  Syn.  I  Gaar  Aftes  lyste 
Vandet  som  Ild.  Agten  for  Skibet  flyve  nogle  smaa  Fugle,  der 
sommetider  løbe  paa  Vandet.  De  kaldes  Mutter  Karys  Kyllinger. 
Jeg  har  staaet  til  Rors  en  hel  Time,  det  er  varmt  i  Vejret. 

April  14.  En  stor  Stime  Springere  kom  i  Dag  fra  Nordvest. 
De  hoppede  helt  ud  af  Vandet,  da  de  vare  paa  Siden  af  os.  De 
drog  Syd  paa.  I  Gaar  Aftes  faldt  der  en  Flyvefisk  paa  Dækket. 
I  Dag  har  jeg  set  mange  foran  Boven,  der  fløj  et  langt  Stykke,  før 
de  faldt  tilbage  i  Vandet.  Tredie  Styrmand  gled  paa  Dækket,  da 
vi  spulede,  og  brækkede  sin  Arm. 

April  18.  Styrmand  Hansen  siger,  at  vi  nu  ere  i  Passaten. 
Varmt  i  Vejret.  Paa  Nattevagten  fortalte  Niels  Historier  om  den 
flyvende  Hollænder,  men  blev  ikke  færdig.  Vil  fortælle,  naar  han 
har  haft  Udkigstørn  paa  Aftenvagten.  Vandet  er  saa  blaat,  at  jeg 
aldrig  har  tænkt,  at  det  kunde  have  den  Farve.  Naar  vi  slaa  en 
Pøs  op,  kunne  vi  se  den  blaa  Farve  deri.  Der  fløj  en  hvid  Fugl 
omkring   Skibet  i   Dag.     Klaus    kaldte   den   en  Baadsmand.     Den 

havde  et  Mergelspiger  i  Stedet  for  Hale  og  holdt  stille  over  os  for 
at  se,  om  Rigningen  er  i  Orden.  Nu  tager  jeg  baade  Ror  og 
Udkig  med. 

April  29.  Det  har  været  blikstille  i  to  Dage.  Paa  Vandet 
flyder  der  en  Mængde  smaa  Dyr,  som  kaldes  bi  de  Vind-Sejlere  eller 
portugisiske  Orlogsmænd.  De  spænde  et  rødt  og  blaat  Sejl  op  og 
ligne  smaa  Baade.  Der  er  en  stor  Mængde  gul  Tang  omkring  os, 
og  der  var  en  hvid  Fisk,  der  var  omtrent  4  Alen  lang,  firkantet  og 
havde  spids  Hale.  Vi  kunne  se  Sydkorset,  men  Nordstjernen  er  gaaet 
bort.  Dækket  brænder  Fødderne,  naar  vi  ingen  Sko  have  paa.  Om 
Natten  er  det  ogsaa  varmt,  og  Maanen  skinner  meget  klarere  end 
hjemme.  Da  Solen  stod  op  i  Morges,  havde  Himmelen  saa  mange 
Farver,  der  lyste,  at  Sejlene  saa  helt  grønne  ud,  naar  jeg  saa  paa 
dem.  Vi  have  Solen  lige  over  Hovedet.  Sam  fra  Kappelen  har 
sejlet  med  Hollændere  paa  Ostindien.  Paa  Aftenvagten  fortalte  han 
mange  morsomme  Historier  derfra.  Svenskeren  Johan  er  engang 
kommen  her  forbi  med  en  Slavehandler.  Han  var  Dreng  om  Bord 
og  vidste  ikke,  at  de  skulde  i  den  Fart,  da  han  mønstrede.  Skibet 
blev  taget  af  en  engelsk  Man-o-war,  og  Mandskabet  sat  i  Land  i  Afrika. 

April  30.  Vi  have  ikke  bestilt  andet  i  Dag  end  fiske  efter 
Hajer  med  en  Krog  med  et  Stykke  Flæsk  paa.  Det  var  svære 
Løjer.  Først  var  der  en  lang  en,  der  havde  en  Lodsfisk  foran  sig. 
Da  den  bed  paa  Krogen,  vendte  den  Siden  til.  Nu  har  jeg  da  selv 
set  et  saadant  Uhyre.  Der  var  fem  Mand  til  at  hale  den  op,  og 
da  den  laa  paa  Dækket,  huggede  Tømmermanden  den  ihjel  med 
Økse.  Før  den  døde,  sprællede  den  saa  stærkt,  at  der  fløj  7  levende 
Unger  ud  af  den.  En  anden  fiskede  vi  længe  efter,  men  saa  gik 
den  væk.  Det  er  morsomt  at  sidde  paa  Rojelraaen  og  se  Fisk 
svømme  langt  nede.  De  to  Svin  vi  have  om  Bord,  kunne  ikke  udholde 
V^armen,  men  ligge  i  Skyggen  og  blive  overhældte  med  Vand.  Om 
nogle  Dage  passere  vi  Linien.  Saa  skal  William,  Kristian,  Anton, 
engelske  Bob  og  jeg  døbes. 

Maj  3.  1  Dag  have  vi  passeret  Linien.  Sam  var  Neptun  og 
havde  røde  Knæbukser  og  langt  Skjæg  af  Værk.  Krempe  var  hans 
Kone,  og  Klaus  med  Briller  var  hans  Skriver.  Peter  var  hans  Barber. 
Først  kom  de  til  ofen  gamle  og  forlangte  en  Flaske  Rom.  Saa 
blev  først  Engelskmanden,  og  siden  vi  andre  sat  over  Spuleballien 
og  indsmurt  med  Sæbe,    der  var  lavet  af  Tjære  og  Fedt.     Da  saa 


6  UD  FOR  DET  GODE  HAABS  FORBJÆRG 

Barberen  havde  skrabet  os  med  en  stor  Trækniv,  blev  Brædtet 
trukket  væk  under  os,  og  vi  styrtede  baglængs  i  Vandet.  Saa 
maatte  hver  af  os  skrive  sig  for  Hønsepenge,  naar  vi  komme  til 
Melbourne. 

Maj  7.  Det  har  lynet  og  tordnet  hele  Natten.  To  svære  Sky- 
pumper kom  tæt  om  ved  os  og  gjorde  stor  Allarm.  Sommetider 
skylregner  det,  og  derpaa  bliver  det  blikstille. 

Maj  10.  Vi  have  Solen  i  Nord  om  Middagen.  Peter  huggede 
to  store  Bonitter  fra  Pyntenætstokken.  Ved  fire  Glas  i  Eftermiddags 
passerede  vi  en  Sejler  om  Styrbord.  Han  prajede  og  spurgte  om 
vor  Længde.  Det  var  en  fransk  Bark  fra  Kina  til  Falmuth  for 
Ordre. 

Jeg  maa  tro,  at  Læseren  hermed  har  faaet  tilstrækkeligt  af 
Dagbogen.  For  mig  havde  alt  endnu  Nyhedens  Interesse,  og  det  er 
maaske  nærmest  af  den  Grund,  at  alle  Begivenheder  fra  denne  min 
første  Søfart  staa,  indtil  Enkeltheder,  tydeligere  i  min  Hukommelse, 
end  adskillige  af  de  senere.  Situationerne  skiftede  med  bratte 
Overgange,  og  hver  Situation  var  stemningsfuld  paa  sin  Maade. 
Den  ligeglade  Tilværelse  i  Troperne  fik  en  Afslutning,  da  Vejret 
slog  om  fra  varmt  til  køligt  og  fra  køligt  til  koldt.  Paa  klart  fulgte 
tunge  Storme,  og  medens  det  var  Sommer  i  Norden,  hang  Is- 
tappene her,  paa  Højden  af  det  gode  Haab,  som  Frynser  fra  Sejlene. 

For  smaa  Sejl  lænsede  vi  Øst  over.  Medens  Skuden  rullede, 
saa  at  snart  den  ene  og  saa  den  anden  Ræling  var  under  Vand, 
løftedes  vi  jævnt  op  paa  en  bred  Bølger>'g,  hvorfra  vi  skuede  langt 
ud  i  det  fjerne,  over  et  Landskab  med  rullende,  blyfarvede  Bjærge, 
hvor  der  ligesom  føg  Sne  paa  Toppen;  derpaa  sænkedes  vi  ned  i 
en  Dal,  hvor  de  nærmeste  Bjærge  spærrede  al  Udsigt  for  os,  og 
sommetider  kunde  en  krystallignende  Kam  bøje  sig  over  os,  som 
for  at  vise,  med  hvilken  Lethed  den  kunde  begrave  os  alle,  om 
den  fandt  for  godt. 

Hele  Tiden  vare  vi  omringede  af  smaa  og  store  Fugle  af  et 
staalhaardt  Udseende,  der  med  hæse  Skrig  raabte  til  hverandre  og 
syntes  at  iagttage  hver  Del  paa  Skibet  med  Kjendermine.  Afdøde 
Matroser  kaldes  de  af  Sømands  Overtroen,  og  den  almindelige  Mand 
har  en  Rædsel  for  at  dræbe  en  af  dem.  I  det  hele  tiltog  det  Liv, 
der  omringede  os,  med  de  sydlige  Breddegrader,  og  Fuglenes  Mang- 
foldighed  gav  især  Relief  til   den  vemodige  Poesi,   der  er  udbredt 

over   det   Himmelstrøg,    hvor   »Hvalen    kold    og    dum    bag  Skibet 

snøfteri. 

Omgivelserne   inspirerede   et   fortællende  Talent  til   paa  Natte- 

.vagten  at  berette  om  den  flyvende  Hollænder.  Vi  stod  i  Klynge 
og  harte  paa,  hvorledes  Spøgelset  vedbliver  med  sine  frugtesløse 
Forseg  paa  at  sende  Breve  hjem  med  Skibe,  han  har  prajet.  Brevene 
blæse   allid   ud  af  Haanden  paa  den,   der  forsøger  at  modtage  det, 


og  da  en  Kaptajn  engang  gav  Ordre  til,  at  Tommermanden  skulde 
spigre  et  Brev  fast  paa  Spillet,  kom  der,  idet  denne  hævede  sin 
Hammer,  en  Braadsø  over  og  skyllede  det  bort.  Medens  vi  lyttede, 
Stormen  tudede,  og  Havet  larmede,  lød  der  et  Skraat  fuld  af  For- 
tvivlelse derudefra.  »Hvad  var  det?«  Atter  gjentoges  det  endnu 
nedselsfuldere  end  første  Gang  og  drog  Tanken  hen  paa  et  druk- 
nende Menneskes  Nødraab.  Senere  lærte  vi,  at  det  var  Pingvinernes 
Skrig,  og  vi  vænnedes  efterhaanden  saa  vidt  dertil,  at  vi  kun  ofrede 
dem  ringe  Opmærksomhed.    Sjælden  saa  vi  Hovedet  af  en  Pingvin 

Stikke  op  af  Vandet,  og  det  er  forstaaeligt,   at  mange  antage   den 
for  at  være  halv  Fugl  og  halv  Fisk. 

Storm  afløste  Storm  i  6  Uger.  Vi  saa  Himmelen  oplyst  af 
Sydlys,  og  vi  kom  tæt  forbi  Klippeøerne,  St.  Paul  og  Amsterdam, 
der  vare  indhyllede  i  en  frygtelig  Brænding.  Omsider  bedagedes 
dog  Vejret,  og  den  store  Begivenhed  indtraf,  at  vi  fik  Australiens 
Fastland  i  Sigte.  En  halv  Dag  i  Forvejen  var  der  kommen  en 
mærkelig  Uro  over  Skibshunden.  Den  løb  smaapibende  omkring, 
sprang  ofte  op  paa  den  forreste  Del  af  Skibet,  snøftede  og  strakte 
sig  frem  med  Fare  for  at  falde  over  Bord,  ved  hvilket  den  lod  os 
vide,  at  det  var  et  dejligt  Land  at  lugte  til.  Synet  af  det  høje, 
bevoksede  Land  henrykte  hver  Mand  om  Bord,  ja  det  syntes  os, 
som  om  selve  Rapid  tog  fornyet  Tilløb.  Glæden  naaede  sit  højeste, 
da  vi  et  Par  Dage  derefter  fik  Lods  om  Bord,  efter  at  vi  i  et  Kvart- 
aar  ikke  havde  set  andre  Mennesker  end  Skibets  Besætning.  Saa 
nær  Rejsens  Maal  skulde  vi  dog  endnu  opleve  en  anstrengende 
Begivenhed,  der  en  Tid  saa  ud  til  at  ville  blive  vor  sidste.  Ei 
svag  Brise  førte  os  frem  mod  Mundingen   af  den  Fjord,   som  MeB 

• 

bourne  ligger  et  kort  Stykke  fra.  Næppe  havde  vi  passeret  nogle 
spidse,  sorte  Klipper,  der  ligge  midt  i  Løbet j  før  Himmelen  i  ^t 
Øjeblik,  blev  overtrukken,  og  en  orkanagtig  Byge  kafstede  Skibet 
paa  Siden,  saa  Rælingen  laa  under  Vand.  Den  flængede  det  ene 
Sejl  efter  det  andet.  Dækket,  hvor  for  et  Øjeblik  siden  Mandskabet 
nød  sin  Magelighed,  forvandledes  til  et  Billede  paa  Oprør  og  For- 
virring. Lodsen  og  Kaptajnen  brølede  om  Kap  med  Stormen, 
sprang  fra  Sted  til  Sted,  kommanderende  og  halende.  Faldene 
raslede  til  Vejrs,  de  tunge  Ankre  plaskede  fra  Boven,  medens 
Kæden  klaprede  rundt  Spillet  og  ud  gjennem  Klysset  med  Ildgnister. 
Imedens  tudede  Vinden,  som  jeg  sjælden  har  hørt  Mage  til,  og 
gjennem  den  kulsorte  Nat  lyste  der  kun  en  rovbegærlig  Brænding, 
næppe  lo  Favne  i  Læ  af  os.  Jeg  følte  mig  forvirret  og  ventede 
egentlig  ikke  andet  end,  at  det  vilde  Braad  havde  faaet  vore 
Knokler  at  lege  med.  Men  det  var  bestemt,  at  vi  ikke  skulde  lade 
vort  Liv  den  Gang  og  slippe  saa  let  over  Resten  af  vore  Besvær- 
ligheder; næste  Morgen  lagde  Stormen  sig,  og  da  Solen  stop  op, 
fandt  den  Rapid  ridende  for  sine  gode  Ankre. 

Fra  vort  Ophold  ved  Port  Philip,    Havnestaden  for  Melbourne, 
har  jeg  ikke  bevaret  et  eneste,  mindeværdigt  Indtryk  ud  over  det. 


af  en  død  Hval  og  et  Næbdyr.  Landet  omkring  frembød  kun 
lidet  af  Interesse,  og  de  Brudstykker  af  Samtaler,  jeg  hørte,  drejede 
sig  om  en  ny  Mine  i  Balarat  og  >the  bush«,  med  hvilket  sidste 
der  mentes  Indlandet  i  Almindelighed.  Men  hverken  det  ene  eller 
det  andet  bibragte  mig  nogen  tiltalende  Forestilling.  Jeg  saa  Mænd 
rave  omkring   i   Ugevis   i   en   drukken   Tilstand,   og  naar  Pengene 


vare  opbrugte,  gaa  tilbage  til  det  daglige  Arbejde;  en  Sport,  der 
syntes  at  være  særlig  yndet  af  det  engelsk-australske  Folk.  Jeg 
saa  nogle  af  vore  Matroser  rømme  og  begreb  ikke,  hvor  de  gad, 
især  nu,  da  vi  skulde  videre  til  Kina. 

Mere  tiltalende  var  Opholdet  ved  den  lille  Plads  New  Castle  i 
New  South  Wales,  Nord  for  Sidney.  En  By  kunde  man  ikke  med 
rette  benævne  de  faa  Huse,  der  synles  strøede  paa  maa  og  faa  hen 
ad  en  Bakkeside,  men  Omegnen  var  skjøn,  og  med  en  Kammerat 
nød  Jeg  vore  Landgangsdage  i  fuldt  Maal,  En  Flod  med  Holme 
førte  ind  i  Landet.    Bredderne  skovbevoksede,  og  i  dens  Udløb  en 


I  o  NEW  CASTLE 

Barre,  hvorpaa  der  stod  Vrag  ved  Vrag.  Nord  for  Floden  en  Strand 
af  Sandklitter  og  mod  Syd  en  stejl  Klippekyst  med  fladt  Klippe- 
Underland. 

Jeg  tror  ikke,  at  den  Handelsmand,  der  har  indkasseret  sine 
lOOjOCX),  kan  være  mere  tilfreds  med  sin  Dagsgjerning  end  vi,  da 
vi  belæssede  med  nok  af  Strandens  Herligheder  til  at  oprette  et 
Museum,  naaede  om  Bord  efter  første  Landlov.  Jo  mere  et  Æventyr 
har  tiltalt  Børn,  desto  ivrigere  raabe  de  paa  mere.  Vi  vare  umæt- 
telige og  levede  i  en  Uge  i  For\'entningen  om,  hvad  næste  Søndag 
vilde  bringe,  da  den  søndre  Kyst  skulde  ransages.  Næppe  var 
Dagen  oprunden,  før  vi  vare  paa  Vejen  over  Bakkerne,  hvor  det 
eneste  Menneske,  vi  mødte  den  Dag,  en  Kineser,  nikkede  sit  venlige 
»Morning  John  c  til  os. 

Gjennem  et  Pas  naaede  vi  ned  paa  Forstranden,  der  ved  Lav- 
vande laa  tør  langt  ud.  Udbyttet  af  vor  første  Ekspedition  havde 
fornemlig  bestaaet  i  Skaller  af  afdøde  Muslinger,  her  fandt  vi  selve 
Dyrene  siddende  fast  paa  Klippen.  Vi  følte  os  imponerede  af  den 
stejle  Fjældvæg,  hvori  Kullaget  viste  sig  som  en  bred,  sort  Gang. 
Alle  Vegne  var  der  noget  nyt,  snart  fortabte  vi  os  i  Beskuelsen  af 
en  hel  forkullet  Stamme,  der  i  Faldet  var  knækket  i  tre  Dele,  hist 
var  der  strandet  et  Monstrum  af  en  Haj,  og  her  var  et  uhyre  Eks- 
emplar af  en  Søstjerne  kommen  i  Klemme  i  en  Klippespalte.  Længere 
og  længere  droges  vi  ud  fra  det  ene  Vidunder  til  det  andet.  Hen- 
rykkelsen havde  naaet  Maximum  ved  Opdagelsen  af  en  spraglet 
Søanemone,  der  trak  sig  sammen  ved  mindste  Berøring,  da  en  af 
os  lagde  Mærke  til,  at  Vandet  kom  tilbage,  og  uden  dog  i  den 
første  Tid  at  forhaste  os,  vandrede  vi  op  mod  Skrænten. 

Hurtigere  og  hurtigere  maatte  vi  retirere  for  Søerne,  der  ikke 
vare  uden  et  vist  truende  Udseende.  Uden  at  agte  derpaa,  vare  vi 
komne  langt  fra  den  Kløft,  hvorigjennem  vi  steg  ned  paa  For- 
stranden.  Et  Blik  overtydede  os  om,  at  vi  vare  endnu  længere  fra 
den  næste  Opstigning,  hvorfor  vi  satte  Kursen  efter  den  første, 
men  opdagede  inden  længe,  at  den  var  truet.  Vi  satte  Fart  paa, 
men  kun  for  kort  derpaa  at  opdage,  at  vor  Fjende  var  kommen 
først.  Hvert  Øjeblik  var  kostbart.  »Vi  maa  forsøge  at  naa  den 
anden  Kløft  omkring  Pynten!«  raabte  vi  i  Kor,  og  af  Sted  gik  det 
nu  mod  Syd  for  at  frelse  Livet,  men  allerede,  da  vi  havde  naaet 
Pynten,   fik  vi  Vished   for,   at  ogsaa  ad  den  Vej  vare  vi  afskaarne, 

da   Søen    larmede    der    omkring    og   sendte  sinFraade   højere   og 
højere  op  mellem  Stenene. 

El  Ojeblik  stod  vi  tavse.  Det  kunde  ikke  nytte  os  at  stirre 
længere  paa  det  Sted,  hvor  vi  for  en  Time  siden  havde  kunnet 
komme  baade  op  og  ned,  og  Søen,  der  opslugte  mere  og  mere  af 
Forstranden,  mindede  os  indtrængende  om,  at  hvor  vi  stod,  kunde 
vi  ikke  blive  ret  meget   længere;   noget  maatte   vi   prøve   og  efter 

at  have  kastet  Blikket  hen  ad  Skrænten,  raabte  jeg:  >Lad  os  prove 
at  komme  overFjældet  der«,  og  pegede  hen  imod  et  fremspringende 
Punkt,  der  nok  kunde  se  ud  til  alle  Haande,  I  Bevidstheden  om 
hvad  det  gjaldt,  skyndte  vi  os  derhen  og  naaede  samtidig  med  de 
første  Bølgeslag,  der  gjennemvædcde  os,  førend  vi  havde  naaet  op 
paa  det  nederste  Fremspring.  Vi  naaede  eet  til,  men  dermed  kunde 
vi  ikke  frelses,  og  det  yderste  maatte  forsøges. 

>Laan  mig  din  Haand  og  hjælp  mig  op<,  raabte  den  ene. 

»Prøv  igjen!  Her  er  en  Kant,  hvor.-iS&r  er  bedre  at  faa  fat«.  i» 

»Hjælp  nu  mig  med.    Halløj!  hold  fåst^  dér  kommer  et  Braadit 

»Skynd  dig!  Spring  nu,  eller  du  spiringer  aldrig  mere«. 

»Har  du  fat?« 

»Endnu  engang.     Kan  du  naa.^   jeg  kan  ikke  mere«. 

»Tag  nu  fat  i  minHaand!  Her  er  Plads  til  to.  Du  maa  komme, 
Søen  naar  dig  der!« 

Vi  sprang  og  kravlede,  indtil  vore  Klæder  vare  i  Laser  og  vore 
Knoer  blodige.  Trolig  hjalp  vi  hinanden  med  Anspændelse  af  den 
yderste  Kraft,  indtil  yi  havde  naaet  et  Fremspring  tilstrækkelig  stort 
til  begge,  men  al  videre  Fremgang  var  derfra  umulig,  og  Spørgs- 
maalet  om,  hvor  højt  Vandet  vilde  naa,  var  altid  aabent. 

Skjønt  vi  gensidigt  søgte  at  opmuntre  hinanden  og  bevise,  at 
Søen  ikke  kunde  naa  saa  højt,  var  dog  ingen  af  os,  i  sit  Inderste, 
ganske  sikker  paa,  at  ikke  Vandene  vilde  komme  og  sluge  os  med 
samme  Lethed,  som  de  havde  slugt  min  Hat,  der  stødtes  af  Hovedet 
paa  et  Tidspunkt,  da  sligt  ikke  kunde  ænses. 

Timer  forekom  os  lange  som  Døgn.  Vi  saa  Bølgen  naa  Klip- 
pens  Fod;  vi  iagttog  den,  medens  den  hævede  sig  ganske  jævnt 
imod  os,  og  vi  følte  den  oversprøjte  os,  til  vor  Aande  var  ved  at 
forgaa.  Det  forekom  mig  at  smage  af  at  drukne,  men  jeg  vår 
dengang  ikke  forhærdet  nok  til  at  udtale  saadant  for  min  Lidelses- 
fælle. Mangfoldige  vare  de  Tanker,  der  kom  og  gik  uden  at  blive 
udvekslede  for  den  anden.  Længe  havde  vi  staaet  tavse  og  blege, 
med  Øjet  fæstet  paa  det  sidste  Bølgeslags  Højde,  som  blev  maait 
med  Forgængerens,  da  der  kom  en  Sø  rullende  i  et,  forekom  det 
mig,  langsommere  Tempo  end  nogen  af  dens  tidligere  Slægtniiige,  og 
den  vidste  ikke  rigtigt,  hvorvidt  den  havde  Lyst  til  4^  gjø«"e  sig 
nogen  Ulejlighed.  Jeg  iagttog,  at  den  næste  viste  "Sajnme  Tegn 
paa  blidt  Temperament,  og  med  dette  Bevis  for,  at  Fl<jdén  var  paa 
sit  Højeste,  kom  Vished  om  Frelse  og  Udløsning  af >Tort  Fængsel 
tilbage. 

Min  Kammerat  havde  gjort  samme  Opdagelse.    Endnu  mælede 
ingen  af  os  et  Ord,   men  vi  stod   med  tilbageholdt  Aandedråg  og 
stirrede   efter  Bølgernes  Dans.     Vi  vilde   begge  være   aldeles  sikre  / 
i  vor. Sag,  før  vi  til  Kjende  gav  vor  Glæde.     Da  en  temmelig  mat... 
Bølge .  omsider  gjorde  Forsøg  paa   at  rulle  frem,,   men   lod   et  godt 
Stykke   tilbage   for  det  Punkt  dens  Forgænger  havde  naaet,  raabte. 

begge;    »Nu  falder  det!«    og   dermed  faldt  tydelig  den  sidste  Sten 
fra  vort  Bryst. 

Trods  en  ydre  Sejghed,  som  skulde  udtrykke  Mandsmod,  følte 
vi  os  begge  en  Del  udmattede  efter  vore  Hændelser,  og  da  vort 
Fangenskab,   nogle  Timet  efter,  var  ophævet,   og  vi  atter  kravlede 


med  Fare  for  at  styrte  og  brække  Halsen,    undrede  vi  os  over,   at 
vi  havde  kunnet  naa  saa  højt. 

Da  >Rapid*  stak  i  Søen  igen,  gjaldt  det  dens  Hjemstavn,  Kina. 
Trods  sit  danske  Flag  havde  den  endnu  aldrig  besøgt  nogen  dansk 
Havn.  Vor  Rejse  gjennem  Stillehavet  fortjente  at  skildres  af  eii 
Drachmann.  Prosa  kan  ikke  slaa  til,  hvor  Motivet  er  saa  fremmed, 
saa  stemningsfuldt  og  farvemættet  som  i  Troperne  paa  den  Ijerne 
Del  af  vor  Klode.  Og  dog  stiftede  vi  paa  selve  Turen  intet  Bekjendt- 
skab  med  nogen  af  Oceanias  mange  Vidunderlande.  Maaske  bidrog 
den  Omstændighed  netop  til,  at  vi  anede  desmere.    Hver  drivende 

Kokusni^d  eller  Vrag,  hver  fremmed  Pragtfugl,  der  udmattet  nedlod 
sig  paa  vort  Dæk,  hver  forunderlig  Fisk  eller  de  hvide  Koralrev, 
som  vi  saa  gjennem  et  krystalklart  Vand,  fortalte  et  Æventyr,  og 
hver  Solopgang  var  et  nyt  Drapa. 

Vi  saa  en  0,  hvis  kegleformede  Tinde  ragede  frem  oven  over 
Skyerne,  hvor  den  udsendte  en  sort  Røg,  og  vi  holdt  stadig  Udkig 
fra  Toppen  efter  Smaaøer,  der  ikke  findes  afsatte  paa  Kortet.  Den 
første  Hilsen  fra  det  fjerneste  Østen   fik  vi  gjennem  en  grøn  Due, 


og  en  klar  Aften  kort  efter  passerede  vi  en  Sejler  af  saa  for- 
historiske Forhold  og  Former,  at  den  sidste  Tviv!  om,  at  vi  virkelig 
vare  i  Færd  med  at  trænge  os  ind  paa  en  fremmed  Kulturs  Omraade, 
maatte  forsvinde.  Kompakt  og  helstøbt  med  sine  mørke  Bastsejl, 
heje  Agterkastel,  udenbords  Gallerier  og  med  Kanoner  i  Siden,  stod 
den  som  Silhouet  op  mod  den  lyse  Luft,  et  Billede  paa  en  stor 
Tid,  der  er  i  Færd  med  at  synke  bag  Horisonten. 

Et  Par  Dage  derefter  ankrede  vi  op  ved  nogle  smaa  Klippeøer. 
Ikke  en  Busk  eller  et  Træ  var  synligt,  og  kun  nogle  smaa  Klatter 
opdyrket  Jord  tydede  paa,  al  der  levede  Mennesker.  Vi  fik  dog 
senere  Syn  for,  at  Befolkningens  Antal  ikke  var  lille,  thi  ved  Aften 

myldrede  der  en  Flaade  af  Fiskefartøjer  ud  til  Søs,  saa  forunderlig 
brogede  og  forskjellige  fra,  hvad  der  findes  i  vore  Lande. 

Nattevagten  blev  fordoblet  og  forsynet  med  ladte  Geværer. 
Ordren  lød  paa  at  holde  skarp  Udkig,  om  nogen  Baad  skulde  nærme 
sig,  og  vore  to  Kanoner  stod  for  saadant  Tilfælde  slagfærdige  paa 
Dækket.  Den  følgende  Dag  modtog  vi  fiesøg  af  Indfødte,  der  viste 
alle  Tegn  paa,  at  alt,  hvad  de  saa,  var  dem  fremmed.  Især  kunde 
de  ikke  blive  trætte  af  at  beundre  Skibets  løbende  og  staaende 
Gods.  De  manglede  ikke  Belevenhed  i  Fremtræden  og  takkede 
baade  værdigt  og  høfligt  for  de  Bagateller,  der  bleve  dem  skjænkede 
ved  Bortgangen.  For  en  Forsigtigheds  Skyld  bleve  de  først  og 
fremmest  gjort  bekjendte  med  Skibets  Geværer  og  Kanoner.  Paa 
den  tredie  Dag  arbejdede  en  Junk,  ved  Hjælp  af  Aarer  og  Sejl, 
sig  hen  til  os  og  gjorde  Mine  til  at  lægge  til  paa  Siden  af  os. 

»Are  you  a  pilot? c  raabte  vor  Kaptajn. 

>No!  No!  me  not  pilot,  me  pilotee  man«,  svarede  Kineseien 
og  tilføjede  med  ivrige  Gestus,  idet  han  pegede  paa  et  Par  Sejlere 
i  Horisonten:  >You  lookee  see  two  peacee  pilot;  half  clock  makee 
hast,  ancol,  all  sail,  pilot  no  can.  Velly  vel  captain,  me  pilotee 
man.     Shanghai  can  do.     All  light«. 

Det  Sprog,  han  talte,  var  Kineser-Engelsk,  ogsaa  kaldet  Due- 
Engelsk.  Kineserne  kunne  hverken  høre  eller  udtale  r-Lyden,  som 
de  opfatter  som  1,  og  derved  ske  mange  kuriøse  Fejltagelser. 
Pirot  bliver  Pilot,  og  derfor  hedder  Lods  til  en  Forskjel  Pilotee 
man.  Paa  hans  eget  Sprog  findes  sandsynligvis  dobbelt  Artikel, 
som  han  saa  ikke  kan  oversætte  ved  andet  end  Stykke,  t.  Eks.  et 
Stykke  Skib,  en  Styk  mand  o.  s.  v.  Oversat  paa  Dansk  vil  Lodsens 
Svar  omtrent  lyde:  >Nej  Nej,  mig  ikke  Sørøver,  mig  Lods.  Du  se 
to  Styk  Sørøver;  halv  Time  skynd  dig,  Anker,  alle  Sejl,  Sørøver 
kan  ikke.  Godt  Kaptajn.  Jeg  Lods.  Shanghai  skal  være,  godt 
og  vel.« 

Det  lod  virkelig  til,  at  de  to  fremmede  Sejlere  havde  ondt  i 
Sinde,  men  vort  Anker  var  hejst  og  Sejlene  sat,  længe  før  der  kunde 
være  nogen  Fare  at  befrygte  fra  deres  Stinkpotter.  Under  Kom- 
mando af  vor  gule  Lods  med  lange  Negle  og  Skørter  gled  vi  rask 
gjennem  et  gult  Hav  hen  imod  Jangtsekiang-Flodens  Munding,  hvor 
„Rapid*  omsider  lod  sine  Ankre  falde  i  et  Vand,  hvis  Farve  var 
rent  lysegult. 

En  lav  Kyst,  til  Dels  beskj'ttet  ved  Diger;  nogle  straatækte 
Bønderhuse  paa  Land  og  en  forbavsende  Færdsel  paa  Vandet  af 
forunderlige  Fartøjer  med  utrolig  mange  Mand,  var,  hvad  vi  fik  at 
se  af  det  himmelske  Rige.  Det  var  sent  i  November,  og  en  isnende 
Nordvest  gjorde  Opholdet  ubehageligt.  Kineserne  trak  hele  deres 
Garderobe  paa,  det  ene  Klædningsstykke  over  det  andet,  indtil  de 
lignede  vandrende  Tøjballer. 

Efterretningen  om,  at  Ordren  lød  paa  Hongkong  blev  mod- 
tagen med  Tilfredshed.  Inden  mange  Dage  vare  vi  atter  i  mildt 
Vejr,  og  Ugedagen  efter  laa  vi  ankrede  mellem  Hundreder  af  andre 
Sejl-  og  Dampskibe  i  Læ  af  Hongkongs  grønne  Fjælde. 

England  og  Frankrig  førte  i  Forening  Krig  med  Kina  dengang, 
og  i  den  Anledning  var  der  usædvanligt  Røre  af  Krigsskibe  og 
Tropper,  der  kom  og  gik.  Mest  i  Øjne  faldende  for  en  Fremmed 
var  dog  det  kinesiske  Liv,  der  rørte  sig  paa  Vandet,  hvor  en  Befolk- 
ning fødes,  lever  og  dør  uden  egentlig  at  kjende  Landet.  Forskjel- 
lige  Haandværk  dreves  paa  smaa  Sampaner,  hvor  i  Reglen  Kvin- 
derne udrettede  det  haarde  Arbejde,  ofte  med  Smaabørn  paa  Ryggen. 
Vi  kunde  iagttage  dem  hver  Time  af  Dagen;  og  om  Aftenen,  naar 
de  opsendte  Bønner,  var  Rheden  illumineret  af  knaldende  Fyrværkeri, 
paa  hvilket  især  indkomne,  kinesiske  Søfartøjer  ofrede  meget. 

Der  findes  vist  næppe  nogen  større  Blanding  af  Alverdens  Folke- 
slag, end  man  kan  se  i  Hongkong.  Baade  Østen  og  Vesten  mødes 
der  for  at  handle.  Af  alle  de  Typer,  jeg  der  stiftede  Bekjendtskab 
med,  følte  jeg  mig  mest  tiltalt  af  den  hinduske,  hvor  de  fineste 
Træk  vare  forenede  med  en  god  Holdning  og  med  en  malerisk 
Dragt,  der  paa  samme  Tid  var  den  mest  spraglede. 

Tiderne  have  forandret  sig,  men  engelske  Jack  er  endnu  den 
samme,  som  i  uforglemmelige,  salig  Maryatts  Dage.  Hvor  vel- 
gjørende  var  det  ikke  at  se  Blaatrøjerne  her  paa  Landlov,  kaade  og 
overgivne,  som  kun  engelske  Søgutter  kunne  være,  ja  selv  Kadetter 
og  Løjtnanter,  der  burde  have  bedre  Forstand,  vare  ikke  et  Haar  bedre. 
Vi  tilbragte  Jul  og  Nytaar  i  >Rapid«s  Hjemstavn.  Denne  Gang 
indtog  den  en  levende  Last  af  220  mandeløjede  Himmelsønner,  der 
havde  besluttet  sig  til  at  søge  Lykken  i  Kalifornien.  Allerede  paa 
vor  første  Dag,  da  vi  havde  maattet  ankre  for  Storm  og  Modvind, 
oplevede  vi  et  Æventyr,  der  viste,  at  Kinesere  ofte  blive  bagvadskede, 
i   det   mindste   viste  vore   Passagerer    her    samme  Medfølelse    med 

Mennesker  i  Fare,  som  Europæere  vilde  have  gjort.  En  af  dem 
opdagede  en  kæntret  Sampan,  paa  hvis  runde  Bund  to  Mand  sogte 
at  holde  sig  fast,  men  stadig  bleve  skyllede  bort.  Snart  lød  der 
fra  alle  om  Bord  et  enstemmigt  Raab  om  at  komme  Staklerne  til 
Hjælp,  og  lige  indtil  vor  Baad  var  vendt  tilbage  fra  at  bjærge  og 
og  landsætte  de  to  skibbrudne,  vare  alle  Mand  paa  Dækket  og  fulgte 
Begivenhederne  med  levende  Interesse.    Da  jeg  Juledag  var  sprunget 


fra  Boven  for  at  tage  mig  et  Bad,  og  Strømmen  var  mig  for  stærk, 
var  jeg  utvivlsom  selv  bleven  Fiskefede,  dersom  ikke  Kinesere  i 
en  forbipasserende  Sampan  havde  folt  Medlidenhed  med  mig.  Skibet 
var  alt  foran  mig,  det  gled  længere  og  længere  bort  trods  mine 
Anstrengelser,  og  mine  Raab  om  Hjælp  havde  ingen  om  Bord 
kunnet  høre. 

Kineseren  har  ikke  Ord  for  at  være  renlig.  Skulde  jeg  sammen- 
ligne vore  Passageret  med  et  lignende  Antal  Europæere,  vil  Sam- 
menligningen efter  mine  Erfaringer  falde  ud  til  Fordel  for  de  første. 
De  holdt  altid  deres  Rum  ryddeligt  og  udluftet,   og  kun  en  sødlig 

Lugt  af  Opiumsrøg  var  ubehagelig  for  vore  Nerver.  I  Reglen  sad 
de  i  Smaagrupper  og  samtalede,  eller  de  læste;  altid  i  en  og  den 
samme  Bog,  der  blev  mig  betegnet  at  indeholde  »Josh,  chin  chin> 
(Gud,  Tak.) 

Forholdet  mellem  dem  og  vort  Mandskab  var  altid  godt. 
Danske  Folk  havde  dengang  et  godt  Navn  i  Kina,  og  den  Om- 
stændighed, at  Skibet  var  dansk  havde  bevæget  mange  al  dem  til 
at  vælge  det.  Flere  Gange  hørte  jeg  Ros  over  vor  Nation:  »Danish 
man  all   light,   velly  good,   first  klass  peasee  man«  o.  1. 

Et  Par  Gange   opstod   større  Uenighed  iblandt  dem,   og  deres 
højrøstede  Tale  gik  over  til  Haandgribeligheder,  men  saa  behøvede 
Kaptajn  Møller  kun  at  vise   sig  iblandt  dem.     For  hans  Retfærdig 
hedsfølelse  nærede  de  den  allerstørste  Respekt. 

Nogle  store,  sorte  Maager  kredsede  stadig  omkring  Skibet. 
De  bleve  stærkt  efterstræbte  af  Passagererne,  og  hver  enkelt  fordøjelig' 
Del  af  Fuglen  blev  fortæret.  Benene  bleve  knuste  og  Marven  om- 
hyggeligt udtaget,  og  selve  Indvoldene  bleve  rensede  og  hakkede. 
Til  deres  Nytaarsfest,  der  indtraf  i  Februar,  skjænkede  den  Gamle 
dem  et  Svin.  Før  Uddelingen  af  Flæsket,  blev  saa  et  større  Stykke 
Skinke  udtaget  til  Festspise  for  Josh.  Med  Pisken  pænt  ned  ad 
Ryggen  laa  alle  Mand  paa  Knæ,  medens  en  Præst  oplæste  noget 
af  et  rødt  Papir,  som  han  derpaa  antændte  og  vinkede  med.  Det 
stegte  Flæsk,  der  havde  været  udstillet,  blev  kastet  over  Bord,  og 
hele  Menigheden  istemte  et  »chin  chin«.  Cermoniens  Højtidelighed 
forhindrede  ikke,  at  adskillige  af  de  knælende  kastede  stjaalne 
Blik  over  Skulderen,  og  et  Glædens  Smil  oplyste  deres  Aasyn,  da 
de  saa,  at  vi  stod  i  ærbødig  Afstand  og  iagttog  dem. 

Paa  den  Rejse  fik  vi  to   Torsdage  i  en  Uge. 

De  sædvanlige  Tegn  paa,  at  vi  nærmede  os  Land:  udmattede 
Landfugle,  indtraf,  og  dertil  kom  Skarer  af  Søløver,  der  fulgte  os 
i  Timevis  og  ikke  syntes  at  kunne  se  sig  mæt  paa  Skibet.  Gjennem 
den  gyldne  Port  gaar  Vejen  ind  til  San  Franciscos  Havn,  hvor 
Ankeret  faldt. 

Ved  Afskeden  skjænkede  Passagererne  Kaptajnen  et  stort,, 
blaat  Silkeflag  med  Inskription.  Bosiddende  Kinesere  flokkedes 
siden  ned  til  Havnen  for  at  se  det  Skib,  hvis  Kaptajn  havde  mod- 
taget en  saadan  Udmærkelse.  Om  je^  ikke  fejler,  opbevares  dette 
Flag  nu  paa  etnografisk  Museum  i  iCj#benhavn. 

En  tidlig  Maj  Morgen  1861  stod  jeg  lænet  over  Rælingen  paa 
en  Damper,  der  nylig  havde  forladt  Broen  ved  San  Francisco.  Jeg 
rømte.  Damperens  Hjul  piskede  Vandet  til  Fraade  og  tegnede  en 
grøn  Stribe  agterud,  medens  den  skjød  Bølger  fra  sig,  der  fik 
Kinesernes  Fiskerbaade  til  at  hoppe  og  ryste  deres  Sejl,  som  om 
de  vækkedes  fra  deres  Morgendrømme. 

Solen  var  netop  i  Færd  med  at  kravle  frem  over  Landet,  og 
ved  sit  første  Forsøg  paa  at  klare  Nattens  Taager  fra  sig  kastede 
den  et  svagt  Lys  mod  V^est,  hen  over  en  uformelig  Masse,  sammen- 
sat af  Master,  Huse,  Sejl,  Røg  og  Taarne.  Alt  forbunden  ved  en 
tung  Dis,  der  laa  som  et  umaadeligt  Moskitonet  hen  derover. 

Mit  Øje  søgte  ind  i  Masteskoven,  indtil  det  fandt  Fregatten 
Rapid,  der  laa  fortøjet  ved  Broen.     Alt  var  roligt  der  om  Bord. 

»Farvel  stolte  Rapid  og  Tak  for  alt  godtt,  udbrød  jeg,  og 
Minderne  fra  de  fjorten  Maaneder,  den  havde  været  mit  Hjem,  og 
baaret  mig  omkring  den  halve  Jord,  vældede  frem  for  Tanken. 
Lutter  skjønne  Billeder,  der  bebrejdede  mig  min  Utaknemmelighed 
mod  Skib  og  Mandskab,  hvilket  nu  forekom  mig  som  en  Del  af 
mit  Fødeland.  Men  Terningerne  vare  kastede.  Under  mit  korte 
Ophold  var  jeg  bleven  stærkt  angreben,  af  hvad  Søfolk  kalde  den 
amerikanske  Feber.  Fornemmelser  af  Storhed  og  Friskhed  ligesom 
laa  i  den  Luft,  man  indaandede  og  blæstes  os  i  Møde  med  alle 
Vinde.  De  fjerne  Kyster  med  Bjærge  og  Bakker,  hvor  Smaabyerne 
lignede  hvide  Striber  i  det  grønne,  vinkede  opmuntrende.  Dog 
var  det  især  det  summende  Virvar  af  Mennesker,  Bevægelsen, 
Aktiviteten  og  den  Strøm  i  dette  Menneskehav,  der  indbød  til  at 
styrte  mig  ud  og  selv  være  Svømmer.  Det  var  de  Ting,  der 
tiltalte  mig,  og  over  for  dem  blegnede  Glæderne  ved  Udsigten  til 
at  rejse  tilbage  til  Kina. 

At  Sagen  havde  en  juridisk  Side  faldt  mig  intet  Øjeblik  ind. 
Havde  jeg  tænkt  over  sligt,  var  jeg  vist  kommen  til  det  Resultat, 
at  jeg  handlede  i  min  Rheders  Favør  ved  at  overlade  ham  min 
Hyre  for  over  et  Aar. 

I  de  Dage  da  mit  Forsæt  om  Rømning  modnedes,  blev  jeg 
engang  overfalden  af  Smerter  i  Ryggen  og  maatte  holde  Køjen.  Der 
fik  Mørkets  og  Fejghedens  Aander  fat  paa  mig  og  forestillede 
mig  saa  indtrængende,  hvorledes  jeg  handlede  som  en  letsindig 
Daare,  at  jeg  lod  mig  ovei^rie   til  at  opgive  min  planlagte  Flugt. 

2» 

De  havde  allieret  sig  med  en  god  Aand,  nemlig  Mindet  om  min 
Moder.  I  den  mørke  Kahyt  var  det  mig  umuligt  at  begribe,  hvad 
der  havde  bevæget  mig  Dagen  i  Forvejen.  Kun  Bekymringerne 
prædikede  om  Fare,  Ansvar,  Sorg  og  Hensyn.  I  de  to  Dage,  jeg 
holdt  Køjen,  gjorde  jeg  mange  Løfter  om  Omvendelse  og  For- 
bedring, ja  hele  min  Fremtid  blev  planlagt  paa  en  Maade,  der 
kunde  have  opnaaet  enhver  gammel  Kvindes  Bifald. 

Paa  Trediedagen  traadte  en  angrende  Synder  ud  paa  Dækket, 
en  hjemvendende  Campes  Robinson,  der  var  i  Stand  til  at  læse  Moral 
for  Børn  i  en  Søndagsskole.  Jeg  tog  fat  paa  mit  Arbejde,  som  var 
jeg  en  Maskine,  men  ak!  alle  mine  gode  Forsætter  flygtede  fra  mig. 
De  vare  udklækkede  i  Sygdom  og  Mørke  og  taalte  ikke  den  klare 
Sol.  Inden  den  halve  Dag  var  gaaet,  havde  mit  gode  Selv  opløst 
sig,  og  da  jeg,  som  sidste  fortvivlede  Forsøg  paa  at  holde  fast  ved 
min  Livsanskuelse  fra  i  Gaar,  forestillede  mig  mine  kjære  i  Hjemmet, 
vendte  Billedet  sig.  Det  var  indlysende,  at  de  vilde  glæde  sig 
over  mine  Oplevelser,  og  dermed  kapitulerede  mit  forsigtige  jeg 
og  meldte  sig  ikke  siden. 

Ubemærket  forlod  jeg  Skibet  og  begav  mig  med  en  Fjord- 
damper uden  at  vide,  eller  bekymre  mig  videre  om,  hvorhen  den 
førte  mig,  og  her  stod  jeg  nu  hilsende  et  sidste  Farvel  til  Skib  og 
Mandskab,  hvem  jeg  beklagede  i  mit  Hjerte,  medens  jeg  selv  var 
saa  lykkelig,  som  det  er  muligt  at  være. 

En  Mand  traadte  hen  og  tiltalte  mig  paa  Engelsk.  Min  Udtale 
gjorde,  at  han  fortsatte  paa  Tysk,  og  da  mit  Svar  paa  det  Sprog 
lod  ham  forstaa,  at  dette  ikke  heller  var  mit  Modersmaal,  fortsatte 
han  paa  Dansk.  Ogsaa  han  var  Sønderjyde,  ejede  en  Farm  nogle 
Mile  inde  i  Landet,  og  inden  jeg  gik  fra  Borde  i  Oakland  var 
jeg  antaget  til  at  ledsage  ham  hjem. 

Jeg  fandt  mig  snart  til  rette  i  min  nye  Stilling  som  cow  boy. 
Min  første  Vanskelighed  bestod  i  at  vænne  mig  til  at  sidde  paa 
Ryggen  af  en  meksikansk  Mustang,  der,  før  vi  bleve  fortrolige, 
havde  en  Svaghed  for  at  sætte  mig  af  paa  urette  Sted,  men  ved 
nærmere  Bekjendtskab  lærte  vi  begge  at  holde  vore  halvvilde 
Kreaturer  i  Orden. 

Den  største  Del  af  Tiden  var  jeg  uden  menneskeligt  Selskab 
i  en  Egn,  der  var  beboet  af  store  og  smaa  Dyr.  Bakkerne  havde 
Kløfter    bevoksede    med   duftende  Laurbærtræer  og  med   Vandløb 

i  Bunden.  I  mellem  saas  en  Hjort  flygte  af  Sted  eller  en  Bjørn 
trave  over  Klipper  og  nedfaldne  Stammer.  Vilde  Kalkuner  pludrede, 
og  Duerne  kurrede.  Jordegernet  boede  i  store  Kolonier  og  havde 
Skildvagter  posterede.  Ved  første  Tegn  paa  Fare  gav  disse  Signal, 
og  hele  Flokken  forsvandt  i  Jorden. 

Jeg  saa  en  Fugl  kredse  i  Luften  under  ængstelige  Skrig.  En 
Slange  laa  paa  Jorden  og  stirrede  med  aabent  Gab  paa  sit  Bytte, 
men  en  Jordklump  jog  Krybet  paa  Flugt,  og  Fuglen  skyndte  sig 
bort.  En  spraglet  Blomst  laa  ved  Vandstrømmen,  men  da  jeg  kom 
nærmere,  var  det  en  lille  Slange  med  klare,  gule,  røde  og  blaa 
Striber.     Den  laa  sammenrullet  og  legede  med  en  ildrød  Tunge. 

Langt  ude  i  Horisonten  hævede  der  sig  en  Række  Fjælde, 
der,  alt  eftersom  Belysningerne  skiftede,  dannede  forskjellige  Billeder. 
Den  nedgaaende  Sol  kunde  farve  dem,  til  de  lignede  et  Flammehav, 
og  en  Sky  kunde  gjøre  dem  mørke  og  massive.  Til  Tider  syntes 
de  at  træde  langt  tilbage,  men  naar  Luften,  paa  enkelte  Dage,  var 
ren  og  klar,  kom  de  saa  nær,  at  de  viste  fremspringende  Klipper, 
Kløfter,  Skove  og  Dale. 

Flere  Gange  saa  jeg  Indfødte  trække  forbi  i  Smaaflokke  paa 
en  eller  to  Familier.  De  Begreber,  jeg  havde  dannet  mig  om 
Skovens  tapre  og  ædle  Søn,  den  rødhudede  Jæger  med  Kalkunfjer, 
passede  kun  daarligt  paa  disse  Digger-Indianere  med  det  skumle, 
skulende  Blik  og  med  Legemet  halvt  dækket  af  Laser.  Et  helt 
andet  Indtryk  fik  man  af  de  halvblods  Meksikanere,  der  gjennem- 
strejfede  Landet  paa  deres  smaa  Mustanger.  Det  var  lutter  ranke 
og  smukke  Folk,  dygtige  Ryttere,  Mænd,  der  ikke  skyede  andet 
end  vedvarende  Arbejde,  og  som  besad  en  udpræget  Forkjærlighed 
for  broderede  Skjorter,  smukke  Heste,  Guldsmykker  og  vældige 
Vaaben.  Naar  en  Flok  af  dem  om  Aftenen  havde  lejret  sig,  vidste 
ingen,  hvem  det  Faar  tilhørte,  der  blev  ristet  og  fortæret,  før  de 
svøbte  sig  i  Tæpperne  saa  nær  Baalet  som  muligt.  Hverken  før 
eller  senere  har  jeg  set  en  saa  kjæk,  dristig  og  hensynsløs  Flok 
som  den,  der  kom  slentrende  eller  ridende  her  forbi.  Determinerede 
Yankeer,  mørke  Spaniere,  gestikulerende  Italienere,  Mulatter,  Negre, 
Kreoler  og  Kinesere.  Saa  godt  som  hele  Jordens  Befolkning  var 
repræsenteret,  og  enhver  syntes  at  være  et  udmærket  Eksemplar  af 
sin  Race.  Den  mindste  Iagttagelse  viste  snart,  at  for  at  leve  mellem 
disse  Folk  var  et  hurtigt  Øje,   en  sikker  Fod   og  en  kraftig  Arm 

Nødvendigheder,  og  at  de  Vaaben,  som  alle  og  enhver  bar,  ikke 
blot  vare  nogen  Prydelse. 

Alt,  hvad  jeg  før  havde  set  af  Opmærksomhed  og  Hurtighed, 
blev  til  sløv  Ligegyldighed  i  Sammenligning  med  Skovjægernes 
skarpe  Blik.  De  dannede  en  Race  for  sig  og  fandtes  kun  i  det 
vestlige  Amerika.  En  Tilværelse,  fuld  af  Kamp  mod  det  vilde 
Lands  Mennesker  og  Dyr  havde  givet  Ansigtet  sin  Karakter.  Ofte 
vare  de  henviste  til  i  Aarevis  at  leve  fjernt  fra  beboede  Steder, 
men  aldrig  sank  de  dog  helt  ned  til  de  vildes  Niveau,  og  deres 
Halvindianerdragt,  af  Hjorteskind,  svarede  til  det  indre. 

>0h  Gold  I  say 

Is  brighter  than  the  day 

And  when  it's  mine 

I'm  bound  to  shine 

And  drive  duU  care  away,« 

sang  Guldgraverne,  naar  de  vandrede  tilbage  til  Minerne,  efter  i 
Staden  at  have  skilt  sig  ved,  hvad  de  ejede  af  dette  Metal  paa  den 
hurtigste  Maade. 

Det  var  før  Stillehavs  Banens  Tid.  Bønder,  der  kom  i  deres 
med  Okser  forspændte  Vogne  fra  det  fjerne  Østen,  sang  om  Hjemmet 
i  gamle  Missouri,  hvor  »Sally  maried  a  butcher,  and  the  butcher 
had  red  hair«. 

Der  var  saa  meget  nyt  baade  i  de  ensomme  Bjærge  og  den 
befærdede  Slette,  at  Scenen  aldrig  trættede,  og  de  overtegnede 
Blades  Antal  i  min  Skitsebog  forøgedes  med  hver  Dag.  I  min 
Ensomhed  i  Bjærgene  kunde  jeg  indbilde  mig,  at  Dyrene  ligesom 
i  Fabelen  havde  Talens  Evne,  og  jeg  kunde  underholde  mig  med 
alt,  hvad  der  krøb  eller  fløj  i  Luften,  ja  det  kunde  synes  mig,  at 
de  ogsaa  svarede  mig  igjen.  Dog,  naar  alt  kommer  til  alt,  saa 
søger  det  menneskelige  Hjerte  instinktmæssigt  efter  Kammerater 
blandt  Menneskene,  og  efter  længere  Tids  Ensomhed  trættes  man 
af  denne  og  søger  bort  til  andre  Steder.  Nogle  jævnaldrende  fra 
S.  F.  havde  tilbragt  en  Ferie  paa  Landet,  og  de  havde  ydet  mig 
Selskab,  hvilket  jeg  ikke  fandt  meget  af  hos  min  Husbond,  hvis 
Tanker  samlede  sig  om  Landbrug.  Efter  at  de  havde  forladt  mig, 
kom  Lysten  til  Forandring.  Ved  Tanken  om  Havet  forekom 
Bjærgene  mig  trykkende,  og  jeg  bod  min  Husbond  Farvel.  »Hvor- 
hen?« spurgte  han.     >At  se  mig  om«,  mente  jeg  og  vandrede  bort 

paa  min  Fod.  Var  jeg  træt,  fandt  jeg  et  Træ,  hvorunder  jeg  kunde 
hvile,  elier  en  Stald  gav  mig  Nattely.  Var  jeg  sulten,  saa  jeg  mig 
om    efter  et  Spisehus   eller  en  Bagerbutik,   og  da  mine  Penge  var 


slupne  op,  sultede  jeg,  indtil  jeg  fandt  nogle  Dages  Arbejde  ved 
at  plante  Banner,  eller  binde  Korn  efter  en  Mejemaskine.  Den  om- 
skiftende Lykke  farte  mig  tilbage  til  San  Francisco,  og  ogsaa  der 
fandt  jeg  Beskjæftigelse  snart  hist  snart  her. 

En  Dag  havde  jeg  moret  mig  med  at  betragte  Landstigningen 
af  Emigranter  og  var  derved  kommen  ned  i  Stuart  street.  Da  hørte 
jeg  mit  Navn  blive  raabt  efter  mig  og  vendte  mig  forundret  om. 
I  et  Vindue  stod  en  ung  Dame,  i  hvem  jeg  gjenkjendte  en  af 
vore  Gjæster  fra  Landet.  Hun  og  en  anden  ung  Pige  havde  været 
Yndere  af  mine  Blyantstegninger,  og  min  Taknemmelighed  over 
deres  Paaskjønnelse  havde  jeg  vist  ved  at  skjænkc  dem  disse,  samt 
ved  at  vise  dem  alle  Haande  smaa  Tjenester  som  at  finde  de  bedste 
Nødder,  fange  Kolibrier  og  forsyne  dem  med  Blomster. 

»Der  er  min  Fader.  Det  er  A.,  som  tegnede  de  Billeder  til 
os  o.  s.  v.c  Det  sidste  var  henvendt  til  en  høj,  vindtør  Mand,  der 
stod  ved  Døren,  som  hun  var  sprunget  ud  af,  for  at  møde  mig. 
Jeg  mærkede,  at  hun  havde  husket  mange  smaa  Hændelser  fra 
Landet,  Bagateller,  som  jeg  næppe  havde  skjænket  en  Tanke. 

>Hvad  har  De  nu  i  Sinde?«  spurgte  Mr.  Hare,  en  født  Yankee 
fra  Ma$sachusett. 

Jeg  svarede  undvigende,  at  jeg  havde  været  fjorten  Maaneder 
til  Søs,  og  fik  jeg  ikke  fat  i  noget  andet,  kunde  jeg  tage  Hyre. 

>Lyd  mit  Raad  og  bliv  her  i  Landet.  Dette  er  det  rigeste  og 
bedste  Land  paa  Jorden.  Sørg  for  at  komme  ind  i  en  Forretning, 
og  naar  De  er  kommen  ind,  bryd  Dem  saa  ikke  om  andet  end  at 
passe  Deres  Sager.  Paa  den  Maade  er  De  nødt  til  at  ende  som 
en  holden  Mand.  Kom  her  til  mig,  om  De  har  Lyst  og  intet 
bedre  at  tage  Dem  for.  De  vil  hurtigt  komme  efter  Forretnings- 
gangen, thi  et  Menneske,  der  kan  tegne  som  De,  kan  lære  hvad 
som  helst.« 

Mandens  Tale  overraskede  mig,  og  jeg  stod  tavs  uden  at  vide, 
hvad  jeg  skulde  svare.  Formodentlig  antog  han  min  Tavshed  for 
Afslag  og  fortsatte: 

>Nu  vel,  dersom  De  endelig  vil  ud  at  sejle,  saa  hold  Dem  i  det 
mindste  her  paa  Kysten.  De  kan  endnu  i  Dag  faa  Hyre  med  et 
af  mine  Skibe;  en  Skonnert,  som  gjor  korte  Rejser  paa  én  til  to 
Maaneder.  Men  betænk  Dem  endnu  en  Gang.  Modtag  hellere 
mit  Tilbud  om  at  blive  her  hos  mig  i  Forretningen.  Kun  Menne- 
skehedens Udskud  folge  Soen,  og  før  eller  senere  synker  enhver, 
der  er  i  Matrosers  Selskab  ned  til  deres  Standpunkt.« 

Jeg  tøvede   ikke   længere,    men   takkede   for  hans   Tilbud  og. 

paa  amerikansk,   tiltraadte  jeg  paa  staaende  Fod  min  nye  Beskjæf- 
tigelse. 

Borgerkrigen  i  de  Forenede  Stater  var  udbrudt.  Ogsaa  Kali- 
fomien  blev  berørt,  idet  begge  Parter  dér  forsøgte  at  drage  denne 
Stat  hver  til  sin  Side.  Der  kjæmpedes  længe  og  bittert,  for  eller 
imod  Kalifornien  som  Slavestat,  indtil  Abulitionisterne  endelig 
sejrede;  dog  ikke,  før  flere  af  deres  bedste  Talere  vare  blevne 
myrdede  af  Fjenden.    Den  sælsomme  Ophidselse,  der  griber  Sindene, 


-The  Bar« 


naar  Hære  kjæmpe,  naaede  helt  ud  til  det  fjerneste  Vesten,  og 
ingen  forblev  uberørt.  Ved  den  store  Magt,  hvormed  sand  og 
dybtfølt  Begejstring  meddeler  sig  til  sine  Omgivelser,  bleve  Folk 
af  alle  Aldre  og  Nationalitet  dragne  med,  ja  selv  de  konservative 
Kineseres  Hjerter  slog  varmt  for  et,  for  dem,  ubestemt  Begreb  af 
Amerika. 

Mit  Værelse  var  efterhaanden  blevet  et  helt  Billedgaleri. 
Væggene  vare  prydede  med  Soldater,  der  holdt  Unionsmærket 
sejrrigt  frem,  med  Allegorier  paa  Slaveriets  Rædseler,  paa  Friheden 
o.  s.  V.  Jeg  viste  dem  gjerne  frem  og  var  altid  sikker  paa  Aner- 
kjendelse  af  det  Publikum,  der  kom  i  Skibshandler  Hares  Butik. 
»Den  Dreng  har  Hænder  som  Raphael«,  bemærkede  en;  og  da  jeg 
en  Dag  udtalte  Ønsket  om  at  lære  at  tegne,  blev  der  svaret: 

»Hvem  skulde  vel  kunne  lære  dig  at  tegne.      Du  tegner  jo 
saa  godt  som  noget  Menneske,  c 

Det  hændte   eri   Dag,    da  jeg  skulde  sørge  for  Aflevering   af 
Varer  til  et  Skib,   at  jeg  kom  ind  i  dets  Folkelukaf  og  blev  op- 
mærksom paa  nogle  Tegninger,   ophængte  i  en   Køje.      Af  Mand- 
skabet foran  Masten  var  der  kun  forbleven  to  Drenge,  en  Londoner 
og  en  Nordmand.   Jeg  spurgte  efter,  hvem  Tegningerne  tilhørte,  og 
Londoneren  vedkjendte  sig   dem.     Det  gav  Anledning  til  et  Ven- 
skab, som  det  kan  sluttes  i  Drengeaarene,  og  inden  der  var  forløbet 
mange  Dage  vare  vi  blevne  enige  om  at  gjøre  Følgeskab.    Vanske- 
ligheden  bestod   kun   i   at  udfinde  Maaden;   thi  enten   maatte  han 
fra   Borde    og    blive    i    Frisco    (Byens    populære    Navn),    eller  jeg 
maatte    tage   Hyre    med   Zephyr.     Jeg  holdt  paa  det  første,   men 
derom  vilde   han   ikke  høre  tale.     Naar  jeg  lovede  at  ville   skaffe 
ham   en  Plads  samme  Dag,   indvendte  han,  at  han  ikke  paa  nogen 
Maade  vilde   have   med   disse   imfame  Yankeer  at   bestille.     »Kom 
med  om  Bord,  vi  have  mange  Løjer  for.    Paa  hele  Udrejsen  har  jeg 
ikke   bestilt  stort  andet  end   tegne«,   lød  hans  Opfordring,   og  det 
endte  med,  at  jég  føjede  mig  efter  den  overlegne  Erfaring.    Georg 
Duglas  var  opdraget  i  Frankrig.    Paa  Skolen  havde  han  været  den 
flinkeste   i   Tegning    og    havde    selv    ønsket    at    blive    Maler,    men 
Familien  havde  bestemt  ham  for  Armeen.    Da  han  imidlertid  ikke 
lod  formode,   at  han  vilde  faa  den   ønskelige  Højde,   blev  det  be- 
sluttet,  at  han  skulde  til  Søs,   og  der  blev  sørget  for,  at  han  kom 
ud  med  et  Krigsskib  som  Kadet. 

Livet  om  Bord  tiltalte  ham  ikke.  Han  rømte  og  tog  ud  med 
en  amerikansk  Paket,  hvor  han  kom,  som  han  udtrykte  sig  fra 
Torden  i  Lynild.  Med  Undtagelse  af  Officererne  og  han  selv  be- 
stod Besætningen  af  sorte.  Kaptain  og  Styrmand  vare  rene  Djævle 
i  Menneskeskikkelse.  En  Mand  blev  dræbt  og  kastet  i  Havet. 
For  øvrigt  havde  Georg  det  ret  godt,  men  forlod  dog  straks  Skibet 
efter  Ankomsten  til  New  York,  hvor  han  mønstede  med  Zephyr. 

Den  Maade,  hvorpaa  han  talte  om  Billeder  paa  Parisersalonen, 
imponerede  mig  og  forklarede  en  Verden,  som  jeg  kun  havde 
drømt  om.  Han  slog  om  sig  med  Navne  paa  berømte  Kunstnere, 
hvis  Atelier  han  havde  besøgt  og  havde  i  det  hele  taget  Kjendskab 
til  saa  meget,  som  jeg  var  aldeles  uvidende  om. 

Da  jeg  underrettede  Mr.  Hare  om  min  Beslutning,  rystede  han 

betænkeligt  paa  Hovedet.  Det  var  uden  Tvivl  gyldne  Ord,  han 
talte  til  mig,  men  jeg  var  for  optagen  af  mine  egne  Planer  til  at 
kunne  tage  dem  i  Betragtning.  Jeg  tog  Afsked  med  ham  og  hans 
Familie,  ægte  Amerikanere  i  deres  ærlige  Mandighed  og  varme 
Hjertelag  for  alt  det  gode,  de  troede  paa. 

Omtrent  et  Aar  efter  min  Ankomst  til  Kalifornien  var  jeg  paa- 
mønstret som  Dreng. 

>Sonie  are  bound  for  Liverpool  and  sorae  are  bound  for  France. 

Hive  away  Johnny,  hive  away,  away. 

And  to  sea,  my  bold  boys  we'r  all  bound  to  go«, 

sang  Matroserne  ved  Spillet,  og  kort  efter  nejede  Zephyr  for  Stille- 
havets Dønninger. 

Kaptajn  King  var  amerikansk  Sømand  af  den  humane  Type. 
Os  Drenge  blev  der  anvist  Beboelse,  afsondret  fra  Folkelukafet. 
Vi  stod  kun  under  Styrmandens  Kommando,  og  vare  ikke,  som  det 
er  Skik  i  europæiske  Skibe,  udsatte  for  tølperagtig  Behandling  af 
Matroserne. 

>Lad  ikke  Drengene  blande  sig  mellem  Matroserne  paa  Vagten 
og  lære  deres  raadne  Snak,«  var  Kaptainens  Ord. 

>De  ere  unge  endnu,  og  det  er  vor  Pligt  at  give  dem  al  den 
Leilighed,  vi  kunne,  til  at  de  kunne  blive  til  Mænd.« 

Vor  Stilling  var  omtrent  som  engelske  Styrmandslærlinges. 
Vi  maatte  betjene  de  øverste  Sejl,  maatte  øve  os  paa  Kommando 
ved  altid  paa  Vagten  at  gjentage  Styrmandens  Ordre,  og  desuden 
møde  hver  Formiddag  i  Kahytten  for  at  regne  Bestikket  ud.  I 
den  Retning  havde  de  andre  to  et  stort  Forspring  for  mig,  men 
inden  lang  Tid  havde  jeg  naaet  op  til  dem.  Havde  Kaptajnen 
været  vor  Fader,  havde  han  ikke  kunnet  nære  større  Omsorg  for 
os,  end  han  udviste. 

Snart  var  jeg  atter  saa  indlevet  i  Livet  om  Bord,  at  mit  Ophold 
i  Kalifornien  stod  for  mig  som  noget  ubegribelig  fjernt,  og  de 
Sympatier  og  Antipatier,  Stedet  havde  indgivet  mig,  vejrede  hen. 
Kom  jeg  til  at  mindes  mine  Oplevelser,  kunde  de  forekomme  mig 
som  fremmede,  og  jeg  selv  som  en  hel  anden. 

Et  mærkeligt  Mandskab  var  det,  som  jeg  her  var  kommen 
sammen  med.  Drukkenbolte,  deserterede  Soldater  og  andre  Eksi- 
stenser, der  vare  gaaede  itu  paa  Tilværelsen,  men  der  var  trang 
Tid  paa  Folk  i  Frisco,   og  Skibe  maatte  tage,  hvad  der  bødes  og 

endda  være  tilfredse.  Nogle  Aar  i  Forvejen  hændte  det  ikke 
sjældent,  at  hele  Besætningen,  inklusive  Kaptajnen,  forlod  Skibet, 
saa  snart  det  var  ankommet,  og  mangt  et  godt  Skib  er  død  paa 
Sotteseng  i  Fjorden  af  Mangel  paa  Besætning.  En  af  de  interessanteste 
Fremtoninger  om  Bord  var  en  Mand  paa  de  halvhundrede,  der,  fra 
sine  Drengeaar,  havde  ligget  paa  Hvalfangst  i  Stillehavet,  og  hvis 
Begreber  om  Ting  uden  for  Kaskelotter  og  Trantønder  næppe  stod 
paa  Højde  med  Kanakkernes. 


Langt  koldere  end  min  Rejse  omkring  det  gode  Haab,  var 
vor  Tur  forbi  Kap  Horn.  Her  var  en  lignende  Fugleverden  om- 
kring os,  og  dertil  Isfjælde  af  store  Dimensioner  i  Havet.  Vi 
maatte  op  mod  Stormene  og  naaede  omsider  til  at  kunne  sætte 
Kursen  mod  Nord,  hvor  mærkeligt  det  end  syntes,  thi  Reglen  var, 
at  naar  vi  arbejdede  os  frem  i  en  Dag,  laa  vi  og  drev  i  de  paa- 
følgende tre.  Et  andet  af  de  Steder,  hvor  Skibe  vente  haarde 
Storme,  er  ud  for  la  Plata  Floden.  Vi  undgik  ikke  vor  Skjæbne, 
men  saa  fulgte  Passaterne  igjen  og  gav  os  Fred  indtil  videre. 

Som  paa  min  tidligere  Ture  gjennem  Troperne  saa  ogsaa  her. 
I  det  Bælte  glide  Dagene  umærkeligt  hen,  idet  enhver  ligner  sin 
Forgænger;  Brisen  er  jævn,  og  Skibet  gjør  sin  regelmæssige  Fart 
med  alle  Klude  sat.  Der  hænder  intet,  som  efterlader  noget  be- 
stemt Indtryk  eller  kan  give  Holdepunkt  for  Hukommelsen.  Dagene 
forsvinde  saa  sporløst,  at  man  en  skjønne  Dag  spørger  sig  selv, 
hvor  de  bleve  af.  Uger  og  Maaneder  ere  forløbne;  hvert  Døgn 
har  Vagt  skiftet  med  Frivagt,  man  har  spist,  styret,  skibmandet, 
holdt  Udkig  og  sovet,  men  det  er  ikke  muligt  at  huske,  at  man 
ved  nogen  Lejlighed  har  udrettet  nogen  af  de  Dele. 

Store,  lette  Skymasser  drive  altid  over  den  klare  Luft.  Nætterne 
ere  henrivende,  naar  Maanen  sejler  gjennem  Rummet,  snart  skjulende 
sig  og  atter  tittende  gjennem  et  Hul  i  Skyen  eller  springende 
helt  frem  med  Tusinde  Blink  paa  Bølgen.  Det  mest  beundrings- 
værdige Skue  frembyder  dog  Morgenens  skiftende  Lys.  Det  griber 
Sindet  som  Musik. 

Naar  det  første,  grønlige  Skjær  begynder  at  flamme  paa  den 
østlige  Himmel,  tegner  det  en  Række  Billeder  langt,  langt  borte. 
Skikkelser,  lig  Forverdenens  Dyr  kjæmpe  mod  hverandre,  Giganter 
løfte  sig  mellem  dem,  omdannes,  styrte  eller  opløses  til  intet. 
Lyset  forstærkes.  Uhyrerne  have  formeret  sig,  de  rykke  nærmere, 
men  med  eet  flygte  de.  Man  forstaar,  at  det  er  Mørkets  Aander, 
der,  rædde  for  Lyset,  fly  til  deres  Ophav  for  Frelse;  og  i  Lyset, 
der  nu  spreder  sig  rask,  skabes  en  Hær  af  lette,  spraglede  Væsener, 
der  fælde  de  Dæmoner,  de  indhente,  alt  imedens  de  skifte  Dragt  fra 
det  dybeste  Purpur  til  gult  og  grønligt.  Den  sidste  Dæmon  er 
flygtet  mod  Vest;  Lysalferne  slaa  Kreds  om  Verdens  Majestæt,  der 
hæver  sig  af  Vandene  iført  Skarlagenskaabe  med  Perler  og  Ædel- 
stene. Han  er  gavmild  med  sin  Glans  til  alt  og  indgyder  alle 
Ærefrygt. 

Vi  havde  atter  sagt  Farvel  til  Sydkorset,  og  Nordstjernen 
havde  budt  os  velkommen  tilbage  til  vor  egen  Halvkugle,  da  vi 
første  Gang,  efter  at  vi  tabte  Kalifornien  af  Syne,  saa  Land.  Vi 
havde  alle  længe  tørstet  efter  at  vederkvæges  ved  et  saadant  Syn, 
og  nu  rørte  det  os  som  de  Billeder,  man  som  Barn  aldrig  blev 
træt  af  at  betragte.  Det  var  Øen  Pico,  i  Azorerne,  der  som  en 
Kegle  med  Sne  paa  Toppen  sl<yder  op  i  den  klare  Luft.  Vi  pas- 
serede   saa    tæt  forbi  Fayal,    at  vi   kunde    se   en   hvid   By  mellem 


-• 

mørke  Træer  med  en  Baggrund  af  grønklædte  Bjærge.  Os  forekom 
Stedet  at  maatte  være  et  Paradis,  befolket  af  de  lykkeligste  Skab- 
ninger under  Solen. 

Nydelsen  var  kun  kort.  Bjærgene  fortonede  og  tabte  sig  som 
et  Drømmesyn.  Jeg  havde  selvfolgelig  taget  en  løs  Tegning,  hvor 
min  Hukommelse  erstattede  det  manglende.  Jeg  opbevarede  den, 
og  i  den  Tro,  at  andre  vilde  fole  sig  lige  saa  henrykte  som  jeg,  ved 
at  betragte  den,  viste  jeg  den   ofte   frem.     Lige  saa  ofte  blev  jeg 


ilde  berørt  over  Medmenneskers  Ligegyldighed  derfor,  og  det 
varede  flere  Aar,  før  jeg  begreb  Grunden  dertil. 

Dagen  efter,  at  vi  havde  passeret  Azorerne,  var  baade  Luftens 
og  Vandets  Farve  forandret.  Kl.  8  bjærgedes  Læsejl,  Kl.  9  toges 
Røjler  ind,  saa  Bramsejl  og  derpaa  de  næste  Sejl,  det  ene  efter 
det  andet,  indtil  vi  Kl.  12  havde  beslaaet  ah,  og  Zephyr  lænsede 
en  10  Miles  Fart  for  den  bare  Rigning.  Den  Vagt,  hvortil  jeg 
hørte,  fodod  Dækket,  og  trygge  som  Born  slumrede  vi  ind,  men 
blev  ved  3  Tiden  vækkede  ved,  at  Skibet  fik  et  stærkt  Stod  og 
krængede  over  paa  Siden. 

1  et  Nu  vare  alle  Mand  paa  Dækket.  Zephyr  rettede  sig 
langsomt  og   r)-stede   skjælvende  Vandet  af  sig.     Den   ene  Ræling 

var  knust,  og  alt  hvad  der  stod  midtskibs  var  splintret  og  skyllet  bort. 
Baadene  paa  Forhuset  vare  Vrag,  og  Resterne  drev  sammen  med 
Spir,  andet  Vrag  og  nogle  levende  Høns  ude  i  det  Himmelhav, 
der  gik.  Heldigvis  var  der  kun  kommen  et  Menneske  til  Skade, 
og  vor  første  Omsorg  var  at  bjærge  ham  til  Køjen,  som  han  ikke 
forlod,   før  han  to  Uger  efter  blev  baaren  paa  Hospitalet. 

Enhver  Sømand  ved,  at  det  at  lænse,  sejle  for  Vinden,  er  en 
farlig  Sejlads  i  høj  Sø.  En  enesle,  svær  Bølge  ind  over  Hækken 
kan  ødelægge  alt.  Da  Kaptajn  King  om  Eftermiddagen  saa,  at 
Soen  voksede,  gav  han  Rorsmændene  Ordre  til  at  dreje  til  Vinden, 
ng  det  var,   medens  det  store  Skib,   der  uden  Sejt  vat  langsomt  i 


Da  Zcphyr  Joa  ivzn  i  Sietn.  ramtes  di:n  a(  en  Balj^ 

Vending,  laa  tværs  i  Søen,  at  det  ramtes  af  en  Bølges  hele  Magt, 
En  Stund  efter  laa  det  som  raadvild,  men  tog  saa  fornyet  Tilløb 
og  naaede  at  komme  op  til  Vinden,  for  det  blev  indhentet  af  den 
næste  Bølge. 

Det  var  en  vild  Dans  i  den  spanske  Sø,  der  nu  fulgte.  Zephyr 
rullede,  saa  den  dyppede  sine  Ræer  i  Vandet.  Et  Øjeblik  var 
Forstavnen  højt  i  Vejret,  og  i  det  næste  sænkedes  den  saa  dybt, 
at  den  satte  hele  Boven  under  Vand.  Fraadende,  grønne  Bolger, 
der  syntes  at  komme  op  fra  Dybet  og  vare  afsindige  af  Raseri, 
anstrengte  sig  for  at  løsrive  sig  Ira  Fængselet  og  storme  spottende 
mod  Himmelen,  kun  for  i  næste  OJeblik  at  styrte  afmægtigt  tilbage 
med  et  Hyl,  vaande  sig  og  sukke.  Saa  samlede  de  alle  deres 
Kræfter,  brølede  haanligt  og  turede  frem  paa  ny. 

Det  er  et  af  de  Syn,  man  aldrig  glemmer.  Et  af  de  Tilfælde, 
hvor  Mennesket  føler  sin  Ubetydelighed,  og  netop  derved  triumferer, 
naar  han  ser,  at  ogsaa  denne  Storm  kan  han  ride  af.  Naar  Mænd 
kjæmpe  sammen  mod  en  fælles  Fjende,  kommer  der  elskværdige 
Sider  frem,  som  Hverdagslivet  holdt  skjult.  Selv  de  mange  for- 
skjelligartede  Elementer  her  om  Bord  viste  en  Tjenstvillighed,  der 
til  daglig  var  ukjendt,  og  søgte  at  opmuntre  hverandre.  Da 
Stormen  var  paa  det  højeste  og  alle  Forholdsregler  tagne,  steg 
Mandskabets  Humør,  skjønt  alle  Mand  vare  sultne  og  vaade  til 
Skindet. 

Der  forløb  over  et  halvt  Aar,  fra  vi  forlod  Kalifornien,  til  vi 
satte  Foden  i  Land  paa  Liverpools  Gader.  Fast  Land  forekom 
det  mig  ikke  i  den  første  Uge,  og  uvilkaarlig  gik  jeg  og  skrævede, 
parat  til  at  gjøre  et  kort  og  et  langt  Ben,  hvis  Gaderne  skulde 
finde  paa  at  slingre  alt  for  stærkt. 

Den  forunderlige  Tilstand,  man  kommer  i,  ved,  efter  en  saa 
lang  Sørejse  at  befinde  sig  i  brede  Gader  mellem  Travlhed  og 
Vognrummel,  lader  sig  ikke  beskrive.  Man  havde  vænnet  sig  til 
sine  faa  Stalbrødres  Selskab  og  er  nu,  uden  Overgang  kommen 
blandt  fremmede.  Alle  Planerne,  som  man  levede  sig  ind  i,  naar 
man  Nat  efter  Nat  spadserede  paa  Dækket,  dem,  som  man  elskede 
at  samtale  med  sin  Ven  om,  de  blive  ved  Skibet  og  ville  følge 
paa  dets  Nattevagter,  saa  længe  det  flyder. 

Vi  have  i  lang  Tid  ikke  haft  Penge  mellem  Hænder  og  næsten 
glemt  deres  Værdi.  Saa  staa  vi  der  med  en  Sum,  der  synes  at 
være  en  uopbrugelig  Kapital.  Landhajerne,  der  ere  særlig  talrige  i 
engelske  Søstæder,  kjende  alle  Sømandens  Svagheder.  De  ere 
omtrent  den  eneste  Klasse  Mennesker,  der  søge  hans  Selskab,  og 
naar  saa  han,  der  troede  alle  Mennesker  saa  godt,  kommer  om  Bord 
i  sit  næste  Skib,  forekommer  det  ham,  at  der  ikke  levede  andre 
end  Røvere  i  det  Land. 

Georg  rejste  den  første  Dag,  vi  kom  til  Land  til  sine  Slægt- 
ninge i  London.  Jeg  kjæmpede  i  et  Par  Dage  mod  Røvere,  og 
blev  dem  først  kvit  ved  at  forlade  Sømands  Kvarteret  af  Byen. 
Alt,  hvad  jeg  ejede  af  Værdisager,  var  gaaet  i  Løbet,  men  jeg 
trøstede  mig  ved,  at  min  Skitsebog  dog  var  bleven  levnet  i  min 
Kiste. 

I  Setubal,    ogsaa   kaldet  Sant  Ybes,    fik  jeg  paa   min   næste 

Rejse  et  Glimt  at  se  af  Pinier,  Vejrmøller  og  en  middelalderlig 
Stad  med  Tilbehør  af  beviftede,  sortøjede  Seniorittas,  og  Mænd 
med  Trøje  og  brede  Sombreros,  Jeg  smagte  paa  Vinen,  stirrede  paa 
Plakater,  hvorpaa  der  var  afbildet  en  Mand  med  Sværd,  over  for 
en  ualmindelig  spidshomet  Tyr,  og  saa  maatte  jeg  af  Sted  igjen. 

En  Sørejse,  der  var  som  en  Søvn  mellem  tvende  Dage,  der 
kunde  betegnes  med  de  to  Ord  >alt  veU,  førte  over  til  Brasilien, 
hvor  Ankeret  faldt  en  stille  Aften  uden  for  Santos  Flodens  Munding. 
Til  hejre  et  Par  Smaaøer  dækkede  med  Kratskov,  og  i  Baggrunden 
det  store  Fastland   med   det  ene  Højdedrag   bag  det  andet.     Him- 


melen  var   stærkt   farvet,    fra   Kabyssen   steg  en   violet  Røgsøjle  i 
Vejret,  og  fra  Folkelukafet  lød  en  ikke  helt  loyal  Sang  om : 

The  bonny  blue  flag. 
Tbal  Bies  tbe  single  sur.  c 

Stjernerne  tændtes.  Med  Undtagelse  af  en  ringe  Ankervagt 
havde  Besætningen  lagt  sig  for  at  nyde,  hvad  Danske  kalde  en 
Bonde  Nat.  Men  Himmelen  blev  overtrukken,  og  der  rejste  sig  en 
Storm  med  stærk  Søgang.  Alle  Mand  kom  paa  Dækket,  hvor 
Natten  var  sort,  og  kun  Brændingen  lyste  som  Ildspøgelser,  Takke- 
lagen peb,  og  paa  den  Maade,  som  Skibet  sled  i  sin  enkelte  Kjæde, 
saa  alt  om  Bord  rystede,  mindede  det  om  en  tøjret  Hest,  der  er 
skræmmet. 

Der   var    ingen    Samtale.      Alvorlige    og    opmærksomme    stod 

Oret  Tldea  Straad  3 

Folk  ved   Spillet  og  lyttede,    hver  Gang  Forstævnen   løftedes,   og 
Kjæden  knagede. 

Jeg  kom  til  at  tænke  paa  de  mange  Hajer,  vi  havde  set  om 
Dagen,  og  lignende  Tanker  havde  fonnodentlig  vor  Kaptajn,  da 
han  'kalkulerede',  at  ikke  eet  af  vore  Kadavere  vilde  j  Morgen 
være  lo  Cent  værd.  Det  gik  som  saa  ofte,  at  menneskelige  Kal- 
kulationer holde  ikke  stik.  Vor  Kjæde  holdt  endnu  om  Morgenen, 
og  snart  var  Ankeret  under  Klysset,  hvorpaa  en  svag  Brise  førte 
os  op  ad  Floden.    Paa  Bredderne  ragede  kjæmpeheje  Kokuspalmer 


op,  og  der  laa  nogle  faldefærdige  Kasteller  med  vilde  Slyngplanter 
kravlende  opad,  som  om  Naturen  søgte  at  støtte  det  forsømte 
Menneskeværk.  I  det  fjerne  skimtedes  en  By,  og  længere  oppe 
viste  der  sig  et  Landskab  saa  udpræget  tropisk,  som  det  er  muligt 
at  tænke  sig.  Vegetationen  svulmede  af  Yppighed  og  Sundhed, 
som  om  Naturen  havde  ødslet  med  sine  Rigdomme  paadette  Land; 
men  Mennesker  af  europæisk  Afstamning  saa,  med  deres  smaa 
tynde  Figurer,  gustne  Ansigter  med  dybtliggende  Øjne,  ikke  ud  til 
at  befinde  sig  i  deres  Element,  hvorimod  herkuliske  Slaver  med 
en  glinsende,  sort  Hud,  passede  bedre  ind  i  Omgivelserne. 

Efter  faa  Dages  Forløb   gik   vi   til  Rio  Janeiro.     Paa  Frastand 

saa  Landet  ud  som  en  kompakt  Masse,  men  nærmere  inde  kom  et 
Stræde  til  Syne  ved  et  mærkeligt  spidst  Fjæld,  kaldet  Sukkertoppen, 
og  derfra  aabnedes  Udsigten  til  eet  af  de  mest  henrivende  Land- 
skaber, som  vor  Jord  kan  opvise. 

Men  Skjønheden  er  udelukkende  landskabelig.  Den  historiske 
Baggrund  mangler  for  at  give  Stedet  Relief,  og  Rio  Janeiro  ved- 
bliver trods  sin  enestaaende  Beliggenhed  at  være,  hvad  Søfolk 
kalde  en  Plads. 

Her  er  alt  iklædt  en  frisk,  grøn  Farve.  Billedet  er  sammensat 
af  en  Baggrund  af  Fjælde  med  dristige  Linier,  en  i  Terrasser 
bygget  By  og  en  mægtig  Bugt  med  Holme,  belæssede  med  den 
rige  Vegetation,  der  altid  glæder  os. 


Blandt  det  mest  iøjnefaldende  i  Byen  var  et  kejserligt  Slot,  et 
Parkanlæg  og  et  Torv,  hvor  Mænd  og  Kvinder  solgtes  ved  Hammer- 
slag. Naar  Solens  Straaler  om  Middagen  faldt  lodret  ned  over 
Gader  og  hvidtede  Huse,  gik  Folk  nedig  ud.  Saa  vare  Persiennerne 
rullede  ned,  og  bag  disse  skimtede  man  gustne  Damer  og  velnærede 
Mulatinder  i  Gyngestole.  Til  Gjengjæld  viste  Mængden  sig  i  Aften- 
stunden desto  talrigere  paa  Promenaden,  og  der  lød  Portugisisk. 
Engelsk,  Fransk,  Spansk  og  Tysk  imellem  hverandre.  Man  kunde 
tænke  sig  at  være  i  hvilket  som  helst  stort  Lands  Hovedstad,  der- 
som ikke  de  Indianere,  der  blandede  sig  i  Klyngen,  ved  deres 
Nærværelse  havde  mindet  om,  at  man  befandt  sig  i  den  nye  Verden. 

Det  var  en  Dag  paa  Tilbagerejsen  fra  Brasilien,  at  det  var 
blikstille.  Søens  Overflade  var  som  et  Spejl,  men  en  Dønning  fik 
Skibet  til  at  rulle,  saa  Sejlene  klaprede  mod  Masten.  Horisonten 
lod  sig  kun  ane  ved  nogle  Sejlere,  der  laa,  ligesom  vi,  og  drejede 

rundt  uden  at  kunne  styre.  Der  ssas  en  Damper  i  det  fjerne,  et 
Syn,  der  endnu  den  Gang  var  tilstrækkeligt  sjældent  paa  de  store 
Have,  til  at  tiltrække  sig  Opmærksomheden,  og  det  forundrede 
ingen,  at  Kaptajnen  med  en  Kikkert  skjænkede  den  en  usædvanlig 
Opmærksomhed. 


>Det  er  hende«,  bemærkede  han  til  Styrmanden  og  sænkede 
Glasset.     De  to  talte  længe  sammen  med  dæmpet  Stemme. 

•  Vel  Styrmand«,  fortsatte  Kaptajnen,  i  det  han  gik  hen  imod 
Kahytten.  >Saa  naturlig  og  rolig  som  mulig,  jeg  skal  nok  spille 
min  Rolle.  Der  kommer  Luft.  Giv  et  Nap  i  Braserne  og  faa  hende 
tilbage  paa  Kursen.* 

Da  han  atter  kom  til  Syne  paa  Dækket,  var  det  med  en  Mine 

som  en  Mand,  der  vidste,  hvad  Situationen  betød,  og  var  belavet 
paa  enhver  Eventualitet,  Damperen  holdt  hen  imod  os,  og  nænnede 
sig  hurtigt.  Brisen  tiltog.  Vi  gjorde  en  seks  Miles  Fart,  og  Situa- 
tionen begyndte  alt  at  ligne  en  jagt  paa  Havet.  Vor  Forfølger 
havde  imidlertid  alle  Fordele  paa  sin  Side,  og  det  vilde  ikke  vare 
længe,  før  han  var  hos  os.  Da  bleve  alle  Mand  kaldte  op  paa 
Dækket,  og  Kaptajnen  sagde:  >0m  en  halv  Time  ville  vi  blive 
bordede  af  den  Damper.  Jeg  har  taget  de  Forholdsregler,  jeg 
kunde,  og  haaber  at  frelse  Skibet.  Lad  mig  se,  at  hver  Mand 
forholder  sig  rolig  og  ikke  udtrykker  Forundring,  naar  der   bliver 


talt  til  ham  i  et  fremmed  Sprog.  Lad  der  ikke,  om  her  kommer 
fremmede  om  Bord,  blive  hørt  el  engelsk  Ord  paa  Dækket,  og 
tale  de  fremmede  til  eder,  saa  lad,  som  1  ikke  forstaa  Sproget. 
Det  er  saavel  i  eders,  som  i  min  Interesse,  at  ingen  røber  sig.< 

Hvad  Damperen  kunde  være,  var  for  os  en  Gaade;  om  det 
var  en  Sørøver,  eller  der  var  udbrudt  Krig  med  England.  Syd- 
staternes Havne  vare  lukkede  af  Unions  Regjeringens  Flaade,  og 
deres  Krigsskibe  opbragte.  Alle  videre  Gisninger  standsede  ved, 
at  der  faldt  et  Skud. 

Der  løb  et  Flag  op  under  Gaflen  paa  den  fremmede,  idet 
den  drejede  Siden  til  og  viste  Mundingen  af  tre  Kanoner. 

»Der  er  Stjernebanneret!*   lød   det  fra  Matroserne,   da  Vinden 

udfoldede  Unionsflaget.  Hos  os  var  Kaptajnen  og  Styrmanden 
i  Færd  med  at  hejse  Flaget.  Vi  vilde  næppe  tro  vore  Øjne,  da 
vi  saa  Hollændernes  tre  brede  Striber  vaje  under  vor  Gaffel. 
Damperen  strøg  sit  Flag,  og  kort  efter  hejstes  Rebellernes  Farver. 
Et  nyt  Skud,  hvis  Kugle  vandede  foran  vor  Bov,  til  Kjende  gav,  at 
vi  skulde  undersøges,  og  vi  braste  bak,  hvorpaa  en  Baad,  under 
Kommando  af  en  Løjtnant,  lagde  til  paa  Siden  af  os. 

»God  Dag  Kaptain,  hvor  kommer  De  fra? c 

»Fra  Rio  til  Falmuth  for  Ordre.  Er  De  Kaptajn?  Naa  De  er 
kun  Løjtnant.  Saa  er  det  en  Orlogsmand,  De  er  med.  Ja  værs*god 
og  kom  indenfor,  skal  De  se  mine  Papirer  og  smage  min  Vin. 
Udmærket  Vin.    Jeg  kjøbte  den  paa  Udrejsen  i  St.  Ybes.c 

Kaptajnen  vedblev  at  lade  Munden  løbe  paa  det  mest  »gebrokne > 
Hollandsk-engelsk  og  med  en  Maske  saa  jovial  og  ligeglad,  at 
hvem,  der  til  daglig  plejede  at  se  hans  Ansigt,  og  var  vant  til 
hans  korte  Maade  at  være  paa,  havde  ondt  ved  at  gjenkjende  ham. 
Den  fremmede  lod,  uden  at  agte  paa  hans  Tale,  Øjet  glide  over 
Dækket,  til  Ræling  og  Undermaster,  hvor  alt  var  blevet  malet 
lyserødt  i  Rio,  en  Farve,  der  maaske  for  første  Gang  paa  et  ameri- 
kansk Skib  traadte  i  Stedet  for  hvidt. 

»Er  dette  Skib  ikke  bygget  i  New  York?«    spurgte  han. 

»Jo,  den  har  før  været  Yankee,  men  min  Rheder  Hans  van 
Doosen,  kjøbte  den  i  Liverpool.  Dejlig  Skude,  smukt  Fartøj.  Ja, 
ja,  jeg  siger  altid,  ingen  til  at  bygge  som  Yankeerne  for  slanke 
Skibe.« 

Under  Tale  førtes  Løjtnanten  ned  i  Kahytten,  hvor  hans  Nys- 
gjerrighed  med  Hensyn  til  Skibets  Papirer  maa  være  bleven  til- 
fredsstillet, thi  en  Stund  derpaa  kom  han  paa  Dækket  og  tog 
Afsked. 

»Nej  Tak!  jeg  skal  ingen  Vin  drikke,  bras  fuldt  og  en  lykke- 
lig Rejse.« 

»Bakbord  grote  brasen  hal«,  brølte  Styrmanden,  medens  Løjt- 
nanten gik  i  Jollen  og  roede  tilbage  til  Alabama,  thi  det  var  ingen 
anden  end  denne  Kaper.  Vi  saa  den  forandre  Kurs  hen  imod  en 
anden  Sejler.  De  tabte  sig  begge  for  vort  Blik  bag  Horisonten, 
men  en  tyk  Røg  i  den  Retning  lod  os  formode,  at  den  havde  haft 
større  Held  end  hos  os. 

Da  jeg  næste   Gang  hjalp  til   at   katte   Ankeret,   skulde  vi  til 

Quebec.  Paa  vort  Dæk  færdedes  en  blandet  Sværm  af  Emigranter; 
for  største  Delen  fra  »den  grønne  0«.  Sorgløse  og  ubekymrede 
Menoesker.  De  vare  sig  alle  bevidste,  at  de  rejste  ti)  Amerika, 
men  hvad  saa  videre,  eller  hvorhen,  var  Spørgsmaal,  som  de  med 
elskværdig  Uvidenhed  fuldstændig  havde  lagt  i  Skjæbnens  Haand 
at  afgjøre,  og  de  bekymrede  sig  hverken  om,  hvor  langt  der  var, 
eller  hvad  Landet  lignede.  Kun  intelligente  Undtagelser  iblandt 
dem   kunde  huske  Navnet  paa  den   By,   i   hvis  Nærhed   de  vilde 


nedsætte  sig,  et  større  Antal  kunde  kun  svare  negativt  paa,  at  det 
ikke  var  til  den,  heller  ikke  til  den  By,  og  atter  andre,  at  det  var 
paa  den  anden  Side  af  Kingston  eller  hejere  oppe  end  Montreal, 
og  til  sidst  var  der  nogle  opvakte  Gutter,  der  med  Guds  Hjælp 
rejste  derover,  hvor  Patrik  eller  Dan  var. 

De  vare  alligevel  ikke  forknytte  eller  bange.  Verden  foran 
dem  tiltalte  dem  ved  sin  Nyhed  og  gav  dem  Haab.  De  havde 
forladt  et  Land  saa  fuldt  af  Kummer,  at  ingen  Forandring  kunde 
blive  værre,   og  dog,   til  Trods   for  Hungersnød,  Kulde,  Oversvøm- 

melser   og   andre  Ulykker,   som  Hjemmet  havde  budt  dem,  vare 
deres  Hjerter  langt  inde  i  Irlands  Moser  eller  ensomme  Bjærgkløfter. 

Mindet  om  det,  de  havde  forladt,  syntes  at  blæse  hen  til  dem 
med  den  Nordostvind,  der  fulgte  dem  over  Havet,  medens  de  sad 
i  Klynger  paa  Dækket  og  diskuterede  politiske,  religiøse  og  andre 
Spørgsmaal,  med  et  saa  ensartet  Tonefald  og  Udtryk,  at  det  var 
vanskeligt  at  opdage,  naar  Emnet  skiftede  paa  Grund  af  den  rolige, 
monotone  Maade,  hvorpaa  alt  blev  behandlet.  Paven,  Kartoflerne, 
O'Briens  Gris  og  Præstens  Ridehest.  Prisen  paa  Havre,  den  sidste 
Kapitelstakst,  Klager  over,  at  de  gode,  gamle  Dage  vare  forbi, 
den  Gang  da  der  kun  var  lidt  Lov  og  ingen  Politi,  da  Sjæle  Messe 
var  billig,  og  da  man  kunde  faa  alt  det  Faarekjød,  man  gad  stjæle. 
Det  var  yndede  Konversations  Temaer. 

Almindeligvis  havde  een  Taler  Ordet  ad  Gangen,  men  ved  et 
vedvarende  Kor  af:  »Det  er  sandtic  >Ja  hvorfor  ikke«,  »Fanden  tro 
dem«,  blev  enhver  Tilhører  delagtig  i  hans  Veltalenhed.  Mod- 
sigelser eller  Meninger,  der  afveg  fra  Fortællerens,  vare  ukjendte,  thi 
det  var  lutter  Ting,  hvorom  alles  Mening  var  den  samme.  Ingen 
af  dem  havde  Erfaringer  uden  for  regnfulde  Sommere,  vaade  Kar- 
tofler, billig  Flæsk  og  høje  Skatter.  Livet  var  en  ensformet  Fort- 
sættelse af  Mangler,  der  kun  blev  afbrudt  af  det  øjeblikkelige  Røre, 
som  et  Valg  eller  en  Henrettelse  i  Provinsbyen  vakte. 

Naar  de  nød  deres  kogte  Kartofler  og  en  Skive  Flæsk,  lyste 
Glæden  ud  af  deres  Blik.  Hver  Familie  sad  for  sig,  omhyggelige 
for  hverandre,  og  jeg  tror,  at  de  helt  igjennem  vare  gode  og  ven- 
lige Folk.  Hist  sad  en  gammel  Bedstefader  blandt  sine.  Han 
havde  set  forunderlige  Ting  i  sin  Tid,  da  »Orangemændene«  huserede. 
Joe  var  en  brav  og  aaben  Gut,  der  kun  behøvede  lidt  Held  for  at 
gjøre  sin  Lykke  i  Verden,  saa  vilde  han  fortsætte  roligt  fremad. 
Sønnerne  vare  raske  Drenge,  Døtrene  saa  vakre  og  godmodige, 
som  de  ni  og  halvfems  af  hundrede  ere  i  det  Land,  de  kom  fra. 

Da  Taagen  blev  tæt  omkring  os,  var  den  et  Tegn  paa,  at  vi 
nærmede  os  det  vestlige  Fastland.  Isfjælde  drev  omkring,  og 
Hvaler  boltrede  sig  mellem  dem.  Trist  og  øde  syntes  Kysten,  da 
vi  saa  det  første  Glimt  af  dens  vildt  henkastede  Partier.  Vi 
maatte  møjsommeligt  krydse  op  ad  den  brede  Golf  og  kom  derved 
mange    Gange   tæt    ind    under    Kysten,    og    saa  Smaapartier   med 

Sand  veksle   med  sorte   Klipper,    og  over    det  hele  hang   der  en 
mørk  og  klam  Luft,  der  gav  Landet  et  besynderligt  Udseende. 

Hist  og  her  stod  Vrag  af  Skibe,  der  tidligt  paa  Vinteren  vare 
blevne  fangede  af  Isen  og  siden  forladt  af  Besætningen.  Kun 
sparsomme  Antydninger  af  Menneskeværk  lod  os  formode,  at  Landet 
var  beboet,  et  enkelt  Blokhus  eller  i  det  højeste  to  til  tre  sammen, 
og  mellem  dem  kunde  vi  se  menneskelige  Skikkelser  bevæge  sig. 
Ellers  var  alt  tomt  og  dødt  med  det  Præg  af  streng  Alvor,  der 
er  saa  karakteristisk  for  den  uvenlige,  ubeboede  Natur. 

Efterhaanden  som  vi  kom  højere  op,  forandredes  dog  Udseendet 
noget,  og  vi  kunde  skimte  Smaabyer  med  Havne  eller  Grupper 
paa  otte  til  ti  Huse  mellem  Granerne,  men  det  triste  Udseende 
forsvandt  ikke  ganske;  thi  hvor  man  saa  en  Landsby,  bar  den  altid 
Præg  af  kun  at  være  opført  til  midlertidigt  Ophold  for  Folk,  der 
tilfældigt  rejste  gjennem  den  mørke  Skov,  og  ikke  som  deres 
livsvarige  Hjem.  Mangen  en  af  vore  Emigranter  kastede  et  Blik 
fuldt  af  skuffet  Haab  paa  de  Scener,  vi  passerede.  Det  var  allige- 
vel ikke  saadan,  han  havde  tænkt  sig  Amerika,  og  der  syntes  nu 
at  komme  mere  Beklagelse  frem  over,  at  han  havde  forladt  sit 
Fødeland,  end  han  havde  følt  ved  Skilsmissen.  Han  blev  tavs, 
havde  intet  Øje  for  den  brusende  Fos,  der  styrtede  ned  over 
Klippen.  Maaske  tænkte  han,  at  han  havde  handlet  galt  i  at  rejse. 
Mon  det  faldt  ham  ind,  at  det  vilde  blive  baade  første  og  sidste 
Gang,  at  han  skuede  denne  Flodbred?  Eller  grundede  han  paa, 
hvorledes  det  næste  Land  vilde  se  ud. 

Floden  gjorde  en  rask  Drejning,  hvorpaa  der  for  vort  Blik 
aabnedes  et  iøjnefaldende  Panorama  af  Byen  Quebec.  Højt  paa 
en  stejl  Klippe  tronede  den  omgiven  af  Fæstningsværker,  hvis 
Kanoner  ragede  frem,  som  et  Billede  paa  Uindtagelighed.  Omkring 
Klippens  Fod  spredte  Lower  Town  sig  ved  Havnen,  hvor  Skibe 
laa  for  Anker,  nogle  med  Sejl  til  Tørring,  andre  under  Udhaling 
for  at  gaa  til  Søs  igjen,  eller  de  bleve  ladede  med  svære  Fyrre- 
bjælker,  der  vare  fortøjede  ved  Siden.  Der  var  Bevægelse  og  Liv 
overalt.  To  hvidmalede  Dampere  paa  to  Etager  afgik  samtidig  og 
Ak  i  Sinde  at  kapløbe  op  ad  Floden,  medes  de  satte  en  tæt  Røg 
agterud  og  piskede  Vandet  med  deres  brede  Hjul.  En  Kano  flød 
hen  over  Floden  uden  at  efterlade  en  Krusning  og  tilsyneladende 
uden  Impuls,   indtil  man  fik  Øje  paa  den  hvilende  Figur  i  Agter- 

Stævnen,   hvis  mørke  Ansigt  næppe  kunde  skjelnes  fra  hans  Baads 
kobb erfarvede  Bark. 

Nogle  løb  paa  Tømtnerflaader,  ja  enddog  paa  enkelte  Træ- 
stammer, der  drev  af  Sted  for  den  raske  Strøm,  med  Baadshagen  i 
Haand  klar  til  at  hage  sig  fast  i  den  første  den  bedste  Gjenstand, 
som  Tilfældet  vilde  tilbyde  dem.  Selve  Stemmerne,  der  prajede, 
Skildvagten,  der  raabte,  og  Byens  summende  Tummel  I»d  efter 
Sørejsen  som  Musik,  og  man  kunde  betragte  Scenen  i  Timevis. 
Jeg  tilstaar,   at  jeg  ikke  havde   nogen   anden  Interesse  for  Stedet; 


thi  jeg  kjendte  ikke  Wolfe  eller  havde  nogen  Sinde  hørt  om  Mont- 
calm,  ligesom  Abrahams  Sletterne  i  mine  Øjne  kun  vare  Græs- 
marker og  intet  videre. 

Vort  Dæk  var  ikke  roligt  imedens.  Der  blev  paraderet  for 
Sundheds  Inspektionen.  Bylter  og  Kister  pakkedes,  medens  Barn 
græd  eller  bleve  borte  for  Forældrene  i  Trængselen.  Der  blev  raabt, 
puffet  til  hverandre  og  bandet.  Individer,  der  vare  i  Færd  med  at  iføre 
sig  Stadstøjet,  stak  halvt  paaklædte  Hovedet  ud  ad  Lugen  og  spurgte, 
uden  at  nogen  svarede.  Tove  faldt  ned  om  Halsen  paa  Bønder, 
der  stod  i  Vejen  for  Matroser,  og  disse  løb  ti!  Bagbord  og  snublede 
over  Bylter,   naar  Styrmanden  raabte  Styrbord.     Ingen  svarede  paa 

rette  Plads,  og  enhver  skjældte  sin  Nabo  ud  for  Dumhed.  Omsider 
kom  der  et  Par  Dampere  for  at  overføre  Emigranterne  til  Jærn- 
banen  ved  Point  Levis.  Almindelig  Tumlen  over  hinanden  paa- 
fulgte, og  Menneskehoben  flød  som  et  lille  Niagara  af  babylonisk 
Forvirring  ned  over  Skibets  Side  og  blev  stuvet  sammen  paa  Dam- 
perens Dæk. 

>Farvel  Biddylc 

»Farvel  Jemmy«.  Og  under  rungende  Hurra  for  den  gode  Old 
Dominion  fjernede  Damperne  sig  og  efterlod  os  med  en  Fornem- 
melse af,  at  det  var  et  fuldstændig  fremmed  Skib,  vi  befandt  os  paa. 

I  et  stort  Træskur,  omringet  af  en  høj  Mur,  var  jeg  bleven 
indlagt.  Vandringsmanden,  som  skal  her  forbi,  gaar  en  Omvej. 
Alene  Synet  af  den  Port,  som  mange'  gaa  ind  igjennem  for  ikke 
mere  at  komme  levende  ud,  og  Tanken  om,  hvad  Stedet  rummer, 
faar  Blodet  til  at  løbe  ham  koldt  ned  ad  Ryggen.  Man  hører  der- 
inde ikke  noget  af  den  fjerne  Bys  Larm,  er  afskaaren  fra  den  øvrige 
Verden,  i  et  Fængsel,  hvor  Døden  og  Fluerne  gjøre  en  rig  Høst, 
baade  blandt  Voksne  og  Børn. 

Saar  bedækkede  Ansigter  og  Kroppe,  der  udstøde  en  mat  Stønnen 
til  eneste  Tegn  paa,  at  der  endnu  rører  sig  et  Gnist  af  Liv  i  dem ; 
et  forfærdelig  vansiret  Hoved  paa  en  udtæret  Krop,  bryder  ud  i 
Vildelse,  river  Brystet  til  Blods,  springer  fra  Lejet,  men  styrter  om 
og  bæres  kort  efter  ud  paa  den  mest  forretningsmæssige  Maade  for 
at  pakkes  i  en  Fyrretræs  Kiste, 

Det  et  Hospital  for  Kopper,  og  det  kan  trods  sin  Størrelse 
næppe  rumme  den  Mængde  nye  Patienter,  der  daglig  ankomme; 
thi  der  er  Epidemi  i  Byen.  Der  gaa  nogle  Rekonvalescenter  ude 
paa  Græsset,  et  Par  andre  sidde  paa  Sengekanten  og  ryge  paa 
korte  Piber,  og  den  opvartende  Kone  færdes  omkring.  Besøgende 
have  ikke  Adgang,  og  kun  den  katolske  Præst  kommer  med  sine 
indviede  Lys  og  sit  Krucifiks  for  at  meddele  den  sidste  Olie  til 
haabløse.  Foruden  ham  er  det  daglige  Besøg  af  Lægerne  den 
eneste  Forbindelse  med  Yderverdenen,  som  de  derinde  have. 

Paa  en  Jærnseng  ligger  jeg  udstrakt,  feberhed.  Mit  Syn  er 
mat.  Dog  skimter  jeg  paa  Sengen  ved  Siden  af  en  frastødende, 
brun  Klump.  Det  er  eller  var  engang  en  Indianer.  Nu  er  han 
mere  end  halvdød.  Jeg  maa  antage,  at  Læseren  kan  tænke  sig 
min  Sindsstemning.    Og  dog,  hvor  hurtigt  taber  ikke  det  afskyelige 

i  sligt  sin  Braad  ved,  at  vi  vænnes  dertil,  og  vort  Sind  sløves  for 
det  alvorlige  i  at  se  Døden  omkring  sig.  Efterhaanden  som  mine 
Smerter  forsvandt,  forekom  mit  Ophold  der  mig  at  være  den 
naturligste  Ting  af  Verden,  og  da  jeg  igjen  kunde  røre  mig  oven 
Senge,  forstod  jeg  ikke  min  første  Afsky  for  de  syge  eller  den 
Skræk,  jeg  havde  følt  for  at  berøre  dem. 

Patienterne  maa  hjælpe  hverandre,  og  jeg  betænkte  mig  ikke 
ved  at  tage  mig  af  de  mest  afskrækkende,  som  andre  vægrede  sig 
ved  at  berøre.  Saaledes  gik  det  til,  at  jeg  kom  til  at  pleje  min 
røde  Nabo,  der,  som  det  gjerne  gaar  med  Folk  af  hans  Race  under 
Kopper,  var  stærkt  angreben.  Han  mægtede  ikke  mere  at  hæve 
sin  Arm  eller  mæle  et  Ord.  Da  Lægerne  paa  deres  Runde  kom 
til  ham,  sagde  Overlægen:    »Dæk  ham  til,   i  Morgen   er  han  død.« 

Der  var  en  fremmed  Læge,  en  halv  Indianer,  med  den  Morgen. 

»Holdt!«  raabte  han,  »lad  mig  se.  Ere  I  gale  at  ville  opgive 
denne  Mand.  Det  er  jo  at  dræbe  ham  rentud.  Giv  ham  otte 
Unser  Whisky.« 

»Jeg  har  endnu  aldrig  set,  at  en  Indianer  har  overlevet  Kop- 
perne,« bemærkede  en. 

»Der  have  vi  det.  I  kjende  ikke  Indianerens  Natur,  jeg  har 
helbredet  Hundreder.     Giv  dem  Whisky,  saa  komme  de  sig.« 

Overlægen  fulgte  den  fremmedes  Raad,  og  det  blev  min  Pligt 
at  tylle  Medicinen  i  den  syge.  Han  var  endnu  levende  Dagen 
efter  og  øjensynlig  bedre  den  næste.  Jo  mere  Besvær,  han  for- 
voldte mig,  desto  mere  magtpaaliggende  blev  det  mig  at  holde 
ham  i  Live,  og  det  lykkedes.  Paa  sin  Side  tillod  han,  da  Bevidst- 
heden vendte  tilbage,  ikke  nogen  anden  at  nærme  sig  ham  og 
undlod  aldrig  at  gjøre  mig  de  Tjenester,  han  formaaede,  saa  vi 
bleve  i  det  hele  gode  Venner. 

Poul  var  fuldblods  Rødhud,  og  en  god  Type  paa  sin  Race: 
Høj,  bredskuldret,  sværlemmet  og  dukkede  lidt  med  Nakken.  For- 
uden flere  Indianer  Sprog  talte  han  ret  godt  Fransk  og  Engelsk. 
For  mig  havde  alt,  hvad  han  kunde  berette  om  sig  selve  Nyhedens 
Interesse,  og  jeg  opfordrede  ham  ofte  til  at  fortælle. 

Han  fortalte  følgende:  »Jeg  er  ikke  født  i  Stammerne,  men 
født  i  Kolonierne.  Min  Fader  saa,  at  de  Kristnes  Præster  vare 
stærkere  end  Indianernes  Troldmænd.  Han  flygtede  til  en  Koloni, 
fordi  Folk  i  hans  Stamme  vare  vilde  og  blodtørstige  og  hadede 

de  kristne  Indianere.  Min  Fader  havde  bygget  sig  et  Hus,  Han 
holdt  Svin  og  jagede  Bævere  og  Bjørne.  Saa  lavede  han  mange 
Kanoer  af  Birkebark  og  solgte  dem  til  Kolonisterne.  Da  han  blev 
gammel,  skyede  han  Rødhuderne  og  elskede  de  blege  Ansigter.  Da 
han  endnu  var  ung,  tog  han  mange  Skalpe  i  Krig  mod  andre 
Stammer  eller  mod  Kolonisterne,  der  boede  omkring  Søerne. 

Engang,  da  min  Faders  Stamme  havde  sluttet  Fred  med  de 
blege  Ansigter,  rejste  han  sammen  med  en  anden  hen  for  at  se 
en  By,  som  han  havde  hørt  saa  meget  om,  men  aldrig  set.  Han 
var  især  nysgjerrig  efter  at  se,  hvorledes  en  Kirke  saa  ud,   og  han 


pyntede  sig  med  Farve  og  Kalkunfjer,  og  traadte  ind  i  en  Kirke, 
hvor  der  stod  en  Biskop  foran  Alteret  og  messede.  Lige  med  eet 
styrtede  min  Fader  om  som  ramt  af  et  Lyn,  og  en  Præst  kom  til 
og  hjalp  ham. 

Han  fejlede  intet,  men  var  bleven  saa  bange,  at  han  rystede 
over  hele  Kroppen.  Præsten  tog  ham  i  Haanden  og  førte  ham  ud 
af  Kirken  og  sagde  til  ham:  'Det  er  Gud,  der  er  saa  stærk,  at  han 
kan  fælde  en  Mand  uden  at  gjøre  ham  Skade.« 

Min  Fader  vidste,  at  Indianernes  store  Aand  var  meget  stærk, 
og   han    fortalte    til   sin  Stammes  store   Troldmand,   hvad   der  var 

sket.  Denne  Troldmand  var  ved  den  store  Aands  Magt  saa  kraftig, 
at  han  med  sit  Blik  kunde  kaste  den  stærkeste  Mand  omkuld. 
Saa  bad  han  min  Fader  følge  sig  ind  i  Kirken  og  vise  ham,  hvor 
Biskoppen  var,  for  at  den  store  Aand  kunde  faa  Oprejsning  ved  at 
vise,  hvor  meget  den  var  stærkere  end  den  blege  Krist  Trold- 
manden var  pyntet  i  sin  Dragt  og  ledsaget  af  flere  Krigere. 

»Er  det  den  Mand,  de  kalde  Biskop  ?c  spurgte  han  og  stillede 
sig  foran  en  Pille. 

»Nej«,  svarede  min  Fader,  »han  er  kun  Præst,  den  anden  er 
gaaet  til  Siden.     Der  kommer  han  nu  og  knæler  foran  Alteret.« 

Troldmanden  traadte  et  Skridt  frem  og  rettede  sig;  med 
Armene  over  Brystet  fæstede  han  sit  Blik  stift  paa  Biskoppen,  der 
havde  vendt  Ryggen  til,  men  da  han  mærkede,  at  der  var  en 
anden  Vismand  til  Stede,   vendte  han  sig  for  at  se,   hvem  det  var. 

Biskoppen  mødte  Troldmandens  Øje  med  sit,  og  der  stod  nu 
de  to  stærke  Mænd,  hver  i  sin  Ende  af  Kirken  og  brødes.  Begge 
stod  ubevægelige  en  Tid,  og  de  andre  Rødhuder  ventede  at  se 
Biskoppen  falde;  thi  de  stolede  paa,  at  deres  Aand  var  den  mæg- 
tigste, men  saa  styrtede  Indianeren,  og  det  varede  en  Stund,  inden 
han  kunde  rejse  sig  og  forlade  Kirken, 

»Hans  Blik  er  stærkere  end  Solens  Øje,«  stønnede  han,  da  han 
var  kommen  til  Live  og  rejste  tilbage  til  Skovene. 

Min  Fader  gik  hen  og  talte  med  Biskoppen  og  lod  sig  døbe 
til  de  Kristnes  Gud.  Efter  den  Tid  skilte  han  sig  fra  sin  Stamme 
og  nedsatte  sig  i  Kolonien.  Han  lærte  mig  som  Barn  at  lave 
Fælder  og  sætte  Snarer.  En  Dag,  da  jeg  endnu  var  en  lille  Dreng, 
var  jeg  i  Skoven,  hvor  vore  Svin  løb.  Saa  hørte  jeg  en  af  dem 
skrige  og  løb  hen  til  en  Høj,  hvorfra  jeg  kunde  se  langt  omkring. 
Jeg  listede  mig  bag  nogle  Træer,  hvorfra  jeg  kunde  se  ned  i  Dalen, 
og  der  saa  jeg,  at  en  Bjørn  havde  fanget  en  af  vore  Grise  og 
legede  med  den,  som  Katten  med  en  Mus.  Jeg  skyndte  mig  hjem 
og  fortalte,  hvad  jeg  havde  set,  og  min  Fader  fulgte  med  til  Stedet 
og  dræbte  Bjørnen.  Det  var  den  første  Bjørnejagt,  jeg  saa,  og  den 
gav  mig  Lyst  til  at  skyde.  En  anden  Gang  sad  jeg  paa  en  Bakke 
i  Skoven  og  øvede  mig  paa  at  blæse  i  en  gammel  Messingtrompet, 
som  jeg  havde  faaet  foræret.  Jeg  syntes  selv,  at  den  Melodi, 
jeg  blæste,  var  saa  smuk,  og  jo  længere  jeg  blæste,  desto  ivrigere 
blev  jeg,   og  Skoven   omkring  var  saa  smuk  og  stille.     Saa  hørte 

jeg  noget  rasle  og  knage  i  Grenene  bag  ved  mig,  vendte  mig  og 
saa  en  Bjørn  tæt  ved  mig,  i  Færd  med  at  sætte  over  en  Træstamme, 
og  længere  nede  kom  tre  andre  ansættende  i  Spring  hen  imod 
^*&-  Jc&  l®b  ned  ad  Bakken,  men  Bjørnen  var  hurtigere.  Jeg 
hørte  den  komme  travende  bag  ved  mig  og  ventede,  at  den  vilde 
slaa  sin  Klo  i  mig,  saa  tabte  jeg  min  røde  Hue  og  kort  efter  min 
Trompet.  Da  Bjørnen  kom  til  Huen,  satte  den  sig  og  gloede  paa 
den,  og  da  de  andre  Bjørne  kom  til,  gloede  de  ogsaa  paa  den, 
men  fik  derpaa  Øje  paa  Trompeten,  om  hvilken  de  kom  op  at 
slaas  for  først  at  faa  fat  i  den.  Næste  Dag  fandt  jeg  Stumperne. 
De  havde  tygget  den  i  smaa  Stykker,  og  min  røde  Hue,  som  jeg 
havde  været  saa  glad  ved,  havde  de  revet  i  Trevler. 

Oh  Skovene!  Der  er  saa  smukt  derude.  Ved  de  store  Søer 
holder  jeg  af  at  leve  og  kan  ikke  blive  noget,  andet  Sted.  I  den 
Egn,  hvor  jeg  bor,  er  jeg  kjendt  som  den  bedste  Bjømedræber. 
Naar  Kolonisterne  ere  plagede  af  Bjørne,  der  strejfe  ud  af  Skoven 
og  gjøre  Skade  i  Kornmarker,  sende  de  Bud  efter  Poul.  Sidste  Aar 
dræbte  jeg  den  største  Bjørn,  jeg  har  set.  Folk  havde  prøvet  at 
skyde  den  med  Riffelkugler,  der  vare  stænkede  med  Vievand.  Da 
jeg  fik  Skindet  af  den,  fandt  jeg  syv  Kugler  deri.  Jeg  fik  stort  Ry, 
da  jeg  var  færdig  med  den,  thi  den  havde  for  Vane  at  ødelægge 
hele  Ageren  ved  at  rulle  sig,  eller  rykke  op  med  Rode,  naar 
den  ikke  kunde  spise  mere. 

Da  jeg  var  nitten  Aar  fik  jeg  saa  stærk  Lyst  til  at  komme 
ind  til  Stammerne,  at  jeg  ikke  kunde  blive  længere  hjemme.  Saa 
bad  jeg  min  Fader  om  Tilladelse  og  fulgte  med  nogle  vilde 
Indianere,  hvis  Sprog  lignede  min  Faders.  I  deres  Stamme  blev 
jeg  optaget.  Deres  Jagtdistrikt  var  rigt  paa  alle  Slags  Dyr.  De 
havde  Kanoer  paa  Floderne,  hvor  der  var  mange  Fisk.  Jeg  fulgtes 
altid  med  en  Kammerat,  der  lærte  mig  alt,  og  ofte  vare  vi  mange 
Dage  fra  Lejren. 

Engang  kom  vi  tæt  hen  til  Grænsen  af  Nabostammens  Distrikt. 
>Pas  godt  paa  her,  og  naar  du  ser  et  Menneske,  saa  skyd,  ellers 
bliver  du  selv  skudt,«  sagde  min  Kammerat.  >Vi  have  altid  Krig 
med  denne  Stamme,  og  nu  ville  vi  ind  paa  dens  Grund  og  prøve 
at  stjæle  Fælder.« 

Det  var  en  Stamme,  der  satte  mange  Fælder,  og  vi  fandt 
nogle  med  Vildt  i.     Netop,   som  vi  vare  i  Færd  med  at  dræbe  en 


48  POUL  FORTSÆTTER  SIN  FORTÆLLING 

fanget  Vadskebjørn,  lyttede  min  Kammerat;  men  jeg  havde  intet  hørt. 
Han  stod  allerede  med  Hanen  spændt  og  gjorde  Tegn  til  mig  om 
ikke  at  bevæge  mig.  Saa  kom  der  en  Kano  frem  mellem  Grenene, 
og  samme  Øjeblik  skjød  min  Ven,  saa  Manden  i  Kanoen  faldt  for- 
over og  var  død.  Han  havde  selv  faaet  Tid  til  at  kaste  Aaren  og 
gribe  Bøssen,  der  laa  tværs  over  hans  Knæ,  men  kom  for  sent  til 
at  trække  af. 

I  Stammen  blev  der  altid  talt  om  Blod  og  om  at  dræbe.  Jeg 
slog  ingen  ihjel,  thi  jeg  kunde  ikke  lide  det,  og  var  ikke  opdraget 
dertil.  Da  jeg  var  hjemme,  troede  jeg,  at  jeg  kunde  lige  saa 
meget  som  Indianerne;  thi  jeg  havde  lært  det  alt  af  min  Fader, 
og  blev  betragtet  af  Kolonisterne  som  en  ægte  Indianer,  men  da 
jeg  kom  ind  i  Stammen,  var  jeg  som  et  Barn,  der  ingen  Ting  kunde, 
og  jeg  lærte  heller,  aldrig  at  blive  saa  hurtig  og  aarvaagen,  som 
de  Folk. 

Min  Fader  fortalte  om  en  Mand  i  hans  Stamme,  der  kunde 
dræbe  alt  med  Stenkast.  Den  Evne  fik  han,  da  han  en  Dag  stod 
med  en  Sten  i  Haanden  ved  Bredden  af  en  Sø,  hvor  der  var 
mange  Slanger.  Bedst  som  han  stod,  rejste  der  sig  en  Slange 
saa  stor,  at  ingen  nogen  Sinde  havde  set  Mage.  Af  Skræk  kastede 
han  Stenen  paa  den  og  ramte,  saa  at  Slangen  styrtede  tilbage  i 
Vandet  og  forsvandt.  Nogen  Tid  derefter  kastede  han  for  Spøg 
en  Sten  efter  en  Hest,  og  imod  hans  Ønske  faldt  den  død  om. 
Det  gik  ligeledes  med  en  Hund,  og  saa  mærkede  han,  at  hans 
Arm  havde  faaet  Kraft  til  at  ramme  og  dræbe  alt,  hvad  han 
sigtede  paa. 

I  en  Sø  i  den  Stammes  Distrikt  var  der  mange  Slanger,  som 
ingen  maatte  dræbe.  Naar  jeg  spurgte  hvorfor,  vare  Folk  altid 
tavse;  thi  det  var  en  Omstændighed,  der  ikke  maatte  omtales. 
En  Dag  var  jeg  med  i  en  Kano  til  at  ro  tværs  over  Søen.  Da  vi 
vare  komne  lidt  ud,  krøb  der  en  Slange  op  til  os.  »Rør  ikke  ved 
den, c  raabte  den  anden  Mand  »ellers  komme  vi  aldrig  over«.  Slangen 
rullede  sig  sammen.  Saa  kom  der  en  til  og  en  til.  Jeg  var  saa 
bange,  at  jeg  var  halvdød.  Da  vi  nærmede  os  til  Land,  krøb  den 
ene  efter  den  anden  over  Siden  ned  i  Vandet,  og  vi  kom  lykkelige 
i  Land,  men  jeg  turde  aldrig  ro  over  den  Sø  mere. 

Der  var  et  Sted  ved  en  Flod  der  i  Landet,  hvor  ingen  kunde 
slaa  Lejr  Natten  over  for  Spøgeri.     Jeg  fik  Lyst  til  at  prøve,  hvad 

der  vilde  ske,  og  sammen  med  en  anden  roede  jeg  over,  og  vi 
rullede  os  ind  i  vore  Bøfifelhuder  under  nogle  Buske.  Da  vi  havde 
ligget  en  Times  Tid,  hørte  vi  en  Støj,  der  lød,  som  om  nogen 
tumlede  med  en  Knippe  Kano-Aarer.  Lidt  efter  blev  min  Bøffelhud 
kastet  op  i  Luften,  og  den  blev  hængende  paa  en  Gren.  Jeg  krøb 
ind  til  min  Ven,  men  lidt  efter  kom  en  Sten  susende  med  saadan 
Fart,  at  den  blev  halvt  begravet  i  Jorden,  ved  Siden  af  mit  Hoved. 
Saa  pakkede  vi  vore  Sager  og  skyndte  os  bort.  Folk  fortalte,  at 
nogle  Præster  vare  blevne  massakrerede  der.  Troldmændene  kunde 
ikke  hæve  Forbandelsen,  og  de  Kristnes  Røgelse  eller  Vievand  var 
heller  ikke  stærkt  nok  til  at  udslette  Mærket  af  det  uskyldige  Blod. 

Der  var  især  stor  Jagt  derinde.  Bøfler,  Elsdyr,  Rensdyr,  naar 
vi  blot  vilde  opsøge  dem.  Om  Vinteren,  naar  Bøflerne  ikke  kunde 
bevæge  sig  i  den  dybe  Sne,  løb  vi  paa  Snesko  lige  hen  og  dræbte 
dem.  Da  jeg  var  22  Aar  fik  jeg  Hjemve  efter  min  Fader  og 
Søskende,  og  jeg  forlod  Stammen  og  vandrede  længe  og  tænkte 
paa,  hvorledes  alt  saa  ud  i  mit  Barndomshjem,  hvor  Skovene  vare 
smukkere  end  andetsteds.  Med  hver  Dag  jeg  kom  mit  Hjem 
nærmere,  steg  min  Glæde  over  at  skulle  gjense  de  Steder,  hvor 
min  Tanke  holdt  af  at  være.  Endelig  saa  jeg  Huset,  men  det 
stod  tomt  og  faldefærdigt.  Folk  fortalte  mig  saa,  at  der  havde 
været  Kopper,  og  min  Fader,  Broder  og  en  Søster  vare  døde. 
Kun  en  Søster  var  endnu  i  Live.  Hun  var  gift  og  boede  noget 
borte.« 

Poul  var  uudtømmelig  i  at  fortælle  om  sine  mærkelige  Hæn- 
delser. Snart  var  det  en  sørgelig  Historie  fra  den  dybe  Vinter,  da 
en  fremmed  Kjøbmand  for  vild  i  Skoven  og  i  en  Uge  vedblev  at 
vandre  rundt  efter  sit  eget  Spor,  indtil  Poul  blev  hans  Frelse. 
»Naar  jeg  er  ene  i  Skoven,  gaar  jeg  aldrig,  saa  løber  jeg,«  var 
hans  Maade  at  udtrykke  sig  paa.  Snart  kom  der  en  spændende 
Historie  om  en  af  Kammeraterne  ved  et  Skovhugger -Mandskab, 
der  druknedes,  og  gik  igjen,  fordi  han  havde  lovet  at  tilbagelevere 
sin  Ven  en  laant  Ring,  og  han  ikke  fik  Fred,  før  Vennen  gav  ham 
hans  Løfte  tilbage.  Saa  berettede  Poul  om  Fund  af  en  stor  Klump 
gult  Metal,  for  stor  til  at  bære  langt;  en  medtaget  Prøve  deraf 
blev  erklæret  for  rent  Guld  og  højt  betalt,  men  desværre  var 
Klumpen  gjemt  saa  godt,  at  den  aldrig  blev  funden  mere. 
Mange  lignende  Hændelser  fortalte  han  ogsaa. 

Over  iHidea  Strand  a 

Længsel  efter  Skovene  voksede  med  det  tilbagevendte  Helbred. 
>0h!  the  woods  the  woods!<  stønnede  han  til  Skræk  og  Forundring^ 
for  en  engelsk  Sidekammerat,  der  selv  led  af  Hjemve  paa  sin 
Maade.  De  to  vare  Lidelsesfæller  og  daglig  i  hinandens  Nærhed, 
og  dog  vedblev  der  at  være  en  Kløft  imellem  dem,  der  udelukkede 
enhver  Forstaaelse  og  Tillid.  Indianeren  var  sky  over  for  Eng- 
lænderen, og  denne,  der  for  øvrigt  var  hensynsfuld  over  for  andre,, 
henvendte  sig  aldrig  til  ham  uden  i  en  overlegen  og  bydende 
Tone.  Poul  var  meget  indtaget  i  Søen,  men,  naar  jeg  forsøgte  at 
meddele  ham  noget  af  mine  Oplevelser,  fik  jeg  Fornemmelsen  af, 
at  mine  Skildringer  vare  langt  fra  at  tilfredsstille  de  Fordringer, 
hans  Fantasi  stillede  til  Oceanet  og  dets  Farer. 

>Har  du  set  Hvalfisk  spise  en  Baad  fuld  af  Matroser?«  spurgte 
han,  eller  »er  der  mange  af  de  store  Søslanger,  der  hver  Dag^ 
stikke  Hovedet  ind  paa  Dækket  og  spise  en  Mand.^«  Helst  vilde 
han  have  hørt  mig  fortælle  om  Havmænd  o.  I. 

»Naar  du  kommer  med  mig  op  til  Søerne,  skal  du  se,  hvilken 
Sport  der  er  om  Vinteren.  Man  springer  saa  let  hen  over  Fladen, 
medens  Dyrene  synke  i.  Undertiden  maa  vi  kjæmpe  med  Ulve, 
men  de  ere  ikke  farlige;  thi  de  have  altid  Elsdyr  nok.  Naar  det 
saa  bliver  Sommer,  skyde  vi  Bjørne.  Græsset  er  saa  smukt  og 
blødt  deroppe,  og  der  er  ingen  Ende  paa  Jordbær.  Jeg  fik  Lyst 
til  at  se  Havet  med  de  mange  store  Fisk.  Det  blev  mig  fortalt, 
at  Quebec  laa  tæt  ved  Havet,  og  derfor  lod  jeg  mig  forhyre 
med  en  Tømmerflaade.  Skibe  er  her,  men  intet  Hav,  og  jeg  kan 
ikke  lide  Quebec.  Jeg  er  vis  paa,  at  jeg  vilde  dø,  dersom  jeg 
skulde  bo  i  en  By.« 

Naar  Pouls  Tanker  vare  langt  inde  i  hans  Barndoms  Skove, 
paa  jagt  efter  Egern  og  Vadskebjørne,  maaske  kom  der  ved  en 
Fejltagelse  et  Stankdyr  i  Fælden,  sad  jeg  og  tegnede  ham,  medens 
jeg  lyttede  til  hans  Udbrud  af  Længsel.  Jeg  var  alt  for  optaget 
til  at  bemærke,  at  jeg  havde  en  Tilskuer  bag  mig,  da  jeg  blev 
afbrudt  af  et: 

»Jeg  vidste  ikke,  at  De  var  Kunstner.  Maa  jeg  se  de  andre 
Tegninger  i  den  Bog?« 

Det  var  Overlægen,  som  spurgte  mig  saaledes.  Han  bladede 
Bogen  igjennem. 


JEG  VÆLGER  AT  BLIVE  I  QUEBEC 


5' 


■Og  De  siger,  at  De  ikke  har  lært  at  tegne.  De  kan  blive 
Mester.     Har  De  ikke  Lyst  at  blive  Maler?« 

»Jeg  vil  tilstaa,  at  jeg  har  tænkt  paa  at  lære  noget  i  den 
Retning;  men  jeg  har  intet  Begreb  om,  hvorledes  man  bærer  sig  ad 
med  at  begynde,  og  jeg  kjender  ingen,  til  hvem  jeg  kan  henvende 
mig  for  at  faa  Oplysning.  Jeg  har  dog  en  Fornemmelse  af,  at 
Skjæbnen  vil  kaste  mig  paa  den  rette  Vej  engang,  og  har  jeg  først 
faaet  min  Fod  fast,  skal  jeg  nok  selv  sørge  for  at  komme  videre,« 

»De  er  et  mærkeligt  Menneske«,  sagde  han.  »Og  hvor  agter 
De  Dem  hen,  naar  De  bliver  udskreven  herfra?« 


>Ikke  til  noget  bestemt  Sted.  Jeg  har  engang  læst,  at  Lykken 
er  som  Solen,  den  skinner  ikke  i  alle  Lande  paa  samme  Tid. 
Der<or  flakker  jeg  om,  hvor  Strøm  og  Vind  føre  mig  hen,  uden  at 
tage  mig  Verden  nærmere  end  det  behøves.« 

»Og  De  er  netop  af  dem,  det  vil  lykkes  for.  Heldet  bor  i 
Dem,"  svarede  han,  halvt  til  sig  selv,  og  snarere  som  om  han  tænkte 
over  mine  Ord,  end  som  han  henvendte  sig  til  mig;  derpaa  fort- 
satte han  efter  en  Pavse : 

»Dersom  jeg  paatog  mig  at  agere  Skjæbne  ved  at  føre  Dem 
til  en  Mester,  hvor  De  kunde  komme  i  Lære,  vilde  De  saa  finde 
Dem  tilfreds  ved  at  blive  i  Quebec?« 

»Der  er  intet,  jeg   vilde  holde   mere   af,   og  jeg  vilde   hellere 

begynde  i  Dag  end  i  Morgen.  De  vil  faa  at  se,  at  jeg  holder 
mit  Ord.« 

»Godt«,  svarede  han  smilende.  »Om  et  Par  Dage  vil  De  være 
saa  vidt,  at  vi  kunne  udskrive  Dem.  Kom  saa  hen  til  mig,  og  jeg 
vil  gaa  med  Dem  til  min  Ven,  Maleren  D.  Vi  ville  saa  gjøre  for 
Dem,  hvad  vi  kunne.« 

Hermed  var  der  en  Ende  paa  Rejsen  til  Skovene  i  Pouls  Sel- 
skab. Tanken  om,  at  jeg  stod  saa  nær  det  Maal,  jeg  saa  længe 
havde  ønsket  at  naa,  optog  mig,  og  skjønt  det  ikke  var  mig  rigtig 
klart,  hvorledes  mit  Forhold  til  D.  vilde  blive,  var  jeg  besluttet 
paa  at  gjøre  mit  yderste  for  at  blive  i  hans  Nærhed. 

»Farvel  Poul,  min  Ven.  Du  rejser  til  Skovene,  og  mine  bedste 
Ønsker  følge  dig.  I  Gaar  havde  jeg  Lyst,  men  i  Dag  kan  jeg 
ikke  rejse  med  dig.« 

Poul  saa  paa  mig  uden  at  sige  et  Ord.  Det  var  nærved,  at 
der  kom  Taarer  i  hans  Øjne,  men  hvad  han  end  følte  af  Skuffdse, 
lod  han  ikke  komme  frem  i  sit  Ydre.    Sligt  laa  ikke  i  hans  Natur. 

»Farvel  Andrew.  Jeg  forstaar  ikke,  at  du  vil  blive  her,  men 
jeg  ved  heller  ikke,  hvad  det  er,  du  vil  bestille.« 

»Vær  glad,  du  ikke  rejser  med  ham,«  bemærkede  en  kanadisk 
Skovhugger.  »Han  kan  som  alle  Indianere  sove  i  en  Snedrive  og 
løbe  omkring  i  det  koldeste  Vejr  i  en  enkelt  Skjorte.  Vil  han 
varme  sig,  hugger  han  Hul  paa  Isen  og  springer  i.« 

»Om  et  Øjeblik  er  jeg  færdig  til  at  gaa  med  Dem  og  gjøre 
Deres  Lykke,«  modtog  Lægen  mig  med,  da  jeg  traadte  ind  til  ham. 

Vi  naaede  Malerens  Hus  og  steg  op  paa  første  Sal,  hvor 
Atelieret  laa.  Samtalen  mellem  de  to  Mænd  førtes  paa  Fransk,  som 
jeg  ikke  forstod  tilstrækkeligt,  og  jeg  benyttede  derfor  Lejligheden 
til  at  kaste  et  Blik  om  i  Værelset.  Paa  et  Staffeli  stod  et  næsten 
fuldført  Portræt,  Væggene  vare  behængte  med  Malerier,  hvoriblsmdt 
eet  særlig  fængslede  mit  Blik,  et  Søbillede,  hvor  Luft  og  Sø  i  den 
britiske  Kanal  vare  let  kjendelige.  Langsomt  bladede  Maleren  i 
min  Tegnebog,  og  rakte  mig  den  tilbage,  idet  han  sagde: 

»Nuvel!  det  har  moret  mig  at  se,  hvad  De  har  lavet.  De  har 
Lyst  til  at  blive  Maler,  og  jeg  tror  nok,  at  det  vil  lykkes  for  Dem. 
Jeg  vil  paa  Doktorens  Anbefaling  gjøre  Plads  for  Dem  iblandt 
mine  Elever,  men  saa  komme  vi  til  et  andet  Spørgsmaal,  hvorledes 
har  De   tænkt  Dem   at   kunne   leve,   indtil  De  bliver  i  Stand  til  at 

staa  paa  egne  Ben  ?  Betænk  ogsaa,  at  det  er  en  lang  og  besværlig 
Vej,  der  fører  til  Kunsten,  en  Vej,  der  for  den  mest  talentfulde 
er  fuld  af  Skuffelser.« 

Jeg  svarede,  at  den  Beskjæftigelse,  jeg  fandt  i  at  tegne,  fængslede 
mig  mere  og  mere,  og  jeg  indsaa,  at  jeg  ikke  vilde  kunne  undvære 
den.  Derved  var  Ønsket  om  at  blive  Maler  blevet  fast  hos  mig. 
Sølivet  tiltalte  mig  for  saa  vidt,  men  jo  mere  jeg  saa  mig  om^ 
desto  stærkere  blev  Trangen  til  at  gjengive,  hvad  der  tiltalte  mig. 
Jeg  var  ikke  bange  for  ikke  at  kunne  skaffe  mig  mit  Underhold 
her  i  Quebec  og  endda  faa  Tid  tilovers.« 

»Godt!«  svarede  Dupont.  »Kom  altsaa  her,  naar  De  kan,  og 
jeg  skal  altid  være  villig  til  at  vise  Dem  til  Rette.« 

Old  Dominion  var  for  længst  sejlet  og  havde  efterladt  min 
Afregning.  Saa  længe  den  varede,  var  jeg  V^elhaver,  og  den  varede 
længe.  Om  Aftenen  var  jeg  kun  utaalmodig  efter  at  kunne  begynde 
igjen  næste  Dag,  med  sort  Kridt,  efter  en  Gips  Maske.  Da  mine 
Penge  omsider  havde  Ende,  saa  jeg  mig  om  efter  Arbejde  ved 
Havnen,  og  fandt  altid  Skibe  nok,  der  skulde  lade.  Det  Selskab, 
dette  Arbejde  bragte  mig  i,  var  maaske  ikke  altid,  hvad  jeg  vilde 
have  søgt,  om  jeg  havde  havt  frit  Valg,  men  sligt  var  dog  Baga- 
teller, som  jeg  ikke  tog  i  Betragtning. 

En  Dag  havde  jeg  netop  faaet  et  bedre  lønnet  Arbejde  ved 
Tilrigning  af  et  nybygget  Skib,  da  jeg  kom  til  Skade  med  min 
Haand  og  hverken  kunde  tegne  eller  rigge.  Under  en  Samtale 
med  D.,  spurgte  denne  mig  om  mit  oprindelige  Hjem,  og  han 
blev  forundret  over  at  høre,  at  det  var  Danmark. 

»Et  mærkeligt  Tilfælde,  at  De  skulde  komme  her  og  lære 
Kunst,«  sagde  han.  »Amerikanere  bestræbe  sig  kun  for  at  komme 
paa^  en  Kunstskole  i  Europa,  og  det  slaar  mig,  at  De  vil  gjøre 
bedre  i  at  rejse  hjem  og  søge  Akademiet  i  Kjøbenhavn,  hvor  der 
gives  et  godt  Grundlag.  De  danske  Malere,  jeg  traf  i  Rom,  vare 
dygtige  Folk.  I  Deres  Hjemland  maa  De  vist  kunne  leve  paa 
samme  Maade  som  her,  og  der  har  De  den  Fordel  at  kunne  søge 
Aftenskole  og  arbejde  sammen  med  jævnaldrende.« 

Vel  overvejet  forekom  det  mig  at  maatte  forholde  sig,  som 
Manden  sagde,  og  min  Beslutning  om  at  rejse  blev  snart  taget. 
Jeg  tog  Afsked  fra  mine  Venner  og  mønstrede  for  England. 

I  Begyndelsen   af  November,   da  Frosten   alt  havde   taget  fat, 

forlod  vi  Quebec.  Atlanten  var  ikke  blid,  og  paa  Mersey  Floden 
oplevede  vi  en  Storm,  som  man  undertiden  har  dem  paa  Englands 
Kyst.  Vi  saa  Skibe  forlise  og  snesevis  af  hjertegribende  Scener, 
naar  Lægtere  sank  som  Muslingskaller  med  Mand  og  Mus.  Red- 
ningsbaadene  vare  i  travl  Virksomhed  hele  Dagen,  og  kun  faa 
Skibes  Anker  holdt  hin  nittende  December,  der  vist  er  bleven 
længe  mindet  i  Liverpool. 

Saa  længe  havde  jeg  levet  i  Uvidenhed  om  Danmarks  Politik. 
I  Hull  hørte  jeg  første  Gang,  at  Danmarks  Konge  var  død,  og  at 
der  var  Udsigt  til  Krig.  Situationen  var  mig  ikke  klar,  men  jeg 
opfattede  saa  meget  af  Konversationen  paa  Damperen  til  Hamborg, 
at  jeg  forstod,  at  der  var  Bevægelse  i  Sindene,  og  at  selve  det 
isolerede  England  var  uroligt. 

Da  jeg  i  Hamborg  saa  Skarerne  drage  hujende  om  og  synge 
Smædeviser  om  alt  Dansk,  og  jeg  saa  talrige  Karikaturer  af  Danske 
udstillet  i  Vinduerne,  følte  jeg  Minderne  fra  min  Barndom  vaagne 
efter  en  lang  Søvn,  følte,  at  jeg  havde  forskjellig  Rod  fra  disse 
Folk,  og  standsede  ikke,  før  jeg  var  ved  Jærn banestationen  i  Altona. 

Tyske  Forbundstropper  havde  taget  Holsten  i  Besiddelse,  og 
overalt  var  der  fuldt  af  Hanoveranere ,  Saksere  og,  hvad  de  alle 
hed.  Fra  Altona  til  Rensborg  lød  der  et  vedvarende  Hyl  af  et 
Folk,  der  troede  at  tjene  deres  Sag  ved  at  brøle  og  drikke  01. 
Et  Billede,  der  rørte  mig  paa  en  forunderlig  Maade,  var  Synet  af 
den  danske  Soldat  paa  sit  Lands  ældgamle  Sydgrænse.  Rensborgs 
Volde  vare  snedækkede,  stod  lette  mod  en  tung  Vinterhimmel,  og 
den  enkelte  Skildvagt  deroppe  saa  ud,  som  bød  han,  ene  Mand,  de 
Tusinder  Trods.  Ogsaa  gjennem  Sønderjylland  mærkedes  Ophidselsen, 
men  den  gav  sig  Luft  paa  en  anden  Maade  end  i  Tyskland. 

Krigen  blev  med  hver  Dag  mere  vis,  og  dog  gik  det  som  et 
Stød  gjennem  alle,  da  Efterretningen  kom  om,  at  det  første  Skud 
var  faldet.  Jeg  havde  straks  meldt  mig  ind  i  Sørullen  og  var 
bleven  udskreven  til  Søkrigstj eneste.  I  Sønderborg  meldte  jeg  mig 
hos  Kommandantskabet  og  blev  Vidne  til  de  gribende  Scener,  der 
forefaldt,  da  Armeen  kom  tilbage  fra  Dannevirke.  Det  var  alt, 
hvad  jeg  siden  fik  at  se  af  Krigen  til  Lands;  thi  med  Fregatten 
Tordenskjold  kom  jeg  ud  paa  Blokade  af  de  tyske  Østersøhavne, 
og  i  koldt  og  mildt  Vejr  saa  vi  de  samme  uinteressante  Kyster 
af    Preussen,     indtil    vi    ønskede,    at    vi    aldrig    maatte    se    dem 

mere.  Det  ensformige  Liv,  under  en  stadig  Kommando,  der  var 
trættende,  blev  kun  oplivet  et  Par  Gange  af  Kanontorden.  En  Gang 
saa  vi ,  at  nogle  preussiske  Krigsskibe  havde  sneget  sig  ud  i 
Taage  for  at  omringe  og  angribe  Fregatten  Sjælland,  der  blokerede 
den  fjendtlige  Flaade  i  Svinemiinde.  Vi  saa  Taagen  lette  og  Tyskerne 
flygte  det  bedste,  de  havde  lært,  i  Læ  af  deres  faste  Landbatterier, 
og  vi  saa,  at  de  om  Aftenen  fejrede,  hvad  de  kaldte  en  Sejr,  med 


at  opsende  Raketter.  Nogle  Gange  bleve  vi  selv  angrebne  af  over- 
legne Fjender,  men  hver  Gang  flygtede  de,  naar  vore  Kanoner 
omtrent  kunde  naa  dem.  Saa  kunde  nogen  spørge  om,  hvorledes 
danske  Kanonbaade  vilde  have  stillet  sig  mod  en  blokerende  Fjende  ? 
Sønderjylland  var  revet  fra  Danmark.  Jeg  følle,  at  det  vilde 
være  umuhgt  for  mig  at  slutte  mig  til  det  Land,  som  jeg  var  bleven 
udleveret  til.  Hvad  jeg  hidtil  havde  elsket  og  troet  paa,  kunde 
jeg  ikke  glemme,  og  i  Haab  om  Retfærdigheds  endelige  Sejr, 
valgte  jeg  at  tage  Ophold  i  Kjøbenhavn. 


min    Skoletid     i     Sønderjylland     herte 
Kamp    mod    de    germaniserende    Ele- 
menter med  til  Hverdagslivet  som  Salt 
til   Maden.      Danmarks    Hovedstad    var 
den  Fæstning,    hvorfra   vi   hentede   vor 
moralske  Styrke.    Den  Aand,  der  fødtes 
af  Slaget  paa  Rheden  og  i  48  sprængte 
sine    Lænker   som    en   Sommerfugl    sit 
Hylster,  og  som  beholdt  sin  fulde  Pragt 
idtil  64,   drog  os  til   sig  og   hjalp  os  til 
paa   Sejr  mod  den  Fjende,    der   under 
;ns  Fejlgreb  og  Svaghed  var  trængt  ind 
hold.    Det  var  Frederik  VII. s  Kjøbenhavn 
med    Plougs    Unge    Gjenbyrds   Liv,    der   tiltalte    os,    og    var    vor 
Hovedstad.     Vi  vare  stolte   af  den   og   havde  paa  Frastand  dannet 
os  et  straalende   Billede,  som   vi   havde   mest  Lyst  til   at  tilbede. 
Var  jeg  dengang  draget  andetsteds  hen  for  at  finde,  hvad  jeg  sagte, 
var  Kjøbenhavn   formodentlig  vedbleven  at  være   min  hellige  Stad 
for  Resten  af  min  Levetid,  og  jeg  vilde  have  været  et  stolt  Billede 
rigere.     Nu   har  jeg   maattet  finde  mig  i,  at  Dele  af  det  forsvandt 
ved   Berøring   med   Virkeligheden,    medens    andet  blev   forkradset. 
Der  blev   lappet   hist  og  tilføjet  her,   medens  Resten   blev  plettet 
af  senere  Tiders  Smuds,  saa  det  var  vanskeligt  at  gjenkjende. 

De  forrige  Aarhundreders  Kjøbenhavn  kunde  vi  ikke  ret  ud- 
skille fra  Minder  om  blodige  Forurettelser  mod  vor  egen  Nationa- 
litet,  og  derfor   fandt  vi   kun  ringe  Glæde  i  at  dvæle  derved.     Jeg 

havde  maaske  haabet  at  kunne  undgaa  de  Rester,  der  muligvis 
fandtes,  men  i  den  Retning  tog  jeg  fejl.  Allerede  mit  første  Besøg 
paa  Charlottenborg  mindede  mig  om,  at  Luften  fra  Christians  VII.s 
Tid  endnu  fyldte  Rummene. 

»Denne  Vej  fører  til  Kammerraaden,«  sagde  en  rødkjolet  Mand, 
hvem  jeg  antog  var  bleven  glemt  derinde  et  hundrede  Aar  eller  saa. 

Gjennem  mange  Rum,  hvor  alt  fra  Loft,  Gulv,  Vægge  og  til 
Vinduer  var  sig  sin  kongelige  Oprindelse  bevidst,  fandt  jeg  et 
Kammer,  hvor  der  sad  en  svær  Mand  ved  en  Pult.  Det  var  altsaa 
en  Kammerraad,  jeg  stod  Ansigt  til  Ansigt  med.  Da  jeg  havde 
fremstammet  mit  Ærinde,  der,  mildest  talt,  stod  for  mig,  en  Skibs- 
dreng, som  formasteligt,  rakte  han  efter  en  stor  Protokol.  Hidtil 
havde  jeg  aldrig  set  en  Kammerraad,  ikke  engang  hørt  om  nogen, 
der  havde  kjendt  nogen,  ja  det  var  maaske  første  Gang,  at  jeg 
lærte,  at  saadan  kunde  et  menneskeligt  Væsen  benævnes.  Medens 
han  bladede  i  Bogen,  løftede  jeg  Øjnene  og  vovede  at  se  paa  ham 
for  at  faa  et  Holdepunkt  for  min  Tanke,  men  jeg  søgte  forgjæves. 
Mandens  runde  Ansigt  var  saa  tomt,  som  et  Ansigt  kan  være,  og 
gav  hverken  Svar  paa  hvordan,  hvorfor  eller  hvortil.  Titelens  Klang 
havde  omgivet  ham  med  et  Omrids  af  noget  uhyggeligt,  ube- 
stemmeligt, der  maatte  være  i  Slægt  med  Enevældens  Indførelse, 
forekom  det  mig.  Ja,  ikke  sandt,  jeg  var  utrolig  dum.  En  Kjø- 
benhavner,  der  fra  sin  Fødsel  har  hørt  Titler  surre  sig  om  Ørerne, 
som  Myg  paa  en  Sommeraften,  vilde  have  vidst  ypperlig  Besked. 

»Fulde  Navn?«  »Hvor  hjemhørende?«  Mekanisk  svarede  jeg 
paa  Spørgsmaalene,  der  et  for  et  blev  tilført  Protokollen.  Om  jeg 
fik  gjort  Rede  for  Kokoppeindpodning,  Mæslinger  o.  1.  skal  jeg  ikke 
kunne  sige.  Da  han  kom  til  »hvilken  Beskjæftigelse?«  følte  jeg 
min  Uværdighed  og  tilstod,  dybt  nedbøjet,  den  fulde  Sandhed,  at 
jeg  var  Sømand,  og  efter  »Er  De  bleven  kjed  af  det?«  ventede  jeg, 
at  strengeste  Straf  naadigst  vilde  blive  udtalt  over  mig. 

Mine  første  Indtryk  fortog  sig  vel  aldrig  helt,  men  til  Trods 
for  det  blev  det  gamle,  røde  Slot  ved  Nyhavn  mig  dog  et  kjært 
Tilflugtssted.  Der  mødtes  jævnaldrende  ved  et  Arbejde,  der  fuld- 
stændigt optog  dem.  Maalende  sig  i  Styrke,  æggede  og  stimulerede 
de  hverandre  og  voksede  i  Sikkerhed  og  Fasthed.  Timerne  svandt 
kun  alt  for  hurtigt,  man  længtes  efter  næste  Dag,  og  var  lyk- 
kelig ved  sit  Arbejde  for  selve  Arbejdets  Skyld,    saa    længe   det 


58  OiM  LÆRERE  OG  ELEVER 

varede,  og  lykkelig,  naar  det  ophørte  ved  Tanken  om  at  kunne 
begynde  igjen  i  Morgen.  Hvem  vor  Lærer  var,  eller  om  vi  over- 
hovedet havde  nogen,  gjorde  hverken  fra  eller  til;  maaske  med  Und- 
tagelse af  Billedhugger  Jerichau,  og  ham  saa  vi  kun  sjælden  og  til 
uregelmæssige  Tider  et  Glimt  af.  Foruden  ham  havde  Marstrand 
Betingelserne  for  at  kunne  have  paavirket  Ungdommen,  men  han 
følte  selv  Vanskeligheden  ved  at  lægge  Bro  over  den  store  Afstand 
mellem  sig  og  os,  og  overlod  Omsorgen  for  os  til  en  mindre  Aand, 
der  var  glad  ved  sin  Dagløn  og  glad,  naar  Timen  var  ude. 

Hemmeligheden  ved,  at  andre  end  Professorerne  have  Fordel 
af  Akademier  for  de  skjønne  Kunster,  ligger  i  den  gjensidige  Paa- 
virkning,  der  er  en  ubevidst,  indbyrdes  Undervisning.  Lærere  med 
Erfaring  kunne  fortælle  om,  hvorledes  et  Hold,  der  har  de  nød- 
vendige Betingelser,  vil  opvise  gode  Resultater,  medens  et  andet, 
selv  med  en  god  Gjennemsnitsdygtighed,  kan  blive  lutter  Middel- 
maadighed.  En  Lærer  med  et  mindre  Antal  Elever  maa,  for  at 
virke  befrugtende  paa  de  unge  Mennesker,  der  ere  overladte  ham, 
leve  sig  fuldstændig  sammen  med  dem,  ja  helst  kunne  gjøre  sig 
til  deres  famlende  og  søgende  Ligemand,  dersom  han  vil  gjøre  sig 
Haab  om  at  faa  andet  end  Dilettanten  frem.  Paa  samme  Tid  er 
en  tilstrækkelig  Samling  Ungdom  med  fælles  Maal  i  Stand  til, 
uden  anden  Hjælp  end  den,  der  ligger  i  Luften  omkring  den,  at 
udvikle  og  frembære  en  hel  ny,  kraftig  og  levedygtig  Tid. 

Desværre  laa  der  alt  for  lidt  i  Luften,  hvad  Kunst  angik,  efter 
den  uheldige  Krig.  Følgen  af  Nederlagene  var  paa  dette  Omraade 
en  gold  Modløshed  uden  samlende  Evne,  og  derfor  skød  de  op- 
løsende Elementer  rask  frem  og  truede  med  at  kvæle,  hvad  der 
var  dyrket.  Høyenismen,  der  var  et  Produkt  af  den  national-liberale 
Periode,  levede  videre  paa  sin  Fortid,  men  vaklede  i  Troen  paa 
sig  selv,  og  var  derfor  ude  af  Stand  til  at  drage  den  opvoksende 
Slægt  til  sig.  Desuden  havde  dens  Leder  tiltaget  sig  en  absolut 
Herskers  Stilling  over  sin  Flok,  og  hans  Despoti  virkede  frastødende 
paa  os. 

For  mig  personlig  blev  mit  tidligere  Liv  og  Temperament 
bestemmende  for  den  Retning,  jeg  slog  ind  paa.  Før  jeg  endnu 
fik  begyndt  paa  Akademiet,  og  før  jeg  havde  haft  Lejlighed  til  at 
danne  mig  en  Mening  om  danske  Kunstnere,  henvendte  jeg  mig 
til    et   Bysbarn,   Heinrich   Hansen,   med   Anmodning  om   at   bringe 

mig  i  Forbindelse  med  en  speciel  Marinemaler.  Den  Mand,  han 
anbefalede  mig  som  et  Mønster  til  Efterligning,  troede  at  kunne 
frembringe  Kunstværker  udelukkende  ved  Hjælp  af  Passer  og  Lineal. 
I  et  Foredrag  udviklede  han  sine  Anskuelser  for  mig  og  endte 
med  at  overtale  mig  til  at  tage  Undervisning  hos  sig,  paa  Betin- 
gelse af  en  forud  Udbetaling  af  halvtredssindstyve  Rigsdaler;  saa 
kunde  vi  altid  siden  tales  ved  om  Resten. 

»Bring  Pengene,  før  vi  begynde,€  sluttede  han,  og  da  jeg 
næste  Gang  betraadte  hans  Værelse,  var  hans  første  Ord!  >Har  De 
Pengene?« 

Jeg  optalte  Sedlerne,  som  en  gammel  Onkel  ved  sin  Død 
havde  testamenteret  mig.  Ved  Synet  af  dem  sad  han  en  Stund 
maalløs;  Bevidstheden  om,  at  jeg  var  til  Stede,  forlod  ham.  Med 
et  Sæt  rejste  han  sig,  gned  Hænderne,  medens  han  betragtede 
Skatten,  rørte  ved  den  og  lagde  den  atter  ned  et  Par  Gange,  for  at 
faa  den  fulde  Nydelse  ud  af  det  uvante  Syn.  Pludselig,  som  om 
Mistanken  om,  at  hans  Rigdom  kunde  forsvinde  lige  saa  hurtigt, 
som  den  var  kommen,  var  dukket  op  i  hans  Tanke,  greb  han 
Dyngen  med  begge  Hænder  og  lod  den  forsvinde  som  et  Lyn  i 
sin  Lomme. 

>Ja  nu  gaar  jeg  ud,«  sagde  han  højt  til  sig  selv,  idet  han 
vedblev  at  holde  med  Hænderne  paa  det  Sted,  hvor  Pengene  laa. 
Hans  Aasyn  antydede,  at  Tanken  alt  var  vandret  ud  og  strejfede 
om  paa  egen  Haand  i  det  fjerne,  og  med  lange  Skridt  fulgte 
han  efter. 

Det  tog  Tid,  før  hans  Sind  kom  saa  vidt  i  Ligevægt,  at  jeg 
kunde  begynde  at  tegne  efter  hans  Anvisning.  Hjertet  sank  i 
Livet  paa  mig.  Ak!  var  jeg  endda  taget  til  Skovene  med  Poul. 
Hvor  kunde  jeg  nogen  Sinde  naa  til  at  forstaa  alt  det,  som  Geo- 
metrien havde  med  Bølgernes  Dans  og  Skyernes  Flugt  gjennem 
Rummet  at  gjøre.  Jeg  saa  ham  konstruere  et  Billede  og  fik  at 
vide,  at  Galleriet  kjøbte  det.  Men  derpaa  gjorde  et  Slagtilfælde 
Ende  paa  hans  Liv,  og  jeg  opgav  atter  engang,  i  det  mindste  for 
nærværende  Tid,  at  opsøge  Poul. 

Nu  var  Foraaret  med  Udstillingen  kommet,-  og  jeg  henvendte 
mig  om  Hjælp  til  en  Maler,  hvis  Billeder  havde  tiltalt  mig,  men 
han  afslog  min  Begjæring.  Efter  den  Tid  gik  jeg  paa  egen 
Haand,   sluttede  mig  siden  sammen   med  jævnaldrende   og   kom   i 

Berøring  med  den  geniale  Sørensen,  der  altid  var  rede  med  gode 
Raad,  naar  unge  Mennesker  henvendte  sig  til  ham  i  Tvivlens 
Stund. 

Paa  en  Bagbygnings  tredie  Sal  i  Toldbodgade  foretog  jeg 
mine  første  Eksperimenter  med  Oliefarve.  Jeg  var  netop  i  Færd 
med  at  anlægge  en  Luft,  der  viste  sig  over  Havnen  og  Flaadens 
Leje,  da  der  blev  banket  paa  min  Dør.  En  forhenværende  Skole- 
kammerat, en  medicinsk  Student,  hverken  berømt  for  Dyd  eller 
gode  Sæder,  traadte  ind  og  præsenterede  sin  Ven,  et  højt,  noget 
tyndt  Menneske  paa  en  atten  Aar. 

Han  var  Kjøbenhavner  og  talte  paa  Kjøbenhavner  Manér  om 
alt  mellem  Himmel  og  Jord.  Han  havde  for  nylig  taget  Artium  og 
vilde  nu  være  Maler,  Marinemaler  naturligvis.  Havet  var  da  det 
eneste,  der  var  værd  at  male.  Han  var  begejstret  for  Melbye  og 
ligeledes  for  Franskmændene.  Ingen  kunde  sætte  sin  Hat  som  de, 
forsikrede  han.  De  franske  Malere  brugte  Pensler  saa  lange  som 
Spadserestokke  og  Palet  som  et  græsk  Skjold.  Til  Atelier  lejede 
de  en  Lade  hos  Bønderne  og  slog  Gavlen  ind  for  at  faa  Lys.  Der 
malede  og  drak  de,  medens  deres  Piger  lavede  Maden,  og  kom  der 
nogen  Professor  i  Nærheden,  smed  de  ham  Staffelierne  i  Hovedet. 
Og  disse  franske  Piger  kunde  baade  Latin  og  Græsk,  kunde  tale 
med  om  Kunst  og  selv  bruge  Penselen,  naar  Mændene  vare  kjede 
af  det. 

Ja  i  den  Alder  havde  vi  jo  Privilegium  paa  at  sige  adskilligt, 
som  vi  senere  ikke  vilde  staa  ved.  Den  høje,  hvælvede  Pande, 
der  lovede  meget,  og  et  særegent  Kast  med  det  lyse,  krøllede 
Hoved,  indtog  mig  paa  Forhaand  for  Holger  Drachmann. 

Da  jeg  senere  fik  Bopæl  i  et  lille  Hus,  beliggende  i  en  Have 
paa  Strandpromenaden,  saa  jeg  ham  igjen.  Stedet  tiltalte  ham, 
han  flyttede  sit  Staffeli  og  Malerkasse  ud  til  mig,  og  jeg  havde 
den  Glæde  at  se  ham  daglig.  Hensynsfuld  og  tilsluttende,  altid 
meddelsom,  var  han  fortrinligt  Selskab,  og  sammen  med  en  Tredje- 
mand, helst  en  Styrmand  eller  en  anden  af  mine  Søbekjendte  dan- 
nede  han   det  oplivende  Element  og  var,  til  Tider,  ikke  lidt  oppe. 

At  vi  vare   meget  forskjellige,   hvad  Uddannelse  angik,  gjorde 
intet  Skaar  i  vort  Venskab.      Tværtimod,    den    Omstændighed,    at 
han   kjendte  alle  vore  Forfattere,  kunde  foredrage  store  Stykker  af« 
Operaer,  som  jeg  aldrig  havde  hørt,  og  at  jeg  paa  den  anden  Side 

kunde  tale  af  Erfaring  om  et  Liv  og  om  Lande,  der  stod  for  ham 
som  en  Æventyrverden,  bidrog  til,  at  vi  gjensidig  følte  Beundring 
for  hinanden.  Vi  mødtes  fuldstændig  i  at  finde  Motiver,  anspore, 
opmuntre  og  censurere  hinanden. 

De  Herrer  i  Aandens  Rige,  som  enhver  Student  kaldte  sig  i 
de  Tider,  behagede  ofte  af  lade  Lægfolk  føle  deres  knusende 
Aandsoverlegenhed  paa  en  ufin  Maade.  Endnu  kan  der  maaske 
findes  en  akademisk  Borger,  der  blotter  en  Svaghed  i  den  Retning. 

Sligt  kom  saa  lidt  frem  hos  Drachmann  som  Pral  i  Alminde- 
lighed, og  tillige  af  den  Grund  fik  enhver,  der  kom  i  Berøring 
med  ham.  Blikket  op  for  en  ualmindelig  Storhed,  der  fremtvang 
Beundring.  Han  kunde  skabe  et  Vers,  der  lød  som  Musik  for  vore 
Øren,  med  samme  Lethed,  som  en  anden  kunde  række  sin  Ven 
en  Cigar,  om  han  ejede  en  saadan,  og  han  lod  aldrig  med  en  Lyd 
eller  Bevægelse  mærke,  at  han  viste  sine  Evner  frem,  eller  at  han 
ventede  andet  af  dette  sit  Bidrag  til  den  almindelige  Underhold- 
ning end  Tilhørernes  glade  Sind.  Maaske  var  han  sig  sine  rask 
henkastede  Haandtegninger,  med  den  sikre  og  udtryksfulde  Streg, 
noget  bevidst.  For  øvrigt  uddelte  han  disse  med  stor  Liberalitet, 
naar  han  i  et  ledigt  Øjeblik  sad  med  Blyant  og  Papir. 

Især  som  Improvisator  var  han  i  Besiddelse  af  en  Aandsnær- 
værelse,  som  det  paa  en  besynderlig  Maade  kunde  skorte  ham  paa 
i  det  daglige  Livs  Hændelser.  I  Situationer,  hvor  det  rette  Ord, 
udtalt  i  rette  Tid,  kunde  have  fjernet  Hindringer,  slog  hans  Sejl 
bak,  og  Forstanden  lystrede  ikke  Ror,  og  ligeledes  stod  han  raad- 
vild,  hvor  der  krævedes  øjeblikkelig  Handling.  Han  kunde  i  saa- 
danne  Tilfælde  tage  sig  saa  meget  mere  kejtet  ud,  som  hans  al- 
mindelige Fremtræden  lovede  noget  helt  andet. 

Saa  vidt  muligt  vare  vi  uadskillelige  Venner,  der  havde  ondt 
ved  at  undvære  hinandens  Selskab.  Vi  elskede  Langelinie,  sejlede 
sammen,  og  tog  Malerkasserne  med  i  Dyrehaven,  da  Løvets  mange 
Farver  begejstrede  os.  Septembernætter,  naar  Fuldmaanen  stod 
klar,  bleve  vi  derude  og  hørte  Hjortene  kjæmpe  paa  Liv  og  Død. 
Vi  gjennemstrejfede  Skovene,  medens  Ellepigerne  dansede,  og  op- 
fyldte af  en  Fornemmelse,  som  om  vi  havde  været  til  Fest,  vendte 
vi  hjem  over  Langelinie,  da  Morgensolen  spillede  over  Sejlene,  og 
begyndte  at  gjenopvarme  den  forfrosne  Skildvagt.  Vor  længste 
Udflugt  var  en  improviseret  Tur  til  Kalundborg.    Da  vi  kom  hjem. 

fandt  vi  dog,  at  vort  Udbytte,  til  Trods  for  Opholdet  paa  en 
fremmed  Herregaard,  hvor  vi  inviterede  os  selv  til  Gjæst,  ikke  havde 
staaet  i  Forhold  til  Strabadserne  ved  Fodturen  tilbage.  Jeg  var 
nok  den  mest  udholdende  i  slige  Tilfælde. 

Det  Indtrj'k,  jeg  havde  faaet  af  Drachmann,  da  jeg  først  saa 
ham  i  Medicinerens  Selskab,  veg  Pladsen  for  en  naturlig  og  brav 
Kammerat,  der  modtog  og  gav,  som  det  sømmer  sig  blandt  Venner, 
og  som  saadan  lærte  jeg  at  sætte  Pris  paa  ham.  Den  Sommer  og 
den  paafølgende  Vinter  var  en  frugtbar  Tid  for  mig,  og  jeg  har 
Grund  til  at  formode,  at  heller  ikke  for  Drachmann  gled  den 
Periode  hen  uden  at  sætte  Knopper. 

Vare  vi  revolutionære  i  vore  Anskuelser,  saa  vare  vore  Ten- 
denser i  den  Retning  af  en  uskadelig  Art.  Jeg  havde  følt  mig 
stødt  over  Udtalelser  af  Drachmann,  der  i  min  Skoletid  i  Sønder- 
jylland vilde  være  blevne  stemplede  som  Slesvig-holstenisme,  men 
jeg  var  alt  bleven  vant  til  at  finde  mig  i  adskilligt  i  Kjøbenhavn. 
Jeg  ansaa  hans  Taktløshed  for  Uvidenhed  og  kunde  ikke  derover 
glemme  hans  gode  Sider.  Da  der  viste  sig  en  Lejlighed,  gjorde 
jeg  Rede  for  mit  Standpunkt,  som  han  respekterede,  og  vi  undgik 
siden  at  komme  ind  paa  Spørgsmaal,  vedrørende  Dansk  contra 
Tysk. 

Ethvert  følsomt  Menneske  har  vel  fornummet,  at  det  kan  være 
os  sværere  at  bevare  vor  aandelige  Frihed  i  eet  Menneskes  Selskab 
end  i  et  andets.  Med  Drachmann  maatte  jeg  blive  Vidne  til,  at 
han  var  i  Stand  til  at  undergaa  Forandringer.  Overfølsom,  som 
han  i  visse  Retninger  var,  paa  Fornuftens  Bekostning,  kunde  der 
i  Trediemands  Selskab  ske  uforudsete  Omslag,  og  kom  han  i  Sel- 
skab med  mange,  begyndte  han  ofte,  hvad  Skuespillere  kalde,  at 
spille  for  Galleriet.  Da  kunde  det  se  ud,  som  om  en  Forfængelig- 
heds Dæmon  havde  grebet  ham.  Det  smertede  mig,  da  jeg  saa 
ham  springe  ned  fra  den  Højde,  han  i  mine  Tanker  havde  staaet 
paa,  og  styrte  sig  ud  i  Søle,  uden  Maal  og  uden  Hensyn  til  sig 
selv  eller  andre.  Til  saadanne  Tider  kj endte  han  hverken  til  Æres- 
følelse, Mandighed,  Mod  eller  andre  af  de  Egenskaber,  som  han 
selv  til  daglig  respekterede.  Da  vidste  ingen,  hvad  man  kunde 
vente  sig  af  ham.  Af  de  Fjender,  han  forskaffede  sig,  var  han 
selv  den  værste. 

Om  han  var  i  Stand  til  at  fortryde  en  skjæv  Handling,  ved  jeg 

ikke.  Han  havde  aldrig  været  fri  for  en  vis  Tilbøjelighed  til  Selv- 
betragtning, til  at  hengive  sig  til  Fantasier  over,  hvad  han  var, 
og  hvad  han  ønskede  at  anses  for  at  være,  og  i  de  nærmeste  Dage 
efter  et  af  sine  vilde  Anfald  faldt  han  tit  hen  i  Reflektioner,  der 
efterhaanden  antog  en  mere  sygelig  Karakter. 

Havde  han  t.  Eks.  paadraget  sig  veritable  Prygl,  kunde  han 
trøste  sig  ved  Lovtaler  om  sin  stærke  Arm,  der  virkelig  var  stærk, 
og  havde  han  lidt  Nederlag  hos  en  Kvinde,  hvilket  kunde  hænde, 
før  Berømmelsens  Glorie  gjorde  ham  uimodstaaelig,  saa  fandt  han 
Trøst  i  at  drømme  sig  som  Don  Juans  Overmand,  trampende  paa 
Tusinder  af  visne  Blomster. 

Der  var  intet  til  Hinder  for,  at  han  paa  ny  kunde  vise  sig  ved 
næste  Lejlighed  som  den  elskværdige,  der  ikke  lovede  mere,  end 
han  kunde  holde,  og  han  kunde  holde  meget,  naar  han  fik  det 
i  Sinde.  Hans  Venner  bleve  da  glade  ved  at  gjenfinde  den  tabte, 
men  den  fuldstændige  Tillid  havde  desværre  slaaet  en  Revne  og 
blev  til  Trods  for  alle  Forsøg  paa  Istandsættelse  aldrig  som  ny. 

Akademiets  Skoler  søgte  Drachmann  ikke  meget.  Det  var, 
som  om  han  ikke  befandt  sig  vel  mellem  de  uensartede  Elementer, 
han  traf  sammen  med,  og  hans  Optræden  viste  ham  ikke  altid  fra 
den  bedste  Side.  Jeg  mindes  kun  en  Gang  at  have  været  sammen 
med  ham  der.  Det  var  til  Foredrag  i  Perspektiv.  Som  Følge  af, 
at  det  regelrette  irriterede  ham,  nærede  han  Had  til  Perspektivens 
Regler,  og  man  kunde  synes,  han  gjorde  bedre  i  at  holde  sig 
borte,  men  her  var  han  som  sagt  mødt,  og  jeg  saa  ham  stille  sig 
frem  paa  en  ham  egen  Maade,  der  mentes  at  udtrykke  stolt 
Foragt.  Jeg  vil  i  Forbigaaende  bemærke,  at  i  saadant  Tilfælde 
kunde  selv  den  ringeste,  ved  et  Ord  forandre  hans  Udseende  fra 
Løve  til  Lam  eller  Hare.  Her  tilkastede  han  den  noget  kejtede 
Etatsraad  korte,  haanende  Udraab,  der  gjorde  denne  fuldstændig 
forfjamsket,  saa  han  tabte  Traaden  og  stod  blussende  rød,  stammende 
uden  at  være  i  Stand  til  at  frigjøre  sig  for  Indtrykket  af  det  lange 
Menneskes  overlegne  Spot. 

Paa  samme  Tid  viste  et  andet  tilstedeværende  Ansigt  mange 
forskjellige  Tegn  paa  den  inderligste  Medfølelse  og  skiftede  fra 
hvidt  til  rødt.  Det  var  den  lige  saa  elskværdige  som  dygtige 
Jerndorff,  der,  da  vi  forlod  Salen,  ytrede: 

>Det  gjorde  mig  saa  ondt  for  Heinrich  Hansen.« 

Helst  saa  ubemærket  som  muligt  stod  en  halvvoksen  Dreng 
med  et  tykt,  redt,  Haar  bøjet  over  sit  Tegnebræt  og  arbejdede 
tidlig  og  silde.  Han  saa  roligt  paa,  hvad  han  bavde  for  og  Tusk- 
pensel,  Kul  eller  Blyant  laa  lige  let  i  en  Haand,  der  villig  lystrede 
Øjet;  andre  kunde  disputere,  slaa  om  sig  med  Paradokser  eller 
give  en  Historie  til  Bedste;  men  bvad  der  end  skete  omkring  ham, 

fortsatte  Kroyer  uforstyrret  sit  Arbejde,  med  en  Ro,  der  i  det  Til- 
fælde virkede  irriterende  paa  Holger  Drachmann. 

1  Akademiets  Forberedelsesskole  havde  jeg  engang  en  Side- 
mand, hvis  Plads  ofte  var  tom,  naar  Sygdom  bandt  ham  til  Lejet. 
Jeg  savnede  ham,  naar  han  var  borte  og  følte  mig  oplivet  ved  hans 
Tilbagekomst.  Vi  talte  ikke  meget  sammen  og  mødtes  kun  sjælden; 
men  dog  opstod  der  en  Sympati  mellem  os,  som  kun  Ungdommen 
er  i   Stand   til   at  føle.      Det  var    en    stærk  Aand   i   et    skrøbeligt 

Legeme,  en  Kunstnersjæl  fyldt  af  Higen  efter  det  uopnaaelige. 
Vore  Veje  faldt  kun  sjælden  sammen,  der  laa  Aar  imellem,  at  vi 
saa  et  Glimt  af  hinanden,  og  dog  vedbliver  Synet  af  Bindesbøl  eller 
den  tilfældige  Fremkomst  af  hans  Navn  altid  at  vække  den  samme 
uforklarlige  Venskabsfølelse. 

Foruden  disse  Kammerater  mindes  jeg  især  een,  som  jeg  fik 
Lejlighed  til  at  lære  at  skatte.  Naar  vi  om  Aftenen  vare  komne 
godt  i  Gang,  og  den  røde  Lakaj  havde  lukket  Døren  og  set  til,  at 
alt  var  saa  ordenligt,  som  det  sømmede  sig,  kom  der  undertiden 
et  ungt  Menneske  slentrende  ind  ad  en  Sidedør  og  tog  Modellen  i 
Øje  paa  en  skjødesløs  Maade.  Maaske  behagede  det  ham  saa  at 
tegne  lidt.  Hvad  der  mest  imponerede  os,  var  Lærerens  under- 
danige Høflighed  og  den  unges  Nedladenhed.  Saa  hørte  vi  ham 
en  Aften  sige  du  til  Marstrand  og  Billedhugger  Peters  og  tiltale 
dem  paa  kollegial  Vis. 

Siden  traf  jeg  ved  flere  Lejligheder  sammen  med  ham  og 
lærte  ham  at  kjende  som  en  frejdig  Fyr,  der  holdt  af  en  Sejltur 
eller  en  rigtig  lang  Fodtur  i  alskens  Vejr,  der  kunde  goutere  en 
god  Historie  og  gaa  ind  paa  en  Spøg,  afskyede  Lavhed  og  Blød- 
agtighed, og  fremfor  alt  var  en  trofast  Kammerat. 

Det  var  Holger  Roed,  Søn  af  Professor  Roed.  Faderen  var 
især  kommen  ind  i  den  Stilling,  han  indtog  ved  Høyens  Hjælp. 
Det  var  denne  Mands  Force  at  tildele  sine  Venner  Berømmelsens 
forskjellige  Grader  og  Goder.  Med  Hensyn  til  Holger  Roed,  havde 
han  alt  fra  Drengens  tiende  Aar,  besluttet  at  lave  Nordens  største 
Geni  af  ham,  og  lydige,  som  hans  Tilhængere  vare,  gik  de  alle 
ind  paa  at  indrømme  Drengen  et  Overmenneskes  Privilegier.  Sam- 
tidig blev  han  stadig  bevogtet  og  ledet  paa  den  planlagte  Vej 
ved  hvert  Skridt.  Paa  den  Maade  var  han  bleven  det  dobbelte 
Menneske,  der  var  en  Drivhusplante,  naar  han  mødte  sammen  med 
den  Høyenske  Professorverden,  hvor  han  følte  sin  Overlegenhed,  og 
en  elskværdig,  naturlig  Ven,  naar  han  fik  Lov  at  mødes  med  jævn- 
aldrende. 

Der  var  i  de  Tider  et  Menneske,  hvis  Fader  havde  været 
Høyens  Ungdomsbekjendt.  Forsynet  med  Anbefalingsskrivelse  op- 
søgte han  den  store  Autoritet,  hvis  Ord  var  Lov.  At  mangle 
Evner  til  at  studere  var  efter  Høyens  Doktriner  Bevis  paa  Talent,, 
og  da  Fyren   tilmed   havde   maattet  opgive   at  lære  et  Haandværk 

paa  Grund  af  legemlig  Skrøbelighed,  var  der  ingen  Tvivl  om,  at 
han  vilde  blive  Stjerne  af  første  Rang.  Alt  blev  lagt  til  Rette  paa 
hans  Vej.  Høyen  lod  Galleriet  kjøbe  hans  første  Billede,  skaffede 
ham  alle  de  Stipendier,  det  var  muligt  for  ham  at  opnaa,  og  en 
Forlægger  fik  Ordre  til  at  lade  ham  illustrere  nogle  komiske  For- 
tællinger. Om  det  store  Publikum  kjøbte  Bogen,  skal  jeg  lade 
være  usagt.  Usandsynligt  er  det  ikke,  da  Høyens  Magt  strakte  sig 
langt,  men  skulde  der  være  bleven  et  Eksemplar  bevaret  til  vor 
Tid,  vilde  den,  der  saa  det,  ikke  kunne  tro,  at  sligt  virkelig  havde 
været  anset  for  Humor. 

I  1866  blev  jeg  nødt  til  at  møde  i  min  Hjemstavn  for  at  lade 
mig  udslette  af  den  preussiske  Rulle.  Det  blev  mit  sidste  Besøg  i 
den  Landsdel.  I  de  øvrige  Dele  af  Jorden  havde  jeg  Ret  til  at 
færdes,  men  der,  hvor  mine  Forfædre  havde  boet  i  umindelige 
Tider,  lukkede  de  fremmede  Erobrere  Døren  med  en  Trudsel. 
Det  vilde  selvfølgelig  have  været  umuligt  for  mig  at  begaa  mig 
paa  et  Sted,  hvor  al  Ret  var  traadt  under  Fod,  medens  Løgn  og 
Raahed  bredte  sig  i  Højsædet.  Hvergang  de  indvandrede  Barbarer, 
begik  en  ekstra  Slyngelstreg,  raabte  de:  »Vi  ere  Kulturfolk!«  og, 
hvor  ubegribeligt  det  end  lyder,  var  der  Mennesker,  eller  i  det 
mindste  Væsener  af  et  menneskelignende  Ydre,  paa  denne  Side 
Grænsen,  der  gjentog:  >De  ere  Kulturfolk.« 

Paa  Foraarsudstillingen  i  1868  debuterede  jeg  med  tre  Sø- 
Billeder.  Omstændighederne  tvang  mig  imidlertid  nu  til  at  se 
mig  om  efter  noget,  hvorved  jeg  kunde  forskaffe  mig  det  nødven- 
dige til  Livets  Ophold.  Det  var  med  et  tungt  Hjerte,  at  jeg  solgte 
Staffeli  og  andre  Malerrekvisiter  og  belavede  mig  paa  at  gribe 
den  Udvej,  der  laa  mig  nærmest,  nemlig  at  gaa  til  Søs. 

Iført  Sømandstøj  gik  jeg  ud  for  at  søge  Hyre.  Det  forekom 
mig,  at  jeg  ikke  mere  havde  Raad  til  at  se  paa  Skibene,  som  paa 
Staffage,  hvor  de  nedhængende  Sejl  havde  brede  Lys  og  morsomme 
Skyggesider,  men  at  jeg  maatte  se  paa  dem  for  at  slutte  mig  til 
deres  Fart,  lægge  Mærke  til,  om  de  lossede,  ladede  eller  viste 
Tegn  til  snart  at  skulle  sejle  og  alt  saadant. 

Saa  opsøgte  jeg  en  Hyrebas,  der  boede  i  en  Kjælder. 

»Halløj!«  brølte  et  tykt  Mæle  mig  i  Møde.  »Skal  du  ha'  Hyre? 
Kom  og  faa  en  Grog  med.« 

Gjennem  Røg  og  Damp    gjenkjendte   jeg   en    Krigskammerat 

fra  Tordenskjold.  Ved  samme  Bord  som  han  sad  en  Del  andre 
Blaaskjorter  og  islandsktrøjeklædte  Mænd,  alle  oppustede  af  Drik 
og  roende  med  Albuerne  i  spildt  Punch,  En  sprukken  Stemme 
prøvede  at  synge  »Sing  dudel  hej  dudel  dej.« 

Mit  Mod  sank  under  Nulpunktet,  og  jeg  skyndte  mig  tilbage 
ud  paa  Gaden.  Det  var  en  Forsmag  paa,  hvad  der  forestod,  og 
skjønt  ikke  værre  end,  hvad  jeg  havde  set  tidligere,  gav  Scenen 
mig  et  Begreb  om,  hvor  vanskeligt  det  vilde  falde  mig  nu  atter 
at  gaa  foran  Masten,  ikke  for  Arbejdets,  men  Selskabets  Skyld. 
Ved  nærmere  Eftertanke,  begreb  jeg  saa,  at  det  var  latterligt  af 
mig  at  blive  sky.  Naar  alt  kom  til  alt,  vare  vi  alle  Mennesker,  og 
Forskjellen  i  Virkeligheden  ikke  synderlig,  enhver  var  et  Produkt 
af  de  Omstændigheder,  han  havde  levet  under,  og  følte  jeg  i  Dag 
Lede  ved  disse  Folk,  saa  var  det  kun,  fordi  de  vare  drukne.  I 
Morgen  vilde  de  atter  være  ædru,  og  om  Qorten  Dage  kom  jeg 
maaske  til  at  synes,  at  de  vare  meget  brave  Kammerater.  Til  Kjæl- 
deren  vendte  jeg  dog  ikke  tilbage,  men  derimod  fandt  }eg  et  For- 
hyringskontor,  hvor  man  lovede  at  underrette  mig  om,  naar  der 
vilde  være  en  Hyre  at  faa  paa  Langfart. 

Der  forløb  Dage  og  Uger.  Jeg  holdt  mig  Qernt  fra  alle  de 
Steder,  hvor  jeg  kunde  vente  at  træffe  sammen  med  Kammerater 
fra  Akademiet.  Ventetiden  blev  mig  mere  og  mere  pinlig,  og 
omsider  besluttede  jeg  at  tage  imod  hvilken  som  helst  Fart  blot 
for  at  komme  af  Sted;  men  saa  fik  jeg  Brev,  at  et  Billede  var 
solgt,  derpaa  et  til,  og  dermed  var  Situationen  forandret.  Nu  syntes 
jeg,  at  Solen  skinnede  klarere,  og  at  alle  Mennesker  saa  venligere 
til  hverandre. 

Det  var  ikke  sandsynligt,  at  mine  Midler  vilde  slaa  til  i  Kjø- 
benhavn  et  helt  Aar,  og  derfor  besluttede  jeg  mig  til  at  se  mig 
om  andetsteds.  Det  var  i  det  mindste  den  Undskyldning,  jeg 
brugte  over  for  mig  selv  og  andre,  da  jeg  havde  faaet  Løfte  af  en 
Kaptajn,  der  sejlede  paa  New  York,  om  at  tage  med  som  Passager. 
I  Virkeligheden  havde  Udsigten  til  at  kunne  sidde  paa  et  Skibs- 
dæk og  male  den  rigtig  store  Atlanterhavs  Sø  meget  med  min 
Beslutning  at  gjøre,  og  at  gjense  de  vestlige  Lande  var  mig  heller 
ikke  imod. 

Jeg  gik  hen  for  at  tage  Afsked  med  Marstrand,|  der  var  Direktør 
for  Akademiet. 

»Betænk,  at  De  er  for  ung  som  Kunstner  til  at  rejse,  især  til 
Amerika,  der  er  et  Land  uden  Kunst.  De  vil  blive  Manierist  og 
tabe  Dem  derovre.« 

Jeg  forklarede,  saa  godt  jeg  kunde,  at  mine  økonomiske  Om- 
stændigheder bevægede  mig  til  at  søge  derover,  hvor  jeg  var  bekjendt 
med  Tankegangen,  og  desuden,  naar  alt  kom  til  alt,  saa  var  den 
eneste  Mester,  man  burde  holde  sig  til,  den  evige  Natur,  og  den 
havde  jeg  der  saavel  som  her. 

>Det  er  jo  rigtigt,«  udbrød  han,  som  om  en  ny  Sandhed  med 
eet  brød  ind  over  ham.  »Kan  De  ikke  tage  nogle  flere  med?  Her 
gaa  saa  mange,  der  mangle  Mod  til  selv  at  bryde  sig  en  Bane. 
For  Eksempel  •*  og  **.  Det  er  Mennesker  med  ret  god  Begavelse, 
de  lide  daglig  Nød  og  overrende  Akademiet  tidlig  og  silde  for  at 
faa  Understøttelse.  Mange  Mennesker  her  beraabe  sig  paa,  at 
Landet  har  Forpligtigelser  over  for  dem,  endog  før  de  have  frem- 
bragt noget,  og  har  en  Mand  saa  endelig  malet  en  Hundehvalp, 
betragter  han  det  som  en  blodig  Uret,  om  han  ikke  bliver  gjort 
til  Professor  med  det  samme.« 

Hvor\'idt  de  omtalte,  unge  Kunstnere  vilde  være  glade  ved  at 
ombytte  deres  magelige  Tilværelse  i  Kjøbenhavn  med  et  Forsøg 
paa  at  kjæmpe  sig  frem  andetsteds,  var  jeg  ikke  sikker  paa,  og 
jeg  kunde  desuden  ikke  indse  det  nyttige  i  at  overtale  nogen  til 
noget,  han  ikke  selv  følte  Trang  til.  Derpaa  tog  jeg  Afsked  med 
vor  genialeste  Kunstner. 

Det  amerikanske  Fregatskib  Ladoga  var  ventet  fra  Rusland 
og  vilde  kun  anløbe  Kjøbenhavns  Rhed  for  hjemgaaende.  Dets 
hurtige  Ankomst  blev  en  Overraskelse,  og  i  Skyndingen  hin  Maj 
Morgen  fik  jeg  ikke  Tid  til  at  afgjøre  et  Mellemværende  med  en 
lille  Næringsdrivende,  der  havde  solgt  mig  nogle  Fotografier,  en 
Sag,  som  jeg  senere  hørte,  gik  ham  til  Hjertet.  I  et  straalende  Vejr 
traadte  jeg  om  Bord,  medens  Mandskabet  var  i  Gang  med  at  lette 
Ankeret.     Klip  klap  lød  Spillet  som  Takt  til  Opsangen: 

*A  high  rig  a  jig  and  a  Iow  beggar 
*Oh  clear  the  track  let  the  buUgine  run.« 

Mit  Humør  blev  om  muligt  endnu  lettere  ved  Tanken  om,  at 
jeg  for  faa  Uger  siden  vilde  have  anset  det  for  en  Lykke  at  faa 
Plads  blandt  disse  Gutter.     Nu  kunde  jeg  beholde  min  Malerkasse 

hos  mig  og  nyde  det  højeste,  Livet  i  sin  Helhed  forniaaede  at  byde : 
At  sidde  paa  Dækket  og  male  det  aabne  Hav.  Det  glædede  mig 
at  se  de  raske  Folk  tumle  med  Skibet  og  igjen  en  Gang  at  høre 
deres  »ay  ay  sir! c  til  Styrmandens  Kommando,  og  ofte  morede  det 
mig  at  tage  en  Haand  med. 

Aldrig  har  en  Pibe  smagt  mig  bedre  end  den  korte  Stump, 
der  lyste  for  mig,  naar  jeg  gik  min  Aftentur  paa  Ladogas  Halvdæk, 
og  hvis  Røg  slog  mig  i  Øjnene  om  Dagen  ved  mit  Arbejde,  og 
aldrig  har  Mad  smagt  bedre  end  Labskovsen  der  om  Bord. 

Vi  kom  forbi  Fair  Hill,  en  lille  0  midt  imellem  Shetland-  og 
Ørkenøerne.  Modvind  og  Strøm  førte  os  saa  langt  Nord  paa,  at  vi 
kunde  læse  paa  Dækket  ved  Midnat.  For  mig  var  Rejsen  frugtbar, 
og  aldrig  fandt  ']Gg  Grund  til  at  finde  Tiden  lang  eller  trættes  af 
Bølgernes  Dans  i  denne  Vekslen  mellem  Storm  og  stille,  mellem 
klart  og  skyet,  eller  naar  Taagen  laa  tæt,  og  vi  uforvarende  strøg 
om  ved  store  franske  Barker  med  Snører  over  Siden  eller  lette, 
amerikanske  Fiskefartøjer.  Altid  fandt  jeg  et  eller  andet  Sted  paa 
Dækket,  hvor  jeg  kunde  sidde  uforstyrret,  og  aldrig  manglede  jeg 
Modeller  blandt  de  Briter,  Irer,  Skandinaver,  Tyskere  eller  Grækere, 
som  udgjorde  Skibets  Besætning. 

Om  Morgenen,  paa  den  tre  og  halvtredsindstyvende  Dag,  efter 
at  vi  forlod  Kjøbenhavn,  blev  der  varskoet  »Land  ho!«  Det  var 
Neversink  Highland  om  Styrbord,  Long  Island  om  Bagbord,  og  en 
Lodskutter  ret  forude,  og  der  gik  et  Glædessmil  over  Matrosernes 
Ansigter. 

Grønne  Skove  dukkede  frem  bag  Sandklitterne,  Smaabyer  og 
Villaer  tiltog  i  Antal.  Vi  strøg  tæt  forbi  Sandy  Hook  mod  Syd 
og  Coony  Island  mod  Nord,  passerede  gennem  The  Narrows,  hvor 
Forter  beskytte  Indsejlingen  til  New  York  Bay,  og  foran  os  dukkede 
de  tre  store  Byer  Brooklyn,  New  York  og  Yersey  City  frem  af  Røg 
og  Dampsk>'er. 

I  en  trykkende  Hede  slentrede  jeg  op  ad  Broadway.  Larmen 
forekom  mig  hardtad  øredøvende,  og  jeg  maatte  skubbe  mig  frem 
med  Albuerne  gjennem  Trængselen.  Hvorledes  mon  det  vilde  gaa 
mig  i  denne  brogede  Forvirring!  Jeg  havde  læst  Edgard  Poés 
Fortælling  om  Malstrømmen,  der  malede  rundt  og  rundt  og  endte 
med  at  trække  alt  ned  i  et  Hul  og  knuse  det  til  Støvgran.  Dette 
var    Malstrømmen,    og    nu   var   jeg    greben    af  den    sammen   med 

alle  de  andre.  Mon  det  utrolige  vilde  ske,  og  jeg  finde  en  Planke, 
der  kunde  bære  mig  oppe  og  hjælpe  mig  uden  for  den  farlige 
Hvirvels  Rækkevidde? 

Som  for  at  finde  Svar  paa  mine  Spørgsmaal  ude  omkring  mig, 
vandrede  mit  Blik  fra  Øst  til  Vest  og  fra  S3'd  til  Nord.  Overalt 
mødte  det  Skilte  i  et  saadant  Antal,  at  det  var  umuligt  at  opfatte 
eller  beholde  et  eneste  af  deres  Billeder  eller  Bogstaver.  De  hang 
tværs  over  Gaden,  svævede  over  Husene,  og  kastede  man  Blikket 
ned,  opdagede  man  Mosaik  og  Metalnavne  under  sine  Fødder. 
Harniskklædte  Kjæmper  bemalede  med  Bogstaver  paraderede 
mellem  Fodgængerne,  og  paa  Gaden  saas  Kjørétøjer,  hvor  Vogn, 
Kusk  og  Heste  var  overklistrede  med  Plakater.  Styrtede  en  Hest 
blev  den  med  det  samme  bedækket  med  Opraab,  og  jeg  tvivler 
ikke  om,  at  samme  Behandling  vilde  blive  det  Menneske  til  Del, 
der  var  saa  ulykkelig  at  styrte.  Ingen  saa  dog  paa  noget,  enhver 
havde  travlt  og  skubbede  sig  frem,  som  han  bedst  kunde.  Hvor 
en  Dør  stod  aaben,  saa  jeg  Spytbakker  og  Folk,  der  i  Følelsen  af 
Uafhængighed  vippede  paa  Stole  med  Støvlerne  paa  Bordet. 

Medens  jeg  agerede  den  pantsatte  Bondedreng,  der  glor  ud  i 
Rummet,  kom  min  Fod  i  Berøring  med  noget,  der  var  stillet  tværs 
hen  over  Fortovet.  Den  store  Masse,  med  Blikket  rettet  fremad, 
var  vant  til  at  vige  for  slige  Hindringer  uden  at  værdige  dem  en 
Tanke.  Jeg  derimod  standsede  for  at  se  nøjere  paa  den  Gjenstand, 
der  havde  stillet  sig  i  Vejen  for  min  frie  Færdsel,  og  jeg  saa  en 
Trækasse  beklædt  med  alenlange,  røde  Bogstaver,  hvor  mit  Øje 
opfangede  Ordet  Kunstudstilling.  Dette  vakte  min  Nysgjerrighed, 
og  jeg  læste  videre,  at  der  paa  iste  Sal  i  No.  629  fandtes  en  stor 
Udstilling  af  Oliemalerier,    udførte    af  unge   indfødte,    amerikanske 

•      

Kunstnere.  Galleriet  var  oprettet  til  Støtte  for  amerikanske  Kunstnere. 
Adgang  fri. 

Jeg  var  ikke  længe  om  at  finde  Indgangen  og  steg  op  ad  en 
høj  Trappe  til  Galleriet.  Lokalet  var  mennesketomt  med  Undtagelse 
af  en  Mand,  der  havde  travlt  med  at  sætte  Malerier  i  Ramme. 
Modsætningen  mellem  Stedets  Stilhed  og  Trængselen  udenfor  var 
velgjørende.  At  et  Besøg  her  var  noget  usædvanligt,  kunde  jeg 
skjønne  af  den  Maade,  hvorpaa  Mandens  Øje  fulgte  mig.  I  en  for- 
bavsende Hurtighed  kom  jeg  gjennem  de  Par  Hundrede  Numre,  som 
Samlingen    rummede,    og   belavede   mig  paa  at  forlade   Salen,    da 

Manden  traadte  i  Vejen  for  mig  og  spurgte:  »Vil  De  kjabe?«  med 
et  Tonefald,  der  kunde  antyde,  at  han  med  eller  mod  min  Villie 
havde  i  Sinde  at  kramme  et  Par  Billeder  ned  i  min  Frakketomme. 

■Nej«,  var  mit  korte  Svar,  medens  jeg  gik  hen  imod  Døren. 

Mit  Afslag  fik  ham  til  at  standse  som  paralyseret,  men  kort 
efter  kom  han  til  sig  selv  igjen,  vraltede  frem  og  tilbage  og  ud- 
raabte  sin  Forundring  til  et  imaginært  Publikum: 


•  Han  vil  ikke  kjøbe!    Han  vil  ikke  kjøbe!« 

Jeg  vendte  mig  imod  ham  og  sagde:  'Jeg  saa  Deres  Skilt 
paa  Gaden  og  traadte  ind  for  at  se  Udstillingen.  Her  fordres  jo 
ingen  Entré.« 

Han  overhørte  min  Bemærkning  og  fortsatte  sine  Indignations- 
udraab:  >Han  kommer  her  ind  og  vil  ikke  kjebe.  Kjobe  vil  han 
ikke,  men  kommer  alligevel  ind!<  og  han  pegede  paa  mig  med  en 
kroget  Finger,  og  rystede  sit  krøllede  Hoved  ad  den  højst  mærk- 
værdige Fremtoning. 

Jeg    afbrød    ham   ved    at    sige:    »Vel    skylder   jeg    Dem    ikke 

Regnskab  for  Grunden  til,  at  jeg  fik  Lyst  til  at  se  Deres  Billeder, 
en  Lyst,  som  muligvis  kun  sjælden  betager  nogen,  men  jeg  vil 
dog  oplyse  Dem  om,  at  Ukjendskab  til  Forholdene  maa  undskylde 
^^S'  J^S  ^^  f'^^st  i  Gaar  kommen  her  til  Staden,  og  da  jeg  selv 
er  Maler,  fik  jeg  Lyst  til  at  se  lidt  nærmere  paa  amerikansk  Kunst.« 

»Hvor  er  De  kommen  fra?«    spurgte  han  ivrigt. 

»Fra  Kjøbenhavn.« 

»Kjøbenhavn«,  gjentog  han  langsomt  og  lod  Navnet  passere 
forbi  sine  gamle  og  nye  Erindringer,  men  da  det  stedse  ingen 
Forestillinger  frembragte  hos  ham,  rettede  han  igjen  sit  spørgende 
Blik,  der  nu  var  helt  forskjelligt  fra  det  tidligere,  paa  mig:  »Er 
Kjøbenhavn  tæt  ved  Diisseldorf?« 

»Nær  eller  fjern,  som  man  tager  det.« 

»Hvad  synes  De  om  mine  Billeder?* 

»Naar  jeg  undtager  et  Par  ret  gode  Anlæg,  er  hele  Resten 
kun  værdiløse  Smørerier.« 

»Ja  de  to  Billeder  ere  ogsaa  malede  af  Folk,  som  havde  ar- 
bejdet for  mig,  da  de  først  kom  fra  Diisseldorf.  Den  ene  bor  nu 
i  Chicago  og  er  i  Toppen  af  Bunken.  Nu  maa  De  huske  paa,  at 
mine  Billeder  ere  for  det  meste  malede  af  unge  Kunstnere.  Her  er 
for  Eksempel  et  af  min  Søn.  Han  er  en  ren  Dreng.  Kun  to  og 
tyve  Aar,  og  dette  er  først  hans  fem  og  tredivte  Billede.« 

Han  havde  paa  een  Gang  fattet  en  umaadelig  Interesse  for  mig 
og  fortsatte  sine  Fortællinger.  Om  jeg  vilde  male  ham  nogle 
Billeder  for  ugenligt  Betaling?  Jeg  fandt  intet  alvorligt  til  Hinder 
for  at  modtage  hans  Tilbud  i  et  Par  Uger,  der  vilde  være  en 
passende  Tid  til  at  kunne  orientere  mig  i  Staden. 

»Nu  vel«,  svarede  jeg.  »Lad  mig  se  det  Atelier,  De  kan  byde 
mig  at  arbejde  i,  saa  begynde  vi  i  Morgen.« 

I  det  bageste  af  Lejligheden  aabnede  han  en  Dør.  I  Værelset 
derinde  var  der  ophobet  saa  mange  Lærreder,  at  der  kun  var 
levnet  Plads  til  tre  Stole  med  tre  Skikkelser  paa.  Skikkelserne 
sad  krumbøjede  og  malede,  som  det  var  Livet  om  at  gjøre.  Det 
var  altsaa  de  unge,  indfødte  Amerikanere,  der  skulde  støttes.  De 
havde  alle  traadt  deres  Børnesko,  saa  vidt  jeg  kunne  skjønne,  og 
hvad  Nationalitet  angik,  da  var  den  ene,  som  jeg  en  anden  Gang 
kom  til  at  tale  med,  en  Malmøbo,  der  havde  sejlet  som  Styrmand 
i  50  Aar,   og  som   nu   paa  sine  gamle  Dage  havde  trukket  sig  til- 

bage  til  New  York,  for  at  leve  roligt  af  sine  Rentepenge.  Han  var 
den  bedst  lønnede  Kunstner  i  Levisohns  Forretning,  og  veltilfreds 
med  sine  i8  Dollars  om  Ugen. 

>Her  kunne  vi  nok  gjøre  Plads  for  et  Staffeli  til  Dem.« 

>Nej  Tak,  kan  jeg  ikke  faa  eget  Atelier,  vil  jeg  slet  ikke  be- 
gynde.    Det  vil  være  mig  umuligt  at  udrette  noget  her.« 

>Eget  Atelier!«  brummede  han  hen  for  sig,  og  tilføjede,  hen- 
vendt til  mig:  >Jeg  kan  føre  Dem  til  et  Sted  her  i  Nærheden,  hvor 
De  kan  faa  eget  Atelier,  dersom  De  selv  betaler  derfor.« 

Uden  at  spilde  mere  Tid,  vandrede  vi  ud,  og  jeg  lejede  endnu 
samme  Dag  Atelier  paa  Broadway. 

Da  de  to  Uger  vare  omme,  havde  Levisohn  faaet  et  Billede, 
og  jeg  min  Arbejdsløn.  Da  vi  skiltes,  udbrød  han:  >Det  vilde 
gavne  Dem,  om  De  blev  hos  mig  og  lod  mig  lede  Dem.  Saa 
kunde  De  komme  ind  paa  en  amerikansk  Maade  at  male  et  be- 
hagende Billede  paa.  Men  jeg  ser  nok,  at  De  ikke  er  tilfreds,  med 
mindre  De  kravler  helt  op  ad  Stigen  ved  egen  Hjælp.  Og  det 
vil  lykkes  for  Dem.« 

Levisohn  havde  Lokale  paa  et  andet  Sted,  og  der  holdt  han 
ugentlige  Auktioner  over  sine  lovende,  amerikanske  Kunstværker.  Jeg 
kunde  glæde  mig  over,  at  mit  Navn  vedblev  at  figurere  paa  Auk- 
tionsplakaten,  og  at  mit  Billede  vedblev  at  gaa  igjen  i  de  gyseligste 
Skikkeiser,  kopieret  af  et  eller  andet  ungt  Geni. 

Der  hændte  den  Gang  en  Søulykke,  der  vakte  saa  megen 
almindelig  Beklagelse,  som  Søulykker  kunne  vække  i  Amerika. 
Det  var  Passagerdamperen  Hibernias  Undergang.  Den  gav  mig 
Ideen  til  et  Søbillede,  hvor  Mandskabet  i  Baadene  forlader  det 
synkende  Skib  i  aaben  Sø.  Efter  mine  Studier  af  Stormene,  der 
havde  mødt  os  paa  Overrejsen,  og  af  Ladogas  Matroser,  malede 
jeg  det  færdigt  i  Løbet  af  Vinteren  og  fik  det,  sammen  med  et 
andet  Søbillede  antaget  paa  Academy  of  designs  Foraarsudstilling, 
hvor  de  begge  fik  gode  Pladser. 

Disse  to  Billeder  skaffede  mig  flere  trofaste  Venner,  hvem  jeg 
skyldte,  at  Byen  blev  mig  hjemlig.  Flere  Aar  derefter  har  jeg 
mødt  New  Yorkere,  der  mindedes  mine  Arbejder  fra  den  Periode. 
>Da  blev  der  malet  gode  Søbilleder  i  New  York,  og  det  var 
Deres«,  glædede  de  mig  med,  og  man  vil  forstaa,  at  jeg  følte  mig 
taknenmielig  mod  Stedet  og  Menneskene    for   den   Lejlighed,   jeg 

havde  haft  til  at  male  dem,   for  at  det  blev  muligt  at  udstille,   og 
endelig  for  den  gode  Modtagelse,  mine  Arbejder  fik. 

Jeg  var  ydermere  heldig  med  at  opnaa  en  god  Pris,  der  kom 
belejlig  og  var  en  Opmuntring  efter  den  strenge  Vinter,  da  jeg 
ofte  var  glad  over  lidt  Fortjeneste  ved  at  tegne  paa  Træ  eller 
modellere. 

Den  hyggelige  Marmorgaard  i  venetiansk  Stil  i  23  Gade,  der 
kjendtes  under  Navn  af  New  Yorks  Academy  of  design,  tilhørte  en 
Forening  af  Kunstnere  og  Kunstvenner.  Der  holdtes  Foraars-  og 
Vinterudstillinger,  og  desuden  Skoler,  hvor  der  blev  tegnet  efter 
Antikkerne  og  levende  Model.  Medlemmerne  skiftedes  til  at  efterse 
Klasserne,  og  Elever  behøvede  blot  at  melde  sig  til  Gipsskolen  for 
Optagelse.  Fra  denne  traadte  de  efter  vedtaget  Prøve  ind  i  Model- 
klassen. Paa  amerikansk  Vis  var  der  taget  Hensyn  til  alle  Bekvemme- 
ligheder for  de  arbejdende,  saavel  som  til  hensigtsmæssigt  Lys  og 
Opstilling  af  Model,  og  Foreningen  bestred  alle  Udgifter.  Kun  til 
Udstillingen  blev  der  betalt  Entré.  Ved  den  aarlige  Reception 
mødte  man  Blomsten  af  New  Yorks  fine  Verden,  og  jeg  tvivler  om, 
at  nogen  Stad  kan  opvise  saa  megen  Ynde  og  Smag,  ja,  jeg  tror 
uden  Overdrivelse  at  kunne  tilføje  Aand,  som  det  kvindelige  Ele- 
ment, der  altid  var  stærkt  repræsenteret,  var  i  Besiddelse  af. 

Til  den  Bygning  knytter  der  sig  for  mig  kjære  Minder  om 
Vinteraftener  paa  Skolen,  om  Ferniserings  Dage,  naar  man  ikke 
ferniserede  sine  Arbejder,  men  stiftede  B^kjendtskab  med  andre 
Malere  og  drak  Skaaler  med  hverandre  ved  lange  Borde,  der 
bugnede  af  Smørrebrød  og  alle  mulige  Drikkevarer,  og  endelig  om 
Udstillinger,  hvor  forskjellige  Retninger  kjæmpede  om  Magten, 
hvor  fransk,  engelsk  og  tysk  Paavirkning  stod  skarp  imod  hver- 
andre, og  imod  dem  alle  stod  en  ung  Kunst:  et  Barn  af  det  unge 
Amerika.  Aldrig  har  mit  Hjærte  været  mere  med  i  mit  Arbejde 
end  den  første  Vinter  i  New  York,  og  aldrig  have  Mennesker  fore- 
kommet mig  større  og  helere  end  dem,  jeg  traf  der.  Heller  aldrig 
har  mit  Haab  været  friskere  eller  min  Tillid  til  Fremtiden  lysere. 
Jeg  var  kommen  ind  i  Kredse,  hvorhen  Levisohn  og  Konsorter 
ikke  naaede. 

Da  Marstrand  fortalte  mig,  at  der  ingen  Kunst  fandtes  i  Amerika, 
udtalte  han  en  i  Danmark,  og  andre  europæiske  Lande,  almindelig 
fastslaaet  Trossætning.     Jeg  havde   hørt  det  saa  ofte  fremsat,  med 

al  den  Suffisance,  hvormed  forudfattede  Meninger,  hvis  Rigtighed 
antages  at  være  hævet  over  enhver  Tvivl,  kunne  doceres,  uden  at 
have  læst  eller  hørt  noget  i  modsat  Retning,  saa  at  jeg  selv  var 
kommen  til  at  tænke  paa  de  transatlantiske  Lande  som  golde  i 
intellektuel  Henseende.  Jeg  behøver  ikke  at  gjentage,  at  jeg  fandt 
Forholdene  helt  anderledes.  At  jeg  ikke  blot  fandt  en  ret  kraftig, 
men  en  rask  voksende  Kunst,  og  et  Kunstnersamfund,  der  var  frit 
for  mange  af  de  Fejl,  der  klæbe  ved  dem  i  den  gamle  Verden. 
Storhed  er  i  det  hele  et  Særkjende  for  Aanden  i  Amerika,  som 
ogsaa  uhildet  Fordomsfrihed.  Det  var  engang,  efter  den  Tid,  at 
jeg  fik  en  dansk  Geografi  i  Haanden.  Ved  at  blade  i  den  stødte 
jeg  paa  de  Forenede  Stater,  og  der  stod  omtrent  saaledes:  »Prak- 
tiske, i  mange  Retninger  fremmelige  Folk  uden  Kunstsans.«  Der 
ligger  et  dumt  Praleri  skjult  under  denne  Floskel,  der  udgives  for 
at  dække  over  en  Sandhed.  Som  om  det  var  muligt,  at  en  Sæd 
fra  Europa,  en  Blanding  af  alle  Landes  Ideer  omplantet  i  en  jom- 
fruelig Jordbund,  der  ikke  er  hæmmet  af  Tradition,  skulde  kunne 
frembringe  noget  saa  abnormt  som  en  Nation,  der  fattes  et  af 
Menneskehedens  bedste  Goder:    Evne  og  Kjærlighed  til  Kunst. 

Det  første  Aar  af  mit  Ophold  kom  jeg  ikke  videre  end  til  at 
lære  New  Yorks  nærmeste  Omegn  at  kjende.  Paa  Kysten  af  Long 
Island,  med  dens  ensomme  Klitpartier,  beskyllede  af  Atlantens  brede 
Bølger,  fandt  jeg  altid  Motiver.  Derude  og  paa  Coony  Island, 
laa  de  store  Badesteder,  hvor  Hundreder  af  Mænd  og  Kvinder 
boltrede  sig  i  Brændingen.  Det  var  Byens  brede  Lag,  der  især 
paa  Søn-  og  Helligdage  formørkede  Stranden  og  slog  Gjækken  løs 
i  stor  Stil,  fri  for  engelsk  Raahed,  fransk  Frivolitet  og  tysk  Tølper- 
agtighed. Ved  Long  Branch  i  New  Jersey  var  det  den  fine  Verden, 
der  f>'ldte  Hoteller  og  beboede  de  elegante  Villaer.  Ogsaa  der 
var  Tonen,  om  end  reserveret,  meget  forskjellig  fra  den  i  Brighton, 
Trouville  eller  Ostende. 

En  mere  varieret  og  tiltalende  Flod  end  Hudson  vil  man 
vanskelig  kunne  finde.  Lige  fra  de  stejle  Klipper,  kaldet  Palisaderne, 
og  til  Landet  Nord  for  Katskill,  frembyder  den  en  Række  Pro- 
spekter, der  kappes  i  Skjønhed,  Venlighed  og  Alvor.  Hvor  smile 
ikke  de  smaa  Byer  med  de  hollandske  og  danske  Navne  mellem 
de  grønne  Trær.  Stenmasserne  overraske  ved  den  dristige  Maade, 
de  hæve  deres  Tinder  paa,   og  Bjærgene   i  det  fjerne   fortone  sig 

Broncegitre,  og  enkelte  sortklædte  Damer  spadserede  eller  hvilede 
paa  brede  Bænke. 

Vi  bad  Kusken  kjøre  os  til  de  mest  seværdige  Steder  og 
fornam  af  det  Tonefald,  hvormed  han  afleverede  Forklaringer,  at 
det  ikke  var  hans  første  Kjørsel  herinde.  Han  standsede  ved  et 
Sepulcor : 

»Denne  Begravelse  har  kostet «  (Jeg  beder  undskylde, 

at  Summen  er  gaaet  mig  af  Minde).      »Den   indeholder  Andersen, 
som  tjente  sine  Penge  ved  Knapper.« 

Videre  henne  kom  vi  til  et  Marmormonument  af  en  Dame  i 
overnaturlig  Størrelge.     Det  var  sjælden  smukt. 

»Hun,  som  ligger  her,  var  en  fransk,  ung  Dame.  Paa  en 
Kjøretur  væltede  Vognen,  og  hun  blev  livsfarlig  saaret.  Før  sin 
Død  testamenterede  hun  hele  sin  Formue,  60,000  Dollars  til  sin 
Forlovede,  en  ung  Amerikaner,  der  var  Bogholder  paa  et  Handels- 
kontor.  Selv  ejede  han  kun  sin  Arbejdsevne.  Hele  den  Arv,  han 
fik  efter  hende,  benyttede  han  til  at  sætte  hende  dette  Monument, 
med  hendes  Portrætstatue.  Det  er  i  Marmor  og  udført  i  Paris  af 
en  af  de  første  Billedhuggere.« 

Atter  holdt  vi  ved  en  Marmor  Statue  af  en  Sømand  i  Olietøj 
og  Sydvest,  i  Færd  med  at  tage  en  Observation. 

»Han  var  vel  Skibskaptajn.^«  spurgte  jeg. 

»Han  er  det  endnu.  Fører  Skib  fra  New  York  paa  lange 
Rejser.  Naar  Skibet  er  hjemme,  tilbringer  han  hver  Søndag  i  sit 
tilkommende  Gravkammer  under  Monumentet.  Det  har  alt  staaet 
her  i  flere  Aar.« 

Blandt  alle  de  mange  andre  Grave,  vi  saa,  var  der  en,  der 
gjorde  et  mærkeligt  Indtryk  paa  mig,  skjønt  den  var  ny  og  uden 
andre  Forsiringer  end  en  simpel  Plade  med  japanesisk  Indskrift. 
Japanesiske  Afsendinge  havde  for  faa  Maaneder  siden  besøgt  New 
York.  I  Følget  var  der  en  ung  Digter,  ledsaget  af  sin  Hustru. 
Ved  et  Besøg  i  Greenwood  blev  han  betaget  af  Stedets  Poesi  og 
erklærede,  at  intet  Sted  paa  Jorden  kunde  han  hvile  som  her. 
Næste  Dag  blev  han  syg.  De  tre  Dage,  før  han  døde,  tilbragte  han 
med  at  besynge  Greenwood  og  tolke  sin  Længsel  efter  at  hvile 
evigt  der,  og  gav  til  sidst  nøje  Forklaring  om,  paa  hvilket  Sted 
man  skulde  nedlægge  hans  Legeme.  — 

Den  blodige  Borgerkrig  var  ophørt  for  et  Par  Aar  siden,   men 

gaaende.  Da  maa  man  helst  ikke  være  for  dristig  med  at  færdes 
langt  fra  beboede  Steder;  thi  »Blissardsc  kunne  komme  uforvarende 
og  kvæle  Mennesker  og  Dyr  med  deres  Masser  af  frossen  Sne. 

Vil  man  nyde  og  forstaa  Longfellows  »Rip  van  Vinkel«,  saa 
finder  man  den  rette  Stemning  i  de  vilde  Egne  i  Katskill  Bjærgene. 

Ogsaa  helt  vilde,  for  Kultur  utilgængelige  Egne,  findes  i  det 
nordlige  af  New  York  Stat,  i  Adirondax  Distriktet.  Der  er  Bjærge 
med  Tinder  paa  7000  Fods  Højde,  med  skovbevoksede  Sider.  Der 
findes  Kløfter  og  brusende  Fosse,  og  Hjort  og  Bjørn  har  endnu 
et  Fristed.  Man  finder  let  en  forladt  Jægerhytte  til  Nattely  og  til 
Skjærm  paa  en  Regnvejrsdag,  og  af  dem  er  der  adskillige;  thi 
Egnen  er  en  af  de  fugtigste  i  Amerika. 

At  kommercielle  Hensyn  ikke  have  udelukket  de  æstetiske  i 
Byen  New  York,  vidnede  de  mange  aabne  Pladser  med  deres  Spring- 
vand og  Beplantninger  om.  Byens  Lunger  kaldes  de.  Maaske 
bliver  Central  Park  engang  dens  Hjerte.  Det  store  Areal,  som 
Natur  og  Kunst  kappedes  om  at  forskjønne,  laa  endnu  dengang 
uden  for  Byen,  men  et  Blik  paa  Kortet  over  Manhattan  Øen  viste, 
at  den  Tid  ikke  var  fjern,  da  Parken  vilde  svare  til  sit  Navn. 

Søsterbyen  Brooklyn  havde  endnu  en  mægtigere  Plan  for  med 
Prospect  Park,  der  tegnede  til  at  ville  blive  enestaaende  i  sin 
Slags.  Dens  Beliggenhed  er  især  tiltalende.  Som  i  et  stort  Pano- 
rama ser  mån  Brooklyn,  New  York,  Yersey  City,  Hoboken,  Harlem 
og  Williamsburgh.  Man  følger  Hudson,  til  den  taber  sig  i  en  Dis 
mod  Nord,  Sundet  mod  Øst,  Staten  Island,  den  prægtige  Bugt  og 
det  aabne  Atlanterhav. 

Af  egen  Drift  var  jeg  næppe  kommen  levende  til  Greenwood, 
en  Begravelsesplads  tæt  ved  Brooklyn.  Dødens  Kjøkkenmøddinger 
syntes  Kirkegaarde  mig  at  være.  En  Ven  brugte  det  Argument, 
at  jeg  burde  se  paa  Stedet  som  paa  et  Parkanlæg  med  Monumenter 
over  svundne  Slægter  og  lod  falde  en  Ytring  om,  at  Mage  til 
Parkanlæg  fandtes  ikke.  Vi  tog  Droske  ved  Indgangen,  og  jeg 
maatte  erkjende,  at  det  varede  en  Stund,  før  jeg  kunde  fatte,  at 
det  var  en  Begravelsesplads,  vi  kjørte  paa.  Bakkerne  med  Smaa- 
søer  imellem,  hvori  de  smukke  Løvtræer  spejlede  sig.  Buskene  og 
Blomsterne  omkring  de  hvide  Statuer  og  den  brede  Vej  lignede 
ingen  af  de  Begravelsespladser,  jeg  før  havde  set.  I  Bakkerne  saa 
man  Hvælvinger,   hvor  Sarkofager  stod   paa  Marmorgulv,   bag  rige 

Krigen,  spildte  jeg  ingen  Tid  med  at  løse  Billet  til  den  første 
Damper  til  England.  Et  Par  preussiske  medrejsende  fra  Chicago 
havde  lignende  Ærinde  som  jeg;  de  havde  dog  af  deres  Konsul 
faaet  Befaling  til  at  møde  ved  deres  respektive  Regimenter.  Rejsen 
havde  varet  i  to  Uger,  da  vi  tog  Lods  om  Bord  ud  for  Bristol. 

>Hvordan  gaar  det  med  Krigen  ?€  Var  det  første  Spørgsmaal, 
han  modtoges  med. 

Denne  Hædersmand  havde  imidlertid  været  længere  paa  Søen 
i  sin  Kutter,  end  vi,  og  havde  end  ikke  Anelse  om,  at  der  var 
nogen  Krig.  Ej  heller  syntes  han  at  bekymre  sig  en  Døjt  om, 
hvem  eller  for  hvad  der  blev  kjæmpet.  Paa  Rejsen  til  Hull  drejede 
Samtalen  sig  udelukkende  om  Krigen,  og  jeg  opfattede,  at  den 
almindelige  Mening  var,  at  den  franske  Hær  snart  vilde  være  i  Berlin. 

I  Hull  traf  jeg  en  Damper,  der  skulde  til  Rusland,  og  fik  Løfte 
om  at  blive  landsat  i  Kjøbenhavn.  Skibet  var  overfyldt  af  Passa- 
gerer, dels  Russere,  der  vendte  hjem  fra  Frankrig,  og  dels  Fransk- 
mænd i  Værnepligtsalderen,  der  maaske  foretrak  at  kjæmpe  paa  et 
Hotel  i  St.  Petersborg,  fremfor  at  døje  Felttogets  Strabadser.  Billet- 
priserne havde  man  som  Følge  af  den  forøgede  Trafik  sat  50 
Procent  i  Vejret. 

Ved  Helsingør  berettede  Lodsen  om  franske  Nederlag,  og 
Skuffelse  stod  malet  paa  alle  Aasyn.  Vi  saa,  at  Helsingborgs  og^ 
Landskronas  Havne  vare  fulde  af  oplagte,  tyske  Fartøjer,  der  flagede. 
Da  jeg  landede  i  Kjøbenhavnj'  var  man  i  Færd  med  at  hjemsende 
det  ekstra  indkaldte  Mandskab,  og  kun  af  Krigsskibe  var  der  et 
usædvanligt  Antal  under  Kommando. 

Hvad  jeg  saa  og  hørte  omkring  mig  var  ikke  videre  oplivende, 
og  jeg  kom  til  det  Resultat,  at  de  sidste  Aar  ikke  havde  for- 
bedret Tonen. 

Holger  Drachmann  erklærede  sig  for  Socialist,  noget  som  jeg 
dengang  ikke  kjendte  Betydningen  af.  Medens  vi  gik  ad  Langelinie, 
udbrød  han:  »Du  vilde  slaas,  ja  naar  Svenskerne  komme  her,  vil 
jeg  gaa  imod  dem«,  og  han  tilføjede  drillende:  »Naar  du  engang- 
kommer  her  tilbage,  er  der  rejst  en  preussisk  Jærnmur  om  hele 
Staden.«  Jeg  kunde  ingen  Beundring  føle  for  ham,  saa  længe  han 
var  i  det  Hjørne. 

Jeg  mødte  Marstrand.     I  en  klynkende  Tone  sagde  han: 

»Men  hvad   behøver  De   at  bryde  Dem   om  Krig,   eller  om  at 
komme  her,  naar  De  er  langt  borte  og  kan  sælge  Deres  Billeder?« 

Jeg  svarede  ved  at  stille  et  andet  Spørgsmaal: 

»Skulde  det  ikke  være  Sønderjyders  Pligt  at  kjæmpe  for  deres 
Lands  Frigjørelse,  hvis  Pligt  skulde  det  saa  være?« 

>Det  er  jo  rigtigt«,  indrømmede  han,  men  hans  Blik  var  al- 
ligevel ikke  frit  for  at  udtale  en  Tvivl  om  min  Tilregnelighed 

»Jeg  hader  Fædrelanderi,«  blev  der  sagt  af  en  Repræsentant 
for  det  unge  Danmark. 

Mit  kjære  Billede  af  Kjøbenhavn  fik  en  sidste  Rift,  der  ikke 
lod  sig  reparere,  og  det  har  siden  ligget  upaaagtet  hen. 

Et  blodløst  Spøgelse  traadte  frem  af  Tomheden.  Hvad  vilde 
det?  Og  fra  hvem  bragte  det  Bud?  For  det  første  svarede  det  med 
Spot  over  alle  Danmarks  Minder  og  Forhaanelser  over  det  spildte 
Blod,  og  for  det  andet  viste  det  paa  Ungdommens  Klogskab  i  at 
forsone  sig  med  Tanken  om  at  skulle  være  Træl  for  fremmede 
Barbarer.  Det  var  Kjøbenhavn,  der  ikke  havde  kunnet  taale  de 
Pr>'gl,  det  havde  faaet,  men  tiggede  om  at  kysse  den  Fod,  der  ved- 
blivende sparkede  det. 

Samme  Spøgelse  er  siden  dukket  op  med  Mellemrum,  hver 
Gang  med  lidt  tydeligere  Omrids.  I  Marts  1888,  da  den  Mand 
døde,  der  med  Vold,  Løgn  og  Ringeagt  for  Ret,  sønderlemmede 
vort  Fødeland,  afsendte  Folketinget  en  Adresse,  der  fik  selve 
Bismark  til  at  studse.  Svaret  fulgte  hurtigt  i  Form  af  Ordre  til  at 
lukke  den  sidste,  danske  Skole  i  en  hel  dansktalende  By.  Ikke 
engang  paa  Tysk  maatte  Frøken  Tauber  læse  videre  med  sine  Smaa- 
piger  i  Haderslev.  Kjøbenhavn  bøjede  sig  ydmygt  og  hviskede 
»dygtig«,  og  Beundring  for  Berlineri  er  siden  vokset  rask  frem. 

Det  var  i  det  hele  seks  lidet  hyggelige  Uger,  jeg  tilbragte  i 
Danmark.  Min  Tilbagerejse  kom  til  at  gaa  over  Edingburg  og 
Glasgow.  I  Londonderry  kom  de  sidste  Passagerer  om  Bord  og 
med  dem  den  begejstrede  Talen  om  Krig,  der  er  ejendommelig 
for  Irer.  I  deres  Land  havde  man  taget  decideret  Parti  for  og 
imod  med  en  Hidsighed,  som  om  Krigens  Udfald  var  af  største 
Vigtighed  for  hver  især.  Sydirerne  raabte  højt  paa,  at  Tyskerne 
vare  Skurke,  Mordbrændere  og  Djævle  i  Menneskeskikkelse,  men 
Franskmændene  lutter  Helte.   For  Nordirerne  derimod  vare  Preusserne 

Indbegrebet  af  alt  godt  og  fuldkomment,  medens  de  Franske  ikke 
besad  en  eneste  Dyd. 

Forude  paa  Dækket  sang  Emigranterne  med  i  vældigt  Kor: 

>Oh!  blow  yc  winds  high  ho, 

A  roaming  I  shall  go, 

I' 11  stay  no  more  on  Englands  shore, 

So  let  the  music  play. 

I' 11  cross  the  raging  main 

By  thunder,  storm  and  rain. 

1  am  off  by  the  mome  to  my  own  true  love  ten  thousand  miles  away.< 

Skibet  duvede  i  de  lange  Søer,  og  Solen  kastede  et  rødligt 
Skjær  over  Fjældene  i  det  gamle  Irland.  Næste  Dag  viste  der  sig 
kun  faa  Mennesker  paa  Dækket  og  endnu  færre  ved  Bordet.  Jeg 
havde  ved  vor  Afrejse  hilst  paa  tre  Landsmandinder,  der  rejste  til 
deres  respektive  Ægtefæller  i  det  vestlige  Amerika.  Da  jeg  spurgte 
Kahytsjomfruen,  om  hvorledes  de  havde  det,  svarede  hun  kun: 
»Meget  syge«.  En  Stund  derefter  kom  den  ene  frem  og  opsøgte 
mig,  som  jeg  antog,  fordi  jeg  var  den  eneste  Passager  i  Kahytten, 
hun  kunde  tale  med. 

>Ak!  vi  forlise  vist,*  raabte  hun  fortvivlet.  »Blive  vi  slængte 
imod  Klipperne.?  Eller  vælte  vi  helt  rundt?  Er  det  muligt,  at 
Skibet  kan  frelses.?« 

Jeg  smigrer  mig  med,  at  det  lykkedes  mig  at  berolige  hende, 
hvilket  jeg  saa  meget  lettere  kunde  gjøre,  som  der  ikke  var  Tanke 
om  Fare. 

Men  Stormene  udebleve  ikke  paa  den  sene  Aarstid.  I  to  Døgn 
laa  vi  underdrejet,  og  jeg  havde  en  fortrinlig  Lejlighed  til  at  male 
paa  Agterdækket,  hvor  jeg  var  surret  fast  til  Masten  og  sad  nogen- 
lunde i  Læ  for  de  vilde  Vover  og  uforstyrret  af  nysgjerrige  med- 
rejsende, der  i  godt  Vejr  havde  ondt  ved  at  faa  Has  paa  Tiden. 
Naar  jeg  kom  ned  i  Kahytten  med  mit  Dags  Arbejde,  modtog 
den  skotske  Opvarter  mig  med  et  forundret  Udraab,  som:  >Det  er 
i  Sandhed  en  daarlig  Vind,  der  ikke  blæser  godt  for  nogen.* 

Med  bedre  Vejr  kom  den  Selskabelighed  tilbage,  som  paa 
Neptuns  Bud  var  bleven  afbrudt.  Skakpartier,  Shuffelboard,  Musik 
i  Salonen,  begyndte  igjen,  og  de  daglige,  fire,  store  Maaltider  trak 
lige  saa  længe  ud  som  sædvanlig. 

Forude   kom   Emigranterne   paa  Dækket.     De  dansede   til  en 

Harmonika,  sang  og  havde  alskens  Haandarbejde  for.  Der  var 
Nordmænd  med  jærnbeslagne  Sko  og  korte  Trøjer.  Svenske  Flickor 
med  gule  Haai  og  rødtærnede  Klæder  om  Hovedet  sad  i  lange 
Rækker,  passiarede  over  Strikkestrømperne  og  smilede  til  deres 
Landsmænd  med  det  alvorlige  Blik.  Der  var  velklædte,  stive  Skotter, 
som  førte  de  forunderligste  Gjenstande  med  sig  som  Bagage,  og 
luvslidte,   adrette  Irer  med   deres  jordiske  Gods  i  et  Lommeklæde. 


Rettede  man  et  Spørgsmaal  til  de  sidste,  fik  man  gjerne  Svar  i 
samme  Sekund;  men  en  Skotte  fordrede  et  Par  Minutter  til  Over- 
vejelse. 

»Pat!  hvor  er  din  Koffert?«  spurgte  Styrmanden. 

•  Og  hvorfor  skulde  jeg  rejse  til  Amerika  med  Koffert?« 

»Til  at  gjemme  dine  Klæder  !.• 

»Er  det  nøgen,  du  vil,  at  jeg  skal  rejse?« 

En  Dag  var  der  født  et  Barn  af  en  skotsk  Moder.  Hun 
manglede  de  allernødvendigste  Beklædningsgjenstande  og  var 
blottet  for  Midler.    En  dansk  Emigrant  satte  en  Indsamling  i  Gang 

Og  gik  fra  Mand  til  Mand.  Han  bevægede  Irerne  til  Taarer,  og  de 
gav,  hvis  de  ejede  noget  at  give  af.  De  tegnede  et  Kryds  paa 
Listen,  hvilket  efter  Omstændigheder  stod  for  Patrik  O'Flanegan 
eller  Jemmy  Murphy.  Alle  gav  efter  Evne  og  Hjertelag,  kun  blandt 
Kvindens  Landsmænd  var  der  dem,  der,  da  Listen  blev  fremlagt 
dem,  svarede:    >Saa  vilde  jeg  da  hellere  drikke  mine  Penge  op.< 

Skibslægen  døbte  Barnet  paa  en  noget  uregelmæssig  Maade, 
vist  ikke  efter  nogen  bestemt  Trosbekjendelses  Ritual,  og  Kaptajnen 
stod  Fadder.  En  almindelig  Tildragelse  paa  Rejsen,  forsikrede  han, 
og  som  Kaptain  var  han  Fadder  til  dem  alle. 

Efter  i  to  Uger  at  være  blevne  rystede  sammen  i  Kahytten, 
vare  Passagererne  komne  til  at  staa  paa  en  noget  fortrolig  Fod 
med  hverandre,  og  Omgangstonen  var,  som  vi  havde  kjendt  hver- 
andre i  Aarevis.  Kun  et  Menneske  holdt  alle  fra  Livet,  og  var 
i  Stand  til,  naar  nogen  tiltalte  ham,  at  vedblive  at  svare,  som 
om  det  var  første  Gang,  de  to  mødtes.  Det  var  en  Englænder. 
Paa  Turen  havde  han  konsumeret  betydelige  Kvanta  Cognak  og 
Sodavand  og  viste  ofte  en  overstadig  Glæde.  Da  vi  nærmede  os 
Land,  blev  der  væddet  paa  Nummeret  af  den  Lodskutter,  vi  først 
fik  i  Sigte.  Englænderen  tog  alle  de  uafsatte  Numre  til  et  Pund 
Sterling  Stykket,  og  indgik  desuden  et  betydeligt  Væddemaal  om, 
at  Lodsen  først  vilde  sætte  højre  Fod  over  Rælingen.  Kaptajnen 
vandt  Indsatsen  paa  Kutteren,  og  Lodsen  satte  venstre  Fod  over 
først.  Vor  Englænders  Ulykke  var  ikke  sluttet  dermed.  Vi  havde 
ikke  naaet  Land,  da  der  kom  en  Damper  paa  Siden.  En  civil 
klædt  Herre  kom  om  Bord,  hilste  paa  Kaptajnen  og  kastede  et 
Blik  rundt  paa  Passagererne,  gik  derpaa  lige  hen  til  den  omtalte 
og  erklærede  ham  for  anholdt.  Benene  skjælvede  under  det  svære 
Menneske,  der  roligt  fandt  sig  i,  at  der  blev  lagt  Haandjærn  paa 
ham,  og  hans  skrækslagne  Ansigt  vekslede  fra  rødt  til  hvidt  og 
derpaa  blaat. 

En  Dag  blev  jeg  overrasket  ved  pludselig  at  staa  Ansigt  til 
Ansigt  med  min  Barndoms  Skolekammerat,  Medicineren.  Han  var 
nu  Læge  og  gjorde  et  Forsøg  paa  at  faa  Fodfæste  i  New  York. 
En  Dag  besøgte  han  mig  tor  at  faa  mig  med  til  en  Fest  i  Skan- 
dinavisk Forening.  Jeg  blev  der  præsenteret  for  følgende  Herrer: 
A.  var  Handelskorrespondent  paa  fire  Verdenssprog,  foruden  sit 
Modersmaal   og  havde   i  nitten  Aar  boet   i   forskjellige,    fremmede 

Lande  i  den  gamle  og  nye  Verden.  Han  var  i  ivrig  Konversation 
med  B.,  en  Æstetiker,  der  var  landet  i  Amerika  kort  i  Forvejen. 
C.  sad  og  lyttede  uden  selv  at  indføre  et  Ord.  Hjemme  havde 
han  været  Skuespiller  og  Teaterdirektør,  men  efter  et  Pengeuheld 
var  han  forsvunden.  Herovre  var  han  ansat  bag  Disken  i  et 
Spiritus  Udsalg  og  var  i  Færd  med  at  pynte  sin  høje  Figur  med 
en  Borgmestermave,  der  gav  ham  et  værdigt  Udseende.  Endelig 
sluttedes  Selskabet  af  den  bredskuldrede  D.,  der  ligeledes  var  op- 
mærksom Tilhører  til  de  Visdomsord,  som  faldt  fra  B.s  Mund. 

Programmet  blev  uddelt.  Det  angav,  at  en  Hr.  E.  vilde  dekla- 
mere. Hr.  E.  vilde  derpaa  synge,  og  til  Slut  vilde  Hr.  E.  oplæse. 
Alt  dette  hørte  vi  paa,  og  af  den  Maade,  hvorpaa  Bifaldene  og 
Fremkaldelserne  lød,  kunde  jeg  slutte,  at  han  var  Publikums  er- 
klærede Yndling. 

Lægen  og  jeg  havde  taget  Plads  ved  et  lille  Bord  for  os  selv. 
E.  gik  efter  endt  Forestilling  omkring  og  hilste  paa  tilstedeværende 
Bekjendte.  Ved  Synet  af  Lægen  studsede  han  og  indtog  en  teatralsk 
Stilling:    »Men!  hvad  ser  jeg,  er  det  ikke  min  gode,  gamle  Ven  F?> 

Som  om  denne  Overraskelse  ikke  vakte  ublandet  glade  Følelser, 
spurgte  Lægen  usikkert,  hvem  han  havde  den  Fornøjelse?  Men 
kom  dog  straks  i  Hu,  at  det  var  en  fordums  Ven.  E.  syntes 
virkelig  bevæget  ved  Mødet. 

xjeg  har  ofte  tænkt  paa  dig,  gamle,  kjære  Ven,  c  sagde  han, 
idet  han  satte  sig  ned.  »Ofte  har  jeg  sagt  til  mig  selv,  F.  er  et 
alt  for  godt  Hoved  til  at  blive  i  Danmark.  Husker  du,  da  vi  .  .  ., 
ja  dengang  aspirerede  jeg  til  at  komme  til  det  kongelige.  Jeg  blev 
instrueret  af  Mantzius.  Pokkers  dygtig  Karl.  Sagde  til  mig:  >E., 
De  er  et  Fælt  men  han  mente  noget  andet.  Det  blev  alligevel 
ikke  til  noget  med  mig.  Jeg  var  Stenograf  i  Rigsdagen  og  tjente 
min  Daler  om  Dagen.  Det  kunde  dog  ikke  slaa  til  for  mig.  Mit 
Blod  var  for  hedt.  Jeg  tjente  mangen  en  tre  Mark  ved  at  skrive 
Viser  og  sælge  dem  til  en  Kagekone.  De  udkom  paa  hendes 
Forlag,  men  det  hjalp  alt  sammen  ikke.  Jeg  burde  have  ventet, 
saa  var  jeg  nok  kommen  godt  efter  det,  men  saa  optraadte  jeg 
paa  Odeon.  Jeg  kan  nok  sige,  at  fra  den  Tid  jeg  tog  fat  paa  at 
bestyre  det  Teater,  thi  det  var  udelukkende  mig,  der  stod  for  det, 
skjønt  en  anden  lagde  Navn  til  og  tjente  Pengene,  saa  kom  der 
Kunst  frem  paa  Odeon.  t 

»Før  jeg  rejste,  digtede  )eg  en  Sang,  der  blev  populær  som 
ingen  anden,  og  da  den  kom  ud  blandt  Folk,  blev  den  sungen 
overalt.  En  Aften  sad  jeg  hos  å  Porta,  og  Mantzius  kom  ind  og 
satte  sig  hos  en  anden  Herre,  han  lod,  som  han  ikke  kjendte  mig, 
men  skjævede  over  til  ham,  medens  han  sagde: 

»Hvem  har  skrevet:  »Kom  Danmark  tag  din  Søn  i  Favnt,  som 
de  alle  synge?    Det  er  da  noget  rigtig  Snavs. c 

Men  Mantzius  vidste  jo  nok  bedre.  »Se  her,  hvad  jeg  skriver 
i  denne  Tid.t  Han  tog  et  Manuskript  op  af  Lommen.  »Det  er  en 
Oversættelse  af  Erik  Bøghs  Kalifen  paa  Æventyr.  Den  skal  nok 
blive  en  Succes  her  i  Byen,  thi  den  giver  noget  for  Øjet,  noget 
for  Øret  og  noget  for  Tanken.  Se  her  et  Vers  med  seksten  Rim 
paa  det  samme  Ord,  et  af  disse  mageløse  Bøghske  Vers.  Se, 
hvor  glimrende  jeg  har  oversat  det: 

This  Champain 

Is  the  same 

If  you  don't  complain. 

»Ingen  indfødt  Engelskmand  kunde  have  behandlet  sit  Sprog 
bedre.« 

Lægens  første  Kulde  var  nu  aldeles  smeltet,  og  noget,  der 
lignede  et  Gjenfærd  af  en  fordums  Samvittighed,  viste  sig. 

»Jeg  har  tit  bebrejdet  mig  selv,  at  jeg  ikke  forhindrede  din 
Rejse  til  Amerika,«  sagde  han.  »Jeg  kunde  have  gjort  det  med 
eet  Ord.« 

»Hvorledes?«  spurgte  E.  med  et  Tonefald,  som  spillede  han  i 
Hakon  Jarl.  »Husker  du  ikke,  hvor  venlig  du  var  mod  mig  da  jeg 
den  sidste  Dag  besøgte  vor  fælles  Ven  X,  der  laa  paa  Hospitalet. 
Jeg  traf  dig,  da  du  gik  Stuegang,  og  fortalte,  at  jeg  rejste  til 
Amerika,  som  jeg  stod  og  gik.  Du  sagde  til  mig:  »E.,  sagde  du,< 
»du  kan  ikke  rejse  uden  Halstørklæde.  Her,  tag  mit,«  og  dermed 
tog  du  Klædet  af  din  egen  Hals  og  bandt  det  om  min.  Jeg  er 
vis  paa,  at  du  kun  ejede  det  samme.  Det  var  en  Venskabstjeneste, 
som  jeg  aldrig  skal  glemme.« 

»Men  før  den  Tid,  havde  jeg  kunnet  forhindre,  at  du  blev 
nødt  til  at  rejse.  Du  ved,  jeg  boede  i  Huset  hos  Overlæge  N.  N. 
i  Kjøbenhavn.  Han  gav  mig  Værelse,  Kost,  Klæder  og  andre 
Præsenter,  og  lovede  at  skaffe  mig  hvilke  som  helst  Bøger,  jeg 
ønskede,   blot  jeg  vilde   læse  i  dem.     En  Dag  sagde  han  til  mig: 


ET  SUBJEKT  89 

»I  Aftes  kom  De  hjem  Kl.  12.  Det  er  en  ubelejlig  Tid  for  mig, 
thi  Kl.  elleve  falder  jeg  i  Søvn.  Indtil  tre  vækkes  jeg  let  og  kan 
i  saa  Fald  ikke  sove  mere  den  Nat.  Jeg  vil  derfor  bede  Dem  om 
at  komme  hjem  før  elleve  eller  efter  tre!«  »Godt,«  sagde  jeg,  og 
kom  efter  den  Tid  først  hjem  om  Morgenen.  Saa  kom  N.  N.  en 
Morgen  Kl.  halv  tolv  ind  paa  mit  Værelse  og  vækkede  mig. 
>Undskyld,  at  jeg  forstyrer  Dem  i  Deres  Søvn«,  sagde  han,  >men 
jeg  vil  kun  ulejlige  Dem  et  Øjeblik,  saa  kan  De  gaa  tilbage  og 
sove  videre.  Jeg  vil  blot  bede  Dem  kigge  gjennem  Nøglehullet  og 
sige  mig,  om  han,  der  staar  derude,  er  en  Mand,  hvis  Ord  jeg  kan 
stole  paa.  De  kjender  vist  alle  Rødder  i  Kjøbenhavn.«  Jeg  var 
morgengnaven,  men  gik  dog  ud  for  at  se,  hvem  det  var.  Der  saa 
jeg  dig  og  spurgte  saa,  hvad  du  vilde. 

N.  N.  fortalte  saa,  at  du  havde  sagt,  at  du  trængte  til  10 
Rigsdaler  til  at  indløse  en  Overfrakke  fra  Assistentshuset.  Dersom 
du  ikke  havde  skaffet  Pengene  inden  Aften,  kunde  du  vælge  mellem 
at  blive  tiltalt  for  Retten,  eller  sendt  til  Amerika.  Jeg  svarede 
ham,  at  jeg  kjendte  dig  godt.  Du  var  Komiker  paa  en  Sanger- 
pavillon  paa  Vesterbro,  og  hele  Historien  var  vist  Løgn.  Dr.  N.  N. 
aabnede  saa  Døren  og  sagde,  at  han  beklagede,  at  han  ikke  havde 
Pengene  tilovers.  Jeg  gik  tilbage  til  min  Seng.  Derpaa  saa  jeg 
dig  paa  Hospitalet  og  blev  forundret  over  at  høre,  at  du  virkelig 
skulde  rejse.« 

E.  sad  en  lang  Tid  tavs  med  et  indadvendt  Blik.  »Ja!«  sagde 
han  omsider  med  et  Suk.  »Det  var  ikke  ret  af  dig  at  sige  saa. 
I  hvad  man  end  har  kunnet  bebrejde  mig,  har  aldrig  nogen  med 
Rette  kunnet  kalde  mig  en  Løgner.  Jeg  har  begaaet  grusomme 
Letsindigheder,  men  jeg  har  aldrig  løjet.  Nogle  Dage  før  hin  For- 
middag havde  jeg  laant  en  Overfrakke.  Jeg  kom  paa  Sold,  og  i 
Nattens  Hede  slog  Pengene  ikke  til.  Min  egen  Frakke  stod  hos 
Onkel,  og  saa  gik  jeg  hen  og  satte  denne  med.  Næste  Dag  blev 
den  affordret  mig,  jeg  kunde  ikke  indløse  den,  og  Sagen  blev  meldt 
til  Politiet.  I  min  slemme  Knibe  kom  jeg  til  at  tænke  paa,  at  jeg 
havde  hørt  dig  og  andre  rose  Overlæge  N.  N.  som  den  mest  god- 
gjørende  Mand  i  Kjøbenhavn,  og  jeg  besluttede  at  fortælle  ham  det 
hele.  Jeg  fik  Afslag  og  valgte  naturligvis  at  faa  Fribillet  hertil. 
Her  fik  jeg  Plads  paa  et  Apotek,  jeg  havde  nemlig  været  Discipel 
engang,  men  kunde  ikke  finde  mig  i  det  bundne  Liv.    Nu  tog  jeg 

foreløbig  imod  det,  indtil  jeg  begyndte  at  faa  Oversættelser  til 
Bladene.  Det  har  jeg  i  den  sidste  Tid  beskjæftiget  mig  med,  men 
det  har  hidtil  kun  bragt  mig  ringe  Indtægt.« 

>Naar  Kalifen  er  færdig,  er  jeg  overbevist  om,  at  den  vil  gjøre 
Lykke  og  bringe  mig  umaadelig  mange  Penge,  og  saa  tager  jeg 
fat  med  hele  min  Kraft  at  oversætte  fra  vor  rige,  danske  Litteratur.« 

Saa  længe  jeg  var  i  New  York,  blev  Kalifen  ikke  opført. 
Naar  jeg  en  sjælden  Gang  mødte  E.,  var  han  altid  lige  reduceret, 
men  havde  det  samme,  frejdige  Haab  til  Fremtiden  og  var  altid 
rede  til  at  trække  et  Manuskript  og  af  Lommen  og,  paa  staaende 
Fod,  oplæse  noget,  som  han  var  vis  paa,  vilde  gjøre  umaadelig 
Lykke.  Mange  Aar  derefter  fik  jeg  at  vide,  at  han  omsider  havde 
fundet  en  grøn  Gren,  hvor  han  paa  en  tilfredsstillende  Maade  for 
sig  selv  og  andre  udfyldte  en  Plads. 

De  Herrer  B.,  C.  og  D.,  der  ere  ret  gode  Repræsentanter  for 
de  Elementer,  som  Danmark  fra  Tid  til  anden  udskiller,  vil  jeg 
berette  lidt  om,  ligesom  om  Kontormanden  A.,  der  gjerne  søgte 
de  Kredse,  hvor  de  Herrer  bevægede  sig. 

B.  gjaldt  i  Hjemmet  for  meget  begavet  og  optraadte  i  ansete 
Blade  som  ubarmhjertig  Kritiker.  Han  forlod  Landet  over  Hals  og 
Hoved.  Efter  i  nogen  Tid  at  være  skyllet  af  den  brede  Strøm, 
der  driver  rodløse  Planter  omkring,  blev  han  kastet  i  Land  i 
Amerika.  Der  stod  han  saa,  venneløs,  blottet  for  alle  Midler  og 
uden  Kjendskab  til  det  engelske  Sprog.  Medlidende  Mennesker 
skaffede  ham  en  underordnet  Plads  ved  et  Blad,  hvor  han  dog 
kunde  friste  Livet.  Han  kastede  sig  over  Studiet  af  Engelsk,  og 
var  efter  et  Par  Aars  Forløb  i  Stand  til  at  forfatte  kritiske  Afhand- 
linger. 

Da  han  kort  efter  sin  Ankomst  blev  foreslaaet  til  Optagelse  i 
Skandinavisk  Forening,  hævede  der  sig  Stemmer  imod  hans  Optagelse, 
og  der  fulgte  en  Forhandling,  som  var  betegnende  for  vore  Lands- 
mænd histovre.  En  Taler  indrømmede,  at  den  Brøde,  Kandidaten 
sigtedes  for,  var  af  den  Natur,  at  Forbr>^deren  ingen  Medlidenhed 
kunde  fordre;  men  han  mindede  om,  at  der  i  Foreningen  eksisterede 
den  Vedtægt,  der  aldrig  tilforn  var  bleven  brudt,  at  hvad  som  helst 
et  Menneske  har  forskyldt  i  det  gamle  Land,  skal  betragtes  som 
druknet  paa  Overrejsen.  Kom  nogen  her  og  søgte  Landsmænds 
Selskab  eller  Raad,   saa  burde  man  ikke  nægte  ham  Bistand,   men 

være  rede  til  at  række  ham  en  Haand.  Et  Fejltrin,  begaaet  i  det 
gamle  Land,  tilhørte  dette,  og  selve  Drøftelsen  deraf  burde  ikke 
ske  her,  hvor  man  var  mødt  sammen  med  Folk  fra  hele  Verden, 
for  at  danne  et  nyt  Hjem  og  en  Fremtid.  Her  var  der  Lejlighed 
til  for  mangen  en  at  begynde  et  nyt  Levnet.  Kom  nogen  derimod 
i  Kollision  med  Landets  Love,  blev  han  udstødt  af  sine  Landsmænds 
Selskab;  thi  det  var  en  Lov  i  Foreningen,  at  den,  der  var  strafifet 
efter  de  Forenede  Staters  Lov,  kunde  ikke  være  Medlem,  og  denne 
Lov  blev  strengt  overholdt. 

B.  blev  altsaa  optaget.  Han  forstod  at  samle  en  Kreds  af 
Beundrere  om  sig.  Maaske  dreves  han  af  Lyst  til  at  føle  sin  Magt 
over  sine  Medmennesker,  eller  ganske  simpelt,  af  Trang  til  Venner 
i  sin  Ensomhed.  Han  beg>'ndte  at  rose  de  Mennesker,  han  traf 
sammen  med,  og  de  Stakler  følte  sig  smigrede.  Skuespiller  C.  roste 
han  for  hans  udmærkede  Organ,  hans  Personlighed  og  forsikrede, 
at  med  saadanne  Gaver  kunde  han  udfylde  de  største  Helteroller, 
at  man  i  Danmark  ikke  havde  Talent  af  hans  Størrelse  o.  s.  v. 

C.  lod  sig  bedaare  og  opgav  efter  den  store  Kritikers  Raad  sin 
borgerlige  Stilling  for  at  søge  tilbage  til  Teatret. 

I  Løbet  af  kort  Tid  blev  han  yderst  reduceret,  og  den  stolte 
Topmave  svandt  ind,  saa  at  Klæderne  hang  om  ham  som  paa  et 
Fugleskræmsel.  Helteroller  fandt  han  ingen  af,  men  derimod  Plads 
hos  Barnum  som  Bagben  i  en  Elefant. 

Handelskorrespondenten  var  et  selskabeligt  anlagt  Menneske 
med  et  ret  vittigt  Hoved.  Han  havde  oplevet  meget,  havde  hørt 
mange  Historier,  som  han  kunde  huske,  og  havde  gjerne  et  kvikt 
Svar  paa  rede  Haand.  I  et  Tidsrum  af  syv  Aar  havde  hans  ledige 
Timer  været  optagede  af  at  skrive  og  omforandre  et  Lystspil. 
Dette  lod  han  nu  B.  læse  og  fik  den  Udtalelse  tilbage  med  Manu- 
skriptet, at  Komedien  havde  store  Fortrin.  Hvad  for  øvrigt  A.'s 
Evner  som  Forfatter  angik,  da  forsikrede  Autoriteten  paa  det  Om- 
raade,  at  de  vare  af  første  Kvalitet  og  raadede  ham  til  at  kaste 
sig  over  Litteratur,  der  maatte  bringe  ham  Berømmelse  og  meget 
andet. 

Hvem  vilde  vel  have  kunnet  gardere  sig  mod  saa  megen 
Virak  .^  Hvem  vilde  i  sligt  Tilfælde,  ikke  tro,  at  dog  en  Del  for- 
holdt sig,  som  man  saa  inderligt  ønskede. 

A.   opgav  sin  Plads,   lejede  et  Kontor  og  satte  paa  Døren   et 

Skilt,  hvorpaa  der  stod:  Translatør  i  Spansk,  Fransk,  Tysk,  Dansk 
og  Svensk.  Komedien  udkom  paa  eget  Forlag  og  fik  ingen  Af- 
sætning. Teaterdirektørerne  afslog  at  optage  det.  Engang  blev 
det  opført  af  Dilettanter  i  et  veldædigt  Øjemed,  og  Folk  klappede 
godmodig.  Translatørforretningerne  udebleve,  og  medens  A.  stillede 
hele  sin  Tid  til  sin  Muses  Raadighed,  blev  hans  opsparede  Kapital 
brugt,  og  Nøden  indfandt  sig.  En  Vinter  igjennem  kjæmpede  han 
mod  Kulde  og  Sult.  Undertiden  strejfede  han  husvild  om  paa 
Gaderne  uden  at  vide,  hvor  han  i  Morgen  skulde  søge  sin  Føde. 
Han  var  en  finfølende  og  ærekjær  Natur,  og  derfor  var  Synet  af 
hans  Fattigdom  saa  meget  sørgeligere.  Sommeren  bragte  ham 
dog  atter  en  Plads  paa  et  Handelshus  og  med  sine  40  Dollars  om 
Ugen,  blev  han  snart  igjen  et  normalt  Menneske. 

D.  var  en  af  disse  vidunderlig  elastiske  Jøde-Bohémiens,  som 
man  undertiden  støder  paa.  Han  flakkede  omkring  uden  at  kunne 
paavise  nogen  fast  Beskjæftigelse.  Maaske  søgte  han  kun  de 
navnløse  Foretagender,  der  give  Haab  om  Vinding,  men,  som  oftest 
dø  kort  efter  Fødselen.  Han  var  en  kraftig  Mand  og  besad  et 
uopslideligt  Humør,  der  gjorde  ham  afholdt  i  Foreningen.  Hans 
Force  var  at  skjære  uimodstaaelige  Ansigter  til  Sangen  »Grum, 
hjerteløs  og  fræk.«  Magisterens  Smiger  prellede  af  mod  noget 
sundt  i  hans  Natur.  Hans  mange  Venner  foranstaltede  et  Afskeds- 
gilde  for  ham,  da  han  rejste  til  Danmark  som  Agent  for  Zozodont 
eller  lignende,  og  der  var  bl.  a.  mødt  to  smaa  Mennesker,  hvoraf 
den  ene,  paa  begges  Vegne,  holdt  følgende  Tale: 

»Om  du  end  ikke  lærte  os  meget,  da  vi  stod  i  din  Butik,  der 
hvor  du  spillede  Fallit  i  Læderstræde,  saa  lærte  du  os  dog  at 
komme  til  Amerika,  og  det  skal  du  schgu  ha'  Tak  for.« 

Et  Ønske  om  at  besøge  Skuepladsen  for  Colombus's  Triumfer, 
havde  længe  spiret  hos  mig.  I  Sommeren  1871  blev  det  modent, 
og  belavet  paa  en  Udflugt  paa  en  tre  til  fire  Maaneder,  opsøgte 
jeg  en  Damper,  der  gik  i  regelmæssig  Fart  paa  San  Domingo. 

Seks  Dage  efter  vor  Afrejse,  kom  vi  forbi  en  af  Bahama  Øerne, 
en  lav  sandet  O,  hvor  der  ikke  var  et  Græsstraa  eller  grønt  Blad 
S3'nligt.  Det  grønne  Højland,  der  næste  Morgen  dukkede  op  af 
Vandene,  syntes  os,  ved  Modsætningen  des  mere  tiltalende.  Fore- 
løbig skulde  vi  anlobe  et  Par  Steder  paa  Øens  Nordkyst,  før  vi 
ankrede  ved  Republikken  San  Domingos  Hovedstad. 

Fra  Borde  saa  det  ud,  som  om  hele  Landet  var  dækket  af 
Urskov.  Kun  hist  viste  sig  en  Rydning,  og  her  en  stærk  Brand, 
hvis  Røg  trak  op  ad  Bjærgenes  Sider;  den  steg  derfra  til  Vejrs  og 
antog  højt  oppe  Karakter  af  Klodeskyer.  Det  var  de  fældede 
Mahogni-  og  Jærnegetræer,  som  gik  op  i  Luer  for  at  rydde  Grunden 
tit  Dyrkning. 

Luften  var  mættet  af  krydrede  Dunster,  og  Solen  bagte  os 
ubarmhjertigt.  Natten  bragte  en  velgjørende  Kjølighed,  og  lette 
Regnbyger  kom  og  gik,  saa  stod  Solen  op  i  fornyet  Glans  og  be- 
lyste et  lavt  Skovland,  jog  den  sidste  Byge  ned  i  det  karaibiske 
Hav  og  tegnede  en  Regnbue  paa  den  vestlige  Himmel.    Vi  drejede 


ind  i  en  Flod  og  saa  foran  os  en  By,  hvis  høje  Murvolde,  Kupler 
og  flade  Tage  havde  et  maurisk  Præg. 

San  Domingo  City  staar  som  et  ufuldført  og  faldent  Monument 
over  svundne  Tiders  store  Bedrifter.  Dens  Udseende  er  meget  for- 
skjelligt  fra,  hvad  man  ellers  plejer  at  se  hinsides  Atlanterhavet, 
og  naar  man  ser  bort  fra  Kokuslunde  og  den  tropiske  Skov,  der 
dækker  Sletterne,  drages  Tanken  uviikaarligt  til  nogle  af  de  stag- 
nerede, sydspanske  Byer,  hvis  Oprindelse  er  umiskjendelig.  Lige- 
som de,  har  den  bevaret  en  Poesi,  der  i  de  travle  Handelsstæder 
har  maattet  vige  Pladsen  for  andre  Krav. 

Tæt  ved  Havnen  ligger  en  af  de  ældste  Bygninger  i  den  nve 
Verden.  Det  er  Colombus's  Slot,  og  længere  tilbage  en  Domkirke, 
der   blev   paabegyndt  i   1504,   og  som  var   ti  Aar   under  Opførelse. 

Alteret  for  den  hellige  Jomfru  er  prydet  med  et  af  MuriHos  bedste 
Billeder  af  Madonna,  det  tramper  paa  Profetens  Tegn.  1  Kirken 
har  man  fundet  en  Blykiste,  der  efter  Inskriptionen  at  dømme 
gjemmer  Levningerne  af  den  store  Opdager.  Dersom  Kistens 
Ægthed  kan  bevises,  bekræftes  et  Sagn  paa  San  Domingo,  om  at 
Coiombus's  Lig,  før  Afsendelsen  til  Havana,  hemmeligt  blev  om- 
byttet med  et  andet. 


I  denne  Kirke  opbevares  tillige  det  første  Kors,  som  Colombus 
plantede  i  Amerika,  Korset  blev  plantet  et  Stykke  uden  for  Byen, 
ved  Ozamaflodens  Bred.  Paa  Stedet,  livor  det  blev  oprejst,  vældede 
naturligvis  en  Kilde  ud  af  Jorden,  og  over  denne  er  der  nu  oprejst 
et  Kapel,  der  bliver  stærkt  besøgt  af  Pilegrimme  fra  hele  Landet. 

Alle  de  store  Ruiner,  saasom  San  Francisco  Kirken  og  Inkvi- 
sitionsbygningen,  samt  største  Delen  af,  hvad  der  endnu  staar  i 
Byen,  skriver  sig  fra  Columbus'sTid  og  vidner,  ved  den  storslaaede 
Plan,  hvorefter  alt  er  oprejst,  om  hvilke  Forventninger,  man  gjorde 

sig  Din  Stedets  tilkommende  Betydning.  Det  eneste,  levende  Minde 
om  Spanierne  er  det  castilianske  Sprog.  Deres  Ofre,  de  venlig- 
sindede Indfødte,  ere  helt  fejede  bort  fra  Jordens  Overflade.  Bag 
Inkvisitionsbygningens  skumle  Mure  have  mange  af  dem  ombyttet 
Frihed  og  Liv  med  Pinsler  og  Død. 

Columbus's  Slot  blev  aldrig  fuldført.  Det  paabegyndtes  af 
Diego  Columbus  og  er  nu  mørkt  af  Ælde,  medens  usle  Hytter  ere 
klinede  mod  dets  Vægge  som  Svalereder.  Slyngplanter  krybe  op  ad 
Murene,  og  Træer  have  sat  sig  fast  i  hver  en  Revne,  der  kunde 
give  Plads  til  deres  Rødder.  Anlagt  som  en  stolt  Ridderborg  med 
Herskermine  mod  Havet,  omgivet  af  et  fortryllende  Landskab,  der 
bugner  af  Yppighed,  men  ufuldført,  overladt  til  Rovfugle,  vilde 
Planter  og  Fattigdom,  staar  det  som  et  sørgeligt  Billede  paa  den 
spanske  Kolonisations  Historie. 

Paa  en  Odde  mod  Syd  staar  Citadellet  ved  Indsejlingen  til 
Floden.  Vandet  har  undergravet  Skrænten  og  omstyrtet  det  ydre 
Forsvar.  Det  er  nu  heller  ikke  fra  den  Kant,  at  Republikken  er 
truet,  og  Kanonerne  vise  ogsaa  Mundingen  mod  Stadens  Borgere. 
Revolutioner  gjentage  sig  med  temmelig  regelmæssige  Mellemrum, 
som  i  andre,  oversøiske,  Lande,  hvor  Katolicismen  er  den  herskende 
Tro,  og  Livsforsikringsselskaber  indlade  sig  ikke  gjerne  paa  at 
gjore  Forretninger  med  Præsidenten.  Politisk  Ophidselse  er  per- 
manent, og  kommer  man  fra  de,  med  Frihedsbegreb  ret  velbegavede 
Nordamerikanere,  forundrer  det  ikke  lidt  at  se  Opslag  af  Plakater, 
livorpaa  der  staar: 

>Se  prohibe  hablar  de  politica.c 

Befolkningen  er  lille  og  bestaar  for  største  Delen  af  Efter- 
kommere af  rømte  eller  frigivne  Mulatslaver  fra  de  omliggende 
Lande.  Lige  saa  regelmæssigt  som  Revolutioner,  kommer  der  en 
Guldfeber  over  Folk,  som  driver  Bander  af  rastløse  Guldsøgere 
paa  Vandring.  Denne  Feber  har  nu  hørt  hjemme  paa  San  Domingo 
i  fire  Hundrede  Aar. 

En  ret  uhyggelig  Tildragelse  fandt  Sted  paa  Damperens  Dæk 
den  Formiddag,  vi  kom  ind.  En  smuk,  gul  Pige  traadte  om  Bord 
med  en  Mine  af  at  have  noget  paa  Hjerte,  og  lod  Blikket  vandre 
fra  den  ene  til  den  anden,  ubestemt  om,  hvem  hun  skulde  henvende 
sig  til.  Maskinmesteren,  der  havde  iagttaget  hende,  gik  hen  og 
spurgte,  hvad  hendes  Ønske  var. 

»Jeg  vilde  blot  spørge  Dem,  kommer  De  fra  New  Yorkr< 
stammede  hun  undselig.  >Kjender  de  Henderson?  Kommer  han 
ikke  snart  ?( 

•Mener  De  ham,  som  var  her  i  Fjorf  Nej  han  kommer  ikke 
herned  mere.« 

»Jo  han  gjør.  Henderson  har  lovet  at  komme  og  gifte  sig 
med  mig!<  svarede  hun,  og  hendes  store  Øjne  funklede  af  sikker 
Tillidsfuldhed.  »Naar  Henderson  ikke  skriver  til  mig,  saa  er  det, 
fordi  han  vil  gjøre  mig  saa  meget  gladere,  naar  han  kommer.  Han 
ved,  at  jeg  elsker  ham  over  alt,  og  at  jeg  vilde  udgyde  min  sidste 


Elodsdraabe  for  ham,  og  jeg  ved,  at  Hendepon  er  trofast,  og  han 
længes  efter  mig.* 

»De  tager  fejl  Maal  af  ham,  min  Pige.  Jeg  har  saa  meget 
Kjendskab  til  ham,  at  jeg  ved,  han  omtrent  ,er  den  største  Skurk 
i  de  Forenede  Stater  af  Amerika.  Dersom  hiv  har  fortalt  Løgne- 
historier, og  De  troet  derpaa,  gjør  det  mig  ontV  for  Dem,  for  De 
faar  aldrig  Henderson  at  se  mere.«  , 

»Oh,  hvor  De  spøger  Sir!«  sagde  Pigen  iiro!igt.  »Jeg  er  kun 
en  fattig,  farvet  Pige,  men  mit  Hjerte  er  hvidt,  og  De  gjør  Sj'n'J 
i  at  gjække  mig  Sir.«  •.,       __, 

»Men  jeg  gjækker  ikke.  Jeg  siger  den  rene,  brutale  Sandhed 
naar  jeg  paastaar,  at  Henderson  har  bedraget  Dem,  dersom  han 
har  lovet  Dem  Ægteskab.  Han  er  for  ikke  lang  Tid  siden  bleven 
gift   med   en   rig  Dame,   og  mange   forundrede  sig  over,   at  nogen 

vilde  have  ham;  thi  han  var  notorisk  Spiller  og  Løgner.  Det  paa- 
staas  af  de  Folk,  som  have  kjendt  ham  i  Kalifornien,  før  han 
maatte  flygte,  at  han  rendte  fra  en  Kone  der.  Amerika  blev  ham 
for  lille,  og  saa  kom  han  til  at  tumle  om  hernede  i  et  Par  Aar.< 

Pigen  stod  stille,  som  var  hun  lammet  ved  Mandens  Tale. 
Hun  holdt  Haanden  presset  mod  Hjertet. 

»Nej,  Nej,«  udbrød  hun  efter  en  Stund.  »Fortæl  mig  ikke 
nogen  grusom  Spøg.  Jeg  er  en  uvidende  Pige,  men  jeg  kan  føle, 
at  Henderson  aldrig  kan  bedrage  mig.<  Taarerne  traadte  hende  i 
Øjnene,  og  ivrigere  fortsatte  hun:  »Oh  fortæl  mig,  at  De  har  sagt 
noget  for  Kommers.  Fortæl  mig,  at  Henderson  ikke  er  gift,  og 
jeg  vil  arbejde  for  Dem.  Jeg  vil  gaa  til  Verdens  Ende,  om  De 
forlanger.«     Hun  brast  i  hulkende  Graad. 

Supercargoen  kom  til  Stede  og  sagde;  »Jeg  hørte,  hvad  I  talte 
om,  og  kan  bevidne,  at  Henderson  ikke  er  een  af  de  Taarer  værd, 
som  De  ofrer  paa  ham.  Det  var  altsaa  Dem,  der  i  et  helt  Aar 
sled  for  at  skaffe  den  Usling  Mad  og  Rom.  Jeg  vil  bevidne,  at 
Mester  talte  Sandhed,  da  han  sagde,  at  Henderson  blev  gift  i  New 
York  faa  Dage,  før  vi  forlod  Byen.« 

Pigen  tabte  sin  Ligevægt,  saa  de  to  Mænd  maatte  støtte  hende 
og  bevare  hende  fra  at  komme  til  Skade. 

»Jeg  dør«,  raabte  hun.  »Sig  mig  ikke,  at  Jack  Henderson  er 
gift.  Sig  mig,  at  han  er  død,  at  onde  Mennesker  have  dræbt 
ham,  at  han  er  henrettet.  Nej!  Nej!  han  er  ikke  gift.  Jeg  kan 
ikke  leve.    Jesus  hjælp  mig!    Hjælp  mig!« 

Bevidstløs  blev  hun  baaren  i  Land  og  lagt  i  sin  lille  Hytte. 

Engang  i  New  York  fik  jeg  paa  mit  Atelier  Besøg  af  Henderson. 
Han  kom  for  at  tale  om  et  Par  Illustrationer  til  en  Tekst,  han 
havde  skrevet  fra  San  Domingo.  Der  var  ikke  noget  usædvanligt 
ved  den  tynde,  blege  Mand  med  det  forekommende  Væsen,  og 
havde  jeg  ikke  hørt  om  hans  gale  Steger,  for  at  bruge  et  mildt 
Udtryk,  saa  vilde  jeg  aldrig  være  falden  paa,  at  han  i  Grunden 
hørte  hen  inden  for  en  Tugthusport.  Da  han  hørte,  at  jeg  var 
dansk,  udbrød  han:  »Jeg  har  hørt  meget  godt  om  de  Danske. 
Jeg  kjendte  en  lille  Pige  paa  Domingo,  der  var  fra  St.  Thomas, 
hun  tilbad  de  Danske  og  svor  ved  dem.« 

En  halv  Mils  Vej  fra  Byen  besøgte  jeg  en  Dag  et  Par  franske 
Folk,   der  havde   indrettet  sig  en  Hytte.     Manden,   hvis  Navn,  jeg 

Over  viden  Strand  7 

opfattede  som  Manlé,  var  Pariser  af  god  Familie,  og  havde  spillet 
en  Rolle  som  Politiker  i  sit  Hjem,  men  maatte  forlade  sit  utak- 
nemmelige Fødeland.  Ogsaa  paa  San  Domingo  havde  han  hævet 
sig  i  Politik,  gjennemst rejfet  Landet  paa  geologiske  og  botaniske 
Studier  og  desuden  skrevet  San  Domingos  Historie.  Men  hans 
Værker  fandtes  kun  i  Manuskript,  og  ved  Talen  om  Udgivelse 
rystede  han  paa  Hovedet.  Endnu  havde  han  ikke  opgivet  alt 
Haab.  Han  var  93,  men  skrev  og  læste  uden  Briller.  Da  jeg  kom 
ud  og  saa  hans  halv  vilde,  mistroiske  Naboer,  slog  Modsætningen 
mig  især. 

Mit  næste  Besøg  gjaldt  Samana  ved  den  smukke,  brede  Bugt 
paa  Øens  Østkyst.  Der  laa  et  halvt  Hundrede  Hytter  paa  en  Slette,, 
omgivet  af  høje  Bakker.  Man  kunde  se  Passatvinden  vifte  med 
Træernes  Grene  paa  Toppen,  men  paa  den  fugtige,  lerede  Slette 
rørte  der  sig  aldrig  en  Vind,  til  liden  Baade  for  Atmosfæren.  Der 
blev  mig  anvist  et  Rum  hos  en  engelsktalende,  sort  Familie. 

Manden  begyndte  straks  at  underholde  mig  og  overraskede 
mig  med  at  fortælle,  at  den  Tid  ikke  var  fjern,  da  der  blev  sort 
Race  over  hele  Jorden.  Den  hvide  Kvinde  dræbte  sine  Børn,  men 
den  sorte  havde  mange  raske  Sønner  og  Døtre.  >Vore  Børn  lære 
lettere  end  de  hvides.  Vi  ville  have  den  hvide  Mand  til  at  give 
dem  en  god  Lærdom,  og  saa  sprede  vore  Efterkommere  sig  over 
hele  Vestindien,  Amerika  og  de  andre  Lande.« 

Familien  var  protestantisk  og  meget  religiøs.  Morgen  og  Aften 
tilbragte  den  omtrent  en  Time  med  at  synge  Salmer,  og  ofte  læste 
Manden  højt  af  Bibelen.  Da  han  en  Dag  var  inde  hos  mig,  faldt 
hans  Øjne  paa  en  amerikansk,  illustreret  Avis,  der  lod  til  at 
interessere  ham. 

»Vær  saa  god!  Mr.  Hamilton,«  sagde  jeg.  »Dersom  det  morer 
Dem  at  læse  Bladet,  saa  tag  det  med  ind.« 

Han  saa  lidt  forlegen  hen  for  sig,  trak  saa  Munden  op  til  et 
bredt  Grin  og  svarede:  »Jeg  vil  fortælle  Dem,  hvordan  det  er.  Jeg 
kan  læse  Bibelen,  men  intet  andet.« 

Den  tropiske  Urskov  er  saa  ofte  beskreven,  at  alle  kjende  dens 
Kjæmpetræer  og  Lianer.  Intet  Sted  i  Vestindien  er  den  fyldigere 
end  her  eller  mere  varieret,  og  altid  tiltaler  den  ved  sin  Rigdom 
og  Yppighed. 

Jeg  strejfede  over  Bakker  og  gjennem  Dale,   hvor  der  rislede 

ktare  Vandstrømme.  Fra  den  mørke  Skov  kom  jeg  pludselig  til 
en  Klaring,  hvor  Bambus  havde  fortrængt  al  anden  Vækst.  Slanke 
Stammer  stod  Side  om  Side,  ikke  ulig  en  Kæmperørmark,  og  det 
lyse  og  lette  Løv,  der  bajede  sig  fra  de  fine  Grene,  mindede  noget 
om  Løvet  paa  Nordens  Birke.  Igjen  hørte  jeg  brusende  Vand, 
arbejdede  mig  gjennem  Jungel  og  Krat  hen  imod  det  Sled,  hvor 
Lyden  kom  fra  og  blev  rigeligt  belønnet  for  mine  Anstrengelser. 
Foran    mig  laa  eii  Fjældvæg   med  den  skjønneste  Plantedekoration 


i  hver  en  Spalte.  Over  Stenen  med  de  dybe  Farver  styrtede  et 
ca.  Hundrede  Fod  højt  Vandfald  ned  og  opsendte  Skyer  af  Skum 
med  Regnbue  igjennem,  og  i  stor  Omkreds  havde  Planterne  en 
ubeskrivelig  grøn  Farve.  For  største  Delen  havde  Jorden  endnu 
aldrig  været  under  Kultur.  Enkelte  Steder  saas  Ruiner  af  Sten- 
bygninger, og  der  i  Nærheden  voksede  vilde  Kaffetræer. 

Ofte  søgte  jeg  op  paa  de  højeste  Punkter  for  at  forfriske  mig 
ved  den  kjølige  Brise.  Set  derfra  lignede  Skoven  et  brunliggrønt 
Tæppe,  hvorigjennem  Palmernes  Kroner  ragede  op.  Der  var  mange 
Slier,  lavede  af  Kreaturer,  ingen  Veje,  og  kun  enkelte  Menneske- 
boliger. Landkrabber  havde  taget  Jorden  i  Besiddelse,  og  i  Træernes 
tætte  Kroner  sladrede  Skarer  af  Papegøjer. 

7' 

En  Dag,  da  jeg  vandrede  oppe  i  Bakkerne,  mødte  jeg  en 
Mand.  Han  var  høj  og  bredskuldret,  men  Alderen  havde  bøjet 
hans  Ryg.  Jeg  sagde  god  Dag  paa  Spansk.  Han  standsede  og 
sagde  paa  Engelsk: 

>Gud  velsigne  Dem!   jeg  kan  se,  De  er  Amerikaner.« 

»Jeg  fandt  ikke  nogen  foreliggende  Grund  til  at  oplyse  ham 
om  min  Nationalitet,  og  svarede  tilbage,  at  efter  hans  Udtale  at 
dømme,  var  han  ogsaa  kommen  fra  hint  Land. 

»Ja.  Men  det  er  mange  Aar  siden.  De  ser,  min  Hud  er 
brun.  Jeg  er  Mulat.  Jeg  var  Slave  og  tilhørte  en  Herre  i  Syd 
Karolina.  Han  var  saa  nobel  en  Sjæl,  som  nogen  Sinde  har  levet, 
og  jeg  beder  en  Bøn  for  ham  hver  Dag.  Der  er  mange,  som  ham 
i  Amerika,  men  der  har  ogsaa  været  slette  Mennesker,  der  førte 
Krig  for  at  undertrykke  de  farvede.  Jeg  kjendte  kun  gode  Men- 
nesker, da  jeg  var  i  mit  Fødeland,  og  skjønt  jeg  her  har  Børn, 
Børnebørn  og  Gods,  saa  elsker  jeg  det  højt.  Da  jeg  var  tyve  Aar, 
friede  jeg  til  en  gul  Pige,  der  tilhørte  den  samme  Herre,  som  jeg. 
Han  samtykkede  i  vort  Giftermaal,  havde  Medlidenhed  med  os  og 
skjænkede  os  vor  Frihed  i  Brudegave.  Han  sagde  til  mig:  »John! 
du  har  tjent  mig  ærligt  og  tro  fra  din  Barndom.  Nu  er  du  Mand 
og  tager  dig  en  Hustru,  en,  som  jeg  ikke  kunde  ønske  dig  bedre. 
Der  skal  være  Fest  for  dig  og  alle  dine  Medtjenere.  Jeg  vil  skjænke 
dig  og  din  Hustru  Friheden,  som  jeg  er  vis  paa,  I  begge  ere  modne 
til,  og  jeg  vil  sørge  for,  at  I  kunne  komme  til  et  fjernt  Land,  hvor 
der  ingen  Slaver  findes.  I  ere  begge  raske  og  stærke,  og  dersom 
I  arbejde  med  Lyst,  ville  I  blive  lykkelige.« 

»Min  Herre  skrev  til  den  haitianske  Regering,  der  dengang 
holdt  Landet.  Han  kjøbte  Jord  til  os,  betalte  vor  Rejse  og  gav 
os  Penge  til  Kreaturer  og  Redskaber,  Samana  blev  dengang  anset 
for  Verdens  yderste  Ende,  men  min  Herre  havde  Kjendskab  til,  at 
Jorden  var  rig.  Jeg  har  boet  her  siden  og  er  bleven  82.  Mine 
Sønner  og  Døtre  ere  alle  gifte  og  bosatte  heromkring,  og  saa  langt 
Deres  Øje  naar,  tilhører  Jorden  os.« 

Under  hans  Fortælling  vare  vi  komne  til  et  Træhus,  hvor  den 
gamle  bød  mig  ind  at  hvile  mig.  Hans  Hustru  kom  og  satte 
Bananer,  Appelsiner  og  Granatæbler  for  os. 

»Oh,  hvor  jeg  elsker  Amerika,«  sagde  hun.  »Der  leve  de 
bedste  Mennesker   paa  Jorden.     Alle  vare  gode   imod   mig,   da  jeg 

var  ung.  Siden  den  Tid  har  der  jo  været  blodig  Krig  for  at  fri 
de  stakkels  sorte  fra  Slaveri,  og  mange  Tusinde  iivide  have  ladet 
deres  Liv  for  dem.  Er  det  sandt,  at  der  for  nylig  er  brændt  en 
stor  By  i  Norden?  Hvorfor  komme  ikke  alle  de  mange  Mennesker 
herned?    Her  er  Plads  nok  og  et  herligt  Klima. t 

»Vi  have  et  bedre  Klima  nu,  siden  der  er  kommen  Amerikanere 
til  Landet,  end  vi  nogen  Sinde  tidligere  have  havt,«  faldt  hendes 
Mand  hende  i  Talen. 


»Jeg  har  levet  under  flere  forskjellige  Regjeringer  og  har  set, 
at  hvert  Folk,  der  kom,  førte  et  forskjelligt  Klima  med  sig.  Der 
var  den  Tid,  da  de  Franske  var  her.  Da  var  der  idel  Jordskjælv 
og  Orkaner,  Landet  rystede  til  det  slog  Revner,  og  Træerne  knækkede. 
Da  Haitianerne  herskede,  var  der  en  Hede  saa  trykkende  som  i 
Afrika,  og  der  omkom  baade  Mennesker  og  Dyr  af  Varme.  Vi  fik 
vor  egen  Regjering,  og  da  havde  vi  Sundhed  og  ingen  Grund  til 
Klage,  men  saa  tog  vore  Ledere  den  ulykkelige  Beslutning  at  hen- 
vende sig  til  Spanien  og  bede  dets  Regjering  om  at  overtage 
Styrelsen  af  Landet.  Spanierne  kom  og  besatte  alle  Byer,  og  saa 
begyndte  det  frygteligste  af  alt,  Kolera,  Kopper,  gul  Feber  og 
sort  Vomito  rasede  paa  samme  Tid,  og  Folk  døde  i  Hobetal.  Da 
Spaniernes  Tyranni   to  Aar  efter  blev  os  alt  for  utaaleligt,   greb  vi 

til  Vaaben  og  drev  dem  bort.  Der  bley  kjæmpet  over  hele  Landet. 
Enhver,  som  kunde  bære  en  Bøsse  eller  Økse  gik  imod  dem.  Saa 
gammel  som  jeg  var,  greb  jeg  dog  Bøssen  og  gik  med.  En 
Spanier  raabte  til  mig!  »Fordømte  mambessi,«  saaledes  kalde  de  i 
Spanien  et  vildt  Menneske,  der  lever  i  Skovene.  Jeg  svarede  til- 
bage: >Fordømt  være  du,  din  Dronning  og  hele  din  Nation«,  og 
da  han  havde  hørt  de  sidste  Ord,  styrtede  han  om  med  en  Kugle 
gjennem  Hovedet.  Spanierne  ere  et  grusomt  Folk.  Jeg  har  med 
egne  Øjne  set,  hvorledes  de  piskede  deres  kinesiske  Kokke,  fordi 
de  ikke  havde  kunnet  skaffe  dem  Høns  til  Middag.  Ingen  her  i 
Landet  vilde  sælge  noget  til  en  Spanier  eller  hans  Tjener.  Det 
Folk  er  mærket  af  Himmelen.  Oven  i  deres  Hjerneskal  er  der 
ingen  Kors  som  paa  andre  Mennesker.  Naar  jeg  finder  Skeletter 
fra  Krigen  her  i  Skoven,  kjender  jeg  altid  Spanierne  derpaa.  Da 
Spanierne  drog  bort,  fik  vi  godt  Vejr  igjen,  men  nu  siden  Ameri- 
kanere have  lagt  de  to  Skibe  i  Bugten,  have  vi  havt  det  dejligste, 
kolde  Vejr,  vi  nogen  Sinde  have  kjendt.« 

Efter  at  Handelen  mellem  Danmark  og  de  Forenede  Stater, 
angaaende  St.  Thomas  i  1869  var  gaaet  over  Styr,  henvendte 
Domingos  Republik  sig  til  de  Forenede  Stater  med  et  Forslag  om 
at  optage  Landet  som  et  Territorium  og  eventuelt  en  Stat  imod  at 
betale  Domingos  Statsgjæld,  der  beløb  sig  til  halvanden  Million 
Dollars. 

Forslaget  blev  drøftet  af  Kongressen  i  Washington,  men  hvordan 
det  saa  forholdt  sig,  om  det  var  de  hjemlige  Tobakdyrkere,  der 
ikke  ønskede  yderligere  Konkurrence,  eller  Kongressens  Medlemmer, 
der  intet  fik  at  dele.  Stemningen  var  ikke  gunstig,  og  Forslaget 
blev  afslaaet.  Straks  da  Forhandlingerne  begyndte,  havde  den 
amerikanske  Regjering  lejet  en  0  til  Kulstation  i  Samana  Bugten 
og  sendt  et  Par  Korvetter  derned.  Dette  var  sket  kort  før  mit 
Besøg  paa  Øen.  Selv  denne  Kulstation,  der  havde  større  Betyd- 
ning end  de  danske  Øer,  nægtede  Kongressen  sit  Samtykke  til  at 
holde.  Skibene  fik  Ordre  til  at  forlade  den,  og  den  Kulbeholdning, 
de  ikke  kunde  føre  med  sig,  blev  opbrændt. 

Da  jeg  en  Dag  spurgte  Hamilton  om  det  fordelagtige  ved 
at  ride  paa  Tyre,  som  var  Skik  der  i  Landet,  svarede  han,  at 
Tyren  var  stærkere  end  Hesten  og  mere  udholdende,  men  farlig  at 
ride,   naar  man   i  Mørke   mødte  en  Aand.     I  saa  Tilfælde  stod  en 

Hest  Stille,  men  Tyren  for  af  Sted  som  en  Pil,  og  man  blev  kastet 
af.  Han  mødte  mange  Aander  baade  ved  Nat  og  Dag.  Han 
kunde  høre  dem,  og  undertiden  havde  de  villet  kjøbe  ham  ved  at 
kaste  Penge  paa  den  Vej,  han  gik,  men  han  var  klogere  end  som 
saa  og  lod  Pengene  ligge.  Da  jeg  efter  et  tre  Maaneders  Ophold 
tog  Afsked,  komplimenterede  han  mig  med  at  erklære,  at  jeg  var 
den  eneste,  hvide  Mand,  der  havde  kunnet  leve  saa  længe  i  Byen. 


De  andre,  som  havde  forsøgt  det,  vare  alle  døde  af  Feber,  fordi  de 
havde  spist  raa  Bananer. 

Samanabugten  er  ca.  4  Mile  bred  og  strækker  sig  10  Mil  ind 
i  Landet.  Bakkerne  mod  Nord  skærme  for  Passatvinden,  og  derfor 
er  dens  Flade  med  de  smaa,  bevoksede  Øer  næsten  altid 
blank  som  el  Spejl,  medens  Skyerne  drive  rask  hen  derover.  I 
Bunden  af  Bugten  har  Jakofloden  sit  Udløb.  De  flade  Sletter  i 
i  dens  brede  Dal,  ere  af  de  allerfrugtbareste  og  siges  at  kunne 
underholde  en  Befolkning  paa  10  Millioner  Mennesker.  Hele  Repu- 
blikken havde  dog  næppe  over  3CXJ,ooo  Indbyggere.  Det  er  atUd 
paafaldende,  hvor  tyndt  mange  af  disse  tropiske  Lande  ere  befolkede, 

medens  i  de  nordlige  Lande,  med  deres  ene  fattige  Afgrøde  onr» 
Aaret,  hver  Plet  er  under  Kultur.  Her  vælder  Rigdommen  op  af 
Jorden  med  ringe  Møje  for  Agerdyrkeren,  men  de,  der  leve,  ville 
næppe  gjøre  sig  Ulejlighed  med  at  samle  mere  end  til  øjeblikkelig- 
Brug.  Hist  derimod  bliver  hver  enkelt  Fordel  udnyttet,  Arbejderne 
slide  baade  Sommer  og  Vinter  og  kunne  endda  kun  med  den 
største  Paapasselighed  og  Økonomi  skaffe  sig  en  tarvelig  Kost  og- 
de  nødvendige  Klæder  til  at  beskytte  sig  mod  Kulden. 

Der  dyrkes  en  Del  Tobak  hist  og  her,  og  nogen  Kaffe  udgjør 
Landets  vigtigste  Frembringelser.  I  Skoven  fælder  man  de  store 
Mahognitræer,  men  benytter  kun  et  lille  Stykke  af  Krykken,  d.  e. 
den  Del  af  Stammen,  hvorfra  den  nederste  Gren  udgaar,  og  hvor 
Veddet  er  mest  blomstret  i  Aarernes  Tegning.  Indførsel  af  Levnets- 
midler  var  en  Nødvendighed,  kun  Kjød  og  nogle  Frugter  produce- 
redes i  selve  Landet.  Jeg  mindes  engang  ved  Bordet  paa  et 
Hotel,  hvor  Talen  kom  paa  den  Mad,  vi  nød,  at  Værten  forklarede,  at 
Brødet,  de  henkogte  Sager  ved  Desserten  vare  amerikanske,  Vinen 
fransk,  Sennepen  dansk  og  Osten  hollandsk.  De  Varer,  som  Damperen 
regelmæssigt  førte  fra  New  York,  vare  Mel,  Hvidkaal,  Kartofler^ 
Sæbe  og  Revolvere. 

Kopal  og  Gummitræer  udnyttes  ikke,  og  kun  Kokusnødder 
udføres  i  ringe  Mængde.  Hver  Lian  er  rig  paa  Viskelæder,  og  der 
udvælder  ren  Gummi  ved  det  mindste  Snit  i  Barken,  og  Kopalharpiks, 
haardt  som  Rav,  sveder  ud  af  Træerne  og  danner  Knuder  paa 
Størrelse  som  en  knyttet  Haand. 

Appelsiner  og  Mangoer  fandtes  paa  mange  Steder  vildt  voksende 
foruden  en  Mangfoldighed  af  Frugter,  som  jeg  aldrig  tilforn  havde 
hørt  omtale.  Blandt  disse  var  Aligatorpæren,  en  Frugt  af  Størrelse 
og  Form    som    en   Pære;    den   smagte  som   nykærnet,    fersk  Smør. 

Jeg  tog  ad  Søvejen  til  Puerto  Plata,  hvor  jeg  fandt  Luften  langt 
friskere  og  Folks  Udseende  raskere  end  i  Samana.  Byen  er  bygget 
paa  Sandbund  og  aaben  mod  Havet,  og  den  friske  Nordost-Passat 
stryger  til  alle  Tider  ind  gjennem  dens  Gader. 

Da  det  blev  bekjendt,  at  jeg  var  Maler,  fik  jeg  Anmodning 
om  at  male  nogle  Portrætter.  Det  blev  mig  fortalt,  at  der  havde 
været  en  dernede,  som  kunde  tage  af  ved  Damp,  men  ingen  havde 
været  tilfreds  med  hans  Billeder,  thi  de  gjorde  Folk  alt  for  sorte- 
Mit  Arbejde  gjorde  derimod  saa  megen  Lykke,   at  jeg  efter  kort 


Tid  ikke  kunde  tage  imod  flere  Bestillinger,  da  jeg  ikke  havde 
Lyst  at  opgive  mine  egne  Studier  eller  mine  tiltalende  Udflugter 
langs  Kysten  og  ind  i  fijærgene. 

Paa  en  Maade  betragtedes  St.  Thomas  som  Domingos  Hoved- 
stad og  blev  altid  omtalt  som  et  Mønster  paa  Civilisation.  Der 
var  regelmæssig  Forbindelse  med  en  smuk  Skonnert,  mere  lig  et 
Lystfartøj  end  Fragtfarer.  Det  ene  i  Forbindelse  med  det  andet 
vakte  min  Lyst  til  ogsaa  at  lære  de  danske  Øer  at  kjende,  og  jeg 
indskibede  mig  i  Dos  Hermanos,  hjemhørende  i  St.  Thomas  og 
ført  af  Italieneren  Bonani. 

Atter  engang  nød  jeg  den  hjemlige  Fornemmelse  at  sejle 
under  Dannebrog.  Vi  krydsede  os  frem  og  kom  derved  mange 
Gange  tæt  ind  under  Portoricos  kokusbe voksede  Kyster.  Først 
paa  den  sjette  Dags  Morgen  fik  vi  St.  Thomas  i  Sigte  mod  Øst. 
Vi  kom  forbi  den  hvidmalede  Klippe,  kaldet  franske  Sejler,  hvor- 
omkring  der  flagrede  en  Mængde  ganske  almindelige  Maager,  de 
eneste,  jeg  havde  set  i  de  vestindiske  Farvande.  Uvilkaarligt  drog 
de  Tanken  hen  paa  de  hjemlige  Strande. 

I  Aftenens  Mørke  løb  vi  ind  i  Havnen  ved  Charlotte  Amalie. 
Vi  drejede  om  nogle  mørke  Pynter,  saa  Bugten  aaben  for  os,  og 
jeg  blev  overrasket  ved  det  straalende  Billede,  som  laa  for  mig. 
Det  lignede  et  illumineret  Fepalads.  De  tre  pyramideformede  Høje 
i  Baggrunden  vare  besatte  med  funklende  Lys,  der  spejlede  sig  i  det 
klare  Vand  mellem  mange  Ankerliggeres  Lanterner,  og  over  det 
hele  kastede  Maane  og  Stjerner  en  fortryllende  Glans,  medens 
Luften  var  blød  og  stille  og  bar  Musikkens  Toner  ud  til  os.  Maaske 
gjorde  Bevistheden  om,  at  Stedet  var  dansk,  sit  til  at  forhøje  den 
Stemning,  jeg  blev  hensat  i,  en  Stemning,  jeg  nød  til  langt  ud 
paa  Natten. 

Ved  det  klare  Dagslys  taber  et  Panorama,  som  dette,  meget 
af  sin  Charme.  Det  første  Indtryk  vil  dog  længe  vedblive  at 
mærkes  gjennem  senere  Ophold.  Ogsaa  ved  Dagens  klare  Lys 
frembød  Stedet  et  tiltalende  Skue.  Paa  San  Domingo  havde  jeg 
næppe  set  et  vel  vedligeholdt  Hus.  Her  saa  alt  velplejet  og  hyg- 
geligt ud.  Rødtagede  Huse  med  brede  Verandaer  mellem  Buske 
og  Træer,  pyntede  mod  en  Baggrund  af  Bakker,  hvor  Klippen  hist 
og  her  tittede  frem,  men  hvor  Vegetationen  var  gullig  og  afsveden. 

En  Dag  kom  jeg  ledsaget  af  en  gammel  Mand  op  paa  Toppen 
af  Frenchmen  Hill,  den  vestligste  af  de  Høje,  hvorpaa  en  Del  af  Byen 
er  bygget.  Udsigten  var  baade  stor  i  Linier  og  rig  i  Farve.  Byens 
Huse  og  Haver   laa  for  mine  Fødder,   og  til   Siderne   rakte   kegle- 

formede,  kratbevoksede  Bjærge  sig  i  Vejret,  den  prægtige  Havn 
med  Skibe,  Holme  og  Klipper,  og  i  det  fjerne  det  blaa  Hav,  hvor 
St-  Croix  viste  sig  som  en  Stribe  i  Horisonten. 

>Det  er  et  smukt  Syn,«  bemærkede  min  Fører.  >Jeg  har  dog 
set  Tider,  da  det  ikke  var  saa  lystigt  at  se  til  som  i  Dag.  Engang 
i  Oktober  i  1867,  efter  at  vi  havde  holdt  den  almindelige,  aarlige 
Takkefest  i  Kirken  for  Orkantidens  Ophør,  kom  jeg  herop.  Der 
var  Tale  om,  at  Danmark  vilde  sælge  os  til  Amerika  for  7  Millioner, 
og  vi  bleve  opfordrede  til  at  stemme  paa,  om  vi  vilde  blive  ved 
Danmark  eller  tilhøre  Amerika.  Saa  kunde  vi  skjønne,  at  det  var 
vor  Regjerings  Ønske  at  sælge  os,  thi  alle  Soldater  bleve  komman- 
derede til  at  stemme  for  Amerika.  Derfor  gjorde  vi  naturligvis 
det  samme.  Dagen  efter  Afstemningen  kom  saa  Orkanen  og  blæste 
værre,  end  jeg  før  havde  set.  Den  ødelagde  Skibene  i  Havnen, 
væltede  hele  Huse,  rev  Taget  af  andre  og  oprykkede  Træer  med 
Rode.  Paa  hint  lille  Skjær  i  Havnen  laa  der  en  tung  Dykkerklokke, 
den  kylede  Vinden  over  paa  tørt  Land.  Morgenen  efter  kom  jeg 
her  og  saa  mig  om,  og  da  var  alt  det,  der  forud  havde  lignet  et 
jordisk  Paradis,  kun  en  Grushob.  Jeg  saa  straks,  at  det  ikke  var 
Himmelens  Villie,  at  vi  skulde  skilles  fra  vort  gamle  Land  og 
skifte  Flag;  thi  af  alle  de  Stænger,  De  ser  rundt  omkring,  og 
bvorpaa  der  vajer  saa  mange  forskjellige  Flag,  var  der  kun  een 
tilbage,  og  det  var  Flagstangen  nede  paa  det  røde  Fort.  Derfra 
vajede  endnu  Dannebrog  saa  stolt  som  nogen  Sinde.« 

>Vi  havde  nedkaldt  Himmelens  Vrede  ved  at  stemme  for  et 
fremmed  Land.  Lige  saa  længe  Underhandlingerne  med  Amerika 
stod  paa,  havde  vi  Ulykker.  Aaret  efter  den  første  Orkan  kom 
den  store  Flodbølge.  Vi  saa  i  Byen,  at  Vandet  kom  ind  fra 
Havet  som  et  stort  Bjærg,  og  Folk  raabte,  at  nu  sank  Øen.  Alt, 
hvad  der  kunde  flygte,  løb  op  i  Bjærgene  for  at  frelse  sig.« 

»Bølgen  bruste  over  Klipperne  ved  Indsejlingen,  kom  ind  i 
Havnen,  rev  Skibene  med  og  slyngede  dem  mod  Husene  eller 
sænkede  dem.  Den  løb  højt  op  i  Gaderne,  hvor  den  skyllede  alt 
med  sig  og  løb  saa  tilbage  ud  i  Søen,  saa  Havnen  næsten  blev 
tør.  Men  Bølgen  kom  igjen  og  vedblev  at  løbe  frem  og  tilbage, 
indtil  den  tabte  sin  Kraft.  Derpaa  fulgte  et  Jordskjælv,  der  rystede 
alt.  Ved  hvert  nyt  Stød  styrtede  der  Huse  tværs  hen  over  Gaden 
og  begravede  mange  Mennesker  under  sig.     I  fire  og  tyve  Timer 

blev  det  ved  med  nye  Stød.  Folk  laa  i  Bjærgene.  Ingen  fik  Søvn 
i  Øjnene  den  Nat,  og  mange  vare  om  Morgenen  saa  udmattede 
af  Skræk  og  Anstrengelse,  at  de  næsten  faldt  sammen.  Da  lad 
der  et  Knald.  I  den  stille,  klare  Morgenluft  rungede  det,  som 
kunde  det  være  Signal  til  Verdens  Undergang,  og  det  bragte  os 
alle  til  at  fare  i  Vejret.  Det  var  kun  det  almindelige  Vagtskud 
Klokken  5  fra  Fortet,  men  mange  Mennesker  havde  aldrig  hørt 
det  før,  da  de  plejede  at  sove  haardt  paa  den  Tid.« 


>En  amerikansk  Korvet  var  af  den  store  Bølge  kastet  op  paa 
Stranden  paa  St.  Croix.  Det  kunde  Amerikanerne  ikke  lide,  og 
da  vi  Aaret  efter  fik  en  anden  Orkan,  der  især  fejede  den  Del  af 
Byen,  som  den  forste  havde  behandlet  mildest,  trak  de  sig  tilbage 
fra  videre  Underhandling  om  Kjøbet.  Saa  fik  vi  ogsaa  Fred  for 
Elementerne,  men  der  opstod  megen  Bitterhed,  som  vi  ikke  før 
havde  kjendt.  Nogle  bebrejdede  andre,  at  det  var  deres  Skyld,  de 
selv  havde  stemt  paa  Amerika,  eller  de  skjældte  de  Danske  ud 
for,  at  de  havde  villet  sælge  dem,  og  endnu  den  Dag  i  Dag  er 
der  Had  og  Splid  imellem  Partierne.* 

Med  St.  Jan  var  der  kun  lejlighedsvis  Forbindelse,  og  det  af 
den  mest  primitive  Sort.  Jeg  opspurgte  en  Baadfører  og  traf  Aft^e 
om    at    gaa    med   i   hans    aabne   Baad.     Manden   var  Mulat,   en   af 

disse  uheldige  Blandinger,  som  man  enkeltvis  træffer,  paa  hvem 
intet  syntes  at  være  ægte.  Hans  vandede,  blaa  Øjne  vare  baade 
usikre  og  dristige,  som  om  de  udtrykte  Evner  uden  Selvtillid.  De 
passede  kun  daarligt  i  Farve  til  en  Hud,  der  var  alt  for  mørk  paa 
sine  Steder  og  alt  for  bleg  paa  andre,  og  nærmest  saa  ud,  som 
om  den  trængte  til  Vadsk.  Det  krusede  Haar  var  af  en  ubestem- 
melig Farve,  paa  engang  rødladent,  sort  og  graaligt  uden  dog  at 
være  nogen  af  Delene.  Over  for  sine  sorte  Folk  var  han  snart 
bydende  hensynsløs  og  til  andre  Tider  kammeratlig,  og  det  var 
øjensynlig,  at  de  ikke  nærede  den  største  Tillid  til  ham. 

Hvorledes  han  skulde  tiltale  mig,  var  han  ikke  kommen  paa 
det  rene  med  sig  selv  om,  og  han  forholdt  sig  derfor  tavs,  indtil 
jeg  spurgte,  om  han  kunde  sige  mig  noget  Sted,  hvor  jeg  kunde 
faa  Bolig. 

»Kjender  De  ingen  paa  St  Jan.?« 

>Jeg  har  en  Anbefalingsskrivelse  fra  V.  H.  til  Miss  T.  paa 
Amerika  Hill.« 

»Kommer  De  fra  V.  H..«  udbrød  han,  »Saa  maa  De  være  en 
Gentleman.  Saa  er  De  »all  rigth«  paa  Amerika  Hill  og  faar  ikke 
Lov  at  komme  noget  andet  Sted  hen.  Der  er  heller  ikke  noget 
andet  Sted  paa  Øen,  hvor  De  kan  bo.  John!«  dette  var  henvendt 
til  en  Gut  i  Forstævnen,  »naar  du  møder  en  hvid  Gentleman, 
saa  vær  altid  høflig  imod  ham.  Den  Tid  kan  komme,  da  du 
synker  lavt  ned,  og  naar  du  saa  møder  ham  igjen  og  beder  ham 
om  noget,  saa  vil  han  sige:  »Her  er  en  Dollar  til  dig,  stakkels  Fyr, 
jeg  har  set  dig  før,  og  da  var  du  høflig  imod  mig.« 

Efter  at  have  tilbragt  en  varm  Dag  paa  Vandet,  kom  vi  noget 
før  Sokiedgang  til  Senomen  bay. 

»En  Gentleman  til  Amerika  Hill,«  raabte  Baadføreren,  og  straks 
derpaa  kom  en  Dreng  travende  med  en  Hest  ned  til  Baaden. 
Hesten  besteg  jeg,  og  min  Bagage  tog  han  paa  Hovedet  og  fulgte 
mig  op  ad  en  ca.  400  Fod  høj  Bakke,  hvor  nogle  gamle,  solide 
Huse  og  den  uundværlige  Cisterne  laa.  Jeg  maatte  standse  for  at 
nyde  Udsigten.  Der  laa  Øerne  Tortola,  Just  van  Dyk,  Frenchmans 
Cap  og  St.  Thomas,  bag  hvilken  Solen  netop  var  i  Færd  med  at 
gaa  ned.  Himmelen  havde  samlet  alle  sine  klareste  Farver  i  Bil- 
ledet, men  det  varede  kun  kort.  I  Troperne  gaar  Solen  lige  til 
Bunds,  og  saa  er  det  Nat. 

En  Dame  med  hvidt  Tarklæde  bundet  i  Form  af  en  Turban 
om  Hovedet,  kom  ud  og  bød  mig  Velkommen.  De  rolige  Træk 
passede  godt  til  Stedet.  Holdningen  vidnede  om,  at  hun  var  vant 
til  at  byde  og  blive  adlydt.  Med  ægte,  kreolsk  Gjæstfrihed  bad  hun 
mig  blive  paa  Stedet,  medens  jeg  opholdt  mig  paa  St.  Jan,  haabede. 


jeg  vilde  synes  godt  om  hendes  elskede,  lille  0,  hvor  der  var  saa 
smukt,  men  frygtede,  jeg  vilde  finde  Opholdet  ensomt.  Hun  selv 
elskede  den  Ro,  der  herskede,  og  forlod  aldrig  sit  Hjem,  hvorfra 
hun  kun  havde  været  borte,  da  hun  var  Bam  og  gik  i  Skole  i 
England. 

Nattens  Ro  og  den  højtidelige  Stilhed  i  Huset  harmonerede  godt, 
og  den  kjølige  Brise  virkede  velgjørende  efter  Dagens  Anstrengelser. 

Den  følgende  Dag  var  jeg  ved  Solopgang  atter  til  Hest,  og 
bevæbnet  med  Skitsebogen  i  Lommen  travede  jeg  ud  for  at  se  de 
skjønne  Punkter,  som  Øen  besidder  i  Mangfoldighed.  Op  ad  stejle 
Bjærge  løb  den  lille,  uskoede  Hest  med  Utrættelighed,  ad  snævre 
Stier,  som  snoede  sig  om  Højderne,  undertiden  med  en  brat  Afgrund 
paa  6  til  7  Hundrede  Fod  ved  Siden  gik  den  med  en  Sikkerhed 
lig  den,  hvormed  Gemser  og  Stenbukke  kravle  om  i  Bjærgene. 
Den  satte  Fod  foran  Fod  paa  den  faste  Klippe,  stadig  undgaaende 
de  løse  Stene,  som  var  rullede  ned  ovenfra  og  fyldte  Stien.  Under 
uerfarne  Fødder  vilde  de  have  trillet  ned  og  trukket  Hest  og 
Rytter  med  sig  i  Dybet. 

Naar  jeg  kom  forbi  sorte,  som  vare  ved  deres  daglige  Syssel 
at  udhvile  sig,  eller  som  undtagelsesvis  bearbejdede  en  lille  Klat 
opdyrket  Jord,  stirrede  de  efter  mig  paa  en  Maade,  der  tilkjendegav^ 
hvor  sjældent  Synet  af  en  fremmed  var.  Flere  løb  et  langt  Stykke 
efter  Hesten  og  bad  om  Dollars,  maaske  i  den  Mening,  at  en 
ridende  hvid  i  det  mindste  var  Millionær.  I  Crux  bay  afleverede 
jeg  mit  Pas  hos  Landfogeden;  den  eneste  Autoritet  paa  Øen.  Han 
havde  en  Politibetjent  under  sig,  som  var  sysselsat  med  at  vogte 
en  Arrestant,  der  havde  paadraget  sig  Dommerens  Vrede  ved  at 
kives  med  sin  bedre  Halvdel  og  var  dømt  til  i  et  Par  Dage  at 
luge  uden  for  Øvrighedens  Bolig.  Man  viste  mig  i  Nærheden 
Ruiner  af  Forskansninger  fra  Nederlændernes  Tid,  blev  der  sagt. 
Maaske  skrev  de  sig  fra  Buccanererne,  som  her  maa  have  haft  for- 
trinlige Skjulesteder  i  de  mange  dybe,  ved  høje  Forbjærge  adskilte 
Bugter. 

Paa  Højlandet  er  Billedet  forskjelligt  fra  dem  ved  Kysterne. 
Det  ligner  et  engelsk  Landskab.  Markerne  ere  indhegnede,  en 
bred  Landevej  fører  forbi  Møller,  og  i  Nærheden  ligge  Arbejdernes 
Boliger,  omringede  af  Frugttrær.  Her  laa  den  eneste  Sukkermølle^ 
som  endnu  var  i  Virksomhed,  men  den  lønnede  sig  kun  slet.  Hele 
Øen  har,  ligesom  St.  Thomas  været  under  Kultur.  Man  ser  det 
af  de  Ruiner,  man  støder  paa,  og  disse  vise  endvidere  ved  deres 
Marmorgulve  og  herskabelige  Opgange,  at  der  har  været  Rigdom. 
Hvor  før  den  blanke  Planter  havde  sine  Sale,  more  nu  nogle  grønne 
Firben  sig  mellem  Slyngplanter,  og  Høge  havde  taget  Taarnene  i 
Besiddelse. 

Paa    en    af  mine    Udflugter   søgte   jeg  Ly    for  Middagssolens 

Straaler  i  en  Hytte,  opført  paa  Ruinerne  af  en  større  Boiig.  Ejeren 
var  en  høj,  stærkbygget  Mand  med  et  Fysiognomi  å  la  Julius  Cæsar. 
Der  laa  noget  vemodigt  over  Trækkene,  og  de  marke  Øjne  havde 
tabt  det  bedste  af  deres  Glans.  Tab  af  Formue,  Slægt  og  Venoer, 
som  han  fortalte  mig  om,  havde  vist  ikke  gjort  ham  totalafholdende. 
I  flere  Ætled  havde  hans  Forfædre  været  blandt  de  betydeligste 
Plantere  i  Vestindien,   og   ejet  store  Godser  baade   paa  danske  og 


engelske  Øer.  Han  ejede  endnu  Strækninger  af  værdiløst  Land," 
uden  Kapital  til  at  begynde  noget  andet. 

Orkanen  havde  ødelagt  hans  Fædrenebolig,  og  saa  godt  som 
muligt  havde  han  erstattet  den  med  en  Hytte.  Foreløbig,  lød  hans 
Betragtning,  var  den  stor  nok.  De  eneste  Bekvemmeligheder,  jeg 
bemærkede ,  vare  en  Bænk ,  en  trebenet  Stol  og  nogle  tomme 
Geneverflasker.  I  et  Hjerne  stod  en  rusten  Bøsse,  nogle  Fiskered- 
skaber og  en  Økse.  Efter  hvad  han  fortalte  om  Orkanernes  Styrke, 
og  hvad  jeg  saa,  sluttede  jeg,  at  hans  Hytte  vilde  foreløbig  holde 
til  den  næste  Storm,  og  saa  forsvinde  med  samt  den  sidste  af 
Slægten. 

En  anden  Gang  havde  jeg  lejret  mig  ved  Muren  af  en  Ruin, 
plantet  min  store,  hvide  Paraply  i  Jorden  og  delt  mig  mellem  at 
bortjage  Myg,  aftorre  Sveden,  og  male.    Saa  lød  der  et  »Good  day, 

Sir!«  bag  ved  mig,  og  da  jeg  vendte  mig,  saa  jeg  en  Rytter,  der, 
idet  han  lettede  paa  Hatten,  bad  mig  undskylde,  at  han  forstyrrede 
mig.  Han  var  redet  forbi  paa  Vejen,  havde  bemærket  mig,  set,  at 
jeg  var  fremmed,  og  ønsket  at  hilse  paa  mig.  Men  var  jeg  ikke 
tørstig?  Han  vilde  sende  Vin  hen  til  itiig;  kom  jeg  op,  hvor  han 
boede,  kunde  jeg  maaske  finde  endnu  smukkere  Partier  og  bedre 
Plads.  Efter  at  have  vist  mig,  hvor  han  boede,  indbød  han  mig 
ti)  at  besøge  sig,  naar  min  Vej  førte  der  forbi,  og  derpaa  fjernede 
han  sig. 

Denne  Mand  var  øjensynlig  et  sjældent  Eksemplar  af  en  sort. 
Han  var  velbygget,  havde  sunde,  afrikanske  Træk  og  en  glinsende 
Hud  af  Farve  som  Spader  Es.  Dertil  var  hans  Fremtræden  beleven. 
Da  jeg  besøgte  ham,  blev  jeg  overrasket  ved  at  finde  saa  megen 
Hygge  inde  og  Virksomhed  udenfor.  Jeg  spurgte,  om  ikke  hans 
Ejendom,  som  de  øvrige  paa  St.  Jan,  havde  lidt  ved  Orkanerne, 
Han  svarede,  at  vel  havde  den  lidt,  men  han  havde  snart  faaet 
den  værste  Skade  udbedret  og  kunnet  fortsætte  Arbejdet.  I  Talens 
Løb  erfarede  jeg,  hvorledes  han  var  kommen  i  Besiddelse  af,  hvad 
han  ejede.  Som  Slave  havde  han  tilhørt  Guvernøren  paa  St.  Thomas. 
Da  han  udmærkede  sig  fremfor  sine  Medslaver,  foreslog  denne  at 
gjøre  ham  til  Opsynsmand,  men  Tanken  om  saadant  ængstede  ham, 
han  stolede  ikke  paa  sin  Evne  til  at  kunne  sætte  sig  i  Respekt 
hos  sine  Medarbejdere.  Guvernørens  Overtalelse  hjalp  dog,  og  ved 
at  prøve  viste  det  sig,  at  Folkene  arbejdede  lige  saa  vel  under 
hans,  som  under  en  hvid  Mands  Ledelse. 

Saa  lidt  som  han  nogen  Sinde  havde  deltaget  i  Negeroptøjer, 
deltog  han  ved  Emancipationen  i  de  Udskejelser,  som  den  bratte 
Overgang  fra  tvungen  til  fri  Tilstand  fremkaldte.  Han  beholdt  sin 
Plads,  indtil  Guvernøren  kort  efter  formaaede  hani  til  at  overtage 
Plantagen  for  egen  Regning  og  Risiko  mod  en  aarlig  Afbetaling. 
Først  gjorde  han  Indsigelser  og  mindede  Guvernøren  om,  at  han 
var  fuldstændigt  blottet  for  Skolekundskaber,  men  dertil  svarede 
denne,  at  praktiske  Anlæg,  sund  Forstand  og  god  Villie  vare  mere 
værd  i  hans  Stilling  end  Alverdens  Skolelærdom.  Sine  Børn  sendte 
han  tidlig  i  Skole  hos  Herrenhutterne,  og  ved  at  høre  dem  gjen- 
nemlæse  deres  Lektier  havde  han  selv  lært  at  læse.  Derpaa  sled 
han  nogen  Tid  med  at  øve  sig  paa  at  skrive,  og  sendte,  da  han 
var  kommen    tilstrækkelig  vidt,    sin   forrige  Herre   et   Brev.     Han 

dvælede  især  med  Glæde  ved  Mindet  om  de  forskjellige  Omstæn- 
digheder ved  dette  Brev.  Guvernørens  Overraskelse,  da  denne  end 
ikke  havde  tænkt  sig  Muligheden  af,  at  hans  fordums  Slave  havde 
Ambition,  Tid  eller  Lejlighed  til  at  tilegne  sig  litterære  Færdig- 
heder, og  hans  Besøg  paa  St.  Jan,  da  han  kom  for  af  Francis  egen 
Mund  at  høre,  hvorledes  det  utrolige  var  sket,  saadant  hørte  til  de 
gladeste  Begivenheder  i  Francis  Liv,  og  man  kan  forstaa  hans 
Stolthed.  For  længst  havde  Ejendommen  nu  været  fuldt  udbetalt, 
og  var  den  mest  indbringende  paa  Øen.  Han  drev  Agerdyrkning, 
Kvægavl  og  Baadbyggeri,  og  efter  de  Lovtaler  at  dømme,  som 
hans  Naboer  holdt  over  hans  Hjælpsomhed,  Aandsnærværelse  og 
andre  Dyder,  var  Francis  almindelig  afholdt  og  den  mest  agtede  af 
baade  hvide  og  sorte  paa  St.  Jan. 

Efter  i  tilstrækkelig  Grad  at  have  spækket  min  Mappe,  ind- 
aandet  den  fugtige  Passatvind,  hørt  de  vilde  Papegøjers  Sladren, 
opskræmmet  Vandhøns  fra  Toppen  af  Bjærge,  set  Havbunden 
gjennem  ualmindelig  klart,  dybt  Vand,  hvori  store  Skildpadder 
dukke  op,  snøftende  sqm  Hvaler,  og  derpaa  gaa  til  Bunds  igjen, 
og  hvori  Skarer  af  Fisk,  fra  de  største  til  de  mindste,  daglig  jage 
hverandre  —  endelig  efter  at  have  faaet  mangfoldige  Rifter  af 
Kaktus  og  Krat,  der  nu  vokser,  hvor  Sukkerrøret  har  været  frodigst, 
og  set  de  af  Stormen  knækkede  Frugttræer,  takkede  jeg  paa 
Amerika  Hill  for  den  Gjæstfrihed,  der  var  bleven  vist  mig. 

»Deres  Besøg  paa  St.  Jan«,  spaaede  min  Værtinde  mig,  »vil 
synes  Dem  som  en  Drøm,  naar  De  atter  er  langt  borte« ;  og  jeg 
har  sandet  hendes  Ord. 

Ved  Stranden  trykkede  jeg  Hænderne  paa  nogle  sorte  Med- 
borgere, der,  da  Baaden  fjernede  sig,  svingede  med  Huerne  og 
raabte  »Farvel  danske  Mand!« 

Der  ligger  altid  noget  vemodigt  i  Tilbagegang.  Det  var  en 
Kjendsgjerning,  at  St.  Thomas's  store  Periode  var  paa  Retur.  Dens 
Betydning,  som  et  Knudepunkt  for  Handel,  tog  af  med  hvert  Aar 
og  er  gradevis  vedbleven  at  blive  mindre  og  mindre.  Eftersom 
den  bød  sin  Befolkning  mindre  Beskjæftigelse,  søgte  flere  og  flere 
til  andre  Egne,  og  de,  som  fandt  deres  Indtægter  formindskede, 
bleve  utilfredse.  Det  laa  nær  at  give  sin  Ærgrelse  over  formindsket 
Forretning  Luft  i  Kritik  af  og  Beskyldninger  mod  Regjeringen, 
noget,  som  jeg  ikke  kunde  undgaa  at  lægge  Mærke  til  under  mit 

korte  Ophold.  I  Virkeligheden  var  der  dog  ingen,  der  troede  for 
Alvor,  at  den  danske  Styrelse  havde  nogen  som  helst  Skyld  i  den 
Retning,  og  jeg  er  for  mit  Vedkommende  temmelig  overbevist  om, 
at  Folk  her,  ligesom  paa  mange  andre  Steder,  vilde  have  været 
tilfredse,  selv  under  daarlig  Administration,  saa  længe  de  beholdt 
deres  gode  Indtægter,  og  saa  længe  Havnen  var  saa  fuld  af  store 
og  smaa  Sejlere,  som  den  plejede  at  være  i  de  gode,  gamle  Tider. 
Men  som   Ordsproget  siger,  naar  Krybben  er  tom,  bides  Hestene. 


Det  Faktum,  at  Byen  har  været  Centrum  for  Handelen  mellem 
Europa  og  Landene  omkring  det  karaibiske  Hav  og  den  mexikanske 
Bugt,  vil  altid  vedblive  at  rense  den  danske  Styrelse  for  Beskyld- 
ninger for  Uduelighed.  De  samme  Betingelser  for  at  drage 
Verdenshandelen  til  sig  vare  til  Stede  paa  mange  andre  Punkter  i 
engelsk,  fransk,  spansk  eller  hollandsk  Besiddelse,  og  ingen  har 
segt  St.  Thomas  af  anden  Grund  end  for  egen  Vinding.  Hollæn- 
derne besad  Øen,  men  ansaa  den  for  værdiløs.  Fer  deres  Ankomst, 
var  den  Tilflugtsted  for  Filibustierer  og  Sørøvere,  og  de  ældste 
Befæstninger  stamme  fra  Fribyttere. 

St.  Thomas's  Havn  er  god,  men  udsal  i  en  vis  Periode  hvert 
Aar  for  Orkaner,   og  der  findes  mange  rummelige  og  gode  Anker- 

pladser  i  Vestindien,  hvor  dette  ikke  er  Tilfældet.  Paa  den  engelske 
Naboø,  Tortolas  Rhed,  vilde  der  t.  Eks.  kunne  skaffes  Hads  for  et 
ubegrænset  Antal  Ankerliggere  med  ringe  Ulejlighed.  Det  var 
ved  at  gjøre  Havnen  saa  billig  som  mulig,  og  ved  i  sin  Tid  at 
etablere  det  største  Slavemarked,  at  det  lykkedes  den  danske 
Administration  at  trække  fremmede  Nationers  Handelsmænd  til  Øen, 
og  som  Frihavn  vedblev  den  at  gaa  frem,  indtil  Damp  og  Tele- 
grafer forandrede  hele  den  oversøiske  Handels  Karakter.  Det  var 
især  Hamborgere  og  Bremere,  der  forstod  at  drage  Fordel  af  St. 
Thomas  og  samle  betydelige  Formuer.  Dog  har  ingen  Tysker 
følt  saa  megen  Taknemmelighed  mod  Byen,  at  han  har  betænkt 
Skoler,  Hospitaler  eller  andre  offentlige  Institutioner  med  det 
ringeste  Legat.  Det  er  Englændere  og  Skotter,  der  have  vist  deres 
Paaskjønnelse  af  nydt  Gjæstfrihed  paa  den  Maade. 

Det  vil  for  Byens  Fremtid  være  temmelig  ligegyldig,  hvilken 
Regjering,  der  overtager  den,  dog  med  Undtagelse  af  de  nord- 
amerikanske Fristater.  Dens  Forretningsliv  vil  sygne  langsomt 
hen,  indtil  den  omsider  ender  som  et  gammelt  Færgested  elier  en 
Landsbykro,  der  er  forladt  af  Trafikken,  paa  Grund  af  Baner  og 
Dampskibe.  Kommer  den  under  de  Forenede  Stater,  da  ville  de 
Rester  af  Handel,  den  endnu  er  i  Besiddelse  af,  og  som  den  maaske 
vil  kunne  bevare  noget  af  i  kommende  Aarhundreder,  være  knust 
med  det  samme.  Den  store  Republiks  Konstitution  kan  ikke  tildele 
en  By  Særrettigheder  eller  Lempelser  i  Tolden,  som  ikke  alle 
kunne  gjøre  Fordring  paa.  Som  Flaadestation  vil  den  hverken 
kunne  blive  et  Gibraltar  eller  Malta,  da  den  i  Virkeligheden  intet 
behersker,  og  den  vilde  tillige  snart  blive  funden  uheldig,  paa 
Grund  af  Orkanerne. 

Et  andet  Spørgsmaal  er,  hvorvidt  det  er  klogt  af  Danmark  at 
skille  sig  ved  flere  Landsdele.  Det  er  stadig  de  statsopløsende 
Tendenser,  der  raabe  paa  at  sælge  Land.  »Gid  vi  kunde  sælge 
Grønland, <  sige  de  og:  »Hvad  skulle  vi  med  Islande«  Konse- 
kvensen deraf  er:  Lad  os  blive  af  med  Anholt  og  Bomholm, 
Jylland  gjør  bedst  i  at  gaa  andetsteds  hen  og  tage  Fyen  med  sig, 
der  kan  det  have  det  bedre  end  sammen  med  os,  elendige  Folk. 
Der  er  dog  et  bredt  Vand  mellem  os  og  Jyderne.  .Omsider  opdage 
vi,  at  der  ogsaa  er  Vand  mellem  os  og  Falster,  ja,  naar  det  øvrige 
er  gaaet,   lad  dem  saa  tage  Amager  og  Saltholm  med,  vi  beholde 

dog  altid  Asfalten  paa  Østergade,  og  det  kjære  Tivoli,    Danmarks 
Hjerte. 

Fra  jeg  forlod  Puerto  Plata  med  Dos  Hermanos,  til  jeg  kom 
tilbage  med  det  samme  Fartøj,  var  der  forløbet  to  Maaneder.  En 
Aften  i  Februar  havde  vi  det  sjældne  Syn  paa  de  Breddegrader  af 
et  Nordlys.  Før  jeg  blev  underrettet  om,  hvad  det  virkelig  var, 
havde  jeg  antaget  det  for  en  Brand  paa  Havet,  saa  rødt  lyste  det, 
endnu  rødere  end  de  Sydlys,  jeg  havde  set  paa  Vejen  til  Australien, 
en  halv  Snes  Aar  tidligere. 

I  San  Domingo  vare  de  politiske  Tilstande  saa  rolige,  som  de 
i  bedste  Tilfælde  kunde  ventes  at  være  i  hint  Land.  B.  Biaz  var 
Præsident  og  valgt  paa  fire  Aar,  maaske  ikke  paa  den  regelmæs- 
sigste Maade.  Hans  Tid  var  udløbet,  men  ingen  syntes  at  vide, 
eller  bekymre  sig  synderligt  om,  naar  nyt  Valg  skulde  finde  Sted. 
Det  amerikanske  Spørgsmaal  gjorde  sit  til,  at  alt  forløb  saa  fredeligt; 
thi  mange  saa  en  Frelse  for  Landet  i  at  komme  til  den  kraftige 
Republik.  Kun  om  Kampe  i  Bjærgene  ved  Haitis  Grænse  mellem 
Regjeringstropper  og  mindre  Insurgentbander  hørte  man  fra  Tid 
til  anden;  men  Efterretningerne  vare  usikre  og  upaalidelige. 

Det  var  den  sidste  Dønning  efter  en  Revolution,  som  det  var 
lykkedes  Biaz  at  dæmpe  et  Aarstid  i  Forvejen,  da  Revolutions- 
Forsøgets  Leder  Cabanel  havde  maattet  gaa  i  Landflygtighed.  Helt 
tilfreds  med  de  Prygl,  han  havde  faaet,  var  han  dog  ikke,  hvilket 
Dominganerne  snart  fik  et  Bevis  paa.  I  Jamaika  kjøbte  han  en 
gammel  Damper,  ved  Navn  Telegrafo,  som  han  armerede  og  be- 
mandede med  hvilke  som  helst  forhyrede  Folk,  han  kunde  skrabe 
sammen. 

En  skjønne  Dag  overraskedes  Puerto  Platas  Befolkning  ved  at 
se  Signal  vaje  fra  Flagstangen  paa  et  gammelt,  rundt,  spansk  Fort 
uden  for  Byen.  Det  til  Kjende  gav  intet  mindre  end,  at  en  fremmed 
Krigsdamper  saas  under  Opsejling.  Det  blev  en  formelig  Valfart  til 
Stranden  for  at]  se  Søfolkene,  og  hele  Staden  stod  forventnings- 
fuldt spejdende.  Saa  drejede  Damperen  Bredsiden  til  og  sendte 
en  Fuldkugle  ind  over  Hovederne  paa  dem.  Almindelig  Panik 
paafulgte,  medens  Damperen  sendte  Kugle  paa  Kugle  efter  Mængden. 
Havde  Telegrafo  da  sendt  en  halv  Snes  dristige  Gutter  i  Land, 
er  der  ingen  Tvivl  om,  at  de  kunde  have  besat  hele  Byen  og  lagt 
Beslag  paa,  hvad  der  fandtes  i  Told-  og  andre  Kasser,  men  lige  saa 

brat  og  umotiveret  som  den  var  kommen,  forlod  den  igjen  Rheden 
uden  noget  Forsøg  paa  at  føre  Kampen  videre. 

Den  løb  om  til  Samana,  hvor  den  bemægtigede  sig  alle  de 
Kul,  der  forefandtes  og  pressede  noget  Mandskab  til  at  forrette 
Fyrbødertjeneste.  Uden  at  anrette  videre  Ødelæggelse,  gik  den  til 
St.  Thomas,  men  der  blev  det  den  betydet,  at  den  øjeblikkelig 
maatte  forlade  Havnen  igjen,  da  den  ellers  vilde  blive  behandlet 
som  Sørøver.  Den  sejlede  altsaa  og  gik  til  Tortola,  hvor  den  blev 
falbudt  til  Salg.  Efter  at  have  henligget  i  længere  Tid,  viste 
der  sig  en  Kjøber,  en  engelsk  Undersaat,  og  først  efter  at  han 
havde  overtaget  og  udbetalt  den,  efter  at  Cabanel  havde  afmønstret 
sine  forhyrede  Folk  og  overladt  det  pressede  Mandskab  til  deres 
Skjæbne,  bleve  de  engelske  Autoriteter  opmærksomme  paa,  at  det 
ikke  forholdt  sig  aldeles  rigtigt  med  denne  Damper,  og  den  blev 
beslaglagt. 

Naar  Folk  beklagede  sig  i  San  Domingo,  var  det  ikke  uden 
Grund ;  thi  de  fik  aldrig  noget  at  vide,  om  hvor  deres  Skatter  bleve 
af.  T.  Eks.  kan  nævnes,  at  de  betalte  en  Minister  for  det  offentlige 
Vejvæsen,  men  der  var  end  ikke  gjort  Forsøg  noget  Sted  paa  at 
bygge  en  Bro  eller  bane  en  Vej.  Kun  halsbrækkende  Stier  førte 
til  Landets  rige  Indre,  til  Dalene  omkring  Jakofloden,  hvor  Pro- 
dukterne raadnede  uden  at  kunne  udføres.  Armeen  var  af  de 
allerusleste.  Den  eneste  Uniformsdel,  alle  Soldater  havde  tilfælles, 
var  deres  bare  Ben,  som,  naar  Hæren  skulde  stille  til  Parade,  bleve 
malede  sorte.  Løjtnanter  fandtes  ikke,  kun  Generaler  og  Kaptajner, 
og  af  dem  bar  én  en  gammel  spansk,  en  anden  fransk  og  en  tredie 
slet  ingen  Uniform.  Naar  der  en  Gang  imellem  skulde  fyres  med 
Kanonerne  i  Fortet,  var  det  en  almindelig  Tildragelse,  at  næste 
Ladning  ikke  havde  naaet  Bunden  af  Kanonen,  før  den  antændtes 
og  sendte  Ladernes  Arme  og  Ladestok  langt  ud  i  Havnen.  En 
Skonnertbrig,  født  og  baaren  i  Svendborg,  var  engang,  ved  at  dens 
Fører  uforsigtigt  forsøgte  at  anløbe  en  blokeret  Havn,  hvorhen  han 
var  befragtet,  falden  i  Biaz's  Partiets  Hænder.  Den  laa  paa 
Puerto  Platas  Rhed  og  slingrede  med  en  stor  Kanon  paa  Dækket, 
og,  forsømt  som  den  var  i  alle  Retninger,  med  Besætningen 
hængende  Dagen  lang  over  dens  Ræling  med  Snøre  i  Haanden, 
lignede  den  alt  andet,  end  det  den  var,  nemlig  Republikkens 
Sømagt. 

Hvorledes  Retstilstanden  var,  kan  man  slutte  sig  til.  Der  var 
dog  virkelig  et  Tilfælde,  hvor  en  Morder  var  bleven  henrettet,  men 
han  havde  rigtignok  angivet  sig  selv  med  Bøn  om  at  maatte  lide 
sin  Straf  og  blive  jordet  ved  Siden  af  den  Kvinde,  han  havde  dræbt. 
Mord  forefaldt  ikke  just  sjældent,  men  som  Regel  nøjedes  Gjer- 
ningsmanden  med  at  søge  Tilflugt  i  Landet  i  et  Aarstid,  saa  var 
Stormen  gjerne  trukken  over,  og  ingen  tænkte  mere  paa  den 
Historie. 

En  Mand,  der  havde  bestilt  sit  Portræt  hos  mig,  var  saa 
uheldig  at  myrde  sin  bedste  Ven  i  et  Anfald  af  Skinsyge.  Han 
blev  anholdt  og  ført  paa  Fæstningen.  En  fælles  Bekjendt  opfor- 
drede mig  nogle  Dage  efter  til  at  gaa  med  hen  og  besøge  ham  i 
Fængselet. 

Vi  bleve  indladte  og  fandt  Manden  i  et  luftigt  Rum,  liggende 
i  Hængekøje  med  Cigaret  i  Munden,  og  Konen  siddende  ved 
hans  Side. 

>Har  De  mit  Portræt  færdigt?«  spurgte  han  paa  sin  sædvanlige 
ildfulde  Maade.  »Kom  herind  og  mal  det.  Jeg  maa  snart  have 
det,  thi  jeg  rejser  enten  til  Hamborg  eller  New  York.« 

»Skal  Deres  Kone  ogsaa  males?«  spurgte  vor  fælles  Ven. 

»Nej,  ikke  nu.     Hun  er  god,  men  han  havde  ondt  i  Sinde.« 

Jeg  kom  der  ikke  oftere.  Nogle  Dage  efter  udklarerede  en 
Slup  fra  Havnen.  Samme  Nat  forsvandt  Fangen  med  samt  den 
halve  Besætning  fra  Fortet:  fire  Mand  og  en  General.  Sluppen 
kom  til  den  engelske  0  Turks  Island,  og  landsatte  seks  Mand, 
som  den  havde  samlet  op  i  en  lille  Baad  paa  Havet.  De  erklærede 
at  være  skibbrudne  Søfolk.  Det  var  ingen  Hemmelighed  i  Byen, 
at  denne  Flugt  kostede  Morderen  otte  Tusinde  Dollars. 

Det  forundrer  ingen,  naar  hos  os  et  ungt  Menneske  erklærer 
det  for  sin  uforanderlige  Agt  at  ville  være  Kunstner,  sætter  Frem- 
tidsudsigter over  Styr  og  bryder  med  Slægt  og  Venner  for  at  følge 
sin  Tilbøjelighed.  Han  har  set  og  hørt  meget,  og  derved  i  sin 
Barndom  indsuget  Indtryk  af  Kunst,  der  har  gjort  hans  Øje  seende, 
opladt  hans  Øre  og  i  det  hele  bøjet  hans  følsomme  Aand.  Naar 
derimod,  i  det  af  Muserne  forladte  Vestindien,  en  Efterkommer  af 
afrikanske  Slaver  sætter  alle  Hensyn  til  Side  og  kjæmpcr  haabløst 
fortvivlet  for  den  samme  Sag,  saa  faa  vi  først  et  Begreb  om,  hvilken 

Magt    den    medfødte    Kunstnertilbøjelighed    kan    have    over    Men- 
neskehjertet. 

Det  var  en  stakkels  Dominganer  paa  en  Snes  Aar,  der  tyede 
til  mig  for  at  faa  Hjælp.  Hans  Familie  antog  ham  for  uskadelig- 
gal.  Han  havde  aldrig  kunnet  lære  noget  undtagen  af  Billeder, 
vilde  intet  foretage  sig  eller  tænke  undtagen  med  Billeder,  saa  paa 
alt  som  paa  Billeder,  talte  kun  om  Billeder  og  i  Billeder,  sammen- 
lignede  alt  med  Billeder  og  levede  i  det  hele  taget  med  Billeder. 

Hans  Omgivelser  forstod  ikke  altid,  hvad  han  mente  eller 
begreb,  hvorfor  han  hc^lst  sneg  sig  ene  omkring  og  med  sit 
Stykke  Blyant  spolerede  alt  det  Papir,  der  kom  i  hans  Nærhed. 
Det  var  intet  fortjenstfuldt  af  mig  at  tage  mig  af  ham  og  gjøre 
mit  for  at  hjælpe  ham.  Jeg  kunde  ikke  skjule  for  mig  selv,  at 
han  dog  behøvede  helt  andre  Betingelser  for  at  kunne  komme 
frem,  end  hans  Fødeland  var  i  Stand  til  at  byde. 

Hunico  havde  ubetinget  Anlæg,  var  flittig  og  gjorde  gode 
Frerriskridt  i  at  blive  Herre  over  Formen,  medens  han  tegnede  paa  mit 
Værelse.  Til  Tider  var  han  næsten  overdreven  i  sin  Iver  og  undte 
sig,  medens  Solen  var  paa  Himmelen,  næppe  Tid  til  sine  Maaltider. 
Lige  saa  vekslende  var  hans  Lune.  Fra  indesluttet,  mørk  Tavshed 
kunde  det  slaa  om  til  Livlighed,  og  saa  flød  hans  Tale  som  en 
Bjærgstrøm,  snart  sagte,  saa  sprudlende  af  Indfald  eller  de  snurrigste 
Parodokser,  altid  afspejlende  et  rigt  og  højst  originalt  Indre.  Snart 
mærkede  jeg,  at  han  desværre  havde  Tilbøjelighed  til  at  søge 
periodisk  Beruselse.  Mine  Formaninger  og  Bebrejdelser  i  den  Ret- 
tiing  gjorde  ham  ulykkelig.  Han  svor  at  ville  forbedre  sig,  tilstod, 
at  han  godt  vidste,  hvilken  afskyelig  Last  Drukkenskab  var  og 
bad  mig  ikke  at  slaa  Haanden  af  sig.  Han  vilde  gjøre  alt,  hvad 
jeg  bød  ham  for  Tilladelse  til  at  følge  mig  som  Slave,  om  det  saa 
skulde  være  til  Afrika  o.  s.  v. 

Men  saa  udeblev  han  en  Dag,  og  den  næste  gik  med,  uden 
at  jeg  saa  noget  til  Hunico.  Saa  blev  det  mig  fortalt,  at  han  var 
set  døddrukken  i  Selskab  med  Drukkenbolte.  Den  Aften  kom  han 
ravende  ind  paa  mit  Værelse  og  styrtede  om  paa  Gulvet.  Jeg  fik 
ham  anbragt  saa  bekvemt  som  muligt  og  lod  ham  tildække,  før 
jeg  lukkede  og  gik. 

Da  jeg  kom  igjen  den  følgende  Morgen,  fortalte  Tjenerinden, 
at,  da  hun  kom  for  at  gjøre  rent,   vækkede  hun  ham.     Han  havde 

set  sig  om  og  udbrudt  i  Klager  og  Forbandelser  over  sig  selv  og 
var  styrtet  af  Sted.  Jeg  saa  ham  aldrig  mere.  Hans  Slægtninge 
fortalte,  at  han  var  bleven  saa  betagen  af  Skam  over,  hvad  der  var 
sket,  at  han  var  flygtet  ind  i  Landet. 

Jeg  beholdt  ikke  et  Minde  om  ham.     Derimod  kom  jeg  i  Be- 


siddelse af  nogle  Tegninger  af  en  hel  sort  Kunstner  fra  St. 
Thomas.  Han  rostes  som  et  opvakt,  interessant  Menneske  med 
utrættelig  Kunstiver  og  stærk  Tillid  til  sin  endelige  Sejr.  Men 
efterhaanden  som  Vanskelighederne  bleve  større,  blev  hans  Liv 
uregelmæssigere,  og  han  faldt  i  daarligt  Selskab.  Han  drev  der- 
paa   om   i   et  Par  Aar  fra  Knejpe  til  Knejpe,  hvor  man  ombyttede 

hans  Tegninger  for  Rom,   indtil   hans    Lig   en   Dag  blev   fundet   i 
Floden. 

En  omrejsende,  spansk  Skuespiller-Trup  indfandt  sig  en  Gang 
og  gav  et  Par  Forestillinger  i  et  Pakhus,  hvor  Publikum  selv  med- 
bragte Stole,  om  de  følte  Lyst  til  at  tage  sig  det  mageligt. 
Orkesteret,  der  bestod  af  Blæseinstrumenter,  en  Tromme  og  den 
uundgaaelige  Vira,  d:  en  Kallebasseskal  med  udskaame  Riller,  der 
bearbejdedes  med  en  Pind,  behøvede  ingen  Noder. 

Tiden  gled  umærkelig  bort  i  det  tiltalende  Klima.  Altid  ved- 
blev jeg  at  søge,  men  aldrig  lykkedes  det  mig  at  finde,  hvad  jeg 
ønskede.  Det  var  intet  mindre 
end  et  heltBillede  fra Columbus's 
Tid ,  jeg  havde  for  Tanken, 
men  saa  ofte  jeg  troede  at 
kunne  naa  det,  svandt  det  bort 
i  en  Taage,  og  Nutiden  stod 
for  mig  i  sin  hele  Grelhed. 
Kom  jeg  bort  fra  det  Kaos, 
som  den  nulevende  Befolkning 
udgjorde,  kunde  jeg  kun  finde 
Ensomhed  ved  Kyster  eller  paa 
Bjærgstier,  men  da  gik  det  op 
for  mig,  at  Landet  netop  ikke 
var  øde,  da  de  første  Spaniere 
,  ,      .   .        „  ,  kom,  det  var  tværtimod  tætbe- 

folket  af  venligsindede  Karaibere. 
Der  var  heller  intet  tilbage  af  de  første  Spaniere  i  de  nærværende 
sløve  og  indholdsløse  Fysiognomier.  Intet  Minde  om  Æventyrernes 
dristige,  verdenserobrende  Aand  var  bleven  hængende  i  nogen  Busk, 
Grene  eller  Klippespalte.  Kun  den  oprindelige,  tropiske  Natur,  der 
ikke  kjendte  Tid,  bredte  sig  til  alle  Sider,  og  den  var  i  sig  selv 
tiltrækkende.  Men  selv,  naar  jeg  søgte  i  den,  kunde  jeg  blive 
forstyrret.  Mistilliden  rugede  overalt.  Havde  jeg  sat  mig  ude  for 
i  Ro  og  Mag  at  arbejde,  blev  jeg  ofte  afbrudt  af  bevæbnede  Mænd, 
der  fordrede  Forklaring  og  forbød  mig  at  fortsætte.  Havde  jeg 
fundet  Guld?  V^ar  det  den  franske  eller  nogen  anden  Regjering, 
der  havde  sendt  mig  for  at  se,  hvorledes  Landet  saa  ud,  at  man 
af  mine  Tegninger  kunde  dømme  om,  det  var  værd  at  tage  i  Be- 

siddeise?  Min  Forklaring  tog  de  ikke  for  gode  Varer,  men  mente, 
at  noget  maatte  der  stikke  under.  Desuden  var  jeg  hvid,  og  som 
saadan  de  Folks  naturlige  Fjende.  Fra  Dyreverdenens  Side  var 
der  derimod  mindre  Fare  at  befrj'gte  end  i  de  fleste  tropiske  Lande. 
Jeg  maatte  beklage  Fraværelsen  af  større  Dyr  som  Hjorte,  Aber 
o.  a.,  men  til  Gjengjæld  var  der  ikke  en  Giftslange.  Den  store 
Fugleedderkop,  Skorpioner  og  Tusindben  vare  lette  at  undgaa,  og 
selve  deres  Bid  var  mindre  farligt.  Det  hændte  ogsaa,  at  jeg  saa 
et  Menneske  grave  med  en  Naal  i  sin  Fod.  Operationen  forekom 
mig  at  have  et  saa  komisk  Udseende,  at  jeg  spurgte  om  Grunden 
dertil.  Min  Uvidenhed  fik  ham  til  at  studse.  >Gaa  selv  hen  og 
se  at  faa  Jiggeme  ud  af  din  store  Taa«,  svarede  han. 

Ganske  rigtigt.  Med  en  Blanding  af  Interesse  for  det  natur- 
historiske Fænomen  og  Væmmelse  ved  at  opdage,  at  Snyltedyr 
havde  taget  mig  i  Besiddelse,  halede  jeg  en  Pose  med  Æg  ud  af 
en  Knude  saa  stor  som  en  Ært.  Derpaa  forlangte  jeg  en  Spand 
Vand  til  at  vadske  Foden  med  efter  den  for  øvrigt  smerte-  og 
blodfri  Operation.  »Men  hvad  tænker  De  paa.?«  udbrød  den  gamle 
Mulattjenerinde  forfærdet.  »Dersom  De  vadsker  Deres  Taa  i  Vand 
efter  at  have  taget  en  Jigger  ud,  vil  De  være  død  af  Stivkrampe 
i  Morgen.« 

Saa  fik  jeg  en  Historie  om  en  spansk  Munk,  der  havde  faaet 
begge  sine  bare  Føder  i  en  ynkelig  Tilstand  af  Jiggerknuder.  Han 
nægtede  at  rense  dem.  Tværtimod  var  det  hans  Agt  at  bringe 
Dyrene  med  til  Spanien  for  at  vise  det  interessante  Fænomen  frem. 
Hjemme  havde  de  aldrig  set  saadanne  Knuder.  I  hver  sad  der  et 
lille,  sort  Dyr,  der  havde  lagt  sine  Æg  omkring  sig  i  en  hel,  lille 
Pose.  Før  Manden  naaede  Spanien  vare  imidlertid  Æggene  udrugede, 
og  de  smaa  Larver  kravlede  op  i  hans  Ben,  der  gik  Betændelse  i 
dem,  og  begge  Ben  maatte  amputeres. 

Hvor  Sandfluer  holde  til,  kunne  hverken  Mennesker  eller  Kvæg 
trives,  men  heldigvis  indskrænker  deres  Udbredelse  sig  til  enkelte 
sandede  Vige.  Anderledes  med  Myrer.  Der  er  ikke  den  Plet, 
som  ikke  er  overrendt  af  dem.  Man  faar  dem  i  Mad  og  i  Drikke, 
de  fortære  alt,  lige  fra  Aadsler  til  Papir  og  gamle  Huse  med  samt 
Indbo,  kun  Sengene  respektere  de.  I  mange  forskjellige  Arter  ere 
de  til  Stede,  og  hver  Art  har  sin  egen  Maade  at  arbejde  paa.  De 
store,  som  paa  en  Nat  siges  at  kunne  udhule  et  Bord,  saa  der  kun 

staar  en  tynd  Skal,  der  falder,  naar  man  berører  det,  kaldes  Vest- 
indiens Forbandelse,  men  i  Modsætning  til  dem  er  der  en  Art, 
kaldet  Vestindiens  Velsignelse.  Selv  fik  jeg  ikke  Lejlighed  til  at 
iagttage  den,  men  er  for  øvrigt  tilbøjelig  til  at  tro  alt  muligt  om  de 
Væsener.  De  komme  vandrende  i  utrolige  Masser  og  besøge 
kun  beboede  Huse.  Derinde  dræbe  og  bortslæbe  de  alle  Kakke- 
lakker,  Edderkopper,  Skorpioner,  ja  selv  Rotter  og  Mus,  siges  der. 
Jeg  kan  forstaa,  at  enhver  Husmoder  med  Glæde  aabner  Skabe  og 
og  Kufferter,  naar  hun  faar  den  Slags  fremmede,  der  ikke  vente 
længere,  end  til  det  ene  Maaltid  er  fortæret  og  Huset  tomt.  Saa 
skynde  de  sig  et  andet  Sted  hen. 

Jeg  begyndte  umærkeligt  at  give  efter  for  Klimaets  beroligende 
Indflydelse.  Hver  Morgen  var  en  ny  Glæde  og  hver  Aften,  medens 
Stjernerne  funklede,  og  Ildfluerne  kredsede  om,  nød  jeg  den  kjølige 
Brise  og  indaandede  med  Velbehag  en  næsten  berusende  Luft. 
Saa  kunde  Bevæggrundene  til  Menneskers  Higen  synes  saa  latterlig 
smaa,  at  jeg  undrede  mig  over,  at  nogen  værdigede  dem  en  Tanke. 
Det  var  ved  at  blive  sjældent,  at  jeg  følte  Interesse  for,  hvad  der 
tildrog  sig  i  den  store  Verden,  og  hvad  mine  Omgivelser  angik, 
da  vare  de  for  længst  komne  ud  over  at  føle  Interesse  for  noget 
som  helst  uden  for  sig  selv.  En  Dag  faldt  der  mig  saa  en  ameri- 
kansk Avis  i  Hænde,  og  ved  den  helt  forskjellige  Tankegang,  den 
satte  mig  i,  vaktes  min  Længsel  igjen  efter  Liv  og  Virksomhed 
blandt  kultiverede  Mennesker.  Jeg  opdagede,  at  jdet  var_bleven 
September  1872  og  blev  forskrækket  ved  Opdagelsen,  og  med  en 
Kraftanstrengelse  løsrev  jeg  mig  fra  mit  magelige  Opholdssted. 

Det  blev  i  Sommerens  Varme  i  73,  at  jeg  tog  til  Ny  Englands 
Klippekyst.  Paa  Vejen  opholdt  jeg  mig  et  Par  Dage  i  New  Haven 
con,  hvor  det  saakaldte  danske  Taarn  findes.  Det  er  et  rundt 
Taarn,  som  der  vist  ikke  findes  Mage  til  i  Skandinavien.  Det  stod 
der,  da  Nybyggerne  kom,  som  en  Levning  fra  tidligere  Besøgende. 
I  de  nordlige  Fristater,  ja  maaske  i  hele  Amerika  findes  intet  til- 
svarende, og  det  laa  derfor  nær  at  sætte  det  i  Forbindelse  med 
Nordboernes  Ophold  i  Vinland,  da  det  er  det  eneste  Folk,  der 
med  Sikkerhed  vides  at  have  været  i  Amerika  før  Columbus. 
I  hvert  Fald  er  det  en  ejendommelig  Ruin,  der  beviser,  at  fremmede, 
hvad  enten  Nordboer,  Irer,  Føniciere  eller  andre,  havde  haft  Fod- 
fæste i  Landet  i  længst  forsvundne  Dage. 

Jeg  slog  mig  ned  ved  Kap  Ann  i  en  Natur,  hvor  man  aldrig 
tog  fejl  af  den  høje  Breddegrad.  Der  laa  nøgne  Skjærgaarde  der- 
ude, og  paa  Kysten  skiftede  Sten  og  Klipper  med  sandede  Vige. 
Brombær  og  Tjørnekrat  segte  Læ  bag  Klipperne  eller  sneg  sig 
forsigtigt  frem  i  Spalterne,  og  hvor  en  alt  for  dristig  Busk  havde 
stukket  Toppen  op,  var  den  bleven  pisket  og  hujet  af  kolde  Storme. 


Modsætningen  til  det  frodige  Syden,  der  var  mig  i  frisk  Minde, 
fremhævede  Landets  fattige  Karakter.  Og  det  var  disse  Egne, 
som  de  villiestærke  Puritanere  havde  foretrukket  for  bedre  Strøg. 
Her  trodsede  de  Vinter  og  Rødhuder  for  at  kunne  indrette  sig 
efter  eget  Ønske,  og  her  fandt  de  den  Frihed,  som  blev  dem 
nægtet  i  deres  Hjem.  Endnu  lever  Jæmsidernes  Aand  i  Folket, 
ikke  blot  i  Efterkommerne  efter  Rundhovederne,  men  i  alle  de  for- 

skjellige   Elementer,    der   siden   Pilegrimfædrenes   Ankomst,    have 
bosat  sig  i  Landet. 

»Campmeetings«  høre  hjemme  her.  Alle  en  Menigheds  Med- 
lemmer pakke  de  nødvendigste  Sager  og  drage  til  den  frie  Skov, 
hvor  hver  Familie  opslaar  sit  Telt.  Guds  Natur,  den  store  Kirke, 
hvis  Søjler  ere  Stammer,  og  hvis  Hvælvinger  ere  Træernes  Kroner, 
belyste  af  Lejrilden,  alt  griber  Sindene  og  stemmer  til  Højtidelighed. 
En  efter  en  føler  sig  inspireret  og  træder  frem  paa  Talerstolen. 
Tale,  Bøn,  Salmesang  og  atter  Tale  fortsættes,  næppe  afbrudt  af  et 
Par  Nattetimer,  i  flere  Uger. 

Emigranternes  traditionelle  Ret  til  at  opslaa  Telt  hvor  som 
helst,  er  gaaet  i  Arv  til  deres  Efterkommere.  Hvor  man  i  Sommer- 
maanedeme  færdes  i  Ny  Englands  Staterne,  støder  man  paa  Telte, 
beboet  af  Folk,  der  ligge  paa  Landet.  Undertiden  mødte  jeg 
saaledes  en  hel  Familie  eller  ti  unge  Damer,  der  enedes  om  fælles 
Soveværelse  med  Græstæppe.  De  kogte,  læste,  badede  og  spad- 
serede, altid  iførte  Badedragt.  Et  andet  Sted  kunde  saa  et  Par 
overanstrengte  Kontorister  fra  Boston  prøve  at  samle  friske  Kræfter 
ved  at  sidde  over  en  Fiskesnøre  eller  ligge  i  Teltets  Skygge  med 
en  Bog  i  Haanden. 

Den  nærmeste  By  var  Glochester.  Det  er  en  af  de  største 
Fiskebyer  i  Amerika.  Den  ligger  ved  Bunden  af  en  lille  Fjord, 
godt  dækket  af  Forbjærget.  Til  Tider  laa  der  Tusinder  af  smukke 
Skonnerter,  og  der  var  Røre,  naar  Makrellene  fra  New  Foundlands- 
bankerne  bleve  lossede.  Selv  fra  Grønland  og  Island  kom  der  Far- 
tøjer hjem  med  Lasten  fuld  af  Helleflynder.  Fiskerbefolkningen 
havde  sit  eget  Kvarter,  uden  for  Røgeriernes,  Salteriernes  og 
Pakhusenes  Gader,  og  blandt  den  var  af  fremmede  især  Skandi- 
naver og  Øportugisere,  d.  e.  Madeira-  og  Azorfolk,  talrige. 

En  Jyde,  som  jeg  talte  med,  forsikrede,  at  han  her  tjente  lige 
saa  meget  i   en  Uge,   som  hjemme  ved  Ringkjøbing  i  en  Maaned. 

Puritanismen  forbyder  som  bekjendt  Nydelsen  af  Spiritus.  I 
Staterne  Maine,  Massachusets,  New  Hampshire,  Connecticut  er  derfor 
al  Tilvirkning  af  og  Handel  med  berusende  Drikke  forbudt.  Som 
flygtig  Iagttager  kan  jeg  ikke  udtale  mig,  om  hvorvidt  Befolkningen 
virkelig  er  mere  maadeholdende  der  end  andre  Steder.  Det  fore- 
kom mig,  at  jeg  saa  flere  drukne  Folk  paa  Bostons  Gader,  end 
jeg  plejede  at  se  i  New  York,  og  jeg  fik  at  vide,  at  der  til  Trods 

fot  det  strenge  Forbud  solgtes  meget  i  Smug.  Men  hvad  der  sker  i 
Smug,  synes  Puritaneren  ikke,  der  er  noget  ondt  i.  Han  har  et  stort 
Bud,  der  lyder:    >Du  skal  ikke  foregaa  med  et  slet  Eksempel«. 

Næste  Gang,  at  Foraarsfornemmelseme  kom  over  mig,  det  var 
1  Marts  1874,  tog  jeg  mod  Syden,  til  Virginien,  hvor  Puritanernes 
Modstandere,   Kavalererne,  engang  slog  sig  ned. 

I  New  York  brødes  Vinter  endnu  med  den  begyndende  Vaar. 
Endnu  den  Dag,  vi  rejste,  havde  den  første  Overtaget,  men  allerede 


Dagen  efter  dampede  vi  Syd  paa  i  et  straalende  Vejr,  som  blev 
mere  sommerligt  med  hver  Time,  der  gik.  Brisen  fulgte  os,  saa 
Flaget  hang  slapt  ned,  og  Røgen  steg  op  som  en  Søjle  fra  Skor- 
stenen. Nogle  unge  Mennesker  vare  udelukkende  gaaede  med  for 
at  slaa  Gjækken  løs  og  gjøre  sig  betalte  for  lang  Kontortjeneste. 
Deres  oversprudlende  Glæde  smittede  de  øvrige  Passagerer,  hvem 
det  frie  Hav  og  Solen  havde  berøvet  den  stive  Formalitet,  og  den 
overgivne  Stemning  spredte  sig  fra  Stævn  til  Stævn.  Glæden  var 
paa  det  højeste,  da  der  blev  raabt  Brand  og  kimet  paa  Klokkerne. 
Matroser  greb  Økser  og  kom   med   Sprøjter,   og  Passagererne   saa 

paa  deres  Billetter,  hvor  den  Baads  Nummer  var  angivet,  som  ved- 
kommende hørte  til  under  en  Søulykke,  og  enhver  stillede  paa  sin 
Plads.  Det  varede  kun  et  Par  Minutter,  før  alt  var  roligt,  og  Offi- 
cererne inspicerede  Dækket.  Det  var  en  Øvelse,  der  foretoges 
hver  Rejse. 

Efter  tredive  Timers  Sejlads  landede  vi  i  Norfolk,  en  By,  der 
hverken  gjorde  noget  malerisk  eller  renligt  Indtryk.  Derimod  blev 
jeg  slaaet  af  de  mange  Østersudsalgssteder,  der  omtrent  forekom 
lige  saa  hyppigt  i  dens  Gader,  som  Beværtninger  i  en  dansk  Pro- 
vinsby. Gaderne  vare  belagte  med  Østersskaller,  Skibe  tog  dem 
med  ind  som  Ballast,  og  de  brugtes  til  at  udfylde  Byggegrunde 
med.  Jeg  forlod  Byen,  saa  snart  det  var  lykkedes  mig  at  finde 
Vogn  og  kjørte  ud  imod  Kap  Henry. 

Det  blev  en  Kjøretur  paa  tyve  engelske  Mil.  Vejen  gik  gjennem 
Skove  og  forbi  smaa  Landsbyer  i  det  herligste  Vejr.  Paa  den 
første  Strækning  var  Landet  fladt,  men  nærmere  Kysten  bleve 
Bakkerne  højere  og  Skovene  tættere.  Hist  og  her  var  der  ryddet 
smaa  Pletter,  hvorpaa  der  stod  meget  smaa  Negerhytter,  omringede 
af  et  meget  stort  Antal  Børn  i  mange  Størrelser,  men  alle  lige  sorte. 

Vejen  var  knudret.  Snart  hoppede  Vognen  over  Træstubbe, 
og  snart  maatte  Mulæselet  slæbe  den  gjennem  et  Søle,  der  naaede 
til  Akslerne.  Vi  kjørte  op  ad  Bakke,  derpaa  ned  i  store  Sving- 
ninger, og  foran  os  laa  den  umaadelige  Sump,  der,  bag  en  Klit- 
række, strækker  sig  langs  hele  Kysten  indtil  Kap  Hatteras. 

Havets  Brusen  i  det  fjerne  lød  dobbelt  storartet  mellem  Ur- 
skovens slanke  Naaletræer.  Ogsaa  Sumpen  var  storladen  og  dertil 
hel  ny  for  mig.  Dens  Flade  veksler  mellem  blankt  Vand  og  mørk 
Mosejord.  Kjæmpestore  Cypresser  og  andre  Træer  hæve  sig  mellem 
omstyrtede  og  sønderbrudte  Stammer.  Nogle  store  Skildpadder 
kravlede  langsomt  om  der  imellem  og  vendte  roligt  det  sløve 
Blik  mod  den  forbifarende  fremmede.  Her  er  Overflod  af  Føde 
for  dem,  og  her  føle  de  sig  trygge;  thi  Sumpen  er  falsk  og  livs- 
farlig for  Mennesker  at  betræde. 

Vejen,  om  den  kunde  kaldes  saaledes,  var  efter  dens  Ud- 
seende at  dømme  kun  lidt  benyttet.  Hvor  langt  vi  endnu  havde 
til  Menneskeboliger,  var  et  Spørgsmaal,  som  Kusken  maatte  lade 
staa  ubesvaret  hen.  Han  var  ukjendt  i  Egnen,  men  antog  nok,  at 
vi  engang  vilde  støde  paa  nogen,  der  kunde  give  Besked.    Længe 

varede  det  ikke,  før  vi  saa  en  aaben  Slette  foran  os  med  de  for 
et  amerikansk  Landskab  saa  ejendommelige,  hvide  Træhuse  spredte 
hist  og  her.  Den  grønne  Mark  og  smaa  Grupper  af  Træer  om  et 
Aaløb  gav   Stedet    et   venligt  Præg,    der    forhøjedes  ved   en   Bag- 


grand    af   mørk   Skov,    hvorigjennem    hvide,    træbevoksede   Klitter 
tittede  frem. 

Egnen  var  fattig  til  Trods  for  en  god  Jordbund  og  heldigt 
Klima.  »Den  tigger  for  afsides«,  fortalte  den  Bonde,  der  modtog 
mig  under  sit  Tag,  til  Trods  for  at  jeg  var  Yankee.  Hans  geogra- 
fiske Kundskaber  indskrænkede  sig  ti!  et  vagt  Begreb  om  Syd-  og 

Nordstater,  og  følgelig  maatte  enhver,  der  ikke  var  Sydbo,  være 
Yankee.  Han  havde  deltaget  i  hele  Sesessionskrigen  paa  Sydens 
Side  og  yndede  særligt  at  dvæle  derved.  For  Bitterhed  mod  sine 
fordums  Fjender  var  han  fuldstændig  fri. 

»Vi  kjæmpede  som  Mænd  og  haabede  nok  at  kunne  leve 
sammen  som  Venner.« 

Han  havde  følt,  at  Krigen  var  ført  for  Sydens  Skyld,  uden  at 
han,  eller  andre  fattige  hvide  i  de  Stater,  havde  gjort  sig  det  klart^ 
hvilket  System  de  i  Virkeligheden  gav  deres  Liv  hen  for  at  opret- 
holde. Nu  gik  det  af  og  til  op  for  dem,  at  Syden  havde  været  i 
høj  Grad  aristokratisk  og  kun  lavet  Love  for  de  store  Slaveejere. 
Den  havde  ikke  ønsket  nogen  hvid  Arbejderbefolkning  eller  Mellem- 
klasse og  især  i  denne  Egn,  hvor  der  boede  saa  mange  Efter- 
kommere efter  engelske  Deporterede  fik  man  Øjnene  op  for,  at 
man  tidligere  var  bleven  forbigaaet  i  alle  Retninger.  Og  dog 
kjæmpede  de  som  Løver  selv  imod  det  Flag  som  Washington, 
deres  egen  Landsmand,  havde  hejst. 

Mindet  om  den  sidste  Omstændighed  syntes  dog  at  volde  min 
brave  Vært  nogle  Samvittighedsskrupler. 

Om  Aftenen  samledes  Husets  Beboere  i  Stuen,  der  baade  var 
Kjøkken,  Spise  og  Dagligstue.  Medens  store  Stykker  Ceder  eller 
Fyrrestamme  blussede  i  en  Kamin  paa  tre  og  fire  Alen,  bleve 
Krigens  Begivenheder  drøftede  og  hørt  paa  med  en  Interesse,  som 
om  de  havde  tildraget  sig  for  10  Dage  i  Stedet  for  10  Aar  siden. 
Kvinderne  sad  flittig  ved  deres  Arbejde,  karte,  spinde,  strikke  e.  1. 
og  istemte  ofte  en  sydstatlig  Krigssang  med  et  rungende  Kor  om 
>Southern  rights«. 

Ligesom  i  New  England  var  jeg  her  iblandt  en  Befolkning  af 
overvejende  engelsk  Afstamning,  den  var  maaske  i  Virginien 
endda  renere  end  hist,  og  dog  var  Forskjellen  i  Tankegang  og 
Anskuelser  saa  stor  som  mellem  to  forskjellige  Kulturer.  Heller 
ikke  her  var  den  Aand,  som  de  første  Indvandrere  førte  med  sig, 
forgaaet.  Selv  Straffefangernes  Foragt  for  Lov  var  gaaet  i  Arv  til 
sene  Slægter,  og  Viser,  fulde  af  Galgenhumor  om  »Old  stone  jug,< 
som  Newgate  Fængselet  i  London  blev  kaldet,  vare  i  alles  Munde. 

Tradition  og  Slavestaternes  Lovgivning  havde  holdt  den  al- 
mindelige Oplysning,  som  de  østlige  og  vestlige  Stater  ere  saa  stolte 

over,  borte,  og  Følgen  var  bleven  et  Fastholden  ved  gamle  Institu- 
tioner og  en  Stilstand  i  alle  Retninger. 

»Jeg  tror,  det  er  godt  for  Drenge  at  lære  at  læse,*  ytrede  min 
Værtinde.  >Piger  maa  nok  lære  det,  men  at  kunne  skrive  bringer 
dem  kun  i  Ulykke.  < 

Naar  jeg  hørte  tale  om,  at  den  og  den  havde  trukket  sin 
Kone,  med  en  Strikke  om  Halsen,  ind  i  et  Værtshus  og  solgt 
hende  for  en  Kande  01,  kunde  jeg  tro  mig  hensat  til  Middelalderen 


i  selve  England.  Her  tog  man  del  endnu  for  ramme  Alvor  med, 
at  Skilsmisse  paa  den  Maade  var  lovlig,  om  ikke  agtet.  Kavale- 
rernes Hjem  var  i  den  vestlige  Del  af  Staten,  men  man  fortalte, 
at  Kavalererne  med  de  saakaldte  f.  f.  Navne  nu  hovedsagelig 
fandtes  i  og  nær  Richmond.  Krigen  havde  givet  de  store  Gods- 
ejere af  dem  det  sidste  Knæk. 

De  lokale  Navne  mindede  om  Londons  nærmeste  Omegn,  og 
isæt  syntes  Kvinderne  mig  at  have  den  kvikke,  sydengelske 
Folketype. 

Tæt  bag  det  Hus,  jeg  beboede,  begyndte  Skoven,  og  den  strakte 
sig   en  Fjerdingvej   mod  Øst   ind  i  Klitterne.     Det  var  i   Labet  af 

et  Par  Dage  bleven  fuldstændig  Sommer,  og  Fuglene  havde  travlt 
med  Redebygning.  Den  amerikanske  Fugleverden  pranger  med 
klarere  Farver  end  den  europæiske.  Gule  og  røde  Spætter  huggede 
løs  paa  Stammerne,  Isfugle,  lig  vore  i  Form  og  Størrelse,  men  af 
meget  forskjellig  Farve,  sad  paa  de  lave  Grene  over  Vandet 
parate  til  at  styrte  sig  ned.  Snart  sang  Spottefuglen  klart  og  fyldigt 
som  en  Nattergal,  og  snart  efterlignede  den  et  Asens  Brægen  eller 
Menneskets  Sang  og  Tale.  I  Vandhullerne  kvækkede  nogle  smaa 
Frøer  med  en  kraftig  Røst,  der  lød  som  Sølvklokketoner,  og  andre 
lod  en  dyb  Brummen  høre.  Flere  Gange  blev  jeg  ubehagelig 
overrasket  ved  at  se  Brilleslanger  henslængte  i  den  varme  Sol.  Paa 
den  tidlige  Aarstid  manglede  de  dog  nødvendig  Hurtighed  til  at 
undgaa  mine  dræbende  Stenkast. 

Af  og  til  for  en  Hjort  af  Sted  mellem  Træerne.  En  graasort 
Aadselgrib  paa  Størrelse  som  en  Kalkun  holdt  til  blandt  døde  Fisk 
paa  Stranden.  Den  bevægede  sig  sjælden  af  Stedet  for  et  Men- 
neske, før  han  kom  den  paa  en  10  Skridts  Afstand,  og  naar  den 
lettede,  var  dens  Flugt  langsom  og  tung.  Efter  et  tilstrækkeligt 
stort  Maaltid  indlod  den  sig  ikke  mere  paa  at  flyve,  da  kunde  man 
gaa  hen  og  tage  den,  man  gjorde  det  blot  ikke;  thi  alene  dens 
Lugt  var  tilstrækkelig  til,  at  man  foretrak  at  gaa  andetsteds  hen. 

Anderledes  stolt  og  kraftig  er  dens  Slægtning,  den  amerikanske 
Fiskeørn,  som  ogsaa  er  talrig  til  Stede  paa  Kysten  af  Virginien. 
Dens  Hoved  og  Hals  er  hvid,  hvorfor  den  kaldes  den  skaldede. 
Hver  Fjer  er  paa  sin  Plads,  og  dens  tætsluttende,  brune  Klæd- 
ning giver  den  Udseende  af  at  bære  Panser.  Den  bygger  sin  Rede 
i  Toppen  af  de  højeste  Træer,  hvor  Skoven  er  tættest.  Det  er  et 
stolt  Syn  at  se  den  indtage  sin  daglige  Plads  paa  den  højeste 
Klit,  hvor  den  iagttager  Havmaagernes  Jagen  over  Havet.  Som 
Gentleman  er  den  hævet  over  selv  at  fiske  efter  sin  Føde,  men 
naar  en  Maage  kommer  besværligt  op  af  Vandet  med  en  stor, 
sprællende  Fisk,  letter  den  med  bestemte,  kraftige  Vingeslag,  styrer 
lige  mod  Maagen  og  tvinger  den  til  at  slippe  sit  Bytte. 

I  Klitterne  var  der  oprejst  et  Blokhus,  hvor  Fiskere  havde 
Tilhold.  Det  mindede  om  Skagens  Strand  at  se  dem  sætte  Garnet 
i  ret  Vinkel  ud  fra  Kysten  og  siden  hale  det  i  Land.  Ogsaa 
Klitternes  Form,  Revlerne,  ja  selve  Fiskernes  Udseende  havde 
Lighed   med,    hvad   vi   træffe  paa  Jyllands  Vesterhavsstrand,    men 

det  fremmede   var  paafaldendc   i   Luftens   Toner    og   i   de    bagved 
liggende  Skove  med  deres  rige  Dyreliv. 

Paa  mine  Udflugter  havde  jeg  undertiden  mødt  en  gamme) 
Neger,  hvis  ærværdige  Udseende  tiltrak  sjg  min  Opmærksomhed. 
Naar  vi  mødtes,  bad  han  i  Reglen,  som  Indledning  til  en  Samtale, 
om  lidt  Tobak,  Naar  jeg  havde  tilfredsstillet  hans  øjeblikkelige 
Krav  i  den  Retning,  begyndte  han  saa,  opmuntret  af  mit  Nordbo- 
udseende,  at  politisere  paa  en  højst  ejendommelig  Maade.  Det 
var  tydeligt,  at  han  var  Republikaner  med  Liv  og  Sjæl.    Det  demo- 


kratiske Parti  havde  han  stadig  mistænkt  for  at  ville  bringe  For' 
tidens  Tilstande  med  Slaveri  o.  s.  v.  tilbage  over  Landet. 

Han  var  nysgjerrig  efter  at  faa  at  vide,  hvad  min  Gjerning 
var,  og  havde  et  Par  Gange  spurgt  mig  derom.  Saa  godt  jeg  for- 
maaede,  søgte  jeg  at  forklare  ham,  at  jeg  var  Maler,  men  noget 
tydeligt  Begreb  om,  hvad  det  var,  lykkedes  det  mig  aabenbart 
ikke  at  bibringe  ham.  En  Dag,  da  jeg  sad  ved  mit  Aftenmaaltid, 
bankede  det  paa  Døren,  og  da  Værtinden  gik  hen  for  at  aabne 
den,  saa  hun  den  gamle. 

»God  Aften  Onkel  Bill.     Hvad  ønsker  Def« 

)God  Aften.  Vil  De  spørge  »the  gentleman«,  om  han  vil 
sætte  mit  Ur  i  Standet 

tGaa  væk!  Onkel  Bille,  svarede  hun  med  Latter,  »den  Gent- 
leman kan  ikke  sætte  Ure  i  Stand.  God  Nat,€  og  den  gamle 
fjernede  sig  og  mumlede  halvhøjt  i  synlig  Forvirring  og  Tvivl: 
>Kan  han  ikke  sætte  Klokker  i  Stand?«  hvilket  han  vedblev  at 
gjentage,  saa  længe  vi  kunde  høre  ham.  Det  blev  mig  nu 
fortalt,  at  han  var  et  meget  godmodigt  Menneske  og  dertil  en 
rigtig  Prædikeneger,  der  af  andre  sorte  blev  betragtet  som  Auto- 
ritet i  flere  Retninger.  Han  var  Politiker,  Præst  og  Doktor  paa 
samme  Tid.  Holdt  han  politiske  Foredrag,  saa  vare  de  spækkede 
med  Bibelsprog,  dels  ægte  og  dels  Fostre  af  hans  egen  geniale  Op- 
findelsesevne.  Det  var  ikke  altid  let  at  vide,  hvor  Politikeren  op- 
hørte, og  Lægen  eller  Præsten  begyndte.  I  de  Raad,  han  gav  sine 
Venner,  naar  de  søgte  ham  i  Sygdomstilfælde,  spillede  Overtro  og 
Politik  en  Rolle,  og  der  var  intet  til  Hinder  for,  at  han  paa  den 
politiske  Talerstol  kunde  foreslaa  et  virksomt  afførende  Middel 
eller  ved  Sygesengen  holde  paa,  at  General  Grants  V^ilg  kunde 
helbrede  hele  Landet.  Størst  var  han,  naar  han  om  Søndagen  be- 
steg Prædikestolen,  og  Aanden  kom  over  ham.  Nye  Skriftsteder, 
uhørte  Lignelser,  Bønner,  Velsignelser  og  Forbandelser  myldrede 
da  frem,  blandede  med  Politik  og  Medicin.  Fra  gamle  Onkel  Bill 
meddelte  saa  Aanden  sig  til  hele  Menigheden,  der  afvekslende 
talte  med,  hylede,  sprang  i  Vejret,  indtil  enkelte  faldt  bevistløse 
om  i  Ekstase. 

Veltalenhed  manglede  han  ikke.  Ogsaa  hans  daglige  Sprog 
var  blandet  med  bibelske  Talemaader  og  videnskabelige  Vendinger, 
hvoriblandt  mange  store  Ord,  der  endnu  aldrig  have  været  trykt  i 
noget  Leksikon.  Han  lod  aldrig  en  Ed  komme  over  sine  Læber 
og  bebrejdede  andre  deres  Banden,  ligesom  han  i  det  hele  blev 
fortørnet  over  løsagtig  Tale. 

Der  var  altid  Overbevisningens  Glød  i  hans  Foredrag.  For 
øvrigt  havde  han  en  dyb  Respekt  for  Landets  Love,  var  tjenstvillig 
og  samvittighedsfuld  i  Opfyldelse  af  givet  Løfte  og  helt  igjennem 
en  god  Nabo. 

Ved  Fiskeriet  havde  han  den  Beskjæftigelse  at  passe  Fangsten, 
der  undertiden  blev  liggende  i  halve  Dage  paa  Stranden,  før  den 
blev  afhentet  af  Vogne.  Man  saa  ham  der,  bevæbnet  med  en  lang 
Stage  kjæmpe  mod  nogle  halvvilde  Svin,  der  holdt  ham  i  Aande, 
ved    med   alskens  forvorpen   Snedighed   og  Ihærdighed  at  angribe 

Fiskebunken,  snart  fra  den  ene  og  saa  fra  den  anden  Side.  Naar 
Fisken  var  bjærget  i  Land  ved  Lavvande,  havde  han  dertil  et 
svært  Arbejde  med  at  bevare  den  fra  at  blive  bortskyllet  af  Flod- 
vandet. Men  han  var  utrættelig.  Den  lavest  liggende  Fisk  blev 
kastet  længst  ind,  og  den  gamle  blev  omsider  saa  ivrig  i  sit  Ar- 
bejde, at  han  stadig  fægtende  mod  Svin  og  Maager  vedblev  at  flytte 
hele  Dyngen  længere  og  længere  ind,  indtil  den  laa  paa  Toppen  af 
den  højeste  Klit. 

Til  Fyret  paa  Kap  Henry  var  der  omtrent  halvanden  Mil. 
Strækningen  var  ubeboet  og  stor  i  sin  vilde  Stil.  Det  var  Sumpe 
og  Kjæmpetræer,  der  gav  den  Karakter.  Klitterne  vare  høje,  og 
Forstranden  bred,  og  jo  nærmere  man  kom  Fyret,  desto  tættere  sad 
Vragene.  Bjælker,  Tønder,  ituslagne  Baade,  laa  strøede  helt  op  i 
Klitten,  og  Menneskeskeletter  vare  blegede  saa  hvide  som  Kridt. 
Jeg  omtalte  en  Dag,  at  jeg  havde  fundet  et  saadant  ikke  langt 
borte,  og  der  blev  svaret,  at  af  dem  var  der  mange.  Nu  drev  der 
dog  ikke  saa  ofte  døde  i  Land  som  tidligere.  Søassurancen  var 
bleven  skjærpet. 

En  Dag,  paa  en  Vandring  langs  Stranden  til  Fyret,  blev  jeg 
indhentet  af  en  tohjulet  Karre,  forspændt  af  en  Mule.  Den  holdt, 
da  den  var  kommen  op  til  mig;  og  jeg  gjenkjendte  Onkel  Bill,  der 
som  sædvanlig,  bad  om  lidt  Tobak,  hvorpaa  han  spurgte,  om  jeg 
havde  Lyst  at  kjøre  med.  Jeg  steg  op  og  spurgte,  hvor  langt  han 
skulde. 

»Til  Fyrtaarnet.  Der  er  min  Ægtehalvdel  sysselsat  med  Rens- 
ning af  Klædebon  hos  Mennesket,  som  inspicerer  det  Lys,  der 
tændes  om  Natten,  naar  Herrens  Inddeler  af  Timerne  er  gaaet  ned. 
Herren  sagde  »Lys  bliv«,  og  Mennesket  satte  et  Lys,  der  kan 
øjnes  ud  over  Chesapeak  bay,  til  Maryland  og  Fortress  Monroo, 
hvor  Lincolnnitterne  kjæmpede  i  trende  Dage  og  trende  Nætter 
mod  Jef  Davidsitterne,  thi  der  staar  skrevet,  >slaa  dem  alle  med 
Sværdet;  thi  deres  Slægt  skal  lægges  øde.« 

Lidt  i  Tvivl  om,  hvad  jeg  skulde  finde  paa  at  tale  om,  spurgte 
jeg,  om  han  havde  en  god  Kone. 

»Velsignet  iblandt  sin  Slægt,  Herren  hengiven  og  tro  imod 
den  Synder  og  Herrens  uværdige  Slave,  der  i  Ungdommen  kaarede 
og  vandt  hendes  jomfruelige  Hjerte.  Intet  kunde  skille  os  ad,  og 
ikke  for  Tusinde  Dollars  vilde  jeg  sælge  den  gamle  Neger  « 

Han  vedblev  paa  den  Maade  og  havde  efterhaanden  faaet  mig 
fortalt  hele  sit  L^vnetsløb.     Han  var  barnefedt  i  Maryland. 

»Har  De  været  Slave?« 

>Nej.  Jeg  har  aldrig  været  andres  end  Vorherres  Slave.  Jeg 
var  en  Herres  ulønnede  Tjener,  Fra  den  Tjeneste  blev  jeg  udløst 
af  Lincolnnitteme  og  kom  herned  for  at  virke  iblandt  Israels  Børn, 
da  de  forlod  Ægypten.  Lincoln  (han  udtalte  det  Ltncum)  vilde 
føre  dem  til  det  forjættede  Land,  men  nu  klage  de  over  Vandringen 


i  Ørkenen.  De  indse  endnu  ikke,  at  de  ere  et  udkaaret  Folk, 
men  længes  tilbage  efter  Kjødgryderne  og  sky  den  helbredende 
Drik,  der  er  tillavet  af  Blod  fra  den  saarede  Hestes  Bringe,  Mos 
fra  Ørnens  Rede  og  stærke  Urter  fra  Vejkanten,  og  som  er  brygget 
i  den  stille  Nat,  naar  Fuldmaanen  ikke  fortæres  af  onde  Skyer. 
Kirken,  Skolen,  Pligten  og  Arbejdet  er  endnu  tilbage,  og  alt  maa 
mit  Folk  udholde  ved  Dag  og  Nat,  før  det  kan  naa  Jordans  vel- 
signede Strøm.« 

Der  kom  en  saadan  Begejstring  over  Onkel  Bill,  at  han  glemte 

baade  Dyret  og  Vognen,  og  jeg  blev  nødt  til  at  gribe  Tømmen 
og  styre  forbi  Vragstumper.  Han  var  nu  engang  kommen  i  Aande 
og  var  ikke  til  at  standse  i  sit  Foredrag,  før  vi  holdt  ved  Fyret. 
Det  var  ikke  hver  Dag,  at  han  saaledes  kunde  udtale  sig  om  sit 
Haab  paa  de  sortes  Fremtid  til  en  hvid  Mand,  og  derfor  benyttede 
han  sig  dobbelt  af  Lejligheden. 

I  Paaskjønnelse  af  hans  varme,  afrikanske  Hjertelag,  gav  jeg 
ham  al  den  Tobak,  jeg  havde  hos  mig,  og  trykkede  hans  lange, 
knoklede  Haand. 

Da  den  Tid  kom,  som  jeg  havde  fastsat  for  min  Tilbagerejse, 
tog  jeg,  under  gjensidig  Beklagelse,  Afsked  fra  mine  Venner  i 
»The  sunny  south«. 

I  August  samme  Aar,  indskibede  jeg  mig  i  en  skotsk  Damper 
til  Europa.  Der  var  de  sædvanlige  Elementer  til  Stede  i  Ryge- 
værelse og  Salon,  som  i  Reglen  forefindes  i  Skibe  til  Europa; 
Unge  Amerikanere,  der  agtede  at  ture  Europa  rundt,  hjemvendende 
Rigmænd,  et  Par  engelske  »Globe  trotters«,  der  havde  »gjorte 
Indien,  Australien,  Kina,  Japan  og  de  Forenede  Stater,  nogle  Mis- 
sionærer, der  skulde  til  Persien  og  den  uundgaaelige  Kolonibiskop 
paa  Rejse  fra  Monkey  Town  til  Hjemmet.  To  amerikanske  Skole- 
drenge vilde  tilbringe  Ferien  i  Paris.  Deres  første,  daglige  Morgen- 
vandring var  hen  til  Stormasten,  hvor  der  stod  Opslag,  om  hvilken 
Fart  Skibet  havde  gjort  i  det  sidste  Etmaal,  og  de  kunde  til  en 
hver  Tid  fortælle,  hvor  mange  Mil  vi  endnu  havde  tilbage.  Da  vi 
anløb  Londonderry  i  Irland,  gik  de  i  Land  med  første  Lejlighed. 
De  havde  udregnet,  at  de  kunde  vinde  seks  Timer  i  Paris  ved 
at  tage  med  Toget  til  Dublin  i  Stedet  for  at  gaa  over  Glascow. 

I  Kjøbenhavn  fik  jeg  Efterretning  om  Marstrands  og  min  fordums 
Ven  Holger  Roeds  Død.  Drachmann  var  den  opgaaende  Sol,  og 
Kroyer  var  traadt  frem  i  Malernes  første  Række.  Han  var  nu 
voksen,  men  noget  af  Barnet  var  blevet  hos  ham,  og  tittede  ham 
ud  af  Øjet.  Det  var  et  udelukkende  elskværdigt  Barn,  der  aldrig 
havde  kjendt  Luner  og  indgød  andre  den  Velvillie  og  Tillid,  det 
selv  følte. 

Med  mig  var  det  den  gamle  Historie  om  den  hjemvendte,  der 
uden  selv  at  vide  det,  er  kommen  til  at  maale  med  det  Folks 
Alen,  han  har  levet  iblandt.  Naar  jeg  syntes,  at  mine  Landsmænd 
vare  bornerte  og  fordomsfulde,   at  de  levede  paa  Doktriner,   og  at 

de  Meninger,  de  udgav  for  egne,  vare  Eftersnak,  havde  jeg  maaske 
baade  Ret  og  Uret.  Jeg  kunde  ikke  straks  finde  mig  til  Rette  og 
vilde  helst  tro,  at  det  var  Byen,  der  havde  forandret  sig.  Meget 
var  dog  paa  mere  end  en  Maade  bleven  anderledes  siden  Tredseme, 
og  navnlig  det  nye  havde  jeg  ondt  ved  at  fatte  Mening  i.  En 
spiritistisk  Epidemi  havde  angrebet  en  Del  Medborgere,  og  den 
kastede  et  spøgelselignende  Lys  over  Samfundslivet  i  den  inde- 
frosne Stad. 


ar  vi  have  hert  en  Melodi, 
sr  slog  ned  i  vort  Øre  og 
erlod  en  mere  eller  mindre 
:emt  Felelse  i  os,  kan  det 
;,  at  vi  ikke  formaa  at 
1.  Den  vaagner  med  os 
;r  os  i  det  frie  og  bryder 
hos  os  med  sine  to,  tre 
k  halv  Besked  paa.  Den 
,  .      .„   _  . — ,    .3T  vi  have  hørt  den  gen- 

taget og  ere  blevne  fortrolige  med  dens  Over- 
raskelser. Paa  en  lignende  Maade  gik  det  mig  med  de  Steder, 
jeg  som  Sømand  havde  set  et  Glimt  af  og  fornummet  vare  værd 
at  stifte  nærmere  Bekjendtskab  med.  Det  lidt,  jeg  den  Gang  fik 
at  se,  lod  mig  ane  en  Uendelighed.  De  mellemliggende  Tider 
kastede  et  fortryllende  Skjær  over  dem.  Med  Mellemrum  kom 
Mindet  om  dem  stærkere  eller  svagere  frem  for  min  Tanke,  og  saa 
syntes  de  at  love,  at  netop  den  Skat,  som  jeg  havde  søgt  efter  i 
hele  Verden,  laa  skjult  et  Sted  der.  En  Ungdomsdrøm  vilde  gaa 
i  Opfyldelse,  og  jeg  vilde  faa  Løsenet,  der  kunde  hæve  den  og 
bringe  den  i  mit  Eje. 

Jeg  havde  lovet  nogle  franske  Venner  fra  New  York  at  opsøge 
dem  i  Paris  i  1875.  men  før  jeg  tog  derhen,  vilde  jeg  tilfredsstille 
mit  Ønske  med  at  gæste  Portugal. 

I  Marts,  medens  Isen  endnu  laa  over  Bælterne,  og  hele  Naturen 
var  i  Dvale,  forlod  jeg  Kjøbenhavn  og  landede  efter  halvanden  Uge 

i  Lissabon  mellem  Blomsterhaver,  der  stod  i  deres  Fylde.  Da  vi 
stod  ind  paa  Tajofloden,  var  det  et  lyst  og  livligt  Billede  uden 
kraftige  Farver  eller  dristige  Linier,  der  viste  sig  for  os.  Kun 
imod  Nord  kunde  der  skimtes  nogle  takkede  Fjælde,  der  saa  ud, 
som  om  de  egentlig  ikke  hørte  med  til  Landskabet,  men  ved  en 
Fejltagelse  vare  blevne  glemte,  da  man  flyttede  Bjærgene  bort. 
Det  var  Cintra,  hvor  Slottet  Penha  staar  som  et  stolt  Minde.  Vi 
behøvede  dog  ikke  at  gaa  saa  langt  i  Baggrunden  for  at  finde 
historiske  Monumenter;  thi  tæt  ved  os  laa  der  et  Taarn  saa  fint 
i  Formen,  at  vi  helt  glemte  alt  andet  for  at  nyde  Synet  deraf. 
Det  er  Vasco  da  Gamas  Taarn.  Bølgerne  sprøjte  op  mod  Fæstningens 
Mure,  kronede  af  Skjolde  med  Korset.  Skildvagten  spejder  nu, 
som  i  de  store  Dage,  ud  over  Hav  og  Land.  Det  er  dog  lange 
Tider  siden,  at  han  tænkte  paa  mauriske  Flaader,  eller  gav  Signalet 
for,  at  de  hjemvendende  Opdagere  vare  i  Sigte;  han  selv  og  Flaget 
med  den  hellige  Jomfrus  Farver,  der  vajer  over  ham,  .hører  med 
til  det  skjønne  Monument,  der  fortæller  os  saa  meget. 

Bag  dette  se  vi  en  stor  Bygning  med  en  Overflødighed  af 
rige  Ornamenter.  Stilen  er  blandet  gotisk-  normanisk -saracensk. 
Det  er  Klosteret  Belem,  eller  Betlehem,  bygget  af  Kong  Emanuel 
den  store  i  Slutningen  af  det  femtende  Aarhundrede.  Et  Midter- 
taarn  var  nedrevet  og  under  Gjenopbygning.  Det  kongelige  Slot 
Ajuba  laa  paa  en  Høj  ovenover,  og  derfra  og  Øster  efter  var 
der  en  Fortsættelse  af  smukke  Bygninger  mellem  grønne  Træer. 
En  vældig  Aquæduct  førte  over  Alcalaradalen,  og  bag  denne  saas 
Lissabons  hvide  Huse  paa  Bakkerne. 

Naar  man  ser  Lissabons  paladslignende  Bygninger,  de  elegante 
Latinersejl  mellem  opankrede  Krigs-  og  Handelsfartøjer  i  Vandet, 
er  det  vanskeligt  at  tænke  sig,  at  Byen  i  1755  rystede  sammen, 
saa  Støvet  hævede  sig  højt  i  Luften,  medens  Flodbølgen  brølede 
frem,  knuste  alt  paa  sin  Vej  og  overdøvede  de  druknendes  og 
lemlæstedes  Dødsskrig. 

For  den  store  Mængdes  Bevisthed  har  den  siden  staaet  som 
en  død  Stad.  Bortset  fra  Navnet  paa  den  yndede  Vin  er  det  kun 
lidt  vi  i  Danmark  have  hørt  om  Lissabon  eller  om  det  nuværende 
Portugal.  Intet  Minde  knytter  os  til  det.  Det  er  maaske  af  alle 
Europas  Lande  det  eneste,  hvis  Historie  ikke  paa  noget  Punkt  griber 
ind  i  vor  egen.     Ligeledes  hører  det  til  de  Lande,   der  have  havt 

mindst  at  gjøre  med  Europas  aandelige  Udvikling,  undtagen  netop 
i  den  Periode,  da  >os  Lutsados«  vare  Pionerer  for  europæisk  Kultur 
i  de  oversøiske  Lande.  Kun  hos  Briter  bringer  Navnet  Portugal 
senere  Minder  frem  om  Kampe  i  Spanien  og  Middelhavet,  om  deres 
gamle  allierede  mod  Napoleon. 

Turisten  venter  ikke  stort  Udbytte,  men  derimod  Ærgrelser 
ved  Pas  visitering.  Dertil  kommer,  at  Francs  og  Pesetas  svinde  ind 
til  en  uhyggelig  Brokdel  af  Milreis,  og  selv  disse   række  ikke  vidt. 


Maaske  vilde   dog  denne  Udkrog,   der  just   ingen  Udkrog  ( 
f  n  Helhed,  netop  bringe  ham  Overraskelser,    Minderne  om  Fønic 
Romere,    Svever,   Øst-  og  Vest-Goter  og  Maurere  ere  ikke  sjældne. 

Jeg  kan  ikke  tro  andet  end,  at  det  mauriske  Lissabon  fra  for 
JordskjæWet  var  interessantere  end  den  nuværende  Bys  lige,  brede 
Gader  med  Porcelæns  Huse.  Det  stærkt  bakkede  Terrain  bøder  dog 
paa  den  megen  Regelmæssighed,  og  de  offentligerJiavers  skjonne 
Beliggenhed  samt  den  Smag  og  Omhu,  der  er  anvendt  paa  dem, 
hensætter  os  i  Drømme,  som  vi  maa  gjøre  Vold  paa  os  selv  for  at 
løsrive  os  fra. 

Det  er  mærkeligt,  at  vi  skulle  kjende  saa  lidt  til  Portugisere, 
og  de  saa  meget  til  os.     Begrebet  meget  er  jo  relativt.     Vi  vente 

som  bekjendt  aldrig  at  træffe  Udlændinge,  der  vide  nogen  som 
helst  Besked  med  vort  Sprog.  I  Portugal  blev  jeg  adskillige  Gange 
tiltalt  paa  Dansk  af  selve  Portugisere.  Jeg  maa  antage,  at  den 
livlige  Trafik  med  danske,  svenske  og  norske  Skibe  har  ladet  Folk 
indse  det  fordelagtige  i  at  kunne  tale  med  deres  Kunder.  Jeg 
stiftede  endda  Bekjendtskab  med  Folk,  der  foruden  at  kunne 
Sproget,  nærede  en  varm  Beundring  for  Danmark  og  Danske.  Jeg 
maatte  fortælle  om  alt  i  Danmark.  Var  det  sandt,  at  H.  C.  Andersens 
Statue  skulde  opstilles,  endnu  medens  han  levede?  Han  havde 
ikke  efterladt  mange  Beundrere  blandt  de  Folk,  han  havde  mødt 
der.  De  tilstod,  at  de  ikke  havde  kunnet  tilgive  hans  Uvidenhed 
om  deres  Lands  store  Fortid,  eller  kunnet  forsone  sig  med  en 
stadig  tilbagevendende  Pukken  paa  egen  Storhed.  Jeg  anførte, 
hvad  jeg  kunde  til  hans  Undskyldning  og  mente,  at  den  danske 
Nation  ingenlunde  var  blind  for  hans  Fejl,  men  ikke  desto  mindre 
var  taknemmelig  mod  ham  for  de  geniale  Digterværker,  han  havde 
skjænket  os.  »Vi  maa  sande  det  portugiske  Ordsprog,  der  siger, 
»Kjend  Digterens  Værker,  men  kjend  aldrig  ham  selv.« 

Ude  i  Horisonten  mod  Syd  laa  et  Bjærg  med  Ruin  paa  Toppen. 
Kjendte  jeg  noget  lignende  fra  et  Maleri,  eller  havde  jeg  set  det  i 
Drømme.?  Ligesom  vi  undertiden  kunne  vedblive  at  besvære  vor 
Hukommelse  med  et  Ansigt,  som  vi  ere  i  Tvivl  om,  hvor  vi  skulle 
henføre,  saaledes  blev  jeg  ved  at  se  derhen  for  at  finde  en  For- 
bindelse mellem  det  og  mig.  Endelig  kom  det  frem  fra  en  Krog 
i  min  Hukommelse  sammen  med  Mindet  om  travle  Dage,  da 
Pramme  med  Salt  kom  paa  Siden  af  Skibet,  og  trøjeklædte  Ar- 
bejdere med  rødstrikket  Hue  paa  Hovedet  rullede  deres  Cigaretter 
af  tykt  Karduspapir.  Hvor  kom  ikke  alle  smaa  Hændelser  tydeligt 
frem  fra  hin  Søndag,  da  jeg  sad  paa  Dækket  og  tegnede  Palmela 
i  Baggrunden  af  Setubal.  Var  jeg  virkelig  saa  nær  Maalet  for 
mange  Aars  Længsler.  Jeg  tøvede  ikke  med  at  gaa  om  Bord  i 
Færgen  og  stige  op  i  Toget  paa  Tajos  sydlige  Bred.  Syd-Evropa 
i  sin  Sommerdragt  viste  sig  til  alle  Sider.  Tørt  og  gult  Græs, 
Korkege  og  Oliventræer,  der  saa  ud,  som  de  led  af  en  Sygdom, 
og  mørke  Pinier  med  Vejrmøller  imellem.  Toget  holdt  snart  hist 
og  snart  her,  paa  aaben  Mark  eller  ved  et  simpelt  Hus,  der  agerede 
Station.  Overalt  var  det  den  interessante,  sydeuropæiske  Type 
med  de  store  Træk  og  sorte  Øjne,  der  saa  ud,  som  om  de  i  dette 

QieblJk  vare  traadte  ud  af  Rammene  om  Velasques's  Malerier, 
som  om  Bre  Sekler  eller  mere  vare  gaaede  hen  over  dem  uden  at 
sætte  et  eneste  Mærke  i  deres  Indre  eller  Ydre.  Et  Okseforspand 
for  en  lille  Karre  paa  to  store,  massive  Træhjul,  havde  maaske  været 
en  ny  Forbedring  i  det  ottende  Aarhundrede,  da  Maurerne  ogsaa 
byggede  de  store  Sakiaer,  hvor  en  Ko  gik  rundt  og  vandede  alle 
Havens  Trær;  men  at  se  Hveden  blive  aftærsket  ved  Hjælp  af  en  Flok 
Okser,  der  travede  om  i  den  afekaame  Sæd,  var  et  Syn,  der  farte 
Tanken  endnu  længere  tilbage  i  Tiden,  helt  ind  i  den  graa  Oldtid. 


Toget  passede  ikke  ind  i  Landskabet,  endskjent  Vaggoneme 
vare  de  simpleste  Trækasser,  jeg  havde  set  paa  Skinner,  og  Klokke- 
slet ikke  syntes  at  være  kjendt.  Det  slentrede  af  Sted  og  sneglede 
sig  omsider  op  til  Foden  af  det  gamle  Palmela,  hvor  Byens  Huse 
endnu  laa  klinede  op  ad  Fjældets  Side,  men  hvor  Borgen,  der 
engang  havde  beskyttet  den,  var  sunken  i  Grus.  Et  Blik  fremviste 
atter  en  Overraskelse  i  Form  af  en  Dal,  hvor  den  hvide  By  laa 
mellem  udstrakte  Appelsinhaver  imod  det  dybe,  blaa  Vand. 

Middelalderens  Poesi  hvilede  over  hver  Krog  af  Stedet  lige  fra 
Citadellet  og  den  brede  Kirke  til  Helgenbilledet  med  sine  Lys  og 
Blomster  paa  Hjørnet  af  den  mindste  Gyde,  hvor  den  forbigaaende 
knsclede  i  Støvet  med  Huen  i  Haanden.  Brune  Kvinder  og  Mænd 
sad  omkring  Kurve  med  gulrøde  Appelsiner  paa  den  aabne  Plads, 
hvor  Piger  hentede  Vand   i    Kobberkar  fra  Brønden,   og   Mænd   i 

kort  broderet  Trøje  og  bred  Hat  med  Dusk  i  Siden,  med  bredt 
Skjærf  om  Livet,  red  op  til  Hotellet  med  en  Mine,  som  om  alle 
Spaniens  Grander  vare  deres  Forfædre.  Og  hvor  vare  Scenerne  ved 
Vandet  ikke  fængslende,  naar  de  store  Sildebaade  kom  med  Garnene 
fulde,  og  hele  Folket  kappedes  om  at  dele  Fangsten. 

Ved  Marinen  var  den  brede  Promenade,  hvor  gode  Borger- 
mænd og  Damer  nød  Aftenes  Kjølighed.  Der  blev  udvekslet 
meget  sigende  Blik  og  signaleret  med  Vifter  og  Blomster.  Man 
hilste  paa  Bekjendte  og  udtalte  sig  om  de  sidste  Tyrekampe,  eller 
hvad  lidt  Tiden  ellers  havde  bragt.  Der  forsømte  Præsten  saa  lidt 
som  den  stramme  Løjtnant  at  give  Møde. 

Heller  ikke  var  det  »fonda«,  hvor  jeg  blev  kaldt  milord  exelenca, 
paa  nogen  Maade  berørt  af  senere  Tiders  saakaldte  Forbedringer, 
og  jeg  syntes,  at  jeg  aldrig  havde  følt  et  saadant  Velvære  ved 
noget  Ophold  som  i  Stedets  store,  flisebelagte  Rum.  Rigtignok 
svømmede  min  Mad  i  Olie,  godt  mættet  med  Hvidløg,  og  jeg  fik 
stadig  ouvas,  naar  jeg  mente  at  have  forlangt  uovas,  og  omvendt, 
men  det  var  alt  kun  Bagateller,  som  intet  Skaar  formaaede  at  gjøre 
i  Tilfredsheden  med  Tilværelsen.  En  eneste  Roastbeef  med  Fær- 
skenpai  vilde  saavel  som  et  dansk  Smørrebrød  med  et  Glas  01, 
have  virket  paa  mig  som  en  Spand  Vand  over  Hovedet,  naar  man 
ligger  i  en  tiltalende  Drøm.  Man  rejser  ikke  saaledes  et  halvt 
Aartusinde  tilbage  i  Tiden  og  tager  sine  smaa  Vaner  med. 

Ligesom  ved  mit  første  Besøg  paa  Stedet  var  der  nu  opslaaet 
Plakater  om,  at  der  vilde  finde  en  Tyrekamp  Sted.  Alverden  fra 
Stad  og  Land  strømmede  til  Billetkontoret.    Ogsaa  jeg  fik  Plads. 

Et  stort  Orkester  begyndte  med  Nationalmelodien,  og  Ryttere 
paa  udsøgte,  smukke  Arabere  sad  let  i  Saddelen,  klædte  i  National- 
dragten, der  minder  stærkt  om  den  spanske,  men  som  dog  afviger 
noget  fra  den.  Tolv  Landsknægte  havde  taget  Plads  til  den  ene 
Side,  og  Toreadorer  i  Balsko  indtog  plastiske  Stillinger. 

En  Port  blev  smækket  op,  og  til  Bryllupsmarchen  af  Midsummer 
nights  dream,  traadte  en  sort  Tyr  frem,  den  saa  udfordrende  paa  det 
brølende  Folk  og  kastede  derfra  Øjet  om  paa  Arenaen.  »Der  maa 
jeg  mætte  min  Kamplyst  og  svale  min  brændende  Pande  i  Blod,« 
tænkte  den  og  tog  Sigte  paa  den  smukkeste  Hest,  sænkede  Hovedet, 
løftede  Halen,  og  for  i  kraftige  Spring  ind  paa  den.  Hesten 
stejlede,   men  Rytteren   fik   dog  Tid   til   at  sætte  Lansen   i  Tyrens 

bringe.  Brølende  af  Smerte  trak  den  sig  tilbage,  for  at  samle  nye 
Kræfter  og  jog  igjen  ind  paa  Hesten,  der  gjorde  et  Spring  til  Siden 
trods  Rytterens  Forsøg  paa  at  holde  den  op  mod  Angriberen. 
Derved  forfejledes  Lansens  Stød,  og  Tyren  jog  sine  Horn  mod 
Hestens  Baglaar  saa  forsvarlig,  at  denne  blev  klemt  mellem  Tyrens 
Pande  og  Muren.  Fanfare  fra  Orkestret.  Jeg  vil  ikke  nægte,  at  der 
gik  et  Rædsels  Stød  igjennem  mig,  og  jeg  ventede  at  se  Hesten 
styrte.  Det  samme  gjorde  Tyren.  Den  gik  lidt  tilbage  for  at  be- 
undre Virkningen  af  sit  Arbejde,  ligesom  naar  en  Maler  gaar 
baglæns  fra  Staffeliet  med  Hovedet  paa  Siden.  Raseri  stod  malet 
i  hele  Figuren,  da  den  saa  Hesten  trave  bort,  kun  haltende  lidt 
paa  det  ene  Ben. 

Det  Brøl,  den  udstødte,  var  mere  lig  Eder  og  Forbandelser 
end  noget  Dyrebrøl,  jeg  har  hørt.  Af  Sted  jog  den  i  Ring  efter 
Hesten.  Rytteren  prøvede  at  faa  godt  Stade  til  Forsvar,  men 
Hesten  var  bleven  uregerlig  af  Skræk.  Tyren  traf  den  engang  til, 
og  for  at  Hesten  ikke  skulde  slippe  som  sidst,  gav  den  sig  god 
Tid  til  at  kjøre  rundt  med  Hornene  i  Hestens  Indre.  Den  Hest, 
tænkte  den,  var  et  ualmindelig  stædigt  Dyr,  der  aabenbart  ikke 
tog  sig  Naalestik  nær. 

Folket  jublede  af  Henrykkelse  og  Musikken  blæste  igjen  Fan- 
fare, medens  jeg  for  mit  Vedkommende  fik  alle  Symptomer  paa  be- 
gyndende Søsyge.  Men  hvad  i  Alverden  var  det?  Tyren  og  jeg 
saa  lige  forbavsede  paa,  at  Hesten  travede  rask  af  Sted  uden  Spor 
af  Blodplet.  Da  gik  det  op  for  os  begge,  at  dens  Horn  vare  kappede 
af,  og  det  den  bar,  hvor  de  havde  siddet,  var  Staalfjedre  i  Læder- 
kapsler. Jeg  følte  mig  betydelig  bedre.  Tyren  saa  lidt  efter 
Hesten  og  gav  saa  sin  Vrede  Luft  i  en  pessimistisk  Brummen  over 
Verdens  Slethed  og  Bedrag.  Som  Stoiker  fandt  den  sig  i  det 
uundgaaelige  og  lod  sig  hverken  ved  røde  Klude  eller  Haanlatter 
bringe  ud  af  Sindsligevægt.  Kun  da  Landsknægtene  med  bare 
Næver  angreb  den,  satte  den  sig  i  Spring  for  at  undgaa  dem.  De 
hængte  sig  fast  i  dens  Hale,  Sider  og  Ben.  En  af  dem  sprang  op 
paa  dens  Pande  for  at  tvinge  dens  Hoved  ned;  men  det  kostede 
den  kun  et  Kast  med  Nakken  for  at  hvirvle  ham  ti  Alen  op  med 
Kolbøtter  i  Luften.  Omsider  maatte  den  dog  gaa  i  Knæ  for  de 
mange  haandfaste  Karle.  Saa  jublede  Folket  paa  ny,  og  Musikken 
istemte  en  sidste  Fanfare. 

Orer  viden  Strand  I O 

Værdig  som  en  forfulgt  Uskyldighed,  rejste  Tyren  sig,  da  man 
slap  sit  Tag  i  den,  og  fredelig  som  et  Lam,  der  aldrig  har  tænkt 
paa  at  tilføje  nogen  ondt,  fulgte  den  en  Flok  Stude,  der  vare  blevne 
indladte,  tilbage  til  Stalden. 

Tyr  efter  Tyr  blev  indladt.  De  viste  sig,  af  Temperament  og 
i  Maade  at  se  den  sanmie  Sag  paa,  at  være  indbyrdes  lige  saa 
forskjellige  som  Væsener  paa  to  Ben.  Ikke  to  af  dem  kom  til 
samme  Resultat.  En  blev  aldrig  klog  af  Skade,  men  fortsatte  i 
blind  Fremturen,  medens  en  anden  var  fadt  Filosof.  Der  var  en 
med  Forkjærlighed  for  Heste,  og  en  anden  for  menneskeligt  Selskab, 
men  en  tredie  stormede  i  Flæng  mod  hvad  som  helst,  den  fik  Øje 
paa,  hvad  enten  Mand,  Hest  eller  en  tabt  Hat.  Endelig  var  der 
en,  der  lagde  en  underfundig  Beregning  for  Dagen,  der  vilde  have 
gjort  en  Bismark  Ære.  Da  den  lod  til  at  være  fuldt  optaget  af 
Jagt  paa  en  Bandrillero,  var  det  et  helt  andet  Bytte,  den  havde 
udset  sig.  Den  magede  sit  Løb  saaledes,  at  den  med  et  Sidespring 
overraskede  de  tolv  Landsknægte,  saa  de  ikke  fik  Tid  at  fælde 
Lanse  imod  den,  og  med  Panden  i  deres  Flanke  væltede  den  dem 
som  lige  saa  mange  Tinsoldater. 

De  forskjellige  Numre  bleve  varierede  ved  Møller,  drevne  af 
Raketter,  Klowner,  der  sprang  Buk  over  den  fremstormende  Tyr 
o.  1.  Hver  Tyr  maatte  finde  sig  i  at  blive  kastet  omkuld,  før  den 
kom  ud  med  de  fredelskende  Stude.  En  dannede  en  Undtagelse. 
Den  havde  Landsknegtene  ikke  kunnet  kaste,  men  adskillige  havde 
vendt  Mølle  i  Luften,  og  to  vare  blevne  baame  ud.  Omsider  for- 
langte Publikum  den  fjernet.  Den  fulgte  efter  Studene  til  Porten, 
som  for  at  dække  dem  mod  Fjenden,  men  da  den  sidste  var  for- 
svunden, vendte  den  rask  omkring  og  saa  sig  om  med  et  Blik,  der 
sagde  saa  tydeligt,  som  Ord  kunde  have  udtalt:  >Kom,  nu  skulle  I 
faa  Prygl,  lige  saa  mange  I  ere  til  Stede,«  og  derpaa  for  den  til- 
bage som  en  Løve  paa  Arenaen,  hvor  alt  flygtede  for  den.  Tre 
Gange  gjentog  den  samme  Scene  sig,  før  Porten  faldt  i  efter  den. 
Det,  der  undrede  mig  mest,  var  at  se  Folks  vilde  Begejstring. 

»Der  har  nu  virkelig  ikke  været  stort  ved  Forestillingen  i 
Dag,«  bemærkede  en  Nabo,  der  dog  havde  været  saa  begejstret, 
som  nogen,  »nej,  sidste  Søndag,  da  blev  der  to  Mand  dræbt.« 

Tiltalende  som  mit  Ophold  var  i  Setubal,  blev  det  dog  om- 
sider  afsluttet.      Endnu    var  jeg    ikke    overmæt   af  det    fremmede 

omkring  mig,  ja  Billedets  Glasur  var  ikke  engang  forsvunden,  saa 
Hverdagslivets  Prosa  kunde  vise  sig,  da  jeg  lod  mig  lokke  ud  paa 
det  vilde  Hav. 

Der  laa  en  Skonnert,  som  skulde  til  Ponta  Delgada.  Jeg  talte 
med  Skipperen  om  Rejsen.  Alene  Navnet  paa  Azorerne  var  nok 
til  at  bringe  en  Mangfoldighed  af  egne  Indbildningsfostre  frem, 
som  jeg  havde  gjemt  paa  i  mange  Aar.  Jeg  var  dengang  som 
Skibsdreng   bleven   forelsket  i  de   Lande.     Synet   af  dem,    paa  et 


Tidspunkt,  da  jeg  trængte  til  at  se  Land,  havde  fyldt  mig  med 
Fryd,  og  nu  blussede  min  Ungdoms  Kjærlighed  op  i  sin  fulde 
Styrke,  da  jeg  felte,  at  der  kun  var  dette  Fartøjs  Dæk  mellem 
dem  og  mig.  Det  æggede  mig  kun  ydermere,  naar  nogen  prøvede 
at  overtale  mig  til  at  afstaa  fra  mit  Fersæt. 

»Hvad  i  Alverden  vil  De  paa  Azorerne?  Det  er  vilde  Øer 
med  Storme  og  Vulkaner.  Ingen  Tyrekampe  eller  Kaffeer< ,  be- 
mærkede min  Bordfælle  paa  Hotellet. 

Paa  mig  havde  hine  Herligheder  nu  aldrig  kunnet  udøve 
synderlig  Tiltrækning,  og  hvad  Storme  og  andet  af,  hvad  han  ansaa 
for   Rædsler,    angik,    da    vilde    sligt    netop    komme    mig    belejligt. 

lO« 

Synderlig  Vægt  kunde  jeg  dog  ikke  tillægge  hans  Beskrivelse,  da 
den  stemmede  saa  lidt  med  det  Billede,  jeg  gjemte  af  et  Paradis 
paa  Jorden. 

En  medrejsende  var  fuld  af  Beklagelse  over  at  maatte  gaa  glip 
af  Hestekapløbene  ved  Lissabon.  Jeg  var  tilfreds,  da  jeg  havde 
taget  en  ny  Forsyning  af  Lærreder  om  Bord  og  sørget  for  at  gjen- 
fylde  min  Malerkasse.  Paa  denne  Aarstid  kunde  jeg  dog  ikke 
gjøre  mig  Haab  om  haardt  Vejr,  og  der  mødte  os  heller  ikke  andet 
end  friske  Vinde,  saa  alle  Klude  kunde  trække,  med  Undtagelse  af 
en  enkelt  Gang,  da  et  Bram-  og  Topsejl  blev  bjærget. 

Klipfisk  og  Hvidløg  tre  Gange  om  Dagen  bliver  omsider  ens- 
formigt. Jeg  holdt  mig  dog  skadesløs  for  slige  smaa  Ulemper  ved 
at  benytte  en  enestaaende  Lejlighed  til  at  male  de  rigtige,  lange 
Atlanterhavsdønninger,  glinsende  i  Sollyset. 

Det  Land,  der  paa  vor  tiende  Dag  til  Søs,  kom  til  Syne  mod 
Vest,  var  den  østlige  Kyst  af  Azorernes  største  0  San  Miguel. 
Solen  drak  Vand  over  noget,  der  med  stejle  Skrænter  og  dristige 
forrevne  Spidser,  havde  Karakter  af  et  Maanelandskab.  Vi  saa  den 
synke  ned  i  hele  sin  Pragt  bag  den  fantastiske  Kyst,  imod  hvilken 
Fjældene  bleve  sorte  og  haarde,  og  derpaa  gyngede  vi  videre  frem 
i  Natten. 

Den  følgende  Morgen  laa  vi  ud  for  Ponta  Delgada,  og  kort 
efter  halede  vi  ind  i  en  lille  Havn,  hvorhen  Havets  Bevægelse  ikke 
naaede.  Vi  saa  en  stor  Bølgebryder  under  Opførelse  og  kunde 
forstaa,  at  der  snart  vilde  fremstaa  en  stor  og  sikker  Havn,  noget 
hvortil,  der  aabenbart  var  Trang  til  Stede,  da  alt,  undtagen  Smaa- 
fartøjer,  nu  maatte  ankre  i  en  stærk  Dønning,  under  stadig  Fare 
for  at  miste  Ankere. 

Paa  mine  første  Fodture  omkring  i  Landet  vare  de  høje  Mure, 
der  omgav  enhver  Mark,  en  Hindring  for  den  frie  Udsigt.  Enhver 
Indkjørsel  til  Ageren  var  dertil  forsynet  med  stærk  Egetræs  Port 
med  Laas,  og  jeg  maatte  indtil  videre  opgive  mine  haabløse  Forsøg 
paa  at  naa  et  Punkt,  hvorfra  jeg  kunde  faa  et  fyldigt  Indtryk  af 
Landet. 

Ved  Kysterne  fandt  jeg  derimod  Motiverne  ligge  for  mig  i  alle 
Retninger.  Billedet  af  Himmel  og  Hav,  Klipper  og  Bjærge,  var 
stort  og  helt  i  Karakteren.  Der  stod  et  forfærdeligt  Braad  mod  de 
sorte   Lava-Klipper.      Da  Lavaen  engang  væltede  frem  af  Jordens 

Indre,  snoede  den  sig  som  uhyre  Orme  ned  ad  Bjærgets  Sider,  og 
endnu  viste  Klippernes  Form  paa  Stranden,  at  der  havde  fundet  en 
rædselsfuld  Kamp  Sted,  da  disse  Ilddrager  havde  mødt  deres 
Dødsfjende,  Havet.  Medens  de  vred  og  vendte  sig  i  Dødskamp 
oven  paa  Forgængeres  Lig,  bleve  de  forstenede,  og  havde  i  For- 
steningen beholdt  den  Stilling,  de  indtog  i  de  sidste  Krampetræk- 
ninger.    Derved  havde  Forgrunden  faaet  sit  sønderrevne  Præg. 

Himmelen  var  som  oftest  dækkel  af  Skyer,   der  drev  rask  for 
Vinden.      Deres   mange   fantastiske    Former   dannede   Billede   paa 


Kyu  ar  San  Miguel,  AiDrcme 

Billede,  der  skiftede  hurtigt.  Det  kunde  være  Giganter  paa  Flugt, 
eller  en  Hær  af  Dæmoner,  fordømte  til  evig  at  jages  af  Fjenden. 
I  Haab  om  Frelse  kastede  de  sig  imod  Fjældtinden  langt  ude,  og 
klamrede  sig  saa  fast,  at  Stormen  kun  med  hele  sin  Magt  kunde 
rive  dem  derfra,  men  trods  deres  Modstand  maatte  de  sønder- 
flængede  af  Sted  ud  i  det  uendelige  Rum,  uden  Fred  uden  Hvile 
og  uden  Haab. 

Forunderlige,  lokale  Fester  med  religiøse  Processioner  optog 
omtrent  Halvdelen  af  Øboernes  Tid.  Med  Violiner,  Fløjter,  Trom- 
mer og  navnløse  Instrumenter  fulgte  man  Billedet,  der  blev 
baaret  gjennem  Staden  under  en  Musik,  der  uvilkaarligt  fik  mig 
til  at  tro,   at  saaledes  havde  Tonekunsten  lydt  i  den  graa  Oldtid. 

Enhver  blottede  Hovedet  og  sluttede  sig  til  Processionen  med  et 
udelt  Hjerte.  I  det  hele  kan  jeg  næppe  tænke  mig  Muligheden  af, 
at  den  romerske  Kirke  kan  have  en  mere  trofast  Hjord  end  den 
paa  Azorerne. 

Ponta  Delgada  er  større  end  Oporto  og  regnes  for  den  største 
By  efter  Lissabon  i  Kongeriget  Portugal. 

San  Miguel  er  omtrent  en  Grad  lang  (som  fra  Helsingør  til 
Vordingborg),  .og  Byen  ligger  nær  ved  Midten  af  den  langstrakte  Øs 
Østkyst.  Af  Nationaldragter  vare  Mændenes  Huer  og  Kvindernes 
Hætter  paafaldende.  Begge  vare  bestemte  til  Skjærm  mod  Blæst 
og  Regn.  I  den  Tid  jeg  opholdt  mig  der,  var  der  næppe  en  Dag 
uden  lette  Regnbyger,  men  paa  den  anden  Side  er  vedvarende 
Regn  ukjendt.  Det  blæste  altid,  men  vedvarende,  stærke  Storme 
forekomme  kun  i  Vintermaanederne.  Paa  Portugals .  Fastland  er 
Sne  og  Is  ikke  ukjendt,  men  paa  Azorerne  derimod  er  Tempera- 
turen aldrig  sunken  saa  dybt. 

Da  jeg  besluttede  mig  til  at  kjøre  de  syv  danske  Mil  ud  til 
Øens  Østende,  anede  jeg  ikke,  hvilke  Overraskelser,  der  forestod 
mig.  Saa  snart  Vognen  kom  op,  hvor  Udsigten  var  fri,  var  det 
de  sjældneste  Prospekter,  der  viste  sig,  et  Land,  der  var  stort  i 
Bevægelsen.  Skygger  trak  hen  over  Lunde  og  Marker,  og  mellem 
Bygerne  kastede  Solen  et  blødt  Lys  ned  over  en  Plantevækst,  med 
en  Farve  saa  frisk  og  klar,  som  kun  Varme  og  Støvregn  kan  frem- 
kalde. Op  ad  Bakke  og  lige  saa  brat  ned  i  Dalen  travede  Mul- 
dyrene, forbi  Landsteder  og  smaa  Kapeller,  hvor  der  altid  var 
knælende,  fromme  Mennesker.  Og  Landsbyen,  hvor  vi  standsede 
og  indtog  vort  beskedne  Maaltid  af  Æg,  Bønner  og  Vin,  hvor  var 
ikke  alt  i  den  præget  af  Fred  og  Alvor! 

Der  var  lunt  i  Dalene,  og  den  yppige  Vegetation  var  halv 
tropisk.  Vi  kom  op  og  saa  Havet,  hvis  Bølger  syntes  at  rulle 
tungt  og  langsomt;  men  saa  kunde  hele  Udsigten  atter  blive  skjult 
for  os  paa  en  lang  Strækning.  Jeg  havde  begyndt  at  tro,  at  disse 
store  Stenmure  kun  vare  til  Læ  mod  Vinden.  I  hvert  Fald  havde 
det  været  et  Kjæmpearbejde  at  rejse  dem,  men  hvortil  tjente  saa 
disse  massive  Porte  ^  Jeg  fik  Svaret  af  en  Rejsekammerat.  Prægtigt, 
fredeligt,  fattigt,  men  fromt,  som  dette  Folk  var,  havde  det  en  lille 
national  Svaghed.  Det  var  tyvagtigt.  Jeg  fattede  ikke,  hvorledes 
en    flittig    og    arbejdsfør  Befolkning  i  et  fra  Naturens  Haand    saa 

rigt  udstyret  Land  kunde  være  fattig?  Grunden  var,  at  Jorderne 
ejedes  af  portugisiske  Adelsmænd,  der  aldrig  satte  deres  Fod  her, 
men  trak  Pengene  til  Lissabon.  Bonden,  der  sled  i  sit  Ansigts 
Sved,  var  kun  Fæster  og  sad  i  Reglen  for  en  betydelig  Afgift. 
Det  lidt  han  fik  tilovers  forstod  Kirken  at  faa  ud  af  ham  igjen. 
Hverken   By  eller  Landbefolkning  var  i   Grunden  tilfreds,   men    at 

demonstrere  offentligt  laa  ikke  for  dens  Temperament,  Og  hvortil 
kunde  Revolution  mod  Portugal  føre.  I  Smug  nærede  mange  det 
hajst  urimelige  Haab,  at  de  Forenede  Stater  en  skjønne  Dag  vilde 
møde  med  en  Flaade  og  befri  dem  for  deres  Aag,  Øernes  største 
Handelsomsætning  var  med  de  Forenede  Stater,  mange  udvandrede 
did  hen,  og  de  unge  Søfolk  vare  søgte  af  amerikanske  Hval- 
fangere. Befolkningen  havde  gradevis  vendt  sin  Sympati  fra 
Moderlandet  til  Amerika,  og  især  Ungdommen  fordrede,  at  Øerne 
skulde  benævnes  en  amerikansk-  og  ikke  europæisk  Gruppe. 

Vi  vare  komne  brat  op  paa  en  Bjærgryg,  hvorfra  der  aabnedes 
et  af  de  mest  iøjnefaldende  Panoramaer,  man  noget  Sted  kan  fmde. 
Et  uhyre  Krater,  to  Mil  i  Omkreds  laa  for  os.  Vi  befandt  os  paa 
den  yderste  Rand  og  saa  Fjældvægge  hæve  sig  til  alle  Sider,  og  vi 
saa  mindre  Kratere  i  Bunden  af  det  store.  Den  Dal,  som  dette 
dannede,  var  ved  en  Kam  delt  i  to,  hvoraf  den  ene  laa  højere  end 
den  anden.  Mærkelig  nok  var  en  Del  af  den  øvre  Dal  optaget  af 
en  klar  Sø.  I  den  nedre  laa  Byen  mellem  Agre  og  Lunde,  og 
Vejen  viste  sig  som  et  hvidt  Baand  mellem  de  frodige  Marker. 

Fredeligt  smilende  ligger  Fumas  i  Krateret,  som  om  der  aldrig 
havde  været  noget,  der  hed  underjordisk  Ild.  Hel  sikker  paa,  at 
de  vulkanske  Kræfter  have  udraset,  er  Befolkningen  nu  ikke,  og 
der  fortælles  om  mangen  en  Skræk,  man  har  døjet,  naar  den  under- 
jordiske Torden  lød,  eller  naar  Grunden  skjælvede.  '  Men  med 
Vanen  følger  den  trygge  Fornemmelse. 

Lidt  fra  Byen  ligge  de  kogende  Svovlkilder  og  vidne  om,  at 
Ilden  endnu  ikke  er  slukket.  Nogle  boble  roligt  frem,  medens  andre 
sende  kraftige  Straaler  op,  og  en  er  en  hel  Muddervulkan.  Boca  do 
Inferno,  kaldes  denne,  og,  at  dømme  efter  de  Dunster,  der  stige  ud 
af  den,  kan  den  nok  antages  for  en  af  Portene  til  Svovlpølen. 
Furnas  betyder  i  Oversættelse  Huler  eller  Huledalen,  Det  sidste 
Jordskjælv  med  ødelæggende  Virkninger  paa  San  Miguel  ligger 
250  Aar  tilbage  i  Tiden.  Hvad  der  er  forefalden  før,  savnes  der 
paalidelige  Efterretninger  om. 

I  181 1  har  der  dog  fundet  vulkanske  Udbrud  Sted  i  eller  ved 
den  azoriske  Øgruppe.  Det  foraarsagede  kun  ringe  Fortræd,  men 
dannede  derimod  en  ny  0.  Det  fortælles,  at  den  var  brændende 
hed  de  første  Dage,  og  længe  efter  iagttog  man  døde  Fisk  i  Vandet. 
Der  var  netop  en  engelsk  Kanonbaad  til  Stede,  da  Øen  opstod  af 
Havet,  og  John  BuU  var  ikke  sen  med  at  føje  en  ny  Besiddelse  til 
den  britiske  Krone.  Krigsskibet  satte  Mandskab  i  Land,  saa  snart 
den  nyfødte  var  tilstrækkelig  afsvalet,  og  tog  den  under  Kanonsalut 
i  højtidelig  Besiddelse  for  Hs.  Majestæt  Kong  Georg  af  Storbritanien 
og  Irland.  Portugal  kunde  ikke  forstaa,  at  hvad  der  kom  frem  i 
dets  Søterritorium  ikke  ogsaa  skulde  tilhøre  det  og  protesterede,  og 
Kabinetterne  i  Lissabon  og  St.  James  fik  travlt  med  at  udveksle 
Noter.     Om  Stedet  fik  Navn    ved  jeg  ikke.      Det  blev  befæstet, 

men  trak  sig  ikke  desto  mindre,  efter  et  kort  Besøg  i  Oververdenen 
tilbage  til,  hvor  det  kom  fra,  medtagende  Artilleri  og  Union  Jack. 
Fumas  Kraterets  Østside  stødte  tæt  op  tit  San  Miguels  Kyst. 
Det  var  de  vilde  Tinder,  jeg  havde  set  den  Eftermiddag,  vi  fik 
Land  i  Sigte.  Det  var  svært  at  bestige  den  højeste  Spids  paa  den 
Kant,  men  Synet  af  det  frie,  store  Billede  af  Hav  og  Land  lønnede 
Umagen.  Den  østlige  0  Santa  Maria  var  synlig  herfra.  Jeg  havde 
ikke  tidligere  vidst,  at  der  kjendtes  et  Krater  saa  stort  uden  for 
Maanen,   og  dersom  jeg  kan  stole  paa,  hvad  de  Indfødte  berette, 


findes  der  intet  større  paa  vor  Jord  og  kun  et  af  samme  Stør- 
relse, der  ligger  paa  den  vestlige  Ende  af  samme  0. 

Efter  et  Ophold  paa  nogle  Dage  i  disse  forunderlige  Om- 
givelser, hvor  alt  lugtede  som  efter  et  Besøg  af  den  traditionelle 
Mørkets  Fyrste,  vendte  jeg  tilbage  til  Ponta  Delgada. 

Fumas  havde  givet  mig  Blod  paa  Tanden,  og  jeg  følte  ingen 
Ro,  før  jeg  havde  set  de  andre  to  store  Kratere,  som  findes 
paa  Øen. 

Caldeira  Grande  er  et  stort  Krater,  men  ikke  tilnærmelsesvis  i 
Udstrækning  som  Fumas.  Paa  en  Maade  var  det  nok  saa  malerisk 
med  den  smukke,  skovbevoksede  Bund  og  de  stejle  Sider. 

For  at  naa  den  vestligste  Vulkan  i  Gruppen  tog  jeg  Hest  og 
Fører.  Alt  i  Frastand  kunde  vi  se  de  takkede  Fjælde,  der  lignede 
dem  mod  øst.    Vejen  var  besværlig  for  Dyrene  og  vilde  paa  mange 

Steder  have  været  ufarbar  for  Vogne.  Fra  Højder  saa  vt  det 
yndige  Land  skrAane  ned  mod  Syd,  og  paa  eet  Sted  fik  vi  et 
Glimt  at  se  af  begge  Øens  Kyster.  Landet  var  paa  det  Sted 
næppe  fire  Mil  bredt.  Den  nordlige  Kyst  var  endnu  vildere  end 
den  sydlige.  Hvor  der  var  Læ  for  Stormene,  stod  vel  plejede 
Appelsintræer  og  Vingaarde,  ja  selv  Palmer  og  Sukkerrør  med 
kraftige  Stængler  trivedes  godt. 

Fjældstierne  bleve  vanskeligere  for  vore  smaa  Heste,  men  om- 
sider naaede  vi  en  Top  og  saa,  at  vi  atter  stod  paa  Kanten  af  et 
Krater.     Skjønt  jeg  var  nogenlunde  forberedt   paa,    hvad  jeg  vilde 


faa  at  se,  blev  jeg  dog  betydelig  overrasket.  Delte  var  i  Karak- 
ter saa  forskjelligt  fra  Furnas,  at  det  var  vanskeligt  at  afgjøre, 
hvilket  der  var  det  mest  fængslende.  Kun  i  Størrelse  vare  de 
omtrent  lige.  Her  var  Grydeformen  mere  iøjnefaldende,  og  en 
Del  af  Bunden  var  dækket  af  to  store,  blinkende  Søer  af  en  for- 
underlig dyb  Farve.  Kraterets  Vægge  hævede  sig  indtil  lOOO  Fod 
over  Dalen.  Ved  at  kaste  Øjet  ud  over  Havet,  saa  jeg  Naboøen 
Terceira  mod  Vest. 

Ad  en  stejl  Sti,  der  snoede  sig  langs  Kraterranden,  naaede  vi 
ned  til  de  syv  Byer,  som  Stedet  hedder.  En  lille  Verden  for  sig, 
hvor  mange  Mennesker  fødes,  leve  og  dø  uden  nogen  Sinde  at 
have  lært  Yderverdenen  at  kjende,  ja  ikke  engang  set  Havet,  der 
kun   ligger  en  Milsvej    borte.     En  henrivende,  lille  Verden,   der  er 

saa  fredelig  og  storslaaet.  Endnu  havde  der  aldrig  været  Vogr- 
forbindelse  mellem  de  syv  Byer  og  den  store  Verden.  En  paa- 
faldende  Mængde  vilde  Duer,  der  byggede  i  Fjældhuier,  svænnede 
omkring.  De  mange  Høge,  som  man  efter  Navnet  Azor  at  domme 
skulde  tro,  der  fandtes,  saa  jeg  hverken  her  eller  paa  andre  Dele 
af  Øerne  noget  til.  De  fredelige,  smilende  Søer  indeholde  dog  en 
Fare  for  Menneskene  her,  idet  de  vedblive  at  stige,  da  der  intet 
Afløb  findes  for  deres  Vand.  Der  blev  talt  om,  at  man  var  be- 
skjæftiget  med  Tanken  om  at  sprænge  en  Tunnel  gjennem  Klippe- 
væggen. 

Efter   denne  Udflugt   slog  jeg  mig  til  Ro  i  Ponta  Delgada  og 
fortsalte   mine   begyndte   Arbejder   ved   Stranden.     Medens  jeg  en 


Dag  var  beskjæftiget  der,  kom  et  fuldblods  Eksemplar  af  det  unge 
Aioreme  hen  at  hilse  paa  mig.     Han  talte  flydende  Engelsk. 

iTillad.  Haaber  ikke,  at  jeg  forstyrrer.  Saa  Dem  komme  og 
vidste  da,  at  De  var  Udlænding.  Portugisere  male  aldrig  eller  for- 
staa  sig  i  det  hele  paa  noget  som  helst.  Har  De  nogen  Sinde 
hart  om  en  Portugiser,  der  kunde  noget  i  videnskabelig  eller  kunst- 
nerisk Retning?  Portugisere  lære  aldrig  noget,  saaledes  som  Fransk- 
mænd, Englændere  eller  mange  andre  Nationer.  Om  det  saa  er 
Havnemolen ,  som  bliver  bygget  her ,  er  baade  Ingeniører  og 
Arbejdere  Udlændinge.  Der  fandtes  i  hele  Portugal  ikke  et  Men- 
neske, der  kunde  paatage  sig  at  lede  Arbejdet,  og  derfor  blev  det 
overladt  til  en  Englænder  o.  s.  v.<  Blandt  de  Oplysninger  af  anden 
Art,  han  berettede  om,  var  den,  at  Øens  væsentligste  Eksport  var 
Appelsiner,  der  i  Februar-Stormene  blæste  ned,  før  de  vare  modne, 

Og  som  da  maatte  pakkes  og  forsendes  i  største  Hast.  Befolkningen 
paa  San  Miguel  beløb  sig  til  100,000  Individer,  og  deraf  boede  de 
40,000  i  Ponta  Delgada. 

En  Damper,  der  gik  i  regelmæssig  Fart  mellem  Øerne,  forlod 
Lissabon  hver  anden  Uge.  Med  den  gik  jeg  videre  Vest  paa.  En 
Dags  Ophold  i  Terceiro,  hvor  det  var  forbundet  med  stort  Besvær 
at  lande  i  Brændingen,  benyttede  jeg  til  at  bese  en  forunderlig, 
lille  By  med  stærke  Fæstninger.  I  Arvefølgekrigen  og  i  1640,  da 
Portugal  løsrev  sig  fra  Spanien,  har  Øen  været  Skuepladsen  for 
Kampe.  Der  holdes  stor  Garnison  paa  alle  de  azoriske  Øer.  Paa 
Terceira  var  denne  næsten  lige  saa  stor  som  den  øvrige  Befolkning. 
Her  og  paa  de  andre  to  smaa  Øer  Graciosa  og  St.  Jorge,  var  der 
ligesom  paa  San  Miguel  Lavaklipper  paa  alle  Sider,  og  hvorhen 
man  saa,  var  der  Kratere.  Selv  af  Vandet  ragede  de  op  som  en 
stor  Ringmur  med  Porte  eller  nedstyrtede  Dele. 

Enhver  0  i  denne  Gruppe,  den  være  sig  nok  saa  lille,  repræ- 
senterer en  Enhed.  Den  har  egen  Historie,  Nationaldragt  og  Folke- 
sprog. Man  kan  næppe  skimte  Fjældene  ved  de  syv  Byer  herfra 
Terceira,  hvilket  oversat  betyder  den  tredie,  og  til  den  anden  Side 
ses  kun  Himmel  og  Hav.  Graciosa  ligger  meget  isoleret,  hvor- 
imod San  Jorge,  Fayal  og  Pico  danne  en  Gruppe  for  sig,  og  navnlig 
de  to  sidste  staa  i  livlig  Forbindelse  med  hinanden.  Flores  og 
Corvo  er  de  vestligste  af  Gruppen.  Corvo  ligger  især  afsides,  og 
dens  Beboere,  der  i  Antal  endnu  aldrig  have  naaet  op  til  1000 
Sjæle,  maa  tage  til  Takke  med  Post  to  Gange  om  Aaret.  Jeg 
naaede  ikke  saa  langt  ud,  og  maatte  lade  mig  nøje  med  at  høre 
Folk  fortælle  om  Corvoboernes  mærkelige  Forestillinger  om  Livet 
i  den  øvrige  Verden.  Forunderlige  Sagn  og  Æventyr  cirkulere  i 
stor  Mængde  og  vandre  fra  Generation  til  Generation,  som  eneste 
aandelige  Føde. 

Om  Bord  i  Dampskibet  var  der  en  kvindelig  Passager,  der 
skulde  til  Graciosa.  Alle  Forsøg  paa  at  landsætte  hende  og  Posten 
mislykkedes  imidlertid  ved  denne  Lejlighed.  Vi  vedbleve  at  løbe 
rundt  om  Øen  i  et  Par  Timer  for  at  finde  en  nogenlunde  rolig  Krog, 
og  et  Par  Gange  var  Fartøjet  sat  i  Vandet,  og  der  gjordes  Forsøg, 
men  hver  Gang  maatte  det  vende  om  med  uforrettet  Sag,  og 
Kvindemennesket  maatte  følge  med  til  den  næste  Landing.  Endda 
var  det  ikke  paa  nogen  Maade  Storm  den  Dag. 

Dagen  gled,  det  blev  Nat,  og  vi  vedbleve  at  dampe  frem  efter 
San  Jorge.  Det  var  klart  Vejr  og  Fuldmaane,  og  jeg  nød  dens 
Trylleri  i  rigt  Maal  paa  Dækket.  Lyset  over  de  store  Rullinger  i 
Havet  var  enestaaende.  Vi  fik  Land  i  Sigte  og  kom  nærmere. 
Fjæidenes  afstudsede  Former,  den  lille  By,  hvis  Lys  lignede  en 
indvendig  Ild,  der  skinnede  gjennem  Huller  i  Bjærget,  og  den 
fredelige,  milde  Luft  satte  Sindet  i  en  mærkelig  Bevægelse. 

I  saadanne  Scener  svømme  Konturerne  ubestemt  over  i  hver- 
andre. Der  synes  at  dukke  en  Uendelighed  af  Former  frem,  af 
hvilke  Øjet  kun  skjelner  en  Tinde  hist  og  en  Flade  her.  En 
Skygge  drager  hen,  og  man  mærker  Liv  røre  sig  derunder,  noget 
kommer,  andet  flygter,  og  man  føler  sig  fængslet,  ude  af  Stand 
til  at  vende  Opmærksomheden  bort.  Nu  dækkes  Maanen  af  en 
^^>  og  det,  som  man  før  syntes  at  forstaa  paa  den  ene  Maade, 
har  faaet  en  hel  anden  Karakter.  Omgivelserne  ere  nye,  og  Ind- 
bildningskraften har  frit  Spillerum,  idet  den  ikke  er  bunden  ved 
nogle  af  de  Baand,  der  holde  den  inden  for  visse  Grænser  i  Egne, 
som  man  kjender. 

Da  jeg  næste  Morgen  saa,  hvor  vi  havde  kastet  Anker,  blev 
jeg  glad  overrasket  ved  at  finde  mine  gamle  Venner  omkring  mig. 
Til  den  ene  Side  var  det  Picos  regelmæssige  Kegle,  der  skjød  sig 
op  i  den  klare  Luft,  og  til  den  anden  laa  Fayals  hvide  Huse  og 
Kirker  mellem  de  grønne  Trær,  ligesom  det  havde  vist  sig  for  mig, 
dengang  jeg  først  hilste  paa  dette  jordiske  Paradis. 

Jeg  kunde  se,  hvor  Skibet  Zephyr  i  1862  var  gaaet  gjennem 
i  Strædet  mellem  Fayal  og  San  Jorge.  Denne  0  havde  heller  ikke 
dengang  spillet  en  saa  fremtrædende  Rolle,  at  jeg  havde  værdiget 
den  synderlig  Opmærksomhed,  i  Sammenligning  med  de  to  andre 
manglede  den  1  øjnefaldende  Træk.  Nu  passerede  der  netop  et 
stort  nordgaaende  Skib  for  fulde  Sejl  den  Vej.  Mon  der  ogsaa 
stod  en  maabende  Skibsdreng,  der  glemte,  hvad  han  gik  efter  for 
at  fryde  sig  ved  Synet  af  al  jordisk  Lykke  koncentreret  i  et  Par 
Smaaøer. 

En  Eskadre  af  franske  Skoleskibe  laa  opankret  i  Strædet  mellem 
Pico  og  Fayal,  og  et  Par  amerikanske  Hvalfangere  havde  samme 
Morgen  kastet  Anker.  Disse  søge  ofte  herind  for  at  give  deres 
Mandskab,   der  hovedsagelig  er  herfra,   en  Lejlighed  til  at  forfriske 

sig  ved  at  nyde  et  Far  Dages  Ferie.  I  Farvandene  deromkring 
var  der  endnu  ret  gode  Hvaldistrikter. 

Navne  i  Fayal  som  Boston  Shop,  The  Boston  stores  (^  New 
Englands  home,  tydede  paa,  at  der  var  megen  Forbindelse  med 
den  Del  af  Amerika.  Jeg  kunde  heller  ikke  undlade  at  lægge 
Mærke  til,  at  Sindelaget  her  var  endnu  mere  amerikansk  end  i 
Ponta  Delgada. 

Ogsaa  paa  Fayal  besøgte  jeg  et  betydeligt  Krater  midt  paa 
Øen.  Dets  indvendige  Sider  vare  tæt  bevoksede  med  Skov,  og 
hele  Bunden  fyldt  af  en  stor,   fiskerig  Sø.     Der  staar  Levninger  af 


to  Kratere  i  Strædet,  og  Pico,  der  maaler  sine  7000  Fod  i  Hejden, 
er  bedækket  af  smaa  Kratere  paa  Yderkanten.  Endnu  kan  den 
undertiden  opsende  en  svag  Røg  fra  Toppen.  Man  kunde  passere 
forbi  Azorerne  mange  Gange  uden  at  lægge  Mærke  til  noget  paa- 
faldende  vulkansk  ved  deres  Udseende,  dersom  der  ikke  var  denne 
0,  hvis  Oprindelse  man  aldrig  tager  fejl  af.  Man  ser  Hoved- 
krateret paa  Toppen,  men  fra  dette  hæver  der  sig  atter  en  Kegle 
paa  tre  Hundrede  Fod  i  Vejret,  der  set  nedefra,  kun  præsenterer 
sig  som  en  ubetydelig  Spids. 

Beboerne  af  de  tre  Øer  have  et  udmærket  Barometer  i  Picos 
Top  og  kunne  til  enhver  Tid,  ved  at  iagttage  den,  forudsige, 
hvorledes  Vejret  vil  blive  den  næste  Dag.  I  største  Delen  af 
den  Tid,  da  jeg  havde  Lejlighed  til  at  betragte  den,  var  den 
skybehængl,  og  et  Par  Gange  saa  jeg  dens  Kegle  skyfri.  Et  Par 
Gange  saa  jeg  den  ved  Solnedgang  staa  frit  op  mod  Luften,  stærk 

rødlig  af  Lyset,  da  varede  det  ikke  længe,  før  der  dannede  sig  en 
hvid  Sky  over  Toppen.  Denne  sank  ned,  blev  større,  og  bredte  sig 
som  et  Lagen  derover.  »Nu  trækker  Pico  sin  Nathue  paa,  saa  faa 
vi  haardt  Vejr  til  Natten«,  hed  det,  og  Spaadommen  gik  i  Op- 
fyldelse. 

Jeg  tog  over  til  Pico  i  aaben  Baad.  Det  var  hjemvendende 
Torvebønder,  Mænd  og  Kvinder,  der  fyldte  Baaden  til  den  sidste 
Plads  med  deres  Kasser  og  Kurve.  Midt  i  det  ca.  2  Mil  brede 
Stræde  kom  vi  tæt  om  ved  Magdalene  Klippen,  en  af  de  Krater- 
rester jeg  omtalte.  Det  var  nok  værd,  paa  nært  Hold  at  se  det 
Stykke  Ringmur,  der  rejste  sig  lodret  op  af  Havet  i  en  Højde  af 
150  Fod.  Der  stod  et  svært  Braad  imod  den.  Baadføreren  fortalte, 
at  i  de  haarde  Vinterstorme  kunde  Søen  slaa  helt  over  Toppen. 

Ved  Kysten  modtoges  vi  af  en  stærk  Brænding  mellem  Klippe- 
revlerne,  og  jeg  begyndte  at  tvivle  om,  at  Landing  med  en  saa 
bepakket  Baad  kunde  udføres.  Picofolkene  lod  mig  dog  her  vide, 
at  deres  Ry  som  dygtige  Baadfolk  var  velfortjent,  og  trods 
Baaden  foretog  de  mærkeligste  Evolutioner,  saa  den  et  Øjeblik 
stod  paa  Hovedet  og  et  andet  paa  Hælen,  medens  Skummet  røg 
ind,  saa  der  var  Øjeblikke,  da  vi  ikke  kunde  se  hverandre,  kom  vi  dog 
ind  i  nogenlunde  Læ  af  et  Par  Klipper,  og  om  just  ikke  tørre,  saa 
dog  uden  at  have  mistet  det  ringeste  af  vor  Last.  Herinde  fik 
hjælpsomme  Hænder  travlt  med  at  føre  saavel  Folk,  som  Gods  op 
paa  tørt  Land. 

Man  var  ikke  belavet  paa  fremmede  derovre,  og  jeg  maatte 
tage  til  Takke  med  et  Loft  til  Nattekvarter  hos  den  eneste  Kjøb- 
mand  paa  Øen.  Der  havde  jeg  for  øvrigt  ikke  nogen  Grund  til 
Klage.  Hele  Byen  bestod  kun  af  en  halv  Snes  Smaahuse  og 
Kirken  med  den  store  Plads  foran.  Der  samledes  Mænd  og  Kvinder 
om  Aftenen  omkring  Stedets  Præst  og  forhandlede  om  nyt  og 
gammelt.  Der  var  god  Lejlighed  til  at  faa  et  Indtryk  af  Folke- 
typen. Alle  vare  klædte  i  grove,  hjemmelavede  Klæder,  ja  selv 
Sko  vare  erstattede  af  en  Art  Sandaler  af  ugarvet  Hud. 

Der  fandtes  kun  et  begrænset  Udvalg  af  Varer  i  Boden,  men 
det  lod  heller  ikke  til,  at  Kunderne  vare  synderlig  kjøbedygtige. 
Jeg  havde  glemt  min  Umøgle  i  Fayal  og  forsøgte  at  kjøbe  en,  men 
en  saadan  hørte  netop  til  de  Artikler,  Kjøbmanden  ikke  førte.  Om 
han  kunde  laane  mig  en?    Nej,  han  manglede  netop  selv  sit  Ur, 

Og  der  fandtes  overhovedet  intet  i  Byen,  »men  vent  til  i  Morgen, 
saa  kommer  der  en  Mand,  som  ejer  Ur,  han  vil  laane  Dem  sin 
Nøgle.  € 

Ligesom  Pico  af  Form  er  forskjellig  fra  de  øvrige  Øer  i  Gruppen, 
har  den  andre  Ejendommeligheder.  Den  mangler  Træer  og  har 
en  tørere  Luft.  Naar  Folk  paa  Fayal  skulle  skifte  Klima  af  Sund- 
hedshensyn, rejse  de  til  Pico.  Paa  de  øvrige  Øer,  var  Landskabet 
smilende  af  Frodighed,  og  den  meste  Jord  opdyrket.  Her  saa  der 
helt  anderledes  ud.  Klippeblokke  i  alle  Størrelser  laa  spredte 
overalt,  og  Vegetationen  var  gullig. 

Geder  syntes  at  være  de  almindeligste  Husdyr.  Der  dyrkes 
dog  en  ikke  ringe  Mængde  Vindruer  og  laves  en  bitter  Vin,  der 
udelukkende  forsendes  til  Nordamerika.  I  Europa  kjendes  Picovin 
næppe  af  Navn.  Desuden  vokser  der  paa  Klipperne  en  Lavart, 
hvoraf  der  laves  en  stærk  rød  Farve,  der  er  meget  kostbar.  Ind- 
samling deraf  er  dog  et  Regjerings  Monopol. 

Det  blev  mig  fraraadet  at  bestige  Fjældet.  Det  var  baade  for 
sent  og  for  tidligt  paa  Aaret.  Man  fortalte,  at  en  seks  Tusinde 
Fod  oppe  havde  halvt  smeltet  Sne  dannet  et  Uføre,  som  næppe 
kunde  passeres  paa  denne  Aarstid.  I  Vintermaanederne  laa  Sneen 
fast,  og  i  August  var  den  hel  borte. 

Jeg  kunde  have  fundet  Motiver  nok  for  Resten  af  min  Levetid, 
mellem  disse  Brændinger.  Altid  var  Luften  malerisk,  enten  de 
store  Skymasser  med  de  brede  Lys  og  dybe  Skyggesider  drev 
gjennem  Rummet,  eller  Solen  undtagelsesvis  skinnede  klar  fra  en 
Himmel,  der  ikke  kan  være  stærkere  blaa  i  Middelhavslandene. 
Aldrig  var  graat  i  graat  den  gjennemgaaende  Farve,  som  saa  ofte 
er  Tilfældet  i  nordlige  Lande.  Men  min  Forsyning  af  Lærreder 
var  ikke  beregnet  paa  langvarig  Flid,  og  da  der  i  Retning  af 
Materiale  absolut  intet  var  at  opdrive  paa  Azorerne,  blev  jeg,  om 
ikke  af  andre  Grunde,  nødt  til  at  vende  tilbage  til  Lissabon. 

Jeg  indskibede  mig  med  Postdamperen.  I  Ponta  Delgada  blev 
hver  Del  af  Kahytten  optaget  af  Passagerer.  Vi  havde  godt  Vejr 
i  de  tre  Dage,  Rejsen  varede,  men  paa  et  Par  Undtagelser  nær, 
viste  ingen  af  disse  Henrik  Navigator,  Bartholomæus  Diaz  og 
Vasco  da  Gamas  Efterkommere  sig  uden  for  deres  respektive 
Køjerum.  Først,  da  vi  vare  paa  Tajos  rolige  Vand  omringede  af 
de  gullige  Sletter,  kom  de  frem  for  Dagens  Lys. 

Da  jeg  atter  gik  hen  at  bøde  halvanden  Milreis  til  den  portu- 
gisiske Statskasse  for  at  faa  mit  Pas  paategnet,  forekom  det  mig  saa 
kort,  siden  jeg  var  der  sidst.  Men  indholdsrigt  havde  mit  Besøg 
været,  og  mange  Gange  siden  er  Mindet  vaagnet  om  de  tudende 
Storme,  de  vilde  Klipper  og  om  det  friske  Grønsvær,  hvorover 
Lys  og  Skygger  legede  Tagfat. 

Ved  et  Tilfælde  traf  jeg  sammen  med  en  spansk  Skipper  fra 
Sevilla.  Jeg  tror  nok,  at  vi  gjensidig  tiltalte  hinanden.  Han  for- 
talte med  Varme  om  sin  skjønne  Stad  med  de  mange  Minder,  og 
inden  vi  skiltes,  havde  vi  truffet  Aftale  om,  at  jeg  skulde  gjøre 
Følge  til  hans  Hjemstavn. 

En  Aften,  da  Vejret  lovede  godt,  og  Skuden  var  rede  til  Af- 
gang, fik  jeg  mine  Sager  om  Bord  og  gik  til  Ro  i  den  Tanke,  at 
jeg  næste  Morgen  vilde  vaagne  op  og  finde  mig  vugget  af  det 
aabne  Havs  Bølger.  Vi  vare  dog  ikke  komne  af  Sted,  da  jeg 
kom  paa  Dækket.  Vejret  havde  forandret  sig  til  Modvind  og  Blæst, 
og  hele  den  lange  Dag  forblev  jeg  om  Bord. 

Da  jeg  om  Aftenen  vilde  gaa  til  Ro,  lagde  jeg  Mærke  til,  at 
min  Ven  Skipperen  viste  Tegn  paa  Forskrækkelse  over,  at  jeg 
hverken  korsede  mig  eller  knælede  for  Helgenbilledet  i  Kahytten. 
Næste  Morgen  var  Vejret  endnu  ugunstigere.  Paa  Skipperens  for- 
andrede Opførsel  mod  mig  fornam  jeg,  at  han  havde  mig,  som 
Kjætter,  mistænkt  for  at  være  Aarsag  til  hans  Fortræd,  og  hvem 
ved,  maaske  frygtede  det  værste  i  Retning  af  den  helliges  Fortør- 
nelse.   Man  ved  jo  aldrig,  hvad  ondt  en  saadan  kan  finde  paa. 

Han  fortrød  saa  tydeligt  den  Letsindighed,  han  havde  begaaet, 
at  jeg  ansaa  det  for  en  Barmhjertighedsgjerning  mod  ham  at  trække 
mig  tilbage  fra  vor  Aftale.  Et  opklarende  Smil  gled  over  hans 
Aasyn,  da  Stenen  faldt  fra  hans  Hjerte,  og  jeg  vendte  tilbage  til 
Land.  Et  Par  Timer  efter  saa  jeg  hans  brede  Latinersejl  udfoldes 
for  en  gunstig  Vind,  nu  havde  San  et  eller  andet  bønhørt  ham. 

Med  Dampskibe  staa  de  forskjellige  Helgene  paa  en  anderledes 
Fod  end  med  Sejlere.  Jeg  tog  Billet  til  Gibraltar,  og  maatte  atter 
engang  møde  paa  Paskontoret  for  at  svare  min  Skat  for  Tilladelse 
til  at  forlade  Riget.  Det  var  den  femte  Gang,  jeg  ulejligede  Per- 
sonalet der.  Første  Gang  ved  min  Ankomst,  anden  Gang  da  jeg 
vilde  til  Azorerne,  tredie  da  jeg  kom  tilbage,  fjerde  da  jeg  gik  om 
Bord  i  Spanieren  og  nu  for  sidste  Gang,  da  jeg  stod  i  Færd  med  at  gaa 

om  Bord  i  Damperen.  Hver  Gang  havde  Stemplet  paa  Passet  kostet 
iV«  Milreis,  altsaa  7^/2  Milreis  eller  30  Kroner.  Kommer  der  mange 
fremmede  til  Portugal,  maa  det  have  en  god  Indtægt  paa  den 
Konto. 

Kap  Trafalgar  og  Bugten  af  samme  Navn  gav  min  Tanke  en 
anden  Retning.  Ogsaa  »the  rock«  kalder  mange  Billeder  frem, 
intet  Under,  at  hver  god  Brite  ser  paa  den  med  Stolthed.  De 
Sejre,  Englændere  have  vundne  der,  have  været  velfortjente.  Men 
Heldet  har  ogsaa  fulgt  den  kjække  her  som  paa  andre  Steder.  Jeg 
kjendte  Gibraltar  fra  Billeder,  men  følte  mig  derfor  ikke  mindre 
imponeret,  da  jeg  stod  over  for  Virkeligheden.  Det  Billede  paa 
Uovervindelighed  maa  man  selv  se  for  at  forstaa  det.  En  Klippe 
paa  1400  Fods  Højde,  forbunden  med  Spaniens  Fastland  ved  en 
Sandrevle  og  baade  ved  Natur  og  Kunst  stærkest  befæstet  mod 
den  Side.  Fjenden  kan  storme  saa  meget,  han  lyster,  han  løber 
kun  Panden  mod  en  Klippemur,  der  er  fuld  af  Kanonporte  op  til 
dens  øverste  Top. 

Skjønt  jeg  ikke  har  større  Indsigt  i  Befæstninger  end  Majori- 
teten af  mine  Medmennesker,  kunde  jeg  ved  et  Blik  overtyde  mig 
om,  at  der  er  længe  til  den  Tid,  da  Spanien  kan  faa  sit  Ønske 
med  Hensyn  til  Gibraltar  opfyldt.  Garnisonen  lader  sig  ikke  ud- 
sulte, saa  længe  Britania  rules  the  waves,  og  at  den  ikke  har  i 
Sinde  at  lade  sig  overrumple,  undgaar  man  ikke  at  faa  Beviser  paa. 

Der  var  ingen,  der  forlangte  Pas  ved  Landstigning.  Man 
troede  mig  paa  mit  Ord,  eller  var  ligeglad,  da  jeg  opgav  det  Navn, 
som  jeg  vilde  betegnes  med,  saa  længe  jeg  opholdt  mig  i  Fæst- 
ningen. Paa  den  høfligste  Maade  gaves  der  mig  Lov  til  at  blive 
24  Timer  i  Staden.  Inden  denne  Frists  Udløb  kunde  jeg  ved 
Henvendelse  til  samme  Kontor,  mod  at  min  Vært  var  villig  til  at 
indestaa  for  mig,  faa  Opholdstilladelse  for  10  Dage.  Dette  Doku- 
ment maatte  jeg  bære  hos  mig  til  enhver  Tid  for  at  kunne  legi- 
timere mig  over  for  Skildvagter  og  Patrouiller.  Den  længste  Tid, 
et  Opholdsbevis  kan  udstedes  paa,  er  et  halvt  Aar.  Et  saadant 
maa  hver  af  Byens  Borgere,  hvoraf  mange  ere  fødte  paa  Stedet, 
møde  op  og  forny  i  rette  Tid.  Der  gjøres  ingen  Undtagelser. 
Selv  Arbejdere,  der  af  Hensyn  til  billigere  Leje  bo  paa  den  anden 
Side  Grænsen,  maa  hver  Morgen  standse  for  at  faa  Tilladelsesbevis 
udleveret. 

Ved  Solnedgang  bliver  den  eneste  Forbindelse  med  Grænsen 
afbrudt,  ligeledes  hejses  Broen,  og  Porte  slaas  i  ved  Landingsstedet, 
og  først  ved  næste  Solopgang  bliver  Forbindelse  med  Omverdenen 
gjenoprettet. 

Efter  at  være  passeret  over  diverse  Broer  og  gjennem  Porte, 
stod  jeg  paa  en  aaben  Plads,  hvor  maleriske  Motiver  laa  spredte 
til  alle  Sider.  Barbenede  Arabere  og  trøjeklædte,  spanske  Bønder 
kjøbslog  med  Skotter  i  Skjørt  og  bare  Knæ.  De  nærmeste  Egne 
af  Spanien  og  Afrika  havde  bragt  et  Udvalg  af  deres  Fjerkræ 
og  bedste  Frugter  til  Torvs.  Især  vilde  Synet  af  Grønt-  og  Blom- 
stertorvet kunne  fylde  enhver  Husmoder  med  Henrykkelse. 

Fjældsiden  med  sin  sparsomme  Vegetation  og  sine  mange 
Former  dannede  Baggrunden  mod  Terrasserne  med  Husrække 
over  Husrække,   og  til  venstre   laa  den  svære,  mauriske  Fæstning. 

Mig  tiltalte  den  gamle  Tingest,  som  en  Officer  benævnede  den, 
og  den  interesserede  mig  ulige  mere  end  nogen  af  de  Baglade- 
kanoner,  der  kunde  tage  loo  Pund  i  een  Mundfuld. 

Hvor  de  mauriske  Murvolde  strakte  sig  op  ad  Fjældet,  skim- 
tedes Indgangen  til  de  Huler,  der  gaa  under  Navn  af  Gallerierne. 
Derinde  hænge  Kanonerne  i  Kjæder  og  stikke  Mundingen  ud  af 
de  Huller  paa  den  stejle  Side,  der  fik  hele  Fjældet  til  at  ligne  et 
Dueslag  i  stor  Maalestok  fra  visse,  orientalske  Lande. 

Gjennem  en  lige,  stærkt  befærdet  Gade,  hvor  der  lød  spansk 
Tale  og  saas  spanske  Typer  og  Dragter,  naaede  jeg  et  Hotel,  hvis 
Vært  var  rede  til  at  paatage  sig  det  fornødne  Ansvar  for  min 
loyale  Opførsel,  saa  længe  jeg  var  hans  Gjæst.  Ogsaa  her  hørte 
jeg  spansk  Tale  omkring  mig.  I  det  Værelse,  der  blev  mig  anvist, 
var  der  ophængt  en  Række  Litografier.  Jeg  betragtede  dem  et 
for  et,  og  saa  af  den  udførlige  spanske  Tekst,  at  det  første  fore- 
stillede Mordet  paa  Don  X,  det  næste  var  Assasination  af  Don  Y, 
saa  kom  Henrettelse  af  Donna  N.  N.  o.  s.  fr.  Mænd  og  Kvinder 
bleve  over  hele  Samlingen  skilte  ved  Livet,  og  paa  spansk  Manér 
flød  Blodet  i  Strømme  for  alle  mulige  Mordinstrumenter. 

Blandt  de  latinske  Nationer,  lægger  man  især  hos  Spanierne 
Mærke  til  denne  »morbide c  Forkjærlighed  for  at  se  Ødelæggelse 
af  Liv  i  den  raaeste  Form.  Maaske  er  det  Efterdønning  fra  Inkvisi- 
tionen, eller  maaske   ligger  dens  Aarsag  andetsteds.     Den   minder 

ikke  lidt  om  visse  afrikanske  Nationers  Begejstring  for  Menneske- 
ofringer. 

Lokket  af  de  mange  maleriske,  smaa  Partier  fik  jeg  Tegnebogen 
frem  og  begyndte,  da  jeg  troede  mig  ene,  at  tegne.  Næppe  havde 
jeg  gjort  den  første  Streg,  før  der  stod  en  bevæbnet  Soldat  for  mig. 

»Vis  Deres  Tilladelse  frem!« 

I  god  Tro  præsenterede  jeg  min  Opholdstilladelse. 

»Nej,  den  anden.« 

»Hvilken  anden?« 

»Passer!  Uden  skriftlig  Tilladelse  af  Guvernøren  faar  ingen  Lov 
at  tegne.« 

Jeg  maatte  ty  til  min  Vært.  Han  viste  mig  til  min  Konsul,  som 
virkelig  kan  være  til  Nytte  for  en  enlig  rejsende.  Ved  velvillig 
Assistance  af  den  altid  forekommende  Konsul  Mathiassen  opnaaede 
jeg  Tilladelse  til  for  Fremtiden,  saa  længe  jeg  opholdt  mig  paa 
Gibraltar,  at  male,  tegne  eller  fotografere  undtagen  paa  saadanne 
Steder,  hvor  der  findes  Fæstningsværker  eller  Kanoner,  og  med 
Forpligtelse  til  at  forevise  alt  det  tegnede,  malede  eller  fotograferede 
for  Guvernøren. 

Da  jeg  næste  Gang  blev  anholdt  af  en  Skildvagt,  kom  vi  paa 
en  ganske  anden  Fod  med  hinanden.  Der  udspandt  sig  endda  et 
selskabeligt,  meddelsomt  Forhold  mellem  os.  Fra  min  Side  ind- 
skrænkede det  sig  til  Enstavelsesord  og  korte  Spørgsmaal,  medens 
den  ærlige  Fyr  aabenbart  fandt  en  velkommen  Adspredelse  i  at 
fortælle  løst  og  fast  om  Tropperne,  Befolkningen  og  Klippens  For- 
hold i  Almindelighed,  alt  set  fra  et  Kasemestandpunkt. 

Gibraltar  var  en  Akklimatiserings-Plads  for  det  unge  Mandskab. 
Her  skulde  det  gradevis  vænnes  til  et  varmere  Klima.  Rekonvale- 
senter  fra  Indien  og  usunde  Dele  af  Afrika  bleve  ofte  forlagte 
hertil  for  at  vinde  Kræfter,  og  Klimaet  ansaas  for  at  være  meget 
sundt.  Troppernes  Sundhedstilstand  var  altid  god.  Mange  af 
Artilleri-  og  Ingeniørstyrken  vare  gifte,  for  største  Delen  med 
Spanierinder.  Deres  Efterkommere  udvandrede  for  den  allerstørste 
Del  til  Sydamerika,  naar  de  vare  voksne. 

Den  indfødte  Befolkning  havde  ikke  noget  godt  Ry  paa  sig. 
»Rock  scorpions«  blev  den  kaldt.  Den  indeholdt  spanske,  italienske 
og  maltesiske  Elementer.    I  Gibraltar  vare  Skorpionerne  altid  Oppo- 

sition  mod  alt  Engelsk,   og  talte  Spansk  indbyrdes,   men  kom  de 
til  Spanien  vare  de  mere  engelske  end  selve  de  indfødte  Englændere. 

Gjennemgaaende  vare  Tropperne  tilfredse  med  Garnisonslivet  i 
Gibraltar.  Tjenfesten  var  ikke  anstrengende  for  dem,  som  opførte 
sig  tilfredsstillende.  Kun  Straflfegaster  bleve  satte  til  strengt  Arbejde 
ved  Klippesprængning  og  Vejbygning.  Der  var  f.  Ex.  en  Straflfe- 
kolonne  hist  oppe  i  Færd  med  Opførelse  af  en  Pille  til  Brug  for 
et  Hejseapparat. 

Altid  blev  der  opdaget  nye  Huler.  Forleden  blottede  Inge- 
niørerne Indgangen  til  en,  hvori  de  fandt  en  Mængde  Knogler. 
Nogle  vare  af  Bjørne,  men  der  var  ogsaa  et  Par  Skeletter,  som  de 
ikke  vidste  vare  af  lavtstaaende  Mennesker  eller  Aber.  Jameshulen 
havde  man  endnu  aldrig  fundet  Bunden  af,  og  der  var  dem,  som 
antog,  at  den  førte  helt  under  Vandet  til  Afrika.  Han  selv  hældede 
til  den  Mening,  at  Aberne  vare  komne  ad  den  Vej. 

Hvad  Aberne  angik,  da  havde  de  i  de  sidste  Aar  lidt  meget 
af  Sygdom.  Deres  Antal  var  blevet  saa  stærkt  formindsket,  at 
man  havde  frygtet  for,  at  de  vilde  uddø,  og  for  at  forhindre  saa- 
dant,  var  der  bleven  indført  nogle  friske  Eksemplarer  fra  Afrika. 
De  holdt  sig  i  Reglen  oppe  paa  Toppen,  hvor  der  voksede  flest  af 
de  fedtede  Bær,  som  de  levede  af.  Skildvagterne  deroppe  kjendte 
dem  alle  og  holdt  Øje  med  dem.  Hvergang  der  kom  en  Unge  til 
Verden,  blev  det  glædelige  Budskab  oflfentliggjort  i  Bladene.  I  den 
senere  Tid  var  der  forefaldet  adskillige  Fødsler,  og  alt  tydede  paa, 
at  Slægten  var  i  god  Fremgang.  Efter  som  de  forskjellige  Vinde 
blæste,  vandrede  Aberne  fra  en  Del  af  Fjældet  til  en  anden,  og 
det  hændte,  at  de  kom  helt  ned,  ja  selv  ind  i  Husene.  Det  var 
slemme  Gjæster  at  faa  Besøg  af  gjennem  et  aabenstaaende  Vindue 
medens  man  var  ude.  Der  var  Straf  for  at  gjøre  en  Abe  Fortræd,  og 
det  lod  til,  at  disse  vidste  god  Besked  med  den  Forordning.  For- 
uden Bær  holdt  de  meget  af  at  gjøre  Jagt  paa  —  ja  hvad  var  nu 
Navnet  paa  den  Slags  Græshopper,  som  Johannes  den  Døber  spiste 
med  Honning  paa?  Jeg  indskød  >Lokust<.  Ja  rigtig  Lokust  og 
vild  Honning. 

Jeg  vandrede  videre  paa  min  Jagt  efter  Motiver.  Set  fra  Søen 
havde  Gibraltars  Udseende  været  tørt  og  træløst.  Det  var  derfor 
en  Overraskelse  for  mig  at  komme  til  det  smukke  Parkanlæg 
Allemeda. 

Byen  danner  to  Dele,  den  ene  er  Handelsbyen  med  Hoved- 
gaden, hvor  Hotellerne  ligge,  og  den  anden  er  bygget  omkring 
nogle  betydelige  Dokanlæg,  hvor  store  Krigsskibe  blive  reparerede. 
Uden  for  denne  findes  nogle  store  Sænkninger  i  Terrainet,  hvor 
alle  Byens  40,cxx)  Mennesker  kunne  finde  Teltplads,  og  hvor  ingen 
fjendtlig  Kugle  vil  kunne  volde  den  ringeste  Fortræd,  takket  være 
de  stejle  Klippers  naturlige  Volde. 

Der  er  omtrent  en  Mil  fra  Byen  til  den  sydlige  Odde,  kaldet 
Europa  Point.  Jeg  kjendte  Stedet  fra  Carl  Neumanns  Billede,  som 
vist  mange  Kjøbenhavnere  vilde  mindes  fra  Udstillingen  paa  Char- 
lottenborg. Den  store  Trafik,  der  gaar  her  forbi,  har  ikke  det 
imponerende  Udseende,  som  Sundet  kan  fremvise  paa  Sommerdage, 
naar  Sejl  ved  Sejl  skjule  den  modsatte  Kyst.  Enkeltvis  eller  et 
Par  ad  Gangen  synes  Damperne,  og  en  Sejler  hist,  en  anden  her 
at  liste  sig  forbi,  og  de  ligne  smaa  Punkter  i  de  store  Omgivelser. 
Forgrundens  nøgne  Klippe,  underhulet  af  Søens  Braad,  og  den 
store  Havflade,  begrænset  af  Afrikas  Bjærge,  giver  Billedet  Karakter. 

Opholdt  af  Tusinde  maleriske,  smaa  Scener  naaede  jeg  tilbage 
til  Allemeda.  Hele  Byen  havde  givet  Møde  derude  for  at  lytte  til 
et  Militærorkester.  Der  saas  Officererne  og  deres  Damer,  Byens 
Borgere,  Soldater  og  Ungdommen.  Nogen  intim  Omgang  mellem 
Garnisonens  Officerer  og  Borgerne  findes  ikke.  Der  er  noget  af 
de  gamle  Romere  over  britiske  Officerer  i  deres  forskjellige  Besid- 
delser. Uden  at  vise  de  fremmede,  over  hvem  de  herske.  Foragt, 
nedlade  de  sig  ikke  til  at  søge  deres  Selskab. 

Skyggerne  havde  begyndt  at  brede  sig,  da  Folk  gik  hjem. 
Et  Glimt  og  Knald  fra  Toppen  af  Fjældet  forkyndte,  at  Solen  var 
gaaet  ned,  og  Tropperne  stillede  ved  Hovedvagten.  Nu  var  Fæstningen 
lukket  for  nysgjerrige  fremmede.  Med  Piber  og  Trommer  trækker 
Vagtparaden  omkring  i  Gader,  og  Natten  igjennem  færdes  Patrouiller, 
der  anholde  enhver  Vandrer.  Kræmmeren,  som  det  er  bleven  til- 
ladt at  drive  Handel,  og  ligesaa  den  enkelte  fremmede,  hvis  Nær- 
værelse er  taalt  i  et  Par  Dage,  gjør  bedst  i  at  holde  sig  inde. 
Har  han  forsømt  at  bringe  sine  Legitimationspapirer  med  sig,  maa 
han  finde  sig  i  at  afvente  Dagens  Komme  paa  Vagten. 

Man  skulde  tro,  at  Opholdet  vilde  blive  utaaleligt  for  andre 
end  militære,  men  det  er  langt  fra  Tilfældet.  De  Indfødte  hænge 
med   Kjærlighed   ved   deres  Hjem    og    bytte    kun    nødig  Opholdet 

der  med  noget  andet,  eller  som  en  militær  udtrykte  det:  »Man  kan 
ikke  drive  Skorpionerne  fra  deres  Klippe,  selv  om  man  bruger 
Magt.« 

Tangen,  der  forbinder  Gibraltar  med  Fastlandet,  er  kun  nogle 
faa  Alen  højere  end  Havet.  Den  neutrale  Grund  strækker  sig  en 
halv  Mil,  og  der  findes  hverken  Bygning,  Busk  eller  Træ  noget 
Sted  paa  den.  Et  Par  Ruiner  vise  endnu,  hvor  nær  Spanierne 
havde  rykket  deres  Skanser  og  Løbegrave  hen  imod  Klippen  under 
den  sidste  Belejring.  Midt  paa  Tangen  gaar  en  Landevej,  der  Dagen 
igjennem  er  stærkt  befærdet.  Gibraltars  Hovedbeskjæftigelse  er  at 
fabrikere  Tobak,  der  bliver  smuglet  ind  i  Spanien.  Til  Trods  for 
Toldvagten  ved  Grænsen  føre  gaaende,  kjørende  og  ridende  det 
med  sig,  og  spanske,  smaa  Skibe  ligge  i  Læ  af  Gibraltars  Kanoner 
og  laste  dermed.  En  spansk  Kanonbaad  ligger  opankret  udenfor  og 
holder  Øje  med  de  mistænkelige,  og  undertiden  blive  Folk  Vidne 
til  en  natlig  Jagtscene  uden  for  engelsk  Søterritorium,  hvor  det 
gjælder  Liv  og  Død. 

Den  Omstændighed,  at  den  britiske  Regjering  havde  lagt 
Smugleriet  alle  de  Hindringer  i  Vejen,  den  formaaede,  vakte  stor 
Harme  i  de  to  Gader,  hvor  den  ene  Tobaksfabrik  ligger  ved  Siden  af 
den  anden.  Man  harmedes  over,  at  egen  Regjering  lagde  det  lovlige 
Erhverv  Hindringer  i  Vejen.  Noget  lignende  mente  Folk  paa  den 
anden  Side  Grænsen,  da  det  spanske  Politi  lod,  som  om  det 
prøvede  paa  at  udfinde  de  skyldige  i  en  Røverisag.  Manden, 
der  var  bleven  bortført,  havde  for  øvrigt  ingen  Overlast  lidt.  Han 
var  tværtimod  bleven  behandlet  høfligt  og  hensynsfuldt,  kun  var 
han  mod  sin  Vilie  og  med  Bind  for  Øjnene  ført  langt  ind  i  Landet, 
og  havde  maattet  opgive  sine  Slægtninges  Adresse  og  Formues- 
omstændigheder.  Alt,  hvad  den  engelske  og  spanske  Regjering 
foretog,  nyttede  intet,  og  Løsesummen  blev  omsider  udbetalt. 

Bag  de  spanske  Grænsepæle,  der  strække  sig  tværs  over 
Tangen,  har  der  rejst  sig  en  By,  der  udelukkende  lever  paa  ærlig 
eller  anden  Maade,  af  Gibraltars  Affald.  Al  den  Tøjlesløshed,  som 
ikke  har  kunnet  finde  Plads  inden  for  Voldene,  har  samlet  sig  der. 
Allerede  før  man  naar  Byen,  overfaldes  man  af  et  Utal  af  værk- 
brudne Tiggere,  der  vække  mere  Gru  end  Medlidenhed.  En  filo- 
sofisk anlagt  Jøde  ytrede  en  Dag,  da  Talen  var  om  de  mange 
Krøblinge,  man  saa  i  Spanien,  at  det  var  Vinens  Forbandelse. 

Vil  man  se  spansk  Folkeliv  i  sin  vildeste  Skikkelse,  saa  gjør 
man  en  Søndagsudflugt  til  El  Linies  Forlystelseshaver  og  Vinstuer. 
Det  var  Scener  af  Marryats  Romaner  om  igjen,  da  jeg  saa  engelske 
Søgutter  paa  Landlov  forlyste  sig  med  Vin  og  med  Cigar  derovre. 
Alt,  hvad  Stedet  ejede  af  Heste  og  Asener,  blev  lejet  ud  til  Jack, 
en  holdt  ved  Manken  og  en  i  Halen,  og  af  Sted  gik  den  vilde  Jagt 
paa  Æ ventyr  mellem  Kaktushegn  og  Vinhaver,  hvor  Beboerne 
skyndsomt  tog  Flugten. 

Ogsaa  Gibraltars  Gader  gjorde  de  livlige,  og  da  Timen  til  at 
gaa  om  Bord  slog,  maatte  der  bæres  adskillige,  bedærvede  Tilfælde 
ned  i  Barkassen,  der  var  under  Kommando  af  den  mindste  og  sejgeste 
Kadet,  jeg  har  set. 

Det  eneste  Sted  paa  Gibraltars  Middelhavskyst,  hvor  det  er 
muligt  at  lande,  er  Catalanbugten.  Det  er  en  højst  malerisk,  lille 
Krog  med  et  Fiskerleje  under  den  lodrette  Klippe.  Man  maa  uden 
om  hele  Fjældet  ad  en  vanskelig  Sti  for  at  naa  det,  men  man  for- 
tryder ikke  at  have  gjenopfrisket  sine  gymnastiske  Øvelser. 

Mod  Vest  er  Gibraltarbugten  dækket  af  Spanien.  Derovre  ser 
man  den  lille  By  Algeseiras,  omringet  af  mørke  Lunde.  Med  en 
lille  Damper,  der  gjorde  en  daglig  Tur,  tog  jeg  derover  og  blev 
slaaet  ved  Modsætningen  mellem  Virksomhed  hist,  hvor  jeg  kom 
fra,  og  Ørkesløsheden  her.  Sovende  og  hvilende  Skikkelser  i 
Skyggen,  et  Par  Asener  snøftende  til  det  høje  Græs,  der  bredte  sig 
frodigt  paa  Gader  og  den  store  Plads  med  Springvandet.  Alt  var 
forfaldent  og  malerisk.  Mere  lig  en  Teaterscene  Dagen  efter  Fore- 
stillingen, naar  man  endnu  ikke  har  fjernet  Kulisserne,  end  en 
levende  By.  Kun  i  den  store  Kirke  var  der  nogen  til  Stede; 
knælende  Kvinder  med  sort  Slør  over  Baghovedet,  daarligt  klædte 
Mænd  af  maurisk  Type,  og  fede  Præster.  Man  holdt  mistroisk  Øje 
med  mig  og  til  Kjende  gav  tydeligt  sin  Forargelse  over,  at  jeg  undlod 
at  dyppe  min  Finger  i  Vievandskarret  ved  Indgangen. 

Det  lidt,  jeg  saa  af  Omegnen,  tiltalte  mig  i  høj  Grad,  skjønt 
selve  Oliven-  og  Kastanielundene  vare  prægede  af  Forladthed.  Langt 
turde  jeg  ikke  vove  mig  selv  paa  de  mennesketomme  Stier;  thi 
Beretningerne  om  de  sidste  Overfald,  der  havde  været  i  alles 
Munde  i  Gibraltar,  lød  endnu  for  mit  Øre.  Maaske  var  det  den 
Omstændighed,  at  jeg  først  og  sidst  var  forfalden  til  at  beskjæftige 
mig  med  min  Skitsebog,  der  bevirkede,  at  man  her  som  paa  andre 

Steder  i  Spanien,  lod  mig  i  Fred.  Det  er  en  almindelig  Antagelse 
baade  her  og  der,  at  Mennesker,  der  gaa  omkring  med  Rekvisiter 
til  at  tegne  eller  male,  sjælden  ere  begavede  med  Slægtninge,  der 
finde  det  Umagen  værd  at  ofre  noget  paa  deres  Udløsning.  Den 
Leveregel,   der   engang  blev  mig  medgivet,   da  jeg  skulde  paa  en 

Landtur  i  Spanien,  lød  saaledes:  »Moder  De  et  Menneske,  der 
beder  om  Ild,  saa  læg  Deres  Cigar  paa  en  Sten  og  træd  nogle 
Skridt  tilbage,  eller  stik  Cigaren  i  Mundingen  paa  Deres  Pistol  med 
spændt  Hane  og  lad  ham  tænde,  medens  De  holder  Fingeren  paa 
Aftrækkeren.* 

Tyrekampe  ere  selvfølgelig  ikke  tilladte  paa  engelsk  Territorium. 
Der  var  dog  opslaaet  Plakater  i  Gibraltars  Gader  om  en  stor  Kamp 
i  St.  Rock,   der  ligger  et  Par  Mil  borte.     I  den  Karavane,  der  hin 

Søndag  emigrerede,  befandt  jeg  mig  ogsaa.  Støvet  løftedes  fra 
Landevejen  i  tykke  Masser  og  gjorde  Aandedrættet  besværligt. 
Figen-  og  Kaktushegnene  havde  faaet  samme  Farve  som  Landevejen, 
ja  alt,  hvad  der  kravlede,  rumlede,  krøb  og  gik,  af  Muler,  Heste 
og  Mennesker,  vare  lige  dækkede  af  Støv,  og  de  rejsende  vare, 
fra  den  spanske  Donna  til  den  engelske  Officer,  lige  opsatte  paa 
at  trodse  Vejens  Besværligheder  for  at  faa  det  blodige  Skuespil 
at  se. 

Landskabet  omkring  var  tørt  og  af  en  forbrændt,  gullig  Farve, 
der  dog,  til  Trods  for  sit  livløse  Præg,  virkede  kraftigt  mod  Bag- 
grundens Bjærge,  den  lyse  Himmel  og  det  fjerne,  mørkeblaa  Mid- 
delhav. Et  tiltalende  Punkt  dannede  Gibraltar,  som  vi  kom  til  at 
se  i  halv  Fugleperspektiv. 

I  St.  Rock  var  der  Aarsmarked  og  som  Følge  deraf  stort  Røre. 
Gaderne  lignede  et  helt  Karneval.  Det  var  en  ægte  spansk  Folke- 
fest, hvortil  der  var  samlet  Deltagere  fra  Byer  og  fjerne  Landsdele, 
og  Grupperne  vare  helstøbte,  maleriske  i  stolt,  laset  Forvorpenhed. 
Der  var  Musik,  Dans,  Optog  og  Drukkenskab.  Brune  Ansigter  med 
Kindskjæg,  og  flade  Hatte.  Der  var  Broderier,  brede  Bælter,  Knæ- 
benklæder, Vifter,  Nakkeslør  og  Blomster  bag  Øret,  og  overalt  laa 
det  samme  Udtryk  af  noget  ubeskriveligt  kjækt  og  tøjlesløst. 

Jeg  kan  ikke  afgjøre,  om  Begejstringen  ved  Tyrekampen  her 
var  større  end  i  Portugal.  Den  havde  en  anden  Klang.  Piccadoren 
var  ude  af  Stand  til  at  værge  sin  gamle,  udslidte  Helmus  mod 
Tyrens  Horn,  og  denne  fældede  med  Lethed  saa  mange,  som  der  var 
paa  Arenaen.  Da  alle  Hestene  laa  døde,  kom  Bandrilleros  og 
plantede  med  Sikkerhed  og  Koldblodighed  deres  korte  Træspyd 
med  Modhagerne  i  Tyrens  Hals,  og  Musikken  blæste  Fanfare.  Ved 
Sammenligning  mellem  dette,  og  hvad  jeg  havde  set  i  Portugal, 
kom  jeg  i  Tvivl  om,  der  paa  hint  Sted  vilde  være  bleven  ret 
mange  Bandrilleros  i  Live,  dersom  Tyrene  havde  havt  lige  saa 
forfærdelige  Horn  som  her. 

Matadoren  blev  ved  sin  Indtrædelse  hilst  med  vedvarende 
Jubelraab.  Han  hilste  værdigt  tilbage  med  Bevidsthed  om  sin 
store  Popularitet.  Rolig  som  en  Statue  stod  han  og  afventede 
Tyrens  Angreb,  og  da  den  styrtede  løs  paa  ham,  eller  rettere  paa 
den  lille,  røde  Fane,  han  holdt  i  Haanden,  jog  han  sit  Sværd  lige 
til  Hæftet  i  dens  Bringe.     Saa   bruste  den  spanske   Nationalhymne 

ud  over  Arenaen,  og  Publikums  Jubel  var  vedholdende.  Dyret 
gjorde  et  Par  Tilløb  til  at  gjentage  sit  Angreb,  men  ravede  som  i 
Drukkenskab  og  satte  sig  som  en  Hund  paa  Bagbenene,  og  Mata- 
doren gav  den  Dedsstødet  med  en  Dolk.  Begejstringen  steg  til  det 
højeste.  Det  regjnede  ned  med  Hatte,  Appelsiner,  Bundter  af  Ci- 
garer, Penge  o.s.v.  over  Arenaen,  og  Matadoren  gik  rundt  og  kastede 
med  egen  hege  Haand  Hattene  tilbage,  medens  Værdisagerne  bleve 
samlede  op  af  hans  Tjener. 

Seks  Muler,  pyntede  med  Baand  og  Flag  kom  ind  i  strakt 
Galop,  der  blev  slaaet  en  Løkke  om  Tyrens  Horn,  og  under  Fanfare 
slæbtes  Liget   bort.     Derpaa   kom  Turen  til  Heste  kroppene,   og  da 


Arenaen  var  tom  for  Lig,  haltede  det  næste  Sæt  af  noget,  der  lignede 
ideelle  Helheste,  ind,  og  indtog  deres  Stade,  Alle  vare  bundne  for 
det  Øje,  der  vendte  mod  Arenaen  for  ikke  at  blive  bange  for  Tyren. 
De  samme  Scener  gjentog  sig  med  faa  Variationer.  Mændene  ud- 
viste ved  alle  Lejligheder  en  Aandsnærværelse  og  et  Mod,  der  var 
en  bedre  Sag  værdig. 

Saa  vidt  jeg  mindes,  blev  der  nedlagt  otte  Tyre  ved  denne 
Forestilling,  og  hver  af  dem  gik  i  Graven  med  seks  Heste  paa  sin 
Samvittighed.  De  fleste  Scener  vare  afskyelige;  men  jeg  var  ikke 
i  Stand  til  at  vende  Blikket  bort,  saa  længe  Kampen  stod  paa. 
Det  var  Visheden  om,  at  der  for  mine  Øjne  foregik  en  virkelig 
Kamp  mellem  et  rasende  Dyr  og  intelligente,  behændige  Mennesker, 

der  lagde  Beslag  paa  hele  min  Opmærksomhed  og  holdt  mig  i 
Spænding,  saa  længe  Kampen  varede.  Da  omsider  hele  Arenaen 
dampede  af  Blod,  kjendte  Spaniernes  Begejstring  ingen  Ende,  og 
ikke  mindst  var  den  kvindelige  Del  reven  med  af  Blodtørstens 
Raseri.  — 

Der  er,  geografisk  talt,  kun  eet  Skridt  fra  Gibraltar  til  Tanger, 
men  dette  ene  Skridt  fører  os  længere  bort  end  sædvanlig  paa  vor 
Jord.  Det  er  ikke  alene  et  Skridt  fra  en  Verdensdel  til  en  anden, 
men  fra  en  Kultur  til  en  anden. 

Medens  Maurerne  glimrede  ved  Aandsstorhed,  gjennemgik  Europa 
sine  Børnesygdomme.  Da  det  voksede  i  Visdom  og  Styrke,  be- 
gyndte Brydningerne  i  de  maurisk-europæiske  Lande,  og  eftersom 
Europa  modnedes,  maatte  Nymaanen  trække  sig  tilbage,  indtil  den 
omsider  havde  lagt  Strædet  mellem  sig  og  Fjenden.  Det  er  alt 
længe  siden,  at  den  blev  nødt  til  at  indskrænke  sig  til  Defensiven. 
Nederlag  paa  Nederlag  er  fulgt.  Endnu  fører  den  en  fortvivlet 
Kamp  for  Tilværelsen,  og  vil  vel  vedblive  dermed,  indtil  de  sidste 
Rester  af  den  Kulturretning,  som  Europa  skylder  saamange  af  sine 
bedste  Impulser,  har  fuldstændig  opgivet  sig  selv.  Først  da  vil 
Europa  kunne  se  fordomsfrit  paa  sin  Ungdoms  Læremester  og  føle 
den  Taknemmelighed,  det  skylder. 

Typen  i  Marokko  er  ikke  forskjellig  fra  den  i  Syd-Spanien. 
Maaske  har  den  for  Tangers  Vedkommende  endda  et  mere  alment, 
europæisk  Præg  end  der.  Der  er  mange  Ligheder  i  Arkitekturen, 
idet  sydspanske  Byer  endnu  staa  som  Minde  om  deres  mauriske 
Oprindelse,  og  der  er  Dele  af  Klædedragt  ens  for  begge  Lande. 
Den  mauriske  Dragt  var  desuden  bleven  mig  saa  bekjendt,  at  jeg 
havde  begyndt  at  betragte  den  som  hørende  med  til  Gibraltars 
Fysiognomi,  og  dog  var  jeg,  fra  det  Øjeblik,  jeg  satte  Foden  paa 
afrikansk  Grund,  og  saa  længe  jeg  opholdt  mig  i  Tanger,  under 
Indtrykket  af,  at  jeg  var  i  helt  fremmede  Omgivelser.  Aarhundreder 
tilbage  i  Tiden  vare  ikke  nok.  Den  Luft,  der  omgav  mig,  gjemte 
ingen  Spirer,  der  kunde  udvikle  sig  til  noget  af  det,  som  jeg  var 
vokset  op  i. 

De  værdige,  turbanklædte  Mænd  sendte  harmfulde  Blik  efter 
den  nyfigne  Europæer,  der  stillede  sig  hen  at  betragte  Moskeen 
med  Aftryk  af  de  blodige  Hænder  paa  Muren.  Den  Kristne  eller 
Jøden,  der  betraadte  Moskeen  kunde  ikke  frelse  sit  Liv.    Det  vilde 

være  enhver  rettroendes  hellige  Pligt  at  dræbe  ham  paa  Stedet. 
—  Om  Kvindens  Stilling  i  Samfundet  fik  jeg  et  svagt  Begreb 
ved  at  se  en  Bunke  Kamelhaarsklude  bevæge  sig  hen  ad  Gaden. 
Kort  før  min  Ankomst  var  en  maurisk  Kvinde  bleven  stenet  til 
Døde  for  en  Forseelse,  som  efter  europæiske  Begreber  næppe  kan 
rammes  af  Lovens  Haand.  Bunden  til  en  Hest  blev  hun  ført  rundt 
i  Gaderne,  og  hver  brav  .Mand  slog  sin  Sten.  Endda  længe  efter, 
at  hun  var  død,  da  Legemet  hang  som  en  livløs  Klump,  kom 
Efternølere  frem  for  at  opfylde  deres  Borgerpligt  i  den  Retning. 
Jeg  saa  en  Mand  sidde  bunden  paa  en  Hest,  fulgt  af  to  Soldater. 
>Jcg  er  en  Tyv^t  raabte  han  rundt  i  Byens  Gader,  og  naar  han 
holdt  op  et  Øjeblik,   regnede  der  Stokkeprygl  ned  over  ham. 

Jeg  var  til  Stede,  hvor  der  blev  solgt  et  Par  Mennesker  ved 
Auktion.  Manden  gik  for  et  Beløb,  der  svarede  til  18  Kroner  og 
Kvinden  16.  En  hosstaaende  forklarede  mig,  hvor  højt  Buddene 
&kt  og  jeg  bad  ham  om  at  byde  for  mig. 

»Det  vilde  ikke  blive  Dem  som  Kristen  tilladt  at  kjøbe  Slaver, c 
svarede  han.  »Heller  ingen  Jøder  maa  kjøbe.  Hvad  vilde  De  des- 
uden med  det  Menneskepar?« 

»Give  dem  Friheden. c 

»Det  vilde  være  en  daarlig  Tjeneste,  thi  de  vilde  kun  sulte 
ihjel.« 

Det  eneste,  oplivende  Element  blandt  al  denne  haabløse  Raa- 
hed,  var  Jødebefolkningen.  Intelligente  og  foretagsomme,  som  altid, 
var  den  Smule  Trafik,  der  var  tilbage  i  Tanger,  gaaet  over  i  deres 
Hænder.  Maaske  kunde  en  og  anden  have  Ret,  naar  han  mente, 
at  de  ikke  vare  kræsne  i  Valget  af  Maaden  at  tjene  Penge  paa. 
Hvorfra  skulde  de  ogsaa  være  blevne  det?  Drevne  ud  af  Spanien 
og  berøvede  alt,  fordi  de  ikke  vilde  afsværge  deres  Fædres  Tro, 
havde  de  fundet  et  Fristed  her;  men  naar  man  ved,  at  for  Islam 
staar  en  Jøde  et  Skridt  lavere  paa  Rangstigen  end  en  Kristen,  kan 
man  tænke  sig,  at  deres  Kaar  ikke  altid  have  været  af  de  letteste. 

Velvoksne  Mænd  og  sympatetiske  Kvinder  beboede  Jødekvar- 
teret. Der  lød  udelukkende  spansk  Tale  iblandt  dem,  og  den 
klædelige  Dragt,  de  bar,  var  baade  for  Mænd  og  Kvinders  Ved- 
kommende, ligeledes  en  Levning  fra  deres  spanske  Periode.  Den 
havde  været  højeste  Mode  i  Spanien  i  Philip  II.s  Tid. 

Ikke  blot  som  Handlende  fandtes   der  Jøder.     Baade  Haand- 

værkere  og  Arbejdsmænd  var  der  iblandt  dem.  Værten  og  samt- 
lige Opvartere  paa  Hotellet  i  Lunden  uden  for  Byens  Porte,  hvor  jeg 
tog  ind,  vare  Jøder  (jeg  er  aldrig  bleven  værre  betjent),  og  jeg  kom 
til  at  tro,  at  Opholdet  i  Marokko  vilde  have  været  omtrent  umuligt 
for  en  Europæer  uden  disse  som  Mellemled. 

I  en  velhavende  Jødes  Hus  saa  jeg  nogle  af  disse  vidunderlig 
maleriske  Interiører  i  ren  maurisk  Stil,  som  jeg  hidtil  kun  havde 
set  p»  Billeder,  men  ikke  villet  tro  paa.  Der  findes  adskillige 
velhavende  Maurere  i  Byen;  men  de  tillade  aldrig  fremmede,  af 
Frygt  for  det  onde  Øje,  at  faa  et  Glimt  af  deres  Luksus  at  se. 
Troen  paa  det  onde  Øjes  Magt  spiller  i  det  hele  en  forbavsende 
stor  Rolle  i  Maurernes  daglige  Liv.  Saa  vidt  muligt  er  alt  baade 
levende   og  dødt   tildækket  for  ikke  at  være  udsat  for  Øjets  Magt. 

Skipperen  paa  en  lille  Damper,  der  løber  mellem  Gibraltar  og 
Tanger,  ytrede: 

»Det  er  nu  snart  30  Aar  siden,  jeg  kom  fra  Yorkshire  herned. 
Jeg  har  i  de  Aar  hørt  saa  meget  om  det  onde  Øje,  at  jeg  selv  er 
kommen  til  at  tro  paa  det  Vrøvl.  Ved  det  mindste  Uheld,  der 
tilstøder  mig,  er  min  første  Tanke^  hvem  har  set  paa  mig  i  Dag! 
Jeg  siger  til  mig  selv,  at  det  kun  er  dum  Overtro,  men  det  nytter 
intet,  jeg  kan  ikke  mere  frigjøre  mig  for,  til  Trods  for  min  Over- 
bevisning, at  et  ondt  Øje  kan  gjøre  mange  Slags  Fortræd  saavel 
paa  Skib  som  Last  og  mig  selv.« 

En  Aften  fik  jeg  Lejlighed  til  at  iagttage  et  Bryllupsoptog. 
Brudgommen  havde  hentet  sin  Brud  paa  Landet  og  vendte  tilbage 
til  sin  Bopæl  i  Staden.  For  at  undgaa  det  onde  Øjes  Magt  havde 
han  for  det  første  tilhyllet  sig.  Hustru  og  Kamel,  derpaa  valgt  en 
Aftentime,  og  desuden  sendt  en  halv  Snes  Skytter  med  tre  Alen 
lange  Flintebøsser  i  Forvejen  og  til  sidst  omringet  sin  Kamel  med 
Trommeslagere  og  Pibere.  Den  Støj,  disse  gjorde,  vilde  alene  have 
kunnet  skræmme  hvilke  som  helst  onde  Magter  uden  Hjælp  af 
Skytternes  vilde  Hyl  og  Bøssernes  Knalden.  Naar  en  Skytte  blev 
ivrig,  kastede  han  Bøssen  en  ti  til  tolv  Alen  i  Vejret,  sprang  selv 
bagefter,  snurrede  sig  et  Par  Gange  rundt  i  Luften  og  greb  Bøssen 
i  Flugten,  paa  Vejen  ned. 

Tæt  uden  for  Byens  Port  havde  en  Karavane  fra  det  indre 
slaaet  Lejr.  Det  var  Pilegrimme  til  Mekka,  der  ventede  paa  en 
Damper  til  at   føre   dem  videre.     Disse   Ørkensønner  dannede  for- 


TANGER  OG  OMEGN  1/5 

underlige  Grupper.  Nogle  sad  i  Klynge,  andre  kogte  eller  rensede 
sig  i  Ørkensand,  før  de  forrettede  deres  Bøn.  Ske  og  Gaffel  ansaa 
de  for  overflødige  Luksusartikler.  Hvorfor  skulde  AUa  have  skabt 
os  med  ti  Fingre,  om  ikke  for  at  bruge  dem? 

Alvorlige,  solbrændte  Skikkelser,  som  det  ikke  vilde  være  op- 
muntrende at  møde  for  mange  af,  naar  man  var  ene  i  deres  Bjærge. 
Deres  tunge,  hjemmelavede  Kamelhaars  Klæder  havde  engang,  for 
mange  Tider  siden,  været  nye,  men  vist  aldrig  rene,  og  deres 
Vaaben  burde  for  længst  have  været  en  Pryd  for  et  etnografisk 
Museum.  Der  forekom  iblandt  de  langskj æggede,  brune  Ansigter 
nogle  kulsorte  med  skinnende  blaa  Luftreflekser.  De  sad  paa  lige 
saa  sorte  Kæmpelegemer,  hvis  Barndoms  Sol  havde  skinnet  paa 
Timbuktus  Junglekrat  eller  maaske  endnu  længere  inde  i  det 
mørkeste  Afrika. 

En  Mand  rejste  sig  af  Klyngen  og  begyndte  en  improviseret 
Sang,  som  de  omkringsiddende  sang  Kor  til.  Først  gik  det  lang- 
somt og  monotont,  men  gradevis  blev  han  heftigere  og  heftigere, 
indtil  Aarerne  smulmede  i  hans  Tinding  og  Hals  paa  en  foruro- 
ligende Maade,  og  Fraaden  stod  ham  for  Munden.  Mærkeligt  var 
det,  at  Sangeren  selv  var  den  eneste,  der  blev  reven  med.  Til- 
hørerne bevarede  en  urokkelig  Ro,  medens  de  gjentog  hans  Omkvæd 
og  opførte  sig  i  det  hele,  som  om  det  var  dem  den  ligegyldigste 
Sag  af  Verden,  hvad  der  blev  sagt  om  Muhamed. 

De  sandede  Bakker  med  en  enkelt  Alobusk  hist  og  et  Par 
Figentræer  her,  vare  i  høj  Grad  tiltalende  og  et  typisk  Billede  paa 
et  nordvestafrikansk  Landskab.  Ogsaa  Byen  bag  sine  Mure,  med 
de  hvide  Huse  og  firkantede  Minarettaarne  tog  sig  paa  Afstand 
godt  ud  imod  det  blaa  Hav. 

Et  kort  Stykke  mod  Øst  udmundede  der  en  lille  Flod,  hvori 
der  stod  Levninger  af  en  romersk  Bro  af  brændte  Sten,  bygget 
saa  solid,  som  det  Folk  plejede  at  bygge.  Kystlandet  er  goldt  og 
øde,  men  paa  en  Vandring  ind  i  Landet  stødte  jeg  paa  en  op- 
dyrket Strækning,  hvor  der  laa  en  Landsby  med  straatækte  Huse. 
Det  var  velgjørende  for  Øjet  at  se  lidt  Frugtbarhed  og  landlig 
Travlhed  igjen.  Ogsaa  her  var  enhver  Ager  indhegnet  med  samme 
Art  Figenkaktus,  som  giver  de  sydspanske  Landskaber  Karakter: 
en  Importation  fra  Mexico,  der  har  faaet  Indfødsret  i  Spanien. 

Uforvarende   kom  jeg  i  Nærheden   af  en   Bondepige,    der  var 

i  Færd  med  paa  en  meget  behændig  Maade  at  plukke  KaktusBgen 
ved  Hjælp  af  et  spaltet  Bambusrør.  Det  er  nemlig  umuligt  at  be- 
røre Frugten  med  den  bare  Haand  uden  at  saare  den  paa  de  spidse 
Naale,  der  paa  en  højst  perfid  Maade,  er  forsynet  med  Modhager. 
Det  gjorde  mig  ondt  at  være  bleven  uskyldig  Aarsag  til  hendes 
Skræk  over  at  opdage,  nogen  saa  hendes  bare  Ansigt.  Hun  havde 
virkelig  ingen  Grund  til  at  skamme  sig  ved  det.  Af  Sted  for  hun 
som  en  opskræmmet  Hind  og  lod  Figen  og  Redskab  i  Stikken. 


Det  blev  mig  paa  det  indstændigste  fraraadet  at  foretage 
længere  Fodture  ind  i  Landet  uden  Bedækning  af  Soldater.  For 
Ledsageise  af  saadanne  betaltes  der  fem  Francs  om  Dagen  pr.  Styk, 
men  saa  vare  de  ogsaa  med  deres  eget  Liv  ansvarlige  for  mit. 
En  belgisk  Maler  havde  nogen  lid  i  Forvejen  maatte  bøde  med 
Livet  for  at  være  for  dristig  i  den  Retning.  Gjemingsmændene 
vare  ikke  blevne  fundne,  men  paa  afrikansk  Maner  havde  hele 
Provinsen  maattet  betale  Blodbøde, 

Naar  en  Maler  har  sat  sig  til  sit  Arbejde  i  det  frie,  er  det  en 
meget  almindelig  Tildrageise,  at  der  samler  sig  en  beundrende 
Klynge  bag  ved  ham,  til  liden  Baade  for  det  fremskridende  Kunst- 
værk og  til  Foruroligelse   for  hans  Renlighedsfølelse.      Han  vilde  J 


MAROKKO  177 

mange  Tilfælde  hellere  se  Landets  Sønner  og  Døtre  foran  sig  som 
Staffage  i  Landskabet,  men  det  indlade  de  sig  sjælden  paa  uden 
mod  Løfte  om  rundelig  Betaling. 

I  den  Retning  gjorde  Marokko  en  Undtagelse  fra  den  øvrige 
Verden.  >Du  skal  ikke  danne  et  Billede  af  noget,  der  kan  kaste 
Skygge  for  Solem,  lyder  Profetens  Bud.  Det  have  hans  Tilhængere 
der  paa  Stedet  udvidet  til  at  omfatte  Billeder,  i  hvad  Grenre  tænkes 
kan,  og  de  have  derved  faaet  religiøse  Skrupler,  ikke  alene  for  at 
se  paa.  et  Billede,  men  ogsaa  for  at  komme  de  Individer  for  Øje, 
der  frembringe  dem. 

En  enkelt  Jødedreng  kunde,  naar  jeg  malede,  stille  sig  hen 
og  smigre  mig  ved  sin  Interesse  for  mit  Værk,  men  en  rettroende 
gik  hellere  en  lang  Omvej,  end  han  udsatte  sig  for  at  faa  et  Glimt 
af  det  at  se  eller,  endnu  nødigere,  blive  set  paa  af  mig.  Naar  en 
Dreng  kom  uforvarende  imod  mig,  fejlede  det  ikke,  at  han,  idet 
det  gik  op  for  ham,  hvad  jeg  foretog  mig,  flygtede  i  modsat  Ret- 
ning saa  hurtigt,  hans  Ben  kunde  bære  ham,  og  det  var  Ben,  der 
kunde  bevæge  sig  trods  nogen. 

Slet  saa  skrækindjagende  havde  jeg  ikke  ønsket  at  være, 
men  Maurerne  ville  i  denne  som  i  mange  andre  Retninger  ikke 
vide  af  nogen  gylden  Middelvej  at  sige.  Derfor  maatte  jeg  give 
Afkald  paa  Udsigten  til  at  faa  den  Staffage  paa  mine  Billeder,  som 
jeg  ønskede.  Jeg  kunde  have  lejet  Jødebeboere  nok,  men  til  Trods 
for  al  den  Sympati,  jeg  føler  for  det  Folk,  har  jeg  aldrig  kunnet 
faa  det  til  at  passe  ind  i  noget  Landskab.  Det  er  lige  saa  fremmed 
der  som  her  og  kan  intet  Sted  gjøre  Indtryk  af  at  høre  med  til 
Jorclbunden. 

De  Vanskeligheder,  der  fandtes  i  den  Retning,  æggede  mig 
til  netop  at  ville  male  en  Maurer.  Jeg  gav  derfor  en  Dragoman 
paa  Hotellet  Ordre  til  at  skaffe  mig  en  Model  ind  i  Hotellets  Have. 
Den  Maskeradefigur,  han  bragte  mig,  maatte  jeg  dog  straks  kassere. 
Model  og  Dragoman  søgte  begge  at  overtyde  mig  om,  at  saa 
længe  Dragten  var  ægte,  kunde  det  være  ligegyldigt,  om  Personen 
var  Muselman  eller  Jøde,  men  jeg  forlangte  en  Maurer,  da  hverken 
Jøde  eller  Kristen  kunde  bære  Dragten  paa  tilfredsstillende,  naturlig 
Maade.  Først  blev  der  gjort  mange  Ophævelser,  og  det  umulige 
i  mit  Forlangende  blev  forestillet  mig;  men  omsider  blev  der  dog 
smuglet  en,  af  Kiefrøgning  stærkt  medtaget.  Fyr  ind  i  Haven. 

Over  viden  Strand  12 

I  sin  Frygt  for,  at  det  skulde  blive  bekjendt,  at  han  havde 
indladt  sig  paa  et  Foretagende  af  en  saa  syndig  Natur,  iik  Modellen 
Dragoman  og  Opvartere  til  at  afgive  Tavshedsløfte,  før  han  stillede 
sig  hen  for  mig: 

Da  jeg  havde  betalt  ham,  fordrede  han  at  se  sit  Billede.  Hvad 
det  var,  der  stødte  ham  deri,  om  han  fandt  Ligheden  for  god  eller 
for  slet,  fik  jeg  ikke  Rede  for.  Han  blev  i  høj  Grad  fortørnet  og 
udgød  sig  i  en  Ordstrøm,  hvis  Mening  jeg  ikke  fattede  eller  brød 
mig  om  at  forstaa  den  første  Begyndelse  af.  Havde  et  ondt  Øje 
kunnet  gjøre  Indgreb  i  mit  Velvære,  saa  maatte  det,  han  sendte 
mig  til  Afsked,  have  bragt  mig  en  Del  Fortræd. 

I  Ulejlighed  kom  jeg,  men  hvis  denne  ikke  var  foraarsaget  af 
hans  Mund,  hvorom  jeg  havde  Mistanke,  med  hans  Øje  havde  den 
intet  at  gjøre.  Dagen  efter  havde  jeg  lejret  mig  i  Skyggen  af 
Havnefortets  Mur,  plantet  mit  Staffeli  og  givet  mig  i  Lag  med  at 
male  den  prægtige  Plads  omkring  mig.  Jeg  var  snart  saa  fordybet 
i  mit  Arbejde,  at  jeg  hverken  ænsede  Ungdommen  omkring  mig 
eller  de  Folk,  der  havde  samlet  sig  i  Kanonportene  over  mit  Hoved. 
Jeg- blev  vækket  ved,  at  noget  traf  min  Skulder,  og  opdagede,  at 
jeg  var  bleven  spyttet  paa.  Foruden  at  dette  opvækker  vor  Mod- 
bydelighed og  kan  være  sundhedsfarligt,  betragtes  sligt  jo  som  i 
høj  Grad  krænkende  for  vor  Værdighed.  Her  kunde  være  Mis- 
tanke om,  at  det  kun  skulde  udtrykke  personlig  Uvillie,  men 
Muligheden  for,  at  det  var  en  maurisk  Forhaanelse  mod  europæisk 
Aandsliv,  var  ikke  udelukket. 

Jeg  opfattede  det,  der  var  sket,  som  en  Udæskning  af  den 
sidst  omtalte  Art.  Uden  at  afvente  yderligere  Krigserklæring  greb 
jeg  øjeblikkelig  Offensiven  med  det  Mod,  som  Bevidstheden  om 
at  være  Repræsentant  for  det  19.  Aarhundredes  Kultur,  indgav  mig, 
og  i  fuld  Forstaaelse  af,  at  det  var  en  Krænkelse  af  Civilisationens 
og  ikke  min  personlige  Ære,  der  maatte  hævnes. 

Nu  havde  jeg  en  Gang  for  lange  Tider  siden,  da  jeg  skulde 
ud  at  rejse,  kjøbt  en  Revolver.  Hvorfor  jeg  skulde  rejse  med  en 
saadan,  var  et  Spørgsmaal,  som  jeg  aldrig  havde  prøvet  paa  at 
klare.  Jeg  havde  paa  det  Omraade  slaaet  mig  til  Taals  med  en 
ubestemt  Fornemmelse  af,  at  saadan  gjorde  alle,  at  Revolver  hørte 
med  til  fuld  Ekvipering  ligesom  Plæd,  men  jeg  havde  mindst  af 
alt  tænkt   mig  Muligheden   af  nogen  Sinde   at  komme  i  en  Situa- 

tion,  hvor  jeg  fik  Brug  for  Skydevaaben  til  andet  end  Jagt.  Denne 
Revolver  havde  længe  havt  3in  faste  Plads  i  min  Kuffert;  men  siden 
jeg  i  den  senere  Tid  havde  hørt  saa  megen  Tale  om  den  Respekt, 
Spaniere  og  Maurere  føle  ved  Synet  af  smaa  Skydere  i  Modsætning 
til  deres  egne  Knive,  havde  den  ofte  fundet  Vej  til  min  Lomme, 
en  enkelt  Gang  med  et  Par  mer  end  tvivlsomme  Patroner  i,  men 
som  oftest  i  en  lige  saa  uskadelig  Tilstand  som  det  Lommeklæde, 
den  delte  Lejlighed  med. 

Jeg  gjorde  et  Greb  og  halede  den  frem  til  Angrebsstilling, 
fandt  i  Hast  en  halv  Snes  af  de  Kraftudtryk,  som  vort  Sprog  er 
saa  rigt  paa,  og  slyngede  dem  med  Velklang  mod  Fjenden.  Virk- 
ningen var  saa  forbavsende,  at  den  standsede  Strømmen  af  min 
Veltalenhed.  Hele  Besætningen  havde  taget  Flugten,  og  der  var 
ikke  blevet  et  Hoved  tilbage  at  sigte  paa  eller  et  Øre  at  lade  vort 
Sprog  klinge  for.  Jeg  havde  virkelig  med  en  tom  Pistol  jaget  den 
ganske  Armé  ud  af  Maurernes  sidste  Fæstning.  Nu  gjaldt  det  kun 
at  forfølge  Sejren  og  tilintetgjøre  den  flygtende  Fjende. 

Affæren  faldt  i  de  unge  Jøders  Smag.  De  kappedes  om  at 
yde  mig  deres  moralske  Støtte.  Alle  hjalp  med  til  at  pakke  mine 
Sager,  og  alle  vilde  vise  mig,  hvor  den  danske  Konsul  boede,  for 
at  jeg  kunde  faa  hans  Hjælp  til  at  klapse  dette  Araberpak  rig- 
tigt af 

Den  britiske  Minister,  Sir  Drummund  Hayes,  var  tillige  dansk 
Konsul.  Jeg  fandt  hans  Kontor,  men  han  var  selv  fraværende. 
Min  Klage  blev  opsat,  og  eskorteret  af  en  Fuldmægtig  fra  Konsu- 
latet og  Tolk  bankede  jeg  paa  hos  Byens  øverste  civile,  militære 
og  gejstlige  Myndighed.  Hver  Fedtklump  paa  denne  værdige 
Mand,  lige  fra  hans  bare  Ben  med  Tøflerne,  til  Turbanen  paa  hans 
Hoved,  kom  til  at  skjælve  af  Sindsbevægelse,  da  jeg  fremsatte  min 
Klage  og  fordrede  den  skyldige  afstraffet  og  Sikkerhed  for,  at  jeg 
for  Fremtiden  kunde  færdes  i  Fred. 

Vel  studsede  han  ved  at  høre,  at  jeg  var  Maler,  men  en  Be- 
sværing, der  gik  gjennem  Repræsentanten  for  det  britiske  Rige, 
blev  derved  ikke  mindre  alvorlig.  Uden  samme  Ministers  Velvillie 
havde  Frankrig  eller  Spanien  maaske  forlængst  udslettet  Marokko 
af  de  selvstændige  Staters  Tal.  Skulde  nu  dette  Tilfælde  bevirke 
et  Omslag  i  Følelser,  kunde  det  hænde,  at  en  Spytklat  udviklede 
sig  til  en  Verdensbegivenhed,  hvis  Følger  vare  uoverskuelige.    Der- 

til    maatte    det   ikke  komme.    Jeg  skulde  faa  Oprejsning,    om  det 
saa  skulde  koste  nogle  Maurerhoveder. 

Med  Sheriffen  og  Felge  vare  vi  blevne  til  en  hel  Procession, 
der  skred  højtidelig  frem  til  Fortet,  ledsaget  af  en  Klynge,  der 
med  hvert  Øjeblik  voksede.  En  lille  Dørvogter  med  rindende  Øjne 
sad  paa  et  Straataeppe  og  klimprede  paa  et  langhalset  Strenge- 
Instrument,  der  frembragte  nogle  overordentlig  svage  Mislyde.  Under 


det  Forhør,  han  blev  underkastet,  kom  han  i  hulkende  Graad.  Han 
vidste  ikke,  hvem  der  havde  været  i  Fortet.  Der  kom  saa  mange, 
der  ingen  Ting  havde  at  gjøre  der,  og  de  gik  igen.  Han  var  for 
et  Par  Minuter  siden  vaagnet  af  en  Slummer,  og  da  han  saa  sig 
om,  gik  der  netop  nogle  Mænd  ud. 

Jeg  blev  adspurgt,  om  jeg  ønskede  Hævn.  Den  skyldige  vilde 
det  være  umuligt  at  finde,  men  der  var  den  Udvej  at  arrestere  et 
Par  Mænd  paa  Gaden  og  tildele  dem  hvilken  Straf,  jeg  begjærede. 

Marokko    havde    overgivet    sig    paa   Naade    og    Unaade.      Nu 

hvilede  hele  Ansvaret  for  tilfredsstillende  Fredsbetingelser  paa 
niig>  o&  uden  Betænkning  forlangte  jeg:  §  I,  en  mundtlig  Und- 
skyldning af  Sheriffen  for  den  mig  tilføjede  Fornærmelse,  og  §  II, 
samme  Øvrigheds  Løfte  om,  at  jeg  ikke  oftere  vilde  blive  for- 
ulempet i  Tanger.  Begge  Forlangender  bleve  uden  Tøven  opfyldte, 
og  det  blev  tilføjet,  at  dersom  nogen  skulde  vove  at  insultere  mig 
paa  nogen  Maade,  havde  jeg  Ret  til  at  benytte  mine  Vaaben. 

Vant  som  Sheriffen  var  til  at  udøve  Retfærdighed  og  diktere 
Straffe  i  Form  af  en  afhugget  Haand,  et  udstukket  Øje  o.  1.,  havde 
hans  Stemme  en  mægtig  Klang,  da  han  til  Slutning  udtålte  sig  for 
Dørvogteren  og  stillede  ham  Bastonade  i  Udsigt,  saafremt  han 
oftere  indlod  uvedkommende  paa  Fortet. 

Siden  de  europæiske  Magter,  paa  Grund  af  visse,  velbekjendte, 
sørøverske  Tendenser  hos  Maurerne,  i  Forening  ødelagde  Marokkos 
Skibe  og  forbød  det  i  en  Aarrække  at  bygge  nye,  selv  de  mindste 
Baade,  har  dets  Søfart  været  død.  Forbuddets  Frist  udløb  for 
adskillige  Aar  siden,  men  da  manglede  Landet  baade  Kapital  og 
Erfaring.  Ingen  i  den  nye  Generation  kjendte  til  Søfart,  og  der 
gaves  den  ingen  Lejlighed  til  at  lære.  Saaledes  gik  det  til,  at  den 
Nation  fra  at  være  af  de  dristigste  og  dygtigste  Navigatører  i  en 
Menneskealder  blev  reduceret  til  den  eneste,  der  ikke  ejer  saa 
meget  som  en  Jolle,  og  hvis  Skibsfart  udelukkende  bliver  besørget 
af  fremmede. 

Jeg  var  kommen  til  det  Punkt,  at  jeg  følte  mig  tilstrækkelig 
fyldt  med  Indtryk  for  denne  Gang.  Hvad  jeg  havde  indtaget,  havde 
været  meget  uensartet,  noget  stod  hist  andet  her  uden  at  være 
kommet  i  den  rette  Forbindelse  med  det  øvrige,  og  jeg  frygtede, 
at  med  større  Tilførsel  var  der  Fare  for  en  Uorden,  hvorved  baade 
godt  og  ligegyldigt  blev  tabt,  før  der  kunde  bringes  Harmoni  til 
Stede.  Jeg  pakkede  Malerkassen  ind  og  besluttede  at  tage  til 
Paris,  hvorhen  mine  Venner  alt  vare  komne. 

Der  gik  en  spansk  Damper  fra  Algeseiras  til  Marseille.  Ud- 
sigten til  for  en  Gangs  Skyld  at  give  mig  Hvilen  i  Vold,  medens  jeg 
anløb  By  efter  By  med  een,  højst  to  Dages  Ophold  paa  hvert 
Sted,  tiltalte  mig,  omendskjønt  jeg  paa  Forhaand  var  paa  det  rene 
med,  at  det  vilde  blive  en  alt  for  hurtig  Bladen  om  i  en  Billedbog. 
Af  de  Indtiyk.  jeg  fik  af  de  spanske  Søfolk,  af  Tonen  om  Bord  og 
af  mine  spanske  medrejsende,  er  der  bevaret  lutter  Minder  om  elsk- 

værdig  Forekommenhed  og  Ridderlighed.  Det  var  i  det  hele  taget 
alle  den  spanske  Nationalkarakters  gode  Sider,  der  kom  til  Syne 
paa  Rejsen  og  fik  mig  til  at  tilstaa,  at  jeg  ikke  kunde  tænke  mig 
bedre  Rejsekammerater. 

I  Malaga  lagde  vi  til  ved  Havnemolen  mellem  lossende  og 
ladende  Fartøjer.  Byen  gjorde  paa  mig  Indtryk  af  en  livlig  Handels- 
stad,  af  et  moderne  internationalt  Udseende,  og  den  kunde,  hvad 
dens'Ejendommeligheder  angik,  lige  saa  vel  have  været  amerikansk 
som  spansk,  de  store  Kirker  maaske  undtagne.  For  et  Aår  siden 
havde  Sydspanien  været  hjemsøgt  af  en  Anarkist-Opstand,  og  de 
røde  havde  havt  Magten  i  Malaga  i  nogle  Dage.  Det  var  et  Oprør 
af  de  lavere  Lag  i  Samfundet,  men  selv  disse  havde  udvist  en 
Ridderlighed,  som  ikke  let  kunde  tænkes  hos  tilsvarende  Lag  i 
nordeuropæiske  Lande  under  lignende  Forhold.  Min  Hjemmels- 
mand, en  derboende,  dansk  Kjøbmand,  var  upartisk.  De  rødes 
Herredømme  havde  ikke  været  nogen  Rædselsregjering.  Der  fandt 
intet  Indgreb  i  Ejendomsretten  Sted  og  ingen  Voldshandlinger, 
undtagen  mod  deres  Dødsfjender,  Præsterne.  Nogle  Kirker  vare 
blevne  ødelagte  og  fire  Præster  henrettede.  Nu,  efter  at  Regjerings- 
tropperne  havde  henrettet  Hundreder  af  Anarkister,  var  man  i  Færd 
med  at  oprejse  et  prægtigt  Monument  for  de  fire  Martyrer. 

I  Almeria  kunde  man  være  i  Tvivl,  om  man  befandt  sig  i 
Spanien  eller  Afrika.  En  saa  stor  Modsætning  mellem  et  Par 
Nabobyer  havde  jeg  ikke  ventet  at  finde.  Malaga  med  sin  Børs, 
sine  Kajmure,  brede,  lige  Gader,  var  helt  igjennem  en  Stad,  der 
opfyldte  alle  de  Fordringer,  som  det  nittende  Aarhundrede  har 
stillet.  Almeria  er  derimod  en  Levning  fra  Maurerne,  en  Stad, 
der  fik  den  papistiske  Tro  paatvungen  af  Ferdinand  den  katolske,  og 
hvor  ikke  en  eneste  af  de  senere  Tiders  mange  Ideer  har  faaet 
Indpas.  Fra  Byens  Befæstninger  til  den  mindste  Hytte,  begge  Dele 
inklusive,  var  alt  af  utvivlsom  maurisk  Oprindelse.  I  selve  Folke- 
dragten var  Snittet  bevaret,  og  man  fortalte  mig,  at  baade  maurisk 
og  gammel  romersk  Skillemønt  cirkulerede  endnu  i  Byen  og  paa 
Landet.  Kupler  hævede  sig  over  Husene,  alene  Fraværelsen  af 
Minareter  viste,  at  Nymaanens  Herredømme  var  forbi.  Det  var 
midt  i  August  og  den  tørreste  Tid  i  dette  tørre  Bjærgland.  Jeg 
vovede  mig  paa  en  Udflugt  i  en  Egn,  som  jeg  kunde  have  anset 
or  ubeboet,    om  det  ikke  havde  været  for  de  allestedsnærværende 

Kaktushegn.  Støvskyer  drev  mig  snart  tilbage,  hvor  jeg  fandt. 
Hvile  under  Damperens  Solsejl,  og  da  Skibet  et  Par  Timer  senere 
gik  til  Søs,  blev  jeg  forfrisket  af  Brisen,  som  en  Busk  af  en  Regn- 
byge. 

Gjennem  et  snævert  Stræde  mellem  høje,  nøgne  Fjældé  med 
bratte  Sider,  løb  vi  ind  i  Cartagenas  Havn.  Var  Indsejlingen  impo- 
nerende, saa  var  Byens  Beliggenhed  det  ikke  mindre.  Ethvert,  af 
de  høje  Punkter,  der  omgav  den  og  Bugten,  var  kronet  af  Forter.; 
Op  ad  Sletten  bag  Byen  hævede  der  sig  to  stejle,  smaa  Bjærge,  der 
saa  ud,  som  de,  sammen  med  Fæstningerne  paa  deres  Top,,  yare 
opførte  ved  Kunst  for  at  skjærme  Byen.  De  gamle  Cartagenere 
vidste  nok,  hvad  de  gjorde,  da  de  valgte  dette  Sted  til  Handels- 
plads. Frodig  grøn  stod  Dalen  mod  de  golde  Fjælde,  hvor  Blyets 
Farve  stak  igjennem  alle  Vegne. 

Som  de  Læsere,  der  fulgte  Begivenhederne  i  Spanien  i  Begyn- 
delsen af  Halvfjerdserne,  vil  mindes,  var  dér  den  Gang  tre  Partier- 
under  Gevær  mod  hverandre.  Royalisterne  i  Midten,  Republikanerne 
elier  de  røde  i  Syden  og  Carlisterne  eller  de  ultraklerikale  i  Nor-, 
den.  Republikanerne  vare  i  Besiddelse  af  Flaaden,  og  Cartagena 
var  deres  Flaadestation.  Der  holdt  de  længst  ud  og  gjorde  kraftig 
Modstand  mod  de  angribende  Royalister,  men  efter  længere  Tids: 
Bombardement  maatte  Byen  overgive  sig.  Flaaden  derimod  blev 
boEet  i  Sænk  af  de  røde,  og  de  store  Panserskibe  laa  endnu  paa 
Bunden  med'  Mastetoppen  ud  af  Vandet,  da  jeg  var  der.  En 
Trediedel  at  Byen  var  nedskudt,  men  man  var  i  Færd  med  at 
gjenopføre  den.  Bl.  a.  var  Amfiteatret  til  Tyrekampe  gaaet  i  Løbet, 
Et  saadant  kan  ing^n  spansk  By  undvære,  og  derfor  var  der  et. 
nyt  under  Arbejde,    der   sagdes  at  ville  blive  det  største  i  Landet. 

Med  Kap  Palos  forlod  vi  det  egentlige  Sydspanien  og  gik  rask 
Nord  paa.  Efter  et  kort  Besøg  i  Alicante  gik  vi  videre,  stadig  m^4 
den  høje  Kyst  i  Sigte,  indtil  vi  nærmede  os  Guadalaviar-Flodens 
Sletter.  Vi  løb  ind  i  Valencias  Havn.  Balen  Cia,  som  den  under 
Tiden  skrives,  eller  Valencia  del  Cid,  ligger  en  Mils  Vej  inde 
i  Landet.  Især  Kjøreturen  derhen  tiltalte  mig  i  høj  Grad.  I  en 
Omnibus  af  et  eget  middelalderligt  Snit,  blandt  medkjørende  i 
gammeldags  Dragter,  rumlede  jeg  hen  ad  en  Landevej,  hvor  alt, 
hvad  jeg  saa  omkring  mig,  tydede  paa  Frodighed  og  Velstand. 
Det  var  den  første,  egentlige  Slette,   jeg  havde  set  i  lang  Tid,  og 

Scenerne  mindede  om  hollandske  Billeder,  hvor  det  fede  Kvæg  stod 
søvnigt  i  det  høje  Græs. 

Ved  et  landligt  Værtshus,  omringet  af  høje  Træer,  gjorde  vi 
Holdt.  Der  holdt  tunge  Fragtvogne.  Rejsende  vare  bænkede  i 
det  frie  eller  i  den  store  Skjænkestue  med  Ildstedet.  De  nød  Vinen 
af  høje  Kander  og  skjæmtede  med  Opvartningspigerne.  Helt  igen- 
nem var  det  Tenierske  Motiver,  selv  det  høje  Straatag  var  der,  og 
man  manglede  kun  Storkereden  paa  Gavlen  mod  Gaden. 

En  bred,  malerisk  Bro  førte  over  Floden,  og  Staden  laa  lige 
for  os.  Arkitektur,  Sprog  og  Dragt  var  meget  forskjellig  fra,  hvad 
jeg  havde  set  og  hørt  i  Sydspanien,  selv  den  Skillemønt,  der  be- 
nyttedes hist,  nægtede  man  at  modtage  her.  For  begge  Egnes 
Vedkommende  var  det  forlængst  inddragne  Møntsorter,  der  cirku- 
lerede, nogle  vare  endda  rene  Antikviteter,  og  de  forskjellige  Stør- 
relser, der  regnedes  i,  og  som  vedbleve  at  være  mig  ubegribelige, 
havde  maaske  ikke  eksisteret  som  præget  Mønt  i  de  sidste  to  Aar- 
hundreder.  De  nye  Penge  med  Pesetas  og  Centimos  forstod  ikke 
et  Menneske  uden  for  Posthus,  Frimærke-  og  Tobaksudsalgene,  og 
selv  der  maatte  Folk  gjerne  regne  længe,  før  de  fandt  Facit.  Jeg 
levede  i  noget,  der  kunde  ligne  mellemeuropæisk  Middelalder-Stem- 
ning den  Dag,  nød  Luften,  Blomsterduften  og  kjørte  velfornøjet  til 
Havnen  om  Aftenen. 

Dækket  var  fuldt  af  udskrevet  Mandskab,  da  jeg  kom  om 
Bord.  Nogle  af  dem  vare  næppe  over  sytten  Aar.  Deres  Bagage 
og  Sind  var  lige  let,  og  Klædningen  bestod  kun  af  det  allernød- 
vendigste for  at  skjule  Legemets  Nøgenhed.  Om  Natten  fik  vi 
Storm  og  Regn,  men  den  Omstændighed,  at  de  vare  uden  Skjærm 
mod  Vejret  anfægtede  dem  ikke,  ja  end  ikke  Søsygen  kunde  faa 
Bugt  med  deres  Munterhed.  En  ung  Spilopmager,  der  aldrig  blev 
træt,  tiltrak  sig  især  Passagerernes  Opmærksomhed  og  fik  en  med- 
rejsende til  at  udbryde: 

»Han  er  Spanier  helt  igennem.  Altid  fattig,  men  glad  og 
overgiven  under  alle  Tildragelser  og  med  et  Mod  og  Humør,  der 
aldrig  svigter,  c 

Ogsaa  Barcelona  laa  et  Stykke  fra  Havnen,  men  dog  ikke  saa 
langt  som  Valencia.  Handel  og  Fabriksvirksomhed  prægede  hver 
Del,  og  Sproget  havde  en  meget  forskjellig  Klang  fra  det  castil- 
lianske.    En  ny  og  en  gammel  Bydel  stod  som  Fortid  mod  Nutid. 


BARCELONA  t85 

Medens  den  nye  pralede  med  meget  brede  Boulevarder  og  meget 
store  Kafeer,  havde  den  gamle  snævre  Gader,  hvor  jeg  altid  løb 
vild,  og  et  broget,  interessant  Folkeliv. 

En  Mand  foredrog  en  meget  sørgelig  Vise  om  Soldater,  der 
gik  i  Kampen  mod  Cariisterne,  bleve  tagne  til  Fange  og  nedskudte. 
Paa  et  stort  Lærred  bag  ham,  som  han  henviste  til,  medens  Sangen 
skred  frem,  vare  de  forskjellige,  gruopvækkende  Episoder  afbildede, 
Ogsaa  her  var  Blodsudgydelse  det  fængslende  Motiv.  En  blind 
Mand  sad  paa  Fortovet  med  Fødderne  i  Rendestenen  og  behand- 
lede en  Guitar  paa  en  sjælden  virtuosmæssig  Maade. 

Et  andet  Sted  kom  jeg  forbi  en  Fjællebod,  hvor  jeg  blev  op- 
mærksom paa  en  Plakat,  der  tilkjendegav,  at  Kunstneren  var 
belønnet  med  Guldmedaille  fra  det  kongelige  Akademi  for  de 
skjønne  Kunster  i  Kjøbenhavn.  Det  lod  til  at  være  et  Vokskabinet. 
Til  saadant  kan  en  Guldmedaille  altsaa  ogsaa  føre.  Jeg  gik  dog 
ikke  indenfor. 

Her  i  den  demokratiske  By  var  man  kongetro.  De  nordlige 
Provinser  vare  endnu  i  Carlistemes  Magt,  og  Krigen  rasede  ikke 
langt  borte.  Dersom  jeg  maa  tro,  hvad  der  blev  fortalt  paa  Stedet, 
gjorde  Don  Carlos  Tilhængere  virkelig  ingen  Fanger,  men  myrdede 
alle,  der  faldt  i  deres  Hænder.  Intet  Under,  at  Forbitrelsen  mod 
dem  var  stor. 

I  to  Dage  besaa  jeg  Kirker,  Boulevarder,  Folkeliv  og  en  over- 
ordentlig smuk  Park  og  var  efter  den  Tid  ret  tilfreds  med  at  skulle 
sejle  videre.  Endnu  havde  vi  efter  Rejseplanen  Byen  Rosas,  nær 
den  franske  Grænse,  at  besøge.  Der  var  dog  Uvished  om,  i  hvis 
Magt  Byen  var;  thi  de  to  Hære  stod  der  i  Nærheden,  og  kun  hvis 
Roj^isteme  holdt  den,  blev  det  anset  for  raadeligt  at  anløbe  den. 
Da  vi  vare  i  Rosebugten,  kom  der  et  Fartøj  til  Borde  med  Under- 
retning om,  at  alt  var  vel,  og  vi  løb  da  ind  og  lod  Ankeret  falde 
ud  for  den  lille  By  med  carlistiske  Sympatier. 

Vort  Ophold  varede  kun  nogle  Timer,  saa  bød  jeg  Farvel  til 
Spanien  for  denne  Gang.  I  Marseille  tog  jeg  Afsked  med  det  blaa, 
solbeskinnede  Middelhav  og  de  røde  Klippekyster.  Notre  dame 
de  la  garde  faldt  mig  i  Øjnene.  For  øvrigt  saa  jeg  kun  Vieux 
Port,  hvor  vi  landede,  og  et  Par  brede  Gader,  kom  i  Tanker  om 
Greven  af  Monte  Christo  og  skyndte  mig  videre  mod  Nord. 

Det  er  utilfredsstillende  at  se  ud  ad  et  Kupévindue.     Der  er 

alt  for  meget,  Gjenstandene  gjøre  et  for  lille  Indtryk  og  forsvinde 
for  hurtigt.  Derfor  ser  man  i  Virkelighed  intet  uden  nogle  flydende 
Farvetoner.  Der  viste  sig  et  Glimt  af  en  Flod  eller  to,  fortørrede 
Bakker  og  en  Høj  med  Bygningsdele  paa.  Saa  kom  Mørket.  Jeg 
har  intet  Begreb  om,  hvad  det  Sted  hed,  hvor  vi  gjorde  Holdt  for 
at  indtage  den  Dinér,  som  vi  bleve  narrede  for  i  Marseille,  og  saa 
rullede  vi  videre. 

Jeg  forsøgte  at  sove,  men  vaagnede  efter  en  Timestid  med 
Kuldefornemmelser.  Da  Lyset  kom  tilbage,  var  Landskabets  alminde- 
lige Karakter  forandret.  De  gule,  tørre  Toner,  som  jeg  var  bleven 
saa  vant  til,  at  de  forekom  mig  naturlige,  havde  veget  Pladsen  for 
Nordens  mørke  Muld  og  saftiggrønne  Planter.  Agre  med  Kartofler, 
levende  Hegn  og  vel  vandede  Græsgange  mindede  mig,  sammen 
med  den  forandrede  Temperatur,  om  mit  Barndomshjem.  Skjønt 
det  var  i  den  sidste  Halvdel  af  August,  frøs  jeg  for  første  Gang  i 
flre  Maaneder,  som  man  i  Danmark  kan  fryse  paa  en  Majmorgen. 
Klokken  blev  otte,  og  kort  derpaa  rullede  vi  ind  paa  Paris's  Syd- 
banegaard. 

Den  Følelse,  der  paakommer  os,  første  Gang  vi  sætte  Foden  i 
Paris,  er  lokal  for  Stedet.  Intet  andet  Sted  fornemme  vi  en  lig- 
nende. Det  er  en  Henrykkelse,  der  ligger  i  selve  den  Luft,  vi 
indaande.  Det  stærkt  pulserende  Liv  drager  os  med,  og  gavmild 
skjænker  det  os  Part  i  alle  dé  Herligheder,  det  har  frembragt  om- 
kring os,  saa  selv  den  fattigste  føler  sig  rig.  Fornemmelsen  vil 
holde  sig,  saa  længe  man  er  paa  Stedet,  om  just  ikke  med  den 
første  Styrke,  og  den  vil  gjentage.  sig  for  hver  Gang,  vi  komme 
igjen. 

Mine  Venner  modtog  mig  og  førte  mig  hen  paa  Boulevard  St. 
Michel,  tværs  for  Luxembourg-Haven,  hvor  de  alt  havde  havt  Bolig 
siden  Maj.  Jeg  mærkede  snart,  at  den  Henrykkelse  over  Paris,  der 
saa  ofte  havde  varmet  dem  i  New  York,  var  sunken  et  Par  Grader. 
Vel  delte  de  min  Begejstring  for  Stedet,  men  til  Trods  for,  at  denne 
som  Nordbo  aldrig  havde  havt  et  stærkt  demonstrativt  Ydre,  var 
den  nu  mere  fremtrædende  end  deres.  Snart  tilstod  de  ogsaa,  at 
de  følte  sig  skuffede.  Paris  var  ikke,  hvad  den  havde  været,  og 
saa  man  rigtig  til,  var  New  York  slet  ikke  saa  fejl. 

Gjennem  dem  kunde  jeg  kjende  mig  selv  og  andre  af  mitBe- 

kjendtskab,  der  ligesom  jeg  havde  levet  langt  og  længe  fra  deres 
Hjemland.  Efterhaanden  som  Aarene  svandt,  traadte  Minderne  om 
Fortiden  stærkere  frem;  de  ble  ve  os  en  Helligdom,  som  vi  levede 
med  og  i,  som  hængte  sig  ind  i  hver  Fold  af  vor  Tanke  og  præ- 
gede os  helt  igjennem.  Længsler,  der  en  Stund  havde  sovet, 
vaagnede  og  bleve  efterhaanden  saa  stærke,  at  de  overmandede 
os  og  drev  os  tilbage  til  de  Steder,  som  vi  den  Gang  forlod  af 
fri  Villie  og  uden  synderlig  Smerte  over  Adskillelsen,  de  Steder, 
som  det  nu  var  vort  højeste  Ønske  at  gjenforenes  med.  Det  første 
Gjensyn  rørte  os  til  Taarer:  da  de  vare  tørrede,  stod  vi  Ansigt  til 
Ansigt  med  en  Virkelighed,  hvor  vi  bleve  modtagne  med  en  Kulde, 
der  forekom  os  isnende,  fordi  vi  selv  følte  Kjærlighed  og  havde 
ventet  Gjengjæld. 

De  Mennesker,  vi  traf,  lod  os  tydeligt  nok  forstaa,  at  de  ansaa 
os  for  fremmede,  der  ingen  Ret  havde  paa  Stedet  og  hellere  maatte 
forsvinde  straks  end  gjøre  Forsøg  paa  at  bjærge  os  en  Plads  blandt 
Landets  Børn.  Netop  det  Sted,  som  vort  Hjerte  havde  hængt 
mest  ved,  og  som  det  havde  været  vor  kjæreste  Tanke  at  sysle 
med,  var  blevet  os  fremmed,  ja  endda  fjendtlig.  Saa  begyndte  vi 
at  mærke,  at  Tiden  hverken  havde  staaet  stille  for  os  eller  for 
dem,  vi  havde  været  skilte  fra. 

Ethvert  Hjerte  har  efter  sin  Natur  slaaet  dybere  eller  lettere 
Rødder  i  den  Nation,  det  har  levet  iblandt,  og  disse  Rødder  lade 
sig  ikke  brat  overrive.  Faa  de  ingen  videre  Næring,  kan  Tiden 
lade  dem  visne,  og  i  bedste  Tilfælde  fæstes  Hjertet  da  atter  til 
Moderlandet,  hvor  det  i  alle  Tilfælde  og  under  alle  Omstændigheder 
har  beholdt  sit  dybeste  Skud.  Maaske  gives  der  menneskelige 
Individer,  hvis  Natur  det  er,  ligesom  visse  Plantearter,  at  kunne 
flyde  omkring  uden  faste  Rødder,  og  som  befinde  sig  vel  derved; 
jeg  har  aldrig  stødt  paa  nogen  af  dem.  Mange  Gange  har  jeg 
hørt  det  Mundheld,  »hvor  det  gaar  mig  godt,  er  mit  Fødelande, 
men  det  har  altid  havt  en  falsk  Klang  og  taget  sig  ud  som  Galgen- 
humor i  Munden  paa  den,  der  udtalte  det. 

De  fleste  af  de  Mennesker,  jeg  har  kjendt,  hvem  Længsel  efter 
det  oprindelige  Hjem  drog  tilbage  efter  lang  Fraværelse,  forlod  det 
efter  et  kort  Besøg,  andre  fortsatte  Tilværelsen  som  halve  Særlinge, 
medens  enkelte  efter  nogen  Tids  Forløb  følte  sig  ret  tilfredse  i  deres 

Hjemstavn,  uden  at  de  dog  nogen  Sinde  bleve  fuldt  ud  assimilerede 
med  Omgivelserne. 

Familien  Ledion  dannede  ingen  Undtagelse.  Den  blev  mere 
og  mere  utilfreds  med  Paris  og  flyttede  henimod  Vinteren  paa 
Landet,  men  som  jeg  havde  forudset,  fandt  den  sig  endnu  mindre 
tilfreds  der  og  viskede,  da  Foraaret  kom,  det  franske  Støv  af  sine 
Fødder  og  drog  atter  over  Atlanterhavet. 


aa  aet  L.eiitrum,  hvortil  min 
Tanke  først  søger.  Det  var  et  simpelt  Rum  med  Ovenlys,  uden 
Entré  eller  Forstue,  beliggende  i  en  Baggaard.  I  et  indmuret  Skab 
fandt  jeg  nogle  smaa  Arbejder  i  brændt  Ler,  og  udenfor  i  Gaarden 
stod  en  kvindelig  Figur  i  Gips.  Disse  Sager  vare  Efterladenskabet 
af  den  sidste  Lejer.  De  fortalte  en  sørgelig  Kunstnerhistorie,  som 
jeg  snart  fik  at  mærke  ikke  herte  til  de  sjældne  i  Paris.  Manden 
havde  slidt  og  arbejdet  sig  igjennem  Akademiets  Skoler,  været 
Elev  hos  en  af  de  store  Mestere  og  havde  naaet  saa  vidt,  at  han 
havde  gort  den  første  Begyndelse  til  en  selvstændig  Kunstner- 
vandring. Netop  paa  det  Tidspunkt  udtørredes  de  Kilder,  hvorfra 
han  hidtil  havde  hentet  det  nødvendige  til  Livets  Ophold.  Haabet 
om,  at  der  vilde  vælde  en  ny  Kilde  frem  af  hans  udstillede  Ar- 
bejde, lod  ham  trodse  Savn,  indtil  Udstillingen  lukkedes,  og  Ar- 
bejderne Ijemedes.  Det  var  ikke  lykkedes  hans  kvindelige  Figur 
at  vække  Opsigt  blandt  alt  det  andet,  og  dermed  var  hans  Kunstner- 
bane   sluttet.    Jeg   saa  ham   engang   og  blev  smertelig  berørt  ved 

Synet  af  det  vandrende  Billede  paa  Haabløshed,  knækket  Mod  og 
dermed  følgende  Elendighed. 

Dette  var  mit  første  Indblik  i  parisiske  Kunstnertilstande.  Det 
blev  hurtigt  fulgt  af  andre,  der  dog  vare  af  en  mindre  tragisk 
Natur.  Individer,  der  vare  mere  eller  mindre  tydeligt  stemplede 
med  et  Mærke,  der  betegnede  dem  som  Kunstner- Vraggods,  gjorde 
mig  deres  Opvartning,  til  min  Forundring.  Alle  forsøgte  at  vække 
min  Interesse  for  deres  Person  og  Frembringelser  i  Haab  om,  at 
nogle  af  de  Penge,  de  ansaa  mig  for  at  være  Ejer  af,  vilde  finde 
Vej  til  deres  Lommer.  Engang  lod  jeg  mig  overtale  til  at  følge 
en  Mand,  der  præsenterede  sig  som  en  Ven  af  mange  berømte 
Navne,  ind  paa  hans  Værelse  for  at  se  hans  Billeder.  De  vare  alle 
store,  og  flere  af  dem  havde  været  udstillede  paa  Salonen.  Hist  var 
>une  femme  turquet  og  her  >une  femme  grecque«,  alle  aabenbart 
malede  efter  samme  Model  af  en  Pensel,  der  havde  arbejdet  sig 
over  milelange  Strækninger  af  Lærred  og  bedækket  dem  med  Knæ- 
stykker af  staaende  Kvinder.  Men  han  malede  dog  ogsaa  i  andre 
Genrer.     »Voila!«  herinde  hang  et  Søstykke  med  Maaneskin. 

Medens  jeg  søgte  at  holde  mit  Ansigt  i  værdig  Ro,  undskyldte 
han  Billedet  med,  at  han  selv  aldrig  havde  set  Søen,  men  hans 
Hustru  laa  ved  et  Badested.  Jeg  fik  hans  Ord  for,  at  det  næsten 
var  umuligt  at  sælge  et  ordentligt  Billede  i  Paris,  naar  man  ikke 
var  saa  heldig  at  faa  fat  i  en  Amerikaner,  og  han  havde  hørt,  at 
Amerikanere  holdt  meget  af  Søstykker.  Den  Betaling,  han  fik  som 
Tegnelærer  i  en  Skole,  var  ussel,  og  Rammerne  om  Billederne 
kostede  mange  Penge  o.  s.  v.  Da  gik  det  op  for  mig,  at  jeg  var 
bleven  antagen  for  en  Amerikaner,  og  jeg  skyndte  mig  at  berigtige 
Fejltagelsen.  »Der  blev  sagt,  at  De  var  Amerikaner,  og  de  Folk 
ere  altid  rige  og  dumme.« 

Som  dansk  var  jeg  altsaa  hverken  rig  eller  dum,  og  dermed 
tabte  man  i  de  Kredse  Interessen  for  mig  og  lod  mig  i  Fred.  Saa 
hændte  det  en  Dag,  at  der  tumlede  en  drukken  Fyr  ind  ad  Døren. 
Han  var  netop  saa  meget  Herre  over  sin  Tunge,  at  han  kunde  holde 
en  lang  Tale,  hvoraf  jeg  ikke  forstod  et  Muk.  Om  Forladelse,  var 
jeg  da  ikke  Polak.  Folk  paa  Gaden  havde  vist  ham  ind  til  mig  og 
sagt,  at  som  Landsmand  af  ham,  der  var  ægte  polsk  Patriot,  vilde 
jeg  nok  hjælpe  ham  med  et  Par  Francs.    Han  blev  hjulpen  ud  paa 


ATEUER  SUISSE  IQ  I 

den  blidest  mulige  Maade,  og  siden  sendte  man  mig  ingen  flere 
polske  Patrioter. 

Jeg  meldte  mig  ind  i  en  Tegnestue,  der  laa  paa  quai  des 
ortevres,  hvor  den  vel  ligger  endnu.  En  saa  gammel  og  velrenom- 
meret Forretning  forsvinder  ikke  saa  let  i  Paris.  Den  skifter  Inde* 
havere  og  Kunder,  men  har  den  en  Gang  startet  med  Held,  vil 
der  i  ni  Tilfælde  af  ti  findes  Mænd,  der  fortsætte  i  Forgængernes 
Fodspor  og  forstaa  at  bevare   den  Aand,    der  er  bleven  herskende. 

Atelier  Suisse  havde  sit  Navn  fra  den  Model,  der  oprettede 
den  for  mange  Aar  siden.  Efter  hans  Død  var  den  overgaaet  i 
Crebasols  Eje.  Det  var  en  forhenværende  Maler,  der  havde  over- 
skredet Grænsen  for  Støvets  Aar,  havde  flakket  viden  om  i  Verden 
og  bl.  a.  levet  længe  i  oversøiske  Lande.  Naar  han  underholdt 
Eleverne,  og  det  fordredes  ofte,  at  han  skulde  underholde  dem, 
kom  han  undertiden  ind  paa  at  fortælle  om  sine  Rejser  og  andre 
Ungdomsminder,  og  det  var  paafaldende,  at  han  udviste  ikke  ringe 
Kjendskab  til,  hvorledes  Juryerne  ved  Jordens  forskjellige  Saloner 
opførte  sig  mod  refuserede  fiille(ier.  Stakkels  »Patron«,  som  han 
kaldtes,  det  er  ikke  usandsynligt,  at  han  havde  lært  alle  de  Stød 
at  kjende,  som  Verden  kan  give.  Det  syntes,  som  om  han  havde 
følt  sig  lykkeligst  paa  Haiti,  hvor  han  havde  været  gift  og  boet  i 
mange  Aar  og  uden  Tvivl  ikke  været  bedrøvet  over  Savnet  af  Jury 
eller  anden  Salon  end  sin  egen. 

Monsieur  Suisse  havde  oprindelig  selv  staaet  Model  for  sit 
Akademi.  I  den  Retning  var  Crebasol  ikke  bleven  Traditionen 
tro,  thi  han  nedlod  sig  kun,  naar  Modellen  en  enkelt  Gang  var 
udebleven,  til  at  »poser«,  og  da  kun  med  Munkekutte  paa.  Ellers 
øvede  han  saa  lidt  som  sin  Forgænger  nogen  Censur  og  indskræn- 
kede sin  Virksomhed  til  at  holde  Lokalet  rent,  tænde  Lamperne, 
synge,  læse  højt,  eller  fra  sit  Aftrædelsesværelse,  hans  eneste  Bopæl 
—  der  tillige  tjente  til  Paaklædningsværelse  for  Modellen  —  at 
sælge  Papir,  Farver  o.  a.  1. 

Det  var  i  Aftenklassen,  der  varede  fra  7  til  10,  at  jeg  første 
Gang  indtog  min  Plads  og  indlemmedes  i  den  Samling  af  forskjellig- 
artedc  Elementer,  der  her  sad  bøjede  over  deres  respektive  Tegne- 
brætter. Skjønt  der  blev  talt  og  sunget  meget,  kunde  jeg  dog  ikke 
tage  fejl  af,  at  der  blev  arbejdet  for  ramme  Alvor,  og  skjønt  de 
tilstedeværende    i    alt    øvrigt  vare  saa   uensartede  som  vel  muligt, 

Repræsentanter  for  forskjellige  Aldere  og  Folkeslag,  vare  de  alle 
lige  fængslede  af  deres  Beskjæftigelse.  Lediggængere  fandtes 
sjælden,  thi  kom  en  enkelt  ved  en  Fejltagelse  derind,  befandt  han 
sig  ikke  vel  og  forsvandt  hurtigt.  Franskmænd  dannede  Majori- 
teten, og  Fremgangsmaaden  ved  Opstilling  af  Model  om  Mandagen, 
der  var  overladt  til  Elevernes  eget  Skjøn,  var  karakteristisk  fransk. 
Alle  raabte  i  Munden  paa  hverandre.  Ingen  vilde  tilkjende  nogen 
anden  Begreb  om  at  stille  Model  saa  lidt  som  Begreb  om  noget 
som  helst,  og  enhver  vilde  fremtvinge  sin  Villie,  hvoraf  Resultatet 
blev  et  almindeligt  Virvar,  der  varede  i  omtrent  en  Time  og  gjerne 
endte  med,  at  Modellen  fik  en  Stilling,  som  ingen  var  tilfreds  med. 

Nogle  unge  Mennesker  gik  samtidig  paa  »beaux-artsc,  medens 
andre  aspirerede  til  at  komme  derind.  Nogle  ældre  Malere,  der 
alt  havde  brudt  sig  en  Bane,  besøgte  Stedet  et  Par  Vintermaaneder 
for  at  holde  Øjet  i  Øvelse,  og  andre  uddannede  sig  til  Kunstnere 
uafhængig  af  nogen  Skole.  Forskjellig  fra  disse  dannede  Bridaine 
en  Gruppe  for  sig  selv.  Skjønt  af  Aar  den  ældste  —  han  var  over 
otti  —  var  han  blandt  de  yngsjie  i  Sind  og  var  den,  der  bidrog 
mest  til  den  almindelige  Underholdning.  Afvekslende  rystede  hans 
Stemme  hele  Lokalet,  eller  hans  Historier  bragte  en  Latter 
frem,  der  fik  Ruderne  til  at  dirre,  medens  Modellen  fik  Taarer  i 
Øjnene  og  faldt  ud  af  sin  Stilling.  Aldrig  svigtede  hans  Humør, 
og  hans  Repertoire  af  Sange  indbefattede  alle  Arter  undtagen  tve- 
tydige, i  hvilke  til  Gjengjæld  »Patron«  excellerede. 

Pére  Bridaine  havde  set  en  Del  af  Verden  i  sine  Dage,  havde 
været  Regimentsdyrlæge  ved  Bonapartes  Armé  og  været  med  denne 
i  Spanien.  Derved  fik  hans  Fortællinger  fra  den  store  Armé  en 
mægtig  Tiltrækningskraft  for  de  unge,  der  ofte  bad  om  denne  eller 
hin  Fortælling  igjen.  Af  Udseende  var  han  kraftig  og  velkonser- 
veret, undtagen  hvad  Haarvækst  angik;  thi  et  Par  buskede  Øjen- 
bryn og  ditto  Moustacher,  der  groede  vinkelret  ud  fra  hans  Over- 
læbe, vare  de  eneste  Prydelser  af  den  Art  paa  hans  kuglerunde 
Hoved.  I  mange  Aar  havde  det  været  hans  stadige  Haab  at  debu- 
tere paa  næste  Salon  med  et  Billede  med  Heste.  Hidtil  havde  der 
altid  vist  sig  Hindringer  af  forskjellig  Art;  i  Fjor  havde  Juryen  saa- 
ledes  beklaget,  at  Billedet  var  for  stort  for  den  Plads,  den  raadede 
over,  men  det,  han  malede  i  Aar,  var  mindre.  Det  havde  han 
ingen  Tvivl  om,  at  man  vilde  indlade. 

»Mine  Venner  og  Kammerater  skulle  se  mine  Studier«,  sagde 
han  mange  Gange,  naar  Modellen  hvilede,  hvorpaa  han  fremviste 
Skitsebøger,  indeholdende  Blyantstegninger  af  Heste,  Bretonbønder 
og  Landsbykroer  mellem  Træer,  der  lignede  Høstakke.  Om  end 
det  kunde  siges,  at  Tegningerne  som  oftest  havde  forfejlet  deres 
Maal,  var  der  et  »Point«  i  den  Historie,  der  knyttedes  til  hver 
enkelt  af  dem,  og  dersom  denne  kunde  have  ledsaget  Billedet  paa 
Udstillingen,  vilde  den  have  vundet  Anerkjendelse. 

Naar  han  malede  —  og  han  malede  altid  om  Aftenen  —  vendte 
han  Ryggen  mod  Modellen  og  tittede  med  lange  Mellemrum  over 
Skulderen  hen  paa  denne  fra  det  afsides  Hjørne,  som  han  altid 
foretrak,    »thi  der  sidder  jeg  ingen  af  mine  gode  Venner  i  Vejen.« 

Bagateller,  som  at  Modellen  kom  ud  af  Stilling,  anfægtede 
aldrig  den  gamle.  Medens  andre  gjorde  Ophævelser,  fortsatte  han 
med  at  lægge  Farven  tykkere  og  tykkere  paa  med  sin  Spartel. 
Han  benyttede  aldrig  Pensel  til  disse  Modelstudier,  hvilke  for  øvrigt 
alle  vare  ens  og  ikke  lod  kjende  Mænd  fra  Kvinder.  Det  hændte 
kun  sjældent,  at  Bridaine  ikke  mødte  paa  sin  Plads  Kl.  7.  Naar 
han  udeblev,  føltes  der  et  Savn,  og  hans  Gjenkomst  hilstes  med 
en  Jubel,  der  glædede  ham  inderligt,  ligesom  ethvert  Bevis  paa 
Deltagelse  fra  hans  gode,  gamle,  unge  Venner,  med  hvem  han 
nu  i  saa  mange  Vintre  daglig  havde  arbejdet  sammen.  At  Klassen 
hvert  andet  eller  tredie  Aar  bestod  af  helt  nye  Elementer,  faldt 
det  ham  aldrig  ind  at  skjænke  en  Tanke.  For  ham  var  den  det 
Regiment,  han  tilhørte,  og  han  ansaa  Klassen  for  den  samme,  som 
da  han  for  tyve  Aar  siden  traadte  ind  i  Atelier  Suisse. 

Af  Udlændinge  vare  Amerikanere  de  talrigste,  og  det  kom  helt 
af  sig  selv,  at  jeg  fandt  mine  daglige  Omgangskammerater  blandt 
dem.  Kalifomieren  Harris  var  den  første,  jeg  lærte  at  kjende.  Høj, 
af  mørk  Hudfarve  og  med  regelmæssige,  næsten  klassiske,  store 
Træk,  var  han  en  Skikkelse,  der  ragede  frem  over  Mængden,  og 
som  man  straks  lagde  Mærke  til  i  Klassen.  At  vi  tilfældig  fik 
Plads  ved  Siden  af  hinanden  og  efter  endt  Dagværk  fulgtes  ad,  da 
vore  Bopæle  laa  i  samme  Retning,  var  Begyndelsen  til  et  Bekjendt- 
skab,  der  gik  over  til  Venskab,  og  dette  bevarede  sig,  efter  at  vore 
Veje  skiltes,  ja  endda  efter  at  vor  Brevveksling  efter  flere  Aars 
Forløb  ophørte. 

Der  var  en  frisk,    speciel  kalifornisk  Bjærgluft  over  Harris,    da 

han  kom  og  var  uberørt  af  Østens  Forfinelser  og  kuriøse  Ideer. 
Den  eneste  Kunst,  han  hidtil  havde  set,  indskrænkede  sig  til  et 
Par  Billeder  paa  det  spanske  Missions-Kloster  Doloris  i  Kalifornien. 
De  vare  i  sin  Tid  blevne  malede  af  en  Klosterbroder,  og  Harris 
havde  fundet  dem  forkastelige  i  alle  Retninger,  men  ikke  desto 
mindre  havde  de  vakt  Tanker  og  Længsler  hos  ham,  som  hverken 
Klippebjærgene  eller  Stillehavets  Bølgeslag  havde  Midler  til  at  be- 
svare. Han  blev  Guldsøger  paa  en  Maade  og  fornam,  at  han 
maatte  drage  ud  at  finde  et  Sted,  hvor  Kunstens  Kilde  rislede, 
og  et  saadant  Sted  troede  han  at  kunne  finde  i  Europa. 

Resolut  gik  han  om  Bord  i  Toget  uden  at  medtage  andet, 
end  hvad  han  gik  og  stod  i.  »Hvor  man  kan  hente  i  en  Butik, 
hvad  man  behøver,  er  det  overhovedet  dumt  at  slæbe  noget  med<, 
mente  han.  I  New  York  kjøbte  han  en  Billet  til  Rom.  Der  var 
det  svundne  Tiders  Storværk,  der  imponerede  ham,  men  han  sav- 
nede en  virksom  Nutid.  Det  lidt,  der  blev  frembragt,  nøjedes  med 
at  leve  paa  Fortiden,  laane  sig  frem  og  opsamle  Krummer  fra  Over- 
flødigheden i  Paris.  Derhen  saa  han,  at  Centrum  havde  flyttet  sig, 
og  derfor  kom  han  til  Paris. 

Det  varede  dog  en  Stund,  før  han  gjorde  sig  fortrolig  med  Stedet. 
Hans  medfødte  Fordringer  vare  for  store,  og  det  var  hans  Natur 
imod  at  gaa  paa  Akkord.  Hans  første  Besøg  paa  Louvre  var  en 
Overraskelse,  ikke  af  Henrykkelse,  men  af  Skuflelse.  I  Rom  havde 
han  dog  fornummet  Michael  Angelos  Aand,  der  havde  tiltalt  ham, 
men  hvad  betød  denne  Bunke  Skrabsammen  af  Kuriositeter  paa 
Louvre,  for  ikke  at  tale  om  en  Forvirring  af  ødelagte  Lærreder  paa 
Luxembourg?  Rafael  var  en  behændig  Mand  og  Murillo  en  dygtig 
Dekorationsmaler. 

Han  tænkte  allerede  paa  at  vende  tilbage  til  sit  Hjem,  men 
først  gik  han  endnu  en  Gang  ind  paa  Louvre.  Der  studsede  han 
ved  at  opdage  Velasques,  men  der  var  alt  for  lidt  af  den  Mand  i 
Samlingen.  Saa  var  det,  at  han  tog  Billet  til  Madrid  og  blev  borte 
i  tre  Uger.  Fra  den  Tid  havde  hans  Syn  paa  Kunst  taget  en  anden 
Vending.  Først  aabnedes  hans  Blik  for  Renault  og  Fortuni  og 
derfra  videre,  og  inden  han  selv  vidste  af  det,  var  han  en  ivrig 
Galleridyrker,  der  dannede  sig  sine  egne  Meninger  og  Anskuelser, 
Meninger,  som  de,  der  kjendte  ham,  bøjede  sig  for  og  lyttede  til 
som  til  en  Autoritet. 

Som  Ven  var  han  trofast  og  paalidelig.  Lavhed  i  Tanke,  og 
hvad  deraf  fulgte,  var  hans  Natur  imod,  og  han  undgik  instinkt- 
mæssig enhver,  der  ikke  stod  lige  saa  urokkelig  paa,  hvad  han 
ansaa  for  de  rette  Principper,  som  han  selv.  Med  en  enestaaende 
Jæmflid  var  han  paa  Færde  fra  den  tidlige  Morgen.  Paa  den  Tid, 
da  det  første  Dagslys  tændtes,  og  kun  Kludesamlerne  listede  om 
paa  Boulevarderne  som  Hyæner  paa  en  Slagmark,  var  han  alt  paa 
Benene  for  at  male  paa  de  mærkeligste  Steder,  ved  Kajer  og  under 
Broer.  Næppe  aabnede  >école  des  beaux  arts«  sine  Porte,  før  han 
søgte  sin  Plads  og  arbejdede  uafbrudt  til  Kl.  12.  Sin  Frokost  nød 
han  gaaende  derfra  til  et  Gymnastiklokale,  hvorfra  han  uden  Op- 
hold returnerede  til  »beaux  arts«.  Endelig  mødte  han  hver  Aften 
hos  Crebasol,  og  der  kunde  Aanden  fra  hans  Hjemlands  Bjærge 
komme  over  ham,  medens  Modellen  hvilede.  Som  den  mest  over- 
givne samlede  hans  uimodstaaelige  Indfald  en  Klynge  om  ham,  og 
enten  han  stod  paa  Hovedet,  eller  han  improviserede  en  Indianer- 
dans, der  fik  Franskmændene  til  at  tro,  at  han  var  opdragen  i  et 
Cirkus,  bevarede  Harris  en  Anstand,  der  var  ubetalelig. 

Paa  Atelier  suisse  var  der  en  Dagklasse,  hvor  der  efter  Ønske 
tegnedes  eller  maledes  efter  Model.  Der  fandtes  kun  faa  af  Aften- 
klassens Elever  og  kun  en  enkelt  Udlænding,  og  den  herskende 
Tone  var  af  en  anden  Art.  Ogsaa  der  sad  Mænd  paa  tredsinds- 
ty^ve  Aar  og  uddannede  sig.  En,  der  var  stokdøv,  havde  været 
Urtekræmmer  og  kun  slidt  med  det  Maal  for  Øje  at  lægge  til- 
strækkelig Kapital  op  for  at  kunne  hellige  sig  Kunsten.  Der  var 
Herrer  af  militært  Udseende  med  destingverede  Overskjæg,  men 
uden  Form-  eller  Farvesans,  og  der  var  mange  Ubegribeligheder  af 
alt  for  omhyggeligt  Ydre,  der  enten  vedkjendte  sig  den  impres- 
sionistiske eller  syntetiske  Trosbekjendelse. 

Kunst  var  det  daglige  Samtaleemne.  Det  blev  undtagelsesvis 
varieret  af  Temaet  Religion,  og  Spekulationerne  i  den  Retning  vare 
lige  saa  vilde  som  de  syntetiske  Modeller,  der  bleve  malede.  Om 
de  Herrer  selv  troede  paa,  hvad  de  foredrog,  fik  jeg  aldrig  Besked 
paa,  hvorimod  jeg  kom  til  Erkjendelse  af,  at  deres  Foragt  for  nøj- 
^jg  Tegning  og  sand  Farve  havde  sin  Grund  i  deres  utilstrække- 
lige Evner  og  Ulyst  til  at  anstrenge  sig.  De  mente  at  have  fundet 
en  kortere  Vej  til  at  opnaa  Patent  paa  Genialitet.  Ikke  engang 
Courbet  eller  Manet  vare  tilstrækkelig  yderliggaaende,  selv  der  var 

Farven  pedantisk.  Efter  deres  Mening  kunde  Samfundet  kun  frelses 
ved  at  kaste  alt,  hvad  det  havde  samlet,  over  Bord  og  træde  til- 
bage i  den  Form,  det  havde  umiddelbart  efter  Skabelsen. 

Jeg  mindes  for  nogle  Aar  siden  at  have  set  en  syntetisk  Ud- 
stilling herhjemme,  hvor  vi  jo  mærke  Dønningen  en  halv  Snes  Aar 
efter,  at  Bevægelsen  har  fundet  Sted  i  Paris.  Den  kom  med  ostenta- 
tive Fordringer  paa  at  være  Banebryder  for  nye  Ideer,  nye  Udtryk 
for  den  store  Kunst,  for  Malerens  Individualitet  o.  s.  v.  Der  kunde 
den  samme  Malers  Billeder  deles  i  tre  bestemte  Klasser.  I  én,  der 
var  den  mest  tiltalende,  vare  de  japanesiske  Kunstprincipper  benyt- 
tede, i  en  anden  var  Øjebliksfotografi  kopieret  med  dets  Stillinger, 
som  intet  Øje  kan  opfatte,  og  dets  falske  Værdiforhold  mellem  Lys 
og  Skygge,  mellem  varme  og  kolde  Farver,  og  den  tredie  var  en 
ubestemt  Efterligning  af,  hvad  der  nærmest  kan  komme  under  Be- 
nævnelsen antediluviansk  Kunst. 

Men  for  at  komme  tilbage  til  Dagklassen  paa  Quai  des  orfevres, 
saa  var  det  en  alt  andet  end  elskværdig  Samling  der.  Ridderlighed 
er  jo  ingen  udpræget  fransk  Dyd.  Her  kunde  en  kvindelig  Model 
ikke  heller  gjøre  sig  Haab  om  overbærende  Hensyn,  men  selv 
Agtelse  for  Alderdommen,  der  ofte  træder  frem  i  en  rørende  Form 
i  Frankrig,  var  bandlyst,  og  Patron  skjælvede  for  deres  hjerteløse 
Løjer.  Han  undgik  saa  vidt  muligt  at  blande  sig  i  deres  Samtale, 
men  maatte  ofte  finde  sig  i  at  synge  paa  deres  Befaling  og  være 
Skive  for  deres  Spot. 

Da  Foraaret  nærmede  sig,  viste  det  sig,  at  mange  havde  ind- 
leveret Billeder  til  den  ellers  saa  foragtede  Salon,  og  saa  længe 
disses  Skjæbne  var  uafgjort,  skjulte  Malerne  kun  daarligt  det  Tryk, 
der  hvilede  paa  dem.  Da  det  omsider  blev  bekjendt,  at  en  var 
bleven  refuseret,  blev  han  uudsigelig  bitter  paa  Censurkomiteen, 
paa  fransk  Kunst  og  paa  hele  Samfundet.  Næste  Dag  kom  Turen 
til  andre,  og  endelig  blev  det  oplyst,  at  alle  vare  refuserede.  Med 
det  samme  fik  de  deres  Talegaver  tilbage,  og  Bitterhedens  Bølge 
gik  højt.  Al  Malerkunst,  maaske  Manet  undtagen,  var  det  ynke- 
ligste Makværk,  og  for  Tilværelsens  Elendighed  fik  Religionen 
Skyld. 

Endnu  fandtes  der  en  Søndagsklasse  for  draperet  Model.  Til 
den  mødte  kun  faa  Deltagere  fra  de  andre  Klasser,  men  Tilstrøm- 
ningen var  ikke  desto  mindre  stor.    Man  indtegnede  sig  ikke  maa- 

nedsvis,  men  betalte  for  hver  enkelt  Gang,  og  man  søgte  sin  Plads, 
efterhaanden  som  man  kom.  For  ikke  at  faa  en  uheldig  Plads, 
mødte  Malerne,  timevis  før  Lokalet  blev  aabnet,  og  skrev  sit  Navn 
paa  en  ophængt  Tavle. 

Det  var  paa  den  Klasse,  at  Bogs  først  viste  sig.  Naar  jeg 
nævner  ham  blandt  saa  mange  andre,  jeg  kom  i  Berøring  med  paa 
Tegnestuen,  paa  den  lille  Restaurant  i  Quartier  latin,  hvor  saa 
mange  Amerikanere  søgte,  eller  fremfor  mange  af  de  Bekjendt- 
skaber,  jeg  stiftede  i  den  anglo-amerikanske  Kunstnerklub,  saa  er 
Grunden  den,  at  han  frem  for  nogen  i  min  daværende  Omgangs- 
kreds har  været  saa  heldig  at  vinde  stor  Berømmelse  i  den  parisiske 
Kunstnerverden. 

Bogs  var  New- Yorker  af  Fødsel  og  var,  hvad  Damer  benævne 
>net«,  et  Menneske,  der  ikke  var  forskjellig  fra  Hundreder  af  andre 
—  man  kunde  betegne  ham  som  et  Gjennemsnitsmenneske  med 
behagelige  Manerer,  et  velplejet  Ydre  og  med  tilbørlig  Respekt 
for,  hvad  der  ansaas  for  passende.  Hjemme  havde  han  prøvet 
Teatret,  men  ikke  gjort  Lykke,  og  saa  var  han  kommen  paa  den 
Idé  at  blive  Maler. 

»Noget  maa  man  jo  tage  sig  for«,  henkastede  han.  »Kunst 
har  det  tilfælles  med  de  fleste  andre  Haandværk,  at  det  beror  paa 
Mandens  Villie,  om  han  faar  det  til  at  betale  sig.  Det  er  en  ret 
behagelig  Beskjæftigelse,  fri  for  Bryderi  med  Folk,  og  den  fordrer 
ingen  stor  Driftskapital.« 

Han  gik  helst  af  Vejen,  naar  der  blev  disputeret  om  Kunst. 
For  sit  eget  Vedkommende  havde  han  dannet  sig  en  bestemt  Me- 
ning, der  bestod  i,  at  den  Kunst,  der  kunde  sælges,  var  god,  og 
den,  der  opnaaede  de  højeste  Priser,  var  den  bedste.  Denne  An- 
skuelse var  ham  nok,  den  rokkede  ingen  ved,  og  da  det  ikke  paa 
nogen  Maade  var  ham  magtpaaliggende  at  forsøge  at  omvende 
andre  til  at  se  Sagen  fra  sit  Standpunkt,  fandt  han  ingen  Grund 
til  at  indlade  sig  paa  en  Meningsudveksling. 

Som  mange  af  sine  Landsmænd  gik  han  ud  fra,  at  hvad  som 
helst  kunde  læres  af  hvem  som  helst,  og  Begrebet  Talent  burde  i 
Grunden  udelukkes  af  Sproget.  Geni  var  paa  den  anden  Side  den 
højeste  Potens  af  menneskelig  Villie,  og  til  at  besidde  den  kunde 
enhver,  der  ikke  var  født  Klodrian,  trænere  sig,  som  til  at  ro  en 
Baad  eller  løbe  paa  Skøjter. 


iqS  en  farveblind  maler 

Som  jeg  før  kom  fra,  var  det  i  Atelier  suisse,  at  Bogs  først 
gjorde  sin  stilfærdige  Indtrædelse  i  Paris.  En  Dag  paa  Søndags- 
klassen  kom  han  i  Frikvarteret  hen  til  mig  og  spurgte,  om  hvilke 
Farver  han  skulde  benytte  i  Draperiet.  Idet  jeg  gik  ud  fra,  at 
han  kunde  se,  det  var  graat,  svarede  jeg,  at  for  mine  Øjne  havde 
det  et  rødligt  Skjær.  Da  jeg  næste  Time  saa  paa  Bogs  Maleri, 
der  plejede  at  excellere  i  løs  Tegning  og  mærkelig  Farve,  saa  jeg 
til  min  Overraskelse,  at  han  i  Stedet  for  den  smukke,  graalige 
Silkedragt  fra  det  forrige  Aarhundrede,  som  Modellen  var  iført, 
havde  udstyret  ham  med  noget,  der  mindede  om  en  engelsk  Sol- 
daterfrakke, og  jeg  kunde  ikke  tilbageholde  et  Udbrud  af  For- 
undring. 

»Men  De  sagde  jo  selv,  at  jeg  skulde  bruge  rødt,  og  derfor 
^^S  }^S  Zinober.c 

»Men  kan  De  da  ikke  selv  se  Farverne?« 

»Nej,  det  er  netop  det,  jeg  ikke  kan.  Endnu  for  et  halvt  Aar 
siden  var  jeg  saa  farveblind,  at  jeg  ikke  kunde  kjende  en  Spor- 
vogns røde  Lygte  fra  en  grøn.  Men  jeg  mærker,  at  den  Fejl  er 
ved  at  fortage  sig  ved  Øvelse,  og  jeg  skal  nok  faa  helt  Bugt 
med  den.  Den  er  simpelthen  kommen  af,  at  jeg  fra  Barnsben 
aldrig  har  brudt  mig  om  at  lægge  Mærke  til  Farverne,  og  jeg  tror, 
at  al  Farveblindhed  skyldes  Dovenskab.« 

Selv  blev  Bogs  aldrig  noget  Bevis  for  denne  sin  Teoris  Rigtig- 
hed. Han  var  jævn  flittig  uden  at  overanstrenge  sig,  malede  sine 
Smaabilleder  med  et  Par  Børn  ved  en  Kamin  uden  nogen  Sinde 
at  se  paa  et  Barn  og  sendte  dem  til  en  Kunsthandler  i  Amerika. 
Han  tegnede  paa  Skoler,  men  lærte  hverken  at  faa  Blik  for  Linier 
eller  Lys  og  Skygger,  malede  efter  Model,  men  bragte  det  ikke 
til  at  skjelne  den  ene  Nuance  fra  den  anden. 

Saa  en  skjønne  Sommerdag  drog  Bogs  paa  Landet  med  en 
Mængde  Lærreder,  kom  tilbage  til  Paris  og  bevægede  Groupil  til 
at  gjøre  en  Udstilling  af  Billederne.  De  udviste  en  Dristighed,  som 
forbavsede  Pariserne,  en  Originalitet  og  en  Behandlingsmaade,  der 
gjorde  Corrot  til  Skamme.  Der  sporedes  ingen  spidsborgerlige 
Kompositionsforsøg  eller  slavisk  Gjengivelse  af  Linierne  og  ingen 
ængstelig  Famlen  efter  Farverne.  En  Flod  var  berlinerblaa  af  den 
dybeste  Farve  og  gjort  med  en  flydende  Pensel,  og  Træerne  svøm- 

mede  ud   i   noget   ubestemmeligt,    der  kunde  være  alt,    hvad  man 
selv  behagede  at  lægge  deri. 

De  Herrer  Critici  fik  travlt  med  at  udøse  deres  Veltalenhed 
paa  Billederne,  og  den  farveblinde  Bogs  var  med  et  Skridt  steget 
fra  Obscuritet  op  til  at  blive  en  parisisk  Celebritet  af  første  Rang, 
der  skovlede  Penge  ind. 

Jeg  kjender  adskillige  Smaafyre,  der  en  Gang  i  deres  Ungdom 
gik  omkring  som  ret  godmodige  Hverdagsmennesker,  hvem  man 
mindst  af  alt  havde  mistænkt  for  at  sidde  inde  med  nogen  Over- 
flødighed af  Aand.  Saa  skete  det  vidunderlige,  at  de  fik  eller  ind- 
bildte sig  at  have  faaet  en  lille,  lokal  Berømmelse  at  sysle  med, 
og  dermed  bleve  de  som  forvandlede.  Værdigheden  trykkede  dem, 
saa  de  næppe  kunde  flytte  Benene  paa  naturlig  Maade,  de  adop- 
terede en  indviklet  Maade  at  udtrykke  sig  paa,  og  Øjet  fik  et  vist 
fraværende  Blik,  der  kun  blev  oplivet  i  Nærheden  af  en  anden, 
endnu  større  Berømthed. 

Jeg  maa  sige  om  Bogs,  at  han  manglede  Betingelserne  for  at 
blive  Snob.  I  Forretningssager  vedblev  han  at  have  et  temmeligt 
akkurat  Blik  til  at  skjelne  væsentligt  fra  uvæsentligt,  og  han  ved- 
blev at  tage  Hensyn  i  den  Retning.  For  øvrigt  var  han  den  samme 
jævne,  gode  Kammerat  over  for  sine  tidligere  Omgangsvenner,  som 
han  tidligere  havde  været,  og  om  man  end  aldrig  bragte  noget 
stort  aandeligt  Udbytte  bort  fra  en  Samtale  med  ham,  var  man 
dog  altid  glad  ved  at  se  hans  frejdige  Ansigt. 

Jeg  vil  endnu,  medens  jeg  er  inde  paa  Biografier,  omtale  et 
Par  Mennesker,  som  en  ublid  Skjæbne  førte  mig,  om  end  kun  for 
en  stakket  Stund,  i  Nærheden  af. 

Første  Gang,  jeg  saa  Historiemaleren,  var  paa  beaux  arts,  da 
jeg  en  Dag  besøgte  Harris.  Da  saa  jeg  et  Menneske  komme  farende 
ud  af  et  af  Ateliererne. 

»Den  Mand  er  fjollet.  Eleverne  drive  et  syndigt  Styr  med 
ham.  Et  Par  Gange  hver  Time  styrter  han  ud  af  Klassen,  skræmt 
halvt  til  Døde.« 

Jeg  saa  paa  det  unge  Menneske.  Han  var  af  Ydre,  hvad  der 
paa  en  Abnormanstalt  vilde  blive  benævnet  for  Rottetype.  >La  bas«, 
som  Franskmændene  kaldte  hans  Hjemland,  havde  været  for  lille 
til  at  rumme  hans  Geni,  og  derfor  var  han  kommen  til  Paris  i 
Haab  om  at  kunne  bygge  en  Kunstnerberømmelse  op  fra  Toppen, 

ligesom  man  rigger  et  Skib  af.  Det  blev  for  hans  Vedkommende 
endda  en  meget  hurtig  Afrigning.  Paa  et  Par  Uger  var  han  færdig^ 
lige  ned  til  Dækket,  og  det  usødygtige  Skrog  fik  aldrig  Vand 
under  Kjølen.  Men  det  var  ogsaa  kun  et  Legetøjsskib  af  hans 
egen  Konstruktion.  For  hver  Gang  Mesteren  saa  paa  hans  Arbejde, 
blev  han  reduceret  til  et  lavere  Trin,  indtil  det  blev  ham  anbefalet 
at  forsøge  paa  at  tegne  en  Fod  efter  en  Gipsmodel,  det  samme, 
som  man  paa  Akademiet  i  >la  base  havde  forlangt,  han  skulde 
begynde  med. 

Han  forsvandt  derpaa  fra  beaux  arts  og  dukkede  op  i  Atelier 
suisse,  men  heller  ikke  der  føltes  der  nogen  Tomhed,  da  han  efter 
nogle  Dages  Forløb  udeblev.  Efter  den  Tid  gik  hans  Stræben  ud 
paa  at  uddanne  sig  paa  anden  Maade.  En  Særegenhed  ved  Folket 
i  den  Stad,  han  var  udsprungen  fra,  sagdes  at  være  en  hurtig 
Given  efter  for  Stemninger  uden  tilstrækkelig  Evne  til  at  overveje, 
en  Bevægelighed  i  Følelser,  der  er  let,  som  den  ofte  er  uberegnelig. 

Staden  har  Ord  for  at  være  et  Paradis  for  Snobberi,  og  For- 
holdet mellem  Individer,  der  kunne  tænke,  og  deres  Eftersnakkere 
forholder  sig  som  en  til  halvhundredtusind,  om  ikke  mere.  Netop 
denne  Aandslidenhed  bevirker,  at  enhver,  der  har  laant  en  Floskel 
paa  fjerde  eller  femte  Haand,  anstrenger  sig  for  at  give  den  ud  for 
et  Foster  af  egen  Skarpsindighed  og  bruser  op,  som  daarligt  01, 
mod  alt  og  alle,  som  ikke  lade  sig  kramme  ind  under  dens  almene 
Regler. 

Historiemaleren  var  paa  en  vis  Maade  en  god,  om  end  bedrøve- 
lig Repræsentant  for  sin  fædrene  Stad.  Han  drog  hjem.  Iført 
gallisk  Krigerdragt  og  bevæbnet  med  en  Pen  lykkedes  det  ham 
der  at  bryJe  igjennem  som  Overmenneske  og  afsætte  sin  Visdom 
til  sine  Landsmænd.  Jeg  er  bange  for,  at  dersom  jeg  læste  hans 
Skrifter,  vilde  mit  Kjendskab  til  hans  Forhistorie  forhindre  mig  fra 
at  sætte  tilbørlig  Pris  paa  det  virkelig  gode,  de  muligvis  indeholde. 
Ligesom  paa  andre  Steder  fandtes  der  i  hans  Land  Malere,  der 
trængte  til  en  Haandsrækning  i  Form  af  Reklame.  Der  var  et 
Publikum  med  en  Mine  saa  kritisk,  at  man  godt  kunde  blive  for- 
skrækket, om  man  ikke  vidste,  at  den  kun  bares  som  Pynt.  Hos 
dette  mødte  hans  Taktløsheder  ikke  den  Indignation,  som  de  let 
kunde  have  risikeret  at  vække  hos  mindre  godmodige  Folk. 

Hans  Ven   var  i   de   fleste  Retninger  en  Modsætning  til   ham. 

Af  Udseende  mindede  han  om  en  Krydsning  mellem  en  Moppe  og 
en  almindelig  Gris.  Fra  Naturens  Haand  var  han  udstyret  med  et 
Instinkt,  en  Arv  fra  asiatiske  Forfædre,  til  at  finde  sine  Medmenne- 
skers svage  Punkter,  og  med  en  god  Villie.  Han  var  Mester  i  at 
imponere,  men  excellerede  frem  for  alt  i  at  kunne  græde,  hvor  det 
var  nødvendigt  at  opvække  Følelser  af  Medlidenhed.  Selv  faldt  jeg 
som  Offer  for  hans  Taarer,  da  han  engang  trængte  til  min  Bolig  i 
nogle  Uger.  At  jeg  maatte  finde  mig  i,  at  han  kopierede  mine 
Billeder  og  tog  mine  Motiver  med  sig,  var  min  ringeste  Straf  for 
at  have  rakt  ham  en  hjælpende  Haand,  og  at  han  siden  lønnede 
mig  paa  den  smukke  Maade,  der  var  ejendommelig  for  hans  Natur, 
er  en  Selvfølge. 

Rottetypen  var  som  Voks  i  hans  Haand,  og  mange,  selv  nor- 
male Mennesker  gik  det  ikke  stort  bedre.  Med  alt  det  var  Paris's 
og  Londons  Jordbund  ham  ikke  gunstig,  og  derfor  blev  hans  Virk- 
somhed forlagt  til  »la  bast,  hvor  han  opnaaede  en  første  Rangs 
Celebritet,  med  Ridder  af  Jerusalems  Grædeport.  Det  var  ikke 
langt  fra,  at  dette  Lands  samlede  Presse  kom  i  hans  Magt,  og  at 
Landets  Finanshovedkasse  var  bleven  stillet  til  hans  Disposition. 
Vi  her  i  Danmark  behøve  egentlig  ikke  at  misunde  la  Bassemæn- 
dene,  at  de  have  maattet  svare  Skat  til  denne  deres  nationale  Helt, 
og  hans  Tilfælde  lærer  os  at  forstaa  Sandheden  i  det  gamle  Ord- 
sprog, der  siger,  at  det  er  mindre  væsentligt,  hvordan  en  Helt  er, 
end  hvordan  han  antages  at  være. 

Hvilken  dansk  Pariserrejsende  kjender  ikke  Kafé  de  la  régence  ? 
Det  er  et  af  de  første  Steder,  han  ved  Afskeden  noterer  sig  Adressen 
paa,  og  hvor  han  skynder  sig  at  indføre  sit  Navn  i  Fortegnelsen 
over  ankomne  Danske,  dette  interessante  Værk,  der  giver  saa  mange 
forskjellige  Oplysninger  om  Grosserer  Dit  og  Etatsraad  Dat.  En- 
hver korrekt  Kjøbenhavner  anser  det  jo  for  sin  Pligt  at  vide  Besked 
med  alle  andre  Kjøbenhavnere,  og  derfor  kommer  han  let  til  at 
betragte  alle  sine  Bysbørn  som  Slægtninge,  naar  han  møder  dem  i 
Udlandet. 

Ved  et  Tilfælde  fandt  jeg  Vejen  derhen  og  blev  lige  som 
andre  Landsmænd  paa  en  behagelig  Maade  mindet  om  min  egen 
Nation  ved  at  høre  danske  Stemmer  omkring  mig.  Derfra  skriver 
sig  mit  Bekjendtskab  med  adskillige  Landsmænd,  der  samtidig 
opholdt   sig   i  Paris,    og  iblandt  dem   lærte  jeg  især  at  sætte  Pris 

paa  Maleren  Tuxen,  et  Menneske,  der  fra  Naturens  Haand  var  ud- 
rustet med  sjældne  Evner,  og  som  ikke  lod  nogen  Lejlighed  til 
videre  Uddannelse  gaa  ubenyttet  hen,  og  dertil  i  Besiddelse  af  en 
mandig  Frimodighed  og  Oprigtighed,  som  jeg  ikke  altid  har  været 
i  Stand  til  at  opdage  hos  danske  Kunstnere. 

Salonen  var  lukket,  da  jeg  ombyttede  mine  parisiske  Tilflugts- 
steder med  Scener  i  Havre,  fra  Kajer  ved  gammeldags  Skipperhuse, 
fra  Fiskerliv,  Molen  og  Stranden,  hvor  la  Manche's  Bølger  legede 
med  Rullesten.  Jeg  besøgte  Trouvilles  store  Badehoteller  og  dens 
beskedne  Fiskerby  ved   den   lille  Flod,    og  jeg  følte  mig  mest  til- 


talt af  den  sidste.  Jeg  prøvede  Livet  om  Bord  i  en  Fiskersmakke, 
da  Landet  var  ophedet.  De  fjorten  Dage,  jeg  der  var  med  til  at 
trawle  de  forunderlige  Fisk  op  fra  Dybet,  til  at  søge  fra  Grund  til 
Grund  efter  rigere  Fiskestimer,  snart  i  Stille  og  snart  i  Taage,  altid 
omringet  af  Smakker  af  lignende  Type,  var  i  Grunden  Sommerens 
største  Nydelse.  Jeg  stod  endnu  paa  Stranden,  da  Jævndøgns- 
stormene  kom  med  hvide  Braad  paa  det  grønne  Hav,  og  Rednings- 
baaden  fik  travlt. 

Da  Solen  atter  begyndte  at  gjøre  sig  kostbar,  og  de  gule  Blade 
hvirvledes  af  Vinden,  vendte  jeg  tilbage  til  Paris,  hvor  Lysene,  der 
spejlede  sig  i  de  kjendte  Gader,  Færdselen,  den  graa  Flod  og  ikke 
mindst  mit  eget  Atelier,  bibragte  mig  en  hyggelig  Følelse  af  Hjem- 
lighed. 

Jeg  gjenfandt  nogle  Kammerater,  men  maatte  savne  andre.  Et 
Par  vare  dragne  over  Atlanten,  medens  nogle  havde  forlagt  Op- 
holdet   til   Rom.     I    deres  Sted    var  der  dukket  nye  Ansigter  op, 

men  jeg  gjorde  den  Opdagelse,  at  det  nu  faldt  mig  ulige  sværere 
at  stifte  Bekjendtskaber  med  nysankomne,  .end  da  jeg  selv  var 
ukjendt  paa  Stedet. 

Jeg  gjenbesøgte  Kafé  de  la  Régence  og  fik  atter  et  dansk 
Blad  at  se,  hvori  jeg  læste  om  Hojre  og  Venstre,  som  jeg  ikke 
vidste  Betydningen  af.  Der  mødte  en  Flok,  der  meget  lignede  den 
fra  det  foregaaende  Aar.  Maaske  vare  Kunstnerne  noget  talrigere 
tit  Stede.    Der  var  Sproglærere  i  Fransk,  der  ikke  kunde  gjøre  sig 

foTstaaelige  for  Opvarteren,  Læger  og  Videnskabsmænd  paa  Studie- 
rejse, og  der  var  Folk,  som  gik  omkring  med  den  velgjørende 
Fornemmelse  af,  at  det  ganske  Danmark  var  underrettet  om  deres 
Ophold  i  Paris,  og  at  Nationen  holdt  Øje  med  hvert  af  deres 
Skridt. 

I  Sommeren  1877  kaldte  et  Familieanliggende  mig  til  Jylland, 
og  dermed  afsluttede  jeg  mit  parisiske  Ophold.  Da  Vinteren  kom, 
flyttede  jeg  til  Kjøbenhavn  og  blev  Vidne  til  et  Røre,  som  jeg  ikke 
havde  tiltroet  den  gamle  Stad.  Jeg  tænker  derved  ikke  paa  de 
politiske  Forhold,    der  vare  blevne  mig  fremmede,  men  paa  Bevæ- 

gelsen  i  Kunstner-Samfundet.  Jeg  var  regjeringstro,  og  politiske 
Spørgsmaal  kunde  jeg  kun  betragte  som  mig  halvt  uvedkommende, 
saa  længe  den  Provins,  jeg  havde  mit  Udspring  fra,  ikke  var  gjen- 
forenet  med  Moderlandet. 

En  svag  Moderation  af  Impressionismen  havde  fundet  Vej  til 
Hovedstaden  og  vakt  en  Storm  af  Uvillie.  Den  nordiske  Urkraft, 
repræsenteret  af  Folk,  der  selv  vare  Naturalister,  traadte  frem  og 
raabte  Vagt  i  Gevær  mod  denne  Gjøren  Kunster  efter  de  Franske. 
En  Del  stod  raadvilde  over  for  det  Spøgelse,  der  blev  fremmanet 
for  dem,  og  andre  kom  i  et  sandt  Raseri  ved,  hvad  de  ansaa  for 
Attentat  paa  egen  Magt.  Den  Ufordragelighed,  der  avledes,  var 
stor,  og  det  Nonsens,  der  blev  kastet  i  Vægtskaalen,  truede  med 
at  blive  uendelig.-  Paa  Kunstens  Omraade  var  Borgerkrigen  ud- 
brudt. Beretninger  om  den  kunde  fylde  adskillige  Ark  og  blandt 
andet  belyse,  at  vi,  ihvor  brav  en  Nation  vi  ellers  ere,  havde  betyde- 
lig Talent  for  at  vrøvle. 

Til  en  Maler,  der  tilhørte  en  Klike  med  Motto:  L'art  pour 
l'art,  lod  jeg  engang  falde  en  Ytring  om,  at  Kunstnerne  kunne 
male  hvad,  og  hvordan  de  lystede  og  overlade  at  gjøre  Vrøvl  derom 
til  de  stakkels  Kunstnereunuker,  der  maatte  leve  af  at  skrive  i 
Bladene. 

»Ja,  men  der  er  Penge  i  'et«,  svarede  han. 

Bevægelse  i  Kunstnersamfundet  havde  der  for  øvrigt  været  før 
den  Tid,  og  det  vil  der  sandsynligvis  vedblive  med  at  være  for 
Fremtiden,  saa  længe  der  er  Liv.  Da  jeg  i  Tredseme  først  fik  et 
Indblik  i  Forholdet,  var  Partivæsen,  og  hvad  dermed  følger,  i  fuld 
Gang.  Jeg  mindes  et  Interiør  fra  en  Kunstnerforening,  da  jeg  første 
Gang  nød  den  Ære  at  være  bleven  optaget  blandt  dem,  der  stod 
for  mig  som  udødelige.  I  en  eller  anden  Anledning  vare  Stolene 
stillede  tæt  om  det  store  Bord  med  Bollen  paa  Midten,  og  hver 
Mand  sad  med  Cigar  i  Munden  og  Glas  foran  sig. 

Stemningen  begyndte  at  blive  trykket,  da  en  Berømthed  i  pæn 
Frakke  rejste  sig  med  Glas  i  Haand  og  udbragte  en  Skaal  for  Sam- 
livet, der  blandt  andre  Goder  avlede  Fordragelighed.  Han  havde 
gjort  personlige  Erfaringer  i  det  Kapitel  og  udviklede  disse  nær- 
mere ved  at  fortælle  en  Historie  om  nogle  Breve  og  om  et  Par 
danske  Malere  af  forskjellig  Lejr  i  en  udenlandsk  By.  Den  endte 
med,  at  deres  selskabelige  Meningsudveksling  overvandt  deres  For- 

dom  Og  bragte  glædelig  Enighed  til  Veje  mellem  de  tidligere 
Modstandere. 

Da  der  var  opstaaet  en  Pavse  efter  Hurraraabene,  og  Glassene 
vare  fyldte  paa  ny,  truede  Stemningen  atter  med  et  Fald.  Da  rejste 
der  sig  et  ungt  Menneske,  der  ogsaa  var  berømt,  Berømmelse  blev 
undertiden  hjemmelavet  den  Gang;  han  kastede  et  Bordtæppe  over 
Skuldrene,  tog  Bulehat  paa  og  parodierede  en  bekjendt  Sanger, 
medens  vi  andre  drak,  røg  og  vare  glade. 

Mange   Aar  dereiler  mødte  jeg  i   samme   Forening  en  Aften, 


da  der  var  Fest  i  en  eller  anden  Anledning.  Jeg  saa  en  Del  af 
de  gamle  Ansigter  og  flere  nye,  men  den  væsentligste  Forandring 
bestod  i,  at  nogle  Kvinder  med  Cigar  i  Mund  havde  kilet  deres 
Stole  ind  mellem  Mændenes.  Stemningen  begyndte  at  blive  tryk 
ket,  da  Manden  i  den  pæne  Frakke  udbragte  den  Skaal  for  Sam- 
livet med  tilhørende  Historie,  som  han  havde  holdt  for  over  et 
kvart  Aarhundrede  siden.  Ligesom  vi  andre  fra  den  Tid  var  han 
bleven  lidt  lys  om  Hovedet,  og  Kragen  havde  traadt  i  hans  Øje- 
krog, ellers  var  han  temmelig  uforandret.  Atter  begyndte  Stem- 
ningen at  falde;  da  rejste  der  sig  et  Menneske,  der  vel  ikke  var 
ung  længere,  men  lige  berømt,  kastede  Bordtæppet  over  Skulderen, 

satte  Bulehat  paa  Hovedet  og  skar  de  samme  grinagtige  Ansigter 
til  sin  Parodi  paa  Sangeren,  der  længst  havde  hvilet  hos  sine  Fædre, 
og  vi  andre  røg,  drak  og  vare  glade. 

Naar  vi  nu  gaa  ud  fra,  at  Manden  med  den  pæne  Frakke  i 
Gjennemsnit  havde  holdt  sit  Foredrag  om  Fordragelighed  en  Gang 
om  Aaret,  saa  havde  Kunstnerne  nu  hørt  det  en  tredive  Gange,  og 
man  skulde  tro,  at  sligt  maatte  hjælpe,  men  saadant  var  langt  fra 
at  være  Tilfældet.  Der  blev  Kunstnere  boycottede,  da  jeg  i  Tred- 
serne  begyndte  at  forstaa  de  Forhold,  sandsynligvis  er  det  hændet 
tidligere,  og  det  er  sandelig  ikke  bleven  bedre.  Misundelse  over 
et  heldigt  Salg  eller  en  uforsigtig  Ytring  om  de  oversensible  Kol- 
legaer er  ofte  Grunden,  ja  blot  Formodning  om  Ringeagt  for  Klikens 
Tro  paa  en  hellig,  skjønt  utrykt  Rangforordning,  hvori  dens  Med- 
lemmer selv  ere  Spidserne,  er  tilstrækkelig  til  at  dømme  fra  Livet. 

Sei  man  hen  til  den  Tilstand  af  Svækkelse,  som  mange  Kunst- 
nere befinde  sig  i,  takket  være  et  blødagtigt  Liv,  og  til  deres  deraf 
følgende  Pirrelighed,  maa  det  jo  altid  anses  for  en  Kompliment  for 
en  Mand  at  blive  stenet  af  dem. 

Fremgangsmaaden  ved  en  Boycotting  er  ofte  noget  sammensat. 
Den  anklagedes  borgerlige  Ære  undergraves  i  Mørke,  Latterlig- 
gjørelse  benyttes  efter  en  udstrakt  Maalestok.  Da  det  altid  er  de 
mindste  af  Kliken,  der  skrive  om,  hvad  de  andre  frembringe,  vindes 
Pressen  med  Lethed  imod  den  forhadte,  og  derved  virker  Mis- 
tænkeliggjørelsen  hurtigt  paa  et  Publikum,  der  har  en  Tilbøjelighed 
til  paa  en  alt  for  kritikløs  Maade  at  modtage  andres  Meninger. 
Inden  den  angrebne  ret  faar  tænkt  sig  om,  er  han  trængt  tilbage 
paa  alle  Punkter  og  vil  finde,  at  der  peges  Fingre  ad  ham,  hvor 
han  kommer. 

Johan  Petersen  var  det  første  Tilfælde  paa  Boycotting,  der  kom 
under  min  Notits.  I  Tredserne  maatte  han  fortrække  til  et  andet 
Land,  hvor  han  imidlertid  vandt  sig  et  velfortjent  Navn. 

Den  næste  var  Fauerholdt.  Han  endte  sine  Dage  i  Diissel- 
dorf,  og  som  Følge  af  de  Mishandlinger,  han  havde  været  udsat 
for,  hadede  han  til  sin  Dødsdag  alt,  hvad  der  hed  dansk.  Adskil- 
lige andre  er  det  ikke  gaaet  bedre,  men  der  har  ogsaa  været 
glædelige  Tilfælde  paa,  at  Attentater  mislykkedes.  En  Gang  blev 
der  sammenkaldt  et  Møde  for  at  idømme  en  Maler  en  Straf,  der 
var  beregnet  paa  at  skulle   sætte   en  Plet  paa  hans  Navn  i  Publi- 

kums  Øjne.  Den  samlede  Bestyrelse  bad  os  dømme  Manden,  men 
nægtede  at  lade  os  vide,  hvori  hans  Brøde  bestod.  Et  helt  Appa- 
rat med  Forslag  og  Ændringer  var  lavet  i  Forvejen,  men  dog 
strandede  Foretagendet  den  Gang,  ja  det  vendte  sig  endda  til  et 
Tillidsvotum  for  den  anklagede,  hvoraf  Følgen  blev,  at  hele  Besty- 
relsen gik  af,  en  med  Trusel  om  aldrig  at  sætte  sin  Fod  der  tiere. 
»Det  har  Du  sagt  saa  titc,  blev  der  raabt  efter  ham,  og  virkelig 
varede  det  ikke  længere  end  til  næste  Mødeaften,  før  han  viste  sig 
igjen.  Senere  fik  jeg  at  høre,  at  den  anklagede,  der  havde  været 
et  nyttigt  og  opofrende  Bestyrelsesmedlem,  skulde  have  ladet  Ordet 
»Ærtekællinger c  fare  sig  ud  af  Munden. 

Det  vil  dog  være  fejlagtigt  at  beskylde  alle,  der  medvirke  ved 
Boycotting,  for  ondt  Sind.  Det  er  i  Reglen  kun  en  eller  to,  der 
sætte  en  saadan  Bevægelse  i  Gang  med  Forsæt  og  i  fuld  For- 
staaelse  af  Følgerne.  Medlemmerne  af  en  Klike  til  gjensidig  Beun- 
dring kunne  hver  for  sig  være  brave  Mennesker,  der  udvise  megen 
Kjærlighed  og  Overbærenhed  med  hverandre,  men  en  Mangel  paa 
Evne  til  at  fælde  en  klar  Dom,  bevirker,  at  de  let  lade  sig  rive 
med  og  tage  med  ubegribelig  Letsindighed  Parti  uden  at  ville  høre 
begge  Sider  af  Sagen,  og  derved  blive  de  medskyldige  i  en  fejg 
Forbrydelse.  Diet  er  meget  vanskeligt  at  lære  Ordsproget:  >You 
shall  not  give  a  dog  a  bad  name«. 

Hvorvidt  Foredrag  om  oprindelig  Kunst,  national  Kunst,  selv 
set  Kunst  o.  s.  v.  havde  ført  Samfundet,  fik  jeg  et  slaaende  Bevis 
for  en  Gang.  I  et  Dagblad  læste  jeg,  at  Maleren  *  *  *  var  rejst  til 
England  for  at  studere  den  berømte  Maler  X's  Billede,  som  han 
agtede  at  omdanne,  saa  at  det  kunde  passe  til  kjøbenhavnske 
Forhold.  Nogen  Tid  derefter  læste  jeg  atter,  at  Maleren  *  *  *  var 
vendt  tilbage  fra  England  efter  at  have  studeret  den  berømte 
Maler  X's  Billede,  som  han  nu  agtede  at  omdanne  o.  s.  v.  Næste 
Foraar  saa  jeg  den  berømte  Maler  X's  omdannede  Billede  paa  en 
af  Foraarsudstillingens  Paradepladser.  *  *  *  havde  selv  givet  sin 
Kopi  denne  Hædersplads.  Alle  Blade  skyndte  sig  at  fremhæve 
det,  og  de  illustrerede  gjengav  det  over  hele  Siden.  Det  blev  af 
rette  Vedkommende  anbefalet  og  solgt,  og  *  *  *  blev  Ridder  paa 
den  berømte  Maler  X's  Billede. 


nede  af  Forfædres  Gravhøje,  og  ude 
hvor  Havet  bortæder  det  gamle  Land  og  udspyr  flyvende  Sand 
over  Ager  og  Eng,  opholdt  jeg  mig  i  Sommeren  78.  En  Streng, 
der  længe  havde  været  uberørt,  blev  anslaaet.  Jeg  var  hjemme 
uden  dog  at  kunne  komme  til  min  egentlige  Hjemstavn,  der  endnu 
var  i  Barbarers  Vold. 

Den  paafølgende  Sommer,  da  jeg  var  kommen  i  Besiddelse  af 
en  Dæksbaad,  tilbragte  jeg  hovedsagelig  1  Limfjordsegnene  og  var 
tilbage  i  Kjobenhavn,  da  Vinteren  kom. 

I  den  mørke  Aarstid  lever  man  jo  ofte  paa  at  lægge  Planer 
for  den  Sommer,  man  længes  efter.   Jeg  havde  alt  planlagt  de  for- 

skjellige  Ture  i  vore  hjemlige  Farvande,  som  jeg  agtede  at  udføre, 
da  jeg  en  Aften  i  et  Selskab  af  Kollegaer  inviterede  en  svensk 
Maler  ved  Navn  Eggers  til  at  dele  Baad  med  mig,  naar  Vandene 
atter  bleve  aabne,  og  Lyset  kom  tilbage.  En  anden  tilstedeværende 
anmodede  saa  indstændigt  om  at  maatte  komme  med,  at  det  gjorde 
mig  helt  ondt  at  være  nødt  til  at  afslaa  det.  Den  lille  Halvdæks- 
baad  havde  kun  Køjeplads  til  to.  Dette  Møde  bevirkede,  at  jeg 
saa  mig  om  efter  et  større  Fartøj  med  flere  Bekvemmeligheder,  og 
jeg  fik  Løfte  om  Lejemaal  af  et,  som  jeg  kunde  benytte  i  to  Aar 
imod  at  betale  min  egen  Baad  i  Leje. 

Næste  Gang  jeg  mødtes  med  de  to  Kunstnere,  glædede  jeg 
dem  ved  min  Meddelelse,  og  da  jeg  foreslog  at  forandre  Program- 
met fra  Limfjorden  til  de  indre  hollandske  Vande,  vandt  mit  For- 
slag udelt  Tilslutning.  »There  is  many  a  slip  t'ween  the  cup  and 
the  lip«,  siger  et  engelsk  Ordsprog.  Jeg  troede,  at  alt  var  ordnet, 
men  havde  ikke  taget  den  Uvillie,  mit  Projekt  vakte,  med  i  Be- 
tragtning eller  iagttaget  de  nødvendige  Forsigtighedsforanstaltninger 
for  at  holde  vor  Plan  hemmelig.  Inden  jeg  saa  mig  om,  havde 
Baadens  Ejer  ladet  sig  bevæge  af  uvedkommendes  Forestillinger 
og  trak  sig  tilbage  fra  vor  Overenskomst,  der  endnu  kun  var 
mundtlig. 

Der  ligger  en  Del  Trods  i  ethvert  Menneskes  Karakter.  Jeg 
har  faaet  min  Del.  Da  jeg  mærkede,  at  der  blev  gjort  Forsøg  paa 
at  lægge  mig  Hindringer  i  Vejen  og  hørte  en  barnlig  Tale  om,  at 
det  vilde  være  mig  umuligt  at  sejle  til  Holland  med  en  Baad  paa 
8  Tons,  besluttede  jeg  at  udføre  Turen.  I  Virkeligheden  viste  jeg 
paa  den  Maade  de  samme  Mennesker  større  Hensyn,  end  deres 
Tale  var  værd.  Jeg  saa  mig  om  og  fik  Tilbud  paa  en  stærkbygget 
Hæltbaad  paa  8Vs  Tons,  som  jeg  ikke  betænkte  mig  paa  at  kjøbe. 
Atter  taarnede  Vanskelighederne  sig  op  omkring  mig,  men 
bevirkede  kun,  at  jeg  følte  stigende  Lyst  til  at  overvinde  dem.  Nu 
vilde  jeg  ikke  lade  mig  nøje  med  Nordsøen,  men  foreslog  at  udvide 
Sejlplanen  til  Middelhavet,  hvilket  Forslag  vandt  begge  de  to 
Kunstneres  Bifald.  Baaden  skulde  imidlertid  i  Stand  sættes,  og  der- 
ved kom  den  finansielle  Side  af  Spørgsmaalet  i  Forgrunden.  Der 
viste  sig  ingen  anden  Udvej  for  mig  end  at  holde  Auktion  over 
mine  Billeder,  og  dertil  hørte  Rammer.  Rammemagerens  Regning 
kom,  da  alt  var  solgt,  og  overraskede  mig  ved  sin  Størrelse.  For- 
over viden  Strand  I^ 

gjæves  anmodede  jeg  ham  Gang  efter  Gang  om  at  give  mig  Hen- 
stand med  en  Brøkdel  af  Beløbet,  men  han  nægtede  at  betro  mig 
det  allerringeste,  fordrede  kontant  Betaling  og  beraabte  sig  paa,  at 
ethvert  fornuftigt  Menneske  i  Kjøbenhavn  sagde,  at  min  paatænkte 
Rejse  var  Vanvid.  En  bekjendt,  humoristisk  Forfatter  og  Kaféhelt 
hilste  mig  med: 

>Lad  mig  se  paa  Dem,  det  er  jo  sidste  Gang,  jeg  faar  Dem 
at  se. c 

»Det  skulde  ikke  bedrøve  mig,  men  hvorledes  kommer  De  til 
den  Slutning  .?€ 

»De  gaar  jo  ud  og  begaar  Selvmord,  c 

Der  er  noget  tiltalende  ved  at  sætte  sig  op  mod  en  hel  Stad 
og  handle  lige  imod  dens  forenede  Klogskab.  Jeg  blev  om  muligt 
endnu  mere  opsat  paa  at  gjennemføre  min  Plan,  i  hvad  der  skulde 
ske.  Manden,  der  i  Grunden  var  Skyld  i  det  hele,  trak  sig  pludse- 
lig tilbage  uden  at  angive  nogen  Grund;  men  Eggers  holdt  ud 
trods  alt,  hvad  der  blev  hvisket  ham  i  Øret. 

Det  hændte  en  Dag  den  foregaaende  Sommer,  at  jeg  havde 
søgt  Tilflugt  i  Havnen  ved  en  lille,  vestjydsk  By  for  at  oppebie  det 
gode  Vejr,  der  følger  enhver  Storm,  havde  lige  faaet  tørt  paa  efter 
den  sidste  Dravat  og  belavet  mig  paa  at  slaa  mig  til  Ro  indtil 
videre,  da  jeg  saa  en  Sammenstimlen  af  Folk,  der  spejdede  ud 
over  Fjorden.    Jeg  gik  hen  og  opfattede  følgende  af  Talen : 

»Det  stakkels  Menneske,  han  kan  svømme  derude  i  Timevis. 
Her  ligge  Lystfartøjer  i  Havnen,  og  ingen  gjør  Forsøg  paa  at 
bjærge  ham.« 

Paa  mit  Spørgsmaal  blev  der  svaret,  at  en  Mand  var  gaaet  ud 
med  en  aaben  Jolle  for  at  prøve  et  nyt  Sejl;  han  var  gaaet  saa 
langt,  som  den  lave  Odde  dækkede  mod  Stormen,  og  man  havde 
set  ham  gjøre  flere  Forsøg  paa  at  vende,  men  Jollen  nægtede  det 
hver  Gang,  og  han  var  kommen  saa  langt  ud,  at  det  lille  Sejl  for- 
svandt for  Beskuernes  Øjne,  og  nu  troede  man,  at  han  var  kuld- 
sejlet. 

Jeg  fik  langt  flere  Tilbud  om  Hjælp,  end  jeg  havde  Brug  for. 
Inden  jeg  ret  havde  set  mig  om,  var  der  sprunget  en  resolut  Fyr 
ned  i  Baaden,  og  uden  at  oppebie  videre  Ordre  eller  spilde  Tale 
paa,  hvad  der  var  en  Selvfølge,  klodsrebede  han  Sejlene  og  kastede 
los,    medens  jeg  riggede  Rorpinden   og  styrede   ud   i   Bredningen. 

Der  var  en  fem  kvart  Mil  til  den  modsatte  Kyst,  og  derude  fraadede 
en  krap  Sø,  der  ikke  lod  nogen  Tvivl  om,  at  den  var  i  Stand  til 
at  gjøre  en  hurtig  Ende  paa  selv  den  bedste  Svømmer  af  Menneske- 
slægten, som  kom  i  dens  Vold.  Vi  styrede  den  Kurs,  Jollen  havde 
taget,  og  spejdede  til  alle  Sider;  men  det  var  først,  da  vi  nærmede 
os  den  modsatte  Kyst,  at  vi  saa  en  Baad,  der  blev  gjenkjendt  som 
den  savnede,  ligge  opankret,  tilsyneladende  uden  Besætning.  Da 
vi  kom  den  nær,  rejste  en  Mand  sig  op  og  stirrede  paa  os. 

>Vil  De  med  tilbage  ?€  prajede  jeg  over,  men  fik  et  benæg- 
tende Svar. 

»Giv  mig  da  Fangelinen,  at  jeg  kan  slæbe  Dem.« 

>Nej  Tak,  jeg  vil  selv  sejle!«  raabte  han,  og  paa  mit  Spørgs- 
maal  om,  hvad  der  var  i  Vejen,  fik  jeg  at  vide,  at  hans  Mastehæl 
var  sprunget,  men  hverken  Søm  eller  Hammer  vilde  han  modtage 
til  at  reparere  Skaden.  Et  Blik,  han  sendte  mig,  bad  mig  lige 
saa  tydeligt,  som  Ord  kunde  have  gjort  det,  om  at  passe  mig  selv, 
og  derpaa  dækkede  han  sig  igjen  med  Sejlet  paa  Bunden  af  Baaden, 
medens  vi  vendte  og  stod  tilbage. 

Der  var  endnu  en  Klynge  ved  Havnen,  da  jeg  kom  tilbage 
med  Flag  under  Gaflen  til  Tegn  paa,  at  alt  var  vel. 

»Hvor  traf  De  ham?«  og  »Hvad  var  der  i  Vejen.?«  vare  de 
Spørgsmaal,  jeg  maatte  besvare,  og  da  jeg  fortalte,  at  han  ingen 
Hjælp  vilde  modtage,  raabte  flere  i  Munden  paa  hverandre: 

»Nej  naturligvis,  saa  længe  han  kan  klare  sig  selv,  skal  ingen 
kunne  sige,  at  han  blev  hjulpet  hjem,  om  han  saa  skal  vente  paa 
bedre  Vejr  i  otte  Dage.« 

Denne  Tildragelse,  saa  simpel  den  end  var,  prægede  sig  i  min 
Hukommelse.  Den  forhøjede  min  Agtelse  for  Manden  og  dermed 
for  hans  Bysbørn,  der  ikke  tænkte  eller  følte  synderligt  forskjelligt 
fra  ham.  C^aa  af  Jens,  den  Mand,  der  havde  ledsaget  mig  og 
efter  endt  Sejlads  beslog'  Sejlene,  klarede  Dækket  op  og  fortøjede 
paa  den  heldigste  Plads  med  en  Omhu,  som  om  Baaden  var  hans 
Eje,  fik  jeg  et  Indtryk,  der  ikke  lod  mig  tvivle  om,  at  den  Ror- 
pind, han  holdt,  var  i  gode  Hænder. 

Jeg  havde  havt  en  Mand  med  fra  samme  Egn  og  været  godt 
tilfreds  med  ham.  Derfor  skrev  jeg  ham  nu  til  og  spurgte,  om 
han  vilde  med  igjen  i  Aar;  men  hans  Slægtninge  underrettede  mig 
om,   at  han  var  bortrejst     En  anden  Mand,    som  havde  faaet  Nys 

om  min  Forespørgsel,  skrev  tilbage  og  tilbød  sin  Tjeneste,  og  jeg 
var  ikke  lidt  tilfreds  med  i  ham  at  gjenkjende  Jens.  Paa  rait 
Spørgsmaal,  om  han  vidste,  hvorhen  Turen  gjaldt,  svarede  han,  at 
det  havde  han  da  læst  om  i  Bladene. 

>De  er  gift;  hvad  siger  Deres  Hustru  til,  at  De  gaar  med?« 

»Hun  siger  som  alle  Kvindfolk,  at  det  komme  vi  ikke  levende 
fra.     Saadant  kan  en  jo  ikke  bryde  sig  om. c 

Jeg  betænkte  mig  naturligvis  ikke  et  eneste  Øjeblik  paa  at 
antage  ham. 

En  Billedhugger,  et  Bekjendtskab  fra  mine  Akademidage,  kom 
og  bad  om  at  maatte  følge  med  til  Frankrig;  han  havde  Stipen- 
dium og  agtede  sig  til  Paris.  Jeg  afslog  det  og  forklarede  ham, 
at  Rejsen  var  for  kort;  over  Vesterhavet  vilde  han  kun  være  til 
Ulejlighed  for  os  andre  og  selv  ingen  Glæde  have  i  sin  mulige 
Søsyge.  Paa  en  længere  Tur  kunde  han  blive  søvant  og  være  til 
almindelig  Nytte. 

Ja,  men  han  maatte  og  vilde  med  for  at  faa  frisk  Luft  i  Lun- 
gerne. Jeg  kunde  ikke  begrunde  mit  Afslag  ved  at  anføre  Mangel 
paa  Plads,  nu  da  N.  N.  havde  trukket  sig  tilbage,  og  naar  han  tog 
med  til  Rom  i  Stedet  for  Paris,  vilde  hans  Ophold  om  Bord  da 
blive  langt  nok. 

Jeg  har  altid  været  svag  over  for  Bønner  og  lovede  derfor  at 
opfylde  hans  Ønske,  mod  at  han  betalte  for  sin  Del  af  Kosten. 

Det  varede  kun  en  Dags  Tid,  før  jeg  fik  en  lignende  Anmod- 
ning fra  en  mig  fuldstændig  ubekjendt  Provinsskuespiller.  Det  var 
en  hjerterørende  Historie  om  et  Livs  Plager,  han  fyldte  mig  med. 
Kunde  han  bevæge  mig  til  at  tage  sig  med,  var  der  Haab  om,  at 
han  kunde  frelses  fra  den  forhadte  Tilværelse;  thi  et  Hovedstads- 
blad havde  lovet  at  tage  mod  et  ubegrænset  Antal  Breve,  og  der- 
ved ventede  han  at  faa  Fodfæste  i  Pressen.  Ogsaa  der  lod  jeg  mig 
bevæge  og  indrømmede  ham  Plads  paa  samme  Vilkaar  som  Billed- 
huggeren. 

Endnu  en  sidste  Gang  opsøgte  jeg  Rammemageren  og  gjorde 
mig  al  Umage  for  at  faa  ham  til  at  indse,  hvor  umuligt  det  var 
for  mig  at  opgive  Rejsen  og  søgte  at  overtale  ham  til  at  modtage 
en  Del  af  min  Gjæld  og  vente  med  Resten  mod  Sikkerhed  til  min 
Hjemkomst;    men   han   holdt   ube\^gelig  fast  ved  sin  Fordring  og 

truede    med    at    beslaglægge  Baaden,    saafremt   den   ikke   blev  til- 
fredsstillet. 

»Jeg  maa  gjentage,  at  det  er  mig  umuligt  at  udbetale  det  fulde 
Beløb  nu€,  vare  mine  sidste  Ord  til  ham.  >Vil  De  ikke  nu  mod- 
tage den  Sum,  som  jeg  tilbyder,  maa  De  vente  med  hele  Beløbet, 
indtil  jeg  om  et  Aars  Tid  kommer  tilbage.  Gjør  for  øvrigt,  hvad 
De  selv  synes,  men  tag  Dem  i  Agt  for  at  gaa  til  Yderligheder, 
der  kunne  bringe  Dem  i  Ulejlighed.« 

Derpaa  forlod  jeg  ham,  og  den  følgende  Nat  sejlede  Baaden 
ud  af  Kalkbrænderihavnen. 

Senere  fik  jeg  skriftlig  at  vide,  at  Rammemageren  den  følgende 
Dag  rekvirerede  Kongens  Foged  og  afleverede  en  Stævning  paa  den 
Bolig,  som  jeg  var  fraflyttet,  derfra  gik  han  til  Kalkbrænderihavnen, 
og  da  Baaden  var  borte  derfra,  drog  han  med  den  store  Protokol 
i  Procession  til  Charlottenborg,  hvor  han  gjorde  Arrest  i  de  to  ud- 
stillede Billeder,  de  samme,  som  jeg  havde  tilbudt  som  Sikkerhed 
for  en  ringe  Del  af  min  Gjæld.  En  lignende  Skandale  havde  den 
værdige  Borgs  Sale  endnu  aldrig  været  Vidne  til. 

Imidlertid  var  »Nilen«,  som  jeg  havde  kaldt  Baaden,  langt  fra 
de  Strande,  hvor  dens  Forsvinden  havde  fremkaldt  saa  stærkt  Røre. 
Havde  den  været  et  levende  Væsen,  opfyldt  af  Forventninger  og 
Haab,  havde  den  ikke  kunnet  ile  gladere  af  Sted  end  den  Nat 
gjennem  Drogden.  Alt  var  i  Uorden  i  det  gamle  Lastrum,  der  nu 
var  Kahyt  med  fire  Køjer.  Vore  Sager  vare  komne  om  Bord  i 
største  Hast  og  maatte  ordnes;  men,  selv  bortset  fra  Travlheden, 
tænkte  ingen  paa  Søvn  over  det  nye  i  Situationen  og  den  velgjø- 
rende  Fornemmelse  af  endelig  at  være  kommen  ud  over  alle  For- 
hindringer. 

Jens  var  for  en  Gangs  Skyld  kommen  paa  den  rette  Hylde. 
Han  var  antaget  som  Matros,  hvilket  i  dette  Tilfælde  var  ensbety- 
dende med  Styrmand,  Matros,  Sejlmager,  Baadsmand,  Kok  og 
Tømmermand.  Hans  Hu  stod  til  at  stifte  Bekjendtskab  med  frem- 
mede Lande,  jo  fjernere  jo  bedre,  og  under  Splitflaget  med  det 
lille  Y.  F.  følte  han  ret  sin  Værdighed.  Dertil  var  en  Fart  uden 
Losning  og  Ladning  det  samme  som  en  Ferie  for  ham.  Efter  den 
demokratiske  Plan  residerede  han  paa  bedste  Plads,  agter  i  den 
oprindelige  Skipperkakyt,  medens  jeg  og  mine  tre  Gjæster  vare 
installerede   i  Lasten,    der  tillige   var  Spisesalon,    og   hvor  vi   nok 

kunde  sidde  og  ligge,  men  ikke  staa.  Vore  Sejl  vare  Storsejl,  Fok, 
Klyver  og  Gaffel-Topsejl,  og  vi  førte  en  lille  Jolle,  der  under  Farten 
laa  kæntret  over  mod  Ruffet  om  Bagbord. 

Da  Solens  første  Straaler  spillede  hen  over  Toppen  paa  Møens 
Klint,  standsede  »Nilen«  et  Øjeblik  som  for  at  nyde  Synet,  men 
saa  kom  den  i  Tanker  om,  at  det  ikke  gik  an  at  opholde  sig  med 
Drømme  om  Klintekongen  og  Hjemmets  Bøge,  og  den  for  af  Sted 
for  den  østlige  Brise,   saa  Jens  udbrød:    Den  burde  hedde  »Pilen«. 

Med  Regnbue  i  Fraaden  for  Boven  gik  det  forbi  Smaaøerne. 
Vi  løb  en  Fart  af  9  Kvartmil  i  Timen  gjennem  Femernsund,  og  i 
Mørke  ankrede  vi  mellem  en  Mængde  Ankerlanterner  paa  Kieler- 
Fjord. 

Da  jeg  næste  Morgen  kastede  Blikket  omkring  mig,  saa  jeg 
mig  omringet  af  hele  den  tyske  Flaade.  I  Nattens  Mørke  var  jeg 
saaledes  rendt  forbi  Friedrichsort,  Vagtskib  og  det  hele.  Havde 
jeg  bragt  nogle  Torpedoer  med,  havde  jeg  havt  udmærket  Tid  til 
at  sætte  en  for  Boven  af  hvert  af  Panserskibene,  og  puf!  saa  havde 
den  kejserlig  tyske  Marine  været  ude  af  Verden.  Det  forekommer 
mig  undertiden,  at  Tyskerne  langtfra  skatte  den  danske  Godmodig- 
hed efter  Fortjeneste. 

En  Dampbarkasse  kom  til  Siden  af  os  og  bad  mig  gaa  af 
Vejen,  da  jeg  laa  uheldig  for  Skibenes  Manøvre.  Mit  Anker  blev 
hurtigt  lettet,  Damperen  løb  med  mig  til  Holtenau,  og  for  Østen- 
vinden fortsatte  jeg,  til  en  Støtte  viste,  at  her  skulde  Sejlet  stryges 
for  den  første  Sluse.  Snart  gik  Turen  under  prægtige  Bøge  og 
snart  forbi  Herregaarde  gjennem  en  Egn,  der  i  Karakter  allermest 
ligner  de  danske  Lande.  Vi  kom  op  ad  tre  Sluser  og  gjennem 
den  Sø,  der  leverer  Vand  til  Kanalen ;  derpaa  kom  vi  atter  ned  ad 
to  andre  og  naaede  Rendsburg  Kl.  4  den  Eftermiddag.  Der  laa 
et  Gjæstgiversted,  »Zum  nordischen  Ldwen«;  mon  Navnet  gjemte 
et  kjært  Minde  om  Fortiden  eller  Ønsket  om,  at  Løven  maatte 
vende  tilbage  og  fordrive  Ørnen.?  Tæt  Vest  for  Rendsburg  ligger 
den  sjette  Sluse,  og  der  begynder  Ejderstrømmen,  der  regelmæssig 
hæves  og  sænkes  af  Nordsøens  Ebbe  og  Flod. 

Ved  Højvande  den  næste  Dag  forlod  jeg  Kanalen.  Floden 
bugter  sig,  saa  at  man  skiftevis  har  Vinden  med  eller  imod,  og 
dens  sejlbare  Løb  er  ofte  snævert.  »Nilen«  blev  flere  Gange  sid- 
dende  i   det  bløde  Mudder  og  gav  os   hver  Gang  en  Del  Besvær 

med  at  faa  den  flot  igjen.  Marsksletten  .har  ikke  den  svageste  An- 
tydning af  nogen  Forhøjning,  der  forhindrer,  at  man  ligesom  paa 
Havet  kan  skue  langt  ud  i  det  fjerne.  Dens  grønne  Farve  er  kun 
brudt  af  broget,  jydsk  Kvæg,  og  dens  Flade  af  Landsbyer,  der  vise 
sig  som  Klatter  af  Træer  med  et  Kirkespir  i  Midten.  Da  vi  vare 
komne  forbi  Frederiksstad  med  dens  Volde  og  interessante  Taarn, 
antog  Ejderen  ret  Karakteren  af  en  stor  Flod,  og  de  første  Diger 
kom  til  Syne.  Strømmen  blev  mere  lige,  og  ved  Hjælp  af  den 
østlige  Vind  vare  vi  snart  til  Ankers  ved  Tønning. 

Et  Par  Dage  gled  hurtigt  hen  med  at  bese  de  gamle,  lybske 
Huse  og  Byens  mange  maleriske  Kroge.  Det  var  kun  lidet  lyste- 
ligt at  høre  de  gode  Tønningboeres  Beklagelser  over  deres  nye 
Herrer  og  deres  Udtalelser  om,  at  de  aldrig  havde  vidst,  hvor  megen 
Frihed  de  besad  under  Danmark,  før  de  bleve  skilte  derfra.  >Det 
var  herlige  Tider,  da  vi  levede  under  Frederik  VI«,  ytrede  en 
Mand,  »da  kjendte  vi  ikke  til  Spørgsmaalet  dansk  eller  tysk,  men 
vare  alle  Kongens  tro  Undersaatter,  hvad  enten  vi  talte  det  ene 
eller  det  andet  Sprog.  Paa  Kongens  Fødselsdag  var  der  almindelig 
Glæde,  og  vi  vare  alle  stolte  over  vort  gamle  Dannebroge.  Senere 
kom  Agitationen  Syd  fra  og  derpaa  Spliden,  som  Preusserne  speku- 
lerede i.  I  ønske  vist  af  Hjertet,  at  I  havde  os  tilbage.«  Noget, 
som  jeg  for  denne  Landsdels  Vedkommende  ikke  er  sikker  paa. 
»Ach!  wat  stind  wir  doch  dum  wast«,  sagde  en. 
>Ja,  nu  kunne  I  være  Mustpreussere  og  have  det  saa  godt«, 
svarede  jeg. 

»Da  Kaptajn  Hammer  var  her,  havde  vi  Søfolk«,  sagde  en 
anden.  >Nu  maa  vore  Sønner  ud  med  Preusserne,  og  vi  gaa  med 
Livet  i  Hænderne  ved  Tanken  derom.« 

Kaptajn  Hammers  Bedrifter  ville  længe  blive  i  disse  Folks 
Erindring.  Han  har  sat  sig  et  Mindesmærke  ved  at  afprikke  Ejde- 
ren fra  Tønning  til  Havet,  og  at  han  stationerede  et  Fyrskib  paa 
en  Plads  i  Vesterhavet,  hvor  man  tidligere  ikke  troede  det  muligt, 
at  et  Fartøj  kunde  ankre,  har  præget  sig  dybt  i  deres  Hukommelse. 
Ankeret  blev  lettet,  og  vi  stod  ud  af  Ejderen.  Jeg  havde  just 
naaet  det  aabne  Hav,  da  Vinden  forandrede  sig,  og  Barometret 
faldt  rask.  »Nilen«  begyndte  alt  en  Dans  paa  Bølgerne  og  fjer- 
nede sig  fra  Land,  men  ved  et  mærkeligt  Uheld  blev  Kompasset 
knust,  og  jeg  nødsagedes  til  at  gaa  tilbage  til  min  sidste  Ankerplads. 

Det  traf  sig  den  Dag  saaledes,  at  vi  ingen  »Sejl-Snaps«  havde 
faaet,  hvilken  Omstændighed  Jens  ikke  var  fri  for  at  tilskrive  Grun- 
den til  vort  Uheld.  Det  var  nu  en  Del  af  hans  Sømandsovertro, 
som  intet  kunde  rokke,  at  der  maatte  tømmes  et  Bæger  paa  en 
lykkelig  Rejse.  At  det  var  et  Held,  jeg  vendte  om  til  den  sikre 
Flod,  fik  jeg  næste  Dag  Vished  for;  thi  da  blæste  det  en  forrygende 
Storm  af  Sydvest.  Fra  min  lune  Krog  saa  jeg  Uvejret  og  var  ret 
tilfreds  med,  at  jeg  ikke  maatte  ride  Stormen  af  paa  det  aabne 
Hav  med   et  Fartøj   og  Mandskab,   jeg  endnu   ikke   havde   prøvet. 


Nogle  Dage  efter  ophørte  Stormen,  og  jeg  forlod  Tønning  for  en 
østlig  Vind  og  styrede  forbi  begge  Fyrskibe  ud  i  det  aabne  Hav. 
Selve  Skuden  syntes  at  være  animeret  af  det  Haab  og  de  Længsler, 
de  besjælede  de  ombordværende. 

•  Med  den  vil  jeg  sejle  Verden  rundt,  om  det  forlanges«,  ud- 
brød Jens,  da  han  havde  set  Baaden  sætle  over  Bølgernes  Ryg. 

Det  forekom  os,  at  hvad  vi  havde  forladt  paa  Landjorden,  var 
Hundrede  Aar  og  Mile  fra  os,  at  Menneskene,  der  færdedes  dér, 
vare  hildede  i  de  mindste  Fordomme.  1  det  hele  taget  vare  vi 
paa  Veje  til  at  foragte  de  at  vore  Medskabninger,  der  ikke  vare 
saa  lykkelige  som  vi,    og  intet  syntes  os  mindre  troligt,    end  at  vi 


NORDSØFISKERE  2  I  ^ 

nogen  Sinde  igjen  kunde  falde  tilbage  til  at  se  Ting  med  de  samme 
Øjne  som  det  stakkels  Kryb. 

Vejen  til  al  Verdens  Herlighed  laa  foran  os,  og  vi  vilde  nyde 
de  Glæder,  der  tilbød  sig,  uden  at  lade  os  besvære  mere  end  højst 
nødvendigt.  Nu  var  der  først  Holland,  der  skulde  vise  os  alle  sine 
Herligheder  af  Billeder,  Kanaler,  Zwibler,  store  Ostindiefarere  og 
fortælle  os  om  svundne  Tider.  Jyllands  Kyst  tabte  sig  hurtigt  i 
det  fjerne,  og  Helgolands  Klippe  hævede  sig  i  Vejret;  ellers  kun 
Vand  til  alle  Sider.  Modsætningen  mellem  den  lille  Baad  og  det 
store  Hav  var  slaaende.  Jeg  maatte  vænne  mig  til  det  nye  i  at 
kløve  Vandet  med  saa  lille  en  Kjøl  og  sidde  paa  Dækket,  hvor  jeg 
kunde  fylde  en  Kop  med  Vand  uden  at  bukke  mig,  men  det  varede 
ikke  længe,  før  alt  forekom  mig  saare  naturligt. 

Et  livligt  Syn  havde  vi  om  Aftenen,  da  vi  ved  Solnedgang 
vare  midt  i  en  Flaade  af  engelske  Fiskefartøjer.  Alt  næste  Morgen 
havde  jeg  Borkum  Fyrskib  i  Sigte.  Det  lyse,  grønlige  Hav,  den 
disede  Luft  og  de  klodsede,  hollandske  Skuder,  vi  mødte.  Søernes 
Braad  paa  Grunden  og  de  hoppende  Vagere'  for  Enden  af  disse, 
alt  bidrog  til  at  give  Scenen  et  tungsindigt,  men  malerisk  Ud- 
seende. Den  danske  Jagt  hører  med  sine  Traditioner  hjemme  i 
Kattegat  og  de  holstenske  Østersøhavne.  Saa  snart  man  er  Vesten 
for  Rendsborg,  møder  man  en  Type  paa  Smaafartøjer,  der  er  byg- 
get efter  andre  Principer  og  er  en  nær  Slægtning  af  den  hollandske 
Kuf.  Her  var  »Nilen«  allerede  en  Udlænding,  og  det  var  ikke  saa 
underligt,  at  Folk  paa  de  Skibe,  vi  mødte,  vendte  Kikkerten  imod 
os.  Efter  en  diset  Dag  fulgte  en  stjerneklar  Nat,  hvor  Texel  Fyret 
viste  sig  mellem  et  Utal  af  Lanterner,  som  det  spændte  min  Agt- 
paagivenhed  at  manøvrere  imellem.  Snart  var  det  en  Damper,  der 
kom  brusende  imod  os,  og  snart  vare  vi  omringede  af  Fiskefartøjer 
i  saadan  Mængde,  at  deres  Lys  i  Frastand  godt  kunde  ligne  en 
oplyst  By. 

Næste  Formiddag  viste  der  sig  en  Stad  med  to  vældige  Fyr- 
taarne  i  Klitterne.  Jeg  saa  kun  Stedet  anført  paa  mit  Kort  som 
et  projekteret  Kanalanlæg  og  fandt  det  derfor  ikke  raadeligt  at 
anduve,  før  jeg  havde  faaet  nøjagtig  Underretning.  En  saadan  fik 
jeg  kort  efter  hos  en  velvillig  Fisker,  der  forklarede,  at  Havnen  var 
aabnet  for  nogen  Tid  siden,  at  jeg  vilde  finde  to  Havnemoler  og 
et  fortrinligt  Bassin,    hvilket   alt   viste   sig   at  være  rigtigt.     Jeg  vil 

her  bemærke,  at  det  var  første  og  sidste  Gang,  at  jeg,  saa  længe 
Togtet  varede,  bad  om  fremmed  Hjælp. 

Der  har  i  Hast  dannet  sig  en  Stad  ved  Mundingen  af  den  nye 
Kanal,  der  i  lige  Linie  fører  til  Amsterdam.  Den  Forretning,  som 
Spekulationen  havde  ventet,  var  dog  udebleven,  og  de  elegante, 
moderne  Huse  saa  ud,  som  de  hørte  hjemme  i  helt  andre  Egne 
og  begræd  den  ublide  Skjæbne,  der  havde  ført  dem  hen  mellem 
Klitterne,  hvis  Sand  hvirvlede  omkring  dem  og  dannede  Driver. 
Kysten  har  megen  Lighed  med  den  vestjydske,  og  derfor  har  An- 
læget  megen  Interesse  for  os  Danske,  der  have  talt  saa  meget  om 
Havn  ved  Vesterhavet. 

Næppe  var  jeg  fortøjet  i  Havnen,  før  jeg  fik  Besøg  af  Hol- 
lændere, der  kom  for  at  hilse  paa  mig. 

»Is  tock  een  klein  Scheef  mit  over  Zee  to  gaanc,  sagde  de 
og  komplimenterede  mig  som  Dansk.  Ogsaa  de  paastod  at  have 
Ret  til  at  kalde  sig  Skandinaver.  Efter  deres  Mening  var  der  ikke 
to  andre  Folk  med  saa  mange  Ligheder  som  Hollændere  og  Daner. 
Havde  vi  ikke  Ordene  Moder,  Fader.  Broder  og  mange  andre  til- 
fælles? Vore  Søfolk  saa  ens  ud,  og  begge  Lande  konkurrerede 
paa  Landvæsenets  Omraade.  Tidligere  gik  Holland  i  Spidsen,  men 
nu  var  det  langt  overfløjet  af  Danmark.  Af  Hoflighedshensyn  und- 
lod jeg  at  minde  om,  at  Hollænderne  ere  af  plattysk  Herkomst  og 
til  Trods  for  Lighedspunkter  altid  have  vist  en  forskjellig  National- 
karakter. Dansk  Humanitet  t.  Eks.  er  meget  nærmere  i  Slægt  med 
den  engelske.  Medens  Danmark  var  blandt  de  første  til  at  afskaffe 
Slaveri,  var  Holland  blandt  de  sidste,  da  andre  Nationer  søgte  at 
standse  Spiritusindførsel  til  Afrika  i  Civilisationens  Navn,  var  Hol- 
land det  eneste  Land,  der  holdt  paa  sin  Ret  til  at  tilføre  de  sorte 
al  den  Spiritus,  de  kunde  betale  for,  og  helt  igjennem  har  den 
hollandske  Nation  fulgt  Principer,  som  den  danske  aldrig  har  villet 
vedkjende  sig,  og  som  mere  end  noget  andet  tyder  hen  paa  tysk 
Afstamning. 

Vi  beskjæftigede  os  i  tre  Dage  i  Amsterdam  med  at  jage  fra 
det  ene  Billedgalleri  til  det  andet,  indtil  vi  næsten  bleve  overvæl- 
dede af  Ærefrygt  for  Kunstens  evige  Principer:  Sandhed,  Simpelhed 
og  Fasthed. 

Det  forundrer  i  vore  Dage,  navnlig  i  det  civiliserede  Vest- 
Europa,  at  komme  til  en  Stad,  der  har  sit  Jødekvarter.     1  Amster- 

dam  findes  der  et  saadant  i  Byens  Centrum.  Herinde  syne§  man 
hensat  til  en  anden  Verdensdel,  saa  forskjellig  er  Gadernes  Ud- 
seende fra  dem  i  Byens  andre  Dele.  Her  vadskes,  sys,  gjøres 
Toilette,  koges  og  handles  i  fri  Luft.  Trængselen  er  stor.  Larmen 
ikke  mindre,  og  Lugten  ubehagelig,  og  det  hele  giver  Indtryk  af 
Overbefolkning  og  Fattigdom. 

Den  Formiddag,  da  jeg  forlod  Ymuiden,  havde  jeg  atter  Med- 
bør. Næste  Dags  Eftermiddag  fik  jeg  South  Forland  i  Sigte  og 
besluttede  at  anløbe  Ramsgate,  men  Vinden  døde  hen,  og  jeg 
naaede  kun  ved  Hjælp  af  Aarer  den  lille  Badeby,  Broadstairs,  der 
ligger  en  Mils  Vej  fra  dette  Sted.  I  en  Havn,  der  er  dækket  mod 
Vest  af  stejle  Kalkklipper,  blev  »Nilen c  fortøjet  iblandt  en  Skare 
af  smaa  Lystkuttere  og  Sejlbaade. 

Byen  med  sine  Villaer,  Hoteller  og  Arbejderboliger  ligger  ter- 
rasseformet paa  Bakkernes  Skraaning,  og  Fjældene  med  den  hvide 
Strand  tiltale  Øjet.  Staar  man  deroppe,  skuer  man  langt  ud  over 
Havfladen,  hvor  store  Sejlere  ligne  smaa  Prikker,  eller  man  vender 
Blikket  den  anden  Vej  og  ser  et  grønt,  bølgeformet  Landskab,  hvor 
Agre  veksle  med  Grupper  af  Træer. 

Efter  et  kort  Besøg  i  London  stak  jeg  i  Søen  for  en  god  Vind, 
der  dog  løjede  af,  da  jeg  var  kommen  ud  for  Dover.  Klipperne, 
kronede  af  Fæstninger,  Staden,  det  gamle  Herresæde  og  den  stærke 
Trafik,  alt  forenede  sig  om  at  frembringe  et  stort  Billede,  som  vi 
ikke  bleve  kjede  af  at  betragte.  Rundt  om  os  saas  Lystfartøjer, 
Fiskerskuder,  Krigs-  og  Handelsskibe.  Stærkt  belæssede  Passager- 
dampere, hvorfra  Musikken  klingede  hen  over  Vandet,  for  forbi, 
medens  den  lave  Sol  sendte  gyldne  Straaler  over  Landet,  ind  mellem 
Havnens  Master  og  Røg. 

Ud  paa  Natten  sprang  en  frisk  Brise  op;  men  en  modgaaende 
Strøm  bevirkede,  at  jeg  trods  den  gode  Fart  ikke  havde  tabt  Dover 
af  Sigte  den  næste  Morgen.  Da  først  kæntrede  Strømmen  og  førte 
mig  i  fem  Timer  til  Dungeness,  hvor  jeg  lod  Ankeret  falde  for  at 
afvente  den  næste,  gunstige  Strøm.  Før  jeg  næste  Gang  ankrede 
under  den  franske  Kyst  i  Nærheden  af  Fécamp,  havde  >Nilenc 
føaet  sin  første  Lektie  i  rebede  Sejl.  Det  var  paa  den  tredie  Dag, 
efter  at  jeg  havde  forladt  Broadstairs,  at  jeg  anløb  Havre.  Floden 
satte  stærkt  ind  og  førte  os  rask  forbi  den  lange  Mole  med  Fyr- 
taarnet.    Jeg  fik  fat  i  Bolværket  uden  for  Museums-Bygningen,  hvor 


jeg  fik  Fortøjning  i  Land  mellem  en  Klynge  Mennesker,  der  havde 
travlt  med  at  >sacrer  le  chinois«,  som  Franskmænd  i  deres  Jalousi 
finde  for  godt  at  kalde  skandinaviske  Søfolk,  da  en  Betjent  kom 
springende  og   raabte,    at  jeg  maatte   bort  fra  Stedet;    ihi  det  var 


Trouville-Damperens  Plads.  Jeg  saa  denne  komme,  men  Strømmen 
forhindrede  mig  i  at  rokke  'Nilent  fra  Bolværket,  og  en  Tid  saa 
det  ud,  som  om  min  Rejse  her  vilde  faa  Ende;  thi  Damperen  kom 
med  ustandselig  Fart  ned  imod  mig  og  truede  med  at  knuse  mit 
Fartøj.  Under  den  Hvirvel,  der  op.stod  ved,  at  den  bakkede  med 
Hjulene,    lykkedes   det   mig  at   hale   forbi   det  Skib,    der  laa  foran 

mig,  Og  jeg  slap  ud  i  Strømmen.     Snart  blev  Slusen  til  den  indre 
Dok  aabnet,  og  jeg  kom  ind  til  en  bekvem  Plads. 

Fregatten  »Tordenskjold«,  der  havde  forladt  Marinen  og  nu 
sejlede  som  Koffardiskib^  var  det  største  Fartøj  i  Havnen,  og  saa- 
ledes  skete  det  den  Gang,  at  baade  det  største  og  det  mindste 
Skib  i  Havre  vare  danske.  Den  hjertelige  Gjæstfrihed  og  Fore- 
kommenhed, vi  mødte  hos  vor  elskværdige  Konsul,  var  et  af  Lys- 
punkterne paa  Rejsen,  og  i  hans  Selskab  fik  vi  rigelig  Lejlighed 
til  at  stifte  Bekjendtskab  med  de  omliggende,  skjønne  Dele  af  »la 
belle  Normandie«.  Vestlige  Storme  tvang  mig  til  at  forblive  læn- 
gere, end  jeg  havde  ventet.  Omsider  indtraadte  atter  gunstigt 
Vejr,  og  med  frisk  Proviant  og  Drikkeankrene  fyldte  med  Æble- 
most gik  jeg  til  Søs,  hvor  Strømmen  flyttede  omkring  med  mig  i 
tre  Dage,  før  jeg  ankrede  op  uden  for  St.  Pierre  le  Port,  som  er 
den  eneste  Stad  paa  Guernsey. 

Skjønt  man  ikke  let  er  i  Tvivl  om,  paa  hvilken  Breddegrad 
man  befinder  sig  ved  den  tunge  Kanalluft,  kan  man  nok,  hvad 
Landets  Udseende  angaar,  føle  sig  henflyttet  til  Syden.  Byen  ligger 
i  en  Halvkreds  omkring  Havnen,  den  ene  Husrække  over  den 
anden,  isprængt  med  grønne  Træer  og  skærmet  imod  Vest  af  Højder, 
beklædte  med  mange  Slags  Buske,  hvorimellem  Villaer  og  rød 
Granit  titter  frem  hist  og  her.  Ogsaa  mod  Øst  beskyttes  Byen  af 
Klippeøen  Sercq  med  de  bratte  Skrænter. 

Forskjellen  mellem  Høj-  og  Lavvande  er  her  25  Fod.  Derved 
hæves  og  sænkes  Skibene  i  Havnen,  saa  de  hver  tolvte  Time  ligge 
tørre  paa  Klippeunderlaget.  En  engelsk  Garnison  paa  Fortet  med 
det  engelske  Flag  var  det  eneste  Tegn  paa,  at  Øen  hørte  med  til 
Storbritannien.  Den  har  ellers  sin  egen,  lovgivende  Forsamling,  eget 
Toldvæsen  og  Mønt,  der  i  Størrelse  passer  til  den  franske,  ligesom 
Maal  og  Vægt,  og  er  i  det  hele  taget  temmelig  uafhængig.  Hver- 
ken Bygningernes  Arkitektur  eller  kunstneriske  Udsmykning  har 
noget  engelsk  Præg,  og  de  høje  Fabrikskorstene  og  den  tilrøgede 
Far\'e,  der  er  saa  karakteristisk  for  engelske  Byer,  mangler  aldeles. 
I)er  var  en  livlig  Udførsel  af  Øens  Produkter,  mest  Proviant  og 
forarbejdede  Granitsten.  At  dømme  efter  disse  Øers  Beliggenhed, 
saa  tæt  under  den  franske  Kyst,  samt  efter  Befolkningens  franske 
Maal  og  Herkomst,  kunde  man  vente,  at  den  havde  franske  Sympa- 
tier, men  netop  det  modsatte  var  Tilfældet.     England  har  her  saa 

lidt  som  paa  andre  Steder,  hvorhen  dets  Herredømme  naar,  søgt 
at  anglisere  Folk  af  fremmed  Nationalitet,  og  det  er  maaske  netop 
af  den  Grund,  at  Kanaløerne  ere  loyale.  Victor  Hugo,  der  her 
fandt  et  Tilflugtssted  under  sin  Landsforvisning,  stillede  før  sin 
endelige  Bortrejse  et  indtrængende  Opraab  til  Normand iøernes  Ind- 
byggere, hvori  han  opfordrede  dem  til  at  mindes  deres  franske 
Ekstraktion  og  ikke  forsømme  nogen  Lejlighed  til  atter  at  knytte 
sig  til  deres  gamle  Fædreland;  men  det  vakte  kun  Modvillie  hos 
Beboerne. 

»Nok  muligtc,  lød  det  enstemmigt,  »at  vi  for  flere  Hundrede 
Aar  siden  hørte  til  Frankrig,  men  vi  vare  ikke  franske;  vi  vare 
Normanner,  og  England  kom  under  normanniske  Konger.  England 
blev  da  Hovedlandet,  og  Normandiet  blev  tabt  paa  disse  Øer  nær. 
Nu  ere  vi  engelske  og  have  ingen  Grund  til  at  forandre  vor  Na- 
tionalitet. € 

Paa  mine  Fodvandringer  saa  jeg  Laurbær,  Figen,  Appelsin- 
træer og  Druer  vokse  i  det  frie,  ret  en  Forsmag  paa  Sydens  Yppig- 
hed, og  det  sagdes,  at  Klimaet  var  mildere  end  paa  Kysterne  af 
Nordfrankrig  eller  Sydengland,  samt  at  Sne  og  Is  ikke  kjendtes. 
Livet  i  Havnen  fik  sit  Særpræg  af  Makrelfiskernes  Baade,  af  fuldt 
ladede  Passager-Dampere  og  af  store  Lystfartøjer,  der  her  søgte 
Havnen  for  ved  Lavvande  at  polere  og  efterse  Kobberforhudningen. 

Med  en  flov  Vind  forlod  jeg  Guernsey,  som  jeg  endnu  havde 
i  Sigte  ved  Solnedgang,  da  der  rejste  sig  en  frisk  Brise,  og  Baaden 
skød  rask  over  Stævn.  Jens's  øvede  Øje  sagde  ham,  at  her  var 
en  Lejlighed  til  at  »dørret  Makrel.  Han  hentede  Krogen  frem, 
der  næppe  var  kommen  i  Vandet,  før  der  sad  et  Pragteksemplar  af 
en  Fisk  paa  den.  Opmuntrede  ved  hans  Eksempel  smed  vi  andre 
ligeledes  Snørerne  over  Bord,  og  under  ahnindeiig  Jubel  blev  den 
ene  blinkende  Fisk  efter  den  anden  halet  ind.  »Sikken  en«,  »væl- 
dig»  og  »Tamp«  lød  Udraabene  efter  hverandre,  idet  enhver  for- 
drede Opmærksomheden  henledet  paa  sin  Fisk,  og  Dækket  var 
fyldt  med  sprællende  Makrel,  da  Mørket  faldt  paa. 

Strømmen  vedblev  regelmæssig  hver  sjette  Time  at  flytte  mig 
frem  eller  tilbage.  Det  aabne  Hav  laa  foran  mig,  men  før  jeg 
begav  mig  over  den  biskayiske  Bugt,  vilde  jeg  endnu  fylde  Vand- 
ankeret og  Brødfadet  og  løb  derfor  ind  til  en  Ankerplads  ved  Ques- 
sant.     Guernsey  var  en   engelsk  0,    hvor  man   talte  fransk,    denne 

var  derimod  en  fransk  0,  hvor  dette  Sprog  ikke  taltes,  men  hvor 
man  udmærket  godt  kunde  klare  sig  med  walisisk,  om  man  kunde 
noget  af  dette.  Mit  Kjendskab  dertil  indskrænkede  sig  til:  ja,  ja. 
Det  første  Menneske,  der  mødte  mig,  da  jeg  vandrede  fra  den 
vildsomme  Klippekyst  til  det  kultiverede  Bakkeland,  var  en  Kvinde. 
Mine  Spørgsmaal  bleve  besvarede  af  en  temmelig  lang  Tale,  hvoraf 
jeg  ikke  forstod  et  Ord,  og  jeg  spurgte  videre:  »Forstaar  De  ikke 
Fransk?«  Hendes  Svar  var  atter  en  lang  Tale,  der  ikke  var  led- 
saget af  en  eneste,  betegnende  Gestus  og  efterlod  mig  ligesom  den 
første,  i  fuldstændig  Uvidenhed. 

Ikke  bedre  gik  det  mig  hos  et  Par  andre  Mennesker,  og  jeg 
havde  kun  Lejlighed  til  at  anstille  Betragtninger  over  Skikkelsernes 
knoklede  Ansigter,  over  deres  tjavsede,  sorte  Haar,  smaa,  mistroiske 
graa  Øjne  og  klodsede  Gang.  Omsider  mødte  jeg  dog  en  Mand, 
der  paa  daarligt  Fransk  gav  mig  de  fornødne  Oplysninger  og  i  det 
hele  viste  megen  Forekommenhed.  Han  sagde,  at  mange  af  Mæn- 
dene her  havde  tjent  i  Armeen  og  kunde  noget  Fransk,  at  Øen  var 
frugtbar,  men  overbefolket  og  udparcelleret  i  smaa  Lodder.  Øen 
er  fuldstændig  blottet  for  Skov,  og  hvor  der  saas  et  enkelt  Træ, 
var  dette  bøjet  og  svedet  af  Vestenvinden.  Sorte  Faar  vare  til 
Stede  i  stor  Mangfoldighed.  Jeg  antog  dem  ved  første  Øjekast  for 
Lam  paa  nogle  faa  Uger  og  forundrede  mig  over  ikke  at  se  de 
gamle  Faar,  men  saa  bemærkede  jeg,  at  de  alle  havde  Horn. 

Det  havde  været  min  Agt  herfra  at  gaa  til  Spanien,  men  Hen- 
syn til  Billedhuggeren,  der  havde  paadraget  sig  en  Sygdom, 
bevægede  mig  til  at  løbe  over  til  Brest  og  søge  Læge  til  ham. 

Det  var  en  ejendommelig  Sejlads,  »Nilenc  havde  over  det 
Stræde,  der  adskiller  Quessant  fra  Frankrigs  Fastland.  Jeg  havde 
set  Søerne  derude  have  hvide  Braad  paa  Toppen,  og  i  den  Mening, 
at  der  var  stærk  Vind,  tog  jeg  Reb  i  Sejlene.  Det  var  dog  ikke 
saa  meget  Vinden  som  en  rasende  Strøm,  der  gjorde  Søen  høj  og 
skummende.  Jeg  kan  tænke  mig,  at  Strædet  har  lignet  en  uhyre 
Rendesten  efter  et  Regnskyl  og  »Nilen c  en  Nøddeskal,  der  drives 
af  Sted  uden  Hensyn  til  Vinden.  Søerne  vare  glatte  og  stejle;  et 
Øjeblik  løftedes  vi  til  deres  skumklædte  Top,  og  i  det  næste  gled 
^'i  ned  ad  Bagsiden  med  en  Fornemmelse,  som  om  vi  styrtede  i 
Afgrunden.     Strømmen   førte   os   rask   op  mod   Vinden  og  hen   til 

Skjærgaardene,  hvorfra  det  saa  gik  for  en  god  Vind  ind  ad  Fjorden 
til  Brest. 

Vi  kom  netop  i  Tide  for  at  overvære  en  Flaademanøvre  af 
Panserfregatter  og  Torpedobaade,  og  navnlig  om  Natten,  da  det 
elektriske  Lys  fra  17  Skibe  spillede  over  Land  og  Sø,  var  Synet 
lige  saa  fængslende,  som  det  var  nyt  for  os.  Da  Spændingen  var 
paa  det  højeste,  stod  et  russisk  Krigsskib  ind  i  Havnen.  I  samme 
Stund,  det  blev  bemærket,  sendtes  alle  Lysene  derhen  og  fik  det 
til  at  ligne  et  Spøgelseskib  af  Ild.  Lysene  vandrede  som  saa  mange 
Øjne  fra  Siden  over  Dækket,  undersøgende  enhver  lille  Ting  til 
de  yderste  Raanokke  og  Toppe. 

At  vi  paa  Forhaand  gjennem  franske  Malerier  havde  Kjend- 
skab  til  Nationen  og  Folket  i  denne  Egn,  bidrog  maaske  til  at 
forhøje  den  Interesse,  vi  fik  for  denne  Landsdel.  Bønderne,  der 
kom  for  at  kjøbe  og  sælge,  havde  vi  set  paa  Jules  Breton's  Male- 
rier. Det  var  svære  Skikkelser  med  den  gamle  Nationaldragt,  der 
har  lang  Vest  med  store  Metalknapper  og  Knæbenklæder,  mange 
havde  Træsko  paa,  nogle  bar  den  opkrammede,  bredskyggede 
Hat;  men  paa  de  fleste  hang  en  ulden,  strikket  Lue  omtrent  en 
Alen  ned  ad  Ryggen  og  var  foruden  Hovedbedækning  Opbevarings- 
stedet for  diverse  Sager,  som  Brød,  Ost,  Æg,  ja  undertiden  droges 
en  levende  Høne  frem  deraf.  Vi  saa  dem  handle  med  Heste  paa 
Pladsen  uden  for  Byen,  hvor  Støvet  hvirvlede  sig  omkring  dem, 
saa  dem  sidde  i  Gruppe  og  samtale  eller  nydende  deres  medbragte, 
solide  Kost.  Deres  Sprog  var  ligesom  paa  Quessant  det  bretonske. 
Hvad  for  øvrigt  Brest  angaar,  da  er  den  især  Orlogshavn,  dens 
Marine-Arsenaler  og  Dok  for  Krigsskibe  er  det  mest  iøjnefaldende. 
Uden  at  dvæle  længere  end  højst  nødvendigt  mellem  Klipper,  Ege 
og  gamle  Herresæder  stak  jeg  i  Søen  og  kom  ud,  hvor  Strømmen 
kogte  mellem  utallige  Skjær  ved  Kysten,  og  hvor  Flaader  af  Sardin- 
fiskere  vare  i  travl  Virksomhed.  Med  en  god  Brise  tabte  jeg  snart 
disse  og  Kysten  af  Syne  og  havde  nu  kun  det  aabne  Hav  til  alle 
Sider. 

»Den  første  Stormfugl«,  udbrød  jeg  ved  Synet  af  en  Petrel, 
der  traadte  Vande  tæt  ved  os,  og  jeg  hørte  et  Suk  trænge  sig  frem 
fra  en  af  mine  Passagerer.  Det  store  Hav  stemte  Sindene  til  Alvor, 
der  dog,  da  et  smukt  Vejr  vedblev  at  holde  sig,  veg  Pladsen  for 
den    sædvanlige   Kjækhed    hos    de    usøvsmte.     En  Morgen  var  det 

imidlertid  forbi  med  vort  Magsvejr  for  denne  Gang.  Barometret 
faldt  rask,  Vinden  tog  til,  og  Søen  voksede.  Det  var  ikke  uden 
Spænding,  at  jeg  begyndte  at  mindske  Sejl,  da  Skummet  føg  hen 
over  Dækket,  og  jeg  vedblev  at  tage  Sejl  af,  indtil  jeg  Kl.  lo 
drejede  til  Vinden  for  Stumperne  af  Storsejl  og  Fok. 

Ved  Hjælp  af  Jens,  der  havde  stor  Erfaring  i  slige  Situationer, 
fandt  jeg  hurtigt  en  saa  fortrinlig  Balance  for  Sejlene,  at  Baaden 
kom   til   at   ligge   tæt  og   rolig  op  til    Vinden.     En  Gang   imellem 


kunde  den  falde  en  Streg  eller  saa,  men  ved  det  derved  forstær- 
kede Pres  paa  Agtersejlet  rettede  den  sig  hurtigt,  og  naar  den  kom 
saa  højt,  at  Agtersejlet  blev  levende,  saa  førte  Forsejlet,  hvis  Skjøde 
var  halet  lidt  til  Luvart,  den  tilbage  til  sin  rette  Plads,  uden  at 
Roret  var  nødvendigt. 

Soen  var  svær;  Bolger,  hojere  end  min  Mast  og  med  Braad 
slørre  end  Skuden,  saa  ud,  som  om  de  vilde  sluge  os.  >Nileni 
flvttede  kun  Stævnen  et  Par  Tommer  for  dem,  og  de  lob  væk  paa 
den  anden  Side  uden  saa  meget  som  at  væde  Dækket.  Tryg  som 
en  Maage  laa  den  paa  Vandet  og  tillod  mig  at  sidde  torskoet  og 
male,    medens   den   øvrige    Besætning   slangede   sig  i  Køjerne.     Af 

alle  de  Storme,  jeg  har  oplevet,  har  ingen  interesseret  mig  saa 
meget  som  denne,  fornemmelig  paa  Grund  af,  at  Skuden  var  saa 
lille  og  et  saa  fortrinligt  Søskib.  Bevægelsen  vanskeliggjorde  den 
daglige  Madlavning  ved  Petroleumsapparatet,  og  derfor  maatte  en 
Kop  Kaffe  med  Smørrebrød  erstatte  Middagsmad.  Skuespilleren 
gjorde  mig  opmærksom  paa,  at  det  var  Trediveaarsdagen  for  Slaget 
ved  Isted,  hvor  han  fik  en  Kugle  gjennem  Halsen.  Jeg  satte  et 
lille  Stormflag,  og  for  at  give  Festen  et  værdigt  Præg,  pyntede  vi 
tre.  Skuespilleren,  Jens  og  jeg,  os  med  vore  Krigsmedailler  samt 
tømte  et  Glas  for  det  gamle  Danmark,  hvortil  Atlanterhavet  brølede 
Hurra  paa  sin  ejendommelige  Vis. 

Vandene  vare  graagrønne  med  klare,  gjennemsigtige  Toppe; 
Skummet  skinnede  som  Sne  imod  Omgivelserne,  og  tunge  Sk>'- 
klatter  for  rask  gjennem  Luften  og  viste,  hvor  de  spredte  sig,  en 
Himmel  af  en  gulgrøn  Farve.  I  det  fjerne  laa  en  Sejler,  der,  som 
jeg  kunde  se  i  Kikkerten,  blev  overskyllet  af  Vand  fra  Stævn  til 
Stævn.  Det  varede  25  Timer,  før  Vinden  atter  blev  god,  og  jeg 
kunde  styre  Kurs.  Saa  fulgte  der  godt  Vejr  i  nogle  Dage,  og  da 
der  atter  kom  Vind,  blev  Baaden  drejet  under,  som  var  det  en 
Hverdagshændelse.  Denne  Gang  var  der  ingen,  der  følte  andet 
derved  end  Ærgrelse  over,  at  Farten  atter  skulde  formindskes. 
Stormen  varede  kun  to  Timer,  og  Rejsen  fortsattes  uden  videre 
Hindringer. 

Paa  den  tiende  Dag  efter  min  Afrejse  fra  Brest  ventede  jeg 
at  se  Land,  og  da  viste  der  sig  nogle  høje  Bjærge,  som  jeg  kunde 
skjønne  vare  beliggende  ved  Corunna.  Jeg  var  altsaa  kommen  et 
Par  Mil  østligere  end  beregnet,  et  Resultat  af  min  Navigering,  som 
jeg  havde  Grund  til  at  være  tilfreds  med,  da  jeg  udelukkende 
havde  sejlet  paa  Bestikket,  det  vil  sige,  jeg  havde  nøjedes  med 
stadig  at  observere  vor  Fart  og  Kurs  samt  gjøre  Sandsynligheds- 
beregninger over  Afdrift.  Ved  Undersøgelse  af  Kortet  fandt  jeg, 
at  der  tæt  inden  om  Finisterre  var  en  dækket  Vig  med  fortrinlig 
Ankergrund  ved  en  By,  og  der  besluttede  jeg  at  anløbe. 

Ankeret  var  i  Bunden,  Sejlene  gjorte  fast  og  Flaget  hejst.  Vi 
vare  alle  gaaede  ned  for  at  skifte  Tøj  til  Landgangen,  da  Jens 
meldte  mig,  at  der  stod  nogen  paa  Land  og  gjorde  Tegn  til,  at 
jeg  skulde  komme  derind.  Jens  roede  mig  i  Land  i  Jollen,  og 
idet  denne  stødte  mod  Land,  vilde  jeg  springe  ud,  men  Gendarmen, 

der  stod  og  trak  sin  Uniformsfrakke  paa,  satte  sig  derimod.  Fra 
mit  Stade  i  Baaden  forklarede  jeg  saa,  at  jeg  var  kommen  for  at 
forsyne  mig  med  frisk  Vand,  men  det  lod  ikke  til,  at  Manden  for- 
stod mere  end  Halvdelen  af  mit  Spansk.  Han  rystede  tvivlende 
paa  Hovedet,  og  da  jeg  fremdrog  et  Sundhedspas,  udfærdiget  af 
den  portugisiske  Konsul  paa  Guernsey,  var  han  ikke  vis  paa,  om 
det  var  sikkert  at  røre  derved;  da  han  endelig  besluttede  sig  til  at 
modtage  det,  viste  hans  Ansigt  ikke  det  ringeste  af  den  Intelligens, 
der  spores,  naar  Bogstaver  bringe  Underretning  til  Tanken.    Maaske 


var  der  heller  ikke  blandt  de  omkringstaaende  nogen,  der  kunde 
tyde  Skrift ;  thi  de  gloede  først  paa  det  store,  portugisiske  Vaaben 
og  sendte  saa  Bud  efter  Byens  Øvrighed,  der  snart  indfandt  sig  i 
egen  heje  Person,  Det  var  en  Herre  af  et  nonchalent  Udseende, 
iført  sort  Diplomatfrakke,  hvis  bedste  Dage  laa  langt  tilbage  i 
Tiden,  luvslidte  Benklæder,  stukne  ned  i  Halvstøvler,  og  en  Bule- 
hat, der  sad  skjævt  paa  Hovedet.  Jeg  gjentog  min  Forklaring: 
•Lystfartøj,  kommer  fra  Brest  og  er  bestemt  for  Lissabon;  anløbet 
her  for  at  fylde  Vand  og  proviantere  med  Kjød  og  Brød,«  Hans 
Ansigt  viste,  at  Spørgsmaalet  var  alvorligt,  og  at  han  var  sig  sin 
Stillings  Ansvar  bevidst.  Jeg  begyndte  alt  at  tvivle  om,  at  jeg  vilde 
faaLov  at  komme  i  Land,  da  han  udbrød  i  Latter,  og  mit  Haab  steg. 

'5* 

»Her  staar  »sanidao«,  og  det  hedder  >sanidad<,  raabte  han 
saa  glad  som  en  Dreng,  der  har  fundet  en  Bukseknap  i  en  Rendesten. 

Alle  de  tilstedeværende  maatte  have  Papiret  at  se,  og  alle 
gloede  derpaa  og  grinte. 

*Jeg  vil  sige  Dem  noget«,  sagde  han  henvendt  til  mig,  »En- 
gelsk er  godt.  Spansk  er  godt,  Fransk  er  godt,  men  Portugisisk  er 
Nonsens.     Kom  De  kun  i  Land,  naar  De  lyster.« 

Derpaa  satte  han  sig  hen  med  sine  to  Venner  for  at  faa  Plads 
i  min  Skitsebog,  og  meget  tilfreds  med  Resultatet  signerede  han 
dette  med  H.  M. 

Idet  han  ledsagede  mig  op  til,  hvad  de  kaldte  Byens  Hotel, 
gav  han  mig  en  højtidelig  Forsikring  om,  at  hvad  der  var  hans, 
var  ogsaa  mit.  Da  jeg  den  næste  Dag  blev  beæret  med  en  Visit 
af  ham  og  hans  uadskillelige  Venner,  gjorde  jeg  den  Opdagelse, 
at  hvad  der  var  mit  var  ogsaa  hans,  i  det  mindste  hvad  Tobak 
angaar,  thi  ved  en  Vending  overraskede  jeg  en  af  Vennerne  i 
ganske  ugenert  at  fylde  sin  Lomme  af  mit  Forraad.  Ihvor  jeg  kom 
i  Finisterre,  lød  mange  Udraab,  som  »tobacco«,  »fumar«,  »smoke« 
med  Variationer,  mig  i  Møde  fra  Mænd,  Kvinder  og  Børn  af  de 
forskjelligste  Samfundslag.  Det  var  en  ligefrem  Kalamitet  med  den 
Tobaksmangel,  der  herskede.  Det  Regjeringsdepot,  hvorfra  Spa- 
niens Udsalgssteder  forsynes,  havde  glemt  denne  By. 

Finisterre  har  næppe  nok  et  Par  Tusinde  Indbyggere,  og  dens 
Opland  er  for  største  Delen  Klipper  og  Sand.  Sardinfiskeri  er  saa 
godt  som  Beboernes  eneste  Erhverv,  og  naar  Fisken  en  Gang 
imellem  udebliver,  som  det  blev  mig  fortalt,  at  den  kan,  saa  staar 
Hungersnøden  for  Døren.  I  Almindelighed  fiskes  der  dog  godt,  og 
der  drives  en  bet>'delig  Eksport  af  saltede  Sardiner  til  Sydspanien 
og  Italien.  Vi  saa  dem  fiske  fra  Land  paa  lignende  Maade,  som 
vi  kjende  fra  Skagen,  kun  der  gaa  Mændene  baglæns  og  hale  Nettet 
ind,  medens  det  her  var  Kvinderne,  der  trak,  og  Mændene  stod 
med  korslagte  Arme  og  den  kolde  Pibe  i  Munden. 

En  sund  og  kraftig  Race  er  det,  i  Almindelighed  med  noget 
høje  Kindben,  kort  Overlæbe  og  saa  smukke  Tænder,  som  man 
kan  tænke  sig.  Dertil  kommer  en  blomstrende  Ansigtsfarve  og 
brunligt  eller  sort  Haar  »Det  er  en  Race  Nordboere,  der  en  Gang 
har  nedsat  sig  deroppe.  Prægtige  Mennesker,  ærlige  og  naive  ere 
de*,    betroede   en    bleg  og  nervøs  Andalusier  mig  en  Gang  og  til- 

føjede,  idet  han  rettede  sig,  »men  Spaniere  blive  de  aldrig«. 
>Gal)izianos<,  som  de  kaldes,  synes  at  tyde  paa  gallisk  Oprindelse, 
og  eftersom  Benævnelsen  Norden  er  relativ,  maa  Frankrig  jo  kaldes 
saaledes  fra  et  spansk  Standpunkt.  Vi  bleve  udspurgte,  om  Folk 
vare  Kristne  i  vort  Land,  og  da  vi  svarede  bejaende,  at  vi  vare 
Protestanter,  vakte  det  almindelig  Forfærdelse.  Jeg  søgte  at  for- 
klare, at  vi  vare  Lutheranere,  men  derved  gjorde  jeg  kun  Sagen 
værre.  Man  fortalte  mig,  at  Luther  en  Gang  havde  prøvet  paa  at 
blive  Gud,    men   var  den  øverste  Djævel.     Vort  korte  Samliv  med 


Finisterreboerne  var  ikke  desto  mindre  saa  hjerteligt,  at  jeg  maatte 
afgive  Løfte  om  at  komme  derind,  dersom  jeg  nogen  Sinde  kom 
tilbage  med  Skuden.  Vi  besøgte  de  ensomme  Klippestier  med  de 
massive  Granitkors  ved  Siden,  saa  paa  Baadene,  der  kom  ind  be-. 
læssede  med  Fisk,  skitserede  i  de  maleriske  Gader  og  hvilede  os 
i  den  lille  Naaletræslund.  Paa  den  tredie  Dags  Morgen,  en  Lørdag, 
Kl.  8  satte  jeg  Sejlene  og  kippede  med  Flaget,  medens  der  blev 
viftet  med  Lommetørklæder  oppe  i  Byen.  En  frisk  Portugiser 
Norden  bragte  os  rask  mod  Syd,  hvor  Luften  blev  varmere.  Kystert 
viste  sig  hele  Tiden  for  os,  og  allerede  Mandag  Morgen  Kl.  4  pas- 
serede jeg  Kap  Roca,  hvor  Cintrabjærgene  ende,  og  snart  efter  drejede 

jeg  til  Vinden  uden  for  Tajoflodens  Munding  for  at  oppebie  Dagens 
Frembrud.  Det  var  ikke  den  letteste  Opgave  at  undgaa  Kollision 
med  de  Fiskerbaade,  der  her  sejlede  uden  Lanterne  stik  imod  alle 
Sølove.  Natten  havde  været  mørk,  og  jeg  hilste  Lyset  med  Glæde. 
Sommernætter,  som  vi  kjende  dem  i  vort  høje  Nord,  havde  vi  ikke 
set,  siden  vi  entrede  den  britiske  Kanal,  ja  selv  i  Holland  kan  man 
næppe  kalde  Sommernætterne  for  lyse. 

Medens  jeg  skulde  til  at  nyde  Gjensynet  af  Vasco  da  Gamas 
Taarn,  de  hvide  Smaabyer  paa  begge  Sider  af  Floden  og  Hoved- 
staden i  den  fjerne  Dis,  fik  jeg  Forretninger  med  Sundhedspolitiet. 
Man  nægtede  at  modtage  mit  Pas,  da  det  ikke  var  paategnet  af 
den  portugisiske  Konsul  i  Finisterre,  men  af  den  lokale,  spanske 
Myndighed  påa  dette  Sted.  Omsider  indrømmede  man  mig  dog 
Tilladelsen  til  at  anløbe  Lissabon,  efter  at  jeg  havde  underskrevet 
et  paa  Dansk  affattet  Dokument,  hvorved  jeg  erklærede  under  Eds 
Tilbud,  at  jeg  ikke  vidste,  at  der  herskede  epidemiske  Sygdomme 
paa  det  Sted,  hvor  jeg  kom  fra,  at  ingen  af  mine  Folk  led  af 
noget,  der  kom  ind  under  epidemisk  Syge  o.  s.  v. 

Værre  gik  det  mig  hos  Toldvæsenet,  hvor  man  vilde  entre 
>Nilen«  som  Handelsfartøj.  »Danmark  har  slet  ingen  Ret  til  at 
5ende  Lystfartøjer  her«,  blev  der  sagt.  >Have  disse  Mennesker 
intet    at    bestille,    hvorfor    blive   de   saa  ikke   hjemme    i  England.« 

Først  da  Konsul  O'Niel  tog  sig  alvorligt  af  mine  Sager,  fik  jeg 
Lov  til  uhindret  at  passere. 

Man  havde  mig  mistænkt  for  at  være  Smugler,  og  i  den  An- 
ledning maatte  jeg  et  Par  Gange  møde  paa  Toldboden.  Første 
Gang  havde  jeg  vanskeligt  ved  at  finde  Stedet,  da  jeg  ikke  kunde 
gjøre  mig  forstaaelig.  Jeg  spurgte  paa  Spansk,  Fransk,  Engelsk  og 
Dansk  efter  Dogane,  la  Duane,  the  Custumhouse  og  Toldboden, 
men  mødte  kun  en  Rysten  paa  Hovedet  og  et  >no  comprende 
inglese«,  indtil  endelig  en  svarede:  »Oh,  jeg  forstaar,  hvad  De 
mener.     Alfandiga  ligger  hist  henne.« 

Anderledes  gik  det  mig  en  Dag,  da  jeg  var  med  Jens  for  at 
proviantere,  og  vi  kom  forbi  en  Række  Grøntboder. 

»Her  var  da  nogen,  vi  kunde  tale  med«,  prajede  Jens.  »De 
to  Koner  spurgte,  om  ikke  Herrerne  skulde  handle  hos  dem.« 

Naturligvis  fik  de  vor  Søgning.    Der  stod  to  Kvinder  i  Boden. 

»Hvor  har  De  lært  at  tale  Dansk?«  spurgte  jeg. 

»Det  er  vel  ikke  saa  meget  det  danske  som  det  universelle 
skandinaviske  Sprog,  vi  tale.  Jeg  har  først  lært  det  af  at  tale  med 
Folk  fra  Sjibene,  og  min  Søsterdatter  har  lært  det  af  mig. c 

Eggers  og  Billedhuggeren  havde  aldrig  før  været  uden  for 
deres  Hjemland,  og  derved  havde  Lissabon  hele  Nyhedens  Interesse 
for  dem,  noget  som  jeg  for  mit  eget  Vedkommende  maatte  beklage 
Savnet  af.  Jeg  havde  troet,  at  især  Billedhuggeren  vilde  have 
fundet  Opholdet  tiltalende,  men  saa  overraskedes  jeg  en  skjønne 
Dag  ved  at  opdage,  at  han  gik  omkring  og  var  forlængst  bleven 
kjed  af  det  hele.  Efter  endt  Arbejde  var  jeg  i  Færd  med  at  rense 
min  Palet  en  Aften,  da  han  kom  hen  og  sagde: 

»Jeg  kan  forstaa,  at  det  morer  dig  og  Eggers  her  at  sejle 
Verden  rundt,  I  ere  beskjæftigede,  hvor  I  komme,  men  du  kan 
da  nok  fatte,  at  jeg  kjeder  mig  og  længes  efter  at  komme  til  Rom. 
Jeg  vil  derfor  bede  Dig  at  tage  saa  meget  Hensyn  til  mig,  at  Du 
sejler  mig  lige  til  Rom,  saa  kunne  I  andre  jo  bagefter  gjøre,  hvad 
I  lyste.« 

»Men  jeg  er  paa  Vejen  til  Rom  eller  rettere  til  Civitavecchia 
og  har  i  Forvejen  underrettet  dig  om,  at  jeg  agtede  at  anløbe 
diverse  Pladser  paa  Turen  og  male  paa  hvert  Sted,  saa  længe  jeg 
synes  for  godt,  og  du  gik  ind  paa  at  vente  omtrent  fire  Maaneder, 
før  vi  kom  til  Italien.  Ved  den  Tid  skal  jeg  nok  landsætte  dig  i 
god  Behold.  € 

»Hvad  du  der  siger  er  noget  Snak.  Du  kunde  være  løbet  lige 
fra  Havre  til  Civitavecchia.« 

Det  gik  op  for  mig,  at  Mandens  geografiske  Kundskaber  vare 
noget  uklare,  og  jeg  svarede: 

»Endnu  har  jeg  ikke  lært  at  tage  en  Baad  tværs  over  Land, 
jeg  forsikrer  dig,  at  vi  hele  Tiden  have  sejlet  efter  Middelhavet. 
Vi  ere  næppe  komne  Halvvejen  til  Italien.  Vi  maa  fortsætte  Syd 
paa,  til  vi  komme  til  Afrika.  Derpaa  gaa  vi  østlig  igjen,  lige  saa 
langt  som  vi  ere  komne  vestlig  hjemme  fra.« 

Navnet  paa  det  mørke  Fastland  maa  vist  have  kaldt  Forestil- 
linger af  en  usædvanlig  skrækkelig  Art  til  Live  hos  ham;  thi  han 
gjentog:  »Afrika!«  med  et  Tonefald,  der  udtrykte  Skræk  og  For- 
tvivlelse, hvorpaa  han  overvældet  satte  sig  hen  og  gav  Taare- 
strømmen  frit  Løb. 

Medens  Italien  er  vel  kjendt  for  Danske,  er  der  kun  faa  Nord- 

boere,  der  kjende  noget  til  Portugal.  Det  billedelskende  Publikum 
har  set  Italien  paa  enhver  Udstilling,  er  vokset  op  med  Kjendskab 
dertil  som  til  noget  hjemligt,  og  vil  altid,  hvor  der  er  Tale  om 
Syden,  straks  tænke  paa  dette  Land.  Krigsskibe  besøge  vel  ofte 
Tajo,  og  Handelsskibe  hente  Salt  dernede,  men  danske  Turister 
søge  kun  undtagelsesvis  til  Portugal,  som  de  antage  for  en  Udkant 
af  Spanien.  Naar  en  Nordbo  kommer  der,  savner  han  saaledes 
mange  Betingelser  for  at  forstaa  det  Folk  og  en  Natur,  der  bliver 
os  kjærere  ved  nærmere  Bekjendtskab.  De  første  Indtryk  medfører 
ofte  en  forhastet  Dom,  som  vi  forkaste,  naar  vi  faa  Blikket  op  for 
nye  Træk.  Vi  staa  Sydboerne  fjernt  i  Tænkemaade,  og  for  Portu- 
gisernes Vedkommende  er  Sproget  vel  den  største  Hindring  for  en 
fri  Udveksling  af  Tanker.  Det  har  kun  været  flygtige  og  over- 
fladiske Glimt,  jeg  har  set  af  de  Mennesker,  og  jeg  kan  ikke  indestaa 
for  Rigtigheden  af  de  Indtryk,  jeg  medbragte  af  en  Nationalkarakter, 
der  er  langt  mere  forskjellig  fra  den  spanske,  end  man  i  Alminde- 
lighed antager,  og  som  hverken  mangler  høje  Lys  eller  dybe 
Skygger. 

Maaske  var  T.  en  Repræsentant  for  sin  Nation;  i  hvert  Fald 
var  han  en  Personlighed,  som  man  ikke  træffer  hver  Dag,  med  et 
Hjertelag  for  alt,  hvad  der  var  stort  og  godt.  Hans  bredskuldrede 
Skikkelse,  iført  en  fantastisk  Mundering,  som  han  havde  Regjerin- 
gens  Tilladelse  til  at  bære,  kjender  ethvert  Barn  i  Lissabon.  Maaske 
har  Camoens  set  saaledes  ud.  Krigsmand  var  han  dog  ikke,  men 
derimod  Handelsmand  og  Chef  for  et  af  Lissabons  største  Huse, 
og  han  var  vist  et  Stykke  af  en  Digter.  Om  Vinen  ved  hans  Bord 
virkelig  var  den  bedste,  jeg  havde  smagt,  var  det  mig  umuligt  at 
sige;  den  forekom  mig  saa,  medens  hans  Tale  førte  mig  langt  til- 
bage i  Middelalderen  fra  Begivenhed  til  Begivenhed,  indtil  jeg 
syntes  at  se  Armeer  af  Maurer  og  Kristne  staa  lyslevende  for  mit 
Blik.  Hans  Fortællinger  førte  mig  over  Landets  Marker,  over  sum- 
pede Sletter  til  Vinbjærge  og  til  de  gamle  Borge,  der  laa  i  det 
mystiske  Maanelys. 

Da  han  kom  ind  paa  Fadisterne  og  talte  sig  varm  om  dem, 
var  det,  som  om  han  skildrede  en  Del  af  sig  selv,  og  som  om  han 
vilde  have  styrtet  sig  paa  Hovedet  i  deres  Liv,  om  ikke  det  gamle 
Handelshus  havde  holdt  ham  tilbage. 

»Fadister*,  fortalte  han,   >kalde  vi  her  de  Mennesker,  der  drage 

Landet  rundt  og  sætte  sig  imod  al  bunden,  borgerlig  Beskjæftigelse. 
De  udspringe  ofte  af  de  bedste  Familier,  for  hvilke  de  blive  til 
stadig  Sorg.  Faa  Mennesker  kjende  ikke  en  eller  anden,  der  er 
bleven  Fadist,  som  de  kaldes,  fordi  de  lade  Skjæbnen  raade.  Vor 
herlige  Natur,  vore  Borge  og  gamle  Minder  drage  dem  ud  i  Landet, 
hvor  de  finde  et  Ly  snart  i  Skoven  og  snart  i  et  Kloster  eller 
Slot.  Deres  medfødte,  poetiske  Aare  lader  dem  ikke  føle  Savnene, 
og  ofte  ere  de  ligesom  Fortidens  Ministreller  velsete  Gjæster  saavel 
paa  Borg  som  i  Hytte.  De  søge  godt  Selskab  med  Vin,  der  inspi- 
rerer dem  til  at  improvisere  til  Akkompagnement  af  Guitaren,  som 
de  alle  forstaa  at  bruge,  nogle  endda  med  stor  Færdighed.  Deres 
Liv  er  en  fortsat  Begejstring  for  Bjærge  og  Dale,  for  Morgen,  Aften 
og  Maaneskin,  og  Synet  af  en  skjøn  Kvindes  Ankel  henriver  dem 
til  Ekstase.  Vi  kjende  denne  Race  fra  Middelalderen,  men  vort 
Land  er  det  eneste,  hvor  den  har  holdt  sig,  og  der  er  den  saa 
fast  vokset,  at  naar  en  Portugiser  møder  en  saadan  Fadist,  der  i 
Sang  lægger  sin  Sjæl  frem,  vil  han  i  mangt  et  Træk  kunne  gjen- 
kjende  sin  egen  Natur.« 

Ved  Belem  laa  jeg  opankret  i  nogen  Tid  og  kom  hyppig  i 
Land.  Der  stod  endnu  store  Dekorationer  fra  en  Fest  i  Juni  Maaned, 
da  det  var  Trehundred-Aarsdagen  for  Louis  de  Camoens's  Død. 
Festen  blev  fejret  over  hele  Portugal,  Brasilien  og  den  øvrige 
portugisiske  Verden,  og  Resterne  af  denne  nationale  Digters  Legeme 
samt  af  Vasco  da  Gama's,  der  er  Helten  i  det  patriotiske  Digt 
>C)s  Lusiados«,  bleve  højtidelig  bisatte  her  i  Domkirken.  Det 
gamle  Kloster,  der  er  knyttet  til  begge  disse  Mænds  Navne,  havde 
et  Midterparti  med  Kuppel,  der  blev  nedrevet,  da  jeg  fem  Aar  for- 
inden besøgte  Stedet;  en  italiensk  Arkitekt  havde  paataget  sig  at 
restaurere  det  og  havde  alt  fuldendt  det,  da  det  en  Dag  styrtede 
sammen  med  et  Brag,  og  det  har  indtil  videre  faaet  Lov  at  blive  lig- 
gende. Mit  Fartøj  vakte  her  som  paa  andre  Steder,  hvor  jeg  havde 
været,  betydelig  Opsigt  paa  Grund  af  sin  Lidenhed,  hvilket  jeg 
blev  opmærksom  paa  ved  at  se  en  Artikel  om  det  i  et  af  Byens 
Dagblade,  hvori  det  fortaltes,  at  >  Nilen  <  var  det  mindste  fremmede 
Fartøj,  der  nogen  Sinde  havde  entret  Tajo. 

Efter  et  tre  Ugers  Ophold  benyttede  jeg  en  Dag  Eftermiddags- 
brisen, der  altid  er  frisk  vestlig  ved  Lissabon,  til  at  krydse  ud. 
Atter   mødte    vi  Flaader  af  Fiskere   uden   for  Barren,    hvoriblandt 

nogle  højst  forunderlige,  sorte  Tingester,  der  mere  ligne  Stykker 
af  en  Hval  end  en  Baad.  Vi  kom  forbi  Kap  Espichei  med  den 
stejle  Klippevæg  og  store  Huler  i  Vandgangen.  Naar  Søen  blot 
løber  nogenlunde  højt,  kan  man  her  forundre  sig  over  de  Drøn  som 
af  Kanonskud,  der  høres  derfra.  Bølgeslaget  trænger  Vandmasserne 
ind  i  Hulen,  hvorfra  de  ved  Lufttrykket  blive  tilbagestødte,  for- 
vandlede til  Skum.  Ud  for  en  stejl  Klippevæg  blev  jeg  med  eet 
overfaldet  af  en  Kastevind,  der  satte  dygtig  Fart  paa  Baaden.    Den 


kom  heftig  og  vedholdende  lige  ud  af  Landet,  skjønt  Brisen  uden 
for  dette  Sted  var  let  og  af  en  anden  Retning. 

I  Setubal  kom  jeg  netop  til  en  større  Folkefest.  Paa  Boule- 
varden foran  Byen  var  der  smykket  med  Flag,  Blomster  og  Grønt. 
Der  var  Boder  som  til  et  Marked,  og  Menneskemængden  bølgede 
tæt  frem  og  tilbage.  De  mange  kulørte  Lamper  og  Fyrværkeriet 
tog  sig  prægtigt  ud,  og  gjennem  Nattens  Stilhed  hørtes  en  Summen 
af  Mennesker,  Sang  og  Musik.  Vor  rolige  Ankerplads  var  ulige 
behageligere,  end  vort  Ophold  paa  Tajo  med  dens  stærke  Strøm  havde 
været.  Her  svælgede  vi  ret  i  Sydens  forskjellige  Hedigheder,  i 
prægtigt  Vejr,  en  skjøn  Natur,  Overflødighed  af  Motiver  og  i  ud- 
mærket Lejlighed  til  at  male  dem. 

Ligesom  i  Lissabon  blev  jeg  ogsaa  her  tiltalt  paa  Dansk  ved 
flere  Lejligheder. 

Uden  at  have  andet  Maal  end  at  naa  Gibraltar-Strædet  og  uden 
andre  Papirer  til  at  dokumentere  mig  med  end  mit  Lystfartøjs 
Certificat  forlod  jeg  Portugal  for  en  strygende  Medbør,  der  fulgte 
mig  forbi  Kap  Vincent  og  til  Cadix,  hvis  Huse  jeg  øjnede  som  en 
hvid  Stribe  i  Horisonten.  En  Tid  vaklede  jeg  ubestemt,  om  jeg 
skulde  tage  derind,  men  den  friske  Sejlads  bevægede  mig  til  at 
fortsætte  min  Kurs  mod  Syden.  Der  kom  Ro  over  Gemytterne  i 
saadanne  Tider,  da  enhver  følte  en  Tilfredsstillelse  i  selve  Farten 
over  Verdenshavet,  og  for  Jens,  der  i  sin  Barndom  havde  døjet 
Kulde  og  Storm  paa  Nordhavet,  stod  det  vist  som  et  Tilværelsens 
Ideal,  da  han  udbrød: 

»Sejl  med  mig,  hvorhen  De  vil,  blot  De  aldrig  sejler  hjem 
mere !  € 

Efter  fire  Dages  Forløb  saa  jeg  Afrikas  Bjærge  og  naaede  om 
Eftermiddagen  til  Kap  Spartel.  Al  min  Anstrengelse  for  at  komme 
paa  Tangers  Rhed  om  Dagen  var  forgjæves,  thi  Vinden  løjede  af, 
og  først  efter  Mørkets  Frembrud  lod  jeg  Ankeret  falde.  En  Baad 
kom  ud  og  underrettede  mig  om,  at  jeg  laa  paa  et  farligt  Sted, 
hvorfra  jeg,  naar  Strømmen  kæntrede,  kunde  støde  paa  et  Klipperev, 
der  laa  foran  mig.  Med  det  samme  fik  den  fat  i  en  Trosse  og 
roede  bort  med  mig  hen  til  et  Sted,  hvor  jeg  laa  i  Sikkerhed. 
Den  næste  Morgen  havde  jeg  beredt  mig  til  at  gaa  i  Land,  da 
Sundhedspolitiets  Baad  med  det  gule  Flag  kom  og  forlangte  at  se 
mit  Pas.  Jeg  forklarede,  at  i  Setubal  var  det  blev«:  mig  fortalt, 
at  saadant  ikke  behøvedes  i  Marokko,  hvortil  der  blev  svaret,  at 
nu  vilde  der  blive  sammenkaldt  et  Møde  af  de  udenlandske  Ministre, 
for  at  mit  Tilfælde  kunde  blive  undersøgt.  Indtil  da  blev  det  mig 
forment  at  fjerne  mig  fra  Fartøjet.  Efter  et  Par  Timers  Forløb 
kom  Baaden  tilbage  og  meldte,  at  man  var  bleven  enig  om  at  til- 
dele mig  tre  Dages  Karantæne,  hvilket  jeg  besvarede  ved  uden 
Tøven  at  lette  Ankeret  og  sætte  Sejlene,  medens  en  hebraisk 
Handelsmand  saa  efter  mig  med  lange  Blikke  og  raabte:  »TreDage 
gaa  jo  hurtigt;  De  kan  faa  al  den  Proviant,  De  begjærer«. 

Af  Sted  gik  det  ind  ad  Strædet,  forbi  Afrikas  maleriske  Fjælde, 
der  6—7000  Fod  høje  staa  djærvt  op  mod  Luften  og  i  Liniernes 
Dristighed  langt   overgaa  Sydspaniens   monotone  Kyst.    Luften   var 

klar,  og  Landet  fortonede  sig  graaligt.  Røgen  fra  en  vældig  Brand 
steg  op  og  lejrede  sig  som  en  hvid  Sky  over  Toppen  af  Atlas- 
bjærget.  Paa  mindre  end  6  Timer  naaede  jeg  Gibraltar,  hvor  jeg, 
efter  at  have  afgivet  Erklæring  om,  hvorfra  jeg  kom,  uden  Vanske- 
lighed fik  Tilladelse  til  at  gaa  i  Land.  Mit  Besøg  i  Tanger  havde 
givet  mig  en  nyttig  Lære,  og  for  Fremtiden  forsømte  jeg  aldrig  at 
forsyne  mig  med  Sundhedspas  i  sydlige  Havne. 

Jeg  gjorde  den  følgende  Dag  et  Forsøg  paa  at  vende  tilbage 
til  Tanger,  men  det  lykkedes  mig  ikke  at  krydse  gjennem  den 
haarde  Strøm,  sandsynligvis  fordi  mit  Kjendskab  til  Forholdene  var 
for  ringe;  thi  spanske  Felukaer,  som  sejlede  daglig,  gik  over  og 
tilbage,  hvorledes  end  Strøm  og  Vind  var.  Efter  igjen  at  være 
ankret  i  Læ  af  Klippen,  gik  jeg  om  Bord  i  en  af  Tanger- Damperne. 
Landet  var  tiltalende  som  altid,  og  det  glædede  mig  at  gjense 
de  kjendte  Steder  og  vandre  ad  Stier  mellem  Majsmarker,  indheg- 
nede af  Kaktusfigen.  Det  er  altid  lige  forunderligt  at  se  den 
store  Forskjel  paa  Folkene  i  to  Verdensdele,  der  ligge  saa  tæt 
sammen.  Især  paa  Karavaner  og  de  forskjelligt  udseende,  halvt 
barbariske  Horder,  der  kom  til  Byen  langvejsfra,  mærkedes  det  ret, 
at  vi  vare  paa  et  stort  Fastland  med  en  fremmed  Kultur. 

Den  Dag,  jeg  havde  bestemt  at  tage  tilbage,  begyndte  det  at 
storme,  saa  Støv  og  Grus  hvirvledes  om  i  de  mange  Gader,  og  jeg 
fik  Syn  for,  at  det  ikke  var  let  at  ligge  paa  Rheden  under  saa- 
danne  Omstændigheder.  Kun  med  Besvær  kom  Passagererne  om 
Bord  i  Damperen,  der  mistede  begge  sine  Ankre  under  Forsøg  paa 
at  lette  dem.*  Stormen  var  østlig,  men  vi  kom  hurtigt  tilbage  til 
Gibraltar,  hvor  Skibene  laa  godt  dækkede.  >Det  bliver  aldrig  Storm 
ved  Gibraltar«,  fortalte  Damperens  Fører.  »Nogle  faa  Mil  Øst  eller 
Vest  for  os  kan  det  storme,  men  til  Gibraltar  har  det  ikke  naaet 
een  Gang  i  de  32  Aar,  jeg  har  sejlet  her.« 

Det  urolige  Vejr  varede  i  nogle  Dage.  En  Nat  sprang  min 
Ankerkjætting,  og  før  jeg  havde  faaet  det  andet  Anker  til  at  holde, 
havde  jeg  kollideret  med  en  Feluka,  til  hvilken  jeg  maatte  give 
Skadeserstatning.  Det  var  mit  første  og  eneste  Havari  paa  Rejsen. 
Desværre  havde  Stormen  foraarsaget  en  Del  Ulykke  paa  Søen.  En 
stor  Damper,  ladet  med  Hvede,  var  trillet  rundt,  og  kun  een  Mand 
af  dets  Besætning  blev  bjærget  af  et  forbisejlende  Skib,  der  land- 
satte  ham  i  Gibraltar.     Af  alle  Gibraltars  seværdige  Steder  tiltalte 

lige  som  under  mit  første  Besøg  Europapynten  mig  mest  og  der- 
næst Catalanbay  med  sine  røde  Huse,  sin  hvide  Strand  med  et 
Mylder  af  Fiskere,  røde  Soldater  og  engelske  Ladies,  med  sine  store 
Klippeblokke  og  den  skjærmende  Fjældvæg. 

Gibraltars  Abebestand  var  tagen  stærkt  til  siden  mit  forrige 
Ophold.  De  lod  ikke  til  at  føle  sig  vel  tilpas  under  Uvejret,  thi 
de  vandrede  uroligt  fra  den  ene  Del  til  den  anden  og  mindede 
mig  ikke  lidt  om  Digger- Indianerne  i  Kalifomien.  I  Flokke  paa 
omkring  50  saa  jeg  dem  bevæge  sig  omkring.  Der  var  adstadige 
Fædre,  for  hvem  Livet  var  en  Byrde,  Mødre  med  spæde  Børn  paa 


Ryggen  og  halvvoksne  Lømler,  der  fremkaldte  deres  Ophavs  Uvillie 
og  paadrog  sig  mangen  en  Kindhest  ved  umotiveret  Kaadhed. 

To  Uger  forblev  jeg  her,  før  jeg  entrede  Middelhavet.  Da 
Solen  sank  den  første  Aften,  stod  Klippen  endnu  tydelig  op  mod 
den  flammende  Luft,  og  et  Vagtskud  glimtede  fra  dens  højeste 
Punkt.  Mørket  faldt  paa,  og  Stjernerne  tændtes  over  Hovedet, 
medens  der  over  Afrikas  Bjærgtindcr  og  Spaniens  Højland  trak  sig 
itinge  Skyer  sammen,  og  Lyn  paa  Lyn  oplyste  Horisonten.  Om- 
li'ing  os  funklede  Morilden  med  en  sjælden  Styrke  og  kastede  et 
blaaligt  Lys  helt  op  paa  Sejlet,  medens  vi  saa  ud  som  Spøgelser. 
Til  Tider  døde  Vinden  helt  bort,  og  til  andre  fyldtes  Sejlene  igjen, 
uden  at  den  uendelige  Flade  om  os  blev  kruset.  Jeg  maatte  nu 
belave   mig    paa    meget    stille   \'ejr   og  paa   samme   Tid   holde   et 

aarvaagent  Blik  paa  Luften.  Orkanagtige  Byger  høre  ikke  til 
Sjældenhederne  her  og  komme  ofte,  naar  Luften  er  klar.  De  kjen- 
des  paa  en  lille,  hvid  Sky,  der  hæver  sig  i  Hosisonten,  spreder  sig 
med  en  rasende  Fart  og  bedækker  hele  Himlen,  saa  længe  det 
blæser.  Naar  den  nærmer  sig,  maa  man  skynde  sig  at  stryge  ethvert 
Sejl  og  vente,  til  det  bliver  stille,  hvilket  sjældent  varer  mere  end 
en  Times  Tid.  Barometret,  som  vi  i  Norden  altid  have  travlt 
med  at  iagttage,  er  i  denne  Del  af  Verden  til  liden  Nytte;  thi  det 
kan  holde  sig  paa  samme  Punkt  i  Maanedsvis. 

Mine  Passagerer  levede  i  en  vedvarende  Ekstase  over  alle  de 
forunderlige  Ting,  der  mødte  os,  og  jeg  kunde  i  deres  Glæde 
mindes  min  egen  Lykke,  den  Gang  jeg  saa  den  første  Flyvefisk, 
Springer  eller  Bi-de-Vindsejler,  ogsaa  kaldet  portugisisk  Orlogsmand. 
Alt  i  alt  var  det  ogsaa  en  animeret  Fart,  og  det  levende  omkring 
os,  som  Delfinerne,  der  i  Kaadhed  tumlede  over  hverandre,  og 
de  skarpe  Hajer  i  Dybet,  lod  os  aldrig  fornemme  Ensomhed  eller 
Tomhed.  Ogsaa  i  saadanne  Tider  fornemmer  man,  at  de  Kræfter, 
der  røre  sig  om,  over  og  under  os,  ere  ubegribelige.  Vi  synes,  at 
Vandet  maa  kunne  tale  og  Luften  tænke,  og  at  de  levende  Skab- 
ninger ere  udødelige  Gudeskikkelser. 

Jeg  havde  hørt,  at  man  i  denne  Egn  ikke  sjælden  ser  Skild- 
padder sove  i  Vandskorpen,  og  jeg  holdt  derfor  Udkig.  Det  var 
en  Dag,  da  Havets  Overflade  var  rolig,  og  Sejlet  kun  af  og  til 
fyldtes  af  et  svagt  Pust,  at  jeg  observerede  en  mørk  Gjenstand, 
hvorpaa  der  stod  en  Maage.  Jeg  gav  Ordre  til  Jens  at  hente  Skild- 
padden; men  han  var  ubehændig;  da  han  kom  i  Nærheden,  løftede 
den  Hovedet,  tog  sig  en  Dukkert  og  forsvandt.  Næppe  en  halv 
Time  efter  spejdede  jeg  atter  en,  og  denne  Gang  gik  jeg  selv  i 
jollen,  roede  hen,  greb  den  med  Hænderne  og  vendte  den  i  Baaden, 
hvor  den  laa  og  sprællede.  Dens  Ankomst  om  Bord  hilstes  med 
almindelig  Jubel;  alle  dens  Dele  bleve  undersøgte,  og  dens  Evne 
til  at  trække  Hovedet  og  Lemmerne  ind  blev  prøvet,  før  vi  slag- 
tede og  puttede  den  i  Gryden,  og  da  vi  alle  vare  mætte,  maatte 
vi  enstemmig  erkjende,  at  den  havde  afgivet  det  lækreste  Maaltid, 
vi  i  lange  Tider  havde  nydt. 

Da  jeg  løb  ind  i  Cartagenas  Havn  og  hejste  gult  Flag  paa 
Mastetoppen,  var  jeg  i  Tvivl  om,  hvor  vidt  det  spanske  Toldvæsen 
vilde    være    medgjørligere    end    det    portugisiske.     Min    Frygt   var 

Ugrundet;  thi  Autoriteterne  vare  saa  forekomne,  som  jeg  kunde 
ønske.  Med  ægte  spansk  Gjæstfrihed  anviste  de  mig  den  bedste 
Plads  i  deres  Orlogshavn  og  fritog  mig  for  ethvert  Eftersyn  samt 
for  Havneafgifter.  Paa  Promenaden  ved  Havnen  samlede  der  sig 
om  Aftenen  Skarer  af  Mennesker  for  at  se  det  mærkelige,  lille  Fartøj, 
der  var  kommet  saa  lang  Vejs  fra,  og  mange  vare  de  Komplimenter, 
jeg  modtog  af  Folk,  da  jeg  gik  i  Land.  Sligt  var  jeg  ved  at  blive 
saa  vant  til,  at  jeg  tog  det  som  en  Selvfølge,  især  i  sydlandske 
Havne;  men  da  der  her  iblandt  de  mange  Spaniere  stod  en  Nord- 
mand hensunken  i  Beundring,  gik  det  op  for  mig,  at  jeg  fejrede 
en  Triumf.  Netop  Nordmænd  have  foretaget  saa  dristige  Rejser  i 
smaa  Baade,  at  de  stille  min  Baads  Bedrifter  fuldstændig  i  Skygge. 
Maaske  havde  hans  Forundring  sin  Grund  i,  at  den  ikke  var  norsk. 

»Komme  I  fra  Kjøbenhavn  i  den  Baad?  Herren  maa  have 
\*æret  med  Jer  da.< 

>Vel  saa«,  svarede  jeg;  »men  jeg  forstaar  ikke  ret,  hvad  De 
specielt  sigter  til.« 

»Jo,  for  det  er  jo  kun  noget  Legetøj  den  der.« 

Efter  Mørkets  Frembrud  kom  der  en  Baad  ud  og  lagde  til  ved 
Siden  af  »Nilen«.  Paa  Agtertoften  sad  en  lille,  puklet  Mand,  der 
halvt  hviskende  tiltalte  mig  paa  godt  Engelsk. 

»Sælg  mig  noget  Tobak,  Kaptajn;  jeg  kan  give  den  højeste 
Pris  for  god  Gibraltar  Vare.« 

»Jeg  fører  ingen  Tobak  til  Salg.« 

»Vi  ved  jo  godt,  at  De  kommer  fra  en  god  Tobaksplads  og 
^T  fri  for  Toldeftersyn.  De  er  sikrere  hos  mig  end  hos  nogen 
anden  og  kan  unde  mig  den  Fortjeneste,  om  De  ikke  har  lovet 
Lasten  bort.  Jeg  har  det  med  Toldbetjentene  paa  min  egen  Maade 
og  skal  nok  faa  alt  det  i  Land,  De  kan  overlade  mig,  uden  at 
nogen  bliver  en  Smule  klogere.« 

Trods  mine  Indvendinger  og  Forsikringer  om,  at  jeg  ingen 
Handelsvarer  førte,  da  jeg  havde  givet  mit  Æresord  som  Gentleman 
paa  kun  at  benytte  Flaget  til  Lystsejlads,  fortsatte  han  i  samme 
Dur.  Det  var  øjensynligt,  at  han  ikke  kunde  tænke  sig,  at  nogen 
havde  Lejlighed  til  at  snyde  uden  at  benytte  sig  deraf.  Med  en 
betegnende  Blinken  af  det  ene  Øje  sagde  han: 

»Jeg  forsyner  alle  Fartøjer  fra  Gibraltar  og  Algier  med  Vand. 
Vandet  fra  min  Cisterne   er  det  bedste  i  Staden.     Send  mig  Deres 

Anker   i   Land   i   Morgen«    —  her  blinkede   han   især  voldsomt  ~ 
»og  jeg  skal  nok  fylde  det  til  en  Pris,  som  vi  sagtens  blive  enige  om.« 

Dele  af  Byen  havde  jeg  sidst  set  i  Ruiner;  de  vare  nu  gjen- 
opbyggede,  og  en  travl  Færdsel  i  Gaderne  gav  det  hele  et  livligt 
Anstrøg.  De  Panserskibe,  som  Rebellerne  havde  sænket,  vare  op- 
tagne; Havnen  var  opfyldt  af  Skibe  og  Markedspladserne  vel  for- 
synede. Et  frastødende  Moment  dannede  Tugthusslaverne,  som 
man  saa  beskjæftigede  ved  Havnen,  lænkede  sammen  to  og  to  og 
slæbende  paa  tunge  Jærnkugler.  En  Samling  af  værre  Fysiogno- 
mier har  man  ondt  ved  at  finde.  Paa  et  Torv  uden  for  det  Fængsel, 
hvor  de  om  Natten  bleve  lukkede  inde,  sad  deres  Hustruer  hver 
ved  sit  lille  Bord  og  solgte  Husflidsgjenstande. 

Det  blev  mig  af  velvillige  Mennesker  betydet,  at  et  saa  lille 
Fartøj  som  mit  ikke  var  uden  Fare  for  Overfald  af  Sørøvere  paa 
denne  Kyst.  >For  tyve  Aar  siden  var  De  sikkert  bleven  plyndret, 
før  De  naaede  Havnen«,  sagde  en.  »Nu  er  der  bedre  Kystopsyn 
af  Kanonbaade.  De  kan  dog  være  sikker  paa,  at  mere  end  en  af 
Felukaerne,  hvoraf  faa  ere  bedre  end  Sørøvere,  holder  Øje  med 
Dem  og  venter,  til  De  skal  til  Søs.  Hver  af  disse  har  en  10  til 
12  Mands  Besætning  og  kan  ro  Deres  Fartøj  op,  naar  det  er  stille. 
Jeg  turde  ikke  gaa  til  Søs  med  Dem  paa  nogen  Betingelse,  thi 
man  antager,  at  et  Lystfartøj  har  mange  Penge  om  Bord.« 

Mistanken  om,  at  jeg  blev  udspioneret,  vilde  ikke  rigtig  forlade 
mig  siden,  og  jeg  fortalte  til  enhver,  der  interesserede  sig  for,  naar 
og  hvorhen  jeg  vilde  sejle,  at  jeg  agtede  at  slaa  mig  til  Ro  her  i 
mindst  en  Maaned,  før  jeg  gik  langs  Kysten  til  Barcelona.  I  al 
Hemmelighed  fik  jeg  mit  Sundhedspas  paategnet  til  Port  Mahon 
paa  Minorca,  og  en  skjønne  Aften  styrede  jeg  i  Mørke  ud  af 
Havnen.  Om  nogen  virkelig  belurede  mig,  vilde  de  savne  mig 
den  næste  Morgen,  ved  hvilken  Tid  jeg  var  12  Mile  fra  Land,  fulgt 
af  en  frisk  Medbør.  Spaniens  Højland  svandt  bort  i  en  Dis  og  var 
længe  tabt  for  Synet,  men  ved  Solens  Nedgang  kom  atter  et  Par 
af  de  øverste  Fjældtinder  frem  i  Horisonten  saa  mørke  og  skarpe  i 
Konturerne,  at  de  skuffende  lignede  Skjær,  der  højst  vare  et  Par 
Mil  borte.  Vinden  vedblev  at  være  gunstig  indtil  en  Lørdag  Efter- 
middag, da  jeg  kun  var  en  halv  Mil  fra  Øen  Formentera. 

»Nu  have  vi  ikke  tilbragt  nogen  Søndag  paa  Søen  siden  paa 
Turen  fra  Finisterre  til  Lissabon,   og  det  ville  vi  heller  ikke  denne 

Gange,  sagde  jeg  til  Jens,  og  dermed  styrede  jeg  ind  efter  en  Vig, 
hvor  Sandbunden  gav  Vandet  en  stærk  grøn  Farve,  og  hvor  Bred- 
derne vare  sandede  med  enkelte  Stenrevler  hist  og  her,  alt  sammen 
Ting,  der  tydede  paa,  at  derinde  var  god  Ankerplads  for  et  Fartøj 
af  min  Baads  Dybgaaende. 

Landet  var  uden  synderlige  Højder,  kun  imod  Øst  var  der  et 
bakket  Drag,  der  endte  i  en  Skrænt  med  et  Fyrtaarn  paa.  Nogle 
lave  Lunde  saas  hist  og  her,  Toppen  af  en  Sandklit  ragede  op  over 
dem,  men  der  var  paa  den  Side,  hvorfra  jeg  kom,  ingen  dyrkede 
Strøg  saa  lidt  som  Meneskeboliger  at  opdage,  og  Øen  kunde  synes 
ubeboet. 

Ledsaget  af  Eggers  vandrede  jeg  paa  maa  og  faa  tværs  ind  i 
det  mig  fuldstændig  ubekjendte  Land.  Vi  havde  ikke  gaaet  langt, 
før  vi  stødte  paa  en  Pløjemark,  og  lidt  længere  inde  mødte  vi  en 
Kvinde,  fulgt  af  en  Flok  Svin.  Hun  standsede  ved  et  Figentræ. 
Jeg  nærmede  mig  og  spurgte  paa  mit  bedste  Spansk,  om  hun  kunde 
oplyse  mig  om,  hvor  der  fandtes  en  Butik.  Rystende  Træet  af  alle 
Kræfter  bemærkede  hun,  at  hun  ikke  forstod  mig,  noget,  der  for 
øvrigt  kunde  hænde  mig  i  alle  Dele  af  Spanien. 

i  Herren  er  vist  fra  Majorka.     Det  Sprog  forstaa  vi  ikke.  c 
»Men  Kastiliansk.^c 
> Aldeles  ikke«. 

Dyrene  for  med  deres  sædvanlige  Graadighed  i  den  nedfaldende 
Figen.  Med  en  Anstand,  der  ikke  vilde  have  gjort  en  Prinsesse  af 
Blodet  til  Skamme,  indbød  hun  os  til  at  deltage  i  Svinenes  Maaltid, 
medens  hun  selv  satte  sig,  og  snart  vare  vi  alle  optagne  af  at  nyde 
den  udmærkede  Frugt.  Den  brede  Straahat  klædte  hendes  høje, 
velformede  Skikkelse  udmærket,  de  nøddebrune,  lidt  drømmende 
Øjne  lyste  af  Tillid,  Velvillie  og  Sundhed,  og  de  to  brune  Flet- 
ninger, der  hang  løst  ned  ad  Ryggen,  vare  de  sværeste,  jeg  minde- 
des at  have  set.  Svinene  og  vi  havde  snart  gjort  rent  Bord,  og 
med  Tak  for  Maaltidet  bød  jeg  a-Dios,  som  hun  gjengjældte  med 
naadig  Nedladenhed.  Mørket  faldt  paa,  og  dermed  indstillede  vi 
vore  videre  Opdagelser  for  denne  Dag. 

Søndag  Formiddag  valgte  vi  en  anden  Retning.  Vi  stødte  paa 
Smaaboliger  og  mødte  flere  Kvinder,  alle  af  samme  Type,  med  det 
samme  forekommende  Smil  til  de  fremmede,  der  gik  forbi,  og  alle 
med   bred    Sombrero    og    tunge    Haarfletninger.      Overalt    var    der 

'•ver  viden  Strand  1 6 

Figentræer,    og  paa  Husenes  flade  Tag  laa  Figen  til  Tørring.     Vi 
begyndte  at  tro,  at  Landet  kun  var  beboet  af  Kvinder,  da  vi  langt 
om   længe  mødte   en  Mand.     Han  standsede  og  spurgte,    hvem  vi 
vare,  og  hvor  vi  kom  fra.    Belært  af  mine  Erfaringer  om  den  Vægt, 
Sydboerne    lægge    paa   Sundhedspas,    havde   jeg   stukket   vort   og 
>Nilens<  Certifikat  i  Lommen,    da  jeg  gik  fra  Borde,    og  det  viste 
sig,  at  jeg  fik  Brug  for  det,  thi  Manden  var,  trods  sine  bare  Fødder 
og  Skjorteærmer,   den  eneste  Embedsmand.     Da  jeg  fortalte,    at  vi 
kom  fra  Søen,  satte  han  et  forskrækket  Ansigt  op,  men  blev  noget 
beroliget,    da  han   saa  Passet.     Saa  meget  kunde  han  da  stave  sig 
til,  at  jeg  kom  fra  en  spansk  Havn,  hvor  der  ingen  Pest  grasserede. 
Men  det  lød  paa  Port  Mahon,  og  Minorka  var  langt  borte.     At  jeg 
var  gaaet  i  Land  paa  Formentera   var  ikke,    som  det  burde  være, 
og  med  en  betænkelig  Rysten  paa  Hovedet  protesterede  han  mod, 
at   jeg   overhovedet    færdedes  i  Land  og  raadede  mig  til  som  det 
eneste    lovlige    at   forføje   mig  direkte  om  Bord   igjen.    Jeg  havde 
forudset  noget  lignende   og  kom  derfor  frem  med  mit  Spørgsmaal 
om  en  Butik,  da  jeg  vidste,  at  Proviantering  altid  er  en  Undskyld- 
ning for  at  søge  Land. 

Nogen  Butik  fandtes  ikke  paa  Øen,  hvilket  i  Virkeligheden 
var  mig  fuldstændig  ligegyldigt,  men  nok  et  Udsalg,  hvor  jeg  kunde 
faa  Brød  og  Sukker,  men  det  laa  helt  ovre  paa  Nordsiden,  og  han 
vilde  ikke  tillade  mig  at  gaa  saa  langt.  Mine  Indkjøb  vilde  blive 
besørgede  for  mig,  og  medens  hans  Søn  blev  sendt  af  Sted,  indbød 
han  mig  til  at  træde  ind  i  sin  Bolig,  der  laa  tæt  ved. 

Huset  havde  næppe  mere  end  et  eller  to  smaa  Rum  foruden 
den  store  Stue,  hvor  vi  satte  os  paa  en  lav  Bænk.  Paa  Væggen 
ved  det  aabne  Ildsted  hang  Bundter  af  spanske  Løg,  og  der  laa 
Dynger  af  Figen  paa  Lergulvet.  For  øvrigt  bestod  Møblementet 
kun  af  et  klodset  Bord  og  to  dito  Stole  med  Straasæder.  En  ung 
Kvinde  traadte  ind.  Hun  var  Husets  Datter  og  af  samme  Type 
som  de  øvrige,  jeg  havde  set  paa  Øen,  med  samme  sunde  Farve 
og  lignende,  store,  talende  Fløjls-Øjne,  tæt  kantede  med  lange,  sorte 
Vipper. 

Jeg  maatte  anvende  Magt  mod  mine  Øjne  for  at  forhindre  dem 
fra  at  dvæle  alt  for  meget  ved  den  statelige  Skikkelse  med  de 
pragtfulde  Fletninger,  et  Billede  paa  det  sunde,  ukunstlede  Natur- 
barn.   Da  hun  tog  Hatten  forsigtigt  af  og  hængte  den  op  —  fulgte 

Fletningerne  med;  de  vare  syede  fast  i  Nakken.  Det  var  Mode 
paa  Formentera,  og  alle  de  Haarfletninger,  jeg  havde  beundret, 
vare  falske. 

Der  blev  budt  os  af  Formenteras  Nationalret,  Brød,  Figen  og 
Vin,  og  der  blev  vist  os  al  mulig  Høflighed.  Min  Vært  fortalte, 
at  den  nærmeste  Kjøbstad  laa  paa  Naboøen  Ivisia,  med  hvilken 
Formentera  havde  Maal  tilfælles.  Dette  afveg  fra  Sproget  paa 
Majorka  og  atter  fra  det  paa  Minorka,  og  disse  forskjellige  Dialekter 
vare  meget  forskjellige  fra  Kastiliansk.  Det  var  mig  paa  ingen 
Maade  muligt  at  bevæge  den  unge  Mand,  der  omsider  kom  med 
de  rekvirerede  Varer,  til  at  modtage  nogen  Belønning  for  sin  Ulej- 
lighed. Skyggerne  vare  ved  at  blive  lange,  og  ret  tilfredse  med 
vort  Æventyr  vendte  vi  tilbage  til  Landingspladsen,  hvor  Jens  ven- 
tede os  med  Jollen. 

Tæt  ved  ham  paa  en  Klippe  stod  en  Fisker  med  en  Stang. 

»Jeg  har  havt  en  lang  Sludder  med  den  Spanier.  Han  sagde, 
han  fiskede  efter  Skildpadder.  »Det  er  noget  Snak«,  sagde  jeg,  »du 
faar  ingen  Skildpadder  med  den  Stang.«  —  »Jo,  du  kan  blot  bie 
lidt,  saa  kan  du  selv  se«,  men  der  kom  ingen,  og  jeg  tror  heller 
ikke,  der  kommer  Skildpadder  herind  om  Dagen.« 

»Hvad  kaldte  han  Skildpadder  paa  Spansk.^« 

»Det  var  noget  som  Skildpao,  Pilskao  eller  der  tæt  ved.« 

»Peskao  betyder  Fisk.« 

Der  blev  ikke  talt  mere  om  den  Ting. 

Selv  den  bedste  kan  komme  til  et  fejl  Resultat.  I  Almindelig- 
hed var  Jens  heldig  i  Samtale  med  fremmede,  og  skjønt  han  ikke 
talte  stort  andet  end  Jydsk,  var  han  Sprogmand.  Jeg  har  ikke 
kjendt  nogen,  der  lettere  opfattede,  hvad  en  fremmed  mente,  der 
hurtigere  greb  et  Ord  i  en  Replik  og  sluttede  sig  til  Resten  end 
han,  og  som  i  højere  Grad  havde  Evnen  til  ved  Betoning  paa  rette 
Sted,  understøttet  af  betegnende  Haandbevægelser,  at  gjøre  sin 
danske  Tale  forstaaelig  for  Udlændinge. 

I  Holsten,  Holland  og  England  gik  det  især  godt,  men  mere 
vanskeligt,  da  vi  kom  til  de  latinske  Nationer.  De  Franskmænd, 
der  ikke  talte  Engelsk,  forekom  ham  at  tale  for  hurtigt.  En  Dag 
sendte  jeg  ham  i  Land  i  Spanien  for  paa  egen  Haand  at  gjøre 
Indkjøb.    Han  gjorde  Indvendinger: 

i6* 

»En  kan  jo  ikke  saadan  tale  med  Folk;  hvad  hedder:  Hvor 
meget  koster?« 

»Quante  coste.« 

»Det  var  da  nemt  nok«,  og  han  gjentog  det  et  Par  Gange  for 
at  blive  ret  fortrolig  dermed,  men  før  han  naaede  Torvet,  havde 
han  glemt  quante,  og  dermed  blev  det  første  Forsøg  paa  at  tale 
fremmede  Sprog  opgivet.  »Hur  mø  koster?«  forstod  de  overalt,  og 
hvad  andet  behøvedes  der,  naar  en  dog  ikke  kunde  lære  hele 
Ramsen  fra  Begyndelsen. 

Naar  jeg  bemærkede  den  Respekt,  hans  rolige  og  ligefremme 
Optræden  indgød  de  fremmede,  der  bukkede  og  sagde  »si  senior 
inglese!«  kunde  jeg  ikke  undgaa  at  anstille  Sammenligning  mellem 
ham  og  nogle  af  de  Stakler,  jeg  fra  Tid  til  anden  har  stødt  paa  — 
menneskelignende  Individer,  der  i  sygelig  Ringeagt  for  eget  Sprog 
gjøre  Indtryk  af  altid  at  bede  Udlændinge  om  Forladelse  for,  at  de 
kun  ere  Danske,  og  de  opnaa  at  faa  den  fremmedes  Medynk,  led- 
saget af  et  Smil. 

Ogsaa  i  andre  Retninger  var  Jens  en  Mand.  Jeg  havde  været 
sammen  med  ham  i  fiere  Maaneder,  før  det  slap  ud  af  ham,  at 
han  to  Gange  var  bleven  belønnet  for  Redning  af  Menneskeliv,  og 
der  var  i  hans  Omtale  deraf  lige  saa  lidt  Stolthed  over  at  være 
bleven  udmærket  som  Pral  med  Ringeagt  for  ydre  Hædersbevis- 
ninger. I  det  hele  var  Pral  lige  saa  fjernt  fra  ham,  som  det  er  fra 
andre,  hvem  Takt  er  medfodt.  »De  burde  have  været  Englænder«, 
udbrød  en  Albions  Søn  i  Beundring;  men  jeg  tør  sige,  at  Jyden 
ikke  følte  sig  i  mindste  Maade  smigret,  trods  sin  Sympati  for  det 
beslægtede  Folk;  thi  han  begreb  overhovedet  ikke,  at  nogen  anden 
Nationalitet  kunde  være  finere  og  bedre  end  den,  han  tilhørte. 

»En  er  det,  han  er.  Intet  Land  har  nogen  Sinde  gjort  en 
Mand  til  Skamme;  men  mangen  Mand  har  været  en  Skjændsel  for 
sit  Land.« 

Fra  første  Færd  havde  han  havt  Tillid  til  Baaden,  og  denne 
Tillid  steg  efterhaanden  til  Beundring  og  ligefrem  Kjærlighed.  En 
Dag  i  Middelhavet  malede  jeg  en  Studie  af  den  fra  Jollen,  som  jeg 
lod  slæbe  bag  efter.  Medens  jeg  sad  der,  blev  den  Smule  Luft, 
der  var,  mere  plat,  og  Jens  firede  Storskjødet  af  uden  at  tage  sig 
i  Agt  for,  at  Topsejlet  derved  kom  til  at  slaa  et  Par  Folder.  Den 
eneste  Gang,  jeg  saa  noget,  der  lignede  Vrede  i  Jens's  Ansigt,  var, 

da  han  saa  Folderne  paa  Maleriet.  Med  et  Spring  var  han  henne 
at  strække  Faldet  og  udgød  en  hel  lille  Gardinprædiken  over  mig. 
•Hvad  ville  dog  Folk  tænke  om  vor  Sejlads,  naar  de  se  det 
Billede?«  En  Baad,  der  til  enhver  Tid  kunde  klare  sig  som  den 
bedste,  der  under  en  Atlanterhavsstorm  kunde  bære  et  Par  smaa 
Sejl,  selv  passe  at  holde  Vinden  og  tillod  Mandskabet  at  sidde  tør- 
skoet paa  dens  Dæk  mellem  Søer,  der  vare  højere  end  Masten, 
kunde  gjøre  Fordring  paa  større  Hensyn. 


■HTid  <>Ik  doE  Folk  tmke  om  vor  Bcjiidi.  nui  de  k  del  Billede  f- 

I  det  hele  taget  forstod  han  ikke  Spøg,  hvor  Talen  var  om 
»Nilen«.  Da  en  Englænder,  der  selv  ejede  Lystfartøj  af  et  trang- 
brystet Udseende,  tillod  sig  at  bemærke: 

>Den  drukner  Jer  aldrig,  men  kan  sulte  Jer  ihjel«, 
svarede  han  uden  Tøven: 

■Kommer  De  ud  med  Deres,  faar  De  nok  at  drikke,  og  Mad 
vil  De  aldrig  tiere  savne.« 

L'nder  Sejl  skiftede  Vagten  hver  fjerde  Time.  Jens  og  Eggers 
bavde  den  ene  og  jeg  den  anden.  Undertiden  kunde  enten  Billed- 
huggeren eller  Skuespilleren  finde  paa  at  holde  mig  med  Selskab 
i  Aften-  eller  Morgenstunden,    men  trods  alle  Forsøg  naaede  ingen 

af  dem  at  kunne  være  mig  til  nogen  Nytte.  Ofte,  naar  jeg  sad 
paa  mine  ensomme  Nattevagter  med  Rorpinden  i  Haanden,  medens 
Stjernerne  lyste,  og  alt  var  tyst  med  Undtagelse  af  Bølgernes 
Skvulpen  mod  Plankerne,  kunde  jeg  henfalde  i  Betragtninger  over 
min  Baad,  og  den  stod  da  for  mig  som  et  levende  Væsen  med 
Impulser,  som  den  meddelte  os,  medens  den  bar  os  paa  sin  Ryg 
omkring  i  fremmede  Lande.  Det  var  mig  tydeligt,  at  den  havde 
sine  Besynderligheder  og  Vaner.  Som  ægte  dansk  viste  dens  Ydre 
ikke,  hvad  der  boede  i  Hjertet.  Naar  vi  undertiden  se  en  enkelt 
af  dens  Type  fortøjet  i  Stadsgraven  blandt  Pærejagter,  ligner  den 
et  Asen,  der  er  kommen  i  Stald  med  Stude.  Dens  første  Ung- 
domsaar  svandt  under  Slid  for  det  daglige  Brød  ved  Stenfiskeri, 
indtil  den  stødte  mod  et  Vrag.  For  at  faa  Skaden  udbedret  kom 
den  paa  Beddingen,  og  der  blev  det  besluttet,  at  den  med  det 
samme  skulde  forlænges  med  et  Par  Fod  agten  for  Masten.  Da 
den  kom  i  Vandet,  var  den  udvokset,  og  snart  spredtes  dens  Ry  i 
Sund  og  Bælter.  Ingen  af  dens  Slægt  kunde  kappes  med  den,  ja 
selve  Toldkrydseren,  Rangspersonen  i  de  Farvande,  kunde  den 
hamle  op  med. 

Men  i  hvor  stor  dens  Hengivenhed  end  var  for  dens  oprinde- 
lige Ejer,  saa  passede  de  to  ikke  sammen  længere.  Dens  Reparation 
og  Forlængelse,  hvad  man  hos  et  Menneske  vilde  kalde  Uddannelse, 
havde  kostet  mere,  end  hans  Pung  kunde  taale,  og  den  blev  ud- 
budt til  Salg.  Jeg  vil  tro,  at  dens  vidt  skuende  Aand  opfattede 
Situationen  paa  rette  Maade  og  inspirerede  mig  til  at  fatte  en 
hurtig  Beslutning.  Dens  Tilbøjeligheder  gik  afgjort  i  kunstnerisk 
Retning,  og  det  var  først  som  Kunstnerskude,  at  den  udfoldede 
sig  helt  og  frit. 

Hvad  bekymrede  den  sig  om  Øgenavne  eller  anden  Bagvad- 
skeise,  der  blev  sendt  efter  den,  det  betød  jo  kun,  at  der  laa  en 
Smule  Misundelse  og  ulmede  hist  og  her.  Nu  virkede  den  i  sit 
rette  Kald  og  var  frejdig  og  lykkelig.  Hver  Dag  bragte  noget 
nyt,  og  Verden  var  saa  skjøn.  Hvem  kunde  saa  have  Tid  til  at 
tænke  paa  de  gode  Venner,    der  fyrede  i,    medens  man  var  borte. 

Altid  var  den  i  godt  Humør,  selv  om  Dagene  ikke  vare  lige 
klare.  Møjsommelige  Tider  kunde  ogsaa  indtræffe,  men  blev  altid 
i  fuldt  Maal  erstattede  af  fængslende  Situationer  og  gribende  Mo- 
menter.    De  nye  Indtryk   vare    næsten    overvældende,    og  kun  en 

forsvindende  Del  kunde  faa  Plads  paa  Lærredet,    de  øvrige  maatte 
nøjes  med  at  blive  gjemte  bort  i  Hukommelsens  store  Pakhus. 

»Nilen c  var  hjemme  overalt,  hvor  den  kom,  hvad  enten  det 
var  i  en  første  Rangs  Havn  eller  ved  et  fattigt  Fiskerleje,  hvor 
fremmede  ellers  aldrig  sætte  deres  Fod.  Men  den  befandt  sig 
bedst  paa  de  Steder,  hvor  det  Uhyre,  der  kaldes  Kultur,  ikke  var 
Daaet,  eller  hvor  det  atter  havde  forladt  Jorden,  der,  hvor  Naturen 
bar  sit  oprindelige,  ukunstlede  Udseende,  og  hvor  Folket  levede 
paa  samme  ensformede  Vis  som  deres  Fædre  og  Forfædre  før  dem. 
Den  følte,  at  den  hverken  havde  Lyst  eller  var  fin  nok  til  at  agere 
Paradegjenstand  i  store  Stæder  med  Parisermoder,  Kafeer  og  hele 
det  ensartede,  moderne  Præg. 

Og  dog  gjorde  den  Lykke,  der  steg  i  Forhold  til  Afstanden 
fra  Hjemmet. 

Naar  jeg  gjenkaldte  de  forskjellige  Begivenheder  paa  Turen, 
kunde  jeg  indbilde  mig,  at  det  var  > Nilens t  Aand,  der  hjalp  den 
til  at  undgaa  Fortræd  ved  til  Tider  at  forhindre  de  Planer,  jeg 
havde  lagt,  og  ved  til  andre  direkte  at  inspirere  mig  til  at  fatte 
Beslutninger,  som  jeg  efter  al  Rimelighed  ellers  havde  undladt. 

Saaledes  en  Gang,  da  jeg  laa  for  Anker  ved  Byen  Belem  paa 
Tajo.  Mine  Gjæster  vare  gaaede  i  Land,  og  jeg  havde  været 
sysselsat  med  at  male.  Det  var  blevet  Aften,  og  Paletten  var 
renset,  da  jeg  indbød  Jens  til  at  gjøre  mig  Selskab  paa  en  Udflugt 
i  Land,  hvor  der  holdtes  Marked.  Vor  Jolle  fortøjede  han  under 
en  Skibsbro;  der  gjorde  vi  os  ingen  Skrupler  over  at  lade  den 
ligge;  thi  det  forekom  os  begge  at  være  den  sikreste  Plads,  vi 
kunde  finde,  og  vi  vandrede  ud  i  Gader  og  mellem  Boder,  ube- 
kymrede for  den. 

Omsider  havnede  vi  i  et  Fjællebodsteater.  Vi  forstod  vel  ikke 
stort  andet  end  et  Udraab  hist  og  her  og  næppe  nok  Publikums 
Latter.  Men  de  ædle  Riddere,  skjønne  Fruer  o.  a.  vare  altid  noget 
nyt  at  se,  og  jeg  havde  ingen  anden  Plan  for  Aftenen  end  at  blive, 
hvor  jeg  var,  indtil  Skuespillet  var  til  Ende.  Uden  at  gjøre  mig 
selv  Rede  hvorfor,  rejste  jeg  mig  pludselig  og  sagde: 

>Kom,  lad  os  gaa.t 

Jens,  der  var  optagen  af  Handlingen  o:  en  Flok  Djævle,  der 
omringede  en  fed  Præst  og  klemte  ham  med  Tænger  til  Tilskuer- 
nes jublende  Tilfredshed,  vilde  nødig  af  Sted  og  indvendte: 

»Nej,  tho  hvad  skal  vi  da  gaa  for«,  men  da  han  mærkede,  at 
det  var  mit  Alvor,  fulgte  han. 

Uden  Forestilling  om,  hvad  jeg  havde  for,  ilede  jeg  til  Skibs- 
broen. Jens  gik  ned  for  at  hente  Jollen,  men  kom  straks  efter  til- 
bage og  meldte,  at  den  var  væk. 

>Der  ligger  den  c,  sagde  jeg  og  pegede  ud  i  Mørket  med  Over- 
bevisningens Sikkerhed,  uagtet  jeg  i  Virkeligheden  intet  saa. 

»Ja,  saa  maa  jeg  af  Klæderne  for  at  hente  den«,  svarede  Jens, 
klædte  sig  af  og  forsvandt  for  mit  Blik.  Da  han  kom  tilbage,  for- 
talte han,  at  han  havde  maattet  vade  efter  Armene.  Baaden  drev 
for  Strømmen,  og  vare  vi  komne  S  Minuter  senere,  havde  vi  mistet 
den.  Først  da  jeg  blev  roet  om  Bord,  undredes  jeg  over,  hvad 
der  var  sket,  og  søgte  forgjæves  at  forklare  Aarsagen  til  min 
pludselige  Indskydelse  i  Teatret  og  min  bestemte  Udtalelse  paa 
Broen. 

Da  en  vestlig  Vind  var  sprunget  op,  forlod  jeg  min  Ankerplads 
ved  Formentera  og  kom  snart  forbi  Majorka  og  den  lille  0  Caprera, 
hvilket  Navn  forekommer  hyppigt  baade  paa  spanske  og  italienske 
Smaaøer;  det  kan  nærmest  oversættes  ved  »Gedeøen«.  Byen  Port 
Mahon  ligger  ved  en  snæver  Fjord  og  tager  sig  ikke  umalerisk  ud 
paa  en  c.  100  Fod  høj  Bakke.  Ved  Mundingen  af  Fjorden  ligge 
nogle  udstrakte  Fæstningsværker,  hvori  der  hensad  en  Del  poli- 
tiske Forbrydere  fra  Cuba.  Allerede  Byens  Ydre  var  uspansk,  men 
ved  at  vandre  i  dens  Gader  blev  man  fuldstændig  dislokaliseret; 
der  saa  saa  rent  og  propert  ud  alle  Vegne  i  de  brede,  snorlige 
Gader.  Alle  Mennesker  vare  beskjæftigede  og  saa  optagne  af  Ar- 
bejde, at  de  sjælden  vendte  Blikket  fra  det,  de  havde  for.  Her- 
fra finder  der  en  betydelig  Udførsel  Sted  af  kunstige  Blomster, 
Fjerprydelser  og  Sko,  hvilke  sidste  fornemmelig  gaa  til  Cuba. 
Man  siger,  det  er  et  sundt  Opholdssted,  og  fremmede  Orlogsskibe 
søge  ofte  herind  for  at  give  deres  Matroser  Landlov.  Et  Par  Dage 
efter  min  Ankomst  blev  det  mig  fortalt,  at  der  i  Byens  Avis  fand- 
tes en  Omtale  af  vort  Fartøj,  og  for  at  læse,  hvad  der  sagdes,  gik 
jeg  ind  i  en  Kafé.  Udtalelserne  vare  meget  rosende,  og  det  hed, 
at  »Nilen«  var  det  mindste  Fartøj,  som  nogen  Sinde  havde  været 
i  Havnen;  selv  fra  Spanien  havde  ingen  vovet  sig  saa  langt  i  smaa 
Baade,  og  der  var  tilføjet  noget  om  Nordboernes  Mod  o.  s.  v.    Jeg 

opdagede  med  eet,  at  jeg  blev  beskuet  af  en  Menneskemængde,  og 
spurgte  en  tilstedeværende,  hvad  alle  de  Folk  vilde. 

>De  sige,  at  de  ere  komne  for  at  se  den  gale,  engelske  Kap- 
tajn, c 

Under  den  danske  Konsuls  Fraværelse  fungerede  den  østrigske 
i  hans  Sted,  og  ved  hans  elskværdige  Forekommenhed  tilbragte  jeg 
en  interessant  Tid  paa  Minorka.  Han  var  utrættelig  i  at  spørge 
om  Kjøbenhavn,  som  han  aldrig  havde  set,  men  kjendte  efter  sin 
Faders  Beskrivelse.  Denne  var  Minorkaner  og  havde  været  Kaptajn 
med  dansk  Kaperbrev  i  vor  Krig  med  England.  Derved  havde 
han  grundlagt  sin  Formue  og  havde  til  sin  Dødsdag  omtalt  sit 
Ophold  i  Kjøbenhavn  som  sit  Livs  Glansperiode.  I  Konsulens  Sel- 
skab besøgte  jeg  det  indre  af  Øen,  der  just  ikke  var  slaaende 
malerisk;  thi  det  var  temmelig  træløst  uden  store  Højder  og  med 
Sten  i  alle  Størrelser,  der  laa  spredte  over  Agrene.  Den  Befolk- 
ning, der  lever  her,  har  i  Tidernes  Løb  faaet  tilført  mange  fremmede 
Elementer  og  er  bleven  opdraget  under  forskjellige  Herrer,  saa  det 
ikke  kan  forundre,    at  den  er  meget  forskjellig  fra  andre  spanske. 

Phøniciere,  Venetianere,  Maurere,  Genuesere,  Spaniere,  Franske 
og  Engelske  have  skiftevis  regjeret.  De  sidste,  der  først  have  for- 
ladt Landet  i  dette  Aarhundrede,  have  af  sanitære  Hensyn  indført 
den  Orden  og  Renlighed,  der  endnu  overholdes  i  Byen.  Dengang, 
der  blev  stillet  Jøderne  i  Spanien  Valget  mellem  at  døbes,  forlade 
Landet  eller  henrettes,  flygtede  som  bekjendt  mange  til  Portugal, 
til  Marokko  eller  Konstantinopel.  Andre  havde  fundet  Vejen  her- 
over, hvor  de  en  Tid  lang  levede  uforstyrret,  men  omsider  bleve 
opdagede  og  endte  med  at  forsvinde  som  Race,  da  de  gik  over 
til  Katolicismen,  hvorefter  de  blandede  sig  med  den  øvrige  Be- 
folkning, der  i  Forvejen  var  sammensat  af  Kataloniere,  Genuesere 
og  Arabere.  En  Særegenhed  ved  Landbefolkningen  er  dens  Ren- 
lighed, der  siges  at  overgaa  den  bekjendte  hollandske.  Paa  en 
Landtur  gjorde  vi  Holdt  uden  for  et  lille  Hus  med  indhegnet  Gaards- 
plads.  Konsulen  bad  om  Tilladelse  til  at  vise  mig  Huset  og  for- 
talte, at  her  boede  en  almindelig  Landarbejderfamilie,  hvis  Over- 
hoved sandsynligvis  tjente  lidt  over  i  Frc.  om  Dagen.  Konen  bød 
os  høfligt  ind  gjennem  Gaardsrummet,  der  var  flisebelagt  og  havde 
Nicher  med  Blomsterpotter  i  de  brede  Mure.  Inde  i  Stuen  var  der 
hvidtet,  Bræddegulvet  blankt  skuret,    og  paa  en  stor  Mahogniseng, 

omgiven  af  omhyggeligt  strøgne  Gardiner,  laa  de  hvideste  Puder 
og  Lagener,  man  kan  tænke  sig.  For  øvrigt  var  der  et  Bord  med 
Stole,  og  paa  Væggen  hang  noget  blankt  Kobbertej  og  et  Helgen- 
billede. 

Saaledes,  paastod  min  Ledsager,  vilde  jeg  finde  enhver  Hytte 
paa  Øen. 

Han  fortsatte:  »Naar  De  sammenligner  disse  Folks  Kaar  med, 
hvad  De  har  set  hos  andre  spanske  Bønder,    der  rede  sig  et  Leje 


af  Straa  paa  det  bare  Lergulv,  savne  aile  Møbler  og  i  det  hele 
leve  som  vilde,  saa  vil  De  se,  at  Klimaet  har  intet  at  gjøre  med 
Folks  Renlighed.  Dette  er  et  Udslag  af  Nationens  medfødte  Or- 
denssans. < 

Endnu  en  Mærkelighed  skal  der  findes  paa  Minorka,  nemlig 
en  Kæmpegrav  lig  dem,  der  findes  i  Danmark.  Denne  fik  jeg  dog 
ikke  Lejlighed  til  at  se  med  egne  Øjne. 

Med  Sundhedspas,  lydende  paa  Byen  Bonifacio,  styrede  jeg  af 
Sted  efter  Strædet  af  samme  Navn  og  fik  i  det  herligste  Vejr 
Nordkysten  af  Sardinien  i  Sigte.  Mørket  faldt  paa,  da  jeg  var  tæt 
ved  Indløbet   til  Fjorden   ved  Bonifacio,    og  for  smaa  Sejl   drejede 

jeg  til  Vinden  for  at  holde  mig  paa  Stedet  til  Dagens  Frembrud. 
Barometret,  der,  saa  længe  jeg  havde  været  i  Middelhavet,  havde 
holdt  sig  saa  roligt,  at  jeg  troede,  det  ikke  mere  kunde  paavirkes 
af  Luftens  Tryk,  faldt  lidt.  Byger,  ledsagede  af  Lyn,  viste  sig  rundt 
omkring  mig,  og  Skyerne  trak  sammen  til  Uvejr.  Knap  havde  det 
første  Dagslys  vist  sig,  før  jeg  satte  alle  Sejl  og  løb  ind  ad  Fjorden, 
og  under  denne  Fart  blev  jeg  Vidne  til  et  sælsomt  Skue:  Lynene 
ophørte,  medens  de  sorte  Skyer  sænkede  sig  og  dannede  lange, 
nedhængende  Tapper,  der  sugede  Vandet  i  Spiralgang  op  i  Skyerne. 
Uophørlig  vedbleve  Skypumperne  at  danne  sig;  jeg  talte  undertiden 
ti  ad  Gangen  med  Vandet  sydende  omkring  deres  Fod,  og  naar 
en  brast  ved  sin  egen  Vægt,  dannede  der  sig  en  anden.  Da  de 
omsider  ophørte,  brød  en  orkanagtig  Storm  løs,  og  jeg  naaede 
i  rette  Tid  at  finde  en  Ankerplads  i  den  lune  Fjord.  I  tre  Dage 
hylede  den  uafbrudt  og  hvirvlede  Støvet  omkring  paa  Landet, 
medens  Strædet  skummede. 

Paa  et  brat  Fjæld,  der  springer  ud  i  Havet,  ligger  Byen. 
Husene,  der  ere  høje,  se  ud,  som  de  udgjorde  et  med  Stenen, 
hvorpaa  de  ere  byggede,  og  Gaderne,  som  om  de  vare  huggede 
ud  der  imellem.  Forskjellen  mellem  denne  Stad  og  den,  jeg  sidst 
kom  fra,  var  iøjnefaldende.  Over  Dynger  af  Affald  og  Skarn,  der 
med  ringe  Besvær  kunde  have  været  kastet  i  Havet,  maatte  man 
kravle  hen  for  at  komme  frem.  Selv  i  de  travleste  Timer  var  der 
kun  lidt  Færdsel,  medens  alt  Kl.  9  om  Aftenen  var  mennesketomt 
og  mørkt,  naar  ikke  Maanen  skinnede.  Dagens  store  Begivenhed 
var  Ankomsten  og  Afgangen  af  Ajaccio  Postvognen  med  sit  kolos- 
sale Læderbetræk  og  de  støvede,  udmattede  Heste.  En  Fransk- 
mand, der  følte  sig  lige  saa  hjemløs  her  som  en  Fisk  paa  tørt 
Land,  fortalte,  at  alle  Mennesker  paa  Korsika  vare  Fætre  til  Napo- 
leon den  første  og  af  den  Grund  for  fornemme  til  at  bestille  noget. 

Tiggermunkene  vare  maaske  den  driftigste  Klasse  Mennesker, 
jeg  saa;  de  arbejdede  selv  i  Klosterets  Have  uden  at  forsømme  deres 
Vandringer  for  at  modtage  Bestillinger  paa  Sjælemesser.  Naturlig- 
vis maa  der  undtages  Landarbejderne,  der  kom  fra  Toskana,  hvor 
hen  de  rejste  efter  fuldendt  Høst,  samt  de  neapolitanske  Koral- 
fiskere, der  samlede  betydelige  Formuer.  Paa  den  anden  Side 
maa  det  indrømmes,  at  Staden  i  sin  Helhed,  ja  enhver  Gade,  er  i 
H  Grad  malerisk,    og  over  Landskabet  hviler  der  en  vild  Poesi, 

som  Minorka  mangler.    Ved  et  Besag  i  en  Kirke  blev  jeg  ledsaget 

af  en  venlig  Præst  med   et  Ansigt  som  Napoleon  Bonapartes,    en 

Lighed,  som  han  var  sig  bevidst  og  var  stolt  af.    Han  kjendte  godt 

Danmark,    der  af  alle  protestantiske  Lande  var  det,    der  havde  de 

færreste  Fordomme  imod  Katolikkerne.    Hvor  vilde  jeg  hen  herfra, 

spurgte  han.     Og  da  jeg  svarede:    Til  Caprera  for  at  besøge  Gari- 

baldi,    satte   han   et   betænkeligt 

r^.         Ansigt  og  spurgte,  om  Jeg  holdt 

af  ham. 

Den  Opsigt,  »Nilen«  vakte 
her,  var  begrundet  paa  den  lange 
Vej,  den  var  kommen,  og  ikke 
paa  dens  Lidenhed.  Selve  Korsi- 
kanerne vove  sig  næppe  ret  langt 
ud  med  deres  Baade,  men  de 
ere  vante  til  at  se  aabne  Neapoli- 
tanerbaade  komme  og  gaa. 

Jeg   havde   næppe  saa  snart 

fundet  Ankerpladsen  paa  Caprera, 

der  ikke  stod  afsat  paa  mit  Kort, 

om  ikke  en  Mand  i  en  Baad  var 

kommen     ud    fra     »Magdalena*, 

Capreras  Naboø,  og  ved  at  sejle 

med    havde  vist,    hvor   den    laa. 

Han  underrettede  mig  tillige  om, 

at    dersom   jeg   vilde    hilse    paa 

Generalen,    maatte    jeg    skynde 

mig;    thi  Damperen  >Forti4    var 

oad.  i  Bonitacio  kommen    og    skulde   endnu   den 

Dag  afgaa  med   ham   og   Følge 

til  Genua.    Fra  min  Ankerplads  havde  jeg  Overblik  over  Øen  og  saa, 

at  en  Vej  førte  op  til  en  hvid  Gaard,   hvor  det  italienske  Flag  var 

hejst.      Det   varede    ikke    længe,    for    et   Tog    bevægede    sig    ned 

mod  Landgangsbroen,    Paa  en  Bærestol  laa  Kæmpen  udstrakt,  klædt 

i  den  bekjendte,  røde  Skjorte,  og  efter  ham  kom  et  Følge  af  Mænd 

og  Kvinder,    der   alle   indskibede   sig   i  Baaden.     Saa  snart   denne 

satte  sig  i  Bevægelse,    hejste  jeg  alle  mine  Signalflag,    fra  Toppen 

ned  til  Sprydet  og  Bommen. 

>Hvoi  kommer  De  fra^<  spurgte  Garibaldi  paa  Engelsk,  da 
han  var  i  Nærheden  af  >Nilen(. 

•Fra  Kjøbenhavn  for  at  hilse  paa  Generalen«,  svarede  jeg. 

»I  am  very  grateful  to  you.« 

»Længe  leve  General  Garibaldi!>  raabte  jeg,  og  ni  Hurra  fra 
mit  Mandskab  fulgte. 

•Evviva  la  Danimarka!«  og  alle  i  Baaden  raabte  Hurra,  medens 
de  svingede  med  Huerne. 


Garibaldi  blev  med  stort  Besvær  løftet  op  paa  Damperen,  og 
en  Jolle  kom  hen  til  mig.  Manden,  der  førte  den,  meldte,  at  det 
vilde  være  Generalen  kjært,  om  jeg  vilde  komme  om  Bord  et  Øje- 
blik for  at  hilse  paa  ham,  hvilken  Opfordring  jeg  og  mine  med- 
rejsende ikke  vare  længe  om  at  efterkomme.  Gigten  og  Lammelsen 
havde  ikke  slukket  Begejstringens  Ild  i  den  gamle  Helts  Øje,  der 
var  klart  og  fast,  men  dog  barnligt  og  frigjort  for  al  Smaalighed  og 
Lavhed.  Vi  drak  et  Glas  sammen.  Det  var  ligegyldige  Ting,  han 
talte  om,  om  min  Baad  og  om  Vejret,  og  han  viste  mig  sine  Hæn- 
dere  sørgelige  Tilstand,  som  forhindrede  ham  i  at  trj'kke  min  hojre 
Haand  til  Afsked.     For  jeg  forlod    »Forti.,    lod  jeg  Blikket  glide 

hen  over  denne  mærkelige  Samling  af  Æventyrere,  der  ledsagede 
Garibaldi.  Der  var  Folk  iblandt  med  langt,  uordentligt  Haar  og 
Skjæg,  med  urolige,  vilde  Blik,  der  tydede  paa  skuffede  Forhaab- 
ninger,  og  med  Næser,  der  vare  lige  saa  fremtnedende  ved  deres 
Form  som  Farve. 

Set  paa  Afstand  ligner  Caprera  en  gold  Klippe.  Stenens  graa 
Farve  er  den  fremherskende,  og  kun  paa  et  Par  Steder  titter  noget 
grønt  frem.   Stenene  ere  mægtige  Granitblokke,  der  ligge  løse  oven 


paa  hverandre,  som  om  de  paa  maa  og  faa  vare  henslængte  afCi- 
ganter.  Det  hele  ser  saa  ufremkommeligt  og  ugjæstfrit  ud,  at  man 
kan  tænke  sig  det  som  et  godt  Skjulested  for  Pirater,  som  et 
Landsforvisningssted,  men  vanskeligst  som  en  Plads,  hvor  nogen 
vilde  bygge  af  sin  egen  frie  Villie.  Som  oftest  blæser  det  fra  Vest 
eller  fra  Øst.  Hvor  Garibaldis  Bolig  ligger  paa  en  Høj,  et  der  en 
Strækning  med  færre  Sten  end  paa  det  øvrige  Land,  og  denne 
Strækning  var  dyrket  med  stor  Omhu.  Boligen  er  en  rummelig 
Stenbygning  med  fladt  Tag,  omringet  af  Stalde  og  Lader  samt  en 
Vejrmølle  af  Garibaldis  egen  Konstruktion.    Den  ftygiske  Hue,  der 

prangede  over  enhver  Dør,  tog  sig  lidt  besynderlig  ud,  da  Garibaldi 
aldrig  har  tragtet  efter  Republikkens  Indførelse  i  Italien,  men  kæm- 
pede for  Huset  af  Savoyen.  Væggene  i  Stuerne  vare  dekorerede 
med  nogle  Malerier  og  Diplomer  med  Randtegninger,  og  et  Album 
med  Fotografier  af  Garibaldis  Krigskammerater  laa  paa  Bordet. 
Intet  Sted  fik  jeg  Indtryk  af  Hygge,  men  snarere  af,  at  her  var 
opslaaet  et  midlertidigt  Hovedkvarter,  hvor  Portræter  og  andre 
Gjenstande  vare  udstillede  til  Beundring.  Den  jævne  Svoger,  som 
Garibaldi  ved  Afskeden  anbefalede  mig  til,  viste  os  om  med  fuld- 
stændig Forretningsmine,  som  om  han  var  vant  til  at  se  nysgjerrige 
tremmede,  men  vor  Samtale  gik  hyppig  istaa,  thi  han  talte  lige  saa  lidt 
Fransk  som  jeg  Italiensk,  og  hvad  mine  Gjæster  angik,  da  jo  min- 
dre de  lod  sig  høre  paa  udenlandsk,  jo  bedre  Chance  havde  de 
for  at  blive  forstaaede. 

De  mange  Maskiner  vidnede  om,  at  alle  moderne  Midler  bleve 
benyttede,  og  at  den  gamle  Slendrian  var  i  Miskredit.  Lidt  fjernt 
fra  Stedet  laa  nogle  Smaahuse  til  Arbejdere,  der  foruden  Garibaldi 
vare  de  eneste  Beboere  paa  Øen,  der  er  henved  en  Mil  lang  og 
en  kvart  Mil  bred.  I  Omgivelserne  ligger  Capreras  største  Skjønhed. 
Mod  Nord  skyder  Korsika  Ryg,  og  man  kan  følge  de  6 — 7000  Fod 
høje  Fjældes  Konturer,  til  de  tabe  sig  i  en  graa  Lufttone.  Mod 
Vest  ligger  Strædet  med  sin  hvirvlende  Strøm  omkring  Skjær, 
Holme  og  Øerne  Magdalena,  Koen,  Grisen  og  hvad  de  alle  hedde. 
Mod  Sydvest  er  det  Sardiniens  Kyst,  der  tiltrækker  sig  Øjet.  Paa 
et  af  de  smukkeste  Steder  i  den  tarvelige  Have  var  Garibaldis 
Yndlingsdatter  Anitas  Grav;  den  havde  en  Sten  uden  Kors  med 
simpel  Inskription  og  var  smykket  med  Blomster.  Der  saas  over- 
hovedet intet  paa  Øen,  der  kunde  minde  mig  om  den  katolske 
Kirke,  og  ingen  Præst  havde  sat  sin  Fod  derovre,  siden  den  var 
kommen  i  Garibaldis  Eje. 

Derfra  satte  jeg  Kursen  mod  Italiens  Fastland  og  tabte  snart 
Caprera  og  dernæst  Korsika  af  Sigte.  Anden  Dags  Morgen  saa  jeg 
Land  og  vækkede  Skuespilleren,  for  at  han  kunde  fryde  sig  ved 
Synet.  Hans  Livs  store  Begivenhed  havde  været  en  Rejse  til  dette 
Land,  og  samme  Rejses  Smaahændelser  havde  vi  faaet  serveret  om 
Bord  i  Tide  og  Utide  å  la  Gert  Westfaler.  Han  skyndte  sig  af 
Køjen  for  at  gjense  det  vidunderlige  Land,  som  en  Maaneds  Op- 
hold havde  gjort  til  »mit  Italien«. 

»Det  kjender  jeg  alt  sammen.  Der  ligge  Albanerbjærgene«, 
udbrød  han  og  pegede  paa  nogle  Højder,  der  i  den  graa  Morgen- 
dis viste  sig  ubestemmelige  og  lige  saa  vel  kunde  antages  at  ligge 
langt  inde  som  ved  Kysten.  Klare,  nautiske  Begreber  vare  ikke 
hans  stærke  Side,  og  derfor  skjænkede  jeg  ikke  dette  hans  første 
og  eneste  Bidrag  til  vor  Navigering  nogen  Tanke,  men  tillod  mig 
at  indvende,  at  hine  Fjælde  maatte  søges  langt  sydligere.  Han 
gjentog  imidlertid  sin  Paastand  med  en  Overbevisning  lignende 
Bestemthed,  der  fremkaldte  Beslutningen  hos  mig  om  at  se  mig 
vel  for.  Vinden  havde  første  Dag  været  vestlig  og  var  siden  gaaet 
Syd  og  derpaa  saa  østlig,  at  jeg  kun  med  halede  Skjøder  kunde 
holde  Kurs  paa  Civitavecchia  plus  sandsynlig  Afdrift.  At  en  stærk, 
sydgaaende  Strøm  kunde  have  forsat  os  var  ikke  utænkeligt.  For 
paa  den  Maade  at  være  komne  saa  nær  Land,  som  vi  vare, 
maatte  vi  have  gjort  større  Fart,  end  der  var  bleven  iagttaget  ved 
Loggen,  og  Muligheden  af  en  saadan  Unøjagtighed  var  jeg  util- 
bøjelig til  at  tro  paa,  da  det  vilde  have  været  første  Gang  paa 
Rejsen,  at  sligt  hændte. 

Jeg  spejdede  omhyggeligt  efter  en  Landkjending,  et  Fyr  eller 
Bygninger,  der  nærmere  kunde  angive,  hvor  jeg  befandt  mig,  men 
der  var  intet.  Kun  langt  i  Læ  saas  en  Høj  med  noget  utydeligt 
i  Toppen.  Da  jeg  udpegede  denne  til  min  Gjæst,  gjenkjendte  han 
deri  Civitavecchia  og  udtalte  sig  vidtløftig  om  Banegaardens  Belig- 
genhed, Indløbet  til  Havnen  og  meget  andet,  aabenbart  ret  tilfreds 
ved  Tanken  om  ogsaa  en  Gang  at  have  været  med  til  at  vejlede 
en  Skude. 

Jeg  lod  mig  imponere  i  den  Grad,  at  jeg  holdt  af  for  Vinden 
og  løb  rask  derhen  imod,  men  efter  at  have  sejlet  en  halv  Times 
Tid  kunde  jeg  med  Kikkerten  se,  at  der  laa  et  gammelt  Kloster 
paa  en  Bakke  og  nogle  Fiskerhytter  spredte  om  dennes  Fod.  En- 
kelte Baade  laa  ophalede  paa  den  flade  Strand,  men  der  fandtes 
hverken  Havn  eller  Skibe. 

Med  det  samme  fik  jeg  Øje  paa  et  Par  Smaaøer  mod  Nord  og 
fandt  ved  at  konsulere  Kortet,  at  deroppe  i  Toskana  laa  St.  Ste- 
fano, der  havde  en  udmærket  Havn,  og  jeg  besluttede  mig  til  at 
søge  denne  fremfor  i  den  opfriskende  Vind  at  krydse  hele  Vejen 
tilbage   til   Civitavecchia.     Næppe    var  jeg  kommen   ind  Kl.  4   om 

Eftermiddagen,    før  Stormen    brød    løs    med   Voldsomhed,      1    tre 
Dage  kunde  selv  Damperne  ikke  forlade  Havnen. 

Naturligvis  maatte  vi  ud  paa  Landet  og  se  den  Travlhed,  Vin- 
høsten, der  var  i  fuld  Gang,  medførte,  og  der  dyrkedes  ikke  andet 
paa  den  lille  Halvø.  Næste  Gang,  jeg  drog  mod  Syd,  saa  jeg,  at 
jeg  hin  Morgen  vilde  have  faaet  Civltavecchia  i  Sigte,  om  jeg  havde 


fortsat  min  Kurs  en  halv  Time  længere  og  muligt  vilde  have  ligget 
roligt  bag  Michael  Angelos  Taarn  og  Fæstning  før  Kl.   lO. 

Det  havde  været  min  Agt  at  sejle  op  ad  Tiberen  til  Rom,  men 
efter  at  have  set  de  daarlige  Havneforhold  der,  set  Strømmens  Fart 
og  med  hvilken  Hurtighed,  Vandet  kan  vokse,  opgav  jeg  Rema. 
jeg  sagde  Fan'el  til  Billedhuggeren  og  indfriede  det  Løfte,  jeg 
havde  givet  om  at  landsætte  ham  i  Civitavecchla  efter  en  4  Maane- 
ders  Rejse. 

Mit  sædvanlige  Held  fulgte  mig,  da  jeg  gik  til  Søs  igjen.  Det 
havde  rusket  og  regnet  en  stor  Del  af  den  Tid,  jeg  opholdt  mig 
her,  men  jeg  begunstigedes  af  et  straalende  Vejr  paa  Søen  og  strøg 

Oier  Tidm  Strmml  :; 

tæt  forbi  det  lave  Land  ved  Tiberens  Bredder,  hvor  det  gamle 
Ostia  ligger  som  i  et  Tjørnekrat.  Forgjæves  spejdede  jeg  efter 
St.  Petri  Kuppel,  fra  hvilken  jeg  havde  set  Havet  og  Ostia  og 
antog  omvendt,  at  jeg  herfra  kunde  se  denne.  Allerede  næste 
Morgen  saa  jeg  paa  det  Sted,  hvor  Solen  vilde  frem,  et  sort  Punkt 
med  en  lang  Røgstribe.  Jeg  antog  det  allerførst  for  at  være  en 
Damper,  men  fik  senere  Vished  for,  at  det  var  Toppen  af  det  over 
60  Sømile  fjerne  Vesuv.  Det  Øjeblik,  Solen  hævede  sin  Rand 
over  Horisonten,  forsvandt  Synet  som  Billedet  i  en  Lanterna  magica, 
og  først  efter  at  vi  havde  løbet  god  Fart  indtil  Middag,  kom  Vesuv 
atter  frem  i  sin  luftige  Klædning.  Jeg  havde  haabet  at  naa  Neapel 
samme  Aften,  men  Vinden  døde  bort,  saa  det  kun  lykkedes  mig 
at  slæbe  Baaden  under  Øen  Procida,  hvor  jeg  lod  Ankeret  falde. 
Da  Mørket  faldt  paa,  viste  Vesuv  Ild  fra  Toppen  og  røde  Striber 
ned  ad  Siden,  og  saa  længe  jeg  var  i  dets  Nærhed,  kunde  jeg 
hver  Aften  nyde  det  store  Skue  af  Udbrud. 

I  Neapel  beredte  min  gamle  Ven  Kroyer  mig  en  større  Glæde 
ved  at  aflægge  mig  en  Visit,  end  jeg  fik  ud  af  alle  mine  Udflugter 
tilsammen. 

Endnu  i  Slutningen  af  November  laa  jeg  i  Havnen.  Ogsaa 
der  mærkedes  Vinterens  Komme  paa  mørkt,  ustadigt  Vejr,  og  jeg 
besluttede  mig  til  hellere  at  sælge  Baaden  end  overvintre  dernede. 
Jeg  falbød  den,  og  en  Franskmand,  bosat  i  det  sydlige  Italien,  blev 
dens  lykkelige  Ejer.  En  sidste  Tur  betingede  jeg  mig,  før  jeg 
afleverede  den,  og  med  Kroyer  om  Bord  som  Æresgjæst  havde 
>/ Nilen«  sine  sidste,  glade  Dage  paa  en  Tur  til  nogle  af  de  smuk- 
keste Steder  i  Golfen. 

Programmet  blev  just  ikke  udført,  og  vi  havde  diverse,  smaa 
Æventyr  udenfor,  men  ikke  desto  mindre  nød  vi  de  tre  Dage. 
Hverken  den  blaa  eller  grønne  Grotte  vare  visible  paa  Grund  af 
Søgang,  og  da  vi  ønskede  Vind  for  at  naa  Ischia,  blev  det  stille  og 
siden  imod.  saa  vi  efter  en  hed  Dag  paa  Søen  vare  glade  ved  at 
kunne  naa  ind  i  en  Vig  paa  Procida.  En  halv  Time  før  Solned- 
gang vare  vi  tæt  ved  Indsejlingen,  da  jeg  ved  at  kaste  Blikket 
agter  ud  saa,  at  Jollen  var  borte.  Den  havde  slæbt  hele  Efter- 
middagen, men  hvem  der  havde  gjort  den  saa  uheldig  fast,  vidste 
ingen.  Jeg  saa  den  langt  ude  og  vendte  straks  for  at  bjærge  den. 
I  den  lille  By  havde  Toldvæsenet  fattet  Mistanke  til  os  paa  Grund 

af  denne  Manøvre,  som  det  ikke  forstod,  og  sendte  en  Betjent  ned 
til  at  holde  Øje  med  aile  vore  Skridt.  Til  den  modsatte  Det  af 
Oen,  hvot  Hotellet  laa,  ledsagede  han  os  og  havde  pludselig  fattet 
et  saadant  Venskab  for  os,  at  han  ikke  kunde  afse  vort  Selskab, 
selv  medens  vi  nød  vort  Aftensmaaltid. 

Jeg  bed  Farvel  til  Eggers  og  Skuespilleren.   Den  første  havde 
Bestillinger,    som    han   skulde   udføre  i  Rom,    og  den  anden  havde 


tjent  tilstrækkeligt  ved  sine  Korrespondancer,  tit  at  han  kunde 
komme  hjem.  Jens  maatte  jeg  indtil  videre  tage  mig  af.  Hvad 
•Nilen*  angik,  da  begyndte  nu  et  nyt  Afsnit  af  dens  Tilværelse. 
Den  blev  pyntet  med  Gallionsfigur,  rund  Hæk,  en  Fod  højere  Ræ- 
ling, Forgyldning  og  en  moderne,  fransk  Rigning,  og  her,  i  en  af 
Verdens  skjønneste  Havne  overgik  den  i  en  Rigmands  Eje.  Med 
sit  nye  Xavn  )Nitouche«  kom  den  paa  Prøvetur  med  Nabober  om 
Bord  for  at  vise  sine  Kunster,  men  da  kunde  den  ingen  af  dem 
mere.  Inspirationen  var  borte.  I  sin  tarvelige,  danske  Dragt  havde 
den  gjort  sine  Sager  godt,  og  store  Stæder  havde  applauderet  den, 

"7* 

enten   dens  Besætning  levede   af  Lobescowes   i   en  Uge  eller  svæl 
gede  i  Skildpadde  og  Sydfrugter.    Nu  havde  den  mistet  sin  berømte 
Sejlevne    og    tillod    hvilken    som    helst   Neapolitanerbaad    at    løbe 
forbi  sig. 

Et  Rygte  fortalte  det  følgende  Aar,  at  den  i  Taranto-Bugten 
var  gaaet  under  med  Mand  og  Mus. 

Jeg  fandt  ingen  Skibslejlighed  i  Neapel,  hvormed  Jens  kunde 
komme  hjem,  og  tog  ham  derfor  med  til  Messina,  hvor  jeg  traf  Aftale 
med  en  svensk  Kaptajn  om  at  landsætte  ham  i  Gøteborg.  En  Gang 
senere  har  jeg  truffet  ham;  han  havde  gjort  Fremgang  i  Verden 
og  var  bleven  Ejer  af  en  Kvase,  hvor  han  selv  var  Kaptajn  og 
hans  Hustru  Styrmand  og  Bedstemand. 

Selv  drog  jeg  videre  med  en  Damper. 

Fjorten  Maaneder  efter,  at  jeg  havde  forladt  Kjøbenhavn,  kom 
jeg  atter  tilbage  og  fandt  Rammemageren  taalmodigt  ventende  med 
mine  Udstillingsbilleder  i  god  Forvaring.  Jeg  ordnede  mit  Mellem- 
værende med  ham,  og  han  bad  om  en  skriftlig  Erklæring  for,  at 
den  Arrest,  han  havde  gjort,  var  lovlig;  men  en  saadan  kunde  jeg 
ikke  udstede,  da  den  efter  mit  Skjøn  havde  været  lige  det  mod- 
satte. Paa  samme  Tid  manglede  jeg  Lyst  til  at  anklage  ham  for 
Retten  og  fordre  Oprejsning  for  Tort  og  Kreditspilde,  og  dermed 
gik  denne  Sag  ud  af  Verden. 


gaar  mea  rianer,  at  ae  Diive 
kuldkastede  ved  uforudsete  Begivenheder.  Delte  kom  til  mig  i 
Form  af  et  Tilbud  om  at  deltage  i  en  Ekspedition,  hvis  Formaal 
var  at  undersøge  Dele  af  hint  Land,  som  endnu  ingen  europæisk 
Fod  havde  betraadt  siden  de  gamle  Nordboeres  Tid. 

Det  var  en  Dag  paa  Charlottenborg-Udstillingen,  at  jeg  mødte 
Løjtnant  Jensen,  der  alt  oftere  havde  gjort  Opmaalinger  i  Grønland 
og  især  gjort  sig  fortjent  ved  sin  berømte  Vandring  over  Indlands- 
isen til  de  iNunatakker*,  der  ere  opkaldte  efter  ham.  Nunatak  er 
et  Eskimoord,  sammensat  af  tNunai-Land  og  >  tak  (-lignende.  Det 
CI  Bjærgtinder,  omringede  af  Indlandsis,  Medens  vi  talte  om  den 
fotestaaende  Ekspedition,  overraskede  han  mig  ved  at  sige:  >Der- 
som  De  ønsker  at  deltage,  maa  De  bestemme  Dem  før  i  Morgen«, 
og  idet  jeg  tøvede,  tilføjede  han:  »Der  er  ingen  Tid  at  spilde, 
<la  Skibet  skal  sejle  i  Overmorgen.« 

gik  hjemme  fra,  befandt  vi  os  paa  det  østlige  Islands  Længde, 
men  nu  døde  Vinden  bort,  medens  der  rejste  sig  en  svær  Dønning, 
hvorpaa  der  næste  Dag  fulgte  Storm  og  atter  Dagen  derpaa  Stille. 
Det  var,  som  om  Vinden  her  kun  havde  standset  et  Øjeblik  for  at 
samle  sig,  thi  den  tog  fat  igjen  med  fornyet  Kraft  og  sendte  svære 
Kast  af  Nordvest  ned  imod  os. 

Der  rejste  sig  en  høj  Sø,  hvor  Fraadestriber  havde  marmoreret 
det  blaagrønne  Vand,  hvor  Kammene  krummede  sig  klare,  grønne 
med  brølende  Braad,  der  føg  som  Sne  for  Vinterstormen,  og  den 
tunge  Luft  sendte  Sne  og  Hagelbyger,  ledsagede  af  Lyn  og  Torden. 
Dertil  malede  Solens  gulgrønne  Straaler,  som  med  Mellemrum  brød 
sig  i  de  jagende,  sorte  og  graa  Byger,  de  mest  fantastiske  Belys- 
ninger over  Himmel  og  Hav. 

Fredag  Morgen  d.  i.  Maj  var  Stormen  paa  det  højeste.  Da 
fløjtede  og  peb  den  gjennem  Blokkene  og  hvinede  mellem  Tov- 
værket, paa  samme  Tid  som  hver  lille  Bevægelse  i  Søen  dampede 
af  Sted,  som  om  hele  Havet  var  af  kogende  Vand.  »Lucinde« 
viste  sig  der  at  være  et  udmærket  Søskib,  der  vel  tumlede  en  Del 
op  og  ned  i  det  daarlige  »Føre c,  som  Søfolkene  sagde;  men  den 
holdt  sit  Agterdæk  tørt  og  bar  sit  store  Undermærssejl  i  det  aller- 
værste. Naturligvis  gjorde  den  ingen  Fremgang,  men  drev  med 
hver  Dag  tilbage.  Kun  en  Gang  kom  en  Sø,  der  syntes  at  toppe 
sig  op,  helt  forskjellig  fra  sine  Brødre,  med  et  Bulder  ned  paa 
Dækket,  men  den  var  svag  til  Trods  for  sit  frygtelige  Udseende 
og  anrettede  ikke  anden  Skade  end  at  væde  et  Par  Mand  til  Skindet. 

Imidlertid  var  Lorenzen  bleven  alvorlig  syg.  Ingen  af  de  om 
Bord  værende  kunde  med  Bestemthed  sige,  hvori  Sygdommen  be- 
stod. Da  han  straks  ved  Afrejsen  havde  klaget  over  en  Forkjølelse, 
som  de  sidste,  anstrengende  Dage  i  Land  havde  paadraget  ham, 
formodedes  det,  at  denne  var  gaaet  over  til  Lungebetændelse.  Ski- 
bets Bevægelser  lod  ham  ingen  Ro.  Han  fik  Feber  og  fantaserede 
uafbrudt.  Man  begyndte  at  tvivle  om  hans  Liv,  da  der  indtraadte 
en  Bedring,  og  vort  Haab  om  hans  Helbredelse  steg  atter,  men  kun 
for  næste  Dag  at  synke  endnu  lavere.  Den  Forandring  i  Vejret, 
som  vi  haabede  paa,  udeblev  Dag  efter  Dag,  og  Barometret  ved- 
blev at  falde  indtil  om  Søndagen.  Den  paafølgende  Nat  ophørte 
Uvejret;  men  nu  var  Patientens  Kraft  øjensynlig  udtømt,  og  hen- 
imod  Aften  om  Mandagen  d.  5.  Maj  ophørte  hans  Liv. 

Det  var  blevet  blikstille,  medens  Barometret  steg  meget  højt 
Der  fulgte  en  mærkværdig  Tavshed  efter  den  sidste  Uges  Uro  og 
Anstrengelse.  Dønningen  kom  langsom  og  dorsk,  og  Briggen,  der 
ikke  vilde  lystre  Roret,  vuggede  sig  deri  fra  den  ene  Side  til  den 
anden,  medens  dens  Sejl  klaprede  løst  mod  Masten.  Liget  blev 
placeret  i  Storbaaden  og  tildækket  med  et  Sejl.  Onsdag  Formid- 
dag, da  Vinden  var  frisk  østlig,  blev  det  bragt  frem  og  indsyet  i 
et  Sejl  med  en  halv  Tønde  Kul  ved  Fødderne.  Flaget  blev  hejst 
paa  halv  Stang,  som  det  er  Brug  i  Tilfælde  af  Sorg,  og  Skibet 
blev  brast  bak,  en  Manøvre,  hvorved  det  standses  i  sin  Fart;  der- 
paa  samledes  Mandskabet  omkring  Liget  paa  den  Styrbords  Side 
af  Dækket.  Kaptajnen  traadte  frem  og  opfordrede  til  at  bede  en 
stille  Bøn,  hvorefter  alle  Hoveder  blottedes.  Saa  blev  Liget  løftet 
over  Rælingen  og  sænket  i  Havet,  hvor  det  forsvandt  lige  ned  i 
Dybet,  kun  efterladende  sig  en  Boble,  et  Gravmonument,  som  for- 
svandt næsten  i  samme  Nu,  som  det  sattes. 

Efter  et  sidste  Farvel  til  vor  Kammerat,  der  saa  brat  blev 
standset  i  en  Bane,  som  der  knyttedes  Forventninger  til,  bleve  Sej- 
lene braste  fulde,  og  vor  Kurs  atter  indtagen.  Skibets  Manøvre  og 
Flaget  havde  hidkaldt  et  Fartøj,  der,  medens  det  holdt  hen  imod 
os,  mindskede  Sejl,  øjensynligt  for  at  yde  os  Assistance  i  den  Tro, 
at  vi  vare  i  Nød.  Vi  fik  sk>'ndsomst  Signalerne  »Begravelse«  hejste, 
men  den  fremmede,  fra  hvem  det  norske  Flag  vajede,  forstod  dem 
formodentlig  ikke;  thi  han  vedblev  at  stryge  Sejl,  indtil  han  var 
saa  nær,  at  vi  kunde  raabe  til  ham  »alt  vel«,  hvorpaa  begge  Skibe 
paa  ny  indtog  deres  Kurs.  Den  Dag  var  det  sidste  Gang,  vi  saa 
vor  norske  Ven  fra  de  foregaaende  Dage;  thi  nu  holdt  han  syd- 
ligere end  vi  og  forsvandt  fra  vor  Synskreds. 

Der  paafulgte  en  Tid  med  frisk  Medbør,  og  vi  tilbagelagde 
nogle  Dage  over  i8o  Kvartmil  i  Døgnet,  vistnok  det  højeste,  som 
man  med  Grund  kan  vente  af  et  Skib  af  »Lucindes«  Konstruktion, 
og  vi  nærmede  os  vort  Maal  saa  hurtigt,  at  vi  alt  om  Lørdagen 
d.  10.  Maj,  3  Uger  efter  vor  Afrejse,  var  paa  40^  vestlig  Længde, 
kun  nogle  og  tyve  Mil  østligere  end  det  sydligste  Grønland. 

Søens  Farve  begyndte  at  forandre  sig  kjendeligt  fra  det  klare 
blaa,  som  det  paa  den  største  Del  af  vor  Overrejse  havde  havt,  til 
uigjennemsigtig  grøngraa.  Vi  mødte  Drivtømmer  og  saa  de  første, 
grønlandske  Søfugle.    Søndagen  d.   ii.  vare  vi  Kl.  12  Middag  avan- 

cerede   hen   til  440  57  Minuter  v.  L.     Vi  saa  det  første  Isfjæld  og 
mærkede,  at  Luften  tiltog  i  Skarphed. 

Nu  forandrede  Vinden  sig  imidlertid  til  Modvind  og  satte  os 
paa  en  Taalmodighedsprove,  der  var  følelig,  fordi  vi  hver  Dag  saa 
nye  Beviser  paa,  at  vi  vare  nær  Land,  og  vidste,  at  der  kun  var 
en  halvanden  Hundrede  Mil  tilbage.  I  vor  Tid,  da  man  er  for\^ænt 
med  Hensyn  til  at  komme  hurtigt  frem,  kommer  der  let  Utilfreds- 
hed, naar  man  ser,  at  der  Dag  efter  Dag  ingen  Fremgang  gjøres, 
omendskjønt  Vinden  har  været  saaledes,  at  alle  Sejl,  som  kunde 
trække,  vare  fyldte.  Om  Søndagen  passerede  vi  to  Isfjælde  af  sær- 
lig kjendelig  Form,  og  om  Fredagen  gik  vi  atter  forbi  de  samme, 
kun  nogle  faa  Mil  fra,  hvor  vi  først  saa  dem.  Men  Krydsning  var 
nu  ikke  »Lucindesc  Force;  den  gjorde  kun  Fremgang  i  blid  Med- 
bør. Skulde  den  op  mod  Vinden,  krydsede  den  paa  saa  tap- 
pert som  altid,  og  naar  den  saa  i  en  Uge  havde  »sejlet  Vandet 
tj'ndt«  med  bugnende  Sejl  og  krængende  elegant  for  Vinden, 
kunde  den  godt  være  paa  akkurat  det  samme  Sted,  som  den  gik 
ud  fra. 

Den  medgaaende  Strøm  hjalp  dog  baade  »Lucindet  og  den 
Is,  vi  af  og  til  passerede  mod  Nord,  alt  imedens  vore  Omgivelser 
frembød  adskilligt  af  Interesse.  Saaledes  først  og  fremmest  Isfjæl- 
dene,  der  ofte  lignede  fantastiske  Borge  med  Taarne  og  Spir,  rev- 
nede og  halvt  nedstyrtede,  med  Porte,  der  spillede  i  de  klareste 
blaa  og  grønne  Farver,  og  Søen,  der  larmede  og  sprøjtede  omkring 
dem.  Det  forunderligste  Syn  havde  vi  om  Lørdagen  d.  17.  Maj, 
da  vi  kom  ind  i  et  Bælte  af  Storis,  som  den  Is  kaldes,  der  fra 
Polaregnene  ved  Spitzbergen  flyde  gjennem  Danmarks-Strædet  ned 
til  Kap  Farvel,  hvorfra  den  saa  gaar  mod  Nord,  medens  en  lignende 
Is-Strøm,  »Vestisen«,  driver  Syd  paa  i  den  vestlige  Del  af  Davis- 
Strædet.  Det  viste  sig  i  Frastand  som  en  solid  Isflade;  men  oppe 
fra  Toppen  saas  det  at  bestaa  af  lutter  Stykker,  og  »Lucinde«  gik 
trolig  sin  Vej  derimellem  uden  saa  meget  som  at  røre  ved  den 
mindste  Flage. 

Med  en  Smule  Fantasi  kunde  man  tænke  sig  omringet  af  de 
mest  forskjellige  Krystalgjenstande,  saasom  en  Hval  med  løftet  Hale, 
Borde  med  Stole  og  Sofaer  omkring.  Bjørne  siddende  paa  Hug  og 
paa  Isbjørne-Maner  strækkende  Halsen  frem.  Vraget  af  et  Skib, 
hvor   Stævnen,    Spanterne    og    en    af  knækket    Mast   ragede   op   af 

Vandet,  store  Paddehatte  og  mange  andre,  lige  saa  underlige  Skik- 
kelser —  alt  spillende  i  stærke  grønne  og  blaa  Farver,  ved  Siden 
af  hvilke  Havets  Skum  lignede  Lervand,  og  mellem  det  hele  lød 
der  en  mystisk  halv  susende  og  klingende  Lyd.  Søfolk  kalde  sligt 
»raadden  Is«  og  fortælle  om  hele  Marker  af  den  Slags,  som  ere 
sunkne  med  et.  Jeg  har  dog  aldrig  mødt  nogen,  der  selv  har 
været  Vidne  til  dette  Fænomen,  men  alle  havde  hørt  det  fra  andre. 

Fugleflokkene  tiltog;  dog  forekom  de  ikke  hverken  i  Mængde 
eller  Arter  nær  saa  talrige,  som  jeg  har  set  dem  ved  Kap  Horn 
eller  >det  gode  Haab«.  Der  var  en  Søfugl  af  et  fast  Udseende, 
som  kaldes  >Malemuk«,  saa  nogle  lette,  stribede  Maager,  kaldet 
»Taterat«,  ikke  ulig  den  sydlige  Halvkugles  Kapduer,  en  lille  Alk, 
som  Søfolkene  benævne  »Raatjes«,  Stormsvaler  og  andre  Slags. 
Der  var  Hvaler,  Delfiner,  Sværdfisk  samt  Sælhunde,  og  om  Natten 
flammede  der  ofte,  trods  den  klare  Himmel,  et  Nordlys,  der  især 
d.  14.  og  15.  Maj  var  stærkt  og  havde  hele  Regnbuens  Farveskala: 
rødt,  gult,  grønt,  blaat  og  violet  i  regelmæssige,  brede  Striber. 

Tirsdag  Eftermiddag  d.  20.  holdt  vi  ind  mod  Land  og  øjnede 
en  Sejler,  der  kom  ud  for  en  god  Vind.  Vi  kom  tæt  op  under 
den  og  blev  lagt  bak.  Det  viste  sig  at  være  Barkskibet  »John 
Franklin«  af  Kjøbenhavn  fra  Ivigtut  til  Peterhead.  Da  vor  Kaptajn 
bad,  om  den  vilde  medbringe  Breve,  og  det  besvaredes  bekræftende, 
blev  der  stort  Røre  om  Bord  hos  os.  Alle  vilde  have  Brev  af 
Sted.  Nogle  havde  alt  skrevet,  men  andre  maatte  i  al  Hast  kradse 
nogle  Ord  op;  thi  der  var  ingen  Tid  at  ødsle  paa  smuk  Skrift  eller 
lange  Talemaader.  Vor  Hækjolle  firedes  i  Vandet,  bemandet  med 
Løjtnant  Jensen  og  4  Matroser  gik  den  langs  Siden  af  Franklin, 
kom  nogen  Tid  efter  tilbage  og  blev  hejst.  Sejlene  fyldtes  igjen, 
og  Flaget  hejstes  tre  Gange  op  og  ned,  blev  kippet,  som  det 
kaldes,  til  Farvel. 

De  Efterretninger,  som  vi  modtog,  lød  paa,  at  der  laa  et  Is- 
bælte paa  4  Mils  Bredde  langs  Kysten  af  det  sydlige  Grønland. 
En  dansk  Brig,  »Elna«,  bestemt  til  Ivigtut  og  af  samme  Rhederi 
som  den  uheldige  >Alba«,  var  sandsynligvis  totalt  forlist  i  Isen. 
Dens  Navnebræt  og  Baad  var  funden  ilanddreven  paa  Kysten.  Før 
vi  tabte  »Franklin«  af  Sigte,  blev  det  blikstille;  men  i  Løbet  af 
Natten  sprang  der  en  sydlig  Brise  op,  der  vedblev  at  tiltage  i 
Styrke  og  førte  os  rask  frem  mod  vort  Maal ;  men  den  Glæde,  som 


268  LAND  I  SIGTE 

den  raske  Fart  frembragte,  fik  om  Eftermiddagen  en  brat  Ende, 
da  Stormen  steg,  og  vi  drejede  til  Vinden,  fordi  Kaptajnen  fryg- 
tede, at  der  højere  oppe  i  Strædet  laa  Pakis,  der  let  kunde  blive 
vor  Ødelæggelse. 

Et  Par  Dage  efter,  da  vi  atter  havde  Modvind,  kom  jeg  en 
Morgen  op  og  saa  Ruderne  i  Skylightet  frosne.  Paa  Dækket  sved 
Kulden  i  Ørier  og  Næse.  Sneen  ,  laa  i  Bunker  paa  Ræling,  Dæk, 
over  Vandfade,  Baad  og  i  Kanterne  af  Sejlene,  fra  hvis  Lig  lange 
Istappe  hang  som  Frynser.  Det  var  et  sandt  Billede  paa  Vinter, 
der  var  saa  uforstaaelig  med  de  lange  Dage,  vi  havde  faaet,  og 
Dagene  tiltog  mærkelig  i  Længde  med  hver  Mil,  vi  kom  nordligere. 
Jævnlig  kom  vi  forbi  Isfjælde,  og  disse  bleve  større,  jo  højere  Bredde 
vi  kom  paa. 

Om  Lørdagen  d.  24.,  5  Uger  efter  vor  Afrejse,  øjnede  vi  et 
Land,  der  bestod  af  takkede  Fjælde  fra  øverst  til  nederst,  bedæk- 
kede af  Is  og  Sne.  Skyerne  hang  tungt  over  Søen  og  skjulte  de 
øverste  Bjærgtinder  for  vort  Blik,  men  over  Land  skinnede  Solen 
klart,  og  kun  Skyggen  af  en  enkelt  Sky  dæmpede  nogle  Bjærge, 
hvorved  det  kolde  Lys  paa  de  øvrige  fremhævedes  saa  meget  mere. 
En  større  Kontrast  mellem  Landets  Udseende  og  dets  Navn  kan 
ikke  tænkes,  og  det  Indtryk,  det  gjorde,   var  koldt  og  frastødende. 

Det  var  Kysten  omkring  Frederikshaab,  som  var  os  nærmest. 
Længere  mod  Nord  skinnede  Isblinkene,  som  den  faste  Indlandsis 
kaldes,  hvor  den  skyder  sig  tæt  ud  til  Kysten.  I  Virkeligheden 
er  dette  Udtryk  en  Forveksling  med  det  Skin,  som  især  paa  disse 
Dage  kastes  fra  de  store  Ismasser  op  i  Skyerne.  Der  var  Frost  i 
Luften,  men  det  var  dog  ret  mildt,  da  vi  om  Søndagen  befandt  os 
tæt  under  Kysten  ved  Godthaab.  Skyerne  havde  hævet  sig,  og 
Fjældtoppenes  store  Former  tegnede  sig  bestemt  op  mod  den  klare 
Luft.  Flokke  af  Sæler  boltrede  sig  omkring  os,  og  Vandet  var 
opfyldt  af  Fugleflokke,  mest  bestaaende  af  Maager,  Alker  og  Ter- 
ner. Af  og  til  saas  en  Hval  at  skyde  den  brede  Ryg  og  Halen 
ud  af  Vandet,  og  enkelte,  smaa  Isfjælde  flød  langsomt  forbi  med 
Hundreder  af  Terner  hvilende  derpaa  eller  flagrende  omkring  under 
stadig  Sladren. 

Det  vakte  stor  Bevægelse,  da  der,  ligesom  vi  havde  sat  os  til 
Middagsbordet,  blev  varskoet  to  Kajakmænd,  og  til  Trods  for  den 
vigtige  Rolle,    som  et  Maaltid,   og  især  et  Søndags-Middagsmaaltid 

spiller  om  Bord,  hvor  Appetitten  er  skærpet  af  den  rene  Søluft  samt 
af  Skibets  stadige  Bevægelse,  forlod  enhver  sin  Plads  for  at  nyde 
Synet  af  et  Par  Mand  i  Skindbaad.  Disse  kom  snart  langs  Siden, 
hvor  de  bleve  hejste  op.  Mænd,  Kajakker  og  alt  paa  en  meget  nem 
Maade,  og  først  paa  Dækket  frigjorde  de  sig  for  deres  skrøbelige 
Fartøj.  En  tredie  fulgte  straks  efter,  og  da  de  lovede  at  besørge 
Breve  i  Land  til  at  afsende  med  et  Skib,  som  laa  i  Godthaab,  var 
der  ingen  mere,  som  tænkte  paa  Mad.  Enhver  fik  Skrivematerialet 
frem,  og  i  lang  Tid  var  Pennens  Kradsen  over  Papiret  den  eneste 
Lyd,  som  hørtes  i  Kahytten. 

Indtil  Onsdag  d.  28.  Maj  vedbleve  vi  at  avancere  langsomt  frem 
for  en  svag,  men  ret  føjelig  Vind.  Undertiden  kunde  Kysten  synes 
nær;  men  naar  vi  saa  mødte  Isfjælde  paa  et  Par  Hundrede  Fods 
Højde  og  saa,  hvor  snart  de  kom  saa  langt  ud  af  Syne,  at  de  lig- 
nede en  lille,  hvid  Plet  i  det  Qerne,  samtidig  med  at  Landet  ikke 
havde  forandret  sig  i  nogen  væsentlig  Grad,  mærkede  vi  først,  hvor 
stort  og  fjernt  dette  var. 

Nogen  Nat  var  der  ikke  mere.  I  de  Par  Timer,  Solen  var 
under  Horisonten,  var  det  fuldstændig  lyst  og  som  oftest  med  stærke 
Farver  og  malerisk  Belysning  over  Himmel  og  Hav.  Om  Onsdagen 
overskred  vi  den  arktiske  Cirkel  og  entrede  Polaregnen,  hvor  vi 
modtoges  af  et  kraftigt  Pust  med  Snebyger;  der  nødte  os  til  at 
søge  mod  Vest  ud  i  Strædet,  hvor  vi  forbleve  til  næste  Dags  Mid- 
dag. Saa  havde  Stormen  atter  lagt  sig,  og  Luften  klaredes.  Vi 
fik  Øje  paa  Landet  og  holdt  ind  imod  det.  Efter  et  Par  Timers 
Foriøb  kunde  Officererne  kjende  de  to  Sømærker:  »Præsteijældc 
og  »Kjærlingehættent ;  kort  derpaa  øjnedes  to  Kajakker  styrende 
hen  imod  os. 

Det  var  et  imponerende  Syn  at  se  disse  djærve,  skindklædte 
Folk  arbejde  sig  frem  med  en  4  Miles  Fart  gjennem  en  Sø  som 
den,  der  endnu  stod  fra  Gaarsdagens  Storm.  Et  Øjeblik  vare  baade 
Mænd  og  Kajakker  skjulte  for  vort  Blik  i  Bølgedalen.  I  det  næste 
skar  den  skarpe  Stævn  op  igjennem  Bølgekammen,  og  Vandet 
sprøjtede  op  over  Manden.  En  Sø  naaede  ham  til  Skulderen;  han 
balancerede  med  den  korte  Aare  i  Haanden,  medens  han  fulgte 
Skibets  Fart  og  raabte  sine  tydelige  Kommandoord  om  Manøv- 
reringen, .  samtidig   med   at  Baaden  hoppede  over  Søerne  eller  rut- 

schede  ned  ad  Siden  paa  dem.     Lodsbaaden  kom  os  i  Møde;    det 
var  en  Hvalfangerslup  med  6  Roerkarle  og  en  Styrer. 

Lodsen,  en  høj,  mørk  Mand  med  et  Ørneblik  kom  om  Bord. 
Efter  at  have  hilst  paa  Kaptajnen  og  givet  sine  Oplysninger  om 
Indsejlingen,  fortalte  han,  at  man  i  Land  havde  haft  en  streng 
> Winter«.  I  min  Uvidenhed  troede  jeg,  at  han  var  Jyde,  og  ven- 
tede, at  i  det  mindste  hans  Mandskab  var  Grønlændere,  men  jeg 
blev  ikke  lidt  skufifet  ved  Synet  af  dem,   da  de  en  for  en  kom  op 


fra  Baaden.  Der  var  ikke  noget  hos  de  Folk,  der  tydede  paa,  at 
de  vare  af  en  anden  Race  end  jeg  selv.  Kun  i  deres  Sprog  vare 
de  forskjeliige  fra,  hvad  jeg  var  vant  til  at  høre.  Nogle  havde  lyst 
Haar,  andre  vare  mørke.  De  fleste  havde  Skjæg,  og  kunde  man 
end  spore  grønlandsk  Afstamning  i  flere  af  dem,  saa  var  der  dog 
ikke  et  Fysiognomi  med  ægte  Eskimotræk  blandt  dem  alle.  Min 
næste  Overraskelse  bestod  i,  at  jeg  saa  Sneen  ligge  helt  ned  til 
Vandet  og  Landet  omringet  af  en  flere  Favne  tyk  Iskant,  som  be- 
tegnede Højvands-Mærket.  Det  blev  fortalt,  at  oppe  i  Fjordene 
laa  Isen  paa  mange  Steder  endnu  som  en  fast  Bro.  Januar  havde 
især  været  kold;  man  havde  ikke  fra  Fjældene  kunnet  øjne  aabent 

Vand  til  Søs,  og  Nøden  havde  som  Følge  deraf  været  overordentlig 
stor  blandt  Grønlænderne.  Vi  kom  ind  mellem  lave  Skjær  til  en 
Bugt,  omringet  af  høje  Fjælde.  Paa  en  Slette,  c.  50  Fod  over 
Havet,  saa  vi  Kolonien  Holstensborg  knejse,  og  Klokken  8  faldt 
Ankeret,  hvormed  Sejladsen  for  denne  Gang  afsluttedes  efter  en 
Rejse  paa  6  Uger  mindre  end  10  Timer. 

Holstensborg  er  en  Handelsstation,  der  her  kaldes  en  Koloni, 
og  har  ligesom  de  andre  Stationer  forskjellige  Filialer,  som  kaldes 
Udliggersteder.  Grønland  er  delt  i  to  Dele,  Syd-  og  Nord-Grøn- 
land, og  hver  af  dem  er  atter  delt  i  Distrikter.  De  to  Dele  bestyres 
hver  for  sig  af  en  Inspektør,  medens  en  Koloni  bestyres  af  en 
Agent,  der  kaldes  Kolonibestyrer,  og  han  har  igjen  sine  Udliggere 
i  Distriktets  forskjellige  Stationer.  Kolonibestyreren  har  ved  Siden 
af  sig  en  eller  to  Assistenter. 

Kolonierne  i  Syd-Grønland  ere:  Julianehaab,  Frederikshaab, 
Godthaab,  Sukkertoppen  og  Holstensborg.  I  Nord-Grønland :  Egedes 
Minde,  Kristianshaab,  Jakobshavn,  Godhavn,  Ritenbænk,  Omanak 
og  Upernivik. 

Den  rummelige  og  lune  Havn  bliver  hyppig  besøgt  af  Hval- 
fangere 6%  Fiske-Skonnerter.  Den  har  en  sandet  Strandbred  paa 
(len  ene  Side,  hvor  Skibe  kunne  kjølhale. 

Den  I.  Juni  var  Pinsesøndag.  Termometret  stod  under  Fryse- 
punktet; Stormen  kom  i  Stød  ned  blandt  Fjældene;  hvide  Bier 
sværmede  tykt  i  Luften,  og  den  blændende  Sne,  der  skar  i  Øjnene, 
!aa  hen  over  Bjærg  og  Dal,  hvor  den  dækkede  alt  undtagen 
enkelte,  stejle  Skraaninger  og  nogle  Pletter  hist  og  her,  som  Vinden 
i  Vinterens  Løb  havde  fejet  rene,  saa  ofte  Sneen  faldt.  Vi  havde 
det  hyggeligt  i  det  lune  Hus,  som  Kolonibestyreren  saa  velvillig 
havde  overladt  os  til  Afbenyttelse,  og  hvor  Ilden  brændte  lystigt  i 
Kakkelovnen  og  udbredte  en  behagelig  Varme  omkring  sig.  Stedet 
havde  været  besøgt  af  et  af  den  grønlandske  Handels  Fartøjer  samt 
af  en  skotsk  Hvalfanger,  saa  vi  havde  næppe  noget  nyt  at  fortælle 
de  to  Danske,  der  med  deres  Familier  vare  de  eneste  Europæere 
her.  Paa  den  anden  Side  var  alt,  hvad  der  vedkom  dem,  fuld- 
stændig nyt  for  mig.  Det  var  temmelig  mange  Aar  siden,  at  der 
havde  boet  nogen  Præst  der,  men  en  Læge  besøgte  Stedet  en  Gang 
hver  Sommer.  Der  var  langt  til  Godthaab,  hvor  han  boede,  og  i 
Vintermaanederne  var  der  ingen  som  helst  Forbindelse  med  Nabo- 

Kolonierne.  Dette  Aars  vigtigste  Post  var  bleven  modtaget.  Saa 
længe  der  var  Skibe  i  Havnen,  var  Tiden  for  kostbar  til  at  læse 
Aviser,  og  denne  Skibstid  var  i  det  hele  taget  alt  for  bevæget  til 
at  være  behagelig.  Men  naar  de  vare  alene  og  havde  deres  dag- 
lige, regelmæssige  Arbejde  at  gjøre,  saa  kom  den  gode  Aarstid. 
Jeg  kunde  ikke  lade  være  at  tænke  mig,  hvor  tung  og  mørk  en 
Vinter  maatte  være,  og  jeg  udtalte  det,  men  der  blev  svaret:  »Al- 
deles ikke«.  Tiden  gaar  hurtigere  i  Grønland  end  paa  andre  Steder. 
Om  Vinteren  vidste  de,  at  ingen  forstyrrede  deres  Fred ;  da  var 
der  ingen  Mulighed  for  Besøg  af  Naboer  eller  Breve  fra  Venner; 
derfor  fandt  man  sig  i  det  uundgaaelige,  ja  man  vænnedes  endog 
til  at  være  afskaaren  fra  Yderverdenen,  saa  man  fandt  en  Nydelse  i 
sin  Ensomhed.  Om  Sommeren  løb  man  flygtigt  over  Aviserne,  men 
saa  skjænkede  man  dem  om  Vinteren  en  omhyggeligere  Under- 
søgelse. Den  Tid,  der  gik  umiddelbart  forud  for  Julen,  var  den 
ubehageligste,  thi  den  medførte  gjerne  en  trykket  Stemning;  men 
aldrig  saa  snart  beg>'ndte  Dagene  at  længes,  før  alt  fik  et  klarere 
Udseende,  og  saa  begyndte  Folk  at  forberede  sig  til  Sommeren. 

Det  værste  ved  Vinteren  var  at  være  Vidne  til  den  Sult  og 
Elendighed,  der  herskede  blandt  de  Indfødte.  Man  maatte  passe 
paa,  at  de  ikke  døde  af  Sult,  men  paa  samme  Tid  gik  det  ikke 
an  at  give  dem  for  meget;  thi  Følgen  vilde  let  blive,  at  ingen  af 
dem  mere  vilde  samle  Proviant  til  Vinterbrug,  hvilket  dog  mange 
af  dem  nu  gjorde,  skjønt  sjældent  i  tilstrækkeligt  Kvantum.  Kun 
faa  vare  forsynlige,  og  med  dem  havde  man  aldrig  Ulejlighed. 
Det  var  Folk,  som  havde  brudt  med  Traditionen,  ifølge  hvilken 
de  skulde  dele  med  Naboer.  De  havde  vundet  ved  den  Lektie, 
de  Danske  havde  lært  dem  om  at  spare  i  Tide.  I  Reglen  hørte 
Grønlænderne  opmærksomt  efter  Raad  og  indrømmede  det  fornuf- 
tige deri,  men  Resultatet  var  altid  det  samme.  Det  ene  Efteraar 
efter  det  andet  kom  Folk  hjem  med  kun  en  eller  to  Sække  tor 
Fisk  til  Vinterforraad  for  en  stor  Familie  og  somme  endda  uden 
noget.  Der  var  dem,  som,  naar  der  var  nok  af  Fisk  i  Vandet, 
vilde  sige:  »Hvad  nytter  det  at  gjøre  os  saa  megen  Ulejlighed; 
vi  komme  blot  til  at  give  det  bort  igjent;  andre  vilde  slet  ikke 
tørre  noget,  men  ventede  at  blive  forsynede  af  deres  Naboer.  Man 
antog,  at  de  amerikanske  Fiskere,  der  ofte  besøgte  Havnen  i  Sommer- 
maanederne,    havde   en   skadelig  Indflydelse   paa  de  Indfødte.    De 

Søgte  altid  at  holde  sig  gode  Venner  med  Grønlænderne  ved  at 
give  dem  Hoveder  af  Helleflynder,  og  naar  et  Fiskerskib  var  i 
Vente,  holdt  selve  Fangerne  sig  hjemme,  i  Haab  om  at  kunne  tigge 
sig  lidt  Brød  og  Fisk.  Paa  Grund  af  disse  Amerikanere  var  der 
Familier,  som  ikke  forlod  Kolonien  hele  Sommeren,  og  Resultatet 
var  en  tiltagende  Fattigdom,  der  truede  med  at  ødelægge  hele 
Befolkningen.  Især  vare  de  Mænd  uheldigt  stillede,  der  lod  sig 
forhyre  til  Fiskeri;  thi  de  mistede  deres  Øvelse  i  Harpunering,  og 
hvad  der  ellers  udfordredes  til  Sælhundefangst,  og  vare  fuldstændig 
blottede  om  Vinteren.  Der  havde  ingen  Klager  været  over  de 
amerikanske  Kaptajner,  men  disse  havde  kun  lidt  eller  ingen  Kom- 
mando over  deres  Folk,  der  ved  mere  end  een  Lejlighed  havde 
truet  Kolonibestyreren  paa  Livet,  naar  han  søgte  at  standse  deres 
Udskejelser  i  Land. 

De  skotske  Hvalfangere  vare  derimod  altid  høflige  og  kjær- 
komne Gjæster.  Der  var  en  Hvalfanger- Loge  ved  Holstensborg, 
men  nu  var  det  mange  Aar  siden,  den  havde  fanget.  I  tidligere 
Tid,  da  der  endnu  var  mange  Grønlandshvaler,  havde  det  været  et 
godt  Sted.  Det  værste  Aar  for  en  Dansk  i  Grønland  var  i  Al- 
mindelighed det  første,  da  han  eller  hun  endnu  ikke  var  vant  til 
Tanken  om  kun  at  kunne  modtage  Brev  fra  Slægt  og  Venner  en 
eller  to  Gange  om  Aaret.  Senere  hen  blev  den  Omstændighed 
ikke  mere  taget  i  Betragtning.  Saa  syntes  man,  det  var  den  uro- 
ligste Tid,  naar  Skibet  blev  ventet;  men  naar  det  igjen  var  sejlet, 
naar  man  havde  faaet  sine  Breve,  hørt  om  Aarets  vigtigste  Begiven- 
heder, og  naar  man  var  bleven  ene  uden  Mulighed  for  at  modtage 
Besøg,  saa  blev  man  rolig  og  tilfreds  med  sit  daglige  Arbejde. 
Kolonibestyrer  M.  var  kommen  til  Grønland  i  1838  og  havde  aldrig 
forladt  det  siden.  Jeg  spurgte,  om  han  nogen  Sinde  længtes  efter 
at  se  sit  Fødeland  igjen,  men  han  svarede  nej.  Her  havde  han  al- 
tid været  lykkelig.  Han  havde  næsten  glemt,  hvorledes  Danmark 
saa  ud,  og  var  vis  paa,  han  vilde  føle  sig  tilovers,  om  han  kom 
der.  Kunde  der  være  smukkere  noget  Sted  end  i  Grønland.?  Her 
var  han  glad  ved  at  leve  og  glad  ved  Tanken  om  at  blive  begravet, 
naar  han  en  Gang  døde. 

Det  Hus,  hvori  Løjtnant  Jensen  og  jeg  havde  installeret  os, 
var  en  Missionær-Bolig.  Man  ventede  en  Præst  dette  Aar,  men  for 
øvrigt  havde   der   ingen   været  i  lang  Tid,    og  en  indfødt  Kateket, 

der  tillige  er  Skolelærer,  læste  en  Prædiken  i  Kirken  hver  Søndag. 
Der  laa  en  smuk  Trækirke,    forsynet  med  Kakkelovn,    Orgel  og  el 


stort  Oliemaleri    over    Alteret.     Kolonibestyrerens    og    Assistentens 
Bolig  var  et  rummeligt  to  Etages  Hus. 

En  Grønlænderby  frembyder  et  temmelig  mærkeligt  Skue.   Ved 

første  øjekast  synes  man  ikke  at  se  andet  end  en  Masse  Snavs- 
dynger,  saa  stor  er  Familieligheden  med  Jorden,  men  ved  nærmere 
at  betragte  dem,  opdager  man  Mure  med  enkelte  ,  Vinduer  og 
maaske  et  Kakkelovnsrør,  der  stikker  op  derfra.  Man  ser,  at  Ind- 
gangen er  gjennem  et  Hul,  som  til  en  stor  Rævegrav,  og  man  maa 
næsten  krybe  paa  alle  fire  gjennem  en  lang  Gang,  før  man  kommer 
ind  i  Stuen,  thi  een  Stue  er  almindelig.  Ved  Holstensborg  ere  dog 
flere  Huse  forsynede  med  Tag  af  Brædder  og  Vindue  i  Gavlen. 
Husenes  Antal  er  henimod  en  Snes  til  en  Befolkning  af  over  to 
Hundrede.  Sneen  var  begyndt  at  blive  blød  og  havde  sammen 
med  Kjøkkenmøddingerne,  som  næsten  skjulte  Hytterne,  og  hvor 
nogle  ulveagtige  Hunde  rodede  omkring,  dannet  et  skrækkeligt 
Uføre,  hvori  man  sank  til  Knæerne,  naar  man  vovede  sig  derud, 
og  paa  flere  Steder  havde  det  halvt  fyldt  Husgangen. 

Det  var  højst  paafaldende  ved  Siden  af  alt  dette  Snavs  at  se 
mange  pyntede  Piger  komme  frem  for  at  tage  de  nysankomne  i 
Øjesyn.  En  broget  Mængde  med  lutter  klare  Farver  i  den  klæde- 
lige Dragt,  bestaaende  af  Trøje,  kantet  med  Skind  i  Halsen,  med 
Perlebroderi  over  Skuldrene  og  med  tærnet  Baand  om  Livet  som 
Bælte,  med  synligt,  hvidt  Linned,  korte  Sælskinds  Benklæder,  orna- 
menterede med  et  Par  kokette  Striber  foran,  med  hvide,  blaa,  gule 
eller  røde  Støvler,  som  gaa  over  Knæet,  ere  skindkantede  og 
broderede.  Haaret  er  sat  i  en  Top  og  ombundet  med  et  Baand, 
hvis  Farve  er  rød  for  unge  Piger,  blaa  for  Koner,  sort  for  Enker 
og  grøn  for  dem,  som  hverken  høre  til  den  ene  eller  den  anden 
af  disse  Kategorier  og  dog  høre  til  dem  alle  tre.  Endelig  er  der 
bundet  et  broget  Tørklæde  om  Pande  og  Tinding. 

Det  røde  Baand  fremviste  den  største  Sirlighed  og  det  blaa  en 
Ligegyldighed  for  eget  Ydre,  der  ofte  var  frastødende.  Grønt 
Baand  var  dog  meget  sjældent.  Hele  Dragten  gjør  Indtryk  af  at 
være  lige  saa  praktisk  som  klædelig,  hvorimod  Frisuren  omtrent  er 
den  alleruheldigste  for  Haarets  Bevarelse.  Derved,  at  dette  samles 
stramt  over  Issen,  bliver  det  rykket  ud  med  Rode  paa  begge  Sider 
over  Ørerne,  hvor  alle  Kvinder  faa  skallede  Pletter  selv  i  en  ung 
Alder  og  med  Alderen  komme  til  at  ligne  en  Klapmyds-Sæl. 

Der  laa  noget  vist  festligt  udbredt  over  Folk  ved  Skibets  An- 
komst, og  Forventning  var  præget  i  de  unge  Pigers  Ansigt,  noget, 
som  jeg  først  opdagede  Grunden  til,  da  »Lucindes«  Læsø-Matroser 

kom  i  Land  om  Aftenen  og  styrede  lige  efter  Skolelokalet,  som 
paa  et  Øjeblik  var  fyldt  med  unge  og  gamle,  Kvinder  og  Mænd, 
alle  mere  eller  mindre  plettede  paa  Kinderne  af  mørke  Ar  efter 
Frostsaar.  Mændene  vare  dog,  med  Undtagelse  af  tre  Musikanter 
med  to  Violiner  og  en  Harmonika,  temmelig  overflødige ;  thi  Grøn- 
lænderinderne  oversaa  dem  aldeles  nu,  da  der  var  danske  Kavalerer 
til  Stede,  og  til  sent  om  Natten  svingedes  de  rundt  efter  Melodien 
»o,  Susannac  De  valsede,  dansede  grønlandsk  Sekstur,  kaldet 
»Arfinekpengasut«,  eller  legede  Fangedans  under  almindelig  Mun- 
terhed. 

Blandt  de  unge  Piger  vare  flere  af  betydelig  Skjønhed,  og 
nogle  af  dem  dansede  udmærket,  hvilket  Matroserne  lod  til  at  skjønne 
paa,  da  de  udviste  en  stor  Ihærdighed  og  aldrig  lod  Pigerne  være 
af  Gulvet.  Det  forholdsvis  lille  Lokale  blev  ophedet  af  de  mange 
tilstedeværende.  Vinduerne  bleve  aabnede,  og  de  dansende  Piger 
maatte  ofte  ud  i  den  frie  Luft  for  at  afsvales,  hvilket  frembragte 
Forkjølelse,  der  som  bekjendt  er  smitsom  for  Grønlændere  og  de 
Danske,  som  have  boet  en  Række  Aar  i  dette  Land.  Følgen  viste 
sig  den  næste  Dag  ved,  at  der  hørtes  en  stærk  Hoste  over  hele 
Pladsen ;  næsten  alle  Mennesker  havde  Hoste  og  Sting  i  Brystet  og 
nogle  enkelte  Blodspytning. 

Jeg  fik  nu  min  første  Erfaring  i  Fjældbestigning,  der  var  forbun- 
den med  Vanskeligheder  paa  Grund  af  den  dybe  Sne,  der  var 
begyndt  at  blive  blød.  Vi  besteg  den  højeste  Spids  af  >Kjærlinge- 
hætten«.  For  at  naa  Bjærgets  Fod  maatte  vi  over  nogle  Sletter 
med  Søer  bag  ved  Kolonien,  og  her  fandt  vi,  at  Skien  var  til  stor 
Nytte.  I  fjorten  Timer  vare  vi  borte  fra  Kolonien.  Behændigt 
strøg  vi  hen  ad  Flader,  op  ad  Bakker  og  gled  ned  ad  Skrænter. 
Det  gjorde  i  det  mindste  Grønlænderne.  Eller  vi  snublede,  mistede 
en  Ski,  haltede  paa  den  anden  med  et  Ben,  synkende  til  Knæet 
for  hvert  Skridt,  og  vi  trillede  ned  i  et  Hul,  hvorfra  vi  saa  den 
ene  Ski  stukket  fast  oppe  i  Bakken,  medens  den  anden  roligt  laa 
og  ventede  nede  i  Dalen.  Saaledes  gik  det  mig  paa  min  første 
Skifærd.  Vi  naaede  en  Højde  af  over  2000  Fod,  hvorfra  vi  skuede 
ud  over  Fjorde  og  Fjælde,  og  vi  kom  ned  mødige,  jeg  for  mit 
Vedkommende  med  en  Stivhed  i  Ryggen  og  Svie  i  Øjnene,  der 
holdt  sig  et  Par  Dage. 

At  Ekspeditionen  vilde   ankomme,    var  alt   bleven   bekjendt  i 

Forvejen,  og  mange  gjorde  sig  Forventninger  om  at  komme  med. 
Nogle  havde  endog,  før  vi  kom,  villet  laane  paa  os  hos  Koloni- 
bestyreren; det  var  derfor  ikke  vanskeligt  for  Løjtnant  Jensen  at 
vælge  et  Mandskab  blandt  dem,  som  tilbød  sig.  Det  kom  til  at 
bestaa  af  en  Tjenerinde,  to  Roersker,  tre  Roerkarle,  en  ældre  Styrer 
samt  to  Kajakmænd.  Kvinder  ere  uundværlige  ved  Rejser  i  Grøn- 
land for  at  holde  Skotøjet  i  Orden;  thi  Kamikkerne  fordre  megen 
Pasning  og  hyppig  Reparation;  europæiske  Støvler  ere  uheldige 
paa  Klipperne. 

Vort  Mandskab  havde  alle  som  en  fordret  et  Forskud  paa  lO 
Kr.  hver.  Herved  kom  der  lidt  Penge  ud  blandt  Folk,  hvilket 
mærkedes  ved  Butikkens  Aabning  den  næste  Dag,  thi  Afsætningen 
var  meget  stor  efter  grønlandske  Forhold.  I  lutter  Smaapartier  blev 
der  afvejet  Kaffe,  Sukker,  Ris  o.  s.  v.  Kan  en  Grønlænder  kjøbe 
for  2  Øre,  saa  kommer  han  hellere  to  Gange,  end  han  kjøber  for 
4  Øre  under  et.  I  det  samme  gamle  Stykke  Linned  blev  der 
hentet  Varer  som  Brød,  Gr}'n,  Sukker  og  Tobak,  alt  liggende  løst 
sammen.  Indpakningspapir  kjendes  ikke  paa  Grund  af,  at  Folk 
har  sat  sig  imod,  at  Papiret  bliver  vejet  med. 

Butikkens  Aabning  er  Dagens  Begivenhed  og  til  Kjende  gives 
ved,  at  der  ringes  paa  en  Klokke.  Den  er  næppe  aabnet,  før  den 
er  fyldt  af  lige  saa  mange  Tilskuere  som  Kunder.  Varerne  blive 
ikke  udstillede  paa  nogen  fristende  Maade,  og  der  er  heller  ikke 
nogen  stor  Variation,  men  alt  er  yderst  billigt,  undtagen  haardt 
Brød  (Biscuits  etc).  Grunden  til,  at  dette  er  saa  dyrt,  siges  at 
være  den,  at  Autoriteterne  ønske  at  lære  Folk  at  bage  selv,  hvilket 
de  imidlertid  have  vist  lige  saa  lidt  Lyst  til  som  til  andre  For- 
bedringer. 

Vejret  bedrede  sig  hurtigt,  og  vore  Forberedelser  nærmede 
sig  deres  Fuldendelse,  medens  vi  beskjæftigede  os  med  at  bestige 
alle  de  højeste  Fjælde  i  Nærheden.  Der  blev  lejet  en  grønlandsk 
Baad  —  en  Konebaad.  Dette  er  et  meget  let  bygget,  fladbundet 
Fartøj  paa  c.  35  Fods  Længde,  betrukket  med  Sælskind.  Det  er 
næsten  utroligt,  hvilken  Last  den  kan  bære  uden  at  synke  synder- 
lig dybt  i  Vandet,  og  tillige  er  den  let  at  ro;  men  kun  plat  for 
Vinden  kan  der  bruges  Sejl  paa  den.  Paa  en  lille  Mast,  som  staar 
foran  i  Stævnen,  hejses  da  et  firkantet  Sejl  i  Form  som  et  Rulle- 
gardin.   Som  oftest  staar  Vinden  enten  lige  ud  af  eller  ind  i  Fjor- 

dene,  og  det  er  derfor  ikke  saa  sjældent,  at  det  gjør  fortrinlig 
Nytte.  Intet  Sted  er  der  benyttet  Søm  ved  Baadens  Bygning. 
Spanterne  ere  sammenføjede  og  surrede  til  Tofterne  med  stærke 
Skindremme.  Til  Sejlet,  der  tidligere  var  af  tyndt  Blæreskind,  be- 
nyttes nu  Tøj.  I  de  grønlandske  Farvande,  hvor  Vandet  for  det 
meste  har  for  stor  Dybde,  til  at  man  kan  ankre,  og  hvor  der  desuden 
kun  findes  faa  dækkede  Vige,  er  det  et  praktisk  Fartøj,  thi  det  er 
let  at  tage  ud  af  Vandet  og  bære.  Paa  den  anden  Side  har  det 
den  uheldige  Egenskab,  at  det  paa  Grund  af  Skindene  ikke  kan 
taale  at  være  mere  end  højst  et  Par  Dage  ad  Gangen  i  Vandet. 
Saa  maa  det  til  Tørre  og  smøres  i  Bunden  med  Spæk;  som  oftest 
kommer  det  op  en  Gang  hver  Dag.  Paa  flad  Strand,  hvor  der  er 
en  Smule  Brænding,  lider  Baaden  meget  ved  at  landsættes.  Dette 
undgaas  derfor  saa  vidt  muligt,  hvilket  endda  ikke  er  saa  vanske- 
ligt, da  Brændingen  kun  forekommer  enkeltvis  i  det  inderste  af 
nogle  af  Fjordene. 

Den  8.  Juni  vare  vore  Forberedelser  færdige.  Baaden  blev 
ladet,  og  vi  roede  ud  af  Havnen  i  det  smukkeste  Vejr,  medens 
»Lucindesc  Kanoher  tordnede  ud  over  Vandet,  saa  det  gav  Gjenlyd 
i  Fjældene  langt  borte.  I  de  første  Dage  holdt  vi  os  ved  Fjord- 
mundingen mellem  Holmene,  hvorpaa  der  endnu  laa  megen  Sne. 
Som  oftest  døde  den  Brise,  der  havde  blæst  om  Dagen,  bort  om 
Aftenen.  Luften  blev  klar,  og  Fjældene  nær  og  fjern  spejlede  sig 
i  den  glatte  Havflade,  hvor  maaske  en  Sæl  stak  Hovedet  frem, 
eller  en  Flok  Fugle  tegnede  en  lang  Stribe,  medens  de  flagrede 
lavt  hen  over  Vandet. 

Naar  Dagens  Arbejde  var  endt  og  Teltene  oprejste,  tændte 
Kvinderne  et  Baal  af  Lyngris,  Drivtømmer  og  andet  Brændsel,  sgm 
overalt  fandtes  tæt  ved  Haanden.  En  Mand  gik  ud  i  en  Kajak  og 
kom  snart  tilbage  med  et  Knippe  Fisk,  medens  en  anden  tog 
Bøssen  og  hentede  en  Søfugl,  Hare  eller  Rype.  I  den  Tid,  Maden 
blev  tilberedt,  lejrede  Mændene  sig  og  istemte  en  Sang,  en  Salme 
eller  en  dansk  Melodi  med  grønlandsk  Tekst. 

Vi  havde  kun  været  to  Dage  ude,  da  vi  kom  ned  fra  en  Fjæld- 
tur  og  fandt  Baaden  liggende  med  et  stort  Hul  i  Bunden.  Ved  et 
Forsøg  paa  at  sætte  den  i  Vandet  var  et  af  dens  møre  Skind 
revnet,  og  vi  priste  vor  Lykke,  at  det  endda  var  sket  paa  Land  og 
ikke,    medens  vi   roede   ude,    hvor  der  var  meget  dybt.     Der  blev 

udsendt  en  Kajak  til  en  Mand,  som  havde  Telt  og  Konebaad  en 
Mils  Vej  dexfra,  og  Hullet  blev  saa  vidt  repareret,  at  vi  kunde  ro 
derhen.  Til  Reparation  for  slige  Tilfælde  medføre  Kvinderne  al- 
tid de  nødvendige  Naale,  Rensdyrsener  samt  Skind,  og  selv  under 
Sejladsen  kunne  de  bøde  en  Revne  i  Baaden.  Vi  fandt  Teltet  paa 
en  lav  Odde  paa  Sydsiden  af  Amerdlok-Fjorden.  Manden  hed 
Ivar,  var  en  god  Fanger,  og  Teltet  vidnede  om  Velstand.  Selv  et 
Ur,  som  kunde  gaa,  manglede  ikke.  Der  laa  Fisk  og  Kjød  til 
Tørre  paa  Klipperne,  og  Sælskind  var  udspændt  paa  Græsset.  Hans 
Kone,  en  rask,  væver  Kvinde,  der  lignede  Tilfredsheden  selv,  ytrede, 
at  det  var  kjedeligt,  at  hun  ikke  anede  vort  Komme,  thi  saa  skulde 
Børnene  have  havt  deres  nye  »Anorakerc  (Bluser)  paa.  I  Nærheden 
var  der  opslaaet  et  Par  andre  Jagttelte,  mere  maleriske  end  dette, 
men  uden  sammes  ordentlige,  renlige  Udseende. 

Klynger  af  Mennesker  sad  omkring  de  mørke  Telte  ved  Baal 
med  blaalig  Røg  paa  en  Forgrund  af  Klipper,  Lyng  og  gul  Mare- 
halm, mod  en  Baggrund  af  Vig  og  Fjælde,  der  stak  Toppen  i 
Skyerne.  Store  Flader  af  Fjældene  vare  dækkede  af  Sne,  og  en 
rislende  Fos  tømte  sit  Vand  ned  i  Fjorden  over  Klipper  og  Is. 
Det  lykkedes  at  overtale  Ivar  til  at  overlade  os  sin  Baad,  der  var 
af  nye  Skind,  og  tage  vor  i  Bytte.  Faa  Tinter  efter  naaede  vi  det 
inderste  af  Amerdlok-Fjorden,  hvor  Udstedet  Sarfanguak  ligger,  c. 
6  Mil  Øst  for  Holstensborg.  Udliggeren  var  en  Grønlænder  ved 
Navn  Holger  Olsen,  og  Befolkningen  var  paa  et  Par  Hundrede 
Mennesker,  hvilket  efter  dette  Lands  Forhold  maa  kaldes  talrig; 
men  det  er  ogsaa  et  godt  Fangested.  Et  Stræde  fører  ind  til  den 
langt  dybere  Nabofjord  mod  Syd,  Ikertok-Fjorden,  som  vi  fra 
Toppen  af  et  Fjæld  kunde  se  var  isbelagt  nogle  faa  Mile  længere 
mod  Øst. 

Under  Nedstigningen  bleve  vi  Vidne  til  en  Sælfangst.  To 
Kajakmænd  forfulgte  en  Svartside.  Den  ene  satte  Harpunen  fast  i 
den  og  kastede  Fangeblæren  over  Bord,  hvilken  Sælen  ikke  for- 
maaede  at  trække  under  Vandet.  Begge  fulgte  roligt  efter  Blæren, 
indtil  Sælen  udmattet  kom  op  for  at  trække  Luft  og  fik  det  dræ- 
bende Stød.  Harpunen  blev  uddraget  og  Hullet  tilproppet,  for  at 
Dyret  ikke  skulde  fyldes  med  Vand  og  derved  blive  for  tungt  under 
Bugseringen  til  Land.  Da  vi  kom  ned,  var  den  alt  bragt  paa  det 
tørre.    Vedkommende  Kvinder,    hvis  Funktion   det  var   at   forestaa 

Flensningen,    havde   begyndt  Arbejdet  med  Liv,    og  alt,    hvad  der 

fandtes  af  fattige    og   snavsede   Børn,    havde   givet  Mede,    medens 

Hundene  holdt  sig  i  ærbødig  Afstand,  vel  vidende,  hvad  der  vilde 

vanke,  dersom  de,  før  alt  var  opskaaret,  kom  for  at  slaas  om  Mavens 

Indhold   og   slikke   den   blodige,    fedtede    Is,    hvorpaa   Flensningen 

foregik.    Der  blev  først  sørget  for  Børnene,  ved  at  der  blev  skaaret 

et  Par  Remme  Hud   og   Spæk   af  Bugen,    hver    paa    to   Tommers 

Bredde.     Disse    bleve    delte    i    Stykker    paa    tre    å    fire    Tommers 

Længde,    hvoraf  hvert  Barn   (ik  sit  Stykke   til   at  suge   og   slikke 

paa,  som  det  var  Sukkergodt.     Medens   nogle  Haar  bleve  spyttede 

ud    i    Mundfuldvis,    fandt    andre 

sammen    med  Spækket  Vej    ned 

til  Maven. 

Om  Aftenen  var  der  Dans 
paa  Loftet  oven  over  Pakhuset, 
og  jeg  bemærkede,  at  vore  Mænd 
spillede  en  Rolle  lig  den,  de 
danske  Matroser  havde  spillet  i 
Holstensborg,  ved  at  være  Afte- 
nens Løver.  Ved  deres  hejere 
Vækst  og  mere  regelmæssige 
Træk  vare  de  ogsaa,  med  en 
enkelt  Undtagelse,  Sarfanguakemc 
kjendeligt  overlegne.  Det  syntes, 
Pigff  iihar.ngua  ^^^   ^^    Folk    her    bar   mindre 

Mærke  af  europæisk  Indblanding 
end  ved  Kolonien,  og  at  den  rene  Eskimo-Type,  der  har  slaaende 
Lighed  med  den  kinesiske,  var  den  almindelige. 

Jeg  benyttede  Aftenen  til  at  male  og  samlede  derved  en  Til- 
skuerklynge omkring  mig.  En  Kvinde  udtalte  sig  især  paa  en  be- 
gejstret Maade,  og  da  jeg  spurgte  en  tilstedeværende  Dansk,  om 
hvad  hun  sagde,  blev  der  svaret,  at  hun  beundrede  de  smukke 
Farver  og  mente,  at  jeg  bestemt  maatte  kunne  male  hendes  Stevler. 
Den  næste  Morgen  vækkedes  jeg  ved,  at  der  fra  et  Hus  tæl 
ved  os  lød  høje  Klageskrig  og  Jamren  af  mange  Stemmer.  En 
Dreng  var  i  den  tidlige  Morgen  falden  fra  en  Klippe  i  Søen  og 
druknet,  og  ifølge  Skik  begræd  alle  Byens  Koner  ham.  Da  Liget 
blev  fisket  op,  var  det  allerede  koldt.    Løjtnant  Jensen  blev  tilkaldt. 

men  de  Oplivelsesforsøg,  han  foretog,  vare  forgjæves,  og  om  hans 
Liv  kunde  være  reddet,  dersom  de  straks  vare  blevne  anvendte, 
er  et  Spørgsmaal.    Saadanne  Forsøg  kjende  Grønlænderne  intet  til. 

Det  havde  været  vor  Leders  Plan  at  fortsætte  Turen  gjennem 
Strædet  ind  i  Nabofjorden,  men  denne  Plan  maatte  paa  Grund  af 
Isen  opgives,  og  Kursen  blev  sat  ud  efter  til  Kysten,  hvor  Landet 
vel  havde  mere  Sne,  men  hvor  til  Gjengjæld  Vandet  for  den  aller- 
største Del  var  isfrit.  Sneens  Mængde  aftog  med  hver  Dag,  skjønt 
det  vedblev  at  fryse  om  Natten.  Hvor  et  tildækket  Stykke  Jord 
var  blevet  befriet  for  Is  og  Sne,  kunde  vi  finde  modne  Bær  af 
dem,  man  i  Danmark  kalder  Rævlinger.  Hel-  og  halvmodne  Bær 
og  grønne  Knopper  paa  samme  Gren,  ganske  som  Sneen  havde  be- 
gravet dem  i  Fjor,  kom  nu  atter  frem  for  at  modnes  videre.  Det 
forekom  mig,  at  deres  Smag  var  bedre  end  hos  os. 

Mandag  den  i6.  Juni  bleve  vi  af  Sne  og  Storm  opholdte  paa 
en  0,  kaldet  Nepiset,  og  maatte  for  første  Gang  holde  Teltet.  Vi 
fandt  en  Mængde  Ruiner  af  Grønlænderhuse,  hvor  Hvalfiskekjæber 
over  Husgangen  vare  blevne  benyttede  i  Stedet  for  Træ,  og  af  en 
stor  Bygning,  io8  Fod  lang,  som  formodedes  at  være  af  den  Hval- 
fanger-Loge, der  en  Gang  blev  afbrændt  af  Hollænderne  Aaret 
efter,  at  den  blev  bygget.  Der  var  mange  Grønlændergrave  rundt 
omkring  paa  Øen.  Paa  sædvanlig  Eskimomaner  laa  Ligene  paa  et 
højt  Sted  paa  den  bare  Klippe  og  vare  tildækkede  med  store,  flade 
Sten.  Vi  fandt  ogsaa  to  Europæergrave,  som  vor  Styrer,  en  Mand, 
der  havde  været  Harpunerer  ved  en  Hvalslup,  fortalte  indeholdt 
Lig  af  engelske  Hvalfangere.  Medens  vi  opholdt  os  her  og  i  de 
tilstødende  Vande,  holdt  vort  Mandskab  stadig  Udkig  efter  et 
mærkværdigt  Fedtstof,  som  lejlighedsvis  flyder  her.  Det  ligner 
hvidt,  blødt  Talg,  forekommer  i  Klumper  af  forskjellig  Størrelse, 
og  efter  at  være  kogt  og  renset  har  det  meget  tilfælles  med  den 
bedste  Hvalfisketran.  I  Aaret  1854  blev  der  indhandlet  24,000 
Pund  deraf.  Oprindelsen  til  dette  mærkværdige  Produkt  er  endnu 
ikke  bleven  opdaget. 

Da  vi  fortsatte  vor  Rejse,  anløb  vi  Udliggerstedet  Itivdlek,  som 
bestod  af  et  Pakhus  med  Butik,  Beboelse  for  Udliggeren  samt  et 
Par  Jordhytter.  Udliggeren  var  ligesom  i  Sarfanguak  en  Grønlænder. 
Han  hed  Jakob  Dahl.  Laksefiskeriet  var  begyndt,  og  vi  forsynede 
os  med   nogle   smukke,    friske  Eksemplarer.     Vi  tog  Lods   til   den 

Fjord,  fra  hvilken  Strædet  har  sit  Navn.  Derinde  slog  vi  en  Dag 
Lejr  paa  Solsiden  paa  et  Sted,  hvor  Fjæidene  skraaede  jævnt  ned 
imod  Fjorden  som  en  Slette.  En  Elv  havde  banet  sig  Vej  ned 
over  den  og  løb  et  Sted  gjennem  en  Birkeskov,  hvis  Træer  havde 
Mands  Højde,  Mos,  Løv  og  Lys,  iblandet  med  gule  og  røde 
Blomster,  bedækkede  Klipperne,  og  paa  den  anden  Side  af  Fjor- 
den stod  Fjæidene  stejle  og  snedækte  med  lange  Reflekser  ned 
paa  Vandet  blandt  Lysene  af  den  klare  Luft.  Sne  fandtes  kun  i 
enkelte  Pletter  paa  den  Side,  vi  havde  lejret  os,  men  det  saa  ud. 
som   om   den   ikke   havde  været  længe  borte,    og  dog  skød  der  et 


^ 


kraftigt  Grensvær  med  Blomster  op,  som  forbavsede  ved  den  Hur- 
tighed, hvormed  det  dreves  frem  trods  den  forholdsvis  lave  Tem- 
peratur. Maaske  hjælper  det  stærke  Lys,  som  vedbliver  Nat  og 
Dag,  mere  dertil,  end  man  er  tilbøjelig  til  at  antage.  Paa  Steder, 
hvor  der  var  lidt  Muld,  var  denne  frossen  to  å  tre  Tommer  under 
Overfladen,  og  dog  udfoldede  Planterne  sig  der  ovenover.  Natte- 
frosten var  næppe  ophørt,  før  Myggene  kom  frem  af  Vandpytterne, 
hvor  de  maa  have  ligget  indefrosne  hele  Vinteren. 

En  smuk  Morgen  blev  Lejren  paa  dette  Sted  allarmeret  ved 
Raabet:  »tugtu!«  (Rensdyr).  En  af  vore  Folk  havde  opdaget  to 
saadanne  i  en  Højde  af  800  Fod  oppe  paa  Sletten  mellem  Klipper 
og  Mos,    hvor  de   lignede   et  Par  Rullesten,    om   man   overhovedet 


FESTSTEMNING  I  LEJREN  283 

kunde  faa  Øje  paa  dem.  En  halv  Time  efter,  at  alt,  hvad  der 
havde  Riffel,  kom  paa  Benene,  var  det  ene  Dyr  fældet,  og  det 
andet  blev  endnu  forfulgt  en  Times  Tid,  før  det  forsvandt. 

Jeg  har  ondt  ved  at  tænke  mig,  at  Grønlændere  kunne  naa 
en  højere  Grad  af  Feststemning  end  den,  de  kom  i  den  Dag,  da 
Dyret  blev  skaaret  itu  og  bragt  ned  til  Teltet.  Talgen  og  Marven 
i  Knoklerne  var  det  første,  som  blev  fortæret,  alt  i  raa  Tilstand  og 
uden  noget  firød.  Hele  Dagen  blev  der  snittet,  kogt  og  fraadset. 
Xaar  et  Menneske  ikke  kunde  indtage  mere  for  denne  Gang,  lagde 
han  sig  til  at  sove,  og  saa  snart  han  rejste  sig,  begyndte  Maaltidet 
atter,  ja  selv  om  Natten  vare  de  oppe  for  at  koge  og  spise.  Jeg 
saa  dem  omhyggeligt  udtage  Maven  og  sørge  for,  at  noget  Blod 
kom  ned  og  blandede  sig  med  det  halvt  fordøjede  Lav,  den  indeholdt, 
men  jeg  saa  ikke,  at  de  fortærede  dette,  som  ^'eg  havde  hørt,  at 
de  satte  stor  Pris  paa.  Maven  blev  heller  ikke  bragt  ned  til  Lejren, 
og  paa  mit  Spørgsmaal,  om  de  havde  spist  den,  svarede  de  und- 
vigende, at  ingen  holdt  af  den,  hvorefter  jeg  sluttede,  at  de  skam 
mede  sig  ved  at  vise  os  deres  Tilbøjelighed  i  den  Retning,  og  at 
de  i  al  Hemmelighed  havde  benyttet  Natten  til  at  fortære  den. 

Fra  en  Fjældtop,  4500  Fod  oppe,  saa  vi  inde  mellem  de  lige 
over  for  liggende  Bjærge,  et  storartet  og  vildt  Landskab,  som  man 
lettest  kan  tænke  sig,  naar  man  i  en  god  Kikkert  betragter  Maanen. 
De  stejle  Kamme,  Isbræer,  Moræner  og  Sne  trodse  al  Beskrivelse. 
Vi  undersøgte  Fjorden  helt  ind,  hvor  den  endte  i  to  store  Ler- 
sletter. Navnlig  den  ene  saa  ud,  som  om  den  var  opkastet  af 
Menneskehænder,  som  var  den  et  uhyre,  nyt  Dokanlæg  eller  Fæst- 
ningsværk, og  medens  Fjældene  paa  begge  Sider  vare  isprængte 
med  grøn  og  brun  Vegetation,  var  Sletten  aldeles  ubevokset. 

Et  Par  Dage  i  Forvejen  var  der  bleven  sendt  to  Kajakmænd  i 
et  Ærinde  til  Holstensborg.  Disse  stødte  atter  til  os,  da  vi  gik  ud 
af  Fjorden,  og  bleve  straks  af  de  andre  Grønlændere  udspurgte  om, 
hvad  nyt  der  var  passeret.  Da  de  berettede,  at  der  var  to  Ameri- 
kanere i  Havnen,  udbrød  hele  Mandskabet  i  glad  Jubel,  og  længe 
fortsattes  en  højrøstet  Tale.  »Folk  sælge  deres  Skind  til  Ameri- 
kanernet, betroede  vor  Tjenerinde  os;  »de  blive  opvartede  med 
saa  megen  Brændevin,  at  de  hver  Dag  ere  fulde.« 

Vi  kom  atter  ud  blandt  Skjærgaardene.  hvor  Edderfugle  og 
Maager  havde  begyndt  at  bygge  Reder;  det  var  paafaldende  at  se. 

i  hvilken  Grad  navnlig  de  første  blive  efterstræbte.  Det  vil  aaben- 
bart  ikke  vare  mange  Aar,  før  Edderfuglen,  der  i  Begyndelsen  af 
Aarhundredet  spillede  en  saa  stor  Rolle  i  Grønlændernes  Sommer- 
husholdning, navnlig  i  dette  Distrikt,  vil  blive  en  Sjældenhed  til 
Trods  for  de  mange  udmærkede  Rugepladser.  Maager  staa  sig 
bedre;  thi  de  vælge  et  utilgængeligt  Fjæld  til  at  bygge  deres 
Koloni  paa.  Vi  kom  forbi  to  saadanne.  Paa  det  ene  var  der  til- 
lige Alker,  Skarver  og  de  Maager,  som  hos  os  kaldes  Havhaner. 
Et  Ørnepar  kredsede  tillige  omkring  det  øverste  af  Fjældet,  uden 
at  Maagerne  i  ringeste  Grad  brød  sig  om  dem,  hvorimod  en  Falks 
Tilsynekomst  var  nok  til  at  jage  hver  Maage  af  Reden,  og  som  en 
Snesky  væltede  de  frem  det  Øjeblik,  den  viste  sig. 

Da  den  Is,  vi  fra  Sarfanguak  havde  set  paa  den  indre  Ikertok 
Fjord,  var  gaaet  bort,  satte  vi  Kursen  derefter.  Først  naaede  vi 
den  nordligste  af  dens  tre  Arme,  hvor  vi  fandt  en  smuk,  flad  Slette 
paa  c.  4  Mils  Længde,  gjennemskaaren  af  en  Elv.  Op  ad  denne 
fulgte  vi  trods  enkelte  Ishindringer,  som  hist  og  her  fandtes,  thi 
nogle  Søer  paa  Sletten  vare  endnu  til  Dels  belagte.  En  Aften  slog 
vi  Lejr  ved  en  Laksegaard,  hvor  omkring  der  var  mange  Mærker 
af  fordums  Teltlejre  —  Kogesteder,  Røgerier  samt  Rester  af  Rens- 
dyr. Et  Par  af  vore  Folk  gik  til  Elven,  bevæbnede  hver  med  en 
Harpun,  og  vendte  en  halv  Time  efter  tilbage  med  en  Forsyning 
af  frisk  Laks  til  alle  Mand. 

Elven  dannede  en  Fos,  som  Baaden  ikke  kunde  passere,  hvor- 
for den  maatte  bæres  et  Stykke  over  Land,  indtil  hin  atter  var 
farbar.  Den  var  dog  ikke  saa  bekvem,  som  den  havde  været  paa 
den  første  Strækning;  thi  Faldet  var  større,  og  vi  forulempedes  ofte 
af  Sten  samt  Is,  som  vi  for  Baadens  Skyld  maatte  vogte  os  for 
ikke  at  komme  for  nær.  Atter  maatte  Baaden  bæres  over  Land, 
og  da  vi  omsider  ikke  kunde  komme  videre  for  Is,  slog  vi  Telt, 
c.  tre  Mil  fra  Elvens  Munding.  Den  store  Slette  omkring  os  var 
flad  som  Havet  og  kun  en  Fod  eller  to  over  Isen  paa  Søerne. 
Nogle  Steder  vare  bevoksede,  men  paa  andre  laa  det  graa  Ler 
aldeles  bart,  og  atter  var  der  Pletter,  belagte  med  noget,  der  lig- 
nede Sne,  men  som  ved  nærmere  Undersøgelse  viste  sig  at  være 
Salpeter. 

Vi  vare  blevne  underrettede  om,  at  der  skulde  findes  en  gammel 
Nordbo-Ruin  her  i  Nærheden.      Efter  vort  Mandskabs  Sigende  var 

der  bleven  funden  en  Slibesten  og  andre  Redskaber,  og  de  viste 
os,  hvor  det  var  sandsynligt,  at  Ruinen  maatte  ligge.  Det  var 
meget  antageligt,  at  gamle  Nordboer  kunde  have  valgt  dette  Sted 
til  Bopæl;  thi  her  var  Fjord  og  Lakseelv,  omringet  af  græsbevoks- 
ede Høje.  Vor  Anstrengelse  for  at  finde  noget,  der  kunde  ligne 
en  Ruin,  var  dog  forgjæves.  For  første  Gang  bleve  vi  alvorligt 
forulempede  af  Myggesværme,  der  ikke  engang  lod  os  i  Fred 
under  vor  Bestigning  af  et  4000  Fod  hojt  Fjæld,  det  eneste  nogen- 
lunde høje  Punkt  i  Omgivelserne.    Derfra  kunde  vi  se,  at  Højderne 


aftog  imod  Øst;  Sletten  fortsattes  i  Form  af  Søer,  og  otte  å  ti 
Mil  borte  laa  Indlandsisen  med  enkelte,  lave  Nunatakker  ikke  langt 
fra  Land. 

Paa  Vejen  ind  i  en  anden  af  Fjordens  Arme  landede  vi  en 
Dag  paa  et  Næs,  hvor  vi  fandt  en  forladt.  By.  Husene  stod  endnu 
med  alt  Inventar,  som  Kakkelovn  og  Briks.  Der  laa  et  Skelet  af 
en  Kajak  og  en  forfalden  Amerikanerbaad.  Efter  vore  Folks  Ud- 
sagn havde  Befolkningen  midt  om  Vinteren  været  nødt  til  at  for- 
lade Stedet  paa  Grund  af  Proviantmangel.  De  fleste  vare  flygtede 
lil  Sarfanguak,  men  en  Familie  var  draget  bort  over  Isen  mod 
Sydost.     Det  var  to  Dage  efter  dette,  at  vore  Folk,    da  vi  sejlede, 

raabte:  >Telt,  Mennesker  le  noget,  der  kun  var  hændet  os  et  Par 
Gange  paa  vor  lange  Vandring,  og  det  havde  derfor  Interesse  at 
vide,  hvem  det  var. 

Kajakkerne  bleve  sendte  af  Sted.  De  naaede  os  atter  efter 
nogle  Timers  Forløb  og  berettede,  at  det  var  den  Familie,  som 
var  vandret  ind  i  Landet  fra  den  forladte  By,  vi  havde  set.  De 
havde  i  April  faaet  to  Rensdyr  og  senere  en  Springer,  hvoraf  de 
endnu  havde  Hovedet  tilbage,  samt  en  Mængde  Fisk.  Nu  led  de 
ingen  Nød.     De  havde  ingen  Konebaad,  men  to  Kajakker. 

Efter  at  have  besøgt  det  inderste  af  denne  Fjords  tredie  Arm, 
der  ligesom  den  anden  havde  det  tilfælles  med  den  første,  at  de 
have  grundet  Vand  og  ende  i  en  Slette,  slog  vi  Telt  tæt  ved  det 
Sted,  hvor  disse  Folk  boede,  og  fik  derved  Lejlighed  til  selv  at 
se  dem.  Familien  bestod  af  Manden,  Karolus,  hans  Kone,  en 
voksen  Datter,  to  Sønner,  hvoraf  den  yngste  var  ti  Aar,  og  en 
gammel  Pige.  De  havde  bygget  sig  en  Jordhytte.  Den  gamle 
Pige  sov  i  det  frie  mellem  nogle  lave  Sten,  satte  paa  Kant,  og  med 
et  Rensdyrskind  over  sig.  Kaffe,  Tobak  og  anden  Luksus  havde 
de  ikke  kjendt  i  lange  Tider,  men  det  lod  ikke  til,  at  Savnet  deraf 
gjorde  noget  Skaar  i  deres  Velbefindende. 

De  vare  alle  ordknappe  med  Undtagelse  af  den  gamle  Pige, 
paa  hvem  Munden  gik  uophørlig,  saa  længe  vi  vare  der.  »Have  de 
kun  een  Hund?«  spurgte  jeg  en  af  vore  Folk  og  fik  til  Svar,  at  de 
andre,  som  hørte  til  Kjøretøjet,  havde  de  spist  i  de  trange  Tider. 
Der  var  en  Tilfredshed  udbredt  over  dem  alle,  som  var  meget  for- 
staaelig,  da  de  nu  efter  alt,  hvad  der  var  hændt,  havde  Proviant 
nok,  og  Vejret  var  godt.  Klipperne  rundt  omkring  vare  bedækkede 
med  Angmasetter,  lagte  til  Tørre.  Angmasetten  er  en  lille  Fisk 
af  Laksefamilien;  i  Norge  kaldes  den  Lodde  og  kommer  under- 
tiden i  store  Stimer.  For  første  Gang  beklagede  jeg,  at  jeg  ikke 
kunde  grønlandsk,  da  jeg  saa  kunde  have  hørt  Karolus  selv  for- 
tælle sin  Historie. 

Endnu  en  Fjord  gjennemsøgte  vi  og  kom  derfra  ud  i  Skjær- 
gaardene.  Forskjellige  Omstændigheder  nødte  os  imidlertid  til  at 
søge  til  Holstensborg,  som  vi  naaede  Torsdag  den  lo.  Juni,  og  hvor 
vi  fandt  Krydseren   »Fylla«  liggende  i  Havnen. 

Vi  havde  ventet,  at  nogle  af  vort  Mandskab  var  bleven  træt 
af  at  følge  os  og  vilde  have  sagt  Maaneden  op,   da  de  kom  hjem; 

men  saadant  var  ikke  Tilfældet.  De  vare  tværtimod  alle  glade  ved 
at  blive  hos  os,  selv  de  to  Kajakmænd,  der  vare  dygtige  Fangere 
og  kunde  have  staaet  sig  godt  som  deres  egne  Herrer.  Hemmehg- 
heden  var,  at  alle  de,  som  vare  i  Stand  til  at  underholde  sig  selv. 

vare  gaaede  med  os  i  den  Hensigt  at  tjene  tilstrækkeligt  til  at 
gifte  sig.  Skjønt  de  unge  Mennesker  mødte  deres  Kjærester,  og 
enhver  vidste,  at  de  vare  forlovede,  saa  hverken  saa  eller  talte  de 
nogen  Sinde  til  dem.  En  af  Roerne,  hvis  Navn  var  Noah,  var  for- 
lovet med  vor  store  og  stærke  Roerske,  Elisabeth,  der  havde  bun- 
det et  sort  Baand  med  røde  Blomster  om  sit  Haar,  ikke  alene  for 
Farvens  Skyld,  men  fordi  hun  derved  vilde  antyde,  at  hun  ikke 
havde  noget  imod  at  gifte  sig  igjen.  Disse  to  lod  aldrig  nogen 
se,  at  de  virkelig  holdt  af  hinanden,  og  da  jeg  en  Gang  spurgte 
Noah  om,  naar  han  skulde  giftes,  kastede  han  Blikket  ned  og  bad 
mig  om  ikke  at  gjøre  ham  flov.  Vor  første  Roer,  Jakose,  var  en 
mærkelig,  krølhaaret  Eskimo,  der  hændelsesvis  mødte  sin  Forlovede, 
som  var  med  sin  Familie  i  et  Sommertelt.  Hvorledes  deres  hemme- 
lige Kjærlighed  er  bleven  opdaget  er  mig  en  Gaade,  om  det  da 
ikke  netop  er  sket  paa  Grund  af  deres  overdrevne  Forlegenhed  for 
hinanden.  Alle  vidste  om  deres  Forhold,  og  dog,  naar  han  mødte 
hende,  undlod  han  ikke  blot  at  sige  et  eneste  Ord  til  hende,  men 
gik  endda  helst  den  modsatte  Vej,  hvor  han  saa  hende  komme. 

Mandskabets  Løn  var  ikke  meget  stor.  En  Kajakmand  havde 
en  Krone  om  Dagen,  og  det  samme  havde  Styreren,  medens  de 
øvrige  havde  75  Øre,  foruden  Kaffe,  Brød,  Byg,  Ærter  og  Ammuni- 
tion. Kjød  og  Fisk  maatte  de  selv  sørge  for,  og  hvad  de  solgte 
til  os  af  de  Varer,  blev  betalt  med  almindelig  Pris. 

For  saa  vidt  havde  Vejret  været  gunstigt;  vi  havde  kun  havt 
Sne  eller  Regn  et  Par  Gange  og  altid  kun  for  en  halv  Dag  ad 
Gangen.  Let  Brise  havde  været  almindelig,  og  Luften  havde  været 
tør  med  en  forfriskende  Temperatur  af  7  eller  8  Grader  Reaumur. 
To. Gange  havde  Termometret  vist  14  Grader,  men  saa  var  det 
stille.  Naar  en  Sky  kom  for  Solen,  gjorde  det  straks  stor  Foran- 
dring selv  paa  de  smukkeste  Sommerdage,  og  skjønt  Nætterne  vare 
lige  saa  lyse  som  Dagene,  havde  de  altid  været  kjølige,  ja  indtil 
for  to  Uger  siden  var  stillestaaende  Vand  som  oftest  belagt  om 
Morgenen. 

Af  Grønlands  Sommerplage,  de  blodtørstige  Myg,  havde  vi  et 
Par  Gange  været  besværede;  den  Dag  ved  de  frosne  Søer  var  den 
værste;  da  overfaldt  de  os  i  Tusindvis,  og  hvert  Stik  efterlod  en 
Knude.  Naar  jeg  udtalte  min  Forundring  over  deres  Mængde,  blev 
jeg  forsikret  om,    at  det  var  for   intet  at   regne    i  Sammenligning 

med,  hvad  der  forestod  os  i  August.  Ved  denne  Tid  ventede  vi 
imidlertid  at  være  i  Sødre-StrømQord,  hvor  de  siges  ikke  at  være 
talrige,  jeg  ved  ikke  af  hvilken  Grund.  Det  er  dog,  selv  i  den 
værste  Tid,  kun  med  stille,  varmt  Vejr,  at  de  komme  til  Syne. 
Er  der  en  Sky  for  Solen  eller  et  Vindpust,  saa  forsvinde  de  som 
ved  et  Trylleslag. 

Vort  Togt  havde  været  en  uafbrudt  Række  af  Nydelser.  Den 
Maade,  hvorpaa  vi  rejste,  var  saa  tiltalende,  at  man  næppe  kunde 
tænke  sig  en  Sommer  behageligere  tilbragt.  Vi  slog  Lejr,  hvor  vi 
vilde,  hvor  der  blot  var  en  Flade  stor  nok  til  Teltene,  og  vi  be- 
høvede ikke  at  frygte  for  at  faa  Feber  af  at  soye  paa  den  bare 
Jord.  Vi  bleve  aldrig  besværede  af  Naboer,  ja,  det  var  paafaldende, 
hvor  faa  Mennesker  vi  mødte,  og  der  kunde  gaa  Uger,  uden  at  vi 
saa  fremmede. 

Vi  forlod  Holstensborg  den  15.  Juni  og  bleve  to  Dage  efter 
standsede  af  Sne  og  Regn  paa  en  af  de  yderste  Holme.  Det  var 
det  eneste,  virkelig  mørke  Vejr  med  tung  Luft,  som  vi  havde  op- 
levet; men  vi  havde  ingen  Anledning  til  at  kjede  os,  da  der  var 
meget  interessant  ved  vor  isolerede  0.  Der  laa  Ruiner  af  et  Eskimo- 
Hus  paa  det  allerhøjeste  Sted.  Disse  pleje  ellers  altid  at  ligge 
saa  nær  Vandet  som  muligt,  og  paa  de  fleste  Steder  ved  Kysten 
støder  man  paa  dem,  men  kun  yderst  sjældent  langt  inde  i  Fjorde. 
Flokke  af  Alker  og  Tejster  sværmede  omkring.  Ruiner  af  Edder- 
fuglereder  fandtes  ved  hvert  Skridt,  men  det  var  formodentlig  ikke 
lykkedes  nogle  af  de  Fugle  at  ruge  i  Fred  den  Sommer.  Holmen 
havde  dybe  Kløfter.  Under  den  graa  Luft  traadte  Klippens  Farve, 
der  funklede  rødlig  af  de  mange  Granater,  Stenene  indeholdt,  frem 
med  en  forunderlig  Kraft.  Paa  andre  Steder  vare  Stenene  sorte  som 
Kul  med  graa  eller  gullige  Striber.  Man  kunde  godt  fristes  til  at 
indbilde  sig,  at  man  befandt  sig  paa  en  af  Skandinaviens  Holme. 
Naar  Skyerne  en  Gang  imellem  spredte  sig  over  Fastlandet,  saa 
vi  et  Panorama  af  snedækte  Fjælde  paa  5  å  6000  Fods  Højde  med 
Isbræer  paa  flere  af  dem.  Et  Fjæld  havde  Form  af  en  Pyramide, 
et  andet  af  en  Kuppel  og  atter  et,  der  var  blandt  de  højeste,  lignede 
tre  Obelisker,  der  vare  stillede  sammen.  Det  siges,  at  i  Grønland 
kommer  der  Storm,  Regn  og  Taage,  naar  Barometret  viser  »meget 
tørtc ;  dette  viste  sig  at  passe  ved  denne  Lejlighed,  thi  først  da 
det  sank,  opklaredes  Vejret,  og  vi  fortsatte  Rejsen. 

Orcr  viden  Strand  1 9 

Vi  roede  derpaa  mod  Syd  blandt  Skjærgaarde,  hvor  Vandet 
var  saa  lavt,  at  det  ved  Ebben  faldt  tørt  milevidt  til  Søs,  kun  med 
enkelte  Løb  imellem.  Vi  besøgte  to  store  Varder,  som  i  Begyn- 
delsen af  dette  Aarhundrede  bleve  opførte  af  en  vis  Andreas  Olsen 
til  Kjending  for  disse  Grundes  Nordkant.  Kysten  var  lav  og  jævn 
stigende  paa  et  Bælte  af  i  til  ^/t  Mils  Brede.  Dette  begrænsedes 
af  nogle  afrundede,  kuppelformede  Fjælde.  Elve  gjennemskar  Lan- 
det, og  ved  Mundingen  af  to  af  disse  fandt  vi  Landskabet  oplivet 
af  Telte,  Baade  trukne  paa  Land  og  Mennesker  i  travl  Virksomhed 
ved  Laksefiskeri.  De  hørte  hjemme  i  Kangamint  i  Sukkertoppens 
Distrikt.  En  velklædt,  robust  Kvinde  med  en  grøn  Haartop  kom 
hen  og  forestillede  sin  Søn,  en  Dreng  paa  seks  Aar,  der  saa  ud 
som  en  kjæk  Gut,  ærgjerrig  efter  at  blive  en  god  Skytte.  Han 
øvede  sig  stadig  med  Sten  og  Miniatur-Harpuner  og  morede  os 
meget  ved  sin  Dristighed.  Hans  Moder  lod  til  at  være  meget  stolt 
af  ham  og  over,  at  hans  Fader  var  en  dansk  Matros. 

Den  23.  om  Middagen  holdt  vi  Rast  paa  en  Holm  ved  Mun- 
dingen af  en  Fjord,  og  om  Aftenen  slog  vi  Telt  paa  dens  inderste 
Bred.  Skjønt  dens  hele  Længde  kun  var  5  å  6  Mil,  var  den  rigere 
paa  storslaaede  Fjældformationer  end  nogen  af  dem,  vi  tidligere 
havde  besøgt. 

Den  var  ikke  ulig  et  uhyre  Rovdyrgab,  hvor  Kindtænderne 
vare  Fjælde  paa  4  å  5CXX)  Fods  Højde.  Medens  Baaden  for  fremad, 
og  Scenerne  skiftede,  droges  Blikket  fra  et  Billede  til  et  andet, 
der  syntes  at  overgaa  det;  men  det  var  dog  først,  da  vi  havde 
betraadt  Kysten,  at  Landskabet  blev  helt  imponerende.  Luften  var 
klar  og  stille.  Mod  Vest  smeltede  Vandene  sammen  med  Himlen 
til  et  eneste,  uendeligt  Rum,  hvor  Fjælde  og  Skjær  med  Re- 
flekser lige  saa  tydelige  som  de  Linier  og  Farver,  de  vare  et  Bil- 
lede af,  dannede  et  svømmende  Hele,  hvis  Afstand  var  ubestemmelig 
for  Øjet  —  paa  een  Gang  Qern  og  dog  nær. 

En  grøn  Birkeskov  laa  i  Skygge  paa  den  Slette,  hvor  vort 
Telt  stod,  og  bag  denne  rejste  5000  Fods  Fjælde  sig  brat  op. 
Deres  Toppe  glødede  i  den  lave  Sols  Straaler  mod  en  dyb,  blaa 
Luft,  og  ligesom  for  at  minde  om,  at  Stedet  laa  højt  mod  Nord, 
glimtede  Isen  i  deres  Kløfter  med  en  Kraft,  der  ydermere  frem- 
hævede Farven.  En  forunderlig  Lyd  opfyldte  Luften.  Den  kom 
fra  nogle  Vandfald  med  Skumskyer  over  det  frodige  Grønsvær  ved 

Foden.  Aldrig  saa  jeg  noget  Sted,  der  bedre  svarede  til  det  Be- 
greb, som  vore  Forfædre  havde  dannet  sig  om  Valhalla.  Her  var 
selve  Valhallas  evige  Dag,  der  var  ulig  den  jordiske,  thi  Midnattens 
dæmpede  Lys  forhøjede  Scenens  mystiske  Udseende.  Jeg  var  ikke 
langt  fra  at  fele  Skuffelse  over,  at  de  gamle  Helte  ikke  kom  lys- 
levende frem,  saa  naturligt  vilde  det  have  forekommet  mig  at  støde 


paa  dem  paa  min  Vandring  den  Nat.  Mere  end  en  Gang  syntes 
jeg  pludselig  at  høre  Luren  og  Vaabenbrag,  men  saa  var  det  al- 
tid Elvens  Musik,  og  jeg  maatte  slaa  mig  til  Taals  med,  at  Aan- 
demes  Færd  ikke  kunde  mærkes  af  mine  profane  Sanser.  Vore 
Mænd  bragte  os  to  blaa  Ræveunger,  som  for  Fremtiden  kom  til 
at  falge  os  og  snart  følte  sig  hjemme  i  deres  Trækasser. 

Først  om  Fredagen  den  25.  forlod  vi  dette  indbildte  Valhalla 
og  kom  ud  til  den  prosaiske  Verden  blandt  Skjærgaardene,  hvor 
vi  modtoges  med  Regn  og  Taage,  der  varede  i  to  Dage. 

Vor  næste  Tur  gik  til  Kangamint,    et  Udtiggersted,    hvor  tid- 

ligere  Kolonien  Sukkertoppen  har  ligget.  I  Frastand  gjorde  Byen 
et  ret  livligt  Indtryk  med  sine  faa,  men  vel  vedligeholdte  Huse. 
Der  var  dog  ikke  mange  Mennesker  til  Stede,  og  de,  som  fandtes, 
vare  af  den  fattige  Klasse,  da  den  dygtige  Del  var  borte  enten  paa 
Renjagt  eller  paa  Lakse-  og  Hellefiskeri,  Der  boede  en  dansk  Ud- 
ligger og  en  gammel,  dansk  Mand,  der  siden  1838  havde  været  i 
Grønland  og  nu  nød  Pension  af  Handelen.  Begge  vare  gifte  med 
Indfødte  og  havde  givet  deres  Børn  en  fuldstændig  grønlandsk  Op- 
dragelse, Udliggerens  Kone  havde  lært  sig  selv  det  danske  Sprog, 
havde  læst  en  forbavsende  Mængde  Bøger  og  havde  derigjennem 
erhvervet  sig  Kundskaber  og  Dannelse  uden  at  tabe  nogle  af  sine 
gode  Eskimo-Egenskaber.  Det  blev  os  fortalt,  at  der  sidste  Vinter 
havde  været  Nød  og  Proviantmangel.  Selv  Kamikker  (Støvler)  og 
Kajakskind  havde  man  maattet  spise.  Der  paa  Stedet  var  14  Enker 
og  Børn,  næsten  alle  efter  gode  Fangere,  der  vare  forulykkede  i 
Kajak,  et  sørgeligt  Bevis  for,  hvor  farligt  dette  Fartøj  er  at  færdes  i. 

Efter  at  vi  havde  taget  nogle  Varer  om  Bord,  og  Løjtnant 
Jensen  havde  antaget  en  Mand  til  Lods  i  Søndre- Strømfjord,  hvor 
vort  Mandskab  ikke  var  kjendt,  gik  det  atter  til  Baads,  og  den  i. 
August  naaede  vi  ind  til  Fjælde,  hvis  Toppe  vare  skjulte  af  Sky- 
erne, og  hvor  enkelte  Bræer  væltede  ned  gjennem  Kløfterne.  Om 
Aftenen  slog  vi  Telt  paa  en  Moræne,  blandt  Rullesten  og  Grus. 
Næste  Dag  gik  Skyerne  bort  og  viste  os  en  Række  Fjælde,  der 
af  Form  mindede  om  Husene  i  en  hollandsk  By,  hvor  de  alle  ligge 
med  de  rigt  ornamenterede  Gavle  og  Forsiringer  paa  den  øverste 
Spids  vendte  mod  Kanalen.  Bredderne  vare  stejle  og  Strømmen 
stærk.  Af  den  Grund  var  der  kun  faa  Teltpladser,  og  vi  maatte 
om  Aftenen  søge  ind  ad  en  snæver  Biflod,  hvor  den  Tidsspilde, 
dette  forvoldte  os,  lønnedes  rigeligt  af  de  mange  smukke  Partier, 
vi  for  forbi.  Skjønt  Fjældene  ikke  vare  synderlig  høje  paa  nogen 
af  Siderne  —  maaske  var  intet  over  2000  Fod  —  var  Grupperingen 
alligevel  saa  morsom,  at  man  hvert  Øjeblik  udbrød  i  Forundring 
over  de  dristige  Linier,  de  uhyre  Brokker,  der  laa  vildt  henkastede 
og  nedstyrtede  i  Vandet,  saavel  som  over  den  livlige  Kolorit  af 
Grønsværet  mellem  rødlige,  lyse  og  mørkegraa  Klipper. 

Der  var  lunt  og  hyggeligt,  hvor  vi  slog  Telt  paa  blødt  Mos, 
mellem  Lyng  og  Skov  ved  en  lille,  nynnende  Elv.  Nogle  Myg  kom 
straks  og  hilste  paa  os,    og  en   indigneret  Ræv  nedlagde  Protest 

mod  vor  Overskriden  af  dens  Enemærker  samt  udtrykte  sin  Afsky 
for  vor  Nærværelse  ved  at  istemme  en  vedvarende  Tuden,  som 
Ekkoet  kastede  frem  og  tilbage.  Maaske  har  det  været  den  samme 
Ræv,  hvis  Unger  vi  havde  fanget;  thi  Afstanden  herfra  til  Valhalla- 
5ord  var  i  lige  Linie  ikke  ret  stor. 

Næste  Formiddag  bleve  vi  opholdt  ved  Mundingen  af  denne 
lille  Fjord  paa  Grund  af  Modvind  og  Strøm.  Vi  fandt  der  en 
gammel  Grav,  der  tvært  imod  Reglerne  kun  laa  et  Par  Fod  over 
Højvandsmærket.  Den  bestod  af  nogle  Sten,  der  havde  været  lagt 
oven  paa  Liget  op  mod  et  større  Klippeparti.  Knoklerne  vare 
hvide,  haarde  og  usædvanlig  store  selv  for  en  Europæer;  flere  af 
dem,  deriblandt  den  ene  Overarm,  vare  knækkede,  og  mærkelig 
nok  manglede  Kraniet.  Ingen  af  vore  Folk  kunde  give  Oplysning 
om,  hvem  det  havde  været.  En  af  dem  mente  dog  en  Gang  at 
have  hørt,  at  der  paa  dette  Sted  var  dræbt  en  Mand,  hvis  Hoved 
blev  afhugget  og  kastet  i  Vandet. 

Efter  Middag  sprang  Vinden  om  til  en  let  Medvind,  der  sammen 
med  den  indadgaaende  Strøm  førte  os  rask  fremad  i  Fjordens 
bugtede  Løb.  Et  Par  Odder  med  høje  Fjælde  skød  sig  frem  og 
skjulte  den  indre  Fjord  for  vort  Blik;  men  da  vi  ved  en  pludselig 
Drejning  kom  forbi  den  sidste,  viste  der  sig  et  Landskab  af  en 
hel  anden  Karakter  end  de  tidligere.  »Pinne  suzia!«  (hvor  det  er 
skjønt!)  udbrød  vore  Roersker  i  Kor.  Fjorden  udvidede  sig  til  en 
hel  Indsø,  og  Kysterne  vare  lave,  bakkede  og  sneløse.  Uvilkaarlig 
kom  jeg  til  at  tænke  paa  Bredninger  i  Limfjorden  og  nogle  andre 
danske  Farvande,  hvor  Land  med  Lynghede  og  Græsmarker  hæver 
sig  jævnt  op  af  Vandet.  Her  var  det  vel  mindst  fire  Gange  saa 
højt;  men  Forholdene  svarede  til  hverandre  paa  samme  Maade,  og 
jeg  havde  endnu  de  store  Former  fra  den  yderste  Del  af  Fjorden 
i  mit  Øje,  hvorved  Bjærge  paa  locx)  å  1500  Fods  Højde  reducere- 
des til  lave  Knolde. 

Paa  det  Sted,  hvor  vi  om  Aftenen  lejrede  os,  var  der  betydelig 
Skov,  hvor  de  fleste  Træer  vare  4  å  5  Alen  høje.  Der  var  tillige 
en  Uendelighed  af  Blomster  og  Græs  samt  mange  Smaafugle,  Ryper 
og  Harer.  Ved  at  ro  og  sejle  hele  næste  Dag  naaede  vi  Bunden 
af  Fjorden  og  passerede  paa  Vejen  et  Par  Vige,  der  endte  i  Ler- 
sletter. Vandet  var  fersk  og  saa  grundet,  at  vi  havde  Besvær  med 
at  lande.    Foran  os  laa  der  en  Slette,    gjennemskaaren  af  en  bred 

Elv  med  leret  Vand,  og  kun  lave  Bakker  af  et  gulbrunt,  tørt  Ud- 
seende viste  sig  til  Siderne.  Paa  Stranden  ved  Fjorden  laa  der  i 
Hundredevis  af  Forsteninger,  for  største  Delen  Angmasetter. 

Om  Morgenen  den  6.  begav  vi  os,  ni  Mennesker  i  Tallet,  paa 
Vandring  til  Fods.  Vort  Telt  lod  vi  blive  tilbage  under  Bevogt- 
ning af  to  Mænd  og  en  Kvinde,  og  selv  medbragte  vi  alt  nødven- 
digt til  en  længere  Udflugt.  Vi  fulgte  en  smal  Sti,  lavet  af  de 
Ren-Jægere,  som  undertiden  besøge  disse  Egne.  Snart  var  Ter- 
rainet  jævnt  som  en  Kjørevej,  og  snart  gik  det  op  og  ned  over 
Kløfter,  som  om  Vand  havde  skaaret  gjennem  det  bløde  Ler.  Et  Par 
Gange  maatte  vi  over  Sten -Forbjærge,  som  laa  helt  ud  i  Morænen. 
Skrænterne  mod  Elven  vare  alle  stejle  af  Karakter  som  Bovbjærg 
og  vel  henimod  halvanden  hundrede  Fod  høje.  For  det  meste 
bestod  de  af  Ler,  men  vi  kom  ogsaa  forbi  Strækninger  med  Sand- 
klitter, sparsomt  bevoksede  med  Marehalm.  Vi  fulgte  Stien  om- 
trent 4  Mil;  den  var  paa  mange  Steder  krydset  af  Rævestier,  der 
vare  endnu  smallere,  men  lige  saa  haarde  og  snorlige.  Rævene 
syntes  at  være  talrige  og  Landets  rette  Herrer. 

Klokken  7  den  Aften  naaede  vi  en  Sø,  hvor  der  i  Nærheden 
laa  et  Telt,  beboet  af  to  Jægere  med  deres  Familier.  De  havde 
været  der  en  Maaned  og  i  den  Tid  faaet  19  Dyr.  Teltets  Ejer  hed 
Mads.     »I  Fjor  fik  vi  60  Renere,  bemærkede  han  med  et  Suk. 

Vi  lejrede  os  der  i  Nærheden  og  bleve  Vidne  til  den  Travlhed, 
der  fulgte  med  Grønlændernes  nær  forestaaende  Opbrud  fra  Stedet 
Huder  og  det  tørrede  Kjød  blev  pakket.  Teltskindene  nedtagne  og 
rullede  sammen.  Børnene,  der  havde  lavet  sig  Telte  i  det  smaa, 
gjorde  sig  den  allerstørste  Umage  for  at  efterligne  de  voksne,  og 
kun  den  yngste,  der  endnu  ikke  kunde  gaa,  sad  stille  i  Græsset 
og  legede  med  en  død  Harekilling  som  med  en  Dukke,  medens 
en  tam  Gæsling  spadserede  sorgløs  omkring  fra  den  ene  Gruppe 
til  den  anden. 

Mads  lod  sig  overtale  til  den  næste  Dag  at  være  vor  Vejviser 
ind  i  Landet;  thi  det  havde  vist  sig,  at  den  Mand,  der  fra  Kanga- 
mint  var  medbragt  i  samme  Øjemed,  ikke  havde  noget  Kjendskab 
til  Egnen.  En  Sø,  vi  kom  forbi,  havde  intet  Afløb,  og  dog  var 
der  mange  Laks  i  den.  Mads  fortalte,  at  intet  Menneske  havde 
set  den  tilfrossen.  Naar  han  undertiden  var  kommen  herind  i  Juni 
Maaned,    kunde    alt   være    belagt    undtagen   denne.     Fra  et  af  de 

højeste  Fjælde,  hvor  Barometret  viste  paa  omtrent  2000  Fod,  havde 
vi  et  godt  Overblik  over  Egnen,  der  til  alle  Sider  bestod  af  et 
bølgeformet  Land  med  en  Mængde  Søer.  Dette  Land  strakte  sig 
Nord  paa,  saa  langt  Øjet  kunde  naa,  og  mod  Øst  begrænsedes  det 
af  Indlandsisen,  der  ikke  gjorde  Indtryk  af  at  være  over  en  halv 
Dags  Vandring  borte.  Vi  fik  at  se,  hvor  vanskeligt  det  er  at  be- 
stemme den  hvide  Farves  Afstand  fra  Øjet;  thi  da  vi  om  Aftenen 
slog  Lejr  efter  at  have  vandret  hen  imod  Isen  hele  Tiden,  lod  det 
dog  ikke  til,  at  vi  vare  rykkede  den  synderlig  nærmere.  Mads 
vendte  tilbage  til  sine  Folk,  medens  vi  næste  Morgen  fortsatte  Van- 
dringen over  Bakker  og  forbi  Søer  og  først  om  Aftenen  slog  Telt 
ved  Kanten  af  Indlandsisen.  Det  var  paafaldende,  at  Jordsmonnet 
var  furet  paa  Sydost-Kanten  af  Bakkerne,  og  at  den  sparsomme 
Vegetation  paa  den  Side  krøb  langs  med  Jorden,  som  om  den  var 
sveden  af  Sydostvind,  medens  Planterne  voksede  frodig  paa  den 
modsatte  Side.  Furerne  vare  paraleile  og  lignede  Pløjninger  af 
store  Kanonkugler.  Efterhaanden  som  vi  nærmede  os  Isen,  tiltog 
de  baade  i  Antal  og  Størrelse,  og  mange  fik  Lighed  med  de  Huller, 
Vinden  danner  i  Sandklitterne. 

Dagen  tilforn  havde  vi  set  en  Sø,  der  ikke  saa  ud  til  at  være 
mere  end  i  å  2  Mil  borte  og  var  fuld  af  Isbrokker.  Den  var  vi 
hele  Dagen  om  at  naa  og  fandt,  at  den  var  henved  en  Kvadratmil 
stor,  og  at  det,  vi  havde  antaget  for  Isbrokker,  var  svømmende 
Isfjælde,  der  ragede  vel  en  Snes  Fod  op  af  Vandet.  Mod  Øst 
mødtes  Søen  af  Isen,  der  stod  som  en  Mur  af  hvid  Farve  med  et 
Spil  af  blaat,  violet  og  grønt  i  Spalterne.  Hvor  Isen  mødte  Landet, 
var  dette  kastet  op  i  høje  Volde  som  af  en  uhyre  Sneplov,  og 
Klipperne  vare  masede  til  Grus  under  dens  Tryk.  Paa  nogle  Steder 
var  Sneen  ren,  men  paa  andre  var  den  dækket  af  et  Lag  Jord  og 
store  Kampesten.  I  dens  nærmeste  Omegn  var  nogle  af  Bakkerne, 
der  vendte  mod  den,  aldeles  blottede  for  Muld,  og  den  nøgne  Sten 
var  ikke  engang  plettet  af  Lav,  som  den  ellers  altid  er  i  Grøn- 
land. Hist  saas  det,  at  Isen  engang  havde  inddæmmet  en  Elv  til 
en  stor  Sø.  Dæmningen  var  paa  en  brat  Maade  bristet,  og  det 
derved  opstaaede  Vandfald  havde  revet  Muld  og  Grus  med  paa 
sin  Vej.  Paa  nogle  Skraaninger  havde  der  i  Fjor  været  yppig 
Vegetation,  der  pludselig  var  bleven  kvalt  ved  en  eller  anden 
Naturbegivenhed,  og  selve  det  høje  Mos  laa  dødt,  medens  en  anden 

Plet,  der  ikke  var  langt  borte  og  tilsyneladende  levede  under  samme 
Vilkaar,  var  uberørt. 

Vinden  var  frisk  Sydost,  men  skjønt  den  kom  fra  den  store 
Isørken,  var  den  mild,  ja  næsten  varm,  og  vi  havde  om  Natten  8 
Grader  Reaumur  ved  Teltet.  Løjtnant  Jensen  vandrede  næste  Dags 
Morgen,  ledsaget  af  et  Par  Mand,  ind  til  en  Nunatak,  hvorfra  han 
samme  Aften  vendte  tilbage,  medbringende  en  Rensdyrkrone  samt 
opslidte  Kamikker  og  forrevne  Hænder.  Min  egen  Udflugt  til  Isen 
varede  ikke  mange  Timer.  Det  lykkedes  mig  at  se  de  meget  blaa 
Søer,  de  forfærdelige  Revner  og  Vandløbene.  Naar  jeg  stod  mellem 
de  hvide  Høje,  forekom  Scenen  mig  at  være  den  vildeste  og  mest 
trøstesløse  paa  Jorden,  en  Scene,  i  Sammenligning  med  hvilken 
Saharas  Ørken  ser  venlig  ud.  Hvor  Isen  møder  Vandet,  ser  den 
bedst  ud  paa  Grund  af  de  mange  Farvetoner.  Dog,  under  alle 
Omstændigheder  er  Isen  et  nyt  Fænomen,  der  altid  fylder  os  med 
Forundring. 

Om  Morgenen  den  10.  August  begav  vi  os  tilbage  til  vor  Telt- 
plads ad  en  anden  Vej  end  den,  vi  kom.  Der  var  ikke  Spor  af 
Is  eller  Sne  synlig  i  nogen  Kløft,  og  paa  Bakkernes  Nordside  samt 
i  mange  Dale  var  der  ubegribelig  frodig  Vegetation.  Vi  passerede 
en  Række  Søer  med  mange  Fugle,  saasom  Gæs,  Lommer  o.  a. 

Ved  en  Sø  var  der  paa  Nordsiden  ligesom  et  Dige  af  Jordtørv 
paa  tre  Alens  Højde  og  en  lille  Kvartmils  Længde,  der  saa  ud, 
som  om  det  var  kastet  op  af  Menneskehænder,  hvilket  man  dog 
straks  forstod  ikke  kunde  være  rimeligt.  Under  mine  Forsøg  paa 
at  komme  nogle  Fugle  paa  Skud,  forvildede  jeg  mig  bort  fra  det 
øvrige  Selskab  og  fandt  det  først  igjen,  da  jeg  naaede  Fjorden  8 
Mil  borte.  Det  var  en  Flok  Gæs,  som  tiltrak  sig  min  Opmærk- 
somhed. Jeg  havde  krøbet  et  langt  Stykke  Vej  ved  Kanten  af 
Søen,  men  Gæssene  holdt  bedre  Udkig,  end  jeg  troede,  og  lettede, 
før  jeg  kom  dem  nær  nok,  hvorpaa  nogle  Ænder  kastede  sig  i 
Søen  længere  borte.  Før  jeg  gav  mig  til  at  forfølge  dem,  saa  jeg 
mig  om  efter  mine  Ledsagere,  der  vare  blevne  et  Stykke  tilbage, 
og  jeg  opdagede  dem  i  det  fjerne  i  Gaasegang.  Derpaa  jagede 
jeg  efter  Ænderne,  men  de  vare  lige  saa  kloge  som  Gæssene,  og 
nogle  Lommer  paa  et  andet  Sted  ledte  mig  derhen.  Det  var  spildt 
Umage.  Tiden  gik,  og  jeg  begyndte  at  finde  Legen  kjedelig,  da 
jeg  vendte  mig  for  at  opsøge  mine  Rejsefæller.     Jeg  besteg  det 

hejeste  Punkt,  raabte  og  affyrede  min  Bøsse,  men  da  jeg  hverken 
saa  eller  herte  noget  til  dem,  opgav  jeg  at  lede  efter  dem,  idet 
jeg  slog  mig  til  Taals  med,  at  det  ikke  var  vanskeligt  at  finde 
Vej  der  i  Egnen.  Da  de  havde  al  Provianten,  blev  jeg  nødt  til 
at  sørge  for  mig  selv,  som  jeg  bedst  kunde,  og  fik  et  meget  godt 
Maaltid  af  smaa  Fugle,  Blaabær  og  Vand  fra  den  nærmeste  Sø. 
Jeg  saa  friske  Renspor  og  gamle  Teltpladser,  hvor  Hornene  vare 
Wevne  samlede  i  saa  høje  Pyramider,  som  Jægerne  havde 
kunnet  naa. 


Dette  Land  er  Grønlands  største  Rendistrikt  og  Mødested  for 
Jægere  fra  Nord  og  Syd.  Overalt  var  der  Spor  af,  at  der  før  har 
levet  store  Flokke  af  disse  Dyr,  der  siden  Skydevaabenets  Indførelse 
ere  blevne  reducerede,  og  de  ville  sandsynligvis  vedblive  at  aftage, 
indtil  de  blive  saa  sjældne,  at  det  ikke  betaler  sig  for  Jægeren  at 
gjere  sig  Ulejlighed  for  dem.  Før  iSjo  blev  der  aarlig  dræbt  hen- 
itnod  25,000,  men  efter  den  Tid  aftog  Jagten  hyppig,  indtil  det 
aarlige  Antal  af  Skind  til  Udførsel  svandt  hen  til  intet,  og  nu  reg- 
nes det,  at  der  bliver  dræbt  looo  Dyr  om  Aaret.  I  mange  Aar 
vare  Hornene  en  Handelsartikel,  der  betaltes  med  c.  8  Øre  Pundet, 
og  Landets  Rigdom   deraf  var  saa  stor,    at  der  blev  solgt   100,000 

Pund  i  en  kort  Tid.  Man  antager,  at  i  den  Tid,  der  var  bedst 
Jagt,  blev  Halvdelen  af  Kjødet  liggende  paa  Klipperne,  og  mange 
Dyr  bleve  dræbte  alene  for  deres  Skind  og  Tungers  Skyld. 

Som  Landet  her  viste  sig,  bølgeformet  uden  mange  bratte 
Fjælde,  vel  vandet  med  Søer  og  gjennemskaaret  af  Lerelve  fra  Ind- 
landsisen, saa  det  paa  denne  Aarstid  ret  ud,  som  om  hver  Plet 
deraf  egnede  sig  til  at  lægges  under  Ploven.  Birke,  Elle  og  Pile- 
krat vare  hyppige,  og  Blaabær  i  saadan  Mængde,  at  nogle  Stræk- 
ninger vare  mørke  deraf,  sinkede  min  Gang  betydeligt.  Det  var 
Høst  i  denne  Egn.  Græssene  havde  modne  Kjærner,  og  Mark- 
blomsterne vare  alt  gaaede  i  Frø.  Den  Følelse,  at  jeg  var  alene  i 
dette  store  Land,  gjorde,  at  det  forekom  mig  dobbelt  underligt,  at 
hele  denne  Egn  skulde  ligge  ubenyttet  hen,  undtagen  for  Ræves 
og  Fugles  Vedkommende. 

Jeg  gjenfandt  Ekspeditionen  et  kort  Stykke  fra  Lejren,  som  vi 
naaede  støvede  og  trætte  lidt  efter  Midnat,  og  snart  vare  vi  hensunkne 
i  en  kvægende  Søvn. 

I  Løbet  af  Natten  havde  der  hævet  sig  en  frisk  Brise,  der 
hvirvlede  det  fine  Ler  højt  i  Vejret  og  gjorde  Opholdet  paa  Sletten 
næsten  uudholdeligt.  Vi  kom  i  Baaden,  men  Blæsten  nødsagede 
os  til  at  lande  paa  Fjordens  modsatte  Bred,  hvor  vi  atter  traf 
sammen  med  Mads  og  hans  Folk,  som  havde  slaaet  sig  ned  her 
for  at  afsøge  Egnen  mod  Syd  efter  Dyr.  Han  gav  os  Oplysning 
om,  hvor  der  fandtes  en  Saltvandsindsø  Nord  for  Fjorden,  og  hen 
imod  den  blev  Kursen  sat  næste  Dag. 

Vi  landede  og  slog  Telt  som  sædvanlig,  pakkede  det  lette 
Rejsetelt  og  andre  Sager,  der  vilde  behøves  paa  et  kortere  Togt, 
og  gik  til  Fjælds  i  en  Egn,  der  er  beskreven  som  tør  og  vandløs. 
Da  vi  vare  komne  over  de  nærmeste  Fjælde,  der  vel  kunde  være 
en  tusinde  Fod  høje,  aabnede  der  sig  et  Landskab,  der  overraskede 
og  prentede  sig  dybt  i  Erindringen.  Det  var  et  af  dem,  der 
stemmer  Sindet  saa  vidunderligt,  skjønt  det  kun  bestaar  af  Lyng- 
bakker og  Sø.  Hele  Dagen  klavrede  vi  over  Bakker  og  forbi  Søer 
af  alle  Størrelser  lige  fra  de  allermindste  indtil  nogle  paa  2  Kvadrat- 
mile. Vi  saa  to  Rener,  som  dog  vare  os  for  aarvaagne,  samt 
Flokke  af  Gæs  og  andre  Søfugle. 

Landet  mindede  stærkt  om  Egnen  ved  Silkeborg  og  andre  af 
de  jydske  Heder,  skjønt  det  var  noget  større  i  Formen.   Byge  efter 

Byge  trak  hen  derover  og  frembragte  en  Variation  af  fortryllende 
Stemninger.  Vi  saa  kun  faa  Tegn  paa,  at  der  havde  været  Jægere 
i  Egnen,  og  næsten  alle  de  Renhorn,  vi  stødte  paa,  vare  fældede 
af  Dyrene  selv.  Renspor  vare  hyppige,  og  i  Leret  omkring  en  Sø 
var  der  saa  mange,  at  det  saa  ud,  som  om  der  havde  travet  en 
Flok  Okser.  Deraf  syntes  det  at  fremgaa,  at  der  var  et  nogenlunde 
fredet  Terrain  her  inde,  og  at  Dyrene  her  ikke  vare  efterstræbte  i 
samme  Grad  som  i  Landet  mod  Øst.  Vi  slog  Telt  om  Aftenen  og 
fandt  næste  Morgen  en  Isskorpe  paa  Vandene  samt  mange  af  Bak- 
kerne snedækte. 

Den  Saltvandssø,  som  vi  søgte,  var  ikke  til  at  finde,  hvorfor 
vi  atter  vendte  tilbage  til  Fjorden  og  satte  Baadens  Kurs  efter 
dennes  anden  Arm,  ad  hvilken  vi  gik  saa  højt  op,  som  Lergrundene 
tillod  os.  Vi  fik  der  Besøg  af  to  Mænd  i  Kajakker,  der  kom  fra 
et  Telt  paa  den  modsatte  Side.  De  havde  gaaet  over  Indlandsisen 
til  en  Nunatak  efter  Rener,  hvorved  den  enes  Øjne  vare  blevne 
saa  stærkt  angrebne  af  Sneblindhed,  at  Laagene  vare  helt  ophov- 
nede, og  han  næppe  kunde  se.  De  havde  faaet  i8  Dyr,  men 
klagede  over  Jagten  i  Aar.  Nogen  usædvanlig  Saltsø  havde  de 
aldrig  hørt  omtale,  hvorimod  de  troede,  at  alle  Søer  i  denne  Egn 
smagte  mere  eller  mindre  af  Salt.  Vi  vare  ogsaa  her  midt  i  Blaa- 
bærtiden.  Klipperne  omkring  os  samt  vort  Telt  bar  Spor  af,  at 
baade  Ræve,  Ravne  og  Maager  levede  højt  af  dem.  Som  et  Eks- 
empel paa,  hvor  lidt  Grønlænderne  foragte  at  spise  noget  Slags 
Dyr,  kan  jeg  anføre,  at  jeg  saa  dem  koge  og  fortære  en  ung  Ræv, 
dette  plejede  de  ogsaa  at  gjøre  ved  Ravne,  hver  Gang  en  saadan 
var  falden  for  Bøssen. 

Kysten  omkring  os  var  bevokset  med  Birk  og  Pil,  der  krøb 
langs  med  Jorden  i  nordvestlig  Retning.  Efteraaret  havde  alt  præget 
deres  Blade  med  forhøjet  Kolorit,  og  navnlig  Birken  udmærkede 
sig  ved  at  spille  i  Farver  fra  lysegrønt  til  gult  og  rødt. 

Lørdag  Morgen  den  i6.  August  laa  der  Sne  paa  Fjældene  fra 
om  Natten.  Dagen  blev  smuk  med  stemningsfulde  Byger.  Paa 
Grund  af  lav  Vandstand  kunde  vi  først  forlade  Stedet  om  Efter- 
middagen og  naaede  derfor  ikke  at  komme  videre  end  til  en  Telt- 
plads tværs  overfor  paa  Fjordens  Sydside,  hvorfra  vi  næste  Dag 
tiltraadte  Tilbagerejsen  udad  og  naaede  om  Eftermiddagen  ind  i 
en  Vig  med  en  Elv.     Vi   bleve  ved   Landstigningen   modtagne   af 

Folk,  der  havde  Telt  her.  Det  var  en  Kateket  med  Familie,  som 
taa  paa  Laksefiskeri  sammen  med  en  ældre  Mand.  Disse  og  endnu 
en  Familie,  som  for  Tiden  var  paa  Jagt,  udgjorde  hele  Befolkningen 
paa  den  lille  Plet  i  Nærheden  af  Kangamint,  hvor  de  hørte  hjemme. 
Men  var  Menigheden  lille,  saa  stod  Sjælesørgerens  Løn  i  Forhold 
dertil;  den  udgjorde  nemlig  l8  Kr.  om  Aaret. 

Da    altsaa    hele    Menigheden,    undtagen    hans    egen  Kone    og 


Bern,  vare  borte,  greb  han  straks  Lejligheden  til  at  holde  Guds- 
tjeneste for  vote  Folk,  og  at  dømme  efter  hans  Stemmes  Lyd  var 
han  ikke  daariigt  skaaren  for  Tungebaandet.  De  Oplysninger,  vi 
fik  om  Saltvands  søen,  lød  paa,  at  den  laa  ikke  langt  fra  det  Sted, 
hvor  vi  havde  søgt  efter  den,  og  Kateketens  Ledsager  gik  ind  paa 
at  følge  os  derhen. 

Vi  roede  altsaa  tilbage  til  Nordsiden,  men  Regn  og  Sne  hin- 
drede os  en  Dags  Tid  i  at  foretage  Udflugter.  Onsdag  Morgen 
var  endnu  alt  dækket  af  et  tykt  Lag  Sne,  der  dog  i  Dagens  Løb 
smeltede  paa  de  nederste  300  Fod  af  Klipperne.  Søen  blev  funden 
og  viste  sig  at  ligge  tæt  ved  den  Vej,  vi  sidst  havde  fulgt.  En 
Flaske  fuld  af  dens  Vand  blev  hjembragt,  og  det  har  siden  vist 
sig,    at  det   indeholdt   en  stor   Mængde  Magnesia.     Der  var  ingen 

Vegetation  paa  dens  Bred,    og  de  nærmest  liggende  Sten  vare  be- 
dækkede af  en  hvid  Skorpe. 

Da  vi  denne  Gang  tiitraadte  Tilbageturen,  var  det  for  ikke 
mere  at  vende  tilbage.  Landene  vare  iførte  Vinterdragt;  Luften 
vedblev  at  være  tung  og  gav  jævnlig  Snebyger,  medens  Tempera- 
turen kun  var  en  halv  Grad  over  Frysepunktet.  Først  om  Lørdagen 
begyndte  Vejret  at  bedage  sig.  Paa  en  Pynt  mellem  nedstyrtede 
Klippeblokke,  saa  store  som  Huse,  slog  vi  den  Aften  Telt  paa 
Strandens  Smaasten,  ikke  en  Fod  over  Højvandsmærket,  og  det 
var  den  eneste  Teltplads  i  Nærheden.  Da  vi  den  næste  Dag  naaede 
ud  af  Fjorden,  var  det  den  24.  Dag,  siden  vi  havde  entret  den. 

Det  var  en  ret  mærkelig  Overgang  atter  at  komme  ud  til  Havet 
blandt  Skjærgaardene  med  deres  Sværme  af  Maager  og  andre  Sø- 
fugle, og  det  var  paafaldende  at  se,  hvor  langt  Plantevæksten  stod 
tilbage  for  den  i  det  indre  Land.  Her  vare  Bærrene  endnu  ganske 
grønne,  og  mange  Blomster  vare  nylig  udsprungne.  Store  Marker 
af  Is  laa  endnu  i  Kløfterne,  baade  oppe  og  nede,  i  Vigene  laa  der 
paa  mange  Steder  Is  fra  i  Fjor.  Vi  bleve  Vidne  til  et  løjerligt 
Slagsmaal  mellem  en  Ræv  og  en  Falk.  Ræven  blev  angreben  og 
gjorde  sig  den  største  Umage  for  at  forsvare  sig  imod  den  kjække 
Fugl,  der  vedblev  at  hugge  efter  dens  Øjne.  Det  er  vanskeligt  at 
sige,  hvorledes  Kampen  vilde  have  endt,  thi  Fuglen  fløj  bort  ved 
vor  Ankomst,  og  dens  Fjende  skyndte  sig  at  forsvinde  mellem 
Bakkerne. 

Aarstiden  for  Laksefiskeri  var  øjensynlig  i  Færd  med  at  op- 
høre. I  det  mindste  saa  vi  flere  Baade,  danske  saavel  som  Kone- 
baade,  vende  tilbage  til  Kangamint.  Paa  en  Holm,  hvor  vi  over- 
nattede, landede  der  en  Baad  og  lossede  Fisk  i  Land.  Dens  Ejer 
havde  fanget  30  Tønder  den  Sommer.  En  anden  Dag  standsede 
vi  ved  en  By,  bestaaende  af  to  Huse.  Det  var  der,  at  vor  gamle 
Kateket  fra  Fjorden  boede,  men  han  var  endnu  ikke  vendt  tilbage, 
og  Byen  stod  derfor  tom.  At  den  var  gammel  og  før  i  Tiden 
havde  været  ret  betydelig,  fremgik  af  de  mange  store  Hustomter 
samt  af  de  utallige  Dynger  af  Sælknokler,  saavel  som  af  det  høje, 
frodige  Græs,  der  i  Grønland  aldrig  mangler,  hvor  der  har  boet 
Mennesker. 

Onsdag  den  27.  anløb  vi  atter  Kangamint.  Byens  Fysiognomi 
var  vidt  forskjellig  fra  det,  den  havde,  da  vi  sidst  saa  den;  thi  der 

var  et  Mylder  af  Mennesker.    Alle  Laksefiskere  vare  komne  tilbage, 
og  kun  Renjægerne  manglede.    Det  var  en  broget  Befolkning  med 


alle  Nuancer  af  Haarfarve,  lige  fra  ravnsort  til  det  allerlyseste. 
Nogle  Kvinder  havde  saa  fine,  kaukasiske  Træk,  at  man,  dersom 
man   havde   set  dem  i  et  andet  Land,    nærmest  vilde  have  antaget 

dem  for  engelske  eller  amerikanske  Skjønheder,  medens  andre  vir- 
kede frastødende  ved  deres  Hæslighed.  Lige  saa  forskjellige  som 
i  Udseende  vare  de  i  Klædedragt;  thi  medens  nogle  vare  velklædte, 
ja  næsten  pyntede,  viste  andre  sig  saa  usle,  at  de  faa  Skindlaser, 
der  hang  omkring  dem,  næppe  kunde  kaldes  Klæder. 

Man  hører  Missionen  tale  om  »vore  Grønlændere«.  Handelens 
Betjente  kalde  ogsaa  de  Indfødte  > deres«  lige  ned  til  Udliggeren, 
der  siger  »mine«  om  Beboerne  af  hans  Plads.  Den  her  værende 
var  ingen  Undtagelse  fra  denne  Regel.  Han  var  særdeles  stolt  af 
»sine  Grønlændere«,  som  han  erklærede  vare  iblandt  de  dygtigste 
paa  hele  Kysten,  og  jeg  var  ikke  langt  fra  at  dele  denne  hans 
Mening.  Men  de  havde  heller  ikke  stiftet  Bekjendtskab  med  de 
amerikanske  Fiskere,  bemærkede  han.  Man  ser  hyppig  Hvalrosser 
her  omkring,  og  vi  hørte  mange  Beretninger  om  Farerne  ved  Jagt 
paa  disse  vilde  Dyr.  Jeg  saa  en  Mand,  hvis  Ansigt  var  gjennem- 
hugget,  og  en  anden,  der  var  bleven  ramt  af  en  Tand  i  Underlivet 
og  dog  var  kommen  sig  igjen. 

Jeg  besøgte  den  før  omtalte  Tømmermand,  der  var  meget  villig 
til  ved  et  Glas  Toddy  at  fortælle  om  sin  Ungdoms  Bedrifter,  men 
mærkelig  nok  var  alt,  hvad  der  var  hændet  før  hans  Ankomst  til 
»Landet«,  som  Grønland  i  Almindelighed  kaldes  af  Søfolk  og 
Haandværkere,  aldeles  forsvundet  af  hans  Hukommelse. 

»Aa  ja,  jeg  kan  godt  huske  Kjøbenhavn«,  sagde  han.  »Der 
var  et  Sted,  der  kaldtes  Brockensbod.  hvor  der  solgtes  01  og 
Brændevin.«  Men  hvorledes  det  Sted  ellers  saa  ud,  erindrede  han 
ikke  mere.  I  »Landet«  var  der  smukt  og  sundt.  I  sine  unge  Dage 
havde  han  strejfet  langt  om  med  Grønlænderne.  Hvad  Klimaet 
angik,  da  kunde  det  ikke  være  bedre  noget  Sted.  Maaske  kom 
Vinteren  lidt  tidligere  her  og  varede  noget  længere  end  hjemme, 
men  man  kunde  da  ogsaa  have  det  koldt  der.  Siden  Gigten  nu 
var  bleven  saa  slem  i  hans  Hænder,  at  han  ikke  kunde  arbejde, 
kunde  han  heller  ikke  bruge  Bøssen  og  var  nødt  til  at  blive  hjemme, 
naar  andre  gik  paa  Jagt. 

Kateketen  talte  ogsaa  temmelig  godt  Dansk  og  var  vel  bevan- 
dret i  de  europæisk-politiske  Spørgsmaal.  Ligesom  andre  Grøn- 
lændere, naar  de  tale  Dansk,  kaldte  han  altid  Danmark  »Hjem c, 
skjønt  han  aldrig  havde  set  det.  Vinterisen  havde  ingen  Betyd- 
ning her;  der  blev  aldrig  brugt  Slæder,  og  Hundene  holdtes  alene 

for  Peltsværkets  Skyld.     Om  det  var  aldrig  saa   koldt,    kunde  man 
dog  i  Almindelighed   se   aabent  Vand,    og  Efteraars-   samt  Vinter- 
maanederne  vare   især  gunstige  for  Hval rosse fangst.     Naar  det  fras 
haardt,  blev  Havet  dækket  af  en  tung,  hvid  Taage,   og  i  saadanne 
Tilfælde  maatte  Fangerne  være  meget  forsigtige,  thi  saa  kunde  der 
ofte  komme  pludselig  Storm  med  fin  Sne.    Ingen  af  den  nulevende 
Generation    havde    nogen   Sinde    set 
en  Bjørn   der;    men  Traditionen  for- 
talte dog  om,    at  saadanne  tidligere 
vare  blevne  trufne  i  Distriktet. 

At  dømme  efter  de  Erfaringer, 
der  ere  gjorte  paa  lignende  Ekspedi- 
tioner, havde  vort  Mandskab  vist  en 
sjælden  Udholdenhed  ved  ufortrødent 
at  fortsætte  saa  længe  under  en  Di- 
sciplin, der,  hvor  mild  den  end  var, 
dog  laa  langt  fra,  hvad  de  vare  vante 
til.  Den  fremrykkede  Aarstid  havde 
imidlertid  gjort  dem  betænkelige  ved 
at  følge  os  videre,  og  de  anmodede 
os  derfor  om  at  blive  afskedigede. 
Et  barnligt  Træk  kom  ved  denne 
Lejlighed  frem  hos  dem.  Det  gik 
med  dem,  som  det  ofte  gaar  med 
Matroser,  der  komme  i  Land  fra  en 
lang  Rejse  og  med  et  se  sig  i  Be- 
siddelse af  mange  Penge,  at  de  op- 
førte sig,    som    om    deres  Formue 

V\   e  fr«  K»B   ■mim  med  Bhd  i  Amlnt  ^""^    ^°^     ^'°^     *"     '^^S^^    SlndC     at     fsa 

Ende.  De  blokerede  Butikken  den 
halve  Dag,  og  skjønt  de  fleste  vare  gaaede  med  i  den  Hensigt  at 
samle  de  nødvendige  Penge  at  holde  Bryllup  for,  saa  det  ud,  som 
om  de  søgte  at  faa  Hast  paa  dem  saa  hurtigt  som  muligt.  Kun 
vor  Tjenerinde  sad  forvirret  og  spurgte  sig  selv  højt  om,  hvad  hun 
skulde  gjøre  med  sine  Penge  denne  Gang.  »Da  jeg  sidst  kom  til- 
bage fra  en  Rejse  med  Jensen,  kjøbte  jeg  Brædder  til  et  Tag.» 

Jeg   kan   her  bemærke,    at   denne  Kvinde   foruden   at  være  en 
udmærket  Kok  udfoldede  et  betydeligt  Handelstalent.    Tomme  Tin- 


EN  INDBRINGENDE  FORRETNING  305 

daaser,  en  Artikel,  der  er  i  høj  Pris  blandt  Grønlænderne,  især 
blandt  dem  fra  afsides  liggende  Steder,  forstod  hun  altid  at  bort- 
tuske  med  stor  Fordel.  Naar  vi  medte  fremmede,  var  det  første, 
hun  tænkte  paa,  at  bytte  sine  Daaser,  der  vare  fyldte  med  Kaffe- 
grums, mod  Kjød  eller  Skind,  og  da  vi  brugte  gjennemsnitlig  tre 
Daaser  henkogte  Sager  om  Dagen,  havde  hun  derved  en  stor  Forret- 
ning.   I  to  Aftener  holdt  vort  Mandskab  Bal,  og  da  vi  drog  videre 


i  en  Træbaad   med   nyt  Mandskab,    havde   de   endnu   ikke  begivet 
sig  paa  Hjemturen. 

En  Mængde  klar,  blaa  Is  drev  omkring  i  Vandet.  Den  kom 
fra  Evighedsfjorden,  der  blev  mig  forklaret  som  et  Sted,  der  var 
meget  farligt  at  færdes  i  paa  Grund  af  stejle  FJælde  med  hyppige 
Skred  og  kælvende  Isbræer.  Beskrivelsen  af  den  gjorde  mig  i  høj 
Grad  nysgjerrig  efter  at  se  den,  maaske  havde  dens  Navn  ogsaa 
Del  deri,  og  det  var  med  en  vis  Blanding  af  haabefulde  og  ængste- 
hge  Forventninger,  at  jeg  gik  Kolonien  Sukkertoppen  i  Møde;  thi 
det  var  ikke  usandsynligt,  at  Barken  ■Thorvaldsen*  kunde  være 
kommen  for  at  hente  os,  hvorved  vort  grenlandske  Togt  vilde  være 

afsluttet  med  det  sannne,  uden  at  jeg  havde  havt  Lejlighed  til  at 
se  kælvende  Is.  Var  den  ikke  kommen,  saa  stolede  jeg  paa,  at 
Ekspeditionens  Fører  vilde  lægge  Vejen  derind,  og  stor  var  min 
Glæde,  da  vi  kom  ind  i  Havnen  og  ikke  fandt  den  frygtede  »Thor- 
valdsen c  der. 

Næste  Dag  var  der  alt  lejet  en  Konebaad  og  et  nyt  Mandskab 
forhyret.  Vi  styrede  mod  Øst  ind  i  Strædet,  der  adskiller  Ham- 
borgerland fra  Fastlandet.  1  det  inderste  af  en  lille  Fjord,  der  har 
Navnet  Kangerluarsuk  tilfælles  med  to  andre  Fjorde  i  Nærheden, 
slog  vi  Telt  ved  en  lille  Elv,  der  kom  fra  en  Sø  nogle  faa  Tusinde 
Alen  inde.  Tre  af  vore  Folk  gik  til  Elven,  en  med  en  Snor  og 
de  to  andre  uden  andre  Redskaber  end  de  bare  Hænder;  en  Times 
Tid  efter  kom  de  tilbage  med  henimod  80  Laks.  Det  var  paafal- 
dende,  at  vort  nye  Mandskab  var  flinkere  og  renligere  end  det 
første  fra  Holstensborg.  Det  sagdes,  at  Sukkertoppens  og  Kanga- 
mints  Folk  stod  højere  end  Holstensborgerne,  og  Skylden  tillagdes 
igjen  de  amerikanske  Fiskeres  uheldige  Indflydelse  paa  de   sidste. 

Vi  havde  en  fornøjelig  Rypejagt  et  Tusind  Fod  oppe  i  Fjæl- 
dene.  Di.sse  Fugle  vare  nu  komne  tilbage  til  Kysten  fra  deres 
Rugepladser  inde  i  Landet.  De  blive  her  hele  Vinteren  og  komme 
undertiden  lige  hen  til  Husene,  naar  alt  er  dækket  af  dyb  Sne. 
Det  havde  sine  Vanskeligheder  at  finde  nogen,  der  var  kjendt  i 
Evighedsfjorden.  En  Mand,  der  plejede  at  fange  Hvidfisk  derinde 
i  Foraarsmaanederne,  blev  omsider  funden  og  antagen  som  Lods. 
Tirsdagen  den  2.  September  roede  vi  ind  i  dens  Munding,  hvor  vt 
modtoges  af  en  Mængde  blaa  Is.  Vejret  var  blikstille  med  Taage, 
der  snoede  sig  ind  mellem  Fjældene,  visende  hist  en  Top  og  her 
Konturerne  af  en  Holm  eller  mørke  Fjælddele.  Solens  Straaler 
brødes  røde  og  gule  i  den  graa  Taage,  og  Luften  ovenover  var 
klar  blaa  med  en  enkelt  let,  hvid  Sky.  Længere  inde  i  Fjorden 
blev  det  klart,  og  vi  slog  om  Aftenen  Telt  paa  en  Pynt,  hvor  der 
laa  to  Huse,  der  i  Maanederne  April  og  Maj  bebos  af  Hvidfiske- 
fangere. Der  var  mere  Is,  og  Fjældene  vare  mere  forrevne  end  ved 
Kysten. 

Næste  Dags  Formiddag  hindrede  Blæsten  os  fra  at  gaa  i  Baaden, 
men  efter  Middag  gik  vi  videre  frem  mod  den  indre  Fjord,  hvorfra 
en  Lyd,  som  stærk  Torden,    blev   hørt  hele  Natten.     Teltpladserne 

vare  faa,    men  vi   naaede   dog  den   Aften   et  bekvemt  Sted,    der  i 
Storhed  overgik  alt,  hvad  jeg  tidligere  havde  set. 

Det  var  umuligt  ikke  at  gribes  af  en  højtidelig  Følelse  ved 
det  Sceneri,  der  omgav  os.  Stejle  Spidser  ragede  i  Vejret  med 
Bræer  i  hver  en  Kløft.  Over  Fjældenes  Ryg  og  langt  ud  i  Vandet 
væltede  Isen  sig  lig  en  flydende,  hvid  Masse  med  blaa  og  grønne 
Farver  i  Bruddet,   der  yderst  ude  ragede  op  som  en  Fjældvæg  og 


dannede  de  forunderligste  Former.  Svømmende  Isfjælde  drev  om 
i  alle  Retninger  med  Flokke  af  Fugle,  kredsende  omkring  dem,  og 
Sælerne  stak  Hovedet  op  med  en  Mine,  som  om  de  vare  Stedets 
rette  Ejere.  Elvene  bruste  omkring  os,  og  en  vedvarende  Torden 
lød  snart  fra  det  fjerne,  snart  nær  ved,  naar  Isen  slog  Revner  og 
kastede  et  Fjæld  i  Vandet,  hvorved  Skummet  sprøjtede  højt  i 
Vejret,  og  store  Bølger  bleve  satte  i  Bevægelse. 

Fuldmaanen  stod  op,  og  med  sit  magiske  Lys  fuldendte  den 
et  Billede,  som  man  næppe  skulde  tro  tilhørte  Virkeligheden.  Der 
var  Lys  og  dog  Mørke,  dertil  Farve  og  Form  saa  ubestemmelige, 
at  Fantasien  slap  alle  Tøjler  og  boltrede  sig  i  Drømme.    Hele  den 

tiaeste  Dag  roede  vi  videre ;  af  og  til  drejede  vi  omkring  vinkelrette 
Hjørner,  kom  forbi  Fugle^ælde,  maatte  styre  behændigt  mellem  Isen 
og  fandt  ved  Middagstid  en  Pynt,  hvor  der  var  saa  megen  Plads, 
at  vi  kunde  léjré  os  og  indtage  et  Maaltid.  Atter  passeredes  stejle 
Fjælde,  og  et  Sted  saa  vi  Is,  der  var  knust  i  smaa  Brokker,  styrte 
ned  fra  en  Højde  af  4000  Fod  med  et  forfærdeligt  Bulder.  Det 
flød  som  en  Fos  og  havde  opfyldt  Fjorden  i  Miles  Omkreds  med 
Smaais. 

Stadig  maatte  vi  tage  os  i  Vare  for  ikke  at  komme  Kysten  for 
nær,  da  der  paa  mange  Steder  styrtede  Klippeblokke  ned  fra  Tid 
til  anden,  og  vor  Lods  berettede  om  flere  Tilfælde,  hvor  Menne- 
sker og  Kajakker  vare  blevne  trufne  af  disse.  Han  selv  havde  for- 
rige Aar  været  nær  ved  at  blive  knust  paa  denne  Maade.  Der  laa 
atter  en  Pynt  med  Teltplads  ved  Enden  af  Fjorden,  hvor  vi  gik  i 
Land  den  Aften.  Man  maatte  skynde  sig  med  at  losse  Baaden  og 
bære  den  paa  Land ;  thi  uagtet  Vejret  var  stille,  kom  der  af  og  til 
høje  Bølger  med  Braad  paa  Kammen,  der  vare  satte  i  Bevægelse 
af  kælvende  Is,  snart  paa  det  ene  og  snart  paa  det  andet  Sted. 

Større  Farverigdom  end  den,  der  omgav  os,  har  jeg  aldrig 
set,  saa  lidt  som  en  Natur,  der  kunde  maale  sig  med  denne:  Fjæl- 
dene  med  Sneen  paa  Toppen  og  store  Flader  nederst  nede,  hvor 
den  sparsomme  Vegetation  var  bleven  purpurrød,  Isen  og  dens 
evige  Buldren,  Sæler,  Maager,  Tejster,  Skarver  og  Terner,  det 
smukke  Vejr  og  Solen,  der  skinnede  over  det  hele  gjennem  en 
gylden  Dis  —  alt  bidrog  til  at  danne  en  Række  Billeder,  der  pren- 
tede sig  fast  for  bestandig. 

Fredag  den  5.  roede  vi  indefter  under  stadig  Salut.  Fjorden 
var  belagt  med  riyfrossen  Is,  som  vi  maatte  bryde  os  igjennem,  og 
Temperaturen  vedblev  trods  det  straålende  Vejr  at  holde  sig  under 
Frysepunktet.  Ved  Middagstid  traf  vi  to  Kajakker,  der  vare  ud- 
sendte efter  os  for  at  melde  »Thorvaldsens«  Ankomst,  og  i  Følge 
med  dem  gik  det  udefter  med  den  størst  mulige  Hast.  Vi  naaéde 
dog  ikke  videre  end  til  vor  Teltplads  fra  om  Onsdagen ;  men  Afte- 
nen derpaa  landede  vi  paa  en  Holm  uden  for  Fjorden  og  slog  for 
54.  og  sidste  Gang  Telt  paa  denne  Rejse. 

I  Anledning  af  vor  nær  forestaaende  Afrejse  blev  der  lavet 
Punch  til  alle  Mand.  Man  lejrede  sig  omkring  Bollen,  og  den  ene 
Rundsang  afløste  den  anden.     Taler  manglede  heller  ikke,  og  vare 

disse  end  kortere  end  de,  vi  vare  vante  til  at  høre,  og  vare  Ordene 
end  ikke  altid  belagte  paa  det  omhyggeligste,  saa  var  Meningen 
dog  vist  lige  saa  god.  En  Mand  rejste  sig  og  sagde  med  høj 
Røst:  >I  Moren  Kaptajn  Løjtnant  Jense  aa  anden  dansk  Mand  dem 
rejse.  Hurra!«  og  ni  kraftige  Hurra  fulgte  efter. 

Om  Mandagen  naaede  vi  Kolonien,  hvor  »Thorvaldsen«  alt  laa 
færdig  til  Afrejse,  kun  ventende  paa  os  og  derefter  paa  en  god 
Vind,  der  dog  først  rejste  sig  et  Par  Dage  senere.  Det  forekom 
mig,  at  jeg  havde  været  paa  en  Skovtur,  rigtignok  en  lang  og  ind- 
holdsrig Tur,  der  begyndte  i  forholdsvis  tamme  Egne  og  endte  med 
intet  mindre  end  et  Besøg  i  Evigheden.  Sukkertoppen  ligger  paa 
en  temmelig  stor  0.  Ved  Højvande  bliver  Byen  delt  i  tre  Dele, 
mellem  hvilke  Forbindelse  undertiden  kun  kan  opnaas  ved  Baad. 
Af  denne  Grund  er  den  bleven  kaldt  Grønlands  Venedig.  Det  er 
den  Koloni  i  Grønland,  der  har  den  største  Befolkning,  og  den  har 
en  smuk  Stenkirke.  Kystlandskabet  deromkring  er  højt  og  dri- 
stigt; nogle  faa  Mil  borte  ligger  det  for  Søfolk  vel  kjendte  Fjæld 
>Kin  of  Sal«. 

Claus  Skifte  var  en  Mand,  der  havde  levet  i  Sukkertoppen  et 
halvt  Aarhundrede.  Han  var  barnefødt  paa  Læsø,  hvor  det  er  Skik, 
at  Mændene  arbejde  paa  Landet  om  Vinteren  og  »malke  den  blaa 
Ko«  i  Sommermaanederne.  Det  er  især  deres  Specialitet  at  sejle 
paa  Grønland  og  Island.  Han  var  kommen  til  »Landet«  som  ung 
Sømand,  havde  taget  imod  Ansættelse  under  Handelen,  giftede  sig 
med  en  indfødt  Pige  og  levede  nu  som  gammel  Mand  omringet  af 
en  meget  stor  Familie  af  Børn,  Børnebørn  og  Børnebørns  Børn. 

»Da  jeg  var  ung«,  fortalte  han,  »plejede  jeg  ligesom  andre  unge 
Fyre  at  sejle  i  Sommermaanederne  og  lade  Karle  fra  Fastlandet 
gjøre  Arbejdet,  men  da  jeg  kom  hjem  et  Efteraar,  saa  vare  alle  de 
smukke  Piger  blevne  forlovede  med  »Klunter«,  som  vi  kaldte  disse 
Bønderkarle,  og  skjønt  jeg  holdt  lige  saa  meget  af  mit  Fødeland 
som  nogen,  bestemte  jeg  mig  dog  til  at  forlade  det  og  aldrig 
komme  tilbage.« 

Jeg  har  hørt  mange  forunderlige  Historier  om  gammel  Overtro, 
der  endnu  findes  blandt  Grønlænderne  —  om  ensomme  Jægere, 
der  havde  mødt  Væsener  dobbelt  saa  store  som  et  almindeligt 
Menneske,  eller  Dværge,  som  færdedes  imellem  Bjærgene,  om  Kajak- 
mænd,   der  i  Vandet  dybt   under  sig  havde  set  levende  Væsener 

eller  liavde  dræbt  Dyr,  der  bar  Mærker  af  at  være  blevne  saarede 
af  Vaaben,  som  ikke  kjendes  i  Grønland.  De  mærkeligste  Historier 
vare  dog  dem  om  Kevitoker,  det  er  Folk,  som  af  en  eller  anden 
Grund,  saasom  at  være  blevne  fornærmede,  vandre  ind  i  det  indre 
og  forvandles  til  overnaturlige  Væsener  ved  at  slutte  sig  til  den 
gamle  Gud  Tornarsuk  og  vedblive  at  drille  deres  Fjender.  Der 
har  været  Tilfælde,  hvor  Folk  af  Forbitrelse  forlod  det  menneske- 
lige Samfund  og  opholdt  sig  længe  i  Indlandet.  Paa  en  af  Løjtnant 
Jensens  tidligere  Ekspeditioner  fandt  han  en  Hule,  hvori  der  laa 
Liget  af  en  Mand,  der  var  død  mellem  sit  Forraad  af  Harer,  Ryper 
o.  s.  V.,  og  der  blev  ikke  fundet  nogen  Slags  Vaaben,  hvormed 
han  havde  kunnet  dræbe  sit  Bytte. 

Der  fortælles  om,  at  Rener,  der  havde  Dele  af  en  Pil,  et  Vaa- 
ben, der  er  ukjendt  blandt  Grønlænderne,  i  sig,  ere  blevne  fangede. 
Blandt  de  Egenskaber,  som  Folkeovertroen  tillægger  Kevitoken,  er 
den,  at  han  i  et  Nu  kan  flytte  sig  efter  Ønske,  hvorhen  han  vil. 
Naar  en  Gjenstand  er  bleven  stjaalen,  en  Kajak  ødelagt  eller  en 
Rævefælde  væltet,  saa  hedder  det  altid,  at  Kevitoken  har  gjort 
det.  Han  er  det  menneskelige  Selskabs  Fjende  i  Almindelighed, 
og  Aftenerne  begynde  aldrig  saa  snart  at  blive  lange,  før  Kevitoker 
blive  sete  og  hørte  overalt. 

Det  var  ikke  uden  Beklagelse  og  med  et  Ønske  om  at  komme 
tilbage,  at  jeg  det  Aar  forlod  Landet.  Jeg  havde  modtaget  varige 
Indtryk  af  en  Natur,  der,  hvad  maleriske  Scener  angaa,  næppe  har 
sin  Lige,  af  Scener,  der  til  Trods  for  deres  vilde  Karakter  vare  rigere 
paa  Farve  end  selve  det  solbeskinnede  Syden.  Mos,  Løv  og  frisk 
Grønsvær  dannede  de  største  Modsætninger  til  Klippens  mange 
Farver,  og  Luft  og  Vand  spillede  i  de  klareste  Lys.  Scenerne  op- 
livedes af  Fugleflokke,  og  den  nødvendige  Proviant  fandtes  lige  ved 
Haanden  paa  de  fleste  Steder.  Den  rene  Luft  og  stadige  Bevæ- 
gelse gav  ekstra  Appetit,  men  selv  denne  fraregnet  tror  jeg  ikke, 
at  man  kunde  andet  end  bifalde  en  Ret  stegte  Ryper,  Søfugle, 
Harer,  kogt  Laks  frisk  fra  Strømmen,  Angmasetter,  som  man  øser 
op  med  Hænderne  eller  et  Maaltid  af  Rensdyrsuppe,  kogt  do.  Tunge, 
flækkede  do.  Knokler  og  do.  Steg  med  kogte  Kvaner. 

Grønlændernes  Liv  og  Færden  om  Sommeren  fra  Sted  til  Sted 
synes  at  være  Idealet  af  Tilværelsen,  og  ved  at  stifte  Bekjendtskab 
med  Landet  forstaar  man  deres   bekjendte  Længsel  efter  Hjemmet, 

naar  Skjæbnen  har  ført  dem  andetsteds  hen.  Er  Vinteren  end 
streng,  og  maa  de  end  byde  deres  Legemer  det  utroligste  i  Ret- 
ning af  Kulde  og  Sult,  saa  mærke  de  næppe  Foraaret,  før  alt  er 
glemt.  Der  bliver  da  rigelig  Proviant  for  alle,  og  de  begynde  at 
sætte  Fedt,  især  paa  Kinderne  og  begge  Sider  af  Ryggen,  omtrent 
den  væsentligste  Maade,  paa  hvilken  de  opbevare  Næring  til  de 
trange  Tider. 

Om  Sommeren  behøver  ingen  Grønlænder  at  Hde  Ned,  da  ere 

alle  rige;  men  saa  er  det  især,  at  de  have  Ulyst  til  at  tænke  paa 
kommende  Tider.  De  have  mange  gode  Egenskaber,  hvoriblandt 
Fredsommelighed  og  Ærlighed  ikke  ere  de  mindste;  men  de  ere 
ligegyldige  for  den  Dag  i  Morgen,  hvilket  de  Aar  efter  Aar  betale 
for,  og  de  opnaa  som  Følge  deraf  sjælden  nogen  høj  Alder.  Maaske 
ferer  Jagtlivet  denne  Sorgløshed  med  sig,  og  dette  Folk  er  udeluk- 
kende Jægere  til  Trods  for,  at  de  ere  henviste  til  at  leve  ved  Fjord- 
mundingerne. Deres  Redskaber  til  at  fange  Angmasetter  eller  anden 
Fisk  ere  hejst  ufuldkomne,  og  skjønt  de  elske  Kvaner  og  hvad 
andre  Grøntsager,  Landet  frembringer,  er  det  dog  aldrig  faldet 
nogen  af  dem  ind  at  dyrke  saadanne. 

Ligesom  andre  Jagtfolk  ere  de  imidlertid  stærkt  paa  Veje  til 
at  ødelægge  deres  Vildtbestand.  Saaledes  have  Edderfuglene  ikke 
Fred  noget  Sted,  og  en  Grønlænder  skaaner  hverken  den  spæde 
Unge  eller  de  halvt  udrugede  Æg.  Alt,  hvad  de  Danske  have 
gjort  for  at  lære  dem  Forsynlighed,  har  været  forgjæves.  Hver 
Vinter  sulte  de,  og  hvert  Foraar  oplives  deres  Haab.  Man  kan 
paa  en  Foraarsdag,  naar  Gaderne  ere  fyldte  med  Affald,  blandet 
med  Snesjap,  se  Mænd  og  Kvinder  kravle  op  paa  Toppen  af  deres 
Huse  for  at  lade  Solen  skinne  paa  sig.  De  kunne  sidde  ubevæge- 
lige i  Timevis,  indaande  den  forfriskende  Luft  og  drømme  om 
kommende  Tider.  Sammen  med  Livet  i  Naturen  vaagner  deres 
Mod,  og  alle,  der  ere  i  Stand  dertil,  forlade  Byen.  Loftet  bliver 
brudt  ned  i  deres  Hus  og  brugt  til  Brændsel,  uden  at  der  tænkes 
paa,  hvor  det  næste  kommer  fra.  Slige  Bekymringer  for  Fremtiden 
finde   ingen  Plads  i  et  Bryst,    der  er  fyldt  med  saa  megen  Lykke. 

Den  lO.  September  stod  »Thorvaldsenc  til  Søs.  En  Gaas,  som 
vi  som  lille  kjøbte  af  Mads  i  Søndre-Strømfjord,  var  vokset  op  og 
blevet  et  smukt  Dyr.  Den  betragtede  sig  som  Medlem  af  Ekspedi- 
tionen og  holdt  paa  at  gaa  op  og  ned  ad  Dækket  mellem  Løjtnant 
Jensen  og  mig,  naar  vi  tog  vor  daglige  Motion.  For  dens  Skyld 
blev  den  tiloversblevne  Ræv  (den  ene  var  flygtet)  indespærret  i  en 
Kasse.  Vi  saa  Nordlysene  og  sad  om  Aftenen  og  lyttede  til  For- 
tællinger om  Landet  Van  Boss,  som  man  kan  se  angivet  paa  meget 
gamle  Kort,  og  som  Søfolk  altid  nævne.  Nogle  antage,  at  det  har 
eksisteret  og  er  sunket.  I  saa  Fald  er  det  blevet  godt  begravet, 
thi  ifølge  vor  Skipper  have  Lodskud  paa  120  Favne  paa  det 
Sted,  hvor  Øen  er  afsat,  ikke  naaet  Bunden.  Den  samme  Autoritet 
paastod,  at  Vandet  der  altid  er  i  en  maérkelig  Bevægelse,  og  at 
Barometret  undertiden,  selv  med  godt  Vejr,  kan  falde  under  Jord- 
skjælv. 

Ekspeditionen  var  ikke  saa  livlig  som  paa  Udrejsen.  Jeg  tror, 
den  havde  en  Fornemmelse  lig  den,  man  som  Barn  følte,  naar  man 
om  Aftenen  kjørte  hjem  fra  Marked  efter  at  have  svælget  i  alle 
dets  Glæder.  Der  laa  Aviser  om  Bord,  og  mine  Erindringer  om 
den  store  Verden  vaagnede,  da  jeg  saa  Overskrifter  som:  Kolera, 
Kejsere  og  Dynamit. 

Den   29.  September  faldt  vort  Anker  paa  Kjøbenhavns  Rhed. 

have  besøgt  dem 
uden  at  være  blevne  fyldte  med  en  Ærefrygt,  der  er  vanskelig  at 
forstaa  for  dem,  som  aldrig  have  set  deres  klare  Dag  eller  ind- 
aandet  deres  rene  Luft.  Endnu  havde  jeg  set  for  lidt  af  deres 
Skjær  og  Isfjælde  til  at  være  tilfreds,  og  derfor  gik  min  Stræben 
ud  paa  at  komme  af  Sted  igjen  for  at  opfriske  mine  Indtryk  og 
lære  lidt  mere  af  vor  Moder  Naturen  -^  den  gamle,  den  eneste 
store  og  bestandige  Mester  for  alle  de  smaa  Mennesker,  der  om- 
gaas  Farvetuber  og  Malerpensler.  Først  i  l888  lykkedes  det  mig 
at  komme  af  Sted,  og  den  29.  April  gik  jeg  om  Bord  i  Damp- 
barken > Hvidbjørnen',  der  laa  paa  Kjøbenhavns  Rhed. 

Der  medfulge  tre  Medlemmer,  som  vare  udsendte  af  Kommis- 
sionen for  geografiske  Undersøgelser  i  Grønland.  Af  disse  havde 
Geologen  Hr.  Steenstrup  ved  tidligere  Lejligheder  gjort  sig  berømt, 


314  ATTER  NORD  PAA TIL  GRØNLAND 

især    ved    sine    Undersøgelser    og    Opdagelser    i    Grønlands    nord- 
ligere Dele. 

Som  Havet,  der  trods  sine  Omskiftelser  altid  ligner  sig  selv, 
have  de  fleste  Sørejser  et  ensartet  Præg.  De  forekomme  os  som 
en  Pavse  mellem  to  Akter  i  et  Skuespil.  Man  er  endnu  opfyldt  af 
de  sidste  Begivenheder  og  betragter,  forventningsfuld  efter,  hvad 
Fremtiden  vil  vise,  et  nedrullet  Tæppe  med  Billeder,  der  hverken 
staa  i  Forbindelse  med  det  forbigangne  eller  det  tilkommende.  Paa 
een  Gang  føler  man  det  latterlige  ved  mange  af  sidste  Akts  smaa 
Scener  og  mærker,  at  man  nu  benytter  en  Maalestok,  der  er  for- 
skjellig  fra  den,  man  anvendte,  saa  længe  Illusionerne  varede. 

Vor  Sejlads  fik  en  særlig  Interesse  ved  den  Omstændighed,  at 
»Bjørnen«,  som  den  familiært  kaldtes,  var  et  nyt  Skib,  der  nu  skulde 
vise,  hvad  den  duede  til,  og  der  var  stor  Anledning  for  enhver  til 
til  at  komme  frem  med  sine  nautiske  Kundskaber.  I  den  tidlige 
Aarstid  var  Vejret  endnu  raat  med  Sne  og  Hagelbyger,  medens  den 
forestaaende,  milde  Tid  bebudedes  af  de  forskjellige  Fugle,  der 
saas  paa  Træk  mod  Nord.  I  Sne  og  Slud  saa  vi  Shetland  og  kom 
tæt  i  Læ  af  Fair  Isle  med  dens  bratte  Sider  og  grønne  Sletter. 
Ikke  langt  derfra  nedlod  en  udmattet  Stær  sig  paa  Dækket,  hvor 
den  lod  sig  gribe  og  sætte  i  Bur  hos  nogle  Duer,  der  hurtigt  gjorde 
en  Ende  paa  dens  Lidelser  ved  at  hugge  den  i  Hovedet.  En  ikke 
mindre  brutal  Død  tildelte  Maagerne  nogle  smaa  Landfugle,  der 
forvildede  søgte  Frelse  ved  at  sætte  sig  paa  Skibet.  Søfuglene 
overfaldt  de  smaa  Sangere  i  Skarevis,  og  som  om  det  var  en  mor- 
som Leg  for  hine,  jog  de  dem  med  skarpe  Stik  fra  alle  Sider, 
indtil  de  segnede  i  Havet. 

Torsdag  den  17.  Maj  passerede  vi  Kap  Farvels  Længde;  den 
næste  Dag  viste  de  første  IsQælde  sig  for  os,  og  vi  bleve  omkred- 
sede af  Skarer  af  Malemukker,  Tejster,  Maager  og  Alker.  Den 
Dags  Observation  viste,  at  vi  det  Etmaal  havde  udsejlet  den  største 
Distance  paa  denne  Rejse,  nemlig  152  Kvartmil,  og  med  den  ved- 
blivende gode  Fart  passerede  vi  næste  Dag  det  samme  Forbjærgs 
Bredde.  Hidtil  havde  Vandet  været  klart,  undertiden  af  en  over- 
ordentlig dyb  Farve,  nu  forandredes  det  brat  i  Løbet  af  en  Time 
fra  en  smuk  grønligblaa  til  en  uigjennemsigtig,  brungraa  Tone. 
Samtidig  tog  Luften  til  i  Skarphed,  og  Pinsedag  bragte  to  Graders 
Frost.     Det    havde    været   paatænkt  at   anløbe  Fiskernæsset,    men 


KOLONIEN  GODTHAAB  315 

paa  Grund  af  Taage  blev  dette  opgivet  og  Kurser*  fortsat  mod 
Nord,  hvor  vi  passerede  mange  Isfjælde;  jeg  talte  over  40  paa  en 
Gang.  Til  den  frygtede  Storis  saa  vi  intet  Spor,  og  Sandsynlig- 
heden for  at  møde  denne  blev  ringere  med  hvert  Minut,  vi  kom 
nordligere. 

Den  20.  Maj  Kl.  2  sprang  en  frisk  Brise  op,  der  fik  de  tykke 
Sk}'er  til  at  lette,  som  var  det  et  Tæppe,  der  blev  rullet  op,  og 
da  viste  Godthaabs  Fjælde  sig  prægtige  og  lyse.  Med  de  store 
Sneflader  tog  de  sig  i  det  fjerne  ud,  som  om  de  vare  malede  med 
Skyernes  Luftfarver.  Billedet  fængslede  baade  ved  sin  Skjønhed 
og  sin  Nyhed  og  var  saa  feagtigt,  at  Folk  af  Besætningen,  der 
første  Gang  saa  Grønland,  stod  længe  og  betragtede  det,  før  de 
vilde  tro,  at  det  var  andet  end  et  Luftsyn. 

Snart  vare  vi  inde  i  Løbet  ved  Kookøerne,  og  da  vi  nærmede 
os  Kolonien,  kom  de  øverste  Danske  samt  Lodsen  om  Bord,  medens 
nysgjerrige  Kajakker  fulgte  os.  Der  blev  afgivet  Salut  paa  tre 
Skud  for  Inspektøren  og  tre  for  Kolonien,  medens  der  fra  Land 
affyredes  ni  for  »Hvidbjørnen«.  Efter  at  Damperen  havde  præsen- 
teret sig  for  Godthaab,  gik  den  om  til  Havnen,  der  her  ligger  et 
godt  Stykke  fra  Byen,  og  i  en  mild  Nat,  efter  en  smuk  og  ind- 
holdsrig Dag,  faldt  Ankeret  i  et  spejlblankt  Vand  mellem  Fjæl- 
dene,  hvormed  Rejsen  for  denne  Gang  var  sluttet  efter  en  tre  Ugers 
Sejlads. 

I  Godthaab  gaar  det  i  Skibstiden  Slag  i  Slag  med  Gilder  og 
anden  Selskabelighed.  Hver  Aften  var  der  Selskab  hos  de  Danske, 
hvis  Børn  svømmede  i  nyt  Legetøj  som  ved  Juletid,  og  Grønlæn- 
derne holdt  Bal  i  Snedkerværkstedet.  Der  er  flere  Danske  her 
end  paa  noget  andet  Sted  i  Grønland.  Der  bor  Inspektøren  for 
Syd-Grønland,  en  Læge,  Præst  og  Handelens  Betjente;  desforuden 
findes  der  et  Seminarium  og  Trykkeri,  hvorved  Byen,  efter  Landets 
yderst  beskedne  Forhold,  faar  en  Hovedstads  Karakter.  Synet 
deraf  er  ret  livligt  med  Gaden,  Kirken  og  Husene,  hvoraf  selv 
Grønlændernes  have  Tage.  Et  illustreret  Blad  i  Eskimosproget 
bliver  trykt  her  af  en  Indfødt,  som  har  lært  at  litografere  og  trykke 
i  Danmark.     Det  bliver  fordelt  rundt  om  i  Grønland. 

Vinteren  havde  været  mild  her  paa  samme  Tid,  som  den  havde 
været  streng  i  Nordeuropa.  Nogle  Folk  paastaa,  at  det  grønlandske 
Vejr  altid  er  det  modsatte  af,  hvad  det  er  hos  os.    Naar  det  regner 

her  hjemme,  er  det  tørt  i  Grønland  og  saa  fremdeles.  Sneen  smel- 
tede nu  rask,  hvorved  Elven  fra  Fjældet  fik  en  rivende  Fart  og 
satte  Dele  af  Vejen  under  Vand.  En  Flok  Geder  sagte  vel  til- 
fredse efter  Næring,  men  der  saas  besynderiig  nok  ikke  en  Hund, 
noget  man  først  begreb,  da  det  oplystes,  at  Forstanderskabet  havde 
vedtaget  af  Hensyn  til  Gederne  at  afskaffe  alle  disse  Dyr,  der  kun 
holdtes  for  Pelsværkets  Skyld. 


klædt  i  Sommertøj.  Den  24.  Maj  var 
især  en  henrivende  Dag  med  stille,  klart  Solskin  +  13  Grader  i 
Skyggen,  og  dens  Aftenglød  var  endnu  pragtfuld,  da  den  mødte 
næste  Morgens  klare  Lys.  Med  skyet  Luft  og  Blæst,  som  vi  ogsaa 
havde  under  vort  Ophold,  var  Temperaturen  dog  endnu  lav,  men 
alt  tydede  paa,  at  Sommeren  stod  for  Deren,  og  Sneen  svandt 
synlig  bort. 

En  Dag  førte  min  Vej  mig  hen  1  Nærheden  af  den  Hernhutske 
Station  Ny  Hernhut,  her  almindelig  kaldet  Tyskland,  hvor  et  sørge- 
ligt Syn  mødte  Øjet  ved  de  spredte  Rester  af  et  fordum  betydeligt 
Sted.  Den  sidste  Fanger  var  død  om  Vinteren,  og  den  faatallige, 
i  haablos  Fattigdom  nedsunkne  Befolkning  havde  ikke  havt  andet 
at  ievc  af,  end  hvad  den  havde  kunnet  tigge  sammen  hos  de 
Danske   i   Godthaab.     Kun   Missionsboligen   med   Kirke   i   den  ene 

Ende,  knejste  over  Ruinerne,  og  Missionærernes  Tjenerskab,  Baade 
o.  s.  V.  vare  af  bedste  Sort. 

Den  ene  af  Ny  Hemhuts  to  Missionærer,  der  kom  om  Bord 
i  Damperen  for  at  afsejle  med  denne,  fortalte  i  Løbet  af  en  Sam- 
tale blandt  andet,  at  Brødremenigheden  havde  søgt  at  faa  Fodfæste 
paa  Cumberlands-Øerné,  men  var  bleven  afvist  af  Hvalfangerne, 
der  her  vilde  regjere  ene  og  monopolisere  hele  Handelen. 

Den  25.  om  Eftermiddagen  var  Skibet  færdigt,  og  vi  stak  i 
Seen  for  at  gaa  til  Holstensborg.  Næste  Dag  nød  vi  Synet  af  Fjælde 
og  Fjorde  i  Sukkertoppens  og  Holstensborgs  Distrikter,  for  mig 
lutter  bekjendte  Steder,  der  vakte  Minder  og  Længsler.  I  den  lyse 
Morgen  naaede  vi  Holstensborgs  Havn,  der  var  belagt  med  nydannet 
Is.  Alt  var  stille  i  Land,  indtil  •  Ankeret  plaskede  for  Boven,  og 
Kjæden  rutschede  ud;  da  først  begyndte  en  Hund  at  tude,  siden 
saas  der  Mennesker,  og  lidt  efter  blev  der  travlt  ved  Baadene. 
Lodsen,  der  snart  kom  om  Bord,  berettede,  at  Vinteren  havde 
været  mild,  men  bragt  megen  Sult.  Nord  paa  og  i  de  indre  Fjorde 
var  Isen  endnu  ikke  borte. 

I  Sammenligning  med  Foraaret  84  var  den  milde  Aarstid  langt 
fremskreden.  Den  Gang  var  det  Vinter,  og  langt  ind  i  Juni  var 
der  Isfod  om  Landet  samt  Sne  paa  Fjældene  uden  Spor  af  begyn.- 
dende  Foraar.  Nu  var  Fjærden  isfri,  og  Græsset,  der  tittede  frem 
overalt,  gav  med  hver  Dag,  der  gik.  Skrænter,  Sletter  og  Jord- 
husenes  Volde  en  stærkere  grøn  Farve.  Stedets  almindelige  Ud- 
seende var  uforandret,  og  blandt  Befolkningen  gjenfandt  jeg  adskil- 
lige gamle  Bekjendte,  medens  andre  vare  døde  og  atter  andre 
bortflyttede. 

Vort  Mandskab  fra  1884  havde  ikke  alle  havt  det  godt.  De 
to  Kajakmænd  vare  uafhængige  Fangere  og  Familieforsørgere.  Den 
krølhaarede  Roer  stræbte  at  ernære  sig  ved  lidt  Fiskeri  og  ved  at 
gjøre  smaa  Tjenester  for  de  Danske,  medens  en  anden  var  bleven 
»Læser«  ved  Sarfanguak  med  en  Gage  af  10  Kr.  om'  Aaret.  Han 
var  omtrent  den  sidste  af  dem  alle,  som  jeg  vilde  have  antaget  for 
at  være  kjendt  med  nogen  Slags  Lærdom,  og  dog  var  den  Ære  at 
lære  Børn  Bogstaver  bleven  ham  tildelt. 

Vor  Styrer  havde  været  syg,  og  Alderdommen  begyndte  at 
trykke  den  stakkels  Mand,  der  hverken  kunde  fiske  eller  jage  mere. 
Den  værst  situerede  var  dog  Noah,  der  nu  havde  forandret  Farven 

i  den  store  Elisabeths  Haarbaand  fra  sort  med  røde  Blomster  til 
blaa.  Denne  Mands  Jagtinstinkt  var  langt  under  et  Gjennemsnits- 
Menneskes,  og  som  Følge  deraf  var  han  nedsunken  i  hjælpeløs 
Fattigdom;  ved  Forstandersetskabets  Hjælp  var  han  kommen  til 
Sarfanguak,  hvor  han  prøvede  paa  at  ernære  sig  ved  at  fiske.  Da 
jeg  mødte  ham  der,  var  jeg  næppe  i  Stand  til  at  gjenkjende  den 
huløjede,    udtærede,   unge  Olding,    der  kom  foc  at  hilse  paa  mig. 


En  Mand,  som  havde  faaet  Understøttelse  for  at  rejse  til  et  Ud- 
liggersted, hvor  han  havde  Slægtninge,  havde  Ord  for  at  være  en 
god  Kajakmand  og  Harpunkaster,  men  besad  en  saadan  Medfølelse 
for  Dyr,  at  han  ikke  var  i  Stand  til  at  hugge  en  Sæl,  naar  den 
saa  paa  ham,  og  som  Følge  deraf  bragte  han  ikke  nogen  Fangst 
hjem. 

Lige  til  Sarfanguak  var  Amerdlokfjorden  aaben.  Angmasetterne 
vare  komne,  og  det  sagdes,  at  der  var  mange  Rensdyr  det  Aar. 
Paa  Tilbageturen  fra  det  Sted  landede  jeg  i  Regn  paa  et  Næs, 
hvor  jeg  igjen  mødte  gamle  Bekjendte. 

Det  var  Ivar.  Han  og  hans  Familie  vare  som  sædvanlig  vel- 
klædte og  velnærede,  medens  Hundene  vare  venlige  og  mere  Itg 
danske  end  Grønlændernes  Dyr,  der  i  Almindelighed  faa  flere  Spark 

Og  Stenkast  end  god  Omgang.  I  Teltet  herskede  Orden  og  Ren- 
lighed. Udenfor  laa  der  Proviant  til  Tørring,  og  Konebaaden,  Ka- 
jakker og  Fangeredskaber  vare  i  bedste  Stand.  Denne  Mands 
rolige,  fordringsløse  Væsen  vilde  gjøre  hans  Selskab  behageligt 
overalt,  og  jeg  tilbragte  en  fornøjelig  Eftermiddag  hos  ham.  Da 
der  blev  budt  ham  et  Glas  Brændevin,  sagde  han:  »Tak,  jeg  føler, 
at  jeg  er  ved  at  blive  gammel  og  længes  undertiden  efter  et  Glas. 
I  mine  unge  Dage  brød  jeg  mig  aldrig  deromt. 

Hvor  hyggeligt  end  vort  Selskab  med  varm  Kaffe  var  for  Ivar, 
opdagede  han  dog  ikke  saa  snart  to  Hvidfisk,  før  han  og  hans  to 
Sønner  gik  i  Kajak  for  at  jage  dem,  og  jeg  er  overbevist  om,  at 
kun  et  alvorligt  Uheld  kunde  forhindre  denne  Mand  i  at  gjøre  sin 
Pligt.  Der  er  ingen  Tvivl  om,  at  dersom  Eskimoerne  alle  vare  af 
hans  Type,  vilde  der  være  Velstar.d,  hvor  der  nu  er  Nød. 

Paa  samme  Tur  landede  jeg  en  Gang  paa  den  store,  0  paa 
Fjordens  Sydside.  En  bred  Lakseelv  flød  ud  i  en  Vig,  og  ved  at 
stige  et  Par  Hundrede  Fod  til  Vejrs  viste  der  sig  et  Landskab, 
der  vilde  have  frydet  en  Nybyggers  Hjerte,  om  det  havde  ligget 
under  et  andet  Himmelstrøg.  En  Sø  udbredte  sig  i  det  indre,  og 
Bakkerne,  der  omgav  den,  vare  lave  og  for  største  Delen  bevoks- 
ede med  Lyng,  Græs,  Mos  og  Blomster. 

Det  er  ubegribeligt,  at  der  her,  hvor  udmærket  Græs,  Roer  og 
andet  trives  med  saadan  Lethed,  hvor  der  findes  Tørvebrændsel 
overalt,  og  hvor  Vandene  ere  fiskerige,  ikke  er  gjort  alvorlige  For- 
søg paa  Kvægavl  siden  de  gamle  Nordboeres  Tid.  Man  har  ind- 
skrænket sig  til  en  Gang  at  sende  ti  Par  Tugthusslaver  over,  en 
anden  Gang  at  udskrive  nogle  islandske  Familier  til  at  kolonisere, 
hvilket  dog  aldrig  blev  udført,  og  endelig  har  man  holdt  nogle  Køer 
og  Geder  ved  Kolonierne,  der  alle  uden  Undtagelse  ligge  ved  den 
yderste  Kyst,  hvor  Betingelserne  ere  mindst  heldige. 

Overalt  ved  Syd-Grønlands  Fjorde,  hvor  Mennesker  have  trampet 
om,  ser  man  det  yppige  Græs  skyde  op  med  en  Frodighed,  som 
vi  næppe  kjende  Mage  til  hjemme,  og  man  fristes  til  at  tro,  at  der 
med  lidt  Arbejde  kunde  naas  store  Resultater.  I  hvert  Fald  have 
de  gamle  Nordboere  vist,  at  Landet  ikke  var  uden  Værdi,  og  at 
de  selv  med  Datidens  Hjælpemidler  kunde  skabe  sig  et  lykkeligt 
Hjem  der.    Nogle  Folk  paastaa  desuden,  at  der  meget  godt  kunde 

dyrkes  Skov  i  Syd-Grønland  —  noget,   som  jeg  dog  ingen  Mening 
har  om. 

Der  var  kommen  en  Præst  til .  Holstensborg,  Pastor  Chemnitz, 
en  indfødt  Grønlænder,  som  var  bleven  uddannet  og  ordineret  i 
Kjøbenhavn.  Det  var  en  begavet  og  nidkjær  Mand,  som  talte  Dansk 
uden  Accent,  men  hans  meget  lyshaarede  Hustru,  Datter  af  en 
Dansk  fra  Godthaab,  kunde  ikke  overtales  til  at  sige  et  Ord  paa 
sin  Faders  Sprog,  og  hun  klædte  sig  fuldstændig  som  en  Grøn- 
lænderinde. 

Holstensborgs  Havn  blev  besøgt  af  to  skotske  Hvalfangere, 
hvoraf  den  ene  gik  videre,  saa  snart  den  havde  indtaget  et  til- 
strækkeligt Kvantum  Vand.  Den  anden  havde  Liget  af  en  Mand 
om  Bord,  dræbt  ved  Vaadeskud.  Det  blev  begravet  paa  den  lille 
Kirkegaard.  Sømænd  kastede  Graven  og  roede  deres  Kammerat  i 
Land  i  Procession  med  alle  deres  Baade,  medens  der  fra  Skibene 
Havnen  og  Husene  i  Land  flagedes  paa  halv  Stang.  Der  blev 
sunget  engelske  Salmer  ved  Graven,  og  Præsten  holdt  Tale  paa 
det  danske  Sprog. 

Om  Bord  i  det  samme  Skib  var  der  ligeledes  en  syg  Matros, 
der  led  af  Lungebetændelse.  Han  blev  ført  i  Land  til  et  Sygehus, 
hvor  man  efterlod  ham  under  Behandling  af  Lægen  fra  Godthaab, 
der  var  paa  Besøg.     Manden  var  i  god  Bedring,  da  jeg  rejste. 

En  Antropolog  skulde  til  Nord-Grønland,  og  jeg  gjorde  Aftale 
om  at  dele  Baad  med  ham.  Da  der  den  7.  Juni  var  kommen 
Kajakmænd  Nord  fra  og  havde  meldt,  at  Vandet  deroppe  var  frem- 
kommeligt, forlod  vi  Holstensborg  og  roede  ind  i  Skjærgaarden. 
Vejret  var  raat  og  tykt  herude,  men  vi  fik  dog  mangt  et  smukt 
Glimt  at  se  af  Fjordene.  Isaér  var  det  et  tiltalende  Syn  at  kigge 
ind  i  Nordre  Kangerluårsuk,  hvor  de  over  4000  Fod  høje  Fjælde 
i  det  indre  vare  klart  solbelyste,  medens  Skyerne  hang  mørke  og 
kolde  over  den  ydre  Kyst. 

Paa  Øen  Ukivik  slog  vi  den  første  Aften  Telt.  Der  laa  mange 
gamle  Husruiner,  Klippen  var  meget  rig  paa  Granater,  Sandet  i 
Vigene  purpurrødt  og  bestod  næsten  udelukkende  af  disse  Kry- 
staller. Den  næste  Dag  naaede  vi  paa  Grund  af  Snetykning  kun 
en  Mil  frem  og  landede  denne  Gang  paa  Fastlandet,  hvor  en  Ørn 
kom  og  hilste  paa  os.  Flokke  af  Edderfugle  trak  forbi,  Angel- 
tasker nedlod  sig  i  de  aabne  Fjældsøer,    og  Bekkasiner  vadede  i 

Moserne.  Rævespor  og  Renhorn  fandtes  i  alle  Retninger,  og  Ry- 
pernes ejendommelige  Kaglen  lød  fra  Fjældene,  Ud  for  den  Vig, 
ved  hvilken  vort  Telt  laa,  var  der  strandet  et  anseligt  Isfjæld,  der 
om  Natten  gav  sit  Bidrag  til  Forhøjelse  af  Stemningen  ved  at  styrte 
sammen  med  et  tordenlignende  Brag. 

Indtil   1759,   da  Holstensborg  blev  grundlagt,    var  der  en  Han> 
delsstation   her  i  Nærheden,    som   laa  meget  heldig  for  Hvalfangst, 


men  havde  et  yderst   ubehageligt  Klima  med  Regn  og  Snestorme 
næsten  hele  Sommeren. 

Da  der  næste  Dag  rejste  sig  en  god  Vind,  satte  vi  med  Sejl 
over  Nordre-Strømfjord,  >den  meget  frygtede«,  som  den  er  bleven 
kaldet.  Ved  Frokosttid  gjorde  vi  Landgang  ved  en  Vig  paa  Fast- 
landet. En  Ræv  løb  til  Fjælds,  da  vi  nærmede  os,  og  Spor  af 
disse  Dyr  viste  sig  i  stor  Mængde  i  Sneen  og  Sandet.  Det  varede 
ikke  længe,  før  vi  fandt  Mikkels  Spisekammer,  der  bestod  af  nogle 
Aadselrester.  En  nærmere  Undersøgelse  af  Stedet  viste,  at  det  var 
en  stærkt  besøgt  Legeplads  for  Hvalrosser,  der  ere  talrige  i  denne 
Egn.  Klipperne  ved  Kysten  vare  slidte  blanke,  og  hver  en  For- 
dybning fyldt  med  de  ejendommelige  Smaasten,    der  ere  runde  og 

paa  Størrelse  som  Valnødder.  Det  formodes,  at  Hvalrossen  sluger 
en  Del  af  disse  sammen  med  Muslinger.  Vi  stødte  paa  mange 
Skeletter,  og  stor  blev  Glæden  blandt  vort  Mandskab,  da  vi  fandt 
et  uhyre  Eksemplar  af  et  Dyr  liggende  død,  halvt  begravet  i  Isen. 
Mandskabet  skar  store  Stykker  ud  af  dets  Kjød,  der  var  vel  be- 
varet, holdt  paa  staaende  Fod  Maaitid  og  bragte  en  forsvarlig  Lad- 
ning om  Bord.  Rævene  havde  ikke  rørt  det,  hvilket  beviste,  at 
de  havde  fundet  det  for  frisk  og  havt  tilstrækkelig  af  mere  krydret 
Proviant. 

Da  vi  om  Eftermiddagen  drog  videre,  kom  vi  forbi  den  0, 
hvor  den  største  Hvalrosplads  findes.  Grønlænderne  tage  derhen 
i  September  og  gjøre  som  oftest  god  Fangst.  Vejret  var  vedbli- 
vende ugunstigt  med  hyppige  Snebyger,  og  en  tyk  Luft  skjulte 
Landenes  mulige  Yndigheder  for  os.  Næste  Dag  bragte  klart,  stille 
Vejr,  og  vor  Vej  fortsattes  mellem  Holme  og  Skjær,  flade  og  uinter- 
essante, hvor  der  laa  Is  i  adskillige  Sunde,  hvor  Vigene  havde  Is- 
kant, og  de  strandede  Isfjældes  Antal  var  større  end  tidligere. 

Vi  mødte  en  Konebaad  fra  Aito  paa  Vejen  til  et  Laksested, 
og  vi  lejrede  os  sammen  med  Mandskabet  en  Times  Tid.  Dens 
Styrer,  en  ældre  Mand,  manglede  Næse,  Overlæbe  og  den  ene 
Haand,  hvilke  Dele  han  havde  mistet  af  Frost  Af  hans  Svigersøn, 
en  Dansk  talende  Mand,  fik  jeg  senere  at  vide,  hvorledes  han  var 
bleven  saa  medtaget.  Paa  en  kold  Dag  var  han  gaaet  til  Butikken, 
der  laa  en  halv  Mil  fra  hans  Hus.  Under  Vejs  blev  han  svimmel 
og  styrtede  efter  at  være  løbet  rundt  i  nogen  Tid.  Folk  opdagede 
og  hentede  ham  i  Hus  som  død,  men  i  den  varme  Stue  kom  han 
tilbage  til  Livet,  med  Undtagelse  af  de  nævnte  Legemsdele,  der 
vare  uigjenkaldelig  døde,  og  desuden  var  hans  ene  Øje  stærkt  be> 
skadiget  af  Frost. 

Ved  Aito  bleve  vi  først  overraskede  ved  Stedets  smukke  Be- 
liggenhed og  senere  ved  den  Hygge  og  Komfort,  som  vi  fandt  i 
Udliggerhuset.  Jeg  var  bleven  vant  til  at  se  Sirlighed  og  alle  et 
Hjems  Behageligheder,  ja  selv  Elegance  i  de  danske  Huse  ved 
Kolonierne ;  men  jeg  havde  kun  mødt  en  dansk  Udligger,  og  skjønt 
hans  Hus  vidnede  om,  at  hans  Kone  var  en  udmærket  Husmoder, 
levede  han  dog  paa  halv  Eskimovis.  Jeg  var  derfor  kommen  til  at 
tro,  at  Europæere  i  Almindelighed  og  deraf  Kvinder  i  Særdeleshed 
vilde  føle  sig  meget  ulykkelige  paa  saadant  et  Sted,    hvis  de  ikke 

adopterede  Grønlændernes  Maade  at  leve  paa  og  vilde  føre  en  Til- 
værelse fuld  af  Savn  saa  fjernt  fra  civiliserede  Mennesker. 

Her  viste  lige  det  modsatte  sig  at  være  Tilfældet,  idet  Tilfreds- 
hed med  Tilværelsen  og  Kjærlighed  til  Hjemmet  sporedes  overalt. 
Saavel  ude  som  inde  var  der  pyntet  og  hyggeligt.  Om  den  lille 
Have  var  der  et  smukt  Gitter,  og  Blomsterne  i  Stuen,  der  ere  uad- 
skillelige fra  Danskes  Begreb  om  et  Hjem,  vare  plejede  med  en 
Omhu,  der  vidnede  om,  hvor  højt  de  skattedes. 

Naar  man  fra  Udliggerhuset  kastede  Øjet  paa  Pladsens  Jord- 
huler med  Kjøkkenmøddingerne  imellem,  blev  man  slaaet  af  den 
store  Forskjel.  Som  disse  Danske  saaledes  kunde  ogsaa  Grønlæn- 
derne have  det,  om  de  selv  vilde,  tænker  man  og  finder  det  paa 
samme  Tid  latterligt  og  sørgeligt,  hvorledes  de  lig  Grævlinger 
kravle  ind  og  ud  af  Huller  i  Tørvejorden. 

Antallet  af  Stedets  Beboere  var  henimod  90.  Deraf  var  kun 
de  tyve  hjemme,  og  selv  af  dem  vilde  flere  have  været  borte,  om 
de  ikke  havde  ventet  vort  Komme  og  alt  dannet  en  Baadbesætning 
til  at  føre  os  videre. 

»Det  er  mærkeligt,  at  Europæerne  kunne  opfinde  saadanne 
Tinge,  udbrød  en  Mand,  da  vore  Sager  bleve  bragte  i  Land. 

>Men  det  maa  være  nogle  underlige  Mennesker,  der  behøve 
saa  meget«,  indvendte  en  anden. 

Medens  vi  opholdt  os  der,  ankom  der  to  Konebaade,  fuldt 
ladede  med  Spæk  fra  en  Drivhval,  der  var  bleven  funden  sidste 
Efteraar  og  havde  afgivet  Spæk  og  Kjød  hele  Vinteren,  saa  der  ikke 
havde  været  nogen  Trang.  Af  Krøblinger  var  der  flere.  En  var 
bleven  lam  efter  at  have  ligget  kæntret  i  Kajak,  bragt  i  Land  som 
død  af  en  Kammerat  og  tildækket  med  Sne.  Da  man  næste  Dag 
kom  med  Baad  for  at  hente  Liget,  fandt  man  Manden  kravlende 
omkring  paa  Klipperne  i  sine  vaade  Klæder,  og  samtidig  frøs  det 
II  Grader.  En  anden  Mand  havde  brækket  sit  Ben  paa  en  Fjæld- 
tur  og  ligget  længe,  før  han  blev  funden.  Desuden  vare  manges 
Øjne  stærkt  beskadigede  af  Frost  og  Sneblindhed. 

For  første  Gang  dette  Aar  saa  jeg  Midnatssolen,  der  her  far- 
vede de  lette  Skyers  Underkant  purpurrød  og  kastede  et  gyldent 
Skjær  over  det  stolte  Bjærg,  RifkuUen,  mod  Syd. 

Den  12.,  da  Vejret  var  klart,  forlod  vi  Aito  med  et  nyt  Mand- 
skab.    Langt    kom    vi    dog    ikke   den  Dag;    thi  der  rejste  sig  en 

nordlig  Vind,  der  nødsagede  os  til  at  lægge  til  Land  paa  en  af  de 
yderste  Øer.  Vi  saa  en  Ræv  løbe  til  Fjælds  i  den  størst  mulige  Hast. 
Efter  den  Mængde  Spor  at  dømme,  der  fandtes  i  Sneen,  maatte 
der  være  mange  eller  den  samme  tage  betydelig  Motion.  Hvad 
for  øvrigt  en  nok  saa  nøjsom  Ræv  end  sige  flere  skulde  ernære  sig 
af,  var  mig  ubegribeligt,  med  mindre  den  tog  til  Takke  med  Tang; 
thi  her  som  paa  de  øvrige  af  de  yderste  Holme,  vi  anløb  paa  denne 
Vej,  var  der  forunderlig  goldt  og  temmelig  fugletomt. 

Efter  nogle  smaa  Gjenvordigheder,  foranledigede  af  Byger  og 
kjøligt  Vejr,  naaede  vi  Kangeitsiak,  hvor  der  blandt  andet  iøjne- 
faldende ligesom  ved  Aito  var  mange  lyshaarede  Mennesker,  der  af 
Ansigtstræk  og  Holdning  mindede  stærkt  om  Beduin-Arabere. 

Der  laa  en  Skonnert  fra  Kolonien,  og  da  dens  Fører  var  villig 
til  at  tage  os  om  Bord,  afskedigede  vi  vort  Mandskab  og  landede 
nogle  Timer  senere  ved  Egedesminde. 

Landet  der  er  temmelig  blottet  for  malerisk  Skjønhed.  Dertil 
var  Luften  skyet,  kold  og  bragte  jævnlige  Byger.  Her  er  man  lige 
ved  Indsejlingen  til  Diskobugten.  Davisstrædets  eller  rettere  Baffin- 
bugtens  raa  Temperatur  møder  Fastlandsklimaet  fra  det  indre  al 
Bugten,  og  derved  bliver  Luften  regnfuld  og  taaget. 

Det  var  den  første  Koloni  i  Nord-Grønland,  jeg  besøgte,  og 
Forskjellen  i  Klædedragten,  især  for  Kvindernes  Vedkommende,  var 
paafaldende.  Ogsaa  Sproget  siges  at  være  forskjelligt  og  Sæder 
og  Skikke  ligeledes.  »Saadan  bruge  vi  ikke  her;  det  er  en  syd- 
grønlandsk Skik,  der  ikke  vedkommer  os«,  hørte  vi  ofte  sige  og 
vare  nær  ved  at  faa  Indtrykket  af,  at  Nord  og  Syd  betragte  sig 
som  to  forskjellige  Nationer  og  Riger. 

Paa  en  Rejse  til  Hunde-Eiland  maatte  vi  anløbe  Øen  Magnetok 
for  Modvind,  og  jeg  fik  rigelig  Lejlighed  til  at  vandre  over  det 
bakkede  Land  med  gamle  Husruiner,  Bjærgsøer  og  røde  Granit- 
klipper. Vegetationen  var  sparsom,  og  enkeltvis  saas  Pilen,  der  alt 
havde  sat  Knopper. 

Da  Vejret  klarede,  drog  vi  videre.  Medens  vi  for  Sejl  strøg 
forbi  FugleQælde  og  imponerende  Isbjærge,  viste  det  9  Mile  fjerne 
Diskoland  sig  højt  og  klart. 

Hunde-Eilænderne  ere  bekjendte  for  at  være  dygtige  Folk. 
De  ere  stærkt  blandede,  ofte  høje  og  kraftige.  Vi  maatte  tilbage 
til  Egedesminde  for  at  faa  Baad  til  Bugten,    hvilket  først  lykkedes 

OS  den  23.  Juni,  en  Uge  efter  vor  Ankomst.  Den  gamle  Udligger 
fra  Hunde-Eiland  ledsagede  os  tilbage  til  Kolonien.  Han  var  kommen 
til  Grønland  for  over  50  Aar  siden,  havde  giftet  sig  og  var  nu 
Enkemand.  Han  var  meget  stolt  over  >sine  Grønlændere«,  af  hvilke 
en  10  pCt.  eller  mere  virkelig  kunde  siges  at  være  hans,  da  de 
vare  hans  egne  Børn  eller  Børnebørn. 

Da  han  blev  opfordret  til  at  drikke  det  uundgaaelige  Glas 
Vin,  der  overalt  i  Grønland  bliver  skjænket,  naar  man  besøger  en 
Koloni,  udbrød  han  ved  at  se  fem  af  sine  Landsmænd  samlede: 

»Jeg  synes,  det  er  akkurat,  som  om  jeg  var  i  Danmark.  Jeg 
tror  ikke,  jeg  nogen  Sinde  her  har  mødt  saa  mange  Landsmænd 
paa  een  Gang,  undtagen  naar  der  var  et  Skib  i  Havnen.  Jeg  har 
længtes  efter  at  se  ^amle  Danmark  igjen,  men  om  det  ikke  var 
for  min  gamle  Søster,  vilde  jeg  saamænd  ikke  bryde  mig  om  at 
komme  tilbage,  da  jeg  synes,  jeg  har  det  saa  godt  her.« 

Da  han  kom  til  Grønland,  var  der  ingen  Dampere,  og  han 
havde  endnu  aldrig  været  saa  heldig  at  se  en  saadan.  Da  det  blev 
bekjendt,  at  »Hvidbjørnen«  vilde  ankomme,  skyndte  han  sig  til 
Egedesminde,  men  kom  for  sent.  Kolonibestyrerens  Hustru  bekla- 
gede hans  Skuffelse,  hvortil  han  svarede,  at  han  var  meget  tilfreds 
med  at  have  set  Røgen  og  et  stort  Stykke  af  Skroget. 

I  Grønland  iler  Rygtet  utrolig  hurtigt.  Længe  før  vi  selv  kom, 
havde  Efterretningen  om  os  naaet  Egedesminde,  og  der  fortaltes 
de  mest  overdrevne  Fortællinger  om  os.  Min  Baglader  og  mine 
Skitser  vare  Gjenstande,  der  vakte  højeste  Grad  af  Forundring,  og 
med  Hensyn  til  Antropologen,  der  maalte  Grønlændernes  Hoveder 
og  stjal  Kranier  fra  gamle  Grave,  vare  de  Indfødte  helt  forvildede. 
Da  det  rygtedes,  at  han  vilde  bevise,  at  de  vare  Eskimoer,  undgik 
de  ham  alle,  og  ved  Egedesminde  kunde  han  hverken  ved  Hjælp 
af  Cigarer  eller  Beskøjter  bevæge  nogen  til  at  lade  sit  Hoved  under- 
søge. De  havde  ingen  Tillid  til  Forsikringen  om,  at  Kongen 
ønskede  at  vide,  hvor  dygtige  de  vare.  Det  kunde  lige  saa  godt 
ske,  at  han  ønskede  dem  til  Soldater,  om  de  duede.  Den  mærke- 
lige, sorte  Plet  paa  spæde  Eskimobørn  havde  jeg  flere  Gange  Lej- 
lighed til  at  se,  naar  Antropologen  bad  Mødre  om  at  fremvise 
den.  Barnet  er  næsten  hvidt  med  Undtagelse  af  denne  firkantede, 
blaasorte  Plet  paa  det  nederste  af  Ryggen.  Fra  denne  lader  det 
til,  at  der  spreder  sig  en  gullig  Farve  til  alle  Dele  af  Legemet,  og 

Pletlen  forsvinder  da,  naar  Bamet  er  et  Par  Aar  gammelt.  Det 
antages,  at  et  Barn  med  tydelig,  regelmæssig  Plet  er  sundt.  Blan- 
dingerne ere  ofte  fødte  dermed,  skjønt  den  hos  dem  ikke  er  saa 
regelmæssig  som  hos  de  rene  Eskimoer. 

Da   vi   gik  videre,    drog  vi  mod  Øst   langs   Bugtens  Sydkyst. 


Det  var  paafaldende  at  se,  hvorledes  Vegetationen  blev  kraftigere, 
jo  længere  vi  kom  frem.  En  Række  Øer,  dækkede  af  et  jævnt 
Grønsvær,  faldt  næsten  ud  af  Landskabet  og  prøvede  at  hensætte 
Fantasien  til  nogle  af  vore  danske  Strande.  Ternen  og  Præste- 
kraven hjalp  til  at  forhøje  Illusionen,  og  der  manglede  kun  græs- 
sende Faar  og  en  Hytte  for  at  fuldende  Billedet,  Denne  Lighed 
have  ogsaa  Grønlænderne  havt  Blik  for,  da  de  døbte  en  af  Øerne 
Nuna  Kavdlunak,  hvilket  i  Oversættelse  betyder  Danmark. 

Grønlændernes  Navne  for  andre  Nationer  ere  mærkelige.    Danske 

ligesom  de  gamle  Nordboere  kaldes  vKavdlunak«  (de  med  de  usæd- 
vanlige Øjenbryn)  eller  >Ukisut<  (de,  der  blive  i  Landet  om  Vinte- 
ren). Engelskmænd  ere  »Tuluwitc  fra  engelske  Beskøjter,  der 
kaldes  »Tulukt,  medens  andre  Nationer,  Amerikanere,  Franske, 
Svenske  o.  s.  v.  hedde  næsten  det  samme  som  paa  Dansk.  Grøn- 
lænderne selv  hedde  »Inuit«  (Folk). 

Landene  bleve  lavere,  og  paa  en  lang  Strækning  mod  Øst 
hævede  Indlandsisen  sig  højt  op  over  Kysten.  Især  ved  Udstedet 
Ikamiut,  hvor  vi  løb  ind  ved  Midnat,  haves  der  et  godt  Overblik 
over  Terrainet,  og  man  ser  en  Lavning  hen  imod  det  Sted,  hvor 
Nordenskiøld  besteg  Indlandsisen.  Vi  forberedte  os  til  at  opslaa 
vort  Telt,  da  en  kvindelig  Stemme  raabte  til  os  paa  Dansk:  »Nej, 
I  skulle  komme  op,  Fader  sover  alene«.  Det  var  Udliggerens 
Datter.  Vi  fulgte  hende  og  kom  ind  i  et  Træhus,  bygget  paa 
Grønlændervis  med  en  Træbriks,  der  indtog  omtrent  det  halve 
Værelse.  Derpaa  laa  der  en  hvidskjægget  Mand  —  et  ideelt  Billede 
af  hans  Forfædre,  de  gamle  Vikinger.  Han  havde  ondt  i  Benene 
og  kunde  ikke  komme  op  for  at  modtage  os;  men  dersom  vi  vilde 
sprede  vore  Soveposer  ved  Siden  af  ham,  vare  vi  velkomne  dertil. 
Vi  modtog  med  Glæde  hans  Indbydelse  og  vare  snart  i  dyb  Søvn. 

Det  var  paa  Forhaand  blevet  os  fortalt,  at  man  hos  ham  kunde 
møde  de  største  Overraskelser  i  Form  af  Vine  og  andre  Drikke- 
varer, skjønt  han  selv  var  i  høj  Grad  afholdende.  Han  havde  om- 
trent tilbragt  hele  sit  Liv  i  Grønland,  været  gift  to  Gange  og  havde 
ti  Døtre,  men  ingen  Sønner.  Selvfølgelig  havde  alle  Pigebørnene 
maattet  lære  at  haandtere  et  Gevær,  at  kjøre  med  Hundeslæde  og 
at  gjøre  almindeligt  Mandsarbejde.  Nu  vare  de  gifte  og  bosatte 
rundt  omkring  undtagen  de  to  yngste  —  hende,  der  havde  kaldt 
paa  os  (hun  havde  været  en  Vinter  hos  en  Præstefamilie  i  Dan- 
mark) og  den  yngste,  der  var  Faderens  Yndling  og  forkjælet  af  alle 
sine  Søstre. 

I  en  Samtale  med  den  gamle  Mand  fandt  jeg  ham  i  Besiddelse 
af  mere  Kjendskab  til  Sæler  end  nogen,  jeg  tidligere  havde  truffet. 
Han  vidste  Besked  med  deres  Maade  at  samle  Føde  paa,  deres 
Træk,  Ynglepladser  o.  s.  v.  Han  havde  kort  sagt  studeret  Sæ- 
lerne og  havt  god  Lejlighed  til  at  lære  deres  Ejendommelig- 
heder at  kjende;  thi  han  havde  levet  paa  de  fleste  Udliggersteder 
i  Nord-Grønland    og    selv   været    en  Fanger   saa    dygtig  som   den 

flinkeste  Indfødte.  Nu  begyndte  han  at  blive  gammel  og  fandt  det 
vanskeligt  at  gaa  i  Kajak.  Da  han  ingen  Sønner  havde,  maatte 
han  undertiden  længe  undvære  fersk  Proviant  og  holde  sig  til  de 
saltede  Varer  i  Butikken,  hvilket  i  Forening  med,  at  han  ikke  var  i 
Stand  til  at  røre  sig  som  sædvanlig,  havde  paadraget  ham  Skjør- 
^^S*  J^g  havde  truffet  Datteren,  Eleonore,  da  hun  var  i  Danmark, 
og  havde  den  Gang  spurgt  hende  om,  hvorledes  hun  holdt  af  at 
være  der,  hvortil  hun  svarede,  at  Grønland  var  bedst.  Da  jeg  nu 
spurgte,  om  hun  var  glad  over  at  være  kommen  hjem,  svarede  hun: 
»Ja,  for  min  Faders  Skyld,  men  Grønland  er  skrækkelig«. 

Ved  Antropologens  Forsøg  paa  at  sanke  Materiale  til  sine 
Studier  over  Eskimofolket  havde  han  samlet  den  lille  Befolkning 
omkring  sin  Cigarkasse  og  Brødkurv,  og  vi  fik  saaledes  Lejlighed 
til  at  se  dem,  der  vare  blevne  hjemme.  Der  var  især  en  Familie, 
som  tiltrak  sig  min  Opmærksomhed.  Af  at  leve  i  stadig  Sult  vare 
Børnene  blevne  de  mindste  Mennesker,  jeg  endnu  havde  set.  Fade- 
ren havde  engang  været  en  dygtig  Mand,  men  Modgang  havde 
knækket  hans  Aand  og  hans  Foretagelseslyst.  Han  ejede  hverken 
Kajak  eller  noget  andet,  hvormed  han  kunde  skaffe  sig  noget  til 
Livets  Underhold  og  syntes  heller  ikke  længer  at  bryde  sig  om, 
hvad  der  blev  af  ham  selv  eller  hans  Afkom.  Han  var  selv  klædt 
i  nogle  Pjalter,  men  Konen  og  Børnene  vare  næsten  nøgne,  og  i 
Stedet  for  et  Hus  havde  han  indrettet  sig  en  Tørvehule,  i  Sammen- 
ligning med  hvilken  Diogenes  Tønde  maa  have  været  et  Palads. 

Der  er  kun  faa  Beretninger  om,  at  Grønlændere  have  begaaet 
Selvmord.  Naar  et  Menneske  er  kjed  af  Tilværelsen,  er  det  det 
almindeligste,  at  han  forlader  alt  menneskeligt  Selskal^  og  flyr  til 
Indlandet.  Paa  et  Sted  hørte  jeg  om  en  Kone,  der  begravede  sit 
Barn  og  sig  selv  levende  ved  at  springe  ned  i  en  Klippekløft,  af 
hvilken  det  havde  været  umuligt  at  faa  hende  op,  og  hvor  hun 
lagde  sig  roligt  ned  og  paa  en  eller  anden  Maade  fik  nogle  Sten 
lagt  over  sig  og  Barnet. 

Paa  vor  Vej  til  Kristianshaab  mødte  vi  Flokke  af  Sæler,  der 
boltrede  sig  i  vild  Leg.  Fjældene  her  ere  bratte  med  brede,  grønne 
Sletter  imellem,  og  et  kort  Stykke  Nord  for  Kolonien  skærer  den 
dybe  Laksebugt  sig  ind.  Der  er  ikke  nær  saa  megen  Laks  her 
som  i  Syd  Grønland.  En  ondartet  Sygdom  havde  raset  Vinteren  i 
Forvejen    blandt    Nord-Grønlands   Hunde.     Om   Sygdommens  Aar- 

sager  vare  Meningerne  delte,  medens  det  almindeligt  antoges,  at 
Hundenes  slette  Pleje  havde  stor  Del  i  dens  ondartede  Karakter. 
Som  Følge  af  Sult  og  slet  Behandling  ere  Grønlændernes  Hunde 
i  Reglen  kun  lidt  tammere  end  Ulve,  og  her  nævnedes  flere 
Tilfælde  paa,  at  de*  havde  fortæret  eller  ødelagt  Mennesker.  En 
Dreng  var  for  nogle  Aar  siden  bleven  overfaldet  og  spist  paa  Slæden 
af  sit  eget  Forspand;  en  Kone  var  bleven  bidt  ihjel,  og  en  anden 
Dreng,  der  krøb  paa  alle  fire  og  plukkede  Bær,  gik  det  ikke  stort 
bedre. 

Vejret  blev  meget  mildt  i  de  sidste  Dage  af  Juni,  men  der- 
med indfandt  ogsaa  Myggene  sig  og  forbitrede  os  Tilværelsen  paa 
de  smukkeste  Dage.  En  Sydostvind,  der  blæste  stiv  ved  Kristians- 
haab  den  27.,  mindede  ved  sin  trykkende  Varme  og  tørre  Luft  ikke 
lidt  om  de  hede  Ørkenvinde  i  Nord-Afrika.  Luften  her  var  dog 
klar,  medens  den  dernede  under  en  Kamsin  er  uigjennemsigtig 
graa,  uden  at  der  er  en  Sky  paa  Himlen.  Den  kommer  her  farende 
med  lignende,  svære  Stød  og  følges  ligeledes  efter  alles  Udsagn  af 
Ildebefindende  og  trykket  Humør.  Denne  Vind  er  den  mærkeligste 
i  Grønland  og  forekommer  lige  saa  hyppigt  om  Vinteren  som  om 
Sommeren,  i  Syd  som  i  Nord.  Naar  den  gaar  om  fra  Nordvest  til 
Nordost,  kan  den  i  den  koldeste  Tid  paa  faa  Timer  hæve  Tempera- 
turen fra  -5-  30®  til  +  6®  og  faa  Sne  til  at  forsvinde,  uden  at  man 
ser  Fugtighed.  Undertiden  kommer  den  som  en  Storm,  og  til 
andre  Tider  er  den  frisk  og  ledsaget  enten  af  Regn  eller  klar  Luft. 
Den  er  mest  ubehagelig  om  Vinteren,  ikke  alene  paa  Grund  af 
den  forholdsvis  trykkende  Hede,  men  ogsaa  fordi  den  ender  med 
at  slaa  om  til  en  sydvestlig  Storm  med  en  gjennemtrængende  Kulde 
og  Sne.  Ifølge  Holm  og  Gardes  Beretninger  fra  Østkysten  herske 
varme  Vinde  ogsaa  der,  men  de  komme  fra  Vest,  og  Sydostvinden 
er  iblandt  de  koldeste. 

Til  Trods  for  de  varme  Vinde  erklærede  Folk,  at  Vinteren 
var  den  rigtig  gode  Tid  i  Nord-Grønland.  Det  var  den  selskabe- 
lige Sæson,  da  Familier  fra  Nabokolonien  kom  paa  Besøg  og  blevc 
to  Uger  ad  Gangen.  De  havde  altid  noget  for.  Slædeture  og 
Skiløb  vare  deres  Fornøjelser.  En  Mand  sagde:  »Jeg  vilde  ikke 
leve  i  Syd-Grønland,  hvor  de  ikke  kjende  en  Hundeslæde  og  ikke 
faa  fremmede  at  se  hele  Vinteren;  det  er  endnu  værre  end  i  Eu- 
ropa.    Hvem   der  ikke  har  været  et  helt  Aar  her  ved  ikke,    hvad 


332  DANSKE  I  GRØNLAND 

Grønland  er*  Paa  den  anden  Side  har  jeg  oplevet,  at  en  Mand, 
efter  at  have  lovprist  Vinterens  Glæder,  udbrød:  >De  kan  sagtens 
være  henrykt  over  at  være  i  Grønland;  De  kommer  om  Foraaret 
og  rejser  bort  om  Efteraaret.  De  nyder  den  bedste  Aarstid  og 
forlader  os,    før  Mørket,  Ensomheden  og  de  drøje  Tider  beg>'nde.« 

Jeg  skiltes  fra  Antropologen  ved  Klaushavn.  Det  syntes,  som 
om  alle  Udliggere  i  Bugten  vare  Veteraner.  Den  derværende,  Hr. 
Jensen,  havde  været  Soldat  i  Krigen  48  og  opholdt  sig  i  Grønland 
efter  den  Tid.  Han  havde  to  Gange  været  gift  med  danske  Koner 
og  havde  opdraget  en  stor  Børneflok.  Han  havde  boet  mange  Aar 
i  Tasiusak  paa  730  24'  n.  Br.,  den  nordligste  Handelsstation  paa 
denne  Jord;  han  havde  Ord  for  i  sin  Ungdom  at  have  været  en 
første  Klasses  Fanger  og  havde  maaske  dræbt  flere  Bjørne  end 
noget  levende  Menneske. 

Jeg  blev  roet  over  eller  rettere  uden  om  Mundingen  af  den 
mægtige  Isfjord,  hvor  Fjælde  af  den  største  Slags  løb  af  Stabelen. 
De  komme  drivende  ud  med  Strømmen  og  strande  paa  en  Banke 
uden  for  Fjordmundingen,  hvorfra  de  saa  til  Tider  blive  pressede 
ud  af  de  bagved  liggende;  det  kalde  de  her,  at  Fjorden  skyder 
ud,  og  den  kunde  ofte  skyde  langt  ud* 

Det  Skue,  Isen  frembyder,  er  temmelig  enestaaende  og  virker 
betagende  paa  den,  som  ser  det  for  første  Gang.  Man  ser  Billeder, 
som  kun  høre  hjemme  paa  disse  Breddegrader,  og  som  i  frygtelig 
Vildhed  overgaar  alt  andet  paa  vor  Jord.  Farverne  ere  af  de  aller- 
reneste; violette,  blaa,  grønne,  ja  selv  rødlige  Toner  falde  over  i 
hverandre  uden  at  tabe  i  Klarhed.  Formerne  ere  de  mest  fanta- 
stiske og  skifte  fra  Dag  til  Dag,  ja  fra  Time  til  Time;  aldrig  blive 
de  ensformige,  thi  der  er  altid  nye  Skikkelser  paa  Scenen. 

Fjorden  er  saa  pakket,  at  den  umuligt  kan  passeres  i  lige 
Linie  fra  Land  til  Land,  og  Isfjældene  saa  høje,  at  man  maa  et 
godt  Stykke  til  Vejrs  for  at  faa  et  Overblik  over  dem.  Fra  Hol- 
mens Bakke  ved  Jakobshavn  ser  man  Fjorden  for  sine  Fødder  som 
en  mægtig,  frossen  Flod,  der  buldrer  og  brager,  idet  Krystalbjærgene 
tørne  imod  hverandre  og  knuses. 

Sælerne  holdt  til  i  Mængde  deromkring,  og  derfor  er  baade 
Klaushavn  og  Jakobshavn  gode  Fangesteder.  Ved  det  første  blev 
der  bragt  17  Sæler  i  Land  den  Dag,  jeg  opholdt  mig  der.  Man 
paastaar,  at  Sælerne  søge  Isen  for  at  undgaa  Sværdfisken,   der  for- 

driver  dem  fra  mange  andre  Steder  i  Bugten.  Saa  snart  den  viser 
sig,  standser  Fangsten  i  lang  Tid,  og  selv  Kajakmænd  frygte  den 
og  SBge  Land,  saa  snart  de  faa  Øje  paa  den.  Det  er  en  Tand- 
hval og  et  af  de  graadigste  Rovdyr.  Det  fortælles,  at  den  kan 
sluge  en  Sæl,  flaa  den  med  sine  Tænder  og  spytte  Skindet  ud, 
efter  at  den  har  slugt  Kroppen.  Den  har  sit  Navn  fra  en  hej 
Finne,  der  sidder  paa  Ryggen  og  har  nogen  Lighed  med  en  tyr- 
kisk Sabel. 


Jakobshavn  ligger  dels  ved  en  snæver  Bugt  og  dels  ud  imod 
Diskobugten.  Tidligere  har  der  været  et  Seminarium.  Myggene 
vare  tagne  betydelig  til  i  Antal  og  nødte  mig  ofte  til  at  gaa  mile- 
vidt til  Søs  for  at  faa  tilstrækkelig  Fred  til  mit  Arbejde.  Med 
Blæst  og  Regn  forsvandt  de  aldeles,  hvorimod  de  om  Natten  vare 
lige  saa  sultne  som  om  Dagen.  Hundene  vare  i  en  sørgelig  For- 
fatning ved  disse  blodtorstige  Dyr.  Naar  de  kradsede  sig  efter 
deres  Bid,  rev  de  Huller  i  Ørerne  og  andre  Dele  af  Skindet,  hvor 
saa  Myggene  først  rigtig  tog  fat  og  ikke  tillod  Saarene  at  hele. 
Havde  en  Hund  skjult  sig  i  det  høje  Græs,  kunde  man  altid  se, 
hvor  den  var,  paa  den  Sky  af  Myg,  der  kredsede  over  Stedet. 


334  P^^  REJSE  MED  EN  PRÆST 

Vejret  var  langt  bedre  her  end  paa  den  aabne  Kyst.  Hen 
imod  Egedesminde,  hvor  Landet  var  skjult  bag  Horisonten,  kunde 
vi  se  paa  Skyerne,  at  der  ofte  var  Storm  og  Regn,  som  ikke  naaede 
os,  eller  vi  kunde  se  Taagebanker  derhenne  paa  samme  Tid,  som 
Vejret  ved  Jakobshavn  var  stille  med  varmt,  klart  Solskin. 

Diskolandet  dannede  en  smuk  Baggrund  for  det  Panorama  af 
Bugten,  som  man  ser  herfra  —  et  Panorama,  der  skifter  Udseende 
meget  ofte  og  altid  er  nyt.  Fortoningerne  over  Fjældene  variere 
ligesom  Himlen,  Havet  og  Isen.  Til  Tider  staar  Landet  fjernt 
graat  eller  blaat  og  ligner  et  fladt  Højland  med  Is  paa  Toppen, 
men  til  andre  Tider  synes  det  meget  nær  med  dybe  Kløfter  og  en 
Mangfoldighed  af  Former,  som  man  ikke  før  saa.  Atter  igjen 
spille  Solens  Straaler  ned  gjennem  Skydækket,  farvende  Dele  vio- 
lette og  røde,  medens  andre  tildækkes  af  drivende  Taagemasser. 
I  disse  Fjældfortoninger  have  Jakobshavnerne  et  paalideligt  Baro- 
meter. 

Stedets  Præst,  Pastor  Rasmussen,  bestyrede  tre  Missionariater. 
Hans  aarlige  Embedsrejser  frem  og  tilbage  havde  en  Længde  af 
henved  300  Mil.  Han  skulde  til  Godhavn  og  DiskoQorden  og  ind- 
bød mig  til  at  ledsage  sig  paa  denne  Tur,  en  Indbydelse,  som  jeg 
med  Glæde  modtog,  da  denne  (jerne  0  med  hver  Dag,  der  gik, 
saa  mere  og  mere  indbydende  ud  og  syntes  ligesom  at  opfordre 
til  et  Besøg. 

Pastor  Rasmussens  Tjener  var  Baadens  Styrer;  det  var  en  Grøn- 
lænder, der  hed  Godman,  hvilket  Navn  han  ikke  selv  var  i  Stand 
til  at  udtale,  men  kaldte  det  >Goimaj<.  Han  havde  været  i  Præ- 
stens Tjeneste  alle  de  fjorten  Aar,  denne  havde  været  i  Grønland, 
og  var  Idealet  af  en  tro  Tjener,  der  saavel  i  Grønland  som  i  andre 
Dele  af  Verden  undertiden  bliver  Despot. 

Godman  var  uundværlig,  det  vidste  han  nok  selv;  han  var  især 
dygtig  som  Hundekusk,  og  hans  Herre  havde  ubetinget  Tillid  til 
ham  som  Baadfører.  Det  øvrige  Mandskab  bestod  af  alt  muligt. 
To  af  dem  vare  lovende  Fangere  i  18  til  20  Aars  Alderen;  deres 
runde  Ansigter  udviste  Sundhed  og  godt  Humør.  De  kunde  have 
staaet  sig  bedre  ved  at  blive  hjemme,  men  besluttede  at  benytte 
sig  af  Lejligheden  til  at  se  noget  af  Verden  og  udvide  deres  Kund- 
skaber ved  Rejse.  Det  var  helt  igjennem  en  fornøjelig  Flok,  og 
Styreren    rev    mangen    en   tør  Vittighed   af  sig.     Han   var  Kaptajn 


GODMAN  335 

•for  tilirålleti  og  blev  altid  punktlig  adlydt  af  sine  Folk,  Stor- 
baaden  var  Præstens  Ejendom,  men  havde  den  end  været  Godmans 
nærmeste  og  kjæreste  Slægtning,  kunde  han  aabenbart  ikke  have 
elsket  den  højere,  og  vi  alle,  saavel  Menneskene  som  Daaden,  havde 
Grund  til  at  føle  os  fuldstændig  trygge  under  hans  fieskyttelse. 


Præstens  Søn,  en  Dreng  paa  lo  Aar,  fulgte  ligeledes  med. 
Fedt  i  Grønland  talte  han  naturligvis  Eskimosproget  til  Fuldkom- 
menhed og  var  afholdt  af  Folkene,  hvis  Selskab  han,  der  var  en 
opvakt  Dreng,  alle  Tider  foretrak  fremfor  andet,  og  hvem  han 
gjorde  sig  Umage  for  at  hjælpe. 

Den  24,  Juni  roede  vi  fra  Jakobshavn  og  naaede  samme  Dag 
en  Teltplads  Nord  for  Kristianshaabs  Laksebugt,  hvor  vi  overnat- 
tede paa  Lyngen,  mellem  Bær  og  Blomster  og  nær  ved  en  rislende 

Elv.  Friske  Renspor  ved  Teltet  viste,  at  der  for  nylig  havde  været 
Rener  paa  det  lave  Land,  og  sandsynligvis  havde  vor  Ankomst 
skræmmet  dem.  Det  fortælles,  at  Rensdyrene  lide  meget  af  Mygge- 
stik og  undertiden  søge  Vandet  for  at  undgaa  disse  Fjender. 

Paa  Landet  ved  Jakobshavn  er  der  ingen  af  disse  Dyr;  men 
her  kan  man  støde  paa  dem  overalt  og  til  alle  Aarstider.  Da  man 
viste  Rensporene  til  den  meget  erfarne  Godman,  fortalte  han  os 
blandt  andet,  at  de  kunde  lugte  med  deres  Fødder.  Han  havde 
selv  set,  at  et  Dyr  gjorde  et  Spring  og  stak  af  i  Galop,  da  de  kom 
til  et  Sted,  hvor  han  nylig  var  gaaet  over.  Der  var  et  Navn, 
som  Godman  ikke  vilde  nævne,  og  det  var  Navnet  Peter.  Naar 
han  skulde  bruge  det,  plejede  han  at  sige:  »duc  eller  »han,  hvis 
Navn  jeg  ikke  kan  nævnet.  Det  varede  noget,  før  jeg  fik  at  vide, 
at  han  havde  havt  en  Søn  ved  Navn  Peter,  der  var  død,  og  gammel 
Overtro  forbød  ham  nogen  Sinde  oftere  at  udtale  det  Navn. 

Grønlænderne  ro  sjælden  den  lige  Vej  til  det  Sted,  de  skulle 
hen,  selv  ikke  i  en  god  Træbaad;  men  de  følge  Kysten,  om  end 
Omvejen  bliver  nok  saa  stor.  Derfor  gik  vor  Vej  ikke  lige  fra 
Jakobshavn  til  Diskolandet,  men  helt  ned  i  Sydost-Bugten  forbi 
Kristianshaab,  Egedesminde,  derfra  til  Hunde-Eiland,  Kronprinsens 
Eiland  og  videre  over  Strædet  til  Godhavn. 

Vi  opslog  vore  Telte  paa  den  smukke  ØTusak,  hvor  Resterne  af  en 
mindre  Bardehval  laa  opskyllede  paa  Stranden.  Her  var  Rugeplads 
for  Rovmaager,  og  paa  den  ene  Ende  af  Øen,  der  vel  er  en  halv 
Mil  lang,  findes  FugleQælde  med  Alker  og  de  smaa  Maager,  man 
her  kalder  Tatteratter.  Paa  det  øverste  Sted  laa  en  grønlandsk 
Rævefælde  af  den  Slags,  hvor  der  falder  en  Sten  ned  og  knuser 
Ræven,  naar  den  rører  ved  Maddingen. 

Hvert  Sted,  hvor  vi  landede,  havde  nye,  interessante  Sider  at 
fremvise.  Undertiden  var  det  en  Holm,  hvor  Tusinder  af  Terner 
formørkede  Luften  og  fyldte  den  med  deres  Skrig.  De  tillod  kun 
en  enkelt  Edderfugl  eller  Tejst  at  yngle,  hvor  de  havde  taget  Lan- 
det i  Besiddelse,  og  de  modige  Smaafugle  jagede  Struntjægere  og 
Maager  langt  bort,  naar  de  vovede  sig  for  nær.  Atter  landede  vi 
paa  et  Sted  med  stejle  Fjælde  og  dybe  Ferskvandssøer,  hvor  Øm- 
merter.  Lommer  og  Angeltasker  byggede,  og  paa  et  andet  Sted 
var  hele  Grønsværet  undermineret  af  noget,  der  lignede  Kaninhuiler. 

Det  var  Søpapegøjer,  som  der  havde  deres  Reder,  og  de  sværmede 
omkring  Holmen  som  Bier  om  en  Kube. 

En  Aften  var  jeg  gaaet  langt  bort  mellem  Bjærgsøer,  hvor  der 
laa  store  Lommer  og  rugede ;  jeg  fandt  en  Rede  og  bragte  Æggene 
tilbage  med  mig  til  Lejren.  Dagens  Arbejde  var  endt,  og  Mand- 
skabet var  samlet  omkring  Ilden,  hvor  Maden  blev  kogt.  Godman 
røg  som  sædvanlig  paa  en  Pibe,  der  ikke  vilde  holde  Ild  fem  Mi- 
nutter ad  Gangen.  Da  han  saa  Æggene  og  hørte  om  Fuglene, 
mindedes  han  sine  Ungdomsekspeditioner  og  fortalte  en  Historie, 
som  Drengen  oversatte. 

»Det  er  mange  Aar  siden«,  begyndte  han  paa  sin  monotone 
Maade,  »vi  vare  paa  Jagt  efter  Rensdyr,  og  jeg  var  kommen  langt 
bort  fra  Lejren,  da  jeg  saa  et  ungt  Rensdyr,  som  jeg  gav  mig  til 
at  forfølge  .  .  .  .«  Der  fulgte  en  lang  Forklaring  af  alle  Detailler 
~  hvorledes  han  krøb,  hvorledes  det  intet  anende  Dyr  græssede, 
sprang  omkring,  standsede,  vendte  om  og  gik  langsomt  i  en  anden 
Retning,  medens  han  naaede  en  Dal,  hvor  han  løb  lydløst  et  langt 
Stykke  Vej,  maatte  krybe  igjen  og  til  sidst  dræbte  sit  Rov.  Jo  mere 
animeret  Jagten  blev,  desto  mere  ivrig  blev  Fortælleren,  der  helt 
glemte,  at  der  ikke  mere  var  Ild  i  hans  Pibe,  og  illustrerede  Be- 
givenhederne med  sine  Hænder,  idet  den  ene  forestillede  ham  selv 
og  den  anden  Vildtet. 

»Jeg  tog  Dyret  paa  min  Ryg.  Jeg  maatte  gaa  en  lang  Vej 
over  Fjældene,  og  Renen  var  tung.  Jeg  kom  til  en  Sø  og  saa  to 
Lommer,  lod  Dyret  falde,  ladede  min  Riffel  og  gik  efter  dem.« 
Hans  Hænder  kom  igjen  i  Bevægelse;  med  den  ene  Haand  fore- 
stillede han  to  Fugle,  indtil  den  ene  af  dem  blev  dræbt  af  en 
Kugle  gjennem  Hovedet.  »Jeg  ladede  paa  ny  og  sagde  til  mig 
selv:  »Hvad  man  efterlader,  er  tabt;  jeg  maa  ogsaa  skyde  Magen«. 
Den  var  bleven  sky  og  dykkede,  og  jeg  havde  næppe  Tid  til  at 
sigte  efter  dens  Hoved,  da  den  dykkede  igjen.  Saa  laa  jeg  paa 
Vagt  med  Hanen  spændt.  Den  kom  til  sidst  op,  saa  sig  om  efter 
mig  og  fik  en  Kugle  gjennem  Ryggen,  hvorefter  dens  Hoved  faldt 
slapt  ned.  Jeg  passede  paa,  indtil  den  drev  i  Land,  saa  tog  jeg 
Dyret  paa  Ryggen  med  de  to  Fugle  ovenpaa,  og  da  jeg  gik,  var 
det,  som  om  der  laa  en  tung  Sten  paa  min  Skulder.« 

Vejret  begunstigede  os  i  lang  Tid,  og  Myggene  bleve  sjældne. 
De  ophørte  næsten  helt  i  Slutningen  af  August.     Kronprinsens  Ei- 

land  er  en  Øgruppe  midt  i  Diskostrædet.  Tidligere  kaldtes  den 
Hvalfiskeøerne  og  har  havt  Betydning,  da  der  endnu  var  Rigdom 
paa  Hvaler  ved  Grønland.  At  Stedet  har  været  besejlet,  ser  man 
af  Ringbolte  i  Klipperne.  Det  blev  forladt  paa  Grund  af  daarlig 
Fangst  og  forblev  ubeboet  i  mange  Aar.  Nu  var  der  atter  et  Ud- 
sted under  Opførelse,  og  seks  Familier  vare  flyttede  herover  fra 
Hunde-Eiland  med  Hr.  Petersen,  der  var  Tolk  paa  Kaptajn  Holms 
Østlcystekspedition,  som  Udligger.  Hidtil  havde  man  dog  endnu 
ikke  begyndt  at  fange. 

Petersen  er  en  indfødt  Grønlænder  med  fuldstændig  europæiske 
Ansigtstræk  og  er  dertil  opdragen  i  Danmark.  Det  var  underhol- 
dende at  lytte  til  hans  Fortællinger  fra  Østkysten.  Det  var  lovligt 
at  myrde  et  Menneske  af  Hævn,  og  Kannibalisme  var  ikke  ual- 
mindelig. Gamle  Folk  bleve  haardt  behandlede  og  fik  undertiden 
Valget  mellem  at  blive  kastede  i  Vandet  eller  at  blive  levende 
begravede.  Deres  Sange  og  Trommedans  vare  ikke  af  en  saa  uskyl- 
dig Natur,  som  man  før  havde  antaget.  Med  alt  dette  vare  de  dog 
langtfra  helt  daarlige  Folk. 

Beboerne  af  Angmagsaliklandet,  der  var  det  nordligste  Sted,  Eks- 
peditionen naaede,  troede  ikke,  at  der  eksisterede  andre  Mennesker, 
og  naar  de  saa  Skibe  paa  den  anden  Side  Storisen,  mente  de,  at 
de  vare  befolkede  med  Aander.  Petersen  fortalte  dem,  at  Jorden 
var  rund,  hvortil  de  svarede,  at  det  maaske  var  Tilfældet  med  den 
Verden,  han  kom  fra;  men  de  vidste,  at  deres  Land  var  fladt,  og 
det  kjendte  de  mere  til  end  han.  Naar  en  Mand  vilde  gifte  sig, 
trak  han  med  Magt  den  unge  Pige  til  sit  Hus  og  pryglede  hende, 
naar  hun  var  uvillig  til  at  følge  med;  fulgte  hun  godvillig  med, 
blev  der  straks  givet  hende  Øgenavne.  De  havde  meget  lidt  Tro 
til  deres  Religion,  og  ingen  troede  paa  Angakokerne  (kloge  Mænd), 
skjønt  der  blev  vist  dem  en  Del  Respekt. 

Den  engelske  Eskadre,  ført  af  Kaptajn  Austin,  der  i  1850  blev 
udsendt  for  at  opsøge  Franklin,  anløb  Kronprinsens  Eiland  paa 
Vejen  op  og  byggede  et  Par  Varder,  hvoraf  den  ene  er  dannet  som 
en  Arm,  der  peger  mod  Nord.  Endvidere  anløb  Kaptajn  Ommany, 
der  fandt  det  Sted  paa  Beechyisland  i  Lancastersund,  hvor  Erebus 
og  Terror  havde  overvintret  i  1845 — 46,  Havnen  her  for  hjem- 
gaaende,  hvilket  ses  af  en  Inskription  paa  Klippen,  hvor  der  staar: 


Assistance. 

lutret  on  (udvisket) 

1851. 

Kun  en  af  vort  Mandskab  havde  før  været  paa  Disko.  Det  var 
mærkværdigt  at  se,  hvor  tydeligt  de  øvrige  viste  deres  Frygt  for, 
det  ubekjendte,  der  forestod  dem.    Lige  saa  modige  de  vare,  hvor 


de  kjendte  Landet,  vel  at  mærke,  naar  det  var  stille  og  godt  Vejr, 
lige  saa  ængstelige  bleve  de,  saa  snart  de  kom  iblandt  fremmede 
Omgivelser.  Det  hjalp  lidt,  da  den  lette  Medbør  døde  helt  hen 
paa  den  sidste  Del  af  det  Stræde,  der  har  Skyld  for  at  være  6 
Mil  bredt,  medens  det  næppe  er  jV*.  Ogsaa  det  skjønne  Syn  af 
Diskos  bratte  Fjælde  virkede  oplivende  paa  alles  Humør. 

Ved  Godhavn  ligge  Granitklipperne  nede  ved  Kysten  omkring 
Havnen.  Længere  inde  ere  disse  begravede  under  Trapstensfjælde 
af  et  mærkeligt  Udseende.  Lagene  ere  fuldstændig  horisontale, 
rødlige,  lige  brede  og  mellem  2  og  3000  Fod  høje,    Paa  den  yderste 

aa* 

Spids  af  den  Halvø,  hvorpaa  Kolonien  ligger,  staar  der  et  underligt 
Hus,  der  ved  nøjere  Undersøgelse  viser  sig  at  være  bygget  af 
Hvalfiskékjæber.  Det  benyttes  til  Udkigsstation  efter  Hvaler,  der 
især  om  Foraaret  vise  sig  ved  Kysten  og  undertiden  blive  fangede. 
Det  er  tillige  et  yndet  Sted  til  Udflugter,  og  Siderne,  Væggene, 
Gulvet  og  Bænkene  vare  alle  bedækkede  med  Navne  af  Grønlæn- 
dere og  Danske,  af  engelske  og  amerikanske  Hvalfangere  eller 
Orlogsmatroser. 

Det  var  paa  en  tidlig  mild  Formiddag  her,  at  jeg  længe  havde 
Fornemmelsen  af  at  være  hensat  til  en  eller  anden  Egn  af  Spanien 
eller  Italien.  Vandets  dybe  blaa,  Fjældenes  rødlige  Tone  og  det 
fjerne  Grønsværs  afsvedne  Farve  samt  Luftens  friske  Varme  —  alt 
bidrog  til  at  vække  Erindringer  om  Syden,  pg  først  da  jeg  kastede 
Blikket  paa  mine  nærmeste  Omgivelser,  paa  de  Danskes  Træhuse 
og  paa  Grønlændernes  Tørvehytter,  svandt  Illusionen  bort.  Vegeta- 
tionen var  sjælden  frodig  for  Stedets  Breddegrad,  især  naar  man 
tog  Hensyn  til  det  aabne  Havs  Nærhed.  Ikke  langt  fra  Kolonien 
voksede  der  Kvaner;  det  eneste  Sted  i  Nord-Grønland,  hvor  de 
findes. 

Jeg  blev  Vidne  til  en  Hvalrosfangst  i  Havnen.  Dyret  var 
kommen  tæt  ind  til  Fjæren  og  blev,  før  det  ret  kunde  lægge  en 
Plan  til  Flugt,  forfulgt  af  tre  Kajakker,  hvoraf  dog  den  ene  flygtede, 
da  det  begyndte  at  brøle;  men  det  blev  hurtigt  dræbt  af  de  to 
andres  Harpuner.  Kun  naar  disse  Dyr  ere  paa  Landet,  forsøge 
Grønlænderne  at  dræbe  dem  med  Skydevaaben,  da  deres  Hoved- 
skal er  for  tyk  for  en  almindelig  Kugle. 

Jeg  var  helt  forvirret  med  Hensyn  til  Kvindernes  Baand  om 
deres  Krilledik  (Haarknude);  thi  jeg  saa,  at  der  blev  brugt  saa 
mange  forskjellige  Farver.  Til  sidst  fik  jeg  at  vide,  at  Farven  be- 
tød intet  i  Nord-Grønland.  Man  sagde,  at  det  var  vel  bekjendt,  at 
saadanne  Tegn  bleve  brugte  i  Syden,  men  Folk  her  vare  ikke  saa 
naragtige,  at  de  efterlignede  en  fremmed  Mode. 

Ved  min  Ankomst  til  Godhavn  erfarede  jeg,  at  »Hvidbjørnen« 
var  gaaet  Dagen  i  Forvejen.  Den  eneste  Chance,  jeg  havde  for  at 
komme  hjem  med  den,  vilde  derfor  være,  at  jeg  rejste  til  Egedes- 
minde, hvor  den  blev  ventet  om  en  Uge.  Sandsynligvis  kom  der 
ikke  flere  Skibe  i  Aar;  men  efter  nøjere  Overvejelse  besluttede  jeg 
mig  til  hellere  at  overvintre  end  at  vende  tilbage  nu,  da  den  rigtig 


DISKOFJOROEN  34 1 

gode  Tid  til  at  male  i  begyndte,  fordi  Myggene  vare  borte  og 
Landet  endnu  smukt.  Vinteren  kunde  ogsaa  have  sin  Interesse,  og 
jeg  lod  denne  Lejlighed  til  at  komme  hjem  gaa  fra  mig.  Skjønt 
jeg  gjorde  mit  Bedste  for  at  overbevise  mig  selv  om,  at  denne  min 
Beslutning  var  klog,  vil  jeg  ikke  nægte,  at  det  var  med  en  under- 
lig Følelse,  at  jeg  indskibede  mig  til  DiskoQord. 

Det  var  et  smukt  Vejr  den  4.  August,  da  vi  styrede  ud  i  det 
aabne  Hav,  forbi  golde,  bratte  Fjælde,  hvor  Maager  og  Malemuker 
byggede,  og  hvor  der  løb  en  høj  Brænding  imod  Kysten.  Jeg  havde 
hørt,  at  der  et  Sted,  icxx)  Fod  oppe,  skulde  ligge  Skelettet  af  en 
Hval;  men  jeg  saa  det  ikke.  Efter  at  vi  vare  komne  omkring  et 
Forbjærg,  løb  vi  ind  i  Diskofjorden,  hvor  jeg  saa  de  venligste  Par- 
tier, jeg  endnu  havde  set  dette  Aar.  Solen  spillede  over  Fjæld- 
rækker,  medens  den  jog  dybe,  violette  Skygger  foran  sig,  hvorved 
Isen  om  Fjældtoppene  kom  til  at  lyse  dobbelt  klart,  og  den  fik  det 
frodige   grønne  nede  ved  Vandet  med  Fugleskarerne  til  at  skinne. 

Paa  Afstand  ser  Disko  ud  som  et  Højland,  bedækket  med  Is. 
Da  vi  drog  nærmere,  saa  vi  de  dybe  Dale,  der  skjære  sig  ind  over- 
alt og  gjør  Stedet  saa  interessant.  Dets  Indre  er  et  fuldstændigt 
»terra  incognita«,  hvor  Grønlænderne  have  en  Skræk  for  at  komme, 
da  de  mene,  at  det  er  befolket  med  Aander.  Man  finder  mange 
Levninger  af  Rener,  men  har  hidtil  troet,  at  disse  vare  uddøde;  i 
Aar  havde  man  dog,  efter  hvad  der  blev  fortalt  af  Folk,  fundet 
friske  Spor.  Der  fortaltes  tillige,  at  der  paa  et  Sted  strømmede  en 
besynderlig  Vædske  ud  af  Jorden.  Kjøbmanden  hørte  Tale  om 
denne,  og  i  Haab  om,  at  det  skulde  være  Petroleum,  sendte  han 
en  Grønlænder  ind  med  en  Flaske;  men  Fyren  var  saa  uheldig  at 
slaa  Flasken  itu  og  kunde  kun  berette,  at  efter  hans  Skjøn  var  det 
ikke  Petroleum,  men  ikke  desto  mindre  noget  højst  forunderligt. 

Et  Jordskjælv,  der  havde  rystet  Udstedet  sidste  Vinter,  havde 
indjaget  Beboerne  en  betydelig  Skræk,  der  dog  nu  var  ved  at  for- 
tage sig,  og  de,  som  alt  havde  gjort  Forberedelser  til  at  flytte 
bort,  besluttede  sig  atter  til  at  blive.  Hele  Befolkningen  havde 
forladt  Stedet,  da  vi  kom.  Selve  Udliggeren  havde  lukket  sin  Butik, 
men  da  han  mødte  os,  vendte  han  om  og  sendte  i  al  Hast  en 
Kajakmand  op  til  Lakseelven  i  Enden  af  Fjorden,  hvor  største 
Delen  af  Beboerne  vare,  og  de  ankom  næste  Dag  i  deres  fineste 
Stads. 

Om  hvor  vidt  disse  Folk  ere  virkelige  Kristne,  kan  jeg  ikke 
have  nogen  Mening;  men  jeg  er  tilbøjelig  til  at  tro,  at  de  fleste 
ere  gudsfrygtige,  og  jeg  er  overbevist  dm,  at  de  alle  vare  tilfredse 
med  at  være  undslupne  Hedenskabet.  Ovieralt,  hvor  Præsten  viste 
sig  og  begyndte  at  prædike,  i  Kirken,  Om  der  var  en,  i  et  tomt 
Hus  eller  Telt,  lyttede  de  andægtigt,  gik  alle  til  Alters  og  kom  bag 
efter  hen,  den  ene  efter  den  anden,  for  at  give  mig  Haanden. 
Kateketerne  kunne  døbe ;  men  Grønlænderne  fordre,  at  denne  Hand- 
ling bliver  bekræftet  af  Præsten,  saa  snart  han  kommer.  Kun  han 
kan  vie  Folk,  og  der  var  derfor  i  Almindelighed  flere  Par,  der 
skulde  giftes  hvert  Sted,  hvor  Pastor  Rasmussen  kom. 

Der  forefaldt  af  og  til  pudsige  Scener,  begrundet  paa  de  unge 
Folks  overordentlige  Forlegenhed.  I  Almindelighed  vilde  man 
mindst  antage,  at  de  to,  som  skulde  giftes,  brød  sig  om  hinanden, 
da  de  gjorde  deres  for  at  se  saa  ligegyldige  ud  som  mulig.  Han 
kom  slentrende  fra  den  ene  Side  med  Hænderne  i  Lommerne  og 
hun  fra  den  anden,  og  skjønt  de  virkelig  havde  den  største  Respekt 
for  Ceremonien,  var  den  aldrig  saa  snart  forbi,  før  de  gik  bort  hver 
sin  Vej  uden  at  veksle  et  Blik  eller  sige  et  Ord  til  hinanden.  En- 
hver, der  har  rejst  i  Grønland,  har  hørt  om  Giftermaalshistorier, 
hvor  Brudgommen  erklærede,  at  han  ikke  kjendte  sin  Brud,  aldrig 
havde  friet  til  hende  og  var  lige  glad,  enten  han  ægtede  hende 
eller  ikke;  men  dersom  Præsten  ønskede,  at  han  gjorde  det,  var 
han  villig  dertil. 

Ved  en  Koloni  med  en  stor  Befolkning,  hvor  nogle  Hundrede 
Mennesker  havde  været  til  Alters,  var  det  noget  besværligt  at  veksle 
Haandtryk,  hvilket  de  først  gjorde  med  de  Danske  og  siden  ind- 
byrdes. Jeg  kunde  ingen  Oplysning  faa  om  Oprindelsen  til  denne 
Skik.  At  give  Haand  bruges  ellers  slet  ikke  saa  lidt  som  nogen 
Slags  Hilsen;  thi  den  gamle  Ceremoni  at  gnide  Næsen  mod  hin- 
anden er  forsvunden.  Eskimoerne  ere  det  eneste  Folk,  jeg  har  hørt 
om,  der  ikke,  naar  de  møde  nogen,  enten  sige  »god  Dag<  eller  vise 
andet  Tegn  paa,  at  de  komme  som  Ven.  Naar  to  Kajakmænd 
mødes,  standse  de  nogle  Minuter  og  stirre  paa  hinanden  uden  at 
sige  et  Ord,  og  i  lige  Maade,  naar  en  Mand  kommer  ind  i  et  Hus, 
hvad  enten  han  er  en  bekjendt  eller  en  fremmed,  gaar  han  hen 
paa  Briksen,  sætter  sig  og  stirrer  fra  den  ene  til  den  anden.    Naar 

Grønlændere   møde  Europæere,    sige   de  i  Almindelighed  god  Dag 
og  ligeledes  Farvel  ved  Afskeden. 

Ved  vor  Tilbagekomst  til  Godhavn  maatte  vi  vente  nogle  Dage 
paa  farbart  Vejr  og  slap  først  over  til  Kronprinsens  Eiland  den  13 
August.  Efter  at  have  teltet  der  en  Nat  og  paa  Hunde-Eiland  den 
næste,  kom  vi  til  Egedesminde,  hvor  vi  forefandt  Briggen  »Peru c, 
der  var  beordret  til  at  skulle  vente  paa  Nansens  Ekspedition  indtil 
den  20.  September. 

Assistent  Majgaard,  der  havde  ledsaget  Mr.  Peary  paa  hans  Is- 
vandring forrige  Aar,  og  som  var  den  eneste  her,  der  havde 
Kjendskab  til  Forholdene  paa  Indlandsisen,  var  af  den  Mening,  at 
Planen  meget  godt  lod  sig  udføre,  saafremt  Ekspeditionen  naaede 
at  komme  over  det  Bælte  af  Storis,  der  findes  omkring  Østkysten 
og  blokerer  Landet  indtil  Slutningen  af  September.  Han  antog,  at 
den  bedste  Tid  for  en  Isekspedition  var  April  Maaned,  naar  Kløf- 
terne vare  dækkede  af  frosne  Isbroer,  naar  alt  var  haardt,  og  der 
var  Dagslys  nok. 

Skjønt  jeg  blev  raadet  til  ikke  at  fjerne  mig  fra  Stedet,  da 
Nansen  kunde  komme  hvad  Dag,  det  skulde  være,  og  min  Hjem- 
rejse derved  blive  afskaaret  for  i  Aar,  drog  jeg  videre  med  Præsten, 
idet  jeg  løb  an  paa,  at  »Peru«  endnu  den  19.  September  vilde 
være  at  finde  paa  Egedesmindes  Rhed. 

Vi  kom  denne  Gang  over  Øgruppen  Grønne-Ejland,  nogle  lave 
Trapstensøer  midt  i  Bugten.  Da  vi  kom  til  Klaushavn,  fandt  vi 
Vandet  af  et  overordentlig  leret  Udseende,  og  det  viste  sig,  at  der 
flød  en  stærk,  leret  Strøm  ud  al  Fjorden.  Man  fortalte  os,  at 
Strømmen  i  den  sidste  Uge  havde  været  saa  rivende,  at  Fangerne 
havde  havt  Vanskelighed  ved  at  bugsere  Sælerne  ind,  og  vi  bleve 
raadede  til  Forsigtighed,  noget  som  det  viste  sig,  at  der  dog  ikke 
var  speciel  Grund  til,  da  Strømforholdene  derude  atter  vare  nor- 
male. 

Ved  Jakobshavn  fortaltes  om  det  samme  Fænomen,  og  her 
var  man  tillige  bekjendt  med  Aarsagen.  En  stor  Sø  paa  selve  Ind- 
landsisen, som  Folk  godt  kjendte,  var  bristet,  og  alt  Vandet  flydt 
ud  i  Fjorden.  Derved  var  denne  bleven  saa  fersk,  at  Sæler  og 
Hellefisk  vare  fl)'gtede,  og  mange  af  de  sidste  vare  løbne  helt  op 
i  Fjæren,  saa  man  havde  kunnet  hale  dem  i  Land  med  Baads- 
hager. 

Hellefisken,  der  fanges  meget  ved  Jakobshavn,  er  betydelig 
mindre  end  Helleflynderen.  Den  er  meget  fed  og  har  lange,  spidse 
Tænder.  Man  fisker  den  paa  Krog  i  et  Par  Hundrede  Favnes 
Dybde.  En  anden  Fisk,  der  især  fanges  om  Vinteren,  er  Rødfisken 
(sebastes  norvegicus),  der  lever  paa  Dybder  fra  120  til  200  Favne 
og  er  saa  tranholdig,  at  den  undertiden  bliver  kogt  og  brugt  i 
Stedet  for  Spæk.  Hajfiskeriet  er  ligeledes  af  stor  Betydning  her. 
Om  Sommeren  fiskes  de  baade  fra  Kajak  og  Baad.  Hajer  fra  12 
til  14  Fod  lange  ere  ikke  ualmindelige,  og  da  de  ere  meget  stærke, 
er  det  mærkeligt  undertiden  at  se  en  Dreng  hale  dem  til  Vandets 
Overflade  med  en  Sejlgarnssnor  og  dræbe  dem  med  en  Kniv. 

Jeg  har  ikke  hørt,  at  Hajer  have  angrebet  Kajakker.  Om 
Vinteren  fiskes  der  efter  dem  fra  Huller  i  Isen.  Undertiden  ledes 
de  ved  Fakkellys  til  et  Hul  og  blive  simpelthen  trukne  op  paa 
Isen  med  Baadshager.  Om  Sommeren  spises  kun  Leveren  af  denne 
Fisk,  men  om  Vinteren  fortæres  meget  af  Kjødet,  der  dog  er  daar- 
lig  Føde  saavel  for  Mennesker  som  for  Hunde. 

Vejret  vedblev  at  være  varmt,  og  nu  var  man  absolut  fri  for 
Myg.  Atter  modtog  jeg  Tilbud  om  at  dele  Pastorens  gjæstfrie 
Baad  og  Telt,  og  denne  Gang  gik  Rejsen  imod  Nord.  Den  første 
Dag  landede  vi  ved  Klokkerhuk  paa  Arveprinsens  Ejland,  der  efter 
de  dybe  Lag  af  Ben,  Oldsager  og  Husruiner  at  dømme  var  en 
meget  gammel  Boplads.  Dets  Befolkning  havde  engang  været  i 
Færd  med  at  sulte  ihjel,  og  nu  stod  Stedet  forladt.  De  eneste,  til- 
oversblevne Bygninger  ere  et  Stokværkshus  og  et  Magasin,  hvilket 
første  bliver  stærkt  benyttet  af  forbirejsende,  som  man  ser  af  de 
mange  Navne,  der  dække  Loft  og  Væg. 

To  Dage  maatte  vi  slaa  os  til  Taals  paa  Stedet  paa  Grund  af 
Modvind.  Nogle  smukke  Motiver  lagde  Beslag  paa  største  Delen 
af  min  Tid,  og  en  Flok  Ryper  optog  Resten.  Der  var  mange 
Ryper  i  Omegnen,  og  jeg  saa  Harespor,  de  første,  jeg  havde  fundet 
i  Nord-Grønland.  Det  var  den  rigtige  Aarstid  for  unge  Maager, 
som  nysgjerrige  kom  helt  hen  til  os  og  vedbleve  at  forsyne  vore 
Folk  med  Kjød. 

Da  vi  roede  bort,  var  det  stille,  og  vi  havde  stor  Jagt  paa  en 
Flok  Edderfugle,  der  ikke  kunde  flyve,  fordi  de  havde  fældet  Vinge- 
fjerene.  Hele  Flokken  dykkede,  og  det  var  umuligt  at  beregne, 
hvor  de  vilde  komme  op  med  Hovedet  for  om  nogle  faa  Sekunder 

at  forsvinde  igjen ;  hele  Fuglen  viste  sig  sjælden,  og  mangen  Gang 
var  Hovedet  allerede  borte,  naar  Haglene  ramte  det  Sted,  de  havde 
været.  Undertiden  kom  de  op  paa  de  forunderligste  Steder  og  saa 
mange  paa  en  Gang,  at  det  var  helt  forvildende.  Grønlænderne 
have  en  egen  Maade  at  jage  dem  i  Land  paa  ved  at  ro  omkring 
dem  med  en  Del  Baade  og  drive  dem  langsomt  frem,  indtil  Fug- 
lene ingen  anden  Udvej  have  end  at  flygte  paa  Land,  hvor  de  saa 
tages  med  Hænderne.  Der  kom  en  Taage  ned  fra  Fjældene  og 
skjulte  de  smukke  Omgivelser  for  os,  og  efter  nogle  Fejltagelser 
lykkedes  det  os  at  finde  Havnen  ved  Ritenbenk. 

Da  den  næste  Dag  brød  frem  med  henrivende  Vejr,  saa  vi  en 
Koloni  af  et  mere  end  almindelig  velplejet  Udseende.  Dersom  ikke 
Kangekfjældet,  der  ligger  tværs  over  for  Havnen  og  minder  os  om 
Partier  fra  Lofoten,  havde  været  der,  kunde  jeg  gjeme  have  troet 
at  være  i  et  svensk  Fiskerleje.  Mange  Mennesker  havde  et  fuld- 
stændig skandinavisk  Udseende  med  lyst  Haar  og  høj  Vækst,  og 
det  var  paafaldende,  hvor  uklædelig  den  grønlandske  Dragt  var  for 
disse  Kvinder.  Ligeledes  syntes  det  unaturligt,  at  en  Befolkning 
af  overvejende  dansk  Ekstraktion,  der  hører  med  til  det  danske 
Rige,  ikke  forstaar  andet  end  Eskimosproget,  der  i  bedste  Tilfælde 
ikke  er  stort  bedre  end  Indianernes  eller  Negrenes. 

Da  vi  drog  videre  mod  Nord,  kom  vi  ud  paa  Søen,  hvor  vi 
om  Aftenen  nød  et  smukt  Syn,  da  Solen  gik  ned  mellem  Vaigat- 
tets  Fjælde.  Hele  Strækningen  til  Tesketoks  Isfjord  var  malerisk, 
og  denne  Fjord  ikke  mindre,  skjønt  af  en  hel  anden  Karakter.  Der- 
inde vare  de  bratte  Fjælde  sneløse  og  stod  forunderlig  mørke  mod 
den  drivende  Is,  der  kom  ud  fra  Indlandsisen,  som  paa  en  lang 
Strækning  viste  sig  i  sin  fulde  Strenghed.  Fjorden  er  ikke  saa 
pakket  som  den  ved  Jakobshavn  og  tillader  Kajakmænd  at  trænge 
helt  ind. 

Det  blev  sent,  før  vi  naaede  Krikertak,  der  er  beliggende  et 
godt  Stykke  inde  i  Fjorden,  og  vi  bemærkede,  at  den  nye  Is  rask 
dannede  sig  omkring  os,  saa  snart  Solen  var  nede.  Ogsaa  de  smaa 
Vandhuller  paa  Land  vare  hver  Morgen  belagte  af  Vinterens  første 
Forløber.  Dagene  vedbleve  at  være  varme  og  smukke  med  Und- 
tagelse af  den  28.  og  29.  August,  der  bragte  Snestorm,  som,  da 
det  atter  klarede  op,  havde  dækket  Landene  fra  Toppen  og  indtil 
600  Fods  Højde  over  Havet  med  et  blødt,  hvidt  Lag. 

Krikertak  er  en  høj  0  i  en  Vig  af  Isfjorden.  Paa  de  tre  Sider 
ser  man  fra  Udstedet  det  faste  Land  med  dets  gode  Rendistrikter, 
og  ofte  kan  man  fra  Husene  se  Dyrene  græsse  i  Dalene  paa  den 
modsatte  Side.  Det  er  desuden  et  godt  Fangested  saavel  Sommer 
som  Vinter;  men  desværre  var  Vinterfangsten  foreløbig  truet,  idet 
alle  Hundene  vare  døde  paa  et  Par  nær. 

Øen  ligger  under  den  70^  n.  Br.  og  blev  det  nordligste  Sted, 
jeg  naaede.  Slædevejen  fra  Diskobugten  til  Umanak,  der  benyttes 
meget,  fører  her  forbi  og  op  over  nogle  høje  Fjælde,  der  ligge 
inderst  inde  ved  Vigen.  Fjorden  sagdes  at  være  mærkelig  isfattig 
i  Aar  og  Isfjældene  at  være  mere  skjøre  end  de,  der  komme  ud 
ved  Jakobshavn. 

Efter  at  Beboerne  havde  været  til  Alters,  et  Par  viet  og  nogle 
Børn  døbte,  forlod  vi  Stedet  og  roede  til  Sarkak,  der  ligger  4  Mil 
oppe  i  Vaigattet.  Derfra  har  Diskolandet.  der  ligger  tværs  over- 
for, sit  rette  mystiske,  fængslende  Udseende.  Ogsaa  paa  Fastlands- 
siden  have  Fjældene  stolte  Formationer  med  Bræer,  der  vælte  sig 
ned  mellem  røde  og  sorte  Masser.  Ikke  langt  herfra  er  der  Kul- 
lejer med  Forsteninger  af  Fortidens  store  Træer.  Da  de  voksede, 
havde  Grønland  en  Temperatur,  der  svarede  til  den,  der  nu  findes 
paa  Madeira.  I  min  Uvidenhed  antog  jeg,  at  de  sorte  Lag  i  Fjæl- 
dene vare  Kul ;  men  det  blev  mig  forklaret,  at  Kullene  altid  fandtes 
i  de  hvide  Lag,  mellem  Kridt  og  Ler. 

Mange  af  TesketokQordens  Isfjælde  strande  her  paa  en  Banke, 
hvilken  Omstændighed  Sarkakboerne  kunne  takke  for,  at  Fangsten 
er  saa  god.  I  August  var  der  af  de  faa  Mennesker,  ikke  hundrede 
i  alt,  gjennemsnitlig  fanget  henved  40  Sæler  om  Dagen,  og  dog 
saa  jeg  Tilfælde  af  den  højeste  Grad  af  Fattigdom.  Saaledes  vare 
Beboerne  af  et  usselt  Hus  næsten  nøgne  og  derved  forhindrede  i 
at  komme  ud  selv  nu,  da  det  var  Sommer,  og  det  eneste,  man  saa 
af  dem,  var  nogle  uredte  og  uvadskede  Hoveder,  der  stak  ud  af 
et  Hul  i  Husgangen. 

Udliggeren  var  en  stærk,  fuldskjægget  Grønlænder,  der  øjen- 
synlig var  helt  civiliseret.  I  hans  Hus  saa  jeg  en  sort  Silkeparasol, 
den  eneste  jeg  endnu  havde  set  hos  Grønlændere;  men  jeg  var  ikke 
i  Stand  til  at  opdage,  om  den  gjorde  anden  Tjeneste  end  at  være 
en  Kuriositet.  Huset  var  en  komfortabel,  rummelig  Træbygning, 
opført  af  Lange  selv  og  vel  vedligeholdt.     Et  Værelse  med  rigtige 

Senge  tjente  til  Gjæsteværelse  for  europæiske  fremmede.  Vi 
maatte  spise  til  Aften  og  prøvede  derved  vor  Værtindes  Duelighed 
som  Husmoder.  Fru  Lange  bredte  en  snehvid  Dug  paa  Bordet  og 
dælckede  det  med  lutter  indførte  Sager,  saasom  saltet  Faare-  og 
Oltsekjed,  Spegepølser,  der  vare  mange  Aar  gamle,  Smør,  Ost  og 
rip'B  godt  Rugbrød,  som  hun  selv  havde  bagt.  Disse  Varer  bleve 
ansete   for   meget   finere   og   vare    virkelig   meget  dyrere  end  grøn- 


landske Retter.  Medens  jeg  prøvede  paa  at  spise  det  antike  Faare- 
kjød,  kunde  jeg  ikke  lade  være  med  at  tænke  paa  alle  de  Sæler, 
jeg  havde  set  den  Dag,  eller  paa  vore  egne  Edderfugle,  og  jeg 
vilde  med  Glæde  have  byttet  alt  paa  Bordet  med  Undtagelse  af 
Brødet  bort  imod  en  frisk  Sælkotelet  Ligesom  Islænderne  og 
nogle  Nattoner  i  Nord-Siberien  bruge  de  ægte  Grønlændere  ikke 
Salt,  hvilket  synes  forunderligt  for  os,  der  ere  vante  til  at  anse  det 
for  en  Nødvendighed  til  alt. 

Vi  maatte  tilbage  til  Krikertak,  hvor  Fru  Rasmussen  og  Bør- 
nene vare  blevne  tilbage  hos  hendes  Broder,  som  var  Udligger  der. 
Fjorden  lagde  os  denne  Gang  adskillige  Ishindringer  i  Vejen  ved, 
at  nogle  store  Fjælde  vare  gaaede  i  lutter  Smaastumper,  der  fyldte 

Vandet  og  vare  frosne  sammen  til  solide  Flader.  Med  Besvær  kom 
vi  ind  og  ud  igjen  den  næste  Dag,  paa  hvilken  vi  naaede  tilbage 
til  Ritenbenk,  en  Tur,  der  havde  hele  Nyhedens  Interesse.  Landets 
hvide  Klædning  med  de  blaa  og  røde  Skjær  fra  den  lavt  staaende 
Sol  gjorde  Landskabet  dobbelt  malerisk.  Trods  September  Maaneds 
Begyndelse  vare  Nætterne  lysere  end  vore  lyse  Nætter,  og  der* 
igjennem  stod  Maanen  saa  vidunderlig,  at  vi  maatte  tilstaa,  vi 
hjemme  aldrig  havde  den  saa  smuk.  Paa  en  Spadseretur  over 
Klipperne  blev  jeg  ledsaget  af  en  gammel,  islandsk  Baadsmand, 
der  morede  mig  meget  ved  sine  begejstrede  Udbrud  over  dette 
Land,  hvor  han  havde  tilbragt  den  bedste  Del  af  sit  Liv. 

»Kan  noget  Sted  være  smukkere  end  dette?«  udbrød  han. 
»Se,  hvor  Græsset  er  grønt  paa  Højen,  se  det  fjerne  Land  ved 
Vaigattet  eller  Kangekfjældet  paa  denne  Side  og  se  de  dybe,  stille 
Vande  overalt.« 

Den  4.  September  vendte  vi  tilbage  mod  Syd,  men  kom  den 
første  Dag  ikke  videre  end  til  Klokkenhuk,  hvor  Storm  og  Sne 
holdt  os  fængslede  i  fire  Dage.  I  den  Tid  sendte  jeg  mangen  en 
Tanke  til  Nansen  og  hans  Mandskab.  Spørgsmaalet,  om  de  vare 
ankomne  eller  ej,  vilde  ikke  blive  løst,  før  jeg  kom  længere  mod 
Syden. 

Paa  Grønlændermanér  fulgte  vi  ikke  den  lige  Linie,  skjønt  det 
var  stille,  da  vi  forlod  Stedet;  men  vi  roede  langs  Kysten  omtrent 
en  Mil  ud  af  vor  Kurs  og  kom  derved  til  Udstedet  Røde  Bay,  der 
er  smukt  beliggende  og  et  godt  Fangested.  Der  mødte  vi  saa 
megen  Drivis,  at  den  voldte  os  Besvær.  Man  fortalte,  at  den  hid- 
rørte fra  et  stort  Isfjæld,  der  Dagen  forud  var  gaaet  itu  ved  Jakobs- 
havn og  havde  sat  mange  Mennesker  i  Fare.  Vi  havde  to  Mil  til 
dette  Sted,  og  paa  hele  den  Strækning  vare  vi  stadig  omringede 
af  Isen  fra  det  samme  Fjæld,  hvoraf  man  viste  os  det  tiloversblevne 
Stykke,  der  endda  i  sig  selv  var  et  ret  antageligt  Bjærg, 

Alle  ved  Jakobshavn  talte  om  Tildragelsen,  om,  hvorledes  det 
store  Isfjæld  begyndte  at  kælve,  først  fra  den  ene  og  saa  fra  den 
anden  Side,  og  kastede  Stumper  i  Vandet,  hvilke  løb  en  lang  Vej 
i  Dybet,  før  de  skød  op  igjen.  Tolv  Kajakker,  der  fiskede,  maatte 
i  Hast  stikke  Fiskelinerne  fra  sig  og  søge  Havn,  medens  en  Baad, 
der  blev  overrasket  af  den  høje  Søgang  og  de  opskydende  Knolde, 
maatte  søge  til  Søs  og  ro  flere  Timer,  før  den  kunde  lande.     Den 

var  alt  bleven  begrædt  som  fortabt,  og  dens  Besætning  havde  selv 
ikke  troet  paa  Muligheden  af  Redning.  I  Mands  Minde  var  der 
ikke  passeret  noget  lignende,  og  aldrig  før  saas  en  saadan  Bræn- 
ding mod  Kysten. 

Der  blev  mig  fortalt  en  forunderlig  Historie  fra  Ikerasak  i 
Umanakdistriktet.  Derinde  i  en  af  Isijordene  havde  man  hyppig 
set  en  blaagraa  Taage,  og  til  Tider  afspejlede  der  sig  i  denne  en 
Fjord  med  aabent  Vand  og  svømmende  Isfjælde.  Konturerne  af 
Landet  i  Billedet  kunde  være  svagere  eller  stærkere,  de  vare  dog 
altid  de  samme;  men  Isfjældene  saas  at  skifte  Plads  fra  Dag  til 
Dag,  ja  fra  Time  til  Time.  Selv  paa  de  Aarstider,  da  alt  er  islagt, 
havde  Billedet  aabent  Vand  med  Bølgegang.  Man  troede  at  have 
et  Spejlbillede  for  sig  af  en  af  Østkystens  dybe  Fjorde  og  har 
virkelig  gjort  sig  en  Del  Umage  for  at  undersøge  Fænomenet,  men 
hidtil  uden  Resultat. 

Endnu  ubegribeligere  var  dog  Historien  om  et  stort  Dyr,  der 
havde  vist  sig  ved  Jakobshavn  for  en  Uge  siden.  Det  var  hvidt 
og  havde  en  Snude  paa  en  Alens  Længde.  Man  troede  at  se  Ører. 
Det  dykkede  som  en  Sæl,  men  blev  undertiden  liggende  i  Timevis 
paa  Vandets  Overflade,  og  det  knurrede  som  en  Hund  ad  Kajakker 
i  det  fjerne.  Sidst  saa  man  det  komme  op  med  en  Svartside-Sæl  i 
Munden.  Ved  Jakobshavn  flygtede  alle  Kajakker  i  Land,  og  mian 
havde  fra  et  Næs  iagttaget  Dyret  med  en  Kikkert.  Ved  Klaushavn 
var  der  ligeledes  blevet  observeret,  og  paa  begge  Steder  vare  Grøn- 
lænderne meget  optagne  deraf. 

Jeg  mødte  en  Mand,  som  gjorde  sig  lystig  over  Historien  og 
sagde,  at  man  aldrig  kunde  fæste  Lid  til,  hvad  Grønlænderne  for- 
talte om  mærkelige  Ting.  Han  paastod,  at  de  saa  altid  mærkelige 
Dyr.  En  Mand  havde  hørt  om  dette  samme  hvide  Dyr,  men  havde 
ikke  selv  set  det.  Det  havde  blokeret  Godhavn  i  over  en  Uge,  og 
ingen  Kajak  eller  Baad  turde  gaa  ud.  Paa  samme  Tid  skulde 
Posten  rendes  til  Egedesminde ;  men  der  var  ingen,  som  turde  vove 
at  føre  den  over,  og  naar  man  spurgte  om,  hvad  Bæstet  lignede, 
blev  der  kun  svaret,  at  naar  det  kom  op,  var  det  ligesom  Skum. 
En  anden  Gang  kom  der  en  Baad  ind  i  Havnen;  dens  Besætning 
fortalte,  at  de  pludselig  vare  blevne  forskrækkede  ved  at  se  et  stort 
Hoved  med  mange  spidse  Tænder  tæt  ved  Baaden.  Desuden 
huskede  han,   at  der  tidligere  havde  været  stort  Oprør,    foraarsaget 

ved  Fangsten  af  et  ubekjendt  Dyr,  og  da  han  gik  hen  for  at  se 
det,  fandt  han,  at  det  var  en  Art  af  en  »Lagenorhynchus  albirostris 
Hvalt,  der  er  meget  sjælden  i  Grønland. 

Det  hændte  en  Gang  i  1884,  da  en  Kajakmand  var  bleven 
sendt  ud  i  et  Ærinde,  at  han  vendte  tilbage  efter  to  Dages  Fra- 
værelse og  berettede  blandt  andet,  at  han  var  bleven  dygtig  for- 
skrækket over  et  Uhyre,  i  hvilken  Anledning  der  udspandt  sig  føl- 
gende Samtale: 

»Hvad  var  det  for  en?< 

»Den,  der  ikke  duer.« 

»Hvor  stor  var  den?« 

»Saa  stor  som  et  Land.« 

»Var  det  en  Hval?« 

»Tror  du  ikke,  jeg  kjender  en  Hval?« 

Vi  to  Danske  rystede  skeptisk  paa  Hovedet;  men  Grønlænderne 
satte  deres  alvorligste  Ansigt  op.  Om  Bord  i  »Thorvaldsen«  kom 
denne  Tildragelse  paa  Tale,  og  en  hjemvendende,  dansk  Mand  for- 
klarede, at  Dyret  sandsynligvis  havde  været  en  af  de  store  Blæk- 
sprutter, der  af  og  til  indfinde  sig  i  Davisstrædet  og  ere  meget 
frygtede  paa  Grund  af  deres  stærke  Fart  og  lange  Fangearme. 

Tirsdag  den.  11.  September  forlod  jeg  Jakobshavn  for  sidste 
Gang.  Turen  gik  over  Klaushavn  og  Kristianshaab  til  Akugdlet, 
et  Udsted  inderst  inde  i  Sydostbugten  og  det  Sted,  hvorfra  der 
blev  udsendt  Grønlændere  for  at  søge  efter  Nansens  Ekspedition. 
Siden  den  22.  Juni  var  der  ti  Gange  afsendt  Kajakmænd,  og  der 
var  hver  Gang  blevet  søgt  paa  fire  Steder,  nemlig  ved  Orpigsiut, 
Kangersunek,  Akugdlinguak  og  Tessiursuak,  af  to  Mand  paa  hvert 
Sted.  Paa  alle  Steder,  undtagen  Akugdlinguak,  var  der  oprejst 
Varder  med  Meddelelser  og  Proviant.  En  Strækning  paa  25  Mil 
var  hver  Gang  bleven  afsøgt,  og  hver  Ekskursion  varede  i  tre  Dage, 
hvoraf  man  kunde  slutte,  at  Akugdlets  kajakdygtige  Mænd  ikke 
havde  bestilt  stort  andet  den  Sommer.  Den  grønlandske  Handel 
havde  lovet  en  Belønning  af  20  Kr.  til  den,  der  først  fandt  Nansen, 
og  desuden  havde  Udliggeren,  Hr.  Olsen,  tilbudt  200  af  sin  egen 
Lomme.  Hans  Overbevisning  om,  at  Nansen  vilde  komme,  var  i 
den  sidste  Tid  veget  for  Tvivl  paa  Grund  af  den  sene  Aarstid. 

Han  mente,  at  det  allerede  var  meget  koldt  paa  Isen;  thi 
Grønlænderne  fortalte  om,  at  det  frøs  stærkt  der  i  Nærheden.   Den 

16.  vilde  de  sidste  af  Autoriteterne  beordrede  Eftersøgelser  blive 
foretagne,  og  saa  snart  Resultatet  var  bekjendt,  skulde  Skibet  faa 
Tilladelse  til  at  sejle.  Hr.  Olsen  vilde  dog  for  egen  Regning  lade 
Terrainet  afsøge  hver  fjortende  Dag,  saa  længe  der  blot  var  nogen 
Mulighed  for,  at  Ekspeditionen  kunde  komme.  1  Fald  den  kom, 
vilde  dens  Medlemmer  blive  fordelte  til  de  forskjellige  Kolonier  i 
Bugten. 

Paa  alle  Steder  i  Nærheden  af  Rendistrikter,  som  jeg  havde 
besøgt  den  Sommer  fra  Holstensborg  Nord  paa  til  Krikertak,  havde 
jeg  hørt,  at  der  var  usædvanlig  mange  Rener  dette  Aar.  Især  ved 
Klaushavn  var  der  bleven  dræbt  saa  mange,  at  det  ikke  altid  havde 
været  muligt  at  transportere  dem  hjem  med  det  samme.  Ved 
Akugdlet  var  der  ligeledes  faldet  mange;  men  paa  den  anden  Side 
var  der  mange  Klager  over,  at  Sværdfisken  havde  holdt  Sælerne 
borte  fra  Kristianshaab  og  fra  Ikamiut. 

For  anden  Gang  besøgte  jeg  Ikamiut,  og  for  fjerde  Gang  kom 
jeg  forbi  Øen  Danmark.  Skjønt  det  ikke  var  en  Maaned  siden,  jeg 
sidst  passerede  gjennem  Sydostbugtens  Stræder  og  øvrige  Vande, 
var  Fuglelivet  helt  forandret.  Af  de  Terner,  der  før  vare  saa  tal- 
rige, var  der  en  enkelt  tilbage  og  kun  faa  Tatteratter.  Alkerne  og 
Søpapegøjerne  vare  helt  forsvundne;  men  i  deres  Sted  svømmede 
der  Skarer  af  Edderfugle,  der  vare  ude  af  Stand  til  at  flyve  paa 
Grund  af  fældede  Svingfjer.  Unge  Najaer  kom  nysgjerrige  lavt  hen 
over  Baaden,  og  Flokke  af  Gæs  saas  paa  Træk.  Om  en  Maaned 
vilde  alt  være  fugletomt  paa  Vandet  deroppe;  men  til  Gjengjæld 
komme  saa  Ryperne  fra  Rugepladserne  ud  til  Landene  ved  Kysten. 

Den  14.  kom  jeg  til  Egedesminde,  hvor  Briggen  endnu  laa 
rolig  fortøjet,  og  dermed  sluttedes  mine  særdeles  tiltalende  Polar- 
Strejftog.  Jorden  var  nu  dækket  af  Sne,  og  jeg  fik  endnu  Lejlig- 
hed til  at  prøve  en  Slædekjørsel.  Kolonibestyreren  var  stolt  over 
at  have  det  smukkeste  Forspand  i  Grønland,  og  det  var  virkelig 
en  Fornøjelse  at  se,  hvorledes  Hundene  jagede  af  Sted  med  krøl- 
lede Haler.  Hverken  Klipper,  Huler  eller  andre  Gjenvordigheder, 
undtagen  en  brat  Mur,  kunde  have  standset  dem.  Der  var  to  unge 
Hunde,  Ajax  den  første  og  Ajax  den  anden,  som  aldrig  havde  været 
i  Seletøj  før,  og  de  vare  meget  forundrede  over  at  finde  sig  tøj- 
rede. Da  Spandet  kom  i  Gang,  en  for  alle  og  alle  for  en,  prøvede 
de  to  Rekrutter  først  at  flygte,  men  bleve  snart  revne  med,  rullede 

omkuld  og  bleve  slaaede  fra  Klippe  til  Klippe,  til  de  omsider  kom 
paa  Benene  og  lærte,  at  det  var  klogest  at  følge  Trop  med  de 
andre. 

Det  er  utroligt,  saa  mange  Stød  en  Slæde  kan  taale  uden  at 
knuses.  De  lave  Kjælker,  der  ere  omtrent  6  Fod  lange,  ere  med 
Skindremme  snoede  til  Tværstykkerne,  der  danne  Sædet.  De  to 
opretstaaende  Pæle  tager  Kusken  fat  paa,  naar  han  skal  følge  til 
Fods,  og  derfra  kan  han  styre  Slæden.  Hundene  styres  dels  ved 
Pisken  og  dels  ved  Stemmen;  men  i  mange  Tilfeelde  kunne  Hun- 
dene bedre  finde  Vej  end  deres  Kusk.  Paa  Glatis  kan  der  paa 
denne  Maade  tilbagelægges  37«  Mil  i  Timen,  men  over  ujævnt 
Terrain  anses  en  Mil  for  god  Fart,  og  man  regner,  at  8  Hunde 
kunne  trække  en  Vægt  af  500  Pund. 

Pastor  Rasmussen,  som  havde  havt  mange  farlige  Vinterture, 
beskrev  Hundenes  Vilkaar  som  meget  strenge.  Naar  Strømmen 
havde  skaaret  gjennem  Isen  og  sat  store  Strækninger  under  Vand, 
der  igjen  var  frossen  paa  Overfladen,  skar  Hundene  deres  Ben  til 
Blods  og  bleve  bedækkede  med  Is.  Svage  Hunde  faldt  undertiden 
døde  om  under  Farten^  og  selv  de  stærkeste  kunde  blive  udmat- 
tede. Hvor  Isen  var  itu,  hvilket  ofte  var  Tilfældet  tæt  ved  Land, 
eller  man  skulde  over  store  Revner,  behøvedes  der  stor  Dygtighed 
for  at  faa  Hunde  og  Slæde  over,  og  det  havde  ofte  forekommet 
ham  at  være  et  Mirakel,  at  han  kom  levende  i  Land. 

Naar  man  ikke  var  sikker  paa,  hvor  man  skulde  hen,  og  var 
nødt  til  at  overlade  til  Hundene  at  finde  Vej,  kunde  man  altid  være 
vis  paa,  at  deres  Instinkt  holdt  dem  fra  virkelig  Fare.  Var  der 
saadant  at  befrygte,  standsede  »Bossen«,  knurrede,  snøftede  og 
vendte  i  en  anden  Retning. 

Det  var  umuligt  at  drive  et  Spand  uden  at  have  en  »Boss«, 
som  den  Hund  kaldes,  der  har  hele  Kommandoen  over  de  andre. 
Den  anfører,  opmuntrer,  straffer  Forseelser  og  afgjør  Tvistigheder; 
den  selv  maa  behandles  med  største  Forsigtighed.  Den  ser  roligt 
paa,  at  Pisken  bliver  brugt  paa  andre  Hunde,  især  hvis  de  fortjene 
den;  men  et  uretfærdigt  Slag  paa  den  selv  kan  mange  Gange  øde- 
lægge den  fuldstændigt. 

Et  Hundespand  leverer  ofte  store  indbyrdes  Slagsmaal,  der 
ende  med,  at  den  stærkeste  prjgler  alle  de  andre,  og  fra  den  Tid 
er  den  uindskrænket  Herre,  indtil  der  vokser  en  op,  der  overvinder 

Aldrig  saa  snart  ere  Vandene  bedækkede  med  Is  i  Norden, 
før  Bjørnene  begynde  at  vise  sig  og  vedblive  at  færdes  omkring 
hele  Vinteren.  En  Bjørn  kan  trave  langt  paa  en  eneste  Nat,  og 
det  er  ikke  altid  nemt  at  opspore  den.  Naar  en  Jæger  finder  et 
Spor,  sætter  han  sine  Hunde  derefter,  og  naar  han  kommer  Dyret 
nær,  spænder  han  Hundene  for  Slæden.  De  omringe  snart  Bjørnen 
og  tvinge  den  til  at  sætte  sig  ved  at  bide  den  i  Haserne,  hvorefter 
Jægerne  komme  og  skyde  den.  Naar  den  er  klavret  op  paa  et 
stejlt  Isfjæld,  omringe  Hundene  det;  men  saa  er  det  ikke  altid  en 
let  Sag  at  dræbe  Bjørnen  eller  faa  den  ned,  naar  den  er  død.  Det 
var  kun  hændet  en  Gang  i  denne  Mands  Tid,  at  et  Menneske  for- 
mentes at  være  bleven  dræbt  af  Bjørne. 

Saa  vide  som  jeg  ved  denne  Tid  havde  flakket  om  i  Grønland, 
havde  Beundring  for  dets  skjønne  Dag  og  for  dets  alvorsfulde 
Landskaber  samt  Glæden  over  dets  frie  Fjælde  og  Dale  altid  været 
de  fremherskende  Følelser  hos  mig.  Bortset  fra  dets  ejendomme- 
lige Skjønhed  maa  det  indrømmes,  at  Landet  og  dets  Kyster  be- 
sidde tilstrækkelige  Rigdomme  til  at  undeholde  dets  Beboere,  ja, 
jeg  er  tilbøjelig  til  at  tro,  at  selv  en  langt  talrigere  Befolkning 
kunne  leve  og  være  lige  saa  lykkelige  der  som  paa  andre  Steder 
af  vor  Klode. 

Mine  Indtryk  af  Grønlænderne  indeholde  baade  Lys  og  Skyg- 
ger. Jeg  saa  dem  om  Foraaret,  da  Frostsaarene  paa  deres  Kinder 
vare  lægede.  Det  milde  Vejr  smeltede  Sneen,  og  de  krøb  op  paa 
Taget  af  deres  Hytter,  hvor  de  sad  roligt  i  Dagevis,  hvilede  og 
indaandede   den  styrkende  Luft,    medens  Solen  skinnede  paa  dem. 

Foraarets  store  Begivenhed  er,  naar  Konebaaden  bliver  ladet. 
Saa  er  der  Travlhed ;  man  løber  frem  og  tilbage  efter  Ting,  der  ere 
blevne  glemte,  og  Afgangen  bliver  udsat,  thi  der  skal  drikkes  Af- 
skedskaffe  med  Venner.  Kvinderne  gaa  om  Bord  med  en  erfaren 
Mand  til  Styrer,  og  den  lette  Baad  glider  ud  af  Bugten,  fulgt  af 
Kajakkerne.  Det  er  en  Fornøjelse  at  se  de  kvikke  og  lykkelige 
Piger  kaste  sig  tilbage  med  Aaren  i  Haand.  Den  Tilværelse,  der 
nu  begynder,  er  Grønlændernes  bedste  Tid,  naar  Harpun,  Kajak  og 
Riffel  er  alt,  hvad  der  fordres,  naar  selve  Teltet  kan  undværes,  og 
naar  der  er  Jagt  nok,  om  ikke  paa  et  Sted  saa  paa  et  andet.  Be- 
kymringer ere  glemte,  og  Sundhed,  Mod  og  Livsglæde  herske 
alene. 

Vi  beundre  Grenlændernes  Evne  til  at  modstaa  Kulde  og  Sult, 
deres  skarpe  Sya  og  Stedsans.  Naar  man  staar  paa  Indlandsisen, 
den  største  Bræ,  der  kjendes,  og  sei  den  vilde,  frosne  Ørken,  der 
evindelig  brøler,  medens  Isen  revner,  og  Bjærge  blive  knuste  til 
Støv  under  den,  med  Heje  og  Dale,  mærkelige,  lyseblaa  Søer  og 
skummende  Elve,  der  til  Tider  forsvinde  med  en  Torden,  som  om 
de  styrtede  ned  til  Jordens  Midte,  ser  man  saa  meget,  der  sætter 
Fantasien  i  Bevægelse,    at  man  forstaar,    hvorledes  de  Indfødte  ere 


komne  til  at  udmale  sig  deres  Land  fuldt  af  fjendtlig  sindede 
Aander. 

Den  mest  beundringsværdige  Eskimoopfindelse  er  Kajakken, 
og  hvad  dertil  hører.  Paa  samme  Tid,  som  den  er  let  og  elegant, 
er  det  en  farlig  Baad  i  Tilfælde  af  Uheld.  En  uklar  Harpunline, 
en  knækket  Aare  eller  en  Rift  i  Skindene  er  nok  til  at  gjøre  Ende 
paa  Mandens  Liv.  At  nogen  er  druknet  i  Kajak,  er  en  saa 
almindelig  Tildragelse,  at  det  næsten  anses  som  en  naturlig  Død, 
og  Udsigten  til  at  ende  paa  den  Maade  afholder  ingen  fra  at  gaa 
til  Søs. 

Den  farligste  Jagt  er  paa  Hvalros.  Det  er  næsten  umuligt  for 
en  enkelt  Kajakmand  at  dræbe  en,  hvorfor  en  Del  følges  ad,  naar 
der  er  en  saadan  i  Syne,  og  under  Kampen  med  dem  vise  Grønlæn- 

derne  decideret  Mod.  Naar  vi  høre  om  koldt  Vejr,  medens  Kajakker 
blive  overisede,  forslaaede  af  Stormen  og  kastede  mod  Klipperne, 
hvor  Manden  vandrer  omkring  den  lange  Nat,  sulten  og  udmattet, 
medens  han  prøver  paa  at  overvinde  den  Søvn,  som  han  ved  bliver 
fulgt  af  den  visse  Død,  da  faa  vi  en  svag  Idé  om,  hvad  et  Men- 
neske kan  taale. 

Grønlænderne  have  intet  stort  Udvalg  af  Materiale,  hverken  til 
Dragt  eller  Redskaber,  og  det  maa  indrømmes,  at  de  vise  stor  Op- 
findsomhed i  at  benytte  det  lidet,  de  eje,  og  at  de  vise  stor  Dyg- 
tighed og  Smag  i  deres  Arbejde.  Grønlændernes  Sang  glædede 
mig  ofte.  Der  synges  næppe  en  Melodi  i  Danmark,  hvortil  de  ikke 
have  sat  Tekst.  Med  Øre  for  Musik  lære  de  hurtigt  enhver  Melodi, 
de  høre,  og  nogle  af  de  melodiske,  svenske  Folkesange  ere  fremfor 
alt  deres  Yndlinge.  Naar  en  begynder,  falder  det  øvrige  Selskab 
ind  med  deres  klare,  rene  Stemmer,  og  uden  Tøven  dannes  der  en 
Kvartet,  idet  hver  tager  det  Parti,  som  passer  bedst  for  ens  Stemme, 
uden  at  Sangerne  have  havt  anden  musikalsk  Uddannelse  end  den, 
de  have  erhvervet  sig  fra  Orgelet  i  Kirken  eller  fra  de  danske 
Damers  Fortepiano. 

Ingen  Plet  paa  Jorden  har  Privilegium  paa  fuldstændig  Lykke. 
Livet  er  en  Kamp  saavel  i  de  civiliserede  Lande  som  i  de  yderste 
Egne  af  Jorden  og  vil  sandsynligvis  altid  vedblive  saaledes.  Aar- 
sagen  til,  at  de  faa  Mennesker  deroppe  leve  usselt  og  lide  Sult 
hver  Vinter,  maa  fornemmelig  søges  i  deres  egen  Ligegyldighed 
for  personlig  Komfort  og  for  den  Dag  i  Morgen.  Grønlænderne 
kunne  aldrig  lære  at  opbevare  fra  den  overflødige  Tid,  og  i  Grøn- 
land er  der  fremfor  mange  andre  Lande  Overflødighed  eller  intet. 
Det  er  i  flere  end  een  Retning  et  Ekstremernes  Land,  saaledes  naar 
Lyset  kommer,  og  det  er  lyst  baade  Dag  og  Nat,  medens  Vinteren 
til  Gjengjæld  nøder  til  at  holde  Lampen  tændt  altid,  eller  naar 
Havets  og  Luftens  Dyr  indfinde  sig,  da  komme  de  aldrig  enkeltvis, 
juen  i  Skarer  og  hver  Slags  til  sin  Aarstid*  Naar  man  strejfer  om 
blandt  Fjældene,  finder  man  disse  enten  saa  blottede  for  levende 
Væsener,  at  man  forundres  over  Tomheden,  eller  ogsaa  støder  man 
paa  et  saa  mangfoldigt  Dyreliv,  at  man  næppe  kan  kjende  det 
samme  Land. 

Ofte  begejstres  man  for  det  herlige  Land  og  vilde  gjerne  lade 
en  Del  af  denne  Begejstring  tilflyde  dets  Beboere;    men  desværre, 

selv  med  den  bedste  Villie  og  med  deres  noksom  bekjendte,  gode 
Egenskaber  for  Øje  kan  man  ikke  lukke  Øjnene  for  deres  Skygge- 
sider. Nationen  i  Nordgrenland  er  af  halv  dansk  Herkomst;  men 
dens  Livsanskuelse  er  kun  lidet  forskjellig  fra  de  Medmenneskers, 
som  vi  behage  at  kalde  vilde,  og  dens  Levedygtighed  ikke  i  mindste 
Maade   større   end   de  oprindelige  Eskimoers   eller  Indianernes,    og 

det  til  Trods  for,  at  Danmark  nu  har  forsøgt  at  opdrage  paa  dem 
i  halvandet  Aarhundrede. 

For  et  overfladisk  Blik  er  det  uforstaaeligt,  at  dansk  Tanke- 
gang ikke  har  faaet  ringeste  Indflydelse  paa  Folket,  da  dog  en  stor 
Del  af  deres  Erhvervskilder  —  alle  deres  nye  Fangemaader,  saasom 
den  betydelige  Gamfangst,  Hajfangst,  Hellefiskefangst  m.  m.  er  af 
europæisk  Oprindelse.  Ser  man  nøjere  til,  opdager  man,  at  det 
gaar  her  som  paa  andre  Steder,  at  hvor  Sproget  ikke  kan  bøjes  og 
udvides  nok  til  at  optage  fremmede  Ideer,  der  er  al  Fremgang 
umulig,  og  det  grønlandske  Sprog,  der  i  sig  selv  er  af  en  sjælden 
uimodtagelig  Natur,  er  ved  Kunst  blevet  holdt  fjernt  fra  al  Paa- 
virkning  af  Dansk. 

Grønlænderne  have  aldrig  begjæret  et  Skriftsprog,  og  ikke  en 
af  dem  har  bidraget  til  dets  Konstruktion;  men  Danske  have  skabt 

Og  skabe  fremdeles  nye  Eskimoord  og  Bogstaver,  som  læres  Grøn- 
lænderne. Medens  man  burde  antage,  at  det  skandinaviske  Sprog 
var  den  Kilde,  hvoraf  det  grønlandske  skulde  øse,  da  al  Paavirk- 
ning  dog  skal  komme  derfra,  saa  ser  man  nu,  at  Eskimosproget  er 
henvist  til  sine  egne  Ressourcer,  og  at  det  næsten  er  umuligt  for 
Grønlænderne  at  lære  Dansk  og  viceversa. 

Da  Grønlænderne,  der  ikke  godt  kunne  tælle  til  mere  end  5 
paa  deres  eget  Sprog,  havde  lært  de  danske  Tal  og  hurtig  viste, 
at  de  forstod  at  benytte  dem,  var  der  en,  der  gik  i  Gang  med  at 
lave  et  nyt  Eskimo-Talsystem,  hvilket  Grønlænderne  dog  have  nægtet 
at  optage.  Et  andet  Tilfælde,  der  i  sig  selv  er  ubetydeligt,  kan 
ogsaa  nævnes.  Det  fortælles,  at  to  moderne  Oversættere  af  Bibelen 
bleve  uenige  om,  hvad  de  skulde  kalde  Djævelen.  »Devele«  var 
bleven  ret  almindelig  blandt  Folk;  det,  mente  den  ene,  vilde  være 
en  passende  Benævnelse;  men  den  anden  satte  sig  med  Bestemt- 
hed herimod,  fordi  det  mindede  om  det  danske. 

Denne  Stræben  efter  at  lave  et  rent  Sprog  for  at  bevare  den 
oprindelige  Aand  er  først  og  fremmest  udgaaet  fra  Missionen,  ud- 
sprunget af  humane  Hensyn  uden  Tvivl  i  den  bedste  Mening;  men 
det  turde  være  et  Spørgsmaal,  om  det  vil  føre  til-  andet  end  til 
Nationens  tidligere  eller  senere  Undergang,  altsaa  lige  det  mod- 
satte af,  hvad  der  tilsigtes.  Intelligente  Grønlændere  føle,  hvor  af- 
mægtige de  ere  ved  deres  Sprog,  hvilket  jeg  hørte  udtalt  paa  en 
slaaende  Maade  af  en  af  de  Indfødte  i  følgende  Ord:  »Egede  har 
gjort  os  meget  godt,  og  vi  have  meget  at  takke  ham  for;  men 
han  skulde  have  lært  os  alle  Dansk  med  det  samme,  saa  vilde 
Tingene  have  set  anderledes  ud  i  Grønland  end  nu. c 

Det  er  altid  tvivlsomt,  om  ubegjært  Gave  har  Værdi.  Det 
danske  er  vist  det  mest  humane  og  hensynsfulde  Folk  paa  Jorden. 
Vi  tage  Hensyn  til  fremmede  Sprog,  indtil  vi  forbigaa  vort  eget, 
hvorpaa  der  er  mange  Eksempler,  medens  der  ikke  er  et  eneste 
paa,  at  vi  have  værnet  tilstrækkeligt  om  den  danske  Tunge.  Da 
Nationerne  anlagde  Kolonier  i  Amerika,  bleve  de  Spanskes,  Fran- 
skes eller  Engelskes  Slaver  uden  videre  oplærte  til  at  tale  deres 
Herrers  Sprog;  men  da  fandt  de  Danske  rimeligvis,  at  det  var  alt 
for  flovt,  om  de  sorte  skulde  lære  Dansk,  og  der  herskede  Sprog- 
forvirring paa  de  danske  Øer,  indtil  Slaverne  selv  lavede  noget 
sammen  af  Afrikansk,  Dansk,  Hollandsk,  Engelsk,  Spansk  og  Fransk. 

Næppe  var  dette  blevet  Talesprog,  før  Danske  tog  det  under  Be- 
handling. Det  var  jo  interessant,  var  disse  Folks  Modersmaal  og 
burde  derfor  holdes  helligt  og  sættes  paa  Tryk.  Ingen  kan  sige, 
om  det  kunde  have  holdt  sig,  dersom  ikke  England  havde  taget 
vore  Øer  i  Besiddelse  nogle  Aar  og  derved  gjort  en  brat  Ende  paa 
Peberminte-Sproget,  som  det  spotvis  kaldtes.  Efter  den  Tid  ved- 
blev Folkesproget  at  være  det  engelske;  at  Dansk  ikke  blev  det, 
sørgede  vi  selv  for. 

Jeg  er  dog  ikke  af  den  Mening,  at  dansk  Sprog  kunde  have 
nogen  Betydning  paa  saa  smaa  Øer  i  et  varmt  Klima,  hvor  Na- 
tionen kan  handle,  og  hvor  det  er  vigtigt,  at  Flaget  er  repræsen- 
teret saa  fyldigt  som  muligt;  men  hvor  vor  Race  aldrig  kan  slaa 
Rod.  Derimod  stiller  Spørgsmaalet  sig  en  Del  anderledes  i  de 
nordlige  Lande,  hvor  Skandinaverne  høre  hjemme  og  herske. 

Med  Sproget  følge  Livsanskuelser,  som  der  med  legemlig 
Sundhed  følger  Mod  og  Energi.  Saa  længe  som  Grønlænderen 
vedbliver  at  være  Eskimo,  lærer  han  aldrig  at  holde  Kreaturer, 
dyrke  Roer,  udvikle  sine  Fiskerier,  bevare  Edderfuglene  paa  sine 
Øer,  handle  med  fremmede  eller  i  det  hele  at  tænke  for  sig  selv. 
Alle  Forbedringer  blive  gjorte  for  ham,  og  han  vil  sandsynligvis 
altid  behøve  en  til  at  lede  sig. 

Han  maa  finde  sig  i  en  Monopolhandel,  som,  det  maa  tilstaas, 
er  et  nødvendigt  Onde  paa  hans  nuværende  Kulturstandpunkt;  men 
det  vilde  ikke  være  korrekt,  om  man  sagde,  at  han  var  lykkelig 
derunder.  Om  en  Monopolhandel  er  aldrig  saa  faderlig,  hvilket 
siges,  at  den  grønlandske  er,  synes  de,  der  maa  betale  for  den,  at 
den  er  egenkjærlig. 

I  den  Tid,  Danmark  har  besiddet  Grønland,  er  Befolkningen 
bleven  saa  blandet,  at  man  lige  saa  hyppig  møder  skandinaviske 
som  eskimoiske  Ansigter,  og  dersom  unge,  danske  Haandværkere 
vedblive  at  nedsætte  sig  der  i  de  næste  150  Aar,  vil  der  sandsyn- 
ligvis ikke  være  Spor  tilbage  af  Eskimoafstamning,  og  saa  kan 
Verden  blive  Vidne  til  det  Særsyn,  at  Danmark  har  afsat  en  Be- 
folkning, som  det,  af  lutter  Beundring  for  noget  fremmed,  har  ned- 
sænket til  Eskimoeres  og  Indianeres  hjælpeløse  Tilstand.  Tvært- 
imod at  opmuntre  Nationen  til  at  lære  det  skandinaviske  Sprog  for 
derigjennem  at  modtage  civiliserede  Ideer  og  blive  i  Stand  til  at 
tænke  og  føle  sammen  med  Island,    Danmark,    Norge  og  Sverige, 

bliver  der  gjort  alt  for  at  forhindre  dem  deri,   ja  selv  i  at  optage 
fremmede  Ord  og  Vendinger. 

Kun  i  een  Retning  ere  Grønlænderne  umiskjendelig  indlemmede 
i  de  skandinaviske  Folks  Tal,  nemlig  i  Retning  af  Personnavne. 
Der  have  Missionærerne  været  skaanselløse  og,  med  Undtagelse  af 
Hernhuterne  ikke  betænkt  sig  paa  at  døbe  dem  med  fuldstændig 
danske  Navne  som  Jens  Olsen,  Søren  Larsen  o.  s.  v.;  men  paa 
samme  Tid  ere  de  afskaarne  fra  enhver  Mulighed  for  at  lære  at 
udtale  deres  egne  Navne.  Selve  Grønlænderne  have,  som  man  kan 
tænke,  ikke  gjort  sig  den  ringeste  Anstrengelse  for  at  holde  paa 
den  Nationalitet,  der  omfatter  deres  oprindelige  Navne. 

Eskimosproget  er  rigt  paa  Udtryk  for  Fangst  fra  Kajak;  men 
i  andre  Retninger  er  det  meget  fattigt  og  ikke  i  Stand  til  at  op- 
tage et  eneste,  fremmed  Begreb.  Der  har  naturligvis  sneget  sig 
enkelte,  fremmede  Ord  ind,  og  disse  faa  tilsat  et  >mikc,  saasom 
Kaffemik,  Snapsmik,  medens  andre  ere  blevne  forvanskede,  saasom 
Præst  til  »Palasei«,  Soldat  til  »Sakodo«  o.  s.  v. 

Kristendom  og  Forbindelse  med  Europæerne  har  udjævnet, 
hvad  Grønlænderne  tidligere  besad  af  Barbari.  Der  kan  naturlig\is 
spores  Rester  af  deres  gamle  Overtro;  men  i  Reglen  faa  Euro- 
pæere intet  Begreb  derom,  fordi  Grønlænderne  stræbe  at  undgaa 
vor  Uvillie.  Saa  vidt  deres  Øjne  ere  i  Stand  til  at  lede  dem,  prøve 
de  at  efterligne  de  Danske.  Saaledes  ere  Dele  af  deres  Dragt  mo- 
derniserede, og  man  ser  undertiden,  at  en  fuldstændig  europæisk 
Dragt,  om  den  er  aldrig  saa  ussel,  er  Ejerens  Stolthed,  og  de 
rigere  iblandt  dem  dekorere  ofte  deres  Vægge  med  hvilke  som 
helst  Portrætter,  de  kunne  faa  fat  paa. 

Mit  første  Indtryk  af  Landet  og  dets  Beboeres  Levevis  var,  at 
Europæere  ikke  kunde  leve  under  de  Forhold,  og  at  de  ikke  kunde 
byde  deres  Legemer  de  Strabadser,  som  Grønlænderne  udsætte  sig 
for;  men  efter  at  have  set,  hvad  danske  Folks  Børn  kunne  præstere 
i  den  Retning,  maa  jeg  tro,  at  de  mange  Gange  overgaa  hine  i 
Haardførhed.  I  alt  Fald  ville  Folk  med  Sans  for  Forsynlighed  og 
ordentlig  Husholdning  ikke  behøve  at  udsætte  sig  for  Mangel  paa 
Føde  og  nødvendige  Klæder,  som  Tilfældet  nu  er,  og  de  gruop- 
vækkende Fortællinger,  man  hører  om  Koldbrand  som  Følge  af 
mangelfuld  Beklædning  o.  s.  v.  vilde  ikke  gjentages.  Det  paastaas, 
at  kun   Eskimoerne   kunne  fange   Sæler,    og  dog  have   vi  Beviser 

paa,   at  danskfødte  Mænd,    der  kom  til   Grønland  i  den  modnere 
Alder,  have  været  > Storfangeret. 

Den  Retning,  som  man  er  slaaet  ind  paa,  at  holde  Grønlæn- 
derne nede  eller,  som  det  kaldes,  at  kultivere  dem  paa  eskimoisk, 
har  ikke  baaret  gode  Frugter.  Enkelte  Mænd  kunne  ikke  kultivere 
et  Folk,  som  de  tilmed  ikke  tilfulde  forstaa.  Det  er  Danmark,  som 
er  Grønlændernes  Formynder,  og  saa  lidt  som  nogen  dansk  Mand 
kan  opdrage  sit  Barn  til  at  blive  Hottentot,  kan  Danmark  opdrage 
en  Eskimopode.  Ifølge  Landets  Beliggenhed  og  Historie  passer 
Nationen  bedre  til  at  leve  sammen  med  de  nordiske  Folk  end  med 
andre,  og  med  den  danske  Tunge,  der  er  tilstrækkelig  elastisk, 
vilde  der  følge  Evne  til  baade  at  udnytte  Fiskerigdom  og  Græs- 
gange samt  Blik  for  selv  at  gribe  Initiativet  til  andre  Fordele. 

Den  19.  kom  der  en  Ekspres  fra  Akugdlet  og  meldte,  at  Nan- 
sen ikke  var  kommen,  og  den  20.  satte  vi  Sejl  og  forlod  Havnen. 
Det  blev  ikke  af  den  Slags  Rejser,  man  er  vant  til  i  vor  Tid  med 
Dampere  og  henkogt  Proviant;  men  den  tilbagekaldte  i  min  Erin- 
dring Fortidens  Fortællinger  om  Livet  paa  Søen. 

I  tre  Uger  krydsede  vi  op  mod  Vinden  i  Davisstrædet,  medens 
Nætterne  hurtigt  bleve  lange,  og  Storm  fulgte  Storm.  Vi  holdt  os 
saa  meget  som  muligt  imod  Vest  og  fandt,  at  Vandet  var 
mærkværdig  varmt,  og  at  der  kun  var  faa  Isbjærge.  To  Gange  truede 
sydvestlige  Storme  med  at  drive  os  ind  i  Godthaabsfjprden,  hvor  vi 
saa  vilde  være  blevne  nødte  til  at  gaa  i  Vinterleje.  Da  vi  naaede 
Atlanten,  kom  vi  paa  to  Uger  til  Nordsøen,  og  to  Dage  efter  saa 
vi  alt  Norges  Fjælde;  men  saa  begyndte  Stormene  igjen  og  drev 
os  frem  og  tilbage  mellem  Norge  og  Skotland. 

I  lang  Tid  kunde  vi  ingen  Observationer  faa,  og  da  det  i  den 
nordlige  Del  af  Nordsøen  er  vanskeligt  at  rette  sig  efter  Lodskud, 
vidste  vi  mangen  en  Gang  ikke,  hvor  vi  vare.  En  Nat,  da  vi  laa 
underdrejede  for  en  østlig  Storm,  kom  Styrmanden  ned  i  Kahytten 
og  sagde,  at  vi  maatte  forberede  os  paa  at  dø;  thi  vi  drev  hurtigt 
ind  mod  Kysten  af  Skotland.  Der  var  et  Fyr  at  se  i  Læ,  og  om 
en  Times  Tid  vilde  vi  være  paa  Klipperne. 

Jeg  steg  ud  af  Køjen  og  klædte  mig  paa,  medens  de  mest  for- 
skjellige  Tanker  krydsede  hverandre  med  Spørgsmaal  og  Svar.  Den 
første  gjaldt  mine  Billeder.     »De  ville  blive  slaaede  itu  mod  Klip- 

perne  og  maaske  opsamlede  af  en  skotsk  Fisker,    der  ikke  vil  for- 
staa  at  skatte  demc,  sagde  den,  idet  en  anden  hviskede: 

>Vi  ere  endnu  ikke  forliste;  vi  maa  faa  at  vide,  hvad  det  er 
for  et  Fyr,  og  der  vil  ganske  sikkert  vise  sig  en  eller  anden  Ud- 
vej.« Da  jeg  følte  min  Haand  ryste,  var  der  især  en  Tanke,  der 
skammede  mig  ud: 

>Hvor  urimeligt!  Du  har  ikke  givet  dig  selv  Livet,  og  du  er 
ikke  Herre  over  det.  Er  der  noget  ved  Døden  at  være  bange  for? 
Det  er  ligesom,  naar  en  Dør  aabnes,  og  man  gaar  fra  det  ene 
Værelse  ind  i  det  andet.«  Men  alligevel  vilde  Haanden  ikke  blive 
saa  rolig  som  sædvanlig,  da  jeg  knappede  min  Frakke  i  den  mørke 
Kahyt.  >Hvo,  som  dør  af  Skræk,  skal  begraves  i  Rendestenen«, 
sagde  en  lille,  sarkastisk  Fyr,  og  en  vigtig  Person  nedlod  sig  til  at 
bemærke :  »Du  er  ynkelig,  fordi  du  skal  drukne,  og  vilde  foretrække 
tilstrækkelig  Plads  paa  en  Klippe  til  at  sætte  din  Fod  paa  for  at 
blive  der  bestandig.  Dersom  du  vilde  bruge  den  sunde  Fornuft, 
din  Skaber  har  tildelt  dig,  burde  du  forstaa,  at  saa  længe,  som 
der  ingen  er,  der  savner  dig,  kan  du  være  lykkelig,  hvordan  det 
end  gaar,  og  du  bør  vide,  at  der  er  Tusinder  i  Land,  der  virkelig 
ere  ulykkelige,  og  som  med  Glæde  vilde  bytte  med  dig  i  dette 
Øjeblik,  Taabe,  som  du  er.« 

Jeg  kom  paa  Dækket,  hvor  Styrmanden  var  ved  at  sætte  Sejl. 
»Vi  maa  presse  forbi,  dersom  det  er  muligt;  det  er  vor  eneste 
Chance«,  sagde  han.  Det  var  et  fast  Fyr.  Jeg  gik  ned  for  at  se 
paa  Kortet  og  fandt,  at  det  maaske  var  Keunaird  Head.  Der  var 
to  medrejsende,  en  Udligger  og  hans  Eskimokone.  Han  var  øjen- 
synlig ikke  langt  fra  at  besvime,  medens  hun,  den  tapre  Kvinde,  læste 
i  sin  Bibel.  Jeg  gjorde,  hvad  jeg  kunde,  for  at  opmuntre  hende 
og  kom  igjen  op.  Der  var  imidlertid  bleven  sat  et  Sejl,  og  »Peru« 
begyndte  som  Følge  deraf  at  tage  vældige  Søer  ind,  der  snart  vilde 
have  fejet  dens  Dæk. 

Lyset  var  kommet  saa  hurtigt  nær,  at  jeg  begyndte  at  fatte 
Mistanke  om,  at  det  var  en  Damper,  men  følte  ingen  Lyst  til  at 
sige  noget  derom,  før  jeg  var  sikker  i  min  Sag.  Den  samme  Tanke 
havde  Styrmanden  sandsynligvis  faaet;  thi  han  stod  tavs  og  be- 
tragtede det  med  en  Kikkert,  indtil  vi  begge  paa  een  Gang  raabte : 
»Rød  Sidelanterne!«  og  vor  Fok  blev  kloet  op  igjen.  Jeg  skyndte 
mig  ned  med  den  gode  Efterretning;  men  da  var  Grønlænderindens 

Kræfter  forbi,  og  hun  besvimede.  Da  jeg  gik  til  Køjs  igjen,  lagde 
jeg  mig  ned  med  et  meget  lettet  Hjerte  og  tænkte:  »Hvor  lykke- 
ligt, at  det  dog  kun  er  en  almindelig  Storm!« 

November  paa  Nordsøen  er  aldrig  behagelig.  I  den  November 
Maaned  lukkedes  mangen  en  brav  Fyrs  Øjne,  hvilket  vi  kunde 
skjønne  fra  de  mange  Vrag,  vi  mødte.  Vi  saa  norske  Barke  med 
Dækslast,  der  ragede  halv  Vejs  op  paa  deres  Undermast,  og  vi 
kunde  gjenkjende  de  ituslaaede  Dele  af  dem,  naar  Stormen  var 
forbi. 

Den  grønlandske  Handel  tror  paa  stærke  Fartøjer,  og  vi  havde 
intet  at  befrygte  af  >Peru«  saa  længe,  som  den  havde  Vand  under 
Kjølen.  Mit  Fædreland  har  aldrig  forekommet  mig  smukkere,  end 
da  jeg  nu  saa  Skagens  Sandklitter. 

»Hvem  var  det,  der  kaldte  »Peru«  et  langsomt  Fartøj?«  ud- 
brød Skipperen,  der  troede,  det  var  det  bedste  Fartøj,  der  eksi- 
sterede. Om  den  nu,  som  en  Hund,  kunde  lugte  sit  Fødested  og 
skyndte  sig  derhen,  eller  om  dens  flade  Bov  kun  behøvede  smult 
Vand  for  at  have  samme  Fart  som  andre  Skibe,  er  jeg  ikke  i  Stand 
til  at  sige.  Den  kom  hurtigt  over  Grunden  under  vor  Sejlads  gjen- 
nem  Kattegat  og  efterlod  alle  andre  Sejlere  langt  bag  efter  sig. 

Vi  tog  Lods  ved  Helsingør  og  bleve  ikke  lidt  overraskede 
ved,  at  hans  første  Ord  vare: 

»Nansen  er  lykkelig  naaet  over  Indlandsisen  og  overvintrer  i 
Godthaab.« 

Den  20.  November  1888  ankrede  vi  paa  Kjøbenhavns  Rhed. 


VIII 

mtrent  en  Time  efter, 
at    jeg    i    November 
1880   havde    afleveret 
Jens    i   Messina,   fort- 
satte jeg  med  en  Dam- 
per til  Ægypten.    En 
lav   og  bar  Kyst,   der 
laa  drømmende  i  Mor- 
gentaagen ,     vat     det 
første,    der   viste  sig 
for    os   af  hint  Land. 
Det  var  saa  fordrings 
løst    som    noget,   jeg 
havde  set;   kun  nogle 
Taame,  Skibe  og  Reg 
angav,  atderbagSand- 
klitternes  Rækker  pul- 
serede  et  Liv.     En  Skare   af  Italienere  og  Franskmænd  fyldte  Ru- 
bertino- Damperens  Dæk.    Det  var  ingen  Turister,  men  deis  mange- 
aarige  Residenter  af  Ægypten,   der  vendte  tilbage  til  deres  Forret- 
ning efter  en  Ferie  i  Europa,  og  dels  Eksistenser,   hvem  Haab  om 
Gevinst  lokkede  til  Kjødgryderne.    Konversationen  var  ejendomme- 
lig ved  de  forskjellige  Synspunkter,  den  afslørede,  hvilke  som  oftest 
omsatte  alt  til  Pengeværdier. 


f 

For  mine  medrejsende  eksisterede  hverken  Oldtid  eller  Middel- 
alder. Ægypten  var  for  dem  kun  et  Land,  hvor  der  var  Marked 
for  europæiske  Varer,  og  hvis  Ulempe  var  en  Befolkning,  der  ingen 
rimelige  Krav  kunde  stille  til  fornuftige  Menneskers  Medfølelse. 

Møllerne  paa  Kysten  var  det  første,  der  traadte  tydeligt  frem, 
og  derpaa  viste  en  Række  Bygninger,  hvor  Staden  Alexandria  laa. 
Kort  efter  kravlede  en  brun  Lods  med  Turban  om  Bord  og  førte 
os  ind  i  Havnen.  Hvor  egentlig  den  Baadsværm  kom  fra,  der  saa 
hurtigt  omringede  os,  var  ikke  let  at  fatte.  Dækket  var  paa  et 
Øjeblik  opfyldt  af  skrigende,  barbenede  Folk,  og  med  det  samme 
var  Kampen  om  Kufferter  og  Pakker  i  Gang  fra  Stævn  til  Stævn. 
Havnen  kunde  for  mig  have  været  omringet  af  Paladser,  uden  at 
jeg  havde  set  dem;  thi  der  var  ikke  Ro  til  noget,  det  gjaldt  kun 
om  at  forsvare  og  bjærge  sine  Ejendele  i  Land.  Det  var  som  et 
Billede  paa  Kampen  for  Tilværelsen,  der  kan  undskylde  megen 
Ligegyldighed  for  andet  end  det,  som  vedkommer  Folk  personlig. 
Der  var  kun  Tid  til  at  tænke  paa  Nutiden  for  at  sikre  sig  Frem- 
tiden, og  derved  glemtes  Fortiden.  Kjæmpende  holdt  enhver  sine 
Sager  sammen,  og  kjæmpende  landede  man  med  dem  paa  Tolden, 
hvor  man  kjæmpende  afslog  Betjentenes  Prellerier  om  Bestikkelser. 
Først  da  Værten  i  Hotellet  havde  sikret  sig  os  sidst  ankomne  Ofre, 
fik  vi  Fred  med  Yderverdenen. 

Der  hører  mere  end  almindelig  menneskelig  Indbildningskraft 
til  at  tænke  sig,  at  man  i  Alexandria  er  i  Ptolemæernes  Residens- 
stad. Fra  den  gamle  Historie  er  der  kun  faa  Levninger  i  dette 
Stykke  af  en  overflyttet,  europæisk  Børsstad,  der  har  brede,  lige 
Gader,  belagte  med  Lavasten  fra  Vesuv,  som  elegante  Drosker 
rasle  hen  over.  Rigtignok  bestod  Droskekuskenes  Livre  af  en  blaa 
Skjorte  og  rød  Fez,  der  i  Forening  med  Asendriveme  paa  Gade- 
hjørnerne var  det  eneste  orientalske.  De  elegante  Huse  paa  begge 
Sider  af  Pladsen  og  de  store,  europæiske  Butikker  vare  langt  fra,  hvad 
jeg  havde  tænkt  mig  om  en  østerlandsk  By,  og  jeg  begyndte  alt 
at  blive  mismodig,  da  jeg  kom  ind  i  Araberkvarteret  med  de  uregel- 
mæssige Gader  uden  Fortov.  Husene  med  de  forunderlige  Udbyg- 
ninger hældede  ud  over  Gaden,  saa  de  næsten  berørtes  ved  tredie 
Etage.  Mængden  trampede  hverandre  over  Fødderne,  medens  den 
søgte  af  Vejen  for  belæssede  Kameler,  og  de  ulvelignende  Hunde 
vare  i  bestandig  Uro  for  at  finde  en  fredelig  Krog. 

Over  viden  Strand  24 

Medens  den  europæiske  Stad  var  elegant,  men  uinteressant, 
var  Araberbyen  uhyggelig  ved  sin  Lugt  og  ved  Fluerne.  Der  var 
i  alt  dette  kun  lidt  af  Orientens  Poesi,  og  jeg  havde  begyndt  at 
tvivle  om,  at  den  fandtes,  da  jeg  blev  overrasket  ved  at  finde 
Mahmudie-Kanalen.  Den  velgjørende  Fred,  den  friske  Luft  og 
Duften  af  Tamarinte-  og  Citrontræer  var  noget,  man  kun  i  Drømme 


havde  forestillet  sig.  Scenerne  gjenkaldte  Eventyr,  som  vi  troede 
kun  skyldtes  Morgenlændernes  Indbildningskraft  eller  tilhørte  Ste- 
derne ved  Evfrat  og  7"igris,  om  ikke  Tusinde  Mile  saa  Tusinde  Aar 
borte.  Villaerne  bleve  til  fortryllede  Slotte,  og  deres  røde,  hvide, 
biaa  eller  violette  Striber  spillede  vidunderligt  mellem  Havens  Træer 
og  Buske,  og  hvor  vare  ikke  disse  ulig  andre,  man  før  havde  set. 
Bag  Kanalens  Diger  ligge  Landsbyer,  en  Færge  med  Folk  og 
Asener,  alle  lige  gravitetiske,  stages  over,  og  længere  borte  mellem 
slanke  Palmer  skimtes  den  store  Marioti-Se. 

Øst  for  Alexandria  er  det   et   helt  andet  Syn,    der  møder  os. 

Der  ligger  det  hvide  Sand,  iblandet  med  lave,  røde  Klipper,  saa 
langt  Øjet  naar.  Kun  enkeltvis  stikker  en  Palme  eller  en  Figen 
frem,  og  Krager  flagre  døsigt  hen  derover.  Beduinerne  havde  op- 
slaaet  deres  Kamelhaarstelt  og  fuldstændiggjorde  et  Ørkenbilled«. 
Uden  at  gaa  videre  kunde  jeg  have  fundet  Motiver  mellem  dette; 
men  saa  nær  ved  Kairo  var  det  umuligt  at  finde  tilstrækkelig  Ro 
uden  at  besøge  denne  Stad. 

Tidligere  Nilrejsende  have  fortalt  om,  hvorledes  man  lejede 
Kamel  eller  Sejlbaad,  naar  man  vilde  til 
Kairo.  Nu  tager  man  med  Toget  lige- 
som i  de  fleste  andre  Lande;  men  Damp- 
vognen synes  fremmed  i  disse  Omgivel- 
ser, og  under  hele  Farten  kunde  man 
nok  tænke  sig,  at  man  saa  paa  et  Ud- 
styrsstykke, eller  at  det  hele  var  et 
Drømmesyn,  hvor  Billeder  fra  Nutid  og 
Fortid  vare  blandede  mellem  hverandre. 
Første  Klasses  Kupé  var  om  just  ikke 
komfortabel,  saa  dog  bekvem;  men  i  de 
øvrige,  som  vare  aabne  og  lignede  vore 

Kreaturvogne,  sad  Folk  saa  tæt  sammen-  --, 

stuvede  paa  Gulvet,    at   den   ene   næppe  ■'-" 

kunde  røre  sig  for  den  anden.  Vi  holdt 
ved  en  Landsby,  der,  hvad  maleriske 
Motiver  angaar,    kunde  have  forsynet  en  N:ii)a=d 

Orientmaler  for  Levetid.    Husenes  Farve 

løb  i  eet  med  Jorden;  store  og  smaa  Bygninger  vare  klistrede  sam- 
men uden  Regelmæssighed,  saa  de  nærmest  lignede  en  Ruindynge, 
hvor  man  skjelnede  den  firkantede  Æskeform  paa  mange  Steder; 
Palmer  ragede  op  derover,  og  en  Minaret  løftede  sig  højt  og  be- 
herskende over  det  hele;  Skarer  af  Duer  kredsede  i  Luften  eller 
kurrede  paa  Tagene,  og  Pladsen  var  opfyldt  af  Skikkelser  i  lange 
Klæder.  Der  var  øjensynlig  Marked.  Brune  Kvinder  og  Børn 
trængte  sig  omkring  Waggonerne  og  falbød  Æg,  Mælk  og  Appel- 
siner, og  paa  Floden  sejlede  spraglede  Baade. 

Videre  gik  det  ind  i  en  Egn,  hvor  Deltalandets  Rigdom  viste 
sig  til  alle  Sider;  hvorhen  Øjet  vendte  sig,  var  der  Sletter,  Kanaler 
eller  Dæmninger.     Man    skulde    tro,    at    den    friske,    grønne   Farve 

hørte  hjemme  i  Norden,  i  Holland  til  Eksempel;  men  Daddelpal- 
merne hist  og  her,  der  lignede  store  Limer,  stukne  med  Skaftet  i 
Jorden,  tillod  ingen  Illusioner  i  den  Retning,  saa  lidt  som  et  nær- 
mere Eftersyn  af  Markens  Frugter  kunde  holde  os  i  Tvivl  om, 
under  hvilket  Himmelstrøg  man  befandt  sig.  Snart  var  det  en  Mark 
med  Kæmpekløver,  saa  en  med  Sukkerrør  og  derpaa  en  anden 
med  Bomuld.  Kreaturerne  dannede  røde  Klatter  i  det  grønne,  og 
hoppende  omkring  dem  eller  siddende  paa  deres  Ryg  saas  nogle 
kridhvide,  smaa  Traner.  Fugleverdenen  var  i  sig  selv  nok  til  at 
holde  Interessen  vedlige,  saa  varieret  var  den,  og  jeg  bemærkede 
Vipstjærter,  Gæs,  Viber,  Hejrer  og  et  Utal  af  store  og  smaa  Høge. 
Alle  syntes  de  at  færdes  mellem  hverandre  i  Fred.  De  lignede 
Dyrene  fra  Æsops  Fabler  eller  Mennesker,  der  ved  Trolddom  vare 
forvandlede  til  Dyr. 

Et  Sted  sad  en  Mand  med  rød  Turban  og  saa  sørgmodig  ud. 
Hans  Asen,  der  gik  og  nappede  til  alle  de  Blade,  der  laa  omkring, 
kom  i  Nærheden  af  ham,  saa  ham  ind  i  Ansigtet  og  kyssede  hans 
Kind.  Et  andet  Sted  mødte  en  Kamel  en  tobaksrygende  Fod- 
gænger og  gjorde  Holdt,  medens  den  gabede  over  hans  Ansigt  for 
at  faa  Røg  pustet  ind  i  Munden,  hvilken  Anmodning  han  straks 
forstod  og  efterkom,  hvorpaa  den  fortsatte  sin  Gang. 

Hverken  Bøfler,  Kameler  eller  Okser  lod  sig  forstyrre  af  Lokomo- 
tivets Fløjten;  det  fik  dem  kun  til  flegmatisk  at  vende  Hovedet 
mod  den  Kant,  hvorfra  Lyden  kom.  En  Kamel  og  en  Pukkelokse 
gik  under  Aag  sammen,  eller  en  fintbygget  Hest  og  en  fladhoraet 
Bøffel  maatte  enes  om  at  trække  Ploven. 

Billede  efter  andet  gled  forbi,  medens  Øjet  utrættelig  spejdede 
efter  Tegn  paa  Kairos  Nærhed,  og  Kikkerten  havde  længe  været 
rettet  fremad,  da  der  viste  sig  nogle  fjerne,  rødlige  Højder,  og 
kort  derpaa  dukkede  Pyramiderne  frem,  et  Syn,  der  ikke  tillod 
Interessen  at  skjænke  noget  andet  en  Tanke.  Som  de  viste  sig 
der  i  det  fjerne,  stærkt  fortonede,  fortalte  de  i  Grunden  intet,  og 
dog  for  Bevidstheden  om,  at  nu  kom  det  længe  ventede,  igjennem 
Legemet  som  et  elektrisk  Stød.  Mellem  Røg-  og  Støvskyer  hævede 
Kairo  sig  som  en  Skov  af  Kupler  og  Taarne. 

Der  var  ikke  ringeste  Tvivl  om,  at  dette  var  Østerland,  saa 
forunderligt  og  fremmedartet  var  Livet  i  Gaderne,  og  da  vi  vare 
slupne  gjennem  dem  ind  i  >Hotel  du  Nils«  Have,   blandt  Blomster 


KAIRO  373 

og  Palmer,  var  det  lige  saa  uforstaaeligt,  at  vi  befandt  os  blandt 
Mennesker  af  vor  egen  Slags.  De  første  Indtryk  af  Kairos  Gader 
ere  overvældende.  En  saadan  Variation,  Bevægelse  og  Farve  havde 
vi  aldrig  anet.  Det  var  ikke  muligt  at  holde  noget  fast;  thi  der 
var  hundrede  Motiver,  som  vi  ikke  kunde  udskille,  og  vi  vidste 
endnu  ikke,  hvad  det  var,  vi  saa.  Det  maatte  være  en  Drøm,  et 
Feeventyr,    alt,   hvad  man  vilde,  blot  ikke  noget,    der  tilherte  den 


prosaiske  Verden,  vi  kom  fra,  og  som  vi  havde  begyndt  at  tro  strakte 
sig  til  alle  Lande.  Her  saa  vi  en  Kamel  og  der  en  tilsløret  Dame, 
men  alt  andet  leb  bort  i  et  Hav  af  Farve.  Efter  gjentagne  Besøg 
arbejder  man  sig  op  til  at  samle,  hvad  der  viser  sig  for  Blikket, 
idet  man,  saa  roligt  som  muligt,  betragter  hver  Scene.  Naar  vi  først 
made  disse  Mennesker,  kunne  vi  nok  se,  at  nogle  ere  sorte  og  an- 
dre blaasorte  (Blaamænd,  som  vore  Vikingeforfædre  kaldte  dem) ; 
men  for  øvrigt  synes  vi,  at  de  alle  ere  støbte  i  den  samme  Form. 
Snart  gaar  det  op  for  os,  at  der  er  Forskjel,  og  siden  se  vi,  at 
den  individuelle  Forskjel    er   meget  stor,    og  at  den  Menneskehob, 

der  bølger  Trem  og  tilbage,    i  Virkeligheden   repræsenterer  udmær- 
kede Eksemplarer   af  forskiellige  Racer  og  mange  Nationer  fra  tre 
Verdensdele.     Hvad   der  har   bragt  dem  alle  hertil,    hvor  de  fleste 
synes  at  have  fundet  en  Plads  og  føle  sig  hjemme,  er  uforstaaeligt. 
Vi  komme  snart  til  at  kjende  Landets  Børn  ved  første  Øjekast; 
vi  have  læst  om  dem  i  det  arabiske  Eventyr  og  synes,  at  vi  kjende 
dem  ved  Navn;    derfor  holdt  vi  af 
dem  og  betragtede  dem  som  Barn- 
domsvenner.   Vi  se  dem  ved  deres 
Haandværk,  se  Kvinderne  med  de- 
res smaa  Børn  overskrævs  paa  ven- 
stre Skulder  og  Fellahfolkene   med 
Landets  Produkter  paa  svære,    me- 
lankolske   Kameler.      Den     adrette 
Beduin    paa   sin    lette    Ridekamel, 
iført  hvidt  Undertøj,   dækket   af  en 
svær,    hvid-    og    graastribet    Over- 
kjortel, med  Ansigtet  skygget  af  et 
gult  Silketørklæde,    omvundet  med 
et   rødt   Baand,    er  et  Billede   paa 
Lethed  og  Elasticitet;  hans  Ansigt 
er  vel  formet,    Fødderne  smaa,    og 
den  sorte  Hud  staar  godt  i  Farven 
til  den  folderige  Dragt. 

Kvinder  fra  et  Harem,    comme 
il  faut,    komme  hver  paa  sit  Asen, 
Bionui.^rj=ig..i  der  er  saa  ornamenteret  ved  Klip- 

ning og  saa  pyntet  med  Sløjfer, 
Baand,  Perler  og  Seletøj,  at  det  er  et  helt  Kunstværk.  De  sidde 
med  en  Fod  højt  oppe  paa  hver  Side  af  Sadlen,  som  sad  de  paa 
Hug,  og  have  nok  at  gjøre  med  at  holde  paa  det  sorte  Silkeover- 
stykke,  der  sidder  om  dem  som  en  halvfyldt  Ballon.  Deres  Øjne 
■skinne  som  Ild  over  det  hvide  Ansigtsslør,  en  Kontrast  til  deres 
Ledsager,  den  sorte  Eunuk,  der  følger  holdningsløs  efter  med  en 
tvær  Mine.  Blomstersælgersker  og  Appelsinpiger  balancere  med 
deres  Lager  paa  Hovedet,  og  to  guldbroderede  Haidukker  (Sais) 
med  hvide,  løse  Ærmer  og  Benklæder,  komme  galoperende  foran 
en  Karet,  der  kjører,  som  var  der  ikke  flere  Folk  i  den  Gade,  hvor 

Fortov,  Værksted  og  undertiden  Butik  gaa  i  eet,  og  hvor  de  brune 
Børn,  med  de  klareste  Farver  i  Dragten,  lege  mellem  Asener  og 
Kameler,  saa  letsindige  og  lykkelige,  som  kun  Børn  kunne  være. 

Vi  saa,  hvorledes  Klyngen  stræbte,  sang,  bad,  lo  eller  sov,  og 
saa  roligt  som  muligt  betragte  vi  hver  Gruppe  for  sig.  Vi  lære 
mange  at  kjende  og  lære  at  se  Forskjel  paa  Ansigtstræk  og  Hold- 
ning af  Abyssiniere,  Nubiere  og  andre  Nationer  fra  de  store  Lande, 
der  kaldes  Sudan.  Ligeledes  bliver  Øjet  snart  i  Stand  til  at  se 
Forskjel  paa  en  Græker  og  hans  Slægtning,  den  stilfulde  Albaneser, 
samt  paa  Syrieren;  men  saa  er  der  en  hel  Skala  af  Typer  fra  Asien, 
som  vi  mærke,  vi  mangle  Kjendskab  til.  Nogle  ere  helt  mørke  og 
andre  helt  lyse  med  blondt  Haar  og  blaa  Øjne;  var  det  ikke  for 
Dragten,  kunde  man  godt  antage,  at  disse  vare  fra  Nordeuropa. 
Vi  vide,  at  de  med  de  høje  Huer  ere  Persere;  men  mange  andre 
forekomme  os  at  være  daarlige  Maskeradefigurer. 

»A  reglaklc  (gaa  af  Vejen),  >ishmalek!c  (til  venstre)  raaber 
Asendriveren;  >yemenak  ya  arooseh!«  til  en  ung  Pige,  og  saaledes 
lyde  Udraabene  bestandig.  Vi  faa  dem  oversatte:  »Til  højre,  o 
Brud! c  »O,  du  Mø,  Profeten  kalderic  En  Appelsin  er  ikke  sim- 
pelthen en  almindelig  Frugt,  nej,  »Himlen  gav  den  Sødme,  og  den 
sugede  Dug  i  Paradisets  Have«.  Naar  en  anden  raaber:  »De  blomst- 
rede ved  Profetens  Sødme,  o  Blomster«,  saa  kjøber  Pigen  med  dem 
en  Duft  cg  et  Glimt  af  Paradis. 

Mange  Mennesker  leve  største  Delen  af  deres  Liv  i  Basarerne, 
hvor  der  er  dækket  foroven  med  gamle  Tøjstumper,  spredte  ud 
over  Lægter,  hvorigjennem  Solen  til  Tider  sender  en  Straale  ned, 
der  faar  det  fine  Støv  til  at  funkle  som  Millioner  af  smaa  Ildfluer. 
Her  se  vi  prægtige  Dragter  af  saa  mange  Far\'er,  som  der  var  i 
Josefs  Kjortel.  Kjøbmanden  sidder  med  korslagte  Ben  midt  i  sit 
Lager  og  kan  uden  at  bevæge  Underkroppen  naa  alle  sine  Varer. 
Hans  Mad  bliver  bragt  ham,  og  efter  at  have  nydt  den,  suger  han 
dybe  Drag  af  sin  Vandpibe;  naar  saa  Aftenen  kommer,  lukker 
han  Bodens  Skodder  og  strækker  sig  som  i  en  Alkoveseng.  Naar 
det  er  Tid  til  Bøn,  se  vi  ham  rette  Benene  og  i  sin  Butik  gjennem- 
gaa  alle  Bønnens  foreskrevne  Stadier,  den  opretstaaende,  den  knæ- 
lende og  bøjede,  hvor  han  berører  Jorden  med  sin  Pande.  Der  er 
en  Værdighed  udbredt  over  disse  Smaahandlere,  hvem  vi  helst 
ville  antage  for  Pashaer.     Kjendte   vi  lidt  til  hver  enkelts  Historie, 

vilde  det  give  os  et  godt  Indblik  i  orientalske  Forhold.  Deres  An- 
sigt siger  os,  at  kun  faa  af  dem  ere  af  ren  ægyptisk  Oprindelse, 
men  at  de  ere  udsprungne  af  en  eller  flere  Racer  med  Marv  i 
Knoklerne,  fra  Folk,  der  ikke  naaede  deres  Udvikling  ved  et  stille- 
staaende  Butiksliv.  Det  siges,  at  mange  af  dem  ere  Afkom  af  for- 
nemme   Tyrkere    eller    Mamelukadelsmænd   og   kjebte,    kaukasiske 


Typii  fil  KailDi  Gud« 

Slavinder.  Slavindens  Barn  er  ikke  arveberettiget,  og  Faderen  nøjes 
med  at  etablere  det  paa  en  Maade,  der  svarer  til  dets  Fødsel. 

Gaderne  gaa  ud  og  ind  paa  det  mest  forvirrende.  Af  og  til 
møder  man  en  Aabning,  hvor  den  Faldport  er  borte,  der  tidtigere 
blev  sænket  ved  Mørkets  Frembrud  og  adskilte  Byens  forskjellige 
Kvarterer  eller  Lavenes  Basarer  fra  hverandre.  Hejseapparatet  og 
Jærnkjæderne  dingle  endnu  deroppe. 

Vi  kom  ind  i  Tæppebasaren,  der  er  rummeligere  og  mere  ind- 
viklet end  de  øvrige.  Kostbarhederne  ere  fra  Persien,  Tyrkiet, 
Tunis  o.  s.  v.  og  ere  ophængte,  udbredte  paa  Jorden  eller  oprullede. 

Der  er  en  næsten  højtidelig  Stilhed  mellem  disse  vidunderlige 
Farver,  der  synes  at  være  blevne  smukkere  ved  Brug.  Lyset  er 
dæmpet  og  Væggenes  gule  Sten  prydede  med  udhugne  Ornamenter; 
de  mørke,  udskaarne  Døre  og  Vinduernes  drejede  Træarbejde  — 
alt  danner  et  malerisk  Hele,  hvor  enhver  Figur,  staaende,  rygende 
eller  hvilende,  er  paa  sin  Plads  og  i  Overensstemmelse  med  Om- 
givelserne. 

I  Skomagernes  Basarer  er  alt  i  Virksomhed ;  der  er  langt  større 
Variation  i  Farve  og  Form,  end  vi  kjende:  Der  er  spidse  Snuder, 
Skøjtesnuder  og  Hesteskosnuder;  der  er  meget  høje  Hæle  eller  slet 
ingen  Hæle,  og  Farverne  ere  røde,  gule  eller  sorte,  og  man  ser 
Udskjæring  og  Perlebroderi. 

Den  nærliggende  Sadelmagerbasar  er  ikke  mindre  broget;  for- 
uden de  Hestesadler  for  Herrer  og  Damer,  som  vi  kjende,  er  der 
tyrkiske,  hvorpaa  er  anvendt  en  hel  Formue.  Der  er  Kamelsadler 
og  mange  Slags  Asensadler,  lige  fra  de  almindeligste  til  nogle  be- 
trukne med  guldbroderet,  rødt  Fløjl. 

Det  vilde  tage  lang  Tid  at  blive  bekjendt  med  alle  Kairos 
Specielbasarer,  og  vi  nøjes  med  ganske  flygtigt  at  gjennemvandre 
den  mauriske,  Vaaben-,  Sukker-,  Jærn-  og  Guldsmedebasaren,  og  hvad 
de  alle  hedde.  Den  sidste  ligger  i  en  saa  snæver  Gade,  at  Kjøb- 
mændene  paa  begge  Sider  kunne  række  hinanden  Haanden  fra 
deres  Boder,  der  ere  de  allermindste  og  uden  synlige  Varer. 
Kjøberen  sætter  sig  paa  en  Sten  udenfor,  og  Kjøbmanden  trækker 
Skuffe  efter  Skuffe  ud  og  viser  Varerne,  der  sælges  efter  Vægt; 
Sølv  vejes  imod  Frcs.  og  Guld  imod  Lst.  med  et  Tillæg  af  en 
ringe  Arbejdsløn. 

Ogsaa  ude  i  Byens  andre  Gader  er  der  Trængsel  og  Liv,  saa 
længe  Solen  staar  paa  Himlen.  Gaderne  ere  navnløse,  og  man 
forvilder  sig  let.  Der  er  Grækerkvarter,  Koptkvarter  og  Jødekvarter. 
Der  er  Logishuse  for  fremmede,  for  den  løse  Gadedriver,  og  der 
er  Hospitaler  for  blinde  og  Krøblinge. 

Der  laa  en  aaben  Plads  mellem  Araberbyen  og  den  europæiske 
Del,  mellem  lave  Barakker  og  Grusdynger,  hvor  omrejsende  Gjøg- 
lere  havde  opslaaet  deres  Bopæl.  Dag  efter  Dag  holdtes  her  Mar- 
ked, og  Klynger  af  skuelystne  kom  og  gik.  Karusseller  og  Gynger 
gik  rundt.  Koner  sad  paa  Jorden  og  falbød  Legetøj,  som  Mødre 
kom  og  forsynede  deres  Børn  med,  Sukkergodt,    Dadler  og  andre 

Lækkerier  vare  bredte  ud  paa  den  støvede  Lerjord,  som  de  alle 
havde  faaet  Farve  tilfælles  med,  om  man  da  kunde  se  dem  for 
Fluer.  Der  var  Sangere,  og  en  forunderlig  Melodi  stillede  de  op 
med  løftet  Hoved  og  Haanden  paa  den  ene  Kind.  Hist  spilledes 
Komedie,  der  var  os  uforstaaelig,  men  som  holdt  de  indfødte  Tilskuere 
og  da  navnlig  Kvinderne  i  uafbrudt  Latter;  de  spillendes  Dragter 
og  Bevægelser  vare  af  en  saadan  Art,  at  de  aldrig  vilde  blive  taalte 
paa  noget  europæisk  Marked,  selv  af  de  allerlaveste. 


Naar  vi  tro  at  have  set  meget  af  Kairo,  mærke  vi  først,  at  vi 
kun  have  begyndt  at  orientere  os  saa  smaat  mellem  disse  Dynger 
af  historiske  Mindesmærker,  der  indeholde  alle  Østens  Klenodier, 
saa  fuldstændige  som  under  Mamelukeme  og  saa  maleriske  som 
under  Kalifferne.  Selv  efter  aarelange  Undersøgelser  vil  man  være 
langt  fra  at  have  set  alt,  og  den  flygtige  rejsende  indser  derfor,  at 
han  maa  nøjes  med  at  se,  hvad  han  kan  overkomme.  Man  vandrer 
ud  af  Babt-el-Nasar  Porten  og  ser  en  Stad  af  Kalifgrave,  der  hver 
for  sig  er  et  arkitektonisk  Kunstværk;  i  en  anden  Retning  ligge 
Mamelukgravene.  Man  ser  de  uhyre  Grusdynger,  der  hovedsagelig 
bestaa  af  Potteskaar  og  Aske,  og  man  forundres  over  det  Tidsrum, 
de  have  brugt  om  at  samles. 

Der    er   over   400  Moskeer  i  Kairo,    og   et  Værk,    der  skulde 

fuldstændig  beskrive  alle  dem,  der  fortjene  Opmærksomhed,  vilde 
blive  mere  end,  almindelig  stort.  Et  normalt  Menneske  bliver  som 
oftest  overvældet  efter  det  fjerde  eller  femte  Besøg  og  formaar  om- 
sider kun  at  finde  Gjentagelser  i  den  indre  Ordning  og  Udstyrelse 
samt  til  Dels  i  Bygningernes  historiske  Momenter.  Alderen  har 
forhøjet  den  Poesi,  der  hviler  over  dem  ved  at  blande  de  en  Gang 
skrigende  Farver,  anløbe  Metalprydelserne  og  i  det  hele  bringe 
mere  Farvehelhed  til  Veje. 

Træde  vi  ind  i  en  Moske,  sættes  vi  straks 
i  Stemning  af  de  smukke  Lys  i  det  store  Rum,  ,-<,"^. 

hvor  kulørte  Lamper  og  Strudsæg  hænge  ned. 
Man  aner  næppe,  hvor  Loftet  er,  og  de  umaade- 
lige  Kjæder  med  Lamper  se  ud,  som  om  de 
hang  ned  fra  Himlen.  Flag  og  Bannere,  be- 
dækkede med  Støv  og  Spindelvæv,  ere  Tro- 
fæer, bragte  hjem  fra  Mekka.  Der  er  en  Grav 
lige  under  hver  Kuppel,  og  den  er  gjærne  af- 
spærret ved  forgyldte  Kjæder  og  udskaarne  "Iræ- 
rækværk.  Hvor  er  der  ikke  højt  til  Kuppelen,  og 
i  hvilken  sørgelig  Tilstand  befinder  ikke  Tømme- 
ret sig  deroppe ;  men  sligt  raader  man  ikke  Bod 
paa,  man  lader  det  forfalde.  Ofte  styrte  Stykker 
af  Bjælker  ned,  og  at  blive  ramt  af  et  saadant  cun.nio  Ka»a> 
betragtes  som  en  misundelsesværdig  Maade  at 
gaa  direkte  til  Paradis  paa.  Blodpletter  paa  Gulvet  kunne  fortælle 
om  slige  Optageiser  til  Himlen. 

1  flere  Moskeer  bære  Kugler  i  Murene  Vidne  om,  at  de  have 
været  Tilflugtssteder  under  Fortidens  Belejringer,  og  til  adskillige 
knytter  der  sig  Sagn  om  Henrettelser  ved  Sultanens  egen  Haand ; 
enten  var  det  en  utro  Vesir,  der  dræbtes,  eller  Arkitekten  fik 
Haanden  hugget  af  eller  Øjnene  stukne  ud,  da  Bygningen  var  fær- 
dig, for  at  han  aldrig  skulde  opføre  Magen  til  dette  Kunstværk. 

Den  vantro  kan  faa  Tilladelse  til  at  besøge  Moskeerne  i  Kairo, 
hvor  de  kun  regnes  for  Templer  og  ikke  som  i  Marokko  for  selve 
den  Moske,  om  hvilken  Profeten  siger:  »Lad  ikke  den  vantro  eller 
Hedningen  betræde  det  hellige,  thi  han  fører  Løgnen  med  sig.« 
Den  besøgende  maa  dog  finde  sig  i  at  blotte  sine  Fødder,  eller, 
hvad   der,    mærkeligt   nok,    forstaas  som   svarende  dertil,    han  maa 

trække  Filtsko  over  Støvlerne.  Den  ældste  Moske  hedder  Hakim 
og  bærer  Aarstallet  393,  hvilket  svarer  til  Begyndelsen  af  det  ellevte 
Aarh undrede;  den  er  aldeles  forladt  som  Bedeplads,  men  er  der- 
imod Herberge  for  fremmede  Karavanemænd. 

I  Sultan  Hassans  ærværdige  Moske  har  den  nationale  Bygnings- 
kunst vist  naaet  sit  Højdepunkt.  Forholdene,  Linierne  og  Orna- 
menterne ere  umiskjendelig  udsprungne  af  en  stor,  formende  Tanke. 
Metalprydelserne  og  Murenes  Farver  maa  have  været  grelle;  men 
Tiden  er  gaaet  over  dem  med  Mesterens  sidste  Haand  paa  Værket 
og  har  blandet  deres  Toner  saa  forunderligt.  Det  var  et  stort  Folk, 
disse  tidlige  Mamelukker.  I  alt,  hvad  de  byggede,  var  der  en  ele- 
gant Helhed  og  Skjønhed  i  de  mindste  Detailler,  der  aldrig  siden 
er  bleven  overgaaet  i  arabisk  Kunst.  Vi  saa  deres  Grave  og  bleve 
slaaede  af  Forundring  over  den  noble  og  dog  simple  Form.  Her 
i  denne  Moske  er  det  hverken  det  kolossale  eller  overdrevent  kost- 
bare, der  imponerer,  det  er  hele  Værket. 

Man  fortæller,  at  de  polerede  Granitsten,  der  dække  Cheopspyra- 
miden,  og  som  vare  overfyldte  med  historiske  Optegnelser,  bleve  brugte 
til  denne  Bygning.  Maaske  komme  Hieroglyfferne  atter  for  en  Dag, 
naar  den  er  helt  i  Ruin,  hvilket  ikke  vil  vare  mange  Aarhundreder. 
Vi  kom  op  ad  en  Trappe  og  ind  i  en  mørk  Hal.  Derpaa  flere 
Trapper,  og  vi  befinde  os  i  en  mørk  Korridor.  Vor  Overraskelse, 
da  vi  traadte  ind  i  den  store  Sal,  var  ubeskrivelig.  Mure  paa  100 
Fods  Højde  omgav  os,  og  ovenover  saas  den  klare,  blaa  Luft. 
Til  Siderne  var  der  Fordybninger  under  Buer,  og  den  mod  Øst, 
hvor  de  andægtige  forrette  deres  Bøn,  og  hvor  Prædikestolen  findes, 
var  den  dybeste.  Tæpper  laa  spredte  over  Marmorgulvet,  og  i 
Midten  var  Brønden,  kronet  af  en  elegant  Kuppel,  baaren  af  lette 
Søjler.  Deri  vadsker  den  indtrædende  sig,  før  han  beder,  som  det 
er  ham  foreskrevet.  Sa  længe  Bønnen  varer,  lader  ingen  Mussel- 
mand  sig  forstyrre  af  noget  som  helst,  og  naar  den  er  forbi,  gaar 
han  hjem  til  sin  Gjerning,  om  han  ikke  lægger  sig  til  at  sove  eller 
beg>'nder  et  Arbejde  i  andre  Dele  af  Bygningen. 

Moskeen  er  i  endnu  højere  Grad  end  Papisternes  Kirker  hver 
Mands  og  især  den  fattiges  Ejendom.  Man  spiser,  hviler  sig  eller 
arbejder  derinde,  og  den  husvilde  søger  Nattely  der,  uden  at  nogen 
formener   ham   det.     Vi  maatte  skaffe  Dørvogteren  til  Stede  for  at 

faa  Adgang  til  Sultan  Hassans  Begravelse  og  kom  ind  i  en  Hal, 
100  Fod  i  Kvadrat,  hvor  en  simpel  Kiste  stod  i  Midten,  omgiven 
af  etjæmgitter.  Ogsaa  her  er  enhver  Del  simpel  og  dog  saa  pragt- 
fuld. Tidens  Tand  gnaver  stærkt  paa  Træværket  og  piller  Orna- 
ment efter  andet  ud;  men  vi  maa  indrømme,  at  dermed  forhøjes 
den  maleriske  Virkning. 

Fæstningen  Rumley  er  bygget  paa  en  af  Mokattam-Bjæi|;ets 
laveste  Endeklipper.    Den  der  liggende  Moskes  runde  Kupler  og  to 
høje  Minareter  er  det  første,  vi  se  af  Kairo  ved  Ankomsten,  og  de 
sidste,    naar  vi   drage   bort.     I  det  ijerne  virker  den  godt  i  Land- 
skabet; men  den  store.    Kaserne  lignende  Bygning  formaar  ikke  at 
interessere   os  paa   nært  Hold.     Den  er  som  nogle  Mennesker,    der 
ikke   vinde   ved   nærmere  Be- 
kjendtskab,  den  mangler  baade 
Stil    og   Alderens  Værdighed 
saavel     ude    som    inde.      Faa 
Alabast,    Marmor,   Tæpper  og 
Lysekroner  er  der  intet  sparet ; 
men  det   ser  alt  ud,    som  var 
det  anbragt  for  at  vise,    hvad 
man    havde   Raad    til    at    be- 
koste. Tre  G.mle 

Det  var  en  Eftermiddag, 
da  Solen  stod  lavt,  at  vi  vandrede  derop,  men  vi  vendte  hurtigt 
Ryggen  til  Bygningen  for  at  skue  ud  over  det  omliggende  Panorama 
af  By,  Flod,  Agerland  og  Ørken.  Luften  var  frisk,  og  Himlen 
stærkt  farvet.  Den  Stad,  i  hvis  Labyrint  af  Gader  vi  nylig  bleve 
overhedede  og  tilstøvede,  tiltrak  sig  forst  vor  Opmærksomhed. 
Uden  Skorstene,  uden  Røg,  og  uden  at  dens  Støj  naaede  op  til  os, 
saa  den  næsten  ud,  som  var  den  forladt.  Vi  kunde  følge  Gaderne 
mellem  de  firkantede  Huse  og  se  Haverne  med  Daddeltræerne.  Vi 
saa  en  utallig  Mængde  Minareter  i  alle  Stadier  af  Forfald  og  for- 
stod, at  det  maatte  have  sin  Rigtighed  med  de  400  Moskeer  i 
Kairo.  Den  i  Citadellet  er  opført  af  Mehemed  Ali,  der  bl.  a.  gjorde 
sig  navnkundig  ved,  at  han  i  181!  lod  de  sidste  Adelsmænd  af 
Mamelukslægten  massakrere  i  Fæstningen,  Mamelukeme,  470  i 
Tallet,  kom  ud  fra  en  Audiens  hos  Pashaen  heroppe,  og  næppe 
vare   de   komne  gjennem  Porten,    før  denne   blev  lukket  bag  dem, 

medens  en  anden  fotan  blev  smækket  i.  De  vare  paa  den  snævre, 
indmurede  Sti,  der  fører  til  Citadellet,  fangne  i  en  Fælde.  Solda- 
terne, der  havde  ligget  i  Baghold,  gav  Ild,  og  kuo  een  Mameluk 
undslap  det  almindelige  filodbad  ved  at  tvinge  sin  Hest  gjennem 
en  Spalte  i  Muren  og  gjøre  et  forfærdeligt  Spring  ned  i  Ørkenen, 
hvor  han  galoperede  bort.  Man  kalder  endnu  Stedet  for  Mameluk- 
springet og  viser  Mærker  af  Soldaternes  Kugler, 

Landskabet    i    det    fjerne,    hvorover  Solen    spreder   en  gylden 
Glans,   er  stort  og  tiltalende.     Vi  følge  Flodens  Løb;    de  høje  Sejl 
se  i  Afstand  ud  som  Legetøjsbaade   og  skinne 
hvide    mod    den   mørke   Flade.     Landene,    der 
omgive  denne,    strække  sig  ud  mod  Vest  med 
Akaciealleer,  Paladser  og  Landsbyer.    De  grønne 
Marker  ere  gjennemskaame  af  Kanaler,  plettede 
af  Vandhuller  og  mørke  Daddellunde;    hist  en 
Helgengrav   med   en  Palme   over,    og   det   hele 
er    begrænset    af   den    høje   Ørken    med   Pyra- 
miderne.    Helt   ned   til   Sakkarah   kunne   vi  se 
og  gjenkjende  hvert  enkelt  Sted,  og  der,  hvor- 
hen Erfaringen  ikke   naar,    udfylder  Indbildnin- 
gen   det    manglende.     Som  Maler  kan  man  al- 
drig benytte  disse  høje  Horisonter,  der  ere  saa 
fængslende    ved    deres  Overblik.     Maleren    be- 
hover Detailler  for  at  virke,    og  netop   dem   er 
det  helt  ovedadt  til  Fantasien   at  skabe.     Naar 
vi    færdes    nede,    krybe  vi  af  Sted;    men   her   føle  vi   os   frie  som 
Fuglen;  thi  vor  Tanke  klæber  ikke  ved  den  tunge  Jord,  men  fører 
os  med  Lynets  Hurtighed  til  de  Qerneste  Egne.     Solen  gaar  ned  i 
et  Hav  af  Ild. 

Næppe  er  det  mørkt,  før  største  Delen  af  Kairos  Gadei  er  som 
uddød.  Vi  vandre  gjennem  Gade  efter  anden  og  møde  kun  enkelte 
Fodgængere.  Skikkelser  sove  foran  Butiksdøre,  og  Vagabonder  sidde 
sammenkrøbne  i  Hjørner.  Folket  her  er  Lysets  og  den  frie  Lufts 
Børn,  for  hvem  Mørket  kun  er  til  for  at  drømme  i.  Er  man  om- 
sider overvældet  af  de  utallige  Indtryk  af  det  fremmede  Liv  og  af 
Mindesmærker  for  svundne  Tider,  er  man  træt  af  Støv  og  Solhede, 
saa  virker   det  godt  at  trække   sig  tilbage   til  Esbekiah-Kvarteret, 

hvor  man  nok  for  en  Tid  kan  glemme,  hvor  man  er,  og  tænke  sig 
i  Paris,  New  York  eller  hvilken  som  helst  moderne  By  i  Aftenland, 
De  brede  Gader,  Kafeer,  Restauranter  og  Forretningslokaler 
ere  efter  almindelig  europæisk  Mønster,  og  kun  lidt  tyder  paa,  at 
man  er  i  Orienten.  En  Europæer  kunde  leve  aarevis  i  Kairo  uden 
nogen  Sinde  at  faa  Begreb  om  den  Stad,  han  bor  i,  og  mange 
fremmede,  selv  af  dem,  der  tale  Arabisk,  fele  sig  fortabte,  naar  de  en 

Gang  imellem  sætte  Foden  uden  for  deres  eget  Europæerkvarter. 
Der  er  et  Svælg  imellem  de  to  Kulturer,  som  Aarhundreder  ikke 
kunne  dække  over. 

Esbekiah-Kvarteret  frembyder  brede  Gader  med  Fortov,  Butikker, 
Hoteller  og  Villaer  og  har  til  Midtpunkt  et  smukt,  lille  Parkanlæg. 
De  fattige  Arabere,  der  prøve  at  tjene  lidt  ved  Europæerne,  ere  til 
Stede  overalt,  og  man  moder  europæisk  klædte  Arabere,  der  paa 
deres  nuværende  Amfibiumstandpunkt  ikke  indgive  os  anden  Følelse 
end  Medynk.  Der  holde  Drosker  i  Hundredevis  og  Asener  i  Tu 
sindevis;  især  paa  de  sidste  vide  vi,  at  det  ikke  alene  er  Morgen- 
land, men  specielt  Ægypten,  vi  ere  i;  thi  de  ægyptiske  Asener  ere 

en  Race  for  sig  og  de  nyttigste  Dyr  i  Landet.  Vi  kunne  i  Virke- 
ligheden ikke  sammenligne  noget  af  vore  Husdyr  med  disse  rap- 
fodede, udholdende,  nøjsomme  og  intelligente  Dyr,  der  ere  saare 
forskjellige  fra  deres  halsstarrige  Fættere  i  Frankrig  og  Italien. 

Ligesom  de  store  Huse  rundt  omkring  godt  kunde  høre 
hjemme  i  Marseille,  Paris  eller  Neapel,  hvad  det  ydre  angaar,  ere 
Varerne,  der  sælges,  de  samme,  som  vi  se  i  alle  de  Lande,  hvor 
hvide  Damer  lade  sig  vise  det  halve  Lager,  før  de  bestemme  sig 
til  at  kjøbe.  Kafeerne  ere  fyldte  til  Trængsel  fra  tidlig  paa  Dagen, 
og  man  skulde  tro,  at  de  her  boende  Italienere  og  Grækere  levede 
deres  Liv  der  mellem  Kort  og  Tærninger.  Hotellerne  ligge  for 
største  Delen  i  den  mest  bevægede  Del  af  Esbekiah.  De  kunne 
siges  hver  at  have  sin  Specialitet,  til  Eksempel:  Invalider,  Turister, 
der  rejse  paa  Cooks  Billetter,  Indo-Englændere,  Australiere,  Euro- 
pæere bosiddende  i  ægyptiske  Provinser  o.  s.  v.  Vinteren  er  deres 
Sæson,  og  af  Turiststrømmen  er  den  overvejende  Del  engelsktalende. 
Den  skyller  uafbrudt  hen  over  Landet  fra  Oktober  til  Maj,  søgende 
efter  Nyheder  for  at  slaa  Tiden  ihjel,  efter  Oldsager  for  at  faa 
sjældne  Eksemplarer  i  Samlingen,  efter  Stof  til  ny  videnskabelig 
Granskning,  efter  et  tabt  Helbred,  maleriske  Motiver  etc. 

Der  er  indrettet  Boder  rundt  om  Hotellerne,  hvor  alle  de  Varer 
findes  udbredte,  som  de  fremmede  forsyne  sig  med,  saasom  Old- 
sager, Musharabiearbejde  (arabisk  Træarbejde)  og  Guldsmykker, 
saa  han  behøver  hverken  at  besøge  Basarer  eller  Moskeer.  *  Alt, 
hvad  der  har  kunnet  fotograferes  i  Øvre-  og  Nedre-Ægypten  af 
Arkitektur,  bliver  stukket  ham  i  Haanden  til  fabelagtig  billige  Pri- 
ser, saa  snart  han  træder  uden  for  Døren,  ja  selv  Indiens  og  Japans 
Kunst  og  Industri  er  udstillet  for  at  friste  ham. 

Hotellerne  regne  med  Turisterne  som  med  deres  sikre  Kapital, 
medens  Dragomanerne  og  lignende  betragte  hver  enkelt  med  Haa- 
bets  sangvinske  Forventninger.  Andre  føle  kun  Lede  ved  den  egen- 
kjærlige  og  frastødende  Hob,  der  ikke  engang  har  et  godt  Ud- 
seende og  aldrig  kan  passe  ind  i  noget  Billede.  Man  forundres 
ofte  over,  hvor  Englænderne  gjøre  af  deres  præsentable  Kvinder; 
thi  dem  møder  man  faa  af,  naar  man  færdes  i  de  Lande,  hvor  deres 
Middelklasse  ikke  naar  hen.  Man  ser  en  enkelt  Amerikanerinde, 
der  ved  Friskhed  og  god  Figur  udmærker  sig  frem  for  Mængden; 
men   helt  igjennem  ere  disse  Turistkvinder  en  mærkelig  Race,    og 

de  Damer,  der  i  Ægypten  bære  Prisen  for  Skjanhed,  ere  de  syriske 
og  græske. 

Man  kan  spise  godt  og  sove  godt  i  Esbekiah;    men  vil  man 
ud,    hvor  Eventyret  leves,    saa  skynder  man  sig  bort  fra  alt,    hvad 


der  er  euiopæisk.  I  Løbet  af  de  tre  Maaneder,  jeg  var  i  Kairo, 
regnede  det  en  fem  eller  seks  Gange,  dog  aldrig  om  Dagen,  og 
dette  betragtedes  for  en  meget  regnfuld  Vinter.  I  Alexandria  falder 
mere  Regn,  men  Landet  mod  Syd  er  derimod  absolut  regnfrit,  og 
allerede  ved  Luksor  kjendes  dette  kun  af  Navn.  Jeg  saa  truende 
Skyer  trykke  sig  tættere  og  tættere  sammen,  men  først  efter  at  Solen 
var  nede,  brød  det  løs,'  og  nu  styrtede  det  til  Gjengjæld  ned  i  Strømme, 

Oni  Tiden  Stnnd  3C 

saa  Gaderne  den  næste  Dag  frembød  et  Syn  uden  Lige.  De  brede 
Gader  i  Esbekiah  lignede  her  Slemmerler  ved  et  Teglværk;  He- 
stene kunde  ikke  trække  Vognene  derigjennem,  og  Asenerne,  der 
vare  sunkne  i  til  over  Knæerne,  havde  den  største  Møje  med  at 
trække  Benene  ud  af  Mudderet.  Hvordan  der  ved  denne  Lejlighed 
saa  ud  i  Landsbyerne,  kan  jeg  kun  tænke  mig;  der  er  Huse  og 
Gader  af  ubrændt  Ler,  og  Tagene  bestaa  som  oftest  af  nogle  løst 
lagte  Palmebrædder,  hvorpaa  Familiens  Brændselsforraad  af  Tørv. 
der  er  æltet  af  Kamelgjødning,  henligger. 

Flere  Gange  havde  vi  henved  lo  Graders  Varme  om  Morgenen, 
men  ved  Middag  var  Temperaturen  steget  til  i8  eller  20  Grader. 
Det  var  en  kold  Vinter,  sagde  man,  og  paa  samme  Tid  bragte 
Bladene  os  Efterretning  om  Vinteren  i  Nordeuropa,  hvor  blandt 
andet  Kattegat  var  spærret  af  Is  fra  Skagen  til  Sverige.  I  den  An- 
ledning bemærkede  en  Englænder,  der  med  »Times«  i  Haanden 
gyngede  i  en  Rørstol: 

»Hvor  rart  er  det  dog  at  tænke  sig,  at  de  derhjemme  lide 
saadan  af  Kulde!« 

I  tre  Maaneder  havde  jeg  levet  og  aandet  i  det  arabiske  Ægyp- 
ten i  Nutiden,  men  især  i  Fortiden.  Jeg  læste  Tusind  og  en  Nat 
om  Aftenen  og  omgikkes  Karaktererne  derfra  om  Dagen,  og  jeg 
studerede  Koranen.  Om  jeg  havde  været  i  Stand  til  at  arbejde 
mig  igjennem  dens  Saurer  under  andre  Omgivelser,  nærer  jeg  nogen 
Tvivl  om  og  er  i  hvert  Fald  overtydet  om,  at  den  vilde  have  for- 
voldt mig  adskillige  Bryderier;  men  her  gik  dens  Skjønheder  mig 
lige  til  Hjertet,  og  den  aabnede  mine  Øjne  for  mange  af  Nationens 
Egenheder,  der  uden  dens  Hjælp  vare  forblevne  mig  uforstaaelige. 
Men  ud  over  det  arabiske  Ægypten  kom  jeg  ikke.  Ved  en  enkelt 
Lejlighed  kunde  jeg  blive  overrasket  ved  et  Glimt  af  et  gammelt, 
bibelsk  Billede;  men  af  den  ægyptiske  Oldtid  kunde  jeg  intet  op- 
fatte, og  derfor  virkede  Minderne  deraf  frastødende  paa  mig. 

Mine  medbragte  "Kundskaber  i  den  Retning  indskrænkede  sig 
til  Josefs  Historie,  Kleopatras  Endeligt  og  en  uklar  Forestilling  om, 
at  nogen  paa  en  eller  anden  ligegyldig  Tid  havde  baaret  Navnet 
Sesostris.  En  Farvelade  med  Pensler,  en  Buket  Blomster  eller  en 
Skaal  med  Æg  paa  det  ægyptiske  Museum  i  Bulak  imponerede 
mig  ved  at  være  ældre  end  Verdens  Skabelse;  men  de  Statuer,  jeg 


LAMDUGB  SCENER  387 

saa,    nægtede  at   indlade  sig   med   min  Uvidenhed,    og  jeg  vendte 
dem  Ryggen  uden  Ønske  om  Gjensyn. 

Da  jeg  kom  udenfor,  følte  jeg  mig  som  ideel  Globe- trotter.  der 
er  tilfreds  med  at  have  >gjort*  Museet  og  noterer  sit  Besøg  nøj- 
agtig j  Dagbogen,  men  intet  Forsøg  gjør  paa  at  forstaa  et  Muk  af 
det  hele.  Pyramiderne  vare  mig  selvfølgelig  gamle  Bekjendte  fra 
Afbildninger,  og  som  saadanne  hilste  jeg  dem;  men  heller  ikke  de 
lod  mig  føle  andet  end  en  vis  Glæde  over  den  maleriske  Virkning, 
som  den  umaadelige  Stenmasse,  der  var  saa  symmetrisk  ordnet,  frem* 


bød,    og  over  dens  stærke  Farvemodsætning  mod  det  friske  Grøn- 
svær paa  Agrene  og  mod  Kanalernes  brune  Vand. 

Der  var  i  de  senere  Aar  anlagt  Bane  til  Assiut,  og  derfra  gik 
Postdampere  op  ad  Floden.  Jeg  sikrede  mig  Billet  til  Assuan,  som 
ligger  ved  første  Katarakt. 

Paa  en  lang  Strækning  fulgte  Toget  ved  Siden  af  Josefkanalen, 
der  fører  Vand  til  Oasen  Fayum.  Der  mødte  os  ret  ejendomme- 
lige, landlige  Scener,  som  f.  Eks.  naar  en  Flok  Høstfolk,  Mænd  og 
Kvinder,  klædte  sig  af  ved  Kanalens  Bred,  svømmede  over  med 
Klæderne  i  et  Bundt  paa  Hovedet  og  atter  gjorde  Toilette,  da  de 
kom  op.  Et  andet  Sted,  hvor  vi  holdt  tæt  ved  en  folkerig  Landsby, 
var  et  brunt  Lig,  der  flød  midt  i  Kanalen  med  en  Træklods  under 
Knæerne,  et  mindre  fornøjeligt  Syn.  Jeg  vilde  næppe  tro  mine  Øjne, 
da  jeg  saa  det,  og  maatte  tage  Kikkerten  til  Hjælp  for  at  overtyde 
mig  om,  at  Jeg  havde  set  rigtigt.  Ikke  et  Menneske  i  Klyngen 
eller  andre  af  Passagererne,  end  jeg,  ænsede  det. 

as' 

Jeg  henledte  en  medrejsendes  Opmærksomhed  derpaa  med 
Spørgsmaal  om,  hvad  det  kunde  være. 

»Det  er  et  Lig«,  var  hans  ligefremme  Svar;  »en  Hustru  eller 
maaske  en  Slavinde.    Ja,  hvad  skal  en  Mand  gjøre?« 

Toget  ankom  i  rette  Tid,  saa  at  vore  Sager  kunde  blive  be- 
sørgede om  Bord  i  Damperen. 

Hele  dens  Besætning  var  arabisk.  Officererne  vare  iførte  noget, 
der  lignede  engelske  Uniformer,  og  Kommandoordene  til  Maskinen 
vare  halvt  engelske,  som  »go  ahead«,  »fuU  speed,  afdakar  aliah« 
(fuld  Fart  og  stol  paa  Gud). 

Vi  fik  rigelig  Lejlighed  til  at  erfare,  hvor  vanskelig  Nil-Naviga- 
tionen  er  paa  denne  Aarstid,  da  Vandet  er  lavt.  Trods  Lodsernes 
Anstrengelser  løb  vi  i  Reglen  paa  Grund  to  eller  tre  Gange  om 
Dagen;  hvor  der  var  en  Banke  i  Fjor,  kunde  der  godt  være  dybt 
Vand  i  Aar  og  omvendt;  med  hver  Rejse,  Damperen  gjør,  kunne 
Forholdene  have  forandret  sig.  Naar  vi  landede,  løb  vi  med  Stæv- 
nen lige  ind  paa  Land;  en  Mand  sprang  over  Bord  og  hamrede 
med  en  Kølle  en  Pæl  ned,  hvortil  Skibet  blev  fortøjet  paa  samme 
Maade,  som  man  hos  os  tøjrer  Kreaturer  paa  Marken.  Vor  Kaptajn 
var  en  midaldrende  Mand,  der  i  sin  stive  Uniform  saa  lille  og  rund- 
rygget ud.  Naar  vi  om  Aftenen  sad  godt  fast,  og  Kommandoen 
var  strøget  for  den  Dag,  var  hans  første  Omsorg  at  kaste  Mun- 
deringen og  iføre  sig  den  magelige,  arabiske  Dragt.  Det  var,  lige- 
som han  blev  et  andet  Menneske  i  den,  og  det  var  kosteligt  at 
se,  med  hvilket  Velbehag  han  trak  Hælene  ind  under  sig  og  fik 
en  lun  Passiar  med  dem,  der  vare  ved  Haanden.  Fra  Tid  til  anden 
saa  jeg  ham  sidde  bøjet  over  en  stor  Bog  med  forgyldt  Læder- 
bind, voldsomme  Kobberspænder  og  i  det  hele  af  et  ærværdigt 
Udseende.  Ved  en  Lejlighed  lod  han  den  ligge  paa  en  Bænk,  og 
jeg  tillod  mig  at  blade  i  den,  naturligvis  uden  at  kunne  tyde  det 
allerringeste,  kun  gjorde  jeg  den  Observation,  at  den  bar  Mærker 
af  at  være  meget  læst,  og  at  der  over  hvert  Kapitel  var  et  ejen- 
dommeligt Ornament.  Jeg  spurgte  en  fransktalende  Syrier,  om 
det  var  Koranen,  hvilket  han  benægtede  efter  at  have  set  Titel- 
bladet. Det  var  en  Roman.  »Hvad  hedder  den«,  spurgte  jeg 
videre,  hvortil  han  svarede,  at  det  var  en  gammel,  arabisk  Roman, 
i  Grunden  heller  ingen  Roman,  men  mange  Fortællinger  fortalte  i 
»Tusind  og  en  Nat«,  og  da  jeg  lod  mig  forlyde  med,  at  jeg  kjendte 

den,  tilibjede  han:  »Ja,  man  har  den  oversat  paa  Fransk  og  andre 
europæiske  Sprog,  men  har  forandret  og  forkortet  den  i  høj  Grad, 
da  man  ikke  kunde  byde  Frankerne  den,  som  den  er.  c 

I  Assiut  havde  jeg  set  den  første  »Dompalme«  i  en  Have.  Disse 
Træer  bleve  hyppigere  med  hver  Dag,  vi  kom  sydligere,  og  skjønt 
de  ikke  fortrængte  Daddelpalmeme,  bleve  de  en  iøjnefaldende  Del 
af  Vegetationen.  Mangen  Gang  gled  vi  tæt  ind  under  den  bratte 
Skrænt,  hvor  Arbejdere  møjsommeligt  løftede  Vandet  op  i  Spande- 
vis fra  Afsats  til  Afsats  for  dermed  at  overrisle  Markerne. 

Jo  sydligere  vi  kom,  desto  mørkere  var  Befolkningens  Hud- 
farve. 

Vor  Damper  arbejdede  sig  op  imod  Strømmen,  medens  Panora- 
maet omkring  os  skiftede  fra  Time  til  Time.  Den  mest  maleriske 
Del  var  stadig  den  østlige  Side  med  Landsbyer,  Kupler,  Palme- 
lunde og  Grotter  i  Fjældene,  som  vi  fik  at  vide  vare  gamle  Be- 
gravelser. De  rødliggule  Kalkklipper  af  næsten  samme  Højde  kom 
nær,  trak  sig  tilbage  og  viste  Aabninger  ind  til  Ørkenen  eller  snævre 
Stier,  der  førte  til  Klippehuler.  Lys  og  Skygger  jog  hverandre  og 
gav  Relief  til  fjerne  Bjærge,  der  ved  en  Drejning  af  Floden  skjulte 
sig  for  vort  Blik.  Hele  Dalen  var  dyrket,  men  der,  hvor 
Oversvømmelserne  ikke  kunde  naa,  ophørte  alt  Liv,  der  var  det 
de  afdøde  Slægters  Land.  Snart  passerede  vi  en  Helgengrav, 
skygget  af  en  Dompalme,  i  Læ  af  en  dristig  Klippe,  og  igjen  ret- 
tedes Kikkerten  paa  et  gammelt  Stenbrud,  der  lignede  store  Boliger, 
udhugne  over  .hverandre. 

Ved  Gow-el-Kebeer  under  Gebel  Sheykh  Hereedee  vistes  der 
os  Ruiner  af  en  Landsby,  hvor  der  stod  nogle  hovedløse  Palmer, 
og  Kaptajnen  fortalte,  at  der  for  femten  Aar  siden  stod  en  folkerig 
By,  som  blev  nedbrændt  af  Regjeringens  Soldater.  Der  boede  en 
Dervish,  som  havde  faaet  Helgenberømmelse  ved  at  gjentage  Allahs 
Navn  3000  Gange  hver  Nat  i  tre  Aar.  Han  proklamerede  sig  som 
udset  af  Herren  til  at  dræbe  Antikristen,  og  i  Spidsen  for  Egnens 
Indbyggere  angreb  og  ødelagde  han  en  engelsk  Dahabiah.  Saa 
snart  denne  Gjerning  rygtedes,  afsendte  Regjeringen  en  Ekspedition, 
der  hurtigt  satte  en  Stopper  for  videre  Udskejelser  ved  at  skyde 
Ophavsmanden  samt  mange  af  hans  Følgesvende  og  afbrænde  Byen. 
Mændene  førtes  bort  som  Fanger,  og  Kvinderne  fordeltes  i  de  om- 

liggende   Landsbyer,    medens   Markerne   med   deres  Afgrade   bleve 
konfiskerede. 

En   anden   stor  Landsby,    hvor  Husene  bar  runde  Taame,    der 
beboedes  af  Duer,    laa   længere  mod  Syd,    og  ved  Aftentide  anleb 


vi  Girgeh,  hvor  der  stod  to  Taarne  paa  Skrænten,  og  hvor  der 
saas  en  stor  Mængde  Munke. 

Da  vor  Landsmand  Norden  rejste  i  Ægypten,  laa  Girgeh  '/s 
Mil  fra  Floden,  men  ved  et  af  dennes  Luner  blev  for  et  halvt  Hun- 
drede Aar  siden  den  halve  Stad  bortskyllet.  Da  Vandet  efter  et 
usædvanligt  Højvande  begyndte  at  falde,  skar  det  sig  ind  melleni 
en  Række  Huse  og  pløjede  en  Rende;  derved  dannedes  en  kraftig 
Strøm,  der  skyllede  alt  bort  paa  sin  Vej.  De  to  Minareter  tilhørte 
to  Moskeer,  af  hvilke  den  ene  forsvandt,  og  af  den  anden  blev  der 
kun  noget  Murværk  tilbage. 

Navnet  Girgeh,  Girgis  eller  Georg  stammer  fra  Kopiernes  Skyts- 

patron,  og  endnu  har  Byen  en  overvejende  kristen  Befolkning.  — 
I  Oldtiden  var  der  Krokodiller  over  hele  Nilen,  og  der  fortælles, 
at  de  ved  Flodens  Mundinger  kjæmpede  med  Delfiner.  Da  War- 
burton  rejste  i  Ægypten  i  1846,  aad  de  en  Kone  i  Nærheden  af 
Girgeh,  og  hans  første  Jagt  paa  dem  var  adskilligt  nordligere.  Han 
fortæller  i  sin  Bog  >The  Crescent  and  the  Cross«:  »Krokodillernes 
Konge  siges  at  residere  ved  Denderah  og  Dronningen  40  engelske 
Mile  højere  oppe  i  Floden;  men  denne  Adskillelse  af  den  konge- 
lige Familie  synes  ikke  at  have  nogen  skadelig  Indflydelse  paa 
deres  Undersaatters  Samvirken.  Der  er  næppe  en  solbeskinnet 
Banke  mellem  de  kongelige  Residenser,  hvor  man  ikke  ser  en  Flok 
Krokodiller,  der  enten  udklække  Æg  eller  Planer  mod  de  rejsende. 
Fra  Tid  til  anden  saa  vi  Krokodiller  af  alle  Størrelser  i  Hundredevis 
og  løsnede  Skud  nok  paa  dem  til  en  hel  spansk  Revolution;  men 
vi  fangede  ingen,  selv  om  vi  ramte,  hvilket  indtil  denne  Dag  staar 
uvist  hen.  Jeg  tror,  at  de  fleste  ærlige  rejsende  ville  tilstaa  det 
samme  om  deres  Jagter. 

Nu  var  det  alt  længe  siden,  at  man  sidste  Gang  saa  Kroko- 
dillespor der  i  Nærheden. 

Det  havde  været  en  lang  og  indholdsrig  Dag,  og  Aftenen,  der 
fulgte,  da  jeg  havde  forladt  de  overfyldte  Gader  for  at  strejfe  om 
paa  Marken,  var  glimrende.  Markerne,  der  bugnede  af  Sæd,  fjerne 
Røgsøjler,  der  steg  lodret  i  Vejret,  og  de  hjemvendende  Arbejdere, 
Bøfler  og  Gedehjorder  var  et  Billede,  paa  hvilket  Solens  Straaler 
forgyldte  Palmer  og  Distancer.  En  Schakal  smuttede  ud  af  en 
Hvedemark  og  saa  sig  forsigtigt  om ;  men  da  den  ikke  bemærkede 
andre  end  en  Europæer,  gik  den  ganske  roligt  over  Vejen  og  for- 
svandt paa  den  modsatte  Side. 

Den  følgende  Morgen  sattes  Maskinen  atter  i  Gang,  og  idet  vi 
beg>'ndte  med  >more  slow«,  bakkede  vi  ud  i  Nilen,  der  her  har 
vestlig  Retning.  Flodens  Overflade  laa  rolig,  kun  kruset  af  en 
enkelt  Strømhvirvel,  og  en  hvid  Dis  laa  som  et  Slør  over  Horisonten. 
Sejlerne  gled  med  Strømmen  og  kastede  lange  Reflekser  af  de 
høje  Ræer  over  Vandfladen.  Senere,  da  en  nordlig  Brise  satte  smaa 
Bølger  i  Bevægelse,  og  Solen  kom  højt,  bleve  Tonerne  graalige. 

Hvad  der  altid  oplivede  Landskabet,  var  de  umaadelige  Fugle- 
sværme, der  enten  flagrede  om  eller  sad  ligegyldige  paa  Holmene  i 
Floden.     Der  var  utallige  Arter  og  mange  Slags  Vadefugle;    men 

skjent  jeg  spejdede  overalt,  saa  jeg  dog  ikke  en  Stork,  hvormed 
jeg  kunde  sende  en  Hilsen  til  Danmark.  De  skulle  dog  kun  und- 
tagelsesvis kunne  træffes  her;  men  det  sagdes,  at  de  egentlig  op- 
holdt sig  ved  de  store  Seer. 

Sønden  for  Assiut  tindes  Krokodillernes  nuværende  nordligste 
Breddegrad;  men  tiods  al  min  Søgen  var  jeg  ikke  saa  heldig  at 
faa   Øje    paa    nogen.     Kaptajnen    havde    aldrig   set    en    Krokodille 


Norden  for  det  første  Katarakt;  han  tvivlede  om,  at  de  overhovedet 
fandtes  der,  og  var  vis  paa,  at  Krokodiller  vare  alt  for  sky  til  at 
kunne  iagttages  fra  en  Damper.  Flodens  mange  Bugter  gjorde 
det  vanskeligt  for  vore  anden  og  tredie  Klasses  Passagerer  at  for- 
rette deres  Andagt,  hvortil  hører,  at  de  troende  altid  skulle  bede 
med  Ansigtet  vendt  mod  Mekka.  Denne  Plads's  Beliggenhed  blev 
mere  nordlig  for  os  med  hver  Mil,  vi  kom  længere  mod  Syd,  og 
Søfolkene  havde  travlt  med  at  vise  dem  Kursen;  men  ofte  var 
Skibet  svajet,  før  Bønnen  var  til  Ende,  og  Vedkommende  havde 
bedet  rent  ad  Jerusalem  til  eller  givet  sig  Sudan  i  Vold  og  blev 
altid  fortvivlet,  naar  han  erfarede  saadant.    Matroserne  vare  følelses 


LUKSOR  393 

løse  for  deres  Anger  og  svarede  kun  »malesh«  (betyder  intet),  og 
jeg  vandt  mangen  en  bedendes  oprigtige  Taknemmelighed  ved  i 
Tide  at  gjøre  ham  opmærksom  paa  Skibets  Drejninger^  saa  at  han 
kunde  rette  den  fejle  Stilling. 

Vor  Kok,  der  havde  et  saa  rundt  og  af  Velvære  glinsende 
Ansigt,  at  man  uvilkaarlig  blev  i  godt  Humør  ved  at  se  paa  ham, 
var  optaget  af  sine  Potter  og  Gryder  og  kom  kun  en  Gang  imellem 
frem  for  at  henrette  en  Høne.  Han  havde  da,  trods  sin  Travlhed, 
Tid  til  at  holde  den  med  Hovedet  vendt  mod  den  hellige  Stad  og 
bede  Allah  skjænke  den  Styrke  til  at  bære  den  Smerte,  han  nu 
var  i  Færd  med  at  tilføje  den. 

Paa  vor  første  Dags  Sejlads  havde  vi  mødt  en  Del  Skibe, 
ladede  med  Vandkrukker  til  højt  op  paa  Masten  og  langt  ud  over 
Siden,  hvor  de  hang  i  et  Net.  De  kom  fra  Kineh,  hvor  man  fabri- 
kerer Vandkrukker  for  hele  Ægypten.  Denne  Stad  gjorde  vi  først 
Bekjendtskab  med  paa  Tilbageturen. 

Et  stærkt  Røre  blandt  Passagererne  forkyndte,  at  vi  nærmede 
os  Luksor.  Denne  Stad  havde  jeg  hørt  saa  ofte  omtale  i  Forbin- 
delse med  akvarellerende  Damer  og  gigtsvage  Medmennesker,  at 
jeg  havde  fattet  Lede  ved  selve  Navnet.  Der  sagdes  at  være  nogle 
Ruiner,  men  med  Malerens  Foragt  for  disse  gamle  Sten,  tilbragte 
jeg  de  tre  Timers  Ophold  med  at  betragte  Folkelivet  fra  mit  Sæde 
paa  Dækket.  Jeg  bemærkede  nok,  at  der  laa  en  temmelig  ussel 
og  umalerisk  Araberby,  og  derover  ragede  nogle  gamle  Søjler  frem, 
der  forekom  mig  som  mislykkede  Eksemplarer;  men  langt  mor- 
sommere var  Flodskrænten,  der  var  langt  højere  end  ved  Kairo,  og 
de  ivrige  Kjøbmænd  og  Asendrivere,  Dragomaner  og  Turister,  der 
raabte  og  gestikulerede. 

Den  Nat  laa  vor  Stævn  fast  i  Leret  ved  en  mellemstor  Kjøb- 
stad  ved  Navn  Esne.  For  at  forslaa  Tiden  strejfede  jeg  i  Selskab 
med  et  Par  medrejsende  ind  i  Staden,  hvor  vi  mødte  en  Mand,  der 
spurgte  os,  om  vi  ønskede  at  se  Templet;  det  var  »kebir«  (stort). 
Nuvel,  af  Mangel  paa  noget  bedre  fulgte  vi  med  gjennem  et  Par 
Smaagader  og  .kom  derfra  ind  i  en  indhegnet  Gaardsplads  med  en 
Dør,  som  han  aabnede. 

>Der  er  Templet«,  sagde  han  og  viste  paa  en  lav  Mur.  Vi 
syntes,  at  hans  Spøg  var  af  en  temmelig  dum  Natur  og  sagde  ham 
vor  Mening  desangaaende ;  men  han  protesterede  ivrigt  og  viste  paa 

et  Hu!  i  Jorden,  hvor  der  saas  en  stejl  Trappe.  Den  betroede  vi 
os  til  og  kom  langt  ned  i  Dybet.  Manden  havde  Ret;  her  stod  vi 
virkelig  mellem  svære  Søjler,  der  stod  tæt  paa  hverandre;  men 
Mørket  tillod  os  ikke  at  skjelne  videre.  Kun  en  Del  af  Templet 
var  bleven  ryddet  af  Mehemed  Ali  for  at  benyttes  til  Krudtmagasin 


og  senere  havde  det  været  Bomuldslager.  Templets  Tag  var  i 
Niveau  med  Byens  Gader,  og  kun  paa  eet  Sted  ragede  den  Mur, 
vi  havde  set,  et  Par  Alen  frem. 

Næste  Dag  viste  der  sig,  alt  længe  før  vi  kom  til  Edfu,  et 
Par  Pylontaarne  over  Huse  og  Palmer,  og  da  det  blev  meldt  os,  at 
Opholdet  vilde  vare  tre  Timer,  belavede  jeg  mig  paa  at  ride  den 
halve  Kvartmil,  Byen  ligger  fra  Floden.  Gjennem  Byens  snævre 
Gader,  stadig  med  Pylontaarne  i  Sigte,  styrede  jeg  frem,  indtil  jeg 
pludselig  stod  for  en  Afgrund,  hvor  Templet  laa  paa  Bunden. 

Taarnene  ragede  75  Fod  op  over  Byens  Gader;  men  der  var 
40  Fod  ned  til  Templets  Gulv.  Byen  havde  i  Aarhundreders  Løb 
hævet  sig  paa  sit  eget  Affald  højere  end  Templets  Tag.  Da  Ma- 
riette  begyndte  at  udgrave,  maatte  han  rydde  92  Huse  af  Vejen, 
og  af  dem  var  de  64  til  Dels  beliggende  umiddelbart  paa  dets 
Tag.  Jeg  vil  ikke  forsøge  at  skildre  min  nye  Overraskelse,  da  jeg 
stod  i  det  velbevarede  Tempel,  eller  den  Følelse,  der  greb  mig. 
Hvad  var  det  for  en  mægtig  Tanke,  der  her  havde  levet  og  virket? 
Jeg  saa  Billeder  og  Tegn,  der  vare  mig  uforstaaelige,  men  ikke 
desto  mindre  aabnede  de  Udsigter,  som  jeg  ikke  havde  anet,  og 
lod  mig  ingen  Ro.  Jeg  var  mest  i  Stemning  til  at  knæle  og  til- 
bede uden  at  gjøre  mig  Rede  for  hvilken  Guddom,  og  den  Nat 
var  min  Søvn  afbrudt  af  Drømme  om  Søjlehaller,  Guder  med  Dyre- 
hoveder, Baade,  Aber  og  meget  af  det  andet,  som  havde  været 
med  til  at  fange  mit  Sind. 

Da  Damperen  standsede  ved  Sil-Sil  og  gav  os  Tid  til  at  bese 
nogle  Grotter,  var  jeg  blandt  de  første,  der  gik  i  Land,  og  skjønt 
jeg  ikke  forstod  noget,  maatte  jeg  betragte  hvert  Bogstav  og  hvert 
Billede  med  en  Ærefrygt,  som  de  aldrig  havde  kunnet  aftvinge 
mig  før. 

Atter  fik  vi  Lejlighed  til  at  kravle  op  ad  Flodskrænten  ved 
Kom  Ombo,  hvor  Søjlehoveder  med  dobbelte  Lotusblomster  ragede 
frem,  og  hvor  Floden  havde  bortskaaret  den  forreste  Del  af  Temp- 
let. Her  var  det  Ørkenens  Sand,  der  var  føget  ind  og  havde  lagt 
sig  i  Bjærge  over  den  dyrkede  Strækning.  Hvor  der  i  Oldtiden 
havde  levet  en  stor  Befolkning,  færdedes  nu  kun  enkelte  fattige 
Mennesker,  der  dyrkede  deres  Bønner  paa  den  Skrænt,  som  den 
synkende  Flod  hvert  Aar  blotter  i  nogle  Maaneder. 

Ogsaa  disse  Folk  fik  for  mig  en  forskjellig  Betydning  fra  de 
arabiske  Eventyrfigurer,  som  jeg  før  havde  set  i  dem.  Deres  Pro- 
filer stod  mejslede  i  Stenene  saa  lig,  at  man  aldrig  tog  fejl  af  dem. 
Andre  Indflydelser  vare  farne  hen  over  Landet;  nye  Herrer  og  nye 
Anskuelser  havde  sat  sig  fast;  men  de  Folk,  der  i  Dag  æde  deres 
Brød  i  deres  Ansigts  Sved,  havde  bibeholdt  alle  Træk  af  deres 
Forfødres  Fysiognomi. 

Medens  Ørkenen  tager  Landet  i  Besiddelse  fra  den  ene  Side, 
angribes   Ruinerne    af  Floden    fra   den    anden,    og  langsomt,    men 

sikkert  vinder  den  sidste  mere  og  mere  Herredømme  over  det  hel- 
lige Tempel. 

Store  Dele  ere  alt  forsvundne,  og  paa  den  Maade,  Skrænten  er 
udhulet,  kan  man  se,  at  andre  snart  ville  følge  efter.  Endnu  er 
der  synlige  Spor  af  den  Mur,  der  omringede  Tempelgrunden,  og 
som  her,  ligesom  de  fleste  andre  Steder,  har  været  opført  af  raa 
Mursten.  Hvor  Sandet  har  samlet  sig  højt  uden  om  denne,  ser 
det  ud,  som  om  Templet  har  ligget  i  en  Fordybning;  men  naar  vi 
se  paa  det  aflejrede  Lag  i  Skrænten,  er  det  tydeligt,  at  der  endda 
har  været  opført  en  Forhøjning,  hvorpaa  de  bleve  byggede.  Terrain- 
forhindringeme  ved  Sil-Sil  maa  tidligere  have  været  langt  større 
end  nu  og  formodentlig  dannet  en  Katarakt;  thi  vi  se,  at  Over- 
svømmelserne her  have  naaet  langt  højere  end  nu  om  Stunder, 
medens  det  omvendte  var  Tilfældet  længere  Nord  paa.  Det  store 
Tempel  er  bygget  af  Ptolemæerne  kun  et  Par  Hundrede  Aar  før 
Kristus,  medens  de  mindre  ere  af  langt  ældre  Dato.  Grunden  om- 
kring de  sidste  er  bleven  oversvømmet  hvert  Aar;  men  der  har 
ingen  Aflejringer  fundet  Sted,  saa  højt  oppe,  efter  at  de  første  bleve 
opførte,  og  det  kan  paavises,  at  Vandet  siden  ikke  er  naaet  højere, 
end  det  gjør  nu  til  Dags.  Der  laa  flere  hvide  Sandbanker  i  Nær- 
heden, hvor  Beduinerne  paastod,  at  de  undertiden  saa  Krokodiller 
sole  sig. 

Medens  vi  for  videre,  fik  Landskabet  et  mere  øde  Udseende. 
Kalkstensklipperne  bleve  lavere  og  sjældnere,  medens  Sandørkenen 
tog  til.  Ved  en  Drejning  kom  vi  tæt  ind  under  den  libyske  Side 
og  saa  en  Flok  unge  Kameler  blive  ført  mod  Nord.  Fod  for  Fod 
traskede  de  af  Sted  og  vendte  det  mismodige  Blik  imod  os.  Hvor 
længe  de  havde  vandret  i  den  brændende  Sol  gjennem  det  gule 
Sand,  hvor  ikke  et  grønt  Blad  var  synligt,  og  hvor  langt  de  endnu 
havde  til  deres  Bestemmelsessted,  var  Spørgsmaal,  som  man  uvil- 
kaarlig  opkastede.  Paa  den  arabiske  Side  saa  vi  den  første  Granit, 
og  snart  traadte  den  paa  alle  Højder  og  Bredder  i  Stedet  for  den 
hvide  Kalksten. 

Under  et  Fjæld,  der  er  kronet  af  en  Kuppel,  ligger  Assuan, 
omringet  af  tætte  Daddellunde.  Den  sandede  Flodbred  løber  langt 
ud  ved  Lavvandet,  og  der  er  kommet  Holme  frem  paa  flere  Steder. 
Nogle  Huse  og  en  Minaret  ere  synlige  mellem  de  brede  Sykomorer, 
under   hvis    Skygge    mørke,    turbanklædte    Mænd    hvile   sig.     Der 

hersker  Travlhed  ved  Skibene,  hvor  Vareballer  losses,  og  hvorhen 
Kameler  bringe  deres  svære  Last.  Her  ender  Sejladsen  paa  Nilens 
nordlige  Del,  og  mangt  et  Skib  er  ikke  kommet  videre,  men  har 
lagt  sig  til  at  dø  en  naturlig  Død  paa  Strandbredden.  Paa  Kamel- 
ryg føres  Varerne  over  Land  mellem  Udskibningstideme  paa  begge 
Sider  af  Katarakten,  og  mange  Dahabiar  ere  her  tilfredse  med 
Rejsen  for  denne  Gang. 

Der  er  dog  Mulighed  for,  at  et  tomt  Skib  kan  trækkes  gjennem 
Fosserne;  dets  Last  maa  føres  over  Land,  og  uden  Fare  er 
Turen  ikke.  Den  vestlige  Side  er  aldeles  gold  med  gule  Flyve- 
sandsbjærge;  men  en  stærk  Modsætning  dertil  danner  Øen  Elefan- 
tine,  hvor  enhver  Plet  er  bevokset.  Landingsstedet  var  paa  et  Øje- 
blik bleven  fyldt  med  Asendrivere  og  Kuriositetshandlere  samt  den 
sædvanlige  Klynge  af  nysgjerrige  og  Tiggere,  og  det  var  mærkeligt 
at  iagttage  de  mange  sorte  Ansigter,  der  alle  talte  Arabisk  og  i 
Lineamenter  lignede  de  Folk,  vi  kjendte  fra  Nedre-Ægypten.  Ved 
hvert  Skridt,  man  gjør  i  Byens  Gader,  bliver  Nubiens  Nærhed  paa- 
faldende.  Basarerne  have  vel  megen  Lighed  med  dem  i  andre 
Smaabyer;  men  de  vise  ved  nærmere  Eftersyn,  at  den  største 
Handel  er  med  Gjenstande  fra  et  halvt  barbarisk  Land.  Der  var 
saaledes  Arm-  og  Næseringe,  Spyd,  Sværd  og  Skjolde.  Ogsaa 
mellem  de  grovere  Varer  var  der  nubiske  og  sudanesiske  Sager. 
Der  var  Strudsæg,  Leopard-  og  Ulveskind  i  store  Bundter,  Elefant- 
tænder, Flodhestehuder  og  Gummi  arabicum  foruden  Strudsfjer  og 
udstoppede  Krokodilleunger. 

Alle  Damperens  Kahytspassagerer  vare  blevne  forsynede  med 
Asener,  og  som  en  hel  Karavane  drog  vi  ud  af  Stadens  Porte  for 
at  bese  de  mindeværdige  Steder.  Vi  for  af  Sted  gjennem  en  For- 
stad af  Kafeer  og  Hytter  med  Danserinder,  der  forsøgte  at  overtale 
os  til  at  standse.  En  livløs  Ørken  af  Grus  og  Granitknolde  laa 
foran  os  og  var  som  oversaaet  af  smaa  Moskeer  og  Gravstene  fra 
gammel  og  nyere  Tid.  Det  var  de  dødes  Stad  i  et  dødt  Land, 
en  Stad,  der  vist  var  af  større  Udstrækning  end  Assuan,  og  hvor 
omstyrtede  Sten  med  kufiske  Bogstaver,  Grupper  af  forfaldne  Kupler 
og  Gravhøje  af  Sten  gjorde  en  malerisk  Virkning. 

Omsider  kom  vi  dog  ud  af  Begravelsespladsen.  Klipperne 
bleve  hyppigere  og  vare  for  en  stor  Pel  overhuggede  med  Hiero- 
glyffer;   Klipperne  ere  alle  af  rød  eller  sort  Granit  og  mærkværdig 

afrundede  paa  Toppen.  Vor  Vej  snor  sig  imellem  dem,  indtil  vi 
holde  ved  en  Skraaning,  hvor  vi  steg  af  og  fulgte  Føreren  til  Fods. 
Vi  saa  en  Obelisk  ligge  horisontal,  tilsyneladende  færdig  til  Af- 
gang; men  det  viste  sig,  at  den  kun  var  hugget  løs  paa  de  tre 
Sider,  medens  Udhugningen  af  den  fjerde  var  paabegyndt;  en  old- 
kyndig  sagde,  at  det  vilde  være  bleven  Verdens  største  Obelisk, 
om  den  nogen  Sinde  var  bleven  fuldført.  Dens  Længde  siges  at 
være  95  Fod  og  dens  største  Bredde  11  Fod.  Hvorfor  den  blev 
liggende  ufuldført  er  en  Gaade,  som  vist  aldrig  bliver  løst.  Nogle 
have  formodet,  at  en  Revne  i  Stenen  har  været  Skyld  i,  at  den  blev 
kasseret;  men  andre  paastaa,  at  Revnen  er  af  langt  yngre  Dato. 
Endnu  andre  Gjenstande  ligge  omkring  eller  ere  løselig  tilhugne  i 
Klippen,  og  uden  Tvivl  har  Ørkenens  Sand  begravet  meget  andet; 
thi  Sandflugtens  Fremgang  kunde  spores  overalt.  Naar  de  gamle 
vilde  løsne  en  Sten,  huggede  de  en  Række  Huller,  hvori  de  kilede 
Stykker  af  Træ;  disse  overhældte  de  med  Vand,  hvorved  Træet 
udvidedes  og  sprængte  Klippen.  I  alle  de  forhuggede  Dele  ses 
saadanne  Huller. 

Snart  se  vi  Floden  foran  os  igjen.  Den  udvider  sig  til  en 
Slags  Bugt,  omringet  at  røde  Klipper,  og  et  Stykke  fra  dens  Bred 
ligger  en  lille  By  ved  Navn  Mahatta.  Vi  ere  gaaede  helt  uden 
om  Katarakten  fra  den  sydligste  By  i  Ægypten  til  den  nordligste 
i  Nubien,  og  det  slaar  os  straks,  at  vi  ere  komne  til  en  forskjellig 
Nation,  til  et  Folk  af  ren  afrikansk  Race,  hvis  Kultur  staar  langt 
under  Ægypternes,  og  hvis  Sprog  er  forskjelligt  fra  disses.  Ma- 
hattas  Beliggenhed  er  endnu  smukkere  end  Assuans.  Som  Han- 
dels- og  Udskibningssted  spiller  den  en  lignende  Rolle ;  der  er  fuldt 
af  Fragtfartøjer,  Kameler  og  Arbejdsfolk  paa  Stranden,  og  Varerne 
ere  de  samme  Eks-  eller  Import-Artikler  til  eller  fra  Sudan,  som 
vi  saa  ved  Assuan ;  men  Fartøjerne  ere  af  en  barbarisk  Type,  klod- 
sede og  daarligt  vedligeholdte.  Klippebaggrunden,  Sykomorer,  Dadler 
og  Dompalmer  bidrage  meget  til  Egnens  Skjønhed.  De  sidste  ere 
af  Udseende  meget  forskjellige  fra  de  fleste  Palmer,  ikke  alene  ved 
deres  Blade,  men  ogsaa  ved,  at  de  næsten  altid  dele  sig  i  to,  ja 
undertiden  i  tre  Skud  tæt  oven  over  Jorden. 

Det  er  første  Gang,  at  vi  se  Kvinder  klædte  i  Læderfrynser 
om  Lænderne,  Ring  i  Næsen  og  for  øvrigt  kun  et  Smil.  Mange 
have   dog  en  lang  Klædning,    der  er  anderledes  end  Klædedragten 

i  Ægypten;    Frisuren  bæres  paa  anden  Maade,  og  Ansigtssløret  er 
helt  forsvundet. 

Efter  at  have  fulgt  en  interessant  Sti,  drejede  vi  om  et  frem- 
springende Klippeparti  og  saa  der,  at  Floden  udvidede  sig  til  en 
Indsø,  midt  i  hvilken  Øen  Philæ  laa  saa  prægtig  og  mere  lignede 
en  Drøm  end  Virkelighed.  Mure,  Pyloner,  lange  Søjlerækker  og 
et  lille  Tempel  med  en  bred  Trappe  ned  til  Vandet  —  alt  saa  ud, 
som  det  maa  have  set  ud  for  Tusinder  af  Aar  siden,  og  havde  vi 
faaet  at  vide,  at  det  endnu  blev  benyttet,  vilde  vi  ikke  have  anset 
det  for  at  være  usandsynligt. 

Under  en  Ægyptologs  Vejledning  gjorde  jeg  min  første  Van- 
dring ind  blandt  Oldtidens  Minder,  og  for  hvert  Skridt  blev  jeg 
mere  overtydet  om,  at  alt,  hvad  jeg  saa,  tværtimod  at  være  mig 
uvedkommende  var  af  største  Betydning  som  Grundlag  til  For- 
staaelse  af  Fortid  og  Nutid.  Simpelt  og  let  fatteligt  som  Myten 
om  Osiris,  Isis  og  Horus  er,  tyder  den  hen  paa  Oprindelighed,  og 
den  Skrift,  som  jeg  ikke  havde  skjænket  et  Blik  før,  viste  sig  som 
Fædre  til,  hvad  vi  leve  paa.  Horus  bekjæmpede  sin  Faders  Drabs- 
mand Set  og  trængte  ham.  Da  traadte  Isis  imellem  og  bad  ham 
skaane  Set,  der  var  hendes  Broder,  og  i  blindt  Raseri  huggede 
Sønnen  hendes  Hoved  af.  Men  han  fortrød  sin  Gjerning  og  satte 
det  paa  igjen,  og  da  havde  det  faaet  Horn.  Er  det  ikke  det  samme 
Tegn,  Profeten  antog,  den  samme  Nymaane,  som  Jøderne  havde 
saa  travlt  med  at  iagttage,  og  som  sandsynligvis  spillede  en  stor 
Rolle  hos  vore  hedenske  Forfædre? 

Jeg  havde  set  nok  til  at  ville  vide  meget  mere.  Da  det  en 
Del  Aar  senere  lykkedes  mig  at  gjenbesøge  Ægypten,  havde  jeg 
forsynet  mig  med  al  den  Lærdom,  jeg  var  i  Stand  til  at  rumme, 
af  det  gamle  Testament,  Herodots  Rejser,  Sir  Gardner  Wilkinson 
og  Wallis  Budge  o.  a.  Oldtiden,  der  i  Begyndelsen  viste  sig  for 
mig  som  et  blegt  Spøgelse  i  det  fjerne,  traadte  siden  helt  frem  i 
de  Tusinde  levende  og  livløse  Skikkelser. 

Det  var  blevet  Aften,  da  vi  vare  komne  tilbage  til  Fastlandet. 
De  fleste  af  Selskabet  satte  Kursen  efter  Skibet,  medens  tre,  hvor- 
iblandt jeg,  drejede  mod  Vest  for  at  bestige  et  af  de  højeste 
Punkter.  Var  Vejen  end  besværlig,  saa  lønnedes  vor  Umage  rige- 
ligt i  det  Overblik,  vi  fik  over  Katarakten,  som  vi  saa  syde  og  koge 
mellem  Hundreder  af  Øer  og  Revler  af  Sten  og  Sand,  hvoraf  nogle 

vare  stejle,  andre  flade,  nogle  granne,  andre  bare,  og  ikke  to  lig 
nede  hinanden.  Benævnelsen  >Katarakt<  forklarer  ikke  paa  vort 
Sprog  saa  godt,  af  hvad  Natur  Flodhindringerne  ere,  som  Benæv- 
nelsen )en  Række  Fosser*  vilde  gjere;  thi  det  er  i  Virkeligheden 
intet  andet. 


En  Skotte,  en  Amerikaner  og  jeg  bleve  tilbage,  da  Damperen 
den  næste  Dag  tiltraadte  Tilbagerejsen.  Vi  havde  besluttet  at  til- 
bringe et  Par  Uger  paa  Stedet  og  havde  ikke  mange  Vanskelig- 
heder med  at  finde  Bolig,  skjønt  der  intet  Hotel  fandtes  i  Assuan. 

I  Drømme  lyttede  jeg  den  første  Nat,  jeg  tilbragte  der, 
til  en  ubegribelig  vibrerende  Sang,  der  lød  saa  ubestemmelig  (jern 
og  dog  nær,  oppe  og  dog  nede.  Jeg  syntes,  at  dens  Toner  lød 
for  mit  Øre  hele  Dagen,  medens  jeg  ikke  var  sikker  paa,  om  den 
var   af  min   egen  Indbildning;    men   da  jeg   vækkedes   paa  s 

Maade  den  følgende  Nat,  mærkede  jeg,  at  det  var  Virkelighed, 
medens  Sangen  forekom  mig  endnu  mere  gaadefuld  end  sidst. 
Først  efter  i  flere  Nætter  at  være  bleven  vækket  saaledes,  fik  jeg 
at  vide,  at  Tonerne  kom  fra  Nattevagten,  som  kaldte  til  Morgenbøn 
ved  at  synge  et  Vers  af  Koranen  ud  fra  Galleriet  paa  den  Minaret, 
der  laa  tværs  over  for  vor  Bopæl.  Siden  den  Tid  glædede  jeg  mig 
om  Aftenen  til  den  Nydelse,  der  ventede  mig  næste  Morgen,  og 
skjønt  jeg  hørte  Sangen  den  ene  Gang  efter  den  anden,  vedblev 
den  at  gribe  mig  paa  sin  mystiske  Maade.  Noget  lignende  havde 
aldrig  lydt  for  mit  Øre,  og  dog  syntes  det  mig,  at  disse  Toner, 
der  kom  som  fra  en  ubekjendt  Verden,  kaldte  glemte  Minder  til 
Live  samtidig  med,  at  de  manede  en  Række  nye  Skikkelser  frem. 

De  Folk,  med  hvem  vi  under  vort  Ophold  kom  mest  i  Berø- 
ring, vare  vore  Asendrivere.  Deres  Evne  til  at  løbe  om  Kap  med 
Dyret,  deres  Nøjsomhed  og  Udholdenhed  overgik,  hvad  jeg  havde 
set  paa  andre  Steder.  Naar  den  Ungersvend,  jeg  havde  i  min 
Tjeneste,  havde  løbet  i  Sol  og  Støv  den  hele  Dag,  uden  at  jeg 
havde  set  ham  tage  Næring  til  sig,  saa  kunde  jeg  om  Aftenen  se 
ham  staa  i  Geled  med  andre  og  som  Dervish  svinge  Hoved  og 
Overkrop  paa  det  voldsomste,  indtil  han  tabte  Sanserne  og  styrtede 
om  med  Fraade  for  Munden  mellem  andre  fortumlede.  Hver  Aften 
hørtes  Dervishernes  Taktraab  »Allah«,  der  lød  til  langt  ud  paa 
Natten,  og  som  omtrent  var  den  eneste  Antydning  af,  at  der  fandtes 
noget  Folkeliv.  Som  Følge  af,  at  Stedet  ligger  paa  Turistruten, 
omringedes  vi  daglig  af  Tiggere,  hvoriblandt  Folk,  som  man  vilde 
tro  vare  af  de  bedre  stillede  i  Samfundet.  Der  herskede  de  mest 
overdrevne  Forestillinger  om  Europæernes  Rang,  Rigdom  og  Gav- 
mildhed. En  havde  hørt  om  en  Prins,  som  gav  to  £  i  »bakshies«, 
og  en  anden  havde  kjendt  en  Mand,  der  fik  en  umaadelig  Sum  af 
en  Hertug  for  en  Messingørenring.  Allerede  i  Frastand  raktes  Haan- 
den  ud.  Kvinderne  smøgede  Armringene  af,  tog  Næseringen  ud 
og  raabte  »bakshies«;  men  ofte  tog  de  dog  Flugten,  før  vi  kom. 

En  Dag  havde  jeg  lejret  mig  med  mine  Malerrekvisitter  i  Ørke- 
nen langt  fra  Byen  og  havde  sendt  Asendriveren  hjem  med  An- 
modning om  at  hente  mig  om  Aftenen.  Jeg  havde  siddet  en  Stund, 
da  jeg  saa  fire  Karle  med  lange  Stokke  komme  vandrende,  der,  idet 
de  opdagede  mig,  skraaede  ud  fra  deres  Vej  og  kom  hen  og  stillede 
sig   bag  ved  mig  for  at  betragte  mit  Arbejde.     Efter  at  de  havde 

Over  video  Stnmd  26 

samtalet  indbyrdes,  traadte  den  ene  frem  og  fordrede  en  Foræring. 
>Mafish«  (har  ingen)  var  det  korte  Afslag,  jeg  var  i  Stand  til  at 
give.  Fyren  lod  sig  ikke  nøje  med  mit  Svar,  men  blev  paastaaelig, 
og  jeg  maatte  gjentage:  tmafish  bakshies,  imsheec  (har  ingen  Gave, 
gaa  bort),  og  samtidig  tog  jeg  min  gamle  Pistol  op  af  Lommen  og 
lagde  den  foran  mig  i  Malerkassen.  Ved  Synet  af  den  trak  de  sig 
ærbødigt  nogle  Skridt  tilbage;  men  de  vedbleve  at  samtale,  indtil 
de  talte  sig  hidsige.  Jeg  opfattede  kun  det  ene  Ord  »felus«  (Penge). 
Skjønt  jeg  fortsatte  med  mit  Arbejde,  tilsyneladende  uden  at  be- 
kymre mig  om  dem,  havde  jeg  dog  saa  vidt  muligt  min  Opmærk- 
somhed henvendt  paa,  hvad  der  foregik  bag  min  Ryg.  Omsider 
traadte  Ordføreren  frem  og  sagde  med  Bestemthed:  »Het  felus« 
(vi  ville  have  Penge),  hvilket  jeg  besvarede  ved  at  lægge  min  Haand 
paa  Pistolen  og  gjøre  en  hurtig  Vending  imod  ham.  Det  over- 
raskede ham  i  den  Grad,  at  han  tog  Flugten,  fulgt  af  sine  tre 
Kammerater,  og  saa  længe  jeg  kunde  se  dem,  vedbleve  de  at  løbe. 

En  anden  Dag,  medens  jeg  malede,  var  jeg  saa  tæt  omringet 
af  Tiggere,  at  de  helt  skjulte  Udsigten  for  mig.  »Imshee«,  raabte 
jeg  og  antydede,  at  de  skulde  gaa  til  Side.  De  sluttede  sig  kun 
tættere  sammen  og  raabte,  at  for  Penge  vilde  de  gaa.  I  min  For- 
tvivlelse faldt  mit  Øje  paa  et  Hylster,  som  jeg  brugte  til  mine 
Pensler.  At  gribe  dette  og  lægge  an  paa  Klyngen  var  kun  et  Øje- 
bliks Sag,  og  i  samme  Nu  grebes  hele  Flokken  af  Panik  og  tum- 
lede af  Sted,  sauve  qui  peut,  i  vild  Flugt  til  alle  Verdens  Hjørner, 
hvor  de  søgte  Dækning  bag  Klipperne  og  lod  mig  i  Fred. 

Efter  den  Tid  har  jeg  forsøgt  at  sigte  paa  Folk  med  et  Pensel- 
skaft og  fundet,  at  det  gjorde  samme  Nytte,  og  derfor  opgav  jeg 
siden  at  bære  Skydevaaben. 

Da  omsider  den  Tid  kom,  som  vi  havde  fastsat  til  vor  Afrejse, 
indskibede  vi  os  med  Damperen  for  at  gaa  tilbage  til  Kairo.  Der 
var  den  sædvanlige  Flok  af  Turister  om  Bord,  og  en  af  dem,  en 
Kanadier,  drev  den  ejendommelige  Sport  at  kaste  Kobberskillinger 
i  Grams  ved  hvert  Stoppested.  Før  Afrejsen  bragte  hans  Tjener 
en  Sæk  med  Mønter  frem,  som  han  greb  en  fem,  seks  Gange, 
hvorpaa  han  kastede  Pengene  til  den  forsamlede  Mængde,  bestaaende 
af  Dagdrivere  og  nysgjerrige  af  alle  Aldre.  Jeg  kan  ikke  tænke 
mig,  at  han  vilde  more  sig  over  at  se  Folk  tumle  over  hverandre 
og  uddele  Spark  og  Knubs  i  deres  Begjærlighed,  men  vil  snarere 

tro,  at  han  enskede  at  vise  VelvilUe  over  for  Befolkningen  og  gjøre 
sit  til  at  tilfredsstille  deres  Raab  efter  >Bakshies>.  I  hvert  Fald 
naaede  han  ikke  andet  end  ydermere  at  forvirre  disse  Mennesker 
og  gjøre  sit  til,  at  Fordringerne  til  de  rejsende  forhøjedes.  Hvad 
de  modtog  af  ham  som  Gave,  vilde  de  fordre  af  den  næste  som 
deres  Ret. 

Ved  Hjælp  af  medgaaende  Strøm  bruger  man  een  Dag  mindre 
paa  Tilbageturen   end   til   at  komme   op.     Det 
var   den    samme    Nordenvind    og    den   samme  — 

Luft,  der  er  saa  mættet  af  Lys,  at  al  Farve  er 
blandet  sammen  til  en  fin,  blaagraa  Tone,  hvor 
kun  en  enkelt,  hvid  Sky  viser  sig.  Vi  mødte 
opgaaende  Dahabiaer  med  Turister,  som  jeg 
havde  set  forlade  Kairo  for  to  Maaneder  siden, 
og  vi  kom  forbi  tilbagevendende  Dahabiaer, 
der,  med  det  store  Sejl  paa  Dækket  og  en 
mindre  Raa  hejst,  møjsommeligt  arbejdede  sig 
Nord  paa  ved  Hjælp  af  Strøm  og  Aarer.  Blandt 
de  mærkelige  Sejlemaskiner,  jeg  saa,  var  den 
mest  primitive  lavet  af  nogle  Knipper  af  lange 
Rør.  Et  Bræt  var  lagt  tværs  hen  over  dem, 
og  paa  dette  laa  Manden  paa  sine  Knæ  og 
roede  med  en  kort  Aare  over  Floden. 

Som   før  omtalt  er  Keneh,    hvor   vi  over- 
nattede,    den    største,    pottefabrikerende  By  i  '        '"  ' 
Ægypten   og  maaske  paa  hele  Jorden.     Det  er 
navnlig  Vandkrukker,    der  forsendes   derfra  til   alle   de  forskjellige 
Dele   af  Landet  i  Skibsladning  efter  anden.      Den  har  desuden  en 
Del  Overlandshandel  paa  det   røde  Hav,    og  store  Karavaner   med 
solbrændte  Mænd   give  en  særlig  Kolorit  til  Livet  i  Gaderne.     Det 
var  her,    at  jeg  første  Gang  saa  den   ægyptiske  Skarabæ.     Skjønt 
den  hører  blandt  de  mindste  Dyr,  er  der  faa,  vi  saa  ofte  høre  nævne 
i  Ægypten,    og   ingen,    der  har  nydt  større  Ære  i  den  gamle  Tid, 
da  den   var  ophøjet  til   et  Billede   paa  Udødelighed.     Alle    ærede 
den,    og   ingen   blev  begravet   uden   at  være  smykket  med  Afbild- 
ninger af  den.    Enhver  Nilfarer  er  der  bleven  tilbudt  Snese  af  Sten- 
ciler Metal- Skarabæer,  og  de  fleste  kjøbe  af  disse  Antikviteter,  om 
ikke  af  anden  Grund  saa  for  at  forære  dem  til  Venner  i  Hjemmet. 

Derfor  interesserer  det  dobbelt  at  se  selve  Dyret  i  dets  Virksomhed. 
Den  lægger  en  Kraft  og  en  Udholdenhed  for  Dagen,  der  synes 
næsten  overnaturlig.  Den  fødes  i  Ørkenens  Sand,  vandrer  derfra 
over  Markerne  ned  til  Floden,  hvor  den  lægger  sit  Æg  og  triller 
det  ind  i  en  Kugle  af  Ler,  der  er  større  end  den  selv.  Derpaa 
begynder  i  Sandhed  dens  Livs  store  Gjerning;  nu  maa  den  rulle 
Kuglen  op  ad  Flodskrænten  og  over  det  lave  Land  hen  til  en 
Sandhøj,  hvortil  Oversvømmelserne  ikke  kunne  naa.  Jeg  saa  den 
paa  Skrænten,  hvor  den  gik  baglængs  Fod  for  Fod  og  skød  den 
store  Kugle  frem.  Her,  hvor  der  ikke  var  mere  end  en  lille  Fjer- 
dingvej til  Sandet,  er  dens  Arbejde  forholdsvis  let;  men  paa  andre 
Steder,  hvor  Nildalen  er  flere  Mile  bred,  maa  dens  Rejse  vare 
længe.  Det  er  dens  Natur  at  lave  Lerkugler  og  trille  med  dem; 
thi  selv  om  den  intet  Æg  har  at  lægge  deri,  maa  den  arbejde  saa- 
ledes  til  sin  Dødsdag. 

Adskillige  Vintre  fulgte  Sommere,  efter  at  jeg  foretog  denne 
Sejlads  paa  Nilen,  og  Tiderne  bragte  mange  nye  Indtryk;  men  det 
hændte  ofte,  at  Erindringen  traadte  levende  frem  for  min  Tanke. 
Da  saa  jeg  Monumenterne  fra  de  længst  forsvundne  Tider  hvile 
ved  Strømmen,  som  var  det  udødelige  Væsener,  der  sov,  og  jeg 
gjenkaldte  de  herlige  Dage  og  Nætter.  Det  var  især  Aftenen,  der 
var  pragtfuld.  Jeg  mindes  Dage,  der  vare  stille,  men  flere,  da  det 
blæste  frisk  fra  Norden.  Det  forekom  til  Tider,  at  mørke,  tunge 
Skyer  trak  sig  sammen,  at  Stormen  brød  løs  og  piskede  det  lerede 
Vand  til  en  gulbrun  Fraade,  medens  den  hvirvlede  Ørkenens  Sand 
i  Luften,  saa  at  man  hverken  saa  Vej  eller  Sti,  men  kun  anede 
en  Palme  hist  og  en  Kuppel  her.  Under  vort  Ophold  i  Assuan 
oplevede  vi  en  saadan  Storm,  der  mest  lignede  et  gult  Snefog. 
Det  var,  som  om  hele  Sandbjærge  bleve  løftede  i  Vejret,  og  vi 
kunde  forestille  os,    hvorledes  Karavaner  bleve  levende  begravede. 

I  Slutningen  af  Februar  var  jeg  tilbage  i  Kairo.  Karavanernes 
Tilbagekomst  fra  Mekka  gav  Anledning  til  nogle  officielle  Ceremo- 
nier. Det  var  en  straalende  Morgen,  da  hele  Kairo  strømmede  til 
Pladsen  foran  Citadellet,  hvor  der  var  smykket  med  Flag,  og  hvor 
Militæret  var  opstillet.  Kediven  med  Følge  holdt  til  Vogns  paa 
en  fremragende  Plads.  Signalet  for  Karavanens  Ankomst  var  en 
Kanonsalve  fra  Batteriet,  og  Musikken  spillede,  medens  Toget 
skred    langsomt   frem    under  Mængdens  Jubel.    I  Spidsen   red   en 

Mand  paa  en  malet  Kamel,  der  var  pyntet  med  Guld  og  Flitter. 
Hans  Hoved,  Krop  og  Fødder  vare  nøgne,  og  hans  eneste  Beklæd- 
ning bestod  af  et  Par  snævre  Læderbukser,  der  maaske  skulde 
forestille,  at  han  intet  havde  paa.  Hænderne  havde  han  sat  i  Siden, 
og  uophørlig  rullede  han  med  Hovedet  og  Øjnene  uden  at  se  paa 
noget  bestemt  og  uden  at  give  anden  Lyd  end  en  Stønnen  fra 
sig.  Hans  Legeme,  Skjæg  og  Haar  vare  i  en  sørgelig  usoigneret 
Tilstand,  alt  sammen  Udtryk  for  Hellighed,  og  den  Svimmelhed, 
der  fremkom  ved  Hovedets  Bevægelse,  betød  paradisisk  Henryk- 
kelse. 

Ved  Synet  af  ham  brød  der  en  Storm  af  Jubel  frem.  Mæng- 
den sprængte  den  afspærrede  Linie  uden  Hensyn  til  de  Hug  og 
Slag,  der  regnede  ned  fra  Politistavene,  og  klyngede  sig  til  Kame- 
lens Sider  samt  kyssede  hans  Fødder,  hvilke  Kjærtegn  ikke  an- 
fægtede ham  i  ringeste  Maade.  >Han  er  vist  Idiot«,  ytrede  jeg  til 
en  hosstaaende  Jøde.  »Han  er  alt  andet«,  var  dennes  deciderede 
Svar;  »han  tjener  en  Formue  ved  hver  Mekkarejse;  thi  det  er  ham, 
der  ejer  alle  Kamelerne.« 

En  anden  Fest,  kaldet  D6seh,  som  plejer  at  følge  umiddelbart 
efter  Pilegrimmenes  Ankomst,  fandt  ikke  Sted  dette  Aar.  Til  den 
danner  der  sig  en  Procession  af  Dervisher  til  Hest,  og  flere  Hun- 
drede Mennesker  kaste  sig  ved  Siden  af  hverandre  paa  Gaden  og 
lade  Hestene  trampe  hen  over  sig.  En  italiensk  Maler,  hos  hvem 
jeg  saa  et  Maleri  af  Optoget,  fortalte,  at  Publikum  sloges  om  at 
faa  Plads,  og  de  kvæstedes  Jamren  lød  uafbrudt;  mange  bleve  med 
knækket  Ryg  eller  itubrudte  Ribben  baarne  bort  derfra. 

Efter  et  kort  Besøg  i  Mansurah  hos  den  lige  saa  elskværdige 
som  gjæstfrie,  danske  Dommer,  Holten,  sluttede  jeg  mine  Udflugter 
dette  Aar. 

Det  var  især  Scener  af  Flod-  og  Landliv,  der  tiltalte  i  Delta- 
landet. Mindet  om  de  store  Sletter  med  Kanaler,  drøvtyggende 
Kvæg  og  det  tarvelige  Folk,  der  selv  sled  sammen  med  Asenerne, 
er  ofte  rundet  mig  i  Hu  og  har  vinket  mig  tilbage. 

Hvad  der  altid  forundrede  mig,  hvor  jeg  færdedes  i  hint  Land, 
var  det  paradisiske  Forhold  mellem  Dyr  og  Mennesker.  Aldrig 
saa  jeg  Fugle  i  Skare  efter  Høgen,  saa  lidt  som  jeg  saa  dem  ræd- 
des for  Rovfugle;  men  enhver  passede  sin  Gjerning,  og  for  øvrigt 
levede   de  i  største  Samdrægtighed.     Saadan  var  i  hvert  Fald  det 

Indtryk,  jeg  fik.  Rovfuglenes  Antal  var  forundetlig  stort,  og  eahver 
Art  lod  til  at  have  sin  Specialitet.  En,  der  havde  sit  Hjem  i 
Toppen  af  Minareter,  kom  frem  af  sin  Bolig  i  Tusmørket;  naar 
Flagermusene  sværmede  i  Millionvis  over  Floden,  greb  den  den  ene 
efter  den  anden,  fortærede  dem  og  trak  sig  tilbage  til  sit  Hul,  som 
den  sandsynligvis  delte  med  Flagermus.  Naar  vort  Hornkvæg  ser 
en   Hund,    bereder  det   sig  til   Angreb  paa   dets  naturlige  Fjende; 


sligt  blev  jeg  aldrig  Vidne  til  her,  men  saa  tværtimod,  at  Okser, 
Bøfler,  Faar  og  Geder  gik  paa  Marker  og  Veje  mellem  hverandre 
uden  at  tage  ringeste  Notits  af  forbipasserende  Hunde.  En  Gang 
bemærkede  jeg  et  af  de  ægyptiske  Faar  med  den  ubehjælpsomme 
Gang  og  Fedtknuden  paa  Halen,  holde  sig  tæt  ved  Siden  af  en 
ung  Bøffel,  der  gik  og  græssede.  Som  efter  en  pludselig  Indsky- 
delse kom  Bøflen  i  Tanke  om  at  ville  bade  sig;  den  stak  i  Trav 
op  ad  Diget,  ned  ad  den  anden  Side  og  saa  langt  ud  i  Floden,  at 
kun  Næse  og  Pande  ragede  over  Vandet.  Faaret,  der  brægede 
ynkeligt  ved  at  se  sin  Ven  forlade  sig,  stak  i  en  latterlig  kort  Galop 
efter  den  og  var  i  Færd  med  at  kaste  sig  ud,  hvor  det  uden  Tvivl 
vilde  være  druknet,  da  to  Mænd  løb  til  og  greb  det.  Medens  de 
førte    det    tilbage,    protesterede    det    paa   alle    for  et  Faar   mulige 

Maader;  men  hverken  Brægen  eller  Sparken  hjalp  det  til  andet  end 
til  flere  Prygl.  Næppe  havde  Mændene  sluppet  det  løs  mellem  de 
andre  Faar  paa  Marken,  fer  det  vendte  kort  om  og  søgte  lige  til- 
bage til  Floden,  hvor  det  anden  Gang  blev  grebet  og  slæbt  mod- 
stridende saa  langt  bort,  at  jeg  ikke  kunde  se,  hvilke  Forholds- 
regler, der  ydermere  bleve  tagne  for  at  forhindre  det  fra  at  begaa 
Selvmord, 

At  Dyrene  mangen  Gang  havde  Blik  for,  at  jeg  var  fremmed, 
fik  jeg  ved  flere  Lejligheder  Bevis  paa.  En 
Gang  blev  jeg  ved  en  Landsby  angrebet 
af  en  Flok  Hunde,  som  jeg  er  sikker  paa 
aldrig  vilde  have  anfaldet  en  Ægypter. 
Paa  et  andet  Sted  mødte  jeg  Hunde,  der 
vare  mig  aldeles  fremmede,  og  som  kom 
lige  hen  til  mig  for  at  kjærtegnes,  noget, 
som  de  maatte  vide  aldrig  vilde  blive  taalt 
af  en  Muselman,  der  ikke  maa  berøre  en 
Hund. 

Det  var  ved  Girgeh  i  Øvre-Ægypten, 
hvor  Postdamperen  havde  gjort  Holdt  og 
var  lagt  op  for  Natten,  at  jeg  gik  mig  en 
Tur  i  den  henrivende  Aftenstund  ad  Diget  cadcbtfordting 

ved    Floden.      Min    europæiske    Dragt    har 

vist  været  sjælden  der,  thi  jeg  havde  det  Uheld  at  forskrække  alle 
Dyr.  der  mødte  mig.  En  Kamel  gik  langsomt  med  et  Blik,  som 
om  Verden  for  den  kun  indeholdt  de  bitreste  Skuffelser,  og  som 
om  Samfundet  i  sin  Helhed  var  saa  usselt,  at  Livet  ikke  var 
værd  at  leve.  Dens  Driver  trak  i  den,  men  kun  langsomt  flyttede 
den  Fod  for  Fod,  indtil  den  ved  at  faa  Øje  paa  min  Skikkelse 
pludselig  fik  uhyre  travlt  med  at  komme  bort.  Snart  kom  et  Par 
Hunde  luntende;  ved  Synet  af  mig  fik  de  Halen  mellem  Benene 
og  galoperede  af  Sted.  Dernæst  mødte  jeg  en  Rytter  paa  et  Asen, 
der  travede  nok  saa  muntert  uden  tilsyneladende  at  se  hverken 
paa  den  ene  eller  den  anden  af  de  forbipasserende;  men  paa  een 
Gang  satte  den  alle  fire  Ben  imod,  stirrede  paa  mig  med  aaben 
Mund,  som  saa  den  et  Spøgelse,  gjorde  derpaa  omkring  og  satte 
af  Sted  i  strakt  Karriere  uden  at  lystre  sin  Rytter,  der  for  øvrigt 
selv   saa   ud,    som  han  var  halvt  lammet  ved  Synet  af  mig.     Atter 

havde  jeg  gaaet  en  Stund,  da  jeg  mødte  en  Dreng,  drivende  en 
Bøffelko  med  sin  Kalv.  Det  var  den  samme  Scene  om  igjen. 
Kreaturerne  gloede  et  Øjeblik  paa  mig,  vendte  om,  ned  ad  Diget 
og  styrtede  af  Sted  ind  over  Markerne  med  Drengen  stortudende 
bagefter. 

Det  var  bleven  Maj,  før  jeg  var  tilbage  i  Alexandria.  Denne 
By  syntes  mig  at  have  vundet  i  Interesse  siden  mit  første  Besøg, 
dels  fordi  jeg  nu  var  bedre  i  Stand  til  at  forstaa  Folkelivet  end 
for  seks  Maaneder  siden,  og  dels  fordi  jeg  stadig  opdagede  flere 
Rester  af  gamle  Minder. 

En  temmelig  vel  bevaret  Statue,  der  siges  at  være  af  Kleopa- 
tra  og  hendes  Søn  Cæsarion,  blev  for  noget  over  hundrede  Aar 
siden  udgravet  og  kom  i  den  franske  Konsuls  Besiddelse.  Denne 
underhandlede  med  Frankrig  om  at  sende  den  derhen;  men  Revo- 
lutionen kom,  og  man  fik  andet  at  tænke  paa.  Efter  Konsulens 
Død  gik  den  over  til  andre  Ejermænd  og  er  siden  kommen  til  at 
tilhøre  den  daværende,  danske  Konsul,  i  hvis  Gaard  den  er  op- 
stillet. Den  er  uden  Tvivl  en  Portrætstatue,  hugget  af  en  græsk 
Kunstner,  og  saafremt  den  virkelig  forestiller  Dronningen,  er  den 
det  eneste  Portræt  af  hende,  der  findes.  Efter  Konsulens  Forkla- 
ring har  Traditionen  bevaret  den  Tro  hos  Befolkningen,  at  Statuen 
besidder  mirakuløse  Egenskaber,  og  Muhamedanernes  strenge  For- 
bud mod  Billeddyrkelse  har  ikke  kunnet  udrydde  denne.  Mangen 
Gang  kan  man  iagttage,  at  Kvinder,  der  tro  sig  ubemærkede,  liste 
hen  og  hvile  en  Stund  paa  Fodstykket. 

En  Mils  Vej  mod  Øst  staa  nogle  Sandstensruiner,  hvor  det 
siges,  at  Antonius  levede  som  Eneboer,  da  han  en  Gang  efter  sit 
første  Nederlag  trak  sig  bort  fra  Omgang  med  Mennesker. 

Før  min  Afrejse  lærte  jeg  den  varme  Kamsinvind  at  kjende. 
Luften  var  kjølig  og  klar  om  Morgenen,  da  den  begyndte;  men 
op  ad  Dagen,  da  Vinden  tog  til,  blev  den  gul  og  saa  uigjennem- 
sigtig,  at  Solen  i  det  højeste  saas  som  en  rød  Klat  derigjennem, 
og  man  foretrak  at  holde  sig  i  Stuerne;  thi  ude  i  Blæsten  var  det, 
som  stod  man  tæt  ved  en  Ild.  Kamelerne  vendte  sig  fra  Vinden 
med  nedbøjet  Hals  og  lukkede  Øjne,  medens  Beduinerne  krøb 
sammen  i  et  Hjørne  af  deres  Telt,  og  kun  faa  Mennesker  vovede 
sig  ud. 


ke   udslettet  Min- 
lien  hos  mig.   Det 
efter  at  der  havde 
\ars   Erfaringer  af 
y  Art,  at  det  blev 
:    gjenbesøge  Nil- 
gudens  Bolig. 
Det  var   ikke  Engle  paa  Kirkesti  med  Sne,    der  fyldte  min 
Tanke,    da  jeg  Juledag  1889  for  gjennem  Deltalandet.     Haven  hist 
med   det   mystiske  Udseende,    hvor  man   gjennem   høje  Rer  fik  et 
Glimt  at  se  af  prægtige  Pavilloner  og  Frugttræer,    manede   paa  ny 
Historien  frem  om  Noureddin  og  den  skjønne  Perserindes  Æventyr 
i  Bagdad,  og  paa  Stedet,  hvor  vi  ventede  paa  et  andet  log,  mødte 
vi  baade  Hindbad  og  Sindbad,    Kalenderne  med  det  ene  Øje  og 
mange  flere  af  vore  Venner.     De  færdedes  alle  her  lyslevende  om- 
kring uden  at  ane,   hvilket  Indtryk  deres  Historier  en  Gang  gjorde 
paa  os. 

Med  Pyramidernes  Fremkomst  slutte  Eventyrene  fra  Kaliffer- 
nes Tid,  og  vi  flyttes  helt  tilbage  til  Oldtiden.  Der  suser  en  Rov- 
fugl forbi.  Maaske  var  det  den,  der,  da  den  unge  Pige  badede, 
fløj  bort  med  hendes  guldbroderede  TøfTel,  som  den  lod  falde  for 
Faraos  Fødder.  Han  lod  alle  Piger  kalde,  for  at  de  kunde  prøve 
den;  men  den  var  for  lille  til  alle  andre  end  Ejerinden,  der  saa 
blev  Dronning  og  kom  til  at  herske  over  hele  Ægypten. 

Omsider  slutter  ethvert  Eventyr;  Toget  standser,  og  vi  nødes 
ud  i  den  prosaiske  Verden  til  Kamp  mod  Dragere,  Droskekuske 
og  Hoteller. 

Ved  Pyramiderne  mødtes  jeg  næste  Dag  med  nogle  Venner 
for  derpaa  at  foretage  en  Udflugt.  Naar  man  tidligere  drog  til 
Pyramiderne,  der  vel  ligge  en  halvanden  Mil  fra  Kairo,  var  man 
nødt  til  at  medbringe  alt,  hvad  man  behøvede,  og  vilde  man  over- 
natte, tog  man  Telt  med.  Der  var  absolut  intet  at  faa  i  den  golde 
Ørken,  hvor  kun  nogle  faa  Beduiner  ernærede  sig  ved,  hvad  de 
kunde  tjene  eller  tigge  sammen  hos  Turisterne.  Nu  ligger  der 
»Mena-house«,  et  første  Rangs  Hotel  med  alle  tænkelige  Bekvemme- 
ligheder. Mangen  en  Pyramidedyrker  vil  vist  betragte  det  som  en 
Vanhelligelse,  at  dette  Palads  har  trængt  sig  herind,  og  det  kan 
ikke  nægtes,  at  den  frie  Ørken  med  sin  simple  Storhed  kun  daarligt 
harmonerer  med  den  Atmosfære,  der  er  fremherskende,  hvor  man 
fra  sit  Værelse  hører  Diner- Gongongen,  hvor  man  gjør  »grande 
toilette«  til  Maaltidet  og  har  stive,  kjoleklædte  Tjenere  til  Op- 
vartning. 

»Bygger  man  Templer  til  min  Ære,  og  ere  de  sortklædte  Folk 
Præsterne,  eller  har  man  fængslet  og  udstillet  mig  til  et  Marked 
for  at  tjene  Penge  paa  mig?«  synes  Pyramidens  Aand  at  spørge. 
Den  maa  vel  se  med  Mistillid  paa  hele  den  Armé,  der  rykker  den 
paa  Livet.  I  Aartusinder  have  Skarer  af  Mennesker  besteget,  be- 
følt, plyndret  og  gloet  op  ad  den  med  de  samme  intetsigende  Ud- 
raab  som  i  Dag.  Ørkenens  lovløse  Børn,  fødte  og  opvoksede  i 
Sandet,  hvis  vilde  Frihed  var  bleven  en  Del  af  deres  Natur,  pres- 
sede, hvad  de  formaaede,  ud  af  de  nysgjerrige,  der  kom  for  at  se 
eller  dog  blot  for  ogsaa  at  »have  done«  Pyramiderne;  men  nu  er 
det  selve  den  tamme,  beregnende  og  spekulerende  Civilisation, 
Kjød  af  »the  globe  trotters«  Kjød  og  Blod  af  deres  Blod,  der  have 
sat  sig  fast,  og  som  tjene  en  Formue  ved  at  tilbyde  en  ekstra  Attrak- 
tion i  Pyramiderne  i  Lænker. 

Vi  ere  snart  vante  til, den  Slags  Ting  nu  om  Stunder.  Vi 
slaa  os  til  Taals  med,  at  Oldtidens  Minder  ere  lige  ærværdige,  om 
saa  al  Verdens  Kræmmere  opslaa  Boder  omkring  dem;  men  vi 
have  dog  en  Fornemmelse  af,  at  det  ikke  er,  som  det  var,  og  at 
det  nye  Element,    der  er  rykket  frem,    har  berøvet  Stedet  en  Del 

af  dets  Poesi;  men  vi  trække  paa  Skulderen  og  erkjende,  at  derved 
er  der  intet  at  gjøre. 

Til  Mena-house  er  der  en  svær  Frem-  og  Tilbagekjørsel  af 
grand  monde.  Man  bliver  tvungen  til  at  erkjende,  at  det  er  opført 
i  behørig  Stil,  og  at  Monteringen  har  været  ledet  af  betydelig 
Smag.  Ingen  kan  med  Rimelighed  gjøre  Indvending  mod  dets 
Komfort  og  Elegance.  Man  er  omringet  af  østerlandsk  Overdaadig- 
hed  i  Tæpper,  Broderier,  Musharabiearbejde,  udsøgte,  gamle  Døre 
o.  s.  V.,  og  om  man  foretrækker  at  tænke  sig  i  en  af  Londons 
Klubber,  saa  har  man  drawing-room  og  Læsesal,  hvor  Ilden  bræn- 
der lystigt  i  Kaminen,  medens  man  sidder  i  de  magelige  Lænestole. 
Noget  eksklusivt  engelsk  træder  paa  flere  Steder  frem  og  ikke 
mindst  i  Læsesalen,  hvor  der  forefindes  79  forskjellige,  engelske 
Aviser  og  Tidsskrifter  af  alle  Slags,  et  fransk,  »le  monde  illustre«, 
men  intet  fra  andre  Lande,  ikke  en  Gang  fra  Amerika. 

Det  hedder  i  Avertissementerne  i  »the  ægyptian  gazette«,  at 
der  i  Mena-house  findes  80  Soveværelser,  store  Dinér-  og  Recep- 
tionssale,  engelsk  Billard,  Golf,  Lawn-tennis-Plæner,  mørkt  Værelse 
til  Brug  for  Dilettantfotografer,  Atelier  for  Kunstnere  og  Bibliotek 
af  moderne  Bøger.  De  fleste  engelske  Journaler  og  Magasiner 
holdes.  En  engelsk  Læge,  der  er  M.  B.,  B.  S.  L.  R.,  C.  P.  M.  R. 
C.  S.  og  S.  L.  S.  A.,  bor  paa  Stedet.  Paa  Staldene  holdes  Ride- 
og  Kjøreponyer,  Kameler  og  Asener  til  Gjæsternes  Disposition.  En 
>four-in-hand«  forlader  Kairo  daglig,  undtagen  paa  Væddeløbs-  og 
Søndage,  returnerende  om  Aftenen,  og  der  er  Telefonforbindelse 
med  alle  Hoteller  og  Forretningslokaler  i  Kairo. 

Nuvel,  Erobringen  af  Ørkenens  Fred  er  gjort  fuldt  ud.  Selv 
de  ærværdige  Pyramider  have  maattet  afgive  Materiale  til  Bygning 
for  deres  nye  Herrer.  Det  siges,  at  paa  intet  Sted  kan  man  kjøbe 
billigere  Kalksten  end  herude,  hvor  Beduinerne  holde  Udsalg  af 
nedfaldne  (?)  Stykker. 

Vi  vare  et  Selskab  paa  otte  Personer,  Damer  og  Herrer,  der 
bleve  forsynede  med  Heste,  Asener,  Beduiner  og  Proviant.  Vi  satte 
os  i  Bevægelse  mod  Syd  en  Morgenstund,  saa  snart  en  Taage,  der 
havde  indhyllet  alt  i  fugtigt  Mørke,  tillod  os  at  finde  Vej.  Solen 
brødes  med  Dampene  og  fik  kun  gradvis  Magt  over  dem.  Først 
saas  den  som  en  rød  Klat,  der  kom  og  forsvandt  igjen  for  snart 
atter  at  vise   sig  lidt  lysere.     Den  synlige  Strækning  omkring  os 

udvidedes,  og  saa  begyndte  de  klare  Straaler  at  spille  ned  paa 
Landet,  medens  de  farvede  Taagemasserne  røde,  violette  eller  hvide, 
og  Himlen  ovenover  var  dyb  blaa.  Længe  havde  Pyramiderne 
holdt  sig  fornemt  tilbagetrukne ;  men  saa  traadte  de  frem,  som  Bil- 
leder af  en  magisk  Lanterne,  først  med  den  øverste  Spids,  der  stod 
rødlig  og  siden  som  selvlysende,  fjerne  Legemer,  hyllede  i  lette 
Slør. 

Vi  maatte  vende  os  om  for  at  nyde  dette  forunderlige  Syn, 
der  mere  lignede  en  Drøm  end  Virkelighed,  hvor  Pyramiderne  lige- 
som vare  voksede  op  i  selve  Himlen,  ubestemmelige  i  Størrelse  og 
Afstand. 

Medens  vi  red  gjennem  Landet,  var  det  paafaldende  at  støde 
paa  tre  Daddelpalmer  og  to  Sykomorer  paa  et  Sted,  hvor  ikke  et 
Blad  eller  Straa  var  at  se  paa  Jorden.  Da  Dagen  klaredes,  saa  vi 
dog,  at  de  grønne  Marker  ikke  vare  langt  fra  os  mod  Øst  og  Ter- 
rainet  kun  lidt  hævet  over  disse,  saa  der  var  intet  til  Hinder  for, 
at  Træernes  Rødder  kunde  finde  tilstrækkelig  Fugtighed.  En  lille 
Fjerdingvej  borte,  hvor  Agerlandet  mødtes  med  Sandets  Regioner, 
saas  Lunde  af  Daddelpalmer.  Man  paastaar,  at  disse  trives  bedst, 
hvor  de  have  Toppen  i  Ild  og  Rødderne  i  Vand.  Jeg  spurgte  en 
af  Selskabet,  hvorfor  man  ikke  tilplantede  langt  mere,  og  fik  at 
vide,  at  der  var  en  uforholdsmæssig  høj  Skat  paa  hvert  Daddeltræ. 
Folk,  som  ikke  havde  kunnet  betale  denne,  begyndte  saa  at  fælde 
Træerne;  men  derpaa  havde  Regjeringen  atter  sat  en  Skat  paa 
Stubbene. 

Spor  af  et  mistænkeligt  Udseende  havde  vendt  Konversationen 
hen  paa  de  Dyr,  der  færdedes  herude,  og  en  af  Beduinerne  fortalte 
om  de  mange  Slanger  i  den  varme  Tid,  om  Schakaler  og  Hyæner, 
da  vor  Opmærksomhed  blev  fængslet  af  et  Par  Dyr  forude,  der  i 
Størrelse  og  Figur  lignede  Raadyr.  Det  viste  sig  at  være  vilde 
Gazeller,  som  ellers  sjældent  træffes  saa  nær  beboede  Strøg,  og 
Udsigten  til  Jagt  satte  Liv  i  en  af  Selskabet,  der  var  forsynet  med 
Bøsse;  men  Damerne  nedlagde  bestemt  Protest  mod  at  dræbe  dem. 
Alle  Forestillinger  om,  at  Kjødet  var  udmærket.  Skindene  smukke 
o.  1.  hjalp  intet,  og  Skuddene  bleve  atter  udtagne  af  Bøssen.  Det 
syntes  i  Virkeligheden  ogsaa,  at  det  at  fælde  disse  Dyr  snarere 
kunde  kaldes  Mord  end  Jagt;  thi  de  forekom  halv  tamme  ved  deres 
Mangel  paa  Frygt  for  Mennesker. 

Et  Par  Beduiner   Iftb   til  Fods  efter  dem  og  kastede  en  Sten 
efter  den  ene,  hvorpaa  de  galoperede  et  Stykke  frem,  men  gav  sig 
atter  til  at  vandre  ubekymret.    Det  blev  formodet,  at  den  ene  ikke 
var   i   Stand   til   at  løbe,    men    maatte    kunne    fanges    levende,    og 
straks    sprængte   to   Ryttere   af  Sted    efter    dem.     Gazellerne    stod 
roligt  og  saa  paa  de  galoperende  Heste,    indtil  disse  vare  dem  tæt 
paa  Livet;    men  saa  gjorde  de  nogle  Spring,   der  viste,  hvor  rappe 
de   vare   til  Bens,    og  at  det  var  forgjæves  Umage   for  Hestene  at 
prøve    paa  at   vinde  i  Kaplob.     Forsøget  blev  opgivet,    og  Dyrene 
standsede,  som  om  der  ikke  var  noget,  der  hed  farlige  Mennesker. 
Et   større  Selskab   Damer   og 
Herrer  var  maaske  en  Nyhed, 
der  var  værd  at  tage  i  Øjesyn, 
og  vi  morede  os  paa  vor  Side 
over   de  fremmede  Dyr  uden 
at    begjære    dem     anderledes 
end  Ræven  Rønnebærrene. 

Det  hele  syntes  at  skulle 
gaa  fredeligt  for  sig,  da  en 
ældre  Dames  Asen    med   eet  '  """ 

blev  betaget  af  uimodstaaelige 

Jagtdrifter  og  skrydende  af  fuld  Hals  satte  i  Karriere  af  Sted  efter 
dem,  ligesom  det  havde  set  Hestene  gjøre.  Ryttersken  tabte  Kom- 
mandoen over  Dyret,  og  medens  hendes  Nødraab  lød  over  den 
libyske  Ørken,  fløj  hendes  Paraply  herreløs  for  de  vilde  Vinde,  og 
alle'  satte  sig  i  Bevægelse  for  at  indfange  det  løbske  Asen. 

Vi  gjorde  Holdt  i  Ørkenen  ved  et  Hus,  der  i  sin  Tid  er  opført 
for  Udgravningsmandskabet,  da  Mariette  Bey  ledede  Undersøgel- 
serne herude,  og  baade  Mermesker  og  Dyr  vare  glade  ved  at  komme 
i  Skygge.  Vi  havde  passeret  tre  Pyramider  ved  Abusir,  og  tæt 
ved  os  laa  en  tjeide,  »Trin- eller  Trappepyramiden«,  medens  mange 
Rester  og  ufuldførte  Pyramider  saas  omkring  os.  En  Stenkiste  til 
en  Mumie  laa  tæt  ved,  og  et  andet  Sted  stod,  halvt  begravet  i 
Sandet,  en  Kalkstensløve  med  en  Barnefigur  paa  Ryggen.  Af  de 
mange  Menneskeben  og  opgravede  Steder  at  dømme  var  det  tyde- 
ligt, at  der  har  været  en  stor  Begravelsesplads  i  denne  Egn. 

De  stakkels,  gamle  Ægyptere,  der  have  gjort  sig  al  den  Ulej- 
lighed med  Balsamering  o.  s.  v.,  for  at  deres  Legemer  kunde  hvile 

i  Fred!  De  tænkte  kun  lidt  paa,  i  hvilken  Grad  de  vilde  blive 
efterstræbte  en  Gang  i  Tiden.  Alle  Beduiner,  som  vi  traf,  havde 
Oldsager  til  Salgs,  og  det  siges,  at  de  gjøre  Jagt  paa  alle  de  Ste- 
der, hvor  der  formodes  at  være  Grave,  hvilket  jo  heller  ikke  synes 
uantageligt. 

Ved  Kjøb  af  værdifulde  Oldsager  skal  man  være  særdeles  var- 
som, da  de  ere  blevne  eftergjorte  i  stort  Omfang.  En  af  de  hel- 
digste Efterlignere  var  en  oversøisk  Herre,  der  boede  i  Kineh,  hvor 
han  besad  et  betydeligt  Museum,  og  da  han  var  baade  venlig  og 
forekommende  mod  besøgende,  blev  hans  Samling  en  af  Stedets 
Seværdigheder.  Tvivlede  nogen  Turist  om  Ægtheden  af  de  Old- 
sager, Araberne  falbød  ham,  blev  han  henvist  til  Mr.  S.,  og  naar 
han  saa  spurgte  denne  velvillige  Gentleman  om  hans  Mening,  fik 
han  ofte  at  vide,  at  den  omhandlede  Gjenstand  var  det  tidobbelte 
værd  af,  hvad  der  forlangtes  for  den.  Da  det  kom  for  en  Dag,  at 
Mr.  S.  selv  fabrikerede  alt,  hvad  der  falbødes,  og  holdt  Arabere  til 
at  sælge,  ophørte  Forretningen,  og  han  forsvandt  tillige  med  sit 
Museum;  men  om  det  var  med  en  Formue  eller  blot  for  at  oprette 
en  Fabrik  et  andet  Sted,  vides  ikke. 

Jeg  greb  Lejligheden  til  at  fæste  en  Ørkenstemning  paa  Lær- 
redet, men  blev  afbrudt  for  at  ledsage  Selskabet,  der  havde  an- 
skaffet sig  en  Fører.  Vi  havde  en  kort  Strækning  at  vandre  og 
standsede  ved  en  Hule,  hvor  vi  steg  ned  til  Mørke  og  betydelig 
Varme.  Lysene  bleve  tændte,  og  med  Føreren  i  Spidsen  gik  vi 
ind  i  lange  Gange,  hugne  i  Kalkstensklippeme.  Vi  kom  til  et 
Kammer,  der  laa  en  halvanden  Alen  dybere,  og  derinde  stod  en 
Kiste,  hugget  ud  af  een  Granitblok,  ca.  lo  Fod  høj  og  14  Fod 
lang.  Der  var  selvfølgelig  tomt  derinde,  da  den  hellige  Apisokse, 
hvis  jordiske  Levninger  en  Gang  bleve  gjemte  deri,  var  bortført  for 
lange  Tider  siden  og  de  Skatte,  som  den  var  pyntet  med,  røvede. 
Jeg  talte  ikke  den  Række  Værelser,  vi  passerede;  der  var  over 
tyve,  hvor  der  i  hvert  stod  en  Kiste,  alle  lige  store  paa  een  nær, 
der  kunde  ligne  en  Begravelse  for  et  Menneske,  men  som  af  Sel- 
skabet blev  antaget  for  at  have  været  Gjemmestedet  for  en  ung  Kalv. 

I  levende  Live  blev  den  hellige  Tyr,  der  repræsenterede  Guden 
Osiris,  tilbedt  i  et  skjønt  Tempel  i  Memphis,  og  efter  Døden  jor- 
dedes den  i  Apis  Mausoleum  eller  Serapeum,  som  Stedet  ofte 
kaldes.    Det  sidste  betegner  dog  snarere  det  Tempel,  der  var  bygget 

om  Og  over  de  udhulede  Værelser.  Det  var  næsten  gaaet  over  i 
Forglemmelse,  da  det  i  1860  blev  gjenopdaget  og  udgravet  af 
Mariette.  Efter  hans  eget  Udsagn  skyldtes  hans  Tanke  om  at  søge 
netop  der  et  Sted  hos  Strabo,  hvor  der  staar:  >Der  er  tillige  et 
Serapeum  paa  et  meget  sandet  Sted,  hvor  Sanddriver  ere  førte  af 
Vinden  i  en  saadan  Grad,  at  vi  se  nogle  Sfinkser  begravede  op  til 
Hovedet  og  andre  halvt  begravede.«  Mariette  havde  set  Hovedet 
af  en  Sfinks  stikke  op  af  Sandet  og  sluttede  derfra,  at  der  maatte 
Alleen  være.  I  to  Maaneder  havde  han  ryddet  denne,  der  var  600 
Fod  lang  og  havde  bragt  141  Sfinkser  foruden  Fodstykket  af  mange 
andre  for  Dagens  Lys. 

Den  første  Del  af  Arbejdet  var  besværlig,  men  dog  langt  den 
letteste;  thi  her  var  Sandet  kun  10  til  12  Fod,  medens  han  til 
sidst  maatte  ned  i  70  Fods  Dybde  gjennem  Sand,  der  næsten  var 
flydende.  Ved  Enden  af  Alleen  fandt  han  en  Halvkreds  af  Statuer, 
der  forestillede  berømte,  græske  Filosoffer,  hvoraf  nogle  havde  Nav- 
net indskrevet  paa  Fodstykket.  Til  højre  laa  et  Tempel,  bygget 
afAmyrtæus,  og  til  venstre  Serapeum.  Den  Vej,  der  førte  til  dette, 
var  omgiven  af  en  lav,  bred  Mur.  Til  den  ene  Side  laa  et  lille, 
græsk  Tempel  og  to  ægyptiske,  og  paa  Muren  til  den  anden  Side 
var  der  opstillet  en  Række  Børnestatuer.  Det  var  en  af  dem,  vi 
saa  tæt  ved  Mariettes  Hus.  Foran  Serapis's  Tempel,  der  havde  to 
Pyloner,  var  der  opstillet  Løvestatuer  paa  Søjler. 

Det  kan  ikke  forundre  os,  at  Mariette  sendte  alt,  hvad  han 
kunde,  til  Frankrig,  hvor  nu  mange  af  Sagerne  ere  opstillede  i 
Louvre.  Det  Fund,  der  var  rigest  paa  Smykker,  var  fra  Kha-em- 
nas's  Grav,  Søn  af  Ramses  den  store,  der  døde  som  Guvernør  i 
Memphis.  Sandet  har  igjen  gjort  sig  til  Herre  over  Alleer  og 
Templer,  og  ikkun  Apisgravene,  deraf  endda  kun  den  yngste  Del, 
er  tilgængelig  for  besøgende.  Der  er  nemlig  tre  forskjellige  Grupper, 
der  repræsentere  tre  Afsnit  af  Ægyptens  Historie.  I  den  ældste 
er  der  en  særskilt  Udhuling  for  hver  Begravelse;  den  skriver  sig 
fra  det  18.  til  det  20.  Dynasti  (Lig  1703— 1288  f.  Kr.).  Den  anden, 
der  er  mere  systematisk  ordnet,  bestaar  af  en  lang  Gang  med  Væ- 
relser for  Mumier  til  begge  Sider.  Den  ligner  den,  vi  have  set, 
kun  mindre  i  Stil,  og  den  ender  med  de  sidste  Faraoner  af  det 
25.  Dynasti.     Gravene  fra  den   første  Periode  ere  atter  tilsandede. 

Og  de   fra  den  anden  ere  i  en  saa  faldefærdig  Tilstand,    at  det  er 
forbudt  at  betræde  dem. 

I  Gravene  af  den  sidste  Gruppe  er  der  blevet  begravet  Tyre 
indtil  c.  50  Aar  f.  Kr,  Mange  historiske  Spørgsmaal  bleve  løste 
ved  de  Tavler,  Mariette  fandt  indmurede  i  Gravene,  og  som  for 
største  Delen  findes  i  Frankrig  nu.  Der  var  over  500;  alle  vare 
indsatte  af  besøgende,  der  havde  overværet  Bisættelse,  og  den  nøj- 
agtige Dato  samt  Aaret  af  den  Konges  Regjering,  under  hvilken 
Oksen  blev  jordet,  var  altid  anført. 

Alle  Kister  vare  huggede  ud  paa  det  nøjagtigste  og  blankt- 
polerede;  paa  et  Par  af  dem  var  der  Hieroglyffer.  Det,  der  impo- 
nerer os  mest  ved  disse  Minder,  er  den  Dygtighed,  hvormed  enhver 
Ting  er  gjort,  og  den  Alvor,  der  har  været  nødvendig  for  at  frem- 
bringe alt  dette.  Man  tænke  sig  et  saa  kolossalt  Arbejde  som  at 
føre  disse  Granitstykker  fra  Assuan,  bringe  dem  op  til  Ørkenen  og 
transportere  dem  ned  i  Hulerne.  At  man  har  været  i  Stand  til  at 
bakse  saa  svære  Blokke  dernede  og  har  kunnet  stillet  dem  ind  i 
Kamrene  synes  helt  forbavsende. 

Een  Sarkofag  er  aldrig  kommen  til  sit  Bestemmelsessted,  men 
er  bleven  staaende  midt  i  Gangen,  som  den  spærrer.  Det  var  der, 
Mariette  i  1861  fandt  en  Mur,  der  var  undgaaet  Gravrøvemes  Op- 
mærksomhed, og  bag  denne,  som  blev  oprejst  for  3700  Aar  siden 
af  Ramses  IL,  stod  Kamret  med  Kisten  og  den  balsamerede  Okse 
fuldstændig  urørt. 

Det  skar  i  Øjnene,  da  vi  atter  kom  op  i  det  blændende  Sol- 
lys, hvor  det  til  Gjengjæld  var  forfriskende  at  trække  Vejret  efter 
den  lumre  Varme  i  Apisgravene.  Atter  traskede  vi  gjennem  San- 
det; men  denne  Gang  var  det  ikke  en  Hule,  vi  kom  til;  det  gik 
nedad  under  Jorden  til  nogle  store  Værelser,  hvor  Væggene  vare 
saa  fyldte  med  Udhugninger  i  flad  Basrelief  af  Mennesker,  Dyr  og 
Hieroglyffer,  at  det  vilde  have  krævet  flere  Dage  at  undersøge  alt 
Oprindelig,  da  dette  »Mastabac  blev  indrettet  for  c.  4500  Aar  siden, 
har  det  været  bygget  over  Jorden,  men  Sandflugt  har  begravet 
det.  Nu  er  det  for  største  Delen  udgravet  igjen  og  er  Begravelses- 
stedet  for  en  Hr.  Thi,  der  nok  var  besvogret  med  Kongen  og  en 
Slags  Adjutant,  Overhofmarskal,  Kultusminister,  Profet,  Oberst, 
Ofringsforstander  o.  s.  v.  o.  s.  v.,  medens  hans  Hustru  betegnes  som 
»Elskværdighedens  Palme  mod  sin  Mande  og  »Husets  Herskerinde«. 

Vi  se  Afbildninger  af  alt,  hvad  This  Folk  foretog  sig  paa  Marken, 
paa  Floden,  i  Stalde  og  Lader.  Det  er  udelukkende  Fredens  Gjer- 
ninger, der  beskjæftige  dem,  og  de  se  virksomme  og  lykkelige 
ud  ved  deres  Agerbrug  og  Skibsbygning.  En  Undtagelse  danne 
nogle  Forbrydere,  der  slæbes  frem  for  den  retfærdige  Dommer  af 
Politibetjente  med  Knipler,  medens  6  Sekretærer  nedskrive  Rap- 
porten om  deres  Synder. 

Samtidig  med,  at  Datidens  Kunstnere  havde  et  saa  sikkert  Øje 
for  Formen  og  Forholdet,  er  det  paafaldende,  hvorledes  de  kom  til 
kort  med  Forkortninger.  Det  er  dog  ikke  muligt  andet,  end  at  de 
Mennesker,  der  tegnede  Dyr  med  en  saa  beundringsværdig  Nøj- 
agtighed, maa  have  fornummet,  at  der  var  noget  galt  paa  et  eller 
andet  Sted;  men  med  al  deres  Søgen  kom  de  ofte  ind  i  Mod- 
sigelser uden  at  opdage  den  Lov,  hvorefter  Legemer  forkortes.  Et 
Menneskes  Ansigt  blev  altid  tegnet  i  Profil;  men  for  at  Øjet  kunde 
ligne  et  Øje,  blev  det  hugget  en  face  ligesom  de  to  Skuldre,  medens 
Benene  atter  bleve  i  Profil.  Man  kan  tænke  sig,  hvor  de  Kunst- 
nere, der  stiftede  Skolen,  have  kjæmpet  for  at  blive  i  Stand  til  at 
gjengive  et  Menneske  med  to  Øjne ;  men  de  have  maattet  opgive  det. 
Herinde  ere  Farverne  paa  mange  Steder  bevarede;  men  noget 
Forsøg  paa  at  frembringe  andet  end  en  simpel,  dekorativ  Virkning 
med  et  Par  Toner  er  der  ikke  gjort.  Datidens  Nilbaade  havde 
stærk  Lighed  med  Venedigs  Gondoler;  selv  de  store  Skibe  havde 
denne  Form  og  dertil  en  Rigning,  der  er  forsvunden  fra  Nilen. 
Typen  minder  om  nogle  Baade  fra  de  indiske  Øer,  og  Latinersejlet, 
som  Ægypten  nu  har  tilfælles  med  de  øvrige  Middelhavslande,  var 
endnu  ikke  opfundet. 

Vi  se  alle  Datidens  Husdyr  repræsenterede  og  finde  nogle, 
der  ikke  høre  med  til  Nutidens  Kvæg,  som  de  langhornede  Okser, 
Antiloper  og  Stenbukke,  medens  den  nu  saa  almindelige  Bøffel  og 
Kamelen  mangle.  Pløjning  og  Høst  foregaar  paa  samme  Maade 
som  den  Dag  i  Dag,  og  Asener  ere  de  almindeligste  Husdyr.  Der 
er  en  Gaard  med  Gæs,  Traner,  Ænder  og  Duer,  og  vi  se,  hvor- 
ledes Gæssene  blive  stoppede  til  Fedning.  Der  er  Slagtning  af 
Kvæg,  Kjøkkenscener,  Transport  af  Offerdyr;  et  Sted  er  en  Dværg 
med  en  Abe  og  en  puklet  Dreng  med  et  Par  Mynder.  Skibs- 
byggeriet er  vist  i  alle  Detailler,  og  af  de  derved  brugte  Redskaber 
faa  vi  et  godt  Begreb  om,  hvorledes  de  Flintredskaber,    der  findes 

hos  OS,  have  været  skjæftede.  I  Agerdyrkning  have  Ægypterne 
øjensynlig  ingen  Fremskridt  gjort  siden,  og  i  mange  Retninger  ere 
de  gaaede  tilbage. 

En  Jagt  paa  Flodheste  og  Krokodiller  indtager  en  stor  Plads 
og  er  meget  interessant  baade  ved  det  Liv,  der  er  udtrykt  i  de 
ivrige  Jægere,  og  ved  Omgivelserne  med  Planter,  Fuglereder  og 
Faraorotter. 

>Monsieur  et  Madame  Thit,  sagde  Føreren,  da  vi  betraadte  et 
Værelse,  hvor  selve  den  store  Mand  var  afbildet  med  en  lille  Kone 
bag  ved  sin  Stol.  De  fornemme  Ægyptere  sad  ikke  med  Benene 
under  sig,  som  den  nuværende  Befolkning  her,  i  Persien,  Indien  og 
Kina,  men  brugte  Stole,  der  have  et  mærkværdigt  moderne  Ud- 
seende. 

Da  vi  om  Aftenen  vendte  tilbage,  var  det  det  yndigste  Vejr. 
Trods  det  skinnende  Sand,  der  ved  sin  Modsætning  ofte  faar  Luf- 
tens Farver  til  at  se  tunge  ud,  stod  Luften  saa  uendelig  klar,  som 
den  kan  staa  under  dette  Himmelstrøg,  og  spillede  i  Toner  fra  ren 
blaa  til  grønlige  og  rødlige  nede  mod  Horisonten.  Modsætningen 
mellem  Ørkenen,  de  grønne  Sletter  og  den  blaa  Flod  var  paafal- 
dende,  og  fjernt  mod  Øst  begrænsedes  Blikket  af  Mokattambjærgene 
med  røde  Lys  og  violette  Skygger,  hvor  imod  Staden  Kairo  saas 
som  en  lang  Stribe  med  Minareter,  saa  slanke  og  lette,  mere  lig 
umaadelige  Alterlys  end  Bygninger,  der  kunde  trodse  Vind  og 
Vejr.  Skyggerne  spredte  sig,  medens  Lysene  bleve  varmere,  indtil 
de  omsider  forsvandt  fra  Jorden,  og  saa  traadte  Natten  frem  med 
sin  Maane  og  sine  Stjærner. 

Næste  Dag  tog  jeg  Malerkassen  i  Haand  og  begav  mig  hen 
til  et  Motiv,  som  jeg  havde  set  paa  vor  Vej.  Jeg  fandt  mig  hurtigt 
omringet  af  hjælpsomme  Beduiner,  der  lidet  ænsede  mine  Forsik- 
ringer om,  at  jeg  ingen  Hjælp  behøvede  og  ikke  havde  i  Sinde  at 
betale  nogen  af  dem.  Flere  kom  til,  hvorved  deres  Bestræbelser 
for  at  beholde  mig  alene  bleve  saa  højrøstede,  at  jeg  troede,  det 
vilde  komme  til  Slagsmaal.  En  havde  Ret  til  at  følge  mig,  thi 
hans  Fader  maatte  jeg  vist  have  kjendt;  en  andens  Adkomst  bestod 
i,  at  han  havde  talt  til  mig  i  Gaar,  medens  en  tredie  mente,  at 
han  talte  bedst  Engelsk  o.  s.  v.  En  forsøgte  at  virke  paa  min 
Frygt  ved  at  forklare,  at  »there  is  plenty  bad  beduinmanc ;  men 
det  hjalp  intet.   Jeg  havde  snart  Dusinet  fuldt  af  lutter  gode  Beduin- 

typer,  der  ere  meget  forskjellige  fra  Fellaherne,  med  hvem  For- 
holdet ikke  er  af  det  bedste.  Beduinerne  ere  smukkere  Folk  baade 
af  Figur  og  Ansigtstræk  og  gjøre  Indtryk  af  større  Renlighed.  De 
nævne  ikke  Fellaherne  uden  at  frakjende  dem  al  Ærlighed,  i  hvil- 
ken Retning  disse  ikke  give  dem  noget  efter.  Om  hvem  af  dem, 
der  er  mindst  belemret  med  smaa,  menneskelige  Skrøbeligheder, 
som  at  begjære  Næstens  Gods  ved  lovlige  eller  andre  Midler,  er 
jeg  ikke  i  Stand  til  at  have  nogen  Mening,  men  er  dog  tilbøjelig 
til  at  tro,  at  Forskjellen  ikke  er  synderlig. 

Jeg  hørte  fortælle  som  Bevis  paa,  hvor  stor  Fordom  der  her- 
sker iblandt  dem,  at  en  Beduin  havde  sagt,  at  dersom  hans  Datter 
vilde  ægte  en  Fellah,  fik  hun  aldrig  hans  Samtykke,  og  før  hun 
skulde  tilhøre  en  saadan,  vilde  han  dræbe  hende.  En  Kjendsgjer- 
ning  er  det,  at  der  ingen  Ægteskaber  indgaas  mellem  Fellah  og 
Beduin. 

Da  jeg  lejrede  mig,  tog  hele  Sværmen  Plads  omkring  mig, 
idet  de  lagde  Mærke  til,  hvad  jeg  foretog  mig,  uden  dog  at  vise 
nogen  Interesse  for  Billedets  Tilbliven,  hvilket  de  vist  havde  set 
saa  tidt.  Time  gik  efter  anden,  hvor  jeg  hørte  dem  gabe  eller 
snorke  rundt  omkring  mig;  men  de  sprang  op  med  et  Sæt,  da  jeg 
omsider  lukkede  Kassen.  >Kalas!<  (færdig)  udbrød  de  i  Kor  med 
opklarede  Ansigter  og  Udtryk  af  den  Tilfredsstillelse,  der  kommer 
af  at  have  udrettet  noget,  der  kræver  Overvindelse.  Derpaa  gik 
hele  Toget  tilbage,  medens  enhver  som  paa  Udturen  prøvede  sit 
mest  indsmigrende  Smil  for  at  faa  »bakshies« ;  men  efterhaanden 
som  det  forfærdelig  haabløse  i  at  realisere  en  saadan  Drøm  gik  op 
for  deres  Bevidsthed,  faldt  den  ene  efter  den  anden  fra.  »Naar 
De  nu  blot  giver  til  fem  af  os,  saa  er  De  færdig,  saa  har  De  ikke 
mere  at  betale«,  foreslog  en;  men  ogsaa  han  tog  til  sidst  venlig 
Afsked  og  lovede  at  se  mig  igjen,  naar  jeg  havde  spist. 

Næppe  traadte  jeg  ud  af  Hotellet,  før  han  var  hos  mig  med 
et:  >Aah,  er  De  der,  god  Aften!«  og  han  sluttede  sig  til  mig,  som 
om  vi  vare  gamle  Venner. 

»Hvorfor  følger  De  os?«  spurgte  en  ledsagende  Herre  paa 
Arabisk. 

»Oh,  jeg  kjender  ham  godt;  jeg  har  talt  med  ham  i  flere  Timer 
og  set  paa,  at  han  malede.« 

Man  støder  vanskelig  sammen  med  disse  Mennesker  uden  at 

føle  noget  af  det,  der  tiltaler  os,  naar  vi  møde  tillidsfulde  og  fri- 
modige Børn,  der  ere  lykkelige  ved  Tilværelsen  og  gjeme  vilde,  at 
man  gav  dem  al  Verdens  Godter.  Skulde  en  Beduin  tænke  sig 
Paradis,  saa  maatte  det  vist  være  en  Ørken,  hvor  der  aldrig  var 
Mangel  paa  gavmilde  Turister. 

Et  kort  Ophold  i  Kairo  benyttedes  til  at  se  Basarer  og  de 
Snedkerværksteder,  hvor  man  forfærdiger  de  smukke,  arabiske  Møbler, 
der  friste  os  til  at  blive  Samlere  ved  deres  stilfulde  Linier  og  Varia- 

tion  paa  iøjnefaldende  Mønstre.  Især  var  en  Udstilling  hos  en  Hr. 
Parvis  overraskende  i  Skjønhed  og  tillige  i  Priser.  Et  hundrede 
Lstrl,  og  derover  var  intet  usædvanligt  for  et  enkelt  Møbel  af  mo- 
derne Arbejde,  og  antike  Sager  stod  i  Forhold  dertil. 

Et  andet  Sted  vare  Priserne  vel  lavere,  men  Arbejdet  var  til 
Gjengjæid  af  langt  ringere  Kvalitet.  Der  vare  Tingene  udstillede  i 
samme  Rum,  hvor  de  travle  Arbejdere  sad  paa  Jorden  og  bear- 
bejdede smaa  Stykker  Træ.  Ved  Hjælp  af  noget,  der  lignede  en 
Violinbue,  satte  de  et  Drejelag  i  Gang  med  den  højre  Haand, 
medens   de   farte   det  skjærende  Jærn  med  den  venstre  og  Tæerne. 

I  de  lange  Basarer,  hvor  Messingvarer  forarbejdes  og  forhandles, 
er  det  vanskeligt  at  løsrive  sig;  thi  paa  hvert  Sted  synes  man  at 
støde  paa  nye,  originale  Ornamenter.  Man  ser  Folk  ciselere  Fade 
og  Bakker.    Enhver  Gjenstand  har  Arbejderen  støbt  ind  i  en  Asfalt- 

blok  for  at  give  Fasthed  for  Slaget.  Man  beundrer  den  Sikkerhed, 
hvormed  han  hugger  det  Mønster,  der  alle  Tider  fylder  saa  til- 
talende. Tilsyneladende  arbejder  Kunstneren  uden  først  at  tegne 
Ornamentet  ind,  og  med  en  kort  Mejsel  og  Hammer  hugger  han 
Bogstaverne,  som  han  forstaar  at  benytte  saa  fortrinligt,  samt  Dyr 
paa  fri  Haand,  og  vi  se  intet  Sted,  at  han  er  kommen  til  kort  med 
Pladsen.  I  en  Butik  henvendte  man  min  Opmærksomhed  paa  et 
stort  Fad  med  Illustrationer  fra  Bibelen,  som  Tegneren  selv  ansaa 
for  meget  vellykkede  og  viste  med  Stolthed  paa.  Der  saas  Noah 
i  Arken,  Salomon,  Jonas  og  Adam  »med  sit  Harem <. 

Vi  havde  opspurgt  et  Museum  af  antike  arabiske  og  persiske 
Arbejder  og  havde  løst  Billet  for  at  se  det.  Da  viste  det  sig 
vanskeligt  at  faa  at  vide,  hvor  det  laa.  Paa  Hotellet  havde  man 
intet  Kjendskab  dertil,  og  lige  saa  lidt  kunde  Droskekusken  give 
Oplysning  derom.  Kun  enkelte  Gader  have  Navne,  og  derved 
bliver  det  næsten  umuligt  at  spørge  sig  for.  Omsider  lykkedes  det 
os  dog  at  finde  det  i  Nærheden  af  Porten  Bab-el-Nasar,  og  vor 
Umage  lønnedes  rigelig  i  det  Bekjendtskab,  vi  stiftede  med  et  Ud- 
valg af  Glas-,  Potteler-,  Marmor-,  Sten-,  Træ  og  Metalarbejder.  I 
det  hele  er  arabisk  Kunst  godt  repræsenteret  der,  og  ethvert  Møn- 
ster, der  endnu  anvendes,  forefindes.  Gamle,  kobberbeslaaede  Porte 
og  andre  Sager,  der  ere  for  store  til  at  være  i  Hus,  ere  udstillede 
i  Gaarden.  Mærkelig  nok  ere  ingen  af  de  glimrende  Ornamenter, 
der  ere  frembragte  af  Persere  og  Arabere,  i  Stand  til  at  danne  en 
Billedramme,  og  derfor  se  vi  det  Særsyn,  at  hvor  en  Plade  har 
skullet  indrammes,  har  man  benyttet  europæisk  Arbejde,  der  dan- 
nede en  uskjøn,  stilløs  Kontrast  til  det  øvrige. 

Fajum  bliver  kun  sjælden  besøgt  af  fremmede  og  betragtes 
som  liggende  uden  for  Ruten.  Da  Stemningen  hos  det  Selskab,  jeg 
havde  sluttet  mig  til,  ikke  var  for  at  medtage  Telte,  havde  de,  der 
besad  Indflydelse,  skaflet  os  Anbefaling  fra  Regjeringen  til  Guver- 
nøren for  Distriktet,  og  forsynet  med  denne  samt  med  en  let  Ba- 
gage mødte  vi  en  Morgen  ved  Banestationen  Boolak-ed-Dakroar. 
Vi  vare  fem  Herrer,  og  ingen  af  os  havde  før  været  i  Fajum. 

Ledsagede  af  en  frisk  Nordenvind,  den  fremherskende  Dagvind 
ved  Nilen,  rullede  vi  af  Sted.  Heldigvis  havde  det  regnet  den 
foregaaende  Dag,  og  derved  var  Luften  støvfri.  Mine  Rejsefæller 
klagede  over  Kulden,  hvilket  jeg,  der  endnu  havde  Nordens  skarpe 

Luft  i  tydelig  Erindring,  vel  lod  være  og  var  ret  tilfreds  med  de 
fjorten  Grader  Celsius.  I  den  korte  Tid,  jeg  havde  været  her,  havde 
jeg  alt  hørt  en  Del  Klage  over  Vejret.  Man  paastod,  at  Vintrene 
ikke  vare  saa  milde  eller  tørre  som  tidligere,  og  at  Klimaet  var 
ved  at  forandre  sig. 

Ved  Stationen  Wasta,  hvor  vi  maatte  skifte  Tog,  vare  vi  endnu 
i  Nildalen;  men  derfra  drejede  vi  mod  Vest  og  vare  snart  inde  i 
Ørkenen,  hvor  kun  Sand  og  Kalkstenshøje  omgav  os.  Den  golde, 
ugjæstfrie  Slette  fik  mig  for  et  Øjeblik  til  at  mindes  Grønlands 
Indlandsis. 

Vi  mærkede,  at  vi  forlod  Civilisationen,  og  følte  alle  en  Glæde 
i  Forventningen  om,  hvad  der  forestod  os.  Beretninger  om  Vild- 
svin og  mange  Fugle  havde  bevæget  tre  af  os  til  at  forsyne  os 
med  Bøsse  og  Ammunition  i  saadan  Mængde,  at  man  maatte  tro, 
vi  havde  belavet  os  paa  et  maanedlangt  Togt. 

»Kunne  vi  finde  Mad  til  Kjøbs?«  spurgte  en  og  Bk  straks  til 
Svar  af  en  haabefuld  Sangviniker,  at  vi  sagtens  kunde  skyde,  hvad 
vi  behøvede. 

»Men  saa  nogen  til  at  tilberede  det?*  og  »Gafler  faa  vi  vist 
ikke  at  se,  før  vi  komme  tilbage«,  indvendte  en  anden. 

At  vi  havde  sagt  Farvel  til  alle  Senge  og  Moskitonet,  vare 
vi  enige  om  at  tro,  men  et  Tag  over  Hovedet  fandtes  vel,  og  med 
behørig  Træthed  faldt  vi  vel  i  Søvn. 

Ja,  vor  Stilling  vilde  nok  blive  taalelig,  medens  alle  de  smaa 
Ulemper  vilde  være  Krydderi  paa  det  Zigøjnerliv,  der  forestod  os. 
Den  ivrige  Jæger  var  sikker  p^a,  at  alle  Hensyn  vilde  svinde,  naar 
vi  først  saa  Vildsvinene  smutte  mellem  Benene  paa  os  og  hørte 
Fuglenes  Vingeslag  om  vore  Ører.  Det  blev  ikke  første  Gang,  at 
Virkeligheden  var  langt  fferskjellig  fra  Drømmene. 

Ikke  et  Blad  af  nogen  Slags  saas,  saa  langt  Øjet  naaede.  Ikke 
en  Fugl.  De  eneste  Væsener  vare  Mennesker  med  deres  Asener  og 
Kameler,  der  enkeltvis  eller  i  smaa  Grupper  traskede  møjsommeligt 
af  Sted.  Paa  nogle  Steder  gik  Toget  gjennem  Udhugninger,  hvor 
Kalkstensmurene  paa  begge  Sider  spærrede  os  Udsigten;  men  paa 
den  største  Strækning  havde  vi  et  frit  Blik  over  Omgivelserne. 

Det  var  med  Udraab,  som  naar  Sømænd  se  Land  efter  en  lang 
Rejse,  at  vi  hilste  det  grønne.  Først  saas  smaa  Strækninger  spar- 
somt bevoksede,    og  enkelte  Træer  ragede  frem;    saa  kom  vi  helt 

ind  paa  Agerjord,  men  var  lidt  efter  i  Ørkenen  igjen,  indtil  vi  om- 
sider havde  naaet  selve  den  store  Oase.  Hvorhen  man  vendte  Øjet, 
saas  der  Folk  beskjæftigede  paa  Marken,  og  de  fjerne  Ørkenbjærge 
havde  samme  Karakter  som  ved  Nilen.  Helt  igjennem  var  Land- 
skabet umiskjendeligt  ægyptisk,  men  paa  en  Maade,  som  jeg  den 
Gang  ikke  kunde  forklare  mig,  forekom  det  mig  dog  fremmed  og 
foiskjelligt  fra,  hvad  jeg  havde  set  tidligere. 


Da  Toget  holdt,  og  vi  steg  ud  ved  Medinet-el-Fajum,  var 
der  Skarer  af  Dragere  og  Skopudserdrenge  til  Stede,  hvilke  sidste 
dog  tydede  paa  Fremskridt.  Guvernørens  Bolig  laa  tæt  ved  Sta- 
tionen, og  i  ham  mødte  vi  al  den  elskværdige  Forekommenhed,  vi 
kunde  ønske.  To  af  vort  Selskab  kunde  tale  Arabisk,  og  vor  Vært 
talte  kun  dette  Sprog.  Han  lod  os  vide,  at  en  Frokost  vilde  være 
færdig  om  en  Time,  hvorpaa  vi  vandrede  ud  i  Staden  for  at  bese 
dens  Mærkværdigheder. 

Vort  første  Syn  af  Kanalen  var  baade  tiltalende  og  overraskende. 
Vi  fandt,  det  lignede  Venedig  med  Huse  og  det  virkelig  smukke 
Huse  paa  begge  Sider  af  Vandet.  Man  er  ofte  tilbøjelig  til  at 
finde  Ligheder  med  Venedig,  hvor  der  er  Vand  og  Bygninger. 
Men  hvad  var  det?     Vilde  man  have  troet  detf     »Grand  Hotel  de 

Fajum«  og  lidt  længere  henne  »Café  du  Acasia«  og  saa  nogle 
moderne  paaklædte  Damer!  Det  tydede  jo  paa  en  forbavsende 
Grad  af  Kultur. 

Hvad  jeg  ikke  tidligere  havde  set  i  Ægypten  var,  at  Strømmen 
i  Kanalen  var  stærk  nok  til  at  drive  Vandhjul.  Det  omliggende 
Landskab  var  smukt  varieret  med  Haver  og  Marker,  og  Byen  syntes 
endda  ret  livlig.  Vi  kom  ind  i  nogle  meget  lange  Basarer,  hvor 
de  udstillede  Gjenstande  ofte  nødte  os  til  at  skjænke  dem  vor  Op- 
mærksomhed. Dette  og  den  store  Trængsel  gjorde,  at  vi  snart 
bleve  skilte  ad  i  de  labyrintagtige  Gange.  Menneskemængden 
mellem  Boderne  med  Solsejlet  over  og  Solen,  der  brød  sine  enkelte 
Straaler  gjennem  Støvmasserne,  var  i  høj  Grad  malerisk.  Jeg  fandt 
min  Vej  ud  og  vendte  tilbage  over  nogle  store  Ruiner  af  en  for- 
dums By.  Før  jeg  naaede  vort  Kvarter,  blev  jeg  indhentet  af  de 
andre,  og  med  et  Heltemod,  der  var  understøttet  af  en  stærk  Ap- 
petit, belavede  vi  os  nu  paa  at  skulle  spise  paa  Tyrkisk,  alle  af  det 
samme  Fad  uden  Ske  eller  Gaffel.  Rimeligvis  vilde  vi  blive  trak- 
terede med  en  Ret  Ragout  med  Hvidløg,  lig  den,  vi  undertiden 
havde  lugtet  og  set  Fellaher  sidde  paa  Jorden  og  rage  med  den 
højre  Haand  i.  Vi  vare  belavede  paa  alt  og  angreb  Spisestuen 
uden  Rædsel  —  men  i  Stedet  for  det  bare  Gulv  stod  der  et  ele- 
gant Spisebord  med  Dug,  Servietter,  Knive,  Gafler  og  en  Stabel 
paa  seks  Tallerkener  ved  hver  Plads.  Jeg  tænkte  i  mit  stille  Sind, 
at  det  var  en  Maade,  hvorpaa  man  viste  Husets  Rigdom  paa  Por- 
cellæn. 

Kun  Vin  manglede;  men  dette  Savn  havde  et  betænksomt 
Medlem  afhjulpet  ved  at  kjøbe  et  Par  Flasker  ude  i  Byen,  hvilken 
Vin  dog  fandtes  alt  for  slet,  og  Vand  blev  foretrukket.  Maaske 
har  Profeten  i  sin  Tid  gjort  en  lignende  Erfaring.  Vor  Vært  lod 
undskylde,  at  hans  Tid  ikke  tillod  ham  at  deltage,  og  vi  gik  til 
Arbejdet  for  at  vise  Maden  Retfærdighed.  Ret  fulgte  efter  Ret, 
indtil  de  seks  Tallerkener  vare  færdige,  og  der  kom  en  sød  Des- 
sert, som  jeg  troede  til  at  slutte  Maaltidet  med;  men  atter  her  tog 

jeg  fejl. 

Skjønt  alle  Retter  havde  været  solide  Kjødspiser,  fortsattes  de, 
og  hver  Gang  nogen  troede,  at  nu  vare  vi  omsider  færdige,  saa 
kom  der  en  ny  Overraskelse,  indtil  Tallet  havde  naaet  13  eller  14. 
Var  der  kommet  flere,   havde  vi  været  nødte  til  at  holde  op.    Til 

en  Appelsin  og  nogle  Dadler  var  der  altid   Plads  som  og  til  en 
Kop  af  den  kostelige,  ægyptiske  Kaffe. 

Det  var  en  tung  Ballast  at  ride  paa;  men  derved  var  intet  at 
gjøre.  Hestene  vare  sadlede,,  en  Kamel  lastet  med  vore  Sager,  og 
af  Sted  gik  det  mod  Vest.  Hvorhen  vi  vendte  Øjet,  saa  vi  atter 
Agre  med  Korn,  Kreaturer  og  mange  Mennesker.  En  Ruinhob, 
mest  bestaaende  af  Potteskaar  og  Aske,  laa  ved  Vejen.  Aabenbart 
har  der  ligget  en  Stad,  som  er  bleven  forladt  af  en  eller  anden 
uforstaaelig  Grund.  Fra  en  Korndynge,  hvor  Folk  gik  og  arbej- 
dede tæt  ved  en  Landsby,  sprang  et  Dyr  ud,  der  kunde  ligne  en 
stor  Odder.  En  Hund  sprang  gjøende  efter,  øjensynlig  mere  for 
Spøg  end  for  Alvor,  indtil  Dyret  vendte  sig  imod  den,  og  Hunden 
løb  bort  igjen. 

Folkene  passede  deres  Arbejde  uden  at  værdige  Dyret  mere 
Opmærksomhed,  end  om  det  havde  været  en  Kat.  Det  var  det 
første  Eksemplar  af  en  Faraorotte,  jeg  saa.  Havde  ikke  Afstanden 
været  for  lang  for  min  Bøsse  og  en  Kanal  forhindret  mig  fra  at 
komme  nærmere,  havde  jeg  nedlagt  den  alene  for  Navnets  Skyld. 
Nu  nøjedes  jeg  med  at  betragte  den  paa  Afstand  og  forundre  mig 
over,  at  Folk  intet  foretog  sig  for  at  ødelægge  den.  Jeg  har  senere 
flere  Gange  set  dette  Dyr,  der  findes  i  stor  Mængde  over  hele 
Landet,  og  som  især  opholder  sig  ved  de  beboede  Steder,  hvor  det 
holder  sig  skjult  om  Dagen.  Det  er  ikke,  som  Navnet  antyder,  af 
Gnaverslægten,  men  har  meget  tilfælles  med  Maaren  i  Tændernes 
Bygning  og  i  Legemets  Form.  Det  ernærer  sig  især  af  Rotter, 
Mus,  Høns  og  lignende,  og  en  af  Grundene  til,  at  det  ikke  efter- 
stræbes af  Mennesker  er  maaske  den,  at  det  er  Slangernes  værste 
Fjende.  For  øvrigt  er  det  næppe  saa  menneskesky  som  en  herreløs 
Kat  og  lader  sig  tæmme  med  stor  Lethed. 

Vi  saa,  at  Landet  var  gjennemskaaret  af  dybe  Kløfter  med 
Kanaler  i  Bunden,  og  vi  nødtes  ofte  langt  ned  for  at  overskride 
dem.  Af  Træer  var  der  mange  flere  end  i  det  øvrige  Ægypten. 
Deres  Antal  tiltog,  efterhaanden  som  vi  kom  frem,  og  navnlig 
Daddelpalmerne,  der  paa  Afstand  kunde  ligne  Sydeuropas  Pinier, 
saa  ud  som  Skove. 

Morgenens  blege  Lys  havde  lignet  Sølv.  Midt  om  Dagen,  da 
Solen  stod  højt,  og  Skyggerne  vare  tunge,  blev  det  lig  Bly,  da 
den  gik  ned  i  Farverigdom,   Guld.    og  saa  kom  Natten  uden  Tus- 

mørke,  men  med  en  fortryllende  Maane  og  tindrende  Stjerner;    da 
blev  det  Ædelstene. 

I  Maaneskin  naaede  vi  en  Landsby,  der  ved  de  ubestemmelige 
Konturer  og  ved  den  Mangfoldighed  af  Former,  som  man  anede, 
hvor  noget  kom  og  andet  forsvandt,  syntes  at  tilhøre  en  Feverden. 
Det  kunde  have  været  et  fortryllet  Slot,  en  Røverborg  eller  hvad 
som  helst  andet.  Indbildningen  vilde  have  skabt  det  til  i  sin  ubundne 
Frihed.  En  enkelt,  ubestemmelig  Lyd  og  en  Hunds  Gjøen  var  det 
eneste,  der  brød  Tavsheden,  indtil  vore  Hestes  Hovslag  gjenlød. 
Det  hører  vist  til  en  af  de  allersjældneste  Begivenheder,  at  nogen 
fremmed  besøger  dette  Sted.  En  Klynge  Mennesker  kom  hurtigt 
paa  Benene  for  at  erfare,  hvad  det  var  for  en  Armé,  der  forstyr- 
rede Nattens  Fred.  En  Sheik,  hvem  Skrækken  havde  indgivet 
Fortvivlelsens  Mod,  traadte  frem  og  befalede  os  at  stoppe.  Hans 
Evne  til  at  fatte  var  aabenbart  paralyseret;  thi  alle  vore  Forklarin- 
ger og  Forsikringer  om  Fred  vare  forgjæves,  og  hans  Tale  blev 
mere  og  mere  vild.  Hvem  vare  vi?  hvorfor  saa  mange?  hvem 
garanterede  ham  for,  at  vi  talte  Sandhed  ?  De,  som  kunde  Arabisk, 
bleve  snart  kjede  af  ham,  og  vi  forlod  ham  gestikulerende  og 
kommanderende. 

Gjennem  Vand,  der  gik  Hestene  til  Bugen,  forbi  Lunde  og 
gjennem  Grupper  af  de  prægtigste  Palmer  gik  vor  Vej,  snart  ned 
og  snart  op.  Luften  var  frisk;  ellers  manglede  kun  Ildfluerne 
over  Buskene  i,  at  vi  kunde  have  troet  os  i  en  tropisk  Egn.  Vi 
vare  ikke  langt  fra  vort  Bestemmelsessted,  hvor  vi  ventede  om- 
sider at  faa  en  Smule  Feltliv  at  føle  i  Retning  af  at  tage  imod, 
hvad  der  tilbødes  af  Mad  og  et  Leje  af  Halm.  Det  var  ved  et 
helt  lille  Palads  med  Søjler,  en  Regjeringsbygning,  der  beboedes 
af  en  Sheik,  at  vi  standsede.  Denne  kom  og  tog  imod  os,  og  vi 
havde  næppe  betraadt  Huset,  før  vi  alle  vare  lige  indtagne  i  hans 
venlige  Smil. 

I  det  første  Værelse,  vi  betraadte,  var  Gulvet  belagt  med  tykke, 
tyrkiske  Tæpper.  Polstrede  Divaner,  saa  brede  som  en  almindelig 
dansk  Seng,  stod  langs  Væggene.  Det  var  Modtagelsesværelset. 
Spisestuen  havde  Tæpper,  Bord  og  Stole  og  Soveværelset  to  Himmel- 
senge med  Moskitonet,  Divaner  og  atter  Tæpper  paa  Gulvet.  Da 
Middagsmaden  var  færdig,  og  vi  satte  os  ned,  var  det  til  et  Bord, 
dækket  med   alle   de  Redskaber,    som   vi   ere   vante  til  at  anse  for 

uadskillelige  fra  civiliseret  Liv,  og  hvad  Maaltidet  angik,  da  var  det 
et  Sidestykke  til  vor  Frokost  i  Medinet-el-Fajum:  14  Retter  og  søde 
Spiser  midt  i  Maaltidet.  Vort  Vært  gjorde  os  den  Ære  at  spise 
med  og  sad  virkelig  pænt.  Maaske  gjorde  han  sig  lidt  vel  megen 
Umage  for  at  lade,  som  om  en  Gaffel  var  den  naturligste  Ting  af 
Verden  at  haaiidtere.  Som  en  god  Muselman  var  det  selvfølgelig 
under  hans  Værdighed  at  røre  Vinen. 

Man  vænnes  hurtigt  til  at  synes  godt  om  den  nationale  Dragt, 
de  store,  løse  Klædebon,  der  hænge  i  plastiske  Folder.  De  Folk 
forstaa  at  bære  den,  og  derved  ser  den  naturlig 
ud.  En  af  os  vilde  vist  se  latterlig  ud  deri,  lige- 
som en  Ægypter  i  europæisk  Dragt  er  stiv  og 
ubehjælpsom.  Den  synes  at  forandre  hele  hans 
Karakter  paa  en  uheldig  Maade;  men  den  er  jo  finere, 
og  derfor  breder  den  sig  mere  og  mere.  Vor  Vært 
i  Medinet-el-Fajum  bar  en  saadan  ifølge  sin  høje 
Stilling  og  var  ikke  fri  for,  trods  sin  alvorlige  Mine, 
at  ligne  en  sort  Flaske  med  et  rødt  Segl.  Herude 
vare  alle  endnu  klædte  paa  Østerlandsk;  men  det 
er  et  Spørgsmaal,  om  ikke  allerede  næste  Genera- 
tion vil  have  adopteret  det  ydre  Tegn  paa  euro- 
pæisk Tankegang.  Ægypiuu  Pig= 

Det  eneste  specielt  ægyptiske,  vi  her  bleve 
opvartede  med,  var  Vandtøjet  ved  vort  Morgentoilette.  En  Tjener 
holdt  et  stort  Vandfad  og  en  Kande,  der  lignede  en  langhalset 
Vandkjøler  med  en  Tud  som  en  Tepotte,  alt  af  drevet  Messing. 
Man  rakte  Hænderne  frem,  og  han  overhældte  dem  med  Vand, 
der  straks  løb  ned  og  skjulte  sig  under  en  falsk  Bund  i  Fadet. 

Da  Dagen  brød  frem,  saa  vi  Søen  Birket-el-Kerun  iVj  Mil 
borte  og  bag  denne  den  nøgne,  rødlige  Ørken,  der  hæver  sig  til 
et  Højland. 

Jeg  begav  mig  til  Fods  derhenimod,  ledsaget  af  en  Indfødt. 
Senere  har  jeg  faaet  Oplysning  om,  at  Befolkningen  i  dette  Distrikt 
hovedsagelig  er  af  græsk  Afstamning.  I  en  Landsby,  tæt  ved  vor 
Bolig,  var  der  oven  paa  Husene  bygget  disse  mærkværdige  Due- 
slag af  Form  som  Bikuber,  i  to  eller  tre  Etager  over  hverandre. 
Allevegne  standsede  Folk  for  at  spørge  min  Ledsager  om,  hvor  jeg 
kom  fra,   og   i.  Almindelighed  fulgte    der   et  venligt    >Lalek  said« 

(Goddag)  efter  Oplysningen.  Strømmen  i  de  smaa  Kanaler  ved- 
blev at  være  stærk,  og  da  jeg  vendte  mig  mod  Øst,  gik  det  op 
for  mig,  at  fra  Landets  stærke  Fald  mod  Søen  fik  det  hint,  uægyp- 
tiske Udseende,  der  havde  slaaet  mig  ved  mit  første  Blik  deraf. 
Herfra  kunde  jeg  se,  at  det  dannede  Terrasser,  hvoraf  hver  var 
en  Slette,  der  havde  sit  Kanalsystem;  de  laa  en  Snes  Fod  over 
hverandre  og  vare  alle  grønne. 

Kanalen,  der  fører  Vand  fra  Nilen  til  dette  Land,  hedder  Josef- 
kanalen og  tillægges  i  Almindelighed  den  fra  Bibelen  bekjendte  Josef. 
Det  mangler  dog  ikke  paa  forskjellige  Udtydninger  af  dens  Navn, 
og  hvad  enten  den  ene  eller  den  anden  Fortolkning  er  den  rette, 
saa  er  det  øjensynligt,  at  Nilen  i  Tider  længe  før  den  berømte 
Skatmester  har  havt  et  Afløb  herind;  thi  vi  se,  at  hele  Distriktet 
har  været  en  Dal,  der  til  Dels  er  bleven  fyldt  af  Nildynd.  Birket- 
el-Keruns  Overflade  siges  at  være  55  Meter  lavere  end  Medinet-el- 
Fajum,  og  i  alle  Ravinerne  derimellem  se  vi,  at  Jorden  udelukkende 
bestaar  af  Dynd,  der  har  aflejret  sig. 

Kanalen  begynder  langt  mod  Syd  ved  Assiut  og  ender  vedMedinet- 
el-Fajum,  hvorfra  den  saa  forgrener  sig  i  mindre  Strømme,  der  vande 
alle  Agre  i  Fajum  og  siden  samles  i  en  bred  Afløbskanal,  der 
fører  det  brugte  Vand  ud  i  Søen.  Det  er  næsten  forunderligt,  at 
ikke  hele  Distriktet  løber  fuldt.  Grunden  maa  vel  være,  at  meget 
Vand  fordamper  fra  Jordene,  og  at  andet  trænger  fra  Søen  ind  i 
Ørkenens  Sand  paa  den  modsatte  Side.  Foruden  at  bringe  Dynd 
og  Fugtighed  gjør  Nilens  Vande  den  Nytte,  at  de  udtrække  Salte 
af  Jorden.  Det  Vand,  der  tappes  af  Marken,  efter  at  den  er  til- 
strækkeligt vædet,  betragtes  som  ubrugeligt  og  skylles  bort.  Alt 
stillestaaende  Vand  bliver  med  Tiden  salt  i  disse  Lande,  saaledes 
de  store  Søer  ved  Middelhavskysten,  Natronsøeme  i  den  libyske 
Ørken,  det  døde  Hav  o.  s.  v.  Birket-el-Kerun  er  dog  endnu  ikke 
saltere,  end  at  en  Mængde  Fisk  leve  deri. 

Hin  Dag  var  der  bragt  en  anselig  Fangst  i  Land,  og  Scenen 
ved  Baadene,  hvor  der  havde  indfundet  sig  en  Mængde  kjøbelystne 
Mennesker,  var  ret  animeret.  Midt  i  Søen  ligger  der  en  høj,  sandet 
0,  der  dog  ikke  indeholder  noget  af  Interesse. 

Da  jeg  vandrede  tilbage,  lagde  jeg  Vejen  gjennem  de  omtalte 
Raviner  i  Haab  om  at  opstøde  et  Vildsvin.  I  den  Retning  var 
Lykken  mig  dog  ikke   gunstig.     Intet  af  det,    der  muligvis  holdt 

sig  skjult  i  de  tætte  Buske^  som  jeg  gjennemstøvede,  kom  frem. 
Jeg  saa  Spor  af  baade  Ræv  og  Schakal,  men  intet  kom  mig  for 
Skud  undtagen  vilde  Duer  og  Bekkasiner,  hvilke  sidste,  mærkelig 
nok,  hedde  ligesaa  paa  Arabisk.  I  denne  Egn  vrimler  det  ligefrem 
af  Viber,  baade  af  den,  vi  kjende,  og  af  en  brunlig  Art  med  læn- 
gere Ben  og  en  Spore  paa  Vingen.  En  anden  Bekjendt  fra  vore 
Somre  er  Vipstjærten,  der  maaske  er  den  allerhyppigste  Markfugl 
her  om  Vinteren.  Man  fortæller,  at  den  bliver  færget  over  Middel- 
havet paa  Storkeryg.  Med  Hensyn  til  Jagt  i  Ægypten,  da  er  det 
Vedtægt,  at  enhver  skyder,  hvor  som  helst  han  lyster.  Fordi  en 
Mand  ejer  Jorden  til  Dyrkning,  har  han  ikke  mere  Ejendomsret 
over  de  Fugle,  der  flyve,  eller  det  Vildt,  der  løber,  end  enhver 
anden.  Naar  en  Fugl  falder  i  en  Kornmark,  saa  løbe  de  velvillige 
Indfødte  selv  mangen  Gang  hen  for  at  finde  den.  Paa  alle  mine 
Jagter  i  Ægypten  hændte  det  kun  en  Gang,  at  en  Bonde  nægtede 
den  Neger,  der  fulgte  mig,  Tilladelse  til  at  opsøge  en  fældet  Bekka- 
sin i  en  Ager,  der  stod  under  Vand. 

Medens  jeg  havde  valgt  at  male  ved  Søen,  vare  mine  Kamme- 
rater dragne  videre  mod  Syd  ud  over  Grænsen  af  det  opdyrkede 
Land,  hvor  de  ved  Kasr-el-Kerun  havde  beset  Ruiner  af  et  ægyp- 
tisk og  et  romersk  Tempel.  Heller  ikke  de  havde  set  Vildsvin 
eller  andet  stort  Vildt,  kun  en  Ræv,  og  hele  deres  Jagtudbytte  be- 
stod af  to  Viber. 

Naturligvis  medbragte  vi  Appetit  til  den  store  Middag,  der 
udgjorde  Dagens  sidste  Anstrengelse.  Sheikens  Søn,  en  Type  paa 
en  ung,  smuk  Beduin,  havde  ledsaget  Rytterne  og  vundet  alles 
Venskab.  Han  blev  anmodet  om  at  gjøre  os  Selskab  ved  Bordet, 
og  som  Følge  heraf  trak  hans  Fader  sig  tilbage.  Det  er  nemlig 
upassende  i  Ægypten,  at  Fader  og  Søn  spise  ved  samme  Bord. 
Familiefaderen  spiser  ene  og  Sønnen  sammen  med  de  underord- 
nede. Om  Sheiken  havde  nogen  kvindelig  Slægt,  Kone  eller  Døtre, 
fik  vi  ikke  ringeste  Nys,  heller  ikke,  om  der  fandtes  kvindelige 
Væsener  i  Lejligheden  ovenover.  Hos  Guvernøren  i  Medinet-el- 
Fajum  var  det  samme  Tilfældet. 

I  hele  Ægypten  ere  de  Kvinder,  der  færdes  ude,  af  Arbejds- 
klassen; Damer  maa  pænt  holde  sig  inde  i  Stuerne  og  kunne  i  det 
højeste   foretage  en  Kjøretur  til   en  Butik.     I  det  første  Aar  af  en 

Kvindes  Ægteskab  maa  hun  ikke  gaa  uden  for  en  Dør;  da  sømmer 
det  sig  ikke  en  Gang  for  hende  at  gaa  op  paa  Taget. 

Byen  Fidemin  ligger  nogle  Timers  Ridt  fra,  hvor  vi  boede. 
Det  er  en  pyntelig  Landsby  af  en  usædvanlig  Størrelse  tæt  ved  en 
Ravin  og  omringet  af  Frugthaver,  hvor  der  foruden  Dadler  vokser 
Appelsiner,  Druer,  Bananer  og  selv  Oliven,  der  ellers  kun  sjældent 
findes  her  i  Landet.  Ægypterne  ere  som  Regel  ikke  Havedyrkere, 
skjønt  deres  Land  har  alle  Betingelser  i  den  Retning,  hvilket  man 
ser  i  Fidemin.  Vilde  Blomster  findes  kun  sjældent;  men  hvor  de 
dyrkes,  naa  de  baade  Pragt  og  Duft.  Medinet-el-Fajum  er  et  af  de  faa 
Steder  her  i  Landet,  hvor  man  dyrker  Roser  og  tilbereder  Rosenolie. 
De  indfødte  Bønders  Arbejde  er  ikke  svært,  og  deres  Red- 
skaber ere  af  de  allersimpleste.  De  indskrænke  sig  til  Hakke  og 
Plov,  lig  dem,  der  ere  afbildede  paa  Oldtidens  Mindesmærker,  kun 
grovere  og  simplere  end  den  Gang.  Som  før  omtalt  trækkes  denne 
af  hvilket  som  helst  Dyr,  man  har  ved  Haanden;  en  Gang  saa  jeg 
en  Kone  trække  sammen  nied  et  Asen,  og  Furerne  bleve  derefter. 
Disse  se  sjældent  anderledes  ud,  end  om  der  var  bleven  kradset  i 
Jorden  med  en  Pind. 

Det  er  ved  at  vande,  at  man  er  i  Stand  til  at  frembringe  al 
den  Rigdom,  der  produceres.  Man  ser  aldrig,  ar  en  Mark  hviler, 
og  hvad  der  er  saaet,  kommer  frem  uden  at  være  blandet  med 
Ukrudt.  Selv  vildt  voksende  Græs  kan  man  kun  undtagelsesvis 
finde. 

Jeg  valgte  at  gjøre  et  Besøg  i  Ibsjawaia,  den  Landsby,  vi  red 
forbi  i  Maaneskin,  og  blev  ledsaget  af  en  af  Selskabet.  Ogsaa  i 
den  klare  Dag  var  Landskabet  smukt  med  Palmeskove  vr.d  Bredden 
af  en  Kanal,  med  Dele  af  Byen  synlige  mellem  Træerne  og  et  be- 
væget Liv  af  Mennesker  og  Kreaturer.  Som  sædvanlig  samledes 
der  en  Klynge,  da  jeg  satte  mig  og  begyndte  at  male,  og  jeg 
havde  Lejlighed  til  at  føle  mig  forbunden  for  den  Høflighed,  de 
viste  mig.  Min  Ledsager  vandrede  ud  og  opdagede  derved,  at  der 
holdtes  Marked.  Det  lykkedes  ham  at  kjøbe  nogle  Armsmykker  af 
umiskj endeligt  ægyptisk  Arbejde. 

Nogle  Æg  og  Brød  udgjorde  vor  Frokost,  som  vi  indtog  i  en 
Arabers  Hus.  Den  Herre,  der  ledsagede  mig,  var  Portugiser  og 
kunde  kun  daarligt  undvære  sin  Vin.  Han  havde  som  sædvanlig 
været  betænksom  og  anskaffet  en  Flaske  fuld  hos  en  Kjøbmand  i 

Landsbyen,  men  fandt  den  saa  daarlig,  at  han  maatte  lade  den 
staa.  Næppe  havde  vi  sluttet  og  vendt  Ryggen  til,  før  vor  ret- 
troende Vært,  der  ikke  for  noget  vilde  have  smagt  en  Draabe  ved 
Bordet,  satte  Flasken  for  Munden  og  tømte  den  i  eet  Drag. 

Det  var  Endestation  for  Jærnbanen.  Da  Toget  kom  i  Gang, 
vare  vi  kun  et  Kvarter  om  at  naa  tilbage  til  Medinet-el-Fajum. 
Det  øvrige  Selskab  var  alt  ankommet  og  havde  lige  sluttet  et 
lukullisk  Maaltid  hos  Guvernøren.  En  af  det  havde  bestemt  at 
blive,  og  jeg  sluttede  mig  til  ham,  medens  de  øvrige  vendte  til- 
bage til  Kairo.  Den  maleriske  Omegn  og  det  smukke  Vejr  lod 
mig  ikke  fortryde  denne  Beslutning,  og  jeg  var  snart  fuldt  optaget, 
medens  min  Kompagnon  gjorde  Udflugter  for  at  bese  de  Samlinger 
af  Oldsager,  der  fandtes  til  Salg.  Der  tilbydes  ofte  gode  Ting  i 
den  Retning  i  Medinet-el-Fajum,  og  navnlig  kan  det  lykkes  at  er- 
hverve Papyrusruller,  hvoraf  der  er  fundet  en  Del  her  omkring. 

Tiden  gled  alt  for  hurtigt.  Selv  Aftenerne,  da  man  i  det 
højeste  kunde  underholde  sig  med  at  se  paa  de  omrejsende  Zigøj- 
nere,  gav  os  ingen  Tid  til  at  føle  Ensomheden.  Om  vi  end  ikke 
havde  mødt  akkurat,  hvad  vi  ventede,  med  Hensyn  til  Jagt  og  til 
et  af  europæisk  Civilisation  uberørt  Land,  saa  havde  vi  fundet  vor 
Udflugt  meget  behagelig  og  medbragte  mangt  et  godt  Indtryk  af 
Befolkningen. 

Vi  forlod  Sølandet,  som  Fajum  betyder  paa  gammel  ægyp- 
tisk, og  vendte  tilbage  ad  den  samme  Vej,  som  vi  kom  fra.  Da 
vi  gjorde  Holdt  ved  Wasta,  var  Scenen  meget  forskjellig  fra  sidst, 
idet  Luften  var  klar  og  Solen  varm.  Den  Pyramide,  som  kaldes 
>den  falske«,  fordi  den  tidligere  er  bleven  antagen  for  at  være 
hugget  ud  af  Klippen,  stod  tydelig  frem  og  gjorde  Indtryk  af,  at 
den  kun  var  en  lille  halv  Mil  borte.  En  Vejrmølle  paa  en  Ørken- 
bakke  saa  ud,  som  den  var  kommen  der  ved  en  Fejltagelse.  Ved 
Alexandria  ser  man  mange  Møller  og  ved  Kairo  nogle  faa  samt 
Resterne  af  en  Del;  ellers  er  en  saadan  et  Særsyn  i  Ægypten, 
hvilket  endda  er  forunderligt  nok. 

Blæsten  tog  til  og  satte  i  kort  Tid  saadanne  Støvmasser  i  Be- 
vægelse ved  Flodbredden,  at  kun  de  øverste  Toppe  af  Sejlene  der- 
ude vare  synlige  fra  vort  Standpunkt.  Store  Skymasser  trak  op 
og  kastede  Skygger  over  de  fjerne  Bjærge  mod  Øst,  hvorved  Ly- 
sene og  Luften  fremhævedes,    og  hele  Landskabet  blev  virknings- 

fuldt  med  Grønsvær  i  Forgrunden,   der  var  meget  grant,    og  Folks 
Dragter,  der  vare  meget  blaa. 

Min  næste  Tur  blev  til  Mansurah.  Veldyrkede  Bomulds-  og 
andet  producerende  Marker  omringe  den  og  have  bidraget  til,  at 
den  er  bleven  en  By  af  Betydning  med  store  Fabrikker,  med  NJI- 
baade,  der  komme  og  gaa,  og  hvortil  oogle  Skibe  af  en  ganske 
aparte  Type  Ira  de  græske  Øer  bringe  fremmede  Produkter. 


Det  er  en  forholdsvis  ny  Stad  i  dette  Land,  hvor  man  regner 
Alderen  med  saa  store  Tal.  Da  de  Kristne  under  Korstogene  havde 
sat  sig  fast  ved  Sekysten,  byggede  Saracenerne  en  stærk  Fæstning 
og  slog  en  jærnklædt  Bro  over  Floden.  Brohovederne  deraf  findes 
endnu.  Sit  Navn,  »den  Sejrrige*,  har  Byen  fra  Kong  Ludvig  IX's 
uheldige  Angreb  paa  den  i  1 250,  da  hans  Flaade  blev  ødelagt, 
hans  Mænd  slagne  og  han  selv  tagen  til  Fange  tillige  med  sine 
Brødre.  Selvfølgelig  paavises  hans  Fængsel  og  det  endda  paa  tre 
forskjellige  Steder. 

Dens  interessanteste  Side  er  de  brogede  Menneskemasser  paa 
Bomulds-   og   Korntorvene  ved  Havnen.     Den   stolte  Flod   er  altid 

tiltalende  ved  sit  Liv,  og  store,  faldefærdige  Huse,  af  hvis  Natio- 
nalitet man  aldrig  tager  fejl,  give  Bredden  et  malerisk  Udseende. 
For  Øjeblikket  var  man  i  Færd  med  uden  om  Byen  at  anlægge 
en  Kjørevej,  der  blev  den  eneste  i  denne  Egn.  Der  kjøres  en 
Del  i  de  smalle  Gader  uden  Fortov  med  Fare  for  Fodgængernes 
Liv  og  Lemmer;  men  paa  Landet  foregaar  Transporten  af  Varer 
paa  Ryggen  af  Asener  og  Kameler  eller  paa  Hovedet  af  Kvinder. 

Folkets  Sæder  og  Skikke  faa  vi  som  fremmede  vanskeligt  noget 
nøjere  Kjendskab  til,  og  det  kan  hænde,  at  selv  Folk,  der  ere  fødte 
og  have   levet   deres   meste  Tid  her,    ingen  Forklaring  kunne  give 
paa   de   aparte   Optog,    man   møder.     Hver  Gang  en  ny  Strøm   er 
trængt  ind  i  Ægypten,  har  den  medført  sit  eget  Kulturliv;  men  da 
den   ikke   har  kunnet  ødelægge  det    foregaaende,    har    den    været 
nødt  til   at  optage   mangt  deraf  i  sig.     Derfor  finder  man  nu  saa 
mange  Reminiscenser   fra  Oldtidens  ægyptiske    og  græske  Kultur 
blandede  paa  det  forunderligste   med  koptiske  og  arabiske  Skikke. 
Paa  en  Spadseretur  ad  Nilens  Dæmning  var  jeg  i  Følge   med 
en  Bekjendt  kommen  langt  ud  paa  Landet,  hvor  vi  mødte  et  stort 
Optog  med  Musik  og   vajende  Faner.     Foran   kjæmpede  to  Mænd 
med  lange  Stokke.     Midt  i  Klyngen   stod   en  pyntet,    tæt  tilsløret 
Pige,  omringet  af  nogle,  der  bar  broderede  Tørklæder  paa  Bakker, 
og  andre,    der  bar  Brød.      Min   Ledsager   forklarede,    at    der    var 
Bryllup,  at  Tørklæderne,  hvilke  han  paastod  vare  kjøbte  i  en  Butik, 
skulde  vise,  hvor  smukt  Bruden  kunde  brodere,    og  Brødene,    hvor 
dygtig  hun  var  til  huslig  Gjerning.    Der  var  andre  Emblemer,  som 
han  ingen  Forklaring  kunde  give  paa.    Ved  vor  Ankomst  blev  der 
gjort  Plads  for  os,    og  Musikken,    der  var  standset,    stemte  i  igjen. 
En   altid   smilende  Neger,    som  jeg  ofte   havde  set,    hvor  der  var 
noget  paa  Færde,    og  som  et  Par  Gange  havde  paataget   sig   at 
agere  Jagthund  for  mig,    nævnede   til  Musiklederen,    hvem  vi  vare. 
Denne  udraabte  det  saa  til  hele  Selskabet,  idet  han  sang  og  gestiku- 
lerede voldsomt,   og  de  kjæmpende,    der  havde  holdt  inde  et  Øje- 
blik, begyndte  atter.     Den  ene  blev  slagen,    og  den  anden  for  ind 
og  greb  den  unge  Pige.    Det  var  Frieren,  der  havde  bekjæmpet  og 
overvundet  den   Slægtning,    der    ikke   vilde   af  med   hende.      Han 
bortførte  nu  sin  Brud  og  blev  forfulgt  af  Slægten  med  Hjælpere; 
men  i  Stedet  for  at  tage  Hævn,    sluttedes  der  nu  Forlig,    imod  at 
Brudgommen  betalte  en  passende  Pengebøde  for  det  Tab,  Familien 

Over  Tiden  Strand  28 

led  ved  at  miste  en  saa  dygtig  Datter.  Min  Ledsager  mente,  vi 
her  havde  en  Forklaring  paa  Oprindelsen  til  den  Skik,  at  Manden 
gav  Penge  for  at  faa  en  Hustru. 

En  anden  Dag  var  jeg  atter  saa  heldig  at  møde  et  Brudetog, 
der  saa  helt  anderledes  og  mere  malerisk  ud.  Kvinderne  sad  i  en 
Slags  Kasser,  der  hver  kunde  rumme  fire  Personer  og  vare  forsynede 


med  broderede  Telte,  toppede  med  Fjerbuske  og  Vimpler.  Kame- 
lerne, der  hver  bar  to  af  disse  Kasser,  vare  ligeledes  behængte  med 
Stads.  Mændene  fulgte  ridende  eller  til  Fods,  og  Brudgommen 
tumlede  en  vælig  Hingst  uden  for  Processionen  og  viste  sin  man- 
dige Kraft  ved  at  styre  den.  Snart  stod  den  paa  Bagbenene,  og 
snart  satte  den  i  Karriere,  saa  den  bløde  Jord  og  det  nye  Kom 
fløj  til  alle  Sider.  Det  kan  være,  at  man  ogsaa  havde  kjæmpet  her, 
og  at  Toget  nu  gik  tilbage  til  Brudgommens  Bolig;  men  det  kan 
ogsaa  hænde,  at  man  har  spillet  en  anden  Komedie  af  forskjellig 
Oprindelse. 

Lidt    fra    Mansurah,    paa   Flodens    modsatte    Bred,    ligger    en 

Landsby,  der  før  hed  Tel-el-Jehudi  (Jødehøjen)  og  beboes  af  Ara- 
bere. Der  er  en  Begravelsesplads,  hvor  Ligene  af  mange  af  de 
Jøder,  der  dø  i  Mansurah,  blive  jordede. 

Det  er  kun  faa  af  de  store  Levninger  fra  Oldtiden,  der  endnu 
ere  blevne  tilbage  i  Deltalandet.  Sider  Faraonernes  Tid  er  der 
foregaaet  store,  geografiske  Forandringer,  og  af  de  syv  gamle  Nil- 
arme  ere  kun  de  to  tilbage,  og  deres  Løb  forandres  fra  Tid  til 
anden.  Steder,  der  før  laa  ved  Havet,  lig^  nu  et  betydeligt  Stykke 
inde  i  Landet;  andre  har  Floden  undergravet  og  skaaret  bort,  og 
fra  atter  andre,  der  laa  ved  dens  Bred,  har  den  fjernet  sig. 

Maaske  er  den  betydeligste  Tempelruin  den  ved  Behbit-el- 
Hagar,  der  ligger  et  Par  Mil  fra  Mansurah  og  omtrent  en  halv 
Mil  borte  fra  Nilens  Damiettearm,  der  engang  gik  tæt  der  forbi.  I 
Haab  om  der  at  finde  et  malerisk  Motiv  sluttede  jeg  mig  til  et 
Selskab  af  nordeuropæiske  Mansurahnere ,  der  foretog  en  Udflugt 
paa  en  Dag  saa  smuk,  som  dette  Land  ofte  er  velsignet  med. 
Største  Delen  af  Selskabet  gik  med  Baad  saa  langt  som  muligt  og 
derpaa  til  Asens  den  øvrige  Del  af  Vejen,  hvor  der  var  en  Allé  af 
Linde  og  Sølvpopler,  der  saa  helt  hjemlige  ud. 

Nedre-Ægypten  er  temmelig  træfattig  til  Skade  for  dets  Ud- 
seende. Der  angives  som  Grund,  at  Træernes  Vanding  koster  for 
meget;  thi  alt  maa  vandes  af  Mennesker.  Ruinerne  lignede  nær- 
mest en  Stendynge,  og  jeg  fik  ingen  Brug  for  mine  Pensler  den 
Dag.  Der  er  ikke  bleven  Sten  staaende  paa  Sten  noget  Sted,  og 
jeg  lærte,  hvor  lidt  man  kan  tage  Hensyn  til,  hvad  Rejsebøger 
kalde  malerisk. 

Templet  blev  opført  af  Ptolemæus  II.  Philadelphus  (286 — 247 
f.  Kr.)  for  Gudinden  Isis  af  den  mytologiske  Triade:  Osiris,  Isis 
og  Horus.  Et  Sagn  fortæller,  at  da  en  fattig  Kone  havde  stjaalet 
Mælk  af  hendes  Ko  til  sit  Barn,  blev  Gudinden  saa  fortørnet,  at 
hun  knuste  hele  Templet.  Det  maa  sikkert  være  bleven  omstyrtet 
af  en  Gud,  om  ikke  ved  et  Jordskjælv;  thi  Menneskehænder  kunne 
ikke  have  demoleret  en  saa  mægtig  Bygning  paa  saadan  Maade, 
at  Trapper,  hugne  i  eet  Stykke,  kom  til  at  hvile  paa  Kapitæler 
med  Masker  af  Hathor.  Alt  er  af  det  smukkeste  graa  eller  røde 
Granit  med  Skulpturarbejde  i  Hautrelief.  En  af  Selskabet  fortalte, 
at  nogle  Oversvømmelser  i  de  senere  Aar  havde  fyldt  dybe  Gange, 
der  tidligere   eksisterede,    og  derved  begravet  de  Ting,    som   vare 

28* 

synlige.  De  Stene,  der  ere  benyttede,  have  været  for  store  til,  at 
Slægter,  som  kom  efter  Templets  Fald,  kunde  bortføre  dem  til 
Bygningsbrug  paa  et  andet  Sted.  Paa  Resterne  af  Tempelvolden, 
der  er  opført  af  ubrændte  Sten,  er  der  nu  en  muhamedansk  Begra- 
velsesplads. Den  hellige  Sø  er  velbevaret;  den  er  smukt  rørbevokset, 
og  tæt  ved  denne  ligger  Landsbyen  Behbit-el-Hagar.  Den  er  de 
gamle  Ægypteres  Hebait,  der  har  faaet  den  arabiske  Tilføjelse  el 
Hagar,  Stenen.  Af  Romerne  og  Grækerne  blev  den  kaldt  Iseum 
efter  Gudinden. 

Ved  Byen  Talcha,  tværs  over  for  Mansurah,  er  der  Jærnbane- 
station,  hvorfra  man  kommer  til  Damiette  paa  et  Par  Timer.  Et 
Kupévindue  er  imidlertid  ikke  det  heldigste  Sted  at  se  et  Lands 
Ejendommeligheder  fra,  og  naar  Floden  med  Træernes  Spejlbillede 
og  det  hvide  Sejl  har  lokket  os,  er  et  Tilbud  om  at  benytte  Damper 
med  alle  Bekvemmeligheder  velkomment.  En  velvillig  Ven  havde 
stillet  en  saadan  til  min  Raadighed  med  Mandskab  og  alt,  og  en 
skjønne  Morgen  dampede  jeg  ned  ad  Floden. 

Ved  en  af  dennes  mange  Drejninger  viste  Sandklitterne  sig 
mellem  umaadelige  Palmelunde,  og  lidt  efter  kom  der  nogle  af  de 
slankeste  Minareter  til  Syne,  som  jeg  havde  set.  Floden  dannede 
et  S,  og  deromkring  hævede  Pragtbygninger  sig  brat  op  af  Vandet. 
Ved  nøjere  Eftersyn  viste  det  sig  dog,  at  mange  laa  i  Ruiner  og 
lige  som  den  halve  Del  af  Staden  vare  paa  sidste  Stadium  af  For- 
fald og  fraflyttede,  Mahmudie-Kanalen  har  ledet  Landets  Handel 
over  Alexandria.  Bredderne  vare  laVe,  og  dCn  Sfllule  Grønt,  jeg 
saa  i  Ruinernes  Spalter,  tydede  paa  en  Fugtighed,  der  ellers  er 
ukjendt  i  Ægypten. 

Et  snævert,  mørkt  Stræde  førte  fra  Havnen  til  Byens  Hoved- 
gade, der  var  malerisk,  men  næsten  ufremkommelig  for  europæisk 
Fodtøj,  da  det  havde  regnet  for  tre  Dage  siden.  Abulatos  Moské, 
beliggende  paa  Mensejeh-Pladsen,  er  den  største  i  Byen,  og  dens 
Minareter  siges  at  være  de  højeste  i  Islam. 

I  det  øvrige  Ægypten  kommer  man  nu  om  Stunder  ikke  noget 
Sted,  hvor  europæiske  Dragter  og  Bygninger  ikke  have  kilet  sig 
ind  mellem  de  orientalske.  I  Damiette  var  det  europæiske  Ele- 
ment absolut  fraværende,  naar  undtages  et  Par  Smaaetablissementer 
ved  Havnen,  om  man  da  kan  regne  Samosgrækere  for  Europæere. 
Mangen  velhavende  Muselman,   hvem  det  mere  og  mere  fremtræn- 

gende    europæiske   Liv   er    en  Modbydelighed,    har   erhvervet    sig 

Ejendom  i  eller  ved  Damiette  for  at  kunne  leve  paa  Fædrenes  Vis 

uden  hver  Time  paa  Dagen  at  have  de  anmassende  Franker  for  Øje. 

Foruden  en  Majoritet  af  Muhamedanere  har  Byen  en  betydelig 


koptisk  Befolkning,  der  i  Sprog  og  Klædedragt  ikke  skiller  sig  fra 
de  rettroende ;  men  Arkitekturen  i  deres  Kirker  og  Klostre  er  altid 
forskjellig  fra  den  i  Moskeerne.  En  Moské  har  kun  Kuppel,  saa- 
fremt  den  indeholder  en  Grav;  undtagelsesvis  findes  der  to  Kupler 
paa  den  samme  Bygning;  men  paa  de  koptiske  Klostre  hæver  der 
sig  et  Utal  af  runde  Kupler  og  undertiden  et  stilløst  Klokke- 
taarn.      De    fæstningslignende   Mure    omkring   Klostrene    tyde    paa. 

at  Menigheden   ikke  altid   har   følt  sig    tryg    blandt  de    herskende 
Arabere. 

Mit  første  Indtryk  af  Befolkningen  var  gunstigt,  og  det  beva- 
rede sig  under  et  Besøg  fire  Aar  senere.  Især  var  deres  frimodige 
Belevenhed  og  Høflighed  iøjnefaldende.  Ordet  »bakshies« ,  der 
uafbrudt  lyder  den  fremmede  i  Øret  fra  Alexandria  til  Assuan, 
hørte  jeg  ikke  nævne  een  Gang;  men  jeg  var  jo  ogsaa  uden  for 
Turistruten.    Jeg   besøgte   Menzala-Søen,    hvor  Fiskerbaadene    kom 


ind  om  Morgenen,  nogle  lastede  med  Fisk  til  Rælingen,  andre  fyldte 
med  Blishøns  og  Krikænder,  Regjeringen  har  bortlejet  Retten  til 
Fiskeri  for  6o,ooo  Lst.  om  Aaret. 

I  Deltalandet  havde  jeg  set  en  Del  Spedalskhed.  Her  var  en 
af  Spedalskhedens  Former,  Elephantiasis,  der  ellers  er  ukjendt  i  de 
øvrige  Egne,  en  sand  Landeplage  og  især  hyppig  hos  Kvinder  af 
alle  Samfundslag. 

Tæt  ved  Landingen,  hvor  Damperen  laa,  var  der  Klynger  af 
travle  Kvinder,  der  hentede  Vand,  vadskede,  skyllede  Grøntsager 
eller  skurede  Kobbertøj.  Men  Glæden  over  de  muntre  Frilufts- 
Æcener  der  formørkedes  dog  altid  ved  Synet  af  mange  Stakler,  selv 
4inge  Kvinder,  hvis  Ben  vare  vanskabte  af  denne  frygtelige  Sygdom. 

Med  den  forekommende,  danske  Konsul  Anahuri  om  Bord  dam- 
pede jeg  ned  ad  Floden.  Middelhavets  Maager  viste  sig  en  halv 
Mil  Norden  for  Staden,  og  derpaa  kom  vi  i  Saltvand,  hvor  Delfiner 
boltrede  sig.  De  tætte  Palmelunde  ophørte  mod  Vest.  Mod  Øst 
viste  der  sig  endnu  opdyrkede  Lavninger;  men  omsider  ophørte 
ogsaa  de,  og  kun  den  golde  Slette  med  en  Flyvesandsbakke  hist 
og  et  Vandhul  her  viste  sig,  saa  langt  Øjet  naaede.  Der  laa  et 
Fort,  anlagt  af  Napoleon  I.,  og  tværs  overfor  havde  Arabi  Pasha 
opført  et  andet,  der  dog  ikke  kom  til  at  gjøre  Nytte. 

Fra  Toppen  af  Fyret  er  der  en  vid  Udsigt  over  Land  og  Flod, 
Sø  og  Hav.  Derfra  saas  Revlerne  om  Kysten  og  Udløbet,  der 
bugter  sig  derover.  Den  yderste  Pynt  hedder  Rash-el-Bar,  hvilket 
betyder  Landets  Hoved.  Der  laa  to  græske  Skibe  derude  og  ven- 
tede paa  tilstrækkelig  Vand  til  at  kunne  slippe  over  Barren.  Under- 
tiden maa  Skibe  vente  i  Maanedsvis.  Indtil  Dato  er  der  intet  gjort 
for  at  sætte  Damiettes  store  Nilarm  i  bedre  Forbindelse  med  Middel- 
havet. Ethvert  Forslag  i  den  Retning  støder  paa  stærk  Modstand 
i  Alexandria,  og  da  der  for  nogle  Aar  siden  var  Tale  om  at  ud- 
dybe Indsejlingen,  blev  der  næsten  Oprør. 

Ved  Flodmundingen  var  der  strandet  nogle  døde  Kreaturer. 
Alle  selvdøde  Dyr  kastes  i  Vandet  i  hele  Ægypten.  Naar  de 
komme  drivende  i  Hundredevis,  er  det  Tegn  paa,  at  der  hersker 
Kreatursyge  i  Øvre-Ægypten. 

Til  den  lave  Sandodde,  der  ikke  er  ulig  Skagen,  søge  mange 
af  Damiettes  og  Mansurahs  Beboere  ud  om  Sommeren  for  at  trække 
frisk  Luft.  Enhver  Familie  medbringer  sit  Telt  eller  Bræddeskur. 
I  den  hede  Tid  blæser  der  altid  en  frisk  Brise,  og  selv  paa  denne 
Tid  vare  vi  glade  ved  den.  Mine  Ledsagere  syntes  dog  ikke,  at 
Luften  var  varm  med  sine  i6  å  18  Grader  og  en  kraftig  Sol.  De 
fortalte  om  den  skrækkelige  Vinter,  det  havde  været.  »Tænk! 
ikke  mere  end  9  Grader  Celsius!«  Da  jeg  fortalte,  at  vi  mangen 
Gang  havde  det  minus  9  og  derunder,  udbrød  den  ene: 

»Men  saa  gaar  da  ingen  uden  for  en  Dør?« 

Om  vi  havde  Floder  i  Danmark  blev  jeg  spurgt.  »Ikke  det, 
men  hvorledes  faa  I  da  Vand?« 

Da  jeg  søgte  at  forklare  lidt  om  vore  Landbrugsforhold,  blev 
jeg  afbrudt  af: 

»Kun  een  Afgrøde  om  Aaret!     Kan  det  da   betale  sig?    Her 

faa  vi  tre,  og  alle  Folk  klage.  Vore  Landbrugere  spise  kun  Kjød 
en  Gang  om  Aaret.  Resten  af  Tiden  leve  de  af  Brød  med  grønne 
Blade  til  og  drikke  aldrig  andet  end  Vand.t 

I  Begyndelsen  af  Marts  var  det  Vaar,  og  Hveden  havde  skudt 
Vipper.  Mange  Træer,  der  begyndte  at  grønnes  for  to  Uger  siden, 
stod  med  tæt,  lyst  Foraarsløv;  Rørene  i  Vandet  skjød  friske  Skud, 
og  Blomster  tittede  frem  paa  Grøftekanten,  medens  Frøernes  Kvækken 
i  den  stille  Nat  var  øredøvende. 

Her  forlod  Fuglene  os.  Den  lille  Vipstjært,  der  før  var  saa 
hyppig,  var  rejst  mod  Nord,  hvor  dens  Rede  stod,  og  hvor  den 
igjen  i  Aar  vil  finde  Bordet  dækket,  naar  Solen  og  Varmen  kom- 
mer. Saa  vil  man  hjemme  glæde  sig  over  Vibens  Raab,  der  giver 
en  saa  ejendommelig  Kolorit  til  vore  flade  Enge  og  Fjordbredderne 
med  de  store  Rullesten.  Hemede  var  den  tavs  og  udstødte  kun 
en  ængstelig  Piben,  naar  den  om  Natten  blev  opskræmmet  af 
snigende  Fjender.  Sporevingen  er  Standfugl  i  Ægypten  ligesom 
den  graa  Krage  og  den  almindelige  Graaspurv,  hvilke  to  sidste 
kun  behøve  befærdede  Gader  og  Affald  fra  Menneskeboliger  for  at 
trives  hvor  som  helst. 

Akacierne  vare  ikke  færdige  med  at  fælde;  paa  dem  skulde 
man  tro,  at  det  var  Efteraar,  og  i  de  lange  Alleer  stod  de  skygge- 
løse,  kun  med  de  gule  Frøbælge  hængende  ned  fra  de  mægtige 
Grene.  Aarets  første,  hede  Ørkenvind  indfandt  sig  den  i.  Marts 
og  hvirvlede  deres  tørre  Løv  af  Sted  i  en  forunderlig  Dans  mellem 
Flyvesandet.  Det  er  en  tør  Vind,  der  kommer  i  stærke  Stød,  som 
om  den  blev  presset  ind  mellem  Fjælde.  Naar  den  begynder,  er 
det  for  dette  Aar  forbi  med,  hvad  man  kalder  Kulden. 

Ude  mod  Øst  i  Deltalandet  ligger  Zagazig,  hvor  jeg  tog  hen 
fra  Mansurah  med  Toget.  Tæt  ved  den  første  Station  ligge  Grus- 
høje, der  tyde  paa,  at  der  en  Gang  har  ligget  en  af  Oldtidens 
Byer.  Den  er  glemt  og  navnløs;  men  Udgravningernes  Tid  er 
endnu  ikke  forbi,  og  dens  Tur  kommer  maaske.  Vi  kom  ind  i 
sandede  Ørkenegne,  hvor  Kulturen  er  bleven  forsømt  eller  maaske 
aldrig  har  naaet  hen;  men  efter  en  kort  Kjørsel  vare  vi  atter  inde 
paa  Kornmarker,  hvor  Sæden  stod  saa  godt  som  noget  Sted,  vi 
havde  set  i  Ægypten,  og  snart  derpaa,  to  Timer  efter,  at  vi  forlod 
Mansurah,  holdt  Toget  ved  Zagazig.  * 

Den  er  en  hel  ny  Stad,    der  sprang  op  fra  en  Landsby  under 


den  amerikanske  Borgerkrig.  Da  Sydstaterne  vare  blokerede,  og 
Fabrikkerne  i  England  manglede  Bomuld,  begyndte  man  i  Ægypten 
at  lægge  sig  efter  Dyrkning  deraf,  og  Zagazig  blev  Centrum  for 
Produktionen.  Det  Distrikt,  hvori  den  ligger,  er  Landet  Gosen, 
kjendt  fra  Jødernes  Ophold,  da  det  var  det  frugtbareste  Land  i 
Ægypten.     Det  laa  mellem   den  Pelusiske  og  Tanitiske  Nilarm  og 


var  gjennemskaaret  af  en  Kanal,  der  faldt  ud  i  den  bitre  Sø,  hvor- 
fra atter,  en  Kanal  førte  til  det  røde  Hav.  I  Tidernes  Løb  forfaldt 
det  og  blev  yderligere  forsømt  af  Tyrkerne,  der  aldrig  have  sørget 
for  andet  i  de  Lande,  de  have  erobret,  end  at  hæve  Tribut.  En 
fransk  Ekspedition,  der  i  1798  berejste  Ægypten,  fandt  den  til- 
sandede Kanal,  hvoraf  Strækninger  havde  massive  Stenmure;  hele 
Landet  var  blevet  Ørken.  Said  Pasha  gav  det  til  Kanalselskabet 
under  Lesseps,  og  Saids  Efterfølger  Ismael  kjebte  det  siden  tilbage 
for  ti  Millioner  Frcs.  Nu  løber  der  en  Kanal  igjennem  til  Ismailia, 
den  samme,  der  forsyner  Port  Said  og  Sués  med  fersk  Vand. 

Der  er  intet  seværdigt  ved  Zagazig.     Fra  Toget  havde  vi  set 
nogle  store  Jordhøje  mod  Øst.    Det  er  Ruinerne  af  Staden  Pa-Bast, 

der  en  Gang  var  saa  berømt  over  det  ganske  Land  for  sine  Fester 
til  Ære  for  Gudinden  Bast.  Af  Jøderne  kaldtes  Stedet  for  Pi-Beseth 
og  af  Grækerne  Bubastis.  Navnet  har  holdt  sig  i  en  lille  Landsby 
i  Nærheden,  der  hedder  Tell-Basta.  Mest  interessant  er  den  Om- 
stændighed, at  Herodot  for  23CX)  Aar  siden  nøje  har  beskrevet  os 
det  Tempel,  hvis  Ruiner  først  for  nylig  ere  blevne  udgravne,  og 
har  fortalt  om  Glædesfesterne,  hvortil  der  valfartede  en  700,CXX) 
Mennesker  af  begge  Kjøn  fra  alle  Egne  af  Landet.  Han  siger,  at 
Templet  fortjener  at  beskrives,  at  andre  Templer  ere  større,  men 
intet  saa  fornøjeligt  for  Øjet  som  det  i  Bubastis.  Det  hele  danner 
en  0  paa  en  smal  Adgang  nær.  To  kunstige  Kanaler  fra  Nilen, 
en  paa  hver  Side  af  Templet,  omringe  Bygningen  og  levne  kun  en 
smal  Gang,  ad  hvilken  man  kan  gaa.  Disse  Kanaler  ere  hver  ICX) 
Fod  brede  og  beskyggede  af  Træer.  Porten  er  60  Fod  høj  og 
ornamenteret  med  Figurer  af  6  Kubiks  Højde,  der  ere  huggede  i 
Stenen  og  ere  ens  Opmærksomhed  værd.  Templet  staar  i  Midten 
af  Byen  og  er  synligt  fra  alle  Sider,  naar  man  gaar  omkring  det; 
thi  Byens  Grundlag  er  blevet  forhøjet,  medens  Templet  blev  staa- 
ende  paa  den  oprindelige  Maade.  Man  ser  ned  paa  det,  hvor  man 
er.  En  lav  Mur  med  Figurer  omringer  Indelukket,  og  derinde  vokse 
smukke  Træer  omkring  det  Hellige,  hvor  Gudindens  Billede  findes. 
Sabako  henrettede  i  sin  soaarige  Regjeringstid  ingen  Forbryder, 
men  tvang  dem  til  at  bære  Jord  for  at  forhøje  Byerne.  Især  denne 
er  kommen  til  at  ligge  højt. 

Spadsereturen  fra  Banestationen  tog  os  henved  et  Kvarters 
Gang  gjennem  Kornmarker,  og  saa  stod  vi  mellem  Byens  Ruiner. 
Brede  Mure  af  brændte  Sten  staa  endnu ;  nogle  af  dem  ere  over 
20  Alen  høje;  men  vi  se  mærkværdig  nok  intet  Vindue  noget 
Sted.  Vi  kunne  spore  de  snævre  Gader,  og  vi  komme  forbi  Katte- 
begravelsen.  Derfra  er  bortført  utallige  Kattemumier,  og  der  er 
fundet  mange  Tusinde  Broncekatte  i  alle  Størrelser. 

De  ægyptiske  Guder  ere  forunderlig  blandede  sammen  eller 
rettere,  de  repræsentere  forskjellige  Egenskaber  af  den  samme  ene 
Gud.  Ved  Behbitel  Hagar  var  Koen  Isis's  hellige  Dyr.  Isis  falder 
sammen  med  Hathor,  naar  hun  er  Moder  til  Horus,  og  hun  er 
ofte  den  samme  som  Bast.  Ifølge  en  Inskription  i  Templet  i  Edfu 
er  Pa-Bast  det  Sted,  hvor  Isis's  Sjæl  var  i  Bast,  hvilket  Navn  er 
sammensat  af  B-ast  eller  Bi-ast  o:  Sjæl  af  Ast  eller  Isis. 

Katten  var  Basts  hellige  Dyr.  Med  Kattehoved  er  hun  For- 
aarets  Varme,  der  udspringer  fra  Livets  Giver  Pta,  og  med  et  Løve- 
hoved hedder  hun  Sekhet,  der  repræsenterer  Sommerens  Hede. 
Enhver  Kat  var  hellig.  Herodot  fortæller,  at  naar  en  døde,  blev 
den  indgnedet  med  Salt  og  ført  til  Bubastis  for  at  begraves;  saa 
fik  Familien  Sorg  og  afragede  Øjenbrynene.  Især  var  det  uheldigt, 
om  en  Kat  sprang  i  Ilden,  og  derfor  var  det  enhvers  Pligt  at  be- 
vare disse  derfra. 

Ogsaa  det  nuværende  Dendera  hed  Bubastis,  men  blev  kaldt 
Sydens  Bubastis  til  Forskjel  fra  det  i  Norden.  En  Tekst  derfra 
beskriver  Glædesfesten  saaledes:  »Guderne  oppe  i  Himlen  juble, 
og  Forfædrene  glæde  sig.  Mænd  løbe  glade  her  og  der.  Deres 
Hoveder  dryppe  af  Parfume.  Alle  ere  drukne  af  Vin  og  ere  kro- 
nede med  Blomsterkranse,  og  de  smaa  Børn  lege,  fra  Sol  staar  op 
til  den  gaar  ned,  til  Ære  for  Guderne.« 

Herodot  fortæller,  at  der  blev  drukket  mere  Druevin  til  den 
Fest  end  hele  det  øvrige  Aar,  men  Børn  bleve  ikke  medtagne. 
Det  har  vel  været  paa  Grund  af  den  Drukkenskab,  at  Ægypterne 
kom  i  Vanry,  saa  Jeremias  profeterede  Babyionernes  Sejr,  og  Eze- 
kias  forudsagde,  at  unge  Mænd  af  On  eller  An  (Heliopolis)  skulde 
falde  for  Sværdet,  og  Kvinderne  skulde  bortføres  som  Slaver. 

Et  Bevis  for,  hvor  populære  de  Fester  have  været,  og  hvor 
dyb  Rod  de  havde  slaaet  i > Folket,  er,  at  de  den  Dag  i  Dag  høj- 
tideligholdes i  Tanta  i  Deltalandet,  ja,  der  er  Folk,  som  paastaa, 
at  man  kan  spore  Bastdyrkelsen  ved  ethvert  ægyptisk  Marked. 
Naar  Festerne  bleve  forlagte  til  Tanta,  melder  Traditionen  intet 
om.  De,  som  have  overværet  dem,  sige,  at  det  er  højst  mærkeligt 
at  være  Vidne  til  den  store  Trængsel  af  besøgende  og  til  deres 
Udskejelser. 

Det  er  med  en  forunderlig  Følelse,  at  man  staar  i  Bubastis, 
hvor  Herodot  vandrede,  da  Byen  var  tæt  befolket.  Nu  ligger  den 
øde,  og  Kameldriverne  have  lavet  Stier  mellem  Bygningerne.  Vi 
se  Sænkningen  i  dens  Midte,  hvor  de  smukkeste  Træer  i  Ægypten 
voksede  omkring  det  skjønne  Tempel,  der  var  omringet  af  Kanalen. 
Templet  var  rimeligvis  gammelt,  da  Kong  Mena  samlede  Over- 
Ægypten,  byggede  Memphis  og  undertvang  Nedre-Ægypten.  De 
stamme  sandsynligvis  fra  den  forhistoriske  Tid,  da  Landet  blev 
styret  af  Horshesuerne,   en  Slags  Smaakonger  eller  Herremænd,  en 

Tid,  der  ligger  før  vor  Tradition  om  Verdens  Skabelse.  Om  Temp- 
let ved  Dendera  ved  man  af  Inskriptioner,  at  Horshesueme  byggede 
det  til  den  lokale  Guddom.  Khafra  (3650  f.  K.)  gjenopbyggede 
det,  atter  Thotmes  II.  (1622  f.  K.)  og  til  sidst  Ptolemæus  og  Cæsar. 
Krig  og  Fred,  Glæder  og  Plager  ere  komne  skiftevis  som  i  Bølge- 
slag over  Landet.  Templet  styrtede,  blev  gjenopbygget,  styrtede 
atter  og  faldt  i  Forglemmelse,  indtil  man,  som  ved  et  Tilfælde, 
stødte  paa  det  igjen  for  kort  Tid  siden. 

Et  Medlem  af  den  før  omtalte,  franske  Ekspedition  for  100  Aar 
siden  berettede  at  have  set  en  Mængde  store  Sten  og  Figurer, 
dækkede  med  Inskriptioner;  men  siden  vare  de  ikke  blevne  sete, 
og  man  antog,  de  vare  forsvundne.  Mariette  kom  og  gravede,  men 
fandt  intet  og  rejste  bort.  Ffter  hans  Tid  dannedes  det  engelsk- 
amerikanske  Selskab  >The  Egyptian  Exploration  Fund  c.  Mr.  Petrie 
havde  arbejdet  for  dette  i  Tanis,  hvor  Templet  ogsaa  ligger  i  fuld- 
stændig Ruin  og  tilsandet.  Der  havde  han  blandt  andet  fundet 
Pepi  Meriras  Navn.  I  1887  havde  Naville  og  Llewelyn  Griffith 
ekscaveret  ved  Tell-el-Jehudie  og  bleve  færdige,  førend  de  havde 
ventet,  hvorved  de  fik  en  Maaned  tilovers.  Denne  besluttede  de 
at  anvende  ved  Bubastis,  og  der,  hvor  Arabere  og  andre  havde 
fundet  en  stor  Mængde  Broncekatte,  henvendte  de  Opmærksom- 
heden, men  fandt  Begravelsespladsen  saa  gjennemrodet,  at  de  efter 
flere  Dages  Arbejde  bleve  modløse  og  opgav  videre  Eftersøgen 
som  haabløs.  De  fandt  Stedet,  hvor  Mariette  havde  gravet  Grøfter, 
og  der  besluttede  de  at  fortsætte.  Næppe  var  Arbejdet  skredet 
nogle  faa  Fod  frem,  før  man  stødte  paa  Granit,  og  Templets  Ud- 
kant var  funden.  Snart  havde  man  blottet  hele  dets  Omfang,  og 
saa  begyndte  Udgravning  af  alle  de  forskjellige  Dele,  der  have 
givet  saa  rige  Fund  og  overraskende  Oplysninger  om  Ægyptens 
Forhistorie.  Først  i  Fjor  sluttedes  Arbejderne.  Et  Hermestempel, 
som  Herodot  fortæller  laa  400  Alen  i  østlig  Retning  fra  Indgangen 
til  det  store  Tempel,  er  endnu  ikke  opdaget. 

Naar  vi  overskride  den  forhenværende  Kanal,  staa  vi  mellem 
uformelige  Stendynger,  for  den  allerstørste  Del  bestaaende  af  rød 
Granit.  Der  er  knækkede  Palmesøjler,  Kapitæler  med  Hathormasker, 
og  vi  se  et  kolossalt  Kongehoved  ligge  styrtet  om  i  en  Mudderpøl. 
Alt  er  fyldt  med  Inskriptioner  og  Billeder.  Benene  af  siddende 
Figurer  ere   stillede   op   og   lidt  derfra  en  knækket  Overkrop  med 


NYE   OPDAGELSER  445 

Arme,  men  uden  Hoved.  De  bedste  Ting  ere  blevne  transporterede 
til  Amerika  og  England,  medens  noget  er  kommet  til  det  old- 
ægyptiske  Museum  i  Gizeh.  Hvad  vi  se  her,  er  alt  sammen  Ting, 
man  ikke  har  fundet  det  Umagen  værd  at  bortføre. 

Miss  Amelie  B.  Edwards,  der  er  Sekretær  ved  »The  Egyptian 
Exploration  Fund«,  har  i  >the  Century«  givet  en  udførlig  Beskri- 
velse af  Opdagelsen,  Udgravningsarbejderne  og  de  værdifulde  Fund. 
Det  vilde  føre  mig  for  vidt  at  gjenfortælle  om  alt,  hvad  der  kom 
for  Dagens  Lys,  og  om,  hvor  det  blev  ført  hen.  Uden  Skuffelser 
bleve  de  ivrige  Granskere  ikke,  og  de  fik  mangen  en  Lejlighed  til  at 
fortørnes  paa  Hans  Majestæt  Kong  Ramses  II.,  hvis  abnorme  For- 
fængelighed har  ledet  ham  til  at  gjøre  saa  megen  Fortræd  paa  alle 
Ægyptens  Templer.  Hver  Gang  man  fandt  gamle  Hieroglyffer 
borthuggede  og  nye  indførte  derovenover,  var  det  altid  Udtalelser 
til  egen  Forherligelse  af  den  samme  Ramses.  Mangen  Inskription 
om  hans  Forgjængere,  der  kunde  have  kastet  Lys  over  uopklarede 
Spørgsmaal,  var  saaledes  gaaet  uigjenkaldelig  tabt,  medens  hans 
eget  skjønne  Billede  i  forskjellige  Aldere  var  oprejst  og  indhugget 
paa  alle  mulige  og  umulige  Steder.  Ved  denne  hans  Hensynsløs- 
hed er  der  opstaaet  historiske  Problemer,  der  maaske  aldrig  blive 
løste.  Under  store  Dæksten  mellem  knækkede  Søjler  fandt  man 
en  Samling  Statuer  af  Guder  og  Konger  fra  mange  forskjellige 
Tider  og  i  mange  Slags  Materiale.  Her  kunde  man  især  se,  at 
alt  var  styrtet  sammen  i  et  eneste  Fald,  og  Museet  var  bleven  be- 
gravet under  Bygningens  Ruiner.  Der  fik  man  de  fleste  historiske 
Oplysninger.  Man  fremdrog  4  Par  kolossale  Statuer  af  Ramses  II. 
med  Øjne,  der  vare  7  Tommer  lange.  To  vare  af  sort,  to  af  rød, 
to  af  grøn  og  to  af  graa  Granit.  Denne  Hal  er  af  Naville  blevet 
antaget  for  at  stamme  fra  Usertsen  III.s  Tid. 

De  mest  overraskende  Fund  vare  to  Hoveder  af  Hyksos  Konger. 
Saa  snart  man  saa  det  første,  kunde  man  gjenkjende  Typen,  skjønt 
der  tidligere  kun  er  fundet  enkelte  meget  raat  udarbejdede  Billeder 
af  den  Slægt,  der  havde  et  saa  ejendommeligt,  asiatisk  Ansigt  med 
skjæve  Øjne  og  høje  Kindben.  Ved  det  andet  kom  Navnet  Ra-ian 
til  Syne.  Der  fandtes  ingen  historiske  Optegnelser  om  nogen 
Konge  af  det  Navn;  men  her  kom  de  arabiske  Traditioner  for  en 
enkelt  Gang  til  Hjælp.    De  fortælle  om,  at  den  Farao,  under  hvem 

Josef  kom  til  Ægypten,    hed  Rejyan,    og  at  Josef  levede  onder  to 
Konger  af  Hyksos-Slægten,  er  almindelig  antaget. 

Josef  er  Muhamedanernes  bibelske  Helt,  og  da  Fundet  af  den 
Konge,  hvis  Kalif  han  var,  blev  bekjendt,  saa  man  det  Særs>'n,  at 
der  blandt  alle  de  Folk,  der  kom  for  at  tage  Skatten  i  Øjesv'n, 
var  en  stor  Del  alvorlige,  turbanklædte  Muselmaner.  Til  andre 
Tider  have  disse  kun  interesseret  sig  for  deres  Oldsager  som  for 
en  Vare,  der  kunde  sælges  til  de  dumme  Europæere,  og  kun  een 
Muhamedaner  vides  at  være  Ægyptolog. 

Af  gamle  Navne  fandt  man  foruden  Pepi  Merira,  Khufu  (c.  4206 
f.  Kr.),  der  byggede  den  store  Pyramide  og  siden  blev  en  anden 
Oval  blottet  med  Navnet  Khafra,  Bygmesteren  af  den  anden  Pyra- 
mide ved  Gizeh.  Man  har  ingen  Traditioner  om,  naar  Templets 
Ødelæggelse  skete,  men  det  antages,  at  det  var  efter  Ramses  HI.; 
thi  i  Bubastidemes  Regjering  =  det  22.  Dynasti  (961  f.  Kr.)  laa 
Templet  i  Ruiner  og  blev  restaureret  med  det  Materiale,  der 
fandtes. 

Ved  at  staa  mellem  disse  Levninger  er  det,  ligesom  der  op- 
rulledes store  Billeder  for  Øjet.  De  føre  os  saa  langt  tilbage  i 
Tiden,  at  Tanken  næppe  kan  fatte  det,  og  vi  finde  Landet  befolket 
af  Mennesker  af  selv  samme  Type  som  de,  der  endnu  saa,  pløje, 
hente  Vand  eller  hvile  sig  mellem  Huse  af  ubrændt  Ler.  Deres 
Levevis,  Redskaber  og  Instrumenter  tyde  paa,  at  deres  Afstamning 
er  afrikansk,  og  Antropologer  ville  lede  forgjæves  efter  Paavirkning 
fra  Ganges  eller  Indus.  Dyrearter  ere  forsvundne  og  andre  komne 
frem;  men  Menneskeracen  har  holdt  sig  uforandret.  Fremmede 
Herskere  med  vilde  Horder  trængte  sig  ind;  men  deres  Efterkom- 
mere bleve  undertvungne  af  Ægypterne,  saa  de  maatte  underkaste 
sig  de  erobredes  Kultur,  ja  selve  deres  Ansigtstræk  bleve  ægyp- 
tiske i  faa  Generationer.  Romerne  kom,  dernæst  Kristendommen, 
der  blev  afløst  af  Muhameds  Lære,  og  Sproget  forandredes;  men 
Folkets  Udseende,  dets  Dragt  og  Levevis  se  vi  endnu  som  i  Kong 
Menas  Dage. 

Jeg  havde  malet  et  Billede  til  en  Europæer,  bosat  i  Kairo. 
En  Prinsesse,  hos  hvem  hans  Hustru  havde  været  Selskabsdame, 
aflagde  undertiden  Visit  i  hans  Hus  og  bemærkede  Maleriet.  Hun 
lod  forespørge,  om  jeg  var  villig  til  at  male  hende  et  og  bad  ved- 

kommende  Europæer  i  bekræftende  Fald  at  ledsage  mig  til  hendes 
Palads  for  at  træffe  nærmere  Aftale 

Jeg  vil   ikke  nægte,    at  jeg  blev  forundret.     Mange  mærkelige 
Hændelser  kunde  jeg  have   tænkt  mig  mulige,    blot   ikke,    at  jeg 

vilde  blive  opfordret  til  at  træde  frem  for  en  rettroende  Kvinde  i 
et  Palads,  bevogtet  udvendig  af  Soldater  og  inde  af  Eunuker.  Jeg 
var  mere  tilbøjelig  til  at  anse  det  for  Drøm  end  Virkelighed.  For- 
underligt som  det  forekom  mig,  var  der  dog  absolut  ingen  Grund 
til  Afslag  fra  min  Side,  og  fuld  af  Forventning  begav  jeg  mig  af 
Sted  den  fastsatte  Dag. 

Alle   mine   medbragte  Forestillinger  bleve   kuldkastede   af  den 

Dame,  der  bad  os  tage  Plads  i  Palads  Ensjas  Sal.  Paa  tyrkisk 
Manér  vare  hendes  Bryn  og  Øjenvipper  malede,  og  noget,  der  skulde 
gjælde  for  et  Ansigtsslør,  hang  løst  om  Hagen.  I  øvrigt  var  hendes 
Dragt  moderne  europæisk  og  ligesaa  Værelsernes  Montering,  der 
vidnede  om  Smag  og  Hygge.  Væggene  vare  prydede  med  Male- 
rier, med  Familieportrætter  og  enkelte  Landskaber.  Kun  Eunuken 
mindede  ved  sin  Nær\'ærelse  om,  at  vi  befandt  os  blandt  Profetens 
Tilhængere ;  men  selve  denne  mørke  Dydens  Vogter  var  iført  euro- 
pæisk Diplomatfrakke,  der  for  Resten  hjalp  til  at  fremhæve  hans 
naturlige  Ledløshed. 

Paa  Øen  Rhode  laa  et  af  Prinsesse  Zenabs  Paladser,  og  fra 
Flodbredden  der  ønskede  hun  et  Billede,  hvor  hun  selv  til  Hest 
dannede  Staffage  i  Landskabet.  Opgaven  viste  ingen  uovervinde- 
lige Hindringer  for  mit  Vedkommende;  men  jeg  forlangte,  at  hun 
maatte  sidde  Model  for  mig  paa  Stedet,  og  i  den  Retning  havde 
hun  nogle  Skrupler.  Pladsen  var  aaben,  Folk  vilde  lægge  Mærke 
til  hende  og  misforstaa  Situationen.  Efter  nogen  Talen  frem  og 
tilbage  blev  det  saa  bestemt,  at  jeg  skulde  male  Billedet  færdigt 
paa  Stedet  og  tilføje  Staffagen  i  Palads  Ensjas  Have,  der  til  alle 
Sider  var  omgiven  af  en  femten  Alen  høj  Mur. 

Da  jeg  kom  saa  vidt,  flyttede  jeg  Staffeli  og  Billede  om  i 
Haven,  og  da  jeg  omsider  havde  fuldført,  fulgte  der  en  anden  Be- 
stilling. Paa  den  Maade  blev  jeg  i  længere  Tid  daglig  Gjæst  i  en 
vidunderlig  dejlig  Have,  som  man  kunde  tro,  at  Profeten  havde 
brugt  til  Model  for  sin  Beskrivelse  af  Paradis. 

De  nødvendige  Ceremonier  for  min  Indladelse  bestod  i,  at  jeg 
meldte  mig  hos  den  fungerende  Eunuk,  som  saa  gik  foran  og  med 
høj  Røst  meldte  Ankomsten  af  en  Mand,  for  at  Kvinderne  kunde 
faa  Tid  til  at  dække  Ansigtet  eller  skjule  sig  for  mit  Blik.  »Man 
sætter  ikke  Smør  til  Solen,  thi  da  vil  det  smelte«,  siger  Profeten. 

lait  fandtes  der  ni  Eunuker,  hvoriblandt  et  Par  gamle,  der  ikke 
gjorde  Tjeneste  længere,  og  en  nyanskaffet  var  saa  ung,  at  Moderen 
var  fulgt  med  i  Kjøbet.  Hendes  Højheds  Harem  bestod  af  50  sorte 
og  40  hvide  Slavinder,  alle  kjøbte  for  rede  Penge,  og  desuden  et 
Par  europæiske  Damer  til  Selskab  for  Prinsessen  og  hendes  syv 
Aars  Datter.  Hun  havde  været  gift  med  en  Slægtning,  en  Broder 
til   Kediven,    men   havde   ladet  sig  skille  fra  ham.      Man   fortalte, 


PRINSESSEN  VIL  LADE  SIG  MALE  449 

at  en  Svaghed   hos  ham  for  Champagne  og  italienske  Balletdamer 
havde  været  Grunden. 

Selvfølgelig  saa  jeg  kun  undtagelsesvis  et  Glimt  af  en  Slav- 
inde, naar  en  eller  anden  kom  for  Skade  at  smutte  forbi  et  Vin- 
due, og  jeg  vogtede  mig  vel  for  stødende  Nysgjerrighed  i  den 
Retning. 

Prinsesse  Zenab  havde  for  sit  eget  Vedkommende  opgivet  alle 
Skrupler  i  Retning  af  at  vise  sit  Ansigt  og  sidde  for  mig,  iført 
sin  moderne  Amasonedragt  paa  sin  arabiske  Yndlingshingst.  Hvilke 
Tanker  Eunuken  gjorde  sig  ved  dette  Brud  paa  Profetens  Anord- 
ninger og  paa  god,  gammel,  østerlandsk  Skik,  var  det  mig  ikke 
nemt  at  faa  en  begrundet  Mening  om.  Jeg  troede  at  forstaa,  at 
han  stillede  sig  paa  et  yderligt,  konservativt  Standpunkt,  hvilket 
ikke  heller  synes  urimeligt,  da  de  europæiske  Begreber,  som 
paa  denne  Maade  gav  sig  Udslag,  ville  ende  med  at  gjøre  hans 
Tjeneste  temmelig  overflødig. 

Ved  første  Seance  lod  han  sit  Blik  vandre  fra  Prinsessen  til 
mig  og  tilbage,  han  blev  mere  og  mere  urolig,  og  fjernede  sig 
først  efter  gjentagen  Opfordring,  øjensynlig  i  Forvirring  og  Ophidselse. 
Havde  han  kunnet  følge  sit  Hjertes  Tilskyndelse,  var  jeg  næppe 
kommen  levende  uden  for  Paladsmuren. 

Hvilke  overtroiske  Forestillinger  end  Hds.  Højhed  muligvis  var 
opdraget  til  at  tro  eller  ikke,  lod  hun  mig  intet  forstaa  af.  Det 
Fransk,  hun  talte,  var  fejlfrit.  Hun  beklagede  ofte  sit  Ukjendskab 
til  Engelsk,  paa  hvilket  Sprog  hendes  Datter  derimod  blev  opdraget. 
Kun  i  visse  af  de  Former,  som  hendes  Høflighed  havde  antaget, 
Former,  der  ere  ukjendte  i  europæiske  Kredse,  troede  jeg  at  kunne 
skimte  Morgenland.  Saa  ofte  jeg  mødte,  blev  jeg  trakteret  med 
Kafle  og  Cigaretter,  og  altid  ansaa  hun  det  for  sin  Pligt  selv  at 
række  mig  Koppen  og  tænde  Cigaretten  mellem  sine  egne,  smukke 
Læber,  før  hun  stak  mig  den  i  Munden. 

»Hvis  nogen  Dame  gjorde  det  ved  mig,  vilde  jeg  straks  be- 
gynde at  tale  om  Kjærlighed«,  udbrød  en  Franskmand,  da  jeg  en- 
gang anstillede  Betragtninger  over  Forskjellen  paa  Øster-  og  Ve- 
sterland. 

»Hvad  en  frivol  Franskmand  vilde  have  gjort,  har  jeg  aldeles 
ingen  Tvivl  næret  om«,  svarede  jeg. 

Virksom  fra  tidlig  Morgen  til  sen  Aften,  især  Ynder  af  Frilufts- 

bevægelse,  altid  ivrig  optaget  af  at  male,  fotografere,  af  Kjøb  af 
nye  Heste  eller  Hunde  og  meget  andet,  dannede  hun  en  Modsæt- 
ning til  de  Begreber  om  en  østerlandsk  Kvinde,  som  jeg  fejlagtig 
havde  dannet  mig,  og  jeg  har  aldrig  senere  villet  tro,  at  Kvinden 
hist  tilbringer  mere  Tid  med  at  hvile  paa  Divaner  end  i  vore  Lande. 
Hvad  Tobaksrygning  angaar,  da  give  de  spanske  og  flere  andre 
Nationers  Kvinder  vist  ingen  noget  efter. 

At  en  Prinsesse  lod  sig  male  med  utilhyllet  Ansigt  af  en  Euro- 
pæer, var  endnu  den  Gang  en  Begivenhed,  der  foraarsagede  megen 
Tale  i  Kairo.  Den  Opsigt,  dette  nye  Bevis  paa,  at  europæiske 
Ideer  trængte  fra  oven  ind  i  Samfundet,  vakte,  blev  hurtigt  over- 
gaaet  af  andre.  Snart  hist  og  snart  her  ramlede  ærværdige,  gamle 
Begreber  og  Forhold  sammen,  alt  til  Bevis  paa,  at  Islam,  naar  alt 
kommer  til  alt,  ikke  er  mindre  skikket  til  at  leve  under  Frihed  og 
Oplysning  end  de  jødiske  eller  kristne  Religioner.  Det  var 
Ismael  Pashas  Drøm,  at  hans  Land  skulde  være  en  Fortsættelse 
af  Europa  og  ingen  Begyndelse  af  Indien,  og  det  er  ikke  utænke- 
ligt, at  næste  Aarhundrede  bliver  Vidne  til,  at  denne  Drøm  gaar 
i  Opfyldelse. 

Den  græske  og  koptiske  Paaske  indtraf  den  13.  April.  Alt 
den  foregaaende  Dag  begyndte  Fyrværkerierne,  og  hele  Natten 
drog  Skarer  syngende  og  spillende  gjennem  Gaderne,  medens  Ra- 
ketter og  Bøsser  vedbleve  at  knalde  til  den  lyse  Morgen.  Det  var 
dog  ikke  udelukkende  Grækere,  der  fejrede  Natten,  men  italienske 
Sangkor  hørtes  fremfor  andre.  Om  Sommeren,  naar  Dagen  har 
været  hed,  nyder  man  ofte  den  kjølige  Nat  paa  den  Maade. 

Jeg  havde  besluttet  at  besøge  en  koptisk  Kirke  for  en  Gang 
at  se,  hvorledes  de  første  Kristnes  Ceremonier  tog  sig  ud.  Det  er 
en  almindelig  Mening,  at  Kopterne  have  holdt  sig  uforandrede  siden 
den  Tid,  da  de  gamle  Ægyptere  for  en  femten  å  seksten  Hundrede 
Aar  siden  under  Theodosius  byttede  deres  Religion  bort  for  Kristen- 
dommen. Kopternes  Blod  antages  for  at  være  uden  Indblanding^ 
af  fremmede  Elementer,  og  da  vi  vide,  at  de  nedstamme  direkte 
fra  Landets  urgamle  Beboere,  føle  vi  altid  en  dyb  Interesse  for 
dem.  Jeg  havde  henvendt  mig  til  en  Dragoman  for  at  blive  led- 
saget til  det  Sted,  hvor  jeg  bedst  kunde  overvære  en  Messe,  og 
han  indfandt  sig  hos  mig  Kl.  8.  Der  laa  en  koptisk  Kirke  tæt- 
ved,   hvor  jeg   boede;    men   om   den  vilde  Muhamed  Hassan   intet 

høre.  »Den  er  bare  for  Løjert  (only  for  play),  indvendte  han;  »vi 
maa  se  den  rigtige  i  gamle  Kairo,  den,  som  Jesus  boede  i,  og  saa 
se  vi  den  græske  Kirke  med  det  samme.« 

Det  nytter  i  Reglen  intet  at  være  af  en  anden  Mening  end 
ens  Dragoman,  især  naar  han  er  gammel  i  Tjenesten.  Vi  fik  et 
Par  Asener,  og  af  Sted  gik  det  efter  hans  Ønske  forbi  de  store 
Hoteller,  der  stod  tomme  og  forladte.  Kairo  var  igjen  normal, 
efter  at  den  havde  været  besøgt  af  12  å  I4,chx)  Turister  i  Løbet 
af  Vinteren.  Europæiske  handlende.  Advokater  o.  a.  ville  endnu 
blive  en  Maanedstid,  men  flytte  saa  til  Landsteder  ved  Middelhavets 
Kyster  for  at  nyde  den  kjølige  Brise,  og  Byen  bliver  helt  orien- 
talsk med  Arabere,  Grækere  og  Syrere.  Vi  red  forbi  nogle  Moskeer, 
hvor  der  var  stor  Trængsel  af  Mænd  og  Kvinder.  Da  det  ikke  var 
Fredag,  forundrede  det  mig,  og  Dragomanens  Forklaring  om,  at 
det  var  den  første  Kamsin,  gjorde  mig  nysgjerrig. 

Vi  høre  altid,  at  den  hede  Ørkenvind  kaldes  Kamsin,  der  be- 
tyder 50.  For  en  6  Uger  siden  havde  vi  den  første  og  have  havt 
adskillige  efter  den.  Spørge  vi  om  Grunden  til  dens  Navn,  bliver 
der  svaret,  at  den  hedder  saa,  fordi  den  i  Reglen  med  Mellemrum 
blæser  i  50  Dage.  Muhameds  Forklaring  var  nu  en  Del  forskjellig 
derfra.  Kamsin  var  ikke  Navnet  paa  Vinden,  men  paa  de  50  Dage, 
hvori  Sam  bar  Hams  Lig  paa  sit  Hoved. 

»De  ved  jo  nok«,  fortsatte  han,  »at  da  Gud  havde  skabt  Ver- 
den, skabte  han  Adam  og  gav  ham  en  Kone,  der  hed  Hawa.  De 
boede  i  Paradis  og  maatte  spise  af  alle  Træers  Frugt  undtagen  af 
et.  Da  boede  Djævelen  ogsaa  i  Paradis,  og  han  blev  misundelig 
paa  Adam.  Saa  lavede  han  et  Spejl,  og  en  Dag,  da  Adam  var 
borte,  sagde  han  til  Hawa:  »Din  Mand  bedrager  dig.  Han  siger, 
at  han  er  gaaet  bort  og  kommer  igjen  om  en  Uge,  og  du  ved 
ikke,  hvor  han  er.  Jeg  kan  sige  dig,  at  han  er  hos  en  anden 
Kvinde.« 

»Men  der  er  jo  ikke  andre  Kvinder  til  end  jeg.« 

»Om  du  gaar  hen  og  spiser  en  Frugt  af  det  Træ  der,  saa  skal 
jeg  vise  dig  hendes  Billede.  Adam  fortæller  dig,  at  Gud  har  for- 
budt det;  men  det  gjør  han,  for  at  du  ikke  skal  opdage  hans 
Utroskab.  Naar  du  ogsaa  faar  ham  til  at  spise,  saa  forlader  han 
den  anden  og  kommer  tilbage  til  dig.« 

Hawa  aad  saa  af  Frugten,  og  Djævelen  lod  hende  se  i  Spejlet. 

Da  hun  saa  sit  eget  Billede,  udbrød  hun  i  Forbitrelse  mod  den 
dejlige  Kvinde,  og  da  Adam  kom  tilbage,  bebrejdede  hun  ham 
hans  Utroskab.  Det  hjalp  intet,  at  han  svor  ved  Gud  og  ved  sine 
Øjne.  Kun,  om  han  vilde  spise  af  den  forbudne  Frugt,  vilde  hun 
tro  ham,  og  han  gav  efter;  men  saa  kom  Gud  og  jog  dem  alle  tre 
ud  af  Paradisets  Have.  Adam  og  Hawa  drog  til  et  Land  i  Asien, 
der  hedder  .  .  .,  ja,  hvad  er  det  nu  for  et  Navn?« 

»Mesopotamien«,  foreslog  jeg  for  at  komme  hurtigt  til  Kam> 
sinen. 

»Ja,  det  er  vist  der.  I  hvert  Fald  var  det  ikke  saa  langt  der- 
fra eller  fra  noget  lignende.  Der  boede  de  saa  og  dyrkede  Jorden. 
Først  fik  de  en  Søn,  der  hed  Ham,  og  siden  en,  der  hed  Sam.« 

»Jeg  har  altid  hørt,  at  det  var  Navne  paa  to  af  Noahs  Sønner.« 

»Nej,  vist  ikke;  Adam  havde  disse  to  Sønner.  Ham  havde 
en  Søster,  der  var  grim.  Min  Gud,  hvor  var  hun  grim  af  Ansigt. 
Sam  havde  en  Søster,  der  var  dejlig.« 

»Havde  Adam  da  flere  Koner?« 

»Nej,  i  de  Tider  havde  Folk  det  ikke  som  Muselmaneme 
og  Sudaneserne.  De  havde  kun  een  Kone  ligesom  de  Kristne. 
Altsaa,  Ham  giftede  sig  med  Sams  Søster  og  Sam  med  Hams 
Søster,  og  fra  dem  nedstamme  alle  Folk.  Arabere,  Jøder,  Suda- 
nesere og  Nubiere  stamme  fra  Ham,  Tyrkere  og  Europæere  fra 
Sam.  Sam  blev  misundelig  paa  Ham,  fordi  hans  Kone  var  dejlig, 
men  hans  egen  var  saa  grim,  og  saa  slog  han  ham  ihjel;  men  straks 
efter  blev  hans  Hjerte  surt,  og  han  græd  og  sagde:  »Hvad  har 
jeg  gjort?  Han  var  jo  min  egen  Broder.«  Han  tog  Liget  paa 
Hovedet  og  førte  det  omkring  med  sig  i  50  Dage.  Gud  sendte 
en  Engel  hen  at  spørge  ham  om,  hvad  han  gjorde  med  den 
døde  Krop,  og  han  græd  og  sagde:  »Det  var  min  Broder,  som 
jeg  slog  ihjel,  fordi  jeg  var  misundelig.«  Da  saa  han  to  Krager, 
der  sloges.  Den  ene  slog  den  anden  i  Hovedet,  ligesom  han  havde 
gjort  ved  Ham,  og  saa  hakkede  den  et  Hul  i  Jorden  og  begravede 
den.  Saa  forstod  han,  at  saaledes  skulde  han  ogsaa  bære  sig  ad. 
I  Dag  er  det  den  Dag,  Ham  blev  slaaet  ihjel,  og  efter  den  Tid 
faa  vi  daarligt  Vejr  i  50  Dage,  fordi  den  døde  Krop  lugtede  fælt. 
I  de  Tider  var  der  ikke  andre  Folk  end  Jøder,  men  siden  blev  der 
alle  mulige  andre:  Arabere,  Englændere,  Amerikanere,  Russere  og 
alle  de  andre.    Ja,    det  er  længe  siden.     Det  er  5000  Aar  siden.« 

Jeg  mente,  det  maatte  være  længere  siden,  da  nogle  af  Pyra- 
miderne vare  over  de  6000. 

»Men  Pyramiderne  erc  nu  noget  helt  andet.  De  vare  til  før 
Syndfloden',  svarede  den  brave  Hassan  lidt  forvirret  og  med  usikker 
Stemme. 

Det  var  altsaa  det  Resultat,  han  var  kommen  til  efter  i  45 
Aar  at  have  vist  Folk  omkring  til  alle  Ægyptens  Oldtidslevninger. 
Han,  der  efter  sit  eget  Udsagn  kjendte  alt  dette  lige  saa  godt  som 


Murrays  Haandbog.  Han  maa  vist  have  set  paa  de  rejsende  som 
nogle  Taaber,  men  for  øvrigt  mere  eller  mindre  brave  Folk  med 
for  mange  Penge,  der  gjorde  sig  al  den  Ulejlighed  for  at  se  noget 
der  hverken  vedkom  dem  eller  noget  andet  Menneske  paa  Jorden . 
Deres  Nysgjerrighed  havde  han  benyttet  for  at  tjene  til  Livets  Op- 
hold, hvilket  var  berettiget  nok.  Som  god  Muselman  havde  han 
aldrig  skjænket  de  Begivenheder  en  Tanke,  der  ikke  vare  omtalte 
i  Koranen,  og  at  hans  Forfædres  Historie  havde  Interesse,  var 
aldrig  faldet  ham  ind.  Pyramider  og  Templer  vare  alle  gamle, 
men  til  hvilket  Tidsrum,  de  hørte,  vedkom  ikke  ham,  og  han  vilde 
helst  tænke  sig,  at  de  vare  skabte  samtidig  med  de  andre  Sten. 

Hvor  vi   kom   frem,    afbrændtes   der  Fyrværkeri   og  knaldedes 
med  Pistoler  og  Bøsser.    Fyrværkeri  og  Gynger  ere  nu  efter  orien- 

talsk  Begreb  nødvendige  ved  en  Fest,  enten  den  er  alvorlig  eller 
lystig.  Vi  kom  ud,  hvor  der  er  brudt  Veje  gjennem  de  store  Af- 
faldsdynger, der  strække  sig  som  en  Række  Høje  paa  Byens  Syd- 
side. Det  er  et  forunderligt  Kaos  derude  af  Volde  fra  Romertiden, 
Husruiner,  Hytter  o.  s.  v.  Der  staar  en  stor  Aquæduct,  der  tid- 
ligere førte  Vand  til  Citadellet.  Nu  er  den  gjennembrudt  paa  et 
Par  Steder,  thi  den  benyttes  ikke  mere,  siden  man  har  gravet  en 
artesisk  Brønd  deroppe.  Endnu  lidt  længere  henne  holdt  vi  foran 
en  høj  Stenmur. 

Det  er  det  gamle  Slot  Babylon,  der  af  Romerne  blev  lavet 
om  til  Fæstning.  Nu  er  der  græske  og  koptiske  Klostre  og  Kirker 
derinde.  Fæstningsmurene  samt  den  kolossale  St.  Georgs  Kirke, 
der  hæver  sig  derover  med  Jærnkors  paa  den  øverste  Spids  danner 
et  imponerende  Hele.  De  brede  Trapper,  der  føre  op  til  Kirken, 
kunne  nok  se  ud,  som  om  de  en  Gang  vare  blevne  lavede  til  et 
romersk  Tempel.  I  Dagens  Anledning  var  der  smykket  med  græske 
og  russiske  Flag.  Morgenmessen  var  forlængst  forbi,  men  saa  var 
der  en  god  Lejlighed  til  at  bese  Kirken,  mente  det  unge  Men- 
neske, der  straks  kom  og  tilbød  at  vise  mig  det  hele.  Jeg  blev 
hurtigt  færdig  med  St.  Georg,  der  tog  sig  bedst  ud  fra  den  ud- 
vendige Side. 

Efter  at  Grækeren  havde  faaet  sin  Bakshies,  afleverede  han 
mig  til  en  Kopter,  under  hvis  Ledelse  jeg  traadte  ind  i  den  nær- 
liggende  Mariekirke,  hvor  Messen  ligeledes  var  forbi.  De  gamle 
Marmorsøjler  ere  sikkert  tagne  fra  en  romersk  Bygning.  Der  var 
noget  sjældent  smukt  Træarbejde  derinde  med  Udskjæring  og  Ind- 
lægning af  Elfenben  og  Perlemor,  og  der  var  en  Mængde  gamle 
Malerier  af  bibelske  Motiver,  hvoraf  nogle  vare  malede  paa  Guld- 
grund. Farverne  havde  holdt  sig  godt;  men  der  var  intet  iblandt 
dem,  hvor  Maleren,  om  han  end  havde  havt  Følelse  for  sit  Motiv, 
havde  havt  Evne  til  at  udtrykke  noget  af  den.  Jeg  kjender  ingen 
andre  kristne  Kirker,  hvor  der  findes  Brønd  til  Vadskning,  undtagen  de 
koptiske,  der  manglede  den  aldrig  og  bruges  navnlig  til  Fodvadsk. 
Jeg  saa  tre  eller  fire  herinde.  Der  var  en  Forgaard,  Mandfolke-  og 
Kvindeafdeling,  Alter,  Sidealtre,  det  hellige  og  det  allerhelligste. 
Nede  i  Krypten  gjorde  Søjler  og  Vægge  Indtryk  af  langt  større 
Ælde  og  Helhed  i  Plan.  Den  Granit,  der  var  benyttet,  var  uden 
Tvivl  fra  Heliopolis's  eller  Memphis's  Templer. 

I  et  af  Sideskibene  bemærkede  jeg  nogle  Ringbolte  og  spurgte, 
hvad  de  vare  til.  >0h,  de  ere  blot  til  de  gale;  herinde  er  en  af 
dem.€  Og  før  jeg  ret  vidste  det,  blev  en  Dør  aabnet  til  en  skjæl- 
vende  Stakkel,  der  med  Lænke  om  Benet  stod  og  pillede  i  noget 
Uld,  medens  en  anden,  der  ikke  saa  stort  raskere  ud,  sad  i  en 
Fordybning. 

Denne  Menighed  er  paa  to  Tusinde  Mennesker,  saa  det  er  jo 
ikke  paafaldende,  om  der  er  Tilfælde  af  Galskab,  især  da  Kopterne 
have  Ord  for  at  være  usædvanlig  skarpsindige  og  intelligente ;  men 
jeg  blev  dog  lidt  forskrækket  over  Ringboltenes  Antal.  I  Kryptens 
Midtskib  fandtes  tre  Fordybninger  i  Væggen.  I  Bunden  af  den 
ene  var  der  hugget  det  koptiske  Kors.  Min  Ledsager  pegede  ær- 
bødigt paa  det  og  sagde:  »Der  boede  Jesus  Kristus,  da  han  var 
her.«  Da  den  Virkning,  som  Oplysningen  gjorde  paa  mig,  ikke 
var  tilfredsstillende,  lagde  han  Haanden  paa  Stenen,  saa  mig  stift 
ind  i  Øjet  og  sagde  med  Betoning  paa  hvert  Ord:  »Der  har  Jesus 
Kristus  ligget;  der  laa  den  hellige  Jomfru  og  der  St.  Josef«.  Der- 
med pegede  han  paa  de  to  andre  Fordybninger. 

Jeg  bemærkede,  at  denne  Krypt  var  meget  gammel.  »Ja,  det 
er  den  allerældste,  kristne  Kirke,  der  er  til;  den  var  før  Kristus«, 
svarede  Kopten,  men  greb  sig  i  Modsigelsen  og  stammede  noget 
om,  at  den  var  samtidig  med  vor  Frelser. 

Af  Igngt  større  Interesse  var  det  at  komme  op  til  Højalteret, 
hvor  der  paa  en  Pult  laa  en  opslagen  Bibel  paa  det  koptiske  Sprog. 
Der  lykkedes  det  den  unge  Kopter  at  fange  hele  min  Opmærksom- 
hed. Han  læste  og  oversatte  paa  flydende  Fransk.  Siden  forkla- 
rede han,  at  hele  Tjenesten  forrettedes  i  det  koptiske  Sprog,  der 
er  helt  forsvundet  fra  Folkemunde  og  vist  har  været  dødt  i  fire 
Hundrede  Aar,  i  det  mindste  i  Nedre-Ægypten.  I  Øvre-Ægypten 
holdt  det  sig  langt  længere  og  havde  efterladt  mange  Vendinger 
og  Ord.  Maaske  fandtes  der  endnu  en  eller  anden  gammel  Mand 
paa  et  afsides  Sted,  der  kunde  huske  det.  Min  Ledsagers  Tale 
blev  saa  klar  og  logisk,  at  han  forekom  mig  som  en  hel  anden, 
end  da  vi  saa  paa  Krypten,  og  jeg  fortsatte  mine  Spørgsmaal. 

For  mit  Blik  lignede  den  koptiske  Skrift  Græsk,  hvilket  han 
ogsaa  indrømmede  og  forklarede,  at  den  var  indført  i  den  første, 
kristne  Tid.  Det  havde  været  nødvendigt  at  oprykke  den  gamle 
Tro  med  Rode,  og  derfor  satte  man  græske  Bogstaver  i  Stedet  for 

Hieroglyffer;  men  de  vare  utilstrækkelige  til  at  gjengive  alle  Lyde, 
og  derfor  blev  der  bibeholdt  otte  af  de  demotiske  eller  Folkespro- 
gets Typer.  Derved  bleve  Hieroglyfferne  glemte,  og  mange  græske 
Ord  listede  sig  ind  i  Sproget,  hvilket  i  dets  Kjæme  var  aldeles 
forskjelligt  fra  og  næppe  havde  noget  Slægtskab  med  Græsk. 

Han  oplæste  den  koptiske  Kirkes  Ritual  for  mig.  Det  havde 
Særegenheder,  der  kun  kunde  forklares  som  anvendelige  for  halvt 
omvendte  Hedninger.  Saaledes  faldt  Daaben  i  tre  Dele :  Optagelse 
til  Daab,  selve  Daaben  og  Konfirmationen.  Skjønt  den  optagne 
nu  altid  var  et  Barn  af  kristne  Forældre;  blev  det  tiltalt,  oplært, 
sat  paa  Prøve  og  bedt  for  af  Menigheden,  som  om  det  var  en 
voksen  Hedning.  Før  den  virkelige  Daab  havde  den  optagne  kun 
Lov  til  at  forblive  i  Kirken,  saa  længe  Ceremonierne  for  ham  eller 
hende  varede.  Endnu  maatte  altid  en  Underdiakon  gaa  om  og  se, 
om  nogen  ikkedøbt  opholdt  sig  derinde  samt  vogte  Døren,  at  ingen 
sneg  sig  ind.  Optagelse  skete  nogen  Tid  før  Daaben,  men  Kon- 
firmation fulgte  umiddelbart  efter.  Omskjæring  fandt  endnu  under- 
tiden Sted.  Ogsaa  Ægteskabet  falder  i  to  Dele:  Forlovelse  og 
Brudekroning.  I  syv  Dage  efter  Brylluppet  bæres  Kronen  og  bliver 
saa  højtidelig  borttagen  af  Præsten. 

Den  abysiniske  Kirke  var  ligesom  denne  udsprungen  fra  Jako- 
biterne,  der  havde  Navn  efter  en  vis  Jakobæus  Baradæus,  en  Syrer, 
der  drog  om  i  Ægypten  og  omvendte  Folk. 

Muhamedanerne  gik  aldrig  over  til  Kopterne;  men  det  om- 
vendte fandt  ikke  saa  sjældent  Sted.  I  Kairo  var  Menigheden  stor, 
og  i  Øvre-Ægypten  vare  Kopterne  spredte  i  alle  Byer,  medens  de 
vare  helt  forsvundne  fra  Nubien. 

Da  jeg  forlod  Stedet,  vilde  han  føre  mig  hen  til  en  nærlig- 
gende Kirke;  men  jeg  havde  nok  for  denne  Gang.  Bygningen 
havde  ikke  interesseret  mig,  og  jeg  kunde  ikke  vente,  at  det  vilde 
blive  bedre  med  den  næste.  Derimod  havde  hans  Forklaringer 
været  saa  bestemte,  at  det  forekom  mig,  som  om  jeg  havde  hørt 
om  den  gamle  Tros  Dødskamp  af  et  Øjenvidne,  og  jeg  havde 
virkelig  hørt,  rigtignok  kun  et  sidste  Ekko  af  Tonerne  af  det  Sprog, 
der  en  Gang  taltes  af  Verdens  mærkeligste  Folk.  Den  unge  Kop- 
ters Stemme  havde  lydt  saa  jævn  og  dagligdags,  at  jeg  havde  ondt 
ved  at  tro,  at  det  virkelig  var  Ramsessernes  Sprog,  og  jeg  maatte 
gjenkalde  mig  hele  Scenen  for  at  holde  Visheden  fast. 

Muhamed  Hassan  foreslog,  at  vi  paa  Vejen  hjem  besøgte  Øen 
Rhode  og  Nilo-Meteren.  Han  fandt  det  saa  grumme  naturligt  at 
fare  fra  det  ene  til  det  andet  for  at  se  det  mest  forskjelligartede. 
Jeg  føjede  mig  efter  ham. 

Nogen  0  kan  Rhode  ikke  kaldes  paa  denne  Aarstid;  thi  den 
Flodarm,  der  adskiller  den  fra  Gammel-Kairo,  ligger  tør  og  be- 
vokset med  grønt.  Den  er  falden  tør  hver  Vinter  i  de  sidste  seks 
Aar,  og  hver  Sæson  har  Grunden  været  højere,  saa  den  Tid  vil 
komme,  da  den  altid  vil  være  landfast  med  den  østlige  Bred. 

Intet  Sted  i  Ægypten  er  Grunden  dyrere  end  derovre,  hvor 
det  ene  prægtige  Landsted,  omgivet  af  Haver,  ligger  tæt  ved  det 
andet.  Den  afsides  Beliggenhed  og  Flodbrisen  har  alt  fra  gammel 
Tid  bevirket,  at  rige  Folk  indrettede  sig  derovre.  Paa  Rhodes 
yderste  Sydspids  ligge  nogle  runde  Bygninger,  der  ikke  have  Lig- 
hed med  noget  andet.  Jorden  deromkring  er  dækket  med  Marmor- 
fliser, og  der  ligge  brudte  Marmorsøjler  spredte  omkring.  Vi 
træde  ind  i  et  af  de  runde  Huse  og  finde  en  Stentrappe,  der  fører 
ned  til  en  Brønd,  i  hvis  Midte  der  staar  en  Stensøjle,  befæstet  for- 
oven til  en  Tværbjælke.  Paa  Søjlen  ere  Højderne  angivne  i  gammel- 
arabisk  Maal.  Fra  de  allerældste  Tider  ere  Flodens  Stigninger 
blevne  kontrollerede  af  Autoriteterne,  og  Jordens  Beskatning  rettede 
sig  i  Oldtiden  efter  Vandets  Højde.  Endnu  er  der  Rester  af  denne 
Beskatningsmaade  tilbage,  og  den  fungerende  Kontrollør  staar  under 
Kairos  Politi.  Den  nuværende  Nilo-Meter  er  bygget  i  716.  Min 
Dragoman  sagde,  at  der  var  syv  Brønde  foruden  en  hemmelig,  som 
ingen  fik  Adgang  til  at  se.  Laveste  Nil  siges  at  ligge  81,66  Meter 
over  Middelhavets  Niveau,  og  det  højeste  Punkt,  der  er  naaet,  er 
171,83  Meter.  I  Aar  var  Vandet  usædvanlig  lavt.  Det  vedbliver  at 
falde  til  ind  i  Juli.  Naar  det  igjen  begynder  at  stige  rask,  ud- 
raabes  Højden  hver  Dag  gjennem  Kairos  Gader. 

Det  var  skyggefuldt  i  Haven  udenfor,  men  anderledes,  da  vi 
kom  ud  paa  Gaderne,  hvor  Solen  skinnede  fra  en  klar  Himmel,  og 
ikke  en  Vind  rørte  sig.  Ved  at  mindes  sine  Ungdomsbedrifter 
kom  Hassan  i  et  fortællende  Hjørne,  da  vi  i  Esbekiah  indtog  en 
Frokost,  der  varmede  hans  gamle  Hjerte.  Hans  Tanker  sprang  fra 
Rejser  til  Religion  og  Politik;  han  huskede  nu  ikke,  hvor  ofte  han 
havde  været  ved  den  anden  Katarakt.  Flere  Gange  havde  han 
været  i   Kartum,    i  Abyssinien,    Indien,    Jerusalem,    Konstantinopel, 

Frankrig  og  England,  ja  selv  Australien  havde  han  besøgt;  kun  i 
Mekka  havde  han  aldrig  været.  Der  var  bleven  budt  ham  300 
Lstl.  for  at  føre  Engelskmænd  derhen  og  smugle  dem  ind  i  Staden; 
men  den  Gang  havde  det  været  umuligt.  Nu  vilde  han  nok  paa- 
tage sig  at  føre  et  Menneske  frem  og  tilbage  uden  Risiko. 

Englænderne  bleve  Ægypterne  nu  aldrig  af  med  mere,  det 
kunde  han  godt  forstaa.  Han  sagde  altid:  »Det  er  haarde  Folk; 
men  de  gjøre  os  ingen  Fortræd,  og  saa  ere  de  gode  ved  vor  Sul- 
tan i  Konstantinopel.  Havde  vi  ikke  dem,  saa  fik  vi  Franskmæn- 
dene, og  de  gjøre  os  nu  ingen  Gavn.« 

Den  14.  April  var  det  Orientalernes  store  Foraarsfest,  Cham-el- 
Nassam  Blomsterduften.  Naar  vi  høre  det  Navn,  vide  vi  straks, 
hvad  det  er.  Folk  fryde  sig  ved,  og  det  er  tilstrækkeligt  til  at  for- 
tælle os  lige  saa  meget  som  et  helt  Bind  af  lyriske  Digte.  Det  er 
Fest  for  alle,  der  endnu  have  Spor  af  Følelse  tilovers  for  den  frie 
Natur.  Uden  Hensyn  til  Religion  eller  Nationalitet  drager  enhver, 
der  kan,  ud  af  Staden  for  at  lugte  Foraarets  Blomster,  før  den  hede 
Tid  tørrer  dem  op. 

Ekskursions-Togene  begyndte  allerede  Kl.  3V«  om  Natten,  og 
der  havde  været  mange  Steder  averteret  baade  til  Lands  og  ad 
Floden.  At  vælge  mellem  dem  var  ikke  saa  let  for  en  fremmed. 
Jeg  forhørte  mig  og  fik  overalt  Besked  paa,  at  Matariah  var  det 
mest  yndede  af  alle  Forlystelsessteder,  og  at  Folkelivet  der  var 
værd  at  se.  Det  var  alt  op  ad  Dagen,  da  jeg  mødte  paa  Bane- 
gaarden  og  tog  Billet  til  et  langt  Tog,  hvor  hver  Plads  hurtigt  blev 
optagen.  Kurve,  Dunke  og  Pakker  belemrede  selv  første  Klasses 
Vogne,  og  den  usædvanlige  Trafik  i  Dagens  Anledning  og  de 
uregelmæssige  Tog  gav  os  en  lang  Ventetid;  men  det  er  her  som 
paa  andre  Steder,  at  naar  det  gjælder  en  Forlystelse  eller  noget  at 
se  paa,  da  vise  Folk  sig  villige  til  at  vente  i  Trængsel,  Støv  og 
Sol  uden  at  tabe  det  gode  Humør. 

Passagererne  vare  oplagte  til  at  more  sig,  og  de  lo  og  gjorde 
sig  lystige  over  enhver  Ting.  Matariah  ligger  mod  Nordøst,  og 
Banen  følger  Linien  mellem  Ørkenen  og  de  opdyrkede  Jorder.  Der 
laa  de  usleste  Hytter,  Begravelsespladser  og  store  Kaserner.  Et 
Sted,  vi  kom  forbi,  havde  en  Araber-Diogenes  indrettet  sig,  ikke  i 
en  kostbar  Trætønde,  men  i  et  Jordhul,  hvor  han  sad  udenfor  med 
foragteligt  Blik  paa  de  mange  pyntede  Taaber.    Ørkenen  begrænses 

af  Klipperne,  og  vi  se  Kalifgravene  som  en  Stad  af  Kupler  og 
Taarne.  Til  den  anden  Side  er  Landskabet  af  en  hel  anden  Karak- 
ter. Det  er  en  Idyl,  der  faar  os  til  at  mindes  Historien  om  Ruth, 
der  sanker  Aks  efter  Høstfolkene  paa  Marken;  Kvæget  staar  døsigt 
drøvtyggende,  og  Horisonten  vibrerer  af  Varme. 

Disse  Agre  med  et  Hav  af  bølgende  Guldkorn  er  et  Billede, 
der  ligger  langt  fra  vor  ideelle  Vaar;  men  Benævnelsen  er  heller 
ikke  fuldt  ud  anvendelig  paa  det  Lands  April.  Foraaret  her  brin- 
ger nye  Blade,  Blomster  paa  Daddelpalmerne  og  paa  Figentræet 
Knopper,  der  siden  blive  til  Frugt,  medens  Luften  er  moderat  i 
Forhold  til,  hvad  man  har  i  Vente.  Det  er  derfor,  der  gjøres  Ud- 
flugter, og  Befolkningen  her  er  lige  saa  henrykt  som  Kjøbenhav- 
nerne,  naar  de  faa  den  første  Pinsetur  i  Skoven.  Enhver  Vej  og 
Sti  var  fuld  af  Mennesker,  da  vi  steg  ud,  og  Skarer  med  Strenge- 
instrumenter drog  syngende  af  Sted.  Ulokaliseret,  som  jeg  var, 
fulgte  jeg  den  store  Sværm,  der  lod  de  flagsmykkede  Haver  med 
Borde  og  Bænke  med  franske  og  engelske  Inskriptioner  ligge  og 
styrede  ad  Veje  og  Stier,  over  solbeskinnede  og  støvede  Marker 
hen  til  Indgangen  af  et  stort  Haveanlæg. 

Man  tænke  sig  et  Terrain  paa  Størrelse  som  Søndermarken 
med  Frugttræer,  Blomsterbede  og  Buske.  Hver  Plet,  hvor  der  blot 
var  en  Fodsbred  Sk>'gge,  var  alt  optaget.  De,  der  vare  komne  i 
den  tidlige  Morgen,  havde  faaet  de  bedste  Pladser.  1  selve  Gan- 
gene havde  man  lejret  sig,  og  det  grønne  i  Bedene  var  ubarm- 
hjertigt nedtrampet. 

Det  var  det  Element,  der  kaldes  Folket,  som  her  var  til  Stede. 
Smaahandlere  og  Industridrivende,  hvis  Omsorg  for  Forretningen 
og  Familien  til  dagligdags  optager  hele  deres  Tid  og  kun  levner 
dem  faa  Øjeblikke  for  selskabelig  Omgang  med  Naboer;  deres  Liv 
er  stadig  Virksomhed,  og  de  vare  heller  ikke  ledige  her.  De  vare 
komne  for  at  glæde  sig  og  ventede,  at  den  Morskab,  de  vilde  faa, 
maatte  de  selv  lave.  De  vare  i  Dag  i  deres  bedste  Klæder  og 
bedste  Humør.  Enhver  Gruppe  var  et  Billede  for  sig,  fuldt  af  Farve 
og  Liv. 

Ansigtsslørene  og  de  sorte  Silkeoverstykker  vare  blevne  hjemme. 
Der  var  de  fineste  Ansigter  og  de  grimmeste  Fjæs  af  alle  Farve- 
nuancer mellem  hvidt  og  kulsort.  Jeg  kjender  ingen  Kvinder,  der 
se   mere  karakterfulde   ud,    hvad  enten   de   ere   interessante   Typer 

paa  kvindelig  Ynde  eller  stygge  nok  til  at  forskrække  en,  end  de 
syriske,  persiske  og  tyrkiske.  Nogen  Mellemting  gives  sjælden 
iblandt  dem.  Naar  Folk  skulle  glæde  sig,  maa  de  have  god  Mad 
og  rigelig  af  den.  Den  Regel  gjælder  ogsaa  i  Østerland  og  ikke 
mindst  paa  »Blomsterduftene .  Nogle  havde  saa  megen  Proviant,  at 
man  kunde  tro,  at  de  havde  i  Sinde  at  blive  der  Sommeren  over. 
Man  sad  paa  medbragte  Tæpper  og  trak  Skoene  af  under  Maaltidet. 
Hvor  et  Selskab  paa  en  Snes  Personer  havde  lejret  sig,  laa  deres 
Fodtøj  i  en  Dynge  og  lignede  de  Udstillinger,  man  undertiden  ser 
uden  for  Marskandiserboder. 

Jeg  kom  paa  den  Tid,  da  Frokostens  Tillavning  beskjæftigede 
de  fleste  Hænder;  men  der  var  dog  sultne  Munde  nok,  som  alt 
havde  begyndt  at  vise  Retfærdighed  imod  de  medbragte  Velsig- 
nelser. En  Gruppe  Grækere  havde  delt  Arbejdet  imellem  sig.  Et 
helt  Faar  med  fedtklumpet  Hale  var  stukket  paa  Spid  og  blev 
drejet  langsomt  rundt  over  to  Bunker  Trækulsgløder.  Det  var  et 
ansvarsfuldt  Arbejde,  baade  for  Stegevenderen  og  for  ham,  der 
med  en  Klud  paa  en  Stang  fugtede  de  Steder,  der  vilde  brændes, 
og  undertiden  pressede  en  Citron  ud  over  Stegen.  Kvinderne  pak- 
kede ud  af  Kurve,  tilberedte  Salat  og  satte  Vin-  og  andre  Flasker 
frem.  Selv  Børnene  vare  behjælpsomme ;  de  største  maatte  passe 
de  mindste,  og  en  gammel  Mands  Funktion  bestod  i  at  lade  en 
Pistol,  fyre  den  af  og  lade  den  igjen  med  en  Mine,  som  om  den 
Del  af  Festen  var  lige  saa  vigtig  som  alt  det  øvrige. 

Skjønt  der  ved  Ingangen  stod  Opslag  om,  at  al  Skyden  var 
paa  det  strengeste  forbudt  i  Haven,  knaldede  Skydevaaben  og 
kinesiske  Pistoler  uafbrudt,  de  sidste  enkeltvis  eller  hyppigere  hele 
Bundter  ad  Gangen.  Her  sad  en  gammel  Tyrk  med  sin  hvid- 
haarede  Madamme  paa  deres  lille,  beskedne  Tæppe  og  fordrev 
Tiden  med  et  Slag  Kort.  Mere  forsynlige  Folk  havde  medbragt 
Solsejl.  Ifølge  de  forskjellige  Nationers  Skik  sad  de  enten  adskilte, 
Mænd  for  sig  og  Kvinder  for  sig  eller  blandede  paa  mere  selskabe- 
lig Manér. 

Musikkens  Toner  lød  i  alle  Retninger  paa  mange  forskjellige 
Slags  Instrumenter.  Med  Undtagelse  af  Fortepiano  tror  jeg,  at  jeg 
saa  Eksemplarer  af  alle  dem,  der  bruges  i  Europa,  Lilleasien  og 
Afrika,  og  jeg  saa  forskjelligartede  Skydevaaben  nok  til  at  forsyne 
et  Museum  med.    En  Gruppe  blanksorte  Abyssiniere  og  do.  Åbys- 

sinierinder  havde  endt  Maaltidet  i  en  Fart,  og  hver  Mand  greb  sit 
medbragte,  barbariske  Instrument  og  bearbejdede  det  uden  Hensyn, 
medens  de  skjønne  Efterkommerinder  af  Dronningen  af  Saba  til- 
smilede dem  Beundring.  De  havde  intet  imod  de  Forfriskninger  i 
Form  af  Ølglas  fulde  af  billig,  græsk  Spiritus,  der  blev  dem  rakt  af 
Naboer,  og  hver  Mand  tømte  sit  Glas  til  Bundeik 

Den  langt  overvejende  Del  af  de  tilstedeværende  vare  Folk  fra 
Syrien.  Deres  Kvinder  ses  til  daglig  kun  sjældent  paa  Gaderne  og 
da  i  Reglen  tilhyllede.  Derfor  se  de  afblegede  ud  af  Stueluften. 
Næst  i  Antal,  tror  jeg  nok,  de  indfødte  Ægyptere  fulgte,  enten 
Arabere  eller  Koptere.  Grækerne  vare  de,  der  kom  nærmest  til  de 
Indfødte  i  Talrighed,  og  det  var  dem,  der  fremfor  nogen  anden 
havde  Udseende  af  at  være  Landets  rette  Børn.  Grækerne  ere  i 
det  4iele  taget  det  Folk,  der  bedst  forstaar  at  udnytte  Landet,  intel- 
ligente og  bevægelige,  som  de  ere.  I  store  og  smaa  Forhold,  over- 
alt er  der  Grækere  og  overalt  samle  de  Formuer.  Naar  andre  Na- 
tionaliteter have  Uvillie  imod  dem,  saa  spiller  Misundelsen  ingen 
ringe  Part  deri;  thi  græsk  Ædruelighed  og  Udholdenhed  sejrer,  hvor 
Franske  og  Italienere  bukke  under,  og  det  er  ikke  alene  i  Ægypten 
og  Lilleasien,  men  i  de  fleste  store  Middelhavsstæder.  Man  fortæller, 
at  de  største  Handelshuse  i  Marseille  ere  græske.  I  England  er 
der  meget  virksomme  Grækere,  og  deres  Koloni  i  London  er  langt 
rigere,  end  alle  andre.    Dertil  ere  de  Patrioter,  som  ingen  andre. 

Tyrkere  og  Persere  vare  talrige,  hvorimod  Vest-  og  Nordeuropa 
glimrede  ved  sin  Fraværelse.  Det  var  de  mere  fordringsfulde  og 
blaserede  Elementer,  som  jeg  senere  saa  paa  Steder,  hvor  man  sad 
paa  magelige  Stole  og  lod  sig  opvarte  med  01,  Kaffe  og  Frokost, 
hvor  Orkestre  musicerede,  medens  man  ventede  paa  at  blive  moret 
og  derfor  kjedede  sig.  En  enkelt  Undtagelse  af  en  italiensk  Familie 
blandt  Orientalerne  forandrede  ikke  Reglen,  saa  lidt  som  en  Tysker 
af  den  billige  Slags  med  et  Par  grovkornede  Madammer,  hvilken 
Gruppe  stod  i  forunderlig  Modsætning  til  det  Folk,  den  vilde  stille 
sig  paa  lige  Fod  med. 

Glæde  over  Mad,  Drikke  eller  over  noget  ubestemt  stod 
malet  paa  de  fleste  Ansigter,  men  der  manglede  ikke  dem,  der  af 
aarelang  Vane  havde  faaet  et  staaende  Udtryk  af,  at  der  i  Grunden 
intet  herligt  var  ved  noget  af  det.  Livet  bød.  Øllet  flød  rigeligt 
hos  Grækerne  den  Dag.    Hele  Ankre  vare  medbragte  og  lagte  i  Is, 

der  var  omhyggeligt  tildækket.  Selv  Muselmanerae  lod  den  for- 
budte Vin  smage  sig,  og  ved  den  Tid,  jeg  forlod  Haven,  var  det 
tydeligt,  at  Drikkevarerne  havde  begyndt  at  virke  over  hele  Linien. 

Der  staar  en  gammel  Morbærfigen  midt  i  Haven.  Den  er  om- 
given af  et  Gitter,  og  Grenene,  der  brede  sig  langt  til  Siderne,  ere 
afstivede  ved  Tra^krykker.  Folk  vise  ogsaa  her  hin  uforstaaelige 
Lyst  til  at  indskjære  deres  Navne.  Hvor  man  har  kunnet  naa,  er 
der  skaaret  Navn  paa  Navn,  og  jeg  saa  Folk,  der  vare  klavrede  højt 
op,  snitte  løs,  som  om  det  gjaldt  Livet.  Ved  at  spørge  mig  for 
om  Navnet  paa  Haven,  fik  jeg  at  vide,  at  den  hed:  »Den  hellige 
Jomfru's  Træ«.  Den  havde  desuden  en  anden  Mærkelighed  i  en 
Brønd  med  usædvanlig  godt  Vand.  Vandet  i  ægyptiske  Brønde  er 
i  Almindelighed  saa  salt,  at  det  er  udrikkeligt,  hvorimod  dette  er 
bedre,  end  Vandet  fra  Nilen  og  det  er  ikke  urimeligt,  at  det  kommer 
fra  den  nærliggende  Ørken.  Under  Træet  skal  den  hellige  Familie 
have  hvilet  sig  paa  sin  Vandring.  En  Legende  fortæller,  at  Jomfru 
Maria,  da  hun  blev  forfulgt,  skjulte  sig  i  en  Fordybning,  og  at  en 
Edderkop  spandt  et  Væv  saa  tæt  der  over,  at  hun  blev  usynlig. 
Koranen  henlægger  Jesu's  Fødsel  til  Stedet.  Under  Festerne  ved 
Sués  Kanalens  Aabning  skænkede  Ismael  Pasha  Træet  til  Kejser- 
inde Eugenie.  Ifølge  Bædecker  skal  det  være  plantet  i  1672,  efter 
at  dets  Forgjænger  var  gaaet  ud  i  1665. 

Jeg  havde  været  til  Stede  i  Haven  som  Tilskuer,  og  for  saa- 
danne  var  der  intet  uden  de  solbeskinnede  Gange,  ikke  en  Bænk 
noget  Sted.  Jeg  søgte  derfor  hen,  hvor  mine  aftenlandske  Lands- 
mænd sad  med  deres  mest  europæiske  Mine,  sløve  og  ligegyldige 
for  alt  undtagen  01  og  Absint.  Der  var  intet,  som  opfordrede 
til  at  blive,  efter  at  Frokosten  var  indtaget,  og  jeg  begav  mig  ad 
støvede  Veje  hen  for  at  besøge  det  gamle  Heliopolis's  Ruiner,  der 
ligge  en  lille  Fjerdingvej  fra  Stationen. 

Der  havde  rejst  sig  en  velgjørende,  nordvestlig  Brise,  der  for- 
friskede som  et  Bad.  Hvor  der  blot  var  et  Par  Træer,  et  Hegn 
eller  en  Sakie,  havde  der  lejret  sig  Klynger  af  Folk  og  paa  den 
første  Del  af  Vejen  *  holdt  der  Vogn  ved  Vogn  med  Sodavand  og 
01,  foruden  de  Indfødtes  smaa,  transportable  Boder  med  Kager  og 
Sukkergodt.  Jeg  kom  til  nogle  Grusvolde,  der  dannede  en  Oval, 
hvis  største  Gjennemsnit  jeg  efter  et  løst  Skøn  vil  anslaa  til  en 
Vs  Mil.     Hvor  Volden  er  gjennemskaaren  af  Vandings-Kanaler   ses 

det,  at  dens  øverste  Del  bestaar  af  Grus  og  Potteskaar,  medens 
Resten  er  bygget  op  af  ubrændte  Mursten.  Heliopolis  =  An  eller 
On  laa  i  den  vestlige  Del  af  Landet  Gosen,  og  det  er  ikke  usand- 
synligt, at  Jøderne  have  maattet  bygge  Voldene.  Der  har  ligget 
en  berømt  Præste  Hejskole,  hvor  Moses  sandsynligvis  fik  sin  Op- 
dragelse. Vi  kunne  læse  i  Herodot  om  alle  de  Vidundere,  der  en 
Gang  fandtes,   om  de  Dyr,   der  holdtes,   og  om  at  Templet  var  til 


Ære  for  Ra  [Solguden).  Obelisker  vare  Symbol  paa  Solstraaler,  og 
der  var  fuldt  af  dem.  Medens  Grækerne  som  oftest  opkaldte  Byerne 
efter  Templets  hellige  Emblemer,  have  Kopterne  gjengivet  mange 
deres  oprindelige  Benævnelse.  Heliopolis  er  dog  forbleven  græsk, 
og  kun  Kilden  ved  Jomfru  Marias  Træ,  der  endnu  kaldes  Kilden 
ved  Ain,  minder  om  det  gamle,  ægyptiske  Navn.  Det  var  i  Heli- 
opolis, at  den  mærkværdige  Fugl,  Føniks,  kom  og  brændte  sig  selv. 
De  hellige  Løver,  der  holdtes  her,  have  uden  Tvivl  været  Symbol 
paa  den  kraftige  Solvarme,  saaledes  naar  Secht  fik  Løvindehoved. 
AfTempler,  Højskole  og  andre  Bygninger  er  der  nu  ikke  Sten 
paa  Sten  tilbage.    Kornet  bølger  i  en  uafbrudt  Flade  over  det  Sted, 

hvor  de  stod,  og  kun  en  Obelisk,  der  staar  ved  en  Sti  og  nogle 
Smaatræer,  bevise,  at  her  var  Stedet.  Kairo,  med  sin  Trang  til 
Bygningsmateriale,  har  ligget  for  nær.  Efter  arabiske  Beretninger 
styrtede  en  anden  Obelisk  i  det  13.  Aarhundrede;  den  Gang  var 
der  endnu  mange  mærkelige  Seværdigheder  herude.  Obelisken 
rager  20  Meter  op  over  Jorden  og  har  Inskriptioner  i  den  gode, 
gamle  Tids  Stil.  De  sige,  at  den  er  oprettet  af  Usertesen  I  og  den 
stammer  altsaa  fra  det  tolvte  Dynasti.  Naar  man  ser,  hvor  dybt 
denne  er  kommen  til  at  stikke,  efter  at  alle  de  mange  Oversvøm- 
melser have  aflejret  Mudder,  ville  vi  ikke  blive  forundrede  over  en 
Gang  at  erfare,  at  der  ligger  adskillige  begravne  deromkring. 

Denne  Mening  blev  bestyrket,  da  jeg  efter  et  Par  Ugers  Forløb 
gjæstede  Stedet  og  navnlig  besaa  de  nordlige  Dele  af  Tomterne. 
Der  laa  nogle  store,  røde  Sten  med  Hieroglyffer,  til  Dels  begravede, 
og  tydende  paa,  at  der  var  et  omstyrtet  Tempel.  Paa  et  Sted  i 
Nærheden,  hvor  der  var  kastet  en  Grøft,  stak  der  et  Hjørne  frem 
af  en  Granitgjenstand,  kun  en  Fod  under  Jordens  Overflade. 

Det  forekom  mig  besynderligt,  at  af  de  Tusinder,  der  fejrede 
Cham-el-Nassam,  var  jeg  den  eneste,  der  skjænkede  den  interessante 
Ruin  et  Blik.  Den  store  Mængde  anede  ikke,  at  den  eksisterede, 
hviket  jeg  erfarede,  da  jeg  spurgte  mig  for  om  Vejen  derhen.  Nogle 
svarede  uden  videre,  at  der  var  intet  saadant  Sted  her  i  Nærheden, 
men  til  sidst  var  der  dog  et  lyst  Hoved,  der  forstod,  at  jeg  mente 
den  Mark,  hvorpaa  der  stod  noget,  som  lignede  en  Skorsten. 

For  anden  Gang  besaa  jeg  Scenen  ved  »Jomfru  Marias  Træ« 
og  fandt  den  en  Del  forandret.  Der  var  nok  dem,  der  sad  og 
spiste  endnu  og  saa  ud,  som  om  de  aldrig  kunde  faa  nok.  De 
Kvinder,  som  ikke  røg  Cigaretter,  sad  troligt  og  arbejdede  paa  de 
lange  Vandpiber.  At  behandle  denne  »NargiU  er  en  Kunst  saavel 
hvad  det  angaar  at  stoppe,  som  at  suge  paa  den.  Pibehovedet  fyldes 
paa  en  egen  Maade  med  fugtige  Tobaksblade,  oven  paa  hvilke 
der  bliver  lagt  en  Trækuls  Glød.  Saa  længe  der  er  Ud  i  denne 
kan  man  suge,  og  der  ryges  mere  Trækul  end  Tobak. 

Hvor  der  før  var  Grupper,  laa  nu  enkelte  og  sov  sødt,  trods 
Larmen  omkring  dem.  Flere  Mænd  havde  dannet  Sangkor,  andrt 
tog  hverandre  i  Hænderne  og  opførte  nogle  Danse,  der  mindede 
om,  hvad  vi  have  set  paa  Relieffer  fra  den  græske  Oldtid.  Der  var 
ogsaa  dem,   der  sprang  Buk  eller  spillede  Bold,   men  kun  et  Sted 

saa  jeg  et  Par,  der  valsede  paa  europæisk.  Der  var  Tummel,  højrøstet 
Tale  og  almindelig  Drukkenskab.  Jo  mere  drukken  man  var,  desto 
dybere  Tag  toges  der  i  Flasken,  naar  den  langedes  rundt.  Endnu 
skummede  Grækernes  01.  Selv  deres  Kvinder  vare  øllede,  og 
Ugenertheden  havde  som  Følge  heraf  naaet  sit  højeste.  Lirekasse- 
mænd, Slangebesværgere  og  Folk  med  Aber,  Skorpioner,  Pindsvin 
og  Ørken-Krokodiller  vare  komne  til,  og  endnu  strømmede  Menne- 
sker ind  efter  hver  Togs  Ankomst. 

Hvor  var  det  ikke  forunderligt  at  se  alle  disse  glimrende  Dragter 
af  Fløjl,  Silke,  Kniplinger,  Guldbroderi  og  Pailletter,  hvis  Ejerinders 
svære  Haar  var  kommet  i  Urede,  medens  deres  Strømper,  om  de 
da  vare  forsynede  med  saadan  Luksus,  vare  gledne  helt  ned  om 
Foden.  Skjønt  Tonen  i  Almindelighed  var  glad  og  kjærlig,  saa 
forekom  der  dog  ogsaa  Tilfælde  af  Freds  Forstyrrelse.  Jeg  saa 
saaledes  en  sand  Herkules  af  en  sort  Mand  levere  en  Fægtning 
mod  Rytteri  og  Fodfolk,  og  han  langede  nogle  tunge  Slag  fra  sig, 
før  han  gav  sig. 

Da  jeg  tog  Plads  paa  de  hjemfarende  Tog,  var  Klokken  bleven 
over  5.  Aldrig  har  jeg  set  et  Tog  mere  pakket,  end  det,  der  an- 
kom fra  Kairo,  før  vi  kjørte.  Især  i  tredie  Klasses  Vogne  stod 
Folk  saa  tæt,  at  de  ikke  kunde  røre  sig.  Trængselen  paa  Bane- 
gaarden  var  stor.  Publikum  kunde  nok  kaldes  V*  drukne,  og  selve 
Muselmanerne  vare  mere  end  omtaagede.  De  allerfleste  vare 
blomstersmykkede;  nogle  havde  Kranse  vundne  om  Hovedet,  og 
andre  bar  en  hel  Krone  af  Grønt.  Klokken  12  Midnat  skulde 
sidste  Tog  afgaa,  men  det  var  let  at  skjønne,  at  der  ved  den  Tid 
vilde  være  adskillige  Mennesker,  som  ikke  havde  Rede  paa  sig  selv 
eller  sine  Billetter. 

Cham-el-Nassam  antages  at  være  meget  gammel.  Den  falder 
altid  sammen  med  Grækernes  Paaske  og  fejres  almindelig  i  Tyrkiet, 
Persien,  Arabien,  Ægypten  og  Grækenland. 

I  Slutningen  af  Maj  blev  Heden  stærkere  og  stærkere.  Solen 
kom  højt  og  skinnede  Dag  efter  Dag  fra  en  skyfri  Himmel.  Man 
vogter  sig  paa  denne  Aarstid  for  midt  paa  Dagen  at  gaa  over  de 
store  Pladser  og  brede  Gader.  Saa  forstaar  man  Meningen  med  de 
snævre  Gader  og  de  høje  Huse  i  Araber- Kvarteret,  hvor  det  i  den 
kjølige  Tid  synes  kvalmt,  medens  vi  nu  forfriskes  ved  at  komme 
derind. 

Over  viden  Strand  30 

Luften  var  dog  altid  let,  og  Termometret  listede  sig  op  imod 
de  40®  Celsius,  men  oversteg  dem  aldrig.  En  Times  Tid  før  Sol- 
nedgang synker  det  især,  og  efter  Mørkets  Begyndelse  gaar  det 
hastigt  ned.  Da  Klokken  var  6  bemærkede  jeg  36®,  og  den  var 
næppe  7,  før  det  havde  naaet  ned  til  26*^.  Om  Aftenen  faar  man 
pludselig  Lyst  til  at  røre  sig  og  gaa  lange  Ture,  men  fremfor  alt 
er  den  tidlige  Morgen  henrivende,  og  kan  man  naa  at  komme  ud 
i  det  frie  før  Solopgang,  saa  kan  man  i  et  Par  Timer  nyde  det 
mest  glimrende  Vejr,  som  denne  Jord  kan  opvise.  Om  det  end  er 
langt  fra,  at  man  faar  ondt  af  Middagsheden,  føler  man  dog  let  en 
en  vis  Tyngde  paa  den  Tid  og  en  Ulyst  til  Beskjæftigelse.  Selv 
Fuglene  vise  Tendens  i  den  Retning.  De  hyppigste  ere  Spurve^ 
Høge  og  Krager,  og  af  dem  holde  især  de  sidste  af  at  sidde  i 
Skyggen  med  hængende  Vinger  og  aabent  Næb,  som  for  at  skaffe 
Træk  ind  i  det  Indre.  Høgene  ere  mere  fornuftige,  de  hæve  sig 
til  en  næsten  usynlig  Højde,   hvor  de  kredse  paa   udstrakt  Vinge. 

Man  begyndte  paa  den  Tid  at  vente  Underretning  om,  at  Nilen 
var  stegen  i  Nubien.  Hvor  den  majestætiske  Vandmasse  før  be- 
vægede sig  ned  med  Strømhvirvler,  laa  der  en  Uendelighed  af 
Sandholme  med  Vandhuller  og  snævre  Løb  imellem.  Bredderne 
ere  stejle,  og  Vandfladen  er  som  oftest  uberørt  af  Brisen.  Der  er 
Storhed  i  Sommerlandskabet,  hvor  intet  levende  rører  sig.  Bøflerne 
staa  kun  med  Snuden,  Øjnene  og  de  flade  Horn  over  Vandet,  Asener 
og  Geder  have  klumpet  sig  sammen  under  Træernes  sorte  Sk>'gge; 
Hundene  give  kun  nødig  Lyd  fra  sig,  og  hvis  der  ikke  hang  en 
taagelignende  Røg  over  Landsbyernes  Mudderhytter,  kunde  man 
gjerne  tro,  at  Menneskene  vare  uddøde.  Det  er  en  farverig  Aars- 
tid,  thi  ved  Siden  af  de  gule  Bygmarker  prange  Akaciealleerne  med 
den  friskeste  grønne  Far\'e,  og  Luften  er  i  Almindelighed  af  det 
reneste  blaa.  Det  er,  som  havde  man  her  de  tre  Aarstider:  For- 
aar.  Sommer  og  Høst  blandede  sammen  altid.  Naar  Bladene  paa 
det  ene  Træ  falme,  springer  det  andet  ud.  Jordbærtiden  falder  i 
Slutningen  af  April,  den  varer  kun  kort,  og  Bærrene  kunne  hverken 
lignes  med  vore  nordiske  i  Lugt  eller  Smag.  Naar  Appelsinerne 
ophøre,  komme  Kirsebær,  Blommer  og  Aprikoser.  De  første  have 
heller  ikke  meget  tilfælles  med  vore,  medens  Blommerne  ere  upaa- 
klagelige,  og  Aprikoserne  ikke  daarlige.  Bananer  falbydes  hele 
Aaret  rundt.    Ægyptens  bedste  Frugt  er  dog  uden  Sammenligning 

Melonen;    naat   den  er  moden,   lader   man  alle  andre  Frugthavens 
Herligheder  staa. 

De  fremmedes  Antal  formindskedes  efterhaanden,  og  de  sidste, 
der  satte  lidt  Liv  i  Kairos  Gader,  vare  franske  Pilegrimme,  der  paa 


Vejen  til  Palæstina  tog  Lejligheden  i  Agt  til  at  bese  Jomfru  Marias 
Træ.  Af  overdrevne  Forestillinger  om  Varmen,  havde  de  iført  sig 
de  mest  aparte  Kostumer  og  morede  navnlig  de  Indfødte  ved  at 
bære  forunderlige  Hovedbeklædninger  til  Skue.  Det  var  Malerne, 
der  holdt  længst  ud;  dem  ser  Kairo  tidlig  og  silde  iie  af  Sted  trods 
Gadernes  Trængsel  og  Solens  Straaler.  De  have  alle  de  samme 
Ejendommeligheder,  der  have  udslettet  den  oprindelige  Forskjel  paa 

Franskmænd,  Russere,  Tyskere,  Amerikanere  o.  s.  v.  For  den,  der 
en  Gang  er  greben  af  Beundring  for  Naturen  under  alle  dens  Former, 
er  der  ikke  flere  Hensyn  til  Kulde  eller  Varme.  Enhver  Orientaler 
kan  paa  denne  Aarstid  føle,  hvor  herligt  et  Paradis  er  med  skygge- 
fulde Haver  og  kjølige  Vandstrømme.  Havde  Profeten  været  Maler, 
saa  var  han  dog  ikke  bleven  staaende  derved,  da  havde  magelig 
Sorgløshed  syntes  ham  monoton,  og  Helvede  var  blevet  Støvskyer, 
Sol,  Vind  og  Fluer.  Det  er  især  de  første,  der  kunde  forbitre  en 
Malers  Tilværelse  her.  Har  man  fundet  et  Motiv,  der  tiltaler  en, 
og  der  ingen  Mulighed  er  for  at  male  i  Skyggen,  saa  lader  man 
Solen  skinne,  som  den  vil,  og  opdager,  at  man  befinder  sig  lige 
vel  efter  at  være  bleven  bagt  i  Solen  en  halv  Dags  Tid.  Naar 
Europæerne  lukke  deres  Boder  i  Middagsstunden  og  tage  sig  en 
Siesta,  saa  færdes  Malerne  ude  omkring  med  deres  store  Lærreder. 
»Hvor  kan  De  holde  det  ud,<  spørger  saa  Kræmmeren,  medens 
der  virkelig  intet  forunderligt  er  i,  at  en  Europæer,  der  saavel  som 
Afrikanerne  er  af  Kjød  og  Blod,  kunne  befinde  sig  vel  i  Ægypten. 
Det  er  ikke  Varmen,  der  er  Skyld  i  den  europæiske  Befolknings 
Svagheder,  men  derimod  stærke  Drikke  og  Mangel  paa  Bevægelse. 

Siden  den  engelske  Okkupation  holdes  alle  Kairos  Gader  vel 
vandede,  og  derved  forhindres  det  allermeste  af  den  Støv,  der  ude 
paa  Landet  sættes  i  Bevægelse  ved  det  mindste  Vindpust.  Ogsaa 
med  Hensyn  til  Hunde  have  Gaderne  forandret  Karakter  i  de  sidste 
Aar.  Hvor  man  før  saa  Skarer  af  ynkelige  Dyr,  hører  det  nu  til 
Sjældenhederne  at  se  en  herreløs  Hund.  De  Engelske  have  stand- 
set deres  Lidelser  med  Stryknin,  og  skønt  det  var  en  Tros  Sag,  at 
ingen  Hund  maatte  dræbes,  saa  har  Araberen  set  roligt  paa  deres 
Udryddelse.  Man  fortæller  om  den  ægyptiske  Hund,  der  er  af  en 
egen  Race,  at  den  aldrig  faar  Vandskræk.  Før  var  det  yderst 
vanskeligt  at  holde  europæiske  Hunde,  da  de  bleve  revne  ihjel  paa 
Gaden,  nu  ere  de  talrige,  og  dermed  er  Faren  for  Vandskræk 
opstaaet. 

Maaneden  Ramadan  begyndte  den  20.  April  og  endte  den  19.  Maj. 
Før  dens  Forkyndelse,  der  skete  ved  Salut  af  27  Skud,  drog  Skarer 
med  Musik,  Blus  og  Flag  omkring  i  Gaderne.  Andre  drog  ud  i 
Ørkenen,  hvor  de  lejrede  sig  og  ventede,  til  de  saa  det  første  Glimt 
af  Nymaanen,  som  de  forrettede  deres  Bøn  til.  Det  er  den  eneste 
Tid,  saa  vidt  jeg  ved,  at  Muhamedanerne  bede  til  Profetens  Tegn. 

Det  er  forunderligt,  at  de  i  denne  Maaned  gjøre  Nat  til  Dag.  Om 
Dagen  holdtes  de  arabiske  Beværtninger  lukkede,  og  mange  Folk 
sad  og  halvsov  omkring  paa  Gaderne.  Mad  eller  Drikke  maatte 
ikke  nydes  fra  12  Midnat  til  næste  Solnedgang,  og  ikke  engang 
Tobak  var  tilladt.    Næppe  faldt  Signalskudet  om  Aftenen,  før  Folk 


begyndte  at  røre  sig  og  kaste  sig  over  Spisevarerne.  I  knap  seks 
Timer  kunde  man  nu  leve  hejt  og  more  sig.  Det  siges,  at  der 
ikke  er  nogen  Tid,  hvorpaa  Araberne  spise  mere,  hvilket  kan  synes 
troligt  nok.  Der  er  ikke  nogen  Tid,  hvor  de  arbejde  mindre  eller 
ere  daarligere  oplagte,  og  i  det  hele  taget  bliver  det  Arbejde  opsat, 
der  ikke  er  presserende  nødvendigt.  Kornet  blev  staaende  paa  Mar- 
ken, skjønt  det  blev  saa  overmodent,  al  Kornene  faldt  ud  af  Aksene. 
Jeg  saa  en  Gang  en  arabisk  Forestilling  ved  den  Lejlighed  og 
takket  være  et  Par  unge  Mennesker,  der  satte  sig  hos  mig  og  for- 

Søgte  at  oversætte  paa  Engelsk,  hvad  der  blev  sagt,  fik  jeg  et  nogen- 
lunde Begreb  om,  hvad  der  gik  for  sig.  Teatret  var  en  Fjællebod 
af  tarveligste  Art,  Tæppet  var  overmalet  med  Pyramider,  Sfinkser, 
Obelisker  og  Træer.  Man  kan  sige,  at  der  ingen  arabisk  Maler- 
kunst findes,  thi  de  Forsøg,  man  træffer,  have  intet  at  gøre  med 
Kunst;  de  indskrænke  sig  i  Almindelighed  til  nogle  Vægge-Deko- 
rationer, der  fremstille  en  Mekka-Rejse,  med  Billeder  af  Skibe,  Huse, 
Jærnbanetog  og  Træer,  som  dem  Børn  i  5  å  6  Aars  Alderen  holde 
af  at  tegne  med  rød  og  blaa  Farve. 

Skuespilkunsten  er  derimod  anderledes,  den  er  pudsig  ved  hin 
Manierisme  og  Naivitet,  men  interessant  ved  at  minde  lidt  om  den 
gamle,  græske  Skoles  Former.  Kun  Masken  fandtes  ikke.  Der  var 
lange  Prologer  og  Sange,  hvis  Melodi  jeg  ingen  Mening  vil  udtale 
om,  da  den  var  mig  saa  fremmed,  at  jeg  ikke  forstod  den.  En 
Græker  har  fortalt  mig,  at  arabisk  Musik  har  meget  tilfælles  med 
den  gamle  græske,  og  det  vil  jeg  altsaa  antage.  Den  Maade  Ka- 
liffen traadte  frem  paa,  kunde  intet  andet  Menneske  benytte.  Han 
talte  langsomt  og  dybt,  og  hans  Værdighed  forbød  ham  at  løfte 
Øjnene  eller  bevæge  Hænderne,  hvorimod  hans  Storvesir,  General 
og  Overprofos  vare  sande  Mønstre  paa  Bevægelighed.  Slavernes 
Gang  var  allerede  tilstrækkelig  til  at  indgive  os  Foragt  for  saa  lave 
Skabninger,  men  mærkelig  nok  svarede  de  saa  ofte,  de  bleve 
tiltalt,  med  en  Korsang.  Da  Tæppet  gik  op,  saas  den  stolte,  haarde 
Dronning  paa  sin  Trone,  hvor  hun  fremsagde  en  Monolog,  der 
varede  ti  Minuter. 

Med  en  Sang  indlod  Slaverne  en  fattig,  kroget  Kjærling,  for 
hvis  Ondskab  man  straks  fik  den  største  Modbydelighed.  Med  sin 
sleske  Tunge  bagvadskede  hun  en  ung,  skjøn  Prinsesse,  hvem  hun 
beskyldte  for  at  elske  Kaliffen.  Den  uskyldige  traadte  ind  og  satte 
sig  paa  en  Stol  ved  Siden  af  Dronningen.  Medens  hun  fremsagde 
sin  Prolog,  tilberedte  den  onde  Giften  i  et  Bæger,  som  hun  rakte 
Dronningen,  og  denne  igjen  den  skjønne,  der  tømte  Bægret  til 
Bunden  uden  at  ane  Svig,  hvorpaa  hun  udaandede  uden  Dødskamp. 

Næste  Akt  saas  en  Skov  ved  Maanelys.  En  fager  Yngling,  der 
er  Konge,  vandrer  ene  om  og  fremsiger  Monologer,  synger  og  sukker 
over  den  elskede,  hvem  han  véd  i  den  fjendtlige  Kalifs  Vold,  Sla- 
gerne komme  ind  med  en  Kiste,  og  han  skjuler  sig.  Under  Sange 
.grave  de  en  Grav,  sænke  Liget  af  den  uskyldige,   kaste  til  og  for- 

svinde  efter  en  Dans  og  flere  Sange.  Ynglingen  træder  frem  for 
at  aflevere  en  ny  Tale,  samt  synge  en  Sang,  hvorefter  han  giver 
sig  til  at  grave  den  nys  jordede  op  igjen.  Sin  Overraskelse  ved 
netop  at  finde  den,  han  sukker  efter,  og  opdage,  at  hun  kun  er 
skindød,  giver  han  til  Kjende  ved  en  lang  Tale  og  flere  Sange, 
medens  hun  stiger  op  og  stemmer  i  med.  I  næste  Akt  ere  vi  paa 
Slottet,  hvor  Kaliffen  er  hjemkommen  fra  Jagt.  Den  gamle  Kjærling 
prøver  at  insinuere  sig  ved  at  fortælle,  at  hun  har  ham  saa  kjær, 
som  var  han  hendes  egen  Søn;  men  hans  Visdom  gjennemskuer 
hendes  Falskhed.  Han  lader  hende  føre  ud  i  Skoven,  og  der,  hvor 
Uskyldigheden  antages  at  hvile,  bliver  hun  levende  brændt.  Sla- 
vernes Glæde  ved  at  kaste  hende  i  Baalet,  der  blusser  midt  paa 
Scenen,  er  udtrykt  ved  nogle  djævelske  Sange  og  Runddanse. 
Naturligvis  fik  hun  før  sin  Død  Tid  til  at  fremsige  sine  Monologer. 

De  elskende  ere  imidlertid  komne  til  Kongens  Slot,  hvor  de 
synge  Duetter  til  Publikums  store  Fryd.  Men  ak!  der  kommer 
Bud  om  en  fjendtlig  Hærs  Fremrykken.  Han  er  uforberedt.  Hun 
overtaler  ham  til  at  flygte  under  Forklædning,  men  derved  forsinkes 
hun  selv  og  bliver  fangen.  Derpaa  fulgte  den  mest  gribende  Scene, 
hvor  man  saa  hende  bag  Jærnstængerne  i  Fængselet,  syngende  som 
en  Nattergal.  Tropper  førte  hende  ud  og  bød  hende  knæle,  og 
syngende  rakte  hun  Halsen  frem  for  at  modtage  det  dræbende  Hug. 
En  Skikkelse  har  listet  sig  ind,  og  i  det  Øjeblik,  Overskarpretterens 
blanke  Klinge  lyner  i  Luften,  kaster  den  Forklædningen,  og  Kalifl"en 
i  egen,  høje  Person  befaler  at  holde  inde.  Da  jeg  gik,  manglede 
der  endnu,  at  se  den  stolte  Dronning  blive  ydmyget,  den  unge 
Konge  gjenindsat  i  sine  Rettigheder  og  forenet  med  den  skjønne 
uskyldige. 

En  anden  Aften  overværede  jeg  en  Forestilling  af  en  Trup 
indfødte  Akrobater.  Det  indskrænkede  sig  til  nogle  ynkelige  Præ- 
stationer paa  Line  og  var  vist  lige  saa  forskjellig  fra  de  Styrke-  og 
Behændighedsprøver,  vi  have  set  paa  Tivoli  af  Algierske  Arabere, 
som  Æg>'pterne  er  forskjellig  fra  de  andre,  nordafrikanske  Folk 

Ramadans  Ophør  forkyndtes  ved  Salut,  og  derpaa  indskjødes 
Festen  Bairam,  der  er  den  største  Fest  i  Islam  og  til  Ihukommelse 
af  Abrahams  Offer.  Den  varer  i  fem  Dage.  Ved  Hoffet  var  der 
Kur,  og  de  fornemme  gjorde  Visitter.  Rige  Folk  slagtede  Vædderen 
og  uddelte  Kjødet  til  de  fattige.    Folket  morede  sig,  som  det  kunde. 

Uden  for  Porten  Babt-el-Nasar  ligge  nogle  store  Begravelsespladser, 
og  derude  var  det  især,  at  Mængden  søgte  Adspredelse,  pyntet  i 
sin  fineste  Stads.  Familien  lejrede  sig  i  deres  Gravsteder,  hvor  de 
spiste  eller  hvilede  sig.  En  Kvinde  laa  med  Ansigtet  i  Jorden  og 
talte  højt  til  den  forudgangne,  spørgende  og  svarende  sig  selv, 
medens  hendes  Børn  sprang  omkring  mellem  Gravstenene  som 
nogle  Gedekid. 

Det  blæste  frisk  den  Dag,  da  jeg  vandrede  ud,  og  Støvskyerne 
vare  forfærdelige,  men  slige  Bagateller  ænsede  Araberne  ikke,  og 
de  lod  sig  ikke  afholde  fra  at  gynge  af  Hjertens  Lyst  eller  svælge 
i  det  udstillede  Sukkergodt.  Som  man  kan  se  Høns  baske  sig  paa 
en  støvet  Vej ,  saaledes  rodede  Ungdommen  med  Vellyst.  Den 
31.  Maj  var  det  atter  Fest,  da  var  det  »Kussuel-el-MahmaI<  =  det 
hellige  Tæppes  højtidelige  Indvielse  og  Afgang  til  Mekka. 

Tiden  svinder  hurtigt  under  dette  Himmelstrøg;  den  sætter 
ingen  Milepæle,  men  forekommer  uendelig  og  ubestemmelig  med 
Dagene,  der  følge  hverandre  uden  at  bringe  Forandring  i  Til- 
værelsen. Vi  ere  vante  til  anderledes  store  og  hurtige  Omskiftelser 
i  Norden.  Derfor  vækkes  vi  undertiden  her  og  forundres  over, 
hvor  Dage,  Uge  og  Maaneder  blive  af,  og  hvad  de  indeholdt.  Den 
rigtige  Ægypter  sætter  grumme  lidt  Pris  paa  at  skynde  sig  med 
noget  og  kan  som  Følge  heraf  ikke  forstaa,  at  andre  have  Hast. 
Han  venter  helst  selv  og  gjør  sig  ingen  Skrupler  af  at  lade  andre 
vente,  om  det  er  i  Maaneder  eller  Aar. 

Med  Undtagelse  af  en  Dag  eller  to,  da  det  blæste  en  hed 
Ørkenvind,  var  Juni  Maaned  usædvanlig  smuk.  Saa  ubehagelige, 
som  disse  Kamsiner  vare,  havde  de  dog  den  Fordel,  at  man  væn- 
nedes til  de  40°s  Varme,  og  fandt  siden,  at  en  Temperatur  paa 
30  å  32°  var  frisk  og  behagelig.  Men  Sommeren  var  en  Undtagelse 
fra  Reglen.  I  en  normal  Sommer  er  Ørkenvinden  fremherskende; 
naar  den  udebliver,  er  Klimaet  i  Kairo  kjøligere  end  i  Alexandria 
og  Sués. 

»Leilet-en-Nuktah«  betyder  Draabenatten  og  er  en  Fest  for 
den  stigende  Nil.  Den  falder  paa  den  17.  Juni  og  højtideligholdes 
baade  af  Arabere  og  Kopter.  De  første  tro  paa  en  mirakuløs  Draabe, 
der  den  Nat  falder  ned  fra  Himlen  og  faar  Floden  til  at  vokse, 
medens  Kopterne  have  lavet  det  til,  at  en  Engel  nedstiger  og  be- 
rører Vandet  med  sin   Taa,   hvorved   det  kommer  til   at  stige.     I 

koptiske  Kirker  holdes  Bøn  hele  den  Nat.  Ved  den  Tid  var  Luften 
om  Morgenen  hyppigt  overtrukken  med  Skyer,  der  samlede  sig  hen- 
imod  Daggry  og  varede  til  Kl.  lO  å  ii.  Kyndige  Folk  fortalte,  at 
det  var  Bebudere  om,  at  Vandet  snart  vilde  begynde  at  stige,  og 
at  de  hyppig  vilde  vedblive  at  komme  paa  samme  Maade,  indtil 
Nilen  havde  naaet  sit  højeste. 

Kairo  byder  kun  sine  Beboere  ringe  Adspredelse  i  Sommer- 
tiden. Regimentsmusik  om  Aftenen  i  Esbekiah  Haven  og  et  lille 
italiensk  Skuespillerselskab  var  omtrent  det  eneste  i  Retning  af  offentlig 
Forlystelse.  Da  Armenierne  fejrede  Aarsdagen  for  deres  Uafhængig- 
hed, var  der  stor  Tilslutning  og  Trængsel  omkring  deres  Fyrværkeri 
og  Musik  uden  for  nogle  store  Kafeer,  der  tilhører  den  armeniske 
Kommune  i  Kairo.  Havde  jeg  ikke  vidst  det  og  var  bleven  spurgt 
om,  hvem  det  Folk  var,  kunde  jeg  have  gjættet  paa  hvilken  som 
helst  Nationalitet  mellem  Nordkap  og  Gibraltars  Bredde  og  mellem 
Persiens  og  St.  Franciscos  Længde.  Typen  i  sin  Helhed  kunde 
have  hørt  hjemme  hvor  som  helst  i  dette  Strøg.  Maaske  var  den 
lidt  mørk  for  Nordboere  og  lidt  lys  for  Latinere.  Det  synes,  at  de 
asiatiske  Folk  adskille  sig  langt  mere  fra  hverandre,  end  Europæerne, 
at  det  hos  os  er  en  eneste  Stamme,  der  har  sat  sig  fast  og  kun 
tilladt  enkelte  Semitter  og  Zigeunere  at  dvæle  hos  sig.  Begge  disse 
Folkeslag  ere  selvfølgelig  ogsaa  repræsenterede  her;  de  første  ere 
hjemmehørende,  hvorimod  de  sidste,  der  hedde  Rakar,  strejfe  om 
som  fremmede  og  ernære  sig  paa  samme  Maade  som  i  Europa, 
ved  hvad  som  helst,  der  ikke  kræver  regelmæssig  aandelig  eller 
legemlig  Anstrengelse.  Her  siges  de  at  stamine  fra  Indien,  og 
ingen  Tradition  henfører  dem  til  gammel,  ægyptisk  Oprindelse. 

I  Orienten  ere  Jøderne  Gjenstand  for  en  Mistillid  og  Bagvadskelse, 
som  vi  i  Norden  intet  Begreb  gjøre  os  om,  og  det  ikke  mindst  fra 
de  Kristnes  Side.  Den  latterlige  Beskyldning,  at  de  bruge  Kristen- 
blod til  Paaskekager  er  almindelig  udbredt. 

Muhamedanerne  have  været  nok  saa  humane,  som  Katoliker  og 
Ortodokse  i  tidligere  Tid,  da  de  tilbød  Jøderne  et  Fristed  efter  at 
disse  vare  uddrevne  fra  Europa.  Det  var  jo  for  øvrigt  ikke  langt 
fra,  at  de  to  kristne  Sekter  hadede  og  undertrykkede  hinanden, 
hvor  de  kunde,  og  ved  Muhamedanernes  Erobring,  følte  de  Orto- 
dokse ret,  at  de  vare  blevne  en  Arvefjende  kvit.  Endnu  saa  sent 
som    1798   lod  Jerusalems   Patriark,   Anthemius,    en   Bog  trykke    i 

Konstantinopel,  hvori  han  gratulerede  Grækerne  til  at  være  slupne 
for  Djævelens  Efterstræbelser,  og  forklarede,  at  Himlen  havde  op- 
rettet det  ottomanske  Rige  for  at  beskytte  den  ortodokse  Kirke. 
Intet  Under,  om  Muhamedanerne  se  ned  paa  de  Kristne,  De  have 
iagttaget  deres  bitre  Had  og  Ufordragelighed  mod  hverandre. 

Desværre  for  den  Charme,  der  er  ved  Livet  i  dets  Helhed,  og 
ved  Rejser,  en  af  Livets  store  Nydelser,  saa  have  vore  Illusioner  en 
sørgelig  Tendens  til  at  ville  falme,  lig  Blomster.  En  Del  af  den 
Poesi,  der  hviler  over  Egne  og  Folk,  som 
vi  i  Begyndelsen  henreves  af,  gaar  tabt 
ved  for  nær  Berøring  og  for  langt  Ophold. 
Detaillerne  komme  frem  og  forstyrre  Hel- 
heden. Det  hverdagsagtige  bliver  tyde- 
l'gtj  og  Skyggesiderne,  der  i  Afstand  vare 
fortonede,  blive  alt  for  dominerende.  Paa 
langt  Hold  samler  det  smukke  Billede 
sig,  og  Fantasien  faar  Lov  til  at  beaande 
de  uklare  Partier.  Heldigvis  for  Livet 
spirer  der  gjerne  to  friske  Blade  frem  paa 
Mindets  Blomst,  saa  ofte  Illusionen  taber 
eet,  og  af  Minder  beholde  vi  fortrinsvis 
de  lyse.  De  mørke  ere  som  et  daartigt 
fikseret  Fotografi,  der  snart  forsvinder  og 
især  ikke  taaler  den  varme,  lyse  Sol. 
Politibetjent  I''^*    IllusioHerne    forsvinde,     bliver 

Eventyret  borte ,  men  der  bliver  dog 
altid  en  overvejende  Del  tilbage,  der  gjør  Krav  paa  vor  Medfølelse, 
og  det  kan  vel  siges,  at  er  den  ikke  fremherskende,  skulle  vi  vogte 
os  for  at  give  nogen  Skildring  af  vore  Medmennesker.  Det  vilde 
blive  et  Vrængbillede,  der  kun  viste  deres  Fejl,  Af  disse  have 
Araberne  deres  Part.  Især  er  deres  Urenlighed  skrækkelig,  idet 
den  berøver  en  stor  Del  af  Folket  dets  Førlighed.  Man  paastaar  i 
Ægypten,  at  Jøderne  ere  urenligere  end  Araberne  og  Kopterne  de 
værste.  Altsaa  kunne  vi  opstille  den  Regel,  at  Nationerne  dér 
samle  Urenlighed  med  Alderen.  Jeg  tror  det  ikke,  men  kan  dog 
ikke  udtale  nogen  Mening  i  den  Retning,  da  jeg  ingen  Sammen- 
ligninger har  anstillet.  Mit  ringe  Kjendskab  til  Araberlivet  er  fra 
Landsbyer  og  Provinssteder,  og  det  har  berørt  mig  ilde. 

Det  gaar  saaledes,  at  man  sløves  for  de  fleste  Syn  med  Tiden, 
men  der  er  dem,  der  aldrig  tabe  deres  Braad,  og  deriblandt  er  de 
smaa  Børns  Lidelser.  Hverken  Hundehvalpe  eller  Kattekillinger 
gjennemgaa  noget  i  Sammenligning  med  Fellahbørn.  Hvalpenes 
Mødre  bære  større  Omsorg  for  deres  Afkom,  hvis  ubehjælpsomme 
Tid  er  kortere  end  Børnenes,  ikke  at  tale  om  andre  Kreaturer,  der 
meget  snart  forstaa  at  hjælpe  sig  selv.  Der  er  Tusinder  af 
Araberbøm,  som  forgaa  af  Snavs  og  Hudsygdomme,  medens  deres 
betændte  Øjne  ikke  ses  for  en  sort  Klump  af  Fluer.  Det  er  især 
af  Overtro,  at  ingen  Moder  jager  disse  bort,  og  hun  forhindrer  lige- 
frem sit  Afkom  fra  at  forstyrre  dem.  Jeg  har  ingen  Araberbørn 
set  uden  med  stærk  fremskreden  Øjensyge,  fordi  jeg  ingen  har  set 
de  første  Par  Dage,  efter  at  de  bleve  fødte.  Statistikere  paastaa, 
at  der  i  Ægypten  dø  tre  Børn  af  fem,  inden  det  andet  Leveaar 
er  til  Ende,  og  sligt  forundrer  os  ikke.  Det  er  mærkeligere,  at  der 
dog  er  saa  mange  Mennesker,  og  det  synes  næsten  som  et  Mirakel, 
at  nogen  af  dem  kan  se.  Om  Statistikere  vilde  paatage  sig  at 
tælle  de  ubeskadigede  Øjne,  der  findes,  vilde  de  vist  komme  til 
et  sørgeligt  Resultat.  Det  siges,  at  en  af  tyve  er  blind,  og  blandt 
de  øvrige  ere  Øjnenes  Antal  4  for  hver  3  Mennesker,  men  dermed 
€r  ikke  sagt,  at  de  4  Øjne  ere  helt  brugelige.  Og  dog  er  det  et 
kraftigt  Folk,  kraftigt  paa  samme  Maade,  som  de  store  Lastdyr, 
éer  kunne  udholde  at  galopere  og  kunne  bære  de  utroligste  Byrder. 

Man  kan  møde  Ynde  hos  Kvinderne  saavel  paa  Landet  som 
i  Byerne,  og  man  kan  se  mandige  Figurer,  men  som  Regel  ere 
Trækkene  for  grove  og  Skikkelserne  for  klodsede.  Det  er  muligt, 
at  Børnesygdomme  have  dræbt  de  slanke  sammen  med  de  svage, 
og  det  ser  næsten  ud,  som  om  de  havde  dræbt  det  personlige  Mod, 
Frihedsfølelsen  og  Foretagelseslysten,  thi  med  disse  Evner  er  Folket 
kun  svagt  begavet.  Rejsningen  under  Arabi  saa  ud,  som  om  der  stod 
et  Folk  under  Vaaben,  rede  til  at  ofre  Livet  for  Fædrelandet.  Der  var 
Patrioter,  som  tilbød  at  støtte  Arabi;  men  de  vare  saa  faa,  at  Ægyp- 
terne burde  skamme  sig,  om  de  kunde.  Arabi,  der  besad  mere  Ær- 
gjerrighed  end  alle  sine  Landsmænd  tilsammen,  tændte  en  Ild  paa 
gold  Uvidenhed,  mangeaarige  Lidelser  og  Misundelse,  og  den  blus- 
sede højt,  men  slukkede  lige  saa  hurtigt.  I  Alexandria  var  det  den 
demoraliserede    Havnestads    Bærme,    der    myrdede,    plyndrede    og 

brændte,  men  der  var  ingen,  der  flokkedes  om  Fanen  til  ærlig  Krig 
eller  stod  frem  og  dannede  Regimenter.  Hele  Bevgegelsen  bares 
frem  af  denne  ene  Mand,  som  havde  den  Fordel  at  være  indfødt, 
medens  Fyrsten  var  fremmed. 

Jeg  gjorde  en  Udflugt  til  Memphis's  Ruiner  en  Dag  ved  at  tage 
med  Toget  til  Bedreschein  og  derfra  med  Asen.  Jeg  kan  ikke 
sige,  at  Turen  var  en  Skuffelse;  thi  jeg  var  belavet  paa,  at  der  kun 
var  lidt  at  se  i  Retning  af  Antikviteter,  og  den  bød  mig  heller 
ingen  Overraskelser,  skjønt  Rideturene  under  Palmerne  var  tiltalende, 
og  det  omgivende  Landskab  smukt  i  sin  Simpelhed.  En  Granit- 
kolos, der  ligger  omstyrtet  med  Ansigtet  ned,  nogle  Rester  af 
Granitstatuer,  opstillede  mellem  usle  Fellahhytter,  og  nogle  Grus- 
dynger  er  alt,  hvad  der  er  tilbage  af  Verdens  ældste  Hovedstad, 
der  var  mægtig  og  blomstrede  i  Aartusinder.  Dog,  disse  Levninger, 
som  ingen  gør  Stads  af,  disse  Kroppe  uden  Hoved,  Hoveder  uden 
Næse,  og  den  store  Kolos,  der  angiver,  hvor  Indgangen  var  til 
Ptahs  Tempel,  Grusdyngerne,  der  bestaa  af  Potteskaar  og  Murstens- 
Stumper,  Sletten,  hvor  Gederne  græsse,  og  mørke  Fellahbørn  vende 
sig  for  at  stirre  efter  os,  samt  Resterne  af  den  kunstige  Sø,  som 
Kong  Mena  lod  grave,  alt  dette,  sammen  med  Navnet,  forklarer 
de  svundne  Tider  paa  en  Maade,  der  er  meget  forskjellig  fra  den 
Historie,  et  Museum  fortæller.  De  simpleste  Oldsager  paa  deres 
oprindelige  Sted  fremsige  et  Digt,  medens  de  numererede  Museums- 
gjenstande  kun  give  en  videnskabelig  Forklaring. 

Det  har  vist  forbavset  de  Indfødte  at  se  en  »hawacha«  (uden- 
landsk Herre)  med  sin  Dragoman  trodse  Sommersolen;  thi  de  stod 
maalløse  og  saa  efter  os,  og  kun  en  enkelt  hævede  i  det  fjerne 
Stemmen  for  Bakshies.  Det  var  mere  for  Selskab  end  for  noget 
andet,  at  jeg  havde  taget  Muhamed  Hassan  med.  Hans  Erfaringer 
vare  store,  og  han  havde  naaet  den  Alder,  da  han  hovedsagelig 
levede  i  Fortiden.  Hvor  som  helst  han  fik  Lejlighed  til  at  indflette 
en  Historie,  gjorde  han  saa  og  fik  især  Tungen  i  Gang  paa  Hjemturen. 

»Det  var  engang,  jeg  var  Dragoman  for  nogle  Herrer,  der 
gjorde  Nilturen  med  en  Dahabia«,  fortalte  han.  »Ja,  jeg  husker  nu 
ikke,  hvor  mange  Aar  det  er  siden,  men  det  er  meget  længe. 
Vi  havde  været  ved  den  første  Katarakt  og  var  for  hjemgaaende 
kommen  til  Thebes,  hvor  vi  saa  skulde  blive  i  nogle  Dage.  Jeg 
havde   gjort   mine  Indkjøb  af  Proviant  og  kom   gaaende  over  Mar- 

keme,  da  jeg  mødte  en  Fellah,  bærende  paa  en  Kasse.  Den  var 
gammel,  kunde  jeg  nok  se,  og  jeg  spurgte  ham  om,  hvor  han  havde 
den  fra.  Saa  viste  han  mig  et  Sted,  hvor  han  havde  gravet  gam- 
mel Jord  til  at  sprede  oven  paa  sin  Ager,  og  sagde,  at  der  havde 
han  stødt  paa  den.  Maaske  var  der  en  Europæer,  der  vilde  give 
noget  for  den,  ellers  kunde  han  komme  af  med  den  til  de  Folk  i 
Luksor,  der  lavede  Oldsager;  thi  Træet  var  gammelt.  Om  jeg  vilde 
kjebe  den  af  ham?  Den  var  tung,  og  jeg  bød  ham  2  Shilling, 
men  han  vilde  have  4,  og  da  vi  saa  havde  handlet  lidt,  gav  jeg 
ham  3,  og  han  gik  velfornøjet  tilbage  til  sin  Ager. 

Jeg  kom  om  Bord,  og  der  var  Herrerne  til  Stede.  Det  var  to 
Amerikanere  og  en  Sveitser.  Da  jeg  viste  dem  Kassen  og  sagde, 
hvor  jeg  havde  fundet  den  ved  Kongegravene,  vilde  de  straks  se, 
hvad  der  var  indeni.  Jeg  store  Fæ,  der  sagde  nej  og  ikke  aab- 
nede  den  med  det  samme!  Jeg  kan  endnu  græde  over  min  Daar- 
skab,  naar  jeg  tænker  derpaa,  og  jeg  ser  den  mange  Gange  staa 
for  mig  i  mine  Drømme.  Men  den  saa  saa  ubetydelig  ud  uden 
Dekorationer  og  snavset,  at  jeg  var  bange  for,  der  intet  af  Værdi 
var  deri,  og  maaske  kunde  jeg  faa  en  af  Herrerne  til  at  kjøbe  den, 
som  den  var;  ellers  havde  jeg  givet  mine  tre  Shilling  ud  til  ingen 
Nytte.  >Vil  nogen  kjøbe  den«,  sagde  jeg,  »saa  maa  det  være 
uaabnet,  ligesom  man  kjøber  en  Vandmelon,  uden  først  at  se,  om 
den  er  rød  indvendig  eller  ej.« 

Vi  tingede  nogen  Tid,  før  jeg  lod  den  gaa  for  3  Lstl.  til  Svejt- 
seren, og  jeg  var  glad  over  min  Fortjeneste.  Han  sagde,  idet  han 
betalte  mig:  »Saa  er  det  en  afgjort  Sag,  at  den  er  min,  og  De 
har  ikke  mere  at  fordre,  i  hvad  den  end  indeholder.«  »Jeg  er  til- 
freds; en  Handel  er  en  Handel.  De  har  kjøbt  Kassen  af  mig,  og 
om  De  finder  den  fuld  af  Diamanter,  vil  jeg  ønske  Dem  til  Lykke 
og  glæde  mig  over  Deres  Held«,  svarede  jeg,  for  jeg  troede,  han 
vilde  blive  skuffet.  Han  flyttede  den  ind  i  sit  Kammer  og  lod  den 
staa  der  i  to  Dage.  Jeg  fik  andet  at  tænke  paa  og  var  ved  at 
glemme  den  hele  Begivenhed. 

Naar  jeg  nu  tænker  derpaa,  saa  forstaar  jeg  ikke,  at  den  Kassse 
kunde  staa  roligt,  at  Herren  kunde  sove  uforstyrret  ved  Siden  af 
den  uden  at  faa  Fornemmelser  af,  at  der  var  noget  deri,  der 
vilde  faa  baade  hans  og  mit  Blod  til  at  koge,  og  som  kunde  have 
gjort  mig,  en  fattig  Fellahdreng  fra  Landet,  rig  for  Livstid. 

Herrerne  gik  i  Land  om  Dagen  og  saa  paa  alt  det,  der  var  at 
se,  og  de  kjøbte  Oldsager  af  Araberne.  Ogsaa  Svejtseren  havde 
kjøbt  en  Haandfuld  Skarabæer.  Jeg  fulgte  dem  tidt  og  var  netop 
kommen  om  Bord,  hvor  der  blev  gjort  klar  til  at  sejle  den  næste 
Dag,  da  Svejtseren  kaldte  paa  mig,  for  at  jeg  skulde  skaflfe  ham 
Hammer  og  et  Brækjæm.  Det  var  ikke  saa  let  at  aabne  Kassen; 
thi  den  var  af  stærkt  Træ  og  godt  sammenføjet,  men  det  lykkedes 
omsider,  og  da  saa  vi  en  Mumie  af  et  Barn.  Om  Halsen  havde 
den  en  firdobbelt  Krans  af  Skarabæer,  alt  af  Guld  eller  sjældne 
Stene.  Om  Armene  var  der  vundet  Kranse  af  Skarabæer,  den  ene 
kostbarere  end  den  anden.  De  simpleste  havde  en  Værdi  af  flere 
Lstl.  Over  Maven  laa  en  massiv  Guldplade,  over  Hovedet  atter 
Guld  og  to  klare  Skarabæer  over  Øjnene.  Der  var  tykke  Guld- 
ringe om  Haandled,  Arme  og  Ankler,  og  der  var  ikke  et  Sted, 
hvor  der  kunde  anbringes  Smykker,  uden  at  de  vare  der.  Under 
hver  Arm  laa  der  en  Obelisk  af  grøn  Sten  med  røde  Pletter,  hvad 
vi  kalde  Blodsten,  udskaaren  paa  det  fineste,  poleret  og  dækket 
med  Hieroglyffer,  og  under  Knæene  laa  der  ogsaa  noget.  En  rigere 
Mumie  er  vist  aldrig  funden.  Kassen  var  indvendig  forgyldt,  og 
der  var  Skrift  overalt,  hvor  der  var  Plads.  Vi  stod  begge,  som  om 
Vejret  var  gaaet  fra  os.t 

>De  blev  ærgerlig,  da  De  saa,  De  havde  solgt  alt  det  for  3 
Lstl.?€  sagde  jeg. 

»Ærgerlig!  nej,  jeg  blev  rasende,  jeg  blev  gal,  jeg  gik  helt 
fra  Forstanden!  »Det  er  mit!«  raabte  jeg,  »jeg  har  ikke  solgt  det 
til  Dem.« 

De  to  Amerikanere  kom  til  ved  den  Larm,  der  opstod.  Saa 
begyndte  de  at  mægle  imellem  os;  men  det  var  til  ingen  N>'tte. 
De  foreslog  Svejtseren  at  sælge  det  hele  og  give  Halvparten  til 
mig.  Han  var  haard  og  holdt  paa,  at  han  havde  betalt  mig,  hvad 
jeg  havde  forlangt,  og  nu  var  det  hans  Ejendom.  Det  eneste,  de 
fik  udvirket,  var,  at  vi  tog  Kassen  med  og  fulgtes  ad  til  den 
amerikanske  Konsul,  thi  der  var  ingen  Konsul  for  Svejts  i  Luksor 
den  Gang. 

Konsulen  sad  først  længe  i  stum  Forundring;  han  kjendte  til 
de  Dele.  »Hvor  have  I  faaet  det  fra«,  sagde  han;  »endnu  har  jeg 
aldrig  set   noget  lignende,    skulde  jeg  vurdere  det,    vilde  jeg  ikke 

sætte    det   ringere  end  20,000  Lstl.t     Til  mig  sagde  han,    at  jeg 
havde  jo  modtaget  min  Betaling  for  Kassen. 

»Det  er  falskt  sagde  jeg,  >den  Herre  lyver.  Jeg  kom  om  Bord 
og  laante  3  Lstl.  hos  ham  til  at  betale  den  Araber,  der  havde 
baaret  Kassen,  og  saa  bad  jeg  Herren  aabne  den  for  mig.  Nu 
siger  han,  at  det  er  hans.  Jeg  har  ikke  solgt  den,  det  sværger  jeg 
ved  min  Profet,  ved  Paradis  og  ved  mine  to  Øjne.« 

Vi  bleve  ikke  enige.  Konsulen  holdt  med  de  to  Amerikanere, 
der  syntes,  det  var  billigt,  at  jeg  skulde  have  noget  af  Udbyttet; 
men  Svejtseren  vilde  ikke  af  med  noget,  og  jeg  vedblev  at  holde 
paa,  at  det  hele  var  mit.  Det  blev  afgjort,  at  vi  skulde  sejle  til 
Kairo  og  lade  den  amerikanske  Konsul  der  være  vor  Dommer. 
Havde  den  ægyptiske  Regjering  faaet  Nys  om  Sagen,  var  jeg  kom- 
men galt  af  Sted.  Det  var  endda  Held  for  mig,  at  det  var  frem- 
mede, som  havde  dermed  at  gjøre;  thi  over  dem  havde  den  ingen 
Magt.  Det  var  det  allerfarligste  i  de  Dage  for  en  ringe  Mand  at 
komme  til  Penge.  Det  var  tidt  Livet  om  at  gjøre.  Vi  vare  ikke 
rigtig  beskattede  som  nu,  men  Regjeringen  tog  alle  de  Penge,  den 
kunde  finde.  Naar  en  Mand  havde  to  Kjoler,  tog  Øvrigheden 
den  ene,  thi  hvorfor  behøvede  nogen  Mand  saa  meget.  Det  eneste, 
man  lod  Fellaherne  beholde,  var  deres  to  Øjne  til  at  græde  med 
og  saa  akkurat  saa  lidt  Brød,  at  de  ikke  sultede  ihjel. 

Men  for  at  komme  til  Ende  med  Historien.  Jeg  var  helt  syg 
paa  den  øvrige  Del  af  Vejen,  saa  meget  tænkte  jeg  paa  det,  jeg 
havde  tabt.  Det  kunde  ikke  nytte,  at  jeg  søgte  at  finde  Beskyt- 
telse hos  vore  egne,  og  derfor  maatte  jeg  finde  mig  i,  at  en  Ud- 
lænding dømte  os  imellem.  Det  varede  længe  med  Afgjørelsen 
hos  Konsulen.  Sammen  med  nogle  andre  Herrer  undersøgte  han 
hvert  Stykke,  satte  en  Pris  paa  det  alt  sammen,  og  saa  betalte  de 
mig  200  Lstl.  i  rede  Penge  og  nogle  Skarabæer,  som  jeg  siden 
solgte  og  tjente  godt  ved. 

Jeg  kunde  fortælle  mange  gruelige  Historier  fra  de  Tider.  Naar 
en  Mand  ejede  Jord,  som  Kaliffen  havde  Lyst  til,  saa  blev  han  til- 
sagt at  møde  til  Maaltid,  og  der  hjalp  ingen  Undskyldning.  »Jeg 
er  en  simpel  Mand,  og  min  Hud  er  brun«,  kunde  han  sige;  »det 
er  alt  for  stor  Ære  for  mig  at  sidde  ved  Kaliffens  Bord« ;  men  Ka- 
liffen svarede:  »Ere  vi  ikke  alle  Brødre?  Har  ikke  Gud  skabt  os 
alle  og  givet  en  en  brun  Hud  og  en  anden  en  hvid?     Det  er  mig 

en  Glæde  at  beværte  en  saa  brav  og  ærlig  Borger,  c  De  talte  godt 
for  sig,  gjorde  de  Folk.  Den  Mand,  som  skulde  skilles  fra  sine 
Agre,  maatte  blive,  til  Maaltidet  var  forbi,  og  saa  kom  der  Tilbud 
om  at  forskrive  sin  Jord  imod  en  Kaptajnstitel.  Titlen  fik  han 
maaske,  eller  han  fik  den  aldrig;  men  han  var  altid  vis  paa  at 
blive  af  med  sin  Jord.  Et  Dokument,  hvori  han  erklærede  at  have 
solgt  den  og  faaet  sin  Betaling,  laa  færdigt  til  Underskrift.  Der 
var  dem,  der  vægrede  sig;  men  de  kom  uheldig  af  Dage  kort  der- 
paa,  og  saa  mistede  deres  Slægt  gjerne  Formuen  paa  den  ene  eller 
den  anden  Maade;  men  i  de  Tilfælde  smuldrede  en  stor  Del  bort 
i  Hænderne  paa  Embedsmændene,  før  den  naaede  Kaliffen. 

Ægypterne  sige  nu,  at  Europæerne  have  ingen  Forstand;  men 
det  er  dem  selv,  der  mangle  den.  De. trælle  ligesom  Asener  og 
Bøfler,  blot  for  at  skaffe  sig  Mad  nok  den  Dag.  Enhver  Græker, 
der  kommer  her,  lægger  Penge  op  og  bliver  rig;  men  Ægypteren 
lever  og  dør  som  en  fattig  Mand.  Sligt  begynde  Folk  at  forstaa, 
og  de  sige:  >Se  til  de  fremmede,  de  gaa  vel  klædte  og  have 
altid  Penge  til  at  betale  med.  Naar  vi  lære  det,  de  kunne,  saa 
kunne  vi  gjøre  det  samme.«  Kopterne  have  været  de  første  til  at 
begynde,  og  de  sende  deres  Børn  til  den  amerikanske  Missionærs 
Skole,  hvor  de  lære  mange  Ting.  Araberne  ville  ikke  gjerne  sende 
deres  Børn;  thi  Missionærer  tale  nu  om  saa  meget.  Før  læste 
Araberne  kun  Koranen,  men  nu  er  det  ikke  nok.  Der  er  mange 
Ting,  de  skulle  læse  om  i  de  nye  Skoler,  hvor  de  saa  kunne  blive 
Advokater  eller  Læger. 

I  gamle  Tider  var  der  mange  rige  Folk,  der  gav  Penge  til 
Moskeerne  eller  byggede  en  helt  ny.  Det  gjørFolk  nu  ikke  mere. 
De  more  sig  med  at  holde  Kjærester  og  Heste,  og  dog  er  der 
mange  af  de  yngre,  som  komme  godt  efter  det.  De  sige:  >Vi  ville 
ikke  længere  gaa  med  Turban.  Nu  ere  vi  Engelskmænd;  vi  ville 
gaa  med  Hat«.  Men  de  kunde  alligevel  ikke  lide  de  fremmede 
og  saa  helst,  at  nogen  vilde  hjælpe  til  at  drive  disse  ud.  I  Ismael 
Pashas  Tider  var  der  langt  mere  Bevægelse  end  nu.  Han  strøede 
Pengene  omkring  og  spurgte  aldrig,  hvad  noget  kostede.  Han 
havde  400  Slavinder  af  de  allersmukkeste  og  blev  ved  at  kjøbe 
saa  mange,  han  kunde  forskaffe  sig,  baade  fra  Frankrig,  England 
og  Italien;  men  han  blev  ogsaa  undertiden  narret.  Der  var  dem, 
der  gjorde  Aftale  med  en  Agent  og  delte  Pengene   med  ham  for 

at  løbe  deres  Vej  fra  Haremet,  saa  snart  de  kunde.  Somme  Tider 
var  det  vanskeligt  nok  at  komme  bort,  naar  de  ikke  havde  Penge 
til  at  bestikke  Vogterne  med.  Naar  Slavinder  nu  smutte  ud  og 
kaste  sig  under  en  fremmed  Konsuls  Beskyttelse,  ere  .de  frie  med 
det  samme,  og  den  Mand,  der  har  anbragt  sine  Penge  i  dem,  taber 
alt.  Her  var  et  Tilfælde  for  kort  siden  med  en  ung  Pige,  der  gav 
sig  under  den  italienske  Konsuls  Beskyttelse.  Som  forældreløst 
Barn  blev  hun  adopteret  af  en  Rigmand,  som  gav  hende  den  bedste 
Opdragelse  for  senere  at  kunne  sælge  hende  til  en  høj  Pris.  Han 
havde  bekostet  Lærere  baade  i  Fransk,  Musik  og  andre  Ting,  og 
hun  saa  nydelig  ud.  Da  hun  fik  Nys  om,  at  han  underhandlede 
om  at  komme  af  med  hende,  flygtede  hun.  En  højtstaaende  Dame 
fik  Tildragelsen  at  vide  og  blev  bange  for,  at  hun  skulde  gaa  over 
til  den  kristne  Religion.  Derfor  adopterede  hun  hende  og  behand- 
lede hende,  som  om  hun  var  en  Søster.  Araberkvinderne  ere  nu 
heller  ikke  saa  føjelige,  som  de  have  været.  Min  egen  Datter  har 
jeg  maattet  give  Lov  til  at  gaa  i  Huset  hos  en  italiensk  Dame, 
hvor  hun  lærer  Modepynt,  og  det  er  endda  godt,  at  min  Kone  er 
af  den  gamle  Skole,  ellers  fik  jeg  ikke  Fred.t 

Jeg  spurgte,  om  han  havde  flere  end  een.  Svaret  kom  nølende: 
»Ja,  somme  Tider  har  jeg  havt  to;  men  saa  levede  jeg  som  den 
fattigste  Mand.  Jeg  var  ulykkelig  ved  dem  begge,  og  intet  kunde 
forslaa.  Naar  jeg  havde  een  Kone,  saa  tog  hun  sig  af  Huset  og 
mine  Klæder,  og  hun  sørgede  for,  at  der  var  noget  at  spise;  men 
naar  jeg  havde  to,  saa  vilde  ingen  af  dem  tage  sig  af  mig.  Det 
er  meget  bedre,  som  de  Kristne  have  det  med  een  Kone;  men 
der  staar  i  Koranen,  at  vi  maa  have  flre,  og  hvad  dér  staar  er 
rigtigt,  det  kan  De  være  sikker  paa;  den  Bog  har  ligget  i  Himlen 
alle  Tider.  Det  var  ikke  vor  Profet,  der  skrev  den;  men  Engelen 
Gabriel  kom  med  den  under  Arnien.  Muhamed  vidste  langt  mere 
om  Jesus  end  de  Kristne;  derfor  forundrede  de  sig  og  sagde:  »Det 
er  jo  rigtigt,  hvor  ved  han  det  fra?  Han  kunde  fortælle  Jøderne 
om  Moses,  der  tog  dem  ud  af  Ægypten,  og  som  skilte  det  røde 
Hav  ad,  saa  Vandene  stod  som  en  Mur.  Da  Ramses  II.  kom  med 
sine  Soldater,  løb  det  sammen,  og  de  druknede  alle.  Siden  søgte 
Ægypterne  efter  hans  Lig,  men  kunde  ikke  finde  det,  og  saa  be- 
gravede de  et  Træbillede  i  Stedet.« 

Over  viden  Strand  3^ 

Jeg  indvendte,  at  Ramses  II.  laa  meget  pænt  i  Museet  i  Gizeh, 
og  at  han  døde  roligt  efter  at  have  regjeret  i  ^^  Aar. 

»Nej,  tro  mig,  det  kan  ikke  være  ham,  det  er  kun  et  Billede. 
Profeten  har  sagt,  at  han  druknede.« 

Det  varede  en  Stund,  før  Muhamed  Hassan  fik  Tungen  paa 
Gled  igjen.  Der  var  nu  mange  Ting,  som  Europæerne  ikke  vilde 
tro,  fordi  de  ikke  kunde  forklare  dem,  mente  han.  De  vilde  heller 
aldrig  tro  paa  det  onde  Øje,  og  her  saa  man  dog,  at  naar  nogen 
satte  en  smuk  Fagade  paa  sit  Hus,  saa  hængte  han  en  udstoppet 
Krokodille  over  Porten  for  at  bortlede  Øjets  Magt. 

For  at  tale  om  noget  andet  spurgte  jeg,  hvor  han  havde  lært 
Engelsk  fra  Begyndelsen. 

»Det  lærte  jeg  aldrig,  jeg  stjal  det«,  svarede  han.  »Jeg  var 
en  Dreng  fra  Landsbyen  Farsisi,  tæt  ved  Kairo,  og  plejede  at  løbe 
ind  til  Byen,  hvor  de  fremmede  vare.  Naar  saa  jeg  havde  hørt  et 
Ord,  gjemte  jeg  det,  og  jeg  drømte  om  det  om  Natten.  Jeg  samlede 
saa  mange,  at  jeg  kunde  hjælpe  mig,  og  derpaa  var  jeg  saa  heldig 
at  komme  ud  at  rejse  med  en  Englænder,  der  tog  mig  med  til 
England  et  Aar.  Siden  har  jeg  tjent  Penge,  thi  de  fremmede 
viste  mig  Ære.     Ja,.  Æren  den  er  nu  bedre  end  de  100,000  Lst.< 

En  af  de  første  Dage  i  Juli  mødte  jeg  i  den  tidlige  Morgen 
paa  Kairos  Banegaard  og  tog  Billet  til  Sués  for  derfra  at  forlade 
Ægypten.  Trods  Stationens  Larm  hvilede  der  en  Fred  over  det 
velbekjendte  Landskab,  over  Staden  med  de  høje  Huse  og  lave 
Boder  og  over  de  fjerne  Bjærge,  hvor  Lyset  var  koldt  og  Skyg- 
gerne lange.  Det  var,  ligesohi  om  Scenen  viste  sig  i  sin  mest 
tiltalende  Skikkelse  for  at  minde  om  alle  de  venlige  Erindringer^ 
den  indeholdt. 

Toget  bruste  af  Sted  forbi  Landsbyer  og  Helgengrave,  Marker 
og  Kanaler.  Det  var  baade  hverdagsagtigt  og  simpelt,  og  maaske 
netop  af  den  Grund  fik  det  mig  til  at  føle,  at  jeg  holdt  af  Befolk- 
ningen med  de  grove  Træk  og  den  fattige  Dragt.  Palmernes 
nederste  Blade  vare  blevne  visne,  og  de  øverste  havde  mistet  Far- 
ven; men  nede  under  Kronen  var  der  vokset  Klaser  af  friske,  grønne 
Frugter  frem,  der  svulmede  og  lod  sig  modne.  Vi  kjørte  gjenuem 
det  opdyrkede  Land  og  saa  Ørkenbjærgene  mod  Syd.  Vi  drejede 
i  nordlig  Retning  og  kom  forbi  Strækninger,  der  stod  under  Vand, 
hvor  jeg  til  min  Overraskelse  saa,  at  en  Stork  hævede  sig  paa  Vingerne. 

Jeg  havde  mindst  ventet  at  se  nogen  af  disse  Barndomsvenner 
hernede  paa  denne  Aarstid.  Om  Vinteren  havde  jeg  forgjæves 
spejdet  efter  dem  baade  i  Øvre-Ægypten,  Deltalandet  og  ved  de 
store  Søer;  men  kun  een  Gang  havde  jeg  troet  at  se  nogle  i  det 
fjerne.  Det  var  nu,  som  naar  vi  efter  en  lang  Rejse  møde  et 
Skib  med  Dannebroge  under  Gaflen.  Flaget  hilser  os,  fylder  os 
med  Minder  om  det  Land,  vi  tilhøre,  og  staar  for  os  som  et  Ind- 
begreb af  Fortiden.  Her  syntes  jeg,  at  denne  Fugl  var  den  smuk- 
keste, jeg  kunde  se;  thi  den  gjenkaldte  svundne  Foraars-  og  Sommer- 
tider. At  den  var  en  Invalid  syntes  rimeligt,  og  for  en  saadan  er 
det  vist  ikke  den  daarligste  Plan  at  oversomre  i  Ægypten,  hvor 
der  hverken  er  Mangel  paa  Frøer  eller  Smaafisk  i  Vandene. 

Tamarindetræerne  stod  fjedrede  og  blaagrønne,  Skarer  af  Folk 
drog  forbi,  Kvinderne  paa  Kamelryg,  4 — 6  paa  eet  Dyr,  og  de  til- 
vinkede Toget,  medens  det  susede  forbi.  Vi  saa  de  store  Grus- 
og  Ruindynger  ved  Tel  Basta  og  holdt  ved  Zagazig.  Ørkenknolde 
vare  stadig  i  Syne  paa  vor  højre  Side,  snart  nærved  og  snart  i  det 
fjerne.  Ogsaa  i  Ægypten  er  der  Flokke  af  Svaler  om  Sotnmeren; 
men  de  ere  maaske  forskjellige  fra  dem,  der  leve  Nord  paa. 

Da  vi  holdt  næste  Gang,  var  det  ved  Tel-el  Kebir,  hvor  de 
Engelske  tilintetgjorde  Oprørsarmeen.  Det  var  en  stærk  Stilling, 
Arabi  der  havde  indtaget  paa  en  Forhøjning  med  Moradser  mod 
Nord  og  Syd.  Hans  Forskansninger  staa  endnu  og  skue  truende 
ud  imod  Sletterne  mod  Øst,  som  hans  Artilleri  har  kunnet  beherske 
med  Lethed.  En  Række  nedskudte  Mure  ere  ikke  blevne  op- 
byggede igjen. 

Der  er  nogle  Haver  i  og  ved  Sués.  Til  Vanding  betales  der 
her  maanedsvis  10  Centimer  pr.  Kvadratmeter.  Den  høje  Pris  er 
rimeligvis  Skyld  i,  at  intet  uden  for  Byen  er  dyrket.  Hvorledes 
den  By  tidligere  bar  sig  ad,  er  ikke  godt  at  forstaa;  thi  det  eneste 
Vand,  den  fik,  var  fra  Moses's  Kilde,  der  i  lige  Linie  ligger  2V2 — 3 
Mil  borte,  og  dens  Vand  er  desuden  ildesmagende. 

Efter  at  have  ventet  i  to  Dage,  fik  jeg  Bud  om  at  begive  mig 
om  Bord  i  en  lille  Damper,  der  gik  til  Port  Tevfik,  hvor  den  ank- 
rede for  at  vente  paa  Skibet,  der  dog  først  viste  sig  den  næste 
Morgen  Kl.  9.  Da  jeg  kom  om  Bord,  var  Dækket  alt  belemret 
med  arabiske  handlende,  der  søgte  at  friste  de  ombordværende 
med  Frugter,  Koraller,  Silketøjer  og  Fotografier.    Losning  af  Indigo 

tog  nogle  Timer,    og  Klokken   blev  12,    inden  Ankeret  blev  lettet, 
og  vi  tiltraadte  Rejsen  gjennem  Kanalen. 

Landet  løber  lavt  ud  i  Bugten,  der  Østen  om  Sués  skjærer  sig 
langt  ind,  og  paa  en  stor  Strækning  er  det  bevokset  med  nogle 
stride  Buske.  Derude  saa  vi  en  flygtet  Kamel  og  en  Beduin,  der 
gjorde  Jagt  paa  den.  Noget  længere  frem  kom  en  Karavane  paa 
over  et  halvt  Hundrede  Kameler  dragende  mod  Syd.  Den  var 
netop  kommen  over  en  Bro  paa  den  asiatiske  Side.  Bredderne 
vedbleve  at  vise  den  samme  Okkerfarve  som  ved  Havet.  Ved  Sta- 
tionerne, hvoraf  der  findes  henved  et  Dusin  ved  Kanalen,  er  det 
grønne  vokset  smukt  til,  og  af  og  til  se  vi  et  Glimt  af  en  opdyrket 
Klat  mod  Vest,  medens  Landene  mod  Øst  ere  flade  og  golde  med 
en  enkelt  Sandhøj. 

Vi  kom  gjennem  den  bitre  Sø.  Skibskanalen  derigjennem  er 
mærket  med  røde  Bøjer  paa  den  ene  og  sorte  paa  den  anden  Side, 
ligesom  den  farbare  Del  af  den  øvrige  Kanal  er  afprikket  og  be- 
lyst med  røde  og  grønne  Blus,  der  brænde  Dag  og  Nat  i  tre  Maa- 
neder  uden  at  passes.  Det  var  et  klart,  stille  Vejr  den  Aften. 
Maanen  skinnede,  og  vort  elektriske  Lys  fra  Broen  kastede  et 
stærkt  blaaligt  Skjær  frem  efter,  hvorved  Damperne,  vi  mødte,  lig- 
nede Spøgelseskibe  af  Ild,  og  de  ulykkelige  Smaafugle,  der  bleve 
tiltrukne  ved  Blusset  og  styrede  lige  ind  derpaa,  saa  ud  som  Gnister. 
Ingen  Damper  faar  Lov  at  passere  om  Natten  uden  elektrisk  Belys- 
ning.   Det  var  sent,  da  vi  kom  ind  i  den  store  Bitter- Sø,  Timsahsøen. 

Da  jeg  kom  paa  Dækket  næste  Morgen,  var  Scenen  meget  for- 
andret, i  det  mindste  hvad  Farven  angik.  Bredderne  vare  af  sort 
Nildynd,  og  bag  dem  laa  de  store  Søer,  der  paa  denne  Aarstid, 
da  Vandet  er  fordampet,  ligne  en  hvid  Isflade.  En  ombord- 
værende fortalte,  at  Saltlaget  er  6  Tommer  tykt.  Det  viser,  hvor- 
ledes de  store  Saltlejer  i  Jorden  ved  Damiette  ere  dannede.  Mod 
Øst  saas  endnu  en  enkelt  Bjærgknold  langt  borte;  men  ogsaa  den 
forsvandt  omsider.  Søen  mod  Vest  udvidede  sig  til  en  stor  Flade 
med  nogle  Sandhøje,  der  vise  en  tidligere  Kystlinie.  Disse  bleve 
hyppigere,  og  omsider  kom  Grænsen  mellem  Sø  og  Hav  til  Syne. 
Det  er  en  Strækning  hvide  Klitter,  der  staa  som  en  Mur.  Nu  saa 
vi  Port  Said  med  sine  mange  Skibe  i  Havnen,  med  sin  Røg  og 
sit  Kulstøv,  sin  trøstesløse  Omegn  og  sine  Huse  i  europæisk-arabisk 
indisk-kinesisk  Stil  samt  med  en  Befolkning,  der  er  lige  saa  blandet. 


les  Tid  hørte  Fortiden 
i   mit  tredie  Besøg  i 
and,    hvor  Jorden   er 
og  deres  Tid  traadte 
længere   i   Baggrun- 
:d  det  fjerde  og  femte, 
g   første    Gang    stod 
t  til  Ansigt  med  Mor- 
^ jd,    hvor    hver   Skik- 
kelse indeholdt  et  helt  Bind  Eventyr,   blev  jeg  overvældet  af  Livet 
i  Kairos  Gader  og  hele  den  stærke  Færdsel  i  de  farvemættede  Om- 
givelser.   Denne  vedbliver  altid  at  fængsle  Øjet  og  frister  til  at  tage 
Penselen  frem ;  men  over  for  Folket  høster  man  Erfaringer  til  Skade 
for  Illusionerne.    De  storladne  Figurer  virke  paa  Afstand  ved  deres 
Farver,   men  tabe  ved  nær  Beskuelse  som  et  Maleri,    hvor  man  ser 
Klatterne.     GJennemgaaende    indeholde   Ansigterne    for   lidt,    og  af 
alt  det  prægtige,    der  var  i  de   gamle  Arabere,    om   hvem   vi    altid 
blive  mindede,  er  der  kun  sørgelige  Rester  tilbage. 

Anderledes  med  Befolkningen  paa  Landet.  Derude,  hvor  den 
lever  og  arbejder  møjsommeligt  i  Dag,  som  den  gjorde  for  Aar- 
tusinder  siden  og  synes  at  være  en  harmonisk  Del  af  det  hele,  har 
den  vor  fulde  Sympati,  om  den  end  uden  for  det  almenmenneske- 
lige har  meget  faa  Tanker  tilfælles  med  os. 

Ægypten  er  ikke  et  Land  med  saa  romantiske  Linier,  at  det 
ikke  har  sin  Lige,  Tværtimod,  der  er  langt  mere  maleriske  Egne 
i  Europa,  langt  smukkere  Steder  paa  vore  egne  Sletter  og  Strande, 
men  paa  en  anden  Maade  er  det  enestaaende.  Floden,  de  flade 
Lande  og  de  golde  Ørkenbjærge  synge  en  Sang,  som  man  ikke 
glemmer,  og  der  læse  vi  i  en  stor  Bog  om  en  Historie  saa  gammel 
og  vidunderlig,  at  den  griber  dybt  i  Sindet.  Man  begynder  næppe 
at  forstaa  den,  før  Ønsket  om  at  læse  videre  opstaar,  og  man 
kommer  aldrig  til  at  ende;  thi  jo  mere  man  læser,  desto  mere  op- 
dager man,  at  der  er  tilbage. 

I  Kairos  Nærhed  staa  de  ældste  Mindesmærker,  vi  kjende.  De 
vidne  om,  at  den  Nation,  der  opførte  dem,  besad  et  udviklet  Gud- 
domsbegreb,  en  Tragten  efter  at  forstaa  Naturen,  ejede  Literatur 
og  Kunst,  var  velorganiseret  og  i  det  hele  taget  besad  en  højt  ud- 
viklet Kultur,  der  forudsætter,  at  dens  Tid  var  langt  fra  Tidernes 
Begyndelse,  og  at  der  et  eller  andet  Steds  maa  findes  endnu  tid- 
ligere Oldtidsminder.  Med  Bestemthed  har  man  ikke  kunnet  paa- 
vise  noget  Menneskeværk,  der  stammede  fra  Tiden  før  Kong  Mena. 
Alt,  hvad  der  kan  være  Mulighed  for  at  have  højere  Alder,  har 
for  Ægyptologer  det  allerstørste  Værd. 

De  fornemste  Kilder,  hvorfra  der  hentes  Oplysninger  om  Ægyp- 
tens Historie,  ere  de  historiske  Stelæ,  beskrevne  Papyri,  Skarabæer, 
Statuer  af  Konger  og  private  Personer,  Inskriptioner  paa  Templer, 
Obelisker  og  andre  Bygninger,  bibelske  Udtalelser  om  Ægypten, 
samt  græske  og  romerske  Historieskrivere. 

Takket  være  Young,  ChampoUion  og  deres  Efterfølgere  kan  nu 
enhver  lære  sig  at  læse  de  Konge-  og  Gudenavne,  man  støder  paa. 
Hieroglyfferne  ere  alle  tydede,  og  man  kan  faa  baade  Leksikon 
og  Grammatik.  Alt,  hvad  der  af  gamle,  ægyptiske  Skrifter  er 
kommet  for  Dagen,  er  læst,  og  meget  er  oversat  og  udgivet  i 
Trykken.  Der  er  baade  historiske  og  religiøse  Skrifter,  Lovbøger 
Romaner,  lyriske  Digte,  Kjærlighedsbreve,  ja  selv  ubetydelige  Hver- 
dagshændelser, og  meget  deraf  er  mangfoldiggjort  og  tilgængeligt 
for  enhver,  der  har  Lyst  til  at  studere  det.  De  indhuggede  Bog- 
staver ere  for  den  allerstørste  Del  Hieroglyffer.  Hieratiske  Bog- 
staver, der  ere  forkortede  Hieroglyffer,  bleve  benyttede  af  Præste- 
skabet paa  Papyrus,    og   den    demotiske  Skrift,    der  igjen  var  en 

konventionel  Modifikation  deraf,  benyttedes  af  det  store  Folk  i  det 
daglige  Liv. 

Det  var  den  bekjendte  Rosette-Sten,  der  gav  Løsningen  paa 
de  gamle  Bogstaver.  Før  den  Tid  troede  man,  at  hvert  Tegn  var 
et  Ord  eller  en  hel  Sætning.  Her  var  en  Indskrift  paa  tre  Sprog, 
Hieroglyffer,  Demotisk  og  Græsk.  Derfra  lærte  man,  at  Hieroglyf- 
ferne i  Almindelighed  repræsenterede  Lyde,  og  at  det  Sprog,  de 
stavede,  simpelt  hen  var  det  Koptiske,  der,  skjønt  dødt  som  Tale- 
sprog, endnu  benyttedes  i  Kirken. 

Manetho,  der  var  skriftklog  og  Præst  ved  et  af  Ægyptens 
Templer,  skrev  i  Ptolemæus  II.  Philadelphus's  Regjeringstid  en  Hi- 
storie, hvor  han  begyndte  med  Navnene  paa  en  Række  Guder  og 
Halvguder,  kaldet  Sjesu  Heru;  det  er  Efterfølgere  af  Horus,  som 
regjerede  før  Mena,  der  kaldes  den  første  Menneskekonge;  men 
der  er  intet  bekjendt  om  deres  Gjerninger,  og  der  kan  kun  dannes 
Gisninger  om,  hvorledes  Ægypten  regjeredes  før  hans  Tid,  om  det 
var  to  eller  mange  fra  hverandre  indbyrdes  uafhængige  Stater,  saa 
lidt  som  om  han  var  den  første,  der  samlede  hele  Riget  under  eet. 

Som  før  sagt  ligge  de  ældste  Mindesmærker  i  Kairos  Nærhed 
paa  Grænsen  af  den  libyske  Ørken,  hvor  der  er  en  svag  Ophøjning 
af  Landet  mellem  Abu-Roash  mod  Nord  og  Meudum  mod  Syd. 
Paa  en  Strækning,  der  er  mellem  5  og  6  Mile  lang,  er  der  næsten 
Grav  ved  Grav.  Det  er  som  en  eneste  stor  Begravelsesplads.  Pyra- 
miderne, der  næsten  alle  ere  Kongegrave,  stamme  fra  de  første  12 
Dynastier,  ligge  i  Grupper  ved  Abu-Roash,  Gizeh,  Zawyet  el  Ar- 
yan,  Abuzir,  Sakkara  og  Dashhur,  og  rundt  om  disse,  ofte  symme- 
trisk ordnede,  ligge  Grave  af  rige  og  fattige,  de  sidste  nøgne  i  tre 
Fod  Sand  eller  mellem  simple  Mure  af  ubrændte  Sten,  medens  de 
første  hvile  i  kostbare  Bygninger,    der  have  faaet  Navnet  Mastaba. 

Paa  Arabisk  betyder  Mastaba  den  lange,  lave  Bænk,  der  aldrig 
mangler  i  de  bedre,  orientalske  Huse.  Gravenes  aflange  Form  har 
vel  mindet  derom.  De  gamle  kaldte  Gravkamrene  Evighedens 
Hus.  Mariette  udgravede  i  sin  Tid  tre,  der  stammede  fra  et  af  de 
første  tre  Dynastier,  43  fra  det  4de,  61  fra  det  5te,  23  fra  det  6te 
Dynasti  og  9  af  ubestemmelig  Alder.  Han  angiver  de  største  til 
170  Fods  Længde  og  86  Fods  Bredde  og  de  mindste  26  og  20 
Fod,  medens  de  i  Højde  variere  fra  30  til  13  Fod.  Deres  længste 
Akse   er   altid  retvisende  Nord,    og  Murene  have  en  skraa  Retning 

mod  et  fælles  Centrum.  I  Almindelighed  indeholde  de  flere  Væ- 
relser og  have  en  lodret  Fordybning  uden  Trappe,  der  ender  i  en 
horisontal  Gang,  som  atter  fører  ind  til  et  Kammer  i  Klippen,  hvor 
Mumien  har  været  bisat. 

Vil  man  se,  hvad  der  findes  i  Ægypten,  i  nogenlunde  krono- 
logisk Orden,  som  er  den  eneste  Maade  at  forstaa  det  paa,  maa 
man  begynde  i  denne  Egn  og  derfra  vandre  mod  Syd;  siden  kan 
man  saa  med  godt  Udbytte  gjøre  en  Rundrejse  i  Deltalandet.  Det 
var  den  Vej,  mine  Arbejder  førte  mig  i  Vinteren  1891 — 92. 

Af  alle  de  Skatte,  der  i  saa  kort  Tid  ere  bragte  sammen  i  det 
oldægyptiske  Museum  i  Paladset  ved  Gizeh,  er  der  ingen,  der  for- 
bavser mere  end  de  Sager,  som  bleve  fundne  i  Grave  fra  Pyramide- 
tiden; nogle  malede  Gjæs  i  naturlig  Størrelse  ere  saa  strenge  i 
Tegningen  paa  samme  Tid,  som  de  ere  livfulde,  at  vi  opgive  at 
fatte  de  6000  Aar,  de  ifølge  Mariette  ere  gamle.  Samme  Alder 
har  den  bekjendte  Træhøvding  med  det  joviale,  runde  Ansigt,  der 
ser  ud,  som  havde  vi  mødt  ham  for  kort  Tid  siden;  men  hvor  rig 
end  Samlingen  er  paa  værdifulde  Oldsager  af  mange  Slags  Materiale, 
saa  tale  de  Bygninger,  man  ser  ude  paa  det  Sted,  de  bleve  oprejste 
iblandt  Ørkenbjærge  eller  Palmelunde,  dog  helt  anderledes  til 
Hjertet. 

Af  mine  Rejser  paa  Nilen  vil  jeg  fremhæve  en,  som  jeg  fore- 
tog om  Bord  i  Cooks  Ekskursions-Damper  »Prins  Abbasc  sent  paa 
Aaret. 

Om  Morgenen  den  10.  Marts  mødte  Passagererne,  nogle  og 
tredive  i  Tallet,  om  Bord,  Fortøjningerne  kastedes  fra,  og  snart  fik 
vi  de  vante,  maleriske  Kroge  at  se  fra  en  ny  Side.  Kairo  veg  til- 
bage, og  de  revnede  Mure  paa  Øen  Rhode  traadte  frem  foran  falde- 
færdige Paladser  og  høje  Sakiaer. 

Vi  vare  komne  forbi  det  rødmalede,  runde  Taarn,  hvori  Nilo- 
meteren  findes,  og  Gammel-Kairo  laa  bag  ved  os.  Til  Siden  laa 
den  ærværdige  Moske  Attar-en-Nabbi,  da  Floden  drejede  mod  Vest 
mellem  nydannede  Sandholme.  Citadellet  og  Sultan  Hassans  Moske 
kom  frem  i  en  ny  Skikkelse  under  det  forfaldne  Fort  paa  den 
yderste  Spids  af  Mokattam-Fjældet;  men  det  øvrige  Kairo  forblev 
skjult.  En  Kløft  adskiller  Mokattam  fra  Tura  (Tu  =  Fjæld,  Ra  =  Sol). 
Det  Navn  har  holdt  sig.  Maaske  stammer  det  fra,  at  Memphisbeboeme 
saa  Solen  stige   op  derover.     Det  er  af  Kalksten,    og  især  de  nye 

Brud  ere  blændende  hvide.  Memphis  blev  bygget  af  Sten  derfra,  og 
hgeledes  brød  man  der  Stenene  til  Pyramiderne,  og  det  bedste 
Materiale  til  Kairos  nye  Bygninger  hentes  der.  Øverst  oppe  ligger 
en  Ruin,  omringet  af  en  høj  Mur.  Det  siges  at  være  af  en  Moske, 
men  det  synes  at  være  lige  saa  utænkeligt,  at  nogen  vilde  finde 
paa  at  bygge  en  Moske  der,  som  at  andre  vilde  foretage  en  slig 
Fjældvandring  for  at  bede,  naar  der  er  Moskeer  nok  nede.    Snarere 


kan  det  antages  at  have  været  et  Vagttaarn,  hvorfra  der  i  de  gamle 
Tider,  da  asiatiske  Folkeslag  plagede  Landet  ved  idelige  Indfald, 
kunde  holdes  Udkig  mod  Øst  og  signaliseres  til  Memphis  i  Tillælde 
af  Fare. 

Ved  Floden  er  der  en  Allé  og  et  stærkt  Fængsel,  bevogtet  af 
Soldater.  Hele  Kysten  er  hvid  af  Kalksten,  som  Hundreder  af 
Fartøjer  ere  i  Færd  med  at  lade,  og  der  er  en  hyggeligt  udseende 
Landsby,  som  ender  med  en  Moske  og  et  koptisk  Kloster  i  skjøn- 
neste  Forening,  skulde  man  tro,  om  man  ikke  saa  Muren,  der  ad- 
skiller dem.  Med  Kikkerten  kunne  vi  se  den  ene  store  Klippe- 
grotte    ved  Siden    af  den   anden  oppe   i   Fjældet.      Derfra  trække 

Bjærgene  sig  tilbage,  og  Kysten  bliver  uinteressant.  Det  eneste, 
der  tiltrækker  sig  Opmærksomheden,  er  Byen  Heluan,  hvis  hvide 
Kirker  og  paladslignende  Bygninger  se  ud,  som  de  vare  henkastede 
paa  maa  og  faa  i  Sandet. 

Paa  den  modsatte  Bred  nærme  vi  os  til  en  udstrakt  Lund  af 
Palmer.  Det  er  Bedreshien,  hvor  vi  standse  efter  kun  to  Timers 
Sejlads  fra  Kairo.  Asendriverne  havde  alt  givet  Møde  og  begyndte 
et  Slag  om  de  Sadler,  Damperen  førte  med  til  de  rejsendes  Be- 
kvemmelighed. Vor  Vej  gik  over  Marker  og  under  Alleer,  forbi 
Landsbyer  med  firkantede  Duetaarne.  Brudte  Granitblokke  med 
Hieroglyffer,  Kapitæler  og  Dele  af  Søjler  tydede  paa,  at  vi  nærmede 
os  en  gammel  Stad. 

Mellem  Palmerne  saa  vi  de  store  Grusdynger,  der  aldrig  mangle, 
hvor  der  Iiar  staaet  en  By  i  Ægypten,  og  vi  mødte  Kameler  ladede 
med  Jord  fra  disse  Grusdynger.  Gammelt  Murværk  af  ubrændte 
Sten,  blandet  med  Affald,  er  den  eneste  Gjødning,  Æg>'pteme 
bruge,  og  det  siges  at  være  fortrinligt.  Hvor  disse  Levninger  fin- 
des, er  der  altid  mange  Folk  i  Færd  med  at  bryde  og  sigte  Ste- 
nene fra,  og  derved  kommer  der  mange  smaa  Oldsager  for  Dagens 
Lys.  Drenge  og  unge  Mennesker,  hver  med  en  lille  Butik  af  Sta- 
tuetter, Mønter,  Perler  o.  s.  v.,  løb  om  Kap  med  vore  Asener  for 
at  afsætte  deres  Fund,  og  de  lod  ofte  Sagerne  gaa  for  en  forbav- 
sende ringe  Pris. 

Om  den  store  Kalkstens-Statue  af  Ramses  II.,  der  før  laa  i 
en  Mudderpøl,  er  der  bygget  et  Hus,  og  man  har  nu  Lejlighed  til 
at  beundre  det  smukt  formede  Hoved.  Lidt  længere  henne  komme 
vi  til  den  mindre  Statue  af  rød  Granit,  og  vor  Dragoman  fortalte, 
at  der  i  Aar  er  fundet  en  tredie,  som  dog  foreløbig  er  begravet 
igjen.  Brudte  Dele  af  Gudebilleder  ligge  strøede  omkring  under 
Træerne,  men  ellers  er  der  intet  synligt  af  al  den  Herlighed,  som 
Memphis  indeholdt  én  Gang.  Perserne  demolerede,  de  Kristne  under 
Theodosius  ødelagde,  hvad  de  kunde,  og  Muhamedanerne  bort- 
slæbte alt,  hvad  der  var  transportabelt  og  brugbart  til  at  bygge 
deres  nye  Moskeer  i  Fostat  med;  men  det  er  umuligt  andet,  end 
at  meget  er  blevet  tilbage.  Den  42  Fod  lange  Statue  laa  mere 
end  halvt  begravet  af  Oversvømmelsesmudder,  og  den,  man  har 
udgravet  i  Aar,  var  helt  dækket  deraf. 

Naar  man  har  set  det  Sted,  hvor  Templet  i  Bubastis  blev  ud- 

gravet  for  et  Par  Aar  siden,  efter  at  det  havde  været  helt  borte, 
saa  bliver  det  klart,  at  der  endnu  vil  komme  meget  frem  af  Mem- 
phis's  Ruiner,  naar  nogen  gjør  sig  den  Umage  at  lede  derefter.  Det 
er  mærkeligt  at  se,  hvorledes  den  salpeterholdige  Jord  har  beskadi- 
get Granitten,  medens  Kalkstenen  er  fuldstændig  vel  bevaret. 

Et  Ridt   paa   en   halv  Time  førte  os  til  Sakkara  —  Memphis's 
Nekropolis.    Trinpyramiden  ligger  midt  i  Distriktet.    Det  er  den  mest 


maleriske  og  sandsynligvis  den  ældste  af  alle  Pyramider.  Den 
rager  som  en  Kjæmpe  op  blandt  sine  Omgivelser,  hvor  Menneske- 
knogler,  Tøjstumper,  brudte  kanopiskc  Vaser  o.  I.  dække  Høj  og 
Dele,  og  i  denne  Stad  af  døde  kom  vi  saa  ned  i  Salene  i  Mastaba, 
hvor  Væggene  ere  prydede  med  Scener  fra  Mark,  Kjokken,  Værk- 
steder, Retslokaler  samt  af  Jagt  og  Lege,  der  alle  fortælle  os  om, 
hvorledes  Livet  var,  da  Memphis  var  en  af  de  betydeligste  Byer  paa 
Jorden. 

Man  kan  besøge  This  Grav  Aar  efter  andet  og  vil  altid  med 
ny  Interesse  dvæle  ved  Billederne.  Om  vi  troede  at  kjende  alt, 
vilde  vi  dog  ved  et  nyt  Besøg  standse  mange  Gange  ved  Smaa- 
ting,  som  vi  ikke  før  havde  bemærket. 

Vi   vendte   tilbage  til  Floden   ad   en   ikke  mindre  smuk,    men 


492  MIT  REJSESELSKAB 

forskjellig  Vej  fra  den,  vi  kom.  Næppe  havde  vi  forladt  Ørkenen, 
før  vi  kom  over  den  gamle  Nilseng,  som  Kong  Mena  for  6000  Aar 
siden  lod  tørlægge,  da  han  ledede  hele  Floden  mod  Øst  for  at 
have  denne  mellem  sin  nye  Stad  og  de  frygtede  Horder  fra  Asien. 
Lidt  længere  henne  laa  Søen,  som  han  lod  grave  til  Vandbeholder 
for  Memphis. 

Tonen  om  Bord,  der  i  Begyndelsen  var  saa  formel,  som  den 
kan  være  iblandt  Angelsaksere,  blev  alt  livligere  paå  vor  første  Ride- 
tur, og  medens  vi  næste  Dag  for  op  mod  Strømmen  uden  at  standse, 
blev  den  saa  fri  og  naturlig,  som  om  vi  havde  kjendt  hin- 
anden i  Aarevis.  Selskabet  bestod  af  Englændere  og  Amerikanere 
foruden  to  Spaniere  og  mig. 

De  omgivende  Scener  skiftede,  men  Landskabets  Karakter  for- 
andredes kun  lidt.  Snart  kom  Fjældene  nærmere,  og  derpaa  trak 
de  sig  en  Mils  Vej  tilbage.  Der  var  sandede  Holme  midt  i  Løbet. 
Hist  kunde  man  se,  hvorledes  Strømmen  skar  den  gode  Jord  bort 
for  at  lægge  magert  Sand  til  paa  den  modsatte  Side.  Vi  kom 
forbi  en  Landsby,  der  var  halvt  bortskyllet;  nogle  Huse  vare  rev- 
nede og  hældede  tillige  med  en  Række  Palmer  ud  over  den  stejle 
Jordskrænt.  Ved  næste  Højvande  ville  de  alle  forsvinde.  Derpaa 
kom  vi  forbi  Steder,  hvor  det  opdyrkelige  Land  kun  bestod  af  en 
smal  Strimmel.  Gjennemgaaende  var  det  meste  frugtbare  Land 
paa  Vestsiden. 

En  bred  Dal  fører  mod  Øst,  og  saa  løfter  Gebel-el-Ter  sig 
lige  op  fra  Vandet.  Hele  Siden  er  udhulet  af  Grotter;  i  en  af  dem 
siges  der  at  ligge  Tusinder  af  Krokodillemumier.  Deroppe  paa  en 
Afsats  af  Klipper  ligger  der  et  koptisk  Kloster  med  sine  Kupler. 
De  yderst  fattige  Munke,  der  bebo  det,  plejede  at  springe  i  Van- 
det og  svømme  ud  til  de  forbisejlende  Dahabiaer  for  at  tigge;  men 
dette  er  nu  blevet  forbudt  af  Patriarken. 

Først  Kl.  3  om  Eftermiddagen  den  12.  landede  vi  ved  Beni 
Hassan.  Der  var  en  stærk  Vagt  af  Soldater  ved  Landingsstedet. 
Hvorvidt  dette  er  nødvendigt  for  at  beskytte  de  rejsende,  er  ikke 
godt  at  have  nogen  Mening  om.  Befolkningen  er  nu  en  Gang 
kommen  i  Vanry,  og  da  det  onde,  et  Folk  eller  Individ  begaar, 
huskes  langt  længere  end  de  gode  Gjerninger,  saa  vil  det  vare  en 
Stund,  før  de  rejsende  komme  til  at  se  paa  den  med  fordomsfrie 
Øjne. 

En  højrøstet  Mængde  med  Lejeasener  havde  alt  indfundet  sig 
og  bleve  af  bevæbnede  Soldater  forhindrede  fra  at  begaa  Voldsom- 
heder mod  hverandre.  Da  jeg  et  Aar  i  Forvejen  landede  her,  havde 
der  foruden  Asendriverne  og  en  Flok  nysgjerrige  indfundet  sig  en 
Del  Ungdom,  der,  bevæbnede  med  en  Kattemumie  i  hver  Haand, 
raabte  paa  Bakshies  og  sluttelig,  da  ingen  Kjøbere  meldte  sig, 
kastede  de  i  Oldtiden  hensovede  i  Floden.  Nu  var  det  mig  paa- 
faldende,  at  der  ikke  var  en  eneste  Kat  paa  Markedet,  og  jeg  fik 
senere  Grunden  at  vide.  For  tre  Aar  siden  havde  en  spekulerende 
Brite  fragtet  et  Skib  og  ført  en  Ladning  Katte  til  Liverpool,  hvor 
de  bleve  solgte  ved  Auktion  i  Tøndevis;  men  Regjeringen  forbød 
denne  en  gros  Eksport,  medens  det  dog  var  enhver  tilladt  at  fylde 
sine  Lommer  efter  Behag.  Nu  var  der  imidlertid  blevet  sat  en 
Stopper  for  al  fremtidig  Udførsel  af  disse  gammel  ægyptiske  Hus- 
dyrs Rester. 

I  Rejsebøger  og  Beskrivelser  af  Nilrejser  bliver  der  ofte  ad- 
varet ikke  blot  mod  Befolkningen  her,  men  paa  en  stor  Strækning 
af  denne  Landsdel.  Den  siges  at  have  tyvagtige  Tendenser,  hvilket 
Ry  stammer  lige  fra  Muhamed  Alis  Tid.  Byen  Beni  Hassan  — 
hvilket  betyder  Hassans  Børn  —  tildrog  sig  i  den  Grad  Kedivens 
Vrede,  at  han  lod  den  ødelægge.  Maaske  har  Befolkningens  Be- 
greber om  Forskjellen  paa  mit  og  dit  ikke  været  af  de  klareste; 
men  der  kan  paa  den  anden  Side  ikke  være  Tvivl  om,  at  det 
meget  let  kunde  hænde  i  den  Herskers  Tid,  at  nogen,  med  eller 
uden  Grund,  blev  straffet  med  Tab  af  Ejendele  o.  a. 

Heller  ikke  Asenerne  have  undgaaet  deres  Skjæbne,  men  kaldes 
for  de  værste  ved  Nilen.  Jeg  oplevede  dog  intet,  der  overbeviste 
mig  om  disse  Menneskers  eller  Dyrs  Slethed.  Der  lød  som  et 
Brøl  efter  Drikkepenge,  men  hvad  det  angaar,  er  det  ikke  ander- 
ledes paa  de  andre  Steder  i  Ægypten,  hvor  Turiststrømmen  skyller 
hen.  Min  Erfaring  her  som  overalt  lærte  mig,  at  havde  man  været  en 
kort  Tid  iblandt  dem,  vare  de  lige  saa  venlige  og  forekommende 
som  Folk  i  andre  Lande.  Mit  Asen  travede  saa  godt  som  noget 
forbi  Landsbyer,  over  Marker  og  forbi  Tomterne  af  den  ødelagte 
By,  stadig  paa  Grænsen  af  Ørkenbjærgene,  der  paa  dette  Sted 
nærme  sig  Floden  indtil  et  Par  Tusind  Alen. 

Stien,  der  fører  op  til  Gravene,  er  for  stejl  for  Dyrene,  og  til 
Fods  fortsatte  vi  Vejen  op  til  et  Kalkstensfjæld,  hvor  der  er  Grotte 

ved  Grotte.  I  det  hele  findes  der  femten  paa  dette  Sted,  og  alle 
have  det  tilfælles,  at  man  gjennem  en  Port  kommer  ind  i  en  Hal, 
der  ér  baaren  af  Søjler.  I  dennes  ene  Side  er  den  saakaldte  Brønd, 
den  stejle  Grube,  som  vi  kjende  fra  Mastabaerne  ved  Sakkara,  der 
ender  i  en  Korridor,  hvilken  atter  fører  ind  til  Kammeret  med  Mu- 
mien. Disse  Begravelser  ere  alle  fra  det  tolvte  Dynasti;  paa  nogle 
er  Loftet  svagt  hævet  paa  Midten  som  et  skraat  Tag,  og  andre 
have  hvælvet  Tøndeloft.  I  de  nordlige  ere  Søjlerne  8-  eller  16- 
sidede  med  Længdefurer,  en  bred,  rund  Fod,  og  alle  have  en  fir- 
kantet Plade  foroven,  hvorpaa  Loftsbjælkerne  hvile;  Søjlerne  i  de 
sydlige  forestille  fire  Lotusstængler  med  Knop,  sammenbundne  med 
et  Baand,  der  er  snoet  fem  Gange  omkring  dem  som  Ringe.  Disse 
fem  Ringe  neden  for  Søjlehovedet  gaa  igjen  i  alle  ægyptiske  Søjler 
til  den  allersidste  Tid,  der  er  aldrig  flere  eller  færre,  og  saaledes 
ogsaa  den   firkantede  Plade  foroven   og  ofte  det  runde  Fodstykke. 

Salene  ere  alle  udhuggede  af  Klippen  og  malede  saaledes,  at 
de  skulle  forestille  Boliger  af  andet  Materiale,  saaledes  Bjælkerne 
Træ.  En  blaa,  aflang  Firkant  midt  paa  Loftet  skal  forestille  en 
Aabning,  hvorigjennem  man  ser  Luften.  Især  de  to  nordlige  ere 
interessante  paa  Grund  af  deres  Dekorationer;  Billederne  ere  des- 
værre ikke  skaarne  ind  i  Væggen,  men  kun  malede  oven  paa  en 
Cementpudsning,  og  derfor  ere  nogle  helt  forsvundne,  medens  den 
store  Mængde  er  mere  eller  mindre  utydelig. 

Ægypten  var  inddelt  i  en  Mængde  Nomer,  der  bestyredes  af 
en  Slags  Jarler.  Grotterne  ved  Beni  Hassan  laa  i  Nomen  Meh  eller 
Antinoé  og  ere  Jarlers  eller  deres  Slægtninges  Grave.  Brugsch  har 
i  sin  ægyptiske  Historie  beskrevet  to  af  dem  meget  nøjagtigt,  og 
det  var  fra  dem,  at  Sir  Gardner  Wilkinson  i  sin  Tid  hentede  saa 
mange  af  sine  Illustrationer  til  sit  berømte  Værk  Manners  and  Co- 
stumes  of  the  ancient  Egyptians. 

Billederne  fremstille  overalt  huslige  Scener,  Jagt  o.  s.  v.;  i  det 
hele  illustrere  de  Datidens  Kunst,  Haandværk,  Agerbrug  og  Sport. 
Man  ser  Folk  bearbejde  Hør  lige  (ra  Høsten  og  Udvandingen,  til 
det  bliver  vævet.  Et  Sted  kan  man  se  Flint,  der  er  klemt  inde 
mellem  to  Stykker  Træ,  blive  hugget  til  Redskaber  med  en  Træ- 
kølle, og  paa  de  næste  Billeder  ere  Vaabnenes  og  Redskabernes 
Brug  fremstillet  i  Slag,  Jagt  paa  vilde  Dyr  i  Bjærgene  og  i  frede- 
lige Markscener,  hvor  Kornet  mejes  med  en  Segl.    En  saadan  blev 

i  Fjor  funden  netop  i  denne  Egn.  Den  havde  samme  Form  som 
de  moderne,  men  baade  Skaft  og  det  runde  Blad  vare  af  Træ,  og 
Bladet  havde  en  Eg  af  skarpe  Flintesten,  der  var  klemt  ind  i  en 
Spalte.  Vi  gaa  videre  og  se  Kreaturer  svømme  over  Floden"  efter 
en  Baad  med  flere  Personer  i,  der  med  Raab,  antydet  ved  stærk 
Gestikuleren,  holde  Krokodillen,  som  vi  se  paa  Bunden  af  Vandet, 
borte. 

Skriftkloge  nedskrive  den  afdødes  Bedrifter,  Dværge  og  andre 
forvoksede  Individer  passe  Høvdingens  Hunde.  Fisk  blive  baade 
harpunerede,  fangede  paa  Krog  og  i  Garn,  og  Fugle  fanges  i  nogle 
mærkelige  Net,  der  klappe  sammen  om  dem.  Guldsmede  og  Potte- 
magere arbejde,  en  Barber  rager  sin  Kunde,  Billedhuggeren  mejsler, 
og  Maleren  sætter  Farve  paa  en  Statue.  Hyrdernes  lave,  foragtede 
Stilling  i  Samfundet  er  antydet  ved  en  bøjet  Stilling  og  ved,  at 
de  ofte  mangle  et  Lem. 

Ligesom  i  This  Grav  i  Sakkara  ere  alle  Datidens  Husdyr  frem- 
stillede, og  under  hvert  er  skrevet:  dette  er  en  Trane,  en  Ko  o.  s.  v. 
Det  undrer  os  stadig,  at  vi  ikke  se  Kameler  noget  Sted,  da  dette 
Dyr  ifølge  Bibelen  dog  fandtes.  Heste  vare  endnu  ukjendte,  lige- 
saa  Høns,  hvorimod  Asener  den  Gang  som  nu  blev  brugt  overalt 
og  til  mange  forskjellige  Slags  Arbejder,  og  Traner  hørte  med  til 
Husdyrene. 

De  interessanteste  og  bedst  bevarede  Grotter  ere  de  to  nord- 
ligste. I  den  ene  er  en  Jarl  ved  Navn  Ameni  begravet.  Paa  den 
vestlige  Væg,  Syd  for  Indgangen,  ser  man  Billedet  af  ham  og  hans 
Hustru,  der  lugter  til  en  Lotusblomst,  sidde  ved  et  Bord.  For  at 
tydeliggjøre  enhver  af  de  lækre  Sager,  dette  er  besat  med,  ere  de 
afbildede  rundt  omkring  i  Luften  over  Bordet.  Ved  Siden  ere 
hans  Titler  og  Rang  beskrevne,  og  paa  et  andet  Sted  staar  hans 
Levnetsløb,  fortalt  af  ham  selv.  Det  ses  der,  at  Ameni  Amenem- 
hat  levede  under  Kong  Usertesen  I.,  der  var  den  anden  Konge  af 
det  tolvte  Dynasti.  Han  var  ægyptisk  Adelsmand,  Høvding  for 
Nomen  Meh  eller  Antinoé  og  øverste  Profet.  Som  ung  drog  han 
som  Stedfortræder  for  sin  gamle  Fader  til  Æthiopien  i  Spidsen  for 
Armeen,  ordnede  Grænsespørgsmaalet  og  vendte  hjem  til  Kongen, 
ladet  med  Krigsbytte  og  Tribut. 

Han  var  lige  saa  heldig  i  mange  andre  Ekspeditioner.  I  In- 
skriptionen  paa  Graven  siger  han:     »Jeg   har  holdt   alt,    hvad  jeg 

har  lovet.  Jeg  er  en  mild  og  medfølende  Mand  og  en  Høvding, 
der  elsker  sin  Stad.  Jeg  har  tilbragt  mine  Aar  som  Guvernør  af 
Meh,  og  alle  Arbejder  paa  Stedet  ere  udførte  af  mine  Hænder.  Jeg 
har  givet  Forvalterne  over  Templerne  i  Meh  3000  Tyre  med  deres 
Køer,  og  jeg  var  afholdt  paa  Paladset  af  den  Grund,  thi  jeg  førte 
alle  Produkter  af  Malkekøerne  til  Paladset,  og  ingen  har  givet  større 


Bidrag  til  Kongens  Provianthuse  end  jeg.  Jeg  har  aldrig  gjort  et 
Barn  Fortræd,  jeg  har  aldrig  taget  fra  Enken,  jeg  har  aldrig  stødt 
en  Arbejder  bort.  Jeg  har  aldrig  indespærret  en  Hyrde,  jeg  har 
aldrig  forlangt  Hoveri  af  Arbejderne  hos  den  Mand,  der  kun  be- 
skjæftigede  fem  Mand.  Der  var  ingen  Elendighed  i  min  Tid,  ingen 
sultede  under  min  Bestyrelse;  thi  dersom  der  var  magre  Aar,  saa 
oppløjede  jeg  alt  det  opdyrkelige  Land  i  Nomen  Meh  til  de  yderste 
Grænser  mod  Syd  og  Nord.  Paa  den  Maade  bevirkede  jeg,  at  dens 
Befolkning  levede  og  skaffede  den  Føde,  saa  at  der  ikke  var  et 
sultent  Menneske  iblandt  dem.   Jeg  gav  Enken  lige  saa  meget,  som 

jeg  gav  den  gifte  Kone,  og  jeg  gjorde  ingen  Forskjel  paa  den 
store  og  den  lille.  Og  se,  da  Oversvømmelsen  blev  stor,  og  Lan- 
dets Ejere  bleve  rige  derved,  saa  lagde  jeg  ingen  Tillægsskat  paa 
Agrene.« 

Den  næste  Grotte  er  Chnemu  Heteps  Grav.  Hans  Titel  var 
ægyptisk  Adelsmand,  kongelig  Slægtning  og  Guvernør  af  den  øst- 
lige Del  af  Nomen  Meh  indtil  de  arabiske  Bjærge,  og  han  levede 
under  Nub-Kan-Ra,  Søn  af  Solen-Amenemhat  IL,  der  var  den  tre- 
die  Konge  af  12.  Dynasti.  Om  hans  Afstamning  fortælles  der,  at 
hans  mødrene  Bedstefader  blev  adlet  og  udnævnt  til  Guvernør  af 
Amenemhat  I.,  at  Usertesen  I.  bekræftede  hans  Adelsudnævnelse  og 
føjede  en  stor  Strækning  Land,  der  laa  mellem  Nilen  og  de  libyske 
Bjærge,  til  hans  Ejendom.  Denne  Mand  havde  en  Søn  ved  Navn 
Necht  og  en  Datter  Beqt.  Datteren  havde  samme  Ret  som  Sønnen 
til  at  arve  Titler  og  Ejendom.  Hun  blev  gift  med  en  Mand  ved 
Navn  Nehera,  der  var  Søn  af  Sebek-anch,  og  Chnemu  Hetep  var 
deres  eneste  Barn.  Om  Onkelen  Necht  var  ugift  eller  barnløs,  for- 
tælles der  intet,  men  kun  at  Chnemu  Hetep  arvede  saavel  sin  On- 
kels som  Moders  Rang  og  Ejendom.  I  denne  Grotte  findes  en 
Fortegnelse  over  alle  Aarets  Fester,  hvoraf  de  vigtigste  ere:  De 
dødes  Fest,  Nytaar,  Begyndelsen  af  Solaaret,  den  store  Lovtale, 
den  store  Varme,  den  lille  Varme,  de  fem  indskudte  Dage,  de  tolv 
Maanedsfester,  de  tolv  halvmaanedlige  og  »alle  Fester  i  Dalen  eller 
paa  Fjældet«. 

Paa  Nordvæggen  er  der  et  Billede  af  de  første  Asiater,  der 
besøgte  Ægypten.  Jarlen  er  her  fremstillet  staaende  med  sine 
Hunde  ved  Siden,  medens  en  Skriver  rækker  ham  en  Papyrusrulle, 
hvorpaa  der  staar,  at  i  Usertesen  II.s  sjette  Regjeringsaar  bragte  37 
Folk  af  Amu-Stammen  Øjemaling  til  Chnemu  Hetep,  Søn  af  Adels- 
manden. Efter  Skriveren  følger  en  ægyptisk  Embedsmand,  og  efter 
ham  Amuhøvdingen  Abesha,  der  kaldes  Prins  af  det  fremmede 
Land,  ledsaget  af  sine  Følgere.  Baade  Mænd  og  Kvinder  ere 
klædte  i  brogede  Klæder  af  et  Snit,  der  er  helt  forskjelligt  fra 
ægyptiske  Dragter.  Med  deres  lige  Næser  og  spidse  Skjæg  minde 
Mændene  meget  om  de  nuværende  orientalske  Jøder;  de  ere  be- 
væbnede med  Køller  og  Buer,  en  har  en  Lyre,  som  han  slaar,  og 
de  føre  Asener  med,  paa  hvis  Ryg  Børnene  sidde  i  Kurve. 

Der  har  været  udtalt  mange  Gisninger  om,    hvem  disse  frem- 
over viden  Strand  72 

mede  vare.  Nogle  have  troet,  at  det  var  Josefs  Brødre,  der  kom 
for  at  kjøbe  Korn;  men  da  Usertesen  II.  levede  længe  før  Hyksos- 
Kongernes  Tid,  da  Josef  steg  til  sin  høje  Værdighed,  er  dette  blevet 
forkastet.  En  anden  Mening,  der  hverken  kan  begrundes  eller  ab- 
solut forkastes,  og  som  nærmest  er  fremkommen  paa  Grund  af  Lig- 
hed i  Navnene,  er,  at  Abesha  er  identisk  med  Abraham.  Kun  saa 
meget  kan  med  Bestemthed  siges,  at  de  fremmedes  Hjem  laa  Øst 
for  Palæstina;  men  om  de  kom  for  at  bede  om  Lov  til  at  ned- 
sætte sig  eller  kun  paa  en  Handelsrejse,    er  der  intet  meddelt  om. 

I  to  af  de  bedst  bevarede,  sydlige  Grotter  er  der  især  afbildet 
Legemsøvelser,  og  ikke  blot  Mænd,  men  ogsaa  Kvinder  deltage  i 
disse.  Boldspillet  varieres  paa  mange  Maader.  At  Billederne  i 
mange  Grotter  ere  til  Dels  udslettede  forundrer  os  mindre, 
end  at  der  dog  er  saa  meget  synligt  tilbage,  efter  at  Luften 
i  over  4000  Aar  har  virket  derpaa.  Omsider  maa  det  alt  forsvinde, 
og  det  er  derfor  med  Tilfredshed,  at  vi  erfare,  at  >The  Egyptian 
exploration  fund  c  har  ladet  det  allermeste  kalkere.  I  tre  Aar  have 
fire  Englændere  været  beskjæftigede  med  dette  Arbejde,  og  man 
kan  med  det  første  vente  et  stort  Mesterværk  fra  deres  Haand. 

De  eneste  Farver,  der  have  været  benyttede,  ere  gul,  grøn, 
blaa  og  rød.  Sandsynligvis  have  de  været  udrørte  i  Æggehvide. 
Intetsteds  ere  de  blandede,  men  der  er  ofte  malet  gjentagne  Gange 
ovenpaa.  Hvor  to  Mennesker  omarme  hinanden  som  i  Brydescener, 
er  den  ene  malet  mørkere  end  den  anden  for  at  skille  dem  ad, 
eller  der  er  tegnet  en  tyk,  sort  Kontur,  hvor  de  mødes.  I  Fjerkræ 
har  Kunstneren  ofte  bestræbt  sig  for  at  udføre  et  meget  detailleret 
Billede  af  Enkelthedernes  Farvepragt  og  har  dertil  brugt  en  Mængde 
forskjellige  spidse  og  flade  Pensler. 

Da  vi  havde  forladt  disse  Grotter,  fulgte  vi  Fjældets  Fod  og 
naaede  en  god  Kvartmil  mod  Syd  til  en  Klippedal,  der  vel  strækker 
sig  en  halv  Mil  mod  Øst,  og  steg  af  uden  for  nogle  Huler  i  Fjæl- 
det  paa  Dalens  Sydside.  De  kaldes  med  et  fælles  Navn  Speos 
Artemidos,  og  med  dem  begynde  vi  paa  et  nyt  Afsnit  af  Ægyp- 
tens Kunsthistorie. 

Med  Pyramidedistriktet  tog  vi  Afsked  fra  det  gamle  Rige,  der 
ender  med  det  11.  Dynasti.  Et  stort  Afsnit  af  sidste  Del  af  dette 
er  saa  godt  som  ubekjendt,  og  man  kunde  næsten  tro,  at  Kunsten 
havde  været  død  og  var  bleven  gjenfødt  i  Mellemriget,    at  det  12. 

Dynasti  havde  bragt  en  Renaissance,  naar  man  ikke  lagde  Mærke 
til,  at  i  alt,  hvad  der  fandtes  fra  før  Hyksos- Kongerne,  var  der  ingen 
Tegn  paa  nye  Impulser;  Motiverne  og  Formen  ere  de  samme,  og 
skjønt  vi  have  stiftet  Bekjendtskab  med  Søjler,  er  det  den  gamle 
Kunst,  der  kun  blussede  op  paa  ny  med  den  vaagnende  Foretagelses- 
aand.  Hvad  vi  have  set  ved  Beni  Hassan  hører  endnu  med  til  den 
gamle  Kunst,  der  fortsattes  uforandret,  indtil  alt  standsedes  af 
Hyksos  Kongerne,  da  de  ved  Hjælp  af  deres  Landsmænd,  der  i 
Forvejen  vare  bosatte  i  Ægypten,  erobrede  Landet. 

Deres  Herredømme  antages  at  have  varet  en  500  Aar,  og  det 
var  i  Slutningen  af  den  Periode,  at  Josef  blev  Minister.  Hvad  de 
egentlig  foretog  sig,  vide  vi  kun  lidet  om,  og  med  Undtagelse 
af  nogle  Hoveder  er  der  intet  tilbage,  der  kan  give  Oplysning 
om  dem. 

Med  det  18.  Dynasti,  der  fordrev  disse  fremmede,  kom  den 
egentlige  Gjenfødelse  af  Kunst,  der  snart  naaede  sit  Højdepunkt. 
Det  er  fra  den  Tid,  vi  se  de  store  Slagscener,  de  mystiske  Billeder, 
Offerscener,  og  det  ene  Tempel  stræber  at  overgaa  det  andet  i  Dri- 
stighed og  Originalitet.  Ægypten  naaede  den  Gang  sin  højeste 
Magt  og  kom  i  livlig  Handelsforbindelse  med  andre  Nationer,  nye 
Husdyr  bleve  indførte  og  nye  Guder  dyrkede,  og  af  disse  afløste 
en  undertiden  en  anden,  paa  hvilket  vi  bl.  a.  saa  Beviser  her  i 
Speos  Artemidos. 

Vi  traadte  først  ind  i  den  største  af  Hulerne  med  fælles  Navn. 
Den  blev  paabegyndt  af  Thothmes  III.,  der  var  af  18.  Dynasti,  men 
er  aldrig  bleven  færdig,  skjønt  Seti  I.  tilføjede  og  forandrede  derpaa 
250  Aar  senere.  Gjennem  en  Port  kom  vi  ind  i  en  Forsal,  der  har  været 
baaren  af  to  Rækker  Søjler  med  fire  i  hver  Række.  Kun  den  ene 
er  bevaret,  og  de  firkantede  Søjler,  hvis  tre  Sider  ere  raat  til- 
huggede, bære  paa  Forsiden  Navnene  Thothmes  III.,  Seti  I.  og 
Gudinden  Sekhet,  til  hvis  Ære  Templet  er  udført. 

Denne  Guddom  er  en  meget  interessant  Person  i  den  ægyp- 
tiske Mytologi.  Navnlig  i  Nedre-Ægypten  har  hun  spillet  en  stor 
Rolle.  Som  tidligere  omtalt  var  hendes  andet  Navn  Bast,  og  hen- 
des Tempel  i  Bubastis  var  efter  Herodots  Beskrivelse  det  smukkeste 
i  Landet.  Ifølge  hans  Udsagn  var  hun  den  samme,  som  Grækerne 
kaldte    Diana.     Ægypterne    titulerede    hende:     »Den    store    Dame, 

Himmelens  Dame,  elsket  af  Ptah«,  der  var  Guders  og  Menneskers 
Fader  og  Skaber  af  alt.  Hun  jager  Mørkets,  Uvejrets  og  Taagens 
Dæmoner,  der  ere  Menneskers,  Dyrs  og  Planters  Fjender. 

En  Gang  fører  fra  Forhallen  ind  til  det  indre  Tempel,  hvor 
der  i  Baggrunden  er  en  Niche,  hvori  der  formodentlig  har  været 
en  Statue  af  Gudinden  eller  hendes  hellige  Dyr;  men  der  er  intet 
Spor  af  noget  tilbage.  Paa  Nichens  ene  Væg  staar  Sekhet  i  Relief. 
Forhallen  er  den  mest  dekorerede  Del;  der  ses  Sekhet  paa  flere 
Steder  og  kaldes  Damen  af  Hulen,  og  det  er  der,  vi  se,  at  der  er 
foretaget  Forandringer  i  Seti  I.s  Tid.  Hvad  der  er  fra  Thothmes 
III.s  Tid,  er  ophøjet,  hvorimod  Forandringerne  ere  huggede  dybt 
ovenover.  Amen  er  indført  oven  paa  et  andet  Navn;  i  en  Række 
af  12  Gudebilleder  er  der  forandret  adskilligt,  og  flere  Steder  staar 
Seti  I.  oven  paa  Thothmes  III.  Til  højre  ofrer  Thothmes  til  Sekhet 
og  Ptah,  og  til  venstre  knæler  Seti,  ledsaget  af  Sekhet,  foran  Amen. 
Hieroglyfferne  bag  ham  fortælle,  at  han  har  udført  Billeder  til  Ære 
for  sin  Moder  Sekhet,  den  smukke  Dame  af  Speos. 

Grækerne  kaldte  Sekhet  Artemis,  og  derfra  har  Hulen  faaet 
Navn.  Der  er  flere  Fordybninger  i  dens  Vd^gge,  som  kunne  an- 
tages at  have  indeholdt  Løvemumier.  I  lignende  Fordybninger 
er  der  fundet  Rester  af  Katte  og  større  Dyr. 

Foruden  Speos  Artemidos  er  der  endnu  en  Række  Grotter  her, 
men  de  ere  alle  fra  en  langt  yngre  Tid  og  ere  desuden  stærkt 
medtagne  af  Røg  og  hensynsløs  Behandling.  En  af  dem,  der  er 
interessantere  end  de  øvrige,  er  udvendig  over  Døren  forsynet  med 
den  ægyptiske  Hulkele,  hvorpaa  den  bevingede  Solskive  og  Slan- 
gerne staa,  omringede  af  Navnene  paa  Alexander  den  stores  Søn. 
Paa  den  ene  Side  af  Architraven  ofrer  Kongen,  der  er  ledsaget  af 
Hathor,  en  Statue  af  Mat,  Sandhedens  Gudinde,  til  Sekhet,  og  paa 
den  anden  Side  ofrer  han  til  Amen. 

Paa  Vejen  fra  denne  Bjærgkløft  og  tilbage  til  Skibet  kom  vi 
over  en  Slette,  hvor  Asenerne  formelig  vadede  i  Kattemumier.  Der 
var  kun  to  Kattebegravelser  i  Æg>'pten,  denne  og  en  ved  Bubastis, 
og  der  bleve  alle  Katte  jordede. 

Ligesom  et  overfyldt,  daarligt  ordnet  Museum,  hvor  mange 
Eksemplarer  staa  bag  hverandre,  saa  man  næppe  kan  se  dem,  virker 
forstyrrende  og  nedtrykkende  paa  Sindet,    saaledes  vilde  de  ægyp- 

tiske  Mindesmærker  let  blive  overvældende,  dersom  man  ikke  havde 
de  Ophold  imellem  dem,  der  fremkomme  ved  Afstandene. 

Efter  et  Besøg  som  det  ved  Beni  Hassan  er  man  fyldt  med 
Indtryk,  som  man  behøver  en  Pavse  til  at  ordne  og  overse.  Man 
trænger  tillige  til  Hvile,  og  en  saadan  faar  man  ikke  bedre  end 
ved  at  sejle  videre  paa  Floden  og  iagttage  Landskaberne,  der  glide 
forbi.  Paa  den  Maade  bleve  de  sidste  Oldtidsminder,  vi  saa,  ind- 
rammede i  Scenerne  paa  Marken  og  i  Landsbyerne. 

Fjældene  staa  endnu  som  i  Fortiden.  Floden  falder  og  stiger, 
medens  den  snor  sig  mellem  Øer  og  Agre,  den  selv  har  skabt,  og 
bliver  altid  sig  selv,  og  paa  samme  Maade  forholder  det  sig  med 
Folket,  der  under  alle  Omskiftelser  have  bevaret  den  samme  Type. 
Det  pløjer,  saar  og  høster  paa  samme  Maade  som  dets  Forfædre, 
og  i  Øjeblikke  kunne  vi  indbilde  os  at  være  flyttede  mange  Tusind 
Aar  tilbage  i  Tiden  eller  fristes  til  at  tro,  at  den  har  staaet  stille 
her  under  den  klare,  skyfrie  Himmel.  Saa  viser  der  sig  paa  Bjær- 
gets  Top  et  koptisk  Kloster  med  sin  Samling  af  runde  Kupler  og 
fortæller  os,  at  Apostelen  Markus  har  prædiket  her  og  fundet  Øre- 
lyd;  men  hans  Menighed  er  bleven  trængt  ud  i  Bjærgene  af  Halv- 
maanen,  der  kroner  de  slanke  Minareter  i  Dalen,  og  Tanken  føres 
hen  paa  Amer  ibn  el-Asi  og  Harun  ar-Rashid. 

Ligesom  i  Oplevelser,  der  ligge  langt  tilbage,  hvor  det  møj- 
sommelige er  glemt  og  kun  det  klare  huskes,  synes  det  baade  For* 
aar.  Sommer  og  Høst,  alt  undtagen  den  Vinter,  vi  have  forladt;  og 
i  Øjeblikke  tro  vi  at  være  hensatte  i  en  Evighed,  hvor  Tid  og 
Rum  smelte  sammen  uden  Grænse  og  uden  Fornemmelse  af  Varme 
eller  Kulde.  Det  ligner  en  af  de  gyldne,  utydelige  Erindringer  fra. 
tidligste  Tid,  da  det  eneste,  der  fæstede  sig,  var  Skriget  af  e» 
Strandfugl,  en  Vipstjært,  der  satte  sig  tæt  ved  os,  eller  en  Flok 
Vandfugle  paa  Grundene  langt  ude,  hvor  Himmel  og  Vand  syntes 
at  løbe  i  et. 

Men  saa  vækkes  vi  af  Drømmen  og  kaldes  tilbage  til  Bevidst- 
heden om  den  Tid,  vi  leve  i,  ved  Synet  af  en  Dampskorsten,  der 
sender  Røgmasser  i  Vejret. 

Turen  er  baade  ensformig  og  fuld  af  Afveksling.  Snart  træde 
Fjældene  med  djærve  Konturer  nær  til  Floden;  deres  Farve  spiller 
i  fine  rødlige  og  gule  Toner,  iblandede  med  Lag  af  klart  hvidt, 
der  blænder  mod  en  Luft  af  det  reneste  blaa,    fordybet  ved  Mod- 

sætningen.  Atter  udvider  Nildalen  sig;  paa  den  arabiske  Side 
holde  Fjældene  sammen  som  en  Væg  med  Brud,  hvori  Skygger  og 
Linier  svømme  hen,  saa  det  er  umuligt  at  bestemme  deres  Afstand 
i  Rummet,  og  paa  den  libyske  Side  er  Sletten  kun  begrænset  af 
Horisonten,  med  Undtagelse  af  et  Par  Steder,  hvor  (jerne  Bjærge 
staa  som  Øer. 

Der  er  Holme  og  Grunde  i  Floden,  hvorfor  Damperen  ofte  maa 
gjøre  store  Omveje,  og  den  maa  paa  samme  Tid  vogte  sig  for  ikke 
at  komme  de  ejendommelige  Sejlfartøjer  for  nær.  Hvad  enten  disse 
ere  overfyldte  med  Passagerer  og  Kreaturer,  dybt  ladede  med  Vand- 
krukker, der  under  Bjælker  hænge  i  Net  langt  ud  over  Siden,  under 
Sejl  for  en  god  Vind,  saa  de  kappes  med  Damperen  eller  ligge 
fortøjede  i  Grupper  ved  Stranden,  enten  de  enorme  Sejl  bugne  eller 
hænge  slapt  mod  Masten,  ere  de  maleriske  og  formaa  altid  at  fængsle 
Blikket. 

Ogsaa  Fuglelivet  kan  man  iagttage  Time  efter  anden  uden  at 
trættes.  Komme  vi  nær  til  Bredden,  hvor  denne  er  stejl,  se  vi  Is- 
fugle sidde  fordybede  i  Beskuelsen  af  Vandet.  Den  metalglinsende 
med  de  blaa  og  grønne  Farver,  som  ogsaa  forekommer  her  hjemme, 
er  ikke  saa  hyppig  som  en  større  sort  og  hvid  Art. 

Hærpopper,  Vipstjærter  og  Svaler  høre  med  til  det  ægyptiske 
Landskab,  ligesom  Flokke  af  Traner,  Hejrer  og  Ænder  ere  en 
Del  af  Flodens,  og  kredsende  Rovfugle  en  Del  af  Luftens 
Fysiognomi;  men  ingen  Fugleart  er  saa  talrig  over  hele  Landet 
som  Duen.  I  somme  Landsbyer  indtage  Duernes  Slag  lige  saa 
megen  Plads  som  Menneskenes  Huse.  Der  sværme  de  som  Bier 
om  en  Kube,  smutte  ud  og  ind  af  Hullerne  i  Taarnet,  kurrende 
eller  nejende,  eller  de  flyve  langt  ud  paa  de  Marker,  hvor  der  nylig 
er  saaet,  eller  hvor  Negene  blive  læssede  paa  Kamelernes  Ryg. 

Naar  Solen  synker,  og  Luften  begynder  at  faa  varme  Toner, 
samles  de  i  uhyre  Sværme  og  begynde  en  Kapflyvning.  Fra  Lands- 
byen kile  de  ud  over  Floden,  hvor  de  paa  et  bestemt  Sted,  gjemc 
over  en  sandet  Holm,  paa  een  Gang  vende,  skynde  sig  tilbage  og 
slaa  et  langt  Slag  ind  over  Markerne  paa  den  modsatte  Side;  saa 
om  igjen  ud  over  Holmen  og  tilbage,  indtil  den  sidste  Kant  af 
Solen  er  forsvunden  bag  Bjærgene. 

De  fleste  Tider  er  Vejret  henrivende.    Som  oftest  er  Morgenen 

saa  stille,    at  Træer  og  Sejl  staa  paa  Hovedet  i  Vandet,    hvor  kun 
en  Stremhvirvel  viser,  at  det  ikke  er  en  Fortsættelse  af  Himlen. 

Medens  Solen  kommer  højere  i  den  skyfrie  Luft,  rejser  der 
sig  en  nordlig  Brise,  der  stiger  og  falder  med  Mellemrum.  Ofte 
bliver  Luften  fan'eløs  ved  Middagstid,  og  saa  synes  alt  at  svømme 
ud   i   et  stærkt,    graat  Lyshav,   selv  Træerne  staa  matte  i  Farven; 


men  til  andre  Tider  faar  Himlen  en  stærk,  blaa  Farve,  hvori  der 
ikke  er  Spor  af  rødlige  eller  grønladne  Nuancer.  Uvejr  med  store 
Skymasser,  en  diset  eller  tyk,  gul  Luft,  som  sel\'  Solen  ikke  kan 
formaa  at  gjennemtrænge,  kan  ogsaa  indtræffe,  men  forandres  lige 
saa  hurtigt,  i  Fald  det  ikke  følges  af  en  hed  Ørkenstorm,  der  i 
Reglen  varer  i  flere  Døgn. 

Paa  vor  høje  Breddegrad  ere  vi  kun  sjælden  Vidne  til  en  Farve- 
pragt og  en  saa  uendelig  Ro  som  den,  vi  ofte  nyde  paa  Nilen. 
Efterhaanden  som  Solen  nærmer  sig  Horisonten,  bliver  dens  Lys 
varmere  og  Luftens  Toner  stærkere.  Det  sidste  Vindpust  dør,  idet 
den  synker,    og  Skyggerne  samle  sig  om  os;    Mørket  indfinder  sig 

hurtigt;  men  næppe  er  det  begyndt,  før  det  synes,  at  der  mod 
Vest  tændes  et  Lys,  der  flammer  op  i  gule,  røde  og  violette  Farver 
og  vedbliver  at  blusse  en  Times  Tid.  Her  kalder  man  det  Efter- 
glød.  Det  ser  ud,  som  om  det  var  Lyset  fra  den  østlige  Himmel, 
der  joges  af  Natten  op  mod  Zenit  og  derfra  ned  mod  Vest,  hvor 
det  midt  paa  Himlen  trak  alle  sine  Farver  sammen  til  en  sidste 
Anstrengelse  for  at  holde  Stand  mod  den  fremrykkende  Fjende  og 
derpaa  sank  langsomt  i  Jorden. 

Ogsaa  de  Glimt  af  Folkeliv,  vi  bleve  Vidne  til  ved  Landings- 
pladserne og  omkring  de  Landsbyer,  vi  passerede,  bringe  en  vel- 
gjørende  Afveksling.  Enhver  Gruppe  og  enhver  Scene  er  malerisk. 
En  Pige,  der  har  fyldt  sin  Krukke  med  Vand,  hvor  Bøflerne  svale 
sig,  saa  kun  Snuden  er  synlig  over  Floden,  et  mægtigt  Vandhjul, 
drevet  af  Okser,  halvnøgne,  muskuløse  Skikkelser  ved  en  Sjaduf, 
hvilende  Mennesker,  et  Mylder  af  Kvinder,  Børn,  gamle,  Hunde  og 
Asener  omkring  Lerhuse  med  Duetaarne,  eller  en  hjemvendende 
Gedeflok  i  en  Støvsky,  hvorover  Hyrdinden,  behængt  med  Sølv- 
mynter, rager  frem  og  med  sin  Gren  i  Haanden  ligner  Feen  i 
Eventyret  —  kort  sagt,  enhver  Ting  er  et  Billede,  som  man  glæder 
sig  over. 

Naar  vi  komme  Fjældene  saa  nær,  at  Detaillerne  blive  tyde- 
lige, fejler  det  sjældent,  at  vi  se  Grotter  i  det  lyseste  Lag.  Den 
Omstændighed,  at  de  ere  anbragte  i  den  fasteste  Sten,  er  medvir- 
kende Aarsag  til,  at  de  forsvinde,  thi  her  findes  den  bedste  Kalk. 
Især  paa  Steder,  hvor  Fjældene  træde  lige  hen  til  Floden  og  kun 
have  en  smal  Strand  af  Oversvømmelsesmudder,  er  Transporten  a( 
Kalksten  let,  og  hvor  vi  passerede  saadanne  Steder,  saa  vi  altid 
Arbejdere,  der  sprængte  med  Krudt,  uden  Hensyn  til  Grotter,  hvoraf 
flere  havde  udvendige  Forsiringer.  Stenene  rullede  af  sig  selv  eller 
bleve  kastede  ned  paa  Stranden,  hvor  Skibe  ladedes  dermed. 

Mange  Grotter  have  aldrig  været  undersøgte  af  andre  end 
Gravrøvere.  En,  som  man  aldrig  har  fundet  Enden  paa,  siges  at 
være  fyldt  med  Krokodillemumier.  Vi  kom  forbi  den  koptiske 
Landsby  Ed-Dayr-en-Nakhl,  hvor  der  i  Nærheden  findes  en  Grotte, 
som  Sir  Gardner  Wilkinson  omtaler  i  »Manners  and  costumes  of  the 
ancient  Egyptians«.  Derinde  er  der  en  Mængde  Billeder,  hvoraf  et 
især  er  interessant.  En  Statue  paa  24  Fods  Højde  bliver  transpor- 
porteret  frem   paa  Kjælker.     Man  ser,    hvorledes  den  er  surret  for- 

svarlig  med  Læderskamfiling  under  Surringerne;  172  Mand  hale  i 
fire  Tove,  der  ere  anbragte  i  en  Ring  paa  Kjælken,  medens  en 
Mand  staar  paa  Statuens  Fod  og  hælder  af  en  Krukke,  og  andre 
bringe  ham  fyldte  Krukker.  En  Præst  gaar  foran  og  brænder  Rø- 
gelse, og  bag  efter  følge  12  Mand,  der  formodentlig  forestille  Billed- 
huggerne, som  have  udarbejdet  Statuen. 

For  et  Par  Aar  siden  blev  jeg  Vidne  til,  at  et  nyt  Skib  blev 
sat  i  Vandet  et  Sted  i  Deltalandet.  Det  var  stivet  af  paa  noget, 
der  kunde  ligne  en  Slæde,  og  blev  ligeledes  af  en  Mængde  Men- 
nesker trukket  hen  til  et  Sted,  hvor  Floden,  naar  det  blev  Høj- 
vande, kunde  naa  det,  og  Underlaget  under  Slæden  blev  stadig 
overhældt  med  Vand  for  at  forhindre,  at  der  gik  Ild  i  Plankerne. 
En  Mand  i  Forstavnen  klappede  i  Hænderne,  medens  han  sang  for, 
og  hele  Mandskabet  istemte  et  Omkvæd,  hver  Gang  de  gav  et 
samlet  Ryk.  Ogsaa  her  paa  Billedet  staar  en  Mand  paa  Statuens 
Knæ  og  klapper  i  Hænderne.  Øverst  staa  tre  Kompagnier,  der 
maaske  ere  Afløsningsmandskab,  og  et  andet  Sted  bliver  der  slagtet 
Okser.  Foruden  at  Billedet  viser  os,  hvorledes  en  svær  Vægt  blev 
transporteret  i  Oldtiden,  giver  det  os  den  interessante  Oplysning, 
at  der  allerede  paa  Amenemhat  II.s  og  Usertesen  II.s  Tid  fandtes 
mange  asiatiske  Fanger  i  Ægypten.  En  Del  af  de  Folk,  som 
trække,  ere  Ægyptere,  men  de  øvrige  ere  fremmede  Slaver,  klædte 
i  deres  Lands  Dragt. 

Vi  passerede  baade  Ed-Dayr-en-Nakhl  og  Tel-el-Amara  uden 
at  faa  Lejlighed  til  at  se  dem.  Paa  det  sidste  Sted  stod  Byen 
Chutaten,  som  den  eksentriske  Kong  Amenophis  V.  byggede,  da 
han  var  bleven  fordreven  fra  sin  egen  Hovedstad  paa  Grund  af  et 
Paabud  om,  at  Navnet  Amen  skulde  udslettes  af  alle  Templer  og 
Solskiven  indføres  i  Stedet.  Ogsaa  der  ligge  nogle  meget  interes- 
sante Grotter. 

Efter  at  vi  i  et  Døgn  havde  udhvilet  os  om  Bord,  lagde  vi  til 
paa  den  vestlige  Flodbred  ved  Byen  Hamra,  der  er  Havnestedet 
ved  Siut.  Den  sidste  var  allerede  i  Oldtiden  en  stor  Stad,  og  dens 
Skytspatron  var  Gravvogteren  Anubis,  hvis  hellige  Dyr  var  Ulven. 
Grækerne  kaldte  Stedet  Lycopolis.  Endnu  er  det  en  betydelig  By 
og  Hovedstad  for  Provinsen  af  samme  Navn.  Den  ligger  en  lille 
halv  Mil  fra  Floden,  og  Vejen  derhen  er  overordentlig  tiltalende, 
navnlig    tæt    ved  Byen,    hvor    nogle    Kjæmpeakacier   skygge    over 

Guvernørens  Palads,  og  hvor  den  gravede  Sø,  der  tjener  Byen  til 
Vandbeholder  og  er  omringet  af  Tamarindetræer,  danner  en  smuk 
Forgrund  til  de  Qeme  Huse  med  Minareter  og  Palmer  over. 

Siut  er  i  det  væsentlige  ikke  forskjellig  fra  mange  ægyptiske 
Provinsbyer.  Den  har  nogle  anselige  Huse  og  en  Mængde  usle 
Rønner.  Der  er  den  almindelige  Trængsel  i  de  snævre  Gader, 
Støv,  daarlig  Luft,  Fluer  og  daarlige  Øjne.  Heller  ikke  frembyde 
Basarerne  andet  nyt  end  rødt  Pottetøj,  som  herfra  bliver  udført  til 
mange  Lande.  Af  den  gamle  Stad  er  der  kun  nogle  udstrakte 
Tomter  tilbage,  hvor  man  hist  og  her  støder  paa  Grundvolden  af 
et  stort  Hus,  og  ligesom  paa  mange  Steder  i  Ægypten,  hvor  der 
har  ligget  en  Stad,  møde  vi  brudte  Søjlerester  og  Granitbrokker 
ved  Veje,  paa  Marker  og  indmurede  i  Huse. 

Tidlig  Lørdag  Morgen  holdt  der  Asener  til  os  igjen.  Der  var 
Marked  paa  en  Fælled  uden  for  Siut,  og  den  var  tæt  pakket  af 
Landboere,  Kreaturer,  Boder  o.  s.  v.  Hist  havde  en  Spaamand 
nedladt  sig.  Foran  ham  var  der  udbredt  et  Klæde  med  Sand, 
Muslingeskaller  og  Potteskaar,  og  desuden  til  Publikums  Beundring 
et  Par  Blade  af  et  gammelt  Manuskript  med  kufiske  Bogstaver,  som 
han  naturligvis  ikke  kunde  læse.  Det  var  et  ægte  ægyptisk  Land- 
skab med  glødende  Marker,  Støvskyer  af  Gedehjorden  og  enkelte 
Træer,  som  vi  kom  igjennem  paa  vort  Ridt  til  Fjældet.  Dyrene 
bleve  ved  Jorden,  og  vi  steg  nogle  Hundrede  Fod  op.  Menneske- 
ben, Mumiebind  og  Ulverester  laa  strøede  omkring.  I  et  Kalkstens- 
lag tæt  oppe  ved  det  øverste  er  der  Hule  ved  Hule  i  flere  Etager 
over  hverandre.  Ved  nogle,  hvor  Udgangen  var  mere  end  halvt 
fyldt  af  nedstyrtet  Grus,  saa  jeg  friske  Hyænespor,  og  i  andre,  som 
vare  utilgængelige,  havde  Ørnene  deres  Reder.  Ogsaa  her  brydes 
der  Kalksten,  og  mange  Grotter  vare  alt  forsvundne. 

Vi  kom  ind  i  en,  hvor  der  var  Billeder  af  Soldater  og  en 
Mængde  mere  eller  mindre  medtagne  Hieroglyffer.  Jeg  saa  en 
kongelig  Oval  med  Navnet  Ka-meri-Ra  eller  Meri-Ka-Ra.  Den 
næste  var  af  stor  Udstrækning  og  havde  flere  Kamre,  Billederne 
vare  større  og  bedre  bevarede.  Der  stod  den  afdøde  Præst  —  han 
levede  under  det  trettende  Dynasti  —  ved  Indgangen,  og  længeie 
inde  saa  man  Folk,  der  bragte  Ibex  Geder,  og  andre  lugtede  til 
Lotusblomster. 

Søjlerne,    der  bar  Loftet,    ere   borthuggede.     Tidligere  Kristne 

have  boet  herinde  og  sværtet  Loft  og  Vægge  med  Røg  foruden  at 
gjøre  anden  Fortræd.  Paa  enkelte  Steder  har  Loftet  dog  beholdt 
saa  megen  Farve,  at  vi  kunne  se  et  Mønster,  som  man  skulde  tro 
var  laant  fra  græsk  Kunst,  om  man  ikke  vidste,  at  dette  var  til, 
før  græsk  Kunst  blev  født.  En  tredive  Fod  højere  oppe  er  der  et 
andet  Galleri  med  store  og  smaa  Grotter  med  og  uden  Inskrip- 
tioner. Her  ligger  der  især  en  Mængde  Ben  og  Hoveder  af  balsa- 
merede Ulve. 

Der  var  Mulighed  for  at  krybe  helt  op  paa  Fjældets  Top,  og 
mange  af  Selskabet  gjorde  dette  for  at  se  Panoramaet  fra  det  højst 
mulige  Sted.  Nildalen  forsvandt  mod  Nord  og  Syd  i  Horisonten, 
begrænset  mod  Øst  af  Fjældene.  Der  laa  Byen  mellem  Træerne 
og  de  grønne  Marker.  Bahr  Josef,  der  bringer  Vand  til  Fajum-Di- 
striktet,  havde  sit  Indløb  lidt  Nord  for  os  og  snoede  sig  som  et 
Baand,  og  der  var  en  stor,  ny  Begravelsesplads  med  kalkede  Grave 
ved  Fjældets  Fod.  Rejsebøger  anbefale  denne  Udsigt  som  en  af 
de  smukkeste  i  Ægypten;  den  gav  os  et  godt  Overblik  og  lod  os 
ret  føle,  hvilket  produktivt  Agerland  Nildalen  er;  men  der  var  intet 
overraskende.  Jeg  selv  foretrækker  Udsigten  fra  Mokattam  eller 
fra  Pyramiderne  ved  Gizeh. 

Da  vi  kom  ned,  holdt  der  en  Mand  med  en  nyfanget  Hyæne. 
Det  stakkels  Dyr  var  skrækkelig  angest  og  sled  i  sit  Tøjr.  Han 
havde  formodentlig  fanget  den  med  Hænderne,  men  det  forhindrede 
ham  ikke  i  at  udmale,  hvilket  frygteligt  Bæst  den  var,  og  hvor- 
ledes den  kunde  æde  os  alle,    om   den   ikke  havde  Mundkurv  paa. 

Medens  Damperen  Søndag  den  15.  gik  frem  uden  at  standse, 
passerede  vi  mange  af  disse  maleriske  Kroge,  der  fik  mig  til  at 
beklage,  at  vi  skyndte  os  saa  stærkt.  Fotograferne  komme  lettere 
fra  at  fange,  hvad  vi  møde.  Den  ægyptiske  Regjering  fordrer  et 
Pund  Sterling  af  hver,  der  besøger  Oldtidslevningerne,  og  det  gjør 
den  Ret  i.  Om  den  vilde  sætte  en  lignende  Skat  paa  alle  de 
Dilettantfotografer,  der  rejse,  kunde  den  ydermere  forøge  sit  Fond 
til  Bevarelse  af  Mindesmærker.  Omtrent  50  Procent  af  de  Herrer 
og  Damer,  der  færdes  ved  Nilen,  føre  Codex  med  sig. 

Det  blev  os  lovet,  at  vi  skulde  faa  Lejlighed  til  at  besøge 
Abydos  paa  Tilbagevejen,  da  det  var  nemmere  for  hele  Planen. 
Derfor  løb  vi  forbi  dette  Sted  i  Mørke  og  gjorde  først  Landgang 
næste   Dag.     Vi    priste   Morgenens  Kjølighed,    thi    der   var    næppe 

Skygge  af  et  Træ  ved  den  Vej,  vi  fulgte.  Vi  havde  vel  redet  en 
halv  Mil,  da  vi  nærmede  os  til  nogle  store  Grusdynger,  der  havde 
været  synlige  i  nogen  Tid.  Det  hele  saa  saa  fladt  og  uinteressant 
ud,  som  om  det  næppe  var  Umagen  værd  at  gaa  derefter;  men 
saa  blev  det  tydeligt,  at  der  laa  en  Ruin.  En  lille  Ting,  der  havde 
set  ud  som  en  Skorsten,  fik  Form  af  en  halvt  begravet  Pylon,  og 
lidt  bag  ved  denne  laa  et  Tempel.     Det  var  Dendera. 

Overraskelsen  var  saa  meget  større,  da  vi  befandt  os  i  Temp- 
lets Pronaos  med  de  24  enorme  Søjler,  der  syntes  at  tabe  sig  i 
Mørket  under  Loftet.  Virkningen  var  betagende,  og  flere  end  en 
af  Selskabet  grebes  af  Ærefrygt.  Det  varede  lidt,  før  vi  kunde  løs- 
rive Blikket  fra  Helheden  og  undersøge  Enkeltheder  paa  de  smukke 
Søjlehoveder  og  Billederne,  der  dækkede  alt.  Da  saa  vi,  hvorledes 
Hovederne  vare  skamferede.  Især  har  Hathor,  den  ægyptiske  Jom- 
fru Marie,  været  de  første  Kristne  en  Torn  i  Øjet.  Vi  kjende  hen- 
des Koører  og  det  fyldige  Haar  med  Baandene  om;  men  her  var 
der  ingen  Umage  sparet  for  at  borthugge  ethvert  af  hendes  Træk. 
Mellem  det,  der  forestiller  Bjælker  under  Loftet,  er  der  den  ene 
vingede  Skarabæ  ved  den  anden,  og  paa  en  af  Væggene  stod 
Cæsars  Navn,  stavet  »Kaisert. 

Længere  inde  stod  en  af  Ptolemæernes  Navne.  Templet  er 
ikke  meget  ældre  end  vor  Tidsregning;  men  det  er  blevet  opført 
paa  et  Sted,  hvor  der  stod  et,  der  maaske  var  fra  den  forhistoriske 
Tid,  ligeledes  helliget  Hathor.  Mange  brudte  Søjler  og  andre  Lev- 
ninger, som  findes  deromkring,  tyde  paa,  at  de  ere  huggede  i  en 
meget  fjern  Tid.  Jo  dybere  vi  kom  ind  fra  Hal  til  Hal,  desto  tæt- 
tere blev  Mørket  og  desto  tungere  Luften.  Overalt  var  der  be- 
skrevet til  helt  op  under  Loftet;  men  der  skulde  stærkere  Lys  end 
vore  til  at  kjende  Billederne.  Hvor  mange  Sale,  der  var,  fik  ingen 
af  os  Rede  paa;  thi  omsider  kunde  vi  hverken  kjende  frem  eller 
tilbage  mere.  Vore  Lys  syntes  ikke  at  ville  brænde,  og  Folks  Tale 
lød  som  en  Hvisken.  I  et  Par  Værelser,  hvor  en  Lysstribe  faldt 
igjennem  en  Aabning,  var  der  en  mærkelig  Fremstilling  af  en  sid- 
dende Kvinde,  hvorfra  der  voksede  Træer  op  mellem  Solen  og 
Maanen.  En  af  Selskabet  paastod,  at  det  var  den  hellige  Und- 
fangelse. 

Hvad  der  foregik  i  disse  mørke  Haller  med  de  mystiske  Bil- 
leder,   og    hvem    al    denne   Skrift  var  bestemt  til   at  læses   af,    er 

Gaader,  som  Folk  kunne  vedblive  at  spekulere  paa.  Det  fører  en 
snæver,  kroget  Gang  langt  ned  under  Templet  til  et  Værelse,  hvor 
de  kostbare  Sager  have  været  opbevarede.  Ogsaa  der  er  alt 
dækket  af  Billeder  og  Tekst.  Adgangen  har  vist  været  skjult. 
Der  var  kjøligt  i  det  klare  Solskin  imod  Temperaturen  i  Templet. 
Paa  sine  Steder  var  alt  Grus  endnu  ikke  bortryddet  fra  Ydermurene, 
men  det  allermeste  var  gjort,  og  vi  kunne  ret  paaskjønne  Mariettes 
Arbejde,  da  han  fjernede  en  tusindaarig  Kjøkkenmødding,  hvorpaa 
der  laa  en  Landsby. 

Paa  Templets  Vestside  er  der  to  store  Billeder  af  Kleopatra  og 
Cæsarion,  der  ofre  til  Horus.  Det  er  vanskeligt  at  tro  paa  nogen 
Portræt-Lighed  her;  Kunstnerne  have  næppe  havt  saa  meget  som 
en  Tegning  efter  Naturen  at  holde  sig  til  eller  selv  set  Dronningen. 
Det  Normalhoved,  der  blev  undfanget  paa  Kong  Menas*s  Tid  eller 
maaske  tidligere,  blev  benyttet  af  alle  de  paafølgende  Generationers 
Kunstnere  ved  deres  Fremstilling  af  kongelige  Personer.  Indivi- 
dualiteten blev  antydet,  men  ikke  udviklet.  Det  eneste,  der  her 
synes  at  være  betonet,  er,  at  Læberne  ere  lidt  smallere  end 
sædvanlig.  Men  dog  er  Billedet  interessant.  Kleopatras  Hoved 
er  dækket  af  Muts  Gribhue,  og  frem  under  den  strømmer  der  et 
fyldigt  Haar,  som  er  flettet  i  en  Uendelighed  af  smaa  Haler  lige- 
som de,  man  endnu  ser  Nubierinder  bære.  Den  stivede  Kjortel, 
hvor  der  var  Læg  ved  Læg,  har  vist  været  Datidens  Mode,  og  det 
hele  er  langt  fra  de  frie  Fremstillinger  af  den  Dronning,  som  vi 
have  set  af  moderne  Malere.  Der  er  ikke  en  tilfældig  fri  Form  i 
noget  af  de  ægyptiske  Billeder,  ingen  utvungen  Gratie  eller  noget 
plastisk  Klædebon,  der  flagrer,  som  det  vil.  Det  gaar  efter  Regler 
og  er  stivet  og  strøget.  Paa  Templets  Nordside  saa  jeg  blandt 
andre  Neros  Navn  paa  et  Par  Steder. 

Jeg  kom  ikke  oven  paa  Templet,  hvor  det  lille  Osiris-Tempel 
staar.  Der  fandtes  en  Zodaic,  der  i  1821  blev  udskaaren  og  flyttet 
til  Paris  med  Mehemed  Alis  Tilladelse.  Mod  Sydvest  ligge  Rui- 
nerne af  et  Isis-Tempel,  der  kun  bestaar  af  en  Forhal  og  to  Værel- 
ser. I  nordlig  Retning  derfra  ligger  Mammisi,  det  Hus,  hvori  Gud- 
inden fødte  den  tredie  Person  i  Triaden,  og  ikke  langt  derfra  ligger 
et  andet  Tempel,  der  fejlagtig  kaldes  Thyfonium.  Thyfon  var  en 
anden  Form  af  Set,  det  onde  Princip,  Osiris's  Banemand  og  Men- 
neskets Fjende.      Billedet  af  ham   bliver  ofte  forvekslet  med  den 

Figur,  der  forestiller  Lystigheden  og  hedder  Bes.  Dette  er  til  Ære 
for  ham  og  er  et  fornøjeligt,  lille  Tempel.  Paa  en  Frise,  der  løber 
gjennem  hele  Salen,  veksler  hans  fede  Ansigt  med  det  brede  Grin 
og  den  udstrakte  Tunge  med  Hathors  godmodige  Hoved,  og  i 
Midten  ser  man  ham  i  hel  Figur.  Han  er  ikke  smuk.  Ogsaa  her 
har  Hathor  maattet  undgjælde  for  de  tidlige  Kristnes  Had,  medens 
Bes  har  været  dem  ligegyldig. 

Den  ægyptiske  Gudelære  ser  ved  første  Øjekast  meget  ind- 
viklet ud,  men  bliver  tydeligere,  naar  man  betragter  den  lidt.  Gu- 
derne ere  næsten  alle  Variationer  paa  en  af  Triaden,  og  om  denne 
ikke  fra  Begyndelsen  var  et  Billede  paa  Sol,  Maane  og  deres  Barn, 
Lyset,  saa  har  den  en  slaaende  Lighed  dermed. 

Amen-Ra  er  en  Form  for  Osiris  i  Underverdenen.  Amen  be- 
tyder skjult  og  Ra  Sol.  Thyfon  er  Uvejret,  der  bedækker  Himlen 
med  Skyer;  Kamsin  Vinden,  der  tørrer  Jorden  og  dræber  Planterne ; 
men  saa  græder  Isis,  og  derved  stiger  Nilen. 

Hvad  der  ellers  kan  være  blevet  tilbage  af  det  gamle  Tentyra, 
ligger  begravet  under  de  svære  Grusdynger.  Dets  Beboere  havde 
den  mærkelige  Egenskab,  at  de  afskyede  Krokodiller  og  ødelagde 
dem,  hvor  de  kunde,  hvorover  de  ofte  kom  i  Klammeri  med  dem 
af  deres  Landsmænd,  der  betragtede  Krokodillen  som  et  helligt 
Dyr.  Wallis  Budge  fortæller  efter  Juvenal  om  en  Kamp  mellem 
Folk  fra  Kom  Ombo  og  Tentyra,  der  endte  med,  at  en  af  de  første 
snublede,  da  han  løb,  blev  fangen  af  sine  Fjender,  slagtet  og  spist 
af  dem. 

Klokken  var  bleven  et,  da  vi  kom  om  Bord  og  sejlede  videre. 
Da  den  nærmede  sig  fire,  kom  der  atter  nyt  Liv  i  Passagererne; 
Kikkerterne  kom  frem,  o^der  blev  spejdet  baade  mod  Øst  og  mod 
Vest.  Paa  den  ene  Bred  saas  Pyloner  over  Træerne,  og  langt  inde 
paa  den  anden  kunde  vi  øjne  Toppen  af  et  Par  Statuer.  Saa  gjorde 
Floden  en  Drejning,  og  i  noget,  der  lignede  en  Vig,  laa  der  en 
Flaade  af  Damp-  og  Sejl-Dahabiaer  fortøjede  under  en  stejl  Skrænt, 
hvorover  der  saas  hvide  Huse  og  Tempel-Ruiner. 

Det  var  Luksor,  hvor  vi  skulde  blive  i  tre  Dage.  Ved  Flod- 
bredden er  der  en  romersk  Stenkaj,  som  forhindrer  Strømmen  fra 
at  skjære  Byen  bort.  Vor  første  Gang  var  naturligvis  til  Templerne, 
der  ligge  lige  ved  Landingsstedet.  Deres  forfaldne  Tilstand  gjør, 
at   de   ikke   kunne    virke    som    det    ved    Dendera.     De    ere    langt 

ældre  og  fra  en  bedre  Kunstperiode.  Det  ferste  er  bygget  af 
Amen-Ofis  III.,  der  levede  ca.  1500  Aar  f.  Kr.,  og  det  følgende, 
der  er  sammenbygget  dermed  og  en  Stags  Fortsættelse  deraf,  er 
bygget  af  Heru-em-heb.  Siden  jeg  saa  disse  Templer  for  10  Aar 
siden,  var  der  foretaget  storartede  Udgravninger  deraf.  Da  vare 
de  halvt  begravede  under  Grus  og  indvendig  fulde  af  Huse  med 
Gyder   imellem.     De    to   Kolosser   ved   Pylonen  mod   Nordest  vare 


begravede  til  Hagen.  Det  var  det  egentlige  Luksor,  der  laa  derinde. 
Nu  er  alt  ryddet  med  Undtagelse  af  en  Moske  i  det  ene  Hjørne, 
som  man  ikke  kan  røre  uden  at  støde  Muhamedanerne;  thi  en  af 
deres  Helgener  ligger  begravet  der.  Da  Moskeen  staar  paa  en  stejl 
Vold,  er  dens  Grundlag  stærkt  truet,  og  det  fortaltes,  at  man  var 
gaaet  den  saa  nær  som  muligt  i  detHaab,  at  den  vilde  styrte  ned 
af  sig  selv.  Nu  kan  man  overse  hele  det  umaadelige  Kompleks  og 
tænke  sig,  hvor  pragtfuldt  det  har  været,  før  Kambyses  brændte  og 
plyndrede.  Ogsaa  her  antages  der  at  have  staaet  et  forhistorisk 
Tempel;  men  der  er  intet  Spor  tilbage  deraf,  Luksor  var  en  Del 
af  Thebes,  der  var  bygget  paa  begge  Bredder  af  Nilen.  Om  dens 
Alder  vides  intet  med  Bestemthed,  men  det  er  dog  ikke  sandsyn- 
ligt, at  den  blev  en  Stad  af  første  Rang,  far  Memphis  var  i  Deka- 

dence.  Ægyptisk  Kultur  har  vandret  fra  Nord  til  Syd;  derved 
blive  Mindesmærkerne  yngre,  jo  længere  vi  komme  op  ad  Nilen. 
Thebes  kom  til  at  overgaa  Memphis  i  Pragt  og  Rigdom  og  holdt 
sig,  indtil  Perserne  erobrede  Landet. 

Blandt  de  Fund,  man  har  gjort,  er  en  kolossal  Statue  af  Ram- 
ses II.  Det  er  en  af  de  bedste  af  den  Mand,  og  man  havde  før 
ingen  Anelse  om  dens  Tilværelse.  Ogsaa  de  to  ved  Pylonerne  ere 
glimrende.  En  ensom  Obelisk  staar  foran  og  længe§  efter  sin  Mage 
paa  Place  de  la  Concorde  i  Paris.  De  vare  oprejste  af  Ramses  II., 
der  ikke  byggede  noget  her,  men  kun  tilføjede  og  smykkede.  Et 
Sted  findes  der  en  interessant  Afbildning  af  et  fuldført  Tempel 
med  Flagstænger  og  vajende  Bannere.  Hesten  er  bleven  indført, 
og  der  er  mange  Fremstillinger  af  Slagscener,  hvor  vi  se  Karioler 
med  smukke  Heste  for.  Paa  et  Sted  har  der  været  bygget  en 
kristen  Kirke;  der  ere  Murenes  oprindelige  Billeder  skjulte  af  et 
tykt  Lag  Kalk  med  Freskobilleder  paa.  I  Luksor  og  Omegn  er  der 
ligesom  paa  mange  Steder  i  Øvre-Ægypten  en  stor  kristen  Be- 
folkning. 

Tidlig  Tirsdag  Morgen  bleve  vi  færgede  over  Floden.  Vi  red 
i  nordlig  Retning  over  sandede  Øer  og  Marker,  hvor  Thebes  har 
ligget,  men  hvor  Bonden  forlængst  har  oppløjet  enhver  Hustomt  og 
kun  skaanet  de  Tempel-Ruiner,  der  vare  ham  for  store.  Det  første, 
vi  kom  til,  var  Templet  ved  Gurna,  som  Seti  I.  paabegyndte  til 
Minde  om  sin  Fader,  men  som  Ramses  II.  fuldførte  og  helligede 
til  Setis  Minde.  Han  byggede  tillige  det  store  Tempel  tæt  ved 
Amen-Ra,  det,  der  kaldes  Ramesseum.  Pei-serne  have  ødelagt, 
hvad  de  kunde,  og  væltet  en  kolossal  Statue,  der  stod  foran  den 
første  Pylon.  Især  har  Kambyses  været  uforsonlig  mod  ethvert 
Minde  om  den  store  Ramses.  Ham  se  vi  paa  en  Ydermur  ganske 
alene,  forladt  af  sin  Hær,  hugge  sig  igjennem  Fjendernes  Hær  og 
vælte  dem  alle  i  Floden.  Der  er  andre,  som  fortælle  om  denne 
hans  Krig  mod  Chetaerne,  at  hans  Hær  flygtede,  at  han  blev  taget 
til  Fange  og  maatte  underskrive  en  ydmygende  Fredstraktat.  Hans 
Historieskriver  her  har  dog  ikke  ladet  sig  afholde  af  slige  Baga- 
teller fra  at  afbilde  ham  med  en  Mængde  fangne  Chetaer,  hvem 
han  med  venstre  Haand  holder  ved  deres  mange  Haartotter,  medens 
den  højre  svinger  det  dræbende  Staal.  Paa  det  Billede  er  et  af 
Relief-Hovederne  hugget  en  face. 

Hidtil  havde  vore  Sammenstød  med  Antikvitetshandlere  været 
milde.     Her  bleve  de  af  en  voldsom  Karakter.    De  driftige  Fabri- 
kanter lod  os  ingen  Ro  og  ænsede  saa  lidt  vore  Tilbagevisninger 
som  Soldaternes  Stokkeprygl.     De  have  drevet  Efterligning  af  Old- 
sager til  noget  nær  Fuldkommenhed^    og  hvad  den  Kunst   at  lyve 
angaar,  saa  ere  de  sande  Mestre.    Der  var  kommet  en  anden  ægyp- 
tisk Plage  til  i  Form  af  Smaapiger  fra  5  til  10  Aar  gamle  med  de 
barnligste  Ansigter,  man  kan  tænke  sig.    Hver  med  sin  Vandkrukke 
paa  Hovedet  travede  de  om  Kap  med  Asenerne  og  sladrede  uop- 
hørlig det  Par  engelske  Ord,    de  havde  lært,    paa  samme  Maade 
som    en   Papegøje.     »Du  godt  Ansigt  —  jeg  din  Ven  —  du  god 
Mand  —  jeg  bringe  Vand  —  du   tørstig.«      Det  var  en  Dag,   jeg 
sad  og  malede   i  en  Ruin.     En  af  disse  brune  Smaating  holdt  sig 
i  Nærheden  og  blev  omsider  træt  af  at  sladre.      Da   det   var   min 
Frokosttid,  og  jeg  havde  fortæret  min  Mad,   vinkede  jeg  ad  hende 
og  tog  en  Slurk  Vand.    Jeg  troede,  at  jeg  var  meget  gavmild,   da 
jeg  gav  hende   to  Pjastre,    ca.  40  Øre,    men    blev   ikke  lidt  over- 
rasket ved  den  Mine,  hvormed  hun  sagde:  »No!«  og  gav  mig  Pen- 
gene tilbage.     »Godt,«   sagde  jeg,   medens  jeg  gjorde  Mine  til  at 
putte  Skillingerne  i  Lommen,  »saa  faar  du  intet!«     Hun  stod  ube- 
vægelig  uden   at  fortrække  en  Mine,    men  Taarerne  traadte  frem  i 
Øjnene.    Tempelvogteren  havde  set  Scenen  og  skjændte  paa  hende, 
at   hun  burde   være  taknemmelig  o.  s.  v.,    og   dermed  var  hendes 
Haardhed   forbi,    Taarerne   fik  frit  Løb,    og  idet  hun  tog  Pengene, 
hviskede  hun:    »Jeg  takker  dig  saa  mange  Gange.« 

Fra  Gurneh  drejede  vi  ind  mellem  Klipperne  i  et  Pas,  der 
førte  til  Kongegravene.  Det  første  Sted,  vi  holdt,  var  ved  Graven 
Nr.  9,  hvor  Ramses  VI  har  været  bisat.  Der  er  sat  Gitter  for  alle 
disse  Grave,  og  de  ere  numererede,  men  jeg  skal  ikke  kunne  sige, 
hvorfor  de  netop  have  faaet  de  Numre.  Det  var  ikke  efter  Belig- 
genhed og  heller  ikke  i  historisk  Orden.  Nr.  2  var  Ramses  IV  og 
Nr.  II  Ramses  III.  Vi  kom  ind  i  en  lang  Gang,  der  var  rigt  de- 
koreret med  malede  Reliefbilleder,  hvor  Farverne  havde  holdt  sig 
ret  godt.  Gjennem  større  og  mindre  Kamre  kom  vi  dybere  ind  i 
Fjældet,  altid  nedad,  og  inderst  laa  det  store  Værelse,  hvor  Granit- 
sarkofagen endnu  staar.  I  Væggene  var  der  Fordybninger  som  til 
Sæder,  og  paa  Loftet  mærkelige,  astronomiske  Figurer. 

Den  næste  var  Grav  Nr.  6  —  Ramses  IX.    Dekorationerne  vare 

af  en  forskjellig  Art,  Sarkofagen  var  knust,  og  Gravrøvere  havde 
flyttet  den  og  hugget  Dele  bort  af  Gulvet  i  Haab  om  at  finde 
skjulte  Skatte.  Vi  kom  dernæst  ned  i  Seti  Fs  Grav,  der  er  den 
dybeste  og  interessanteste,  ikke  blot  ved  sine  ypperlige  Billeder, 
men  tillige  ved,  at  vi  i  Dele,  der  ligge  ufuldførte  hen,  kunne  se, 
hvorledes  de  gamle  have  arbejdet.  Ad  brede  Trapper  gik  vi  langt 
ned  og  vare  til  sidst  i  store  Haller,  baame  af  Piller.  Der  vare  vi 
150  Fod  under  Jordens  Overflade  og  500  Fod  fra  Indgangen.  I 
det  sidste  Værelse  vare  Væggene  præparerede  til  at  hugge  i.  En 
Kunstner  havde  først  tegnet  Billeder  og  Bogstaver  med  rødt  Blæk. 
Saa  havde  Mesteren  gaaet  Tegningen  meget  nøje  efter  med  Tusk 
og  en  spids  Pensel  og  ikke  blot  korrigeret  den  førstes  Konturer, 
men  foretaget  flere  Forandringer,  hvorefter  Hugningen  var  begyndt. 
Tre  Vægge  vare  færdig  tegnede,  men  kun  paa  en  halv  var  der 
hugget  det  groveste  bort.     Den  fjerde  var  helt  tom. 

Solen  brændte  ubarmhjertig  imellem  Klipperne,  da  vi  kom  ud 
mellem  de  ufortrødne  Skarabæhandlere.  Medens  Frokosten  blev 
tilberedt  i  Indgangen  til  en  Grav,  besteg  jeg  et  Fjæld  for  bedre  at 
kunne  overse  Terrainet.  Det  var  tydeligt  at  sé  fra  det  Sted,  hvor 
jeg  stod,  at  der  med  en  Smule  Arbejde  endnu  var  Grave  at  finde. 
Efter  den  Maade,  hvorpaa  de  nedstyrtede  Blokke  laa,  kunde  jeg 
se,  hvor  de  uaabnede  Grave  ere.  Jeg  talte  4  og  havde  maaske 
kunnet  kjende  flere,  om  jeg  havde  gjort  mig  lidt  mere  Umage. 
Strabo  fortæller  om  40  Kongegrave  i  denne  Egn.  Der  er  hidtil 
kun  fundet  25. 

Den,  som  ikke  frygtede  en  Fjældvandring,  blev  opfordret  til  at 
skyde  Gjenvej  over  det  nærmeste  Fjæld.  De,  som  overhovedet 
frygtede  Anstrengelser,  vare  blevne  om  Bord.  Alle  Mand  vare 
snart  paa  Stien,  der  snoede  sig  op,  og  Asenerne  kom  kravlende 
bagefter.  Vor  Vej  førte  tæt  forbi  det  Sted,  hvor  man  har  fundet 
Kisterne  med  Præstemumier.  Der  var  dog  intet  at  se  uden  et  dybt 
Hul,  der  gik  lodret  ned  i  Mørket.  Hr.  Grébaut,  der  har  ledet 
Undersøgelserne,  har  i  en  Dybde  af  50  Fod  fundet  Indgangen  til 
Gravkamrene,  der  vare  i  tre  Etager,  og  180  Kister  samt  en  Del  Papyrus- 
og  Osirisstatuer  ere  komne  for  Dagens  Lys.  Der  fortælles  om  en 
Herre  fra  Kairo,  der  forsvandt  herude  for  nogle  Aar  siden.  Arabere 
betroede  ham,  at  de  havde  fundet  noget  interessant.  Han  rejste 
med  dem  ind  til  Fjældene  ved  Thebes,    og  da  de  viste  ham  Ind- 

gangen  til  Hulen,  var  han  saa  ivrig  efter  at  komme  først,  at  han 
styrtede  ned  og  omkom.  Araberne  bleve  bange  og  holdt  hans 
Død  hemmelig.  Man  troede,  at  han  var  myrdet,  men  vidste,  at 
han  ingen  større  Sum  havde  paa  sig;  senere  kom  den  rette  Sam- 
menhæng for  en  Dag. 

Rimeligvis  ere  disse  Præster  ligesom  Kongerne,  der  fandtes  i 
Begyndelsen  af  Firserne  ved  Der-el-Bahari,  blevne  flyttede  fra  et 
andet  Sted  for  at  undgaa  Tyvenes  Efterstræbelser.  Der-el-Bahari 
er  et  lille  Fjæld  tætved,  hvor  vi  passerede,  men  da  vi  ikke  havde 
Midler  til  at  hejses  de  40  Fod  ped,  maatte  vi  nøjes  med  ogsaa  at 
se  denne  Hule  udvendig  fra.  Tre  Arabere  havde  kjendt  den  og 
stjaalet  fra  den  i  ti  Aar;  men  saa  bleve  de  uenige,  og  den  ene 
angav  det  hele.  Røverne  havde  dog  kjendt,  at  det  var  Konger,  og 
aldrig  tilføjet  Mumierne  Skade.  Da  Regjeringsdamperen  førte 
Resterne  til  Kairo,  saa  man  paa  flere  Steder  Indbyggerne  staa  paa 
Bredden  strøende  Aske  paa  Hovedet,  rive  deres  Klæder  og  udstøde 
deres  ejendommelige  Halleluja-Raab  til  Ære  for  deres  for  længst 
afdøde  Konger. 

Tæt  under  Fjældet  kom  vi  ind  i  et  lille  Tempel,  kaldet  Der- 
el-Medinet  Det  er  fra  Ptolemæemes  foragtede  Tid,  men  har 
smukke  Dekorationer  af  Dommerscener  fra  Underverdenen.  Et  Sted 
ofrede  Kleopatra  til  Guden  Amsu,  der  er  en  Form  for  Osiris  i 
Underverdenen.  Menneskets  Hjerte  blev  vejet  imod  en  Fjer, 
Aber  tilsaa,  at  det  blev  vejet  rigtigt,  og  Thehuti  nedskrev  Resul- 
tatet. Loftet  er  hvælvet  og  sværtet  af  Sod.  De  vilde,  ægyptiske 
Bier  bygge  deres  mærkværdige  Celler  derpaa,  og  hvor  disse  ere 
faldne  af,  have  de  taget  Soden  med  sig,  saa  man  ser  det  blaaLoft 
med  de  gule  Stjerner  saa  friskt,  som  om  det  var  malet  i  Gaar. 

Vort  Besøg  den  18.  gjaldt  Karnak.  Vi  kom  snart  igjennem 
Luksor,  der  indskrænker  sig  til  et  Hotel,  nogle  Butikker  og  en  Del 
arabiske  Smaagader  uden  Interesse.  England,  Amerika,  Tyskland 
og  en  eller  to  andre  Stater  have  Konsuler  her,  der  alle  ere  Arabere 
og  Antikvitetshandlere. 

Det  er  en  Vej,  man  ikke  glemmer,  naar  man  en  Gang  har 
redet  den.  Floden  og  Fjældene  ved  Thebes  paa  venstre  Haand, 
Markerne  omkring  Smaabyer  og  Lunde  af  Daddelpalmer,  hvorover 
vi  faa  Glimt  at  se  af  Pyloner  og  Ruindynger,  der  ligne  Tomter 
efter  en  stor  Brand.    Saa  komme  vi  til  Sfinkser,  først  en  og  derpaa 

en  Række  paa  hver  Side,  saa  de  danne  en  Allé,  omringet  af  Ta- 
marindetræer.  Oprindelig  strakte  denne  Sfinksallé  sig  hele  Vejen 
fra  Luksor  til  Kamak,  omtrent  en  halv  Mil,  og  det  antages,  at  der 
mindst  har  været  500  Sfinkser.  De  tilbageblevne  ere  frygtelig  lem- 
læstede, uden  Hoved,  sprængte  eller  væltede  om  paa  Ryggen. 

Det  er  umuligt  at  beskrive  den  Fornemmelse,  man  faar  ved 
at  staa  over  for  disse  Ruiner.  Man  staar  maalløs  af  Forbavselse 
og  vilde  helst  tro,  det  var  en  Drøm  eller  et  Værk  af  overnaturlige 
Væsener.  Vi  have  aldrig  set  noget  saa  gigantisk  og  vide  intet, 
som  vi  kunne  maale  det  i  Sammenligning  med.  Man  bliver  over- 
vældet af  Pyloner,  Søjlerækker,  Statuer,  Obelisker  og  Bygningsdele, 
der  se  ud,  som  om  de  vare  st>'rtede  ved  et  Jordskjælv.  Hist  den 
dybe  Skygge,  her  det  tilbageblevne  af  et  Taarn,  der  ligner  en  brat 
Fjældvæg.  Dets  Farve  vibrerer  og  staar  skinnende  op  imod  den 
dybe  Luft  af  en  ren,  blaa  Farve.  Vi  vandre  længe  omkring,  og 
naar  vi  tro  at  have  været  overalt,  staa  vi  igjen  foran  Bjærge  af 
Murværk,  Kolosser,  Sfinkser  og  Gudestatuer. 

Det  letter  Sindet  at  dvæle  ved  den  hellige  Sø,  hvor  nu  Land- 
boere bade  sig  og  vande  deres  Kvæg.  Paa  dens  to  Sider  er  Sten- 
sætningen paa  Bredden  endnu  bevaret.  Ruinernes  største  Ud- 
strækning er  fra  Syd  til  Nord,  og  der  er  den  omtrent  V»  Mil.  Det 
ældste  Navn  i  Karnak  er  Usertesen  I  og  det  yngste  Alexander  II. 
Ifølge  Brugsch  er  der  2433  Aar  imellem.  Blandt  de  Konger,  der 
især  have  bygget  der,  er  foruden  Grundlæggeren  Usertesen  I,  Thoth- 
mes  I,  Dronning  Hetshepset,  Thothmes  HI,  Amenophis  III,  Ramses  I, 
Seti  I,  Ramses  II  og  til  sidst  Ptolemæerne,  der  især  reparerede. 

Jeg  drev  tilbage  til  Søjlehallen  og  prøvede  paa  at  forestille  mig, 
hvorledes  den  havde  set  ud,  da  den  endnu  var  helt  dækket  for- 
oven. Taget  blev  baaret  af  136  Søjler,  hvor  selve  Skaftet  er  62  Fod 
l^øjt  o&  35  Fod  i  Omfang;  det  har  mindst  været  80  Fod  fra  Gulvet. 
Ramses  I  oprejste  en,  Seti  I  79  og  Ramses  II  de  øvrige  Søjler. 
Alt  er  i  Forhold  hertil;  den  højeste  Pylon  er  140  Fod.  Jeg  vil  an- 
tage, at  der  er  henved  16  Pyloner  paa  hele  Komplekset,  hvoraf 
nogle  ere  til  Dels  styrtede,  medens  andre  ere  i  god  Stand.  Hvor- 
ledes bleve  disse  Klippeblokke,  som  alt  er  bygget  af,  lagt  oven 
paa  hverandre,  og  hvorfra  kom  den  Mængde  Mennesker,  der  ud- 
førte Arbejdet?  Det  er  Spørgsmaal,  som  vist  enhver,  der  besøger 
Karnak,  opkaster. 

Om  Aftenen  foretog  vi  en  Spadseretur  i  Byen  Luksor,  hvor  der 
var  Marked  og  megen  »Fantasiac,  som  Araberne  kalde  enhver  Lystig- 
hed, hvad  enten  det  er  Bal,  Koncert,  Lege  eller  Kapløb.  Vi  saa 
Mænd  paa  Heste,  der  dansede,  knælede,  lagde  sig  som  døde  og 
rejste  sig  igjen,  alt  i  Takt  til  Musikken,  og  vi  saa  den  meget  yndede 
Leg  at  fægte  med  lange  Stokke. 

Næste  Morgen  kom  vi  atter  over  paa  den  vestlige  Bred  og  op 
i  Fjældet,  hvor  en  Præst  ved  Navn  Rachmara  er  begravet.  Bille- 
derne have  meget  tilfælles  med  dem  i  This  Grav  og  Beni  Hassan, 
men  ere  dog  ingen  Efterligning  deraf.  Det  er  paafaldende,  at  de 
illustrere  Livet  her  paa  Jorden,  medens  der  i  Kongegravene  kun 
vises  os  Billeder  fra  Sjælenes  Vandring  i  Underverdenen,  hvor  der 
er  mere  Skræk  end  Salighed.  Præsterne  og  Herremændene  hang 
med  deres  Sjæl  ved  de  jordiske  Fornødenheder  og  Glæder. 

I  de  lange  Gange,  vi  kom  ind  i,  var  hver  Plet  fyldt  med  Bil- 
leder, og  Haandværkene  vare  fremstillede.  Der  støbtes  Metal, 
sloges  Reb,  lavedes  Mursten  o.  s.  v.,  og  der  var  Jagt  med  Spyd, 
Bue  og  Hunde  paa  Strudser,  vilde  Gazeller,  Harer  og  Ræve.  Der 
brugtes  Pilespidser  baade  af  Flint  og  af  Metal,  de  første  dog  mest 
til  Jagt.  Der  var  Repræsentanter  for  mange  Folkeslag,  belæssede 
med  Tribut  af  deres  Landes  Produkter,  som  Rachmara  modtog  i 
sin  Konge  Thothmes  II.s  Navn  (ca.  i6cx>  f.  Kr.).  Sorte,  klædte  i 
Dyrehuder,  bragte  Elfenben  og  levende  Pantere,  og  vi  kunde 
kjende  Grækere  og  Syrere  paa  deres  Ansigter.  Et  Sted  er  der  en 
lang  Procession,  hvor  en  Dronning  af  Punt  kommer  kjørende  under 
Paraply  i  en  Karriol,  trukken  af  Okser,  og  bag  hende  følge  Folk 
belæssede  med  Gaver  til  Farao.  Fremstillingen  af  Landskaber  er 
altid  yderst  barnlig  hos  Ægypterne,  og  deres  malede  Træer  ere 
næppe  til  at  kjende.  Her  er  et  Tempel  i  en  Have  med  en  Sø  fuld 
af  Fisk,  og  et  andet  Sted  er  der  et  Bord,  dækket  med  herlige 
Retter:  Oksesteg,  Fisk,  Frugt  o.  s.  v.,  hver  Slags  paa  en  Tallerken 
for  sig. 

Vi  maatte  skynde  os  videre  og  forlod  disse  Grave,  der  gav  os 
Lyst  til  at  undersøge  hvert  enkelt  Billede.  Det  næste  Sted,  vi 
steg  af,  var  ved  Medinet-Habu,  hvor  der  er  store  Tempel-Ruiner. 
Paa  det  første,  der  stammer  fra  Thothmes  I.,  var  der  saa  mange 
romerske  Kejsemavne,  at  jeg  troede,  det  var  romersk.  Vi  kom 
gjennem  den  mærkelige  Kiosk,  bygget  af  Ramses  III,  og  derfra  ind 

i  den  samme  Faraos  Tempel  til  AmenRa.  Det  er  mest  Krigs- 
scener, der  ere  skildrede.  Kongen  bekjæmper  sine  Fjender  til  Lands 
og  til  Vands,  og  de  fangne  slæbes  frem  for  ham.  Der  er  baade 
Negre  og  Jøder.  Et  Sled  blive  de  afhuggede  Hænder  talte.  Der 
er  to  overordentlig  smukke  Haller  med  Søjlegange  omkring,  hvor 
runde  Søjler  skifte  med  firkantede  Sejler  med  Ostrisstatuer.  Kapi- 
tælerne paa  de  runde  er  den  lukkede  Lotusblomst.    Osirishovedeme, 

der  antages  at  have  været  Portrætter  af  Kongen,  ere  alle  blevne 
skrækkelig  forhuggede  af  Perserne.  De  tidlige  Kristne  have  bort- 
hugget  en  Del  i  den  anden  Hal,  der  om  muligt  er  den  smukkeste 
i  Tegning,  og  der  har  været  bygget  et  Kristenalter  med  en  Række 
Søjler  omkring,  der  ligne  barbariske  Forsøg  paa  Bygningskunst  ved 
Siden  af  det  gamle  Mesterværk.  Dette  kan  ikke  maales  i  Størrelse 
med  Templerne  ved  Karnak,  men  Selvstændigheden,  Helheden  og 
de  stilfulde  Linier  bevise,  at  Arkitekten  var  et  Geni. 

Paa  Sletten  mellem  Fjældene  og  Floden  rage  de  to  siddende 
Kolosser  op  over  en  Kornmark.  Templet,  foran  hvilket  de  sad,  er 
for   længst   forsvundet,    og  deres  Fodstykker   ere    begravede   indtil 

7  Fod  dybt  i  Oversvømmelsesmudder.  De  vare  begge  Portrætter 
af  Amenophis  HI.  De  bleve  oprejste  i  Ørkenen  paa  et  Grundlag  af 
Sandsten,  men  Nilen  har  forvandlet  Landet  til  frugtbar  Mark.  Vand- 
mærkerne paa  Fodstykket  vise,  at  der  i  Oversvømmelsens  Tid  staar 
4  Fod  Vand  over  Sletten. 

I  Anledning  af  den  Lyd,  der  sagdes  at  udgaa  i  den  første 
Time  af  Dagen  fra  den  nordligste  Kolos,  siger  Wallis  Budge  i  The 
Nile:  »Nogle  mente,  at  Lyden  frembragtes  ved,  at  Solens  Straaler 
faldt  paa  Stenen,  medens  andre  troede,  at  en  Præst  var  skjult  inde 
i  Statuen  og  slog  med  en  Sten.  Inskriptionerne  vise,  at  mange 
fremragende  Romere  besøgte  den  »vokale  Memnon«  og  hørte  Lyden. 
En  af  dem,  Petronianus,  der  besad  en  poetisk  Aare,  bekræftede,  at 
den  sukkede  og  beklagede  sig  til  sin  Moder,  Morgenen,  over  den 
Fortræd,  Kambyses  havde  tilføjet  den.  c  De  ere  begge  meget  for- 
huggede, og  man  har  ondt  ved  at  tænke  sig,  at  de  fra  første  Be- 
gyndelse kun  bestod  af  en  Sten  hver.  Selve  Statuerne  uden  Fod- 
stykke ere  omtrent  50  Fod  høje.  Den  øverste  Del  af  den  nord- 
ligste styrtede  ned  under  et  Jordskjælv  i  Aaret  27  i.  Kr.  Skaden 
blev  til  Dels  repareret  af  Septimius  Severus,  men  Statuen  har  aldrig 
kunnet  sukke  siden. 

Den  Aften  var  jeg  i  Luksor  for  at  overvære  det  højtidelige 
Øjeblik,  da  en  Mumie  blev  aabnet,  som  en  medrejsende  havde  kjøbt 
for  10  Lstrl.  Den  var  svøbt  i  urimelig  lange  Lærredsbind.  Der 
fandtes  intet  uden  et  lille  Stykke  Tøj,  overskrevet  med  hieratiske 
Bogstaver,  og  to  tynde,  emaillerede  Plader  over  Øjnene.  Legemet 
havde  været  smurt  ind  i  et  tykt  Lag  Asfalt,  der  havde  bortædt  de 
bløde  Dele  og  gjort  Knoklerne  saa  møre,  at  de  gik  itu  ved  et 
svagt  Tryk.  Jeg  hørte  siden,  at  det  er  en  almindelig  Maade  at 
friste  fremmede  paa.  Efter  selv  at  have  undersøgt  Mumien,  lægger 
Handelsmanden  den  i  en  smuk  Kiste,  som  han  ikke  sælger  med, 
og  tilbyder  den  til  reisende,  idet  han  sværger  ved  sin  Profet  og  sine 
Øjne,  at  han  ikke  har  Kjendskab  til,  om  der  er  værdifulde  Skatte 
paa  den  eller  ej.  Paa  ingen  af  de  Mumier,  der  vare  solgte  paa 
den  Maade,  var  der  fundet  noget. 

Vort  næste  Anløbssted  var  Esne,  hvor  jeg  engang  havde  set 
Templet  i  Halvmørke.  Paa  Vejen  gjennem  de  smalle  Gyder  gjen- 
toges  Scenerne  fra  før.  »Her  er  jo  intet  Tempel!«  udbrød  en  af 
de  rejsende.    »Jo  der  ligger  det.    Kebir«  (stort),  men  vedkommende 

saa  fremdeles  intet,  før  han  kiggede  ned  i  det  dybe,  mørke  Hul. 
Da  vore  Øjne  havde  vænnet  sig  til  Halvmørket,  kunde  vi  se  Lighed 
med  Templet  i  Dendera.  Her  var  det  samme  Antal  Søjler,  lig- 
nende Loft,  de  samme  Aflukker  ved  Indgangen,  men  Søjlehovederne 
vare  forskjellige.  Fra  Stilisering  var  der  gjort  Forsøg  paa  Natura- 
lisme. Der  var  Søjlehoveder  med  Daddelpalmer  i  Frugt,  og  andre 
med  Daddelpalmer  i  Blomst,  og  mange  Steder  stod  Farverne  al- 
deles klare.  Alle  Billeder  have  beholdt  deres  Hoveder,  der  er  intet 
forhugget,  men  alt  er  vel  bevaret,  hvilket  maaske  var  medvirkende 
Grund  til,  at  Figurerne  syntes  os  konventionelle  og  aandløse. 

Kun  Forhallen  er  udgravet,  men  den  Tid  er  vist  ikke  Qem, 
før  hele  dette  Tempel,  hvor  Lotusfisken  blev  dyrket,  vil  gjenopstaa. 
Det,  der  slog  os  mest  ved  Byens  Fysiognomi,  var  en  Mængde  for- 
sultne, sudanesiske  Flygtninge,  der  laa  omkring  i  Gaderne.  Før 
Sudan  kom  i  Mahdiens  Vold,  havde  Esne  megen  Handel  derpaa 
over  Land  gjennem  Ørkenen. 

Kl.  var  henved  fire,  da  vi  lagde  til  ved  Edfu.  Skjønt  en  Del 
af  det  indre  vansires  af  en  Kirke,  hvor  bl.  a.  den  hellige  Høgs  Bur 
var  vendt  om  for  at  tjene  til  Alter,  og  til  Trods  for  at  Billederne 
ere  meget  forhuggede,  er  Templet  der  det  bedst  bevarede  af  alle. 

Der  er  ingen  Krigsscener  blandt  Billederne,  men  religiøse  Pro- 
cessioner optage  deres  Plads,  og  der  er  overalt  fuldt  af  Inskriptioner. 
Mærkelig  er  en  Række  Baade  paa  den  venstre  Ydermur.  Der 
fanges  Flodheste  med  Snarer  og  Lanse.  Indvendig  i  de  125  Fod 
høje  Polyner  føre  Trapper  op  til  det  øverste,  hvor  der  er  Bænke 
og  Brystværn.  Vi  se  de  Steder,  hvor  fire  enorme  Flagstænger  have 
havt  deres  Plads.  Solen  gik  ned,  medens  vi  stod  deroppe  og  nød 
Synet  af  Gaderne  med  deres  Befolkning  af  Mennesker  og  Dyr  og 
Mudderhytteme,  en  Modsætning  til  det  massive  Tempel,  der  var 
beregnet  paa  at  trodse  alle  Tider.  Mod  Sydvest  var  der  atter  et 
lille  Tempel  synligt. 

Sakkiaernes  Vandhjul  knirkede  uophørlig  den  Nat.  Paa  denne 
Aarstid  ere  de  stadig  i  Gang  for  at  vande  Bygmarkerne,  Hveden 
klarer  sig  med  langt  mindre  Fugtighed.  Næste  Dag  passerede  vi 
først  Ruinerne  af  en  maurisk  Fæstning,  og  da  Klokken  var  ti,  iøb 
vi  forbi  Sil-Sil,  hvor  Fjældene  komme  brat  ned  til  Vandet  paa  begge 
Sider,  saa  at  Floden  snævrer  sig  betydeligt  ind  og  har  Skjær  i 
Bunden.     Der  er  meget,  som  tyder  paa,  at  der  en  Gang  har  været 

en  Katarakt.  Landet  forandrer  for  Alvor  Karakter  Syd  paa.  Hvor 
vi  før  have  set  Sand,  laa  det  paa  Holme  i  Floden  og  var  hvidt; 
her  væltede  det  sig  gult  som  Rust  ned  fra  begge  Sider.  Under- 
tiden havde  det  levnet  en  Klat  Jord,  men  som  oftest  saas  kun  den 
golde,  trøstesløse  Ørken  med  Telegraftraaden  henover.  Ogsaa  Be- 
boerne vare  af  en  forskjellig  Type,  og  mange  Ting  tyde  paa,  at 
der  en  Gang  var  en  Grænse  ved  Katarakten,  og  at  Floden  havde 
naaet  langt  højere,  end  den  nu  gjør  Syd  for  denne. 

Tidlig  paa  Formiddagen  lagde  vi  til  ved  Kom  Ombo.  Endnu 
stod  Pylonresten  paa  den  stejle  Skrænt,  men  denne  var  rigtignok 
med  stor  Bekostning  bleven  belagt  med  Kalksten.  Templet 
var  næsten  udgravet  og  viste,  at  det  i  mere  end  en  Retning  er 
enestaaende.  Det  er  et  dobbelt  Tempel  med  to  Indgange  og 
helliget  til  de  to  modsatte  Principer:  Lyset  og  Mørket.  Den  syd- 
lige var  til  den  krokodillehovedede  Gud  Sebek  og  det  nordlige 
til  Horus.  I  Kom  Ombo  holdtes  fremfor  noget  andet  Sted  Kroko- 
dillen højt  i  Ære.  I  Retning  af  Billeder  var  der  meget  nyt,  hvoraf 
ikke  alene  Sebek,  men  mange  Slags  Slangeskikkelser  og  andet 
vilde  passe  i  et  Heksetempel  paa  Bloksbjærg.  Søjlehovederne  ere 
af  de  mest  sammensatte,  og  af  Navne  fandtes  der  især  mange 
romerske.  Paa  en  Bakke  noget  mod  Øst  ligger  en  romersk  Fæst- 
ningsmur  og  tætved  havde  de  Engelske  opført  et  Fort,  da  Dervi- 
sherne for  et  Par  Aar  siden  truede  med  at  falde  ind  i  Landet. 

Klokken  var  bleven  tre,  da  vi  saa  den  første  Granit.  Land- 
skabet blev  livligere,  der  var  Klipper  i  Floden,  og  omringet  af  Palme- 
lunde,  mod  en  Baggrund  af  knudrede  Fjælde,   kom  Assuan  frem. 

Lørdag  Aften,  Søndag  og  Mandag  tilbragte  vi  ved  Assuan. 
Floden  var  lav,  hvorfor  Damperen  maatte  lægge  til  en  Fjerdingvej 
neden  for  Byen.  Landskabet  overgik,  hvad  vi  havde  set  paa  andre 
Steder  i  Ægypten. 

Vi  ere  komne  forbi  de  frodige  Sletter,  der  udtrykke  Velvære 
for  Mennesker  og  Kvæg;  her  se  vi  Mærkerne  af  Elementernes  Kamp, 
af  store  Naturrevolutioner  og  Planternes  haarde  Kamp  for  Tilvæ- 
relsen. Mod  Vest  er  det  øverste  af  Klipperne  endnu  en  Kalksten. 
Det  gule  Flyvesand  har  væltet  sig  hen  over  den,  lagt  sig  i  Driver 
som  Sne  om  Vinteren  og  kvalt  alt  Liv.  Stenpartier  skjærme  for 
Pletter,  hvor  Grønsværet  endnu  har  Fred,  men  paa  andre  Steder 
have    selv    de  mest  haardføre   Træer  maattet   lade   Livet.     Der   er 

utallige  Klippeholme,  mellem  hvilke  Floden  presses,  til  den  syder 
som  i  en  Storm,  og  hver  Holm  er  forskjellig  fra  den  næste.  Klip- 
perne paa  en  ligne  en  Ruin,  paa  en  anden,  der  ser  gold  nok  ud 
til  at  kunne  ligge  i  Polarhavet,  har  Sandet  faaet  Fodfæste,  men 
den  næste  er  saa  meget  mere  begunstiget  og  saa  luksuriøst  ud- 
styret med  Planter,  at  den  er  et  helt  lille  Billede  paa  tropisk 
Yppighed. 

Vor  første  Udflugt  gjaldt  Fjældene  mod  Vest,  hvor  de  af  Gene- 
ral Grenfel  nylig  fundne  Begravelser  ligge  i  tre  Lag  over  hver- 
andre. Øverst  ligge  Gravene,  hvor  Guvernører  over  Elefantine  fra 
VI.  til  XII.  Dynasti  ere  bisatte.  Dernæst  kommer  en  Række  fra 
forskjellige  Tider,  og  nederst  ligge  Gravene  fra  den  romerske  Tid. 
Vi  besøgte  to  i  øverste  Række.  Først  kom  Nub-Kau-Ra  Necht, 
der  var  General  og  Guvernør  under  Usertesen  I.  Ved  sin  Enkelthed 
med  glatte  Vægge  og  kun  en  stor  Midterdekoration  i  den  indre 
Hal  virkede  den  langt  heldigere  end  de  overfyldte  Kongegrave  ved 
Thebes.  Farverne  havde  holdt  sig  fuldstændig  friske,  og  Lyset 
fra  Indgangen  faldt  lige  ind  paa  Billedet. 

Den  næste  var  meget  stor  og  i  Virkeligheden  en  dobbelt  Grav 
med  to  Udgange.  Rummet  blev  baaret  af  firkantede  Søjler,  og 
hver  Del  var  fyldt  med  Relieffer  og  sværtet  sort  af  Røg.  Da  Grenfel 
kom  derind,  fandt  han  det  fyldt  med  Mumier,  Kister  o.  1.  Den 
var  bleven  brugt  som  almindelig  Gravkammer  lige  fra  det  XXVI. 
Dynasti  og  til  ned  imod  vore  Dage.  Der  er  ingen  Fortræd  gjort 
paa  Reliefferne  som  paa  andre  Steder,  hvor  der  har  boet  Folk; 
derfor  synes  det  mere  antageligt,  at  der  engang  har  været  Lig- 
brænding derinde.  Navne  vise,  at  den  første  Grav  blev  hugget 
under  Pepi  II.  af  VI.  Dynasti  og  den  anden  til  en  Nefer-Ka-Ra, 
der  levede  under  det  XII. 

Vor  Baad,  en  saakaldet  Hvalfangerslup,  fik  Sejlene  op*  og  fløj 
som  en  Pil  for  Nordenvinden  mellem  Granitskjær  og  Strømhvirvler. 
Elefantine  er  en  stor,  frugtbar  0  tværs  for  Assuan.  Vi  gik  rundt 
om  den,  og  Sejlet  maatte  stryges.  Saa  lagde  de  sorte  Folk  Aarerne 
ud  og  roede  videre  til  en  nubisk  Opsang.  Vi  landede  paa  Øst- 
siden, hvor  der  er  en  bekvem  Opgang  med  Stentrappetrin.  Der 
staa  Resterne  af  den  virkelige  gamle  Nilometer,  der  er  omtalt  af 
Strabo,  og  hvorom  han  skriver:  »Nilometeren  ligger  ved  Nilens 
Bred.     Det  er  en  Brønd,   lavet  af  tilpassede  Stene,   hvorpaa  Nilens 

højeste,  laveste  og  Middelstand  er  afmærket  med  Streger  paa  Brøn- 
dens Side,  thi  Vandet  i  Brønden  og  Floden  stiger  og  falder  sam- 
tidig. De,  som  undersøge  Mærkerne,  meddele  Resultatet  til  Offent- 
ligheden. Paa  disse  Mærker  og  paa  den  Tid,  Floden  bruger  til  at 
stige,  kjendes  det  i  Forvejen,  hvorledes  Højvandet  vil  blive.  Under- 
retningen hjælper  Landmanden  til  at  beregne,  hvorledes  han  skal 
fordele  Vandingen  paa  sine  Agre,  styrke  sine  Diger,  vogte  sine 
Kanaler  og  lignende  Ting.  Oplysningen  tjener  ogsaa  Guvernørerne, 
der  fastsætte  Aarets  Skat,  thi  jo  højere  Vandet  stiger,  desto  større 
blive  Afgifterne.«  Plutark  fortæller,  at  Nilen  ved  Elefantine  steg 
28  Kubit,  og  en  Tekst  ved  Edfu  siger,  at  naar  den  ved  Elefantine 
steg  28  Kubit  og  i^li  Haand,  saa  vandede  den  Landet  tilstrække- 
lig. I  gamle  Skrifter  kaldes  Øen  Elefantine  eller  Elefantes  med 
Undtagelse  af  et  enkelt  Sted,  hvor  den  hedder  Abu  eller  Elfenbens- 
øen. Maaske  var  der  fra  de  tidligere  Tider  Depot  for  Varer  fra 
det  indre  Afrika  ligesom  nu  i  Assuan. 

Her  har  Ægyptens  Sydgrænse  været  i  den  historiske  Tid,  og 
det  har  altid  været  et  vigtigt  Punkt,  der  især  i  Romertiden  var 
stærkt  befæstet.  Kongerne  af  det  V.  Dynasti  nedstammede  derfra. 
Hvad  der  nu  er  tilbage  af  Fortidspragtbygninger,  er  ringe  og  ind- 
skrænker sig  til  ubetydelige  Ruiner  af  et  Tempel,  der  blev  bygget 
af  Amenophis  III,  en  Port,  hvorpaa  Alexander  III's  Navn  findes,  og 
en  Statue  af  Meneptah,  Søn  af  Ramses  II,  der  er  kjendt  som  den 
Farao,  under  hvem  Jøderne  drog  ud  af  Ægypten. 

De  nuværende  Indbyggere  ere  Nubiere.  Deres  ringe  Hytter 
ligge  spredte  mellem  de  betydelige  Ruiner  af  en  Fortidsstad.  De 
eneste  Oldsager,  man  har  fundet  her,  ere  Potteskaar  med  græske 
Inskriptioner.  British  Museum  har  erhvervet  en  stor  Samling  deraf, 
som  viste  sig  at  bestaa  af  lutter  Kvitteringer  for  betalte  Skatter. 
Befolkningen  har  endnu  ikke  opdaget,  at  slige  Sager  ere  Handels- 
vare, og  vi  vandrede  uforstyrrede  om  mellem  Grushobene.  Ingen 
af  dem  har  opsamlet,  hvad  der  ligger  og  flyder,  og  jeg  saa  paa  et 
Sted,  at  Jorden  var  som  oversaaet  med  gamle  Porcellænsperler. 

Elefantine  er  en  smuk  0  med  forrevne  Højder  mod  Syd,  frugt- 
bare Lavninger  mod  Nord  og  en  Kyst,  hvor  maleriske  Klipperevler 
skifte  med  sandede  Bugter,  alt  kronet  med  mange  Slags  Træer. 

Det  var  nær  Solnedgang,  da  vi  kom  over  til  Assuan,  hvor  der 
ligger  nogle  svære  Rester  af  et  Murværk,    som    af   nogle    forklares 

at  have  været  Bade,  og  af  andre  at  være  en  ufuldført  Bro  fra  den 
romerske  Tid.  Der  var  dog  saa'  meget  tilbage  af  Dagen,  at  vi  paa 
en  Vandring  gjennem  Basarerne  fik  Indtrykket  af,  at  vi  vare  komne 
nærmere  Sudan.  Gaderne  vare  ikke  synderlig  forskjellige  fra  de 
øvrige  Smaabyer  i  Ægypten,  og  Boderne  heller  ikke,  men  det  var 
de  Varer,  som  falbødes,  der  vare  af  en  anden  Slags.  Foruden  de 
almindelige  Boder  med  europæiske  Tøjer  var  her  en  Mangfoldighed 
af  Lagere  med  Strudsfjer,  Huder,  Spyd,  Lanser,  Sværd  og  sudane- 
siske Damedragter,  det  vil  sige  Perler,  Bælter  med  Læderfrynser 
samt  Læbe-,  Næse-  og  Ørenringe  o.  s.  v.  En  medrejsende  er- 
hvervede sig  et  saadant  Bælte,  der  forhandledes  under  Benævnelsen 
»Madam  Nubia«.  De  Olier,  det  var  parfumeret  med,  og  som  efter 
Nubiernes  Begreb  give  den,  der  bærer  det,  den  rette  kvindelige 
Duft,  vare  imidlertid  saa  stærke,  at  han  efter  et  Par  Dages  Forløb 
sænkede  det  i  Floden. 

I  de  sidste  ti  Aar  er  der  foregaaet  mærkelige  Forandringer 
med  Assuan.  Dengang  var  Stedet  endnu  uberørt  af  europæisk 
Paavirkning.  Nu  var  der  en  hel  Række  Kafeer  med  Billard,  Klub- 
lokale o.  s.  V.,  der  var  flere  store,  europæiske  Butikker  og  et  stort 
Hotel  under  Opførelse. 

En  Aften  kom  jeg  paa  Vejen  hjem  fra  et  Ørkenmotiv  forbi 
en  Sudaneserlejr.  Det  var  et  fuldstændigt  Stykke  udskyllet  Afrika, 
og  lignede  et  Besøg  i  det  mørke  Fastland  at  se  disse  Skikkelser, 
der  kogte,  røg  Tobak  og  sov  mellem  deres  Vareballer  af  raa 
Huder. 

En  Jærnbane  forbandt  nu  de  to  sejlbare  Dele  af  Floden.  Den 
følger  en  Lavning,  der  uden  Tvivl  har  været  et  Flodleje;  thi  Nil- 
dyndet  tager  man  ikke  fejl  af,  og  Assuan  har  været  en  0,  hvilket 
stemmer  med  gamle  Beretninger. 

Mandag  Morgen  tog  vi  med  Toget  til  Sjalal,  tværs  for  Øen 
Philæ.  Der  laa  de  Dampere,  der  besørge  Post  og  rejsende  til 
anden  Katarakt.  Vi  bleve  førte  med  Baade  til  en  Stentrappe  ved 
det  lille,  ufuldførte  Tempel,  der  kaldes  Faraos  Seng,  hvorfra  vi 
kravlede  over  Ruiner  til  Isistemplet  paa  den  vestlige  Side.  Her 
maa  man  ikke  maale  Templernes  Størrelse  i  Forhold  til  Kamak, 
men  derimod  til  det  Terrain,  hvorpaa  de  ligge.  Templer,  Søjle- 
gange, Klippepartier,  Murene,  der  omgive  det  hele,  gjøre  Philæ  til 
en  af  de  yndigste  Pletter  i  Ægypten.     Alt  staar  i  Forhold  til  det 

øvrige,  og  hvorfra  man  ser  Stedet  ved  Morgen,  Aften,  ved  Maanelys, 
elier  naar  Solen  staar  i  Zenit,  er  det  lige  fængslende. 

Af  alle  de  hellige  Steder  i  Ægypten  var  Philæ  det  helligste. 
Man  troede,  at  ingen  Fugl  eller  Fisk  havde  Styrke  ti!  at  nærme 
sig  det.  Ingen  havde  Lov  at  betræde  dets  Jord  uden  Tilladelse. 
Det  var  selve  Guddommen  Osiris's  Hvilested,  og  Folk  valfartede 
dertil,   som  Muselmanerne   nu   valfarte  til  Mekka.     Deres  Navne  og 

Bekjendelser  af  deres  Tro  ses  i  Hundredevis  paa  Klipperne.  I 
Ptolemæernes  Tid  blev  den  det  mægtige  Præsteskabs  stærkeste 
Borg,  og  der  blev  oprettet  en  hellig  Højskole.  Ptolemæerne  og  de 
følgende,  romerske  Kejsere  berigede  den  ved  kostbare  Gaver  af  Guld 
og  Jord  og  gjorde  den  stærk  nok  til  at  modstaa  Kristendommen  i 
fiere  Aarhundreder,  efter  at  denne  havde  slaaet  Rod  i  det  øvrige 
Land.  Da  de  andre  Tempier  bleve  stormede,  plyndrede,  og  deres 
Statuer  huggede  itu,  vedblev  Philæ  at  holde  sig,  og  da  den  gamle 
Tro  blev  forbudt,  dens  Tilhængere  forfulgte,  og  der  var  Dødsstraf 
paa  at  tilbede  Osiris,  saa  vedblev  de  Troende  at  valfarte  til  Philæ, 
som  Katarakten   dækkede  mod  den  gamle  Tids  Fjender.     Men  det 

faldt  omsider,  og  Munke  tog  Templerne  i  Besiddelse  en  kort  Tid. 
De  huggede  itu  og  overkalkede,  byggede  deres  Altere,  skar  dybe 
Kors  i  Lotussøjlenie  og  skrev  »Korset  har  sejret  og  vil  altid  sejre«, 
men  Halvmaanen  drev  dem  bort  fra  Philæ  og  fra  hele  det  øvrige 
Nubien,  hvor  kun  nogle  Klosterruiner  vise,  at  de  en  Gang  havde 
Rod  der  i  Landet.  Indtil  det  tiende  Aarhundrede  vare  Kopterne 
stærke  i  Nubien,  men  saa  forsvandt  de  aldeles.  Philæ  havde  arabisk 
Garnison,  men  blev  til  sidst  forladt  af  alle  undtagen  af  nogle  faa  Indi- 
vider, der  vare  nedsunkne  til  en  halv  barbarisk  Tilstand.  Da  Fransk- 
mændene kom  i  1799,  var  der  endnu  enkelte  tilbage,  men  efter  en 
kort  Modstand  sprang  de  i  Vandet,  druknede  deres  smaa  Børn  og 
svømmede  til  den  modsatte  Bred,  hvor  de  forsvandt  i  Ørkenen. 

Det  store  Tempel  har  to  Pylontaarae  med  Billeder,  hvor  Ptole- 
mæus  VII  Filometer  triumferer  over  sine  Fjender.  Det  ældste  Navn 
der  findes  paa  Philæ  er  Nectanebu  (358  f.  Kr.);  men  Templet  er  af 
yngre  Dato.  Den  franske  General  Desaix  har  ladet  en  Tavle  ind- 
sætte her  til  Minde  om,  at  hans  Hær  naaede  saa  langt. 

Derfra  kom  vi  ind  i  en  Gaard,  der  mod  Øst  begrænses  af  en 
Søjlegang  foran  en  Portikus,  mod  Nord  af  en  anden,  noget  mindre 
Pylon  og  mod  Vest  af  et  Mammesi-Tempel  i  samme  Stil  som  det, 
vi  saa  ved  Dendera.  I  et  Halvmørke  derinde  kunde  vi  skjelne  en 
Række  Billeder  af  Horus's  Fødsel,  Barndom  og  Ungdom.  Vi  se 
ham  som  spæd  ved  Hathors  Bryst,  derpaa  staar  han  ved  Moderens 
Knæ  og  lytter  til  Harpespil;  da  han  bliver  større,  er  han  paa 
Marken  og  saar,  og  han  skjænker  et  andet  Sted  sin  Fostermoder 
et  Halsbaand.  Billederne  af  Isis  ere  ikke  meget  forskjelltge  fra 
dem,  vi  have  set  paa  andre  Templer,  men  det  antages,  at  de  skulle 
være  Portrætter  af  en  af  Kleopatraeme.  Det  eneste  karakteristiske 
ved  dem  er  de  lidt  tynde  Læber.  Paa  en  Mur  af  Midtertemplet 
findes  *der  derimod  en  Række  Hoveder,  som  øjensynlig  ere  Por- 
trætter af  en  af  Ptolemæeme,  og  hvor  Individualiteten  er  godt 
gjengivet. 

Mammesi-Templet  er  bygget  af  Ptolemæus  II.  Paa  en  Midter- 
væg er  der  et  forunderligt  Billede  af  den  hellige  Høg,  der  sidder 
i  et  Træ  og  bevogtes  af  en  Løve  og  en  Flodhest,  hver  med  en 
Saks.  Paa  Ydervæggen  ud  mod  Gaarden  er  der  en  Gjengivelse 
af  Teksten  paa  den  berømte  Rosette-Sten.  Den  hieroglyfiske  og 
demotiske  Del  er  der,    men  den  græske  mangler,    den  er  der  kun 

levnet  Plads   til.     Det  var  Ptolemæus  V.,    der   bød,    at  Beretninger 
om  hans  Sejre   skulde   opstilles   paa  alle  Templer  af  første,    anden 


og  tredie  Rang  og  skrives  i  tre  Sprog.  Senere  er  der  hugget  en 
Ofierscene  ovenover,  hvorved  meget  af  Skriften  er  bleven  ulæselig. 
Der  er  endnu  mange  uforstaaeUge  Billeder  i  denne  Gaard.  Saa- 
ledes   nogle  store  Hunde   af  Bulbiderracen,    der  sidde   med   lange 

Knive  i  Forpoterne.  En  Del  af  Pylonen  er  en  naturlig  Klippe,  der 
er  bleven  tilhugget.  Paa  den  findes  der  en  Fortegnelse  over  de 
Godser,  som  Ptolemæus  Filometor  og  Ptolemæus  Euergetes  II. 
skjænkede  Philæs  Templer. 

Gjennem  den  anden  P>'lon  traadte  vi  ind  i  en  dobbelt  Portikus. 
Af  alt  paa  Philæ  er  den  det  prægtigste.  De  prægtige  Søjler  fore- 
stille den  udsprungne  Lotusblomst.  Meget  af  Farven  paa  Loftet 
og  Kapitælerne  har  holdt  sig;  men  Lyset  har  bleget  de  røde  og 
blaa  Toner,  der  vist  en  Gang  vare  grelle,  og  de  staa  nu  lettere  og 
mere  harmonisk,  end  da  de  vare  friske.  Gjennem  et  Hul  i  Loftet 
falder  Solen  ned  og  belyser  nogle  Dele  med  sine  Straaler,  andre 
med  Reflekser,  medens  atter  andre  ere  saa  dunkle,  at  de  svinde 
bort  for  vort  Blik.  En  amerikansk  Maler  havde  nedladt  sig  her 
og  tilbragt  et  Par  Aar  med  at  studere  det  indre  af  denne  Hal. 
Han  havde  malet  arkitektoniske  Interiører  i  Italiens  Byer,  men  er- 
klærede, at  han  aldrig  havde  mødt  noget,  der  i  Storhed  og  Pragt 
overgik  dette.  De  tidlige  Kristne  have  her  havt  Kirke,  og  hver 
Søjle  er  mærket  med  et  dybt,  koptisk  Kors.  Det  eneste,  der  ellers 
har  lidt  Overlast,  er  Gulvet,  der  har  været  opbrudt  for  om  muligt 
at  finde  Skatte. 

En  Port  fører  ind  til  et  Utal  af  de  sædvanlige  mørke  Værelser, 
mystiske  Gange,  Trapper  og  Korridorer,  som  omgive  det  aller- 
helligste. Derinde  staar  et  Granitalter,  hugget  af  Sten,  og  tæt  ved 
er  der  en  Niche,  maaske  den  samme,  i  hvilken  Strabo  saa  den 
hellige  Høg,  hvorom  han  fortæller:  »Den  forekom  mig  ikke  i 
mindste  Maade  at  ligne  Høgen  fra  vort  Land  eller  fra  Ægypten; 
thi  den  var  større  og  meget  forskjellig  i  Mærkerne  paa  dens  Fjer. 
De  sagde,  at  Fuglen  var  æthiopisk  og  bliver  bragt  fra  Æthiopien, 
naar  dens  Forgænger  dør  eller  før  dens  Død.  Den,  der  blev  vist 
os,  da  vi  vare  der,  var  syg  og  næsten  døde. 

En  snæver  Trappe  fører  op  til  det  flade  Tag.  Derfra  viser 
Templet  sig  i  Fugleperspektiv,  og  vi  kunne  se  hele  Planens  Uregel- 
mæssighed. Templerne  vise  maaske  i  endnu  højere  Grad  end  de 
ved  Medinet  Habu  den  ægyptiske  symmetri-phobia.  Deroppe  ligge 
to  smaa  Templer,  hvoraf  det  ene  er  mørkt  og  uden  Billeder,  medens 
det  andet,  der  ogsaa  er  mørkt,  har  været  det  helligste  af  alt  det 
hellige  og  Gjemmestedet  for  en  Relikvie  af  Osiris.  Væggene  ere 
dækkede  af  en  Række  Billeder  af  Opstandelsen.    »Osiris,  den  god- 

gjørende  Gud,  Menneskets  Ven,  dræbt  og  (karteret  af  Set,  begravet 
i  mange  Grave,  eftersøgt  af  Isis,  samlet  Lem  for  i.em,  opstanden  i 
Kjødet,  overført  fra  Jprden  til  at  herske  over  de  døde  i  Skyggernes 
Verden.«  (Mariette.)  Vi  se  de  forskjellige  Legemsdele,  hver  be- 
vogtet af  to  Geniet  eller  Engle.  Dernæst  ere  de  blevne  sammen- 
føjede, og  Mumien  er  lagt  i  Parade  paa  en  Baare,  omgiven  af  Fakler 
med  de  fire  kanopiske  Vaser  under.  Disse  indeholde  Maven, 
Hjertet,  Lungerne  og  Leveren.  Saa  kommer  Neftys,  der  vifter  Li- 
vets Aande  i  ham;  Isis  kalder  ham  tilbage  til  sin  Favn,  og  Liget 
rører  sig. 

Det  er  et  ejendommeligt  Landskab,  der  omgiver  os.  Floden, 
der  snor  sig  omkring  de  rødlige  Klippepartier,  er  sparsomt  kantet 
med  Grønt,  alt  er  tavst,  og  kun  et  enkelt  Sejl  ses  langt  ude.  De 
store  Stenblokke  se  ud,  som  om  de  vare  henkastede  paa  maa  og 
faa  af  Giganter,  og  mange  ere  overbeskrevne  med  Erklæringer  om, 
at  de  gamle  Guder  vare  de  eneste  sande.  Efter  at  Kristendommen 
ved  Theodosius's  Edikt  var  bleven  proklameret  og  den  gamle  Lære 
forbudt,  valfartede  Pilegrimme  her  op  for  at  bede,  og  det  er  især 
dem,  der  have  efterladt  deres  Navne  i  Klipperne.  Skjønt  i6cx)Aar 
gamle,  se  Huggene  saa  friske  ud,  som  om  de  vare  fra  den  seneste  Tid. 

Tværs  over  for  os  ligger  Øen  Biggeh,  der  endnu  er  beboet  af 
nogle  faa  nubiske  Familier.  Det  antages,  at  en  Tunnel  har  for- 
bundet de  to  Øer.     Nogle  ringe  Ruiner  ere  endnu  tilbage  her. 

Hele  Philæ  er  aldeles  fuldt  af  Tempelrester.  Yderst  mod 
Nord  har  der  været  en  bred  Landgangstrappe,  oven  over  hvilken 
der  er  en  Port  gjennem  en  firkantet  Bygning  med  rund  Kuppel, 
den  eneste  af  den  Form,  jeg  saa  blandt  de  gamle  Konstruktioner. 
Et  andet  Sted  ligge  Resterne  af  en  kristen  Kirke,  der  er  opført  af 
Sten  fra  Templer.  Mod  Vest  ligger  en  Ruin,  hvorfra  der  fører  to 
brede  Trapper  langt  ned  i  Mørket.  Yderst  mod  Sydvest  ligger 
Nectanebus  Isistempel.  Foran  dette  staar  endnu  en  Obelisk,  medens 
der  af  de  andre  ni  kun  er  Fodstykker  tilbage.  Derfra  føre  to  Søjle- 
gange, der  hver  paa  sin  Maade  ere  interessante,  til  Hovedtemplet. 
Paa  den  østlige,  hvor  Søjlerne  ere  oprejste,  men  aldrig  færdighug- 
gede,  se  vi,  hvorledes  de  gamle  arbejdede;  de  tildannede  hver 
Sten  raa,  før  de  oprejste  den,  og  udarbejdede  siden  Enkelthederne 
paa  Stedet.  Paa  den  vestlige  have  Farverne,  især  det  blaa  Loft 
med  gule  Stjerner,  holdt  sig  fuldkommen  friske. 

Over  viden  Strand  34 

Vi  bleve  roede  tilbage  til  Assuan.  Paa  Vejen  standsede  vi 
for  at  stige  af  og  gaa  til  Fods  til  den  vildeste  Fos.  En  Snes  sorte 
sprang  fra  Klipperne,  hver  med  sin  Træklods  under  Maven  og  kjæno- 
pcnde  sig  frem  mellem  de  skummende  firaadsøer  og  Strømhvirvler. 
Kun  øvede  Folk  kunne  indlade  sig  paa  denne  Sport,  der  ser  vove- 


lig nok  ud.  Vor  Baad  var  for  lille  til  at  gaa  gjennem  det  stejleste 
Løb,  men  der,  hvor  vi  rutschede  ned,  vare  Søerne  dog  høje  nok 
til  at  oversprøjte  os.  Al  glide  gjennem  Katarakten  er  for  øvrigt  en 
gammel  Fornøjelse.  Strabo  fortæller  om,  at  Baadmændene  paa 
hans  Tid  opførte  en  Art  Skuespil  for  Guvernørerne  ved  at  sejle  op 
gjennem  de  sejlbare  Løb  og  lade  sig  skylle  ned  ad  Strømmen  paa 
de  Steder,  hvor  den  faar  stærkt  Fald  ved  at  presses  mellem  Skjærene. 
Den  første  Stork,  jeg  havde  set  paa  denne  Rejse,  stod  paa 
Toppen  af  en   Klippe    og   skuede    ud  over  Landskabet.     Den   var 

vist  kommen  helt  inde  fra  Mahdiens  Land  og  skulde  snart  videre 
mod  Nord.  I  det  egentlige  Ægypten  komme  de  kun  paa  Gjennem- 
rejse. 

Endnu  samme  Eftermiddag  blev  alt  gjort  i  Stand  til  at  be- 
gynde Tilbagerejsen.  Som  Følge  havde  der  indfundet  sig  en 
Mængde  Handelsmænd  med  alle  de  Varer,  som  Europæerne  plejede 
at  kjøbe  her,  og  en  Pram,  hvortil  »Prins  Abbasc  laa  fortøjet,  var 
fra  den  ene  Ende  til  den  anden  bleven  omdannet  til  Basar.  Jeg 
kan  ikke  tænke  mig  noget  mere  lidenskabeligt  end  denne  Befolk- 
ning. Lige  saa  taalmodige  og  passive  de  kunne  sidde  Dag  ud  og 
Dag  ind,  hvor  der  intet  er  til  at  forstyrre  deres  Ligevægt,  lige  saa 
hidsige  blive  de,  hvor  det  gjælder  om  at  tilhandle  sig  en  For- 
tjeneste, eller  hvor  det  drejer  sig  om  en  aldrig  saa  ringe  Vinding. 
I  Almindelighed  ere  de  fuldstændig  beherskede  og  have  et  hurtigt 
Blik  for  Kjøberens  Lyst;  men  i  dette  Tilfælde  nyttede  ingen  For- 
stillelse, da  det  var  sidste  Damper  for  denne  Gang,  og  hvert  Minut 
var  kostbart.  Jo  nærmere  vor  Afgangstid  kom,  desto  større  blev  Støjen. 
Med  Træk,  der  vare  fordrejede  af  Ivrighed,  og  med  blodløse  Ansigter 
raabte  og  gestikulerede  de.  Havde  man  en  Gang  set  paa  et  Stykke, 
saa  fulgte  Ejeren  en  med  Øjnene,  prøvede,  om  det  var  ens  Mening 
at  kjøbe,  og  hvorvidt  de  kunde  tvinge  en.  Det  er  ikke  for  mage- 
lige Folk  at  komme  der  og  handle.  Der  udfordres  timevis  af  ud- 
holdende Arbejde  med  at  se  paa  Varerne,  underbyde,  ringeagte, 
vise  Pengene,  stikke  dem  i  Lommen  igjen,  vende  Ryggen  til  og 
komme  tilbage  for  at  begynde  forfra.  Saa  naar  man  omsider  til 
den  Pris,  som  Varen  kan  sælges  for  med  en  antagelig  Fordel;  men 
bliver  man  træt  paa  Halvvejen,  kommer  man  til  at  give  fire  Gange 
saa  meget,  som  en  lignende  Gjenstand  bliver  solgt  for  en  Stund 
efter. 

Nogle  Passagerer  havde  taget  sig  en  Ridetur  paa  Kameler  og 
naaede  om  Bord  kort  før  Skibets  Afrejse.  Da  Afregningen  kom, 
opstod  der  Disput  om  en  ringe  Sum  af  et  ParPiastre,  som  det  lod 
til,  at  en  lejet  Kameldriver  havde  tilvendt  sig  i  den  Tro,  at  det 
var  Bakshies.  Ejeren  kom  derover  i  et  saadant  Raseri,  at  han 
hylede,  sprang,  kastede  sig  paa  Jorden  og  opførte  sig  som  en 
tirret  Abe. 

I  klart  Maaneskin  bleve  vi  ved  at  sejle  den  Nat.  Kl.  2  stod 
Sydkorset  op,  men  kom  dog  ikke  højt,  og  paa  den  modsatte  Him- 

34* 

mel  stod  vor  egen  Nordstjerne  ligeledes  lavt.  Vi  havde  kun  været 
nogle  faa  Mil  Norden  for  Krebsens  Vendekreds.  Tirsdag  Morgen 
var  Luften  frisk,  men  i  Løbet  af  Dagen  steg  Termometret  til  34 
Gr.  C,  og  det  begyndte  at  blæse  en  tør  Ørkenstorm,  der  fyldte  alt 
med  Støv.  Det  lod  os  fornemme,  at  Aarstiden  alt  var  langt  frem- 
rykket, og  idet  vi  passerede  de  kjendte  Steder,  Edfu  og  Esne, 
maatte  vi  beklage,  at  vi  ikke  havde  hele  Vinteren  for  os.  Vandet 
var  faldet  betydeligt,  siden  vi  vare  her  sidst,  og  mange  nye  Holme 
vare  komne  frem.  Samme  Eftermiddag  landede  vi  ved  Luksor. 
Medens  Dagslyset  varede,  havde  alle  travlt  i  Land.  Nogle  vilde 
endnu  en  Gang  fordybe  sig  i  Billederne  paa  Tempelmurene,  medens 
andre  endelig  bestemte  sig  til  det  store  Kjøb  af  Oldsager  eller  for- 
synede sig  med  Billeder  hos  Stedets  Fotograf.  Da  Mørket  faldt 
paa,  og  Fuldmaanen  stod  op  saa  klar,  som  den  kan  være  i  Ægyp- 
ten, stod  der  Asener  sadlede,  og  i  et  fortryllende  Vejr  red  vi  til 
Karnak.  Havde  Ruinerne  imponeret  os  om  Dagen,  saa  overvældede 
de  os  ved  Nat.  Vi  vandrede  om  mellem  Former,  som  vi  ikke  for- 
stod, anede  Verdener  af  levende  og  livløst  omkring  os,  løb  vild, 
men  naaede  langt  om  læiige  op  paa  en  af  de  højeste  Mure.  Til 
alle  Sider  var  der  en  Uendelighed  af  Skikkelser  uden  bestemt 
Form,  Størrelse  eller  Plads  i  Rummet.  Tid  og  Sted  forsvandt  for 
vor  Bevidsthed.  Den  store  Tavshed  omkring  os  var  ligesom  ladet 
indtil  Sprængning  med  Følelser,  der  holdt  vort  Aandedræt  tilbage 
og  lod  vort  Hjerte  fornemme  Nærværelsen  af  Ptah,  Gudernes  og 
Menneskenes  Fader. 

Hvorledes  Tiden  om  Bord  gik  den  næste  Formiddag,  kan  jeg 
intet  melde  om,  da  jeg,  før  Sol  var  oppe,  alt  var  beskjæftiget  paa 
Flodens  modsatte  Side  ovre  ved  den  syngende  Memnon.  Jeg  havde 
Held  med  Vejret,  thi  Morgenen  var  kølig  og  stille;  men  næppe 
var  jeg  kommen  om  Bord,  før  Blæsten  fra  den  foregaaende  Dag 
tog  til  igjen,  og  før  vi  landede  ved  Kene,  var  den  stegen  til  en 
rigtig  Ørkenstorm,  der  indhyllede  alt  i  graa  Støvmasser. 

Torsdag  Formiddag  lagde  vi  til  Land  og  roede  en  lang  Vej 
til  Templerne  ved  Abydos,  en  Tur,  der  vilde  have  været  smuk 
paa  en  tidligere  Aarstid,  men  nu  var  besværlig  paa  Grund  af  Hede 
og  Støv.  Vi  vare  dog  for  saa  vidt  heldige,  som  vi  slap  for  Gaars- 
dagens  Blæst.  Templerne  ligge  tæt  under  Bjærgene,  der  her  træde 
et  Par  Mil  tilbage.    Paa  Vejen  standsede  vi  ved  et  koptisk  Kloster 

Og  besøgte  den  lille  Kirke  med  forunderlige  Helgenbilleder.  Det 
første  Tempel,  vi  standsede  ved,  er  bygget  af  Ramses  II.  og  har 
været  enestaaende  i  sin  Slags.  Kun  det  fineste  Materiale  er  be- 
nyttet: Hvide  Kalksten,  Alabaster  og  sorte,  polerede  Granitporte. 
Det  er  vel  især  af  den  Grund,  at  der  er  levnet  saa  lidt  deraf;  nu 
er  der  kun  6  —8  Fod  tilbage  af  Murenes  Hajde,  og  mange  af  de 
store,    firkantede  Søjler  med   Osiris's  Statuer   ere   helt  forsvundne. 


Billederne,  der  mest  forestille  Offerscener,  ere  alle  store  og  dybt 
skaame  og  have  beholdt  meget  af  deres  brillante  Farve.  Paa  to 
Steder  er  der  kolossale  Afbildninger  af  fede  Tyre, 

Et  Ridt  paa  ti  Minuter  førte  os  over  store  Grusdynger  til  Seti 
I.s  Tempel,  der  maa  regnes  for  det  mest  fuldendte,  og  om  der  ikke 
fandtes  andre  i  Ægypten,  vilde  det  alene  være  Umagen  værd  at 
rejse  hen  for  at  se  det.  Ogsaa  her  er  det  lutter  udsøgt  Materiale,  der 
er  anvendt.  Der  er  dog  levnet  langt  mere  end  paa  det  sidste  Sted, 
maaske  fordi  det  blev  begravet  under  Grusdynger  paa  et  tidligt 
Stadium.  Marielte  ryddede  alt  og  bragte  Billeder  for  Dagens  Lys, 
der  fremfor  andre  give  os  et  Begreb  om  Ramses  II-,  thi  han  fuld- 
førte Templet  og  fortæller  selv  om   sin  Ungdom,    Opdragelse,    og 

hvad  han  har  gjort  for  sin  Faders  Minde.  Det  vilde  føre  for  langt 
her  at  beskrive  de  mange  Søjlehaller,  Kapeller  med  hvælvet  Loft 
og  de  religiøse  Scener,  hvor  Kongen  ofrer  til  Osiris.  To  Billeder  er 
der  iblandt  dem,  som  præge  sig  dybt  i  Hukommelsen :  Det  ene  fore- 
stiller Ramses  II.  som  ung,  der  fanger  den  vilde  Tyr,  og  paa  det 
andet  se  vi  ham  brænde  Røgelse  til  Forfædrenes  Ære,  medens  hans 
kongelige  Fader  belærer  ham  om  deres  Historie.  76  kongelige 
Ovaler,  der  begynde  med  Mena  og  ende  med  Seti  I.,  bedække 
Væggen,  og  det  er  tydeligt,  at  Drengen  er  dybt  greben  ved  Ud- 
sigten til  det  stolte,  men  ansvarsfulde  Hverv,  der  en  Gang  vil  blive 
stillet  ham,  naar  han  skal  lede  Ægypten  frem  til  videre  Hæder  og 
Lykke.  De  mange  ellers  saa  fortrinlige  Billeder  af  Seti  I.  forøgede 
min  Tvivl  om  Portræt-Ligheden.  De  ligne  alt  for  meget  alle  andre 
Konger  og  Gudebillederne  her  og  i  andre  Templer.  Seti  er  over- 
alt karakteriseret  ved  to  Hudrynker  paa  Halsen. 

Vi  havde  set,  hvad  der  bødes,  og  maaske  set  mere,  end  vi  i 
Hast  kunde  fordøje.  >Prins  Abbas«  gik  nu  tilbage  med  størst 
mulig  Hast,  og  det  samme  gjorde  Storken.  Hver  Dag  saa  vi  Flokke, 
der  drog  mod  Nord  eller  hvilede  sig  paa  Sandet.  Grundstødning 
undgaas  ikke  paa  Nilen  paa  denne  Aarstid,  og  vi  havde  det  Uheld 
en  Gang  at  sidde  fast  i  nogle  Timer.  Medens  Damperens  Mand- 
skab arbejdede  med  at  faa  Skibet  flot,  morede  vi  os  med  at  iagt- 
tage en  Flok  Pelikaner  paa  mange  Hundrede,  der  tog  sig  en  For- 
middagshvile tæt  ved  os  paa  en  Holm  uden  at  lade  sig  forstyrre 
hverken  af  Raab  eller  Piben.    Den  30.  Marts  naaede  vi  atter  Kairo. 

Det  følgende  Aar  skyndte  jeg  mig  gjennem  Øvre-Ægypten  for 
at  naa  anden  Katarakt.  Det  var  endnu  tidlig  paa  Aaret  og  Turist- 
strømmen stor,  hvorved  der  blev  større  Efterspørgsel  efter  Plads, 
end  Skibene  kunde  tilfredsstille,  og  jeg  saa  mig  nødsaget  til  at 
vente  ved  Sjalal  i  2  Uger,  en  Ventetid,  der  ikke  var  mig  uvel- 
kommen. Ikke  blot  er  Landskabet  mellem  Granitfjaeldene ,  den 
fjerne  Ørken  og  de  mange  Holme  malerisk,  men  selve  Philæ  og 
Biggeh  kan  man  besøge  Gang  efter  anden  med  Udbytte. 

De  Kristne  have  meget  paa  deres  Samvittighed  i  Retning  af 
.nt  have  ødelagt  Billeder;  men  paa  den  anden  Side  have  de  mod 
deres  Villie  været  Aarsag  til,  at  adskilligt  er  bleven  bevaret.  Hvor 
de  indrettede  Templerne  til  Kirker,  oversmurte  de  alt  med  et  tykt 
Lag  Ler,  som  de  saa  kalkede  og  bemalede  med  deres  egne  Helgen- 

billeder,  især  med  St.  Georg  og  Dragen,  der  var  en  Omskrivning 
af  HoTus's  Kamp  med  Set.  Nu  piller  man  Leret  bort  og  Ander  der- 
under de  oprindelige  Billeder  bevarede,  paa  nær  Ansigtet,  især  paa 
Horus  og  Hathor,  og  Farverne  staa  paa  mange  Steder  saa  klare 
som  den  Dag,  de  bleve  paasatte,  undtagen  den  gule.  Det  har 
rimeligvis  været  Okker,  som  Leret  har  optaget. 


liiiUmplet  pu  Philic.  Kt  (n  Big(eh 

Ørkenen  mod  Vest  er  et  fuldkomment  terra  incognita.  En 
Ekspedition,  der  for  nogle  Aar  siden  forsøgle  at  trænge  ind,  fandt 
■  i  en  Afstand  af  5  Mil  fra  Floden  et  koptisk  Kloster  med  Billeder 
og  Inskriptioner,  deriblandt  en  gammel  arabisk,  der  berettede,  at 
Erobrerne  havde  indtaget  Stedet  og  dræbt  alt  levende.  Kun  en- 
kelte Schakaler  og  Ulve  bebo  nu  Landene. 

Efterhaanden  havde  der  samlet  sig  et  helt  lille  Selskab,  der 
ventede  paa,  at  Damperen  skulde  blive  færdig.  Blandt  de  Histo- 
rier, der  fortaltes,  var  der  en  om  en  engelsk  Officer  ved  Navn  Ing- 
ram, der  for  nogle  Aar  siden  kjøbte  en  uaabnet  Mumie.  Paa  Brystet 
fandt   man   en   Guldplade,    hvorpaa  stod,    at  hvo,    som   forstyrrede 

denne  Mumie,  skulde  dræbes  af  vilde  Dyr  og  hans  Ben  skylles  af 
Vandet.  Ingram  sendte  Pladen  hjem  og  kom  selv  til  det  indre 
Afrika,  hvor  han  blev  dræbt  af  en  Elefant.  Hans  Kammerater  begra- 
vede ham  i  en  Dal,  der  siden  viste  sig  at  være  et  Flodleje,  som 
en  lang  Tid  hvert  Aar  blev  beskyllet  af  en  rivende  Strøm. 

Omsider  kom  vi  af  Sted,  ud  hvor  Floden  ligesom  lukkedes  af 
stejle  Kalkstensfjælde,  mellem  hvis  Kløfter  Sandet  væltede  sig  ned 
ikke  ulig  Bræer  i  de  arktiske  Egne. 

Det  første,  vi  mødte,  var  en  Flok  Storke,  flere  Hundrede  i 
Tallet,  kredsende  højt  oppe.  Der  maa  være  et  godt  Provianterings- 
sted  i  denne  Egn;  thi  ved  Philæ  var  Frøernes  Kvækken  saa  stærk, 
at  den  holdt  os  vaagne  den  halve  Nat. 

Der  er  Aar  imellem,  at  det  regner  her;  men  naar  det  endelig 
regner,  skyller  det  ned  med  en  Voldsomhed,  som  vi  ikke  kjende 
i  Norden.  Vor  Dragoman  viste  os  Steder,  hvor  Bjærgstrømme, 
efter  en  Regn  for  5  Uger  siden,  havde  sydet  og  skummet  i  tre 
Dage  og  revet  det  opdyrkede  Land,  der  fandtes  paa  deres  Vej, 
med  sig  i  Floden.  Det  var  saa  meget  sørgeligere,  som  der  kun 
findes  lidt  Agerjord  i  Forvejen. 

Vi  vare  komne  mellem  2  og  3  Mil  fra  Philæ,  da  vi  passerede 
Resterne  af  Templet  ved  Dabod.  Der  stod  3  Pyloner  med  svære 
Toppe,  en  Ringmur  af  hugne  Sten  og  nogle  Søjlerækker,  alt  stærkt 
tilsandet.  Et  lille  Stykke  Vej  derfra  var  der  Rester  af  en  gammel 
Mur  i  Floden.  Nogle  faa  Timer  derpaa  passerede  vi  Gertasee,  hvor 
nogle  maleriske  Søjler  ere  det  eneste,  der  er  tilbage  af  Templet, 
og  efter  en  halv  Times  Forløb  saa  vi  Ruiner  paa  den  østlige  Bred, 
de  eneste,  vi  fik  at  se  paa  den  Side.  Der  var  kun  faa  Marker,  og 
blandt  dem  havde  Regnskyllene  atter  gjort  Ødelæggelser.  Nu  stod 
Komet  modent  under  Palmelundene.  Siden  vi  forlod  Philæ,  havde 
vi  kun  set  Kalk-  og  Sandstensklipper,  hvorimellem  Floden  løb 
sin  jævne  Gang.  Nu  fik  vi  Øje  paa  stejle  Granitfjælde,  der  snæv- 
rede sig  sammen.  Stedet  hedder  Kalabshie  og  er  det  mest  male- 
riske Punkt,  vi  havde  set  paa  Nilen.  I  store  Former  og  dristige 
Linier  overgaar  det  den  første  Katarakt. 

Paa  en  Strækning  af  henved  en  Mil  er  der  Klippeøer,  Holme 
og  Skjær,  hvorimellem  Vandet  bliver  presset,  saa  det  danner  Strøm- 
hvirvler og  ikke  er  langt  fra  at  kunne  kaldes  en  Fos.  Efter  Sudans 
Adskillelse  fra  Ægypten  har  der  kun  været  ubetydelig  Skibsfart  i 

Nubien.  En  enkelt,  klodset  Nubierbaad  (bygget  som  en  bred  Skal 
uden  Spanter),  en  Dahabia  eller  Turistdamper  er  alt,  hvad  man 
møder. 

Kysterne  med  de  mange  Fæstningsruiner  vise,  at  dette  Sted  i 
fordums  Tider  har  været  Grænse.  Befolkningen  Nord  for  er  til 
Tider  bleven  regnet  med  til  den  ægyptiske  Nation;  men  Stammerne 


mod  Syd  ere  altid  blevne  betragtede  som  fremmede  Nationer,  og 
endnu  den  Dag  i  Dag  tale  de  et  andet  Sprog,  der  hverken  er  i 
Slægt  med  Arabisk  eller  med  Gammelægyptisk. 

Hvor  San dstensfj ælden e  atter  begynde,  ligger  Landsbyen  Kalab- 
shie.  Der  lagde  vi  til  den  Aften.  Et  lille  Stykke  ind  paa  Græn- 
sen af  Ørkenen  ligger  Templet,  der  især  har  Interesse  ved  sin  Ud- 
strækning og  ved,  at  Farverne  ere  saa  vel  bevarede  med  Undtagelse 
af  de  gule.  Det  stammer  helt  fra  den  allerseneste  Periode  og  har 
kun  romerske  Navne.  Dele  ere  tegnede,  men  aldrig  huggede,  og 
meget  er  nedstyrtet,  som  var  det  sket  under  et  Jordskjælv. 

En  Fjerdingvej  mod  Nord  ligger  Beit-el-Waley,  et  smukt,  lille 
Tempel,  hugget  ind  i  Klippen.  Det  er  velgjørende  at  se  de  livfulde 
Billeder  oven  paa  de  klodsede  Ting  fra  Romertiden.  Heste  ere 
maaske  Datidens  Kunstneres  svage  Side;  Tyre  kunde  de  endnu  af- 
bilde, men  der  havde  de  ogsaa  de  dygtige  Forgængere  for  Øje. 

Ramses  II.  fortæller  her  om  sine  Krige  og  Sejrvindinger  i 
Sudan  og  om  den  Tribut,  de  over\'undne  Folkeslag  bragte  ham. 
Blandt  andet  se  vi  Ringe  og  Poser  med  Guld,  Leopardskind,  Ele- 
fanttænder, Strudsæg  samt  levende  Løver,  Gazeller  o.  s.  v.  British 
Museum  har  ladet  tage  flere  Afstøbninger  af  disse  Scener. 

Det  var  et  smukt  Landskab,  der  omgav  os;  enkelte  grønne 
Marker,  hvor  Oliebønner  stod  og  modnedes,  høje  Dompalmer  mellem 
lave  Henna-  og  Mimosabuske,  Landsbyens  Lerhuse,  Helgengrave, 
der  paa  Nubisk  vare  dekorerede  med  smaa  Flag,  og  Aftenens  Fred 
og  glødende  Fan'er  over  det  hele. 

Vejret  var  friskt  og  køligt,  da  Damperen  sejlede  videre  næste 
Morgen  og  traadte  inden  for  Krebsens  Vendekreds.  Templerne  v^d 
Dendor  og  Gerf  Hossayn  Weve  ikke  besøgte,  men  Kl.  9  landede 
vi  en  lille  Kvartmil  fra  Dakken. 

Pylontaarnene  minde  om  dem  fra  Philæ,  og  det  ser  næsten  ud, 
som  de  ere  byggede  efter  den  samme  Tegning.  De  mangle  Bil- 
leder, og  hele  Templet  er  kun  sparsomt  dekoreret.  Man  tror,  at 
det  er  ptolemæisk,  og  bliver  derfor  forundret,  naar  man  faar  at 
vide,  at  det  er  bygget  af  en  nubisk  Konge,  der  vel  var  samtidig 
med  Ptolemæus  Philadelphus. 

I  den  første  Hal  er  der  endnu  mange  Rester  af  hvidtede  Ler- 
lag med  Helgenbilleder  paa.  Ikke  uden  Besvær  kravler  man  om 
fra  den  ene  Hal  til  den  anden,  og  foruden  velbevarede  Farver  paa 
Gudebilleder  er  det  eneste  Udbytte,  vi  finde,  en  Del  ptolemæiske 
og  Augustus -Navne.  Jeg  steg  op  paa  Pylontaarnet  og  øjnede  der- 
fra en  stor  Slette,  hvor  det  gule  Sand  havde  gjort  sig  til  Herre  og 
kun  levnet  Menneskene  Brugen  af  enkelte  Pletter.  Mærkeligt  nok 
laa  flere  af  dem  en  halv  Fjerdingvej  fra  Floden. 

Fæstningsruiner  ere  næsten  lige  saa  talrige  i  Nubien  som 
Templer.  At  Fæstningerne  ere  anlagte  for  at  sikre  Ægypten  mod 
sudanesisk  Indvandring,  kan  man  endda  forstaa;  men  hvorfor  man 
i  dette  tyndt  befolkede  Land  har  bygget  saa  mange  Templer,  er 
ikke  let  at  fatte,  og  de  ere  langt  talrigere  her  end  i  Ægypten 

Vi  passerede  Templerne  ved  Maharaka  og  Sababua  uden  at 
lande.  De  ere  begge  stærkt  forfaldne.  Uden  for  det  sidste,  der 
skal  stamme  fra  Ramses  II.,  stod  to  kolossale  Statuer.  Da  Aftenen 
kom,  standsede  vi  paa  den  østlige  Bred  ved  Korosko.  Før  Sudan 
blev  tabt  for  Ægypten,  var  der  megen  Transithandel  herover.  Vejen 
til  Kartum   forkortes   betydelig,    naar  man   forlader  Floden   her  og 


skyder  Gjenvej    gjennem   Ørkenen    til   Abu    Hamed,     Dét  vat   den 
Vej,  Gordon  rejste. 

Mørkets  Indtræden  forhindrede  os  i  at  faa  noget  rigtigt  Begreb 
om  Stedets  Udseende;  men  vi  fik  dog  set,  at  det  havde  et  Citadel 
med  Vindebro,  og  at  der  var  Mur  omkring  den  Del  af  Byen,  hvor 
Basaren  taa.  Alle  disse  Fæslningsværker  vare  af  den  allersimpleste 
Slags.  Der  havde  ligget  en  Garnison  af  skotske  Tropper;  nu  er 
der  kun  sudanesiske  og  ægyptiske  Soldater  Syd  for  Kairo.  To  Mil 
herfra,  paa  den  vestlige  Bred,  stod  i  1889  et  Slag,  hvor  Mahdiens 
Hær    blev   opreven.     2000   Mand    bleve    fangne    og   lod   sig  straks 

hverve  til  den  ægyptiske  Hær.  De  ere  nu  stationerede  ved  Assuan 
og  vare,  kort  før  vi  forlod  dette  Sted,  rejste  op  til  Tropperevuen 
ved  Wady  Halfa. 

Det  var  til  Korosko,  at  de  sidste  Flygtninge  fra  Mahdiens 
Land,  en  østerrigsk  Præst  og  nogle  Nonner,  kom.  Endnu  holdtes 
i6  Grækere,  i  Italiener,   i  Østerriger  og  I  Tysker  fangne  i  Kartum. 

Floden  gjør  en  stor  Drejning  mod  Nordvest.  I  den  tidlige 
Morgen  landede  vi  ved  Amada,  hvor  der  ligger  et  Tempel,  grund- 
lagt af  Usertesen  II.  Der  er  intet  lignende  tilbage  i  Ægypten,  og 
det  er  derfor  saa  meget  mere  beklageligt,  at  det  er  saa  tilsandet 
Søjlerne  ere  afvekslende  firkantede  uden  Osirisstatuer  og  mange- 
sidede som  de  dorisklignende  i  Amenis  Grav  og  alle  uden  Søjle- 
hoveder. Billederne  ere  saa  livfulde  som  de  bedste  fra  den  gode 
Tid,  og  Farven  er  velbevaret.  Men  det  er  kun  en  ringe  Del,  der 
er  synlig,  thi  dels  sidder  Pudsningen  fra  den  kristne  Kirke  endnu, 
og  dels  har  Flyvesandet  fyldt  Rummene.  At  Sandflugten  har  fun- 
det Sted  efter  den  kristne  Tid,  ser  man  paa  St.  Georg,  som  er 
dybt  begravet. 

Paa  Taget  fandt  vi  en  Inskription,  der  fortalte,  »Herodot  var 
her«;  men  denne  Oplysning  blev  benægtet  i  en  gammelgræsk  Linie 
nedenunder  med  et  > dette  er  ikke  sandt«. 

Vi  drog  videre  og  kom  forbi  det  frugtbare  og  velopdyrkede 
Land  Derre,  fra  hvilket  Kairo  og  Alexandria  forsynes  med  Dør- 
vogtere, Kokke,  Tjenere  o.  1.  Naar  Vedkommende  have  sparet  sig 
en  lille  Kapital  sammen,  vende  de  hjem  og  fortsætte  Fædrenes 
simple  Levevis,  og  det  er  en  ren  Undtagelse,  at  nogen  Berberiner 
gifter  sig  med  en  Ægypterinde. 

Medens  vi  opholdt  os  ved  Assuan,  blev  der  indbragt  en  levende 
Krokodilleunge,  fanget  Nord  for  Katarakten,  og  vi  fik  Syn  for,  at  de 
endnu  findes  der.  Som  før  sagt  venter  man  som  Regel  ikke  at 
træffe  dem  der  nu  om  Stunder,  hvorimod  vi  havde  vor  Dragomans 
Løfte  om  at  faa  Eksemplarer  at  se,  efter  at  Korosko  var  passeret. 
Her  kom  vi  nu  forbi  en  Sandholm,  hvor  vi  saa  noget,  der  lignede 
et  Stykke  Palmestamme,  men  som  ved  nøjere  Eftersyn  viste  sig  at 
være  en  sovende  Krokodille. 

Den  gav  os  rigelig  Tid  til  at  anstille  Iagttagelser,  og  alle  Ko- 
dexer  havde  taget  den  baade  i  Profil  og  Forkortning,  da  nogen 
udtalte  Tvivl  om  dens  Ægthed.     Lodsen   trak  i  Dampfløjten,    men 

den  rørte  sig  ikke,  og  en  Stemme  udbrød:    »Det  er  en,  som  Cook 
har  ladet  udstoppe  og  henlægge  til  Turisternes  Be-  og  Forundring.« 

Der  blev  fløjtet  igjen,  længe  og  vedholdende.  Saa  omsider 
løftede  den  Hovedet,  først  langsomt;  men  da  den  fulde  Bevidsthed 
var  vendt  tilbage,  med  Hurtighed,  og  derpaa  vendte  det  lange  Dyr 
omkring  og  galoperede  saa  rask  tilbage  til  sit  Element,  at  Øjnene 
næppe  formaaede  at  følge  den.  En  anden  Dag  saa  vi  een  svømme 
med  hele  Ryggen  i  Vandskorpen  og  Hovedet  løftet. 

Kl.  4  standsede  vi  ved  Abu-Simbal,  der  var  Maalet  for  min 
Rejse.  Jeg  saa  mine  Rejsefæller  drage  videre  og  befandt  mig 
pludselig  uden  menneskeligt  Selskab;  men  jeg  var  belavet  paa  at 
klare  mig  ene,  indtil  mine  Arbejder  vare  fuldførte. 

Min  første  Vandring  gjaldt  det  sydlige  Tempel.  Det  Minde, 
Ramses  II.  her  har  sat,  er  saa  originalt  og  enestaaende,  at  det 
ved  første  Øjekast  fanger  vor  Opmærksomhed  for  sig  og  levner 
ingen  Plads  for  Sammenligning  med  noget  af  alt  det  andet,  han 
har  frembragt.  I  Thebes  og  Karnak  overgik  han  sine  Forgængere 
i  Storhed  og  Dristighed;  men  han  fulgte  dog  i  det  Spor,  de  havde 
anvist  ham.  Her  har  han  derimod  overgaaet  sig  selv  i  alle  Ret- 
ninger og  har  tvunget  de  smaa  Mennesker,  som  karrige  Tider 
senere  have  frembragt,  til  at  indrømme,  at  der  har  levet  Giganter. 
Han  tog  et  Fjæld  og  omdannede  det  til  Tempel.  For  at  faa  den 
rette  Facade  skar  han  90  Fod  bort,  saa  huggede  han  fire  siddende 
Figurer  paa  66  Fods  Højde  ud  af  Fjældet,  og  derpaa  hulede  han 
et  Tempel  med  14  Sale  200  Fod  ind  i  Jordens  Indre. 

Ogsaa  den  kunstneriske  Udsmykning  staar  paa  Højde  med 
Ideen.  Ingen  af  de  mangfoldige  Statuer,  der  findes  af  denne  Farao, 
overgaa  dem  ved  Abu-Simbal  i  Skjønhed,  og  vi  kunne  takke  Nu- 
biernes sejge  Modstand  mod  Kambyses  for,  at  denne  Tempelstormer 
ikke  naaede  at  gite  dem  en  Medfart  som  den,  han  tildelte  alt, 
hvad  der  paa  hans  Vej  mindede  om  Ramses  den  store. 

Gjennem  en  Port  mellem  de  fire  siddende  Kolosser  kommer 
man  ind  i  Templets  første  Hal.  Loftet  bæres  af  8  firkantede  Søjler 
med  Osirisstatuer,  der  ligesom  de  udvendige  Figurer  ere  mærkede 
med  Ramses  II.s  Navn  paa  Skulder,  Bryst  og  Bælte.  Dybere  inde 
er  en  Hal  med  fire  Piller  uden  Statuer,  derpaa  en  Hal  uden  Piller, 
og  endelig  inderst  inde  staar  et  Alter  foran  4  siddende  Figurer, 
nemlig  Harmichis  (Morgensolen),  Ramses  IL,  Amen-Ra  (den  skjulte 

Sol)   Og  Ptah  (Gudernes  og  Menneskenes  Fader).    De  to  første  ere 
malede  røde,  den  tredie  blaa  og  den  fjerde  hvid. 

Templet  blev  hugget  til  Minde  om  en  Sejr  over  Cheta-Folket, 
og  det  blev  skjænket  Harmichis.  Væggene  ere  dækkede  med 
Krigs-  og  Offerscener,  og  paa  et  Sted  ser  man  den  hellige,  ægyp- 
tiske Ark,  der  blev  ført  med  paa  alle  Felttog. 

Fra  den  store  Hal  gaar  der  Værelser  ud  til  Siderne,  og  der- 
inde hersker  altid  det  dybeste  Mørke.  Selv  der  ere  de  fleste  Dele 
dækkede  med  Billeder  og  Skrift,  af  hvilket  dog  noget  endnu  er 
ufuldført. 

Af  Statuerne  udenfor  er  den  enes  Overkrop  styrtet  ned,  og 
Toppen  paa  Kronen  foruden  andre  Smaating  mangle  paa  to  andre. 
At  den  sydlige  Statue  er  bedst  bevaret  skyldes  maaske  den  Om- 
stændighed, at  den  en  stor  Del  af  Dagen  er  dækket  mod  Solens 
Straaler. 

Man  har  troet,  at  den  knækkede  Kolos  har  faaet  sin  Bekomst 
ved  Stenskred,  og  for  at  forebygge  yderligere  Ulykke  i  den  Ret- 
ning, var  der  en  Ingeniørkaptajn  med  12  udvalgte  Engelskmænd  af 
Sapørkorpset  i  Gang  med  at  bortføre  de  truende  Klippemasser  fra 
Fjældets  Top.  Med  stærke  Jærnbaand  havde  de  omspændt  Klippe- 
dele, der  i  sig  selv  vare  smaa  Bjærge,  og  ved  Sprængning  løsnede 
de  Del  for  Del.  Desværre  blev  Fjældet  berøvet  et  Bryn,  som  Byg- 
mesteren sandsynligvis  fra  Begyndelsen  med  Villie  lod  hænge  ud 
over  Templet. 

Stenen  i  Fjældene  er  ikke  helt  ens  i  Lagene.  Farven  er 
gjennemgaaende  rødlig  med  smukke  Overgange.  Selv  en  Stribe 
af  ren  graa  gaar  paa  langs  gjennem  Statuernes  Knæ. 

Lidt  Syd  for  Templet  blev  der  for  nogle  Aar  siden  opdaget 
et  lille  Kammer,  der  nu  er  helt  ryddet.  Det  er  fra  samme  Tid. 
Billederne  ere  omhyggeligt  udførte,  og  Farven  har  holdt  sig.  Thot, 
Skriftens  Gud,  forekommer  flere  Steder,  og  derfor  har  man  antaget, 
at  det  har  været  Templets  Bibliotek.  Tæt  ved  dette  er  der  paa 
Fjældvæggen  indsat  en  Marmor-Tavle  med  engelsk  og  arabisk  In- 
skription til  Minde  om  Slaget  ved  Toski  d.  3.  August  1889. 

Et  lille  Stykke  mod  N.  0.  ligger  det  mindre  (jældhuggede 
Tempel.  Dets  Facade  har  mere  sydlig  Retning.  Fire  mandlige  og 
to  kvindelige  Figurer  30  Fod  høje,  de  sidste  med  Børn  ved  Siden, 
træde   her   med    venstre  Fod    frem    af  Fordybningerne    i   Fjældet. 

Mændene  bære  Armene  ret  ned,  medens  Kvinderne,  mod  Sædvane, 
havde  lagt  venstre  Arm  paa  Brystet. 

Væggene  mellem  Fordybningerne  have  fire  Tommer  dybe 
Hieroglyffer.  Slagskyggen  fra  Væggene  virke  kraftig  mod  det 
glimrende  Lys.  Templet  er  84  Fod  dybt  og  saaledes  meget  mindre 
end  Harmichistemplet,   men   hvad   det  mangler  i  Storhed,  erstattes 

ved  den  interessante  Omstændighed,  at  Ramses  II  og  hans  Dronning 
Nefert-Ari  udførte  det  til  Minde  om  deres  gjensidige  Kjærlighed. 

I  Reglen  er  Farao  en  Kjæmpe,  og  Dronningen  naar  kun  til  hans 
Knæ,  men  her  ere  de  lige  store  og  lige  betydelige.  Nefert-Ari  er 
pyntet  med  Isiskronen  og  de  kongelige  Fjer,  medens  Ramses  i  sine 
6re  Udgaver  har  lige  saa  mange  forskjellige  Hovedbeklædninger  paa. 

Den  inderste  Tempelhal  bæres  af  6  firkantede  Søjler  med 
Hoveder  af  Hathor  paa  en  Stok.  Alle  Vægge  ere  dekorerede  med 
Offerscener  og  Skrift,  hvor  Kongens  og  Dronningens  Navne  altid 
ses  Side  om  Side.  I  det  allerhelligste  er  Hathor  fremstillet  i  Form 
af  en  Ko  og  kaldes  Damen  fra  Absjek  i  det  fremmede  Land. 

Jeg  besteg  Fjældet  ved  at  vade  igjennem  det  løse  Sand,  der 
fylder  Dalen  mellem  de  to  Templer.  Uden  Tvivl  ligger  der  mange 
interessante  Levninger  af  Byen  Absjek  under  disse  Sandbjærge. 
Herfra  saa  jeg,  at  den  Dal,  hvorigjennem  Floden  bugter  sig,  er 
sandet  og  kun  sparsomt  plettet  af  Grønt  og  smaa  Grupper  af  Palmer. 
Ørkenens  Fjælde  have  en  Tendens  til  at  forvitre  i  skraa  Retning, 
og  derved  have  flere  faaet  Udseende  af  aldeles  regelmæssige  Pyra- 
mider. At  alt  det  lave  har  været  Agerland  før  Sandflugtens  Tid, 
er  tydeligt,  og  derved  forklares,  at  der  tidligere  har  levet  en  stor 
Befolkning. 

Solen  var  nede,  da  jeg  løsrev  mig  fra  Beskuelsen  af  det  vilde 
Panorama.  Paa  Afstand  lagde  jeg  Mærke  til  en  Gruppe  Indfødte, 
der  forlystede  sig  med  Musik  og  Dans  efter  Dagens  Anstrengelser. 
En  af  dem  holdt,  paa  gammel  ægyptisk  Manér,  en  Tromme  under 
Armen  og  bearbejdede  den  med  begge  Hænder,  men  Trommens 
Form  var  ikke  antik,  og  jeg  gik  nærmere  for  at  tage  den  i  Øjesyn. 
De  raske  Skikkelser  tog  sig.  udmærket  ud,  og  flere  af  dem  havde 
paafaldende  Lighed  med  Ramsesstatuerne  uden  for  det  store  Tempel. 
Jo  nærmere  jeg  kom,  jo  mere  blev  jeg  sat  i  Oldtidsstemning,  der 
først  svandt,  da  jeg  opdagede,  at  Trommen  var  en  Blikdaase  mærket 
med  Billedet  af  en  Ko  og  Navnet  Busk,  Kjøbenhavn,   lo  Pd. 

Da  Natten  kom,  trak  jeg  mig  tilbage  til  Hathor- Templet  for 
at  sprede  mit  Tæppe.  Jeg  fandt  det  optaget  af  en  halv  Snes  nubi- 
ske Indfødte,  men  de  lod  sig  uden  Modstand  drive  ud  at  tilbringe 
Natten  i  Ørkenen. 

Kun  Heden  var  lidt  trykkende,  da  Hallen  havde  samme  Tem- 
peratur om  Natten  som  om  Dagen.  Før  jeg  slukkede  Lyset, 
kastede  jeg  Blikket  omkring  paa  Thot,  Hathor  og  Horus,  der  strakte 
Hænderne  velsignende  frem,  og  under  deres  Beskyttelse  sov  jeg 
saa  trygt  som  nogen  Sinde  i  Menneskebolig. 

Der  er  Tider,  som  fremfor  mange  andre  fæste  sig  uudslettelig 
i  Hukommelsen  og  danne  ligesom  Perlerne  i  det  Galleri,  der  efter- 
haanden  har  samlet  sig  derinde.  Til  saadanne  hører  hele  mit 
Ophold  ved  Abu-Simbal  og  ikke  mindst  min  første  Morgen.  Alt 
var  endnu  mørkt,  da  jeg  tændte  mit  Lys  for  at  overbevise  mig  om 
Tiden;  derpaa  skyndte  jeg  mig  til  Floden,  hvor  jeg  tog  et  Bad, 
der  forekom  helt  lunket  i  Sammenligning  med  den  friske  Luft. 

Alt  var  stille.    Kun  Kanonbaaden  i  det  fjerne  mindede  om,    at 

Orer  viden  Strand  35 

jeg  ikke  var  det  eneste  Menneske  i  Egnen.  Et  svagt  Lys  tændtes 
i  Øst  og  farvede  Ramses  og  Nefert-Ari  røde.  Det  forekom  mig, 
at  de  saa  paa  mig  og  smilede,  som  vilde  de  sige:  »Alt  tilgivet. 
Træd  kun  indenfor  igjen,«  og  da  jeg  stod  derinde,  medens  det 
samme,  ubestemte  Lys  syntes  at  give  Gudinden  Liv,  kom  hele 
Fornemmelsen  af  Stedets  Hellighed  over  mig.  Det  brede,  god- 
modige Ansigt  med  Koøreme,  fik  et  Indhold,  som  jeg  ikke  havde 
set  før:  Det  lyste  med  en  Uendelighed  af  det  skjønneste  og  kjær- 
ligste,  som  vi  her  paa  Jorden  have  havt  Fornemmelsen  af,  og  jeg 
fattede  de  gamles  Tro  paa  de  gode  Guder,  sande  i  Dag  som  fra 
Tidernes  Begyndelse  og  i  al  Evighed. 

Der  er  endnu  den  Ejendommelighed  ved  Templerne  ved  Abu- 
Simbal,  at  ingen  senere  Farao  eller  Romer  har  bygget  eller  tilføjet, 
ikke  engang  sit  eget  Navn. 

Man  har  vidst,  at  paa  to  Dage  om  Aaret  skinnede  Solen  ved 
sin  Opgang  lige  ind  paa  Harmichistemplets  Alter,  men  man  har 
ikke  kjendt  disse  Dage. 

Kaptajn  Johnston,  der  ledede  Sprængningsarbejderne  paa  Toppen, 
havde  pejlet  Solen  hver  Morgen  og  fandt,  at  den  kom  nærmere  og 
nærmere.  Det  faldt  i  min  Lod  at  overvære  det  storartede  Syn,  da 
den  om  Morgenen  den  26,  Feb.,  der  var  den  anden  Dag  af  mit 
Ophold,  skinnede  midt  ind  og  oplyste  hver  Krog  med  sine  Straaler 
eller  Reflekserne  derfra.  Resultatet  af  Kaptajnens  Pejlinger  ere 
følgende: 

Den  magnetiske  Retning  af  Templets  Akse    .  .  .  106®    2' 

do.                  do.       af  Solopgang  25.  Feb. .  107*  18'  30'' 

do.                  do.                  do.         26.      -     .  105^  35'  30'' 

Solens  Stilling  ved  Solopgang i^  22'  25'' 

Difference  d.  25.  Feb i®  16'  30'' 

do.              26.      -       26'  30'' 

En  Aften  kom  jeg  med  til  et  stort  Bryllup  hos  en  Suliman, 
det  er  en  Sheik  over  Sheiker.  Det  var  et  ejendomligt  Ridt  gjennem 
Palmelunde  og  Sandklitter  til  Landsbyen,  der  laa  en  lille  Mil  borte. 
Paa  Flodbredden  havde  der  samlet  sig  Hundreder  af  Mænd  og 
Kvinder,  der  opførte  deres  ejendommelige  Danse.  Kvinderne  der 
i  Landet  prøve  kun  paa  at  skjule  deres  Ansigter,  naar  de  møde  en 

fremmed.     Haaret  er  flettet  i  mange  smaa  Haler  ligesom  paa  Bille- 
det af  Kleopatra  i  Dendera. 

I  et  stort  Lerhus,  uden  Møbler,  tog  Gjæsteme  Plads  og  langede 
til  Maden  paa  orientalsk  ved  at  dyppe  Stykker  Brød  i  Saucen  og 
fiske  Kjødstumper  ud  med  Fingrene.  Vor  Vært,  en  smuk,  gammel, 
sortbrun  Mand,  var  Brudens  Fa'rfader,    Han  spurgte,  om  jeg  kjendte 


Lord  Dufferin  og  bad  mig  hilse  ham,  naar  jeg  kom  til  England. 
Lorden  var  hans  gode  Ven  og  havde  skrevet  til  Suliman,  at  han 
havde  behandlet  ham  som  sin  Broder. 

Næste  Forsøg  paa  Konversation  bestod  i,  at  jeg  blev  oplyst 
om  Antallet  og  Navnene  paa  Sulimans  Sønner,  og  da  dette  Emne 
var  udtømt,  faldt  alle  hen  i  en  sorgelig  Tavshed,  men  saa  blev 
den  gamle  med  eet  videbegjærlig  og  vilde  have  Oplysning  om  det 
Tempel,  som  han  nu  i  over  70  Aar  havde  gaaet  og  set  paa,  og 
som  havde  været  en  Indtægts  -  Kilde  for  ham  og  de  øvrige  Egnens 
Beboere. 

»Hvem  havde  bygget  Abu-Simbal  f  Var  det  de  Engelske, 
Franske  eller  Moskovitterne?« 

»Nej,  det  var  Ramses  den  store.« 

Ja  det  Navn  havde  han  hert  saa  tidt,  men  var  Ramses  den 
store  fra  England,  Frankrig  eller  Moskov?  At  han  var  Ægypter 
havde  den  brave  gamle  mindst  tænkt  sig. 

Da  jeg  atter  blev  taget  op  af  en  nordgaaende  Damper,  hørte 
jeg  Turisterne  fortælle  om  deres  Oplevelser  ved  Wady  Halfa.  Anden 
Katarakt  kunde  ikke  maale  sig  med  første  i  Skjønhed.  De  havde 
gjort  en  Udflugt  til  Abuzir-Klippen  og  nydt  den  berømte  Udsigt 
derfra.  Klippen  er  dækket  af  Tusinder  af  Navne,  og  enhver  der 
føler  Trang  til  at  anbringe  sit  Navn  paa  et  mærkeligt  Sted,  kan 
frit  tilfredsstille  denne  her.  Man  havde  besøgt  den  ægyptiske 
Forpostlejr  ved  Sareras  og  set  et  Land,  hvor  Dervisherne  havde 
omhugget  Palmerne  og  drevet  Indbyggerne  i  Ørkenen,  hvor  de  vare 
døde  af  Sult,  og  hvor  deres  Skeletter  laa  og  blegedes  i  Solen. 

Paa  Tilbagevejen  standsede  vi  ved  Korosko  og  fik  Lejlighed 
til  at  bestige  et  Fjæld,  hvorfra  der  var  Udsigt  over  den  Vej,  ad 
hvilken  Gordon  i  Januar  1884  drog  tU  Kartum,  hvor  han  blev 
svigtet  af  den  »too  late  policy«  og  myrdet  af  vilde. 

Mine  Studier  det  Aar  afsluttede  jeg  i  Deltalandet  ved  Nilens 
Rosette  Arm.  I  de  sidste  Aarhundreder  før  Faraonernes  Rige  gik 
helt  til  Grunde,  iaa  Ægyptens  Hovedstad  Sais  der.  Nu  er  der 
kun  Grusdynger  tilbage  af  den  engang  folkerige  Stad,  Templeme 
æ  helt  forsvundne,  og  hvor  den  hellige  Sø  laa,  ser  man  nu  Hvede- 
og  Kløvermarker  med  Fellah  Hastfolk. 

Subakriptionsindbgdelse 


NORD 


OG 


SYD 


ILLUSTRERET  MAANEDSSKRIFT 

FOR  HISTORIE,   GEOGRAFI   OG  NATURVIDENSKAB 
1  ALMENFATTELIG  FREMSTILLING 

REDIGERET  AP 

ANDRÉ  LCTKEN 

Under  Mbovibknino  af  Kand.  H.  LASSEN,  Kand.  hag.  P.  MUNCH,  Besttrbr  ap 
DET  HETEonoLOoiSKB  Institdt  ADAM  PAULSEN  o.  m.  flere 


I  Udlandet  findes  der  talrige  Tidsskrifter  beregnede  paa  at  tilfreds- 
stille den  uafladeligt  voksende  Trang  til  Belæring,  som  gør  sig 
gældende  i  de  vide  Kredse  af  Samfundet,  hvor  videnskabelige  Forud- 
sætninger kun  ere  til  Stede  i  stærkt  begrænset  Omfang. 

Ogsaa  hos  os  er  der  i  Løbet  af  de  seneste  Aartier  fremkommet 
et  anseligt  Anul  af  sidstnævnte  Siags  Tidsskrifter  for  aJmenfenelige 
Fremstillinger,  og  med  anerkendelsesværdig  Dygtighed  have  de  søgt 
at  løse  de  særlige  Opgaver,  de  havde  stillet  sig;  der  foreligger  fra  de 

Paa  6.  E.  C.  Gads  Forlag  er  udkommet  Isie  og  2det  Hæfte  af 

LOV  OG  RET 

I  ALMINDELIGE  BORGERLIGE  FORHOLD 

En  populær  Haandbog 

af 

EL  DAHLERUP  og  P.  SGHIØSBINQ 

IMie  wirbtjaeli  UdgiT«  Ted  kditohm  C.  H.  V.  S.  BLOCH  og  H.  C.  N.  G J ØRTZ 


Af  ea  Anmeldelse  i  NtiHonaltidende  anføres : 

»DeniM  Bo^  har  et  godt  Lov  paa  sig  som  en  virkelig  populær  Frem8tilliog> 
af  Betten  i  d«  almindelige  Lirsforhold  og  staar  utviylsomt  over  de  mange  andre 
saakaldte  populere  Haand  bøger  af  lignende  Art,  der  have  set  Lyset  efter  denne 
og  tildels  som  £(t«rlignere  af  denne.  Forskellen  mellem  denne  og  dens  senere 
Konkurrenter  er  kendelig  og*  tør  yel  yæsentlig  betegnes  derved,  at  medens  det 
for  Dahlerup  og  Schjørring'  har  været  Opaven  at  popularisere  Retsvidenskaben 
samtidig  med,  at  de  fremstillede  den  positive  Lovgivnings  Regler,  have  de  øvrige 
Haandbogsforfattere  —  eller  ialtfald  de  fleste  af  dem  —  ment  helt  at  kunne 
se  bort  fra  det  videnskabelige  Grundlag  og  udelukkende  at  kunne  holde  sig^ 
til  den  positive  Lovgivning.  Dette  vil  imidlertid  altid  kun  kunne  blive  Stykke* 
arbejde  —  desto  mere,  i  jo  højere  Grad  de  paagældende  Forfattere  selv  have 
manglet  det  videnskabelige  Grundlag,  livad  der  gælder  om  ikke  faa  af  dem. 
Skal  Retten  i  de  borgerlige  Livsforhold  fremstilles  som  et  samlet  Hele,  saaledes 
at  Læseren  faar  et  Totalbillede  af  den,  vil  det  imidlertid  altid  være  fornødent 
at  tage  Retsvidenskabens  Resultater  til  Hjælp  og  at  holde  sig  saa  nær  op  af 
den  videnskabelige  Fremstilling  som  muligt.  Og  fremfor  alt  vil  det  være  for- 
nødent, at  Forfatteren  sidder  inde  med  den  fornødne  retsvidenskabelige  Fordannelse. 
Det  er  disse  Egenskaber,  der  have  gjort  »LOV  OG  R£T«  tU  mere  end  on 
leksikalsk  Haandbog,  ved  Siden  af,  at  den  paa  Grund  af  Faalidelighed  i  Frem* 
stillingen  fuldt  ud  har  kunnet  benyttes  som  saadan  —  det  har  været  en  Bog» 
i  hvilken  man  ikke  blot  har  kunnet  »slaa  op«,  naar  man  har  villet  søge  en 
positiv  Oplysning,  men  i  hvilken  man  tillige  ogsaa  har  kunnet  »læse«  med  Udbytte 
og  Fornøjelse,  naar  man  paa  en  nem  Maade  har  villet  erhverve  sig  nogen  virkelig 
Kundskab  om  de  Emner,  som  den  behandler. 

Hvis  Arbejdet  fortsættes,  som  det  er  begyndt,  ril  det  blive  en  baade 
læseværdig  og  belærende  Fremstilling  af  Privatretten,  som  vil  kunne  anbefales 
til  enhver,  der  ønsker  en  kort  og  paalidelidelig  Fremstilling  af  denne  —  og^ 
egentlig  er  dette  noget,  som  de  fleste  ville  kunne  have  Nytte  af. 


LOV  OG  RET  I  ALMINDELIGE  BORGERLIGE  FORHOLD,  8dio  Udgave, 
vil  udkomme  i  ca.  5  Hæfter,  hvert  paa  4  Ark,  til  en  Subskriptionspris  af  80  Øre 
for  hvert  Hæfte.  Subskription  modtages  i  alle  Boglader,  hvor  Iste  Hæfte  findes 
til  Eftersyn. 

